 Henry A Kissinger DIPLOMAŢIA Traducere: Mircea Ştefancu (cap 1–6, 15–31, note) Radu Paraschivescu (cap 7–14) Editura ALL 2007 Diplomacy, 1994 CUPRINS Mulţumiri CAPITOLUL 1 Noua ordine mondială CAPITOLUL 2 Regula jocului: Theodore Roosevelt sau Woodrow Wilson CAPITOLUL 3 De la universalitate la echilibru: Richelieu, Wilhelm de Orania şi Pitt CAPITOLUL 4 Concertul Europei: Marea Britanie, Austria şi Rusia CAPITOLUL 5 Doi revoluţionari: Napoleon al III-lea şi Bismarck CAPITOLUL 6 Realpolitik se răzbună CAPITOLUL 7 O maşinărie a Judecăţii de Apoi politice: diplomaţia europeană înaintea primului război mondial CAPITOLUL 8 În vâltoare: maşinăria Judecăţii de Apoi militare CAPITOLUL 9 Noua faţă a diplomaţiei: Wilson şi Tratatul de la Versailles CAPITOLUL 10 Dilema învingătorilor CAPITOLUL 11 Stresemann şi revirimentul învinşilor CAPITOLUL 12 Sfârşitul iluziei: Hitler şi distrugerea ordinii de la Versailles CAPITOLUL 13 Bazarul lui Stalin CAPITOLUL 14 Pactul sovieto-nazist CAPITOLUL 15 America revine în arenă: Franklin Delano Roosevelt CAPITOLUL 16 Trei modalităţi de abordare a păcii: Roosevelt, Stalin şi Churchill în cel de-al doilea război mondial CAPITOLUL 17 Începutul Războiului rece CAPITOLUL 18 Succesul şi dificultăţile politicii de îngrădire CAPITOLUL 19 Dilema politicii de îngrădire: Războiul din Coreea CAPITOLUL 20 Negociind cu comuniştii: Adenauer, Churchill şi Eisenhower CAPITOLUL 21 Evitând politica de îngrădire: Criza Suezului CAPITOLUL 22 Ungaria: revoltă în imperiu CAPITOLUL 23 Ultimatumul lui Hruşciov: Criza Berlinului, 1958–1963 CAPITOLUL 24 Concepţii privind unitatea occidentală: Macmillan, de Gaulle, Eisenhower şi Kennedy CAPITOLUL 25 Vietnam: America la ananghie; Truman şi Eisenhower CAPITOLUL 26 Vietnam: drumul disperării; Kennedy şi Johnson CAPITOLUL 27 Vietnam: retragerea americanilor; Nixon CAPITOLUL 28 Politica externă ca geopolitică: diplomaţia triunghiulară a lui Nixon CAPITOLUL 29 Destinderea şi nemulţumirile generate de ea CAPITOLUL 30 Sfârşitul Războiului rece: Reagan şi Gorbaciov CAPITOLUL 31 Noua ordine mondială reconsiderată Hărţi Note Bărbaţilor şi femeilor din Serviciul de Externe al Statelor Unite ale Americii, al căror profesionalism şi dăruire susţin diplomaţia americană  Mulţumiri Nimeni nu a contribuit mai mult decât Gina Goldhammer, care a redactat întregul manuscris, în toate fazele lui Ea a fost pionul de bază al tuturor eforturilor noastre şi a văzut manuscrisul cu o extraordinară pricepere, infinit tact şi răbdare, astfel încât toate părţile şi-au aflat locul la momentul potrivit Cercetarea istorică a lui Jon Vanden Heuvel a fost indispensabilă; în plus, el a făcut nenumărate comentarii utile asupra întregii cărţi, pe măsură ce aceasta a luat formă Vechiul meu prieten şi asociat Peter Rodman a făcut multe cercetări, în special asupra materialului american, şi a citit fiecare capitol în parte Îi sunt recunoscător pentru sugestiile utile şi pline de miez Rosemary Neaher Niehuss a fost timp îndelungat un ajutor neobosit Ea a făcut cercetări, mai ales cu privire la Coreea şi la Vietnam, a verificat cercetările tuturor celorlalţi, a depistat faptele derutante şi nu a lăsat nimic să scape atenţiei sale Un ajutor valoros a venit de la Maureen Minehan şi Stephanie Tone Jody lobst Williams a dactilografiat manuscrisul pornind de la scrisul meu de mână aproape ilizibil şi a îndreptat multe fraze cu structură exagerat de complicată Suzanne Mefarlane mi-a creat timpul liber necesar să mă concentrez asupra acestei cărţi, ţinând evidenţa tuturor celorlalte activităţi ale mele cu tactul şi grija ei obişnuite Am beneficiat din plin de sugestiile lui William G Hyland cu privire la materialul sovietic şi de citirea de către Norman Podhoretz a unei variante de început a manuscrisului Michael Korda de la Simon & Schuster s-a dovedit a fi un redactor minunat şi mi-a devenit prieten bun A pus umărul alături de mine pe măsură ce ideea originală, destul de simplă, şi-a schimbat centrul de greutate şi s-a transformat într-o întreprindere mult mai complicată şi de durată Măsura contribuţiei sale este aceea că ori de câte ori un comentariu urban de-al lui îmi provoca amărăciune găseam, după ce reflectam, că avea dreptate Lynn Amato a coordonat toate activităţile de la Simon & Schuster cu nedezminţit umor şi eficacitate Întregul personal de la Simon & Schuster – corectorii, designerii, personalul de la producţie şi de la marketing – a lucrat cu mişcătoare dăruire şi înalt profesionalism Soţia mea, Nancy, mi-a fost, ca întotdeauna, sfătuitor de nădejde şi sprijin moral Ea a citit întregul manuscris şi a făcut sugestii extraordinar de înţelepte Neîmplinirile cărţii îmi aparţin Henry A Kissinger CAPITOLUL 1 Noua ordine mondială  Aproape ca printr-o lege a firii, în fiecare secol pare a se ivi o ţară cu puterea, voinţa şi imboldul intelectual şi moral de a modela întregul sistem internaţional potrivit propriilor sale valori În secolul al XVII-lea, Franţa, sub cardinalul Richelieu, a introdus abordarea modernă a relaţiilor internaţionale bazate pe statul-naţiune şi motivate de interesele naţionale ca scop ultim În secolul al XVIII-lea, Marea Britanie a elaborat conceptul de echilibru al puterii, care a dominat diplomaţia europeană pentru următorii 200 de ani În secolul al XIX-lea, Austria lui Metternich a reconstruit unitatea Europei, iar Germania lui Bismarck a demontat-o, dând o nouă formă diplomaţiei europene – aceea a unui joc al politicii de forţă, jucat cu sânge rece În secolul XX, nicio ţară nu a influenţat relaţiile internaţionale atât de hotărâtor şi în acelaşi timp ambivalent precum Statele Unite Nicio societate nu a insistat cu mai multă fermitate asupra inadmisibilităţii intervenţiei în afacerile interne ale altor state şi nu a susţinut cu mai mult patos că propriile sale valori sunt universal aplicabile Nicio naţiune nu a fost mai pragmatică, în dirijarea de zi cu zi a propriei sale diplomaţii sau mai ideologică în urmarea convingerilor sale moral istorice Nicio ţară nu s-a angajat cu mai multă reţinere în exterior, chiar şi atunci când a întreprins alianţe şi şi-a asumat obligaţii de anvergură şi amploare fără precedent Particularităţile pe care America le-a dobândit pe parcursul istoriei sale au produs două atitudini contradictorii faţă de politica externă Prima este aceea că America îşi serveşte cel mai bine valorile prin perfecţionarea democraţiei la ea acasă, acţionând astfel ca un far pentru restul omenirii; cea de-a doua, că valorile Americii îi impun acesteia obligaţia de a purta în numele lor o cruciadă mondială Sfâşiată între nostalgia faţă de un trecut pur şi năzuinţa către un viitor perfect, gândirea americană a oscilat între izolaţionism şi angajare, cu toate că după sfârşitul celui de-al doilea război mondial au predominat relaţiile de interdependenţă Ambele şcoli de gândire – cea văzând în America un far şi cea văzând în ea un cruciat – consideră ca normală ordinea internaţională globală – bazată pe democraţie, schimburi comerciale libere şi legi internaţionale De vreme ce niciun asemenea sistem nu a existat vreodată, evocarea lui apare deseori altor societăţi drept utopică, dacă nu naivă Cu toate acestea, scepticismul străin nu a diminuat cu nimic idealismul lui Woodrow Wilson, Franklin Roosevelt sau Ronald Reagan, ori al vreunuia dintre ceilalţi preşedinţi americani din secolul XX Cel mult a impulsionat credinţa Americii că istoria poate fi învinsă şi că, dacă omenirea vrea într-adevăr pace, trebuie să aplice prescripţiile morale ale Americii Ambele şcoli de gândire au fost produsul experienţei americane Deşi au existat şi alte republici, nicio alta nu a fost conştient creată pentru a apăra ideea de libertate Populaţia nici unei alte ţări nu a ales să se îndrepte spre un alt continent şi să-i îmblânzească sălbăticia în numele prosperităţii şi libertăţii tuturor Astfel încât ambele abordări, cea izolaţionistă şi cea misionară, aparent atât de contradictorii, au reflectat o încredinţare de bază comună: că Statele Unite aveau cel mai bun sistem de guvernare din lume şi că restul omenirii putea ajunge la pace şi prosperitate abandonând diplomaţia tradiţională şi adoptând respectul Americii pentru legile internaţionale şi democraţie Călătoria Americii prin politica internaţională a fost triumful credinţei asupra experienţei Din momentul intrării sale în arena politicii internaţionale, în 1917, America a fost atât de precumpănitoare în forţă şi atât de convinsă de justeţea idealurilor sale, încât cele mai importante înţelegeri internaţionale ale acestui secol au constituit întruchipări ale valorilor americane – de la Liga Naţiunilor şi Pactul Kellogg-Briand la Carta Naţiunilor Unite şi la Actul final de la Helsinki Prăbuşirea comunismului sovietic a marcat justificarea intelectuală a idealurilor americane şi, ca o ironie, a pus America faţă în faţă cu tipul de lume de care căutase să scape de-a lungul istoriei sale În născânda ordine internaţională, naţionalismul a câştigat o nouă concesiune pe viaţă Naţiunile au urmat mai frecvent interesul propriu decât principiul superior şi mai mult au concurat decât au colaborat Există puţine dovezi care să sugereze că acest mod de comportament, vechi de când lumea, s-a schimbat sau că s-ar putea schimba în următoarele decenii Ceea ce este nou în legătură cu noua ordine internaţională născândă este faptul că, pentru prima oară, Statele Unite nu pot nici să se retragă din lume, nici s-o domine America nu-şi poate schimba felul în care şi-a perceput rolul pe parcursul întregii sale istorii şi nici nu ar trebui să vrea asta Când a pătruns în arena internaţională, America era tânără şi robustă şi avea forţa de a face lumea să se conformeze propriei sale viziuni asupra relaţiilor internaţionale La sfârşitul celui de-al doilea război mondial, în 1945, Statele Unite erau atât de puternice (la un moment dat, în jur de 35% din întreaga producţie economică mondială era americană), încât părea că le era sortit să modeleze lumea după cum voiau John F Kennedy declara încrezător în 1961 că America este îndeajuns de puternică „să plătească orice preţ, să poarte orice povară” pentru a asigura succesul libertăţii După trei decenii, Statele Unite sunt mai puţin în măsură să insiste pentru realizarea imediată a tuturor dorinţelor lor Alte state au ajuns la statutul de mare putere Statele Unite sunt acum în situaţia de a-şi atinge în etape obiectivele, fiecare dintre acestea fiind un amalgam de valori americane şi necesităţi geopolitice Una dintre noile necesităţi este aceea că o lume alcătuită din mai multe state cu putere comparabilă trebuie să îşi bazeze ordinea pe un oarecare concept de echilibru – o idee cu care Statele Unite nu s-au împăcat niciodată Când gândirea americană asupra politicii externe şi tradiţiile diplomaţiei europene s-au întâlnit la Conferinţa de pace de la Paris din 1919, diferenţele de experienţă istorică au devenit extrem de evidente Conducătorii europeni căutau să reconstituie sistemul existent potrivit metodelor cu care erau obişnuiţi; făuritorii americani ai păcii credeau că marele război apăruse ca rezultat nu al conflictelor geopolitice imposibil de rezolvat prin tratate, ci al practicilor europene defectuoase În faimoasele sale 14 Puncte, Woodrow Wilson le-a spus europenilor că, de atunci înainte, sistemul internaţional trebuia să se bazeze nu pe echilibrul puterii, ci pe autodeterminarea etnică: securitatea lor trebuia să depindă nu de alianţele militare, ci de securitatea colectivă: iar diplomaţia lor nu mai trebuia dirijată în mod secret de experţi, ci pe baza „acordurilor deschise, realizate la vedere” În mod clar, Wilson ajunsese să discute nu atât condiţiile terminării unui război sau ale restabilirii ordinii internaţionale existente, cât necesitatea remodelării unui întreg sistem de relaţii internaţionale, aşa cum era el practicat de aproape trei secole Dintotdeauna de când reflectau la politica externă, americanii puseseră chinurile facerii Europei pe seama sistemului echilibrului puterii Şi, încă din momentul în care a trebuit să se intereseze de politica externă americană, conducătorii Europei au privit cu nemulţumire la autoimpusa misiune de reformă globală a Americii Fiecare parte s-a comportat ca şi cum cealaltă şi-ar fi stabilit în deplină libertate modul de comportare diplomatică şi ar fi putut, dacă ar fi fost mai înţeleaptă sau mai puţin belicoasă, să îşi aleagă o altă metodă, mai plăcută De fapt, atât modul american de abordare a politicii externe, cât şi cel european au fost produsele propriilor circumstanţe unice Americanii locuiau un continent aproape gol, ferit de puteri prădalnice prin intermediul a două oceane imense şi aveau ca vecini ţări slabe De vreme ce nu se confrunta cu nicio putere care să trebuiască să fie echilibrată, America s-ar fi putut ocupa cu greu de problemele echilibrului, chiar dacă liderii ei ar fi fost ispitiţi de ideea bizară de a reproduce condiţiile europene, în mijlocul unui popor care întorsese spatele Europei Spinoasele dileme ale securităţii care au chinuit naţiunile europene nu au atins America vreme de aproape 150 de ani Atunci când au făcut-o, America a participat în două rânduri la războaiele mondiale începute de naţiuni ale Europei De fiecare dată, în momentul în care s-a implicat America, echilibrul puterii încetase deja să mai funcţioneze, producând acest paradox: anume că echilibrul puterii, pe care mulţi americani îl dispreţuiau, asigurase de fapt securitatea americană, atâta vreme cât funcţionase aşa cum fusese proiectat; şi că tocmai dereglarea lui atrăsese America în politica internaţională Naţiunile Europei nu au ales echilibrul puterii drept mijloc de reglare a relaţiilor dintre ele, din cauza unei înclinări a lor înnăscute către ceartă sau dintr-o dragoste a Lumii Vechi pentru intrigă Dacă accentul pus pe importanţa democraţiei şi a legilor internaţionale era motivul sentimentului de securitate special al Americii, diplomaţia europeană se călise la şcoala loviturilor dure Europa a fost aruncată în politica echilibrului puterii atunci când prima sa alegere – visul medieval al imperiului universal – s-a prăbuşit, iar din cenuşa acelei vechi aspiraţii au răsărit o mulţime de state cu putere mai mult sau mai puţin egală Când statele astfel constituite dintr-un grup sunt obligate să aibă de-a face unele cu altele, nu sunt posibile decât două situaţii: ori unul dintre state devine atât de puternic încât le domină pe celelalte şi creează un imperiu, ori niciunul dintre ele nu este niciodată suficient de puternic pentru a ajunge în această poziţie În cazul din urmă, pretenţiile celui mai agresiv membru al comunităţii internaţionale sunt ţinute în frâu printr-o asociere a celorlalte; cu alte cuvinte, prin funcţionarea unui echilibru al puterii Sistemul echilibrului puterii nu şi-a propus să evite crizele sau chiar războaiele A fost gândit ca – atunci când funcţionează corect – să poată limita atât posibilităţile statelor de a se domina unele pe altele, cât şi extinderea conflictelor Ţelul său a fost nu atât pacea, cât stabilitatea şi moderaţia Prin definiţie, un aranjament al echilibrului puterii nu poate satisface total pe fiecare membru al sistemului internaţional; el funcţionează cel mai bine atunci când menţine nemulţumirea sub acel nivel începând de la care partea care se simte nedreptăţită va căuta să răstoarne ordinea internaţională Teoreticienii echilibrului puterii lasă adeseori impresia că aceasta este forma firească a relaţiilor internaţionale De fapt, sistemele bazate pe echilibrul puterii nu au existat decât arareori în istoria umanităţii Emisfera vestică nu a cunoscut niciodată unul, după cum nici teritoriul Chinei contemporane – după sfârşitul, cu mai bine de 2000 de ani în urmă, al perioadei „statelor combatante” Pentru cea mai mare parte a umanităţii şi cele mai lungi perioade ale istoriei, imperiul a fost modul tipic de guvernământ Imperiile nu au niciun interes să opereze în cadrul unui sistem internaţional; ele aspiră la a fi sistemul internaţional Imperiile nu au nicio nevoie de un echilibru al puterii Acesta este felul în care şi-au condus Statele Unite politica externă în Americi, iar China în Asia, pe parcursul celei mai mari părţi a istoriei sale În Occident, singurele exemple de funcţionare a sistemelor de echilibru al puterii au fost cele existente între oraşele-state ale vechii Grecii şi ale Italiei renascentiste, precum şi sistemul european de state apărut ca urmare a Păcii westfalice, din 1648 Caracteristica distinctivă a acestor sisteme a fost aceea de a ridica un fapt de viaţă – existenţa unui număr de state cu forţe sensibil egale – la rang de principiu călăuzitor al ordinii mondiale Din punct de vedere intelectual, conceptul de echilibru al puterii a reflectat convingerile tuturor gânditorilor politici importanţi ai Iluminismului În concepţia lor, universul, incluzând sfera politicului, funcţiona potrivit unor principii raţionale, care se echilibrau între ele Actele aparent întâmplătoare ale oamenilor raţionali tindeau, în ansamblul lor, către binele comun, deşi adevărul acestei propoziţii era greu de sesizat în secolul de conflict aproape constant, care a urmat Războiului de 30 de ani Adam Smith, în The Wealth of Nations [Avuţia naţiunilor, n t ], a susţinut că o „mână invizibilă” ar distila bunăstarea economică generală din acţiunile economice individuale, egoiste În The Federalist Papers [Documentele federaliste, n t ], Madison susţinea că, într-o republică suficient de mare, diferitele „facţiuni” politice, care-şi urmează în mod egoist propriile interese, ar crea în cele din urmă, printr-un fel de mecanism automat, o cuvenită armonie internă Conceptele de separare a puterilor şi de control reciproc, aşa cum fuseseră gândite de Montesquieu şi încorporate în Constituţia Americană, reflectau un punct de vedere identic Scopul separării puterilor era evitarea despotismului, nu realizarea unei guvernări armonioase; fiecare ramură a guvernării, în urmărirea propriilor interese, ar stăvili excesele – servind prin aceasta binelui comun Aceleaşi principii erau aplicate şi relaţiilor internaţionale Urmărindu-şi propriile obiective egoiste, fiecare stat se presupunea că îşi aducea contribuţia la progres, ca şi cum o mână nevăzută garanta că libertatea de alegere a fiecărui stat asigura bunăstarea tuturor Pentru mai bine de un secol aceste aşteptări au părut a fi împlinite După dislocările provocate de Revoluţia franceză şi de războaiele napoleoniene, conducătorii Europei au restabilit echilibrul puterii la Congresul de la Viena, din 1815, şi au atenuat încrederea brutală în forţă, căutând să modereze comportamentul internaţional prin principii morale şi angajamente legale Cu toate acestea, către sfârşitul secolului al XIX-lea, sistemul european al echilibrului puterii a revenit la principiile politicii de forţă – şi aceasta într-o manieră mult mai necruţătoare A pune adversarul cu faţa la pământ a devenit o metodă standard în diplomaţie, conducând la o încercare a forţelor după alta În cele din urmă, în 1914, criza a apărut de unde nu se aştepta nimeni Europa nu şi-a mai recâştigat niciodată poziţia de frunte în conducerea lumii, după catastrofa primului război mondial Ca jucător dominant s-au remarcat Statele Unite, dar Woodrow Wilson a făcut repede înţeles faptul că ţara lui refuză să joace după regulile europene În niciun moment al istoriei sale America nu a făcut parte dintr-un sistem de echilibru al puterii Înainte de cele două războaie mondiale, America a beneficiat de funcţionarea echilibrului de forţe, fără să fie implicată în manevrele acestuia şi bucurându-se şi de luxul de a-l critica după voie În timpul Războiului rece, America a fost angajată într-o luptă ideologică, politică şi strategică cu Uniunea Sovietică – luptă în care cele două puteri mondiale acţionau potrivit unor principii destul de diferite de cele ale sistemului echilibrului puterii Într-o lume cu două puteri, nu poate exista pretenţia ca vreun conflict să conducă spre binele comun; orice câştig al uneia dintre părţi este o pierdere pentru cealaltă Victoria fără război este, de fapt, ceea ce au realizat Statele Unite în Războiul rece – o victorie care acum le pune în faţa dilemei descrise de George Bernard Shaw: „În viaţă sunt două tragedii Una este să-ţi pierzi dorinţa din suflet Cealaltă e s-o câştigi ” Conducătorii americani şi-au luat de bune valorile în asemenea măsură, încât adeseori recunosc ei înşişi cât de revoluţionare şi tulburătoare pot apărea altora aceste valori Nicio altă societate nu a susţinut că principiile etice se aplică în acelaşi fel comportamentului internaţional şi individual – o noţiune care este exact opusul acelei raison d’état a lui Richelieu America a susţinut permanent că prevenirea războiului este o problemă atât legală cât şi diplomatică şi că ea se opune nu atât schimbării în sine, cât metodei de schimbare – în special folosirii forţei Un Bismarck sau un Disraeli ar fi ridiculizat afirmaţia – dacă într-adevăr ar fi înţeles-o – că politica externă este o problemă mai degrabă de metodă decât de substanţă Nicio naţiune nu şi-a impus vreodată cerinţele morale pe care şi le-a impus America Şi nicio ţară nu s-a chinuit atât în legătură cu prăpastia dintre valorile sale morale, care prin definiţie sunt absolute, şi imperfecţiunea inerentă a situaţiilor concrete la care trebuiesc aplicate În timpul Războiului rece, modul american unic de abordare a politicii externe a fost remarcabil adecvat problemei ce se cerea soluţionată Era un profund conflict ideologic şi o singură ţară, Statele Unite, deţinea întreaga gamă de mijloace – politice, economice şi militare – pentru a organiza apărarea lumii necomuniste O naţiune aflată într-o asemenea poziţie are posibilitatea să insiste asupra punctelor ei de vedere şi poate adesea să evite problema cu care se confruntă oamenii de stat ai societăţilor mai puţin favorizate: aceea că mijloacele ce le stau la îndemână îi obligă să urmărească ţeluri mai puţin ambiţioase decât aspiraţiile pe care le au, iar împrejurările îi silesc să abordeze până şi aceste ţeluri în etape În lumea din timpul Războiului rece, conceptele tradiţionale de putere s-au prăbuşit în mare măsură Istoria, pe parcursul celei mai mari părţi a ei, a evidenţiat o sinteză a puterii militare, politice şi economice, care în general s-a dovedit a fi simetrică În perioada Războiului rece, diferitele elemente ale puterii s-au evidenţiat clar Fosta Uniune Sovietică a fost o superputere militară şi în acelaşi timp un pitic economic A fost posibil şi ca o ţară să fie un uriaş economic, dar sub aspect militar să fie irelevantă – ca în cazul Japoniei În lumea de după Războiul rece, diversele elemente se vor dezvolta mai congruent şi mai simetric Relativa putere militară a Statelor Unite se va diminua treptat Absenţa unui adversar bine definit va produce o presiune internă orientată spre trecerea resurselor dinspre apărare către alte priorităţi – proces care deja a început Când nu va mai exista nicio ameninţare şi fiecare ţară va percepe pericolele din perspectivă naţională proprie, acele societăţi care s-au bucurat de protecţia americană se vor simţi silite să-şi asume o mai mare responsabilitate faţă de propria lor securitate Astfel, funcţionarea noului sistem internaţional se va deplasa spre o poziţie de echilibru chiar şi în domeniul militar, deşi ar putea dura câteva decenii până se va ajunge în acel punct Aceste tendinţe vor fi încă şi mai pronunţate în economie, unde superioritatea americană se află deja în declin şi unde a concura Statele Unite a devenit un lucru mai puţin aventuros Sistemul internaţional al secolului XXI va fi marcat de o aparentă contradicţie: pe de o parte, fragmentare; pe de alta, globalizare crescândă La nivelul relaţiilor dintre state, noua ordine va fi mai asemănătoare sistemului de state european al secolelor XVIII şi XIX decât tiparelor rigide ale Războiului rece Ea va conţine cel puţin şase mari puteri – Statele Unite, Europa, China, Japonia, Rusia şi, probabil, India – precum şi o multitudine de ţări mijlocii şi mai mici În acelaşi timp, relaţiile internaţionale vor fi devenit pentru întâia oară cu adevărat globale Comunicaţiile sunt instantanee; economia mondială operează pe toate continentele simultan Un întreg set de probleme va fi adus în prim plan faptul că nu se poate trata decât la scară mondială cu chestiuni precum proliferarea nucleară, mediul înconjurător, explozia demografică şi interdependenţa economică Pentru America, reconcilierea diverselor valori şi a experienţelor istorice foarte diferite între ţări cu importanţă comparabilă va fi o experienţă inedită însemnând o negare fie a izolării ultimului secol, fie a hegemoniei de facto a Războiului rece, pe căi pe care această carte caută să le pună în lumină În aceeaşi măsură, ceilalţi jucători importanţi se confruntă şi ei cu dificultăţi de adaptare la născânda ordine mondială Europa, singura parte a lumii moderne care a funcţionat vreodată în cadrul unui sistem multistatal, a inventat conceptele de stat-naţiune, suveranitate şi echilibru al puterii Aceste idei au dominat relaţiile internaţionale pentru cea mai mare parte a ultimelor trei secole Dar niciunul dintre practicanţii europeni de odinioară ai acelei raison d’état nu mai sunt acum destul de puternici, pentru a acţiona ca factori principali ai ordinii internaţionale pe cale să se realizeze Ei încearcă să compenseze această slăbiciune relativă prin crearea unei Europe unificate – un efort care le absoarbe multe energii Însă, chiar dacă ar fi să reuşească, nu ar avea la dispoziţie niciun ghid pentru comportamentul pe scena mondială al unei Europe unificate, de vreme ce o asemenea entitate politică nu a mai existat vreodată Pe parcursul istoriei sale, Rusia a constituit un caz special Ea a apărut târziu pe scena europeană – mult după ce Franţa şi Marea Britanie se consolidaseră – şi niciunul dintre principiile tradiţionale ale diplomaţiei europene nu părea să i se aplice Mărginită de trei sfere culturale diferite – Europa, Asia şi lumea musulmană Rusia avea în componenţa sa populaţii ale fiecăreia dintre ele şi de aceea nu a fost niciodată un stat naţional în sensul european Schimbându-şi forma necontenit, pe măsură ce conducătorii ei anexau teritorii învecinate, Rusia era un imperiu supradimensionat în comparaţie cu oricare ţară europeană Mai mult, cu fiecare nouă cucerire caracterul statului se schimba, odată cu încorporarea fiecărui nou grup etnic, ne-rusesc, refractar Acesta a fost unul dintre motivele pentru care Rusia s-a simţit obligată să menţină armate uriaşe – a căror mărime nu avea nicio legătură cu vreo ameninţare reală la adresa securităţii ei externe Sfâşiat între insecuritate obsesivă şi zel prozelitic, între cerinţele Europei şi tentaţiile Asiei, imperiul rus a avut întotdeauna un rol în echilibrul european, dar, emoţional, nu a făcut niciodată parte din el În mintea conducătorilor ruşi cerinţele cuceririi şi ale securităţii ajungeau să se contopească De la Congresul de la Viena înainte, imperiul rus şi-a plasat forţele militare pe pământ străin mai des decât oricare altă mare putere Analiştii au explicat frecvent expansionismul rus ca izvorând dintr-un sentiment de insecuritate Dar scriitorii ruşi au demascat mult mai adesea ieşirea Rusiei în afara graniţelor proprii ca pe o vocaţie mesianică Rusia în marş a vădit arareori un simţ al limitelor; când i s-a arătat opoziţie, ea a avut tendinţa de a se retrage într-un resentiment ţâfnos În cea mai mare parte a istoriei sale, Rusia a fost o cauză în căutarea ocaziei Rusia postcomunistă se află între graniţe care nu reflectă niciun precedent istoric Ca şi Europa, ea va trebui să-şi dedice multă energie redefinirii propriei identităţi Va căuta ea să revină la ritmul ei istoric şi să-şi refacă imperiul pierdut? îşi va muta ea centrul de greutate spre est şi va deveni un participant mai activ la diplomaţia asiatică? Prin ce principii şi metode va reacţiona ea la prefacerile dimprejurul graniţelor sale, în special din volatilul Orient Mijlociu? Rusia va fi întotdeauna esenţială pentru ordinea mondială şi, în inevitabilul tumult asociat răspunsurilor la aceste întrebări, o ameninţare potenţială la adresa ei China se confruntă şi ea cu o ordine mondială care este nouă pentru ea Timp de 2000 de ani, imperiul chinez şi-a unit lumea sub o singură cârmuire imperială Desigur, această dominaţie a şovăit uneori Războaiele nu s-au declanşat în China mai rar decât în Europa Dar – de vreme ce, în general, aveau loc între pretendenţii la autoritatea imperială – ele au fost mai degrabă de natură internă decât internaţională şi, mai devreme sau mai târziu, au condus invariabil la apariţia unei noi puteri centrale Înainte de secolul XIX, China nu a avut niciodată un vecin capabil să îi conteste superioritatea şi nu şi-a imaginat niciodată că ar putea apărea un asemenea stat Cuceritori din afară au înfrânt dinastiile chineze doar pentru a fi absorbiţi în cultura chineză, în asemenea măsură încât au continuat tradiţiile Regatului Mijlociu Noţiunea de suveranitate a statelor nu a existat în China; cei din afară erau consideraţi barbari şi erau sortiţi unor relaţii tributare – acesta a fost modul în care a fost primit cel dintâi trimis britanic la Beijing, în secolul al XVIII-lea China privea cu dispreţ trimiterea de ambasadori în afară, dar nu se dădea înapoi de la a folosi barbari veniţi de departe pentru a-i învinge pe cei din apropiere Totuşi, aceasta era o strategie de stare excepţională, nu un sistem cu care se opera zi de zi – ca echilibrul european al puterii – şi nu a produs genul de instituţie diplomatică permanentă caracteristică Europei După ce, în secolul al XIX-lea, a devenit subiectul umil al colonialismului european, China a reapărut la lumină abia recent – după cel de-al doilea război mondial –, într-o lume multipolară fără precedent în istoria sa Japonia întrerupsese şi ea toate contactele cu lumea din afară Timp de 500 de ani, înainte de a fi deschisă forţat de comandorul Matthew Perry în 1854, Japonia nu a catadicsit nici măcar să-i contrabalanseze pe barbari între ei sau să inventeze relaţii tributare, cum făcuseră chinezii Închisă faţă de lumea din afară, Japonia se mândrea cu obiceiurile ei unice, îşi satisfăcea tradiţia militară prin război civil şi-şi sprijinea structura internă pe convingerea potrivit căreia cultura ei singulară era impenetrabilă la influenţele străine şi superioară acestora – pe care în cele din urmă avea mai degrabă să le înfrângă, decât să le absoarbă În timpul Războiului rece, când Uniunea Sovietică constituia ameninţarea cea mai importantă la adresa securităţii, Japonia şi-a putut identifica politica externă cu cea a Americii, aflată la mii de mile depărtare Noua ordine mondială, cu multitudinea ei de probleme, va obliga aproape cert o ţară cu un trecut atât de glorios să-şi reexamineze politica de sprijinire pe un singur aliat Japonia este obligată să devină mai sensibilă la echilibrul asiatic al puterii decât îi este posibil Americii, situată într-o emisferă diferită şi privind în trei direcţii: peste Atlantic, peste Pacific şi spre America de Sud China, Coreea şi Asia de Sud-Est vor căpăta o cu totul altă semnificaţie pentru Japonia decât pentru Statele Unite şi vor inaugura o politică externă japoneză mai autonomă şi mai încrezătoare în sine Cât despre India, care se impune acum ca cea mai mare putere din Asia de Sud, politica ei externă este în multe privinţe ultimul vestigiu al tinereţii imperialismului european, impregnat cu tradiţiile unei vechi culturi Înainte de sosirea britanicilor, subcontinentul nu a fost cârmuit ca o singură unitate politică vreme de milenii Colonizarea britanică s-a realizat cu forţe militare reduse, deoarece la început populaţia locală a văzut în acestea înlocuirea unei garnituri de cuceritori cu o alta Însă, după ce a instaurat o stăpânire unitară, Imperiul britanic a fost subminat chiar de valorile guvernării populare şi de naţionalismul cultural pe care el îl importase în India Cu toate acestea, ca stat-naţiune, India este o nou venită Absorbită de efortul de a-şi hrăni uriaşa populaţie, India s-a ocupat prea puţin de mişcarea de nealiniere din timpul Războiului rece Ea are încă de asumat un rol, pe măsura importanţei sale, pe scena politicii internaţionale Aşadar, de fapt niciuna dintre ţările cele mai importante, care trebuie să construiască o nouă ordine mondială, nu a avut experienţa sistemului multistatal aflat în curs de apariţie Niciodată până acum nu a trebuit ca o nouă ordine mondială să fie asamblată din atât de multe modalităţi diferite de a fi percepută sau la o scară atât de largă, globală Şi nicio ordine anterioară nu a trebuit să combine atributele sistemelor istorice de echilibru al puterii cu opinia democratică globală şi cu tehnologia explozivă ale perioadei contemporane Privind înapoi, toate sistemele internaţionale se vădesc a avea o simetrie inevitabilă O dată stabilite, este dificil de imaginat cum ar fi putut evolua istoria dacă ar fi fost făcute alte alegeri, ori dacă într-adevăr ar fi fost posibile alte alegeri Când o nouă ordine internaţională ia fiinţă, multe căi de urmat îi stau în faţă Dar fiecare alegere restrânge universul opţiunilor rămase Deoarece complexitatea inhibă flexibilitatea, primele alegeri sunt absolut cruciale Dacă o ordine internaţională este relativ stabilă, precum cea rezultată în urma Congresului de la Viena, sau extrem de volatilă, precum cele rezultate în urma Păcii westfalice şi a Tratatului de la Versailles, aceasta depinde de gradul în care poate ea împăca acel ceva care face ca statele constituente să se simtă în siguranţă cu ceea ce consideră ele a fi just Sistemele internaţionale care au fost cele mai stabile – cel de după Congresul de la Viena şi cel dominat de Statele Unite după cel de-al doilea război mondial – au avut avantajul de a fi percepute uniform Oamenii de stat adunaţi la Viena au fost aristocraţi, care vedeau punctele intangibile în acelaşi fel, şi au căzut de acord asupra chestiunilor fundamentale; liderii americani, care au modelat lumea postbelică, veneau dintr-o tradiţie intelectuală de o extraordinară coerenţă şi vitalitate Ordinea ce apare acum va trebui să fie construită de oameni de stat care reprezintă culturi cu totul diferite Ei conduc birocraţii uriaşe, de o asemenea complexitate încât, adeseori, energia acestor oameni de stat este consumată mai mult de servirea maşinăriei administrative decât de definirea unui scop Ei se înalţă pe cele mai de sus poziţii – prin calităţi care nu sunt neapărat cele necesare pentru a guverna – şi sunt chiar şi mai puţin potrivite pentru construirea unei ordini internaţionale Iar unicul model disponibil de sistem multistatal a fost unul construit de societăţile occidentale, pe care mulţi dintre participanţi îl pot respinge Cu toate acestea, apariţia şi prăbuşirea ordinilor mondiale anterioare bazate pe multe state – de la Pacea westfalicâ până în zilele noastre – este unica experienţă pe care se poate sprijini cineva, în încercarea de a înţelege problemele cu care se confruntă oamenii de stat contemporani Studiul istoriei nu constituie un manual cu instrucţiuni care să poată fi aplicate automat; istoria ne învaţă prin analogii, aruncând lumină asupra consecinţelor probabile ale situaţiilor comparabile Dar fiecare generaţie trebuie să hotărască singură care situaţii sunt comparabile Intelectualii analizează funcţionarea sistemelor internaţionale; oamenii de stat le construiesc Şi există o mare diferenţă între perspectiva unui analist şi cea a unui om de stat Analistul poate alege problema pe care doreşte s-o studieze, în vreme ce omului de stat problemele îi sunt impuse Analistul poate aloca oricât timp este nevoie pentru a ajunge la o concluzie clară; problema copleşitoare a omului de stat este presiunea timpului Analistul nu lucrează cu niciun risc; dacă se dovedeşte că a ajuns la concluzii greşite, el poate scrie un alt tratat Omului de stat îi este îngăduit să încerce o singură dată; greşelile sale sunt iremediabile Analistul dispune de toate faptele; el va fi judecat după forţa lui intelectuală Omul de stat trebuie să acţioneze conform unor evaluări ce nu pot fi probate în momentul în care le elaborează; el va fi judecat de istorie după cât de înţelept a stăpânit schimbarea inevitabilă şi, mai presus de orice, după cât de bine păstrează pacea Iată motivul pentru care examinarea modului în care oamenii de stat au tratat problema ordinii mondiale – ce anume a funcţionat sau nu şi de ce – nu reprezintă sfârşitul înţelegerii diplomaţiei contemporane; ea poate fi, însă, începutul CAPITOLUL 2 Regula jocului: Theodore Roosevelt sau Woodrow Wilson  Până la începutul acestui secol, în politica externă americană a predominat tendinţa izolaţionistă Apoi, doi factori au proiectat America în relaţiile internaţionale: puterea sa, aflată în expansiune rapidă, şi colapsul treptat al sistemului internaţional cu centru în Europa Această evoluţie a fost marcată de momentul de cotitură reprezentat de mandatele a doi preşedinţi: Theodore Roosevelt şi Woodrow Wilson Aceşti oameni au ţinut frâiele guvernării atunci când afacerile internaţionale atrăgeau în vâltoarea lor o naţiune ce încerca să i se împotrivească Amândoi au recunoscut că America avea de jucat un rol crucial în politica internaţională, deşi i-au justificat ieşirea din izolare potrivit unor sisteme de gândire total opuse Roosevelt a fost un subtil analist al echilibrului puterii El insista asupra rolului internaţional al Americii, deoarece interesul naţional al acesteia o cerea şi deoarece, pentru el, un echilibru al puterii la scară globala era de neconceput fără participare americană Pentru Wilson, justificarea rolului internaţional al Americii era de natură mesianică America avea o obligaţie, dar nu faţă de echilibrul puterii, ci faţă de ea însăşi: anume de a-şi răspândi principiile în lume În timpul administraţiei Wilson, America s-a vădit a fi un jucător-cheie în cadrul relaţiilor internaţionale, prin proclamarea unor principii care, reflectând truismele gândirii americane, marcau totodată un punct de plecare revoluţionar pentru diplomaţii Lumii Vechi Aceste principii susţineau că pacea depinde de răspândirea democraţiei, că statele trebuie să fie judecate potrivit aceloraşi criterii ca şi oamenii şi că interesul naţional constă în aderarea la un sistem universal de legi Pentru veteranii căliţi ai diplomaţiei europene – bazată pe echilibrul puterii – vederile lui Wilson cu privire la fundamentele morale ultime ale politicii externe păreau stranii, ipocrite chiar Şi totuşi, wilsonismul a supravieţuit, în vreme ce rezervele contemporanilor săi au fost depăşite de istorie Wilson s-a aflat în originea viziunii unei organizaţii mondiale, Liga Naţiunilor, menită să păstreze pacea mai degrabă prin securitate colectivă decât prin alianţe Cu toate că Wilson nu şi-a putut convinge propria-i tară de meritele acestei idei, ea a continuat să trăiască Apelului lansat de idealismul wilsonian i se datorează, fără discuţie, faptul că politica externă americană a înaintat în marş, după punctul de cotitură pe care l-a marcat mandatul său şi că acest marş continuă şi astăzi Abordarea americană, cu totul unică, a afacerilor internaţionale nu s-a dezvoltat dintr-odată sau ca o consecinţă a unei inspiraţii solitare În anii de început ai republicii, politica externă americană a fost, de fapt, o sofisticată reflectare a interesului naţional american, care a constat, pur şi simplu, în întărirea independenţei noii naţiuni Din moment ce nicio ţară europeană nu era în stare să reprezinte o ameninţare veritabilă, atâta vreme cât era ocupată să-şi înfrunte rivalele, Părinţii Fondatori s-au arătat gata să manipuleze dispreţuitul echilibru al puterii – atunci când aceasta le-a slujit nevoilor; într-adevăr, ei au reuşit să fie extraordinar de îndemânatici în a manevra între Franţa şi Marea Britanie, nu numai pentru a menţine independenţa Americii, dar şi pentru a-i lărgi frontierele Deoarece au vrut ca, de fapt, niciuna dintre părţi să nu câştige o victorie decisivă în războaiele Revoluţiei franceze, ei şi-au declarat neutralitatea Jefferson definea războaiele napoleoniene drept o confruntare între tiranul uscatului (Franţa) şi tiranul oceanelor (Anglia) – cu alte cuvinte, taberele participante la lupta ce se dădea în Europa erau echivalente sub aspect moral Practicând o formă timpurie de nealiniere, noua naţiune descoperea avantajele neutralităţii ca mijloc de negociere, la fel ca multe alte naţiuni nou apărute de atunci încoace În acelaşi timp, Statele Unite nu au mers cu respingerea procedeelor Lumii Vechi până la a renunţa la expansiunea teritorială Dimpotrivă, încă de la început, Statele Unite şi-au urmărit expansiunea în cele două Americi cu o extraordinară perseverenţă După 1794, o serie de tratate au stabilit frontierele cu Canada şi Florida în favoarea Americii, au deschis râul Mississippi comerţului american şi au început să pună bazele unui interes comercial american în Indiile Britanice de Vest Aceasta a culminat prin cumpărarea Louisianei, în 1803, ceea ce a adus tinerei ţări, din partea Franţei, un teritoriu imens, nelimitat, la vest de râul Mississippi, împreună cu pretenţiile asupra teritoriilor spaniole din Florida şi Texas – temelie pe care America avea să devină o mare putere Împăratul francez care a făcut vânzarea, Napoleon Bonaparte, a avansat o explicaţie tipică Lumii Vechi pentru asemenea tranzacţie unilaterală: „Această achiziţie teritorială întăreşte pentru totdeauna puterea Statelor Unite şi iată că tocmai am dat Angliei un rival maritim care, mai devreme sau mai târziu, îi va înfrânge trufia ” Oamenilor de stat americani le era indiferent ce justificări folosea Franţa pentru a-şi vinde posesiunile Pentru ei, a condamna politica de putere a Lumii Vechi nu părea a veni în contradicţie cu expansiunea teritorială americană în America de Nord Deoarece ei considerau că împingerea spre vest a Americii era o problemă de politică internă americană, nu o chestiune de politică externă În acest spirit condamna James Madison războiul ca germen al tuturor relelor – ca precursor al impozitelor şi al armatei şi al tuturor celorlalte „instrumente de aducere a celor mulţi sub dominaţia celor puţini” Succesorul său, James Monroe, nu vedea nicio contradicţie în susţinerea expansiunii Americii spre vest prin necesitatea ca aceasta să devină o mare putere: Trebuie să fie limpede pentru toată lumea că cu cât expansiunea este dusă mai departe, fără a se depăşi limita corectă, cu atât va fi mai mare libertatea de acţiune a ambelor guverne [statal şi federal], iar securitatea lor mai perfectă; şi, în toate celelalte privinţe, cu atât va fi mai benefic efectul pentru întregul popor american, întinderea teritoriului, că este mare sau mică, conferă unei naţiuni multe dintre caracteristicile sale Ea marchează mărimea resurselor sale, a populaţiei, a forţei sale fizice Marchează, pe scurt, diferenţa dintre o mare putere şi una mică  Totuşi, chiar folosindu-se uneori de metodele politicii de forţă europene, conducătorii noii naţiuni rămâneau fideli principiilor care făcuseră ca ţara lor să fie excepţională Puterile europene purtau nenumărate războaie pentru a preveni ridicarea unei potenţiale puteri dominante În America, combinaţia dintre forţă şi distanţă inspira încrederea în faptul că orice provocare putea fi rezolvată după ce aceasta va fi apărut Naţiunile europene, cu marje de supravieţuire mult mai strânse, formau coaliţii împotriva posibilităţii de schimbare; America se afla suficient de departe pentru a-şi adecva politica de rezistenţă faţă de realitatea schimbării Acesta a fost fundamentul geopolitic al avertismentului lui George Washington împotriva alianţelor „permanente” stabilite în vederea atingerii oricărui obiectiv Ar fi lipsit de înţelepciune, spunea el, să ne implicăm, prin legături artificiale, în jocul nesigur al politicii sale [a Europei] sau în combinaţiile curente şi ciocnirile dintre amiciţiile şi duşmăniile sale Poziţia noastră detaşată şi distantă ne invită şi ne permite să urmăm o altă cale  Noua naţiune nu a luat sfatul lui Washington ca pe un raţionament geopolitic, de natură practică, ci ca pe o maximă de natură morală Ca purtătoare a principiului libertăţii, America a găsit că este natural să interpreteze securitatea conferită de oceanele ce o mărginesc drept semn al providenţei şi să-şi atribuie acţiunile unui înţeles moral superior şi nu unei marje de securitate, pe care nu o mai deţine nicio altă naţiune Un element de bază al politicii externe de început a republicii a fost convingerea că permanentele războaie din Europa erau rezultatul metodelor cinice de cârmuire statală În vreme ce conducătorii europeni îşi bazau politica internaţională pe convingerea că armonia putea fi obţinută ca rezultat al competiţiei între interese egoiste, colegii lor americani aveau în vedere o lume în care statele să acţioneze ca parteneri cooperanţi, nu ca rivali neîncrezători Conducătorii americani respingeau concepţia europeană potrivit căreia moralitatea statelor trebuia judecată după alte criterii decât moralitatea indivizilor Potrivit lui Jefferson, exista un singur sistem etic, atât pentru oameni, cât şi pentru state – a da dovadă de recunoştinţa a-ti respecta toate angajamentele În orice condiţii, a fi deschis şi generos, promovând pe termen lung chiar şi interesele ambelor părţi  Justeţea tonului Americii – uneori atât de aspru faţă de străini – reflecta realitatea că America se ridicase, de fapt, nu numai împotriva legăturilor legale, ce o ţinuseră înlănţuită de vechea ţară, ci şi împotriva sistemului şi valorilor Europei America punea frecvenţa războaielor europene pe seama influenţei nefaste a instituţiilor guvernamentale, care negau valorile libertăţii şi demnităţii umane „De vreme ce războiul reprezintă sistemul de guvernare al vechii construcţii”, scria Thomas Paine, „animozitatea întreţinută între ele de naţiuni nu este nimic altceva decât ceea ce aţâţă guvernele lor pentru a menţine spiritul sistemului… Omul nu este duşmanul omului decât prin intermediul unui sistem greşit de guvernare ” Ideea că pacea depinde, mai presus de orice, de promovarea instituţiilor democratice a rămas până în ziua de azi un fundament al gândirii americane Înţelepciunea americană tradiţională a susţinut cu consecvenţă că democraţiile nu-şi declară război una alteia Alexander Hamilton, însă, a pus sub semnul întrebării premisa conform căreia republicile au fost vreodată mai paşnice decât alte forme de guvernământ: Sparta, Atena, Roma şi Cartagina au fost cu toate republici; două dintre ele, Atena şi Cartagina, de tip comercial Şi cu toate acestea, s-au angajat în războaie, ofensive şi defensive, la fel de des ca şi monarhiile cu care se învecinau la vremea lor… În guvernul Marii Britanii, reprezentanţii poporului formează una din ramurile legislativului naţional Comerţul a fost vreme îndelungata principala preocupare a acestei ţări Cu toate acestea, puţine naţiuni au fost angajate mai frecvent în război… Hamilton însă reprezenta o minoritate În majoritatea lor copleşitoare, conducătorii americani au fost la fel de convinşi atunci, pe cât sunt şi acum, că America are o responsabilitate specială în răspândirea valorilor sale ca pe o contribuţie la pacea mondială Atunci ca şi acum, neînţelegerile apăreau cu privire la metodă Trebuia America să promoveze activ răspândirea instituţiilor democratice ca principal obiectiv al politicii sale Externe? Sau trebuia să se bizuie pe impactul exemplului său? Punctul de vedere dominant în perioada de început a republicii era că naţiunea americana pe cale de a se naşte putea servi cel mai bine cauza democraţiei practicându-i virtuţile la ea acasă Cu cuvintele lui Thomas Jefferson, „un guvern republican just şi solid” în America avea să fie „un monument stabil şi un exemplu” pentru toate popoarele lumii  Un an mai târziu, Jefferson revenea la tema că America, de fapt, „acţiona pentru toata omenirea”: …faptul că împrejurările le-au fost potrivnice altora, iar nouă favorabile, ne-a impus datoria de a dovedi care este gradul de libertate şi autoguvernare pe care o societate se poate aventura să le lase la îndemâna membrilor săi individuali  Importanţa dată de conducătorii americani fundamentelor morale ale comportamentului Americii şi semnificaţiei acestuia ca simbol al libertăţii a condus la respingerea truismelor diplomaţiei europene: că echilibrul puterii realiza armonia ultimă din competiţia intereselor egoiste şi că raţiunile securităţii depăşeau în importanţă principiile dreptului civil – cu alte cuvinte, că scopurile statului justificau mijloacele folosite Aceste idei fără precedent erau prezentate de o ţară, care pe parcursul secolului al XIX-lea prospera, având instituţii funcţionând în bună orânduială şi valori recunoscute America nu vedea niciun conflict între principiul superior şi necesităţile supravieţuirii În timp, invocarea moralităţii ca mijloc de rezolvare a disputelor internaţionale a produs un gen unic de ambivalenţă şi un tip foarte american de suferinţa Dacă americanii erau obligaţi să-şi investească politica externă cu acelaşi grad de rectitudine, ca în cazul existentelor lor individuale, cum trebuia atunci considerată securitatea; într-adevăr Însemna aceasta, în extremis, că supravieţuirea era subordonată moralităţii? Sau devotamentul Americii faţă de instituţiile democratice conferea automat o aură de moralitate chiar şi celor mai aparent individualiste acte? Iar dacă aşa stăteau lucrurile, cum se deosebea aceasta de conceptul european de raison d’état, care susţinea că acţiunile unui stat nu pot fi judecate decât prin prisma succesului lor? Profesorii Robert Tucker şi David Hendrickson au analizat în mod strălucit această ambivalenţă a gândirii americane: Marea dilemă a lui Jefferson privitoare la guvernare rezida în aparenta sa renunţare la mijloacele pe care statele s-au sprijinit întotdeauna în ultimă instanţă pentru a-şi asigura securitatea şi a-şi satisface ambiţiile, precum şi în refuzul său simultan de a renunţa la ambiţiile care, în mod normal, conduceau la folosirea acestor mijloace El voia, cu alte cuvinte, ca America să poată beneficia în ambele feluri – să se bucure de avantajele puterii, fără să cadă victimă consecinţelor fireşti ale exercitării ei  Până în ziua de astăzi, pendularea între aceste două modalităţi de abordare a fost una dintre temele majore ale politicii externe americane În 1820, Statele Unite au găsit un compromis între cele două abordări, care le-a permis să le practice pe amândouă până după cel de-al doilea război mondial America a continuat să condamne cele ce se întâmplau dincolo de ocean, drept rezultate vrednice de dispreţ ale politicii de echilibru al puterii, considerându-şi în acelaşi timp propria expansiune spre vestul continentului nord-american drept „destin manifest” Până la începutul secolului XX, politica externă americană a fost în esenţă destul de simplă: a împlini destinul asumat al ţârii şi a nu se implica în jocurile complicate de dincolo de ocean America a favorizat guvernele democratice ori de câte ori a fost posibil, dar a refuzat să acţioneze în sensul de a-şi justifica preferinţele John Quincy Adams, pe atunci secretar de stat, a rezumat în 1821 această atitudine: Oriunde este sau va fi desfăşurat stindardul libertăţii şi independentei, acolo afla-se-vor şi inima, binecuvântările şi rugăciunile ei [ale Americii] Ea nu purcede, însă, dincolo de mări în căutarea monştrilor, pe care să-i ucidă Ea este cea care doreşte libertatea şi independenţa tuturor Campioană şi susţinătoare îşi este doar ei înseşi  Cealaltă faţă a acestei politici americane de autoreţinere a fost decizia de a exclude politica europeană de forţă de pe emisfera vestică, la nevoie şi prin folosirea unora dintre metodele diplomaţiei europene Doctrina Monroe, care a proclamat această politică, a rezultat din încercarea Sfintei Alianţe – compusă din Prusia, Rusia şi Austria – de a înăbuşi revoluţia din Spania, din anii 1820 Opunându-se în principiu intervenţiei în afacerile interne, Marea Britanie nu voia nici ea să sprijine Sfânta Alianţă în emisfera vestică Ministrul de externe britanic George Canning a propus Statelor Unite o acţiune comună, pentru a nu lăsa coloniile spaniole din Americi să cadă în mâinile Sfintei Alianţe El voia să se asigure că, indiferent ce se întâmpla în Spania, nicio putere europeană nu avea că controleze America Latină Deposedată de coloniile sale Spania nu mai valora mare lucru, socotea Canning, iar asta urma fie să descurajeze intervenţia, fie să o facă irelevantă John Quincy Adams înţelegea teoria englezilor, dar nu avea încredere în motivele lor Era prea curând după ocuparea britanică a Washingtonului din 1812 pentru ca America să se alăture ţării-mamă de odinioară Prin urmare, Adams l-a îndemnat pe preşedintele Monroe să înlăture colonialismul european din Americi ca rezultat al unei decizii americane unilaterale Doctrina Monroe, proclamată în 1823, a transformat oceanul – care despărţea Statele Unite de Europa – într-un câmp de fortificaţii Până atunci, regula de bază a politicii externe americane fusese ca Statele Unite să nu se amestece în luptele pentru putere din Europa Doctrina Monroe a făcut pasul următor, declarând că Europa nu trebuie să se amestece în afacerile interne americane Iar ideea lui Monroe despre ce anume constituia afacerile interne americane – întreaga emisferă vestică – era expansivă de-a binelea Aceeaşi doctrină Monroe, mai mult, nu s-a limitat la declaraţii de principiu Ea avertiza cu îndrăzneală puterile europene că noua naţiune avea să pornească război, pentru a susţine inviolabilitatea emisferei vestice Ea declara că Statele Unite aveau să privească orice extindere a puterii europene „asupra oricărei porţiuni a acestei emisfere ca periculoasă pentru pacea şi siguranţa noastră” În final, într-un limbaj mai puţin căutat – dar mai explicit decât cel al secretarului său de stat, cu doi ani înainte – preşedintele Monroe respingea orice intervenţie în controversele europene: „În războaiele puterilor europene, în chestiuni privindu-le pe acestea, noi nu am participat niciodată şi nici nu intră în vederile politicii noastre să facem aşa ceva” America întorcea spatele Europei şi în acelaşi timp îşi elibera mâinile pentru a se extinde în emisfera vestică Sub umbrela doctrinei Monroe, America putea duce o politică ce nu se deosebea deloc de visurile oricărui rege european – de a-şi extinde comerţul şi influenţa, de a anexa teritorii; pe scurt, se transforma într-o Mare Putere fără a trebui să practice o politică de forţă Dorinţa de expansiune a Americii şi încredinţarea ei că era o ţară mai pură şi mai cu principii decât oricare alta din Europa, nu s-au aflat niciodată în contradicţie De vreme ce nu şi-au considerat expansiunea drept politică externă, Statele Unite şi-au putut folosi puterea pentru a-şi exercita dominaţia – asupra indienilor, a Mexicului, a Texasului – şi pentru a o face cu conştiinţa împăcată Într-un cuvânt, politica externă a Statelor Unite a fost de a nu avea o politică externă Ca şi Napoleon în legătură cu vânzarea Louisianei, Canning era oarecum îndreptăţit să se laude că adusese la viaţă Lumea Nouă, pentru a restabili echilibrul celei Vechi, de vreme ce Marea Britanie lăsa să se înţeleagă că avea să sprijine doctrina Monroe cu Royal Navy America, însă, avea să restabilească echilibrul european al puterii doar atât cât să ţină Sfânta Alianţă în afara emisferei vestice În rest puterile europene aveau să fie nevoite să se menţină în echilibru fără participarea Americii Pentru restul secolului, tema principală a politicii externe americane a fost extinderea aplicării doctrinei Monroe În 1823, doctrina Monroe avertizase puterile europene să se tină departe de emisfera vestică Până la centenarul doctrinei Monroe, înţelesul acesteia a fost treptat extins, pentru a justifica hegemonia americană în emisfera vestică În 1845, preşedintele Polk a explicat încorporarea Texasului în Statele Unite ca fiind necesară spre a evita ca un stat independent să devină „aliat cu sau dependent de vreo naţiune străină mai puternică decât el însuşi” şi prin aceasta o ameninţare pentru securitatea Americii  Cu alte cuvinte, doctrina Monroe justifica intervenţia americană nu numai împotriva unei ameninţări existente, ci şi împotriva oricărei posibilităţi de provocare deschisă – foarte asemănător cu ce realiza echilibrul european al puterii Războiul civil a întrerupt pentru scurt timp preocuparea Americii în domeniul expansiunii teritoriale Preocuparea de prim ordin a politicii externe a Washingtonului era acum prevenirea recunoaşterii Confederaţiei de către naţiunile europene, din teama de a nu apărea pe pământul Americii de Nord un sistem multistatal şi, odată cu el, politica de echilibru al puterii promovată de diplomaţia europeană, în 1868, însă, preşedintele Andrew Johnson revenea la vechea metodă de justificare a expansiunii prin intermediul doctrinei Monroe, de astă dată cu ocazia cumpărării peninsulei Alaska: Stăpânirea sau controlul străin asupra acelor comunităţi a întârziat până acum sporirea şi a adus prejudicii influenţei Statelor Unite Revoluţia cronică şi anarhia ar fi tot pe atât de păgubitoare  Ceva mai important decât expansiunea în cadrul continentului american se petrecea, cu toate că a trecut practic neobservat de aşa-zisele Mari Puteri: un nou membru se alătura clubului lor, când Statele Unite deveneau cea mai puternică naţiune a lumii În 1875, Statele Unite depăşeau Marea Britanie, pe atunci considerată cea mai mare putere industrială a lumii, în producţia manufacturieră La sfârşitul secolului consumau mai multă energie decât Germania, Franţa, Austro-Ungaria, Rusia, Japonia şi Italia laolaltă Între Războiul civil şi sfârşitul secolului, producţia americană de cărbune a crescut cu 800 de procente, cea de bare de oţel cu 523 de procente, lungimea căilor ferate cu 567 de procente, iar producţia de grâu cu 256 de procente Imigrarea a contribuit la dublarea populaţiei americane Iar procesul creşterii părea să se accelereze Nicio naţiune nu a cunoscut vreodată o asemenea sporire a puterii sale fără a încerca să o traducă în influenţă globală Conducătorii Americii au fost şi ei tentaţi Secretarul de stat al preşedintelui Andrew Johnson, Seward, visa la un imperiu incluzând Canada, precum şi mare parte din Mexic, şi extinzându-se mult în Pacific Administraţia Grant voia să anexeze Republica Dominicană şi cocheta cu ideea achiziţionării Cubei Acesta era genul de iniţiative pe care conducătorii europeni contemporani, Disraeli sau Bismarck, le înţelegeau şi le aprobau Senatul american, însă, rămânea concentrat asupra priorităţilor interne şi se împotrivea oricăror proiecte expansioniste El a menţinut efectivele armatei mici (25 000 de oameni) şi marina militară slabă Până în 1890, armata americană era a XIV-a în lume, în urma celei a Bulgariei, iar marina militară americană era mai mică decât cea a Italiei, cu toate că puterea industrială a Americii era de 13 ori mai mare decât cea a Italiei America nu participa la conferinţele internaţionale şi era tratată ca putere de rangul al doilea În 1880, reducându-şi instituţia diplomatică, Turcia şi-a desfiinţat ambasadele din Suedia, Belgia, Olanda şi Statele Unite În acelaşi timp, un diplomat german din Madrid s-a oferit să suporte o reducere de salariu decât să fie trimis la post în Washington Însă, odată ajunsă la nivelul de putere al Americii ulterior Războiului civil o ţară nu va rezista nicicând tentaţiei de a-l traduce într-o poziţie importantă în arena internaţională La sfârşitul anilor 1880, America a început să-şi clădească marina militară care, nu mai devreme de anul 1880, era mai mică decât cea a unui stat precum Chile, Brazilia sau Argentina În 1889, ministrul Marinei Militare, Benjamin Tracy, făcea lobby pentru o navă de război, iar istoricul contemporan al marinei Alfred Thayer Mahan dezvolta o expunere de principii în favoarea ei Cu toate că marina militară britanică proteja efectiv America de prădălnicia puterilor europene, conducătorii americani nu au perceput Marea Britanie ca pe protectorul ţării lor Pe parcursul secolului al XIX-lea, Marea Britanie a fost considerată cea mai importantă provocare la adresa intereselor americane, iar Royal Navy cea mai serioasă ameninţare strategică Nu e de mirare că, atunci când America a început „să-şi arate muşchii”, ea s-a gândit să elimine influenţa Marii Britanii din emisfera vestică invocând doctrina Monroe, la încurajarea căreia Marea Britanie îşi adusese în mare măsură contribuţia Statele Unite nu au fost deloc delicate în privinţa provocărilor În 1895, secretarul de stat Richard Olney a invocat doctrina Monroe pentru a avertiza Marea Britanie cu referire precisă la inegalitatea de forţe „La ora actuală”, scria el, „Statele Unite sunt practic suverane pe acest continent şi voinţa lor este lege în orice chestiune asupra căreia îşi extind influenţa” „Infinitele resurse” ale Americii, „combinate cu poziţia sa izolată o fac stăpână pe situaţie şi practic invulnerabilă împotriva oricărei sau a tuturor celorlalte puteri” Renunţarea Americii la politica de forţă era limpede că nu se aplica în emisfera vestică În 1920, Marea Britanie renunţase la pretenţiile de a avea un rol major în America Centrală Deţinând supremaţia în emisfera vestică, Statele Unite au început să pătrundă pe arena mai largă a politicii internaţionale America ajunsese la stadiul de putere mondială aproape fără să vrea Extinzându-se pe întreg continentul, ea îşi stabilise preeminenţa de jur împrejurul ţărmurilor sale, insistând în acelaşi timp asupra faptului că nu dorea câtuşi de puţin să ducă politica externă a unei mari puteri La terminarea acestui proces, America s-a trezit la comanda genului de putere care a făcut din ea un factor internaţional major, indiferent de preferinţele sale Conducătorii Americii puteau continua să insiste că politica sa externă de bază era de a servi drept „far” pentru restul omenirii, dar nu încăpea nicio îndoială că unii dintre ei deveneau conştienţi şi de faptul că puterea Americii îi dădea acesteia dreptul de a fi ascultată în chestiunile aflate la ordinea zilei şi că nu avea nevoie să aştepte până ce întreaga lume avea să devină democratică, pentru a se integra în sistemul internaţional Nimeni nu a formulat acest raţionament mai tranşant decât Theodore Roosevelt El a fost primul preşedinte care a insistat că era datoria Americii să-şi facă simţită influenţa la nivel global şi a prezentat America lumii în termenii unui concept al interesului naţional Ca şi înaintaşii săi, Roosevelt era convins de rolul benefic al Americii în lume Dar spre deosebire de ei, Roosevelt a susţinut că America avea reale interese de politică externă, ce depăşeau cu mult interesul ei de a se menţine departe de orice amestec Roosevelt a pornit de la premisa că Statele Unite erau o putere ca oricare alta, nu o întrupare singulară a virtuţii Dacă interesele sale se ciocneau cu cele ale altor ţâri, America avea obligaţia să-şi adune puterile pentru a se impune Ca prim pas, Roosevelt a dat doctrinei Monroe cea mai intervenţionistă interpretare, prin identificarea acesteia cu doctrinele imperialiste ale epocii În ceea ce a numit „corolarul” doctrinei Monroe, el a proclamat în 6 decembrie 1904 un drept general de intervenţie al „unei naţiuni civilizate”, pe care, în emisfera vestică, numai Statele Unite erau îndrituite a-l exercita: „…în emisfera vestică, aderarea Statelor Unite la doctrina Monroe poate obliga Statele Unite, în cazuri flagrante de săvârşire a unor asemenea fapte rele sau de neputinţă, la exercitarea, cu oricâtă aversiune, a unei forţe de poliţie internaţională” Roosevelt o luase cu practica înaintea teoriei În 1902, America forţase Haiti să-şi lichideze datoriile faţă de băncile europene În 1903, în Panama s-au stârnit tulburări, ajungând la scara unei adevărate revoluţii Cu ajutor american, populaţia locală şi-a smuls independenţa faţă de Columbia, dar nu înainte ca Washingtonul să fi stabilit suveranitatea SUA în Zona Canalului, de ambele părţi a ceea ce avea să devină Canalul Panama În 1905, Statele Unite au stabilit un protectorat financiar asupra Republicii Dominicane, iar în 1906 trupele americane au ocupat Cuba Pentru Roosevelt, diplomaţia forţei în cadrul emisferei vestice făcea parte din noul rol mondial al Americii Cele două oceane nu mai erau îndeajuns de largi pentru a izola America faţă de restul lumii Statele Unite trebuiau să devină actor pe scena internaţională Roosevelt a spus foarte clar într-un mesaj adresat Congresului în 1902: „Din ce în ce mai mult, interdependenţa şi complexitatea crescândă a relaţiilor internaţionale politice şi economice impun tuturor puterilor civilizate şi paşnice să insiste asupra cârmuirii adecvate a lumii ” Roosevelt deţine o poziţie istorică unică în abordarea de către America a relaţiilor internaţionale Niciun alt preşedinte nu a definit rolul mondial al Americii atât de complet, în termenii interesului naţional, şi nu a identificat interesul naţional atât de cuprinzător, în raport cu echilibrul puterii Roosevelt împărtăşea punctul de vedere al conaţionalilor săi că America era tot ce putea spera mai bun omenirea Dar, spre deosebire de ei, el nu credea că America îşi putea asigura pacea sau împlini destinul numai prin practicarea virtuţilor civice În percepţia asupra naturii ordinii mondiale, el se apropia mai mult de Palmerston sau Disraeli decât de Thomas Jefferson Un mare preşedinte trebuie să fie un educator, realizând puntea de legătură dintre viitorul poporului său şi trăirea efectivă a acestuia Roosevelt a predat o doctrină extrem de aspră, unui popor crescut în credinţa că pacea este starea normală între naţiuni, că nu există nicio diferenţă între moralitatea personală şi cea publică America fiind bine izolată de tulburările şi revoltele ce afectau restul lumii Roosevelt refuza toate aceste propoziţii Pentru el, viaţa internaţională însemna luptă, iar teoria darwinistă a supravieţuirii celui mai bine dotat era pentru istorie un ghid mai bun decât moralitatea personală În optica lui Roosevelt cei blânzi moşteneau pământul numai dacă erau puternici După el, America nu era o cauză, ci o mare putere potenţial cea mai mare El spera să fie preşedintele menit să-şi introducă naţiunea pe scena lumii, astfel încât ea să poată modela secolul XX în felul în care Marea Britanie îl dominase pe cel de-al XIX-lea ca o tară cu puteri vaste, care se înrolase de bună voie, cu moderaţie şi înţelepciune, să muncească în beneficiul stabilităţii, al păcii şi al progresului Roosevelt era intolerant faţă de multe dintre lucrurile sfinte ale modului american de a gândi politica externă El dezavua eficacitatea dreptului internaţional Ceea ce o naţiune nu putea apăra prin forţă proprie, nu putea fi protejat nici de comunitatea internaţională Respingea dezarmarea, care atunci începea să devină subiect de preocupare internaţională: Încă nu există probabilitatea de a se stabili vreun fel de putere internaţională… care să poată amenda efectiv faptele rele, iar în aceste circumstanţe ar fi şi o nebunie şi un lucru periculos pentru o naţiune mare şi liberă să se lipsească singură de puterea de a-şi apăra drepturile proprii şi chiar, în situaţii excepţionale, de a se ridica pentru drepturile altora Nimic nu ar promova mai mult inechitatea… decât faptul ca popoarele libere şi luminate… să se lipsească de bună voie de putere, lăsând armele la dispoziţia oricărui despotism şi barbarii  Roosevelt era încă şi mai caustic, atunci când venea vorba despre guvernarea lumii: Eu consider atitudinea Wilson-Bryan de încredere în tratate de pace fantasmagorice, în promisiuni imposibile, în tot felul de petece de hârtie lipsite de orice sprijin din partea unei forţe efective ca fiind aberantă Este infinit mai bine pentru o naţiune şi pentru întreaga lume să aibă tradiţiile lui Frederick cel Mare şi Bismarck în privinţa politicii externe decât să aibă atitudinea Bryan sau Wilson-Bryan ca atitudine naţională permanentă  Într-o lume guvernată prin forţă, Roosevelt credea că ordinea naturală a lucrurilor era reflectată de conceptul de „sfere de influenţă”, care atribuia influenţă dominantă asupra unor întinse regiuni anumitor puteri de pildă Statelor Unite asupra emisferei vestice sau Marii Britanii asupra subcontinentului indian În 1908, Roosevelt a consimţit la ocupaţia japoneză asupra Coreii deoarece, în gândirea sa, relaţiile nipono-coreene trebuiau să fie determinate de puterea relativă a fiecărei ţări, nu de prevederile unui tratat sau de legile internaţionale: Coreea este cu desăvârşire a Japoniei Să fie limpede, prin tratat s-a stabilit solemn o înţelegere potrivit căreia Coreea trebuia să rămână independentă Coreea însă a fost neputincioasă în a impune respectarea tratatului şi a fost în afara oricărei discuţii ca vreo altă naţiune… să încerce sa facă pentru Coreea ceea ce ei au fost cu totul incapabili să facă pentru ei înşişi  De vreme ce Roosevelt avea asemenea vederi de tip european, nu a fost surprinzător ca el a abordat echilibrul mondial al puterii cu o subtilitate neegalată de vreun alt preşedinte american şi de care s-a apropiat numai Richard Nixon La început, Roosevelt nu a văzut nicio nevoie să antreneze America în intimitatea echilibrului european al puterii, deoarece îl considera ca mai mult sau mai puţin autoreglabil Dar a fost destul de clar asupra faptului că, în cazul în care acest raţionament avea să se dovedească greşit, va îndemna America să se angajeze în restabilirea echilibrului Treptat, Roosevelt a ajuns sa vadă în Germania o ameninţare la adresa echilibrului european al puterii şi a început să identifice interesul naţional american cu cel al Marii Britanii şi al Franţei Faptul a fost demonstrat în 1906, în timpul Conferinţei internaţionale de la Algeciras al cărei scop era să stabilească viitorul Marocului Germania, care insista asupra unei „uşi deschise” pentru a preîntâmpina dominaţia franceză, a susţinut includerea unui reprezentant american, crezând că America avea acolo interese comerciale semnificative Până la urmă, americanii au fost reprezentaţi în Maroc prin ambasadorul lor în Italia, dar rolul pe care l-a jucat acesta i-a dezamăgit pe germani Roosevelt a subordonat interesele comerciale ale Americii – care, oricum, nu erau mari – punctului său de vedere geopolitic Toate acestea au fost exprimate de Henry Cabot Lodge într-o scrisoare adresata lui Roosevelt la momentul de vârf al crizei marocane „Franţa”, spunea el, „trebuie să fie cu noi şi cu Anglia în zona şi în combinaţia noastră Este un aranjament solid, economic şi politic”  În vreme ce în Europa Roosevelt considera Germania ca principală ameninţare, în Asia era preocupat de aspiraţiile Rusiei şi, prin urmare, a favorizat Japonia, principalul rival al Rusiei „Nu există în lume o altă naţiune care să ţină în mâinile sale, în mai mare măsură decât Rusia, soarta anilor următori”, a declarat Roosevelt  În 1904, Japonia, protejată de o alianţă cu Marea Britanie, a atacat Rusia Deşi a proclamat neutralitatea americană, Roosevelt înclina spre Japonia O victorie rusească, argumenta el, ar fi „o lovitură dată civilizaţiei” Iar când Japonia a distrus flota rusească, a jubilat: „Am fost mulţumit pe deplin de victoria japoneză, pentru că Japonia face jocul nostru ” Roosevelt voia ca Rusia să fie mai degrabă slăbită decât eliminată cu totul din echilibrul puterii deoarece, potrivit preceptelor diplomaţiei ce promova echilibrul puterii, o slăbire excesivă a Rusiei nu ar fi făcut decât să substituie ameninţării ruseşti una japoneză Roosevelt a sesizat că un rezultat care să servească cel mai bine America era unul prin care Rusia „să fie lăsată faţă în faţă cu Japonia, astfel ca fiecare din ele să aibă o acţiune moderatoare asupra celeilalte” Mai degrabă în baza realismului geopolitic decât dintr-un nobil altruism, Roosevelt le-a invitat pe cele două beligerante să-şi trimită reprezentanţii la locuinţa sa de la Oyster Bay, pentru a pune la punct un tratat de pace finalizat în cele din urmă la Portsmouth, în New Hampshire, care limita victoria japoneză şi menţinea echilibrul în Extremul Orient Drept urmare, Roosevelt a devenit primul american căruia i s-a atribuit Premiul Nobel pentru Pace, pentru producerea unui acord bazat pe concepte ca echilibrul puterii şi sferele de influenţă şi care, după părerea succesorului său, Wilson, părea destul de ne-american În 1914, Roosevelt a avut iniţial o perspectivă relativ cinică asupra invadării de către Germania a Belgiei şi Luxemburgului, deşi constituia o flagrantă violare a tratatelor care stabiliseră neutralitatea acestor două ţări: Nu iau parte nimănui în ce priveşte violarea sau nerespectarea acestor tratate Când uriaşii se prind în luptă pe viaţă şi pe moarte, în timp ce se împing unul pe altul încoace şi încolo e clar că aceşti copleşitori, imenşi luptători au să calce peste oricine le apare în cale, dacă nu este periculos să o facă  La câteva luni după izbucnirea războiului în Europa, Roosevelt şi-a schimbat judecata iniţială despre violarea neutralităţii Belgiei, deşi, caracteristic, nu ilegalitatea invaziei germane îl preocupa, ci ameninţarea pe care aceasta o reprezenta la adresa echilibrului puterii: „…nu credeţi că dacă Germania câştigă acest război, zdrobeşte flota engleză şi distruge imperiul britanic, într-un an sau doi va insista să preia poziţia dominantă în America de Sud şi Centrală…?” A îndemnat la reînarmarea masivă, astfel încât America să poată arunca povara acestui act în spatele Triplei Antante Vedea o victorie a Germaniei şi posibilă, dar şi periculoasă pentru Statele Unite Victoria Puterilor Centrale ar fi avut ca rezultat pierderea protecţiei asigurate de marina militară britanică, permiţând imperialismului german să se afirme în emisfera vestică Faptul că Roosevelt trebuie să fi considerat controlul naval britanic asupra Atlanticului mai sigur decât hegemonia Germaniei s-a datorat unor factori non-putere impalpabili, precum afinitatea culturală şi experienţa istorică, într-adevăr, între Anglia şi America au existat puternice legături culturale, fără un echivalent în relaţiile americano-germane Mai mult, Statele Unite erau obişnuite cu ideea stăpânirii mărilor de către Marea Britanie, nemaisuspectând-o de proiecte expansioniste în Americi Germania, însă, era privită cu teamă În 3 octombrie 1914, Roosevelt a scris ambasadorului britanic la Washington (uitând în mod convenabil consideraţiile anterioare despre inevitabilitatea desconsiderării de către Germania a neutralităţii Belgiei): Dacă aş fi fost preşedinte, aş fi acţionat [împotriva Germaniei] în 30 sau 31 iulie  Într-o scrisoare adresată o lună mai târziu lui Rudyard Kipling, Roosevelt recunoştea dificultatea de a determina forţele americane să îndure războiul din Europa conform convingerilor sale Poporul american nu dorea să urmeze un curs al acţiunii modelat atât de strict în termenii politicii de forţă: Dacă eu aş susţine tot ceea ce cred, nu ar fi de niciun folos poporului meu, pentru că nu m-ar urma Oamenii noştri nu văd mai departe de vârful nasului şi nu înţeleg problemele internaţionale Şi poporul dumneavoastră a fost la fel, dar nu în aceeaşi măsură cu al meu, în chestiunile astea… Datorită lărgimii oceanului ce ne separă, poporul meu crede că nu are de ce se teme din partea actualei confruntări şi că nu are nicio responsabilitate faţă de ea  Dacă gândirea americană asupra politicii externe ar fi culminat cu Theodore Roosevelt, ea ar fi fost descrisă ca o evoluţie care a adaptat principiile tradiţionale europene ale guvernării la condiţiile americane Roosevelt ar fi fost privit ca preşedintele în exerciţiu al momentului când Statele Unite, stabilindu-şi o poziţie dominantă în Americi, au început să-şi facă simţită ponderea ca putere mondială Gândirea americană asupra politicii externe nu s-a sfârşit însă cu Roosevelt şi nici nu ar fi putut-o face Un conducător care îşi limitează rolul la experienţa poporului său se autocondamnă la stagnare; un conducător care o ia înaintea experienţei poporului său îşi asumă riscul de a nu fi înţeles America nu era pregătită nici prin experienţă, nici prin valorile sale pentru rolul pe care i-l atribuise Roosevelt Printr-o ironie a istoriei, America a jucat în cele din urmă rolul de conducător pe care i-l prevăzuse Roosevelt, chiar în timpul vieţii acestuia, dar a făcut-o în numele principiilor pe care Roosevelt le luase în derâdere şi sub conducerea unui preşedinte pe care Roosevelt l-a dispreţuit Woodrow Wilson a fost întruchiparea tradiţiei excepţionalismului american şi a stat la originea a ceea ce avea să devină şcoala intelectuală dominantă a politicii externe americane şcoală ale cărei precepte erau considerate de Roosevelt în cel mai bun caz irelevante şi în cel mai râu contrare intereselor pe termen lung ale Americii În termenii tuturor principiilor recunoscute ale guvernării, Roosevelt a fost cel care a avut de departe mai multă dreptate dintre aceştia doi, între cei mai de seamă preşedinţi ai Americii Şi totuşi, Wilson a fost cel care a avut câştig de cauză: după un secol, Roosevelt este amintit pentru realizările sale, dar Wilson a fost cel care a modelat gândirea americană Roosevelt a înţeles cum funcţiona politica internaţională, între naţiunile ce conduceau atunci destinele lumii niciun preşedinte american nu a avut o înţelegere mai deplină a modului de funcţionare a sistemului internaţional Şi totuşi, Wilson a surprins elementele esenţiale ale motivaţiei americane, printre care poate cel mai important era acela că America pur şi simplu nu se privea ca pe o naţiune la fel ca toate celelalte Ei îi lipsea şi baza teoretică şi cea practică pentru diplomaţia de tip european de permanentă revizuire a nuanţelor de putere, de la postura de neutralitate morală la unicul scop de a menţine un echilibru mereu schimbător Indiferent de realităţi şi de lecţiile puterii, convingerea nestrămutată a poporului american a fost că excepţionalul sau rol rezida în exercitarea şi propagarea libertăţii Americanii au putut fi puşi în mişcare spre fapte măreţe numai printr-o viziune coincizând cu percepţia potrivit căreia ţara lor era excepţională Indiferent de măsura în care, intelectual, Roosevelt a fost de acord cu felul în care funcţiona de fapt diplomaţia Marilor Puteri, demersul său nu i-a convins pe conaţionali că aveau nevoie să intre în primul război mondial Wilson, pe de altă parte, a apelat la sensibilitatea poporului său cu argumente, care erau tot pe atât de elevate moral pe cât erau de perfect neinteligibile pentru conducătorii străini Ceea ce a realizat Wilson a fost uimitor Respingând politica de forţă, el a ştiut cum să pună în mişcare poporul american Universitar ajuns relativ târziu în politică, el a fost ales preşedinte datorită unei sciziuni în Partidul Republican între Taft şi Roosevelt Wilson a înţeles ca izolaţionismul instinctiv al Americii nu putea fi învins decât printr-un apel la credinţa în natura excepţională a idealurilor sale Pas cu pas, el a dus în război o ţară izolaţionistă, după ce mai întâi a demonstrat devotamentul administraţiei sale pentru pace printr-o pasionată susţinere a neutralităţii Şi a făcut aceasta negând orice interes naţional egoist şi afirmând că America nu căuta alt folos decât recunoaşterea principiilor sale În prima sa Declaraţie în faţa Uniunii, din 2 decembrie 1913, Wilson a schiţat ceea ce avea să devină cunoscut mai târziu drept wilsonism Lege universală şi nu echilibru, inspirarea unui sentiment de încredere în naţiune şi nu afirmarea naţională a propriei valori erau, în optica lui Wilson, fundamentele ordinii internaţionale Recomandând ratificarea mai multor tratate de arbitraj, Wilson a susţinut că arbitrajul creator de legături, nu forţa, trebuie să devină metoda de rezolvare a disputelor internaţionale: Nu există decât un singur standard posibil conform căruia să fie rezolvate controversele dintre Statele Unite şi alte naţiuni, iar acesta este compus din două elemente: propria noastră onoare şi obligaţiile noastre faţă de pacea lumii Un test astfel alcătuit ar trebui să fie lesne făcut să guverneze atât stabilirea de obligaţii prin noile tratate, cât şi interpretarea celor deja asumate  Nimic nu-l enerva pe Roosevelt mai râu decât principiile declamative, nesprijinite nici de puterea, nici de voinţa de a le transpune în fapt El îi scria unui prieten: „Dacă ar trebui să aleg între o politica a fierului şi săbiei şi una a duhului blândeţii… de aceea sunt pentru politica fierului şi a săbiei Este mai bine nu numai pentru naţiune, ci, pe termen lung, pentru întreaga lume”  În acelaşi fel, propunerea lui Roosevelt de a reacţiona la războiul din Europa prin creşterea cheltuielilor de apărare nu avea niciun sens pentru Wilson În a doua sa Declaraţie în faţa Uniunii, din 8 decembrie 1914, şi la patru luni după ce se dezlănţuise războiul european, Wilson a respins o sporire a armamentului Americii, deoarece aceasta ar fi semnalat că „ne-am pierdut autocontrolul” ca urmare a unui război „ale cărui cauze nu ne pot atinge, a cărui simplă existentă ne oferă ocazii de a face servicii prieteneşti şi dezinteresate…” Influenţa Americii, în opinia lui Wilson, depindea de dezinteresarea ei; trebuia să se păstreze astfel pentru ca, în final, să poată păşi înainte ca arbitru credibil între părţile beligerante Roosevelt declarase că războiul din Europa, mai cu seamă o victorie germană, ameninţa în ultimă instanţă securitatea americană Wilson susţinea că America era în esenţă dezinteresată, prin urmare avea să se evidenţieze ca mediator Datorită credinţei Americii în valori mai înalte decât echilibrul puterii, războiul din Europa îi oferea acum o ocazie extraordinară de a face prozeliţi pentru o nouă şi mai bună abordare a politicii internaţionale Roosevelt ridiculiza asemenea idei şi l-a acuzat pe Wilson că se servea de sentimentele izolaţioniste pentru a-şi sprijini realegerea în 1916 De fapt, politica lui Wilson ţintea tocmai împotriva izolaţionismului Ceea ce proclama Wilson nu era retragerea Americii din lume, ci aplicabilitatea universală a valorilor sale şi, în timp, angajarea Americii în răspândirea lor Wilson a reiniţiat ceea ce, de la Jefferson încoace, devenise înţelepciunea americană tradiţională, dar a pus-o în slujba unei ideologii militante: Misiunea specială a Americii depăşeşte diplomaţia curentă şi o obligă să fie ca un far al libertăţii pentru restul omenirii Politica externă a democraţiilor este superioară moral, deoarece popoarele sunt născute iubitoare de pace Politica externă trebuie să reflecte aceleaşi standarde morale ca şi etica personală Statul nu are niciun drept să pretindă o moralitate separată pentru sine Wilson a conferit acestor aserţiuni ale excepţionalismului american o dimensiune universală: Nouă nu ne poate fi teamă de puterea vreunei alte naţiuni Noi nu suntem geloşi pe concurenta din domeniul comerţului sau pe oricare altă realizare paşnică Ţinem să ne ducem viaţa aşa cum vrem noi; dar înţelegem să lăsăm şi pe alţii să trăiască Noi suntem Într-adevăr, prieten bun al tuturor naţiunilor lumii, pentru că nu ameninţăm pe niciuna, nu râvnim la posesiunile nici uneia, nu dorim distrugerea vreuneia  Nicio altă naţiune nu şi-a sprijinit pretenţiile la conducerea lumii pe altruism Toate celelalte naţiuni au căutat să fie judecate după compatibilitatea intereselor lor naţionale cu cele ale altor societăţi Şi totuşi, de la Woodrow Wilson la George Bush, preşedinţii americani au invocat dezinteresarea ţârii lor ca atribut crucial al rolului ei conducător Nici Wilson, nici ulterior, până la ora actuală, discipolii săi nu au fost bucuroşi să constate faptul că, pentru conducătorii străini pătrunşi de maxime mai puţin înalte, pretenţia de altruism a Americii evocă o anumită aură de indeterminare; în vreme ce interesul naţional poate fi calculat, altruismul depinde de natura celui care-l practică Pentru Wilson, însă, natura altruistă a societăţii americane era dovada graţiei divine: A fost ca şi cum prin grija lui Dumnezeu un continent a fost păstrat nefolosit şi a aşteptat ca un popor paşnic, iubitor al libertăţii şi al drepturilor oamenilor mai mult decât orice, să vină şi să întemeieze o comunitate lipsită de egoism  Pretenţia că scopurile americane reprezentau hotărâri providenţiale implica pentru America un rol mondial, care avea să se vădească mult mai amplu decât şi-l imaginase Roosevelt vreodată Pentru că el nu voise nimic mai mult decât să îmbunătăţească echilibrul puterii şi să investească în el rolul Americii, cu importanţa cuvenită, pe măsura puterii ei crescânde În concepţia lui Roosevelt, America era o naţiune printre multe altele mai puternică decât majoritatea şi făcând parte dintr-un grup de elită, de mari puteri dar supusă şi ea regulilor istorice de bază ale echilibrului Wilson a plasat America într-un plan situat complet în afara unor asemenea consideraţii Dispreţuind echilibrul puterii, el a insistat că rolul Americii era „nu să dovedească… egoismul, ci măreţia noastră” Dacă acest lucru era adevărat, America nu avea dreptul să-şi păstreze valorile numai pentru sine Încă din 1915, Wilson a avansat doctrina fără precedent că securitatea Americii era inseparabilă de securitatea întregii omeniri Aceasta presupunea că era de datoria Americii, de aici înainte, să se opună agresiunii de pretutindeni: …deoarece noi pretindem dezvoltare nestingherită şi conducere netulburată a propriilor vieţi conform propriilor noastre principii de drept şi libertate, ne doare, de oriunde ar veni ea, agresiunea, pe care noi înşine niciodată nu o vom practica Noi insistăm asupra securităţii în urmărirea direcţiilor de dezvoltare naţionala pe care singuri ni le-am ales Facem mai mult decât atât O cerem şi pentru ceilalţi Nu ne limităm entuziasmul faţă de libertatea individuală şi dezvoltarea naţională la evenimentele şi evoluţia chestiunilor ce ne privesc doar pe noi înşine Îl simţim ori de câte ori un popor încearcă să păşească pe aceste dificile căi ale independenţei şi ale dreptului  Perceperea Americii ca poliţist benefic la scară globală a prefigurat politica de îngrădire a naţiunilor ostile (containment policy), care avea să fie dezvoltată după cel de-al doilea război mondial Nici în cele mai avântate visuri ale sale, Roosevelt nu ar fi visat vreodată să amplifice astfel un sentiment ce lăsa să se întrezărească intervenţionismul mondial Atunci, însă, el era un om de stat războinic; Wilson era preotul profet Oamenii de stat, războinicii chiar, se concentrează asupra lumii în care trăiesc; pentru profeţi, lumea „reală” este cea pe care o „înfiinţează” ei Wilson a transformat ceea ce începuse ca reafirmare a neutralităţii americane într-un set de propuneri slujind drept fundament pentru o cruciadă mondială În viziunea lui Wilson, nu exista nicio diferenţă esenţială între libertate pentru America şi libertate pentru întreaga lume Dovedind că timpul petrecut la întrunirile academice, unde despicarea firului în patru este lege, nu fusese irosit, el a elaborat o extraordinară interpretare a ceea ce avusese de fapt în vedere George Washington, atunci când avertiza asupra amestecului în afacerile străine Wilson a redefinit noţiunea de „străin” într-un mod care cu siguranţă că l-ar fi uimit pe întâiul preşedinte Ceea ce avusese în intenţie Washington, potrivit lui Wilson, era că America trebuie să evite să se amestece în scopurile altora Dar, argumenta Wilson, nimic din ce privea umanitatea „nu ne poate fi străin sau indiferent” Aşadar America avea privilegiul nelimitat de a se implica în afara graniţelor proprii Ce orgoliu extraordinar să extragi privilegiul de a interveni oriunde pe glob din consemnul unuia dintre Părinţii Fondatori privind neamestecul în afacerile străine şi să elaborezi o concepţie de neutralitate care făcea implicarea în război inevitabila! în timp ce, închegându-şi viziunea despre o lume mai bună, îşi împingea ţara tot mai aproape de războiul mondial, Wilson evoca o vitalitate şi un idealism pârând a justifica hibernarea Americii vreme de un secol, numai pentru a putea acum intra în arena internaţională cu un dinamism şi o inocenţă necunoscute mai vârstnicilor săi parteneri Diplomaţia europeană se călise şi cunoscuse umilinţa în creuzetul istoriei; oamenii săi de stat vedeau evenimentele prin prisma multor visuri ce se dovediseră a fi fragile, a unor mari speranţe năruite şi a unor idealuri pierdute datorită acestei limitări, proclamând cu îndrăzneală, dacă nu sfârşitul istoriei, atunci cu siguranţă irelevanţa acesteia, pornind la transformarea valorilor considerate unice până atunci pentru America în principii universale, aplicabile tuturor Wilson a fost astfel în stare să învingă, cel puţin pentru o vreme, tensiunea existentă în gândirea americană între America cea neînfricată şi America cea neprihănită America nu putea aborda intrarea în cel de-al doilea război mondial decât ca pe o angajare în beneficiul popoarelor de pretutindeni, nu doar al său, şi numai în rolul de cruciat al libertăţii universale Scufundarea vasului Lusitania de către Germania şi, mai presus de toate, reluarea de către germani a războiului submarin total au devenit motivul imediat al declaraţiei de război a Americii Dar Wilson nu a justificat intrarea în război a Americii pe baza unor nemulţumiri anume Interesele naţionale erau irelevante; încălcarea statutului de neutralitate al Belgiei şi echilibrul puterii nu aveau nimic de a face cu ele Mai degrabă, războiul avea o justificare morală, al cărei prim obiectiv era o nouă şi mai justă ordine mondială „Este un lucru înspăimântător”, reflecta Wilson în discursul prin care cerea declararea războiului, să duci acest mare şi paşnic popor în război, în cel mai îngrozitor şi mai dezastruos dintre toate războaiele, civilizaţia însăşi pârând a fi în cumpăna Dreptul este, însă, mai preţios decât pacea şi ne vom lupta pentru lucrurile pe care le-am avut întotdeauna cel mai aproape de inima noastră: pentru democraţie, pentru dreptul celor supuşi autorităţilor de a avea o voce în propriile lor guverne, pentru drepturile şi libertăţile naţiunilor mici, pentru instaurarea unei domnii universale a dreptului de către popoarele libere acţionând de comun acord, astfel încât să aducă pacea şi siguranţa tuturor naţiunilor şi să facă lumea cu totul, în sfârşit, liberă  Într-un război purtat în numele unor asemenea principii nu putea exista niciun compromis Victoria totală era singurul obiectiv valabil Roosevelt ar fi exprimat, aproape cu siguranţa, obiectivele războinice ale Americii în termeni politici şi strategici; Wilson, fluturând cu mândrie dezinteresarea americană, a definit obiectivele războinice ale Americii în categorii în întregime morale În viziunea lui Wilson, războiul nu era consecinţa unor interese naţionale conflictuale urmărite fără reţinere, ci a atacului neprovocat al Germaniei asupra ordinii internaţionale Mai exact, adevăratul vinovat nu era naţiunea germană, ci însuşi împăratul german Solicitând declararea războiului, Wilson argumenta: Nu avem nimic de împărţit cu poporul german Nu avem faţă de el decât un sentiment de simpatie şi prietenie Nu la îndemnul său a luat guvernul german hotărârea de a intra în acest război Nu a fost cu ştiinţa sau cu aprobarea sa A fost un război asupra căruia s-a hotărât aşa cum se hotăra asupra războaielor în vechime, vremuri nefericite, când popoarele nu erau nicăieri consultate de conducătorii lor şi războaiele erau provocate şi duse în interesul dinastiilor  Deşi Wilhelm al II-lea era privit de multă vreme pe scena europeană ca un germene de conflicte, niciun om de stat european nu susţinuse vreodată detronarea sa; nimeni nu văzuse în răsturnarea împăratului sau a dinastiei sale soluţia păcii în Europa Odată, însa, ce fusese avansată chestiunea structurii interne a Germaniei, războiul nu mai putea sfârşi prin genul de compromis, care să echilibreze interesele aflate în conflict, pe care îl realizase Roosevelt între Japonia şi Rusia cu zece ani mai devreme În 22 ianuarie 1917, înainte ca America să fi intrat în război, Wilson a proclamat obiectivul acesteia ca fiind „pace fără victorie” Ceea ce a propus însă Wilson, atunci când America a intrat în război, a fost o pace la care nu se putea ajunge decât prin victorie totală Formulările lui Wilson au intrat repede în uzanţa comună Chiar şi o persoană experimentată precum Herbert Hoover a început sa descrie clasa conducătoare germană ca inerent ticăloasă, care urmărea ca pradă „vlaga altor popoare” Atmosfera vremii a fost sugestiv exprimată de Jacob Schurman, preşedintele Universităţii Corneli, care vedea războiul ca pe o luptă între „împărăţia Cerurilor” şi „Împărăţia barbarilor, care e forţă şi grozăvie” Şi totuşi, răsturnarea unei singure dinastii nu putea aduce tot ce insinua retorica lui Wilson Cerând declararea războiului, Wilson îşi extindea morala asupra întregii lumi; nu numai Germania, dar toate celelalte naţiuni trebuiau asigurate în vederea democraţiei deoarece pacea reclama „un parteneriat al unor naţiuni democratice” În alt discurs, Wilson a mers şi mai departe, spunând că puterea Americii avea să se destrame, dacă Statele Unite nu aveau să răspândească libertatea pretutindeni în lume: Am ridicat această naţiune pentru a-i face liberi pe oameni şi nu ne-am limitat concepţia şi obiectivele la America, iar acum îi vom face liberi pe oameni Dacă nu am face aceasta, toată faima Americii ar pieri şi întreaga putere i s-ar risipi  Wilson şi-a declarat cel mai limpede şi mai detaliat obiectivele avute în vedere pentru război în Cele 14 Puncte document care va fi examinat în capitolul 9 Realizarea istorică a lui Wilson rezidă în recunoaşterea faptului că americanii nu pot admite angajamente internaţionale importante, care nu sunt îndreptăţite de convingerea lor morală Scăderea sa a constat în tratarea tragediilor istoriei ca aberaţii sau ca datorându-se lipsei de perspectivă şi răutăţii con ducătorilor individuali, precum şi în respingerea oricărei alte baze obiective pentru pace în afara forţei opiniei publice şi a răspândirii în lume a instituţiilor democratice El a cerut naţiunilor Europei să întreprindă ceva pentru care ele nu erau pregătite nici filosofic, nici istoric şi aceasta imediat după un război care le secătuise de vlagă Vreme de 300 de ani, naţiunile europene îşi bazaseră ordinea lumii lor pe un echilibru al intereselor naţionale, iar politicile externe pe o căutare a securităţii, tratând fiecare beneficiu suplimentar ca pe o gratificaţie Wilson a cerut naţiunilor Europei să-şi bazeze politica externă pe convingeri morale, lăsând securitatea să rezulte de la sine, în cel mai bun caz Europa nu avea, însă, niciun sistem conceptual pentru o asemenea politică dezinteresată şi mai rămânea de văzut şi dacă America, abia ieşită dintr-un secol de izolare, îşi putea susţine implicarea permanentă în relaţiile internaţionale, aşa cum o presupuneau teoriile lui Wilson Apariţia pe scenă a lui Wilson a fost pentru America un moment de răscruce, unul dintre acele rare exemple de conducător care modifică fundamental cursul istoriei ţării sale Dacă în 1912 ar fi câştigat Roosevelt sau ideile sale, chestiunea obiectivelor războiului s-ar fi bazat pe o cercetare a naturii interesului naţional american Roosevelt ar fi aşezat intrarea Americii în război pe presupunerea pe care, de fapt, a şi avansat-o că, dacă America nu s-ar fi alăturat Triplei Alianţe, Puterile Centrale ar fi câştigat războiul şi, mai devreme sau mai târziu, ar fi ameninţat securitatea americană Interesul naţional american astfel definit ar fi condus, peste timp, America spre adoptarea unei politici globale comparabile cu cea a Marii Britanii faţă de Europa continentală Vreme de trei secole, conducătorii britanici operaseră plecând de la presupunerea că, dacă resursele Europei erau dirijate de o singură putere dominantă, acea ţară ar fi dispus atunci de resursele necesare pentru a pune în discuţie supremaţia pe mare a Marii Britanii, ameninţându-i astfel independenţa Geopolitic, Statele Unite şi ele o insulă în largul ţărmurilor Eurasiei s-ar fi simţit obligate, din aceleaşi motive, să se opună dominaţiei Europei sau Asiei exercitate prin intermediul unei singure puteri şi, chiar mai mult, controlului ambelor continente, exercitat prin aceeaşi putere În aceste condiţii, extinderea influenţei geopolitice a Germaniei şi nu transgresiunile sale morale ar fi furnizat principalul casus belii Oricum, o asemenea abordare tipică Lumii Vechi a făcut să se învârtă contorul izvorului emoţiilor americane la care făcea apel Wilson la fel cum se întâmplă şi astăzi Nici chiar Roosevelt nu ar fi reuşit să ţină frâiele politicii de forţă, pe care o susţinea, deşi a murit convins că ar fi putut În orice caz, Roosevelt nu mai era preşedinte, iar Wilson făcuse clar faptul, chiar înainte de intrarea Americii în război, că avea să se opună oricărei încercări de a aşeza ordinea postbelică pe principiile existente ale politicii internaţionale Wilson vedea motivele de război nu numai în ticăloşia conducătorilor germani, ci şi în însuşi sistemul european de echilibru al puterii În 22 ianuarie 1917, el a atacat ordinea internaţionali care precedase războiul, ca sistem de „rivalităţi organizate”: Întrebarea de care depinde întregul viitor al păcii şi al politicii omenirii este aceasta: este actualul război o luptă pentru o pace justă şi sigură sau doar pentru un nou echilibru al puterii?… Trebuie să existe nu un echilibru al puterii, ci o comunitate a puterii; nu rivalităţi organizate, ci o pace comună organizată  Ce înţelegea Wilson prin „comunitate a puterii” era un concept cu desăvârşire nou, care ulterior a devenit cunoscut drept „securitate colectivă” (cu toate că William Gladstone, în Marea Britanie, avansase în 1880 o variantă născută moartă a conceptului)  Convins că toate naţiunile lumii erau la fel de interesate de pace şi, prin urmare, s-ar uni pentru a-i pedepsi pe cei care ar tulbura-o, Wilson a propus să apere ordinea internaţională prin consensul moral al iubitorilor păcii: …această epocă este una… ce respinge standardele egoismului naţional, care a condus cândva consiliile naţiunilor şi pretinde ca ele să elaboreze o nouă ordine a lucrurilor, în cadrul căreia singurele întrebări vor fi: «Este corect?» «Este just?» «Este în interesul omenirii?»  Pentru a instituţionaliza acest consens, Wilson a conceput Liga Naţiunilor o instituţie esenţialmente americană Sub auspiciile acestei organizaţii mondiale, puterea avea să se transforme în moralitate, iar forţa armelor în dictate ale opiniei publice Wilson a subliniat permanent că dacă publicul ar fi fost bine informat, războiul nu ar fi avut loc niciodată făcând abstracţie de pasionatele demonstraţii de bucurie şi uşurare care salutaseră izbucnirea războiului în toate capitalele, inclusiv cele ale democraticelor Marea Britanie şi Franţa După Wilson, dacă noua teorie ar fi funcţionau ar fi trebuit să se petreacă cel puţin două schimbări în guvernarea internaţională: mai întâi, răspândirea formelor de guvernare democratică în lume şi apoi elaborarea unei „noi şi mai sănătoase diplomaţii”, bazată pe „acelaşi înalt cod al onoarei pe care îl pretindem indivizilor” În 1918, Wilson a declarat ca cerinţă a păcii nemaiauzitul până atunci şi ambiţiosul până la tăierea răsuflării obiectiv de „distrugere a oricărei puteri arbitrare, de oriunde, care poate separat, în secret şi după propriul plac să perturbe pacea lumii; sau, dacă nu poate fi distrusă efectiv, cel puţin să fie redusă, practic, la neputinţă” O Ligă a Naţiunilor astfel alcătuită şi animată de asemenea atitudini avea să rezolve crizele fără război, a spus Wilson la Conferinţa de pace din 14 februarie 1919: …prin acest instrument [Acordul Ligii], ne bizuim în primul rând şi în cea mai mare măsură pe o extraordinară forţă, iar aceasta este forţa morală a opiniei publice mondiale subtila acţiune de purificare, clarificare şi constrângere a publicităţii… astfel încât lucrurile pe care le distruge lumina să poată fi distruse în mod adecvat de lumina copleşitoare a condamnării exprimate universal de o lume întreagă  Menţinerea păcii nu ar mai rezulta din calculul tradiţional al puterii, ci din consensul internaţional sprijinit de un mecanism politic O grupare universală de naţiuni profund democratice ar acţiona ca „garant al păcii” şi ar înlocui vechiul echilibru al puterii şi sistemele de alianţe Asemenea sentimente exaltate nu mai fuseseră prezentate de mei o altă naţiune, nemaivorbind de punerea lor în aplicare Şi totuşi, în mâinile idealismului american, ele au fost transformate în moneda de schimb uzuală a gândim naţionale asupra politicii externe Toţi preşedinţii americani de după Wilsen au prezentat variante ale temei wilsoniene Dezbaterile interne au avut mai adeseori ca subiect neîmplinirea idealurilor lui Wilson (devenite rapid în asemenea măsură bun comun, încât nici măcar nu mai erau identificate cu el) decât întrebarea dacă ele, de fapt, constituiau sau nu un ghid adecvat pentru preîntâmpinarea uneori brutalelor provocări ale unei lumi turbulente Vreme de trei generaţii, criticii au masacrat analizele şi concluziile lui Wilson; şi totuşi, în tot acest timp, principiile lui Wilson au continuat să constituie temelia gândirii americane asupra politicii externe Cu toate acestea, amestecul dintre putere şi principii a pregătit scena pentru decenii de ambivalenţă, vreme în care conştiinţa americană a încercat să-şi împace principiile cu necesităţile Premisa principală a securităţii colective era aceea că toate naţiunile aveau să vadă ameninţările la securitate în acelaşi fel şi aveau să fie pregătite să-şi asume aceleaşi riscuri pentru a li se opune Nu numai că nimic asemănător nu se mai întâmplase vreodată, dar nimic asemănător nu era menit să mai apară în întreaga istorie a Ligii Naţiunilor şi a Naţiunilor Unite Numai când o ameninţare este cu adevărat copleşitoare şi în mod cert afectează toate sau aproape toate societăţile este posibil un asemenea consens cum s-a întâmplat în timpul celor două războaie mondiale şi, la scară regională, în timpul Războiului rece Dar în imensa majoritate a cazurilor şi în aproape toate cele dificile naţiunile lumii tind să nu se înţeleagă fie asupra naturii ameninţării, fie asupra tipului de sacrificiu pe care se pregătesc să-l facă pentru a o înfrunta Aceasta a fost situaţia de la agresiunea Italiei împotriva Abisiniei, din 1935, până la criza bosniacă, din 1992 Iar atunci când a fost vorba să fie atinse obiective pozitive sau să fie îndreptate nedreptăţi semnalate, consensul global s-a dovedit a fi şi mai greu de atins Ca o ironie, în lumea de după Războiul rece în care nu există nicio ameninţare copleşitoare de natură ideologică sau militară şi care acordă mai mult ataşament formal democraţiei decât oricare perioadă anterioară aceste dificultăţi nu au făcut decât să crească Wilsonismul a accentuat încă o sciziune latentă în gândirea americană asupra politicii externe Avea America interese legate de securitatea ei care să trebuiască apărate, indiferent de metodele prin care erau puse în discuţie? Sau trebuia ea să reziste numai acelor schimbări care pot fi descrise, fără a greşi prea mult drept ilegale? Faptul în sine sau modalitatea de transformare internaţională era ceea ce preocupa America? Respingea America principiile geopoliticii, în totalitatea lor? Sau trebuiau acestea reinterpretate prin filtrul valorilor americane? Iar dacă acestea intrau în conflict, care dintre ele avea să prevaleze? Implicaţia wilsonismului a fost aceea că America se opunea, mai presus de orice, metodei de schimbare şi că nu avea niciun interes strategic de apărat dacă aceste interese erau ameninţate prin metode aparent legale Abia cu ocazia războiului din Golf, preşedintele Bush a insistat asupra faptului că el nu apăra atât rezervele vitale de petrol, cât se opunea principiului agresiunii Iar în timpul Războiului rece, unele dintre dezbaterile interne americane au avut ca subiect întrebarea dacă America, cu toate nereuşitele sale, avea dreptul moral de a organiza rezistenţa faţă de ameninţarea Moscovei Theodore Roosevelt nu ar fi avut nicio îndoială cu privire la răspunsul la aceste întrebări A presupune că naţiunile percepeau ameninţările în mod identic sau că erau pregătite să reacţioneze uniform la acestea reprezenta o negare a tot ce susţinuse el vreodată Şi el nici nu şi-ar fi putut imagina vreo organizaţie mondială căreia să-i aparţină în mod liniştitor atât victima cât şi agresorul, în acelaşi timp În noiembrie 1918, el a notat într-o scrisoare: Sunt pentru o asemenea Ligă, cu condiţia să nu ne aşteptăm la prea multe de la ea… Nu vreau să interpretez rolul pe care şi Esop l-a luat în bătaie de joc, atunci când a scris despre cum s-au învoit lupii cu oaia să se dezarmeze şi cum oaia, ca o garanţie a bunei sale credinţe, a alungat câinii de pază şi a fost numaidecât mâncată de lupi  În luna următoare, i-a scris senatorului Knox, de Pennsylvania, următoarele: Liga Naţiunilor poate face puţine, dar cu cât este mai plină de pompă şi cu cât pretinde că face mai multe, cu atât mai puţine va realiza într-adevăr Discuţiile despre ea au aerul caraghios grav al discuţiilor despre Sfânta Alianţă, de acum o sută de ani, care avea ca obiectiv principal menţinerea eternă a păcii Ţarul Alexandru, în treacăt fie spus, a fost preşedintele Wilson al acelui moment, de acum o sută de ani  Conform estimării lui Roosevelt, numai misticii, visătorii şi intelectualii erau de părere că pacea reprezenta condiţia naturală a omului şi că ea putea fi menţinută prin consens dezinteresat Pentru el, pacea era prin definiţie fragilă şi nu putea fi păstrată decât prin vigilenţă permanentă, cu ajutorul armelor celui puternic şi prin alianţe între cei cu acelaşi mod de a gândi Roosevelt, însă, a trăit fie cu un secol prea târziu, fie cu un secol prea devreme Modul său de abordare a relaţiilor internaţionale a pierit odată cu el, în 1919; nicio şcoală importantă de gândire asupra politicii externe nu l-a mai invocat de atunci Pe de altă parte, este cu siguranţă măsura triumfului intelectual al lui Wilson faptul că până şi Richard Nixon a cărui politică externă a încorporat, în fond, multe dintre preceptele lui Roosevelt s-a considerat pe sine însuşi un discipol al lui Wilson mai presus de orice şi ţinea pe peretele cabinetului din Casa Albă un portret al preşedintelui din perioada războiului Liga Naţiunilor nu a avut priză în America, deoarece ţara nu era încă pregătită pentru un rol de o asemenea anvergură mondială Cu toate acestea, victoria intelectuală a lui Wilson s-a dovedit mai fertilă decât ar fi putut să fie orice triumf politic Fiindcă, ori de câte ori a avut sarcina de a construi o nouă ordine mondială America s-a întors într-un fel sau altul la preceptele lui Woodrow Wilson La sfârşitul celui de-al doilea război mondial, ea a ajutat la construirea Naţiunilor Unite pe aceleaşi principii cu cele ale Ligii, sperând să afle pacea printr-o înţelegere a învingătorilor Când această speranţă a pierit, America a purtat Războiul rece nu ca pe un conflict între două superputeri, ci ca pe o bătălie morală pentru democraţie Când comunismul s-a prăbuşit, ideea wilsoniană că drumul către pace trece prin securitatea colectivă, dublată de răspândirea mondială a instituţiilor democratice, a fost adoptată de conducerile ambelor partide politice americane În wilsonism a fost întruchipată drama principală a Americii pe scena lumii: ideologia Americii era, într-un sens, revoluţionară, în vreme ce pe plan intern, americanii se considerau satisfăcuţi cu un status quo Având tendinţa de a transforma chestiunile de politică externă într-o luptă dintre bine şi rău, americanii s-au simţit în general nu foarte în largul lor cu compromisurile ca în cazurile unor rezultate parţiale sau neconcludente Faptul că America s-a ferit să provoace transformări geopolitice importante a fost asociat adeseori cu apărarea status quo-ului teritorial şi, uneori, politic Crezând în domnia legii, America a găsit că este dificil să-şi împace credinţa în schimbările paşnice cu faptul recunoscut că mai toate schimbările semnificative din istorie au implicat violenţă şi tulburări America a aflat că avea să fie nevoită să-şi aplice idealurile într-o lume mai puţin binecuvântată decât ea însăşi şi în înţelegere cu state având marje de supravieţuire mai înguste, obiective mai limitate şi mult mai puţină încredere în sine Şi totuşi, America a perseverat Lumea postbelică a devenit în mare măsură creaţia Americii, astfel încât, în cele din urmă, aceasta chiar a ajuns să joace rolul pe care Wilson îl avusese în vedere pentru ea un far de urmat şi o speranţă de împlinit CAPITOLUL 3 De la universalitate la echilibru: Richelieu, Wilhelm de Orania şi Pitt  Ceea ce este astăzi descris de istorici drept sistemul european al echilibrului puterii a apărut în secolul al XVII-lea, prin prăbuşirea definitivă a aspiraţiei medievale către universalitate un concept al ordinii mondiale reprezentând un amestec între tradiţiile Imperiului Roman şi cele ale Bisericii Catolice Lumea era concepută ca oglindire a Cerurilor Exact după cum în Ceruri guverna un Dumnezeu, tot aşa un împărat cârmuia lumea profană, iar un papă Biserica Universală În acest spirit, statele feudale ale Germaniei şi ale Italiei de nord erau grupate sub stăpânirea Sfântului împărat romano-german În secolul al XVII-lea acest imperiu avea potenţialul necesar pentru a domina Europa În raport cu el, Franţa, a cărei frontieră era mult mai la vest de valea Rinului, şi Anglia erau state periferice Dacă Sfântul împărat romano-german ar fi reuşit vreodată să-şi edifice controlul central asupra tuturor teritoriilor aflate, teoretic, sub jurisdicţia sa, relaţiile dintre statele europene vestice şi imperiu ar fi putut fi similare cu cele dintre vecinii Chinei şi Imperiului Mijlociu, Franţa corespunzând Vietnamului sau Coreii, iar Anglia Japoniei Pentru cea mai mare parte a epocii medievale, Sfântul împărat romano-german nu a reuşit să atingă un asemenea grad de control central Un motiv a fost lipsa unor sisteme adecvate de transport şi de comunicaţii, care a făcut ca legarea împreună a unor teritorii atât de întinse să fie dificilă Însă cel mai important motiv a fost acela că Sfântul Imperiu roman de naţiune germană despărţise controlul asupra Bisericii de controlul asupra guvernării laice Spre deosebire de faraon sau de cezar, Sfântul împărat romano-german nu era considerat ca având atribute divine Pretutindeni în afara Europei de vest, chiar şi în regiunile controlate de Biserica răsăriteană, conducerile religioase şi laice erau unificate, în sensul că numirile în posturile cheie pentru fiecare din ele erau făcute de conducerea centrală; autorităţile religioase nu aveau nici mijloacele şi nici autoritatea de a-şi declara poziţia autonomă, reclamată de creştinătatea occidentală ca revenindu-i de drept În Europa occidentală, conflictul potenţial, din când în când acut, dintre papă şi împărat a creat condiţiile pentru apariţia, în cele din urmă, a constituţionalismului şi a separării puterilor elemente care constituie baza democraţiei moderne El a permis diverşilor seniori feudali să-şi sporească autoritatea pretinzând un preţ ambelor părţi aflate în conflict Aceasta, la rândul ei, a condus la o Europă fragmentată un mozaic de ducate, comitate, oraşe şi episcopii Cu toate că, teoretic, toţi micii seniori feudali datorau loialitate împăratului, practic ei făceau ce pofteau Diverse dinastii ridicau pretenţii la coroana imperială, iar autoritatea centrală aproape că dispăruse Împăraţii întreţineau vechea imagine a conducerii universale, fără vreo posibilitate de a o şi realiza în practică La fruntariile Europei, Franţa, Anglia şi Spania refuzau să accepte autoritatea Sfântului Imperiu romano-german, deşi continuau să facă parte din Biserica Universală Până când dinastia habsburgică nu a revendicat coroana imperială cu titlu aproape permanent în secolul al XV-lea, şi, prin căsătorii prudente, a acaparat coroana Spaniei şi vastele sale resurse, nu a fost posibil ca Sfântul împărat roman să aspire la traducerea într-un sistem politic a pretenţiilor sale la universalitate În prima jumătate a secolului al XVI-lea, împăratul Carol al V-lea a revitalizat autoritatea imperială, până într-un punct în care a apărut perspectiva unui imperiu central european, compus din ceea ce astăzi reprezintă Germania, Austria, Italia de Nord, Cehia, Slovacia, Ungaria, partea de est a Franţei, Belgia şi Olanda o grupare potenţial dominantă în asemenea măsură încât să prevină apariţia oricărui fenomen asemănător echilibrului european al puterii În acelaşi moment, slăbirea papalităţii sub impactul Reformei a zădărnicit perspectiva creării unui imperiu hegemonie european Câtă vreme fusese puternică, papalitatea fusese ca un ghimpe înfipt în coasta Sfântului împărat roman şi un redutabil rival În perioada declinului său, în secolul al XVI-lea, papalitatea s-a vădit a fi în aceeaşi măsură o nenorocire şi pentru ideea de imperiu Împăraţii se voiau şi voiau ca şi ceilalţi să-i privească drept reprezentanţi ai lui Dumnezeu În secolul al XVI-lea, însă, împăratul a ajuns să fie perceput în teritoriile protestante mai puţin ca reprezentant al lui Dumnezeu şi mai mult ca o căpetenie vieneză războinică, în strânsă legătură cu un papă decadent Reforma a dat principilor rebeli o nouă libertate de acţiune, atât pe tărâm religios, cât şi pe cel politic Ruptura lor de Roma a reprezentat despărţirea de universalitatea religioasă; lupta cu împăratul habsburgic a demonstrat că principii nu mai simţeau fidelitatea faţă de imperiu ca pe o datorie religioasă Odată cu prăbuşirea conceptului de unitate, statele ce-şi făceau apariţia în Europa aveau nevoie de o seamă de principii, pentru a-şi justifica erezia şi a-şi reglementa relaţiile Le-au găsit în conceptele de raison d’état şi de echilibru al puterii depinzând unul de celălalt Raison d’état susţinea că binele statului scuza mijloacele folosite pentru a-l menţine; interesul naţional a luat locul noţiunii medievale de moralitate universală Echilibrul puterii a înlocuit nostalgia pentru monarhia universală, cu consolarea că fiecare stat, în urmărirea intereselor sale egoiste, va contribui cumva la siguranţa şi progresul tuturor celorlalte Cea mai timpurie şi mai cuprinzătoare formulare a acestei noi abordări a venit din partea Franţei, care a fost şi una dintre primele state-naţiuni din Europa Franţa era ţara care avea cel mai mult de pierdut de pe urma revigorării Sfântului Imperiu romano-german, deoarece putea fi foarte bine pentru a folosi terminologia modernă „finlandizată” de acesta Odată cu slăbirea constrângerilor religioase, Franţa a început să exploateze rivalităţile pe care le generase Reforma între vecinii săi Conducătorii francezi şi-au dat seama că slăbirea treptată a Sfântului Imperiu romano-german (şi cu atât mai mult dezintegrarea acestuia) avea să sporească securitatea Franţei şi, cu puţin noroc, avea să-i permită să se extindă spre est Principalul factor al acestei politici franceze a fost un personaj incert, un prinţ al Bisericii, Armand Jean du Plessis, cardinal de Richelieu, prim ministru al Franţei din 1624 până în 1642 Se spune că, aflând despre moartea cardinalului Richelieu, papa Urban al VIII-lea ar fi zis: „Dacă există Dumnezeu, cardinalul Richelieu va avea de dat socoteală pentru multe Dacă nu… mă rog, a avut o viaţă plină de succes ” Fără îndoială că acest epitaf ambivalent i-ar fi făcut plăcere omului de stat, care obţinuse mari succese prin ignorarea şi trecerea peste cele mai importante lucruri considerate sfinte în epoca sa Puţini oameni de stat se pot lăuda cu un impact mai mare asupra istoriei Richelieu a fost părintele sistemului statal modern El este cel care a proclamat conceptul de raison d’état şi l-a pus necruţător în practică în beneficiul propriei sale ţări Sub patronajul său, raison d’état a înlocuit conceptul medieval de valori morale universale ca principiu activ al politicii franceze Iniţial, el a avut de gând să prevină dominaţia habsburgică asupra Europei, dar în cele din urmă a lăsat o moştenire care, pentru următoarele două secole i-a ispitit pe succesorii săi să încerce a institui supremaţia franceză în Europa Din eşuarea acestor ambiţii a rezultat un echilibru al puterii întâi ca fapt de viaţă, apoi ca sistem de organizare a relaţiilor internaţionale Richelieu a ajuns în funcţie în 1624, când Sfântul împărat roman habsburgic Ferdinand al II-lea încerca să reînvie universalitatea catolică, să anihileze protestantismul şi să instituie controlul imperial asupra prinţilor din Europa Centrală Acest proces, Contrareforma, a condus la ceea ce mai târziu a căpătat denumirea de „Războiul de 30 de ani”, care a izbucnit în Europa Centrală în 1618, şi s-a transformat într-unul dintre cele mai brutale şi distructive războaie din istoria omenirii În 1618, teritoriul de limbă germană din Europa Centrală, din care cea mai mare parte intra în componenţa Sfântului Imperiu romano-german, era divizat în două tabere armate protestanţii şi catolicii Fitilul care a făcut să izbucnească războiul a fost aprins în acelaşi an la Praga şi a durat destul până ce întreaga Germanie a fost târâtă în conflict Pe măsură ce Germania îşi pierdea vlaga, principatele sale deveneau pradă uşoară pentru invadatorii din afară Curând, armatele daneze şi suedeze şi-au croit drum prin Europa Centrală şi, în cele din urmă, armata franceză s-a angajat şi ea în conflict La momentul terminării războiului, în 1648, Europa centrală fusese devastată, iar Germania îşi pierduse aproape o treime din populaţie În creuzetul acestui tragic conflict, cardinalul Richelieu a grefat politicii externe franceze principiul de raison d’état, principiu pe care celelalte state europene l-au adoptat în secolul următor Ca prinţ al Bisericii, Richelieu ar fi trebuit să salute hotărârea lui Ferdinand al II-lea de a reface ortodoxia catolică Richelieu însă, a aşezat interesul naţional francez mai presus de orice aspiraţie religioasă Vocaţia sa de cardinal nu l-a împiedicat pe Richelieu să vadă în încercarea Habsburgilor de a restabili religia catolică o ameninţare geopolitică la securitatea Franţei Pentru el nu era vorba de un act religios, ci de o manevră politică prin care Austria urmărea să dobândească supremaţia în Europa Centrală şi, prin aceasta, să reducă Franţa la un stat de categoria a doua Temerile lui Richelieu nu erau lipsite de temei O privire aruncată asupra hărţii Europei arată că Franţa era înconjurată de teritorii habsburgice din toate părţile: Spania în sud; statele-oraşe din nordul Italiei, dominate aproape în întregime de Spania, în sud-est; Franche-Comté (astăzi regiunea din preajma Lyonului şi a Savoiei), de asemenea sub control spaniol, în est; iar Ţările de Jos spaniole la nord Cele câteva porţiuni de frontieră neaflate sub guvernarea Habsburgilor spanioli erau controlate de ramura austriacă a familiei Ducatul Lorenei datora loialitate Sfântului împărat roman austriac, la fel ca şi importante zone strategice din lungul Rinului, din Alsacia actuală Dacă Germania de nord ar fi căzut şi ea sub stăpânire habsburgică, Franţa ar fi devenit periculos de slabă faţă de Sfântul Imperiu roman Richelieu era prea puţin liniştit de faptul că Spania şi Austria împărtăşeau credinţa catolică a Franţei Dimpotrivă, o victorie a Contrareformei era exact lucrul pe care Richelieu era hotărât să-l prevină În urmărirea, însă, a ceea ce astăzi s-ar numi interesul securităţii naţionale, iar atunci a fost etichetat pentru întâia oară drept raison d’état, Richelieu era pregătit să fie de partea principilor protestanţi şi să exploateze schisma din sânul Bisericii Universale Dacă împăraţii habsburgi ar fi jucat conform aceloraşi reguli sau ar fi înţeles lumea pe cale de a se naşte ca fiind dominată de raison d’état, ei ar fi văzut cât de bine erau plasaţi pentru a realiza lucrul de care Richelieu se temea cel mai mult superioritatea Austriei şi transformarea Sfântului Imperiu roman în puterea dominantă a continentului De-a lungul vremii, însă, duşmanii Habsburgilor au profitat de rigiditatea pe care dinastia a vădit-o în adaptarea la necesităţile tactice sau în înţelegerea tendinţelor viitorului Conducătorii habsburgi erau oameni cu principii Ei nu şi-au încălcat niciodată convingerile, decât atunci când au fost înfrânţi La începutul acestei odisee politice, se aflau, prin urmare, lipsiţi de apărare în faţa maşinaţiunilor necruţătorului cardinal Împăratul Ferdinand al II-lea, opusul lui Richelieu ca om de stat, este aproape sigur că nu auzise niciodată de raison d’état Şi chiar dacă ar fi auzit, ar fi respins conceptul drept blasfemie, deoarece el îşi vedea misiunea ca fiind aceea de a împlini voinţa lui Dumnezeu şi punea întotdeauna accentul pe „sfânt” din titulatura sa de Sfânt împărat roman El nu ar fi admis niciodată că scopurile divine ar fi putut fi atinse prin mijloace mai prejos decât cele morale Lui nici prin minte nu i-ar fi trecut să încheie tratate cu suedezii protestanţi sau cu turcii musulmani – măsuri pe care cardinalul le-a luat ca pe ceva firesc Sfetnicul lui Ferdinand, iezuitul Lamormaini, a sintetizat astfel vederile împăratului: În înţelepciunea sa, el condamna dintru început politicile false şi corupte, răspândite în aceste vremuri Susţinea că nu se poate trata cu cei care urmează asemenea politici, de vreme ce aceştia practică falsitatea şi se folosesc strâmb de Dumnezeu şi de religie Ar fi o mare nebunie ca cineva să încerce să întărească o împărăţie, pe care numai Dumnezeu a îngăduit-o, prin mijloace pe care Dumnezeu le urăşte  Un conducător dedicat unor asemenea valori absolute găseşte cu neputinţă să-şi compromită, necum să folosească în propriul interes, poziţia de negociator În 1596, pe când era încă arhiduce, Ferdinand declara: „Când este vorba de religie, mai degrabă mor, decât să fac vreo concesie sectanţilor ” În detrimentul imperiului său, el chiar a trăit după cum a vorbit Fiind mai puţin preocupat de bunăstarea imperiului decât de supunerea în faţa voinţei lui Dumnezeu, considera de datoria sa să zdrobească protestantismul, cu toate că o anumită înţelegere cu acesta i-ar fi slujit în mod clar interesele În termeni moderni, era un fanatic Cuvintele unuia dintre sfetnicii imperiali, Caspar Scioppius, pun în lumină crezul împăratului: „Vai de cârmuitorul ce nesocoteşte vocea Domnului, care-i cere să-i ucidă pe eretici Nu pentru tine trebuie să porţi război, ci pentru Dumnezeu” (Bellum non tuum, sed Dei esse statuas) Pentru Ferdinand, statul exista pentru a sluji religia, nu invers: „În chestiuni de stat, care sunt atât de importante pentru sfânta noastră credinţă, nu se poate ţine seama întotdeauna de considerente omeneşti; trebuie mai degrabă să nădăjduim… în Dumnezeu… şi să ne punem încrederea numai în El ” Richelieu trata credinţa lui Ferdinand ca pe o provocare strategică Deşi, personal, era religios, el îşi vedea îndatoririle de ministru în termeni cu totul laici Mântuirea putea fi obiectivul său personal, dar pentru omul de stat Richelieu, aceasta era lipsit de importanţă „Omul este nemuritor, salvarea îi vine în viaţa de apoi”, a spus el cândva „Statul nu este de fel nemuritor, el poate fi salvat acum ori niciodată ” Cu alte cuvinte, statele nu capătă credit pe nicio lume pentru că fac ceea ce este bine; ele nu sunt răsplătite decât pentru a fi suficient de puternice, pentru a face ce este necesar Richelieu nu şi-ar fi îngăduit niciodată să scape ocazia ce i s-a oferit lui Ferdinand, în 1629, în cel de-al 11-lea an al războiului Principii protestanţi erau gata să accepte supremaţia politică habsburgică cu condiţia să rămână liberi să-şi urmeze religia conform propriei alegeri şi să păstreze pământurile Bisericii, pe care puseseră mâna în timpul Reformei Ferdinand, însă, nu-şi subordona vocaţia religioasă necesităţilor politice Refuzând ceea ce ar fi reprezentat un uriaş triumf şi garanţia imperiului său, hotărât să nimicească erezia protestantă, el a emis Edictul imperial de restituţie cerând suveranilor protestanţi să restituie toate pământurile pe care le acaparaseră de la Biserică începând din 1555 A fost un triumf al zelului asupra raţiunii reci, un caz clasic de punere a credinţei înaintea calculării interesului politic Şi a garantat o bătălie pentru final Punându-i-se la îndemână această ocazie, Richelieu s-a hotărât să prelungească războiul, până când Europei Centrale avea să i se scurgă tot sângele din vine El a lăsat deoparte scrupulele de natură religioasă şi în materie de politică internă Prin pacea de la Alais, din 1629, el a acordat protestanţilor francezi libertatea practicării cultului exact libertatea pe care împăratul lupta să le-o interzică principilor germani Protejându-şi ţara împotriva revoltelor interne, ce sfâşiau Europa Centrală, Richelieu a purces la exploatarea fervorii religioase a lui Ferdinand în interesul obiectivelor naţionale franceze Neputinţa împăratului german de a înţelege propriile interese naţionale, refuzul său de a accepta valabilitatea oricărui asemenea concept, a dat primului ministru al Franţei ocazia de a sprijini şi subvenţiona principii protestanţi germani împotriva Sfântului împărat roman Rolul de apărător al libertăţilor principilor protestanţi (împotriva intenţiilor centralizatoare ale Sfântului împărat roman) era nepotrivit pentru un prelat francez şi pentru regele său catolic, Ludovic al XIII-lea Faptul că un prinţ al Bisericii îl subvenţiona pe regele protestant al Suediei, Gustav Adolf pentru a se război cu Sfântul împărat roman a avut implicaţii revoluţionare la fel de adânci ca şi izbucnirea Revoluţiei franceze, 150 de ani mai târziu Într-o epocă încă dominată de zel religios şi de fanatism ideologic, o politică externă lucidă, fără imperative morale, se remarca precum un munte acoperit de zăpadă în mijlocul deşertului Obiectivul lui Richelieu era să termine cu ceea ce el considera a fi încercuirea Franţei, să-i epuizeze pe Habsburgi şi să evite apariţia unei puteri importante la graniţele Franţei mai cu seamă la graniţa germană Unicul său criteriu în stabilirea alianţelor era ca acestea să servească intereselor Franţei şi a făcut aceasta mai întâi cu statele protestante, iar apoi chiar cu Imperiul otoman Pentru a epuiza forţele beligeranţilor şi a prelungi războiul, Richelieu i-a subvenţionat pe duşmanii duşmanilor săi, a mituit, a aţâţat rebeliuni şi a uzat de o extraordinară paletă de argumente dinastice şi legale A reuşit atât de bine, încât războiul care izbucnise în 1618 s-a târât deceniu după deceniu până când, în cele din urmă, istoria nu i-a găsit un nume mai potrivit decât propria-i durată Războiul de 30 de ani În timp ce Germania era devastată, Franţa s-a ţinut deoparte până în 1635, când epuizarea vădită părea să vestească sfârşitul ostilităţilor şi o pace prin compromis Richelieu, însă, nu era interesat de un compromis înainte ca regele Franţei să devină la fel de puternic precum împăratul habsburgic sau, de preferat, chiar mai puternic decât acesta Pentru a-şi atinge obiectivul, Richelieu şi-a convins suveranul, în cel de-al 17-lea an de război, de necesitatea intervenirii în conflict de partea principilor protestanţi şi fără altă justificare decât ocazia de a exploata puterea crescândă a Franţei: Este semn de prudenţă deosebită să ţii la respect forţele potrivnice propriului stat vreme de zece ani cu forţele aliaţilor tăi, stând cu mâinile în buzunare şi nu pe mânerul săbiei; după care, să te angajezi în război deschis atunci când aliaţii tăi nu mai pot exista fără tine este semn de curaj şi mare înţelepciune; ceea ce arată că, în gospodărirea păcii regatului tău, te-ai comportat ca acei oameni cumpătaţi care, după ce au strâns banii cu mare băgare de seamă, ştiu şi cum să-i cheltuiască… Succesul politicii de tip raison d’état depinde mai presus de orice de abilitatea de a evalua relaţiile de putere Valorile universale sunt definite prin modul în care sunt percepute şi nu necesită o permanentă reinterpretare; într-adevăr, ele vin în dezacord cu aceasta Dar determinarea limitelor puterii necesită un amestec de experienţă şi intuiţie, precum şi o permanentă adaptare la situaţia existentă În teorie, desigur că echilibrul puterii ar fi perfect calculabil; în practică, s-a dovedit extrem de dificil de evaluat realist Mai complicată, chiar, este armonizarea calculelor unui stat cu cele ale altor state, ceea ce reprezintă condiţia preliminară pentru gândirea echilibrului puterii Consensul asupra naturii echilibrului este de obicei stabilit prin conflicte periodice Richelieu nu avea nicio îndoială cu privire la capacitatea sa de a stăpâni situaţiile, convins fiind că mijloacele se puteau pune în relaţie cu scopurile cu o precizie aproape matematică „Logica”, a scris el în al său Testament politic, „cere ca între obiectul ce trebuie sprijinit şi forţa care trebuie să îl sprijine să existe o proporţie geometrică” Soarta făcuse din el un prinţ al Bisericii; convingerile l-au aşezat în rândul raţionaliştilor, precum Descartes şi Spinoza, care credeau că acţiunile omului pot fi controlate ştiinţific; ocazia îi dăduse posibilitatea de a transforma semnificativ ordinea internaţională în folosul ţării sale Măcar odată, aprecierea unui om de stat asupra propriei persoane era exactă Richelieu avea o percepţie pătrunzătoare a obiectivelor sale, dar el şi ideile sale – nu ar fi avut câştig de cauză dacă nu ar fi fost în stare să-şi pună în acord tacticile cu strategia O doctrină atât de nouă şi atât de rece nu putea să nu stârnească reacţii Oricât de importantă avea să devină în anii următori doctrina echilibrului puterii, ea a fost extrem de ofensivă faţă de tradiţia universalistă bazată pe primatul legii morale Una dintre cele mai grăitoare critici a venit din partea renumitului învăţat Jansenius, care ataca o politică desprinsă de orice comandament moral: Să creadă ei că un stat laic, trecător poate avea mai multă greutate decât religia şi Biserica?… Să creadă cel mai creştin dintre regi că în cârmuirea şi în administrarea regatului său nu există nimic care să-l oblige să extindă şi să ocrotească împărăţia lui Iisus Hristos, Domnul său?… O să îndrăznească el să-i spună lui Dumnezeu: puterea şi slava Ta şi religia care îi învaţă pe oameni să Te adore pot fi lăsate în părăsire şi distruse atâta vreme cât statul meu este ocrotit şi la adăpost de pericole? Aceasta era, desigur, exact ce le spunea Richelieu contemporanilor săi şi, după câte ştim, Dumnezeului său A fost măsura revoluţiei pe care o realizase el;, faptul că ceea ce criticii săi considerau a fi reductio ad absurdum (un argument atât de imoral şi de periculos încât se respinge singur) era, de fapt, un extrem de exact rezumat al gândirii lui Richelieu Ca prim ministru al regelui, el a subordonat deopotrivă religia şi morala farului său călăuzitor: raison d’état Demonstrând cât de bine asimilaseră metodele cinice ale maestrului, apărătorii lui Richelieu au întors argumentele criticilor săi împotriva acestora înşişi O politică a interesului naţional, argumentau ei, reprezenta cea mai înaltă lege morală; cei care-l criticau erau cei ce violau principiul etic, nu Richelieu Sarcina respingerii formale a acuzaţiilor i-a revenit lui Daniel de Priezac, un învăţat apropiat al administraţiei regale, şi asta, aproape sigur, s-a făcut cu aprobarea şi sub supravegherea lui Richelieu În manieră machiaveliană clasică, Priezac a atacat premisa că Richelieu săvârşea un păcat aducător de moarte, urmând o politică ce părea să favorizeze răspândirea ereziei Dimpotrivă, susţinea el, criticii lui Richelieu erau cei care-şi puneau sufletele în pericol De vreme ce Franţa era cea mai pură şi mai devotată dintre puterile catolice europene, Richelieu, servind interesele Franţei, servea totodată şi interesele religiei catolice Priezac nu arăta cum de ajunsese la concluzia că Franţa fusese hărăzită cu asemenea unică vocaţie religioasă Oricum, pornind de la premisa sa, reieşea că statul francez slujea bunăstarea Bisericii catolice; de unde, politica lui Richelieu era de o înaltă moralitate Într-adevăr, încercuirea habsburgică exercita o ameninţare atât de mare la adresa securităţii Franţei, încât trebuia străpunsă, îndreptăţindu-l pe regele francez să aplice orice metodă pentru realizarea acestui obiectiv moral final El caută să obţină pacea prin intermediul războiului şi dacă pe parcursul acestuia se întâmplă ceva ce contravine dorinţelor sale, aceasta nu este o crimă săvârşită cu voie ci de nevoie ale cărei legi sunt cele mai aspre şi ale cărei reguli sunt cele mai crude… Un război este just atunci când intenţiile cu care este purtat sunt juste… Intenţia este, aşadar, principalul element ce trebuie luat în considerare, nu mijloacele… [Cel] ce intenţionează să-i ucidă pe vinovaţi varsă uneori, fără să-şi atragă vină, sânge nevinovat  Simplificând, se poate spune că scopul scuză mijloacele Un alt critic al lui Rihelieu, Mathieu de Morgues, l-a acuzat pe cardinal de manipularea religiei „la fel cum mentorul dumneavoastră, Machiavelli, le-a arătat italienilor cum să facă, modelând-o… explicând-o şi aplicând-o în măsura în care vă slujeşte la realizarea planurilor dumneavoastră” Criticile lui de Morgues erau la fel de grăitoare ca şi cele ale lui Jansenius şi la fel de ineficiente Richelieu a fost într-adevăr manipulatorul descris şi a folosit religia exact în maniera incriminată El va fi replicat, fără îndoială, că nu făcuse decât să analizeze lumea, aşa cum era ea, în mare măsură precum făcuse şi Machiavelli Ca şi Machiavelli, se poate ca el să fi preferat o lume cu sensibilităţi morale mai rafinate, dar era convins că istoria avea să-i judece prestaţia de om de stat, după cât de bine se folosise de factorii pe care-i avusese la îndemână, într-adevăr, dacă în evaluarea unui om de stat atingerea obiectivelor pe care acesta însuşi şi le-a stabilit reprezintă un test, Richelieu trebuie amintit ca una dintre figurile creatoare ale istoriei moderne Fiindcă el a simţit venind în urma sa o lume diferită de cea pe care o găsise şi a pus în mişcare politica pe care Franţa avea s-o urmeze pentru următoarele trei secole Aşa s-a făcut că Franţa a devenit ţara dominantă în Europa şi şi-a extins extrem de mult teritoriul În secolul ce a urmat Păcii westfalice din 1648, prin care a luat sfârşit Războiul de 30 de ani, doctrina raison d’état s-a dezvoltat devenind principiul călăuzitor al diplomaţiei europene Nici respectul pe care oamenii de stat ai secolelor ce au urmat aveau să i-l poarte lui Richelieu nici uitarea care a fost destinul adversarului său, Ferdinand al II-lea, nu l-ar fi surprins pe cardinal, care era total lipsit de iluzii, până şi în privinţa lui însuşi „În chestiuni de stat”, scria Richelieu în al său Testament politic, „cel ce deţine puterea are adeseori dreptate, iar cel slab nu se poate decât cu dificultate feri să cadă în greşeală în opinia majorităţii lumii” o maximă arareori contrazisă pe parcursul secolelor ce au urmat de atunci  Impactul provocat de Richelieu asupra istoriei Europei Centrale a fost reversul realizărilor acumulate de el în beneficiul Franţei El s-a temut de o Europă Centrală unită şi a împiedicat ca aceasta să se întâmple După toate aparenţele, el a întârziat unificarea germană cu vreo două secole Faza iniţială a Războiului de 30 de ani poate fi văzută ca o încercare a Habsburgilor de a acţiona ca unificatori dinastici ai Germaniei foarte asemănător felului în care Anglia devenise un stat-naţiune sub tutela unei dinastii normande, urmată, la câteva secole, de francezi, sub capeţieni Richelieu le-a zădărnicit Habsburgilor planurile şi Sfântul Imperiu romano-german a fost divizat între mai mult de 300 de suverani, fiecare liber să ducă o politică externă independentă Germania nu a reuşit să devină un stat-naţiune; absorbită de mărunte gâlcevi dinastice, ea s-a întors către sine Drept urmare, Germania nu şi-a dezvoltat o cultură politică naţională, cantonându-se într-un provincialism din care nu a mai ieşit decât târziu, în secolul al XIX-lea, când a unificat-o Bismarck Germania a fost atrasă pe câmpurile de bătălie ale celor mai multe din războaiele europene, dintre care multe au fost iniţiate de Franţa, şi a pierdut valul timpuriu al colonizării europene Când Germania s-a unificat, în cele din urmă, avea atât de puţină experienţă în definirea interesului său naţional, încât a produs multe dintre cele mai grave tragedii ale acestui secol Dar zeii îl pedepsesc adeseori pe om împlinindu-i dorinţele prea de-a-ntregul Analiza cardinalului potrivit căreia succesul Contrareformei avea să reducă Franţa la o anexă a unui Sfânt Imperiu roman din ce în ce mai puternic centralizat – a fost aproape sigur corectă, mai ales dacă se ia în considerare, după cum trebuie să fi făcut şi el, că vremea statului-naţiune sosise Dar, în timp ce răzbunarea idealismului wilsonian e reprezentată de prăpastia dintre profesiunea sa de credinţă şi realitate, raison d’état se răzbună prin exagerare cu excepţia cazului când se află sub bagheta unui maestru, deşi poate nici atunci Pentru că raison d’état în viziunea lui Richelieu nu avea nicio limitare internă Cât de departe să se meargă pentru ca interesele statului să fie considerate satisfăcute? De câţi ani era nevoie pentru a se asigura securitatea? Idealismul wilsonian, proclamând o politică lipsită de egoism, este urmărit de pericolul constant de a neglija interesul statului; raison d’état a lui Richelieu prezintă ameninţarea unor tours de force distructive Este ceea ce s-a întâmplat Franţei după preluarea tronului de către Ludovic al XIV-lea Richelieu dăruise regilor francezi un stat cu o putere precumpănitoare, învecinat cu o Germanie slabă şi divizată şi o Spanie decadentă Lui Ludovic al XIV-lea, însă, securitatea nu i-a adus pacea minţii; în ea, el a văzut o ocazie pentru cuceriri Cu zelul excesiv cu care a urmărit raison d’état, Ludovic al XIV-lea a alarmat restul Europei şi a provocat formarea unei coaliţii antifranceze care, în cele din urmă, i-a dejucat planurile Cu toate acestea, la 200 de ani după Richelieu, Franţa era cea mai influentă ţară din Europa şi a rămas un factor important în politica mondială până la ora actuală Puţini oameni de stat ai vreunei ţări se pot lăuda cu asemenea realizare Totuşi, cele mai mari succese ale lui Richelieu s-au înregistrat atâta vreme cât el a fost singurul om de stat care s-a debarasat de constrângerile morale şi religioase ale perioadei medievale Inevitabil, succesorii lui Richelieu au moştenit sarcina de a conduce un sistem, în care cele mai multe state acţionau pornind de la premisele sale Prin aceasta, Franţa şi-a pierdut avantajul de a avea adversari constrânşi de considerente morale, aşa cum fusese Ferdinand pe vremea lui Richelieu Odată ce toate statele jucau după aceleaşi reguli, obţinerea unor avantaje era mult mai dificilă Deoarece toată gloria, pe care raison d’état o aducea ţării în care se născuse ca doctrină, se reducea la un nesfârşit efort de a împinge în afară fruntariile Franţei pentru ca aceasta să devină arbitrul conflictelor dintre statele germane şi, prin aceasta, să domine Europa Centrală Până când, sleită de efort Franţa şi-a pierdut treptat capacitatea de a modela Europa potrivit planurilor sale Raison d’état a furnizat comportamentului statelor individuale un principiu de bază, însă nu a oferit niciun răspuns la provocarea ordinii mondiale Raison d’état poate conduce la o încercare de obţinere a superiorităţii sau de realizare a echilibrului Dar arareori echilibrul rezultă dintr-un aranjament conştient realizat De obicei, el rezultă din procesul de zădărnicire a încercărilor de dominaţie ale unei anumite ţări, după cum echilibrul european al puterii a rezultat din efortul de a stăvili Franţa în expansiunea ei În lumea inaugurată de Richelieu, statele au încetat de a mai fi constrânse de pretenţiile unui cod moral Dacă binele statului era cea mai înaltă valoare, datoria conducătorului era sporirea şi promovarea gloriei sale Cei mai puternici căutau să domine, iar cei mai slabi rezistau formând coaliţii pentru sporirea forţelor individuale În cazul în care coaliţia era destul de puternică pentru a face faţă agresorului, rezulta un echilibru al puterii; dacă nu, una dintre ţări obţinea hegemonia Rezultatul nu era prestabilit şi, prin urmare, era testat prin războaie frecvente La începuturile sale, acest rezultat putea fi foarte bine ori un imperiu francez sau german ori echilibrul De aceea a durat peste o sută de ani stabilirea unei ordini europene, bazate explicit pe echilibrul puterii La început, echilibrul puterii a fost un fapt de viaţă aproape incidental, nu un obiectiv al politicilor internaţionale În mod destul de curios, nu aşa a fost el perceput de filosofii vremii Produse ale Iluminismului, ei au înfăţişat credinţa secolului al XVIII-lea că din ciocnirea intereselor contradictorii avea să rezulte armonia şi corectitudinea Conceptul de echilibru al puterii nu era decât o extensie a înţelepciunii convenţionale Obiectivul său de bază era prevenirea dominaţiei unui singur stat şi menţinerea ordinii mondiale; nu era destinat să prevină conflictele, ci să le limiteze Pentru pragmaticii oameni de stat ai secolului al XVIII-lea, eliminarea conflictelor (sau a ambiţiilor sau a lăcomiei) era utopică; soluţia era de a exploata sau de a folosi defectele firii omeneşti în vederea producerii celui mai bun rezultat posibil pe termen lung Filosofii Iluminismului vedeau sistemul internaţional ca făcând parte dintr-un univers, ce funcţiona asemenea unui uriaş mecanism de ceas care, neoprindu-se niciodată, înainta inexorabil spre o lume mai bună În 1751, Voltaire descria „Europa creştină” ca pe „un fel de mare republică divizată în mai multe state, unele monarhii, altele amestecate… dar aflate toate în armonie unele faţă de altele… având cu toate dreptul public şi politic bazat pe aceleaşi principii, necunoscute în alte părţi ale lumii” Aceste state erau „mai presus de orice… la unison în politica înţeleaptă de a menţine între ele cât mai mult posibil o dreaptă cumpănă a puterii” Montesquieu a reluat această temă Pentru el, echilibrul puterii făcea să se nască unitatea din diversitate: Starea de lucruri din Europa este aceea că toate statele depind unele de celelalte… Europa este un singur stat compus din mai multe provincii  Când se scriau aceste rânduri, secolul al XVIII-lea suportase deja două războaie pentru succesiunea la tronul Spaniei, un război pentru succesiunea la tronul Poloniei şi o serie de războaie pentru succesiunea la tronul Austriei În acelaşi spirit, filosoful istoriei Emmerich de Vattel putea scrie în 1758, cel de-al doilea an al Războiului de 7 ani, că: Negocierile permanente ce au loc fac din Europa modernă un fel de republică, ai cărei membri fiecare independent, dar legaţi unii de ceilalţi printr-un interes comun se unesc pentru menţinerea ordinii şi păstrarea libertăţii Aceasta a dat naştere binecunoscutului principiu al echilibrului puterii, prin care se înţelege un aranjament al relaţiilor reciproce astfel încât niciun stat să nu se afle în situaţia de a avea controlul absolut şi de a le domina pe celelalte  Filosofii confundau rezultatele intenţionat Pe parcursul întregului secol al XVIII-lea, principii Europei s-au confruntat în nenumărate războaie, fără să existe nici cea mai neînsemnată dovadă a faptului că obiectivul urmărit ar fi fost implementarea vreunei noţiuni generale privitoare la ordinea internaţională Exact în momentul în care relaţiile internaţionale au ajuns să se bazeze pe forţă, şi-au făcut apariţia atât de mulţi factori noi, încât calculele au devenit tot mai dificil de realizat Diverse dinastii s-au concentrat de aici înainte asupra întăririi securităţii proprii prin expansiune teritorială În timpul acestui proces, poziţiile de forţă relative ale multora dintre ele s-au modificat dramatic Spania şi Suedia coborau pe poziţii de importanţă secundară Polonia îşi începea alunecarea spre dispariţie Rusia (care lipsise cu totul de la Pacea westfalică) şi Prusia (care a jucat un rol nesemnificativ) deveneau mari puteri Echilibrul puterilor este destul de dificil de analizat, atunci când componentele sale sunt relativ stabile Sarcina de a-l evalua şi de a pune în acord evaluările diverselor forte devine însă deznădăjduit de complicată atunci când forţele relative ale puterilor sunt în continuă schimbare Vidul creat în Europa Centrală de Războiul de 30 de ani a ispitit ţările din jur să se repeadă asupră-i Franţa şi-a continuat presiunea dinspre vest Rusia se afla în marş la est Prusia s-a extins în centrul continentului Niciuna dintre principalele ţări ale continentului nu a simţit că are vreo obligaţie anume faţă de echilibrul puterii atât de elogiat de filosofi Rusia s-a considerat a fi prea departe Prusia, ca cea mai mică dintre marile puteri, era încă prea slabă pentru a influenţa echilibrul general Fiecare rege se consola cu gândul că întărirea propriei cârmuiri reprezenta cea mai mare contribuţie posibilă la pacea generală şi lăsa în seama omniprezentei mâini invizibile justificarea propriilor acţiuni, dând frâu liber ambiţiilor personale Natura conceptului de raison d’état, văzut ca un calcul al raportului risc-beneficiu, s-a vădit în felul în care Frédéric cel Mare a justificat acapararea Sileziei de sub autoritatea Austriei, în ciuda relaţiilor amicale de până atunci cu acel stat şi în ciuda existenţei unui tratat, prin care se angaja să respecte integritatea teritorială a Austriei: Superioritatea trupelor noastre, promptitudinea cu care le putem pune în mişcare, într-un cuvânt avantajul clar pe care-l avem faţă de vecinii noştri, ne dă în această neaşteptata situaţie de criză o superioritate infinită asupra tuturor celorlalte puteri ale Europei… Anglia şi Franţa sunt duşmane Dacă Franţa se amestecă în problemele interne ale imperiului, Anglia nu va putea fi de acord, aşa că pot face oricând o alianţă cu una sau cu cealaltă dintre ele Anglia nu poate fi geloasă pe mine pentru luarea Sileziei, pentru că nu o lezează în niciun fel şi are nevoie de aliaţi Olandei nu o să-i pese, cu atât mai mult cu cât împrumuturile oferite Sileziei de lumea afacerilor din Amsterdam vor fi garantate Iar dacă nu putem ajunge la o înţelegere cu Anglia şi Olanda, cu siguranţă putem cădea la învoială cu Franţa, care nu ne poate strica planurile şi va saluta slăbirea casei imperiale Rusia este singura care ne-ar putea crea probleme Dacă împărăteasa supravieţuieşte, îi putem mitui pe consilierii cei mai importanţi Dacă moare, ruşii vor fi atât de ocupaţi, încât n-or să mai aibă vreme de afacerile externe… Frederic cel Mare trata politica internaţională ca pe un joc de şah El voia să acapareze Silezia pentru a extinde puterea Prusiei Unicul obstacol pe care-l vedea în calea planurilor sale era împotrivirea marilor puteri, nu vreun considerent moral Ceea ce făcea el era o analiză risc - beneficiu: dacă el cucerea Silezia, aveau celelalte state să treacă la represalii sau să încerce să obţină compensaţii? Frederic a rezolvat dilema în avantajul său Cucerirea Sileziei a transformat Prusia într-o mare putere bona fide, dar în acelaşi timp a amorsat şi o serie de războaie, pe măsură ce toate celelalte ţări încercau să se acomodeze cu acest nou jucător Primul dintre acestea a fost războiul pentru succesiune la tronul Austriei, dintre 1740 şi 1748 În timpul lui, Prusiei i s-au alăturat Franţa, Spania, Bavaria şi Saxonia care în 1743 trece de cealaltă parte în vreme ce Anglia a sprijinit Austria În cel de-al doilea război Războiul de 7 ani, dintre 1756 şi 1763 rolurile au fost inversate Austria avea acum alături de ea Rusia, Franţa, Saxonia şi Suedia, în vreme ce Anglia şi Hanovra sprijineau Prusia Schimbarea taberelor a fost rezultatul calculului rece al beneficiilor imediate şi al compensaţiilor specifice, nicidecum al vreunui principiu călăuzitor al ordinii internaţionale Şi totuşi, un anumit gen de echilibru îşi făcea treptat apariţia din această aparentă stare de anarhie şi jaf, în care fiecare stat căuta cu îndârjire să-şi sporească propria putere Aceasta nu se datorase autocontrolului, ci faptului că niciun stat, nici măcar Franţa, nu era suficient de puternic pentru a impune celorlalte propria-i voinţă şi a forma astfel un imperiu Când vreunul dintre state ameninţa să devină dominant, vecinii lui formau o coaliţie nu în respectul vreunei teorii a relaţiilor internaţionale, ci din pur interes propriu, pentru a bloca ambiţiile celui mai puternic Aceste războaie permanente nu au condus la devastările provocate de războaiele religioase, din două motive În mod paradoxal, conducătorii absoluţi ai secolului al XVIII-lea aveau o poziţie mai puţin puternică, pentru a mobiliza resursele necesare unui război, decât atunci când religia sau ideologia sau guvernările populare reuşeau să stârnească emoţiile Tradiţia şi, probabil, propria lor insecuritate îi împiedicau să impună taxe pe venit şi alte forme moderne de impozitare suplimentară, limitând astfel mărimea avuţiei naţionale potenţial alocată războiului, iar tehnologia fabricării armamentului era rudimentară Mai presus de orice, echilibrul pe continent a fost întărit şi, de fapt, controlat de apariţia unui stat, a cărui politică externă a fost explicit dedicată menţinerii echilibrului Politica Angliei se bizuia pe plasarea ponderii sale, atunci când situaţia o cerea, asupra celei mai slabe şi mai ameninţate părţi, pentru redresarea echilibrului Iniţiatorul acestei politici a fost regele William al III-lea al Angliei un personaj aspru şi cu picioarele pe pământ, olandez prin naştere În Olanda sa natală el suferise de pe urma ambiţiei Regelui-Soare, al Franţei, şi atunci când a devenit regele Angliei s-a ocupat de formarea de coaliţii menite să-i zădărnicească lui Ludovic al XIV-lea planurile, cu fiecare ocazie Anglia era unica ţară a Europei a cărei raison d’état nu-i cerea să se extindă pe continent Văzându-şi interesul naţional în menţinerea echilibrului european, ea a fost singura ţară care nu s-a mai gândit la sine pe continent decât pentru a preveni dominarea Europei de către o singură putere Pentru realizarea acestui obiectiv, s-a pus la dispoziţia oricărei combinaţii de naţiuni formate pentru a se opune unei asemenea întreprinderi Prin schimbarea coaliţiilor sub conducere britanică, îndreptate împotriva încercărilor Franţei de dominare a Europei, a apărut treptat un echilibru al puterii Această dinamică a stat în centrul aproape fiecărui război purtat pe parcursul secolului al XVIII-lea şi al fiecărei coaliţii conduse de englezi împotriva hegemoniei Franţei şi luptând în numele aceloraşi libertăţi, pe care Richelieu le invocase pentru prima oară cu ocazia luptei Germaniei împotriva Habsburgilor Echilibrul puterii a rezistat, naţiunile ce se opuneau dominaţiei Franţei fiind prea puternice pentru a fi învinse şi deoarece un secol şi jumătate de expansionism secătui se treptat Franţa de bogăţie Rolul de moderator al Angliei reflecta o realitate geopolitică Supravieţuirea unei insule relativ mici în largul coastelor Europei ar fi fost periclitată, dacă toate resursele Europei ar fi fost mobilizate sub o singură conducere Deoarece, într-un asemenea caz, Anglia (aşa cum era ea înainte de unirea cu Scoţia, în 1707) avea resurse şi populaţie mult mai reduse şi s-ar fi aflat mai devreme sau mai târziu la discreţia unui imperiu continental Revoluţia glorioasă („Glorious Revolution”) engleză, din 1688, a obligat Anglia la o confruntare imediată cu Ludovic al XIV-lea Aceeaşi revoluţie glorioasă l-a răsturnat pe regele catolic Iacob al II-lea În căutarea unui înlocuitor protestant de pe continent, Anglia l-a ales pe Wilhelm de Orania, cârmuitorul (Stadthalter) Ţârilor de Jos, care avea firave pretenţii la tronul britanic prin căsătoria sa cu Maria, fiica regelui detronat Odată cu Wilhelm-William, Anglia a importat şi un război în curs de desfăşurare cu Ludovic al XIV-lea, pentru ceea ce a devenit ulterior Belgia un teritoriu cu fortăreţe importante şi porturi din care se putea ajunge în mod periculos de uşor pe coastele britanice (deşi această îngrijorare a apărut doar după un timp) William ştia că, în cazul în care Ludovic reuşea să ocupe aceste fortăreţe, Ţările de Jos aveau să-şi piardă independenţa, perspectivele dominaţiei franceze asupra Europei aveau să sporească, iar Anglia avea să fie ameninţată în mod direct Soluţia lui William de a trimite trupe engleze în lupta pentru actuala Belgie împotriva Franţei a premers deciziei britanice de a lupta pentru Belgia în 1914, când aceasta a fost invadată de Germania Din acel moment, William avea să ascută lupta împotriva lui Ludovic al XIV-lea Scund, cocoşat şi astmatic, William nu părea, la o primă vedere, a fi omul destinat să-l umilească pe Regele-Soare Dar prinţul de Orania avea o voinţă de fier, combinată cu o extraordinară agerime a minţii El s-a convins aproape cu siguranţă corect că, dacă lui Ludovic al XIV-lea deja cel mai puternic monarh al Europei i se permitea să cucerească partea spaniolă a Ţărilor de Jos (Belgia actuală), Anglia avea să se afle în pericol Trebuia pusă la cale o coaliţie capabilă să-l ţină în frâu pe regele francez, nu ca o ilustrare a abstractei teorii a echilibrului puterii, ci de dragul independenţei Belgiei şi a Angliei deopotrivă William şi-a dat seama că planurile lui Ludovic al XIV-lea, cu privire la Spania şi la posesiunile acesteia, odată realizate, aveau să transforme Franţa într-o supraputere pe care nicio combinaţie de state nu avea să fie în stare să o înfrunte Pentru a înlătura acest pericol, el şi-a căutat parteneri, pe care i-a şi găsit curând Suedia, Spania, Savoia, împăratul Austriei, Saxonia, Republica Olandeză şi Anglia au format Marea Alianţă cea mai amplă coaliţie de forţe aliniată împotriva unei singure puteri pe care a cunoscut-o vreodată Europa modernă Pentru aproape un sfert de secol (1688-1713), Ludovic a purtat războaie aproape permanent împotriva acestei coaliţii În cele din urmă, însă, urmărirea de câtre Franţa a politicii dictate de raison d’état a fost ţinută în frâu de interesul celorlalte state ale Europei Franţa avea să rămână cel mai puternic stat din Europa, dar nu avea să devină o putere dominantă A fost un exemplu devenit clasic de funcţionare a echilibrului puterii Ostilitatea lui William faţă de Ludovic al XIV-lea nu era nici personală, nici nu se baza pe vreun sentiment antifrancez; ea reflecta evaluarea sa rece, lucidă, a puterii şi ambiţiilor nemăsurate ale Regelui-Soare William a mărturisit cândva unui aghiotant că, dacă ar fi trăit în anii 1550, când Habsburgii ameninţau să realizeze o dominaţie în Europa, ar fi fost „la fel de francez pe cât de spaniol” era la acea oră o replică precedând răspunsul lui Winston Churchill, din 1930, la acuzaţia că este antigerman: „Dacă împrejurările ar fi fost invers decât sunt, am putea fi la fel de bine progermani şi antifrancezi ” William a fost întru totul de acord să negocieze cu Ludovic al XIV-lea, când a simţit că echilibrul puterii putea fi servit mai bine în acest fel Pentru William, calculul simplu era ca Anglia să încerce să menţină un echilibru general între Habsburgi şi Bourboni, astfel încât, oricare ar fi fost cel slab, acesta să restabilească, cu ajutor britanic, echilibrul în Europa După Richelieu, partea mai slabă fusese întotdeauna Austria şi prin urmare Marea Britanie s-a alăturat Habsburgilor împotriva expansionismului francez Ideea de a acţiona ca un moderator nu a atras poporul britanic de cum şi-a făcut apariţia La sfârşitul secolului al XVII-lea, opinia publică britanică era izolaţionistă, foarte asemănătoare celei americane, două secole mai târziu Argumentul precumpănitor era că avea să fie destul timp pentru a face faţă unei ameninţări, când şi dacă ameninţarea avea să apară Nu era deloc nevoie să se lupte împotriva unor pericole presupuse, pe baza a ceea ce vreo ţară ar putea face în viitor William a jucat rolul pe care avea să-l joace ulterior Theodore Roosevelt în America, avertizându-şi poporul eminamente izolaţionist că siguranţa sa depindea de participarea la un echilibru al puterii ce se stabilea pe continent Iar compatrioţii săi i-au acceptat punctul de vedere, mult mai repede decât l-au adoptat americanii pe cel al lui Roosevelt La aproape 20 de ani după moartea lui William, The Craftsman (Meşteşugarul), un ziar reprezentativ pentru opoziţie nota că echilibrul puterii era unul dintre „principiile originale, dintotdeauna şi pentru totdeauna ale politicii britanice” şi că pacea pe continent era „o stare atât de esenţială pentru prosperitatea unei insule de comercianţi, încât… ar trebui ca menţinerea şi restabilirea ei, atunci când alţii o încalcă sau o tulbură, să constituie o preocupare permanentă a unui minister britanic” Acceptarea importanţei echilibrului puterii nu a liniştit, însă, disputele insularilor cu privire la cea mai bună strategie de implementare a acestei politici Existau două şcoli de gândire, reprezentând cele doua mari partide din parlament – dezacord similar cu cel din Statele Unite, 200 de ani mai târziu Liberalii (Whigs) susţineau că Marea Britanie trebuie să se angajeze doar atunci când echilibrul era efectiv ameninţat şi numai atât cât ameninţarea să fie îndepărtată Spre deosebire de ei, conservatorii (Tories) credeau că datoria principală a Marii Britanii era să modeleze, nu doar să protejeze echilibrul puterii Liberalii erau de părere că era destul timp pentru a respinge un asalt pornit de pe teritoriul Ţârilor de Jos, după ce acesta va fi fost efectiv declanşat; conservatorii gândeau că o politică de tip văzând-şi-făcând putea permite unui agresor să slăbească echilibrul în mod ireparabil Prin urmare, dacă Marea Britanie dorea să evite a lupta în Dover, trebuia să se opună agresiunii pe Rin sau în oricare alt loc din Europa unde echilibrul puterii părea să fie ameninţat Liberalii considerau alianţele drept rezolvări temporare, care să fie desfăcute după atingerea obiectivului comun În vreme ce conservatorii cereau participarea britanică în cadrul unor aranjamente cooperative permanente, pentru a da posibilitatea Marii Britanii să modeleze evenimentele şi să păstreze pacea Lordul Carteret, ministrul de externe britanic conservator din 1742 până în 1744, a argumentat cu elocinţă ideea angajării permanente în Europa El a atacat tendinţa liberalilor „de a ignora toate problemele şi tulburările de pe continent, pentru a nu ne părăsi insula în căutare de duşmani, ci a ne vedea de comerţul şi plăcerile noastre şi, în loc să umblăm după pericole prin alte ţări, să dormim în siguranţă, până ce ne va trezi alarma sunând pe ţărmurile noastre” Marea Britanie însă, spunea el, trebuia să privească în faţă realitatea interesului său permanent de a-i susţine pe Habsburgi ca pe o contragreutate faţă de Franţa, „deoarece, dacă monarhul Franţei se vedea eliberat de un rival acolo pe continent, el avea să-şi întărească cuceririle, apoi putea să-şi reducă garnizoanele, să-şi abandoneze fortăreţele şi să-şi lase la vatră trupele; însă comoara aceea, care acum umple câmpurile cu soldaţi, va fi curând folosită pentru finanţarea unor planuri mult mai periculoase pentru ţara noastră… Trebuie, aşadar, domnilor… să sprijinim Casa de Austria, care este singura putere ce poate fi pusă în balanţă împotriva prinţilor familiei de Bourbon ” Diferenţa dintre strategiile politicii internaţionale ale liberalilor şi cele ale conservatorilor era de natură practică, nu filosofică tactică, nu strategică şi ea reflecta evaluarea făcută de fiecare dintre cele două partide asupra vulnerabilităţii Marii Britanii Politica văzând-şi-făcând a liberalilor reflecta convingerea că marja de siguranţă a Marii Britanii era într-adevăr largă Conservatorii găseau că situaţia Marii Britanii era mai precară Aproape aceeaşi distincţie avea să-i separe pe izolaţioniştii americani de globaliştii americani ai secolului XX Nici Marii Britanii în secolele al XVII-lea şi al XVIII-lea, nici Americii în secolul XX nu le-a venit uşor să-şi convingă cetăţenii că siguranţa fiecăreia dintre ţări impunea mai degrabă implicare permanentă decât izolare Periodic, în ambele ţări a apărut câte un conducător, care a înfăţişat poporului său necesitatea angajării permanente Wilson a creat Liga Naţiunilor; Carteret a impulsionat angajările permanente pe continent; Castlereagh, ministru de externe din 1812 până în 1821, a susţinut un sistem de congrese europene; iar Gladstone, prim ministru la sfârşitul secolului al XIX-lea, a propus prima formă de securitate colectivă În cele din urmă, apelurile lor au eşuat, deoarece până după sfârşitul celui de-al doilea război mondial nici poporul englez, nici cel american nu au putut fi convinse că aveau de-a face cu o provocare adevărată până ce aceasta nu s-a abătut efectiv asupra lor În acest fel, Marea Britanie a devenit moderatorul echilibrului european la început aproape de nevoie, apoi printr-o strategie conştientă Fără asumarea tenace a acestui rol de către Marea Britanie, Franţa ar fi obţinut aproape cu siguranţă hegemonia asupra Europei în secolul al XVIII-lea sau al XIX-lea, iar Germania ar fi făcut la fel în perioada modernă În acest sens, Churchill putea pretinde pe bună dreptate, peste două secole, că Marea Britanie „menţinuse libertăţile Europei” La începutul secolului al XIX-lea, Marea Britanie şi-a transformat acţiunile ad hoc de apărare a echilibrului puterii într-un plan conştient Până atunci, îşi condusese politica în mod pragmatic, potrivit geniului poporului britanic, opunându-se oricărei ţări ce ameninţa echilibrul ţară care, pe parcursul secolului al XVIII-lea, a fost invariabil Franţa Războaiele s-au terminat prin înţelegeri, întărind de obicei în mod nesemnificativ poziţia Franţei, dar nepermiţându-i să obţină hegemonia ce constituia obiectivul ei real Inevitabil, Franţa a fost cea care a oferit ocazia primei declaraţii detaliate asupra ceea ce înţelegea Marea Britanie prin echilibrul puterii Căutând, vreme de un secol şi jumătate, să obţină poziţia dominantă în numele acelei raison d’état, Franţa revenise după Revoluţie la mai vechile concepte despre universalitate Ea nu a mai invocat raison d’état în sprijinul expansionismului său şi cu atât mai puţin gloria regilor săi detronaţi După Revoluţie, Franţa a pornit război împotriva restului Europei pentru a-şi păstra revoluţia şi pentru a-şi răspândi în Europa idealurile republicane Încă o dată, o Franţă precumpănitoare ameninţa să domine Europa Armate regulate şi fervoarea ideologică au propulsat stindardele franceze peste teritoriul Europei în numele principiilor universale ale libertăţii, egalităţii şi fraternităţii Sub Napoleon, ele au fost la un fir de păr de a instaura o comuniune europeană cu centrul în Franţa Până în 1807, armatele franceze instituiseră regate satelit în lungul Rinului, în Italia şi în Spania, reduseseră Prusia la o putere de rang secund şi slăbiseră serios Austria Doar Rusia mai stătea între Napoleon şi dominaţia franceză asupra Europei Rusia începuse deja să inspire reacţia contradictorie parţial speranţă, parţial teamă care avea să o caracterizeze până la ora actuală La începutul secolului al XVIII-lea, frontiera rusească se aflase pe Nipru; un secol mai târziu, ajungea pe Vistula, cu 800 de kilometri mai spre vest La începutul secolului al XVIII-lea, Rusia se lupta pentru propria-i existenţă cu Suedia la Poltava, adânc în Ucraina de astăzi Pe la mijlocul secolului, ea participa la Războiul de 7 ani, iar trupele sale se aflau la Berlin Spre sfârşitul secolului, avea să fie principalul factor al împărţirii Poloniei Puterea fizică brută a Rusiei era formată, lucru cu atât mai prevestitor de rele, de autocraţia nemiloasă a instituţiilor sale interne Absolutismul său nu era îndulcit de obişnuinţă sau de o aristocraţie în afirmare şi independenţă, ca în cazul monarhilor ce conduceau în baza dreptului divin în Europa de vest În Rusia, totul depindea de toanele ţarului Era perfect posibil ca politica externă a Rusiei să vireze de la liberalism la conservatorism, în funcţie de dispoziţia de moment a ţarului în exerciţiu cum s-a şi întâmplat sub domnia ţarului Alexandru I Pe plan intern, însă, nu s-a încercat niciodată vreun experiment liberal În 1804, schimbătorul Alexandrul I, ţar al tuturor ruşilor, l-a abordat pe primul ministru britanic William Pitt cel Tânăr, cel mai neînduplecat adversar al lui Napoleon, cu o propunere Puternic influenţat de filosofii Iluminismului Alexandru I se credea conştiinţa morală a Europei şi se afla în ultima fază a vremelnicei sale cochetări cu instituţiile liberale În această stare mentală, el i-a propus lui Pitt o vagă schemă de pace universală, făcând apel la toate naţiunile să-şi reformeze constituţiile în vederea terminării feudalismului şi adoptării conducerii constituţionale Statele reformate urmau ca de atunci înainte să renunţe la folosirea forţei şi să-şi supună disputele dintre ele unui arbitraj Autocratul rus a devenit astfel unicul precursor al ideii wilsoniene că instituţiile liberale erau condiţii prealabile păcii, deşi el nu a mers niciodată până acolo încât să caute să traducă aceste principii în practică în sânul propriul său popor Iar după câţiva ani, avea să treacă în extrema opusă, conservatoare, a spectrului politic Pitt s-a trezit faţă de Alexandru I într-o poziţie foarte asemănătoare cu cea în care s-a trezit şi Churchill faţă de Stalin cu aproape 150 de ani mai târziu El avea nevoie disperată de ajutor rusesc împotriva lui Napoleon, deoarece era imposibil de imaginat vreo altă modalitate prin care Napoleon să fie învins Pe de altă parte, Pitt nu avea mai mult interes decât Churchill, mai târziu, în înlocuirea unei ţări dominante cu o alta sau în acceptarea Rusiei ca arbitru al Europei Mai presus de orice, inhibiţiile interne britanice nu permiteau oricărui prim ministru să-şi angajeze ţara în fundamentarea păcii pe reforma politică şi socială a Europei Niciun război britanic nu fusese purtat vreodată pentru o asemenea cauză, pentru că poporul englez nu se simţea ameninţat de mişcările sociale şi politice de pe continent, ci doar de modificările echilibrului puterii Răspunsul lui Pitt către Alexandru I a reflectat toate aceste elemente Ignorând apelul rusesc la reformarea politică a Europei, el a subliniat necesitatea construirii echilibrului, dacă se dorea ca pacea să fie păstrată O reglementare generală europeană era acum avută în vedere, pentru prima oară după Pacea westfalică încheiată cu un secol şi jumătate înainte Şi, pentru întâia oară în lume, o reglementare era explicit aşezată pe principiile echilibrului puterii Pitt vedea principala cauză a instabilităţii în slăbiciunea Europei Centrale, care atrăsese în mod repetat incursiuni franceze şi încercări de instaurare a supremaţiei Franţei (El era prea politicos şi dorea prea mult ajutorul rusesc pentru a arăta că o Europă Centrală, suficient de puternică în faţa presiunilor franceze, avea să fie în aceeaşi măsură capabilă să zădărnicească şi pornirile expansioniste ruseşti ) O reglementare în Europa trebuia să înceapă prin deposedarea Franţei de toate cuceririle sale postrevoluţionare şi, în acelaşi timp, să restabilească independenţa Ţărilor de Jos, transformând elegant prin aceasta principala nelinişte a englezilor într-un principiu al reglementării  Diminuarea preponderenţei franceze nu avea să fie de niciun folos, oricum, dacă cele peste 300 de state germane mărunte continuau să ispitească Franţa să exercite presiuni şi intervenţii Pentru a zădărnici asemenea ambiţii, Pitt credea necesar să creeze „mase importante” în centrul Europei, prin aglutinarea principatelor germane în grupări mai largi Unele dintre state care se alăturaseră Franţei sau se prăbuşiseră dezonorant aveau să fie anexate de Prusia sau de Austria Altele aveau să formeze unităţi mai mari Pitt a evitat orice referire la o guvernare europeană, în schimb, el a propus ca Marea Britanie, Prusia, Austria şi Rusia să garanteze noul aranjament teritorial din Europa prin intermediul unei alianţe permanente îndreptate împotriva agresiunii franceze exact cum mai târziu a încercat şi Franklin D Roosevelt să aşeze ordinea internaţională postbelică pe o alianţă împotriva Germaniei şi a Japoniei Nici Marea Britanie în perioada napoleoniană, nici America în timpul celui de-al doilea război mondial nu şi-au putut imagina că cea mai mare ameninţare la adresa păcii în viitor ar putea fi tocmai aliatul momentului şi nu duşmanul ce urma să fie învins A fost motivul temerii lui Napoleon ca un prim ministru britanic să fie de acord cu ceea ce până atunci fusese cu neclintire respins de ţara sa o angajare permanentă pe continent şi ca Marea Britanie să-şi diminueze flexibilitatea tactică bazându-şi politica pe presupunerea existenţei unui inamic permanent Apariţia echilibrului puterii în Europa secolelor al XVIII-lea şi al XIX-lea are similitudini cu anumite aspecte ale lumii ce a urmat Războiului rece Atunci, ca şi acum, prăbuşirea ordinii mondiale a dat naştere unei multitudini de state, ce-şi urmau propriile interese naţionale neconstrânse de niciun principiu călăuzitor Atunci, ca şi acum, statele contribuind la ordinea internaţională se grupau pentru a-şi defini rolul internaţional Apoi, diferite state au decis să se bizuie integral pe afirmarea interesului lor naţional, punându-şi încrederea în aşa-numita mână nevăzută Chestiunea care se pune este dacă lumea de după Războiul rece poate găsi vreun principiu care să înfrâneze afirmarea forţei şi a interesului individual Desigur, până la urmă un echilibru al puterii apare întotdeauna de facto, când mai multe state se influenţează reciproc Întrebarea este dacă menţinerea sistemului internaţional poate deveni un plan conştient sau dacă acesta se va dezvolta ca urmare a unei serii de încercări ale forţelor La terminarea războaielor napoleoniene, Europa era gata de a proiecta pentru singura oară în istoria sa o ordine internaţională bazată pe principiile echilibrului puterii În creuzetul războaielor din timpul secolului al XVIII-lea şi de la începutul secolului al XIX-lea fusese învăţat faptul că echilibrul puterii nu putea fi lăsat să se constituie la întâmplare, în urma ciocnirilor dintre statele europene Planul lui Pitt schiţase o reaşezare teritorială care să rectifice slăbiciunea ordinii mondiale a lumii secolului al XVIII-lea Dar aliaţii lui Pitt de pe continent mai învăţaseră o lecţie Puterea este prea dificil de evaluat, iar voinţa de revendicare prea variată, pentru a permite tratarea sa ca pe un ghid de nădejde pentru ordinea internaţională Echilibrul funcţionează cel mai bine dacă este sprijinit de un acord asupra valorilor comune Echilibrul puterii inhibă capacitatea de încălcare a ordinii internaţionale; acordul asupra valorilor comune inhibă dorinţa de încălcare a ordinii internaţionale Puterea fără legitimitate tentează la încercarea forţelor; legitimitatea fără putere tentează la adoptarea de poziţii lipsite de acoperire Combinarea ambelor elemente a constituit deopotrivă provocarea şi succesul Congresului de la Viena, care a instaurat un secol de ordine internaţională netulburată de vreun război mondial CAPITOLUL 4 Concertul Europei: Marea Britanie, Austria şi Rusia  În timp ce Napoleon îndura primul său exil în insula Elba, învingătorii din războaiele napoleoniene s-au întrunit la Viena, în septembrie 1814, pentru a modela lumea postbelică Congresul de la Viena a continuat să se întrunească pe întreaga perioadă a evadării lui Napoleon din Elba şi a înfrângerii definitive a acestuia la Waterloo Între timp, nevoia de a reconstrui ordinea internaţională devenise încă şi mai presantă Ca negociator al Austriei a servit prinţul von Metternich, deşi, dat fiind că întâlnirile congresului se ţineau la Viena, împăratul austriac nu s-a aflat niciun moment departe de scenă Regele Prusiei l-a trimis pe prinţul von Hardenberg, iar proaspăt reinstalatul pe tron rege Ludovic al XVIII-lea al Franţei s-a bizuit pe Talleyrand, care prin aceasta şi-a menţinut recordul de a fi servit pe toţi conducătorii francezi de dinainte şi de după revoluţie Ţarul Alexandru I, refuzând să cedeze altcuiva cinstea de a reprezenta poziţia rusească, a venit să vorbească în numele lui însuşi Pentru Marea Britanie a negociat ministrul de externe englez, lordul Castlereagh Aceşti cinci oameni au realizat ceea ce-şi propuseseră să facă După Congresul de la Viena, Europa a trăit cea mai lungă perioadă de pace cunoscută vreodată Vreme de 40 de ani nu a avut loc nici măcar un război între Marile Puteri, iar după Războiul Crimeii, din 1854, nu a avut loc niciun război timp de alţi 60 de ani Reglementarea de la Viena a corespuns atât de exact Planului Pitt încât, atunci când Castlereagh a prezentat-o Parlamentului, el a ataşat o schiţă a planului britanic original, pentru a arăta cât de îndeaproape fusese acesta urmat În mod paradoxal, această ordine internaţională care a fost creată în numele echilibrului puterii în mod mai explicit decât oricare alta înainte sau după aceea s-a sprijinit în cea mai mică măsură pe putere pentru a se menţine În parte, această stare de fapt unică a apărut deoarece echilibrul era atât de bine gândit încât nu putea fi răsturnat decât printr-un efort de o amploare prea dificil de realizat Însă cel mai important motiv a fost acela că ţările continentului erau unite printr-o conştiinţă a valorilor comune Nu a fost numai un echilibru fizic, ci şi unul moral Puterea şi dreptatea s-au aflat în reală armonie Echilibrul puterii limitează ocaziile de folosire a forţei; un simţ comun al dreptăţii reduce dorinţa de a folosi forţa O ordine internaţională care nu este considerată justă va fi pusă sub semnul întrebării, mai devreme sau mai târziu Dar felul în care un popor percepe justeţea unei anumite ordini internaţionale este determinat în aceeaşi măsură de instituţiile sale interne cât şi de modul său de a cântări chestiunile tactice ale politicii externe Din acest motiv, compatibilitatea dintre instituţiile interne prezintă o garanţie a păcii Oricât ar părea o ironie a sorţii, Metternich i-a premers lui Wilson, în sensul că el avea încredinţarea că o concepţie comună despre dreptate constituie o condiţie de bază pentru ordinea internaţională, în ciuda faptului că ideea sa despre dreptate era diametral opusă celei pe care Wilson a căutat să o instituţionalizeze în secolul XX Crearea echilibrului general al puterii s-a vădit a fi relativ simplă Oamenii de stat au respectat Planul Pitt întocmai ca pe un proiect de arhitectură De vreme ce ideea de autodeterminare naţională încă nu fusese inventată, ei nu au fost câtuşi de puţin preocupaţi să croiască state omogene sub raport etnic din teritoriul recucerit de la Napoleon Poziţia Austriei a fost întărită în Italia, iar cea a Prusiei în Germania Republica Olandeză a obţinut Olanda austriacă (cea mai mare parte a Belgiei de astăzi) Franţa a fost nevoită să renunţe la toate cuceririle şi să revină la „vechile frontiere”, pe care le avusese înainte de Revoluţie Rusia a primit partea centrală a Poloniei (Conform politicii sale de a nu face achiziţii pe continent, Marea Britanie şi-a limitat câştigurile teritoriale la Capul Bunei Speranţe, din capătul sudic al Africii ) În concepţia de ordine mondială a Marii Britanii, proba echilibrului puterii era cât de bine puteau îndeplini diversele naţiuni rolurile atribuite în cadrul proiectului general foarte asemănător felului în care Statele Unite au ajuns să-şi privească alianţele în perioada de după cel de-al doilea război mondial În transpunerea în fapt a acestui mod de abordare, Marea Britanie a trebuit să facă faţă, în raport cu ţările continentului, aceleiaşi diferenţe de perspectivă cu care s-au confruntat Statele Unite în timpul Războiului rece Deoarece naţiunile pur şi simplu nu-şi defineau obiectivele ca rotiţe în cadrul unui sistem de securitate Securitatea le face existenţa posibilă; ea nu este niciodată unicul sau măcar principalul lor ţel Austria şi Prusia nu s-au mai gândit la ele însele ca la „mari mase” cum avea Franţa să vadă ulterior scopul NATO în termenii unei diviziuni a muncii Echilibrul general al puterii însemna puţin pentru Austria şi Prusia, dacă nu făcea în acelaşi timp dreptate propriilor lor relaţii complexe şi speciale sau dacă nu ţinea cont de rolurile istorice ale ţărilor lor După eşecul Habsburgilor în încercarea de a obţine hegemonia în Europa Centrală în Războiul de 30 de ani, Austria îşi abandonase încercările de a domina întreaga Germanie În 1806, vetustul Sfânt Imperiu roman a fost abolit Dar Austria tot se mai vedea prima dintre egali şi era hotărâtă să împiedice oricare dintre celelalte state germane, mai cu seamă Prusia, să-şi asume rolul de conducător istoric al Austriei Iar Austria avea toate motivele să fie vigilentă După ce Frederic cel Mare smulsese Silezia, pretenţiile Austriei la conducerea Germaniei începuseră să fie puse în discuţie de Prusia O diplomaţie necruţătoare, dedicarea artelor militare şi un extrem de dezvoltat simţ al disciplinei au propulsat Prusia, în cursul unui secol, de pe poziţia unui principat secundar din arida câmpie germană de nord într-un regat care, deşi cel mai mic dintre Marile Puteri, era sub aspect militar unul dintre cele mai de temut Graniţele sale ciudat conturate se întindeau de-a curmezişul Germaniei de Nord, de la răsăritul parţial polonez la oarecum latinizatul ţinut al Rinului (care era despărţit de teritoriul original al Prusiei prin Regatul Hanovrei), dând statului prusac un copleşitor sentiment de misiune naţională un obiectiv parcă mai înalt decât cel de a-şi apăra teritoriul fragmentat Atât relaţiile dintre aceste două mari state germane, cât şi relaţiile lor cu celelalte state germane erau de importanţă majoră pentru stabilitatea europeană, într-adevăr, cel puţin după Războiul de 30 de ani, aranjamentele interne ale Germaniei au pus în faţa Europei aceeaşi dilemă: ori de câte ori Germania a fost slabă şi divizată, ea şi-a ispitit vecinii, mai ales Franţa, la expansiune În acelaşi timp, perspectiva unităţii germane a înspăimântat statele înconjurătoare şi a continuat să le înspăimânte chiar şi în timpurile noastre Teama lui Richelieu că o Germanie unită putea domina Europa şi înghiţi Franţa fusese anticipată de un observator englez, care scria în 1609: „…cât despre Germania, dacă s-ar afla în întregime sub o singură monarhie, ea ar fi înspăimântătoare pentru toţi ceilalţi” Istoriceşte Germania a fost fie prea slabă, fie prea puternică pentru pacea Europei Arhitecţii Congresului de la Viena au recunoscut că, pentru a fi pace şi stabilitate în Europa Centrală, ar trebui să se anuleze munca lui Richelieu din anii 1600 Richelieu se îngrijise de o Europă centrală slăbită, fragmentată, oferind-o Franţei ca pe o permanentă tentaţie la cotropire şi transformând-o într-un virtual teren de joacă pentru armatele franceze Aşadar, oamenii de stat prezenţi la Viena au stabilit consolidarea, nu unificarea Germaniei Austria şi Prusia erau statele germane cele mai importante, după care urmau un număr de state de mărime mijlocie printre care Bavaria, Württemberg şi Saxonia care fuseseră mărite şi întărite Cele vreo 300 de state prenapoleoniene au fost combinate cam în 30 şi strânse într-o nouă entitate denumită Confederaţia germană Oferind asigurare împotriva agresiunilor din afară, Confederaţia germană s-a vădit a fi o creaţie ingenioasă Era prea puternică pentru a fi atacată de Franţa, dar prea slabă şi descentralizată pentru a-şi ameninţa vecinii Confederaţia echilibra puterea militară superioară a Prusiei cu prestigiul şi legitimitatea superioare ale Austriei Scopul creării Confederaţiei era să preîntâmpine unitatea germană pe o bază naţională, să menţină tronurile diferiţilor prinţi şi monarhi germani şi să prevină agresiunea franceză A reuşit în toate aceste calcule În relaţia cu inamicul înfrânt, învingătorii ce proiectează o reglementare de pace trebuie să găsească drumul de la intransigenţa vitală pentru victorie spre concilierea necesară obţinerii unei păci durabile O pace punitivă ipotechează ordinea internaţională, deoarece pune pe umerii învingătorilor, istoviţi de efortul de război, sarcina de a ţine în frâu o ţară hotărâtă să submineze reglementarea Orice ţară cu un motiv de nemulţumire este sigură că va găsi sprijin aproape automat de la partea înfrântă ostilă Aceasta avea să fie nenorocirea Tratatului de la Versailles Învingătorii prezenţi la Congresul de la Viena, la fel ca învingătorii din cel de-al doilea război mondial, au evitat această greşeală Nu era uşor să fii generos cu Franţa, care încercase să domine Europa timp de un secol şi jumătate şi ale cărei armate îşi avuseseră taberele prin vecini vreme de un sfert de veac Cu toate acestea, oamenii de stat întruniţi la Viena au ajuns la concluzia că Europa avea să fie mai în siguranţă cu o Franţă relativ satisfăcută, decât cu o Franţă animată de resentiment şi ostilă Franţa a fost deposedată de cuceririle sale, însă i-au fost oferite „vechile” frontiere, adică cele de dinainte de Revoluţie, chiar dacă asta reprezenta un teritoriu considerabil mai întins decât cel pe care-l cârmuise Richelieu Castlereagh, ministrul de externe al celui mai neînduplecat duşman al lui Napoleon, a făcut caz de faptul că: Permanentele excese ale Franţei pot, fără îndoială, încă să împingă Europa… către măsura dezmembrării… [dar] Aliaţii să se folosească de această nouă ocazie de a gusta acel răgaz de care au atâta nevoie toate Puterile Europei, cu asigurarea că, în caz de dezamăgire… ei vor lua iarăşi armele, nu numai de pe poziţia de comandă, ci cu acea forţă morală care singură poate păstra unită o asemenea confederaţie… În 1818, Franţa a fost admisă în sistemul de congrese, la întâlniri europene periodice care, vreme de o jumătate de secol, ajunseseră aproape să constituie guvernul Europei Convinsă că diversele naţiuni îşi înţelegeau propriul interes destul pentru a şi-l apăra la nevoie, Marea Britanie a fost probabil mulţumită să lase lucrurile în acest stadiu Englezii credeau că o garanţie formală nici nu era necesară, nici nu putea aduce prea multe, la o analiză de bun simţ Ţările din Europa Centrală, totuşi, victime ale războaielor vreme de un secol şi jumătate, au insistat asupra asigurărilor palpabile Austria, mai ales, era confruntată cu pericole, care pentru Marea Britanie erau de neimaginat Vestigiu al epocii feudale, Austria era un imperiu multilingv grupând numeroasele naţionalităţi din bazinul Dunării în jurul poziţiilor ei istorice din Germania şi nordul Italiei şi mai ales conştientă de tot mai distonantele curente de liberalism şi naţionalism care îi ameninţau existenţa Austria căuta să ţeasă un păienjeniş de constrângeri morale pentru a preveni încercările de forţă Abilitatea desăvârşită a lui Metternich s-a dovedit şi când a reuşit să convingă ţările cheie să-şi subordoneze dezacordurile unui sentiment al valorilor comune Talleyrand a formulat importanţa necesităţii de a adopta unele principii de constrângere astfel: Dacă… puterea de opunere minimă… ar fi egală cu puterea agresoare maximă… ar exista un echilibru real Însă… situaţia de fapt admite numai un echilibru care este artificial şi şubred şi care nu poate dura decât atât timp cât anumite state mari sunt animate de un spirit de moderaţie şi de dreptate  După Congresul de la Viena, relaţia dintre echilibrul puterii şi un sentiment comun al legitimităţii a fost exprimată în două documente: Cvadrupla Alianţă constând din Marea Britanie, Prusia, Austria şi Rusia şi Sfânta Alianţă limitată la trei dintre aşa-zisele Curţi Răsăritene Prusia, Austria şi Rusia La începutul secolului al XIX-lea, Franţa era privită cu aceeaşi teamă cu care a fost privită Germania în secolul XX: ca o putere cronic agresivă, inerent destabilizatoare De aceea, oamenii de stat întruniţi la Viena au format Cvadrupla Alianţă, menită să stârpească din faşă orice tendinţă agresivă a Franţei, cu o forţă mult mai mare Dacă învingătorii strânşi la Versailles ar fi făcut o alianţă similară în 1918, lumea poate că nu ar mai fi suferit niciodată un al doilea război mondial Sfânta Alianţă a fost cu totul diferită Europa nu mai văzuse un asemenea instrument de când Ferdinand al II-lea părăsise tronul Sfântului Imperiu roman, cu aproape două secole înainte A fost propusă de ţarul rus, care nu s-a putut convinge pe sine să-şi abandoneze misiunea autoatribuită de revizuire a sistemului internaţional şi de reformare a participanţilor la acesta În 1804, Pitt minimalizase cruciada propusă de el pentru instituţiile liberale; în 1815, Alexandru era stăpânit de un prea puternic sentiment al victoriei pentru a fi astfel refuzat indiferent de faptul că actuala sa cruciadă era exact opusul a ceea ce susţinuse cu 11 ani mai înainte Acum Alexandru era înrobit religiei şi valorilor conservatoare şi propunea nimic altceva decât o reformă completă a sistemului internaţional, bazată pe ideea că „cursul anterior adoptat de Puteri în relaţiile lor reciproce trebuia să fie fundamental schimbat şi că era urgentă înlocuirea lui cu o ordine a lucrurilor bazată pe adevărurile înălţătoare ale religiei veşnice a Mântuitorului nostru” Împăratul austriac glumea, zicând că se afla în încurcătură, dacă să discute aceste idei în consiliul de miniştri sau în strană, la spovedanie Dar el ştia totodată că nu putea nici să se alăture cruciadei ţarului, nici, respingând-o, să-i dea lui Alexandru un pretext de a o întreprinde de unul singur, lăsând Austria să facă faţă curentelor liberale şi naţionale ale perioadei fără aliaţi De aceea, Metternich a transformat proiectul ţarului în ceea ce a devenit cunoscut sub numele de Sfânta Alianţă, care a interpretat imperativele religioase ca pe o obligaţie a semnatarilor de a menţine status quo-ul intern în Europa Pentru întâia oară în istoria modernă, puterile europene îşi atribuiseră o misiune comună Niciun om de stat britanic nu s-ar fi putut alătura vreunei întreprinderi ce stabilea un drept general o obligaţie, de fapt de a interveni în afacerile interne ale altor state Castlereagh a numit Sfânta Alianţă „o operă de sublim misticism şi nonsens” Metternich, totuşi, a văzut în ea o posibilitate de a-l obliga pe ţar să sprijine ordinea legitimă şi, mai presus de orice, de a-l împiedica să-şi experimenteze impulsurile misionare unilateral şi fără nicio constrângere Sfânta Alianţă a strâns laolaltă monarhii conservatori pentru a combate revoluţia, dar totodată i-a obligat să acţioneze numai în concert, dând de fapt Austriei un veto teoretic asupra aventurilor sufocantului său aliat rus Aşa-numitul Concert al Europei presupunea ca naţiunile competitive pe un anumit nivel să reglementeze prin consens chestiunile de natură să afecteze stabilitatea generală Sfânta Alianţă a fost cel mai original aspect al reglementării de la Viena Numele ei exaltat a abătut atenţia de la semnificaţia ei funcţională, care era aceea de a introduce un element de constrângere morală în relaţiile dintre Marile Puteri Interesul, pe care acestea l-au investit în supravieţuirea instituţiilor lor interne, a făcut ca ţările continentului să evite conflicte, pe care în secolul anterior le-ar fi declanşat cu siguranţă Ar fi prea simplu de susţinut, totuşi, că instituţiile interne compatibile garantează un echilibru paşnic al puterii prin ele însele În secolul al XVIII-lea, toţi cârmuitorii ţărilor europene îşi exercitau stăpânirea prin drept divin instituţiile lor interne erau eminamente compatibile Totuşi, aceiaşi conducători guvernau cu un sentiment al permanenţei şi purtau războaie nesfârşite între ei tocmai pentru că îşi considerau instituţiile interne inatacabile Woodrow Wilson nu a fost primul care a crezut că natura instituţiilor interne determina comportamentul statului pe plan internaţional Metternich o credea şi el, dar pornind de la cu totul alt set de premise În vreme ce Wilson credea că democraţiile erau iubitoare de pace şi raţionale prin însăşi natura lor, Metternich le considera periculoase şi imprevizibile Martor al suferinţelor pe care o Franţă republicană le provocase Europei, Metternich identifica pacea cu ordinea legitimă El se aştepta din partea capetelor încoronate, ale vechilor dinastii, dacă nu să păstreze pacea, atunci măcar să păstreze structura de bază a relaţiilor internaţionale În acest fel, legitimitatea devenea liantul cu ajutorul căruia ordinea internaţională era păstrată de toată lumea Diferenţa dintre modalităţile de abordare a justiţiei interne şi a ordinii internaţionale din perspectiva lui Wilson şi, respectiv, a lui Metternich este fundamentală pentru înţelegerea vederilor contrastante ale Americii şi ale Europei Wilson era angajat într-o cruciadă pentru principii, pe care el le percepea ca fiind revoluţionare şi noi Metternich căuta să instituţionalizeze valori pe care el le considera vechi Wilson, guvernând o ţară conştient creată pentru a-l face liber pe om, era convins că valorile democratice puteau fi legiferate şi apoi încorporate în instituţii cu desăvârşire noi, valabile pentru întreaga lume Metternich, reprezentând o ţară veche, ale cărei instituţii se dezvoltaseră treptat, aproape pe nesimţite, nu credea că drepturile pot fi create prin legiferare „Drepturile”, potrivit lui Metternich, existau pur şi simplu, în natura lucrurilor Dacă erau afirmate prin legi sau prin constituţii era o chestiune pur tehnică, ce nu avea nimic de a face cu realizarea libertăţii Metternich considera garantarea drepturilor un paradox: „Lucrurile care trebuie luate ca atare îşi pierd forţa când apar sub formă de declaraţii arbitrare… Obiectele greşit luate drept subiecte ale legislaţiei produc numai limitări, dacă nu completa anulare a ceea ce se încearcă a fi apărat ” Unele dintre maximele lui Metternich erau explicaţii pentru sine însuşi ale practicilor imperiului austriac, incapabil de a se adapta noii lumi pe cale de a se naşte Metternich reflecta însă şi convingerea raţionalistă că legile şi drepturile existau în mod natural, nu erau făcute Experienţa sa formativă fusese Revoluţia franceză, care începuse prin proclamarea Drepturilor Omului şi sfârşise prin domnia terorii Wilson provenea dintr-o mult mai benignă experienţă naţională şi, cu 15 ani înainte de apariţia totalitarismului modern, nu putea concepe aberaţiile în voinţa populară În perioada care a urmat Vienei, Metternich a jucat rolul decisiv în conducerea sistemului internaţional şi în interpretarea cerinţelor Sfintei Alianţe Metternich a fost forţat să-şi asume acest rol, deoarece Austria se afla în calea tuturor furtunilor, iar instituţiile sale interne erau din ce în ce mai puţin compatibile cu tendinţele naţionale şi liberale ale secolului Prusia se ridica ameninţător asupra poziţiei Austriei în Germania, iar Rusia asupra populaţiilor sale de origine slavă din Balcani Şi era permanent Franţa, care râvnea să recapete moştenirea lăsată de Richelieu, din centrul Europei Metternich ştia că, dacă acestor pericole li se permitea să se transforme în încercări ale puterii, Austria avea să se vlăguiască, indiferent de rezultatul fiecăruia dintre eventualele conflicte Politica sa, prin urmare, a fost să evite crizele prin construirea unui consens moral şi să le îndepărteze pe cele care nu puteau fi evitate, prin sprijinirea discretă a acelor naţiuni dispuse să suporte şocul principal al confruntării: Marea Britanie faţă de Franţa în Ţările de Jos, Marea Britanie şi Franţa faţă de Rusia în Balcani, statele mai mici faţă de Prusia în Germania Extraordinara sa abilitate diplomatică i-a permis lui Metternich să traducă adevăruri diplomatice comune în principii operaţionale de politică externă El a reuşit să-i convingă pe cei mai apropiaţi doi aliaţi ai Austriei, fiecare reprezentând o ameninţare geopolitică la adresa Imperiului austriac, de faptul că pericolul ideologic exercitat de revoluţie le contracara oportunităţile strategice Dacă Prusia ar fi încercat să exploateze naţionalismul german, aceasta ar fi putut pune în discuţie poziţia predominantă a Austriei în Germania, cu un secol înainte de Bismarck Dacă ţarii Alexandru I şi Nicolae I ar fi luat în considerare fie şi numai oportunităţile geopolitice ale Rusiei, ei ar fi exploatat dezintegrarea Imperiului otoman mult mai decisiv, punând Austria în pericol aşa cum aveau să facă succesorii lor mai târziu, în cursul secolului Amândoi s-au abţinut să-şi forţeze avantajul pentru că aceasta ar fi contravenit celui mai important principiu al menţinerii status quo-ului Austriei, aflată ca şi pe patul de moarte după atacul lui Napoleon, i-a fost dată o nouă concesiune pe viaţă prin sistemul lui Metternich, care i-a permis să supravieţuiască încă o sută de ani Omul care a salvat acest imperiu anacronic şi i-a condus politica timp de aproape 50 de ani, nici măcar nu vizitase Austria până la vârsta de 13 ani şi nu trăise acolo până la 17  Tatăl prinţului Klemens von Metternich fusese guvernator general al Regiunii Rinului, pe atunci posesiune habsburgică Personaj cosmopolit, lui Metternich îi venea mai uşor să vorbească franceza decât germana… De mult timp”, îi scria el lui Wellington în 1924, „Europa are pentru mine calitatea de patrie” Opozanţii săi contemporani zâmbeau ironic auzindu-i maximele pline de justeţe şi epigramele îngrijite Însă Voltaire şi Kant i-ar fi înţeles vederile Un produs raţionalist al Iluminismului, el s-a trezit azvârlit într-o luptă revoluţionară străină temperamentului său şi a devenit cel mai important ministru al unui stat asediat, a cărei structură nu o putea schimba Sobrietatea spiritului şi moderaţia obiectivelor au constituit stilul lui Metternich: „Puţin dedaţi ideilor abstracte, acceptăm lucrurile aşa cum sunt şi încercăm cu toată abilitatea de care suntem în stare să ne protejăm împotriva amăgirilor asupra realităţii” Şi „cu expresii care la o examinare mai atentă îşi pierd substanţa, precum apărarea civilizaţiei, nu se poate defini nimic palpabil” Cu asemenea atitudini, Metternich s-a străduit să evite a fi purtat de emoţiile momentului Imediat ce Napoleon a fost înfrânt în Rusia şi înainte ca trupele ruseşti să fi ajuns măcar în Europa Centrală, Metternich a identificat Rusia drept o ameninţare potenţială pe termen lung La momentul în care vecinii Austriei se concentrau pentru a se elibera de sub cârmuirea franceză, el a făcut ca participarea Austriei la coaliţia antinapoleoniană să depindă de elaborarea unor obiective de război compatibile cu supravieţuirea şubredului său imperiu Atitudinea lui Metternich a fost perfect contrară poziţiei adoptate de ţările democratice în timpul celui de-al doilea război mondial, când acestea s-au aflat în împrejurări comparabile faţă de Uniunea Sovietică Precum Castlereagh şi Pitt, Metternich credea că o Europă Centrală puternică era absolut necesară pentru stabilitatea europeană Hotărât să evite încercările de forţe dacă era posibil, Metternich era preocupat în aceeaşi măsură atât de impunerea unui stil moderator, cât şi de acumularea puterii brute: Atitudinea puterilor [europene] diferă potrivit poziţiei lor geografice Franţa şi Rusia nu au decât câte o singură frontieră, şi aceasta greu vulnerabilă Rinul, nu tripla sa linie de fortăreţe asigură liniştea… Franţei; un climat înfiorător… face din Niemen o frontieră nu mai puţin sigură pentru Rusia Austria şi Prusia se găsesc expuse din toate părţile atacurilor puterilor vecine Permanent ameninţate de preponderenţa acestor două puteri, Austria şi Prusia îşi pot afla liniştea numai printr-o politică înţeleaptă şi măsurată, în relaţii de bunăvoinţă între ele şi cu vecinii lor… Deşi Austria avea nevoie de Rusia ca de un paravan împotriva Franţei, ea privea cu circumspecţie la nestăpânitul său aliat şi mai ales la înclinarea spre declanşarea de cruciade a ţarului Talleyrand spunea despre ţarul Alexandru I că nu era în niciun chip fiul nebunului ţar Pavel Metternich îl descria pe Alexandru ca pe o „stranie combinaţie de virtuţi masculine şi slăbiciuni feminine Prea slab pentru adevărata ambiţie, dar prea puternic pentru pură vanitate” Pentru Metternich, problema pe care o punea Rusia nu era atât cum să-i stăpânească agresivitatea – o strădanie care ar fi istovit Austria – cât cum să-i tempereze ambiţiile „Alexandru doreşte pacea lumii”, raporta un diplomat austriac, „dar nu de dragul păcii şi al binecuvântărilor ei; mai degrabă de dragul lui însuşi; nu necondiţionat, ci cu rezerve mentale: el trebuie să rămână arbitrul acestei păci; de la el trebuie să emane liniştea şi fericirea lumii şi întreaga Europă trebuie să recunoască faptul că această pace este munca lui, că depinde de bunăvoinţa lui şi că poate fi tulburată de simplul lui capriciu…” Castlereagh şi Metternich aveau opinii deosebite, cu privire la felul în care putea fi ţinută în frâu o Rusie schimbătoare şi băgăreaţă Ca ministru de externe al unei puteri insulare aflate departe de scena confruntărilor, Castlereagh era pregătit să se opună numai atacurilor deschise, dar chiar şi atunci atacurile trebuiau să ameninţe echilibrul Ţara lui Metternich, pe de altă parte, se afla în centrul continentului şi nu-şi putea asuma asemenea riscuri Anume pentru că nu avea încredere în Alexandru, Metternich a insistat să stea aproape de el şi s-a concentrat ca ameninţările din partea lui nici măcar să nu apară „Dacă un singur tun trage”, scria el, „Alexandru ne va scăpa printre degete în fruntea suitei sale şi nu va mai exista limită pentru ceea ce va considera el a fi legi hotărâte de Sus” Pentru a domoli zelul lui Alexandru, Metternich s-a folosit de o strategie cu două direcţii de acţiune Sub conducerea sa Austria s-a aflat în avangarda luptei împotriva naţionalismului, cu toate că era de neclintit în a nu permite Austriei să se expună prea mult sau să se angajeze a acţiona pe cont propriu, în parte deoarece se temea că zelul misionar al Rusiei se putea transforma în expansionism Pentru Metternich, moderaţia era o virtute filosofică şi o necesitate practică În instrucţiunile date unui ambasador austriac, el a scris cândva: „Este mai important să anulezi pretenţiile altora decât să le impui pe ale tale… Vom obţine mult proporţional cu cât de puţin cerem ” Ori de câte ori a fost posibil, el a încercat să tempereze ambiţiile cruciate ale ţarului implicându-l pe acesta în consultaţii îndelungate şi limitându-l la ceea ce tolera consensul european Cea de-a doua direcţie de acţiune a strategiei lui Metternich a fost unitatea conservatoare Ori de câte ori acţiunea devenea inevitabilă, Metternich recurgea la o jonglerie, pe care odată a descris-o după cum urmează: „Austria judecă totul prin prisma substanţei Rusia vrea mai presus de orice forma; Marea Britanie vrea substanţa fără formă… Va cădea în sarcina noastră să combinăm imposibilităţile Marii Britanii cu modurile Rusiei” Îndemânarea lui Metternich a permis Austriei să controleze ritmul evenimentelor vreme de o generaţie, transformând Rusia, de care se temea, într-un partener pe baza unităţii intereselor conservatoare, iar Marea Britanie, în care avea încredere, într-o ultimă resursă cu care să se opună provocărilor la adresa echilibrului puterii Rezultatul inevitabil totuşi, avea să fie numai amânat Chiar şi aşa, a menţine un stat vechi pe baza unor valori incompatibile cu tendinţele dominante din jur, vreme de un secol întreg nu este o realizare măruntă Dilema lui Metternich a fost că, în aceeaşi măsură în care se apropia de ţar, îşi risca legăturile cu englezii: şi cu cât risca mai mult, cu atât trebuia să se apropie de ţar, pentru a evita izolarea Pentru Metternich, combinaţia ideală ar fi fost sprijinul britanic pentru menţinerea echilibrului teritorial şi sprijinul rusesc pentru înăbuşirea revoltelor interne Cvadrupla Alianţă pentru securitatea geopolitică şi Sfânta Alianţă pentru stabilitatea internă Dar, pe măsură ce timpul trecea şi amintirea lui Napoleon se estompa, această combinaţie devenea tot mai dificil de susţinut Cu cât se apropiau alianţele de un sistem de securitate colectivă şi de un guvern european, cu atât se simţea Marea Britanie mai obligată să se disocieze de ele Şi cu cât se disocia mai mult Marea Britanie, cu atât devenea Austria mai dependentă de Rusia şi prin urmare cu atât mai rigid apăra ea valorile conservatoare Acesta a fost un cerc vicios, care nu a putut fi depăşit Oricâtă simpatie ar fi simţit Castlereagh faţă de problemele Austriei, el nu a fost în stare să determine Marea Britanie să exercite pericole potenţiale, spre a le deosebi de cele efective „Când echilibrul teritorial al Europei este tulburat”, a admis Castlereagh, „ea [Marea Britanie] poate interveni cu efect, dar ea este ultima guvernare din Europa de la care se poate aştepta sau care se poate aventura să se angajeze în vreo chestiune de natură abstractă… Noi ne vom afla pe locul nostru când pericole reale vor ameninţa sistemul Europei; dar această ţară nu poate şi nu va putea acţiona în numele unor principii de precauţie abstracte şi speculative ” Cu toate acestea, problema crucială a lui Metternich era că nevoia îl obliga să trateze ca fiind practic ceea ce Marea Britanie considera a fi abstract şi speculativ S-a întâmplat ca revoltele interne să fie pericolul pe care Austria l-a găsit cel mai greu de controlat Pentru a îndulci dezacordul de principiu, Castlereagh a propus întâlniri periodice, sau congrese, ale miniştrilor de externe, pentru trecerea în revistă a situaţiei Europei Ceea ce a devenit cunoscut ca Sistemul de Congrese a urmărit să stabilească un consens asupra chestiunilor cu care se confrunta Europa şi să bătătorească drumul spre tratarea lor pe o bază multilaterală Marea Britanie, însă, nu se simţea în largul ei cu un sistem european de guvernare, deoarece aceasta se apropia prea mult de Europa unificată, pe care englezii o respinseseră cu consecvenţă Lăsând deoparte politica britanică tradiţională, niciun guvern britanic nu procedase vreodată la o angajare permanentă de a trece în revistă evenimentele pe măsura apariţiei lor fără a se confrunta cu o ameninţare anume Participarea la un guvern european nu a fost pentru opinia publică britanică mai atractivă, decât avea să fie Liga Naţiunilor pentru americani o sută de ani mai târziu şi aceasta, în mare măsură, din aceleaşi motive Cabinetul britanic şi-a făcut cunoscută rezerva în mod destul de clar încă de la prima asemenea conferinţă Congresul de la Aix-la-Chapelle, din 1818 Castlereagh a fost expediat cu aceste instrucţiuni extraordinar de reţinute: „Aprobăm [o declaraţie generală] cu această ocazie şi, de asemenea, cu dificultate, dând asigurări [puterilor secundare], că… întâlnirile periodice… se vor limita la un… subiect sau chiar… la o putere, Franţa, şi fără vreo angajare de intervenţie în vreun mod în care Legea Naţiunilor nu o permite… Adevărata noastră politică a fost întotdeauna să nu ne amestecăm, cu excepţia cazurilor de mare urgenţă şi atunci cu forţe strategice ” Marea Britanie voia ca Franţa să fie ţinută sub control, dar, dincolo de asta, la Londra dominau cele două temeri gemene de „amestecul continental” şi de o Europă unificată Nu a existat decât o singură ocazie în care Marea Britanie a găsit diplomaţia congresului compatibilă cu obiectivele sale În timpul Revoluţiei greceşti, din 1821, Anglia a interpretat dorinţa ţarului (de a proteja populaţia creştină a Imperiului otoman în dezintegrare) ca primul stadiu al încercării Rusiei de a cuceri Egiptul Fiind în joc interesele britanice, Castlereagh nu a ezitat să apeleze la ţar în numele adevăratei unităţi aliate, pe care până atunci căutase să o limiteze la stăvilirea Franţei În mod caracteristic, el a elaborat o distincţie între chestiunile teoretice şi cele practice: „Problema Turciei este de o cu totul altă natură şi una pe care noi în Anglia o privim nu teoretic, ci practic…” Dar apelul lui Castlereagh către Alianţă a servit mai presus de orice la demonstrarea şubrezeniei intrinseci a acesteia O alianţă în care un partener îşi tratează propriile interese strategice drept unică chestiune practică nu conferă nicio securitate în plus membrilor săi Pentru că ea nu prevede nicio obligaţie dincolo de ceea ce consideraţiunile privitoare la interesul naţional ar fi impus oricum Metternich, fără îndoială, s-a liniştit ca urmare a evidentei simpatii personale a lui Castlereagh faţă de obiectivele sale şi chiar faţă de sistemul congreselor în sine Castlereagh, a spus unul dintre diplomaţii Austriei, era „ca un mare îndrăgostit de muzica din biserică; vrea să aplaude, dar nu îndrăzneşte” Dar dacă până şi cel mai europenizat în gândire om de stat britanic nu îndrăznea să aplaude lucrurile în care credea, rolul Marii Britanii în Concertul Europei era sortit să fie vremelnic şi ineficace Oarecum la fel ca Wilson, cu a sa Ligă a Naţiunilor un secol mai târziu, eforturile lui Castlereagh de a convinge Marea Britanie să participe la un sistem european de congrese au mers mult dincolo de ceea ce instituţiile reprezentative engleze puteau tolera, din considerente filosofice sau strategice Castlereagh era convins, la fel cum avea să fie şi Wilson, că pericolul unei noi agresiuni putea fi cel mai bine evitat dacă ţara sa se alătura unui for european permanent, care îndepărta ameninţările înainte ca ele să se transforme în crize El a înţeles Europa mai bine decât cei mai mulţi dintre contemporanii săi englezi şi ştia că nou creatul echilibru avea să necesite o supraveghere atentă El a crezut că găsise o soluţie pe care Marea Britanie o putea sprijini, pentru că nu trecea de o serie de întâlniri, de discuţii ale miniştrilor de externe ai celor patru învingători şi nu avea niciun caracter obligatoriu Dar până şi întâlnirile pentru discuţii semănau prea tare a guvern european pentru cabinetul britanic Într-adevăr, sistemul congreselor nu a depăşit vreodată nici măcar dificultăţile de început Când Castlereagh a participat la prima sa conferinţă, la Aix-la-Chapelle, în 1818, Franţa a fost admisă în sistemul de congrese, iar Marea Britanie şi-a făcut ieşirea din el Cabinetul a refuzat să-l lase pe Castlereagh să mai participe la alte congrese europene, care după aceea au avut loc la Troppau în 1820, la Laibach în 1821 şi la Verona în 1822 Marea Britanie a rămas în afara sistemului de congrese, pe care propriul ei ministru de externe îl inventase, exact precum un secol mai târziu Statele Unite aveau să se distanţeze de Liga Naţiunilor, pe care o propusese preşedintele Americii În ambele cazuri, încercarea conducătorului celei mai puternice ţări de a crea un sistem de securitate colectivă a eşuat din cauza inhibiţiilor interne şi a tradiţiilor istorice Atât Wilson, cât şi Castlereagh credeau că ordinea internaţională stabilită în urma unui război catastrofal nu putea fi protejată decât prin participarea activă a tuturor membrilor cheie ai comunităţii internaţionale şi, mai cu seamă, a ţărilor lor Pentru Castlereagh şi Wilson, securitatea era colectivă; dacă vreo naţiune era victimizată, în final toate aveau să devină victime Securitatea fiind astfel percepută, ca una pentru toţi, toate statele aveau un interes comun în a se opune agresiunii şi un interes chiar mai mare pentru a o preveni În optica lui Castlereagh, Marea Britanie, indiferent de vederile ei într-o anumită chestiune, avea un interes real în păstrarea păcii generale şi în menţinerea echilibrului puterii Ca şi Wilson, Castlereagh credea că cea mai bună cale de a apăra acest interes era de a participa la modelarea deciziilor afectând ordinea internaţională şi la organizarea rezistenţei la actele de violare a păcii Slăbiciunea securităţii colective constă în aceea că interesele sunt arareori uniforme, iar securitatea este arareori fără cusur Membrii unui sistem general de securitate colectivă sunt de aceea mai dispuşi la nonacţiune decât la acţiune comună; ei fie vor fi strânşi laolaltă de generalităţi strălucitoare, fie vor asista la defecţiunea celui mai puternic dintre ei, care se simte cel mai în siguranţă şi de aceea are nevoie cel mai puţin de sistem Nici Wilson, nici Castlereagh nu au fost în stare să-şi introducă ţara într-un sistem de securitate colectivă, deoarece societatea niciunuia nu se simţea ameninţată de pericole previzibile şi exista încredinţarea că acestora li se putea face faţă fără ajutorul nimănui sau că, la nevoie, se puteau găsi aliaţi în ultimul moment Pentru ei, participarea la Liga Naţiunilor sau la sistemul congreselor europene presupunea riscuri fără o sporire a securităţii Între cei doi oameni de stat anglo-saxoni exista totuşi o diferenţă uriaşă Castlereagh a fost în dezacord nu numai cu contemporanii săi, ci şi cu tendinţa generală a politicii externe britanice moderne El nu a lăsat nicio moştenire; niciun om de stat britanic nu l-a luat pe Castlereagh drept model Wilson nu numai că a răspuns surselor de motivaţie americane, dar le-a şi ridicat la un nou nivel Toţi succesorii săi au fost în oarecare măsură wilsonieni, iar ulterior politica externă americană a fost modelată conform maximelor sale Lordul Stewart, „observatorul” britanic căruia i-a fost permis să ia parte la diverse congrese europene, frate vitreg cu Castlereagh, a cheltuit mai multă energie cu definirea limitelor implicării Marii Britanii decât aducând contribuţii la stabilirea unui consens european La Troppau, el a înaintat un memorandum, care afirma dreptul la autoapărare, dar insista ca Marea Britanie să nu „se încarce ca membru al Alianţei cu responsabilitatea morală de a administra o poliţie generală europeană” La Congresul de la Laibach, lordul Stewart a fost nevoit să reia afirmaţia că Marea Britanie nu se va angaja niciodată împotriva unor pericole „speculative” Castlereagh însuşi prezentase poziţia britanică într-un document de stat din 5 mai 1820 „Cvadrupla Alianţă”, afirma el, „era o alianţă pentru eliberarea unei mari părţi a continentului european de sub dominaţia militară a Franţei… Nu s-a intenţionat niciodată, însă, ca ea să fie o uniune pentru guvernarea lumii sau pentru supravegherea afacerilor interne ale altor state ” În cele din urmă, Castlereagh s-a trezit prins între convingerile proprii şi necesităţile interne Nu a reuşit să vadă nicio ieşire din această poziţie instabilă „Sire”, i-a spus Castlereagh regelui în timpul ultimei sale întrevederi cu acesta, „este necesar să spunem la revedere Europei; doar dumneavoastră şi cu mine o ştim şi am ţinut-o pentru noi; nimeni în urma mea nu înţelege problemele continentului ” Patru zile mai târziu, s-a sinucis Pe măsură ce Austria devenea tot mai dependentă de Rusia, întrebarea cea mai derutantă pe care şi-o punea Metternich era cât anume mai puteau apelurile sale la principiile conservatoare ale ţarului să reţină Rusia de la exploatarea oportunităţilor ei în Balcani şi la periferia Europei Răspunsul s-a materializat în faptul că aproape trei decenii Metternich a făcut faţă revoluţiilor din Neapole, Spania şi Grecia, menţinând efectiv în acelaşi timp un consens european şi evitând intervenţia rusească în Balcani Dar Problema Orientală nu avea să dispară În esenţă, ea a fost rezultatul luptelor de independenţă din Balcani, când diferitele naţionalităţi au încercat să scape de sub dominaţia turcească Dificultatea în care această situaţie a pus sistemul lui Metternich a fost aceea că ea venea în contradicţie cu angajamentul acelui sistem de a menţine status quo-ul şi că mişcările de independenţă care astăzi erau îndreptate împotriva Turciei mâine puteau să vizeze Rusia Mai mult, ţarul, care era cel mai angajat în păstrarea legitimităţii, era de asemenea şi cel mai doritor să intervină, dar nimeni cu siguranţă nu la Londra sau la Viena nu credea că ţarul avea să păstreze status quo-ul, după ce armatele sale vor fi fost pornite Pentru o vreme, un interes reciproc de atenuare a şocului prăbuşirii Imperiului otoman a susţinut o relaţie caldă între Marea Britanie şi Austria Oricât de puţin le păsa englezilor de problemele specifice Balcanilor, o avansare rusească spre Strâmtori era percepută ca o ameninţare la adresa intereselor britanice în Mediterana şi a întâmpinat o rezistenţă tenace Metternich nu a participat niciodată direct la aceste eforturi ale englezilor de a se opune expansiunii ruseşti, oricât de binevenite le considera Atenta şi, mai presus de orice, aparent anonima sa diplomaţie afirmând unitatea Europei, flatându-i pe ruşi şi linguşindu-i pe englezi a permis Austriei să-şi păstreze opţiunea rusească, în vreme ce alte state purtau greul acţiunii de zădărnicire a expansionismului rusesc Retragerea lui Metternich din scenă, în 1848, a marcat începutul sfârşitului mersului pe sârmă, prin care Austria folosise unitatea intereselor conservatoare pentru a menţine reglementarea de la Viena Sigur este că legitimitatea nu ar fi putut compensa la nesfârşit declinul constant al poziţiei geostrategice a Austriei sau crescânda incompatibilitate dintre instituţiile sale interne şi tendinţele naţionale dominante Nuanţa este, însă, esenţa diplomaţiei Metternich dăduse eleganţă Problemei Orientale, dar succesorii săi, incapabili de a adapta instituţiile interne ale Austriei la timpurile noi, au încercat să compenseze aducând diplomaţia austriacă în rând cu tendinţa politicii de forţă în curs de afirmare nelimitată printr-un concept de legitimitate A fost să fie drumul invers al realizării ordinii internaţionale Astfel s-a făcut că aşa-numitul Concert al Europei a fost în cele din urmă zdrobit pe nicovala Problemei Orientale În 1854, Marile Puteri s-au aflat în război pentru întâia oară după timpurile lui Napoleon Printr-o ironie a sorţii, acest război, Războiul Crimeii, îndelung condamnat de istorici ca o afacere lipsită de sens şi perfect evitabilă, a fost stârnit nu de Rusia, Marea Britanie sau Austria – ţări cu mari interese în Problema Orientală –, ci de Franţa În 1852, împăratul Napoleon al III-lea, proaspăt venit la putere printr-o lovitură de stat, l-a convins pe sultanul turc să-i confere lui supranumele de Protector al creştinilor din Imperiul otoman, rol pe care ţarul rus şi-l rezerva prin tradiţie Nicolae I s-a înfuriat că Napoleon, pe care el îl considera un uzurpator, şi-a permis să joace rolul Rusiei, de protector al slavilor din Balcani, şi a cerut statut egal cu al Franţei Când sultanul l-a refuzat categoric pe emisarul rus, Rusia a rupt relaţiile diplomatice cu Poarta Lordul Palmerston, care a imprimat cursul politicii externe britanice la mijlocul secolului al XIX-lea, a resimţit o suspiciune morbidă cu privire la intenţiile Rusiei şi a trimis rapid Royal Navy în Golful Besika, în imediata apropiere a Dardanelelor Ţarul a continuat însă în spiritul sistemului lui Metternich: „Voi patru, cu toţii”, a spus el, referindu-se la celelalte Mari Puteri, „mi-aţi putea impune ce să fac, dar asta nu se va întâmpla niciodată Pot conta pe Berlin şi pe Viena” Pentru a arăta că nu-i pasă, Nicolae a ordonat ocuparea principatelor Moldova şi Valahia (România de astăzi) Austria, care avea cel mai mult de pierdut de pe urma unui război, a propus rezolvarea evidentă pentru oricine ca Franţa şi Rusia să acţioneze împreună ca protectori ai creştinilor din Imperiul otoman Palmerston nu dorea niciun asemenea rezultat Pentru a întări poziţia de negociere a Marii Britanii, el a trimis Royal Navy la gurile Mării Negre Aceasta a încurajat Turcia să declare război Rusiei Marea Britanie şi Franţa au sprijinit Turcia Cauzele reale ale războiului au fost, însă, mai adânci Motivele religioase erau de fapt pretexte pentru planuri politice şi strategice Nicolae urma vechiul vis rusesc de a câştiga Constantinopolul şi strâmtorile Napoleon al III-lea vedea o ocazie de a pune capăt izolării Franţei şi de a destrăma Sfânta Alianţă prin slăbirea Rusiei Palmerston căuta pretexte pentru a opri o dată pentru totdeauna înaintarea Rusiei spre Strâmtori La izbucnirea războiului, vasele de război britanice au pătruns în Marea Neagră şi au început să distrugă flota rusească a Mării Negre O forţă anglo-franceză a debarcat în Crimeea pentru a captura baza navală rusească de la Sevastopol Aceste evenimente nu au creat decât complicaţii pentru conducătorii Austriei Ei acordau importanţă relaţiilor tradiţionale cu Rusia, temându-se în acelaşi timp că înaintarea Rusiei în Balcani putea spori agitaţia populaţiilor slave din Austria Dar se temeau că alăturându-se vechiului lor prieten Rusia, în Crimeea, ofereau Franţei pretextul de a ataca teritoriile austriece din Italia La început, Austria şi-a declarat neutralitatea, ceea ce a fost o atitudine înţeleaptă Însă noul ministru de externe austriac, contele Buol, a găsit că inactivitatea era prea apăsătoare şi ameninţarea Franţei la adresa posesiunilor Austriei din Italia prea neliniştitoare În vreme ce armatele britanice şi franceze asediau Sevastopolul, Austria a prezentat ţarului un ultimatum, cerând ca Rusia să se retragă din Moldova şi din Valahia Acesta a fost factorul decisiv în încheierea Războiului Crimeii cel puţin asta au gândit de atunci încoace conducătorii ruşi Austria a renunţat la Nicolae I şi la o prietenie strânsă cu Rusia, datând din timpul războaielor napoleoniene Superficialitatea combinată cu panica i-au făcut pe succesorii lui Metternich să se lepede de moştenirea unităţii conservatoare, care fusese acumulată cu atâta grijă şi uneori cu chinuri vreme de mai mult de o generaţie Odată ce s-a descătuşat din legăturile valorilor comune, Austria a dat şi Rusiei libertatea de a-şi conduce propria politică strict pe baza meritului geopolitic Urmând un asemenea curs, Rusia era sortită să se ciocnească de Austria în chestiunea viitorului Balcanilor şi, în timp, să caute să submineze Imperiul austriac Motivul pentru care reglementarea de la Viena funcţionase timp de 50 de ani a fost că cele trei puteri dinspre est Prusia, Rusia şi Austria şi-au văzut unitatea ca pe cea mai importantă barieră în calea haosului revoluţionar şi a dominaţiei franceze asupra Europei Dar în Războiul Crimeii, Austria („camera pairilor Europei”, cum o numise Talleyrand) a reuşit să intre într-o alianţă inconfortabilă cu Napoleon al III-lea, care abia aştepta să submineze poziţia Austriei în Italia, şi cu Marea Britanie, care nu era dispusă să se angajeze în disputele europene Prin aceasta, Austria a dat frâu liber Rusiei şi Prusiei, hrăpăreţele sale partenere de odinioară din Sfânta Alianţă, să-şi urmeze propriile interese pur naţionale Prusia şi-a fixat preţul forţând Austria să se retragă din Germania, în vreme ce ostilitatea crescândă a Rusiei în Balcani s-a transformat într-unul dintre resorturile primului război mondial şi a condus la prăbuşirea finală a Austriei Pusă faţă în faţă cu realităţile politicii de forţă, Austria nu-şi dădea seama că salvarea ei era angajarea europeană în susţinerea legitimităţii Conceptul unităţii intereselor conservatoare depăşise graniţele naţionale şi tindea astfel să atenueze confruntările politicii de forţă Naţionalismul avea efectul contrar, exultând interesul naţional, ascuţind rivalităţile şi sporind riscurile pentru toate părţile Austria se aruncase într-o competiţie pe care, date fiind punctele ei vulnerabile, nu avea cum să o câştige În cinci ani de la terminarea războiului din Crimeea, liderul naţionalist italian Camillo Cavour a început procesul de expulzare a Austriei din Italia prin provocarea unui război cu aceasta, sprijinit de o alianţă franceză şi de o încuviinţare rusească ambele de neimaginat mai înainte În alţi cinci ani, Bismarck avea să înfrângă Austria într-un război pentru supremaţie în Germania Încă o dată, Rusia s-a ţinut deoparte, iar Franţa a făcut şi ea la fel, deşi cam împotriva voinţei sale Pe vremea lui Metternich, Concertul Europei ar fi luat în discuţie şi ar fi ţinut sub control aceste revolte De aici înainte, diplomaţia avea să se bazeze mai mult pe forţa brută decât pe valori comune Pacea a mai fost menţinută vreme de 50 de ani Dar cu fiecare deceniu, încordările s-au multiplicat, iar cursa înarmărilor s-a intensificat Marea Britanie s-a comportat cu totul altfel într-un sistem internaţional propulsat de politica de forţă Ea nu s-a bizuit niciodată pe sistemul de congrese pentru a-şi asigura securitatea; pentru Marea Britanie, noul aspect al relaţiilor internaţionale semăna cu o afacere mai mult decât de obicei În cursul secolului al XIX-lea, Marea Britanie a devenit ţara dominantă în Europa Este sigur că era îndeajuns de puternică pentru a se ţine pe picioare singură şi avea avantajele izolării geografice, precum şi impenetrabilitate faţă de tulburările interne de pe continent Dar a avut parte şi de conducători fermi, angajaţi fără sentimentalism în urmărirea interesului naţional Succesorii lui Castlereagh nu au înţeles continentul la fel de bine ca el Dar ei au avut o mai sigură înţelegere a ceea ce constituia interesul naţional britanic şi l-au urmărit cu o extraordinară abilitate şi insistenţă George Canning, care a urmat imediat după Castlereagh, nu a pierdut deloc timpul în acţiunea de eliminare a ultimelor câteva legături prin care Castlereagh îşi menţinuse influenţa, oricât de slabă, asupra sistemului european de congrese În 1821, anul precedent celui în care i-a succedat lui Castlereagh, Canning chemase la o politică de „neutralitate în vorbă şi în faptă” „Să nu considerăm”, a spus el, „în spiritul prostesc romanţios, că noi singuri am putea regenera Europa” Apoi, după ce a devenit ministru de externe, el nu a lăsat nicio îndoială asupra faptului că principiul său călăuzitor era interesul naţional, care, în optica lui, era incompatibil cu angajarea permanentă în Europa: …intim legaţi cum suntem de sistemul Europei, nu înseamnă că suntem chemaţi să ne amestecăm cu fiecare ocazie, neobosit şi băgăreţ, în treburile naţiunilor care ne înconjoară  Cu alte cuvinte, Marea Britanie îşi rezerva dreptul de a-şi stabili singură calea de urmat, potrivit fiecărei situaţii şi ghidându-se numai după interesul naţional politică ce făcea aliaţii fie auxiliari, fie nesemnificativi Palmerston a explicat în 1856 definiţia britanică dată interesului naţional, după cum urmează: „Când mă întreabă oamenii… la ce este bună o politică, singurul răspuns este că noi vrem să facem ceea ce pare a fi mai bine, în fiecare dintre ocazii, pe măsură ce apar, făcând din Interesul Ţării Noastre principiu călăuzitor” După o jumătate de secol, descrierea oficială a politicii externe britanice nu câştigase prea mult în exactitate, după cum se reflectă în explicaţia dată de ministrul de externe Sir Edward Grey: „Miniştrii de externe britanici au fost călăuziţi de ceea ce li s-a părut a fi interesul imediat al acestei ţări, fără a face calcule laborioase cu privire la viitor ” În cea mai mare parte a celorlalte ţări, declaraţii ca aceasta ar fi fost ridiculizate drept tautologice facem ceea ce este bine pentru că asta credem că este cel mai bine În Marea Britanie, ele erau considerate ca edificatoare; foarte rar a existat vreun apel la definirea acelei mult folosite expresii, „interes naţional”: „Nu avem niciun aliat veşnic şi niciun duşman permanent”, spunea Palmerston Marea Britanie nu avea nevoie de nicio strategie oficială, deoarece conducătorii ei înţelegeau interesul britanic atât de bine şi de intens emoţional încât puteau acţiona spontan în fiecare situaţie, pe măsură ce acestea apăreau, încrezători că naţiunea avea să-i urmeze Cu cuvintele lui Palmeston: „Interesele noastre sunt eterne şi este de datoria noastră să urmărim aceste interese ” Conducătorii britanici păreau dispuşi mai degrabă să fie clari cu privire la ceea ce nu erau pregătiţi să apere, decât să identifice anticipat un casus belii Erau încă şi mai puţin doritori să dezvăluie obiective pozitive, probabil deoarece le plăcea destul de mult status quo-ul existent Convinşi că aveau să recunoască interesul naţional britanic de cum aveau să-l vadă, conducătorii britanici nu simţeau nicio nevoie să-l elaboreze anticipat Ei preferau să aştepte cazurile concrete poziţie imposibil de adoptat de ţările de pe continent, dat fiind că ele erau aceste cazuri concrete Punctul de vedere britanic asupra securităţii nu se deosebea de izolaţionismul american, prin aceea că Marea Britanie se simţea impermeabilă la orice cu excepţia răsturnărilor de violenţă extremă Dar America şi Marea Britanie au avut poziţii diferite când a venit vorba despre relaţia dintre pace şi structura internă Conducătorii britanici nu au considerat în niciun caz răspândirea instituţiilor reprezentative ca fiind cheia păcii, aşa cum au făcut în general omologii lor americani, şi nici nu s-au simţit interesaţi de instituţii diferite de ale lor Astfel, în 1841, Palmerston a dezvăluit pentru ambasadorul britanic la Skt Petersburg la ce avea să se opună Marea Britanie prin forţa armelor şi de ce nu avea ea să se opună schimbărilor de natură pur internă: Unul dintre principiile generale pe care guvernul Majestăţii Sale doreşte să le respecte ca pe un ghid în tratarea relaţiilor dintre Anglia şi celelalte state este că schimbările pe care naţiunile străine pot alege să le opereze asupra constituţiei sau formei de guvernământ proprii trebuie privite drept chestiuni cu care Anglia nu are nimic a face pentru a interveni cu forţa armelor… Dar încercarea unei naţiuni de a cotropi şi de a-şi însuşi teritorii ce aparţin unei alte naţiuni este o chestiune diferită; deoarece o asemenea încercare conduce la modificarea actualului echilibru al puterii şi, prin modificarea forţei relative a statelor, poate avea tendinţa de a crea pericole pentru alte Puteri; iar unor asemenea încercări, guvernul britanic, prin urmare, se simte complet liber a Îi se opune… Fără excepţie, miniştrii britanici au fost preocupaţi mai presus de orice de păstrarea libertăţii de acţiune a ţării lor În 1841, Palmerston a reiterat dezgustul Marii Britanii faţă de cazurile abstracte: …nu este o practică a Angliei de a intra în angajamente referitoare la cazuri care încă nu au apărut concret sau care nu sunt imediat previzibile… După aproape 30 de ani, Gladstone a adus în discuţie acelaşi principiu într-o scrisoare către regina Victoria: Anglia trebuie să păstreze în întregime în mâna sa mijloacele de a-şi evalua obligaţiile faţă de diversele situaţii ce apar; ea nu trebuie să-şi împiedice sau să-şi îngusteze libertatea de alegere prin declaraţii făcute altor Puteri, în interesul real sau presupus al acestora, şi cărora acestea din urmă să pretindă a le fi cel puţin cointerpreţi… Insistând asupra libertăţii de acţiune, oamenii de stat britanici au respins de regulă toate variaţiile pe tema securităţii colective Ceea ce ulterior s-a chemat „splendida izolare” a reflectat convingerea Angliei că ea avea mai mult de pierdut decât de câştigat de pe urma alianţelor O abordare atât de rezervată nu putea fi cultivată decât de o ţară suficient de puternică pentru a se descurca de una singură, care nu prevedea niciun pericol, pentru care ar fi avut nevoie de sprijinul unor aliaţi, şi care era sigură că orice situaţie neplăcută ar fi ameninţat-o pe ea i-ar fi ameninţat încă şi mai mult pe aliaţii ei Rolul de naţiune care menţine echilibrul european i-a dat Marii Britanii toate oportunităţile pe care le doreau sau de care aveau nevoie conducătorii săi Această politică a fost posibil de susţinut, deoarece nu presupunea eforturi în vederea unor câştiguri teritoriale în Europa; Anglia îşi putea alege în voie disputele în care să intervină, de vreme ce singurul său interes european era echilibrul (oricât de vorace era apetitul britanic pentru achiziţii coloniale continentale) Cu toate acestea, „splendida izolare” a Marii Britanii nu a oprit-o să intre în aranjamente temporare cu alte ţări, pentru a face faţă unor situaţii speciale Ca putere navală fără o armată permanentă numeroasă, Marea Britanie a trebuit să coopereze când şi când cu un aliat continental, pe care a preferat întotdeauna să şi-l aleagă atunci când s-a ivit nevoia În asemenea ocazii, conducătorii britanici se puteau arăta remarcabil de ermetici faţă de animozităţile din trecut În cursul desprinderii Belgiei de Olanda, în 1830, Palmerston a ameninţat mai întâi Franţa cu războiul, dacă aceasta ar fi căutat să domine noul stat, apoi, câţiva ani mai târziu, s-a oferit să se alieze cu ea pentru a garanta independenţa Belgiei: „Anglia singură nu-şi poate atinge obiectivele pe Continent; trebuie să aibă aliaţi, ca instrumente cu care să acţioneze ” Desigur, diverşii aliaţi ad hoc ai Marii Britanii aveau propriile lor obiective, care de obicei presupuneau o extindere de influenţă sau de teritoriu în Europa Când treceau mai departe de ceea ce Anglia considera a fi potrivit, Anglia se situa de cealaltă parte şi organiza coaliţii împotriva aliaţilor de odinioară, în apărarea echilibrului Stăruinţa ei lipsită de orice sentimentalism şi hotărârea ei egocentrică au adus Marii Britanii calificativul de „Perfidul Albion” Acest gen de diplomaţie se poate să nu fi reflectat o atitudine deosebit de elevată, dar a menţinut pacea Europei, mai ales după ce sistemul lui Metternich a început să se destrame pe la margini Secolul al XIX-lea a marcat apogeul influenţei britanice Marea Britanie era încrezătoare în sine şi era întru totul îndreptăţită să fie astfel Era cea mai importantă naţiune industrială, iar Royal Navy stăpânea mările În era tulburărilor interstatale, politica internă britanică cunoştea o seninătate remarcabilă Când s-a ajuns la marile probleme ale secolului al XIX-lea intervenţie sau neintervenţie, apărarea statu quo-ului, sau cooperare la schimbare conducătorii britanici au refuzat să se supună dogmelor În războiul pentru independenţa Greciei, din anii 1820, Marea Britanie a simpatizat cu ideea de independenţă a Greciei faţă de stăpânirea otomană, câtă vreme făcând aşa nu şi-a ameninţat poziţia strategică în Mediterana de Est prin sporirea influenţei ruseşti În 1840, însă, Marea Britanie a intervenit pentru a stăvili Rusia, sprijinind prin aceasta status quo-ul în Imperiul otoman În Revoluţia ungară de la 1848, Marea Britanie, fără să intervină formal, a salutat de fapt restaurarea de către Rusia a status quo-ului Când Italia s-a ridicat împotriva stăpânirii habsburgice, în anii 1850, Marea Britanie a manifestat simpatie, dar neintervenind Pentru a apăra echilibrul puterii, Marea Britanie nu a fost nici categoric intervenţionistă, nici neintervenţionistă, nici bastion al ordinii vieneze, nici putere revizionistă Stilul său a fost neîncetat pragmatic, iar englezii se mândreau cu abilitatea cu care se descurcau Cu toate acestea, orice politică pragmatică într-adevăr, mai cu seamă o politică pragmatică trebuie să se bazeze pe un anumit principiu de ordine, pentru a evita ca îndemânarea tactică să se irosească la întâmplare, pe mărunţişuri Iar principiul fix al politicii externe britanice, recunoscut sau nu, a fost rolul său de protector al echilibrului puterii, care în general a însemnat sprijinirea celui mai slab împotriva celui mai puternic În vremea lui Palmerston, echilibrul puterii s-a transformat într-un principiu într-atât de nezdruncinat al politicii britanice, încât nu avea nevoie de nicio apărare teoretică; indiferent ce curs avea la un anumit moment, politica era descrisă inevitabil în termenii protejării echilibrului puterii O extraordinară flexibilitate a însoţit un număr de obiective practice şi fixe De pildă, hotărârea de a nu lăsa Ţările de Jos la cheremul unei puteri majore nu s-a modificat din timpul lui William al III-lea de Orania până la declanşarea primului război mondial În 1870, Disraeli a reafirmat acest principiu: Întotdeauna s-a susţinut de către guvernul acestei ţări că era în interesul Angliei ca ţările de pe coasta europeană întinzându-se de la Dunkirk şi Ostende până la insulele din Marea Nordului să fie stăpânite de comunităţi libere şi înfloritoare, practicând pacea, bucurându-se de binefacerile libertăţii şi urmărind acele obiective ale comerţului care tind către civilizarea omului, şi să nu se afle în posesia unei mari puteri militare… Faptul că în 1914 conducătorii germani au fost realmente surprinşi, când Marea Britanie a reacţionat la invazia germană în Belgia printr-o declaraţie de război, a arătat în ce măsură deveniseră aceştia izolaţi Bună parte din secolul al XIX-lea, susţinerea Austriei a fost considerată obiectiv britanic important În secolul al XVIII-lea, Mariborough, Carteret şi Pitt purtaseră mai multe războaie pentru a împiedica Franţa să slăbească Austria Deşi Austria a avut mai puţin a se teme de agresiunea Franţei în secolul al XIX-lea, englezii au continuat să vadă în ea o contragreutate utilă faţă de expansiunea rusească înspre Strâmtori Când Revoluţia din 1848 a ameninţat să provoace dezintegrarea Austriei, Palmerston a spus: Austria stă în centrul Europei, o barieră împotriva tulburărilor de orice fel, pe de o parte, şi împotriva invaziilor, pe de altă parte Independenţa politică şi libertăţile Europei sunt strâns legate, după mine, de menţinerea şi integritatea Austriei ca mare putere europeană; şi prin urmare, orice tinde prin raport direct sau chiar îndepărtat să slăbească şi să vătămeze Austria, sau chiar, mai mult, să o reducă de la poziţia de putere de prim ordin la aceea de stat secundar, trebuie să fie o mare catastrofa pentru Europa şi una pe care orice englez ar trebui să o condamne şi să încerce să o prevină  După Revoluţia din 1848, Austria a devenit din ce în ce mai slabă, iar politica sa tot mai nesigură, diminuându-şi utilitatea ca element-cheie în politica britanică din Mediterana de Est Obiectivul central al politicii Angliei era să împiedice Rusia de a ocupa Dardanelele Rivalităţile austro-ruse presupuneau o implicare pe scară largă a intenţiilor ruseşti în provinciile slave ale Austriei ceea ce nu preocupa serios Marea Britanie, de vreme ce controlul Dardanelelor nu constituia un interes austriac vital Marea Britanie a ajuns deci să considere Austria ca fiind o contragreutate nepotrivită pentru Rusia De aceea Marea Britanie a stat deoparte când Austria a fost înfrântă de Piemont în Italia şi de Prusia în competiţia pentru supremaţie în Germania o indiferenţă care nu ar fi fost de conceput cu o generaţie înainte După sfârşitul secolului, teama de Germania avea să domine politica britanică, iar Austria, aliatul Germaniei, a apărut pentru întâia oară ca oponent în calculele Marii Britanii În secolul al XIX-lea, nimeni nu ar fi crezut posibil că într-o zi Marea Britanie se va alia cu Rusia În optica lui Palmerston, Rusia „urma un sistem de agresiune universală pe toate fronturile, în parte datorită caracterului personal al împăratului [Nicolae], în parte datorită sistemului de guvernare” 25 de ani mai târziu, acest fel de a vedea lucrurile a fost reluat de lordul Clarendon, care a susţinut că Războiul Crimeii „a fost o bătălie a civilizaţiei împotriva barbariei” Marea Britanie a traversat cea mai mare parte a secolului încercând să controleze expansiunea rusească în Persia şi căutând căi de a se apropia de Constantinopol şi de India Avea să fie nevoie de decenii de insensibilitate şi de agresivitate germană pentru a muta preocuparea majoră britanică pentru securitate către Germania, lucru ce nu s-a întâmplat în cele din urmă decât după începutul noului secol Guvernele britanice s-au schimbat mai des decât cele ale aşa-numitelor Puteri Estice; niciuna dintre figurile politice britanice majore Palmerston, Gladstone şi Disraeli nu s-a bucurat de mandate neîntrerupte precum Metternich, Nicolae I şi Bismarck În ciuda acestui fapt, Marea Britanie şi-a păstrat o extraordinară consecvenţă a obiectivelor O dată îmbarcată într-o anumită direcţie, ea a urmat-o cu neobosită tenacitate şi încredere stăruitoare, care au permis Marii Britanii să exercite o influenţă decisivă în beneficiul liniştii din Europa O cauză a stabilităţii Marii Britanii în vreme de criză a fost natura reprezentativă a instituţiilor sale politice Din 1700, opinia publică a jucat un rol important în politica externă britanică Nicio altă ţară a Europei secolului al XVIII-lea nu a avut un punct de vedere al „opoziţiei” cu privire la politica externă; în Marea Britanie, aceasta era parte a sistemului În secolul al XVIII-lea, Tories, de regulă, reprezentau politica externă a regelui, care înclina spre intervenţie în disputele continentale; Whigs, precum Sir Robert Walpole, preferau să menţină o oarecare rezervă faţă de certurile de pe continent şi căutau să pună un mai mare accent pe expansiunea dincolo de ocean În secolul al XIX-lea, rolurile lor s-au inversat Liberalii, precum Palmerston, reprezentau o politică activistă, în vreme ce conservatorii, precum Derby sau Salisbury, erau prudenţi în privinţa amestecului în exterior Radicalii precum Richard Cobden erau aliaţi ai conservatorilor în susţinerea unei atitudini britanice neintervenţioniste Deoarece politica externă britanică s-a dezvoltat din dezbaterile deschise, poporul englez a arătat o extraordinară unitate în vreme de război Pe de altă parte, o politică externă atât de deschis partizană a făcut posibil deşi extrem de neobişnuit ca politica externă să ia un curs total diferit când un prim ministru era înlocuit De pildă, sprijinul dat Turciei de Marea Britanie în anii 1870 a luat brusc sfârşit când Gladstone, care îi privea pe turci ca fiind vrednici de dispreţ sub aspect moral, l-a înfrânt pe Disraeli în alegerile din 1880 Întotdeauna, Marea Britanie şi-a tratat instituţiile reprezentative ca valori în sine Politica dusă pe continent a fost întotdeauna justificată în termenii interesului naţional britanic şi nu ai unei ideologii Ori de câte ori şi-a exprimat simpatia faţă de o revoluţie, cum a procedat faţă de Italia în 1848, Marea Britanie a făcut-o din motive eminamente practice Astfel, Palmerston a citat aprobator maxima pragmatică a lui Canning: „Căci cei ce au fost de acord cu îmbunătăţirea deoarece este inovaţie vor fi nevoiţi într-o zi să accepte inovaţia când aceasta a încetat să mai fie îmbunătăţire ” Acesta era însă un sfat bazat pe experienţă, nu o chemare la propagarea valorilor sau a instituţiilor britanice Pe parcursul secolului al XIX-lea, Marea Britanie a judecat alte ţări pe baza politicii lor externe şi, cu numai un scurt interludiu datorat lui Gladstone, a rămas indiferentă faţă de structurile lor interne Deşi Marea Britanie şi America au împărtăşit o anumită rezervă faţă de implicarea permanentă în politica internaţională, Marea Britanie şi-a justificat propria variantă de izolaţionism pe baze cu totul diferite America şi-a proclamat instituţiile democratice drept exemplu pentru restul lumii; Marea Britanie şi-a tratat instituţiile parlamentare ca lipsite de relevanţă pentru alte societăţi America a ajuns să creadă că răspândirea democraţiei avea să asigure pacea, deoarece la o pace sigură nu se putea ajunge altfel Marea Britanie putea prefera o anumită structură internă, dar nu şi-ar fi asumat niciun risc pentru ea În 1848, Palmerston a asociat temerile istorice ale Marii Britanii cu răsturnarea monarhiei franceze şi apariţia unui nou Bonaparte făcând apel la această regulă practică a politicii britanice: „Principiul invariabil în baza căruia acţionează Anglia este de a recunoaşte ca organ al fiecărei naţiuni acel organ pe care naţiunea îl alege de bună voie ” Palmerston a fost principalul arhitect al politicii externe a Marii Britanii vreme de aproape 30 de ani În 1841, Metternich i-a analizat stilul pragmatic cu admiraţie cinică: …ce vrea atunci Lordul Palmerston? Vrea să determine Franţa să simtă puterea Angliei, dovedindu-i că problema egipteană nu se va încheia decât aşa cum va voi el şi fără ca Franţa să aibă dreptul să dea o mână de ajutor Vrea să dovedească celor două puteri germane că nu are nevoie de ele, că ajutorul Rusiei îi este Angliei suficient Vrea să ţină Rusia sub control şi să o tragă în trena lui folosindu-se de grija ei permanentă de a nu vedea Anglia apropiindu-se iarăşi de Franţa  Nu a fost deloc o descriere inexactă a ceea ce înţelegea Marea Britanie prin echilibrul puterii În cele din urmă, acesta a permis Marii Britanii să traverseze secolul cu un singur, relativ scurt, război cu o altă mare putere Războiul Crimeii Deşi a fost departe de intenţia oricui atunci când a fost început, Războiul Crimeii a fost cu certitudine ceea ce a condus la prăbuşirea ordinii lui Metternich, elaborată cu atâta migală la Congresul de la Viena Destrămarea unităţii existente între cei trei monarhi din Est a înlăturat elementul moral de moderaţie din diplomaţia europeană Au urmat 15 ani de nesiguranţă, înainte ca o nouă şi mult mai precară stabilitate să îşi facă apariţia CAPITOLUL 5 Doi revoluţionari: Napoleon al III-lea şi Bismarck  Prăbuşirea sistemului lui Metternich în ajunul Războiului Crimeii a produs aproape două decenii de conflict: războiul Piemontului şi Franţei împotriva Austriei, din 1859, războiul pentru Schleswig-Holstein, din 1864, războiul austro-prusian, din 1866, şi războiul franco-prusian, din 1870 Din această vâltoare, în Europa şi-a făcut apariţia un nou echilibru al puterii Franţa, care participase la trei dintre războaie şi încurajase altele, şi-a pierdut poziţia de predominanţă asupra Germaniei Mai important chiar, au dispărut reţinerile morale ale sistemului lui Metternich Această schimbare de poziţii a început să fie simbolizată prin folosirea unui nou termen, pentru politica scăpată de restrângeri a echilibrului puterii: cuvântul german Realpolitik a înlocuit expresia franceză raison d’état fără a-i modifica, totuşi, înţelesul Noua ordine europeană a fost rodul colaborării destul de improbabile a doi oameni, care în cele din urmă au devenit superadversari – împăratul Napoleon al III-lea şi Otto von Bismarck Aceşti doi oameni au ignorat vechile tabu-uri ale lui Metternich: că, în interesul stabilităţii, capetele încoronate legitime ale statelor Europei trebuiau păstrate, că mişcările naţionale şi liberale trebuiau suprimate şi că, mai presus de orice, relaţiile dintre state trebuiau să fie decise prin consensul conducătorilor cu idei asemănătoare Ei şi-au bazat politica pe Realpolitik conform căreia relaţiile dintre state sunt determinate de forţa brută, iar cel mai puternic va triumfa Nepot al marelui Bonaparte, care făcuse ravagii în Europa, Napoleon al III-lea fusese în tinereţea sa membru al societăţilor secrete italiene, care luptau împotriva dominaţiei Austriei asupra Italiei Ales preşedinte în 1848, Napoleon s-a autodeclarat împărat în 1852, în urma unei lovituri de stat Otto von Bismarck era descendentul unei ilustre familii prusace şi adversarul înfocat al revoluţiei liberale de la 1848 din Prusia Bismarck a devenit Ministerpräsident (prim ministru) în 1862 numai datorită faptului că regele, scârbit, nu vedea niciun alt mijloc de a depăşi impasul creat de un parlament dezbinat cu privire la cheltuielile militare Prin înţelegere între ei, Napoleon al III-lea şi Bismarck au reuşit să răstoarne reglementarea de la Viena şi, mai semnificativ decât orice, importanţa autoreţinerii ce emana din împărtăşirea credinţei în valorile conservatoare Nu se puteau imagina două personalităţi mai deosebite decât Bismarck şi Napoleon al III-lea Cancelarul de fier şi Sfinxul din Tuileries erau uniţi prin aversiunea lor faţă de sistemul de la Viena Amândoi simţeau ordinea stabilită de Metternich la Viena în 1815 ca pe o stavilă în calea ascensiunii ţărilor lor Deşi Napoleon al III-lea nu avea ambiţiile megalomane ale unchiului său, acest conducător enigmatic simţea că Franţa era îndreptăţită la un câştig teritorial şi nu voia ca o Europă unită să-i stea în drum Mai mult, el credea că naţionalismul şi liberalismul erau valori pe care lumea le identifica cu Franţa şi că sistemul de la Viena, reprimându-le, punea frâu ambiţiilor sale Bismarck era plin de resentiment faţă de opera lui Metternich deoarece ea încremenise Prusia în poziţia de secondant al Austriei în Confederaţia germană şi era convins că în Confederaţie erau păstraţi atât de mulţi mici suverani anume pentru a ţine Prusia cu mâinile legate Dacă trebuia ca Prusia să-şi împlinească destinul de a unifica Germania, sistemul de la Viena trebuia distrus Împărtăşind acelaşi dispreţ faţă de ordinea existentă, cei doi revoluţionari au ajuns la polii opuşi din punct de vedere al realizărilor practice Napoleon a făcut exact opusul a ceea ce-şi stabilise să realizeze Crezându-se demolatorul reglementării de la Viena şi inspiratorul naţionalismului european, el a aruncat diplomaţia europeană într-o stare de haos, din care Franţa nu s-a ales cu nimic pe termen lung şi de care au beneficiat celelalte naţiuni Napoleon a făcut posibilă unificarea Italiei şi, fără să vrea, a incitat la unificarea Germaniei două evenimente care au slăbit Franţa din punct de vedere geopolitic şi au distrus baza istorică a influenţei franceze dominante în Europa Centrală Zădărnicirea oricăruia dintre aceste două evenimente ar fi fost dincolo de posibilităţile Franţei, însă politica inconsecventă a lui Napoleon a contribuit mult la accelerarea procesului, diminuând în acelaşi timp capacitatea Franţei de a modela noua ordine internaţională, potrivit intereselor sale pe termen lung Napoleon a încercat să distrugă sistemul de la Viena, deoarece considera că acesta ţinea Franţa în izolare ceea ce, în anumită măsură, era adevărat –, dar la momentul în care domnia lui a luat sfârşit, în 1870, Franţa era mai izolată decât fusese în timpul perioadei lui Metternich Moştenirea lui Bismarck a fost exact contrariul Puţini oameni politici au modificat în asemenea măsură cursul istoriei Înainte ca Bismarck să-şi preia funcţia, unitatea Germaniei era de aşteptat să fie realizată de către genul de guvernare constituţională, parlamentară, care fusese vârful de atac al Revoluţiei de la 1848 Cinci ani mai târziu, Bismarck se afla deja pe cale de a rezolva problema unificării Germaniei, care derutase trei generaţii de germani, dar el a făcut-o pe baza preponderenţei puterii prusace, nu a unui proces de constituţionalitate democratică Soluţia lui Bismarck nu fusese nicicând susţinută de vreun corp constituant Prea democrată pentru conservatori, prea autoritară pentru liberali, prea înclinată spre putere pentru legalişti, noua Germanie a fost croită pentru un geniu care a exersat strunirea forţelor pe care le dezlănţuise, atât străine, cât şi interne, prin manipularea antagonismelor lor o sarcină pe care el a stăpânit-o, dar care s-a dovedit a fi mai presus de puterile succesorilor săi În timpul vieţii sale, Napoleon al III-lea a fost numit „Sfinxul din Tuileries”, deoarece se credea că pune la cale proiecte ample şi strălucite, a căror esenţă nu o putea pătrunde nimeni decât pe măsura desfăşurării lor A fost considerat enigmatic de inteligent pentru a fi pus capăt izolării diplomatice a Franţei în cadrul sistemului de la Viena şi pentru a fi declanşat dezintegrarea Sfintei Alianţe prin intermediul războiului din Crimeea Un singur conducător european, Otto von Bismarck, l-a descifrat de la bun început În anii 1850, el îl descrisese batjocoritor pe Napoleon, astfel: „Inteligenţa îi este supraevaluată pe seama sentimentalismului” Ca şi unchiul său, Napoleon al III-lea era obsedat de lipsa de legitimitate Deşi se considera un revoluţionar, tânjea să fie acceptat de regii legitimi ai Europei Desigur, dacă Sfânta Alianţă şi-ar mai fi păstrat convingerile iniţiale, ea ar fi încercat să răstoarne instituţiile republicane care înlocuiseră regalitatea franceză în 1848 Excesele sângeroase ale Revoluţiei franceze erau încă vii în memorie, dar tot astfel era şi faptul că intervenţia străină în Franţa dezlănţuise armatele revoluţionare franceze asupra naţiunilor Europei în 1792 În acelaşi timp, o teamă identică de intervenţie străină făcuse Franţa republicană să fie prea puţin dispusă de a-şi exporta revoluţia Din acest blocaj al inhibiţiilor, puterile conservatoare au ajuns să recunoască, fără nicio tragere de inimă, Franţa republicană, care a fost la început condusă de poetul şi omul politic Alphonse de Lamartine, apoi de Napoleon, ca preşedinte ales, şi, în cele din urmă, de Napoleon „al III-lea” ca împărat, în 1852 – după lovitura de stat din decembrie anterior, prin care încălcase interdicţia constituţională a realegerii sale Nu apucase bine Napoleon al III-lea să proclame cel de-al doilea Imperiu, că problema recunoaşterii a apărut iarăşi De astă dată, se punea întrebarea dacă să fie recunoscut Napoleon ca împărat, de vreme ce Actul final de la Viena proscrisese anume familia Bonaparte în raport cu tronul Franţei Austria a fost prima care să accepte ceea ce nu putea fi schimbat Ambasadorul austriac la Paris, baronul Hübner, a relatat un comentariu de un cinism caracteristic, al şefului său, prinţul Schwarzemberg, din 31 decembrie 1851, care sublinia sfârşitul erei lui Metternich: „S-a dus vremea principiilor ” Următoarea mare grijă a lui Napoleon era dacă ceilalţi monarhi aveau să i se adreseze cu apelativul „frate”, pe care aceştia îl foloseau între ei, sau cu vreo formă de adresare mai modestă În cele din urmă, monarhii austriac şi prusac au cedat preferinţei lui Napoleon, deşi ţarul Nicolae I a rămas de neînduplecat, refuzând să treacă de apelativul „prieten” Date fiind vederile ţarului în materie de revoluţionari, acesta simţea, fără îndoială, că îl recompensase pe Napoleon deja mai mult decât trebuia Hübner a înregistrat sentimentele jignite de la Tuileries: Cineva are sentimentul că este umilit de vechile curţi ale continentului Acesta este viermele care macină inima împăratului Napoleon  Această umilire, reală sau imaginară, punea în lumină distanţa între Napoleon şi ceilalţi monarhi europeni, care era una dintre rădăcinile psihologice ale asaltului nemilos şi neîncetat al lui Napoleon asupra diplomaţiei europene Ironia vieţii lui Napoleon a fost aceea că el era mult mai potrivit pentru politica internă, care în esenţă îl plictisea, decât pentru aventurile externe, pentru care îi lipseau atât îndrăzneala, cât şi înţelegerea Ori de câte ori s-a alimentat cu o porţie din autodesemnata sa misiune revoluţionară, Napoleon a avut contribuţii majore la dezvoltarea Frânei El a adus Revoluţia industrială în Franţa Încurajarea arătată de el marilor instituţii de credit a jucat un rol crucial în dezvoltarea economică a Franţei Şi el este cel care a reconstruit înfăţişarea grandioasă, modernă a Parisului La începutul secolului al XIX-lea, Parisul era încă un oraş medieval, cu străzi strâmte, întortocheate Napoleon i-a acordat apropiatului său sfetnic, baronul Haussmann, autoritatea şi bugetul necesare pentru a crea oraşul modern, cu bulevarde largi, clădiri publice măreţe şi perspective ample Faptul că unul dintre obiectivele largilor bulevarde a fost asigurarea unui câmp liber de foc pentru descurajarea revoluţiilor nu scade măreţia şi perenitatea realizării Dar pasiunea lui Napoleon a fost politica externă şi tocmai acolo s-a trezit el sfâşiat de emoţii contradictorii Pe de o parte, el îşi dădea seama că nu va reuşi niciodată să-şi împlinească dorinţa de legitimitate deoarece legitimitatea unui monarh este un drept prin naştere, care nu poate fi conferit Pe de altă parte, nu voia într-adevăr să intre în istorie ca un legitimist El fusese carbonar italian (luptător pentru independenţă) şi se considera un apărător al autodeterminării naţionale În acelaşi timp, era împotriva asumării unor riscuri importante Scopul ultim al lui Napoleon era abrogarea clauzelor teritoriale ale Actului final de la Viena şi modificarea sistemului statal care stătea la baza acestuia Dar nu a înţeles niciodată că atingerea obiectivului său avea să însemne şi o Germanie unificată, care avea să pună capăt pentru totdeauna aspiraţiilor franceze de a domina Europa Centrală Caracterul inconsecvent al politicii sale a fost prin urmare o reflectare a ambivalenţei sale personale Lipsit de încrederea „fraţilor” săi monarhi, Napoleon a fost împins spre dependenţa de opinia publică, iar politica lui a fluctuat în funcţie de ce aprecia el că era necesar pentru a-şi susţine popularitatea În 1857, omniprezentul baron Hübner îi scria împăratului austriac: În ochii lui [Napoleon], politica externă nu este decât un instrument pe care-l foloseşte pentru a-şi întări domnia în Franţa, pentru a-şi legitima tronul, pentru a-şi fonda dinastia… [El] nu s-ar da înapoi de la niciun mijloc, de la nicio combinaţie prin care ar putea să devină popular pe plan intern  În acest proces, Napoleon s-a făcut prizonierul crizelor pe care el însuşi le pusese la cale, deoarece îi lipsea busola internă care să-l menţină pe direcţie Permanent, el a încurajat câte o criză acum în Italia, apoi în Polonia, după aceea în Germania doar pentru a da înapoi de fiecare dată înaintea consecinţei finale Avea ambiţia unchiului său, dar nu şi nervul, geniul sau de pildă, forţa interioară a acestuia A sprijinit naţionalismul italian, atâta vreme cât acesta s-a limitat la Italia de Nord, şi a susţinut independenţa Poloniei, atâta vreme cât aceasta nu a implicat niciun risc de război Cât despre Germania, el pur şi simplu nu a ştiut pe care parte să parieze Aşteptându-se la o luptă prelungită între Austria şi Prusia, Napoleon s-a umplut de ridicol cerând Prusiei, învingătorului, să-l compenseze după evenimente, pentru propria-i inabilitate de a-l discerne pe câştigător Ceea ce se potrivea cel mai bine stilului lui Napoleon era un congres european pentru a redesena harta Europei, deoarece acolo el putea străluci cu minimum de risc Napoleon nu avea o idee clară nici cu privire la felul în care voia să fie modificate graniţele În orice caz, nicio altă Mare Putere nu era dispusă să aranjeze un asemenea forum pentru a răspunde necesităţilor sale interne Nicio naţiune nu este de acord să-şi restrângă graniţele mai cu seamă în propriul dezavantaj dacă nu există o necesitate copleşitoare de a face astfel După cum s-a dovedit, unicul congres pe care l-a prezidat Napoleon Congresul de la Paris, care a pus capăt Războiului Crimeii nu a redesenat harta Europei; el nu a făcut decât să ratifice ceea ce fusese obţinut prin război Rusiei i s-a interzis să menţină o flotă militară în Marea Neagră şi a fost astfel privată de capacitate defensivă împotriva unui alt asalt britanic Rusia a mai fost silită să dea înapoi Turciei Basarabia şi teritoriul Kars, de pe coasta de răsărit a Mării Negre În plus, ţarul a fost obligat să renunţe la pretenţia de a fi Protector al creştinilor otomani, care constituise motivul imediat de război Congresul de la Paris a simbolizat sfărâmarea Sfintei Alianţe, dar niciunul dintre participanţi nu a fost pregătit să întreprindă revizuirea hărţii Europei Napoleon nu a mai reuşit să organizeze un alt congres pentru a redesena harta Europei dintr-un motiv elementar, pe care ambasadorul britanic, lordul Clarendon, i l-a subliniat: o ţară care vrea schimbări importante, dar nu este dispusă să-şi asume riscuri importante se condamnă singură la zădărnicie Văd că în mintea împăratului încolţeşte ideea unui congres european şi, odată cu ea, aceea a unui arondissement al frontierei franceze, abolirea tratatelor perimate şi alte remaniements ce ar putea fi necesare Am improvizat o listă destul de lungă de pericole şi dificultăţi pe care le-ar crea un asemenea congres, cu excepţia situaţiei în care hotărârile sale ar fi unanime, ceea ce nu era probabil, sau a situaţiei în care una sau două dintre cele mai importante Puteri ar porni război pentru a obţine ceea ce ar vrea Palmerston a rezumat cândva profilul de om politic al lui Napoleon spunând că: „…în capul lui ideile proliferau ca iepurii într-o cuşcă” Necazul era că aceste idei nu aveau legătură cu niciun concept cunoscut În deruta prăbuşirii sistemului lui Metternich, Franţa a avut două opţiuni strategice Ea putea urma politica lui Richelieu, străduindu-se să menţină dezbinată Europa Centrală Această opţiune i-ar fi cerut lui Napoleon să-şi subordoneze convingerile revoluţionare, cel puţin în privinţa Germaniei, în favoarea conducătorilor legitimi existenţi, care doreau să menţină fragmentarea Europei Centrale Sau Napoleon s-ar fi putut pune în fruntea unei cruciade republicane, aşa cum făcuse unchiul lui, aşteptându-se ca Franţa să câştige prin aceasta recunoştinţa naţionaliştilor şi, poate, chiar rolul conducător în politica Europei Din nefericire pentru Franţa, Napoleon a urmat simultan ambele strategii Susţinător al autodeterminării naţionale, el a părut că uită de riscul geopolitic pe care şi-l atrăgea Franţa în Europa Centrală adoptând această poziţie A perceput rezoluţia Actului final de la Viena ca pe un afront la adresa Franţei, fără să înţeleagă, până când a devenit prea târziu, că ordinea mondială stabilită la Viena era cea mai bună garanţie posibilă pentru securitate, a Franţei, inclusiv Deoarece Confederaţia germană era proiectată să acţioneze ca o unitate numai împotriva unui pericol covârşitor extern, statelor din componenţa sa le era interzis să se unească în scopuri ofensive şi ele nu ar fi reuşit niciodată să cadă de acord asupra unei strategii ofensive după cum s-a văzut din faptul că subiectul nici măcar nu fusese abordat în jumătatea de secol de existenţă a Confederaţiei Graniţa de pe Rin a Franţei, inviolabilă câtă vreme reglementarea de la Viena a fost intactă, avea să se dovedească nesigură timp de un secol după prăbuşirea Confederaţiei prăbuşire pe care politica lui Napoleon a făcut-o posibilă Napoleon nu a priceput niciodată acest element cheie al securităţii franceze La izbucnirea războiului austro-prusac, în 1866 conflictul care a pus capăt Confederaţiei el i-a scris împăratului austriac: Trebuie să mărturisesc că am asistat nu fără o anumită satisfacţie la dispariţia Confederaţiei germane, organizate în principal împotriva Franţei  Habsburgul a răspuns cu mult mai multă aplicare la concret: „…Confederaţia germană, organizată din raţiuni pur defensive, nu a dat niciodată, pe parcursul jumătăţii de secol a existenţei sale, motive de alarmă vecinilor săi ” Alternativa la Confederaţia germană nu a fost Europa Centrală fragmentată a lui Richelieu, ci o Germanie unificată, cu o populaţie depăşind-o pe cea a Franţei şi cu o capacitate industrială care avea în curând să o pună în umbră pe a acesteia Atacând reglementarea de la Viena, Napoleon transforma un obstacol defensiv într-o ameninţare ofensivă potenţială la adresa securităţii Franţei Proba pe care trebuie să o treacă un om de stat este aceea de a putea discerne, din vârtejul deciziilor tactice, adevăratele interese pe termen lung ale ţării sale şi de a elabora o strategie potrivită pentru a le atinge Napoleon se poate să se fi încălzit datorită aclamaţiilor obţinute de tacticile sale inteligente din timpul Războiului Crimeii (care au fost ajutate de obtuzitatea vederilor austriece) şi datorită opţiunilor diplomatice tot mai numeroase ce i se deschideau acum înainte Interesul Franţei ar fi fost să stea aproape de Austria şi de Marea Britanie cele două ţări care ar fi susţinut, cu cea mai mare probabilitate, reglementarea teritorială a Europei Centrale Politica împăratului, însă, a fost extrem de marcată de idiosincrazii şi pusă în mişcare de caracterul lui schimbător Ca membru al familiei Bonaparte, el nu s-a simţit niciodată în largul lui cooperând cu Austria, indiferent ce raison d’état ar fi dictat-o În 1858, Napoleon i-a spus unui diplomat piemontez: „Austria este un cabinet faţă de care am simţit întotdeauna, şi încă mai simt, cea mai vie repulsie ” Aplecarea sa către proiectele revoluţionare l-a făcut, în 1859, să pornească război împotriva Austriei, pentru Italia Napoleon şi-a îndepărtat Marea Britanie anexând Savoia şi Nisa în urma războiului, ca şi prin repetatele sale propuneri de convocare a unui congres european pentru retrasarea frontierelor Europei Pentru a-şi completa izolarea, Napoleon şi-a sacrificat opţiunea de a se alia cu Rusia sprijinind Revoluţia poloneză, din 1863 După ce adusese diplomaţia europeană la starea de permanentă transformare sub flamura autodeterminării naţionale Napoleon s-a trezit acum singur dintr-odată, când din zarva la apariţia căreia contribuise atât de mult se materializa o naţiune germană anunţând sfârşitul supremaţiei franceze în Europa Împăratul a făcut prima sa mişcare de după Crimeea în Italia, în 1859, la trei ani după Congresul de la Paris Nimeni nu se aşteptase ca Napoleon să revină la vocaţia tinereţii sale şi să caute a elibera Italia de Nord de sub stăpânirea austriacă Franţa ar fi avut puţin de câştigat dintr-o asemenea aventură Dacă reuşea, avea să apară un stat cu o poziţie mult mai puternică pentru a bloca tradiţionalul drum al invaziilor franceze; dacă dădea greş, inconsistenţei obiectivului avea să i se adauge şi umilirea Şi fie că reuşea, fie că eşua, prezenţa armatelor franceze în Italia avea să neliniştească Europa Pentru toate aceste motive, ambasadorul britanic, lordul Henry Cowley, era convins că un război francez în Italia era dincolo de orice probabilitate: „Nu este în interesul ei să poarte război”, a raportat Hübner că ar fi spus Cowley „Alianţa cu Anglia, deşi zdruncinată pentru un moment şi încă destul de inactivă, rămâne baza politicii lui Napoleon al III-lea ” După vreo trei decenii, Hübner avea să ofere aceste reflecţii: Nu prea reuşeam să înţelegem cum acest om, ajuns la apogeul onoarei, doar dacă nu era nebun sau atins de nebunia jocului, putea să ia serios în considerare, fără niciun motiv de înţeles, ideea de a intra într-o nouă aventură  Cu toate acestea, Napoleon a surprins toţi diplomaţii, cu excepţia adversarului său dintotdeauna, Bismarck, cel care prezisese un război francez împotriva Austriei şi sperase în el ca mijloc de slăbire a poziţiei Austriei în Germania În iulie 1858, Napoleon a încheiat o înţelegere secretă cu Camillo Benso di Cavour, prim ministrul Piemontului (Sardinia), cel mai puternic stat italian, pentru a coopera într-un război împotriva Austriei A fost o mişcare pur machiavelică, în care Cavour avea să unifice nordul Italiei, iar Napoleon avea să primească Nisa şi Savoia drept recompensă din partea Piemontului În mai 1859 fusese găsit un pretext potrivit Austria, întotdeauna irascibilă, şi-a permis să se lase provocată de agresiunile Piemontului şi să-i declare război Napoleon a făcut cunoscut că aceasta însemna o declaraţie de război împotriva Franţei şi şi-a lansat armatele în Italia Destul de ciudat pe vremea lui Napoleon, când francezii vorbeau despre consolidarea statelor-naţiune drept valul viitorului, se gândeau în primul rând la Italia, nu la mult mai puternica Germanie Francezii aveau faţă de Italia o simpatie şi o afinitate culturală care le lipsea vizavi de ameninţătorii lor vecini dinspre est În plus, puternica explozie economică – ce avea să aducă Germania în prim planul Puterilor europene – era abia la început; de aceea încă nu era evident că Italia ar fi cu ceva mai slabă decât Germania Prudenţa Prusiei din timpul Războiului Crimeii îi întărise lui Napoleon impresia că aceasta era cea mai slabă dintre Marile Puteri şi incapabilă de acţiuni forte fără sprijin rusesc Astfel, în mintea lui Napoleon, un război italian care să slăbească Austria avea să reducă puterea celui mai periculos adversar german al Franţei şi să sporească influenţa Franţei în Italia – un raţionament din cale afară de greşit în ambele privinţe Napoleon a păstrat deschise două opţiuni contradictorii În cel mai bun caz, Napoleon putea trece drept politician de talie europeană: Italia de Nord avea să azvârle jugul austriac, iar Puterile europene aveau să se adune la un congres pe cheltuiala lui Napoleon şi să cadă de acord asupra revizuirilor teritoriale pe scară largă pe care el nu reuşise să le obţină în cadrul Congresului de la Paris În cel mai rău caz, războiul avea să ajungă într-un punct mort, iar Napoleon avea să joace rolul machiavelic de manipulator al raison d’état, obţinând ceva avantaje de la Austria pe seama Piemontului, în schimbul terminării războiului Napoleon a urmărit ambele obiective simultan Armatele franceze au fost victorioase la Magenta şi la Solferino, dar au dezlănţuit o asemenea mare de sentimente antifranceze în Germania încât, pentru un timp, a părut că statele germane mai mici, temându-se de un nou atac napoleonian, aveau să forţeze Prusia să intervină în război, de partea Austriei Alertat de acest prim semn de naţionalism german şi zguduit de vizita pe câmpul de luptă de la Solferino, Napoleon a încheiat un armistiţiu cu Austria la Villafranca, în 11 iulie 1859, fără să-şi anunţe aliaţii piemontezi Napoleon nu numai că a ratat atingerea ambelor obiective, dar a şi slăbit grav poziţia ţării sale în arena internaţională De aici înainte, naţionaliştii italieni vor purta principiile pe care le sprijinise el la cote pe care Napoleon nu le avusese niciodată în vedere Obiectivul lui Napoleon de a stabili o zonă-satelit de mărime medie într-o Italie divizată probabil în cinci state a înfuriat Piemontul, care nu avea de gând să-şi abandoneze vocaţia naţională Austria era ferm hotărâtă să nu cedeze Veneţia, la fel cum era şi Napoleon hotărât să o întoarcă Italiei, creând încă o dispută nerezolvabilă, care nu implica niciun interes francez imaginabil Marea Britanie a interpretat anexarea Nişei şi a Savoiei drept o nouă perioadă de cuceriri napoleoniene şi a refuzat toate iniţiativele franceze referitoare la obsesia preferată a lui Napoleon: de a întruni un congres european Şi în acelaşi timp, naţionaliştii germani au văzut în tulburarea Europei o ocazie de a-şi avansa propriile speranţe de unitate naţională Comportamentul lui Napoleon din timpul revoltei poloneze din 1863 a fost un pas înainte pe drumul său spre izolare Reînviind tradiţia familiei Bonaparte de prietenie cu Polonia, Napoleon a încercat la început să convingă Rusia să facă unele concesii supuşilor săi rebeli Ţarul însă nici măcar nu a discutat o asemenea propunere Apoi, Napoleon a încercat să organizeze un efort comun cu Marea Britanie, însă Palmerston îşi făcea prea multe griji în privinţa schimbătorului împărat francez În cele din urmă, Napoleon s-a întors spre Austria cu propunerea ca aceasta să renunţe la propriile ei provincii poloneze în favoarea încă unui necreat stat polonez şi la Veneţia în favoarea Italiei, şi să caute compensaţii în Silezia şi în Balcani Ideea nu a prezentat niciun interes vădit pentru Austria, căreia i se cerea să rişte războiul cu Prusia şi Rusia pentru privilegiul de a vedea apărând un satelit francez la graniţele sale Superficialitatea este o neglijenţă costisitoare pentru un om de stat, iar preţul ei trebuie plătit până la urmă Acţiunile întreprinse sub imperiul dispoziţiei de moment şi fără legătură cu vreo strategie mai largă nu pot fi susţinute pe termen lung Sub Napoleon, Franţa a pierdut influenţa asupra aranjamentelor interne din Germania, obiectiv care constituise un reper al politicii franceze de la Richelieu încoace În vreme ce Richelieu înţelesese că o Europă Centrală slabă reprezintă cheia securităţii Franţei, politica lui Napoleon, condiţionată de dorinţa lui de publicitate, s-a concentrat asupra periferiei Europei, singurul lor unde câştigurile puteau fi obţinute cu minimum de risc Centrul de gravitaţie al politicii europene mutându-se spre Germania, Franţa s-a trezit singură În 1864 s-a petrecut un eveniment de rău augur Pentru prima oară după Congresul de la Viena, Austria şi Prusia au perturbat împreună liniştea Europei Centrale, pornind un război în beneficiul unei cauze germane împotriva unei puteri ne-germane Chestiunea de rezolvat era viitorul ducatelor Schleswig şi Holstein, de pe Elba, care dinastic erau legate de coroana daneză, dar erau de asemenea membre ale Confederaţiei germane Moartea suveranului danez produsese o asemenea combinaţie de probleme politice, dinastice şi naţionale, încât Palmerston s-a simţit tentat să observe cu sarcasm că numai trei persoane o înţeleseseră vreodată: dintre acestea, una era moartă, cea de-a doua se afla într-un ospiciu, iar cea de-a treia era el însuşi, dar uitase despre ce era vorba Substanţa disputei era mult mai puţin importantă decât coaliţia celor două state-cheie germane, care duceau război împotriva micuţei Danemarce pentru a o forţa să renunţe la două vechi teritorii germane legate de coroana daneză Ea a dovedit că Germania era totuşi capabilă de acţiuni ofensive şi că, în cazul în care maşinăria Confederaţiei avea să se vădească prea greoaie, cele două supraputeri germane o puteau pur şi simplu ignora Potrivit tradiţiilor sistemului de la Viena, în acest punct Marile Puteri ar fi trebuit să se adune în cadrul unui congres, pentru a restabili o aproximare a status quo ante Cu toate acestea Europa era dezbinată, în mare măsură datorită acţiunilor împăratului francez Rusia nu era pregătită să se pună împotriva celor două ţări, care stătuseră deoparte când ea înăbuşise revolta poloneză Marea Britanie se simţea stânjenită de atacul asupra Danemarcei, dar avea nevoie de un aliat de pe continent pentru a interveni, iar Franţa, singurul partener posibil, inspira prea puţină încredere Istoria, ideologia şi raison d’état ar fi trebuit să-l avertizeze pe Napoleon că evenimentele aveau să-şi dezvolte în curând o forţă motrice proprie Cu toate acestea, el a balansat între susţinerea principiilor tradiţionale ale politicii externe franceze, care erau gândite să menţină Germania dezbinată, şi sprijinirea principiului naţionalităţii, care îi inspirase tinereţile Ministrul de externe francez Drouyn de Lhuys i-a scris lui La Tour d’Auvergne, ambasadorul francez la Londra: Plasaţi între drepturile unei ţări cu care am simpatizat multă vreme şi aspiraţiile populaţiei germane, pe care de asemenea trebuie să le luăm în consideraţie, noi trebuie să acţionăm cu mai multă precauţie decât Anglia  Responsabilitatea omului de stat este însă aceea de a rezolva complexitatea, nu numai de a o contempla Pentru conducătorii incapabili să aleagă între alternativele pe care le au la dispoziţie, precauţia devine un alibi pentru inacţiune Napoleon ajunsese să fie convins de înţelepciunea inacţiunii, dând Prusiei şi Austriei posibilitatea de a reglementa viitorul ducatelor de pe Elba Ele au despărţit Schleswig-Holstein de Danemarca şi le-au ocupat împreună, în vreme ce restul Europei a stat deoparte – soluţie care ar fi fost de negândit în cadrul sistemului lui Metternich Coşmarul Franţei cu privire la unitatea Germaniei se apropia, lucru cu care Napoleon se tot jucase vreme de un deceniu Bismarck nu avea de gând să împartă conducerea Germaniei El a transformat războiul purtat în comun pentru Schleswig-Holstein într-un altul, al unei aparent interminabile serii de gafe ale Austriei, care vreme de un deceniu a marcat erodarea treptată a poziţiei acesteia de Mare Putere Motivul acestor greşeli a fost mereu acelaşi – liniştirea de către Austria a unui autoproclamat adversar prin oferirea cooperării cu acesta Strategia liniştirii nu a funcţionat deloc mai bine faţă de Prusia, decât cu un deceniu mai devreme, în timpul Războiului Crimeii, faţă de Franţa Departe de a obţine slăbirea presiunii exercitate de Prusia asupra Austriei, victoria comună asupra Danemarcei a furnizat un nou şi extrem de dezavantajos motiv de agresiune Austria a fost acum lăsată să administreze ducatele de pe Elba cu un aliat prusac al cărui prim ministru, Bismarck, era hotărât să folosească ocazia pentru a determina o îndelung dorită etalare de forţe, într-un teritoriu aflat la sute de kilometri de pământul austriac şi învecinat cu principalele posesiuni ale Prusiei Pe măsură ce tensiunea creştea, ambiguităţile lui Napoleon deveneau tot mai evidente Se temea de unificarea germană, dar simpatiza cu naţionalismul german şi ezita asupra rezolvării acestei dileme insolvabile Considera Prusia drept statul german cel mai autentic naţional, scriind în 1860 că: Prusia personifică naţionalitatea germană, reforma religioasă, progresul comercial, constituţionalismul liberal Ea este cea mai mare dintre monarhiile germane; are mai multă libertate de conştiinţă, mai multă înţelepciune, oferă mai multe drepturi politice decât majoritatea celorlalte state germane  Bismarck ar fi subscris fiecărui cuvânt Oricum, pentru Bismarck afirmaţia lui Napoleon privitoare la poziţia unică a Prusiei constituia cheia triumfului final al acesteia În cele din urmă, admiraţia deschisă a lui Napoleon faţă de Prusia a însemnat încă un alibi pentru a nu face nimic Considerând indecizia drept o manevră extrem de inteligentă, Napoleon a încurajat de fapt un război austro-prusac, în parte deoarece era convins că Prusia avea să piardă În decembrie 1865, el i-a spus lui Alexandre Walewski, ministrul său de externe de odinioară: „Crede-mă, dragă prietene, războiul dintre Austria şi Prusia constituie una dintre acele eventualităţi nesperate care ne pot aduce mai multe avantaje ” Curios, pe parcursul încurajărilor făcute de Napoleon evoluţiei spre război, el a părut a nu se fi întrebat niciodată de ce era Bismarck atât de hotărât să pornească război, dacă Prusia era atât de probabil să fie înfrântă Cu patru luni înainte să înceapă războiul austro-prusac, Napoleon a trecut de la discreţie la elocvenţă Îndemnând de fapt la război, în februarie 1866 el i-a spus ambasadorului Prusiei la Paris, contele von der Goltz: Vă cer să spuneţi regelui [Prusiei] că poate conta oricând pe prietenia mea În cazul unui conflict între Prusia şi Austria, voi menţine cea mai absolută neutralitate Doresc unirea ducatelor [Schleswig-Holstein] cu Prusia… Dacă lupta va atinge proporţii pe care nimeni nu le poate prevedea încă, sunt convins că voi putea oricând ajunge la o înţelegere cu Prusia, ale cărei interese sunt într-un mare număr de privinţe identice cu cele ale Franţei, în timp ce cu Austria nu văd niciun motiv de înţelegere  Ce a vrut Napoleon cu adevărat? A fost el convins de probabilitatea ajungerii într-un punct mort care să-i întărească poziţia de negociere? Este limpede că spera în anumite concesii din partea Prusiei în schimbul neutralităţii sale Bismarck a înţeles acest joc Dacă Napoleon rămânea neutru, el se oferea să aibă o atitudine binevoitoare faţă de preluarea Belgiei de către Franţa, ceea ce ar fi avut şi avantajul suplimentar de a învrăjbi Franţa cu Marea Britanie Napoleon probabil că nu a luat prea în serios această ofertă, de vreme ce se aştepta ca Prusia să piardă; mişcările sale erau gândite mai mult pentru a menţine Prusia pe direcţia războiului decât pentru a negocia avantaje Câţiva ani mai târziu, contele Armand, principalul adjunct al ministrului de externe francez, a recunoscut: Singura grijă pe care am avut-o la Ministerul de Externe a fost ca Prusia să nu fie zdrobită şi umilită din cale afară şi eram hotărâţi să prevenim acest lucru printr-o intervenţie oportună Împăratul voia ca Prusia să fie înfrântă, apoi să intervină şi să construiască Germania potrivit fanteziilor sale  Ceea ce avea Napoleon în minte era o actualizare a maşinaţiunilor lui Richelieu Din partea Prusiei se aştepta, pentru a fi fost salvată de la înfrângere, ca aceasta să ofere Franţei compensaţii în Vest, Veneţia să fie dată Italiei, iar un nou aranjament german să aibă ca rezultat crearea unei confederaţii germane de nord, sub auspiciile Prusiei şi a unei alianţe germane de sud sprijinite de Franţa şi Austria Singurul lucru rău cu această schemă era că, în timp ce cardinalul ştia cum să judece relaţia dintre forţe şi era dispus să lupte pentru judecăţile sale, Napoleon nu era gata să facă nimic Napoleon tărăgăna lucrurile, sperând într-o răsturnare de situaţii care să-i împlinească dorinţele cele mai adânci fără niciun risc Procedeul la care a recurs a fost stratagema lui standard – convocarea unui congres european care să îndepărteze ameninţarea de război Reacţia a fost de astă dată şi ea, în aceeaşi măsură, standard Celelalte puteri, temându-se de planurile lui Napoleon, au refuzat să participe Orice ar fi făcut, îl urmărea dilema lui: putea apăra status quo-ul renunţând la a mai acorda sprijin principiului naţionalităţii? sau putea încuraja revizionismul şi naţionalismul punând în primejdie interesele naţionale ale Franţei, aşa cum fuseseră ele istoric concepute? Napoleon a căutat scăpare sugerând Prusiei oferirea unor „compensaţii”, fără să precizeze care anume, ceea ce l-a convins pe Bismarck de faptul că neutralitatea Franţei era o chestiune de preţ, nu de principiu Goltz i-a scris lui Bismarck: Singura dificultate pe care o vede împăratul în calea unui congres la care să participe Prusia, Franţa şi Italia este lipsa unor compensaţii care să fie oferite Franţei Se ştie ce vrem noi; se ştie ce vrea Italia; dar împăratul nu poate spune ce vrea Franţa, iar noi nu-i putem oferi nicio sugestie în această privinţă  Marea Britanie a condiţionat participarea la congres de un acord prealabil al Franţei privitor la status quo În loc să se folosească de aceasta recunoaştere a aranjamentelor germane, care datorau atâta conducerii franceze şi cărora Franţa le datora securitatea sa, Napoleon a dat înapoi, insistând că „pentru a se menţine pacea, este necesar să fie luate în considerare pasiunile şi cerinţele naţionale” Pe scurt, Napoleon era dispus să rişte un război austro-prusac şi o Germanie unificată pentru a obţine vagi avantaje în Italia, care nu favorizau în niciun fel interesul naţional al Franţei, şi pentru avantaje în Europa de vest, pe care se codea să le precizeze Dar, în persoana lui Bismarck, el se măsura cu un maestru, care punea accent pe forţa realităţilor şi care exploata în propriile sale scopuri manevrele cosmetice, în care excela Napoleon Au existat conducători francezi care înţelegeau riscurile la care se expunea Napoleon şi care îşi dădeau seama de faptul că aşa-numitele compensaţii pe care le avea el în vedere nu implicau niciun interes francez esenţial Într-un discurs strălucit din 3 mai 1866, Adolphe Thiers, un devotat republican – adversar al lui Napoleon şi ulterior preşedinte al Franţei – a făcut prezicerea corectă că Prusia avea probabil să devină forţa dominantă în Germania: Vom asista la reînvierea imperiului lui Carol al V-lea, care la început şi-a avut reşedinţa la Viena, iar acum îşi va avea reşedinţa la Berlin, care va fi aproape de graniţa noastră şi care va exercita presiuni asupra ei… Aveţi dreptul să vă opuneţi acestei politici în numele interesului Franţei, fiindcă Franţa este prea importantă pentru o asemenea revoluţie pentru a nu fi grav ameninţată Şi după ce a luptat vreme de două secole… să doboare acest colos, este ea pregătită să-l privească reinstaurându-se sub ochii ei?! Thiers susţinea că, în locul meditaţiilor inconsistente ale lui Napoleon, Franţa trebuia să adopte o politică clară de împotrivire faţă de Prusia şi să invoce ca pretext apărarea independenţei statelor germane vechea formulă a lui Richelieu Franţa, pretindea el, avea dreptul să se opună unificării Germaniei „în primul rând în numele independenţei statelor germane… în al doilea rând în numele propriei sale independenţe şi, în sfârşit, în numele echilibrului european, care este interesul tuturor, interesul societăţii universale… Astăzi, se încearcă să se arunce ridicolul asupra termenului de ’echilibru european’… dar ce este echilibrul european? Este independenţa Europei ” Era prea târziu pentru evitarea războiului dintre Prusia şi Austria, care avea să modifice irevocabil echilibrul european Din punct de vedere analitic, Thiers avea dreptate, însă premisele unei asemenea politici ar fi trebuit să fie instituite cu un deceniu mai devreme Chiar şi acum, Bismarck ar fi putut fi oprit brusc, dacă Franţa ar fi lansat un avertisment ferm că nu avea să permită ca Austria să fie înfrântă sau ca principatele tradiţionale, precum Regatul Hanovrei, să fie distruse Napoleon a refuzat însă un asemenea curs, deoarece el se aştepta ca Austria să câştige şi deoarece părea a pune anularea reglementării de la Viena şi împlinirea tradiţiei familiei Bonaparte mai presus de orice analiză a intereselor naţionale franceze istorice El i-a replicat lui Thiers trei zile mai târziu: „Detest tratatele din 1815, pe care oamenii vor astăzi să le facă unica bază a politicii noastre ” La ceva mai mult de o lună după discursul lui Thiers, Prusia şi Austria se aflau în război Împotriva tuturor aşteptărilor lui Napoleon, Prusia a învins decisiv şi rapid Conform regulilor diplomaţiei lui Richelieu, Napoleon ar fi trebuit să-l ajute pe învins şi să prevină o victorie clară a Prusiei Dar, deşi a deplasat un corp de armată de „observaţie” pe Rin, el a tărăgănat lucrurile Bismarck l-a îmbunat pe Napoleon lăsându-l să medieze pacea, deşi gestul lui emfatic nu putea ascunde incapacitatea tot mai accentuată a Franţei pentru aranjamentele germane Prin Tratatul de pace de la Praga, din august 1866, Austria a fost forţată să se retragă din Germania Două state, Hanovra şi Hesse-Kassel – care se aflaseră de partea Austriei în timpul războiului – au fost anexate de Prusia împreună cu Schleswig-Holstein şi cu oraşul liber Frankfurt Înlăturându-le cârmuitorii, Bismarck a făcut clar faptul că Prusia, cândva o piesă neînsemnată a Sfintei Alianţe, abandonase legitimitatea ca principiu călăuzitor al ordinii internaţionale Statele nord-germane, care şi-au păstrat independenţa, au fost încorporate în noua creaţie a lui Bismarck – Confederaţia germană de nord – aflată sub egida Prusiei în toate privinţele, de la legislaţia comercială la politica externă Statelor sud-germane Bavaria, Baden şi Württemberg li s-a permis să-şi păstreze independenţa, cu preţul unor tratate cu Prusia prin care armatele lor erau aduse sub conducere militară prusacă în caz de război cu o putere din afară Unificarea Germaniei depăşise de acum faza de criză Napoleon îşi dusese ţara într-o fundătură, din care smulgerea s-a dovedit imposibil de realizat Prea târziu, el a încercat o alianţă cu Austria, pe care o expulzase din Italia prin acţiune militară şi din Germania prin neutralitate Austria, însă, îşi pierduse interesul pentru recâştigarea poziţiilor pierdute, preferând să se concentreze mai întâi asupra reconstruirii imperiului său ca monarhie dublă, cu capitale la Viena şi Budapesta, şi apoi asupra posesiunilor sale din Balcani Marea Britanie a fost îndepărtată datorită planurilor Franţei cu privire la Luxemburg şi Belgia, iar Rusia nu i-a iertat niciodată lui Napoleon comportarea în privinţa Poloniei Franţa era acum obligată să recunoască singură prăbuşirea predominanţei sale istorice asupra Europei Cu cât situaţia ei devenea mai lipsită de speranţă, cu atât căuta Napoleon să o refacă prin vreo mişcare strălucită ca un jucător care dublează miza după fiecare pot pierdut Bismarck încurajase neutralitatea lui Napoleon în războiul austro-prusian fluturându-i prin faţa ochilor perspectiva achiziţiilor teritoriale iniţial în Belgia, apoi în Luxemburg Aceste perspective au dispărut atunci când Napoleon a încercat să pună mâna pe ele, deoarece el voia „compensaţiile” în dar şi fiindcă Bismarck nu vedea niciun motiv să-şi asume riscuri, de vreme ce el culesese roadele indeciziei lui Napoleon Umilit de aceste demonstraţii de neputinţă şi, mai presus de orice, de înclinarea tot mai accentuată a echilibrului european într-o direcţie contrară Franţei, Napoleon a căutat să obţină o compensare pentru greşeala lui de calcul (potrivit căreia Austria avea să câştige războiul austro-prusian) făcând un caz din succesiunea la tronul Spaniei, care devenise vacant El a cerut din partea regelui Prusiei asigurarea că niciun prinţ de Hohenzollem (dinastia prusacă) nu avea să aspire la tron Era un alt gest lipsit de substanţă, capabil să producă în cel mai bun caz un succes de prestigiu fără nicio relevanţă pentru relaţiile de putere din Europa Centrală Nimeni n-a reuşit să-l atragă vreodată pe Bismarck într-o diplomaţie fără scop Cu una dintre mişcările sale iscusite, Bismarck a folosit luarea de atitudine a lui Napoleon pentru a-l ispiti să declare război Prusiei, în 1870 Cererea franceză către regele Prusiei să renunţe ca vreun membru al familiei sale să aspire vreodată la coroana Spaniei era într-adevăr provocatoare Însă bătrânul şi demnul rege Wilhelm I, în loc să-şi piardă cumpătul, l-a refuzat răbdător şi corect pe ambasadorul francez trimis să depună cererea Regele i-a trimis propria sa relatare asupra afacerii lui Bismarck, care i-a redactat telegrama eliminând orice cuvânt care ar fi transmis răbdarea şi decenţa cu care regele îl tratase de fapt pe ambasadorul francez  Bismarck, mult înainte vremii sale, a recurs atunci la o tehnică pe care oamenii de stat care i-au urmat au dezvoltat-o până la artă: a lăsat să se scurgă către presă aşa-numita ciornă a depeşei Versiunea redactată a telegramei regelui arăta ca o dojana regală la adresa Franţei Înfuriat, publicul francez a cerut război, pe care Napoleon i l-a oferit Prusia a câştigat repede şi decisiv, cu sprijinul tuturor celorlalte state germane De-acum era liber drumul spre desăvârşirea unificării Germaniei, proclamată, cam fără tact, de către conducătorii prusaci în 18 ianuarie 1871, în Sala Oglinzilor de la Versailles Napoleon înfăptuise revoluţia pe care o intenţionase, deşi consecinţele sale au fost exact opusul celor avute în vedere de el Harta Europei fusese într-adevăr redesenată, însă noul aranjament slăbise ireparabil influenţa Franţei, fără a-i aduce lui Napoleon renumele după care tânjea Napoleon încurajase revoluţia fără să-i înţeleagă consecinţele probabile Incapabil să evalueze relaţiile de forţă şi să le folosească, pentru a-şi atinge obiectivele pe termen lung, Napoleon a căzut la acest test Politica sa externă s-a prăbuşit nu pentru că lui Napoleon îi lipseau ideile, ci pentru că a fost incapabil să stabilească vreo ordine între multiplele sale aspiraţii sau vreo relaţie între ele şi realitatea ce lua fiinţă în jurul lui Râvnind la notorietate, Napoleon nu a avut niciodată măcar o linie politică de urmat În schimb, a fost propulsat de o ţesătură divergentă de obiective unele dintre ele destul de contradictorii Când s-a confruntat cu criza crucială a carierei sale, diversele impulsuri s-au anulat unele pe altele Napoleon a privit sistemul lui Metternich ca fiind umilitor pentru Franţa şi ca pe o constrângere la adresa ambiţiilor sale A avut succes în dezintegrarea Sfintei Alianţe, provocând o fisură între Austria şi Rusia în timpul Războiului Crimeii Dar nu a ştiut ce să facă cu triumful lui Din 1852 până în 1871, pe parcursul reorganizării ordinii europene, a domnit un relativ haos Când această perioadă a luat sfârşit, Germania a apărut ca cea mai mare putere de pe continent Legitimitatea principiul unităţii conducătorilor conservatori, care îndulcise asprimea sistemului echilibrului puterii în timpul lui Metternich s-a transformat într-o vorbă goală Napoleon însuşi contribuise la toate aceste transformări Supraestimând forţa Franţei, el încurajase toate revoltele, convins că le putea folosi în avantajul Franţei În cele din urmă, politica internaţională a ajuns să se bazeze pe forţa brută Şi, într-o asemenea lume, între imaginea Franţei despre sine ca naţiune dominantă în Europa şi capacitatea ei de a se ridica la înălţimea acestei imagini a existat o prăpastie inerentă prăpastie care a măcinat politica Franţei până la ora actuală, în timpul domniei lui Napoleon, faptul s-a vădit în incapacitatea împăratului de a-şi transpune în viaţă eternele propuneri privind convocarea unui congres european pentru revizuirea hărţii Europei Napoleon a convocat congrese după Războiul Crimeii din 1856, înainte de războiul italian din 1859, în timpul revoltei poloneze din 1863, în timpul războiului danez din 1864 şi înainte de războiul austro-prusian din 1866 încercând întotdeauna să obţină la masa discuţiilor revizuirea frontierelor, pe care el niciodată nu le-a definit exact şi pentru care nu era pregătit să-şi asume riscul unui război Problema lui Napoleon era că el nu avea destulă tărie pentru a insista şi că schemele sale erau prea radicale pentru a dicta consensul Înclinarea Franţei spre asocierea cu ţări, dispuse să-i accepte rolul conducător, fusese un factor constant în politica externă franceză de după Războiul Crimeii Incapabilă să domine o alianţă cu Marea Britanie, Germania, Rusia sau Statele Unite şi considerând statele tinere incompatibile cu noţiunea sa de grandoare naţională şi cu rolul ei mesianic în lume, Franţa căutase să conducă în cadrul unor pacte cu puteri mai mici cu Sardinia, România şi statele germane mijlocii în secolul al XIX-lea, cu Cehoslovacia, Iugoslavia şi România în perioada interbelică Aceeaşi atitudine s-a regăsit în politica externă franceză după de Gaulle La un secol după războiul franco-prusian, coşmarul Franţei a continuat să fie problema unei Germanii mai puternice Franţa a făcut alegerea curajoasă de a căuta prietenia temutului şi invidiatului său vecin Totuşi, logica geopolitică ar fi sugerat ca Franţa să încerce să strângă legăturile cu Statele Unite – fie şi numai pentru a-şi spori opţiunile Orgoliul francez, însă, a împiedicat acest lucru, conducând Franţa spre căutarea, uneori donquijotească, a unei grupări ocazional a oricărei grupări – pentru a contrabalansa Statele Unite cu un consorţiu european, chiar cu preţul eventualei preeminenţe a Germaniei În perioada modernă, Franţa a acţionat din timp în timp ca un fel de opoziţie parlamentară faţă de conducerea exercitată de America, încercând să facă din Comunitatea Europeană un lider mondial alternativ şi cultivând legături cu state pe care le putea domina sau pe care credea că le poate domina După sfârşitul domniei lui Napoleon al III-lea, Franţei i-a lipsit fie puterea de a-şi impune aspiraţiile universaliste, moştenire a Revoluţiei franceze, fie arena în care să-şi afle un debuşeu adecvat zelului ei misionar Vreme de mai bine de un secol, Franţa a găsit dificil de acceptat faptul că acele condiţii obiective – pentru preeminenţa pe care i-o câştigase Richelieu – dispăruseră odată cu realizarea în Europa a consolidării naţionale Stilul perdant al diplomaţiei sale se datorase în mare măsură încercării conducătorilor ei de a-i perpetua rolul de centru al politicii europene, într-un mediu ambiant tot mai puţin prielnic unor asemenea aspiraţii Este o ironie faptul ca ţara care a inventat raison d’état să fi fost nevoită să se ocupe, pentru o bună parte a unui secol, de încercarea de a-şi aduce aspiraţiile la nivelul posibilităţilor Distrugerea sistemului de la Viena, pe care o începuse Napoleon, a fost desăvârşită de Bismarck Bismarck şi-a câştigat poziţia politică de frunte, ca adversar arhiconservator al revoluţiei liberale de la 1848 El a fost, de asemenea, primul conducător care a introdus votul masculin universal în Europa, împreună cu cel mai cuprinzător sistem de bunăstare socială, pe care avea să-l cunoască lumea vreme de 60 de ani În 1848, Bismarck a combătut cu înverşunare oferta de a prelua coroana imperială germană făcută regelui Prusiei de parlamentul ales Dar peste numai ceva mai mult de două decenii, avea să înmâneze el însuşi această coroană imperială unui rege prusac, la terminarea procesului de unificare a naţiunii germane – realizat pe baza respingerii principiilor liberale şi pe capacitatea Prusiei de a-şi impune voinţa prin forţă Această uimitoare realizare a făcut ca ordinea internaţională să revină la nesfârşitele competiţii din secolul al XVIII-lea, acum mult mai periculoase datorită tehnologiei industriale şi capacităţii de mobilizare a unor vaste resurse naţionale Nici vorbă nu mai era de discuţii despre unitatea capetelor încoronate sau de armonie între vechile state ale Europei Subordonată conceptului de Realpolitik, promovat de Bismarck, politica externă a devenit o competiţie de forţă Realizările lui Bismarck au fost la fel de neobişnuite ca şi personalitatea sa Omul din „sânge şi fier” scria o proză de o extraordinară simplitate şi frumuseţe, iubea poezia şi îşi copia în jurnal pagini din Byron Omul de stat, care ridica în slăvi Realpolitik, avea un deosebit simţ al proporţiilor, care transforma puterea într-un instrument al autoînfrânării Ce este revoluţionarul? Dacă răspunsul la această întrebare ar fi lipsit de ambiguităţi, puţini revoluţionari ar reuşi Fiindcă revoluţionarii aproape întotdeauna pornesc de pe o poziţie inferioară Reuşesc să iasă la lumină datorită faptului că ordinea existentă nu este în stare să-şi înţeleagă propria vulnerabilitate Aceasta este adevărat mai ales când provocarea revoluţionară îşi face apariţia nu printr-un marş asupra Bastiliei, ci în veşminte conservatoare Puţine instituţii au mijloace de apărare împotriva celor ce inspiră sentimentul că le vor proteja La fel a fost şi cu Otto von Bismarck Şi-a început viaţa în perioada de înflorire a sistemului lui Metternich, într-o lume constituită din trei elemente majore: echilibrul european al puterii, un echilibru intern german între Austria şi Prusia şi un sistem de alianţe bazat pe unitatea valorilor conservatoare Timp de o generaţie după reglementarea de la Viena, tensiunile internaţionale au rămas scăzute, deoarece toate statele importante îşi percepeau supravieţuirea reciprocă ca pe o miză şi deoarece aşa-numitele Curţi Răsăritene ale Prusiei, Austriei şi Rusiei aveau respect unele faţă de valorile celorlalte Bismarck a sfidat toate aceste premise  El era convins că Prusia devenise cel mai puternic stat german şi nu avea nevoie de Sfânta Alianţă ca legătură cu Rusia Pentru aceasta, interesele naţionale comune asigurau o legătură adecvată, iar prusaca Realpolitik se putea substitui unităţii conservatoare Bismarck considera Austria un obstacol în calea misiunii germane a Prusiei, nu un partener la îndeplinirea ei Contrar opiniilor aproape tuturor contemporanilor săi, cu excepţia poate a prim ministrului piemontez Cavour, Bismarck a tratat diplomaţia agitată a lui Napoleon mai degrabă ca pe o ocazie, decât ca pe o ameninţare strategică Când Bismarck a ţinut în 1850 un discurs, în care ataca părerea încetăţenită că unitatea germană necesita înfiinţarea unor instituţii parlamentare, sprijinitorii săi conservatori nu şi-au dat seama de la bun început că ceea ce auzeau era înainte de orice o provocare la adresa premiselor conservatoare ale sistemului lui Metternich: Onoarea Prusiei nu înseamnă ca noi să jucăm în întreaga Germanie rolul lui Don Quijote pentru celebrităţi parlamentare ofensate, care îşi consideră ameninţate constituţiile locale Eu caut onoarea Prusiei prin menţinerea Prusiei deoparte de orice legătură dezonorantă cu democraţia şi neadmiţând vreodată să se întâmple ceva în Germania fără permisiunea Prusiei… Aparent, atacul lui Bismarck la adresa liberalismului era o aplicaţie a filosofiei lui Metternich Totuşi, el conţinea o diferenţă hotărâtoare de accent Sistemul lui Metternich se bazase pe premisa că Prusia şi Austria împărtăşeau o anumită angajare faţă de instituţiile conservatoare şi aveau nevoie una de cealaltă pentru a înfrânge tendinţele democratice Bismarck voia să spună că Prusia îşi putea impune unilateral preferinţele; că Prusia putea fi conservatoare la ea acasă, fără să-şi lege politica externă de Austria sau de oricare alt stat conservator; şi că nu avea nevoie de nicio alianţă pentru a face faţă revoltelor interne În Bismarck, Habsburgii au întâmpinat aceeaşi provocare cu care li se înfăţişase Richelieu o politică lipsită de orice sistem de valori, cu excepţia gloriei statului Şi, exact ca şi cu Richelieu, ei n-au ştiut cum să o trateze şi nici măcar cum să-i înţeleagă natura Dar cum avea Prusia să susţină Realpolitik de una singură, în centrul continentului? După 1815, răspunsul Prusiei fusese aderarea la Sfânta Alianţă cu aproape orice preţ; răspunsul lui Bismarck a fost exact contrariul – să-şi întărească alianţele şi relaţiile în toate direcţiile, astfel ca Prusia să fie întotdeauna mai aproape de fiecare dintre părţile în dispută, decât erau acestea una faţă de alta În acest fel, o poziţie de aparentă izolare permitea Prusiei să manipuleze angajamentele celorlalte puteri şi să-şi vândă sprijinul celui care oferea cel mai mult În optica lui Bismarck, Prusia era într-o poziţie destul de puternică pentru a pune în practică o asemenea politică, deoarece avea puţine interese de politică externă în afara celui de a-şi întări poziţia în interiorul Germaniei Toate celelalte puteri aveau aranjamente mai complicate: Marea Britanie nu avea numai grija imperiului ei, ci şi pe aceea a echilibrului general al puterii; Rusia exercita presiuni simultan în Europa de Est, Asia şi Imperiul otoman; Franţa avea pe mână un nou-descoperit imperiu, ambiţii în Italia şi o aventură în Mexic; iar Austria era preocupată de Italia şi Balcani şi de rolul ei conducător în Confederaţia germană Deoarece politica Prusiei era atât de concentrată asupra Germaniei, ea nu avea, într-adevăr, nicio neînţelegere majoră cu vreo altă putere cu excepţia Austriei, iar în acel moment neînţelegerea cu Austria exista în primul rând în mintea lui Bismarck Mişcarea de nealiniere, pentru a folosi un termen modern, era echivalentul funcţional al politicii lui Bismarck de vânzare a cooperării Prusiei, pe ceea ce el percepea drept piaţă: Situaţia actuală ne obligă să nu ne angajăm înaintea celorlalte puteri Nu suntem în stare să modelăm relaţiile dintre Marile Puteri aşa cum vrem noi, dar ne putem păstra libertatea de acţiune pentru a folosi în avantajul nostru acele relaţii de care ne lovim… Relaţiile noastre cu Austria, Anglia şi Rusia nu furnizează obstacole în calea bunei înţelegeri cu vreuna dintre aceste puteri Doar relaţiile cu Franţa necesită atenţie specială pentru a ne păstra deschisă opţiunea de a ne înţelege cu ea la fel de bine ca şi cu celelalte puteri… Aluzia la bunele relaţii cu Franţa lui Bonaparte implica disponibilitatea de renunţare la orice ideologie, pentru a da mână liberă Prusiei întru alierea cu orice ţară (indiferent de tipul instituţiilor sale interne), care îi putea promova interesele Politica lui Bismarck a marcat o revenire la principiile lui Richelieu, care, deşi cardinal al Bisericii, se opusese Sfântului împărat roman catolic, atunci când interesele Franţei i-o ceruseră În mod similar, Bismarck, deşi conservator prin convingeri personale, a stricat prietenia cu maeştrii săi conservatori, ori de câte ori părea că principiile lor legitimiste restrângeau libertatea de acţiune a Prusiei Acest dezacord a atins un punct critic în 1856, când Bismarck, pe atunci ambasador al Prusiei în Confederaţia germană, şi-a dezvoltat opinia ca Prusia să fie mai apropiată de Napoleon al III-lea care, în ochii conservatorilor prusaci, era un uzurpator al prerogativelor legitime ale regelui A-1 prezenta pe Napoleon drept potenţial interlocutor al Prusiei depăşea puterea de tolerare a electoratului conservator, care lansase şi sprijinise cariera diplomatică a lui Bismarck Noua filosofie a lui Bismarck a fost întâmpinată cu aceeaşi neîncredere furioasă şi printre susţinătorii săi de odinioară, pe care şi Richelieu îi înfruntase cu două secole mai înainte – când avansase pe atunci revoluţionara teză că raison d’état trebuia să aibă întâietate asupra religiei şi aceeaşi cu care, în timpurile noastre, avea să fie întâmpinată politica lui Richard Nixon de destindere faţă de Uniunea Sovietică Pentru conservatori, Napoleon al III-lea reprezenta ameninţarea unei noi runde de expansionism francez şi, mai important, simboliza reafirmarea detestatelor principii ale Revoluţiei franceze Bismarck nu a contestat analiza conservatoare făcută lui Napoleon, mai mult decât a negat Nixon interpretarea conservatoare a mobilurilor comuniste Bismarck vedea în neastâmpăratul conducător francez, precum Nixon în decrepita conducere sovietică (vezi capitolul 28), atât o şansă, cât şi un pericol El considera că Prusia era mai puţin vulnerabilă decât Austria, în faţa expansionismului sau a Revoluţiei franceze Şi nici nu accepta opinia preponderentă referitoare la viclenia lui Napoleon, observând cu sarcasm că abilitatea de a-i admira pe ceilalţi nu era punctul său forte Cu cât se temea mai tare de Napoleon, cu atât trebuia Austria să facă Prusiei concesii mai multe şi cu atât creştea flexibilitatea diplomatică a acesteia din urmă Motivele rupturii dintre Bismarck şi conservatorii prusaci au fost în mare măsură aceleaşi cu cele ale disputei dintre Richelieu şi criticii săi clericali, diferenţa principală constând în insistenţa conservatorilor prusaci de a se concentra asupra principiilor politice universale, nu asupra principiilor religioase universale Bismarck susţinea că puterea îşi asigura propria legitimitate; conservatorii susţineau că legitimitatea reprezenta o valoare ce trecea de calculele puterii Bismarck credea că o evaluare corectă a puterii implica o doctrină a autolimitării; conservatorii insistau că numai principiile morale puteau limita în ultimă instanţă pretenţiile puterii Conflictul evoca un schimb bătăios de scrisori de la sfârşitul anilor 1850, dintre Bismarck şi bătrânul său mentor Leopold von Gerlach, aghiotantul militar al regelui prusac, căruia Bismarck îi datora totul – prima sa numire diplomatică, accesul la curte, întreaga sa carieră Polemica dintre cei doi bărbaţi a început atunci când Bismarck i-a trimis lui Gerlach recomandarea ca Prusia să elaboreze o opţiune diplomatică orientată spre Franţa, împreună cu o scrisoare însoţitoare în care aşeza utilitatea deasupra ideologiei: Nu pot scăpa de logica ineluctabilă a faptului că Austria zilelor noastre nu ne poate fi prietenă Atâta vreme cât Austria nu acceptă o delimitare a sferelor de influenţă în Germania, noi trebuie să anticipăm o competiţie cu ea, prin intermediul diplomaţiei şi al minciunilor în vreme de pace, cu folosirea oricărei ocazii de a da o coup de grace  Gerlach, însă, respingea ideea că avantajul strategic putea justifica abandonarea principiilor, mai ales când era vorba de un Bonaparte El a recomandat remediul lui Metternich – ca Prusia să se strângă împreună Austria şi Rusia şi să refacă Sfânta Alianţă pentru a spori izolarea Franţei2* Ce găsea Gerlach şi mai de neînţeles era o altă propunere a lui Bismarck, privind invitarea lui Napoleon la manevrele unui corp de armată prusac, pentru că „această dovadă de bune relaţii cu Franţa… ne-ar spori influenţa în toate relaţiile diplomatice” Sugerarea ideii ca un Bonaparte să participe la manevrele Prusiei a provocat o adevărată explozie din partea lui Gerlach: „Cum poate un om de inteligenţa dumitale să-şi sacrifice principiile pentru un individ precum acest Napoleon? Napoleon este duşmanul nostru firesc ” Dacă Gerlach ar fi văzut comentariul cinic al lui Bismarck pe marginea scrisorii sale „Ce-i cu asta?” şi-ar fi păstrat pentru el următoarea scrisoare, în care îşi reafirma principiile antirevoluţionare, de o viaţă aceleaşi care-l conduseseră la sprijinirea Sfintei Alianţe şi la susţinerea materială a începutului carierei lui Bismarck: Principiul meu politic este şi rămâne războiul împotriva revoluţiei Nu ai să-l convingi pe Bonaparte că nu se află de partea revoluţionară Iar el nu va sta de nicio altă parte deoarece este limpede că obţine avantaje din asta… Aşadar, dacă principiul meu de a mă opune revoluţiei este corect… trebuie să fie aplicat şi în practică  Cu toate acestea, Bismarck era în dezacord cu Gerlach nu pentru că nu îl înţelegea, cum presupunea Gerlach, ci pentru că îl înţelegea prea bine Pentru Bismarck, Realpolitik depindea de flexibilitatea şi de abilitatea de a exploata orice opţiune ivită, fără constrângeri ideologice Exact cum făcuseră apărătorii lui Richelieu, Bismarck a transferat disputa asupra unui singur principiu, împărtăşit de amândoi, şi anume unul care îl plasa pe Gerlach în dezavantaj clar – importanţa primordială a patriotismului prusac Insistenţa lui Gerlach asupra unităţii intereselor conservatoare era, potrivit lui Bismarck, incompatibilă cu loialitatea faţă de ţara lor: Franţa mă interesează numai în măsura în care afectează situaţia ţării mele şi noi putem face politică numai cu Franţa care există… Ca persoană romantică, pot să vărs o lacrimă pentru soarta lui Henric al V-lea (pretendentul Bourbon); ca diplomat, aş fi slujitorul lui dacă aş fi francez, dar aşa cum stau lucrurile, Franţa, independent de cine se întâmplă să o conducă, este pentru mine un pion pe care nu îl pot evita pe tabla de şah a diplomaţiei, unde nu am altă datorie decât să-l servesc pe regele meu şi să servesc ţara mea [sublinierea lui Bismarck] Nu îmi pot împăca simpatiile şi antipatiile personale faţă de puterile străine cu sentimentul datoriei în materie de politică externă; cu adevărat văd în ele germenele neloialităţii faţă de suveranul şi ţara pe care le servesc  Cum avea să răspundă un tradiţionalist prusac ideii că patriotismul prusac era mai presus de principiul legitimităţii şi că, dacă împrejurările o cereau, credinţa unei generaţii întregi în unitatea valorilor conservatoare se putea învecina cu neloialitatea? Bismarck a tăiat implacabil orice posibilitate intelectuală de scăpare, respingând anticipat argumentul lui Gerlach că legitimitatea era interesul naţional al Prusiei şi că, prin urmare, Napoleon era duşmanul etern al acesteia: …aş putea nega asta – dar chiar şi dacă aveaţi dreptate nu aş considera că este politic înţelept să aduc la cunoştinţa altor state temerile noastre din vreme de pace Până la apariţia rupturii pe care o preziceţi, am să consider că este util să încurajez credinţa… că tensiunea în relaţiile cu Franţa nu este o deformaţie organică a noastră… Cu alte cuvinte, Realpolitik cerea flexibilitate tactică, iar interesul naţional prusac cerea menţinerea deschisă a opţiunii de a încheia un târg cu Franţa Poziţia de negociere a unei ţări depinde de opţiunile pe care este percepută ca avându-le A le închide uşurează calculele adversarilor şi le îngreunează pe cele ale practicienilor în Realpolitik Ruptura dintre Gerlach şi Bismarck a devenit inevitabilă în 1860, când s-a pus în discuţie atitudinea Prusiei faţă de războiul dintre Franţa şi Austria pentru Italia Pentru Gerlach, războiul spulberase toate îndoielile că adevăratul ţel al lui Napoleon era să pregătească scena pentru o agresiune în stilul primului Bonaparte De aceea, Gerlach a îndemnat Prusia să sprijine Austria În schimb, Bismarck a văzut ocazia aşteptată – ca, în situaţia în care Austria era obligată să se retragă din Italia, faptul să fie folosit ca precedent pentru eventuala alungare a ei şi din Germania Pentru Bismarck, convingerile generaţiei lui Metternich se transformaseră într-un periculos set de inhibiţii: Rezist sau cad odată cu suveranul meu, chiar dacă, în opinia mea, se distruge prosteşte, dar pentru mine Franţa rămâne Franţa, fie că este guvernată de Napoleon sau de Sf Ludovic, iar Austria este pentru mine o ţară străină… Ştiu că veţi răspunde că faptul şi dreptul nu pot fi separate, că o politică prusacă adecvat concepută cere castitate în afacerile externe chiar şi din punctul de vedere al utilităţii Sunt gata să discut cu dumneavoastră punctul de vedere al utilităţii; dar dacă stabiliţi o antinomie între drept şi revoluţie, creştinism şi infidelitate, Dumnezeu şi diavol, nu pot argumenta mai departe şi pot spune doar atât: Nu sunt de aceeaşi părere cu dumneavoastră şi judecaţi în mine ceea ce nu puteţi dumneavoastră judeca  Această amară declaraţie de credinţă era echivalentul funcţional al afirmaţiei lui Richelieu că, de vreme ce sufletul este nemuritor, omul trebuie să se supună doar judecăţii lui Dumnezeu, însă statele, fiind pieritoare, nu pot fi judecate decât după ceea ce fac Ca şi Richelieu, Bismarck nu respingea opţiunile morale ale lui Gerlach ca acte personale de credinţă – probabil că împărtăşea multe dintre ele; dar le nega relevanţa în raport cu îndatoririle de om de stat, făcând distincţie între convingerile personale şi Realpolitik: Nu eu am căutat să intru în serviciul regelui… Dumnezeu, care m-a plasat pe neaşteptate în această poziţie, probabil că mai curând îmi va arăta calea de ieşire decât să-mi lase sufletul să piară Aş supraestima valoarea acestei vieţi în mod ciudat… dacă nu aş avea convingerea că după 30 de ani va fi irelevant pentru mine ce succes politic am realizat eu sau ţara mea în Europa Mă pot gândi chiar la ideea că într-o bună zi «necredincioşii iezuiţi» vor stăpâni marca Brandenburg [inima Prusiei] împreună cu un absolutism bonapartist… Sunt copilul unei epoci diferite de a dumneavoastră, dar unul la fel de onest cu mine însumi ca şi dumneavoastră faţă de propriul sine  Această stranie premoniţie a destinului Prusiei de peste un secol nu a mai primit nicicând răspuns din partea omului căruia Bismarck îi datora cariera Bismarck era într-adevăr copilul unei alte epoci decât cea a mentorului său de odinioară Bismarck aparţinea erei Realpolitik, Gerlach fusese format de perioada lui Metternich Sistemul lui Metternich oglindise concepţia secolului al XVIII-lea despre univers ca un orologiu măreţ, cu piese complicat angrenate, în care defectarea uneia dintre componente însemna deranjarea interacţiunii celorlalte Bismarck reprezenta noua eră atât în ştiinţă, cât şi în politică El nu vedea universul ca pe un echilibru mecanic, ci – în versiunea sa modernă – ca fiind alcătuit din particule în curgere, al căror impact una asupra celorlalte creează ceea ce este perceput drept realitate Filosofia biologică înrudită cu a sa era teoria evoluţionistă a lui Darwin, bazată pe ideea supravieţuirii celor mai bine adaptaţi Animat de asemenea convingeri, Bismarck a proclamat relativitatea tuturor credinţelor, inclusiv a credinţei în veşnicia propriei sale ţări În lumea guvernată de Realpolitik, era datoria omului de stat să evalueze ideile drept forţe în relaţie cu toate celelalte forţe relevante în luarea deciziilor; iar diferitele elemente trebuiau a fi judecate după cât de bine puteau servi interesului naţional, nu potrivit ideologiilor preconcepute Totuşi, oricât de dură ar fi putut apărea filosofia lui Bismarck, ea era clădită în jurul unui crez la fel de imposibil de dovedit ca şi premisele lui Gerlach – anume că o analiză atentă a unui set dat de circumstanţe conducea necesarmente pe toţi oamenii de stat la aceleaşi concluzii Exact după cum Gerlach găsea de neconceput că principiul legitimităţii putea inspira mai mult de o singură interpretare, era peste puterea de înţelegere a lui Bismarck că oamenii de stat se puteau deosebi prin modul lor de a aprecia interesul naţional Datorită extraordinarei sale capacităţi de a sesiza nuanţele puterii şi ramificaţiile ei, Bismarck a fost în stare ca pe parcursul vieţii sale să schimbe constrângerile filosofice ale sistemului lui Metternich printr-o politică a înfrânării autoimpuse Dat fiind că aceste nuanţe nu le-au fost la fel de evidente succesorilor şi imitatorilor lui Bismarck, aplicarea literală a Realpolitik a condus la dependenţa excesivă a acestora de puterea militară şi, de aici, la cursa înarmărilor şi cele două războaie mondiale Succesul este uneori atât de greu de sesizat, încât oamenii de stat care au parte de el arareori se ostenesc să gândească la faptul că el îşi poate impune propriile dezavantaje Astfel, la începutul carierei sale, Bismarck a fost în principal preocupat să aplice Realpolitik pentru a distruge lumea pe care o găsise, dominată încă în mare măsură de principiile lui Metternich Aceasta cerea ca Prusia să se dezbare de ideea că rolul conducător al Austriei în Germania era vital pentru securitatea Prusiei şi menţinerea valorilor conservatoare Oricât de adevărat ar fi fost acest lucru la momentul Congresului de la Viena, la mijlocul secolului al XIX-lea Prusia nu mai avea nevoie de alianţa Austriei pentru a-şi păstra stabilitatea internă sau liniştea în Europa Într-adevăr, potrivit lui Bismarck, iluzia că e nevoie de o alianţă cu Austria servea mai presus de orice la inhibarea Prusiei de a-şi urmări ţelul final – unificarea Germaniei După cum o vedea Bismarck, istoria Prusiei abunda în dovezi care îi susţineau pretenţia de a deţine supremaţia în Germania şi de a fi capabilă să stea pe picioarele ei Fiindcă Prusia nu era doar unul dintre statele germane Oricât de conservatoare era politica sa internă, aceasta nu putea diminua strălucirea pe care Prusia o acumulase, prin extraordinarele ei sacrificii din timpul războaielor de eliberare de sub Napoleon Era ca şi cum înseşi contururile Prusiei – o serie de enclave cu forme ciudate, întinzându-se de-a curmezişul câmpiei nord-germane, de la Vistula până la vest de Rin o destinaseră să conducă lupta pentru unitatea germană, până şi în ochii liberalilor Bismarck, însă, a mers şi mai departe El a sfidat ideea încetăţenită care identifica naţionalismul cu liberalismul, sau cel puţin afirmaţia că unitatea germană nu putea fi realizată decât prin instituţii liberale: Prusia a devenit măreaţă nu prin liberalism şi influenţa liber-cugetătorilor, ci printr-o succesiune de guvernanţi puternici, hotărâţi şi înţelepţi, care au gospodărit cu grijă resursele militare şi financiare ale statului şi le-au ţinut laolaltă în propriile lor mâini pentru a le azvârli cu un curaj necruţător pe arena politicii europene îndată ce s-a ivit o ocazie favorabilă… Bismarck s-a bizuit nu pe principiile conservatoare, ci pe caracterul unic al instituţiilor prusace; el a clădit pretenţiile Prusiei la asumarea conducerii în Germania mai curând pe propria ei forţă, decât pe valori universale Potrivit convingerilor lui Bismarck, instituţiile erau atât de impenetrabile la influenţa din afară, încât Prusia putea exploata curentele democratice ale epocii ca instrumente ale politicii externe, ameninţând cu încurajarea unei mai mari libertăţi de expresie pe plan intern fără să conteze că niciun rege prusac nu practicase o asemenea politică vreme de cel puţin patru decenii: Sentimentul de siguranţă că regele rămâne stăpân în ţara sa chiar dacă întreaga lui armată se află în afara graniţelor nu este împărtăşit ca în Prusia de niciun alt stat de pe continent şi, mai cu seamă, de nicio altă putere germană Aceasta creează posibilitatea de a accepta o evoluţie a afacerilor publice mult mai conformă cu cerinţele actuale… Autoritatea regală în Prusia este atât de ferm stabilită, încât guvernul poate să încurajeze fără niciun risc o activitate parlamentară mult mai vioaie şi, prin aceasta, să exercite presiuni asupra condiţiilor din Germania  Bismarck a respins convingerea lui Metternich conform căreia sentimentul comun al vulnerabilităţii lor interne impunea asocierea strânsă a celor trei Curţi Răsăritene Situaţia se prezenta exact invers De vreme ce Prusia nu era ameninţată de revolte interne, tocmai coeziunea ei putea fi folosită ca o armă pentru subminarea reglementării de la Viena prin ameninţarea celorlalte puteri, mai ales Austria, cu politici capabile să aţâţe la revolte interne Pentru Bismarck, forţa instituţiilor guvernamentale, militare şi financiare ale Prusiei deschidea calea întâietăţii Prusiei în Germania Când a fost numit ambasador în Adunarea Confederaţiei, în 1852, şi ambasador la Skt Petersburg, în 1858, Bismarck s-a ridicat la poziţii care i-au permis să-şi susţină ideile politice Rapoartele sale, strălucit scrise şi remarcabil de consistente, au îndemnat la o politică externă bazată nici pe sentiment, nici pe legitimitate, ci pe evaluarea corectă a puterii În această manieră, Bismarck a revenit la tradiţia unor cârmuitori ai secolului al XVIII-lea, precum Ludovic al XIV-lea şi Frederic cel Mare Sporirea influenţei statului a devenit principalul, dacă nu unicul obiectiv, temperat doar de forţele masate împotriva lui: …O politică sentimentală nu se bucură de reciprocitate Este o particularitate exclusiv prusacă  …Pentru numele lui Dumnezeu, nicio alianţă sentimentală în care conştiinţa săvârşirii de fapte bune furnizează singura răsplată pentru sacrificiul nostru  …Politica este arta posibilului, ştiinţa relativului  Nici regele însuşi nu are dreptul să subordoneze interesele statului simpatiilor sau antipatiilor sale personale  Potrivit aprecierii lui Bismarck, politica externă avea o bază aproape ştiinţifică, făcând posibilă analizarea interesului naţional în termenii criteriilor obiective Într-un asemenea calcul, Austria apărea ca o ţară străină, nu fraternă, şi mai presus de orice ca un obstacol în calea binemeritatului loc al Prusiei în Germania: „Politica noastră nu are alt câmp de desfăşurare decât Germania şi exact acesta este cel pe care Austria crede din răsputeri că trebuie să îl ceară pentru ea însăşi… Noi ne lipsim reciproc de aerul care ne trebuie pentru a respira… Este un fapt care nu poate fi ignorat, oricât de inoportun ar fi ” Primul rege prusac pe care Bismarck l-a servit ca ambasador, Frederic Whilhelm al IV-lea, a fost sfâşiat între conservatorismul legitimist al lui Gerlach şi oportunităţile inerente specifice acelui Realpolitik al lui Bismarck Bismarck insista că aprecierea personală acordată de rege tradiţionalului stat german preeminent nu trebuia să inhibe politica prusacă De vreme ce Austria nu avea să accepte niciodată hegemonia prusacă asupra Germaniei, strategia lui Bismarck era să slăbească Austria cu orice ocazie În 1854, în timpul Războiului Crimeii, Bismarck a sugerat ca Prusia să exploateze ruptura Austriei cu Rusia şi să o atace pe cea care încă mai era partenera Prusiei în Sfânta Alianţă, fără vreo justificare mai bună decât oportunitatea momentului: Dacă am reuşi să aducem Viena la concluzia că nu trebuie să considere un atac al Prusiei asupra Austriei ca pe ceva cu totul improbabil, am auzi în curând lucruri mai delicate dintr-acolo… În 1859, în timpul războiului Austriei cu Franţa şi Piemontul, Bismarck a revenit la aceeaşi temă: Situaţia actuală ne oferă încă o dată marele premiu dacă lăsăm ca războiul dintre Austria şi Franţa să se instaureze bine, ca apoi să ne deplasăm spre sud cu armata noastră, luând bornele de frontieră în raniţe pentru a nu le mai împlânta iar până nu atingem Lacul Constanţa sau măcar regiunile unde confesiunea protestantă încetează să mai fie predominantă  Metternich ar fi considerat asta o erezie, dar Frederic cel Mare ar fi aplaudat adaptarea ingenioasă făcută de un învăţăcel propriei sale raţiuni fundamentale de cucerire a Sileziei Bismarck a supus echilibrul european al puterii aceleiaşi analize reci, relativiste, făcută situaţiei interne a Germaniei În toiul Războiului Crimeii, Bismarck a conturat principalele opţiuni ale Prusiei: Avem în faţă trei posibilităţi: (1) O alianţă cu Rusia; şi este întotdeauna o prostie să jurăm pe loc că nu vom merge niciodată alături de Rusia Chiar şi dacă ar fi adevărat, trebuie să ne păstrăm opţiunea şi să o folosim ca ameninţare (2) O politică în care ne aruncăm în braţele Austriei şi ne compensăm pe socoteala confederaţilor trădători [germani] (3) O schimbare de cabinet spre stânga, prin care să devenim repede într-atât de «occidentali», încât să derutăm Austria cu totul  În aceeaşi depeşă diplomatică erau enumerate ca opţiuni prusace la fel de valabile: o alianţă cu Rusia împotriva Franţei (de presupus că pe baza unei comunităţi de interese conservatoare); un aranjament cu Austria împotriva statelor germane secundare (şi probabil împotriva Rusiei); şi o trecere la liberalism, îndreptat în plan intern împotriva Austriei şi a Rusiei (probabil în combinaţie cu Franţa) Ca şi Richelieu, Bismarck se simţea pe deplin liber în alegerea partenerilor, fiind gata să se alieze cu Rusia, Austria sau Franţa; alegerea depindea în întregime de care dintre ele putea servi mai bine interesului naţional al Prusiei Deşi un adversar înverşunat al Austriei, Bismarck era gata să exploreze un aranjament cu Viena în schimbul unor compensaţii corespunzătoare în Germania Şi, cu toate că era un arhiconservator în afacerile interne, Bismarck nu vedea niciun obstacol în a schimba politica internă a Prusiei spre stânga, atâta vreme cât aceasta servea unui obiectiv de politică externă Fiindcă politica internă era şi ea un instrument al Realpolitik Încercări de a înclina balanţa puterii fuseseră făcute, desigur, chiar şi în zilele bune ale sistemului lui Metternich Atunci, însă, orice efort trebuia făcut, pentru a legitima schimbarea, prin mijloacele consensului european Sistemul lui Metternich a căutat să se adapteze mai degrabă prin congrese europene decât printr-o politică de ameninţări şi contraameninţări Bismarck ar fi fost ultimul care să respingă eficacitatea consensului moral Însă pentru el, acesta era un singur element de putere printre multe altele Stabilitatea ordinii internaţionale depindea anume de această nuanţă Exercitarea de presiuni pentru schimbare fără a ajunge la a arăta un pretins devotament faţă de relaţiile stabilite prin tratatele existente faţă de valorile comune sau faţă de Concertul Europei marca o revoluţie diplomatică, în timp, transformarea puterii în unic criteriu a condus naţiunile la angajarea în cursa înarmărilor şi în politici externe bazate pe confruntări Vederile lui Bismarck au rămas onorabile atâta vreme cât elementul cheie al reglementării de la Viena – unitatea curţilor conservatoare ale Prusiei, Austriei şi Rusiei – s-a menţinut intact şi atâta timp cât Prusia nu a îndrăznit să rupă ea însăşi această unitate Sfânta Alianţă s-a dezintegrat pe neaşteptate şi destul de rapid după Războiul Crimeii, când Austria a abandonat abilul anonimat, prin care Metternich îndepărtase crizele de anemicul său imperiu, şi după multe ezitări s-a alăturat adversarilor Rusiei Bismarck a înţeles imediat că Războiul Crimeii făcuse posibilă o revoluţie diplomatică „Ziua socotelilor”, a spus el, „va veni cu siguranţă, chiar dacă vor mai trece câţiva ani ” Într-adevăr, poate că cel mai important document referitor la Războiul Crimeii a fost o depeşă diplomatică expediată de Bismarck, ce analiza situaţia la terminarea războiului, în 1856 Simptomatic, depeşa vădea o perfectă flexibilitate a metodei diplomatice şi o totală lipsă de scrupule în urmărirea oportunităţilor Istoriografia germană a numit, pe bună dreptate, raportul lui Bismarck „Prachtbericht”, sau „Magistrala Depeşă” Deoarece în ea era strânsă esenţa Realpolitik, cu toate că tot a fost prea îndrăzneaţă pentru adresantul ei, prim ministrul prusac Otto von Manteuffel, ale cărui numeroase comentarii marginale arată că acesta a fost departe de a fi convins de conţinutul ei Bismarck începea cu o expunere a extraordinar de favorabilei poziţii a lui Napoleon, de la sfârşitul Războiului Crimeii De acum înainte, nota el, toate statele Europei vor căuta prietenia Franţei, niciuna cu mai mari perspective de succes decât Rusia: O alianţă între Franţa şi Rusia este prea firească pentru a nu se produce… Până acum, fermitatea Sfintei Alianţe… a ţinut cele două state despărţite; dar odată cu moartea ţarului Nicolae I şi dizolvarea de către Austria a Sfintei Alianţe nu mai există nimic care să împiedice împăcarea naturală a celor două state lipsite de orice interese conflictuale  Bismarck a prezis că Austria intrase singură într-o capcană, din care nu avea să fie în stare a scăpa întrecându-se cu ţarul la fugă spre Paris Deoarece, pentru a-şi păstra sprijinul armatei sale, Napoleon avea nevoie de nişte elemente care să-i poată furniza la un anumit moment „un pretext nu prea arbitrar şi injust pentru intervenţie Italia este ideală pentru acest rol Ambiţiile Sardiniei, amintirea lui Bonaparte şi a lui Murat furnizează suficiente scuze, iar ura Austriei îi va netezi drumul ” Aceasta a fost, desigur, exact ce s-a întâmplat trei ani mai târziu Cum trebuia să se situeze Prusia în lumina inevitabilei viitoare cooperări franco-ruseşti şi a probabilului conflict franco-austriac? Potrivit sistemului lui Metternich, Prusia ar fi trebuit să-şi strângă alianţa cu Austria cea conservatoare, să cimenteze Confederaţia germană, să stabilească relaţii apropiate cu Marea Britanie şi să caute să îndepărteze Rusia de la pieptul lui Napoleon Bismarck a demolat pe rând toate aceste opţiuni Forţele de uscat ale Marii Britanii erau prea neglijabile pentru a fi de folos împotriva unei alianţe franco-ruse, Austria şi Prusia aveau să sfârşească prin a suporta şocul principal al luptei, iar Confederaţia germană nu putea nici ea contribui în mod real la sporirea forţei: Ajutată de Rusia, Prusia şi Austria, Confederaţia germană s-ar aduna probabil laolaltă, fiindcă ar crede în obţinerea victoriei chiar şi fără sprijinul ei; dar în cazul unui război pe două fronturi, în est şi în vest, acei principi care nu se află sub controlul baionetelor noastre vor încerca să se salveze prin declaraţii de neutralitate, dacă nu-şi vor face apariţia pe câmpul de luptă împotriva noastră… Cu toate că Austria fusese principalul aliat al Prusiei vreme de mai bine de o generaţie, ea reprezenta acum în ochii lui Bismarck mai degrabă un partener nepotrivit Devenise principalul obstacol în calea creşterii Prusiei: „Germania este prea mică pentru noi amândouă… câtă vreme tragem aceeaşi brazdă, Austria este singurul stat pe seama căruia putem noi avea un câştig permanent şi din partea căruia putem noi suferi o pierdere permanentă ” 48 Indiferent ce aspect al relaţiilor internaţionale lua în considerare, Bismarck îl rezolva susţinând că Prusia trebuia să rupă legăturile sale confederative cu Austria şi să inverseze politicile perioadei lui Metternich, pentru a-şi slăbi cu fiecare ocazie aliatul de odinioară: „Când Austria trage hăis, noi tragem cea ” Nenorocirea sistemelor internaţionale stabile este incapacitatea lor aproape totală de a-şi imagina provocări fatale Orbirea revoluţionarilor constă în convingerea lor că pot combina toate beneficiile ţelurilor lor cu ce este mai valoros în ceea ce doboară Însă forţele dezlănţuite de revoluţii au propria lor forţă motrice, iar direcţia în care se deplasează nu poate fi dedusă cu necesitate din proclamaţiile susţinătorilor lor Aşa a fost şi cu Bismarck În cinci ani de la venirea la putere, din 1862, el a eliminat obstacolul austriac din calea unităţii germane punând în practică propriile-i învăţăminte trase în deceniul anterior Prin cele trei războaie descrise mai sus în acest capitol, el a expulzat Austria din Germania şi a distrus iluziile ce încă mai stăruiau în Franţa cu privire la revenirea vremurilor lui Richelieu Noua Germanie unită nu a întrupat idealurile celor două generaţii de germani care aspiraseră la construirea unui stat democratic, constituţional În fapt, ea nu a reflectat nicio tendinţă semnificativă anterioară din gândirea germană, luând fiinţă mai degrabă ca un contract diplomatic între suveranii germani decât ca o expresie a voinţei populare Legitimitatea ei a derivat din puterea Prusiei, nu din principiul autodeterminării naţionale Cu toate că Bismarck realizase ceea ce îşi propusese, însăşi măreţia triumfului său a ipotecat viitorul Germaniei şi, într-adevăr, pe cel al ordinii europene Fără îndoială, el a fost în terminarea războaielor pe tot atât de moderat, pe cât fusese de necruţător în pregătirea lor Îndată ce Germania îşi atinsese graniţele, pe care el le considera vitale pentru securitatea ei, Bismarck a trecut la o politică externă prudentă şi stabilizatoare Vreme de două decenii el a manevrat angajamentele şi interesele Europei cu măiestrie, pe bazele Realpolitik şi în beneficiul păcii Europei Însă, odată evocate, spiritele puterii nu s-au lăsat alungate prin artificii, oricât de spectaculoase sau reţinute erau acestea Germania fusese unită ca rezultat al unei diplomaţii presupunând o adaptabilitate infinită; cu toate acestea, însuşi succesul acelei politici a îndepărtat întreaga flexibilitate din sistemul internaţional Existau acum mai puţini participanţi Şi, când numărul jucătorilor scade, capacitatea de acomodare se diminuează şi ea Noul sistem internaţional conţinea elemente mai puţine şi, în acelaşi timp, mai cu greutate, făcând dificilă negocierea unui echilibru general acceptabil sau susţinerea lui fără permanente teste de forţă Aceste probleme structurale au fost amplificate de însemnătatea victoriei Prusiei în războiul franco-prusian şi de natura păcii care i-a pus capăt Anexarea germană a Alsaciei şi a Lorenei au provocat duşmănia ireconciliabilă a Franţei, care a eliminat orice opţiune diplomatică germană îndreptată spre Franţa În anii 1850, Bismarck considerase opţiunea franceză într-atât de importantă, încât îşi sacrificase prietenia cu Gerlach pentru a o promova După anexarea Alsaciei şi a Lorenei, duşmănia Franţei s-a transformat în „greşeala organică naturii noastre”, împotriva căreia Bismarck avertizase atât de insistent, iar aceasta a scos din discuţie politica „Magistralei Depeşe” – de a sta deoparte până când celelalte puteri aveau să fie deja angajate, după care sprijinul Prusiei va fi vândut celui care avea să ofere mai mult Confederaţia germană nu reuşise să acţioneze ca o unitate decât în faţa ameninţărilor, atât de copleşitoare încât anulaseră rivalităţile dintre diferitele state dar acţiunea ofensivă comună era structural imposibilă Inconsistenţa acestor aranjamente a fost într-adevăr unul din motivele pentru care Bismarck insistase ca unificarea germană să fie organizată sub conducere prusacă Dar a plătit şi el un preţ noilor aranjamente Odată ce Germania a fost transformată dintr-o victimă potenţială a agresiunii într-o ameninţare la adresa echilibrului european, vaga apropiere dintre celelalte state ale Europei împotriva Germaniei a devenit o posibilitate reală Iar acest coşmar a determinat o politică germană care avea să divizeze Europa curând în două tabere ostile Omul de stat european care a înţeles cel mai rapid impactul unificării germane a fost Benjamin Disraeli, următorul prim ministru al Marii Britanii În 1871, el a spus despre războiul franco-prusian: Războiul reprezintă revoluţia germană, un eveniment politic mai important decât Revoluţia franceză din secolul trecut… Nu există tradiţie diplomatică care să nu fi fost înlăturată Este vorba despre o nouă lume… Echilibrul puterii a fost complet distrus  Câtă vreme Bismarck s-a aflat la cârmă, aceste dileme au fost ascunse de subtila şi complicata sa diplomaţie Dar pe termen lung însăşi complexitatea aranjamentelor lui Bismarck le-a pecetluit soarta Disraeli a pus punctul pe i Bismarck remodelase harta Europei şi structurile relaţiilor internaţionale, dar în final nu a fost în stare să stabilească un plan pe care succesorii săi să-l poată urma Odată ce noutatea tacticii lui Bismarck a trecut, urmaşii şi concurenţii lui au crezut că siguranţa rezidă în înmulţirea armelor ca urmare a reducerii încrederii acordate derutantelor intangibilităţi ale diplomaţiei Incapacitatea Cancelarului de fier de a-şi instituţionaliza politicile a forţat Germania să intre într-o rutină diplomatică din care nu a mai putut scăpa decât, la început, printr-o cursă a înarmării, apoi prin război Nici în politica sa internă nu a fost Bismarck în stare să elaboreze un plan pe care să-l poată urma succesorii săi Bismarck, un personaj solitar în timpul vieţii, a fost şi mai puţin înţeles după ce a părăsit scena şi a atins proporţii mitice Compatrioţii lui au ţinut minte cele trei războaie, care realizaseră unitatea germană dar au uitat pregătirile minuţioase care le-au făcut posibile şi moderaţia necesară pentru a le culege roadele Ei au văzut manifestările puterii, fără să discearnă subtila analiză pe care se bazaseră acestea Constituţia gândită de Bismarck pentru Germania ţinea cont de aceste tendinţe Deşi bazat pe primul vot universal masculin din Europa, parlamentul (Reichstag) nu controla guvernul care era numit de împărat şi nu putea fi schimbat decât tot de el Cancelarul era mai apropiat de împărat şi de Reichstag, decât erau aceste două instituţii între ele De aceea, în anumite limite, Bismarck putea ridica instituţiile interne germane una împotriva alteia, în mod foarte asemănător celui în care proceda cu celelalte state, în politica sa externă Niciunul dintre urmaşii lui Bismarck nu a avut abilitatea sau îndrăzneala de a face la fel Rezultatul a fost că naţionalismul, dospit în lipsa democraţiei, s-a transformat tot mai mult în şovinism – în vreme ce democraţia lipsită de responsabilitate, a devenit tot mai sterilă Esenţa vieţii lui Bismarck a fost poate cel mai bine exprimată de Cancelarul de fier însuşi, într-o scrisoare pe care a scris-o viitoarei, atunci, sale soţii: Cel care se impune aici pe pământ… are întotdeauna ceva din trăsăturile unui înger căzut, care este frumos, dar lipsit de pace, măreţ în concepţii şi fapte, dar lipsit de succes, mândru şi singur  Cei doi revoluţionari – care au pus bazele sistemului statului contemporan european – au încorporat multe dintre dilemele perioadei moderne Napoleon, revoluţionarul nehotărât, a reprezentat tendinţa de adaptare a politicii la relaţiile publice Bismarck, revoluţionarul conservator, a reflectat tendinţa de identificare a politicii cu analiza puterii Napoleon avea idei revoluţionare, dar dădea înapoi în faţa implicaţiilor lor Petrecându-şi tinereţea în ceea ce lumea secolului XX ar numi protest, el nu a acoperit niciodată distanţa dintre formularea unei idei şi punerea ei în practică Nesigur faţă de propriile-i ţeluri şi de propria-i legitimitate, el s-a bizuit pe opinia publică pentru a umple acest gol Napoleon şi-a condus politica externă în stilul liderilor politici moderni, care îşi măsoară succesul după reacţia buletinelor de ştiri TV de seară Asemenea lor, Napoleon s-a transformat de unul singur într-un prizonier al obiectivelor strict tactice, pe termen scurt, şi al rezultatelor imediate, căutând să-şi impresioneze publicul prin exagerarea presiunilor pe care se hotăra să le creeze Făcând astfel, el a confundat politica externă cu mişcările unui conjurat Deoarece, până la urmă, realitatea nu publicitatea este cea care decide dacă un conducător a contat sau nu Pe termen lung, poporul nu respectă conducătorii care îi reflectă propria insecuritate sau care văd numai simptomele crizelor şi nu tendinţele de perspectivă Rolul unui conducător este să-şi asume povara acţiunii pe baza încrederii în propria evaluare a direcţiei evenimentelor şi a modului în care pot fi acestea influenţate Dacă nu se întâmplă aşa, crizele se vor înmulţi – ceea ce este un alt fel de a spune că un conducător a pierdut controlul evenimentelor Napoleon s-a dovedit a fi precursorul unui ciudat fenomen modern – personajul politic care se străduieşte cu disperare să afle ce vrea publicul şi totuşi sfârşeşte prin a fi respins şi poate chiar dispreţuit de acesta Lui Bismarck nu i-a lipsit încrederea de a acţiona conform judecăţii proprii El a analizat strălucit realitatea de fapt şi oportunităţile oferite Prusiei A clădit atât de solid, încât Germania creată de el a supravieţuit înfrângerii în două războaie mondiale, ocupaţiei străine în două rânduri şi unei perioade de divizare a ţării care a durat două generaţii Greşeala lui Bismarck a fost aceea de a-şi fi sortit societatea unui stil de politică nerealizabil decât în condiţiile în care la fiecare generaţie ar apărea un om mare Acesta este un caz rar, iar instituţiile Germaniei imperiale au militat împotrivă-i În acest sens, Bismarck a împrăştiat sămânţa nu numai a realizărilor ţării sale, dar şi ale tragediilor acestora din secolul XX „Nimeni nu mănâncă nepedepsit din pomul nemuririi”, a scris despre Bismarck prietenul său, von Roon Tragedia lui Napoleon a fost că ambiţiile îi depăşeau posibilităţile; tragedia lui Bismarck a fost că posibilităţile proprii au depăşit capacitatea de asimilare a societăţii sale Moştenirea lăsată Franţei de Napoleon a fost paralizia strategică; moştenirea lăsată de Bismarck Germaniei a fost o măreţie imposibil de asumat  CAPITOLUL 6 Realpolitik se răzbună  Realpolitik – politica externă bazată pe calculul puterii şi al interesului naţional – a făcut posibilă unificarea Germaniei Iar unificarea Germaniei a făcut ca Realpolitik să se răzbune, obţinându-se contrariul celor avute în vedere Deoarece practica Realpolitik permite evitarea războiului şi a cursei înarmărilor numai dacă principalii jucători ai unui sistem internaţional sunt liberi să-şi adapteze relaţiile reciproce la împrejurările în permanentă schimbare sau dacă sunt constrânşi de un sistem de valori comune; sau şi una şi alta După unificare, Germania a devenit cea mai puternică ţară de pe continent şi s-a întărit cu fiecare deceniu, revoluţionând prin aceasta diplomaţia europeană, încă de la apariţia sistemului statal modem, în timpul lui Richelieu, puterile de la fruntariile Europei Marea Britanie, Franţa şi Rusia exercitaseră continuu presiuni asupra centrului Acum, pentru întâia oară, centrul Europei devenea destul de puternic pentru a exercita el presiuni asupra periferiei Cum avea să se descurce Europa cu acest nou gigant în mijlocul ei? Geografia crease o dilemă insolvabilă Potrivit tuturor tradiţiilor Realpolitik, era probabil să apară coaliţii europene care să îngrădească puterea potenţial dominantă, în creştere, a Germaniei De vreme ce Germania era situată în centrul continentului, ea era în permanenţă ameninţată de ceea ce Bismarck numea „le cauchemar des coalitions” (coşmarul coaliţiilor ostile) vizând împresurarea sa Dar dacă Germania încerca să se protejeze împotriva unei coaliţii a tuturor vecinilor săi de la est şi de la vest simultan, ea îi şi ameninţa pe fiecare în parte, grăbind formarea unor astfel de coaliţii Îndeplinirea automată a profeţiilor a devenit o parte a sistemului internaţional Ceea ce încă se mai numea Concertul Europei era de fapt măcinat de două seturi de animozităţi: duşmănia dintre Franţa şi Germania şi ostilitatea crescândă dintre imperiile austro-ungar şi cel rus În ceea ce priveşte Franţa şi Germania, amploarea victoriei Prusiei în războiul din 1870 a făcut ca Franţa să nutrească o dorinţă permanentă de revanche, iar anexarea germană a Alsaciei şi a Lorenei a dat acestui resentiment un punct focal tangibil Resentimentul s-a combinat repede cu frica, pe măsură ce conducătorii francezi au început să simtă că războiul din 1870-1871 marcase sfârşitul erei de predominaţie franceză şi o schimbare irevocabilă în alinierea forţelor Sistemul lui Richelieu, de a ridica diferitele state germane unele împotriva altora într-o Europă Centrală fragmentată, nu mai era aplicabil Sfâşiată între amintiri şi ambiţii, Franţa şi-a sublimat frustrările vreme de 50 de ani, cu unicul gând de a recâştiga Alsacia şi Lorena, fără să înţeleagă vreodată că succesul acestui efort nu putea salva decât mândria Franţei, fără a schimba realitatea strategică de fond De una singură, Franţa nu mai era destul de puternică pentru a ţine piept Germaniei; prin urmare, aveau să-i trebuiască întotdeauna aliaţi pentru a se apăra În acelaşi fel, Franţa s-a declarat permanent disponibilă ca aliat potenţial al oricărui duşman al Germaniei, restrângând prin aceasta flexibilitatea diplomaţiei germane şi escaladând orice criză implicând Germania Cea de-a doua schismă europeană, dintre Imperiul austro-ungar şi Rusia, a rezultat şi ea tot din unificarea Germaniei Devenind Ministerpräsident în 1862, Bismarck ceruse ambasadorului austriac să transmită împăratului său propunerea uimitoare ca Austria, capitala vechiului Sfânt imperiu roman, să-şi mute centrul de greutate de la Viena la Budapesta Ambasadorul a considerat ideea într-atât de absurdă încât, în raportul său către Viena, a pus-o pe seama epuizării nervoase a lui Bismarck Însă, odată înfrântă în lupta pentru supremaţie în Germania, Austria nu a avut de ales decât să urmeze sugestia lui Bismarck Budapesta a devenit partener egal, ocazional dominant, în nou creata dublă monarhie După îndepărtarea sa din Germania, noul Imperiu austro-ungar nu s-a mai putut extinde decât în Balcani De vreme ce Austria nu participase la colonialismul din afara continentului, conducătorii ei ajunseseră să privească Balcanii, cu populaţia lor slavă, ca arena firească pentru ambiţiile geopolitice austriece fie şi numai pentru a ţine pasul cu celelalte Mari Puteri Conflictul cu Rusia era inerent unei asemenea politici Bunul simţ ar fi trebuit să-i facă pe conducătorii austrieci atenţi să nu provoace naţionalismul balcanic sau să considere Rusia drept duşman permanent Dar bunul simţ nu se găsea din abundenţă la Viena, iar la Budapesta chiar şi mai puţin Naţionalismul şovin exacerbat a învins Cabinetul de la Viena şi-a continuat din inerţie cursul pe plan intern şi crizele de isterie în politica externă comportament care îl izolase treptat, încă de pe vremea lui Metternich Germania nu a sesizat niciun interes naţional în Balcani Dar a sesizat un interes major în menţinerea Imperiului austro-ungar, deoarece prăbuşirea dublei monarhii ar fi riscat demontarea întregii politici germane a lui Bismarck Segmentul catolic de limbă germană al imperiului ar fi căutat să se alăture Germaniei, punând în primejdie supremaţia Prusiei protestante, pentru care Bismarck se luptase cu atâta tenacitate Şi dezintegrarea Imperiului austriac ar fi lăsat Germania fără niciun aliat de încredere Pe de altă parte, deşi voia să menţină Austria, Bismarck nu voia deloc să provoace Rusia Era o şaradă pe care a putut-o ascunde vreme de câteva decenii, dar pe care nu a putut-o niciodată depăşi cu adevărat Pentru a face situaţia şi mai rea, Imperiul otoman se afla în agonia unei dezintegrări lente, care crea ciocniri frecvente între Marile Puteri cu privire la împărţirea avantajelor politice Bismarck a spus cândva că, într-o combinaţie de cinci jucători, este întotdeauna de preferat să te afli de partea cu trei dintre ei Dar câtă vreme din cele cinci Mari Puteri Anglia, Franţa, Rusia, Austria şi Germania Franţa era ostilă, Marea Britanie indisponibilă datorită politicii sale de „splendidă izolare”, iar Rusia ambivalenţă din cauza conflictului ei cu Austria, Germania avea nevoie de o alianţă atât cu Rusia, cât şi cu Austria pentru o asemenea grupare de trei Numai un om de stat cu voinţa şi abilitatea lui Bismarck ar fi putut să conceapă o asemenea echilibristică pe muchie de cuţit Astfel, relaţia dintre Germania şi Rusia a devenit cheia păcii în Europa Odată intrată în arena internaţională, Rusia şi-a stabilit o poziţie dominantă cu viteză uimitoare Cu ocazia Păcii westfalice, din 1648, Rusia nu fusese considerată suficient de însemnată pentru a fi reprezentată Cu începere din 1750, însă, Rusia a devenit participant activ la toate războaiele importante din Europa Pe la mijlocul secolului al XVIII-lea, Rusia deja dădea senzaţia unui anumit disconfort observatorilor occidentali În 1762, charge d’affaires al Franţei la Petersburg raporta: Dacă ambiţia Rusiei nu este ţinută în frâu, efectele ei pot fi fatale pentru puterile vecine… Eu ştiu că măsura puterii ruseşti nu trebuie judecată după extinderea ei şi că dominaţia asupra teritoriilor estice este mai mult o fantoşă impresionantă decât o reală sursă de putere Dar bănuiesc şi că o naţiune care este capabilă să înfrunte intemperiile anotimpurilor mai bine decât oricare alta din cauza rigorilor climatului ei natural, care este deprinsă să se supună fără murmur, care are nevoie de puţin pentru a trăi şi este aşadar, în stare să poarte război cu costuri mici… o asemenea naţiune, bănuiesc, este probabil să cucerească… În momentul desfăşurării Congresului de la Viena, Rusia era probabil cea mai puternică ţară a continentului Până la mijlocul secolului XX, ea ajunsese una dintre cele două superputeri mondiale, înainte ca, 40 de ani mai târziu, să sufere implozia prin care În răstimp de câteva luni, pierdea multe din imensele câştiguri avute în cele două secole anterioare Caracterul absolut al puterii ţarului a permis conducătorilor Rusiei să ducă o politică externă arbitrară şi excentrică deopotrivă În interval de şase ani, între 1756 şi 1762, Rusia a intrat în Războiul de 7 ani de partea Austriei şi a invadat Prusia, a trecut de partea Prusiei la moartea împărătesei Elisabeta, în 1762, după care s-a retras în neutralitate când Ecaterina cea Mare l-a înlăturat de pe tron pe soţul ei, în iunie 1762 50 de ani mai târziu, Metternich avea să atragă atenţia asupra faptului că ţarul Alexandru I nu fusese adeptul vreunor convingeri pentru mai mult de cinci ani Sfetnicul lui Metternich, Friedrich von Gentz, a descris poziţia ţarului după cum urmează: „Niciunul dintre obstacolele care limitează şi zădărnicesc planurile altor suverani autoritatea împărţită, formele constituţionale, opinia publică etc nu există pentru împăratul Rusiei Ce visează noaptea, el poate face dimineaţa ” Paradoxul a fost trăsătura cea mai distinctivă a Rusiei Mereu pe picior de război şi în expansiune în toate direcţiile, ea se considera cu toate acestea permanent ameninţată Cu cât imperiul devenea mai multilingv, cu atât Rusia se simţea mai vulnerabilă în parte datorită necesităţii de a izola diversele naţionalităţi de vecinii lor Pentru a-şi menţine autoritatea asupra lor şi pentru a depăşi tensiunile dintre diferitele naţionalităţi ale imperiului, toţi conducătorii Rusiei au întreţinut mitul unei ameninţări imense, străine care în timp s-a transformat în alta, a profeţiilor autoîmplinite, planând asupra stabilităţii Europei Pe măsură ce Rusia se extindea în zona din jurul Moscovei către centrul Europei, spre ţărmurile Pacificului şi în Asia Centrală aspiraţia ei către securitate s-a transformat în expansiune de dragul expansiunii Istoricul rus Vasili Kliucevski a descris procesul după cum urmează: „…aceste războaie, iniţial de apărare, au devenit, pe nesimţite şi fără intenţia politicienilor moscoviţi, războaie de agresiune continuarea directă a politicii de unificare a vechii dinastii [dinaintea celei a Romanovilor], o luptă pentru teritoriul rusesc ce nu aparţinuse niciodată statului moscovit ” Rusia s-a transformat treptat într-o ameninţare la fel de mare la adresa echilibrului puterii în Europa, pe cât era şi faţă de suveranitatea statelor aflate în vastele sale periferii Indiferent cât de mare era teritoriul pe care-l controla, Rusia îşi împingea inexorabil graniţele tot mai departe Aceasta a început ca o motivaţie esenţialmente defensivă, ca atunci când prinţul Potemkin (cel cunoscut mai bine pentru amplasarea unor sate de mucava de-a lungul drumului străbătut de ţarină) a susţinut cucerirea Crimeii de la Turcia, în 1776, pe motivul că astfel se sporea capacitatea Rusiei de a-şi apăra teritoriul  Prin 1864, însă, securitatea devenise sinonimă cu expansiunea continuă Cancelarul Aleksandr Gorceakov a definit expansiunea Rusiei în Asia Centrală în termenii unei obligaţii permanente de a asigura pacea la periferiile acesteia puse în mişcare de un impuls venit din interior: Situaţia Rusiei în Asia Centrală este similară cu cea a tuturor statelor civilizate care vin în contact cu triburi nomade pe jumătate sălbatice, lipsite de o organizare socială stabilă În asemenea cazuri, interesele securităţii frontierelor şi ale relaţiilor comerciale cer întotdeauna ca statul cel mai civilizat să aibă o anumită autoritate asupra vecinilor săi… Statul respectiv trebuie aşadar să facă o alegere: fie să renunţe la efortul său permanent şi să-şi sortească frontierele unei agitaţii permanente… fie să înainteze tot mai adânc în inima ţinuturilor sălbatice… caz în care cea mai mare dificultate constă în a te putea opri  Mulţi istorici şi-au amintit acest pasaj, când Uniunea Sovietică a invadat Afghanistanul, în 1979 În mod paradoxal, este adevărat şi faptul că în ultimii 200 de ani echilibrul european al puterii a fost menţinut în mai multe ocazii prin eforturile şi eroismul rus Fără Rusia, Napoleon şi Hitler este aproape sigur că ar fi reuşit să înfiinţeze imperii universale Asemenea lui Ianus, Rusia a fost în acelaşi timp o ameninţare la adresa echilibrului puterii şi una dintre componentele cheie ale acestuia esenţială pentru echilibru, dar nu pe deplin parte a sa Pe parcursul unei mari părţi a istoriei sale, Rusia a acceptat numai limitele ce i-au fost impuse de lumea exterioară şi chiar şi pe acestea fără tragere de inimă Şi totuşi, au existat perioade, mai ales cei 40 de ani care au urmat războaielor napoleoniene, când Rusia nu a profitat de pe urma imensei sale puteri, punându-şi în schimb această putere în slujba protejării valorilor conservatoare din Europa Centrală şi de Vest Chiar şi când s-a comportat legitim, atitudinile Rusiei au fost mult mai mesianice şi prin urmare imperialiste decât cele ale altor curţi conservatoare În vreme ce conservatorii vest-europeni s-au definit prin filosofii ale autoînfrânării, conducătorii ruşi s-au înrolat în slujba cruciadelor Deoarece ţarii nu au avut de făcut faţă practic nici unei situaţii de punere în discuţie a legitimităţii lor, ei nu au avut prea multă înţelegere pentru mişcările republicane, pe care le-au considerat imorale Promotori ai unităţii valorilor conservatoare cel puţin până la Războiul Crimeii ei au fost de asemenea pregătiţi să folosească legitimitatea pentru a-şi extinde propria influenţă, câştigând prin Nicolae I supranumele de Jandarm al Europei” În momentele cele mai bune ale Sfintei Alianţe, Friedrich von Gentz a scris următoarele despre Alexandru I: Împăratul Alexandru, în ciuda zelului şi entuziasmului pe care l-a arătat constant faţă de Marea Alianţă, este suveranul care s-ar putea cel mai uşor descurca fără ea… Pentru el, Marea Alianţă nu este decât un mijloc prin care îşi exersează în chestiunile generale influenţa care constituie unul dintre principalele obiective ale ambiţiei sale… Interesul său în menţinerea sistemului nu este, ca în cazul Austriei, Prusiei sau Angliei, un interes bazat pe necesitate sau teamă; este un interes lipsit de constrângeri şi calculat, la care el este în măsură să renunţe de îndată ce un alt sistem i-ar oferi avantaje mai mari  Ca şi americanii, ruşii şi-au conceput societatea ca fiind de excepţie Întâlnind numai societăţi nomade sau feudale, expansiunea Rusiei în Asia Centrală a avut multe dintre caracteristicile expansiunii americane spre vest, iar justificarea rusească a acesteia, în ton cu citatul din Gorceakov de mai sus, a fost similară felului în care americanii şi-au explicat propriul lor „destin manifest” Dar cu cât se apropia mai mult de India, Rusia trezea suspiciunea Angliei, până când, în a doua jumătate a secolului al XIX-lea, expansiunea rusească în Asia Centrală, spre deosebire de marşul american spre vest, s-a transformat într-o problemă de politică externă Deschiderea frontierelor fiecărei ţări s-a numărat printre puţinele trăsături comune ale excepţionalismului american şi rus Sentimentul de unicitate american se baza pe conceptul de libertate; cel al Rusiei izvora din experienţa suferinţei comune Oricine era liber să împărtăşească valorile americane; cele ale Rusiei erau rezervate numai naţiunii ruse, cu excluderea celor mai mulţi dintre supuşii ne-ruşi ai acesteia Excepţionalismul american a condus la izolaţionism, în alternanţă cu cruciade morale ocazionale; cel al Rusiei evoca un simţ al misiunii, care a condus adeseori la aventuri militare Publicistul rus naţionalist Mihail Katkov a definit diferenţa dintre valorile occidentale şi cele ruseşti după cum urmează: …totul se bazează acolo pe relaţii contractuale, iar aici pe credinţă; acest contrast a fost iniţial determinat de poziţia pe care a adoptat-o biserica în Occident şi pe care a adoptat-o în Răsărit Acolo autoritatea de bază este duală; aici este unică  Scriitorii şi intelectualii naţionalişti ruşi şi panslavişti au pus invariabil presupusul altruism al naţiunii ruse pe seama credinţei sale ortodoxe Marele romancier şi naţionalist înfocat Feodor Dostoievski a interpretat altruismul rus ca o obligaţie de a elibera popoarele slave de sub stăpânirea străină, înfruntând la nevoie întreaga împotrivire a Europei de Vest În timpul campaniei ruse în Balcani, din 1877, Dostoievski a scris: Întreabă oamenii; întreabă soldaţii; de ce se ridică? De ce se duc la război şi la ce se aşteaptă de la el? Îţi vor spune, ca unul, că se duc să-l slujească pe Hristos şi să-şi elibereze fraţii oropsiţi… [Vom] veghea asupra armoniei lor reciproce şi le vom proteja libertatea şi independenţa, fie şi împotriva Europei întregi  Spre deosebire de statele din Europa Occidentală pe care le admira, le dispreţuia şi le invidia totodată Rusia se percepea pe sine însăşi nu ca naţiune, ci ca o cauză, dincolo de raţiuni geopolitice, mânată de credinţă şi ţinută laolaltă de arme Dostoievski nu a limitat rolul Rusiei la eliberarea semenilor slavi şi a inclus şi vegherea asupra înţelegerii dintre ei o întreprindere socială care s-a transformat cu uşurinţă în dominaţie Pentru Katkov, Rusia era cea de-a treia Romă: Ţarul rus este mai mult decât moştenitorul strămoşilor săi; el este urmaşul cezarilor Romei răsăritene, al organizatorilor bisericii şi ai conciliilor ei care au stabilit adevăratul crez al credinţei creştine Moscova s-a înălţat şi măreţia Rusiei a început odată cu căderea Bizanţului  După revoluţie, pasionatul simţ al misiunii a fost transferat Internaţionalei Comuniste Paradoxul istoriei ruse stă în permanenta ambivalenţă dintre pornirea mesianică şi un pătrunzător sentiment al insecurităţii În cea mai aberantă formă a sa, această ambivalenţă a generat teama că, dacă nu se extindea, imperiul avea să se surpe asupra sa însuşi Astfel, atunci când Rusia a făcut, ea cea dintâi, primul pas spre împărţirea Poloniei, a acţionat astfel în parte din motive de securitate, în parte din nevoia de mărire caracteristică secolului al XVIII-lea Un secol mai târziu, acea cucerire căpătase o semnificaţie independentă În 1869, Rostislav Andreevici Fadeev, un ofiţer panslavist, scria în eseul său de răsunet „Opinii despre Problema Orientală” că Rusia trebuia să-şi continue marşul spre vest pentru a-şi proteja cuceririle deja făcute: Deplasarea istorică a Rusiei dinspre Nipru spre Vistula [împărţirea Poloniei] a fost o declaraţie de război adresată Europei, care rupsese o parte a continentului ce nu-i aparţinea Rusia stă acum în mijlocul liniilor duşmane această situaţie este numai vremelnică: ea trebuie fie să-l împingă înapoi pe duşman, fie să abandoneze poziţia… trebuie fie să-şi extindă dominaţia spre Adriatica, fie să se retragă dincolo de Nipru… Analiza lui Fadeev nu era foarte diferită de cea a lui George Kennan, făcută din cealaltă parte a liniei de demarcaţie, în consistentul său articol asupra surselor comportamentului sovietic În el, acesta prezicea că dacă Uniunea Sovietică nu reuşea să se extindă, ea avea să sufere o implozie şi să se prăbuşească  Părerea exaltată a Rusiei despre ea însăşi a fost arareori împărtăşită de lumea din afară În ciuda extraordinarelor sale realizări din literatură şi muzică, Rusia nu a ajuns niciodată să fie un magnet cultural de aceeaşi factură pentru ţările cucerite de ea, precum alte ţări-mamă ale unora dintre celelalte imperii coloniale Şi nici nu a fost Imperiul rus perceput vreodată ca model, nici de alte societăţi, nici de propriii săi supuşi Pentru lumea din afară, Rusia a fost o forţă elementară – o prezenţă misterioasă, expansionistă de care trebuia să se teamă şi care trebuia stăvilită fie prin cooptare, fie prin confruntare Metternich încercase calea cooptării şi, vreme de o generaţie, avusese un mare succes Dar după unificarea Germaniei şi a Italiei, marile cauze ideologice ale primei jumătăţi a secolului al XIX-lea îşi pierduseră forţa unificatoare Naţionalismul şi republicanismul revoluţionar încetaseră a mai fi percepute ca ameninţări la adresa ordinii europene Pe măsură ce naţionalismul devenea principiul organizator predominant, capetele încoronate ale Rusiei Prusiei şi Austriei aveau tot mai puţină nevoie să se unească pentru a apăra împreună legitimitatea Metternich fusese în stare să stabilească o aproximare a guvernării europene, deoarece cârmuitorii Europei îşi considerau unitatea ideologică fiind zidul de apărare absolut necesar în faţa revoluţiei Însă prin anii 1870, fie teama de revoluţie scăzuse, fie diversele guverne au considerat că se puteau apăra de această ameninţare fără ajutor din afară Trecuseră deja două generaţii de la executarea lui Ludovic al XVI-lea: revoluţia liberală de la 1848 fusese adusă sub control: Franţa, deşi republică Îşi pierduse zelul prozelitist Nicio legătură comună nu mai ţinea în frâu conflictul în continuă accentuare dintre Rusia şi Austria cu privire la Balcani sau dintre Germania şi Franţa cu privire la Alsacia-Lorena Când Marile Puteri se priveau, nu mai vedeau parteneri într-o cauză comună, ci rivali periculoşi, mortali chiar Confruntarea devenea metoda diplomatică standard Într-o perioadă anterioară Marea Britanie contribuise la menţinerea unei anumite reţineri, acţionând ca un arbitru al echilibrului european Chiar şi acum, dintre toate ţările europene importante, numai Marea Britanie era în măsură să conducă o diplomaţie de tip echilibru-al-puterii eliberată de animozitate ireconciliabilă faţă de o altă putere Marea Britanie însă era tot mai nedumerită cu privire la ce anume constituia ameninţarea principală şi nu avea să-şi mai regăsească direcţia vreme de mai multe decenii Echilibrul puterii datorat sistemului de la Viena, cu care era obişnuită Marea Britanie, fusese radical modificat Germania unificată îşi aduna puterile pentru a domina de una singură Europa – situaţie căreia Marea Britanie i se opusese totdeauna în trecut, când se pusese problema cuceririi Totuşi, cei mai mulţi conducători britanici, cu excepţia lui Disraeli, nu au văzut niciun rost în a se împotrivi unui proces de consolidare naturală în Europa Centrală, proces pe care oamenii de stat englezi îl aşteptaseră vreme de decenii mai ales când apariţia lui se producea ca rezultat al războiului în care teoretic Franţa fusese agresorul Încă de când Canning distanţase Marea Britanie de sistemul lui Metternich, cu 40 de ani în urmă politica splendidei izolări a Marii Britanii îi permisese acesteia să joace rolul de protector al echilibrului, în mare măsură datorită faptului că nicio ţară nu era capabilă să domine continentul de una singură După unificare, Germania a câştigat treptat această capacitate Şi, în mod bizar, a făcut asta prin dezvoltarea propriului său teritoriu naţional, nu prin cuceriri Era stilul Marii Britanii să intervină numai atunci când echilibrul puterii era efectiv atacat, şi nu la perspectiva atacului De vreme ce au trebuit decenii pentru ca ameninţarea Germaniei la adresa echilibrului european să devină explicită, preocupările politicii externe a Marii Britanii au fost concentrate pentru restul secolului asupra Franţei, ale cărei ambiţii coloniale s-au ciocnit cu cele ale Marii Britanii, şi asupra înaintării Rusiei spre Strâmtori, Persia, India şi, mai apoi, spre China Toate acestea erau chestiuni coloniale În raport cu diplomaţia europeană, care a produs crizele şi războaiele secolului XX, Marea Britanie a continuat să-şi practice politica splendidei izolări Bismarck a fost prin urmare figura dominantă a diplomaţiei europene, până când a fost demis din funcţie, în 1890 El voia pace pentru nou creatul Imperiu german şi a căutat să evite orice confruntare cu vreo altă naţiune Dar, în absenţa legăturilor morale dintre statele europene, el a avut de înfruntat o sarcină herculeană A fost obligat să ţină şi Rusia şi Austria în afara taberei duşmanului său francez Aceasta însemna să prevină ca provocările austriece să legitimeze obiectivele ruseşti şi totodată să împiedice Rusia să submineze Imperiul austro-ungar Avea nevoie de relaţii bune cu Rusia, fără a contraria Marea Britanie care privea cu circumspecţie la planurile Rusiei, legate de Constantinopol şi India Nici chiar un geniu ca Bismarck nu ar fi putut întreprinde la infinit o asemenea echilibristică delicată; presiunile tot mai mari ale sistemului internaţional deveneau din ce în ce mai puţin controlabile Totuşi, în timpul celor aproape 20 de ani cât a condus el Germania, Bismarck a practicat Realpolitik aşa cum a predicat cu asemenea moderaţie şi subtilitate încât echilibrul puterii nu s-a defectat niciodată Ţelul lui Bismarck a fost acela de a nu da nici unei alte puteri – cu excepţia neîmpăcatei Franţe vreun motiv de a se alătura vreunei alianţe îndreptate împotriva Germaniei Declarând că Germania unificată era „sătulă” şi nu avea alte ambiţii teritoriale, Bismarck a căutat să liniştească Rusia în privinţa lipsei intereselor sale în Balcani; Balcanii, spunea el, nu valorau nici cât oasele unui singur grenadier pomeranian Cu gândul mereu la Marea Britanie, Bismarck nu a avansat pe continent nicio provocare, care ar fi putut stârni îngrijorarea britanică în legătură cu echilibrul şi a ţinut Germania în afara cursei coloniale „Aici este Rusia şi aici este Franţa, iar aici suntem noi, în mijloc Aceasta este harta mea a Africii”, a fost replica dată de Bismarck unui susţinător al colonialismului german – opinie pe care politica internă avea să-l oblige ulterior să şi-o modifice Asigurările nu erau, totuşi, de ajuns Ceea ce îi trebuia Germaniei era o alianţă atât cu Rusia, cât şi cu Austria, improbabilă – după cum părea la prima vedere Cu toate astea, Bismarck a inventat tocmai o asemenea alianţă în 1873 cea dintâi aşa-numită „Alianţă a celor trei împăraţi” Proclamând unitatea celor trei curţi conservatoare, ea semăna destul de mult cu Sfânta Alianţă a lui Metternich Se pasionase Bismarck brusc de sistemul lui Metternich, pentru a cărui distrugere făcuse atâtea? Vremurile se schimbaseră mult ca urmare a succeselor lui Bismarck Cu toate că Germania, Rusia şi Austria pledaseră fiecare, în veritabil stil Metternich, pentru cooperare în reprimarea tendinţelor subversive de pe teritoriul fiecăreia dintre celelalte, o aversiune comună faţă de politicienii radicali a făcut imposibilă menţinerea împreună a Curţilor Răsăritene – mai cu seamă deoarece fiecare devenise încrezătoare în faptul că revoltele interne puteau fi reprimate fără ajutor din afară Mai mult, Bismarck îşi pierduse solidul credit legitimist Deşi corespondenţa lui cu Gerlach (vezi capitolul 5) nu fusese făcută publică, atitudinea sa generală era cunoscută tuturor Ca avocat al Realpolitik pe parcursul întregii sale cariere publice, el nu-şi putea face dintr-odată credibil devotamentul faţă de legitimitate Rivalitatea geopolitică tot mai puternică dintre Rusia şi Austria a ajuns să transceadă unitatea monarhilor conservatori Fiecare umbla după prăzile din Balcani, de pe urma decăderii imperiului turcesc Panslavismul şi expansionismul de modă veche contribuiau la o politică rusească aventuroasă în Balcani Teama deschisă producea atitudini similare în Imperiul austro-ungar Astfel, în vreme ce pe hârtie împăratul german avea o alianţă cu colegii săi conservatori monarhi din Rusia şi Austria, aceşti doi fraţi stăteau de fapt cu mâinile înfipte unul în beregata celuilalt Dificultatea de a trata cu doi parteneri, care vedeau unul în celălalt o ameninţare mortală, a fost sortită să tulbure sistemul de alianţe al lui Bismarck până la sfârşitul zilelor acestuia Întâia Alianţă a împăraţilor l-a învăţat pe Bismarck faptul că el nu mai putea controla forţele, pe care le dezlănţuise apelând la principiile interne ale Austriei şi Rusiei De aici înainte, el avea să încerce manipularea lor punând accentul pe putere şi interes propriu Două evenimente mai cu seamă au demonstrat că Realpolitik devenise tendinţa dominantă a perioadei Cel dintâi a avut loc în 1875, sub forma unei pseudocrize o pretinsă frică de război declanşată de un editorial apărut într-un important ziar german, purtând titlul provocator: „Este războiul iminent?” Editorialul constituia reacţia la o creştere a cheltuielilor militare franceze şi cumpărarea unui mare număr de cai de către armata franceză Bismarck se poate să fi inspirat ameninţarea de război fără să fi vrut să meargă mai departe, deoarece nu a urmat nicio mobilizare parţială germană sau vreo mişcare ameninţătoare de trupe Înlăturarea unei ameninţări inexistente este un mod facil de a îmbunătăţi starea de spirit a unei naţiuni Iscusita diplomaţie franceză a creat impresia că Germania plănuia un atac prin surprindere Ministerul de Externe francez a lansat o poveste potrivit căreia, pe parcursul unei conversaţii cu ambasadorul francez, ţarul indicase că avea să sprijine Franţa într-un conflict franco-german Marea Britanie, întotdeauna sensibilă faţă de ameninţarea ca o singură putere să domine Europa, a început să se agite Prim-ministrul Disraeli a dat instrucţiuni ministrului său de externe, lordul Derby, ca acesta să-l abordeze pe cancelarul rus Gorceakov cu ideea de a intimida Berlinul: Impresia mea este că ar trebui să elaborăm o mişcare concertată pentru a menţine pacea Europei la fel cum a procedat şi Pam [lordul Palmerston] atunci când a dejucat planurile Franţei şi i-a expulzat pe egipteni din Siria Ar putea exista o alianţă între Rusia şi noi anume în acest scop; iar alte puteri, ca Austria şi, poate, Italia ar putea fi invitate să ia parte…” Faptul că Disraeli, care nutrea o rezervă profundă faţă de ambiţiile imperiale ruseşti, s-a putut gândi la o alianţă anglo-rusă arată cât de în serios lua el perspectiva dominării Europei de Vest de către Germania Teama de război a dispărut la fel de repede precum izbucnise, aşa că schema lui Disraeli nu a fost niciodată pusă în aplicare Deşi Bismarck nu a cunoscut detaliile manevrei lui Disraeli, el era prea ascuţit la minte ca să nu fi simţit îngrijorarea ascunsă a englezilor După cum a demonstrat George Kennan, criza aceasta a fost mult mai neînsemnată decât a făcut-o să pară publicitatea Bismarck nu avea nicio intenţie să pornească la război, atât de curând după ce umilise Franţa, cu toate că nu avea nimic împotriva ideii de a lăsa Franţei impresia că ar putea să facă una ca asta dacă se întrecea măsura Ţarul Alexandru al II-lea nu avea de gând să gireze Franţa republicană, deşi nu l-ar fi deranjat să-l facă pe Bismarck să creadă că acea opţiune exista  Astfel încât Disraeli reacţiona la ceea ce era încă o himeră Totuşi, combinaţia dintre neliniştea britanică, manevrele franceze şi ambivalenţa rusească l-a convins pe Bismarck de faptul că numai o politică activă putea preveni procesul de coalizare care, o generaţie mai târziu, avea să conducă la Tripla Antantă, îndreptată împotriva Germaniei Cea de-a doua criză a fost destul de reală A apărut sub forma unei alte crize balcanice, care a demonstrat că nici legăturile filosofice, nici cele ideologice nu puteau ţine „Alianţa celor trei împăraţi” unită în faţa ciocnirii subterane dintre interesele naţionale Deoarece ea a adus la lumină conflictul – care avea în cele din urmă să pecetluiască soarta ordinii europene impuse de Bismarck şi să azvârle Europa în primul război mondial – va fi tratată aici mai în detaliu Problema Orientală, latentă după Războiul Crimeii, a început iar să domine agenda internaţională cu primele serii de încâlceli care, pe măsură ce secolul se desfăşura, aveau să devină la fel de stereotipe ca piesele teatrului japonez Kabuki Câteva evenimente aproape accidentale declanşau o criză – Rusia trecea la ameninţări, iar Marea Britanie trimitea Royal Navy; Rusia ocupa o parte a Balcanilor otomani drept zălog, Marea Britanie ameninţa cu războiul Începeau negocieri, în cursul cărora Rusia îşi reducea cererile – punct în care, cu exactitate, întreaga poveste sărea în aer În 1876, bulgarii, care trăiau de secole sub dominaţia otomană, s-au răsculat, lor alăturându-li-se şi alte popoare balcanice Turcia a răspuns cu brutalitate înspăimântătoare, iar Rusia, purtată de sentimente panslaviste, a ameninţat că va interveni La Londra, răspunsul Rusiei a stârnit prea bine cunoscuta ameninţare a controlului rusesc asupra Strâmtorilor De la Canning încoace, oamenii de stat britanici respectaseră maxima conform căreia dacă Rusia controla Strâmtorile, ea avea să domine Mediterana de Est şi Orientul Apropiat, ameninţând prin aceasta poziţia Marii Britanii în Egipt Prin urmare, potrivit înţelepciunii comune britanice, Imperiul otoman, decăzut şi inuman cum era, trebuia păstrat chiar cu riscul războiului cu Rusia Această stare de lucruri a pus înaintea lui Bismarck o serioasă dilemă O înaintare rusească de natură să provoace o reacţie militară britanică putea face şi ea ca Austria să intre în conflict Iar dacă Germania era forţată să aleagă între Austria şi Rusia, politica externă a lui Bismarck avea să se ducă de râpă odată cu „Alianţa celor trei împăraţi” Orice se întâmpla, Bismarck era pus în faţa riscului de a înfrunta fie Austria, fie Rusia şi foarte probabil de a atrage mânia tuturor părţilor dacă adopta o atitudine neutră… „în cazul apariţiei unor diferenţe de opinie între Austria şi Rusia”, a spus Bismarck înaintea Reichstagului în 1878, „noi am evitat întotdeauna să formăm o majoritate de doi la unu luând partea vreuneia dintre părţi…” Moderaţia devenise clasică la Bismarck, cu toate că ea definea şi o dilemă tot mai mare pe măsură ce criza se adâncea Prima mişcare a lui Bismarck a fost să încerce să strângă legăturile existente în cadrul „Alianţei celor trei împăraţi”, căutând să dezvolte o poziţie comună La începutul anului 1876, „Alianţa celor trei împăraţi” a elaborat aşa-numitul Memorandum de la Berlin, prin care avertiza Turcia să înceteze represiunea Acesta părea să implice că, în anumite condiţii, Rusia putea interveni în Balcani în folosul Concertului Europei, foarte asemănător felului în care congresele lui Metternich de la Verona, Laibach şi Troppau desemnaseră câte o putere europeană pentru a le îndeplini deciziile Însă exista o diferenţă enormă între a întreprinde o asemenea acţiune atunci şi a face astfel acum În timpul lui Metternich, Castlereagh era ministrul de externe britanic, şi el fusese de acord cu intervenţia Sfintei Alianţe, chiar dacă Marea Britanie refuzase să participe la ea Acum însă, Disraeli era prim-ministru şi el a interpretat Memorandumul de la Berlin ca prim pas spre dezmembrarea Imperiului otoman în ideea de a exclude Marea Britanie din zonă Aceasta se apropia prea mult de hegemonia europeană căreia Marea Britanie i se opunea de secole Arătându-şi nemulţumirea în faţa lui Şuvalov, ambasadorul rus la Londra, Disraeli a spus: „Anglia a fost tratată de parcă noi am fi Muntenegru sau Bosnia ” El i-a scris corespondentului său obişnuit lady Bradford: Nu există niciun echilibru, iar dacă noi nu ne ieşim de pe făgaş ca să acţionăm împreună cu cele trei Puteri Nordice, ele pot acţiona fără noi, ceea ce nu este plăcut pentru un stat ca Anglia  Dată fiind unitatea arătată de Skt Petersburg, Berlin şi Viena, ar fi fost peste măsură de greu pentru Marea Britanie să se opună vreunei înţelegeri a lor Era limpede că Disraeli nu avea nimic altceva de făcut decât să se alăture Curţilor Nordice în vreme ce Rusia se arunca asupra Turciei Totuşi, în tradiţia lui Palmerston, Disraeli s-a decis să dea o probă de forţă El a deplasat Royal Navy spre Mediterana de Est şi şi-a declarat sentimentele proturceşti – garantând că Turcia avea să se dovedească de neclintit şi obligând să iasă la vedere diferenţele latente, oricare ar fi fost ele, din sânul „Alianţei celor trei împăraţi” Cunoscut ca unul care nu fusese niciodată din cale afară de modest, Disraeli a declarat reginei Victoria că sfărâmase „Alianţa celor trei împăraţi” Aceasta era, credea el, „practic dispărută, o dată pentru totdeauna, ca şi triumviratul roman” Benjamin Disraeli a fost una dintre cele mai stranii şi mai extraordinare figuri care au condus vreodată un guvern britanic Aflând că avea să fie numit prim ministru, în 1868, el exultase: „Ura! Ura! Am ajuns la borcanul cu miere!” Prin contrast, când adversarul său dintotdeauna, William Ewart Gladstone, a fost invitat în acelaşi an să-i urmeze în funcţie, Disraeli a redactat un text prolix, cu tentă meditativă, pe marginea responsabilităţii puterii şi a datoriilor sacre ale noului prim-ministru faţă de Dumnezeu, incluzând rugăciunea ca Cel Atotputernic să-l dăruiască din belşug pe succesorul său cu tăria cerută pentru a îndeplini gravele responsabilităţi ale funcţiei Declaraţiile celor doi mari oameni de stat care au dominat politica britanică în cea de-a doua jumătate a secolului al XIX-lea le ilustrează firile aflate la antipozi: Disraeli artificial, strălucitor şi schimbător; Gladstone – învăţat, pios şi grav Nu a fost deloc mică ironia sorţii ca partidul tori victorian, compus din nobili de ţară şi familii aristocratice de anglicani plini de devotament, să fi produs ca lider pe acest aventurier evreu strălucitor, şi ca partidul de exclusivişti puri să-l fi adus în prim-planul scenei mondiale pe outsiderul pur Niciun evreu nu se ridicase vreodată la asemenea înălţime în politica britanică Un secol mai târziu, iarăşi, aparent marcatul de prejudecăţi partid conservator, nu declarat progresistul partid laburist, avea să o propulseze pe Margaret Thatcher – fiica unui zarzavagiu, care s-a dovedit a fi un alt lider remarcabil şi prima femeie prim-ministru a Marii Britanii Cariera lui Disraeli fusese fără seamăn Romancier în tinereţe, el a fost mai degrabă un membru al grupului de literati decât un om politic şi părea mult mai probabil să-şi sfârşească viaţa ca scriitor sclipitor şi om de spirit decât ca una dintre cele mai fecunde figuri politice britanice ale secolului al XIX-lea Ca şi Bismarck, Disraeli credea în extinderea dreptului de vot asupra omului de rând, convins că în Anglia clasa mijlocie avea să voteze cu conservatorii Lider conservator, Disraeli articula o nouă formă de imperialism, diferită de expansiunea esenţial comercială pe care Marea Britanie o practicase după secolul al XVII-lea prin care, se spunea, construise un imperiu într-un acces de inconştienţă Pentru Disraeli, imperiul nu era o necesitate economică, ci una spirituală şi o condiţie a măreţiei ţării sale „Chestiunea nu este una neînsemnată”, a declarat el în faimosul său discurs din 1872, de la Crystal Palace „Problema este dacă vă veţi mulţumi să fiţi o Anglie confortabilă, modelată şi turnată după modelul principiilor continentale şi prin urmare întâmpinând o soartă inevitabilă, sau dacă veţi fi o ţară măreaţă o ţară imperială, o ţară în care fiii voştri, când se vor înălţa, se vor înălţa pe poziţii excepţionale şi vor obţine nu numai stima conaţionalilor lor, ci şi controlul şi stima lumii întregi ” Aderând la asemenea convingeri, Disraeli era sortit să se împotrivească ameninţării Rusiei la adresa Imperiului Otoman În numele echilibrului european, el avea să nu accepte prescripţiile „Alianţei celor trei împăraţi” şi, în numele Imperiului britanic, avea să se împotrivească Rusiei ca celei care impunea un consens european pe baza apropierii de Constantinopol Deoarece în cursul secolului al XIX-lea ideea că Rusia era principala ameninţare la adresa poziţiei Marii Britanii în lume prinsese rădăcini puternice Marea Britanie îşi percepea interesele externe ameninţate de mişcarea rusească de prindere în cleşte, care viza pe de o parte Constantinopolul, iar pe de alta India, via Asia Centrală În cursul expansiunii sale în Asia Centrală din cea de-a doua jumătate a secolului al XVII-lea, Rusia elaborase metode de cucerire care aveau să devină stereotipe Victima era întotdeauna atât de departe de centrul afacerilor internaţionale încât puţini occidentali aveau vreo idee exactă în legătură cu ceea ce se petrecea Ei puteau astfel da înapoi datorită preconcepţiilor potrivit cărora ţarul era de fapt binevoitor, iar subordonaţii săi erau belicoşi, transformând distanţa şi confuzia în instrumente ale diplomaţiei ruseşti Dintre puterile europene, numai Marea Britanie era preocupată de Asia Centrală Pe măsură ce expansiunea rusească exercita o presiune continuă spre sud, în direcţia Indiei, protestele Londrei erau respinse de prinţul cancelar Aleksandr Gorceakov, care adeseori nu ştia ce anume făceau armatele ruseşti Lordul Augustus Loftus, ambasadorul britanic la Skt Petersburg, specula pe seama faptului că presiunea Rusiei asupra Indiei „nu pornise de la suveran, cu toate că acesta este un monarh absolut, ci se datora mai degrabă rolului dominant jucat de administraţia militară Acolo unde este menţinută o enormă armată regulată, este absolut necesar să i se găsească o utilizare… Când este pus la punct un sistem de cucerire, precum în Asia Centrală, o achiziţie teritorială conduce la o alta, iar dificultatea constă în stabilirea punctului de oprire ” Această observaţie, desigur, repeta practic propriile cuvinte ale lui Gorceakov Pe de altă parte, cabinetul britanic nu era atât de interesat dacă Rusia ameninţa India din inerţie sau datorită unui imperialism deliberat Aceeaşi metodă era repetată iar şi iar În fiecare an, trupele ruseşti pătrundeau tot mai adânc în inima Asiei Centrale Marea Britanie cerea explicaţii şi primea tot felul de asigurări că ţarul nu intenţiona să anexeze niciun metru pătrat de pământ La început, asemenea vorbe aruncate erau în stare să calmeze lucrurile Dar, inevitabil, o altă înaintare rusească redeschidea chestiunea De pildă, după ce armata rusească a ocupat Samarkandul (în actualul Uzbekistan) în mai 1868, Gorceakov i-a spus ambasadorului britanic, Sir Andrew Buchanan, că „guvernul rus nu numai că nu a vrut, dar chiar regretă profund ocuparea acelui oraş şi avea asigurări că situaţia nu avea să rămână definitivă” Samarkandul, desigur, a rămas sub suveranitate rusă până la prăbuşirea Uniunii Sovietice, la mai bine de un secol după aceea În 1872, aceeaşi figură a fost repetată la câteva sute de kilometri spre sud-est, la adresa principatului Khiva, de la graniţa Afghanistanului de astăzi Contele Şuvalov, aghiotantul ţarului, a fost trimis la Londra pentru a-i asigura pe englezi că Rusia nu avea nicio intenţie să mai anexeze alte teritorii în Asia Centrală: Nu numai că era departe de intenţia împăratului să ia în stăpânire Khiva, dar fuseseră pregătite ordine clare pentru prevenirea acestei situaţii şi fuseseră date directive ca condiţiile impuse să fie astfel încât să nu poată cu niciun chip să conducă la ocuparea prelungită a principatului Aceste asigurări fuseseră deja pronunţate când a sosit vestea că generalul rus Kaufmann zdrobise Khiva şi impusese un tratat ce reprezenta exact opusul afirmaţiilor lui Şuvalov În 1875, aceste metode au fost aplicate Kokandului, un alt principat aflat la graniţa cu Afghanistanul De astă dată, cancelarul Gorceakov a simţit oarecare nevoie să justifice distanţa dintre asigurările şi acţiunile Rusiei Ingenios, el a pus la punct o distincţie fără precedent între asigurările unilaterale (care, potrivit definiţiei sale, nu aveau nicio putere de angajare) şi angajamentele bilaterale, oficiale „Cabinetul de la Londra”, scria el într-o notă, „pare a extrage, din faptul că noi le-am comunicat în mai multe ocazii, din proprie iniţiativă şi prieteneşte, punctul nostru de vedere cu privire la Asia Centrală şi mai cu seamă hotărârea noastră fermă de a nu urma o politică de cucerire şi anexare, convingerea că noi am contractat angajamente clare faţă de ei în această privinţă ” Cu alte cuvinte, Rusia insista să rămână liberă în Asia Centrală, să îşi fixeze de una singură limitele şi să nu fie angajată nici măcar prin propriile asigurări date Disraeli nu avea de gând să permită o reluare a acestor metode la apropierea de Constantinopol El i-a încurajat pe turci să respingă Memorandumul de la Berlin şi să-şi continue jafurile în Balcani În ciuda afişării acestei fermităţi britanice, Disraeli se afla sub o puternică presiune internă Atrocităţile turcilor întorseseră opinia publică britanică împotriva lor, iar Gladstone bătea monedă împotriva imoralităţii politicii externe a lui Disraeli Astfel, Disraeli s-a simţit obligat să ajungă la Protocolul de la Londra, din 1877, prin care se alătura celor trei curţi nordice în cererea adresată Turciei de a înceta măcelul din Balcani şi de a-şi reforma administraţia din regiune Sultanul, însă, convins că Disraeli era de partea sa indiferent de cererile oficiale exprimate, a respins chiar şi acest document Răspunsul Rusiei a fost o declaraţie de război Pentru un moment, a părut că Rusia câştigase jocul diplomatic Era sprijinită nu numai de celelalte două curţi nordice, dar şi de Franţa, pe lângă seriosul sprijin din partea opiniei publice britanice Disraeli avea mâinile legate; a merge la război de partea Turciei putea însemna foarte bine căderea guvernului său Dar, ca în multe crize anterioare, conducătorii ruşi îşi supraestimau cartea Conduse de strălucitul dar nemilosul general şi diplomat Nicolai Ignatiev, trupele ruseşti ajunseră la porţile Constantinopolului Austria începu să-şi reconsidere sprijinul acordat campaniei ruseşti Disraeli a deplasat flota britanică în Dardanele În acest punct, Ignatiev a şocat întreaga Europă anunţând termenii Tratatului de pace de la San Stefano, care ar fi emasculat Turcia şi ar fi creat o „Bulgarie Mare” Extins până la Marea Mediterană, acest stat lărgit, era de presupus, urma să fie dominat de Rusia După 1815, înţelepciunea convenţională în Europa hotărâse ca soarta Imperiului otoman să poată fi decisă numai de Concertul Europei ca un tot şi nu de vreo singură putere, cu atât mai puţin de Rusia Tratatul de pace de la San Stefano al lui Ignatiev punea problema posibilităţii ca Rusia să controleze Strâmtorile, ceea ce era intolerabil de către Marea Britanie, şi ca Rusia să-i controleze pe slavii balcanici, ceea ce era intolerabil de către Austria Prin urmare, atât Marea Britanie, cât şi Austro-Ungaria au declarat că tratatul era inacceptabil Dintr-odată, Disraeli nu mai era singur Pentru conducătorii ruşi, mişcările lui reprezentau prevestirea sumbră a unei reîntoarceri la coaliţia din Războiul Crimeii Când ministrul de externe, lordul Salisbury, a emis faimosul lui Memorandum din aprilie 1878 subliniind de ce trebuia revizuit Tratatul de la San Stefano, chiar şi Şuvalov, ambasadorul rus la Londra şi rival de multă vreme al lui Ignatiev, a fost de acord Marea Britanie ameninţa cu războiul dacă Rusia intra în Constantinopol, în vreme ce Austria ameninţa cu războiul cu privire la împărţirea prăzii din Balcani „Alianţa celor trei împăraţi”, dragă inimii lui Bismarck, se clătina pe marginea prăbuşirii Până în acest moment, Bismarck fusese extraordinar de circumspect În august 1876, cu un an înainte ca armatele ruseşti să intre în Turcia „pentru cauza ortodoxiei şi a lumii slave”, Gorceakov îi propusese lui Bismarck găzduirea de către germani a unui congres pentru reglementarea crizei din Balcani În vreme ce Metternich sau Napoleon al III-lea s-ar fi repezit la ocazia de a juca rolul de mediator şef al Concertului Europei, Bismarck s-a ţinut deoparte, convins că un congres nu ar fi putut decât să facă explicite diferenţele din interiorul „Alianţei celor trei împăraţi” El a mărturisit în particular că toţi participanţii, inclusiv Marea Britanie, aveau să iasă dintr-un asemenea congres „îndârjiţi împotriva noastră, deoarece niciunul dintre ei nu ar urma să primească de la noi ajutorul pe care îl aşteaptă” Bismarck mai credea şi că era lipsit de înţelepciune să-i pună pe Disraeli şi pe Gorceakov laolaltă „miniştri deopotrivă de periculos de vanitoşi”, era felul în care îi descria Cu toate acestea, cum apărea tot mai clar că Balcanii erau fitilul ce avea să ducă la declanşarea unui război european general, Bismarck a organizat fără nicio tragere de inimă un congres la Berlin, singura capitală în care conducătorii ruşi erau dispuşi să vină Şi a preferat să se distanţeze faţă de diplomaţia de zi cu zi, forţându-l pe ministrul de externe austro-ungar Andrássy să expedieze invitaţiile Congresul a fost programat să se întrunească în 13 iunie 1878 Înainte de a se întruni, însă, Marea Britanie şi Rusia reglementaseră deja chestiunile-cheie printr-o înţelegere între lordul Salisbury şi noul ministru de externe rus, Şuvalov, semnată în 30 mai „Bulgaria Mare” creată prin Tratatul de la San Stefano a fost înlocuită prin trei entităţi noi: un stat mult redus, independent, Bulgaria; statul Rumelia Orientală, o entitate autonomă care era teoretic sub autoritatea unui guvernator turc, dar a cărei administrare avea să fie supravegheată de o Comisie europeană (premergătoare a proiectelor de menţinere a păcii ale Naţiunilor Unite, din secolul XX); restul Bulgariei era repus sub dominaţie turcească Câştigurile Rusiei în Armenia erau reduse În înţelegeri separate secrete, Marea Britanie promitea Austriei că avea să sprijine ocuparea austriacă a Bosniei-Herţegovina şi-l asigura pe sultan că avea să garanteze Turcia asiatică În schimb, sultanul dădea Angliei dreptul de a folosi Ciprul ca bază navală Până a se întruni Congresul de la Berlin, pericolul de război care-l făcuse pe Bismarck să accepte să găzduiască reuniunea se împrăştiase în mare măsură Principala funcţie a Congresului era să dea binecuvântarea Europei celor deja negociate Există întrebarea dacă Bismarck ar fi riscat să se plaseze în rolul, în sine nesigur, de mediator dacă ar fi reuşit să prevadă acest rezultat Desigur, este probabil ca iminenţa unui congres să fi făcut ca Rusia şi Anglia să reglementeze separat şi rapid, nevrând să se expună capriciilor posibile ale unui congres european, rezultate mult mai sigur de atins de fiecare dintre ele prin negocieri directe A lucra la detaliile unei înţelegeri deja încheiate nu este o muncă tocmai eroică Toate ţările mari, cu excepţia Marii Britanii, au fost reprezentate de miniştrii lor de externe Pentru prima oară în istoria Marii Britanii, atât primul ministru, cât şi ministrul de externe au participat la un congres internaţional în afara insulelor britanice, deoarece Disraeli nu a vrut să-i delege lui Salisbury deja asigurata perspectivă a unei realizări diplomatice majore Înfumuratul şi vârstnicul Gorceakov, care negociase cu Metternich la Congresul de la Laibach şi Verona cu mai bine de jumătate de secol în urmă, a ales Congresul de la Berlin pentru ultima sa apariţie pe scena internaţională „Nu vreau să mă sting ca o lampă ce fumegă Vreau să mă scufund în adâncul cerului ca o stea”, a declarat el la sosirea în Berlin  Când i s-a cerut să se pronunţe asupra centrului de gravitate al Congresului de la Berlin, Bismarck a arătat spre Disraeli: „Der alte Jude, das ist der Mann” (Bătrânul evreu, el este omul) Deşi erau cum nu se putea mai diferiţi, aceşti doi oameni ajunseseră să se admire reciproc Amândoi subscriau la Realpolitik şi urau ceea ce considerau discurs moralizator Trimiterile religioase ale declaraţiilor lui Gladstone (un om pe care şi Disraeli şi Bismarck îl detestau) le păreau adevărate palavre Nici Bismarck, nici Disraeli nu aveau vreo simpatie faţă de slavii din Balcani, în care vedeau nişte turbulenţi cronici şi violenţi Amândoi erau dedaţi observaţiilor muşcătoare şi cinice, generalizărilor de anvergură şi remarcilor sarcastice Plictisiţi de detaliile sâcâitoare, Bismarck şi Disraeli preferau să abordeze politica prin tuşe îndrăzneţe, tranşante Se poate susţine că Disraeli a fost singurul om de stat care a scos vreodată tot ce a fost mai bun din Bismarck Disraeli a sosit la congres pe poziţia inexpugnabilă a celui care îşi atinsese obiectivele poziţie de care Castlereagh se bucurase la Viena, iar Stalin după cel de-al doilea război mondial Chestiunile rămase priveau detaliile aplicării efective a înţelegerii anterioare între Marea Britanie şi Rusia şi problema practic exclusiv militară referitoare la controlarea trecătorilor din Balcani de către Turcia sau de către noua Bulgarie Pentru Disraeli, problema strategică a congresului era de a îndepărta de Marea Britanie, în măsura posibilului, nemulţumirea Rusiei de a fi trebuit să renunţe la unele dintre cuceririle sale Disraeli a reuşit deoarece însăşi poziţia lui Bismarck a fost extrem de complicată Bismarck nu vedea niciun interes german în Balcani şi nu avea practic nicio preferinţă cu privire la chestiunile aflate în discuţie cu excepţia faptului că războiul dintre Austria şi Rusia trebuia evitat cu aproape orice preţ El şi-a descris propriul rol la congres ca pe cel al unui „ehrlicher Makler” (mijlocitor onest) şi a introdus aproape toate declaraţiile la congres prin cuvintele: „L’Allemagne, qui n’est liée par aucun intéres direct dans les affaires d’ Orient…” (Germania, care nu are niciun interes direct în problemele Răsăritului…) Cu toate că Bismarck înţelegea prea bine jocul ce se juca, el nu s-a simţit totuşi ca o persoană prinsă într-un coşmar, care vede pericolul apropiindu-se dar nu este în stare să-l evite Când parlamentul german i-a cerut să ia o poziţie mai fermă, Bismarck a replicat pe loc că intenţiona să aibă o atitudine clară El a arătat pericolele medierii referindu-se la un incident din 1851, când ţarul Nicolae I intervenise între Austria şi Prusia, în fapt de partea Austriei: Atunci ţarul Nicolae a jucat rolul pe care [adversarul meu] intenţionează să-l atribuie Germaniei; el (Nicolae) a venit şi a spus: «Am să deschid focul asupra celui care deschide primul focul», iar drept rezultat a fost păstrată pacea În al cui avantaj şi al cui dezavantaj, asta aparţine istoriei şi nu vreau să discut aici Nu vreau decât să întreb, a fost acest rol pe care l-a jucat ţarul Nicolae, în care el a luat partea cuiva, plătit vreodată cu recunoştinţă? Cu siguranţă că de noi, cei din Prusia, nu!… A primit ţarul Nicolae mulţumiri din partea Austriei? Trei ani mai târziu a venit Războiul Crimeii, şi nu e nevoie să mai adaug nimic  Şi, ar fi putut adăuga el, intervenţia ţarului nu a putut preveni nici ca Prusia să consolideze până la urmă Germania de Nord adevărata problemă din 1851 Bismarck şi-a jucat cartea primită cât se putea de bine Demersul său a fost în general să întoarcă Rusia la chestiunile privitoare la partea de est a Balcanilor (precum anexarea Basarabiei) şi să sprijine Austria în cele privitoare la partea de vest (precum ocuparea Bosniei-Herţegovina) Într-o singură chestiune s-a opus Rusiei Când Disraeli a ameninţat că va părăsi congresul dacă Turcia nu era lăsată în posesia părţii dinspre Bulgaria a trecătorilor din Balcani, Bismarck a intervenit la ţar pentru a trece peste negociatorul rus, Şuvalov În acest fel, Bismarck a evitat răcirea relaţiilor cu Rusia, resimţită de Austria după Războiul Crimeii Dar nu a scăpat neafectat Numeroase persoane importante din Rusia s-au simţit înşelate, în ciuda victoriei Rusia putea amâna câştigurile teritoriale de dragul legitimităţii (cum a făcut Alexandru I în timpul rebeliunii din Grecia din 1820 şi Nicolae I în timpul revoluţiilor de la 1848), dar Rusia niciodată nu a renunţat la un obiectiv final sau nu a acceptat compromisurile ca juste Controlarea expansionismului rusesc a provocat în general resentimente nerostite Astfel încât, după Congresul de la Berlin, Rusia a găsit că nemulţumirea poate izvorî din neatingerea tuturor obiectivelor cu privire la Concertul Europei şi nu din pricina ambiţiilor ei exagerate; iar reproşuri i se pot aduce nu lui Disraeli, care organizase coaliţia împotriva Rusiei şi ameninţase cu război, ci lui Bismarck, care organizase congresul pentru a evita un război european Rusia se obişnuise cu opoziţia britanică; dar faptul că rolul de mijlocitor onest fusese asumat de un aliat tradiţional precum Germania era tratat de panslavişti ca un afront Presa rusească naţionalistă a descris congresul drept o „coaliţie europeană împotriva Rusiei, sub conducerea prinţului Bismarck”, transformat în ţap ispăşitor pentru eşecul Rusiei de a-şi îndeplini ţelurile exagerate Şuvalov, principalul negociator rus la Berlin, care era deci în măsură să cunoască situaţia de fapt, a rezumat atitudinile şoviniste în urma congresului: Există tendinţa de a lăsa oamenii cu impresia falsă că interesele Rusiei au fost grav afectate de acţiunea anumitor puteri străine, dându-se astfel suport agitaţiei celei mai periculoase Toţi vor pace; situaţia ţării o cere imperios, dar în acelaşi timp se încearcă aruncarea asupra lumii din afară a efectelor nemulţumirii produse, în realitate, de greşelile propriei politici  Şuvalov, însă, nu reflecta opinia publică rusească Cu toate că ţarul însuşi nu se aventura atât de departe ca presa şovinistă rusească sau radicalii panslavişti, el nu era nici pe deplin împăcat cu rezultatele congresului În deceniile care au urmat, perfidia germană vădită la Berlin avea să devină punctul de legătură al multor documente politice ruseşti, inclusiv al câtorva imediat anterioare izbucnirii primului război mondial „Alianţa celor trei împăraţi”, bazată pe unitatea monarhilor conservatori, nu a mai putut fi menţinută Prin urmare, dacă avea să există vreo forţă de coeziune în cadrul relaţiilor internaţionale, aceasta urma să fie tocmai Realpolitik În anii 1850, Bismarck susţinuse o politică reprezentând echivalentul continental al politicii britanice a „splendidei izolări” El îndemnase la a se rămâne deoparte, fără amestec, înainte de a folosi influenţa Prusiei în favoarea oricărei părţi ce părea a servi mai bine interesul naţional prusac la un anumit moment Această abordare a evitat alianţele, care limitau libertatea de acţiune şi, mai presus de orice, a dat Prusiei mai multe opţiuni decât orice rival potenţial În timpul anilor 1870, Bismarck a căutat să consolideze unificarea Germaniei revenind la alianţa tradiţională cu Austria şi Rusia Dar în anii 1880 a apărut o situaţie fără precedent Germania era prea puternică pentru a sta deoparte, deoarece asta ar fi putut uni Europa împotriva ei Şi nici nu se mai putea bizui pe sprijinul istoric, aproape reflex, al Rusiei Germania era un gigant în căutare de prieteni Bismarck a rezolvat această dilemă prin răsturnarea completă a modului său de abordare a politicii externe Dacă nu mai putea controla echilibrul puterii având mai puţine angajamente decât oricare adversar potenţial, el avea să stabilească mai multe relaţii cu mai multe ţări decât oricare adversar imaginabil, fiind astfel în stare să aleagă dintre numeroşi aliaţi, după cum o cereau împrejurările Abandonând libertatea de manevră care îi caracterizase diplomaţia pe parcursul celor douăzeci de ani anteriori, Bismarck a început să construiască un sistem de alianţe abil gândite astfel ca, pe de o parte, să împiedice adversarii potenţiali ai Germaniei să se unească, iar pe de altă parte să înfrâneze acţiunile partenerilor Germaniei În toate coaliţiile, uneori contradictorii, ale lui Bismarck, Germania a fost întotdeauna mai aproape de diverşii săi parteneri decât oricare dintre aceştia între ei; ca urmare, Bismarck a avut întotdeauna atât un drept de veto împotriva acţiunilor comune, cât şi o opţiune pentru acţiunile independente Vreme de un deceniu, el a reuşit să încheie pacte cu adversarii aliaţilor săi, astfel încât a putut ţine în frâu tensiunile de fiecare parte Bismarck şi-a iniţiat noua politică în 1879, prin încheierea unei alianţe secrete cu Austria Conştient de resentimentul Rusiei după Congresul de la Berlin, el a sperat de astă dată să construiască o barieră în calea continuării expansiunii ruseşti Nevoind, totuşi, să permită Austriei să se folosească de sprijinul Germaniei pentru a sfida Rusia, el şi-a asigurat şi un veto asupra politicii austriece în Balcani Căldura cu care Salisbury a salutat alianţa germano-austriacă cu biblice „veşti bune, de bucurie multă” l-a asigurat pe Bismarck de faptul că nu era singur în dorinţa de a controla expansionismul rusesc Salisbury, fără îndoială, spera ca prin aceasta Austria, sprijinită de Germania, să-şi asume dificila sarcină a Marii Britanii de a se opune expansiunii ruseşti spre Strâmtori A se angaja în bătălii pentru interesul naţional al altor ţări nu era însă specialitatea lui Bismarck El era şi mai puţin dispus să procedeze astfel în Balcani, deoarece resimţea un adânc dispreţ faţă de conflictele din regiune „Trebuie să li se dea limpede de înţeles acestor hoţi de oi”, a tunat el cu privire la Balcani într-o ocazie, „că guvernele europene nu au deloc nevoie să se înhame la poftele şi rivalităţile lor ” Din nefericire pentru pacea Europei, succesorii săi au uitat aceste cuvinte de avertizare Bismarck a propus ţinerea în frâu a Rusiei în Balcani prin alianţă mai degrabă decât prin confruntare În ceea ce-l privea, ţarul a fost repede adus la perspectiva izolării Considerând Marea Britanie a fi principalul adversar al Rusiei, iar Franţa prea slabă şi, mai ales, prea republicană pentru a fi un aliat plauzibil, ţarul a acceptat să revigoreze „Alianţa celor trei împăraţi”, de astă dată pe baza Realpolitik Câştigul unei alianţe cu principalul său adversar nu a fost imediat evident împăratului austriac El ar fi preferat o grupare cu Marea Britanie, cu care împărtăşea un interes comun în blocarea înaintării Rusiei spre Strâmtori Însă înfrângerea lui Disraeli din 1880 şi ajungerea la putere a lui Gladstone a înlăturat această perspectivă; participarea Marii Britanii, chiar şi indirectă, la o alianţă proturcească, antirusească nu se mai afla în cărţi Cea de-a doua „Alianţă a celor trei împăraţi” nu a mai făcut apel la nicio preocupare de ordin moral Exprimată în termenii condiţionali ai Realpolitik, ea i-a angajat pe semnatarii săi la neutralitate binevoitoare în eventualitatea angajării vreunuia dintre ei în război cu o a patra ţară de pildă, dacă Anglia pornea război cu Rusia sau Franţa cu Germania Germania era astfel protejată împotriva unui război pe două fronturi, iar Rusia era protejată împotriva refacerii coaliţiei Crimeii (dintre Marea Britanie, Franţa şi Austria), în vreme ce angajamentul Germaniei de a apăra Austria de agresiune rămânea intact Responsabilitatea de a se opune expansiunii ruseşti în Balcani a fost trecută Marii Britanii prin excluderea Austriei din orice posibile coaliţii îndreptate împotriva Rusiei cel puţin pe hârtie Echilibrând parţial alianţe compensatoare, Bismarck a reuşit să obţină aproape aceeaşi libertate de acţiune de care se bucurase în faza sa anterioară de însingurare diplomatică Mai presus de orice, el înlăturase stimulentele care ar fi putut transforma o criză locală într-un război general În 1882, anul care a urmat „Alianţei celor trei împăraţi”, Bismarck şi-a aruncat plasa încă şi mai departe, convingând Italia să transforme Dubla Alianţă dintre Austria şi Germania într-o Triplă Alianţă, incluzând şi Italia În general, Italia se ţinuse deoparte de diplomaţia Europei Centrale, dar acum resimţea cucerirea Tunisiei de către Franţa, care îi devansase propriile planuri cu privire la Africa de Nord De asemenea, şubreda monarhie italiană gândea că oarecare demonstraţie a diplomaţiei de mare putere o putea face să reziste mai bine mareei crescânde a republicanismului În ceea ce o privea, Austria căuta asigurări suplimentare pentru situaţia în care „Alianţa celor trei împăraţi” s-ar fi vădit incapabilă să ţină Rusia în frâu În formarea Triplei Alianţe, Germania şi Italia îşi făgăduiau sprijin reciproc împotriva unui atac francez, în vreme ce Italia promitea neutralitate Austro-Ungariei în cazul unui război cu Rusia, micşorând îngrijorarea Austriei în legătură cu un război pe două fronturi În cele din urmă, în 1887, Bismarck şi-a încurajat cei doi aliaţi, Austria şi Italia, să încheie aşa-numita Antantă mediteraneană cu Marea Britanie, prin care părţile se înţelegeau să păstreze împreună status quo-ul în Mediterana Diplomaţia lui Bismarck produsese o serie de alianţe angrenate, parţial suprapuse, parţial în competiţie, care asigurau Austria împotriva unui atac rusesc, Rusia împotriva aventurismului austriac, iar Germania împotriva încercuirii, şi care îndemnau Anglia să se împotrivească expansiunii ruseşti spre Mediterana Pentru a reduce provocările la adresa complicatului său sistem, Bismarck a făcut tot ce i-a stat în putinţă pentru a satisface ambiţiile franceze pretutindeni, în afară de Alsacia-Lorena A încurajat expansiunea colonială franceză, în parte pentru a îndepărta energiile franceze de Europa Centrală, dar mai cu seamă pentru a implica Franţa în ţesătura complicată a rivalităţilor coloniale, în special cu Marea Britanie Pentru mai bine de un deceniu, acest calcul s-a dovedit corect Franţa şi Marea Britanie aproape că s-au ciocnit în Egipt, Franţa şi-a răcit legăturile cu Italia din cauza Tunisului, iar Marea Britanie a continuat să se opună Rusiei în Asia Centrală şi în legătură cu apropierea de Constantinopol Dorind să evite un conflict cu Anglia, Bismarck a evitat expansiunea colonială până la mijlocul anilor 1880, limitând politica externă a Germaniei la continent, unde obiectivul ei era menţinerea status quo-ului Dar, în cele din urmă, cerinţele Realpolitik au devenit prea complicate pentru a continua astfel Cu trecerea timpului, conflictul dintre Austria şi Rusia în Balcani a ajuns necontrolabil Dacă echilibrul puterii ar fi operat în cea mai pură formă a sa, Balcanii ar fi fost împărţiţi în sfere de influenţă rusească şi austriacă, însă opinia publică era deja prea ostilă unei asemenea politici, chiar şi în statele cele mai autocratice Rusia nu putea fi de acord cu sfere de influenţă care să lase populaţii slave Austriei, iar Austria nu era de acord cu întărirea a ceea ce ea considera a fi dependenţele slave ale Rusiei în Balcani Diplomaţia lui Bismarck, în stilul de guvernare al secolului al XVIII-lea, devenea incompatibilă cu o epocă a opiniei publice de mase Cele două guverne reprezentative ale Marii Britanii şi Franţei răspundeau opiniei publice din fiecare ţară ca la ceva firesc În Franţa, asta însemna accentuarea presiunii pentru recuperarea Alsaciei şi Lorenei Dar cel mai izbitor exemplu al noului rol vital al opiniei publice a fost Marea Britanie, când Gladstone l-a înfrânt pe Disraeli în 1880 în singura luptă electorală britanică purtată predominant pe chestiuni de politică externă, după care a schimbat politica lui Disraeli în Balcani Gladstone, probabil cea mai importantă figură a politicii britanice a secolului al XIX-lea, vedea politica externă în mod foarte asemănător celui în care au văzut-o americanii după Wilson Judecând politica externă după criterii morale în locul celor geopolitice, el susţinea că aspiraţiile naţionale ale bulgarilor erau de fapt legitime şi că, în calitate de naţiune creştină, Marea Britanie datora Bulgariei sprijin împotriva turcilor musulmani Turcii trebuiau făcuţi să se comporte corect, argumenta Gladstone, printr-o coaliţie de puteri care să-şi asume apoi responsabilitatea pentru administrarea Bulgariei Gladstone a avansat acelaşi concept care sub preşedintele Wilson a ajuns să fie cunoscut drept „securitate colectivă”: Europa trebuia să acţioneze unit, altfel Marea Britanie nu avea să acţioneze deloc Trebuie făcut, poate fi făcut în siguranţă numai prin acţiunea unită a Puterilor Europei Puterea voastră este mare; dar, ceea ce este mai presus de orice, esenţial este că mintea şi inima Europei în această chestiune trebuie să fie una Nu am acum de vorbit decât despre cele şase aşa-numite Mari Puteri; de Rusia, Germania, Austria, Franţa, Anglia şi Italia Unirea tuturor acestora este nu numai importantă, dar aproape indispensabilă pentru întregul succes şi totala satisfacţie În 1880, Gladstone, ofensat de accentul pus de Disraeli pe geopolitică, şi-a lansat aşa-numita Campanie Midlothiană, care a constituit un moment de răscruce, prima campanie itinerantă din istorie şi prima în care chestiunile de politică externă au fost expuse direct înaintea oamenilor La vârsta sa înaintată, Gladstone s-a transformat în vorbitor în public Susţinând că moralitatea este unica bază pentru o politică externă solidă, Gladstone insista că decenţa creştină şi respectul pentru drepturile omului ar trebui să fie reperele luminoase ale politicii externe britanice, nu echilibrul puterii şi interesul naţional Într-una dintre opririle sale, el a declarat: Ţineţi minte că sfinţenia vieţii în statele de munte din Afghanistan este în aceeaşi măsură inviolabilă în ochii Celui Atotputernic cum poate fi şi a voastră înşivă Ţineţi minte că Cel ce v-a unit ca fiinţe umane în aceeaşi came şi sânge v-a legat prin legea dragostei reciproce… care nu este limitată de hotarele civilizaţiei creştine… Gladstone a deschis o cale pe care Wilson a urmat-o mai târziu atunci când a pretins că nu poate exista nicio deosebire între moralitatea individuală şi moralitatea statelor Precum Wilson, o generaţie mai târziu, el credea că detectase o tendinţă globală înspre schimbarea paşnică vegheată de opinia publică mondială: Cert este că o nouă lege a naţiunilor pune treptat stăpânire pe minţi şi, devenind practică predominantă, pe întreaga lume; o lege care recunoaşte independenţa, care se încruntă la vederea agresiunii, care favorizează reglementarea paşnică, nu sângeroasă, a disputelor, care vizează schimbările permanente, nu vremelnice; mai presus de orice, care recunoaşte ca instanţă de supremă autoritate judecata generală a omenirii civilizate  Fiecare cuvânt din acest paragraf ar fi putut fi rostit de Wilson, iar ceea ce implica el era cu siguranţă ceva foarte asemănător Ligii Naţiunilor, a lui Wilson Pentru a marca o distincţie între politica sa şi cea a lui Disraeli din 1879, Gladstone a accentuat că, în loc de a practica un echilibru al puterii, el avea să facă eforturi pentru a „păstra Puterile Europei unite laolaltă Şi de ce? Pentru că menţinându-le pe toate unite laolaltă neutralizezi şi ţii în frâu şi fereci scopurile egoiste ale fiecăreia… Acţiunea comună este fatală scopurilor egoiste…” Desigur, incapacitatea de a ţine întreaga Europă laolaltă era cauza precisă a sporirii tensiunilor Nu se întrezărea nicio cauză cu siguranţă nu viitorul Bulgariei care ar fi putut vindeca ruptura dintre Franţa şi Germania sau dintre Austria şi Rusia Niciun prim-ministru britanic înaintea lui Gladstone nu folosise o asemenea retorică Castlereagh tratase Concertul Europei ca pe un instrument pentru impunerea reglementărilor Congresului de la Viena Palmerston îl văzuse ca un instrument pentru menţinerea echilibrului puterii Departe de a vedea Concertul Europei ca un element de impunere a status quo-ului, Gladstone i-a atribuit rolul revoluţionar de a produce o ordine internaţională în întregime nouă Aceste idei aveau să rămână latente până la apariţia lui Wilson în scenă, o generaţie mai târziu Pentru Bismarck, asemenea vederi erau curată anatema Nu este surprinzător că aceste două figuri titanice se detestau reciproc în mod cordial Atitudinea lui Bismarck faţă de Gladstone era similară celei a lui Theodore Roosevelt faţă de Wilson: el îl considera pe marele victorian parţial o păcăleală, parţial o ameninţare Scriindu-i împăratului german, Cancelarul de fier observa: Sarcina noastră ar fi mai uşoară dacă în Anglia acea rasă de mari oameni de stat ai timpurilor de odinioară, care înţelegeau politica europeană, nu s-ar fi stins complet Cu un politician incapabil precum Gladstone, care nu este decât un mare orator, este imposibil să urmezi o politică în care să te poţi bizui pe poziţia Angliei  Părerea lui Gladstone despre adversarul său era mult mai directă, de pildă, când îl numea pe Bismarck „încarnarea răului” Ideile lui Gladstone despre politica externă au avut aceeaşi soartă cu cele ale lui Wilson, în sensul că ele i-au incitat pe compatrioţii lui mai degrabă la retragerea din politica globală decât la o participare mai activă La nivelul diplomaţiei de zi cu zi, venirea lui Gladstone la putere în 1880 a însemnat o prea mică schimbare în politica imperială a Marii Britanii în Egipt şi la est de Suez, însă ea a împiedicat într-adevăr Anglia să fie un factor de echilibru în Balcani şi în Europa în general Cel de-al doilea mandat al lui Gladstone (1880–1885) a avut aşadar efectul paradoxal de a înlătura plasa de siguranţă de sub Bismarck, cel mai moderat dintre oamenii de stat ai continentului, exact precum retragerea lui Canning din Europa l-a împins pe Metternich înspre ţar Câtă vreme vederile lui Palmerston/Disraeli au dominat politica externă britanică, Marea Britanie a putut servi ca ultimă salvare ori de câte ori Rusia a mers prea departe în Balcani sau în apropierea de Constantinopol Odată cu Gladstone, această asigurare a luat sfârşit, făcându-l pe Bismarck şi mai dependent de triunghiul său tot mai anacronic cu Austria şi Rusia Curţile Răsăritene adică bastionul conservatorismului s-au dovedit într-un fel mai susceptibile la opinia publică naţionalistă decât guvernele reprezentative Structura internă a Germaniei fusese proiectată de Bismarck pentru a-i permite acestuia să-şi pună în aplicare principiile diplomaţiei sale de tip echilibru-al-puterii, însă tot avea şi o puternică tendinţă de a invita la demagogie În ciuda faptului că Reichstagul era ales prin cel mai larg sufragiu din Europa, guvernele germane erau numite de împărat şi-i raportau acestuia, nu Reichstagului Lipsiţi astfel de responsabilitate, membrii Reichstagului aveau toată libertatea de a se complace în cea mai largă retorică Faptul că bugetul militar era votat pentru perioade de cinci ani ispitea guvernele să creeze crize în anul crucial în care era votat programul de apărare Dacă ar fi beneficiat de timp suficient, acest aranjament ar fi putut foarte bine să evolueze într-o monarhie constituţională, cu un guvern răspunzător în faţa parlamentului Dar pe parcursul anilor cruciali de formare a noii Germanii, guvernele au fost extrem de susceptibile la propaganda naţionalistă şi prea înclinate să inventeze pericole externe pentru a-şi ralia electoratul Politica externă rusească suferea şi ea din cauza propagandei îndârjite a panslaviştilor, ale căror teme de bază erau apelul la o politică agresivă în Balcani şi o etalare de forţe cu Germania Un oficial rus i-a explicat ambasadorului austriac în 1879, spre sfârşitul domniei lui Alexandru al II-lea: Oamenii sunt aici pur şi simplu speriaţi de presa naţionalistă… Şi-au ţintuit de ei înşişi stindardul naţionalismului, care îi protejează şi le asigură un sprijin solid De când tendinţa naţionalistă s-a evidenţiat atât de proeminent, şi mai cu seamă de când a reuşit să prevaleze asupra oricăror sfaturi mai bune, în chestiunea pornirii războiului [împotriva Turciei], aşa-numitul partid «naţional»… a devenit o reală putere, mai ales deoarece cuprinde întreaga armată  Austria, celălalt imperiu multilingv, se afla într-o situaţie similară În aceste circumstanţe, a devenit tot mai dificil pentru Bismarck să-şi îndeplinească precarul act de echilibrare În 1881, noul ţar, Alexandru al III-lea, s-a urcat pe tron în Skt Petersburg lipsit de constrângerea ideologiei conservatoare, ca bunicul său, Nicolae I, sau de cea a afecţiunii personale faţă de bătrânul împărat german, ca tatăl său, Alexandru al II-lea Indolent şi autocratic, Alexandru al III-lea nu avea încredere în Bismarck, în parte deoarece politica lui Bismarck era prea complicată pentru ca el să o înţeleagă Într-o împrejurare, el chiar a spus că ori de câte ori vedea vreo referire la Bismarck într-o corespondenţă, punea o cruce alături de numele acestuia Suspiciunile ţarului erau alimentate de soţia sa de origine daneză, care nu-l putea ierta pe Bismarck pentru desprinderea regiunii Schleswig-Holstein de ţara sa natală Criza bulgară din 1885 a pus cap la cap toate aceste impulsuri O nouă revoltă a produs Bulgaria Mare, la care Rusia ţintise cu atâta pasiune un deceniu mai înainte şi de care se temuseră Marea Britanie şi Austria Demonstrând cum poate istoria să înşele cele mai ferme aşteptări, noua Bulgarie, departe de a fi dominată de Rusia, a fost unificată sub un prinţ german Curtea de la Skt Petersburg l-a învinovăţit pe Bismarck pentru ceea ce cancelarul german de fapt ar fi preferat mult mai mult să evite Curtea rusă s-a înfuriat, iar panslaviştii, care vedeau o conspiraţie după fiecare colţ la vest de Vistula, au împrăştiat zvonul că Bismarck se afla în spatele unui diabolic complot antirusesc În această atmosferă, Alexandru a refuzat să reînnoiască în 1887 „Alianţa celor trei împăraţi” Bismarck, însă, nu era pregătit să renunţe la opţiunea sa rusească El ştia că, lăsată în voia ei, Rusia avea să fie purtată mai devreme sau mai târziu spre o alianţă cu Franţa Chiar în condiţiile anilor 1880, cu Rusia şi Marea Britanie aflate permanent pe picior de război, un asemenea curs sporea pericolul rusesc faţă de Germania fără a diminua adversitatea britanică Mai mult, Germania avea, încă, o opţiune britanică, mai ales acum, când Gladstone părăsise poziţia de prim-ministru Alexandru, în orice caz, avea dreptate să se îndoiască de faptul că Franţa şi-ar asuma riscul unui război în Balcani Cu alte cuvinte, legăturile ruso-germane continuau să reflecte o foarte reală, chiar dacă în scădere, convergenţă a intereselor naţionale şi nu doar predilecţiile lui Bismarck deşi, fără abilitatea sa diplomatică, aceste interese comune nu şi-ar fi găsit expresie oficială Ingenios ca întotdeauna, Bismarck a venit acum cu ultima sa iniţiativă majoră, aşa-numitul Tratat de Reasigurare (Tratat de neutralitate austro-ruso-german) Germania şi Rusia îşi promiteau una alteia să rămână neutre într-un război cu o a treia ţară, cu excepţia cazului în care Germania ataca Franţa sau Rusia ataca Austria Teoretic, Rusia şi Germania erau acum asigurate împotriva unui război pe două fronturi, dacă rămâneau în defensivă Totuşi, multe depindeau de felul în care era definit agresorul, mai ales de vreme ce mobilizarea era tot mai mult echivalată cu o declaraţie de război (vezi capitolul 8) Cum această chestiune nu s-a pus niciodată, existau limite evidente pentru Tratatul de Reasigurare, a cărui utilitate era şi mai diminuată de insistenţa ţarului de a-l ţine secret Caracterul secret al tratatului era cea mai clară ilustrare a conflictului dintre cerinţele diplomaţiei de cabinet şi imperativele unei politici externe din ce în ce mai democratizate Problemele deveniseră atât de complexe încât în Tratatul de Reasigurare secret existau două niveluri de secrete Cel de-al doilea nivel era un codicil extrem de confidenţial în care Bismarck promitea să nu stea în calea încercării Rusiei de a obţine Constantinopolul şi de a ajuta la creşterea influenţei ruseşti în Bulgaria Niciuna dintre asigurări nu ar fi încântat aliatul Germaniei, Austria, pentru a nu mai vorbi de Marea Britanie deşi Bismarck nu ar fi fost deloc supărat dacă Marea Britanie şi Rusia s-ar fi încurcat în urzeli cu privire la viitorul Strâmtorilor În ciuda complexităţii sale, Tratatul de Reasigurare menţinea legătura indispensabilă dintre Skt Petersburg şi Berlin Şi el asigura Skt Petersburgul că, deşi Germania ar fi apărat integritatea Imperiului austro-ungar, ea nu avea să-i sprijine acestuia extinderea pe socoteala Rusiei Germania a obţinut astfel cel puţin o întârziere a alianţei franco-ruseşti Faptul că Bismarck îşi pusese complicata politică externă în serviciul constrângerilor şi al păstrării păcii a fost arătat de reacţia sa la presiunea conducătorilor militari ai Germaniei, care îndemnau la un război preemptiv împotriva Rusiei când „Alianţa celor trei împăraţi” a luat sfârşit, în 1887 Bismarck a curmat toate aceste speculaţii într-un discurs ţinut înaintea Reichstagului, în care a încercat să atribuie Skt Petersburgului o reputaţie de menţinut, ca modalitate de descurajare a unei alianţe franco-rusă: Pacea cu Rusia nu va fi tulburată din partea noastră; şi eu nu cred că Rusia ne va ataca De asemenea, nu cred că ruşii caută în jurul lor alianţe pentru a ne ataca împreună cu alţii sau că ar fi înclinaţi să profite de dificultăţile pe care le-am putea noi întâmpina, pe de altă parte, pentru a ne ataca cu uşurinţă  Totuşi, cu toată dexteritatea şi moderaţia sa, acţiunea de echilibrare întreprinsă de Bismarck era sortită să ia sfârşit curând Manevrele deveneau prea complicat de susţinut, chiar şi pentru maestru Alianţele suprapuse, proiectate pentru a asigura constrângeri, au condus în schimb la suspiciuni, în vreme ce importanţa tot mai mare a opiniei publice a redus flexibilitatea fiecăreia dintre ele Oricât de abilă era diplomaţia lui Bismarck, necesitatea unui asemenea înalt nivel al manipulării constituia dovada presiunilor pe care o Germanie puternică, unită le exercitase asupra echilibrului european al puterii Chiar în vreme ce Bismarck se afla la cârmă, imperiul german inspira nelinişte Într-adevăr, maşinaţiunile lui Bismarck, menite să asigure linişti, au avut peste timp un ciudat efect de destabilizare, în parte fiindcă contemporanii săi au avut o mare dificultate în a le înţelege natura tot mai complicată Temându-se să nu fie înşelaţi, ei aveau tendinţa să-şi ascundă mizele Dar acest curs de acţiune a limitat şi flexibilitatea, principalul resort al Realpolitik ca substitut pentru conflict Cu toate că stilul diplomaţiei lui Bismarck era probabil sortit dispariţiei către sfârşitul perioadei cât acesta a fost cancelar, el nu era nici pe departe de înlocuit printr-o cursă nesăbuită a înarmărilor şi alianţe rigide comparabile mai degrabă cu Războiul rece de mai târziu decât cu un tradiţional echilibru al puterii Vreme de aproape douăzeci de ani, Bismarck a păstrat pacea şi a destins tensiunile internaţionale cu moderaţia şi flexibilitatea sa Însă el a plătit preţul măreţiei greşit înţelese, deoarece urmaşii şi pretinşii săi imitatori nu au putut extrage altă lecţie din exemplul său decât proliferarea înarmării şi purtarea unui război care putea conduce la sinuciderea civilizaţiei europene Până în 1890, conceptul de echilibru al puterii îşi consumase întregul potenţial La început, fusese făcut necesar de multitudinea statelor ce apăreau din cenuşa aspiraţiilor medievale la imperiul universal În secolul al XVIII-lea, corolarul său de raison d’état condusese la frecvente războaie, a căror funcţie primordială era prevenirea apariţiei unei puteri dominante şi restabilirea unui imperiu european Echilibrul puterii menţinuse libertăţile statelor, nu pacea Europei CAPITOLUL 7 O maşinărie a Judecăţii de Apoi politice: diplomaţia europeană înaintea primului război mondial  La finele primului deceniu al secolului XX, Concertul European care asigurase pacea timp de o sută de ani încetase să existe din toate punctele de vedere Marile Puteri se aruncaseră cu o nesăbuinţă oarbă într-o luptă bipolară, care dusese la consolidarea a două blocuri de putere, anticipând astfel modelul Războiului rece care avea să survină cincizeci de ani mai târziu Cu toate acestea, a existat o deosebire importantă În era armamentului nuclear, evitarea războiului era un obiectiv primordial poate chiar cel mai însemnat al politicii externe La începutul secolului XX, războaiele puteau fi declanşate cu o doză de uşurătate Mai mult decât atât, unii gânditori europeni au susţinut că vărsările periodice de sânge aveau un efect purificator o ipoteză naivă, care s-a văzut torpilată brutal de primul război mondial Timp de decenii întregi, istoricii au încercat să decidă cine a fost răspunzător de izbucnirea primei conflagraţii planetare Şi totuşi, niciuna dintre ţări nu poate fi declarată unica vinovată pentru acea nebunească aruncare cu capul înainte spre dezastru Fiecare dintre principalele puteri a avut o contribuţie din punctul de vedere al miopiei şi iresponsabilităţii, iar modul lor de a acţiona a respirat o nonşalanţă ce nu va mai fi posibilă după ce cataclismul pe care l-au provocat se va fi instalat în memoria colectivă a Europei Probabil că toate aceste puteri uitaseră dacă nu cumva ignoraseră cu desăvârşire avertismentul formulat de Pascal în Pensées: „Gonim nechibzuit spre prăpastie, după ce am avut grijă să aşezăm în faţa ochilor ceva care să ne împiedice s-o vedem” Vinovăţiile au fost multe la număr şi diverse Naţiunile europene au transformat echilibrul de forţe într-o cursă a înarmărilor fără să înţeleagă că tehnologia modernă şi recrutările în masă făcuseră din ideea unui război extins cea mai mare ameninţare nu doar la adresa securităţii lor, ci şi împotriva civilizaţiei europene în general Deşi toate naţiunile din Europa au contribuit la acest dezastru prin felul cum şi-au formulat politica, Germania şi Rusia au fost cele care, prin însăşi natura lor, au subminat orice tentativă de diminuare a consecinţelor Pe durata procesului de unificare a Germaniei preocuparea pentru impactul unui asemenea eveniment asupra echilibrului de forţe fusese neglijabil Vreme de două sute de ani Germania fusese victima şi nicidecum instigatoarea războaielor din Europa În Războiul de 30 de ani, ea suferise pierderi estimate la treizeci la sută din totalul populaţiei, iar majoritatea bătăliilor decisive din cadrul războaielor dinastice ale secolului al XVIII-lea şi din cadrul războaielor napoleoniene s-au dat pe pământ german Prin urmare, era inevitabil ca o Germanie unită să-şi propună împiedicarea repetării unor asemenea tragedii Nu acelaşi lucru se poate spune despre faptul că noul stat german aborda această chestiune în primul rând ca pe una de ordin militar şi nici despre obiceiul diplomaţilor germani de după Bismarck de a face o politică externă agresivă şi menită să timoreze Dacă Prusia lui Frederic cel Mare fusese cea mai slabă dintre Marile Puteri, la scurt timp după unificare, Germania a devenit cea mai solidă şi din această cauză a ajuns să-şi neliniştească vecinii Ca să poată participa la Concertul Europei, ea trebuia să manifeste o reţinere specială în domeniul politicii externe  Din păcate, după plecarea lui Bismarck, exact moderaţia a fost însuşirea care le-a lipsit cel mai mult germanilor Motivul pentru care oamenii de stat germani au fost obsedaţi de puterea în sine a fost acela că, spre deosebire de alte state naţionale, Germania nu a dispus de un cadru filosofic de integrare Niciunul dintre idealurile care cizelează ideea unui stat naţional modem în restul Europei nu se regăsise în construcţia lui Bismarck nici accentul pus de Marea Britanie pe libertăţile tradiţionale, nici apelul la libertate universală formulat de Revoluţia franceză şi nici chiar imperialismul universalist benign al Austriei La drept vorbind, Germania lui Bismarck nu întruchipa deloc aspiraţiile unui stat naţional, întrucât îi exclusese cu bună ştiinţă pe germanii austrieci Reich-ul lui Bismarck s-a dovedit a fi un construct imaginar, existând în primul şi-n primul rând ca o Prusie mai mare, al cărei scop principal era să-şi sporească propria putere Absenţa rădăcinilor intelectuale a fost una dintre cauzele preponderente ale lipsei de orizont a politicii externe germane Amintirea faptului că ţara lor fusese atâta timp principalul câmp de bătălie al Europei inculcase poporului german un profund sentiment de nesiguranţă Deşi imperiul lui Bismarck devenise cea mai mare putere de pe continent, conducătorii germani s-au simţit întotdeauna vag ameninţaţi, iar acest lucru a fost evidenţiat de obsesia pentru pregătirile militare dublată de o retorică agresivă şi belicoasă Strategii armatei germane s-au gândit în permanenţă la o luptă dusă simultan împotriva tuturor vecinilor Şi chiar modul cum s-au pregătit pentru ce era mai rău a generat transformarea acestui rău ipotetic în realitate Asta deoarece era limpede că o Germanie suficient de puternică pentru a învinge o coaliţie alcătuită din toţi vecinii ei era capabilă fără niciun dubiu să-l copleşească pe fiecare dintre ei în parte La vederea colosului militar cu care se învecinau, ţările din jurul Germaniei au făcut corp comun pentru a se apăra reciproc, preschimbând efortul german de dobândire a siguranţei într-un agent al propriei insecurităţi O politică înţeleaptă şi ponderată ar fi putut duce la amânarea şi chiar la înlăturarea pericolului ce se înălţa ameninţător Însă urmaşii lui Bismarck au abdicat de la linia lui moderată şi s-au bizuit din ce în ce mai mult pe forţa brută, lucru exprimat de altfel într-una din replicile lor preferate aceea că Germania îşi propunea să fie ciocanul şi nicidecum nicovala diplomaţiei europene Era ca şi cum Germania ar fi cheltuit atâta energie pentru rafinarea unei naţiuni în adevăratul sens al cuvântului, încât pur şi simplu nu mai avusese timp să se gândească la scopul pe care trebuia să-l servească statul nou apărut Germania imperială nu a izbutit niciodată să dezvolte un concept al propriului interes naţional Influenţaţi de emoţiile momentului şi stingheriţi de o extraordinară lipsă de sensibilitate la structura sufletească a celorlalte ţări, conducătorii germani de după Bismarck au combinat brutalitatea cu nehotărârea, împingându-şi ţara întâi în izolare şi după aceea în război Bismarck făcuse mari eforturi pentru a domoli manifestările autoritariste ale germanilor, folosindu-şi complexul sistem de alianţe pentru a-şi calma numeroşii parteneri şi pentru a împiedica incompatibilităţile lor latente să aprindă scânteia războiului Urmaşii lui nu aveau nici răbdarea şi nici subtilitatea necesară unor asemenea manevre complexe În 1888, când împăratul Wilhelm I a murit, fiul lui, Frederic (al cărui liberalism îl îngrijorase atât de mult pe Bismarck), a apucat să domnească doar nouăzeci şi opt de zile înainte de a fi răpus de un cancer în gât Lui i-a urmat la tron Wilhelm al II-lea, al cărui comportament histrionic i-a făcut pe observatori să aibă sentimentul incomod că stăpânul celei mai puternice naţiuni din Europa era nu doar imatur, ci şi excentric Psihologii au pus agresivitatea neînfrânată a lui Wilhelm pe seama unui efort de a compensa faptul că avusese un braţ deformat din naştere o gravă lovitură dată unui membru al familiei regale prusace şi tradiţiilor ei militare exaltate În 1890, tânărul şi nesăbuitul împărat l-a concediat pe Bismarck, refuzând să conducă în umbra unei figuri atât de dominatoare Din acel moment, diplomaţia Kaiserului a devenit centrală pentru pacea Europei Winston Churchill a surprins esenţa lui Wilhelm în cunoscutul său stil sardonic: Mergea ţanţoş de colo până colo, îşi lua tot felul de poze marţiale şi zăngănea o sabie pe care însă n-o scotea niciodată din teacă Voia doar să se pună în pielea lui Napoleon şi să fie ca el, dar asta fără să ducă nicio bătălie Fireşte că mai puţin de atât nici nu se poate concepe Dacă eşti vârful unui vulcan, măcar poţi să fumegi, în cazul că de altceva nu te simţi în stare Iar el, ce-i drept, a fumegat câte un stâlp de fum ziua şi o limbă de foc noaptea, pentru ochii tuturor celor care s-au uitat la el de departe; încet şi sigur, aceşti observatori tulburaţi s-au strâns laolaltă şi au stat alături pe aceeaşi baricadă, ca să se apere unii pe alţii …numai că dedesubtul acestor poze prefăcute se ascundea un om foarte obişnuit, pradă deşertăciunilor, deşi bine intenţionat, care trăgea nădejde să poată trece drept un al doilea Frederic cel Mare  Lucrul pe care şi-l dorea Kaiserul mai mult şi mai mult era recunoaşterea internaţională a importanţei Germaniei şi mai presus de orice a puterii sale El a încercat să dirijeze ceea ce, împreună cu anturajul său, a numit Weltpolitik, sau politică globală, fără a defini vreodată termenul respectiv sau relaţia dintre el şi interesul naţional german Dincolo de sloganuri se întindea un vid intelectual: limbajul arţăgos camufla o găunoşenie interioară, în vreme ce lozincile sforăitoare puneau în umbră timiditatea şi lipsa unui elementar simţ al direcţiei Lăudăroşenia cuplată cu nehotărârea în acţiune reflectau moştenirea a două secole de provincialism german Chiar dacă politica Germaniei ar fi fost înţeleaptă şi responsabilă, integrarea acestui colos în cadrul internaţional existent s-ar fi dovedit a fi o sarcină ingrată Însă amestecul exploziv de personalităţi şi instituţii interne au făcut imposibilă o asemenea direcţie, ducând în schimb la o politică externă nechibzuită care s-a specializat în atragerea asupra ţării a tuturor necazurilor de care ea însăşi s-a temut În cei douăzeci de ani de după demiterea lui Bismarck, Germania a reuşit să înfăptuiască o extraordinară răsturnare şi recompunere a alianţelor În 1898, Franţa şi Marea Britanie fuseseră pe punctul de a-şi declara război din cauza Egiptului Animozităţile dintre Marea Britanie şi Rusia reprezentaseră un factor constant al relaţiilor internaţionale pe aproape întreaga durată a secolului al XIX-lea Din când în când, Marea Britanie căutase diverşi aliaţi împotriva Rusiei, făcând un prim experiment cu Germania înainte de-a se fixa asupra Japoniei Nimeni nu şi-ar fi închipuit că Marea Britanie, Franţa şi Rusia ar fi putut ajunge de aceeaşi parte a baricadei Cu toate acestea, exact asta s-a întâmplat, sub impactul unei diplomaţii germane insistente şi ameninţătoare În pofida complexităţii manevrelor efectuate, Bismarck nu încercase niciodată să meargă dincolo de tradiţiile echilibrului de forţe E limpede însă că succesorii lui nu au văzut cu ochi buni acest echilibru; pe de altă parte, ei nici nu au părut să înţeleagă că, pe măsură ce-şi măreau forţa, încurajau coaliţiile şi acumulările de armament în compensare, fapt inerent de altminteri sistemului echilibrului european Conducătorilor germani nu le-a convenit reticenţa altor ţări în a se alia cu o naţiune care era deja cea mai puternică din Europa şi a cărei forţă genera temeri legate de o eventuală hegemonie germană Din punctul lor de vedere, tactica de intimidare părea cea mai bună metodă de a le releva vecinilor limitele propriilor lor resurse şi fireşte avantajele unor relaţii de prietenie cu Germania Această abordare „de sus” a avut exact efectul contrar Încercând să confere o siguranţă absolută ţării lor, conducătorii germani de după Bismarck au ameninţat toate celelalte naţiuni cu spectrul nesiguranţei absolute, declanşând aproape automat formarea coaliţiilor de întâmpinare Nu există scurtături ca să ajungi la dominaţie; singura cale de acces este războiul, o lecţie pe care liderii provinciali ai Germaniei de după Bismarck au învăţat-o abia când era prea târziu pentru evitarea unei catastrofe globale Ca o ironie a sorţii, pe durata celei mai mari părţi din istoria Germaniei imperiale, cea mai serioasă ameninţare la adresa păcii a fost considerată Rusia şi nu Germania Mai întâi Palmerston şi pe urmă Disraeli au fost convinşi că Rusia avea de gând să pătrundă în Egipt şi India În 1913, aceleaşi temeri printre conducătorii germani cum că urmau să fie călcaţi în picioare de hoardele ruseşti ajunseseră atât de mari, încât au contribuit semnificativ la decizia lor de a forţa conflagraţia fatală care a izbucnit un an mai târziu La drept vorbind, existau foarte puţine dovezi concrete ale intenţiilor Rusiei de a-şi clădi un imperiu european Afirmaţiile serviciilor de informaţii ale armatei germane, potrivit cărora Rusia se pregătea de război, erau adevărate, dar în aceeaşi măsură irelevante Toate ţările incluse în ambele alianţe, ameţite de noua tehnologie a căilor ferate şi de programele de mobilizare, se angajau constant în preparative militare total disproporţionate în raport cu problema aflată în divergenţă Dar tocmai pentru că aceste pregătiri febrile nu au putut fi puse în legătură cu niciun obiectiv definibil, ele au fost interpretate ca semne ale unor ambiţii vaste, deşi nebuloase Într-un mod devenit tipic, prinţul von Bülow, cancelarul Germaniei între 1900 şi 1909, a împărtăşit părerea lui Frédéric cel Mare că „dintre toţi vecinii Prusiei, Imperiul Rus este cel mai primejdios atât din punctul de vedere al forţei, cât şi al poziţiei geografice ” E adevărat că, de la un capăt la altul, Europa a considerat dimensiunile şi insistenţele Rusiei drept un factor de rău augur Toate naţiunile continentului încercau să-şi sporească forţa prin intermediul ameninţărilor de iniţiere sau în contrapartidă, însă Rusia părea constrânsă să se extindă într-un ritm numai al ei, contenibil doar prin desfăşurarea unor forte superioare şi de obicei prin război Pe durata unui mare număr de crize, rezolvarea pe cale paşnică a părut efectiv la îndemâna Rusiei şi în orice caz preferabilă rezultatelor la care s-a ajuns în ultimă instanţă Cu toate acestea, de fiecare dată Rusia a preferat riscul înfrângerii compromisului, lucru demonstrat de Războiul Crimeii din 1854, de Războaiele balcanice din 1875–1878 şi de perioada premergătoare Războiului ruso-japonez din 1904 Una dintre explicaţiile acestor tendinţe ar fi aceea că Rusia aparţinea în partea Europei şi în parte Asiei În Occident, ea făcea parte din Concertul Europei şi participa la stabilirea complicatelor reguli ale echilibrului de forţe Însă chiar şi acolo conducătorii ruşi se arătau în general lipsiţi de răbdare în faţa apelurilor la echilibru şi gata să recurgă la război dacă nu li se satisfăceau revendicările aşa cum s-a întâmplat, de pildă, în preludiul la Războiul Crimeii din 1854, în timpul Războaielor balcanice şi apoi încă o dată în 1855, când Rusia a fost pe punctul de-a intra în război cu Bulgaria În Asia Centrală, Rusia a avut de-a face cu principate slabe, cărora principiul echilibrului de forţe nu li se aplica, în timp ce în Siberia până când a ajuns să se înfrunte cu Japonia a reuşit să se extindă în aceeaşi măsură în care o făcuse America, în condiţiile unui continent cvasi-depopulat În forumurile europene, Rusia asculta argumentele prezentate în numele echilibrului de forţe, dar nu se călăuzea de fiecare dată după principiile sale În vreme ce naţiunile europene susţinuseră dintotdeauna că soarta Turciei şi a Balcanilor trebuia stabilită în cadrul Concertului Europei, Rusia căuta invariabil să abordeze problema unilateral şi prin folosirea forţei în tratatul de la Adrianopol din 1829, tratatul de la Unkiar Skelessi din 1833, conflictul cu Turcia din 1853 şi Războaiele balcanice din 1875-1878 şi din 1885 Rusia se aştepta ca Europa să se uite în altă parte, iar în caz contrar se formaliza şi se simţea ofensată Problema avea să stea exact la fel după cel de-al doilea război mondial, când aliaţii occidentali au susţinut că soarta Europei de Răsărit privea întregul continent, în timp ce Stalin a insistat asupra faptului că Europa de Răsărit îndeosebi Polonia – se afla în sfera de influenţă sovietică şi că, prin urmare, viitorul său va fi stabilit fără referire la democraţiile apusene Aidoma predecesorilor lui ţarişti, Stalin a procedat tot unilateral Cu toate acestea şi în mod inevitabil, a existat din când în când o coaliţie a forţelor occidentale care a rezistat loviturilor militare ale Rusiei şi a obligat-o să relaxeze controlul deţinut asupra vecinilor, în perioada de după cel de-al doilea război mondial, a fost nevoie de o întreagă generaţie pentru ca modelul istoric să revină în actualitate Atunci când se punea în mişcare, Rusia făcea foarte rar dovada că ar avea simţul limitelor sau al măsurii Când i se opunea rezistenţă, îşi oblojea rănile şi aştepta momentul potrivit ca să se răzbune – împotriva Marii Britanii pe durata celei mai mari părţi din secolul al XIX-lea, împotriva Austriei după Războiul Crimeii, împotriva Germaniei după Congresul de la Berlin şi împotriva Statelor Unite în timpul Războiului rece Rămâne de văzut cum va reacţiona noua Rusie postsovietică în faţa prăbuşirii imperiului său istoric şi a reţelei de state-satelit după ce va conştientiza şi va asimila pe deplin şocul propriei dezintegrări În Asia, misiunea pe care şi-o propusese Rusia a fost şi mai puţin cenzurată de obstacole politice şi geografice În aproape tot secolul al XVIII-lea şi în cea mai mare parte a celui de-al XIX-lea, ea a descoperit că era singură în Orientul îndepărtat Rusia a fost prima putere europeană care a avut de-a face cu Japonia şi care a încheiat un tratat cu China Această expansiune, dusă la îndeplinire de un număr relativ restrâns de colonişti şi aventurieri militari, nu a produs niciun conflict cu puterile europene Nici sporadicele ciocniri cu China nu au fost cu adevărat semnificative În schimbul sprijinului rusesc împotriva triburilor războinice, China a cedat administraţiei ruse mari porţiuni de teritoriu în secolul al XVIII-lea şi al XIX-lea, dând naştere unei serii de „tratate inegale” pe care toate guvernele chineze ce s-au succedat le-au denunţat, cele mai vehemente arătându-se regimurile comuniste Una din caracteristicile Rusiei era aceea că apetitul pentru teritorii asiatice îi creştea după fiecare nouă achiziţie În 1903, Serghei Witte, ministrul de finanţe al Rusiei şi unul dintre oamenii de încredere ai ţarului, i-a scris lui Nicolae al II-lea: „Dată fiind uriaşa porţiune de graniţă cu China şi situaţia noastră extraordinar de favorabilă, asimilarea de către Rusia a unei părţi considerabile din Imperiul chinez e doar o problemă de timp ” Ca şi în cazul conflictului cu Imperiul otoman, conducătorii ruşi au declarat că Orientul îndepărtat era doar problema Rusiei şi că restul lumii nu avea dreptul să intervină Avansarea Rusiei pe toate fronturile avea loc câteodată şi simultan, dar de cele mai multe ori existau nişte mişcări de flux şi reflux, în funcţie de zona de extindere care prezenta cea mai mică doză de risc Structura de decizie politică a Rusiei imperiale reflecta cu prisosinţă natura dualistă a imperiului Ministerul de Externe al Rusiei era o secţie desprinsă din Cancelaria imperial, populată de oficiali independenţi, a căror orientare era în esenţă occidentală Dat fiind că de multe ori era vorba de germeni din ţările baltice, aceşti oficiali considerau Rusia un stat european a cărui politică s-ar fi cuvenit integrată şi pusă în practică în contextul Concertului Europei Însă rolul celor din Cancelarie a fost contestat de secţia asiatică, la fel de independentă şi răspunzătoare de politica Rusiei faţă de Imperiul otoman, Balcani şi Orientul îndepărtat cu alte cuvinte, faţă de toate fronturile pe care Rusia avansa efectiv Spre deosebire de Cancelarie, secţia asiatică nu se considera ca făcând parte din Concertul Europei Văzând în naţiunile europene nimic altceva decât obstacole în calea atingerii scopurilor fixate, secţia asiatică a considerat aceste naţiuni ca fiind lipsite de importanţă şi, ori de câte ori a fost posibil, s-a străduit să îndeplinească obiectivele ruseşti prin tratate unilaterale sau prin războaie declanşate fără niciun fel de referire la Europa Dat fiind că Europa a insistat asupra faptului că disputele legate de Balcani şi de Imperiul otoman trebuiau rezolvate de comun acord, apariţia a numeroase conflicte nu a putut fi evitată, iar Rusia la rândul ei s-a arătat din ce în ce mai scandalizată fiindcă i se puneau beţe-n roate de către puteri care, din punctul ei de vedere, erau nişte intruşi În parte ofensivă, în parte defensivă, expansiunea rusească s-a dovedit în permanenţă ambiguă, iar această ambiguitate a generat în Occident dezbateri despre intenţiile ei adevărate, care s-au prelungit până în perioada sovietică Unul dintre motivele acestei veşnice dificultăţi în a înţelege scopurile Rusiei a fost faptul că guvernul rus, chiar şi în perioada comunistă, a semănat întotdeauna mai degrabă cu o curte autocratică de secol al XVIII-lea decât cu o superputere a secolului XX Nici Rusia imperială şi nici cea comunistă nu au produs vreodată un mare ministru de externe Ca şi Nesselrode, Gorceakov, Giers, Lamsdorff şi chiar Gromîko, toţi miniştrii ei de externe au fost oameni instruiţi şi capabili, dar lipsiţi de autoritatea necesară pentru elaborarea unei politici pe termen lung Cu alte cuvinte, erau slugile unui autocrat nestatornic şi uşor de pus pe o pistă falsă, pentru ale cărui favoruri trebuiau să se lupte în mijlocul unei sumedenii de probleme capitale de ordin intern Rusia imperială n-a avut un Bismarck, un Salisbury sau un Roosevelt cu alte cuvinte, i-a lipsit un ministru pe deplin stăpân pe situaţie, care să aibă puteri executive asupra tuturor aspectelor politicii externe Chiar şi în cazurile când ţarul stăpânitor era o personalitate dominatoare, sistemul autocratic al elaborării politicii ruseşti a inhibat evoluţia unei linii coerente de politică externă Odată ce ţarul a descoperit un ministru de externe cu care îşi dădea seama că are o relaţie bună, el a avut tendinţa să şi-l anexeze ca pe un fel de zestre personală, aşa cum au stat lucrurile cu Nesselrode, Gorceakov şi Giers Împreună, cei trei miniştri de externe s-au aflat în funcţie în cea mai mare parte a secolului al XIX-lea Chiar şi atunci când au ajuns la o vârstă extrem de înaintată, ei s-au dovedit nepreţuiţi pentru diverşi oameni de stat din afara hotarelor ţării, care i-au considerat singurele personalităţi care aveau ce să caute la Skt Petersburg, dat fiind că erau oficialităţile ce puteau ajunge direct la ţar Protocolul interzicea practic tuturor celorlalţi solicitarea unei întrevederi cu ţarul Parcă pentru a complica şi mai mult luarea de decizii, puterea executivă a ţarului intra adeseori în conflict cu noţiunile aristocratice pe care le avea acesta în legătură cu stilul de viaţă princiar De exemplu, imediat după semnarea Tratatului de Reasigurare o perioadă-cheie în afacerile externe ale Rusiei Alexandru al III-lea a plecat din Skt Petersburg patru luni la rând, din iulie până în octombrie 1887, ca să facă yachting, să deprindă diverse manevre ale acestui sport şi să-şi viziteze rudele prin alianţă În condiţiile în care singurul factor de decizie veritabil nu putea fi contactat, politica externă a Rusiei a oscilat îngrozitor Pe de altă parte, nu numai că de multe ori deciziile politice ale ţarului erau luate sub impulsul unor emoţii de moment, dar în plus erau influenţate într-o mare măsură de agitaţia naţionalistă pe care o orchestra armata Aventurierii militari de tipul generalului Kaufmann din Asia Centrală nu acordau nicio atenţie miniştrilor de externe Probabil că Gorceakov spunea adevărul când povestea cât de puţin ştia despre Asia Centrală, în cadrul discuţiilor cu ambasadorii englezi descrise în capitolul precedent Sub Nicolae al II-lea, care a domnit între 1894 şi 1917, Rusia a fost obligată să plătească preţul cuvenit pentru instituţiile sale arbitrare Mai întâi, Nicolae şi-a târât ţara într-un război dezastruos cu Japonia, lăsând-o apoi să devină prizoniera unui sistem de alianţe care făcea ca războiul cu Germania să fie practic inevitabil Câtă vreme energiile Rusiei fuseseră canalizate în scopuri expansioniste şi consumate în conflictele cu alte ţări, structura ei socială şi politică fusese fărâmiţată Înfrângerea din războiul cu Japonia din 1905 ar fi trebuit să funcţioneze cu un avertisment că ţara intrase în criză de timp pentru acea consolidare interioară pe care o susţinuse marele ei reformator Piotr Stolâpin Lucrul de care avea nevoie Rusia era un răgaz; în schimb, s-a ales cu o nouă expediţie în afara graniţelor Contracarată şi ţinută la respect în Asia, ea s-a întors la vechiul vis al panslavismului şi s-a îndreptat spre Constantinopol, numai că de data asta lucrurile au scăpat de sub control Ironia sorţii a făcut ca, după o anumită perioadă, expansionismul să nu mai sporească forţa Rusiei, ci chiar să-i provoace declinul În 1849, Rusia era considerată aproape unanim drept cea mai puternică naţiune din Europa Şaptezeci de ani mai târziu, sistemul ei dinastic s-a prăbuşit, iar ţara a dispărut temporar din rândul Marilor Puteri Între 1848 şi 1914, Rusia a fost implicată în peste o jumătate de duzină de războaie (fără a le pune la socoteală pe cele coloniale), depăşind clar prestaţia celorlalte puteri În toate aceste conflicte, cu excepţia intervenţiei din Ungaria din 1849, costurile financiare şi politice pe care le-a suportat Rusia au depăşit cu mult posibilele câştiguri Deşi fiecare dintre aceste conflicte a produs o firească măcinare, Rusia a continuat să identifice statutul de mare putere cu expansiunea teritorială; ea a râvnit în continuare la noi teritorii, cu toate că nu avea nevoie de ele şi nici nu era capabilă să le înglobeze Sfetnicul apropiat al ţarului Nicolae al II-lea, Serghei Witte, i-a promis că „de pe malurile Pacificului şi de pe înălţimile Himalayei Rusia va domina nu doar afacerile din Asia, ci şi pe cele din Europa” În plină eră a industriei, dezvoltarea socială, economică şi politică ar fi fost de mult mai mare folos unei beneficiare a statutului de mare putere decât statutul de satelit al Bulgariei sau protectoratul asupra Coreii Câţiva conducători ruşi, printre care şi Gorceakov, au fost suficient de inteligenţi ca să-şi dea seama că, pentru Rusia, „extinderea teritorială era extindere a slăbiciunilor”, însă vederile lor nu au izbutit niciodată să tempereze mania rusească de a anexa noi teritorii În fond, imperiul comunist s-a destrămat exact din aceleaşi motive ca şi cel al ţarilor Uniunea Sovietică ar fi avut o soartă incomparabil mai bună dacă s-ar fi menţinut între graniţele de după cel de-al doilea război mondial şi ar fi întreţinut cu acea salbă de state ce a ajuns să fie cunoscută drept orbita sateliţilor relaţii comparabile cu cele stabilite cu Finlanda Atunci când doi coloşi – o Germanie impetuoasă şi puternică şi o Rusie imensă şi lipsită de măsură – ajung să se confrunte în centrul unui continent, probabilitatea unui conflict este ridicată, deşi Germania n-ar avea nimic de câştigat de pe urma unui război cu Rusia, iar Rusia ar avea numai de pierdut în cazul unei confruntări armate cu Germania Prin urmare, pacea Europei depindea de acea ţară care jucase rolul echilibristului cu atâta dibăcie şi moderaţie pe întreaga durată a secolului al XIX-lea În 1890, termenul „splendida izolare” continua să caracterizeze fidel politica externă britanică Supuşii Coroanei se refereau cu mândrie la ţara lor ca fiind „volantul de echilibru” al Europei şi având o greutate menită să descurajeze toate tentativele de hegemonie ale coaliţiilor compuse din puterile continentale Încâlcelile din sânul acestor alianţe repugnau de obicei aproape la fel de mult oamenilor de stat britanici ca şi izolaţioniştilor americani Şi totuşi, cu doar douăzeci şi cinci de ani mai târziu, englezii mureau cu sutele de mii pe câmpiile mlăştinoase ale Flandrei, luptând alături de francezi împotriva inamicului german O schimbare efectiv remarcabilă a survenit în politica externă engleză între şi 1914 O nouă probă de ironie – deloc neglijabilă – ar fi aceea că omul care a pilotat Marea Britanie prin prima fază a acestei tranziţii a reprezentat tot ce putea fi mai tradiţionalist în legătură cu Marea Britanie şi politica externă Asta fiindcă marchizul de Salisbury era ultimul apărător al bastionului conservator El era moştenitorul vechii familii Cecil, ai cărei strămoşi fuseseră miniştri sau sfetnici de taină ai monarhilor englezi începând chiar cu regina Elisabeta I Regele Eduard al VII-lea, care a domnit între 1901 şi 1910 şi a provenit tot dintr-o familie de vază, comparată în repetate rânduri cu familia Cecil, s-a plâns din când în când de tonul condescendent pe care i se adresa Salisbury Ascensiunea politică a lui Salisbury a fost nu doar lipsită de eforturi, ci chiar rodul predestinării După ce a studiat la Christ Church, Oxford, tânărul Salisbury a călătorit pe întreg cuprinsul Imperiului, şi-a îmbunătăţit franceza şi s-a întâlnit cu mai mulţi şefi de stat La patruzeci şi opt de ani, după ce a funcţionat ca secretar de stat pentru India, a devenit ministrul de externe al lui Disraeli şi a jucat un rol important în cadrul Congresului de la Berlin, unde a susţinut în proporţie covârşitoare negocierile detaliate ce au avut loc zile în şir După moartea lui Disraeli, Salisbury a preluat conducerea Partidului Conservator şi, cu excepţia ultimei guvernări a lui Gladstone din 1892-1894, a fost figura dominată a politicii britanice din perioada ultimilor cincisprezece an ai secolului al XIX-lea În anumite privinţe, poziţia lui Salisbury a semănat destul de mult cu cea a preşedintelui George Bush, cu toate că mandatul lui în cea mai înaltă demnitate a ţării a fost mai lung Amândoi ţineau sub control o lume care involuase în perioada ajungerii lor la putere, chiar dacă niciunul dintre ei nu şi-a dat seama pe moment de acest lucru Amândoi au avut un impact considerabil datorită faptului că au ştiut cum să manevreze moştenirea ce le fusese lăsată Vederile lui Bush despre lume au fost modelate de Războiul rece, pe durata căruia ajunsese în vârf şi la al cărui sfârşit a fost obligat să vegheze în timp ce se afla pe cea mai înaltă treaptă a carierei; experienţele formative ale lui Salisbury avuseseră loc în epoca Palmerston, în condiţiile unei puteri britanice fără precedent peste hotare şi ale unei irezolvabile rivalităţi dintre Anglia şi Rusia, deşi pe vremea mandatului său amândouă apuneau vizibil Guvernarea Salisbury a trebuit să facă faţă declinului pe care îl înregistra poziţia Marii Britanii Uriaşa ei putere economică era acum comparabilă cu a Germaniei; pe de altă parte, Rusia şi Franţa îşi extinseseră eforturile imperialiste şi începuseră să arunce mănuşa Imperiului britanic aproape pretutindeni în lume Chiar dacă Marea Britanie continua să fie cea mai mare putere a continentului, dominaţia exercitată la mijlocul secolului al XIX-lea începuse să se destrame La fel cum Bush s-a adaptat abil lucrurilor pe care nu le prevăzuse, şi conducătorii Marii Britanii au recunoscut în preajma anului 1890 necesitatea de a pune în relaţie politica tradiţională cu realităţile surpriză Supraponderal şi având o înfăţişare nu tocmai atrăgătoare, lordul Salisbury întruchipa acceptarea de către Marea Britanie mai degrabă a status quo-ului decât a transformării În calitate de autor al formulei „splendida izolare”, el promitea (cel puţin aparent) să continue politica tradiţională a Marii Britanii de menţinere a unei dominaţii ferme asupra celorlalte puteri imperialiste şi să implice ţara în alianţe continentale doar atunci când era nevoie şi ca soluţie de ultimă instanţă, pentru a împiedica un agresor să modifice echilibrul de forţe Pentru Salisbury, aşezarea insulară a Marii Britanii sugera că poziţia ideală era activitatea susţinută pe mările şi oceanele lumii şi neimplicarea în obişnuitele alianţe de pe continent „Suntem o naţie de peşti”, a declarat el fără echivoc cu o anumită ocazie În cele din urmă, Salisbury s-a văzut nevoit să admită că imperiul supra-extins al Marii Britanii începea să cedeze sub presiunea Rusiei în Orientul îndepărtat şi în cel Apropiat, precum şi sub presiunea Franţei în Africa Până şi Germania se aliniase la startul întrecerii coloniale Deşi Franţa, Germania şi Rusia se aflau adeseori în conflict una cu cealaltă pe continent, în afara Europei şi pe mările lumii se înfruntau de fiecare dată cu Marea Britanie Iar asta fiindcă Marea Britanie nu numai că poseda India, Canada şi o mare parte din Africa, dar insista să controleze diverse teritorii întinse pe care, din motive strategice, nu voia să le vadă căzând în mâinile unei alte puteri, chiar dacă nu-şi propunea să exercite un control direct asupra lor Salisbury a etichetat această pretenţie drept „un fel de marcare a teritoriului, astfel încât, în eventualitatea unui conflict, Anglia să ştie că el nu va intra în posesia altei puteri ” Aceste zone includeau Golful Persic, China, Turcia şi Marocul În timpul anilor 1890, Marea Britanie s-a simţit încolţită şi slăbită de nesfârşitele ciocniri cu Rusia în Afghanistan, în jurul Strâmtorilor şi în nordul Chinei, precum şi de cele cu Franţa din Egipt şi Maroc Prin intermediul Acordurilor mediteraneene din 1887, Marea Britanie s-a asociat indirect cu Tripla Alianţă compusă din Germania, Austro-Ungaria şi Italia, în speranţa că Italia şi Austria vor putea să-i vină în ajutor în ostilităţile desfăşurate cu Franţa în nordul Africii şi cu Rusia în Balcani Cu toate acestea, Acordurile mediteraneene s-au dovedit a fi doar o măsură temporară Noul imperiu german, rămas fără principalul său strateg, n-a ştiut cum să profite de ocazie Realităţile geopolitice scoteau treptat Marea Britanie din splendida izolare în care se repliase, chiar dacă numeroşi tradiţionalişti şi-au frânt mâinile deznădăjduiţi Prima mişcare în direcţia unei mai mari implicări în problemele continentului a avut loc în numele unor relaţii mai calde cu Germania imperială Convinşi că Rusia şi Marea Britanie aveau o nevoie disperată de Germania, politicienii germani au crezut că pot încheia un târg ultra-avantajos cu ambele în acelaşi timp, fără să specifice esenţa acestui târg şi fără să le treacă prin cap că nu făceau altceva decât să determine Rusia şi Marea Britanie să facă corp comun Ori de câte ori li se dădea peste nas în aceste uverturi în care cuvântul de ordine era „totul sau nimic”, conducătorii germani se retrăgeau într-o linişte mohorâtă şi ofensată, care se schimba în scurt timp în agresivitate Această abordare contrasta flagrant cu cea a Franţei, care optase pentru progresul lent, pe principiul paşilor mărunţi, aşteptând douăzeci de ani, respectiv cincisprezece, până când Rusia şi Marea Britanie îi propuseseră încheierea unui acord În ciuda vociferărilor Germaniei de după Bismarck, politica ei externă era de un amatorism copleşitor, de o miopie indiscutabilă şi chiar de o timiditate evidentă ori de câte ori era pusă faţă în faţă cu ceea ce ea însăşi generase Prima mişcare diplomatică a lui Wilhelm al II-lea din cadrul a ceea ce avea să se dovedească a fi un traseu predestinat a avut loc în 1890, la scurt timp după ce-l concediase pe Bismarck, când a respins propunerea ţarului de renegociere a Tratatului de Reasigurare pentru încă trei ani Respingând oferta Rusiei chiar la începutul domniei, Kaiserul şi consilierii lui au rupt poate cel mai important fir din ţesătura de alianţe suprapuse pe care o urzise Bismarck Refuzul germanilor a fost motivat de trei considerente: în primul rând, voiau ca politica lor să fie „cât mai simplă şi mai transparentă cu putinţă” (noul cancelar, Caprivi, a mărturisit la un moment dat că pur şi simplu nu dispunea de abilitatea lui Bismarck de a jongla cu opt mingi în acelaşi timp); în al doilea rând, doreau să asigure din nou Austria de faptul că alianţa cu ea constituia prioritatea numărul unu; în al treilea şi ultimul rând, au considerat Tratatul de Reasigurare drept un obstacol în calea opţiunii lor de a forma o alianţă cu Marea Britanie Fiecare dintre aceste considerente a denotat o lipsă de perspicacitate geopolitică prin care Germania lui Wilhelm al II-lea s-a izolat treptat de toată lumea Complexitatea era o trăsătură inerentă geografiei şi istoriei Germaniei, motiv pentru care nu putea fi vorba de o politică „simplă” care să-i rezolve multitudinea de probleme Tocmai ambiguitatea stârnită de existenţa simultană a unui tratat cu Rusia şi a unei alianţe cu Austria îi dăduseră lui Bismarck posibilitatea să practice timp de douzăeci de ani o echilibristică între temerile austriece şi ambiţiile ruseşti, fără a fi nevoit să rupă relaţiile cu vreuna dintre ele sau să escaladeze criza endemică din Balcani Încheierea Tratatului de Reasigurare a avut consecinţe diametral opuse: limitarea opţiunilor Germaniei a însemnat de fapt încurajarea aventurismului austriac Nikolai de Giers, ministrul de externe al Rusiei, a înţeles imediat acest lucru, scriind undeva: „Prin dizolvarea tratatului nostru [Tratatul de Reasigurare], Viena a fost eliberată de sub controlul înţelept, bine intenţionat şi totodată ferm al prinţului Bismarck ” Pe lângă că a dus la pierderea controlului exercitat de Germania asupra Austriei, abandonarea Tratatului de Reasigurare a însemnat în primul rând creşterea neliniştilor Rusiei Încrederea Germaniei în Austria a fost interpretată la Skt Petersburg drept o nouă predispoziţie pentru sprijinirea Austriei în Balcani Odată ce Germania se instalase ca un obstacol în calea năzuinţelor ruseşti într-o regiune care nu reprezentase niciodată un interes german vital, era limpede că şi Rusia va căuta imediat un element de contrapondere pe care Franţa i l-a oferit cât ai clipi din ochi Tendinţa Rusiei de a se apropia de Franţa a fost întărită de un acord colonial încheiat între germani şi Marea Britanie, care a fost semnat la foarte scurt timp după refuzul Kaiserului de a reînnoi Tratatul de Reasigurare Marea Britanie primea de la Germania izvoarele Nilului şi porţiuni de teritoriu în Africa de Est, incluzând aici insula Zanzibar În contrapartidă, Germania se alegea cu o fâşie de teren relativ inconsistentă care lega Africa de Sud-Vest de fluviul Zambezi, aşa-numita Fâşie Caprivi, precum şi Insula Helgoland din Marea Nordului, despre care se presupunea că avea o oarecare valoare strategică prin aceea că păzea ţărmul german de eventualele atacuri pe apă Târgul nu a fost rău pentru niciuna dintre tabere, deşi aplicarea lui în practică a generat un şir de neînţelegeri Londra a perceput acordul ca pe o undă verde în rezolvarea problemelor coloniale din Africa, Germania l-a considerat ca pe un preludiu la o viitoare alianţă anglo-germană, iar Rusia, mergând şi mai departe, a interpretat drept un prim pas al Angliei în drumul spre Tripla Alianţă Aşa stând lucrurile, baronul Staal, ambasadorul Rusiei la Berlin, a caracterizat, fără să-şi ascundă îngrijorarea, pactul dintre prietenul istoric al ţării sale, Germania, şi duşmanul ei tradiţional, Marea Britanie, după cum urmează: Când eşti unit de numeroase interese şi implicări efective într-un pact de pe glob, e aproape sigur că vei proceda la fel ca aliaţii tăi în toate marile probleme ce pot apărea în lume… Practic, înţelegerea cu Germania a fost parafată E inevitabil ca ea să fie o reacţie la relaţiile dintre Anglia şi celelalte puteri din Tripla Alianţă  Coşmarul coaliţiilor din timpul lui Bismarck se dezlănţuise, întrucât sfârşitul Tratatului de Reasigurare netezise drumul pentru o alianţă franco-rusă Germania calculase că Franţa şi Rusia nu vor alcătui nicicând o alianţă, pentru că Rusia nu avea niciun interes să lupte pentru Alsacia şi Lorena, în timp ce Franţa nu avea nici ea vreun interes să lupte pentru slavii din Balcani Această presupunere s-a dovedit a fi una dintre erorile de gândire strigătoare la cer ale conducerii Germaniei imperiale de după Bismarck Din clipa în care Germania a trecut irevocabil de partea Austriei, Franţa şi Rusia au avut de fapt nevoie una de cealaltă, indiferent cât de diferite le-ar fi fost aspiraţiile, fiindcă niciuna dintre ele nu-şi putea îndeplini obiectivele fără o prealabilă înfrângere sau în cel mai rău caz slăbire a Germaniei Franţa era silită să procedeze aşa, pentru că Germania nu era dispusă nici în ruptul capului să cedeze Alsacia şi Lorena fără război, în timp ce Rusia ştia că nu va fi în stare să moştenească părţile slave ale Imperiului austriac fără a învinge Austria lucru faţă de care Germania îşi arătase deja opoziţia prin refuzul de a reînoi Tratatul de Reasigurare Iar Rusia nu avea absolut nicio şansă în faţa Germaniei fără sprijinul Franţei La mai puţin de un an de la refuzul Germaniei de a reînnoi Tratatul de Reasigurare, Franţa şi Rusia semnaseră deja Antanta Cordială, care prevedea furnizarea de sprijin diplomatic reciproc Giers, venerabilul ministru de externe rus, a avertizat că acordul nu va rezolva problema fundamentală, respectiv aceea că principalul inamic al Rusiei nu era Germania, ci Marea Britanie Dorindu-şi cu disperare să evadeze din izolarea la care o obligase Bismarck, Franţa a acceptat adăugarea în acordul franco-rus a unei clauze prin care se obliga să ofere sprijin diplomatic Rusiei în toate conflictele coloniale cu Marea Britanie Conducătorilor francezi această clauză antibritanică li s-a părut o taxă de intrare destul de mică pentru efortul de a stabili ceva ce avea să se transforme într-o coaliţie antigermană Din acel moment, eforturile francezilor se vor canaliza în direcţia extinderii acordului franco-rus şi a metamorfozării lui într-o alianţă militară Deşi naţionaliştii ruşi se declaraseră în favoarea unui asemenea pact militar care să grăbească dezmembrarea Imperiului austriac, tradiţionaliştilor ruşi le venea greu să se decidă Succesorul lui Giers în funcţia de ministru de externe, contele Vladimir Lamsdorff, şi-a notat în jurnal la începutul lui februarie 1892: Ei [francezii] se pregătesc, de asemenea, să ne asedieze cu propuneri pentru un acord referitor la acţiuni militare comune în cazul unui atac din partea unui terţ… Dar ce rost are să întrecem măsura? Avem nevoie de pace şi linişte ca să ne putem ocupa de ravagiile foametei, de starea nesatisfăcătoare a finanţelor, de stadiul lăsat în suspensie al programului de înarmare, de starea disperată a transporturilor şi în cele din urmă de activităţile reînnoite din tabăra nihiliştilor  În cele din urmă, conducătorii francezi au avut câştig de cauză în faţa dubiilor lui Lamsdorff, dacă nu cumva acesta fusese pus la punct chiar de către ţar În 1894 a fost semnată o convenţie militară prin care Franţa accepta să ajute Rusia dacă aceasta era atacată de Germania sau de Austria sprijinită de Germania La rândul ei, Rusia va ajuta Franţa dacă aceasta va fi atacată de Germania sau de o armată combinată, formată din trupe germane şi italiene Pe câtă vreme Acordul franco-rus din 1891 fusese un instrument diplomatic a cărui raţiune de a fi o reprezentau în egală măsură Marea Britanie şi Germania, singurul adevăr prevăzut de această convenţie militară era Germania Actul pe care George Kennan avea să-l numească „alianţa fatidică” (antanta din 1891 dintre Franţa şi Rusia, urmată de convenţia militară din 1894) a marcat un moment de cumpănă în goana Europei spre război Pentru operaţiunea de menţinere a echilibrului de forţe, acesta a fost începutul sfârşitului Echilibrul de forţe funcţionează optim dacă se menţine cel puţin una dintre următoarele trei condiţii: în primul rând, fiecare naţiune trebuie să se simtă liberă să se alieze cu orice alt stat, în funcţie de conjunctura momentului În cea mai mare parte a secolului al XVIII-lea, echilibrul a fost reglat prin grupuri de interese a căror structură s-a schimbat în mod constant, lucru valabil şi pentru perioada lui Bismarck, până în 1890 În al doilea rând, să existe alianţe fixe, dar în acelaşi timp un echilibrist care să aibă grijă ca niciuna dintre coaliţii să nu devină predominantă situaţia de după Tratatul franco-rus, când Marea Britanie a continuat să joace rolul echilibristului şi a fost de fapt „peţită” de ambele tabere În al treilea rând, să existe alianţe rigide chiar şi fără un echilibrist, dar în acest caz coeziunea alianţelor să fie relativ scăzută În aşa fel încât, indiferent de problema aflată în divergenţă, să se poată recurge fie la compromisuri, fie la schimbări ale grupurilor de interese Când niciuna dintre aceste condiţii nu este evidentă, diplomaţia devine rigidă, în atari situaţii începe un joc reducţionist în care fiecare câştig al uneia dintre tabere este perceput ca o pierdere pentru cealaltă Cursa înarmărilor şi tensiunile din ce în ce mai mari devin de neevitat Aşa au stat lucrurile atât în timpul Războiului rece, cât şi – tacit – în Europa după ce Marea Britanie s-a alăturat alianţei franco-ruse şi a format astfel Tripla Antantă, care a început să funcţioneze în 1908 Spre deosebire de perioada Războiului rece, ordinea internaţională de după nu a încremenit după o singură lovitură A fost nevoie de cincisprezece ani înainte ca toate cele trei elemente de flexibilitate să fie distruse unul după altul După formarea Triplei Antante, echilibrul de forţe a încetat să existe Probele de forţă au devenit din excepţie regulă Diplomaţia ca artă a compromisului şi-a dat obştescul sfârşit Izbucnirea unei crize care să facă lucrurile să scape total de sub control era doar o problemă de timp Dar în 1891, pe când Franţa şi Rusia făceau corp comun împotriva ei, Germania continua să spere în realizarea unei alianţe de răspuns cu Marea Britanie, la care Wilhelm al II-lea râvnea, dar pe care n-o putea desăvârşi din cauza propriei impulsivităţi Acordul colonial din 1890 nu a dus la alianţa de care se temuse ambasadorul rus Faptul că această alianţă nu fusese încheiată se datora în parte politicii interne a Marii Britanii Când bătrânul Gladstone a revenit pentru ultima oară în funcţie în 1892, el a dat o lovitură eului uşor inflamabil al Kaiserului, respingând orice tip de asociere cu Germania autocratică sau cu Austria Şi totuşi, principalul motiv pentru eşecul celor câteva tentative de încheiere a unei alianţe anglo-germane a fost modul constant eronat în care înţelegea conducerea Germaniei politica externă tradiţională a britanicilor şi adevăratele cerinţe ale propriei sale securităţi Timp de un secol şi jumătate Marea Britanie refuzase să se implice într-o alianţă militară deschisă Ea era dispusă la doar două tipuri de participare: acorduri militare limitate, care să răspundă unor pericole definibile şi bine precizate, sau aranjamente de genul antantelor pentru cooperarea diplomatică pe marginea acelor probleme în care avea interese paralele cu cele ale unei alte ţări Într-un fel, modul cum defineau englezii antanta era, fireşte, tautologic: Marea Britanie coopera atunci când era dispusă să coopereze Însă antantele aveau şi efectul de a crea legături morale şi psihologice, precum şi prezumţia – dacă nu cumva chiar obligaţia contractuală – acţiunii comune în caz de criză În ultimul rând, un asemenea acord ar fi fost de natură să menţină Marea Britanie la distanţă de Franţa şi Rusia sau cel puţin să complice apropierea dintre ele Germania a refuzat această procedură neprotocolară Wilhelm al II-lea a insistat în favoarea a ceea ce el numea o alianţă de tip continental „Dacă Anglia vrea aliaţi sau ajutoare”, a declarat el în 1895, „trebuie să-şi abandoneze politica neutră, de neimplicare, şi să furnizeze garanţii sau tratate de tip continental ” Dar oare la ce se gândea Kaiserul când se referea la garanţie de tip continental? După aproape un secol de splendidă izolare, era limpede că Marea Britanie nu era pregătită să accepte implicarea continentală permanentă de la care se eschivase atât de consecvent vreme de o sută cincizeci de ani, mai cu seamă în interesul Germaniei, care se transforma rapid în cea mai puternică ţară din Europa Elementul care a făcut ca acest apel hotărât al Germaniei la o garantare oficială să fie contraproductiv a fost faptul că Germania nu avea efectiv nevoie de ea, dat fiind că era destul de puternică pentru a învinge orice adversar sau combinaţie de adversari de pe continent, atâta timp cât nu li se alătura şi Marea Britanie Ceea ce ar fi trebuit să solicite Germania Marii Britanii nu era o alianţă, ci o neutralitate binevoitoare în eventualitatea unui război continental iar pentru asta ar fi fost suficient un aranjament de tip antantă Cerând un lucru de care nu avea nevoie şi oferindu-i Marii Britanii ceva ce aceasta nu-şi dorea (angajamente vagi de apărare a Imperiului britanic), Germania i-a inoculat Angliei bănuiala că adevărata ei intenţie era dominaţia mondială Nerăbdarea germanilor n-a făcut decât să crească rezervele englezilor, care au început să aibă dubii serioase în legătură cu modul de a gândi al peţitorilor „Nu-mi face plăcere să nesocotesc evidenta nerăbdare a prietenilor mei germani”, scria Salisbury „Dar la ora asta nu e foarte înţelept să te călăuzeşti după sfaturile lor Eminenţa lor cenuşie a dispărut Sigur că e mult mai uşor şi mai plăcut să ai de-a face cu ei, dar nu se poate să nu-ţi lipsească extraordinara pătrundere a bătrânului (Bismarck) ” În timp ce conducerea germană vâna cu impetuozitate alianţe, opinia publică din ţară începuse să ceară o politică externă din ce în ce mai bine axată pe afirmarea Germaniei pe continent Social-democraţii au fost singurii care au rezistat o perioadă de timp, deşi în cele din urmă au cedat şi ei în faţa opiniei publice şi au sprijinit declaraţia de război a Germaniei din 1914 Clasa conducătoare germană nu avea niciun fel de experienţă legată de diplomaţia europeană şi cu atât mai puţin de acea Weltpolitik pe care o clamau atât de zgomotos Iuncherii, care ajutaseră Prusia să domine Germania, vor suporta povara oprobriului după cele două războaie mondiale, îndeosebi în Statele Unite La drept vorbind, ei alcătuiau stratul social cel mai puţin vinovat de amestecul în afacerile externe, fiind calaţi în esenţă pe politica de pe continent şi nemanifestând vreun interes în evenimentele ce depăşeau cadrul Europei S-ar putea spune mai degrabă că nucleul agitaţiei naţionaliste s-a format din rândul noilor clase de mari industriaşi şi de meşteşugari, însă fără a putea fi ponderat în cadrul sistemului politic de acel tip de amortizor parlamentar care apăruse în Franţa şi Marea Britanie cu câteva secole în urmă În democraţiile occidentale, curentele naţionaliste puternice erau canalizate prin instituţiile parlamentare; în Germania ele trebuiau să-şi găsească expresia în grupurile de presiune extraparlamentare Indiferent cât ar fi fost de autocratică Germania, liderii ei erau extrem de sensibili la votul opiniei publice şi influenţaţi masiv de grupurile naţionaliste de presiune Aceste grupuri percepeau diplomaţia şi sfera relaţiilor internaţionale ca pe nişte întreceri sportive şi insistau întotdeauna pe lângă conducere să adopte o linie mai dură, să obţină mai multe teritorii, să înfiinţeze noi colonii, să aibă o armată mai puternică sau o flotă mai numeroasă Pentru ele jocul diplomatic obişnuit sau o cât de voalată aluzie la o concesie diplomatică din partea Germaniei echivala cu o umilinţă scandaloasă Kurt Reitzler, secretatul politic al cancelarului german Theobald von Betmann-Holiweg, care se afla în funcţie în momentul declarării războiului, a remarcat pe bună dreptate: „În vremea noastră ameninţarea războiului se află… în politica internă a acelor ţări în care un guvern slab se confruntă cu o mişcare naţionalistă puternică ” Climatul politic şi emoţional a produs o gafă diplomatică de proporţii a germanilor – aşa-numita Telegramă Krüger – prin care împăratul îşi submina opţiunea pentru o alianţă cu britanicii cel puţin pentru tot restul secolului În 1895, un oarecare colonel Jameson, susţinut de interesele coloniale engleze şi în mod special de Cecil Rhodes, a întreprins un raid în statele independente ale burilor din Transvaalul sud-african Raidul s-a soldat cu un eşec deplin şi a reprezentat un uriaş motiv de stânjeneală pentru guvernul Salisbury, care a susţinut că nu a fost implicat direct sub nicio formă Presa naţionalistă din Germania a jubilat, cerând o umilire şi mai mare a britanicilor Friedrich von Holstein, consilier principal şi eminenţa cenuşie a Ministerului de Externe, a văzut în acest raid dezastruos un prilej de a le explica englezilor care ar fi avantajele unei Germanii prietene, arătându-le cât de greu le-ar fi dacă ar avea-o adversar În ce-l priveşte, nici Kaiserul nu a putut rezista tentaţiei de a face probă de forţă La scurt timp după prima zi a anului 1896, el i-a trimis un mesaj preşedintelui Paul Krüger din Transvaal, felicitându-l pentru modul cum respinsese „atacurile din exterior” Era o palmă pe obrazul Marii Britanii şi totodată o conturare a spectrului unui protectorat german în plin centrul acelei regiuni pe care englezii o considerau principala lor sferă de interes În realitate, Telegrama Krüger nu a reprezentat nici aspiraţiile colonialiste ale Germaniei şi nici politica ei externă, fiind exclusiv un artificiu de ochii lumii, care însă şi-a atins scopul: „Nimic din ceea ce-a făcut guvernul în ultimii ani”, scria ziarul liberal Allgemeine Zeitung pe data de 5 ianuarie, „nu a oferit o satisfacţie atât de deplină… A fost ceva scris din sufletul poporului german ” Miopia şi lipsa de simţ politic pe care le-a manifestat Germania au făcut bolovanul să se rostogolească la vale Kaiserul şi anturajul său au conchis că, din moment ce încercările de a face curte Marii Britanii n-au dus la formarea unei alianţe, englezii s-ar fi putut lăsa mai uşor convinşi dacă germanii le-ar fi arătat care era preţul pentru ofensarea lor Din păcate, pentru Germania, o asemenea abordare contrazicea flagrant istoria, care nu oferea niciun exemplu de tentativă reuşită de timorare a englezilor Ceea ce a început ca o formă de hărţuială pentru a se demonstra cât de valoroasă era prietenia Germaniei s-a transformat treptat într-o provocare strategică autentică Nicio altă chestiune nu ar fi avut şanse mai mari de a face din Marea Britanie un adversar implacabil decât ameninţarea supremaţiei sale pe mare Ei bine, exact asta a fost intenţia Germaniei, care aparent nu şi-a dat seama că se lansa într-o operaţiune unde nu mai exista loc de întors Începând cu mijlocul anilor 1890, presiunile interne în favoarea clădirii unei flote germane puternice au început să crească, fiind dirijate de aşa-numiţii „navalişti”, unul dintre grupurile de presiune din ce în ce mai numeroase, compus din industriaşi şi ofiţeri de marină deopotrivă Dat fiind că au manifestat un interes legitim faţă de tensiunile constatate în relaţiile cu Marea Britanie pentru a justifica fondurile alocate construcţiei de nave, ei au privit Telegrama Krüger ca pe un dar ceresc, aşa cum s-a întâmplat de fapt cu tot ceea ce ar fi putut duce la un conflict cu Marea Britanie în locuri îndepărtate ale globului, indiferent că era vorba de statutul pe care-l avea Samoa, de graniţele Sudanului sau de viitorul coloniilor portugheze Aşa s-a format un cerc vicios care a culminat în confruntarea directă În schimbul privilegiului de a construi o flotă care, în războiul mondial ce avea să izbucnească, va avea o singură întâlnire şi aceea neconcludentă cu flota britanică în bătălia din Iutlanda, Germania a reuşit să-şi adauge şi Marea Britanie pe o listă a inamicilor care era din ce în ce mai lungă Fiindcă era lesne de înţeles că Anglia avea să riposteze în momentul când o ţară continentală care dispunea deja de cea mai puternică armată din Europa începea să vizeze împărţirea supremaţiei pe mare cu Marea Britanie Cu toate acestea, Kaiserul nu părea să-şi dea seama de impactul liniei politice pe care o adoptase La început, iritarea englezilor faţă de fanfaronada germanilor şi de decizia lor de a-şi spori flota nu a avut darul să modifice tabloul real în cadrul căruia Franţa efectua presiuni asupra Marii Britanii în Egipt, în timp ce Rusia începuse s-o încolţească în Asia Centrală Dar dacă Rusia şi Franţa se hotărau să coopereze, efectuând presiuni simultane în Africa, Afghanistan şi China? Dacă germanii li se alăturau într-un asalt asupra imperiului în Africa de Sud? Liderii englezi au început să creadă că splendida izolare nu mai putea funcţiona ca o linie politică externă adecvată Cel mai important şi mai activ purtător de cuvânt al acestui grup a fost secretarul pentru colonii Joseph Chamberlain Personalitate îndrăzneaţă, din generaţia imediat următoare celei a lui Salisbury, Chamberlain părea să întruchipeze secolul XX prin felul în care pleda pentru formarea unei alianţe de preferinţă cu germanii în vreme ce mai vârstnicul patrician rămânea fidel impulsurilor izolaţioniste din secolul precedent Într-un celebru discurs rostit în noiembrie 1899, Chamberlain a susţinut ideea unei alianţe „teutone” constând în Marea Britanie, Germania şi Statele Unite  El s-a simţit atât de atras de acest proiect, încât l-a prezentat Germaniei fără aprobarea lui Salisbury Însă conducătorii germani au continuat să ceară garanţii oficiale şi nu au înţeles că termenii erau irelevanţi şi că lucrul cu adevărat important era neutralitatea britanică în eventualitatea unui război pe continent În octombrie 1900, Salisbury a fost nevoit să renunţe la funcţia de ministru de externe din motive de sănătate, dar şi-a păstrat postul de prim-ministru Succesorul lui la Foreign Office a fost lordul Lansdowne, care s-a declarat de acord cu Chamberlain că Marea Britanie nu se mai putea bucura de siguranţă rămânând credincioasă splendidei izolări Totuşi, Lansdowne nu a reuşit să obţină consensul pentru o alianţă deplină şi oficială cu Germania, întrucât Cabinetul nu a fost dispus să accepte decât un aranjament de tip antantă: „…o înţelegere cu privire la politica pe care ei (englezii şi guvernul german) o vor adopta vizavi de anumite chestiuni sau de anumite părţi ale lumii în care sunt deopotrivă interesate ” Era vorba în linii mari de aceeaşi formulă care, peste câţiva ani, avea să ducă la Antanta Cordială cu Franţa şi care avea să se dovedească un motiv suficient de puternic pentru ca Marea Britanie să intre în primul război mondial de partea Franţei Cu toate acestea, Germania a respins încă o dată accesibilul în favoarea imposibilului Noul cancelar german Bülow a refuzat un acord tip antantă cu Marea Britanie, fiindcă era mai preocupat de opinia publică de la el din ţară decât de perspectivele geopolitice mai cu seamă că prioritatea lui era să convingă Parlamentul să voteze în favoarea unei sporiri considerabile a flotei germane Bülow nu era dispus să reducă programul naval decât dacă englezii intrau într-o triplă alianţă care cuprindea deja Germania, Austria şi Italia Salisbury a respins gambitul de totul sau nimic al lui Bülow şi, pentru a treia oară în acelaşi deceniu, acordul anglo-german a eşuat Incompatibilitatea esenţială dintre modul cum percepeau englezii şi germanii politica externă s-a reflectat foarte bine în felul cum au explicat cei doi lideri neputinţa de a cădea de acord Bülow a dat frâu liber emoţiilor, acuzând Marea Britanie de provincialism şi ignorând faptul că tocmai această ţară avusese o politică externă globală mai bine de o sută de ani, înainte ca Germania să fie măcar unificată: Politicienii englezi ştiu foarte puţine lucruri despre continent Dintr-un punct de vedere continental, cunosc cam la fel de mult cât cunoaştem noi despre ideile din Peru sau din Siam Sunt naivi, iar naivitatea lor se regăseşte într-un egotism conştient şi într-un soi de încredere oarbă Li se pare greu de crezut că alţii pot să aibă intenţii cu adevărat dăunătoare Sunt foarte liniştiţi, foarte flegmatici şi foarte optimişti… Replica lui Salisbury a luat forma unei lecţii de analiză strategică sofisticată în beneficiul interlocutorului său agitat şi destul de vag în părere Citând un comentariu lipsit de tact pe care l-a formulat ambasadorul german la Londra, care a considerat că Marea Britanie avea nevoie de o alianţă cu Germania ca să evadeze dintr-o izolare periculoasă, el a scris următoarele: Răspunderea de a trebui să aperi graniţele germane şi austriece împotriva Rusiei este mai mare decât aceea de a trebui să aperi Insulele britanice împotriva Franţei… Contele Hatzfeldt (ambasadorul german) vorbeşte de „izolarea” noastră ca despre un pericol serios pentru noi înşine Dar am simţit vreodată acest pericol în mod practic? Dacă am fi cedat şi ne-am fi lăsat atraşi în războiul revoluţionar, prăbuşirea noastră nu s-ar fi datorat izolării Aveam mulţi aliaţi, dar niciunul nu ne-ar fi salvat dacă împăratul francez ar fi obţinut controlul asupra Canalului Cu excepţia perioadei când a domnit el (Napoleon), nu am fost niciodată în primejdie; prin urmare, ne este imposibil să apreciem dacă „izolarea” care, chipurile, ne face să suferim conţine sau nu elemente primejdioase N-ar fi deloc înţelept să ne asumăm obligaţii noi şi împovărătoare pentru a ne apăra de un pericol în a cărui existenţă nu avem niciun motiv istoric să credem  Marea Britanie şi Germania pur şi simplu nu aveau destule interese paralele ca să justifice alianţa globală oficială după care tânjea Germania imperială Englezii se temeau că sporirea pe mai departe a forţei germane îl va transforma pe ipoteticul lor aliat exact în tipul de putere dominatoare căreia i se opuseseră în decursul istoriei În acelaşi timp, Germaniei nu-i convenea rolul de vioara a doua pentru englezi în rezolvarea acelor chestiuni considerate în mod tradiţional ca nefăcând parte din interesele sale, cum ar fi ameninţarea la adresa Indiei; pe de altă parte, ea era prea arogantă pentru a înţelege avantajele neutralităţii britanice Următoarea mutare a ministrului de externe Lansdowne a demonstrat că ferma convingere a liderilor germani că ţara lor era indispensabilă Marii Britanii era o simplă formă de supraestimare În 1902, el a uimit întreaga Europă încheind o alianţă cu Japonia, această alianţă reprezentând primul caz după tratativele dintre Richelieu şi Imperiul otoman când o ţară europeană a căutat sprijin în afara Concertului Europei Marea Britanie şi Japonia au convenit să rămână neutre în cazul în care una dintre ele intra în război cu o singură altă putere pentru controlul asupra Chinei sau Coreii Cu toate acestea, dacă unul dintre semnatari era atacat de doi adversari, celălalt era obligat să-şi sprijine partenerul Dat fiind că alianţa era operaţională doar dacă Japonia se lupta cu doi inamici, Marea Britanie descoperise în cele din urmă un aliat dispus, ba chiar nerăbdător, să ţină la respect Rusia, fără să încerce să-şi atragă partenerul în aranjamente colaterale ba mai mult, un aliat a cărui poziţie în Orientul îndepărtat îl plasa într-o zonă de interes strategic mai mare pentru Marea Britanie decât frontiera ruso-germană La rândul ei, Japonia era apărată împotriva Franţei care, dacă nu ar fi existat această alianţă, ar fi putut încerca să se folosească de război pentru a revendica şi mai ferm sprijinul ruşilor Din acel moment, Marea Britanie îşi va pierde interesul pentru Germania ca partener strategic; mai mult decât atât, ea va ajunge în timp să considere Germania o veritabilă ameninţare geopolitică Până în cursul anului 1912, au mai existat şanse de detensionare a relaţiilor anglo-germane Lordul Haldane, ministrul marinei din acea perioadă, a vizitat Berlinul tocmai pentru a discuta despre relaxarea tensiunilor El a primit instrucţiuni să încerce să ajungă la un numitor comun cu Germania pe baza unui acord naval împreună cu următorul angajament al neutralităţii engleze: „Dacă una din înaltele părţi contractante (adică Marea Britanie şi Germania) ajunge să fie implicată într-un război în care nu poate fi considerată agresoare, cealaltă va manifesta faţă de puterea atrasă în conflict cel puţin o neutralitate binevoitoare ” Totuşi, Kaiserul a insistat ca Anglia să promită neutralitatea „în cazul în care Germania va fi obligată să intre în război,” ceea ce Londrei i s-a părut a fi o solicitare ca Marea Britanie să stea deoparte dacă Germania se va decide să declare prima război Rusiei sau Franţei După ce englezii au refuzat să accepte formularea Kaiserului, a fost rândul acestuia să respingă varianta britanică În consecinţă, Legea flotei germane a fost votată, iar Haldane s-a întors la Londra cu mâna goală Kaiserul încă nu înţelesese că Marea Britanie nu era dispusă să meargă dincolo de limitele unei înţelegeri tacite, adică exact lucrul de care avea de fapt nevoie Germania „Dacă Anglia intenţionează să ne întindă mâna doar cu condiţia ca noi să fim siliţi să ne micşorăm flota”, a scris el, „avem de-a face cu o impertinenţă fără margini, care ascunde în ea o insultă gravă la adresa poporului german şi a împăratului său O asemenea ofertă trebuie să fie respinsă a limine…” Mai convins ca niciodată că va reuşi să intimideze Anglia şi s-o determine să intre în alianţa oficială dorită, Kaiserul a continuat prin a se umfla în pene: „Le-am arătat englezilor că, atunci când se ating de armele noastre, vor avea probleme Poate că în felul ăsta le-am sporit ura, dar în orice caz le-am câştigat respectul, iar acest lucru îi va face în scurt timp să reia negocierile; sperăm că discuţiile vor fi purtate pe un ton mai cuviincios şi vor avea un rezultat mai fericit ” Dorinţa impetuoasă şi imperioasă a Kaiserul de a forma o alianţă n-a reuşit decât să-i facă pe englezi şi mai bănuitori decât până atunci Programul de dezvoltare a flotei germane, dublat de modul cum hărţuiseră germanii Marea Britanie în timpul Războiului burilor din 1899–1902, a dus la o reevaluare profundă a politicii externe britanice Vreme de un secol şi jumătate Marea Britanie considerase că Franţa era principala ameninţare la adresa echilibrului european şi că nu i se putea rezista decât cu ajutorul unuia dintre statele germane, de obicei Austria şi ocazional Prusia În aceeaşi logică a evenimentelor, Rusia fusese considerată cea mai gravă primejdie pentru imperiu Însă după ce şi-a asigurat alianţa cu Japonia, Marea Britanie a început să-şi reconsidere priorităţile istorice, în 1903, ea a iniţiat un efort sistematic de reglare a divergenţelor coloniale cu Franţa, culminând în aşa-numita Antantă Cordială din 1904 adică exact acel tip de cooperare neoficială pe care Germania îl respinsese ori de câte ori i se dăduse ocazia Aproape imediat după aceea Marea Britanie a început să sondeze un aranjament asemănător cu Rusia Întrucât Antanta era din punct de vedere formal un acord colonial, ea nu a reprezentat, procedural vorbind, o distanţare de politica engleză tradiţională a „splendidei izolări” Totuşi, efectul său practic a fost faptul că Marea Britanie a abandonat postura de echilibrist şi s-a ataşat uneia dintre cele două alianţe aflate în opoziţie În iulie 1903, pe când se negociau termenii Antantei, un reprezentant francez aflat la Londra i-a spus lui Lansdowne că, în contrapartidă, Franţa va face tot posibilul să scoată Marea Britanie de sub povara presiunilor ruseşti din alte zone ale lumii: …că ameninţarea cea mai serioasă la adresa păcii în Europa o reprezenta Germania, că o bună înţelegere între Franţa şi Anglia era singura modalitate de a controla planurile ambiţioase ale germanilor şi că, dacă se va putea ajunge la o asemenea înţelegere, Anglia va descoperi că Franţa este capabilă să exercite o influenţă salutară asupra Rusiei şi prin urmare să ne scape de multe din problemele pe care le avem cu această ţară  În interval de un deceniu, Rusia, legată iniţial de Germania prin termenii Tratatului de Reasigurare, devenise un aliat militar al Franţei, în timp ce Marea Britanie, care când era, când nu era peţitorul Germaniei, se alăturase câmpului diplomatic francez Germania reuşise extraordinara performanţă de a se izola şi de a-i strânge laolaltă pe cei trei inamici de odinioară, grupaţi acum într-o coaliţie ostilă şi îndreptată împotriva sa Un om de stat conştient de pericolul care se apropie trebuie să ia o decizie capitală Dacă e de părere că ameninţarea va creşte pe măsura trecerii timpului, e obligat să încerce s-o înăbuşe în faşă Însă, în cazul în care conchide că primejdia reflectă o conjunctură fortuită şi neprelucrată, cel mai bun lucru pe care-l poate face de obicei este să aştepte ca timpul să erodeze pericolul Cu două sute de ani înainte, Richelieu recunoscuse primejdia pe care o reprezenta încercuirea ostilă a Franţei mai mult decât atât, evitarea acestei încercuiri fusese cheia de boltă a politicii lui Însă el a înţeles la fel de bine diversele componente ale pericolului potenţial Richelieu a ajuns la concluzia că acţiunea prematură le va face pe statele care înconjuraseră Franţa să strângă rândurile Din această cauză, a transformat timpul în aliatul său şi a aşteptat să izbucnească divergenţele latente dintre adversarii Franţei Abia atunci, după ce s-a convins că aceste divergenţe erau imposibil de rezolvat, a dispus intrarea ţării sale în luptă Kaiserul şi consilierii lui nu aveau nici răbdarea şi nici flerul necesar pentru o astfel de politică, deşi ţările de care se simţea ameninţată Germania puteau fi orice, numai aliaţi naturali nu Reacţia Germaniei în faţa iminentei sale împresurări a fost să accelereze aceeaşi diplomaţie care provocase ivirea primejdiei Ea a încercat să torpileze frageda Antantă Cordială prin găsirea unui pretext ca să intimideze Franţa, propunându-şi în acest fel să demonstreze că sprijinul englez era fie iluzoriu, fie ineficient Ocazia pe care o căuta Germania pentru a pune la încercare forţa Antantei s-a ivit în Maroc, unde planurile Franţei încălcau un tratat care consfinţea independenţa Marocului şi unde Germania avea interese comerciale substanţiale Kaiserul a decis să-şi facă auzit mesajul în timpul unei călătorii ce a avut loc în martie 1905 Ajuns la Tanger, el a declarat că Germania era hotărâtă să susţină independenţa Marocului Conducătorii germani mizau pe mai multe lucruri Unu, că Statele Unite, Italia şi Austria le vor susţine acest tip de politică a uşilor deschise Doi, că, după Războiul ruso-japonez, Rusia nu va mai fi capabilă să se implice Trei, că Marea Britanie se va bucura să scape de obligaţiile asumate faţă de Franţa în cadrul unei conferinţe internaţionale Toate aceste presupuneri s-au dovedit nefondate, întrucât frica de Germania a pus în umbră toate celelalte considerente În această primă provocare la adresa Antantei Cordiale, Marea Britanie a sprijinit Franţa până la capăt şi a refuzat să accepte propunerea Germaniei de a se organiza o conferinţă până când se obţinea şi acordul Franţei Austria şi Italia s-au arătat reticente şi nu au vrut să rişte să ajungă în prag de război Cu toate acestea, conducătorii germani au investit o mare parte din prestigiul lor în această dispută din ce în ce mai înfierbântată, gândindu-se că, dacă nu vor obţine măcar o victorie diplomatică prin care să demonstreze irelevanţa Antantei, se vor confrunta cu un dezastru Pe întreaga durată a domniei sale, Kaiserul a fost mai priceput în declanşarea crizelor decât în rezolvarea lor Considera că întâlnirile dramatice erau palpitante, însă îi lipsea curajul confruntărilor prelungite Wilhelm al II-lea şi consilierii lui au apreciat corect că Franţa nu era pregătită să intre în război Numai că până la urmă s-a dovedit că acest lucru era valabil şi pentru ei Singura lor realizare concretă a fost demiterea ministrului francez de externe Delcasse, dar şi în acest caz a fost vorba de o victorie simbolică, întrucât nu peste multă vreme Delcasse a revenit în prim-plan pe o altă funcţie, deţinând în continuare un rol important în elaborarea politicii franceze Din perspectiva conţinutului disputei, liderii germani, al căror curaj nu se ridica nici pe departe la nivelul retoricii lor lăudăroase, s-au lăsat amăgiţi de o conferinţă planificată şase luni mai târziu în orăşelul spaniol Algeciras Când o ţară ameninţă cu războiul, iar pe urmă dă înapoi în favoarea unei conferinţe ce ar urma să se ţină la un moment dat, ea îşi diminuează automat credibilitatea propriei ameninţări (Exact aşa vor dezamorsa democraţiile occidentale ultimatumul rostit de Hruşciov la Berlin o jumătate de secol mai târziu ) Modul în care se izolase Germania a devenit evident la deschiderea conferinţei de la Algeciras din ianuarie 1906 Edward Grey, ministrul de externe al noului guvern liberal al Angliei, l-a avertizat pe ambasadorul german la Londra că, în eventualitatea unui război, Marea Britanie se va alătura Franţei: …în eventualitatea că Germania va ataca Franţa ca urmare a Acordului din Maroc, opinia publică din Anglia va avea sentimente atât de puternice, încât niciun guvern britanic nu va putea rămâne neutru… Neputinţa conducătorilor germani de a-şi controla emoţiile şi de a-şi defini obiectivele pe termen lung a făcut din Algeciras un veritabil dezastru pentru ţara lor Statele Unite, Italia, Rusia şi Marea Britanie au refuzat în bloc să se situeze de partea Germaniei Rezultatele acestei prime crize marocane au fost exact opusul a ceea ce încercaseră să obţină liderii germani În loc să destrame Antanta Cordială, ele au dus la cooperarea militară franco-britanică şi au conferit un nou avânt Antantei anglo-ruse din 1907 După Algeciras, Marea Britanie a acceptat cooperarea militară cu o putere continentală pe care o evitase atât de mult Acesta a fost momentul când au demarat consultările dintre comandanţii flotelor britanică şi franceză Cabinetul a resimţit acest nou punct de plecare Grey i-a scris lui Paul Cambon, ambasadorul francez la Londra, în încercarea de a paria pe mai mulţi cai o dată: Am convenit că aceste consultări între experţi nu sunt şi nu trebuie să fie privite ca un angajament menit să oblige la acţiune oricare dintre guvernele noastre într-o situaţie care nu s-a ivit şi care s-ar putea nici să nu se ivească vreodată… Era vorba de tradiţionala clauză de eschivare a englezilor, conform căreia Londra nu se angaja legal într-o anumită conjunctură în care era de fapt obligată să întreprindă o acţiune de tip militar Franţa a acceptat această concesie făcută controlului parlamentar, convinsă că discuţiile la nivel militar vor pune în lumină o realitate a lor, indiferent de obligaţiile contractuale Timp de un deceniu şi jumătate, conducătorii germani refuzaseră să acorde Marii Britanii o asemenea libertate de mişcare Franţa, în schimb, a dispus de flerul politic de a se plia pe ambiguitatea britanică şi de a se bizui pe convingerea că în acest fel lua naştere o obligaţie morală care, într-un moment de criză, s-ar fi dovedit salutară După apariţia blocului anglo-franco-rus din 1907, au rămas în joc doar două forţe ale diplomaţiei europene: Tripla Antantă şi alianţa dintre Germania şi Austria Germanii s-au văzut împresuraţi fără drept de apel Ca şi Antanta anglo-franceză, contractul dintre Marea Britanie şi Rusia a început ca un acord colonial Trecuseră deja câţiva ani buni de când englezii şi ruşii lăsaseră treptat deoparte disputele coloniale Victoria repurtată de Japonia în faţa Rusiei în 1905 i-a ruinat efectiv ambiţiile acesteia din urmă în Orientul îndepărtat În vara lui 1907, Marea Britanie n-a mai riscat nimic oferind Rusiei o soluţie generoasă în problema Afghanistanului şi a Persiei şi împărţind Persia în trei sfere de influenţă: ruşilor li s-a oferit regiunea nordică, regiunea centrală a fost declarată neutră, iar Marea Britanie şi-a păstrat controlul asupra sudului Afghanistanul a intrat în sfera de influenţă engleză Relaţiile anglo-ruse, care cu zece ani în urmă fuseseră tensionate din cauza unei serii de dispute ce acopereau o treime a globului, de la Constantinopol până în Coreea, ajunseseră în cele din urmă destinse Marea Britanie era atât de preocupată de mişcările Germaniei încât, pentru a-şi asigura cooperarea ruşilor, s-a arătat dispusă să renunţe la eforturile de a convinge Rusia să nu pătrundă în Dardanele Aşa cum a remarcat ministrul de externe Grey, „Relaţiile bune cu Rusia însemnau că trebuia să dăm uitării vechea politică de a închide strâmtoarea în faţa ei şi de a-i face cu degetul la fiecare conferinţă a Marilor Puteri ” Unii istorici au susţinut că adevărata Triplă Antantă consta în două acorduri coloniale care nu funcţionaseră corespunzător şi că Marea Britanie dorise să-şi protejeze imperiul şi nu neapărat să încercuiască Germania Cu toate acestea, există un document clasic, aşa-numitul Raport Crowe, care lămureşte fără putinţă de tăgadă lucrurile şi arată că Marea Britanie a intrat în Tripla Antantă ca să împiedice tentativa germanilor de a ajunge stăpânii lumii Pe data de 1 ianuarie Sir Eyre Crowe, un reputat analist englez de la Foreign Office, a explicat de ce, din punctul lui de vedere, încheierea unui acord cu Germania era imposibilă şi antanta cu Franţa era singura soluţie Raportul Crowe a fost conceput la un nivel analitic la care nu a reuşit să ajungă niciunul din documentele Germaniei de după Bismarck Conflictul care izbucnise acum era unul între strategie şi forţa oarbă, iar în asemenea situaţii, dacă nu există un decalaj uriaş de forţe (ceea ce nu era cazul), strategul are întotdeauna o mutare în avans întrucât îşi poate plănui acţiunile, pe câtă vreme adversarul lui e obligat să improvizeze Recunoscând existenţa unor diferenţe importante între Marea Britanie pe de o parte, Franţa şi Rusia pe de alta, Crowe le-a considerat totuşi capabile de a asigura ajungerea la un compromis, dat fiind că reflectau obiective defmibile şi prin urmare limitate Elementul care făcea ca politica germană să fie atât de ameninţătoare era absenţa oricărei urme de logică din spatele ambiţiilor ei globale, care se întindeau asupra unor teritorii îndepărtate cum ar fi Africa de Sud, Marocul şi Orientul Apropiat În plus, eforturile germane pentru obţinerea supremaţiei maritime erau „incompatibile cu supravieţuirea Imperiului britanic” Potrivit lui Crowe, comportamentul lipsit de constrângeri al Germaniei era el însuşi un ferment şi o garanţie a confruntării: „Unirea celei mai mari forţe militare cu cea mai mare flotă sub drapelul unui singur stat ar obliga lumea să se alieze pentru anihilarea unui asemenea coşmar ” Fidel principiilor de bază ale Realpolitik, Crowe a susţinut că stabilitatea era determinată de structură şi nu de motivaţie; cu alte cuvinte, intenţiile Germaniei erau în esenţă irelevante iar ceea ce conta efectiv era ce putea să facă În această ordine de idei, el a avansat două ipoteze: Germania fie că aspiră hotărât la o hegemonie şi la un ascendent maritim general, ameninţând independenţa vecinilor săi şi în ultimă instanţă existenţa Angliei, fie că, neavând asemenea ambiţii limpezi şi gândindu-se deocamdată doar la folosirea poziţiei şi influenţei ei legitime ca una din Puterile de prim rang din consiliul naţiunilor, încearcă să-şi promoveze comerţul exterior, să răspândească foloasele culturii germane, să extindă amploarea energiilor ei naţionale şi să creeze noi interese germane pretutindeni în lume, ori de câte ori şi oriunde i se oferă acest prilej într-un cadru paşnic… Crowe a insistat asupra faptului că aceste distincţii erau irelevante deoarece, în cele din urmă, aveau să fie anulate de tentaţiile inerente ale forţei crescânde a Germaniei: …este limpede că schema a doua (cea a evoluţiei semiindependente, sprijinită întrucâtva de diplomaţie şi de arta guvernării) se poate combina în orice moment cu prima, cea a planificării cu bună ştiinţă Mai mult decât atât, dacă se va ajunge vreodată la realizarea acestei scheme evolutive, poziţia de care se va bucura în consecinţă Germania va reprezenta o ameninţare la fel de mare la adresa restului lumii ca orice dobândire deliberată a unei poziţii asemănătoare printr-un efort „premeditat”  Deşi Raportul Crowe nu a făcut altceva decât să se opună unei înţelegeri cu Germania, mesajul lui era foarte precis; dacă Germania nu renunţa la încercarea de a obţine supremaţia maritimă şi nu-şi tempera aşa-numita Weltpolitik, cu siguranţă că Marea Britanie se va alătura Rusiei şi Franţei pentru a se opune acestor demersuri Şi o va face cu acea implacabilă tenacitate care domolise pretenţiile francezilor şi spaniolilor în secolele anterioare Marea Britanie a lăsat să se înţeleagă foarte clar că nu va tolera niciun fel de nouă creştere a puterii Germaniei În 1909 ministrul de externe Grey a insistat asupra acestui lucru ca răspuns la oferta Germaniei de a-şi încetini (dar nicidecum încheia) cumulările navale dacă Marea Britanie accepta să rămână neutră în eventualitatea unui război purtat de Germania împotriva Franţei şi Rusiei, înţelegerea propusă, a susţinut Grey, …va ajuta la stabilirea hegemoniei germane în Europa şi nu va rezista mult după ce-şi va fi îndeplinit misiunea Este vorba, de fapt, de o invitaţie prin care se cere ajutor pentru ca Germania să intre într-o combinaţie europeană care să fie îndreptată împotriva noastră când îi va veni bine… Dacă vom sacrifica celelalte Puteri în favoarea Germaniei, vom fi atacaţi  După crearea Triplei Antante, jocul de-a şoarecele şi pisica practicat de Germania şi Marea Britanie în anii 1890 a devenit extrem de serios şi s-a transformat într-o luptă ce opunea unei puteri adepte a status quo-ului o alta care cerea modificarea echilibrului În condiţiile în care flexibilitatea politică nu mai era posibilă, singura modalitate de schimbare a echilibrului de forţe era fie acumularea de noi arme, fie victoria într-un război Cele două alianţe ajunseseră să se confrunte, în timp ce între ele se căsca o prăpastie din ce în ce mai mare a neîncrederii reciproce Spre deosebire de perioada Războiului rece, cele două grupări nu se temeau de război; la drept vorbind, ele se preocupau mai degrabă de menţinerea propriei coeziuni decât de evitarea unui conflict deschis Confruntarea a devenit metoda-standard a diplomaţiei Cu toate acestea, încă mai exista o şansă de evitare a catastrofei, întrucât erau foarte puţine chestiunile care justificau războaiele menite să dezbine alianţele Niciun alt membru al Triplei Antante n-ar fi intrat în război ca să ajute Franţa să recâştige Alsacia şi Lorena; Germania, chiar şi în exaltarea care o cuprinsese, nu dădea semne că ar fi susţinut un război de agresiune al Austriei în Balcani O politică a restrângerilor poate că ar fi dus la întârzierea războiului şi la dezintegrarea treptată a alianţelor nefireşti mai ales dacă ţinem cont că la baza formării Triplei Antante stătuse în primul rând frica de Germania La finele primului deceniu al secolului XX, echilibrul de forţe degenerase şi provocase formarea unor coaliţii ostile, a căror rigiditate era egalată de dispreţul nesăbuit faţă de consecinţe, cu care fuseseră înfiinţate Rusia era legată de o Serbie care gemea de facţiuni naţionaliste şi chiar teroriste şi care, neavând nimic de pierdut, nu manifesta nici urmă de interes faţă de riscurile unui război generalizat Franţa îi dăduse carte albă unei Rusii nerăbdătoare să-şi recapete prestigiul şi stima de sine după Războiul ruso-japonez Germania făcuse acelaşi lucru pentru o Austrie dornică până la disperare să-şi protejeze provinciile slave de agitaţia pusă la cale de Serbia, la rândul ei sprijinită de Rusia Naţiunile europene îşi îngăduiseră să devină prizonierii unor clienţi balcanici fără scrupule Departe de a restrânge acele ţări caracterizate prin pasiuni exacerbate şi un sentiment atrofiat al responsabilităţii globale, ele şi-au permis să se lase târâte în vârtej de ideea paranoică potrivit căreia neobosiţii lor parteneri vor proceda la modificarea alianţelor dacă nu li se va face pe plac Timp de câţiva ani crizele au fost depăşite în continuare, deşi fiecare dintre ele împingea planeta cu încă un pas spre conflagraţia inevitabilă În aceeaşi ordine de idei, atitudinea Germaniei în faţa Triplei Antante a dezvăluit o hotărâre neclintită de a repeta pentru a nu se ştie câta oară aceeaşi greşeală; fiecare problemă s-a văzut transformată într-un test de bărbăţie care să demonstreze că Germania era puternică şi decisă, în vreme ce adversarilor săi le lipseau atât hotărârea, cât şi forţa propriu-zisă Totuşi, cu fiecare nouă provocare din partea Germaniei, legăturile din cadrul Triplei Antante deveneau mai strânse În 1908, în Bosnia-Herţegovina a avut loc o criză care merită să fie repovestită tocmai fiindcă ilustrează tendinţa istoriei de a se repeta Bosnia-Herţegovina fusese zona moartă a Europei, iar soarta ei rămăsese ambiguă chiar şi după Congresul de la Berlin, din simplul motiv că nimeni nu ştia ce trebuia făcut în cazul ei Acest ţinut al nimănui dintre Imperiul otoman şi Imperiul habsburgic, care cuprindea pe de o parte religiile romano-catolică, ortodoxă şi musulmană, pe de alta segmente de populaţie croată, sârbă şi musulmană, nu dispusese nici măcar de autoguvernare până în acel moment El părea guvernabil doar dacă nu i s-ar fi cerut nici uneia dintre acele populaţii să se supună celorlalte Vreme de treizeci de ani, Bosnia-Herţegovina se aflase sub suveranitate turcească, administraţie austriacă şi autonomie locală, fără a trece prin niciun fel de încercare de contestare a acestui aranjament multinaţional, ceea ce a lăsat în suspensie problema finală a suveranităţii Austria aşteptase treizeci de ani ca să iniţieze o anexare directă, dat fiind că pasiunile rezultate din acel alambic poliglot erau prea complexe şi depăşeau până şi puterea ei de a discerne, în ciuda îndelungatei experienţe în domeniul administrativ în condiţii de haos Când în cele din urmă austriecii au anexat Bosnia-Herţegovina, ei au făcut-o mai mult pentru a câştiga o bătălie împotriva Serbiei (şi indirect împotriva Rusiei) decât pentru a-şi îndeplini un obiectiv politic coerent Ca rezultat, Austria a tulburat echilibrul fragil al unor resentimente şi un incipiente Trei generaţii mai târziu, în 1992, aceleaşi pasiuni stihinice au erupt din cauza unor probleme comparabile, derutând aproape pe toată lumea, cu excepţia zelotilor implicaţi direct şi a celor familiarizaţi cu istoria volatilă şi nesigură a regiunii Încă o dată o schimbare bruscă de guvernare a transformat Bosnia-Herţegovina într-un cazan în fierbere De îndată ce Bosnia a fost declarată stat independent, toate naţionalităţile componente s-au încăierat în lupta pentru dominaţie, iar sârbii au plătit poliţe mai vechi într-un mod extrem de brutal Profitând de faptul că Rusia era slăbită în urma Războiului ruso-japonez, Austria a pus în practică fără ezitare un codicil vechi de treizeci de ani, redactat în timpul Congresului de la Berlin, prin care puterile acceptaseră să lase Austria să procedeze la anexarea Bosniei-Herţegovina Odinioară, Austria se mulţumise cu un control de facto, întrucât nu mai voia să aibă de-a face cu supuşi slavi În 1908 însă, ea a torpilat această decizie, temându-se că imperiul său era pe punctul de a se dizolva la impactul cu agitaţia provocată de sârbi şi gândindu-se că avea nevoie de un succes care să demonstreze că rămăsese pe mai departe stăpână în Balcani Pe durata celor trei decenii ce au despărţit aceste două evenimente, Rusia îşi pierduse poziţia dominantă în Balcani, iar Liga celor trei împăraţi sucombase Pe bună dreptate, Rusia se arăta scandalizată de faptul că un acord aproape acoperit de praful uitării era invocat acum pentru a i se permite Austriei să dobândească un teritoriu eliberat în urma unui război purtat de ruşi Numai că revolta nu garantează succesul, mai cu seamă când obiectul ei se află deja în posesia prăzii Pentru prima dată, Germania şi-a declarat pe faţă sprijinul pentru Austria, arătând că era gata să rişte declanşarea unui război în Europa dacă Rusia contesta această anexare Apoi, pentru ca situaţia să fie şi mai încordată, ea a cerut ca Rusia şi Serbia să recunoască oficial acţiunea Austriei Rusia a fost silită să înghită această umilire, fiindcă Marea Britanie şi Franţa încă nu erau pregătite să intre într-un război provocat de o chestiune din zona Balcanilor şi fiindcă nici nu se putea aventura singură în război la un interval de timp atât de scurt de la înfrângerea în Războiul ruso-japonez În acest fel, Germania s-a transformat singură într-un obstacol ridicat în calea Rusiei şi într-o regiune unde nu mai avusese interese vitale mai mult decât atât, într-o zonă unde odinioară Rusia se putuse baza pe Germania pentru a modera ambiţiile austriecilor Germania şi-a demonstrat nu doar nesăbuinţa, ci şi lacunele grave în memoria istorică Cu doar o jumătate de secol în urmă, Bismarck prevăzuse limpede că Rusia nu va ierta niciodată Austria pentru faptul că o umilise în Războiul Crimeii Iată că acum Germania comitea aceeaşi greşeală, contribuind la înstrăinarea Rusiei, care începuse la Congresul de la Berlin Umilirea unei ţări mari fără slăbirea ei e de fiecare dată un joc primejdios Deşi Germania a fost încredinţată că îi arătase Rusiei ce însemna bunăvoinţa sa, Rusia s-a decis să nu se mai lase niciodată prinsă cu garda jos Astfel, cele două puteri continentale au început să practice un joc care în argoul american se cheamă „care e mai cocoş” şi în care doi conducători auto îşi reped vehiculele unul spre altul, fiecare sperând că în ultima secundă celălalt o să se dea la o parte şi mizând pe tăria propriilor nervi Din păcate, acest joc a mai fost practicat cu diverse ocazii în Europa de dinaintea primului război mondial Ori de câte ori se evita o ciocnire, încrederea colectivă în gradul de siguranţă ultimă a jocului creştea, făcându-i pe toţi să uite că era suficient un eşec pentru producerea unei catastrofe ireparabile Ca şi cum Germania ar fi vrut să se asigure că şi-a intimidat toţi adversarii potenţiali sau să le dea tuturor suficiente motive pentru a strânge legăturile între ei în scopul legitimei apărări, următoarea ei mişcare a fost să provoace Franţa În 1911, Franţa, care îndeplinea efectiv rolul de administrator civil în Maroc, a reacţionat împotriva unor tulburări locale trimiţând trupe în oraşul Fez, fapt ce a reprezentat o încălcare flagrantă a acordului de la Algeciras Stârnind aplauze furtunoase din partea presei naţionaliste germane, Kaiserul a avut la rândul lui o reacţie rapidă, dând ordin canonierei Panther să se deplaseze în portul marocan Agadir „Ura! O faptă”! a scris Rheinisch-Westfälische Zeitung pe data de 2 iulie 1911 „În sfârşit s-a trecut la acţiune o faptă eliberatoare ce trebuie să împrăştie norii de pesimism de pretutindeni ” Münchener Neueste Nachrichten i-a recomandat guvernului să meargă înainte folosindu-şi toate energiile, „chiar dacă dintr-o asemenea politică pot apărea împrejurări pe care astăzi nu le putem desluşi ” În termeni care, la nivelul presei din Germania, erau consideraţi subtili, ziarul nu făcea altceva de fapt decât să îndemne Germania să rişte declanşarea unui război în Maroc Ceea ce a fost botezat cu grandilocvenţă „Saltul lui Panther” a avut acelaşi sfârşit ca încercările anterioare ale Germaniei de a ieşi din izolarea pe care singură o provocase Încă o dată Germania şi Franţa au părut la un pas de război, scopurile Germaniei fiind parcă mai confuze ca niciodată Oare ce fel de compensare căuta de data asta? Un port în Maroc? O parte din litoralul atlantic al Marocului? Câştiguri coloniale în alte zone? Germania a vrut să timoreze Franţa, dar n-a reuşit să găsească nicio expresie operaţională a acestui obiectiv Conform relaţiilor din ce în ce mai strânse dintre ele, Marea Britanie a susţinut Franţa cu mai mare fermitate decât o făcuse la Algeciras în 1906 Modificarea opiniei publice britanice a fost demonstrată de atitudinea ministrului de finanţe din acea perioadă, David Lloyd George, care avea o justificată reputaţie de pacifist şi de adept al unor relaţii bune cu Germania Cu toate acestea, cu ocazia respectivă el a ţinut un discurs important, în care a avertizat că, dacă …am fi constrânşi să acceptăm o situaţie în care pacea nu ar mai putea fi menţinută decât renunţând la măreaţa şi folositoarea poziţie pe care ne-am dobândit-o după secole de eroism şi împliniri… ei bine, declar cu tărie că pacea cu un asemenea preţ ar fi o umilinţă intolerabilă pentru a putea fi îndurată de o ţară cum e a noastră  Până şi Austria s-a arătat rezervată faţă de puternicul ei aliat, nefiind dispusă să-şi rişte supravieţuirea de dragul unei aventuri nord-africane Germania a lăsat-o mai moale şi a acceptat o porţiune întinsă (dar lipsită de valoare) din Africa Centrală, tranzacţie care a stârnit bombăneli şi proteste în presa naţionalistă germană „Practic, am riscat un război mondial pentru câteva mlaştini din Congo”, a scris Berliner Tageblatt pe data de 3 noiembrie 1911  Cu toate acestea, lucrul care ar fi trebuit criticat nu era valoarea noilor achiziţii, ci imprudenţa de a ameninţa la fiecare câţiva ani o altă ţară cu războiul, fără a putea să defineşti un obiectiv logic şi mărind de fiecare dată temerile care determinaseră însăşi înfiinţarea acestor coaliţii ostile Dacă tactica germană ajunsese să fie stereotipă, acelaşi lucru se putea spune şi despre reacţia anglo-franceză În 1912, Marea Britanie, Franţa şi Rusia au început convorbiri la înalt nivel militar, a căror semnificaţie a fost limitată dintr-un punct de vedere strict oficial de tradiţionala declaraţie engleză potrivit căreia ele nu constituiau un cadru legal care ar fi obligat la implicare activă Însă până şi această constrângere a fost contrazisă într-o anumită măsură de Tratatul naval anglo-francez din 1912, conform căruia flota franceză se muta în Mediterana, iar Marea Britanie îşi asuma răspunderea apărării coastei atlantice a Franţei Doi ani mai târziu, acest acord avea să fie invocat ca obligaţie morală pentru Marea Britanie de a intra în primul război mondial, întrucât cel puţin aşa se susţinea Franţa îşi lăsase coasta Canalului neprotejată bizuindu-se pe sprijinul englezilor (Douăzeci şi opt de ani mai târziu, în 1940, un acord similar între Statele Unite şi Marea Britanie îi va da posibilitatea acesteia din urmă să-şi deplaseze flota din Pacific în Atlantic, într-o manevră ce presupunea obligaţia morală din partea Statelor Unite de a proteja posesiunile asiatice rămase fără apărare ale Marii Britanii împotriva atacurilor japoneze ) În 1913, conducătorii germani au desăvârşit alienarea Rusiei printr-o nouă manevră capricioasă şi inutilă De data asta Germania a acceptat să reorganizeze armata turcă şi să trimită un general german care să preia comanda la Constantinopol Wilhelm al II-lea a avut grijă să dramatizeze provocarea şi a trimis misiunea de instruire cu o înfloritură grandilocventă tipică, exprimându-şi speranţa că „în curând steagurile germane vor flutura pe meterezele Bosforului ” Puţine lucruri ar fi putut irita Rusia mai tare decât faptul că Germania emitea pretenţii la controlul asupra unei strâmtori care îi fusese interzisă Rusiei de către Europa timp de un secol Ea acceptase cu dificultate controlul exercitat asupra strâmtorii de către o ţară slabă cum era Turcia otomană, dar nu avea să fie de acord sub nicio formă ca Dardanelele să fie dominate de o altă Mare Putere Ministrul de externe rus Serghei Sazonov i-a scris ţarului în decembrie: „A abandona strâmtoarea în favoarea unui stat puternic ar fi totuna cu a subordona întreaga dezvoltare economică a sudului Rusiei statului respectiv”  Nicolae al II-lea i-a comunicat ambasadorului englez că „Germania încerca să obţină la Constantinopol o poziţie care s-o ajute să blocheze Rusia în Marea Neagră Dacă ea va încerca să ducă la îndeplinire această politică, atunci el va fi nevoit să i se împotrivească din toate puterile, chiar dacă singura soluţie era războiul”  Deşi Germania a inventat o formulă de rechemare a generalului german de la Constantinopol prin care nu-şi pierdea cu nimic din prestigiu (comandantul a fost avansat la gradul de feldmareşal, ceea ce, potrivit tradiţiei germane, însemna că nu mai avea voie să comande trupe de teren), răul ireparabil fusese produs Rusia a înţeles că sprijinul acordat de Germania Austriei în problema Bosniei-Herţegovina nu fusese o aberaţie Privind aceste evenimente ca pe tot atâtea teste de bărbăţie şi curaj, Kaiserul i-a spus cancelarului său pe 25 februarie 1914: „Relaţiile ruso-prusace au murit o dată pentru totdeauna! Am devenit duşmani!” Şase luni mai târziu, s-a declanşat primul război mondial În acel moment fusese elaborat un sistem internaţional a cărui rigiditate şi al cărui stil axat pe confruntare semănau izbitor cu sistemul ulterior din perioada Războiului rece În realitate însă, ordinea internaţională din etapa premergătoare primului război mondial fusese mult mai schimbătoare decât lumea Războiului rece În era nucleară Statele Unite şi Uniunea Sovietică erau singurele care dispuneau de mijloacele tehnice pentru a declanşa un război generalizat, în care riscurile erau atât de cataclismice, încât niciuna dintre superputeri nu a îndrăznit să delege o forţă atât de importantă vreunui aliat, indiferent cât ar fi fost acesta de fidel Prin contrast Înainte de primul război mondial, fiecare membru al celor două coaliţii principale putea nu doar să provoace izbucnirea războiului, ci şi să-şi oblige aliaţii să-l susţină prin şantaj Pentru o perioadă de timp, sistemul de alianţe a funcţionat el însuşi ca o limitare Franţa s-a delimitat de Rusia în conflictele care implicau în primul rând Austria Germania a jucat un rol asemănător pe lângă Austria vizavi de Rusia În criza bosniacă din 1908, Franţa a declarat fără echivoc că nu va intra în război din cauza unei chestiuni din regiunea Balcanilor În perioada crizei marocane din 1911, preşedintelui francez Calliaux i s-a spus că niciuna dintre încercările Franţei de a rezolva o criză colonială prin forţă nu se va bucura de sprijinul ruşilor Până şi în Războiul balcanic din 1912 Germania a avertizat Austria că ajutorul ei avea anumite limite, în vreme ce Marea Britanie a făcut presiuni pe lângă Rusia pentru a-şi modera acţiunile, în numele şovăielnicei şi imprevizibilei Ligi balcanice la conducerea căreia se afla în acel moment Serbia Cu ocazia Conferinţei de la Londra din 1913, Marea Britanie a contribuit la împiedicarea Serbiei în tentativa acesteia de anexare a Albaniei, fapt care ar fi fost intolerabil din punctul de vedere al Austriei Cu toate acestea, Conferinţa de la Londra din 1913 avea să fie ultimul exemplu în care sistemul internaţional de dinainte de primul război mondial era capabil să aplaneze conflictele Serbia nu era mulţumită de sprijinul nu foarte consistent al Rusiei, pe când Rusia la rândul ei acuza postura de arbitru imparţial a Marii Britanii şi reticenţa vizibilă a Franţei de a intra în război Austria, aflată pe punctul de a se dezintegra sub impactul presiunilor făcute de Rusia şi de ţările slave din sud, era nemulţumită de faptul că Germania n-o sprijinea mai viguros Serbia, Rusia şi Austria aşteptau toate un ajutor mai consistent din partea aliaţilor; Franţa, Marea Britanie şi Germania se temeau că s-ar putea să-şi piardă partenerii dacă nu le ofereau un sprijin mai puternic cu ocazia proximei crize După aceea, fiecare dintre Marile Puteri a fost cuprinsă de panică la gândul că atitudinea pacifistă ar putea s-o facă să pară slabă şi nevrednică de încredere, consecinţa imediată fiind că s-ar putea trezi părăsită de parteneri şi abandonată de una singură în faţa unei coaliţii ostile Ţările au început să-şi asume niveluri de risc nefireşti pentru interesele lor naţionale istorice şi care nu corespundeau unor obiective strategice raţionale pe termen lung Principiul lui Richelieu potrivit căruia mijloacele trebuie să corespundă scopurilor s-a văzut încălcat aproape zi de zi Germania a acceptat riscul unui război mondial ca să poată fi considerată o susţinătoare a politicii duse de Viena în problema teritoriilor slave din sud, deşi nu avea niciun fel de interes în zonă Rusia era la rândul ei dispusă să lupte până la moarte cu Germania ca să poată fi percepută drept aliatul de nădejde al Serbiei Germania şi Rusia nu se aflau într-un conflict direct major; confruntarea dintre ele era rodul contiguităţii În 1912, noul preşedinte francez Raymond Poincare l-a informat pe ambasadorul rus cu privire la zona Balcanilor că „dacă Rusia va intra în război, şi Franţa va proceda la fel, întrucât ştim că în această chestiune Germania susţine Austria ” Jovialul ambasador rus a raportat „o concepţie franceză cu totul nouă” potrivit căreia „achiziţiile teritoriale ale Austriei afectează echilibrul european în general şi prin urmare şi interesele Franţei ” în acelaşi ani, subsecretarul de stat în Ministerul de Externe al Angliei, Sir Arthur Nicholson, i-a scris ambasadorului britanic din Skt Petersburg: „Nu ştiu cât vom mai putea continua să mergem pe frânghie fără plasă dedesubt şi cât va mai trece până când vom fi obligaţi să adoptăm o linie sau alta În acelaşi timp mă bântuie aceeaşi teamă ca şi pe domnia ta ca nu cumva Rusia să se plictisească de noi şi să ajungă la o înţelegere cu Germania ” Nevrând să se lase mai prejos în materie de nesăbuinţă, Kaiserul a promis Austriei în 1913 că, în momentul primei crize, Germania va intra în război alături de ea dacă va fi nevoie Pe 7 iulie 1914, cancelarul german a explicat în ce consta acea politică din cauza căreia, după nici patru săptămâni, va izbucni războiul: „Dacă îi vom îndemna [pe austrieci] s-o ţină tot aşa, se va spune că le-am forţat mâna; dacă îi convingem să dea înapoi, vom fi acuzaţi că i-am lăsat de izbelişte Aşa stând lucrurile, ei se vor întoarce spre Puterile occidentale ale căror braţe sunt larg deschise, iar noi ne vom pierde şi ultimul aliat pe care, de bine de rău, îl aveam ” Nu s-a spus exact ce avantaje ar fi avut Austria dacă s-ar fi alăturat Triplei Antante Pe de altă parte, era puţin probabil ca Austria să intre într-o structură în care se afla deja Rusia, care încerca prin orice mijloace să submineze poziţia Austriei în Balcani În perspectivă istorică, alianţele se formaseră pentru întărirea forţei naţiunilor în eventualitatea unui război; pe măsură ce se apropia primul război mondial, devenea din ce în ce mai limpede faptul că principalul motiv al războiului era întărirea alianţelor Conducătorii tuturor ţărilor importante pur şi simplu nu au înţeles consecinţele tehnologiei de care dispuneau şi nici pe cele ale coaliţiilor pe care le alcătuiau atât de febril Ei nu au părut să ţină seama de numărul mare de victime din relativ recent încheiatul Război civil din America şi au mizat pe un conflict scurt şi decisiv Nici nu le-a trecut prin cap că, dacă nu reuşeau să facă alianţele să corespundă unor obiective politice rezonabile, efectul imediat avea să fie distrugerea civilizaţiei sub forma în care o cunoscuseră Fiecare dintre alianţe juca pe o miză prea mare pentru a permite tradiţionalei diplomaţii a Concertului Europei să se pună în mişcare În schimb, Marile Puteri au izbutit să construiască o maşinărie a Judecăţii de Apoi diplomatice, deşi nu erau conştienţi de ceea ce făcuseră CAPITOLUL 8 În vâltoare: maşinăria Judecăţii de Apoi militare  Aspectul cu adevărat uluitor al izbucnirii primului război mondial nu este faptul că o criză mai simplă decât altele care fuseseră rezolvate a dus în cele din urmă la declanşarea unei catastrofe planetare, ci că a durat atât de mult până când s-a aprins scânteia În anul de graţie 1914, confruntarea dintre Germania şi Austro-Ungaria pe de o parte şi Tripla Antantă pe de alta devenise cât se poate de serioasă Oamenii de stat din toate ţările importante contribuiseră la construirea unui mecanism al Judecăţii de Apoi diplomatice din cauza căruia crizele erau din ce în ce mai greu de rezolvat Conducătorii militari reduseseră masiv şansele soluţionării paşnice prin adăugarea unor planuri strategice care comprimau timpul alocat luării de decizii Cum însă planurile militare depindeau de viteza de execuţie, iar maşinăria diplomatică fusese fixată la tradiţionalul ei ritm comod, soluţionarea crizei în condiţiile unei acute presiuni a timpului a devenit imposibilă Pentru a înrăutăţi lucrurile, strategii militari nu le explicaseră colegilor lor din politică adevăratele consecinţe ale demersului lor Este adevărat că planificarea militară devenise o întreprindere autonomă Primul pas în această direcţie a avut loc în timpul negocierilor din 1892 pentru o alianţă militară franco-rusă Până atunci, negocierile pentru alianţe se axaseră asupra conceptului de casus belii sau asupra acţiunilor specifice prin care un adversar îi poate determina pe aliaţi să intre în război Aproape invariabil, definirea acestor concepte se lega de cine anume fusese perceput ca iniţiator al ostilităţilor În mai 1892, negociatorul rus, aghiotantul general Nikolai Obruciov, i-a trimis o scrisoare propriului ministru de externe Giers, explicându-i de ce metoda tradiţională a definirii lui casus belii fusese ajunsă din urmă şi pusă în umbră de tehnologia modernă Obruciov a susţinut că lucrul cu adevărat important era cine se mobiliza primul şi nu cine trăgea primul foc de armă: „Realizarea mobilizării nu mai poate fi considerată un act paşnic; dimpotrivă, ea reprezintă cel mai hotărât act de război ” Tabăra care tergiversa în momentul mobilizării era condamnată să piardă avantajele pe care i le asigurau alianţele şi îi dădeau în acest fel ocazia inamicului să înfrângă fiecare adversar pe rând Nevoia tuturor aliaţilor de a se mobiliza simultan devenise atât de importantă în minţile conducătorilor europeni, încât s-a transformat în cheia de boltă a angajamentelor diplomatice solemne Scopul alianţelor nu mai era garantarea sprijinului după începerea unui război, ci garantarea faptului că fiecare aliat se mobiliza cât mai repede cu putinţă şi de preferinţă înaintea adversarului Când alianţele alcătuite după acest principiu au ajuns să se confrunte, ameninţările pornind de la mobilizare au devenit ireversibile, fiindcă încetarea mobilizării la jumătatea drumului era incomparabil mai dăunătoare decât refuzul de a o declanşa de la bun început Dacă o tabără se oprea, iar cealaltă îşi vedea de ale ei, situaţia era din ce în ce mai grea cu fiecare zi care trecea După ambele tabere încercau să se oprească simultan, acest fapt era atât de greu de realizat din punct de vedere tehnic, încât mai mult ca sigur că mobilizarea lua sfârşit înainte ca diplomaţii să cadă de acord asupra modului de a o opri Acest sindrom procedural al Judecăţii de Apoi a scos efectiv conceptul de casus belii de sub controlul politic Fiecare criză avea în ea resortul unei escaladări armate decizia de mobilizare şi fiecare război avea toate şansele să devină general Departe de a deplânge perspectiva unei escaladări automate, Obruciov a întâmpinat-o cu entuziasm Ultimul lucru pe care şi-l dorea era un conflict local Asta fiindcă, în cazul în care Germania se ferea să intervină într-un război dintre Rusia şi Austria, ulterior ea ar fi avut căderea să dicteze termenii acordului de pace În mintea lui Obruciov, exact asta făcuse şi Bismarck la Congresul de la Berlin: Diplomaţia noastră nu-şi poate permite să conteze pe un conflict izolat dintre Rusia şi, de pildă, Rusia, Germania sau Turcia În această privinţă am învăţat ce trebuie să învăţăm în urma Congresului de la Berlin şi am văzut pe cine trebuie să considerăm drept duşmanul cel mai periculos cel care se bate cu noi direct sau cel care aşteaptă să slăbim şi pe urmă dictează termenii acordului de pace… Potrivit lui Obruciov, era în interesul Rusiei să se asigure că fiecare război avea să se generalizaze Marele avantaj pentru Rusia al unei alianţe bine alcătuite cu Franţa era împiedicarea posibilităţii unui război localizat: La începutul fiecărui război european există întotdeauna o mare tentaţie în rândul diplomaţilor de a localiza sau restrânge conflictul şi de a-i limita efectele cât mai mult cu putinţă Dar, în condiţia actuală a Europei continentale agitată şi înarmată –, Rusia trebuie să privească toate aceste restrângeri cu o mare doză de scepticism, fiindcă acest lucru ar oferi posibilităţi mai mari nu doar acelor inamici ai noştri care ezită şi încă nu au ieşit în câmp deschis, ci şi aliaţilor şovăielnici  Cu alte cuvinte, un război defensiv cu obiective limitate era împotriva interesului naţional al Rusiei Toate războaiele trebuiau să fie totale, iar strategii militari nu le puteau garanta nicio altă opţiune liderilor politici: Odată ce am fost atraşi într-un război, nu putem să ne luptăm altfel decât cu toate forţele de care dispunem şi împotriva ambilor noştri vecini În faţa atâtor popoare înarmate până la ultimul om şi gata să intre în luptă, singurul tip de război la care ne putem gândi este unul decisiv un război care să determine pentru o bună bucată de timp în viitor poziţiile politice ale puterilor europene, îndeosebi ale Rusiei şi Germaniei  Indiferent cât de mărunt ar fi motivul, războiul trebuie să fie total Dacă preludiul lui implica un singur vecin, Rusia era nevoită să facă în aşa fel încât să-l atragă şi pe celălalt Aproape grotesc, Statul-Major al armatei ruse prefera să se bată cu Germania şi Austro-Ungaria la un loc decât doar cu una dintre ele O convenţie militară în care se regăseau ideile lui Obruciov a fost semnată pe data de 4 ianuarie 1894 Franţa şi Rusia conveneau să se mobilizeze împreună în cazul în care oricare dintre membrii Triplei Alianţe se mobiliza pentru orice motiv Maşinăria Judecăţii de Apoi era gata Dacă Italia, aliata Germaniei, se mobiliza împotriva Franţei pentru problema Savoiei, de pildă, Rusia era obligată să se mobilizeze împotriva Germaniei; dacă Austria se mobiliza împotriva Serbiei, Franţa era acum obligată să se mobilizeze împotriva Germaniei Dat fiind că era mai mult ca sigur că la un moment dat o naţiune se va mobiliza pentru o cauză sau alta, izbucnirea unui război extins devenise doar o problemă de timp, de vreme ce era nevoie doar de o mobilizare din partea unei puteri principale pentru ca maşinăria Judecăţii de Apoi să se pornească pentru toate Cel puţin ţarul Alexandru al III-lea a înţeles că jocul care se disputa la ora aceea avea cea mai mare miză cu putinţă Când Giers l-a întrebat, „…ce am câştigat ajutând Franţa să distrugă Germania?”, el a răspuns: „Câştigul nostru ar fi că Germania ca atare ar dispărea S-ar fărâmiţa într-o serie de state mici şi slabe, cum era odinioară ” Obiectivele de război ale Germaniei erau pe cât de întinse, pe atât de nebuloase Frecvent invocatul echilibru european se transformase într-o bătălie pe viaţă şi pe moarte, deşi niciunul dintre oamenii de stat implicaţi n-ar fi putut arăta ce cauze justificau un asemenea nihilism sau ce aspiraţii politice s-ar împlini cu ajutorul conflagraţiei Ceea ce strategii ruşi avansau ca teorie era tradus de Statul-Major german în planificare operaţională aproape exact în clipa când Obruciov negocia termenii alianţei militare franco-ruse Şi dată fiind rigoarea germană, generalii imperiali au împins conceptul de mobilizare până la extrem Şeful Statului-Major german Alfred von Schlieffen, era la fel de obsedat de programele de mobilizare ca omologii lui din Franţa şi Rusia Însă, pe câtă vreme liderii militari franco-ruşi erau preocupaţi de definirea obligaţiei de a dispune mobilizarea, Schlieffen se axa pe transpunerea lui în practică Refuzând să lase ceva în voia capriciilor mediului politic, Schlieffen a încercat să elaboreze un plan infailibil prin care Germania să scape din însingurarea de care se temea atât de mult La fel cum succesorii lui Bismarck abandonaseră diplomaţia complexă a acestuia, şi Schlieffen la rândul lui s-a debarasat de conceptele strategice ale lui Helmuth von Moltke, arhitectul militar al celor trei victorii rapide obţinute de Bismarck între 1864 şi 1870 Moltke pusese la punct o strategie care lăsa deschisă opţiunea unei rezolvări politice a coşmarului lui Bismarck reprezentat de coaliţiile ostile În cazul unui război pe două fronturi, Moltke propusese ca armata germană să se dividă mai mult sau mai puţin uniform între est şi vest şi să se replieze pe ambele fronturi Dat fiind că principalul obiectiv al Franţei era recâştigarea Alsaciei şi a Lorenei, mai mult ca sigur că Franţa avea să atace Dacă Germania oprea această ofensivă, Franţa era obligată să se gândească la o pace de compromis Moltke a avertizat în mod special că era imprudent să se extindă operaţiunile militare până la Paris, după ce aflase în timpul Războiului franco-prusac cât era de greu să închei pacea în timp ce tocmai asediai capitala inamicului Moltke a propus aceeaşi strategie şi pentru frontul de est, şi anume să oprească o ofensivă rusă, pe urmă să împingă armata rusă până la o distanţă semnificativă din punct de vedere strategic şi, în final, să ofere o pace de compromis Forţele care obţineau victoria deveneau disponibile pentru a da o mână de ajutor trupelor de pe celălalt front În acest fel, scara războiului, sacrificiile şi rezolvarea politică aveau să fie păstrate într-un fel de echilibru Însă, la fel cum succesorii lui Bismarck nu se putuseră împăca defel cu ambiguităţile alianţelor lui suprapuse, şi Schlieffen a respins planul lui Moltke, fiindcă lăsa iniţiativa militară inamicului Germaniei Schlieffen nu a fost de acord nici cu opţiunea lui Moltke pentru compromisul politic în dauna victoriei totale Hotărât să impună nişte termeni care alcătuiau de fapt o capitulare fără condiţii, Schlieffen a elaborat un plan pentru o victorie rapidă şi decisivă pe un front, urmată de concentrarea tuturor forţelor Germaniei împotriva celuilalt adversar, obţinându-se astfel un rezultat precis pe ambele fronturi Întrucât eventuala lovitură fulgerătoare şi finală în est a fost împiedicată de ritmul lent de mobilizare a ruşilor (calculat undeva în jurul a şase săptămâni) şi de întinderea teritoriului rus, Schlieffen s-a decis să distrugă întâi armata franceză, înainte ca armata rusă să fie mobilizată în întregime Pentru a evita masivele fortificaţii ale francezilor de la graniţa cu Germania, lui Schlieffen i-a venit ideea de a încălca neutralitatea belgiană deplasându-şi armata pe teritoriul ei El îşi propunea să captureze Parisul şi să-i prindă pe francezi în capcană, surprinzându-i printr-un atac din spate şi înghesuindu-i în propriile fortificaţii de la graniţă Între timp, Germania avea să rămână în defensivă în est Planul era pe cât de sclipitor, pe atât de nechibzuit Un minimum de cunoştinţe de istorie i-ar fi arătat lui Schlieffen că Marea Britanie ar fi intrat cu siguranţă în război dacă ar fi fost invadată Belgia, fapt care se pare că le-a ieşit cu totul din minte Kaiserului şi Statului-Major al armatei germane La douăzeci de ani după Planul Schlieffen din 1892, conducătorii Germaniei făcuseră în continuare numeroase propuneri Marii Britanii pentru a-i obţine sprijinul sau măcar neutralitatea – într-un război european, dar toate au fost transformate în simple iluzii de către planificarea militară germană Nu existase nicio cauză pentru care Marea Britanie să fi luptat mai responsabil sau mai îndârjit decât independenţa Ţărilor de Jos Iar comportamentul Marii Britanii în războaiele împotriva lui Ludovic al XIV-lea şi a lui Napoleon au stat mărturie din punctul de vedere al tenacităţii Odată implicată, Marea Britanie lupta până la sfârşit, chiar dacă Franţa era învinsă, în plus, Planul Schlieffen nu lua în calcul nici cea mai mică probabilitate de eşec Dacă Germania nu distrugea armata franceză lucru perfect posibil, dat fiind că francezii aveau o reţea de drumuri şi căi ferate interne ce radiau dinspre Paris, în vreme ce armata germană trebuia să mărşăluiască în arc de cerc prin nişte ţinuturi abandonate ea era obligată să adopte strategia lui Moltke de defensivă pe ambele fronturi, după ce năruise posibilitatea unei păci politice de compromis prin faptul că ocupase Belgia Dacă obiectivul principal al politicii externe a lui Bismarck fusese evitarea unui război pe două fronturi, iar cel al strategiei militare a lui Moltke fusese limitarea lui, Schlieffen a insistat asupra unui război pe două fronturi purtat în maniera specifică războaielor totale În condiţiile în care Germania îşi concentrase forţele împotriva Franţei, deşi cea mai probabilă sursă de conflict era Europa de Est, întrebarea definitorie pentru coşmarul lui Bismarck „dar dacă va izbucni un război pe două fronturi?” s-a transformat într-o interogaţie emblematică pentru coşmarul lui Schlieffen: „dar dacă nu va izbucni un război pe două fronturi?” Dacă Franţa îşi propunea să se declare neutră în eventualitatea unui război în Balcani, Germania ar fi putut înfrunta pericolul unei declaraţii de război franceze după încheierea mobilizării ruse, aşa cum explicase deja Obruciov de cealaltă parte a liniei europene de demarcaţie Dacă, pe de altă parte, Germania ignora oferta de neutralitate a Franţei, planul lui Schlieffen ar fi pus Germania în postura incomodă de a ataca Belgia nonbeligerantă pentru a ajunge la Franţa nonbeligerantă Prin urmare, Schlieffen trebuia să născocească un motiv pentru a ataca Franţa dacă aceasta se încăpăţâna să rămână deoparte El a creat un standard imposibil pentru ceea ce ar fi acceptat germanii drept neutralitate franceză Germania era dispusă să considere Franţa neutră doar dacă aceasta era de acord să cedeze una dintre principalele ei fortăreţe Germaniei cu alte cuvinte, doar dacă Franţa ceda în faţa Germaniei şi renunţa la poziţia ei de Mare Putere Acest amestec nesănătos de alianţe politice generale şi strategii militare concepute la mânie era cea mai bună garanţie a unei vărsări de sânge de proporţii Echilibrul de forţe îşi pierduse orice urmă din flexibilitatea pe care o avusese în timpul secolelor al XVIII-lea şi al XIX-lea Indiferent unde ar fi izbucnit războiul (şi mai mult ca sigur că acest loc avea să fie undeva în Balcani), Planul Schlieffen a avut grijă ca bătăliile iniţiale să fie date în vest între ţări care, practic, nu aveau niciun interes în criza imediată Politica externă abdicase în favoarea strategiei militare care ajunsese să constea în modul în care fiecare miza pe o singură aruncare a zarurilor Ar fi fost greu de închipuit o abordare mai necugetată şi mai tehnocratică a războiului Deşi conducătorii militari din ambele tabere au insistat asupra celui mai distrugător tip de război, ei au păstrat o linişte suspectă şi neliniştitoare în legătură cu consecinţele sale politice în lumina tehnologiei militare la care se făcuse apel Cum avea să arate Europa după un război purtat la scara pe care o aveau în vedere aceşti lideri? Ce schimbări ar fi putut justifica masacrul pe care îl pregăteau? Nu exista nici măcar o revendicare specifică formulată de Rusia la adresa Germaniei sau de Germania la adresa Rusiei care să merite un război zonal, darămite unul generalizat La rândul lor, diplomaţii din ambele tabere au tăcut şi ei, în bună parte, fiindcă nu înţelegeau implicaţiile politice ale bombelor cu acţiune întârziată care aveau să explodeze la ei în ţară şi de asemenea fiindcă politica naţionalistă din fiecare dintre aceste ţări invita la reticenţă atunci când aveau de gând să conteste structurile militare Această conspiraţie a tăcerii i-a împiedicat pe conducătorii politici din toate ţările importante să solicite nişte planuri militare care să stabilească o anumită corespondenţă între obiectivele militare şi cele politice Dată fiind dimensiunea catastrofei pe care o puneau la cale aceşti conducători europeni, uşurinţa cu care au ales drumul spre dezastru avea în ea ceva aproape lugubru Au fost rostite surprinzător de puţine avertismente, excepţia onorabilă fiind Piotr Dumovo, fostul ministru de interne rus care a devenit ulterior membru al Consiliului de Stat În februarie 1914 cu şase luni înainte de izbucnirea războiului acesta a scris un raport profetic pentru ţar: Principala povară a războiului va cădea fără îndoială pe umerii noştri, dat fiind că Anglia practic nu e în stare să joace un rol considerabil într-un război continental, în vreme ce Franţa, cu efectivele împuţinate, probabil că va adopta o tactică strict defensivă, ţinând cont de pierderile uriaşe pe care le va provoca războiul în actualele condiţii de tehnică militară Rolul berbecelui care trebuie să creeze o breşă în structura defensivei germane ne va reveni nouă… Din punctul de vedere al lui Dumovo, aceste sacrificii aveau să fie inutile, fiindcă Rusia nu putea să obţină avantaje teritoriale permanente luptând alături de Marea Britanie, tradiţionalul ei adversar geopolitic Deşi Marea Britanie era dispusă să aprobe expansiunea rusă în Europa Centrală, o nouă porţiune din Polonia ar fi avut ca efect intensificarea tendinţelor centrifuge din interiorul Imperiului rus, care erau şi aşa destul de puternice Sporirea populaţiei de origine urcraineană, susţinea Dumovo, va cataliza revendicările pentru o Ucraină independentă În consecinţă, era posibil ca victoria să aibă efectul ironic de declanşare a unor tulburări etnice suficient de mari pentru a reduce imperiul ţarului la o Rusie mai mică Chiar dacă Rusia îşi împlinea visul secular de cucerire a Dardanelelor, Durnovo a demonstrat că o asemenea realizare va fi de fapt inutilă din perspectivă strategică: [Ea] nu ne va oferi o deschidere la mare, dat fiind că de partea cealaltă se află o mare care constă aproape integral în ape teritoriale, o mare împânzită de numeroase insule unde flota engleză, de pildă, nu ar avea niciun fel de probleme în a ne bloca accesul, indiferent de faptul că am cucerit strâmtoarea  Rămâne un mister de ce acest simplu fapt geopolitic a scăpat atenţiei a trei generaţii de ruşi care au vrut să cucerească oraşul Constantinopol şi a acelor englezi hotărâţi să-i împiedice Mai departe, Dumovo a demonstrat că un război va aduce şi mai puţine foloase economice Rusiei Indiferent cum s-ar face calculele, el ar costa mult mai mult decât s-ar putea recupera O victorie a Germaniei ar distruge economia rusă, în timp ce o victorie a Rusiei ar secătui economia germană, nemailăsând nimic pentru reparaţii, oricare dintre tabere ar ieşi învingătoare: Nu poate exista nicio îndoială că războiul va reclama cheltuieli care sunt peste mijloacele financiare limitate ale Rusiei Va trebui să obţinem credite de la ţările aliate şi neutre, însă ele nu vor fi oferite pe gratis Cât despre ce se va întâmpla dacă războiul se va încheia catastrofal pentru noi, nu vreau să mă refer acum la asta Consecinţele economice şi financiare ale înfrângerii nu pot fi nici calculate şi nici măcar prevăzute, dar cu siguranţă că vor reflecta ruinarea totală a întregii noastre economii naţionale Însă chiar şi victoria ne oferă perspective financiare extrem de nefavorabile; o Germanie complet în ruine nu va fi în stare să ne compenseze pentru costurile efectuate Dictat în interesul Angliei, tratatul de pace nu-i va permite Germaniei o revenire economică suficient de puternică pentru a ne putea despăgubi multă vreme de acum încolo  Cu toate acestea, cel mai solid motiv pentru care Durnovo s-a opus războiului a fost predicţia lui că războiul va duce inevitabil la o revoluţie socială la început în ţara învinsă, dar extinzându-se dinspre ea spre învingător: Convingerea noastră fermă, bazată pe o studiere îndelungată şi profundă a tuturor tendinţelor subversive, este că în ţara care va pierde războiul va izbucni inevitabil o revoluţie socială care, prin însăşi natura lucrurilor, se va extinde şi în ţara ce va ieşi învingătoare  Nu există nicio dovadă că ţarul ar fi văzut acest raport care i-ar fi putut salva dinastia Şi nici nu avea cunoştinţă să mai fie înregistrată o analiză comparabilă cu aceasta în alte capitale europene Cel care s-a apropiat cât de cât de vederile lui Dumovo a fost Bethmann-Holiweg, cancelarul care avea să ducă Germania în război, şi asta doar prin intermediul câtorva comentarii epigramatice În 1913, când deja era mult prea târziu, el a arătat, cu o remarcabilă acurateţe, de ce politica Germaniei se dovedea a fi atât de neconvenabilă pentru restul Europei: Provocaţi pe toată lumea, puneţi-vă în calea tuturor şi de fapt nu slăbiţi pe nimeni în acest fel Raţiunea de-a fi: lipsa de orizont şi de ţintă, nevoia de mici succese ale prestigiului personal şi solicitudine faţă de toate curentele din opinia publică  În acelaşi an, Bethmann-Holiweg a emis o altă formulă, care i-ar fi putut salva ţara dacă ar fi fost pusă în aplicare cu vreo două decenii mai devreme: Trebuie să ţinem Franţa în şah printr-o politică prudentă faţă de Rusia şi Anglia Fireşte că asta nu este pe placul şovinilor şi are un caracter nepopular Dar zău că nu văd altă soluţie pentru Germania în viitorul apropiat  La ora când se scriau aceste rânduri, Europa se pregătea deja să intre în vâltoare Locul de producere a crizei care a declanşat primul război mondial a fost irelevant pentru echilibrul de forţe din Europa, iar aşa-numitul casus belii a avut un caracter întâmplător, după cum demersurile diplomatice de până atunci fuseseră necugetate Pe data de 28 iunie 1914, Franz Ferdinand, moştenitorul tronului Habsburgilor, a plătit cu viaţa nesăbuinţa Austriei de a fi anexat Bosnia-Herţegovina în 1908 Nici măcar modul în care a fost asasinat n-a putut fi disociat de acel unic amestec de tragic şi absurd care a marcat dezintegrarea Austriei Tânărul terorist sârb a ratat prima încercare de a-l ucide pe Franz Ferdinand, rănindu-l în schimb pe şoferul care conducea vehiculul arhiducelui După ce a ajuns la reşedinţa guvernatorului şi a admonestat administraţia austriacă pentru neglijenţa crasă de care dăduse dovadă, Franz Ferdinand, însoţit de soţia lui, s-a decis să-i facă o vizită victimei la spital Noul şofer al perechii regale a greşit drumul şi, ieşind în marşarier de pe strada pe care se angajase, s-a oprit chiar în faţa asasinului uluit, care îşi îneca amarul în băutură pe teresa unui restaurant În condiţiile în care victimele îi fuseseră aduse pe tavă într-un mod literalmente providenţial, ucigaşul nu a mai dat greş a doua oară Ceea ce a început ca un cvasi-accident s-a transformat într-o conflagraţie, cu acel sentiment al inevitabilităţii specific unei tragedii greceşti Fiindcă soţia arhiducelui nu avea sânge regesc, niciunul dintre regii Europei nu a participat la funeralii În cazul în care capetele încoronate care se aflau în fruntea statelor s-ar fi adunat şi ar fi avut posibilitatea unui schimb de păreri, poate că s-ar fi arătat mai reticenţi faţă de ideea de a intra în război cu câteva săptămâni mai târziu din cauza unui eveniment care, în fond, fusese un complot terorist E adevărat însă că nici măcar o întâlnire la vârf a tuturor regilor n-ar fi putut împiedica Austria să aprindă fitilul pe care a avut imprudenţa să i-l pună în mână Kaiserul Amintindu-şi de promisiunea făcută în cursul anului trecut de a sprijini Austria pe durata proximei crize, acesta l-a invitat la prânz pe ambasadorul austriac pe data de 5 iulie şi a îndemnat la o acţiune rapidă împotriva Serbiei Pe 6 iulie, Bethmann-Holiweg a confirmat poziţia Kaiserului: „Austria trebuie să judece exact ce are de făcut ca să-şi clarifice relaţiile cu Serbia; însă, indiferent de hotărârea Austriei, ea poate conta în mod sigur pe faptul că Germania o va sprijini în calitate de aliat ” Austria ţinea în sfârşit în mână acel cec în alb pe care îl căutase atât de mult, iar acum găsise şi o situaţie concretă, un atac real, în care să poată profita de el Orb ca întotdeauna la implicaţiile de ansamblu ale bravadei sale, Wilhelm al II-lea a dispărut într-o croazieră printre fiordurile norvegiene (lucru acesta se întâmpla înainte de inventarea radioului) Nu se ştie exact ce a fost în mintea lui, dar e limpede că nu se aştepta la izbucnirea unui război european Kaiserul şi cancelarul său calculaseră, se pare, că Rusia încă nu era gata de război şi că va sta deoparte, în timp ce Serbia va fi umilită, aşa cum procedase şi în 1908 În orice caz, părerea lor era că atunci se aflau într-o poziţie mult mai bună pentru un conflict armat cu Rusia decât dacă ar mai lăsa să treacă vreo câţiva ani Confirmându-şi palmaresul de ţară care a înţeles de fiecare dată pe dos psihologia potenţialilor adversari, Germania era la fel de convinsă că acesta era momentul ideal; conducătorii ei au procedat la fel ca atunci când au încercat să oblige Marea Britanie să i se alăture într-o alianţă construind o flotă numeroasă sau când şi-a propus să izoleze Franţa ameninţând cu un război în Maroc Operând în virtutea presupunerii că victoria Austriei ar putea să-i scoată treptat din izolarea în care ajunseseră, dat fiind că Rusia ar urma să fie deziluzionată de prestaţia Triplei Antante, ei au ignorat Franţa, pe care au apreciat-o drept ireconciliabilă, şi au refuzat medierea Marii Britanii ca să nu le fie ştirbit triumful Liderii germani ajunseseră să se autoconvingă că, în cazul în care contrar tuturor aşteptărilor războiul totuşi izbucnea, Marea Britanie fie că avea să rămână neutră, fie că avea să intervină tardiv Cu toate acestea, Serghei Sazonov, ministrul de externe al Rusiei în momentul declanşării războiului a explicat de ce Rusia nu va ezita să participe de data aceasta: Încă de la Războiul Crimeii nu ne-am făcut niciun fel de iluzii faţă de sentimentele Austriei faţă de noi Din ziua când a iniţiat această politică de jaf în Balcani, sperând prin asta că-şi va consolida structura din ce în ce mai şubredă a dominaţiei sale, relaţiile ei cu noi au devenit din ce în ce mai neprietenoase Totuşi, am reuşit să ne împăcăm cu ideea acestui dezavantaj, dar asta până când a devenit clar ca lumina zilei că politica ei în Balcani se bucura de înţelegerea Germaniei şi primea încurajări de la Berlin  Rusia a simţit că era de datoria ei să se opună unei manevre pe care o interpreta drept o tentativă a germanilor de a-i compromite poziţia în rândul ţărilor slave prin umilirea Serbiei, cel mai fidel aliat al ei în regiune „Era limpede”, a scris Sazonov, „că nu aveam de-a face cu decizia pripită a unui ministru miop, luată în numele unui risc asumat personal şi pe propria lui răspundere, ci cu un plan pregătit cu grijă şi elaborat cu ajutorul guvernului german, fără a cărui aprobare şi fără al cărui sprijin Austro-Ungaria nu s-ar fi aventurat niciodată să-l pună în aplicare ” Ulterior, un alt diplomat rus a scris cu nostalgie despre diferenţa dintre Germania lui Bismarck şi cea a Kaiserului: Primul război mondial a fost consecinţa inevitabilă a încurajării oferite de Germania Austro-Ungariei în politica ei de penetrare în Balcani, combinată cu măreaţa idee pangermană a unei „Europe de mijloc” germanizate Pe vremea lui Bismarck aşa ceva nu s-ar fi întâmplat nici în ruptul capului Ceea ce a avut loc a fost rezultatul noii ambiţii a Germaniei de a face faţă unei sarcini mult mai dificile decât cea a lui Bismarck, în condiţiile în care nu avea la dispoziţie un Bismarck  Diplomaţii ruşi îi supraestimau pe germani, întrucât Kaiserul şi consilierii lui nu aveau un plan pe termen lung în 1914, aşa cum nu avuseseră nici în cazul tuturor crizelor anterioare Criza provocată de asasinarea arhiducelui a scăpat de sub control, fiindcă niciunul dintre conducători nu a fost dispus să facă un pas înapoi, iar ţările s-au arătat preocupate în primul rând de respectarea obligaţiilor oficiale ce reieşeau din tratate şi nu de conceptul global al interesului comun pe termen lung Ceea ce-i lipsea Europei era un sistem de valori atotcuprinzător, care să adune puterile laolaltă, aşa cum existase în sistemul lui Metternich sau în flexibilitatea diplomatică practicată cu sânge rece în cadrul conceptului de Realpolitik al lui Bismarck Primul război mondial a izbucnit nu fiindcă ţările şi-au încălcat tratatele, ci tocmai fiindcă le-au respectat ad litteram Dintre numeroasele aspecte curioase ale preludiului primului război mondial, unul dintre cele mai ciudate este că la început nu s-a întâmplat nimic Fidelă stilului ei de lucru, Austria a tărăgănat lucrurile, în parte fiindcă Viena avea nevoie de timp pentru a învinge reticenţa prim-ministrului maghiar Ştefan (Istvan) Tisza de a risca însuşi imperiul După ce el a cedat în cele din urmă, Viena a remis Serbiei un ultimatum de patruzeci şi opt de ore pe data de 23 iulie, având grijă să fixeze cu bună ştiinţă o serie de condiţii atât de împovărătoare, încât să fie respinse cu siguranţă Totuşi, întârzierea a anulat avantajele pe care le-ar fi putut obţine Austria în urma sentimentului de indignare care cuprinsese întreaga Europă la vestea asasinării arhiducelui În Europa lui Metternich, în condiţiile respectului egal al legitimităţii, mai mult ca sigur că Rusia ar fi aprobat acţiunea de pedepsire a Austriei împotriva Serbiei pentru asasinarea unui prinţ aflat în linie directă de succesiune la tronul austriac Numai că, în 1914, legitimitatea încetase să fie un element de legătură Apropierea Rusiei de aliatul ei Serbia, a fost mai puternică decât revolta în faţa asasinării lui Franz Ferdinand Timp de o lună încheiată după asasinat, diplomaţia austriacă a funcţionat lent, dilatoriu A urmat însă goana nebună spre cataclism, într-un interval de nicio săptămână Ultimatumul Austriei a făcut ca evenimentele să scape de sub controlul liderilor politici Căci o dată emis ultimatumul, toate ţările importante erau în situaţia de a declanşa cursa spre mobilizare Ca o ironie a sorţii, caruselul mobilizării a fost pornit de una dintre ţările pentru care programele de mobilizare erau în esenţă irelevante Asta fiindcă, singură printre celelalte Mari Puteri, Austria dispunea de planuri militare învechite prin aceea că nu luase în calcul viteza de acţiune Pentru planurile de război austriece nu avea importanţă în ce săptămână începea războiul, atâta vreme cât armata austriacă era în stare, mai devreme sau mai târziu, să lupte împotriva Serbiei Austria trimisese un ultimatum Serbiei ca să anuleze orice tentativă de mediere şi nicidecum ca să accelereze ritmul de desfăşurare a operaţiunilor militare Pe de altă parte, mobilizarea austriecilor nu era de natură să ameninţe nicio altă Mare Putere, întrucât era nevoie de o lună pentru a fi realizată pe deplin În acest fel, programele de mobilizare care au făcut ca războiul să fie inevitabil au fost puse în mişcare de ţări ale căror armate au început efectiv să lupte abia după încheierea principalelor bătălii din vest Pe de altă parte, şi indiferent de cât era sau nu de pregătită Austria, dacă Rusia voia să ameninţe această ţară trebuia să mobilizeze trupe, iar acest lucru ar fi dus la producerea ireparabilului în Germania (deşi se pare că niciunul dintre conducătorii politici nu sesizase pericolul) Paradoxul din iulie 1914 a fost că ţările care aveau motive politice să intre în război nu erau legate de programe de mobilizare rigide, pe când naţiunile cu programe rigide, ca de pildă Germania şi Rusia, nu aveau niciun motiv politic de a intra în război Marea Britanie, ţara situată în cea mai bună poziţie pentru a opri această înlănţuire a evenimentelor, a ezitat Ea nu avea practic niciun interes în Balcani, cu toate că avea un interes major în menţinerea Triplei Antante Se temea de război, dar îi era de-a dreptul groază de un eventual triumf al germanilor Dacă Marea Britanie şi-ar fi declarat fără echivoc intenţiile şi ar fi făcut Germania să înţeleagă că era dispusă să intre în război, ar fi existat şanse reale ca împăratul să refuze confruntarea Aceasta a fost şi părerea lui Sazonov ulterior: Nu mă pot abţine să exprim ideea că, dacă în 1914 Sir Edward Grey ar fi făcut un anunţ neechivoc şi oportun prin care să proclame solidaritatea Marii Britanii cu Franţa şi Rusia, aşa cum am insistat s-o facă, ar fi putut salva omenirea de la acel cataclism înspăimântător, ale cărui consecinţe au pus în pericol însăşi existenţa civilizaţiei europene  Conducătorii englezi s-au arătat reticenţi în a risca Tripla Antantă prin manifestarea oricăror şovăieli în sprijinirea aliaţilor şi, întrucâtva contradictoriu, nu au vrut să ameninţe Germania ca să nu anuleze opţiunea medierii la momentul cuvenit Ca urmare, Marea Britanie s-a văzut pusă în imposibilitatea de a alege Ea nu avea nicio obligaţie legală de a intra în război de partea Franţei şi a Rusiei, aşa cum a dat asigurări Grey în Camera Comunelor pe data de 11 iunie 1914, cu mai puţin de două săptămâni înainte de asasinarea arhiducelui: …dacă va izbucni războiul între puterile europene, nu vor exista acorduri scrise care să limiteze sau să stingherească guvernul sau Parlamentul când vor decide dacă Marea Britanie va trebui sau nu să ia parte la război… Din punct de vedere legal, acest lucru era adevărat Numai că aici intra în ecuaţie şi abstracta dimensiune morală Flota franceză se afla în Mediterana ca urmare a acordului naval dintre Franţa şi Marea Britanie; drept rezultat, coasta de nord a Franţei era larg deschisă flotei germane dacă Marea Britanie se ţinea deoparte şi nu intra în război Pe măsură ce s-a adâncit criza, Bethmann-Holiweg a insistat să nu se folosească flota germană împotriva Franţei dacă Marea Britanie promitea să rămână neutră, însă Grey a refuzat acest compromis din acelaşi motiv pentru care respinsese propunerea germană din 1909, potrivit căreia Germania era de acord să încetinească ritmul de dezvoltare a propriei flote în schimbul neutralităţii engleze în eventualitatea unui război – altfel spus, Grey bănuia că, după înfrângerea Franţei, Marea Britanie va rămâne la mila Germaniei Trebuie să-l informaţi pe cancelarul Germaniei că propunerea de neutralitate în aceste condiţii nu poate fi acceptată sub nicio formă …Pentru noi încheierea acestei înţelegeri cu Germania în detrimentul Franţei ar fi o dezonoare ce ar mânji definitiv bunul nume al ţării noastre De asemenea, cancelarul ne roagă să negociem obligaţiile sau interesele pe care le avem cu privire la neutralitatea Belgiei Însă nici aici nu e loc pentru negocieri sau compromis  Dilema lui Grey era că ţara lui fusese prinsă la mijloc între presiunile opiniei publice şi tradiţiile politicii sale externe Pe de o parte, lipsa sprijinului public pentru intrarea într-un război declanşat de o chestiune din regiunea Balcanilor ar fi sugerat nevoia medierii Pe de altă parte, dacă Franţa ar fi fost învinsă sau şi-ar fi pierdut încrederea în alianţa cu englezii, Germania ar fi ajuns să ocupe poziţia dominantă pe care britanicii i-o refuzaseră dintotdeauna Prin urmare, este extrem de probabil că, în cele din urmă, Marea Britanie ar fi intrat în război ca să împiedice prăbuşirea Franţei chiar dacă Germania nu ar fi invadat Belgia, deşi poate că ar fi fost nevoie de timp până când să se cristalizeze sprijinul opiniei publice britanice pentru această decizie În timpul acelei perioade, ar fi fost posibil ca Marea Britanie să încerce să facă oficii de mediator Cu toate acestea, hotărârea Germaniei de a contesta unul dintre cele mai stabile principii ale politicii externe britanice acela că Ţările de Jos nu trebuiau să cadă în mâinile englezilor şi a garantat faptul că războiul nu va lua sfârşit printr-un compromis Grey a raţionat că, neluând partea nimănui în fazele iniţiale ale crizei, Marea Britanie rămânea imparţială, iar asta i-ar fi permis să propună la un moment dat o soluţie În plus, experienţa trecutului susţinea această strategie Totuşi, în niciuna dintre crizele de până atunci nu existase noţiunea de mobilizare Pe măsură ce toate Marile Puteri se pregăteau de mobilizare, marja de timp pentru metodele diplomatice tradiţionale s-a micşorat până la dispariţie Astfel, în cele nouăzeci şi şase de ore cruciale în timpul cărora programele de mobilizare au anulat posibilitatea manevrelor politice, cabinetul britanic şi-a asumat efectiv rolul de privitor de pe margine Ultimatumul Austriei a pus Rusia în dificultate într-o perioadă când aceasta din urmă era deja convinsă că fusese victima unei manipulări regretabile Bulgaria, a cărei eliberare de sub stăpânirea turcilor fusese opera Rusiei pe durata câtorva războaie, înclina spre Germania După ce anexase Bosnia-Herţegovina, Austria părea să încerce transformarea Serbiei, ultimul aliat balcanic important al Rusiei, în protectorat În fine, faptul că Germania se instala la Constantinopol îi făcea pe ruşi să se întrebe dacă nu cumva era panslavismului era pe punctul de-a fi înlocuită de o dominaţie teutonă exercitată tocmai asupra teritoriilor râvnite de Rusia de o sută de ani Chiar şi aşa, ţarul Nicolae al II-lea nu era deloc încântat de perspectiva unui conflict armat imediat cu Germania Cu ocazia unei întruniri a miniştrilor săi pe 24 iulie, el a trecut în revistă opţiunile Rusiei Ministrul de finanţe Piotr Bark a consemnat că ţarul ar fi spus: „Războiul ar fi dezastruos pentru întreaga lume şi, o dată declanşat, va fi greu de oprit” În plus, a notat Bark, „împăratul german îl asigurase în repetate rânduri de dorinţa lui sinceră de menţinere a păcii în Europa ” Tot ţarul le-a amintit miniştrilor de „atitudinea loială a împăratului german în timpul Războiului ruso-japonez şi pe durata tulburărilor interne prin care a trecut Rusia după aceea ” Riposta a venit din partea lui Alexandr Krivoşein, puternicul ministru al agriculturii Probând refuzul endemic al Rusiei de a uita ofensele anterioare, el a declarat că, în ciuda scrisorilor amabile ale Kaiserului către vărul său, ţarul Nicolae, Germania avusese o politică de timorare faţă de Rusia în timpul crizei bosniace din 1908 În consecinţă, „opinia publică şi cea parlamentară nu vor înţelege de ce, într-un moment decisiv în care este implicat un interes vital al Rusiei, guvernul imperial a ezitat să acţioneze cu îndrăzneală… Din păcate, atitudinile noastre exagerat de prudente nu au reuşit să îmbuneze Puterile din Europa Centrală ” Argumentul lui Krivoşein a fost susţinut de un mesaj din partea ambasadorului rus la Sofia, în care se arăta că, dacă Rusia dădea înapoi, „prestigiul nostru în lumea slavă şi în Balcani va dispărea şi nu se va mai întoarce niciodată ” Şefii de guvern sunt extrem de vulnerabili în faţa argumentelor care le pun sub semnul întrebării curajul În cele din urmă, ţarul şi-a reprimat intuiţiile dezastruoase şi a optat pentru sprijinirea Serbiei chiar şi cu riscul războiului, deşi s-a abţinut să decreteze mobilizarea Când Serbia a răspuns ultimatumului austriac pe 25 iulie într-o manieră neaşteptat de conciliantă acceptând toate revendicările Austriei, cu o excepţie Kaiserul, care tocmai se întorsese din croazieră, a crezut că criza luase sfârşit El însă nu a luat în calcul hotărârea Austrei de a exploata sprijinul pe care i-l oferise atât de imprudent Mai presus de toate, Kaiserul uitase asta dacă avusese vreodată cunoştinţă de aşa ceva că, în condiţiile în care Marile Puteri erau periculos de aproape de declanşarea războiului, programele de mobilizare aveau câştig de cauză în faţa diplomaţiei Pe 28 iulie, Austria i-a declarat război Serbiei, deşi nu avea să fie pregătită pentru acţiune militară înainte de 12 august În aceeaşi zi, ţarul a ordonat mobilizarea parţială împotriva Austriei şi a descoperit, spre surprinderea lui, că singurul plan pe care îl pusese la punct Statul-Major al armatei sale era unul pentru mobilizare generală atât împotriva Germaniei, cât şi a Austriei, în ciuda faptului că în ultimii cincizeci de ani Austria stătuse în calea ambiţiilor balcanice ale Rusiei şi chiar dacă în toată acea perioadă se vorbise până la saturaţie în cercurile şi şcolile militare ruse de un război localizat ruso-austriac Ministrul de externe rus, care nu-şi dăduse seama că trăia o utopie, a încercat să liniştească Berlinul pe 28 iulie: „Cât despre măsurile militare pe care le-am luat ca urmare a declaraţiei de război a Austriei… niciuna dintre ele nu a fost îndreptată împotriva Germaniei ” Conducătorii militari ruşi, fără excepţie adepţi ai teoriilor lui Obruciov, au fost îngroziţi de constrângerile impuse de către ţar Ei doreau mobilizarea generală şi astfel declanşarea războiului împotriva Germaniei, care până atunci nu luase nicio măsură pe linie militară Unul dintre generalii aflaţi la comanda armatei i-a spus lui Sazonov că „războiul devenise inevitabil şi eram în pericol de a-l pierde înainte de-a avea timp să scoatem sabia din teacă ” Dacă pentru propriii lui generali ţarul se arătase prea ezitant, în ochii germanilor el era considerat prea rapid în mişcări Toate planurile germane se bazau pe eliminarea Franţei din război în intervalul a şase săptămâni, urmată de concentrarea ofensivei împotriva unei Rusii care ar fi trebuit să fie incomplet mobilizată Orice tip de mobilizare a ruşilor chiar şi una parţială modifica graficul de acţiune şi reducea şansele Germaniei, care şi aşa practica un joc cu o mare doză de risc În consecinţă, pe 29 iulie, Germania a cerut Rusiei să oprească mobilizarea, fiindcă în caz contrar i-ar fi urmat exemplul Şi toată lumea ştia că pentru germani mobilizarea era totuna cu războiul Ţarul era prea slab ca să-şi permită să cedeze Oprirea mobilizării parţiale ar fi echivalat cu divulgarea tuturor planurilor militare ale ruşilor, iar rezistenţa opusă de generalii lui l-a convins că de fapt zarurile fuseseră deja aruncate Pe 30 iulie, Nicolae a ordonat mobilizarea totală În ziua următoare, pe 31 iulie, Germania i-a cerut încă o dată Rusiei să înceteze mobilizarea Când şi această revendicare a fost nesocotită, Germania a declarat război Rusiei Acest fapt a avut loc fără niciun schimb politic de idei între Skt Petersburg şi Berlin cu privire la natura crizei şi în lipsa oricărei dispute concrete între Germania şi Rusia Germania era pusă acum în faţa delicatului adevăr că planurile sale de război reclamau un atac imediat împotriva Franţei, care pe întreaga durată a crizei păstrase o tăcere deplină, mulţumindu-se să îndemne Rusia să refuze compromisul şi declarându-şi sprijinul necondiţionat în favoarea ei Înţelegând în cele din urmă unde îl duseseră douăzeci de ani de cabotinism politic şi de prefăcătorii, Kaiserul a încercat să reorienteze mobilizarea Germaniei spre Rusia în loc de Franţa Tentativa lui de a ţine în frâu armata a fost la fel de inutilă ca efortul anterior pe care îl făcuse ţarul de a limita amploarea mobilizării ruşilor Statul-Major al armatei germane era la fel de puţin dispus ca omologul lui rus să arunce pe fereastră douăzeci de ani de planificare militară; asemănările nu se opreau aici, întrucât nici germanii şi nici ruşii nu aveau vreun plan de rezervă Cu toate că şi ţarul, şi împăratul doriseră să se dea înapoi de pe marginea prăpastiei războiului, niciunul nu ştia cum să procedeze ţarul fiindcă era împiedicat să pună în aplicare mobilizarea parţială, împăratul fiindcă nu i se dădea voie să se mobilizeze doar împotriva Rusiei Amândoi erau obstrucţionaţi chiar de maşinăria militară la a cărei construcţie contribuiseră şi care, o dată pusă în mişcare, era imposibil de oprit Pe data de 1 august, Germania a întrebat Franţa dacă avea de gând să rămână neutră Dacă Franţa ar fi răspuns afirmativ, Germania ar fi solicitat fortăreţele Verdun şi Toul în semn de bună credinţă În schimb, Franţa a replicat destul de enigmatic că va acţiona conform interesului naţional Bineînţeles că Germania nu avea niciun motiv concret pentru care să pornească război împotriva Franţei, care jucase rolul unui martor pasiv pe întreaga durată a crizei din Balcani Şi de data aceasta elementul determinant l-au reprezentat programele de mobilizare Aşa stând lucrurile, Germania a inventat o violare a graniţelor din partea Franţei şi, pe data de 3 august, i-a declarat război În aceeaşi zi trupele germane au invadat Belgia, conform deja amintitului Plan Schlieffen În ziua următoare, pe 4 august, Marea Britanie a declarat război Germaniei, surprinzându-i prin această manevră doar pe conducătorii germani Marile Puteri reuşiseră să transforme o criză balcanică secundară într-un război mondial O dispută asupra Bosniei şi Serbiei dusese la invadarea Belgiei, în celălalt capăt al continentului, iar aceasta la rândul ei făcuse inevitabilă intrarea Marii Britanii în război Ca o nouă – a câta? – ironie a sorţii, în perioada când se dădeau bătăliile decisive pe frontul de vest, trupele austriece încă nu întreprinseseră niciun atac împotriva Serbiei Germania a aflat prea târziu că în războaie nu există certitudini şi că obsesiva ei încercare de a obţine o victorie rapidă şi decisivă o atrăsese într-un război de uzură Punând în aplicare Planul Schlieffen, ea şi-a năruit singură speranţele legate de neutralitatea Marii Britanii, fără a reuşi să distrugă armata franceză, adică fără a face exact acel lucru pentru care îşi asumase atâtea riscuri Iarăşi în mod ironic, Germania a pierdut bătălia ofensivă din vest şi a câştigat bătălia defensivă din est, aşa cum prevăzuse de fapt Moltke Până la urmă ea a fost obligată să adopte strategia defensivă a lui Moltke şi în vest, după ce se angajase într-o politică menită să excludă din capul locului pacea de compromis politic pe care se întemeiase strategia lui Moltke Concertul Europei a eşuat lamentabil din cauza abdicării conducerii politice Ca rezultat, nici măcar nu s-a schiţat o tentativă de înfiinţare a acelui tip de congres european care, pe aproape întreaga durată a secolului al XIX-lea, izbutise să asigure perioade de detensionare a relaţiilor sau chiar să ofere soluţii concrete Liderii europeni se gândiseră la toate lucrurile, cu excepţia perioadei de timp necesare pentru concilierea diplomatică În plus, ei uitaseră o vorbă înţeleaptă a lui Bismarck: „Vai de conducătorul ale cărui argumente de la sfârşitul războiului nu sunt la fel de plauzibile cum erau la început ” După desfăşurarea evenimentelor, s-a constatat că au murit douăzeci de milioane de oameni, că Imperiul austro-ungar a dispărut şi că trei dintre cele patru dinastii care începuseră războiul pe tron cea germană, cea austriacă şi cea rusă au fost răsturnate Singura care a rămas pe poziţie a fost casa regală britanică După momentele de bilanţ, a fost foarte greu să se stabilească exact ce anume declanşase conflagraţia Tot ce se ştia era că, din cenuşa acestei nebunii monumentale, trebuia să se construiască un nou sistem european, deşi avea să fie greu de rafinat structura şi natura lui în mijlocul pasiunilor şi pierderilor pricinuite de carnagiu CAPITOLUL 9 Noua faţă a diplomaţiei: Wilson şi Tratatul de la Versailles  Pe data de 11 noiembrie 1918, prim-ministrul englez David Lloyd George a anunţat semnarea armistiţiului dintre Germania şi Puterile Aliate prin următoarele cuvinte: „Sper să putem spune că în acest fel, în această dimineaţă hotărâtoare, s-a pus capăt tuturor războaielor ” În realitate, Europa se afla la doar două decenii de un conflict şi mai cataclismic Dat fiind că nimic nu funcţionase conform planului în primul război mondial, era inevitabil ca încercarea de a găsi pacea să se dovedească la fel de futilă ca aşteptările nutrite de naţiuni în momentul când se lăsaseră antrenate în dezastru Fiecare participant anticipase un război de scurtă durată şi lăsase stabilirea termenilor din tratatele de pace în seama acelui tip de congres care pusese capăt conflictelor europene pe durata ultimei sute de ani Însă, pe măsură ce numărul victimelor devenea înfricoşător de mare, el a pus în umbră disputele politice premergătoare conflictului întrecerea pentru influenţă în Balcani, posesia asupra Alsaciei şi a Lorenei şi cursa acumulărilor navale Naţiunile din Europa au ajuns să atribuie vina pentru propriile suferinţe răului intrinsec al adversarilor şi s-au autoconvins că pacea veritabilă nu putea fi obţinută prin compromisuri; inamicul trebuie să fie complet distrus, iar războiul purtat până la ultima răsuflare Dacă liderii europeni ar fi continuat practicile existente în ordinea internaţională de dinainte de război, s-ar fi ajuns la o pace de compromis în primăvara lui 1905 Ofensiva dusă de fiecare tabără îşi urmase cursul sângeros, ajungându-se în impas pe toate fronturile Însă, la fel cum programele de mobilizare o luaseră înaintea diplomaţiei în săptămâna premergătoare izbucnirii războiului, tot astfel dimensiunile sacrificiilor constituiau un obstacol în calea unui compromis rezonabil În schimb, liderii Europei au continuat să ridice pretenţii din ce în ce mai mari, reuşind prin asta nu doar să combine incompetenţa cu lipsa de răspundere a intrării în război, ci chiar să distrugă ordinea mondială în cadrul căreia naţiunile lor coexistaseră vreme de aproape un secol În iarna dintre 1914 şi 1915 nu mai exista niciun fel de coordonare între strategia militară şi politica externă Niciuna dintre ţările beligerante nu îndrăznea să se gândească la o pace de compromis Franţa excludea orice variantă care nu-i restituia Alsacia şi Lorena, în vreme ce Germania refuza să ia în calcul o pace în cadrul căreia i se cerea să renunţe la teritoriile cucerite Odată atraşi în vâltoarea războiului, conducătorii Europei au devenit atât de obsedaţi de fratricid, atât de înnebuniţi de distrugerea progresivă a unei întregi generaţii de oameni tineri, încât victoria s-a transformat într-o recompensă în sine, indiferent de ruinele pe care trebuia să se înalţe triumful Ofensivele criminale au confirmat impasul militar pe câmpul de luptă şi au produs pierderi inimaginabile înainte de apariţia tehnologiei moderne Eforturile de câştigare a unor noi aliaţi au adâncit impasul politic Asta fiindcă fiecare aliat Italia şi România de partea Antantei, Bulgaria de partea Puterilor Centrale cerea partea care i se cuvenea din captura anticipată, distrugând astfel şi ultimele rămăşiţe de flexibilitate pe care s-ar fi putut bizui diplomaţia Condiţiile păcii au dobândit treptat un caracter nihilist Stilul aristocratic şi întrucâtva conspirativ al diplomaţiei din secolul al XIX-lea s-a dovedit inoperant în epoca mobilizărilor în masă Aliaţii s-au specializat în ambalarea războiului în lozinci cu tentă morală, de genul „războiul care le va pune capăt celorlalte” sau „asigurarea democraţiei în lume”, îndeosebi după ce au intrat în luptă şi Statele Unite Primul dintre aceste scopuri era de înţeles, ba chiar extrem de promiţător, pentru nişte naţiuni care se războiau între ele, în diverse combinaţii, de o mie de ani Interpretarea lui practică însemna dezarmarea completă a Germaniei Cea de-a doua propunere răspândirea democraţiei reclama răsturnarea instituţiilor interne din Germania şi Austria Ambele sloganuri ale aliaţilor implicau o luptă până la capăt Marea Britanie, care în timpul războaielor napoleoniene produsese un proiect pentru echilibrul european prin intermediul Planului Pitt, a susţinut presiunile în favoarea unei victorii depline În decembrie 1914, o tatonare germană prin oferta retragerii din Belgia în schimbul Congoului belgian a fost respinsă de ministrul de externe Grey, pe motivul că aliaţilor trebuia să li se ofere „siguranţă împotriva oricărui atac viitor din partea Germaniei ” Comentariul lui Grey a marcat o transformare de atitudine din partea englezilor Aproape până în momentul izbucnirii războiului, Marea Britanie îşi identificase propria securitate prin echilibrul de forţe, pe care îl proteja, având de flecare dată grijă să sprijine tabăra mai slabă în detrimentul celei mai puternice, în 1914, ea ajunsese să se simtă din ce în ce mai incomod în acest rol Simţind că Germania devenise mai puternică decât tot restul continentului la un loc, Marea Britanie şi-a dat seama că nu mai poate să rămână undeva deasupra conflictelor din Europa, aşa cum o îndemnase tradiţia să procedeze până atunci Dat fiind că în optica ei Germania era percepută ca o ameninţare hegemonică în Europa, Anglia ştia că întoarcerea la status quo ante nu va rezolva deloc problema fundamentală Astfel, şi ea a început să nu mai accepte compromisuri şi să insiste asupra propriilor „garanţii”, care se traduceau în slăbirea permanentă a Germaniei şi îndeosebi în reducerea drastică a flotei sale din larg, lucru pe care Germania nu l-ar fi acceptat decât dacă ar fi fost învinsă definitiv, total şi fără drept de apel Condiţiile germane erau nu doar mai precise, ci şi mai pronunţat geopolitice Totuşi, din cauza tipicei lipse a simţului măsurii, conducătorii Germaniei au cerut şi ei o serie de lucruri care însemnau de fapt capitulare fără condiţii În Vest ei au solicitat anexarea bazinelor carbonifere din nordul Franţei şi controlul militar asupra Belgiei, inclusiv asupra portului Anvers, fapt ce a stârnit ostilitatea implacabilă şi garantată a Marii Britanii Cât despre Est, Germania a formulat doar condiţii formale cu privire la Polonia unde, pe 5 noiembrie 1916, ea a promis să creeze „un stat independent, cu o monarhie ereditară şi constituţională”, destrămând astfel orice perspectivă a unei păci de compromis cu Rusia (Germania sperase că promisiunea referitoare la independenţa Poloniei va determina apariţia unui număr suficient de voluntari polonezi pentru cinci divizii, dar, aşa cum s-a constatat ulterior, nu s-au prezentat decât trei mii de recruţi ) După înfrângerea Rusiei, Germania a impus tratatul de la Brest-Litovsk pe 3 martie 1918, prin care a anexat o treime din Rusia europeană şi a stabilit un protectorat asupra Ucrainei Definind până la urmă ce înţelegea prin Weltpolitik, Germania a demonstrat că opta cel puţin pentru dominaţia în Europa Primul război mondial a început ca un război tipic de cabinet, cu mesaje trimise de la o ambasadă la alta şi cu telegrame expediate monarhilor suverani în toate momentele decisive pe drumul spre bătălia finală Însă, odată declarat războiul şi pe măsură ce străzile din capitalele europene se umpleau de mulţimi de oameni, conflictul a încetat să fie unul al cancelariilor şi s-a transformat într-un conflict al maselor După primii doi ani de război, fiecare tabără a pus condiţii incompatibile cu cea mai vagă noţiune de echilibru de forţe Lucrul care a uluit pe toată lumea a fost că ambele tabere au câştigat şi au pierdut în acelaşi timp De pildă, Germania avea să învingă Rusia, iar apoi avea să slăbească serios atât Franţa, cât şi Marea Britanie, însă, până la urmă, aliaţii occidentali, cu ajutorul indispensabil al Americii, aveau să fie adevăraţii învingători Perioada de după războaiele napoleoniene fusese un secol de pace care se bazase pe echilibru şi fusese susţinut de valori comune Perioada de după primul război mondial a însemnat revoltă socială, conflict ideologic şi încă un război mondial Entuziasmul care a marcat începutul războiului s-a evaporat de îndată ce popoarele din Europa au ajuns să înţeleagă că abilitatea guvernelor lor de a produce carnagiul nu era egalată de o la fel de mare abilitate de a obţine fie pacea, fie victoria În vârtejul care a rezultat, curţile răsăritene, a căror unitate sprijinise pacea din Europa în zilele Sfintei Alianţe, au fost răsturnate Imperiul austro-ungar a dispărut cu totul Imperiul rus a fost preluat de către bolşevici şi timp de două decenii a alunecat la periferia Europei Germania a fost zguduită succesiv de înfrângere, revoluţie, inflaţie, criză economică şi dictatură Franţa şi Marea Britanie nu au tras foloase de pe urma slăbirii adversarilor Ambele îşi sacrificaseră cei mai buni dintre tinerii luptători pentru o pace în urma căreia inamicul lor era mai puternic din punct de vedere geopolitic decât fusese înaintea războiului Înainte ca întreaga dimensiune a acestui dezastru în mare măsură autoprovocat să devină evidentă, un nou judecător şi-a făcut apariţia pe scenă pentru a pune capăt o dată pentru totdeauna la ceea ce fusese numit până atunci Concertul Europei Pe ruinele şi în deziluziile a trei ani de măcel, America a păşit în arena internaţională cu o încredere, o forţă şi un idealism care erau de neconceput pentru istoviţii ei aliaţi Intrarea Americii în război a făcut posibilă din punct de vedere tehnic victoria totală, însă pentru nişte scopuri care nu prea aveau legătură cu ordinea mondială pe care o cunoscuse Europa în ultimele trei sute de ani şi pentru care se presupunea că intrase în război America dispreţuia conceptul de echilibru de forţe şi considera imorală practica aşa-numitului Realpolitik Criteriile ei pentru ordinea mondială erau democraţia, securitatea colectivă şi autodeterminarea, niciunul dintre ele nestând la baza vreunuia dintre acordurile europene anterioare Pentru americani, discrepanţa dintre filosofia lor şi gândirea europeană confirma justeţea propriilor convingeri Proclamând o distanţare radicală de preceptele şi experienţele Lumii Vechi, ideea lui Wilson despre ordinea mondială pornea din credinţa americanilor în natura umană esenţialmente paşnică şi în fundamentala armonie a lumii De aici reieşea că naţiunile democratice erau, prin definiţie, paşnice; popoarele cărora li se garanta autodeterminarea nu vor mai avea motive să intre în război sau să asuprească alte popoare Odată ce toate popoarele lumii vor fi gustat din binefacerile păcii şi democraţiei, cu siguranţă că se vor ridica la unison pentru a-şi apăra câştigurile Conducătorii europeni nu dispuneau de niciun fel de categorii ale gândirii în care să includă asemenea vederi Nici instituţiile lor interne şi nici ordinea internaţională nu avuseseră la bază teorii politice în care să se proclame bunătatea funciară a fiinţei omeneşti Dimpotrivă, ele fuseseră proiectate pentru a plasa egoismul demonstrat al omului în slujba unui bine mai înalt Diplomaţia europeană nu se articula pe caracterul iubitor de pace al statelor, ci pe înclinaţia lor spre război, care trebuia să fie descurajată sau contrabalansată Alianţele se formau pentru urmărirea unor obiective specifice şi definibile, nu în apărarea unui concept abstract al păcii Doctrina lui Wilson axată pe autodeterminare şi securitate colectivă i-a aşezat pe diplomaţii europeni pe un teren cu desăvârşire străin Toate acordurile europene porniseră de la presupunerea că graniţele puteau fi ajustate pentru promovarea echilibrului de forţe, ale cărui cerinţe aveau întâietate în faţa preferinţelor populaţiilor afectate Tot la asta se gândise şi Pitt când formulase varianta ţinerii în frâu a Franţei de către „masele largi” la sfârşitul războaielor napoleoniene Pe durata secolului al XIX-lea, de pildă, Marea Britanie şi Austria s-au opus destrămării Imperiului otoman, fiindcă erau convinse că naţiunile mai mici care vor apărea după aceea vor submina ordinea internaţională Din punctul lor de vedere, lipsa de experienţă a naţiunilor mici ar fi amplificat rivalităţile etnice de tip endemic, în vreme ce relativa lor fragilitate ar fi tentat Marile Puteri să încerce să le înglobeze Marea Britanie şi Austria erau de părere că statele mai mărunte trebuiau să-şi subordoneze ambiţiile naţionale intereselor mai cuprinzătoare ale păcii În numele echilibrului, Franţa fusese împiedicată să anexeze porţiunea belgiană a Valoniei (populată de vorbitori de franceză), iar Germania fusese descurajată să realizeze unirea cu Austria (deşi Bismarck avea motivele lui pentru a nu-şi dori o asemenea unire) Wilson a respins în întregime această abordare, aşa cum au făcut de fapt Statele Unite de fiecare dată cu începere din acel moment Din punctul de vedere al Americii, nu autodeterminarea declanşa războaie, ci tocmai absenţa ei, nu lipsa echilibrului de forţe producea instabilitate, ci tentativele de a se ajunge la un asemenea echilibru Wilson a propus întemeierea păcii pe principiul siguranţei colective În opinia lui şi a tuturor adepţilor pe care-i avea, securitatea lumii nu reclama apărarea interesului naţional, ci apărarea păcii în calitate de concept consfinţit prin lege Pentru a se aprecia dacă se comisese într-adevăr o violare a păcii era nevoie de o instituţie internaţională, pe care Wilson a definit-o drept Liga Naţiunilor Destul de ciudat, ideea unei asemenea organizaţii a prins contur pentru prima oară la Londra, care fusese odinioară bastionul diplomaţiei călăuzite de principiul echilibrului de forţe Iar motivul apariţiei sale nu a fost încercarea de inventare a unei noi ordini mondiale, ci demersul Angliei de a căuta un motiv pentru care era bine ca America să intre într-un război aparţinând vechii ordini În septembrie 1915, într-o distanţare revoluţionară de cutumele britanice, ministrul de externe Grey i-a scris omului de încredere al lui Wilson, colonelul House, făcându-i o propunere pe care era convins că idealistul preşedinte american nu avea cum s-o refuze În ce măsură, întreba în esenţă Grey, era interesat preşedintele de o Ligă a Naţiunilor angajată în înfăptuirea dezarmării şi în rezolvarea paşnică a disputelor? Va propune preşedintele înfiinţarea unei Ligi a Naţiunilor care să se oblige să se situeze împotriva oricărei puteri care încălca un tratat… sau care refuza, în cazul unei dispute, să adopte o altă metodă de rezolvare decât războiul? Era puţin probabil ca Marea Britanie, care de două sute de ani evita cu încăpăţânare alianţele deschise, să fi prins brusc gustul implicărilor deschise la scară globală Totuşi, hotărârea Marii Britanii de a trece peste ameninţarea imediată a Germaniei a fost atât de mare, încât ministrul ei de externe a reuşit să elaboreze o doctrină a siguranţei colective, cea mai deschisă angajare care putea fi imaginată Fiecare membru al organizaţiei mondiale pe care o propusese avea obligaţia să se opună agresiunii, din orice direcţie s-ar fi produs ea şi să penalizeze naţiunile care respingeau rezolvarea pe cale paşnică a disputelor Grey îşi cunoştea bine omul Încă din tinereţe, Wilson fusese convins că instituţiile federale americane trebuiau să servească drept model unei instanţe ce avea să fie până la urmă un fel de „parlament al omului”; în prima etapă a mandatului său prezidenţial, el începuse deja să tatoneze în vederea unui pact panamerican pentru emisfera vestică E imposibil ca Grey să fi fost surprins deşi fireşte că s-a arătat satisfăcut când a primit un răspuns prompt şi care se potrivea de minune cu ceea ce, la drept vorbind şi privind înapoi, fusese o aluzie destul de străvezie Acest schimb de mesaje a fost, poate, prima demonstraţie legată de „relaţiile aparte” dintre America şi Marea Britanie, cum aveau să-i dea acesteia din urmă posibilitatea să aibă în continuare o influenţă unică la Washington, mult timp după scăderea forţei sale ca urmare a celui de-al doilea război mondial Moştenirea culturală şi limba comună s-au combinat cu o masivă doză de tact pentru a-i face pe liderii englezi capabili să-şi inculce propriile idei factorilor de decizie americani, în aşa fel încât acestea să pară că provin direct de la Washington fără ca acest lucru să se observe Astfel, când, în mai 1916, Wilson şi-a expus pentru prima dată proiectul pentru o organizaţie mondială, el a fost ferm convins că fusese ideea lui şi nu a altcuiva Şi într-un fel chiar fusese, dacă stăm să ne gândim că Grey o propusese dându-şi perfect de bine seama că şi Wilson avea convingeri asemănătoare Indiferent care a fost provenienţa ei imediată, Liga Naţiunilor era un concept esenţialmente american Ceea ce avea în vedere Wilson era „o asociere universală a naţiunilor pentru menţinerea securităţii neştirbite a mărilor şi oceanelor lumii, spre a fi folosite în comun şi fără probleme de toate popoarele lumii, şi pentru împiedicarea oricăror războaie declanşate fie în contradicţie cu clauzele tratatelor încheiate, fie fără vreun avertisment prealabil şi fără o prezentare completă a cauzelor în faţa opiniei publice mondiale o garantare virtuală a integrităţii teritoriale şi a independenţei politice ” Cu toate acestea, la început, Wilson s-a abţinut să ofere participarea Americii la această „asociere universală” În cele din urmă, în ianuarie 1917, el şi-a luat inima în dinţi şi a recomandat primirea Americii în calitate de membru, folosindu-se oarecum surprinzător de modelul Doctrinei Monroe: Propun, cu alte cuvinte, ca naţiunile să adopte în deplin acord doctrina preşedintelui Monroe ca pe o doctrină mondială, ca nicio naţiune să nu-şi extindă forma de guvernământ asupra oricărei alte naţiuni sau oricărui alt popor… ca toate naţiunile să evite din acest moment să se lase atrase în alianţe care le-ar putea obliga să-şi măsoare forţele cu alte naţiuni… Probabil că Mexicul a fost consternat când a aflat că preşedintele ţării, care îi confiscase o treime din teritoriu în secolul al XIX-lea şi trimisese trupe cu un an în urmă, prezenta acum Doctrina Monroe ca pe o chezăşie a integrităţii teritoriale a naţiunilor înfrăţite şi ca pe un exemplu clasic de cooperare internaţională Idealismul lui Wilson nu era atât de mare încât să-l facă să creadă că îşi va impune convingerile în Europa exclusiv pe baza conţinutului lor El s-a arătat pregătit să folosească, pe lângă argumente, şi presiunile La puţin timp după ce America a intrat în război în aprilie 1917, Wilson i-a scris colonelului House: „După ce se va termina războiul îi vom putea face să îmbrăţişeze modul nostru de gândire, fiindcă la ora aceea, dincolo de alte considerente, vor fi la mâna noastră din punct de vedere financiar ” Deocamdată, o parte dintre aliaţi ezitau să aibă o reacţie la ideea lui Wilson Deşi le venea foarte greu să accepte idei care le contraziceau atât de flagrant tradiţiile, ei aveau mult prea mare nevoie de America pentru a da glas rezervelor pe care le nutreau La sfârşitul lui octombrie 1917, Wilson l-a însărcinat pe House să le ceară europenilor să formuleze obiective de război care să reflecte ţelul lui proclamat pentru o pace fără anexări sau despăgubiri garantate de o autoritate mondială Vreme de câteva luni, Wilson s-a ferit să avanseze idei personale, întrucât, aşa cum i-a explicat lui House, era posibil ca Franţa şi Italia să obiecteze dacă America exprima îndoieli faţă de justeţea aspiraţiilor lor teritoriale  În cele din urmă, pe 8 ianuarie 1918, Wilson s-a decis să acţioneze pe cont propriu Cu o extraordinară elocinţă şi măreţie, el a prezentat obiectivele de război ale Americii în faţa unei sesiuni comune a Congresului, dându-le forma celor 14 Puncte care au fost împărţite în două secţiuni Wilson a descris opt dintre aceste puncte ca fiind obligatorii, asta însemnând că „trebuiau neapărat” să fie îndeplinite Printre ele figurau diplomaţia deschisă, liberul acces la mare, dezarmarea generală, înlăturarea barierelor comerciale, rezolvarea imparţială a disputelor coloniale, restabilirea Belgiei, evacuarea teritoriilor ruseşti şi, ca o încununare a efortului, înfiinţarea unei Ligi a Naţiunilor Wilson a prezentat celelalte şase puncte, care erau mult mai specifice, nuanţând că „s-ar cuveni” (şi nu „trebuiau neapărat”) realizate, fiindcă, după părerea lui, nu erau absolut indispensabile Surprinzător, reintrarea Alsaciei şi Lorenei în posesia Franţei a fost inclusă în categoria punctelor neobligatorii, deşi hotărârea de redobândire a acestor teritorii stătuse la baza politicii franceze timp de cincizeci de ani şi pricinuise sacrificii fără precedent în război Printre celelalte obiective „dezirabile” se numărau autonomia minorităţilor din Imperiul austro-ungar şi din cel otoman, reajustarea frontierelor Italiei, evacuarea Balcanilor, internaţionalizarea Dardanelelor şi crearea unei Polonii independente, cu acces liber şi direct la mare Să fi vrut Wilson să spună că aceste şase condiţii puteau fi subiectul unui compromis? Cu siguranţă că aveau să fie greu de împăcat accesul Poloniei la mare şi modificarea graniţelor Italiei cu principiul autodeterminării, motiv pentru care aceste două puncte au fost primele fisuri ale simetriei morale pe care se ridica proiectul lui Wilson Wilson şi-a încheiat prezentarea cu un apel la adresa Germaniei în numele spiritului de conciliere cu care avea să abordeze America articularea unei noi ordini internaţionale o atitudine care împiedica obiectivele istorice de război: Nu-i contestăm niciuna dintre realizările, distincţiile sau acţiunile pacifiste care i-au adus o reputaţie atât de bună şi de invidiat Nu vrem s-o ofensăm sau să-i blocăm în vreun fel influenţa sau puterea legitimă Nu dorim să ne luptăm cu ea nici pe calea armelor şi nici prin aranjamente sau compromisuri ostile, dacă este dispusă să se asocieze cu noi şi cu celelalte naţiuni iubitoare de pace ale lumii în condiţii de justiţie, respect faţă de lege şi corectitudine Dorim doar ca ea să accepte o poziţie de egalitate printre popoarele lumii… Niciodată până atunci nu se formulaseră obiective revoluţionare însoţite de atât de puţine linii directoare legate de traducerea lor în fapt Lumea pe care o avea în vedere Wilson se baza pe principii, nu pe putere, pe lege, nu pe interese, iar acest lucru era valabil în egală măsură pentru învingător şi învins Cu alte cuvinte, aveam de-a face cu o renunţare completă la experienţa istorică şi la stilul de lucru al Marilor Puteri Modul cum a descris Wilson rolul lui şi al Americii în război a fost simbolic în sine America se alăturase unei „tabere” cuvânt folosit în locul celui de „aliat” pentru care Wilson nutrea o statornică aversiune atrase într-unul dintre cele mai sângeroase războaie de istorie, iar Wilson acţiona ca şi cum ar fi fost principalul mediator Ceea ce părea el să spună era că războiul nu fusese dus pentru a se asigura îndeplinirea anumitor condiţii, ci pentru a se provoca o anumită atitudine din partea Germaniei Reieşea de aici că raţiunea războiului fusese una de schimbare şi nu una geopolitică Într-o alocuţiune rostită la Londra, la Guildhall, pe data de 28 decembrie 1918, după semnarea armistiţiului, Wilson a condamnat explicit echilibrul de forţe, pe care l-a considerat fragil şi bazat pe „o vigilenţă geloasă şi interese antagonice”: Ei [soldaţii aliaţi] au luptat ca să lichideze o ordine veche şi să instaureze una nouă, iar centrul şi trăsătura definitorie ale acelei ordini vechi a fost acel lucru instabil căruia obişnuiam să-i spunem „echilibrul de forţe” un lucru al cărui echilibru era determinat de cine scotea primul sabia din teacă, un raport stabilit de balanţa nesigură a intereselor concurente… Oamenii care au luptat în acest război au fost oameni din ţări libere, hotărâţi să pună capăt acestui lucru o dată pentru totdeauna  Bineînţeles că Wilson avea dreptate când afirma că naţiunile europene încurcaseră rău lucrurile Cu toate acestea, faptul că a provocat dezastrul numit primul război mondial a fost nu atât echilibrul de forţe în sine, cât renunţarea Europei la acest echilibru Conducătorii Europei de dinaintea primului război mondial neglijaseră echilibrul istoric de forţe şi abandonaseră ajustările periodice care asiguraseră până atunci evitarea conflictelor finale de proporţii Ei substituiseră o lume bipolară mult mai puţin flexibilă chiar şi decât viitoarea lume a Războiului rece, prin faptul că era lipsită de inhibiţiile cataclismice ale erei nucleare Deşi perorau pe tema echilibrului, conducătorii europeni făcuseră pe plac celor mai naţionaliste elemente din cadrul opiniei publice de la ei din ţară Nici aranjamentele lor politice şi nici cele militare nu lăsau loc pentru o cât de mică urmă de flexibilitate; nu exista nicio supapă de siguranţă între status quo şi conflagraţie Acest fapt dusese la crize insolubile şi la nesfârşite atitudini publice care până la urmă nu le-au mai permis să dea înapoi Wilson a identificat corect câteva dintre principalele frământări ale secolului XX îndeosebi cea a modului cum trebuia plasată puterea în slujba păcii Însă de multe ori s-a întâmplat ca soluţiile lui să nu rezolve problemele identificate Asta, fiindcă el a pus concurenţa dintre state în primul rând în seama absenţei autodeterminării şi a raţiunilor economice Cu toate acestea, istoria ne arată cauze mai numeroase şi mai frecvente care au determinat concurenţa şi între care se remarcă sporirea sentimentului naţional sau exaltarea conducătorului ori a grupului conducător Nesocotind asemenea impulsuri, Wilson era convins că răspândirea democraţiei le va pune frână şi că autodeterminarea le va răpi punctele de rezistenţă Remediul identificat de Wilson în siguranţa colectivă presupunea ca naţiunile lumii să se unească împotriva agresiunii, a nedreptăţii şi probabil a exceselor de egoism Într-o apariţie în faţa Senatului, la începutul lui 1917, Wilson a declarat că stabilirea unor drepturi egale între state va fi permis menţinerii păcii prin intermediul securităţii colective, indiferent de forţa pe care o reprezenta fiecare naţiune Dreptul trebuie să se întemeieze pe forţa comună, nu individuală, a naţiunilor de a căror concordie va depinde pacea Fireşte că nu poate exista o egalitate de teritorii sau de resurse, ca de altfel orice tip de egalitate care nu este dobândit prin obişnuita dezvoltare paşnică şi legitimă a popoarelor însele Dar nimeni nu cere mai mult şi nu se aşteaptă la mai mult decât la egalitatea în drepturi Omenirea caută acum libertatea de existenţă şi nicidecum exemplificări ale echilibrului de forţe  Wilson propunea o lume în care rezistenţa în faţa agresiunii să se bazeze pe argumente mai degrabă morale decât geopolitice Naţiunile erau chemate să se întrebe dacă un anumit act era nedrept şi nu dacă reprezenta o ameninţare Deşi aliaţii Americii nu prea aveau încredere în această formulă inedită, se simţeau prea slabi ca s-o conteste Aceşti aliaţi ştiau sau credeau că ştiu cum să calculeze echilibrul bazat pe forţă, dar nu erau deloc convinşi că le stătea în putere lor sau altora să evalueze echilibrul pe baza preceptelor morale Înainte de intrarea Americii în război, democraţiile europene nu au îndrăznit să-şi exprime pe faţă îndoielile faţă de ideile lui Wilson, ba chiar au făcut o sumedenie de încercări de a-l atrage de partea lor cântându-i în strună La ora când America li s-a alăturat aliaţilor, aceştia erau disperaţi Forţele reunite ale Marii Britanii, Franţei şi Rusiei nu fuseseră suficiente pentru înfrângerea Germaniei şi, mai ales după sfârşitul Revoluţiei ruse, aliaţii se temeau că intrarea Americii în război nu va face altceva decât să împiedice prăbuşirea Rusiei Tratatul de la Brest-Litovsk cu Rusia arăta clar ce soartă pregătea Germania învinşilor Teama de o victorie a Germaniei a împiedicat Marea Britanie şi Franţa să dezbată obiectivele de război cu idealistul lor partener american După armistiţiu, aliaţii s-au aflat într-o poziţie mai favorabilă exprimării rezervelor pe care le aveau Şi nici nu ar fi fost pentru prima dată că o alianţă europeană era tensionată sau distrusă imediat după obţinerea unei victorii (de exemplu, Congresul de la Viena a trecut printr-o fază în care învingătorii s-au ameninţat unul pe celălalt cu declanşarea războiului) Totuşi, învingătorii din primul război mondial erau încă prea secătuiţi de sacrificii şi prea dependenţi de uriaşul american pentru a risca o controversă înverşunată sau pentru a-l face să se retragă din acordul de pace Acest lucru era valabil în special pentru Franţa, care se găsea acum într-o postură cu adevărat tragică Timp de două secole ea luptase ca să obţină supremaţia în Europa, dar, în perioada de după război, ajunsese să nu mai aibă încredere nici măcar în capacitatea de a-şi proteja propriile graniţe împotriva unui inamic deja înfrânt Conducătorii francezi au simţit instinctiv că ţinerea la respect a Germaniei era peste puterile societăţii lor devastate Războiul secătuise Franţa de puteri, iar pacea părea să inducă premoniţii ale altor catastrofe Franţa care luptase pentru existenţă se bătea acum ca să-şi menţină identitatea Ea nu îndrăznea să rămână singură, dar cu toate acestea aliatul ei cel mai puternic propunea întemeierea păcii pe o serie de principii care transformau securitatea într-un proces juridic Victoria repurtată a făcut Franţa să priceapă că mult dorita revanche o costase extrem de mult şi că de aproape un secol trăia din acumulările de capital Franţa singură ştia cât de tare slăbise în comparaţie cu Germania, deşi nimeni altcineva nu era dispus să creadă acest lucru şi în niciun caz America Astfel, în ajunul victoriei a demarat un dialog franco-american care a accelerat procesul de demoralizare a Franţei Aidoma Israelului în perioada modernă, ea şi-a camuflat vulnerabilitatea în spatele înţepăturilor arogante şi panica incipientă cu ajutorul intransigenţei Şi tot la fel ca Israelul în perioada modernă, s-a aflat într-un pericol constant de izolare Deşi aliaţii Franţei au insistat asupra faptului că temerile sale erau exagerate, conducătorii francezi ştiau exact care era adevărul, în 1880, francezii reprezentaseră 15,7% din populaţia Europei În 1900, cifra scăzuse deja la 9,7% În 1920, Franţa avea o populaţie de 41 de milioane de locuitori, iar Germania de 65 de milioane, motiv pentru care omul de stat francez Briand a răspuns celor care criticau politica excesiv de conciliantă faţă de Germania cu argumentul că era nevoit să conducă politica externă a Franţei în funcţie de indicele demografic Declinul economic al Franţei era, prin comparaţie, şi mai spectaculos În 1850, Franţa fusese cea mai mare naţiune industrială de pe continent În 1880, producţia de oţel, cărbune şi fier a Germaniei a depăşit-o pe cea a Franţei În 1913, Franţa a produs 41 de milioane de tone de cărbune, pe când Germania a produs 279 de milioane de tone; la sfârşitul anilor ’30, decalajul urma să crească, Franţa având o producţie de 47 de milioane de tone, în timp ce producţia totală a Germaniei avea să fie de 351 de milioane de tone  Forţa reziduală a inamicului învins a marcat diferenţa esenţială dintre ordinea internaţională de după Viena şi cea de după Versailles, iar motivul acestei diferenţe a fost lipsa de unitate a învingătorilor după Versailles O coaliţie a puterilor îl învinsese pe Napoleon şi tot de o coaliţie a puterilor fusese nevoie pentru înfrângerea Germaniei imperiale Însă chiar şi după ce au pierdut, cei doi învinşi Franţa în 1815, Germania în 1918 au rămas suficient de puternici pentru a învinge pe oricare dintre membrii coaliţiei separat şi poate chiar pe doi dintre ei împreună Diferenţa era că, în 1815, pacifiştii din Congresul de la Viena au rămas uniţi şi au înfiinţat Cvadrupla Alianţă o copleşitoare coaliţie alcătuită din patru puteri, capabilă să distrugă orice ambiţii revizioniste În perioada care a urmat Tratatului de la Versailles învingătorii nu au menţinut alianţa, America şi Uniunea Sovietică s-au retras cu totul, iar Marea Britanie s-a arătat extrem de ambiguă în ceea ce privea Franţa Abia în perioada de după Versailles, Franţa a înţeles şocată că înfrângerea ei de către Germania în 1871 nu fusese o aberaţie Singura modalitate prin care Franţa ar fi putut păstra echilibrul cu Germania prin forţe proprii ar fi fost fărâmiţarea Germaniei în statele componente iniţiale, eventual restaurarea Confederaţiei germane din secolul al XIX-lea Ba mai mult, Franţa a urmărit cu intermitenţe acest obiectiv, încurajând tendinţele separatiste din Renania şi ocupând minele de cărbune din Saar Cu toate acestea, existau două obstacole în calea fărâmiţării Germaniei Primul era că Bismarck durase o construcţie prea trainică Germania pe care a creat-o el şi-a păstrat unitatea în ciuda a două înfrângeri în tot atâtea războaie mondiale, în ciuda faptului că francezii au ocupat bazinul Ruhr în 1923 şi în ciuda faptului că Uniunea Sovietică îşi asigurase cu forţa un stat-satelit Germania de Est timp de o generaţie după cel de-al doilea război mondial Când Zidul Berlinului a căzut în 1989, preşedintele francez Mitterand a cochetat în trecere cu ideea unei cooperări cu Gorbaciov pentru a obstrucţiona unificarea Germaniei Numai că Gorbaciov era prea preocupat de problemele interne ca să se angajeze într-o asemenea întreprindere, iar Franţa nu era suficient de puternică pentru a încerca de una singură O slăbiciune franceză de acelaşi tip a salvat Germania de la fărâmiţare şi în 1918 Chiar dacă Franţa ar fi corespuns aşteptărilor în război, aliaţii săi şi în special Statele Unite nu ar fi tolerat o încălcare atât de flagrantă a principiului autodeterminării Pe de altă parte însă Wilson nu era pregătit să insiste pe o pace a reconcilierii În cele din urmă, el a introdus câteva clauze punitive care contraziceau tratamentul egal promis în Cele 14 Puncte Încercarea de împăcare a idealismului american cu coşmarurile Franţei s-a dovedit a depăşi până şi cele mai versate minţi Wilson a oferit diverse modificări ale celor 14 Puncte în schimbul înfiinţării Ligii Naţiunilor de la care aştepta rezolvarea tuturor revendicărilor legitime care scăpaseră tratatelor de pace Franţa a acceptat mult mai puţine măsuri punitive decât s-ar fi cuvenit, avându-se în vedere sacrificiile făcute, în speranţa că va obţine o angajare pe termen lung din partea Americii în legătură cu protejarea siguranţei sale Până la urmă, niciuna dintre ţări nu şi-a îndeplinit obiectivul: Germania nu a reuşit reconcilierea, Franţa nu a obţinut securitatea dorită, iar Statele Unite s-au retras din alianţă Wilson a fost vedeta Conferinţei de pace care a avut loc la Paris între ianuarie şi iunie 1919 Într-o perioadă când îţi trebuia o săptămână ca să ajungi cu vaporul în Europa, mulţi dintre consilierii lui l-au prevenit pe preşedinte că nu-şi putea permite să lipsească din Washington luni în şir Adevărul este că, din cauza absenţei lui, puterea pe care o avea în Congres s-a deteriorat, lucru care s-a văzut cel mai bine când s-a pus problema ratificării tratatului de pace Dincolo de faptul că Wilson nu se afla la Washington, aproape întotdeauna este o greşeală ca şefii de stat să se ocupe de amănuntele negocierii În situaţiile de acest gen, ei sunt obligaţi să opereze cu lucruri specifice, care cad de obicei în grija miniştrilor de externe, şi se văd împinşi spre discutarea unor probleme de care în mod normal se ocupă subalternii lor, evitându-se totodată discutarea unor probleme vitale, a căror rezolvare este efectiv de resortul şefilor de stat Şi cum, ca să ajungi să deţii cea mai importantă funcţie din stat, una dintre condiţii este încrederea aproape egolatră în forţele proprii, e greu să ajungi la compromisuri, iar impasurile se pot dovedi primejdioase În plus, ţinându-se cont că de multe ori poziţia interlocutorilor la ei în ţară depinde de asigurarea cel puţin a unui succes aparent, se întâmplă foarte des ca negocierile să se axeze asupra eliminării diferenţelor şi nu asupra abordării esenţei unei chestiuni Cam aşa au stat lucrurile şi cu Wilson la Paris Cu fiecare lună care trecea, el era atras din ce în ce mai adânc în discuţii despre detalii care nu-l mai preocupaseră până atunci Cu cât stătea mai mult la masa tratativelor, cu atât era mai limpede că dorinţa de a încheia discuţiile câştiga teren în faţa preocupării de a crea o ordine internaţională cu totul nouă Rezultatul final a devenit inevitabil datorită procedurii folosite la negocierea tratatului de pace Din cauză că s-a petrecut neobişnuit de mult timp pentru reglementarea chestiunilor teritoriale, Liga Naţiunilor a apărut ca un fel de deus ex machina, pentru a anula decalajul care era din ce în ce mai mare dintre revendicările morale ale lui Wilson şi termenii concreţi ai acordului Ingeniosul şi dinamicul galez David Lloyd George, care reprezenta Marea Britanie, promisese în campania electorală dinaintea Conferinţei de pace că Germania va fi pusă să suporte toate cheltuielile războiului şi că „vom avea grijă să-i căutăm la buzunare” Pus însă în faţa unei Germanii schimbătoare şi a unei Franţe irascibile, el şi-a concentrat atenţia asupra medierii relaţiei dintre Clemenceau şi Wilson În cele din urmă, George a fost de acord cu propunerile punitive, invocând Liga ca pe instanţa sau mecanismul care avea să rezolve ulterior toate nedreptăţile Poziţia Franţei a fost susţinută de bătrânul Georges Clemenceau, un luptător cu un palmares impresionant Supranumit „Tigrul”, acesta era un veteran care trecuse printr-un deceniu de lupte interne, de la răsturnarea lui Napoleon al III-lea la răzbunarea căpitanului Dreyfus Totuşi, la Conferinţa de la Paris, Clemenceau şi-a fixat o sarcină care depăşea până şi calităţile lui extraordinare În încercarea de a obţine o pace, care într-un fel să destrame lumea lui Bismarck şi să reinstaureze conceptul lui Richelieu de supremaţie pe continent, el a mers dincolo de limitele de toleranţă ale sistemului internaţional şi chiar ale capacităţii propriei sale societăţi Pur şi simplu nu se putea da ceasul înapoi cu o sută cincizeci de ani Nicio altă naţiune nu a împărtăşit şi nici măcar nu a înţeles exact obiectivele Franţei Frustrările au marcat destinul lui Clemenceau, în timp ce viitorul Franţei avea să fie surpat de o demoralizare progresivă Vittorio Orlando, prim-ministrul Italiei, a fost ultimul dintre „Cei Patru Mari” Deşi a produs o impresie frumoasă, el a fost de multe ori pus în umbră de energicul lui ministru de externe, Sidney Sonnino S-a dovedit de fapt că negociatorii italieni veniseră la Paris ca să-şi încarce prada şi nu ca să elaboreze o nouă ordine mondială Aliaţii atrăseseră Italia în război, promiţându-i Tirolul de Sud şi coasta Dalmaţiei în cadrul Tratatului de la Londra din 1915 Dat fiind că Tirolul de Sud era predominant austro-ungar, iar Coasta Dalmaţiei slavă, pretenţiile Italiei au intrat într-un conflict direct cu principiul autodeterminării Cu toate acestea, Orlando şi Sonnino au împins conferinţa într-un punct mort până când, cu un sentiment de exasperare totală, Tirolul de Sud (deşi nu şi Dalmaţia) a fost atribuit Italiei Acest „compromis” a demonstrat că Cele 14 Puncte nu erau bătute în cuie şi a deschis calea altor numeroase ajustări care, luate la un loc, se împotriveau principiului predominant al autodeterminării fără să îmbunătăţească vechiul echilibru de forţe şi totodată fără să creeze unul nou Spre deosebire de Congresul de la Viena, Conferinţa de la Paris nu a inclus şi puterile învinse Drept urmare, lunile de negocieri au inculcat Germaniei o mare nesiguranţă la adăpostul căreia au început să apară iluziile Germanii învăţaseră pe de rost Cele 14 Puncte ale lui Wilson şi, deşi programul lor de pace ar fi fost unul brutal, s-au amăgit cu ideea că hotărârea finală a aliaţilor avea să fie relativ indulgentă În consecinţă, când pacifiştii şi-au prezentat rezultatul muncii lor în iunie 1919, germanii au fost şocaţi şi s-au angajat să submineze acest rezultat în mod sistematic pe durata următoarelor două decenii Rusia lui Lenin, care nu a fost nici ea invitată, a atacat întregul demers, considerându-l o orgie capitalistă organizată de ţări al căror obiectiv final era să intervină în războiul civil din Rusia Aşa se face că pacea de după războiul care urma să pună capăt celorlalte nu a inclus cele mai puternice două naţiuni din Europa Germania şi Rusia care împreună însemnau mult peste jumătate din populaţia Europei şi deţineau de departe cel mai important potenţial militar Simpla conştientizare a acestui fapt ar fi lămurit pe toată lumea că acordul de la Versailles era sortit eşecului Nici procedurile sale nu au încurajat o abordare cuprinzătoare „Cei Patru Mari” – Wilson, Clemenceau, Lloyd George şi Orlando au fost figuri dominante, dar nu au putut controla desfăşurarea lucrărilor aşa cum făcuseră miniştrii Marilor Puteri la Congresul de la Viena cu o sută de ani în urmă Negociatorii de la Viena se concentraseră în primul rând asupra stabilirii unui nou echilibru de forţe pentru care Planul Pitt le servise drept schemă generală cu caracter orientativ Spre deosebire de ei, conducătorii de la Paris au fost în permanenţă distraşi de la chestiunile esenţiale şi implicaţi într-o interminabilă serie de afaceri secundare Au fost invitate douăzeci şi şapte de state Proiectată ca un for al tuturor popoarelor lumii Conferinţa s-a transformat până la urmă într-o încăierare generală Consiliul Suprem compus din şefii de guvern din Marea Britanie, Franţa, Italia şi Statele Unite a fost cel mai înalt din lungul şir de comitete şi secţiuni care au alcătuit Conferinţa În plus, a mai existat Consiliul celor Cinci, compus din Consiliul Suprem plus şeful de guvern al Japoniei, precum şi un Consiliu al celor Zece, care însemna de fapt Consiliul celor Cinci plus miniştrii lor de externe Delegaţii din ţările mai mici au fost liberi să se adreseze aşa-numitelor grupuri mai elitiste în legătură cu diverse probleme cu caracter intern Acest fapt a pus în evidenţă caracterul democratic al Conferinţei, dar pe de altă parte a consumat o groază de timp Dat fiind că nu se stabilise nicio ordine de zi înainte de începerea Conferinţei, delegaţii au sosit la Paris fără a şti în ce ordine aveau să fie dezbătute chestiunile Aşa se face că până la urmă Conferinţa a avut nevoie de cincizeci şi opt de comisii Cea mai mare parte a acestora s-a ocupat de chestiuni teritoriale A fost înfiinţată o comisie specială pentru fiecare ţară În plus, au existat comisii care s-au ocupat de război şi de criminalii de război, de reparaţii, de porturi, de căile ferate şi maritime, de sindicate şi, în cele din urmă, de Liga Naţiunilor Una peste alta, membrii comisiilor Conferinţei au luat parte la 1646 de şedinţe Nesfârşitele discuţii despre subiecte periferice au pus în umbră lucrul cel mai important, şi anume că, pentru ca pacea să fie stabilă, acordul trebuie să conţină un concept-cheie – îndeosebi în perspectivă, pe termen lung, a rolului viitor al Germaniei În plan teoretic, acest rol putea fi jucat de principiile americane ale autodeterminării şi securităţii colective În practică însă, adevărata problemă a Conferinţei – una care se va dovedi insolubilă – era diferenţa dintre conceptul american de ordine internaţională şi acelaşi concept văzut prin ochii europenilor, în mod special al francezilor Wilson a respins ideea că la baza conflictelor internaţionale se aflau cauze structurale Apreciind că armonia trebuia să fie naturală, Wilson a militat pentru instituţii care să destrame iluzia intereselor conflictuale şi să permită comunităţii mondiale să se afirme aşa cum se cuvenea Franţa, teatrul multor războaie europene şi participantă chiar la mai multe, nu putea fi convinsă că interesele naţionale aflate în contradicţie unele cu altele erau un fapt iluzoriu, sau că lumea dispunea de o armonie subînţeleasă, care până atunci fusese ascunsă de ochii muritorilor de rând Două ocupaţii germane pe durata a cincizeci de ani făcuseră ca Franţa să nutrească o teamă obsesivă de o posibilă cucerire viitoare Ea era decisă să aspire la garanţii palpabile pentru propria siguranţă şi să lase altora îmbunătăţirea morală a omenirii Însă garanţiile palpabile implicau fie o slăbire a Germaniei, fie asigurarea oficială că, în eventualitatea unui nou război, celelalte ţări, mai cu seamă Statele Unite şi Marea Britanie, vor intra în luptă de partea Franţei În condiţiile în care America se opunea dezmembrării Germaniei, iar securitatea colectivă era prea nebuloasă pentru Franţa, singura soluţie la problema acesteia din urmă era angajamentul americanilor şi englezilor de a o apăra pe viitor Partea delicată era că şi Statelor Unite, şi Mari Britanii le venea extrem de greu să facă o asemenea promisiune Şi cum Franţa nu a reuşit să obţină niciun fel de asigurări de acest gen, ea s-a văzut în situaţia de a recurge la artificii Georgrafâa era aliatul Americii (şi totodată protectorul ei), în vreme ce predarea flotei germane liniştise temerile englezilor legate de controlul pe mare Franţa era singura dintre ţările învingătoare căreia i se cerea să-şi lase propria securitate în mâinile celorlalţi André Tardieu, unul dintre principalii negociatori francezi, a susţinut că: Pentru Franţa, ca de altfel şi pentru Marea Britanie şi Statele Unite, este necesară crearea unei zone de siguranţă… Puterile navale îşi creează această zonă prin flotele de care dispun şi prin eliminarea flotei germane Franţa, neprotejată de ocean şi incapabilă să elimine milioane de germani pregătiţi pentru război, trebuie să-şi creeze o zonă de acest fel în zona Rinului, printr-o ocupaţie interaliată a fluviului  Totuşi, cererea Franţei de separare a Renaniei de Germania venea în contradicţie cu convingerea americanilor că „o asemenea pace ar infirma tot ceea ce am vrut să facem aici”  Delegaţia americană a arătat că separarea Renaniei de Germania şi staţionarea trupelor aliate în zonă ar declanşa nemulţumirea permanentă a germanilor Philip Kerr, unul dintre delegaţii englezi, i-a declarat lui Tardieu că, din punctul de vedere al Marii Britanii, un stat renan independent ar fi „o sursă de complicaţii şi de slăbiciune… Dacă vor izbucni conflicte locale, oare unde vor duce? Iar dacă dintr-un asemenea conflict se va declanşa un alt război, nici Anglia şi nici dominioanele ei nu vor mai avea acel profund sentiment de solidaritate cu Franţa care le-a însufleţit în ultimul război ” Conducătorii francezi erau mult mai puţin îngrijoraţi de nemulţumirile ulterioare ale Germaniei decât de puterea pe care aceasta avea s-o deţină Tardieu nu s-a pierdut cu firea: Îmi spuneţi că Angliei nu-i place ca trupele engleze să fie aruncate în luptă departe de casă Dar haideţi să vedem care este adevărul Anglia a avut dintotdeauna trupe în India şi Egipt De ce? Fiindcă ştie că graniţa ei nu se află la Dover… A ne cere să renunţăm la ocupaţie e totuna cu a cere Angliei şi Statelor Unite să-şi scufunde navele de luptă  Dacă Franţei i se refuzase această soluţie-tampon, ea avea totuşi nevoie de o altă poliţă de asigurare, preferabil o alianţă cu Marea Britanie şi Statele Unite La nevoie, Franţa era dispusă să accepte o interpretare a conceptului de securitate colectivă prin care să se ajungă la rezultatul pe care l-ar fi produs o alianţă tradiţională Wilson era atât de nerăbdător să înfiinţeze Liga Naţiunilor, încât în câteva rânduri a avansat teorii care au încurajat speranţele francezilor Într-o serie de ocazii el a caracterizat Liga ca pe un tribunal internaţional unde se rezolvă disputele, se modifică graniţele şi se împrospătează relaţiile internaţionale cu acea elasticitate de care este întotdeauna atâta nevoie Unul dintre consilierii lui Wilson, doctorul Isaiah Bowman, a rezumat ideile preşedintelui său într-un raport redactat la bordul navei care-i ducea la Conferinţa de pace de la Paris în decembrie 1918 Liga se angaja să asigure: …integritate teritorială plus o ulterioară modificare a termenilor şi o modificare a graniţelor, în cazul în care se putea demonstra că se comisese o nedreptate sau că se schimbaseră condiţiile Iar o asemenea modificare era mai uşor de făcut în timp, pe măsură ce pasiunile se domoleau, iar chestiunile puteau fi analizate în lumina dreptăţii şi nu în cea a unei conferinţe de presă organizate la încheierea unui război care s-a prelungit atât de mult… Opusul unei asemenea linii de acţiune era menţinerea ideii de Mari Puteri şi de echilibru de forţe, dar o asemenea idee produsese întotdeauna doar „agresiune, individualism şi război ” După sesiunea în plen din 14 februarie 1919, când Wilson a dat citire aşa-numitului statut al Ligii, el i-a vorbit în termeni aproape identici soţiei sale: „Acesta este primul nostru pas înainte, fiindcă îmi dau seama acum mai mult decât am făcut-o înainte că, o dată înfiinţată, Liga poate să arbitreze şi să îndrepte acele greşeli care sunt inevitabile în tratat, aşa cum încercăm să-l încheiem în această fază ” Conform accepţiei lui Wilson, Liga Naţiunilor urma să aibă dublul mandat de a asigura respectarea păcii şi de a rectifica nedreptăţile Cu toate acestea, Wilson a încercat un puternic sentiment de ambiguitate Era imposibil să găseşti măcar un exemplu de-a lungul istoriei în care graniţele europene să fi fost modificate ca urmare a unui apel la justiţie sau după un proces sută la sută juridic; în aproape toate cazurile, ele fuseseră retrasate sau apărate în numele interesului naţional Totuşi, Wilson era pe deplin conştient că poporul american nu era nici pe departe pregătit pentru o angajare militară în apărarea prevederilor Tratatului de la Versailles În esenţă, ideile lui Wilson se traduceau în instituţii care echivalau cu o guvernare mondială pe care poporul american era şi mai puţin pregătit să o accepte decât o forţă poliţienească globală Wilson a încercat să evite această problemă invocând faptul că ultimul vot împotriva agresiunii trebuia să vină nu atât din partea guvernării mondiale sau a forţelor militare, cât mai ales din partea opiniei publice internaţionale Iată cum a descris el acest aspect în plenul Conferinţei de pace din februarie 1919: …prin intermediul acestui instrument [Liga Naţiunilor] depindem în primul rând şi în principal de o singură mare forţă, şi aceea este forţa morală a opiniei publice a întregii lumi… Iar ceea ce nu putea să rezolve opinia publică avea să fie cu siguranţă realizat de către presiunea economică Conform Raportului Bowman: În cazurile disciplinare exista alternativa la război, respectiv boicotul; comerţul, inclusiv facilităţile poştale şi telegrafice, puteau fi interzise acelui stat care ar fi comis fărădelegi  Niciun stat european nu mai văzuse până atunci asemenea mecanisme în acţiune şi nici nu se putea convinge de fezabilitatea lor În orice caz, era o pretenţie exagerată la adresa Franţei, care vărsase atâta sânge şi pierduse atâtea averi doar ca să supravieţuiască şi care constata acum că se găsea în faţa unui vid în Europa de Răsărit şi în faţa unei Germanii a cărei forţă era mult mai mare decât a ei Prin urmare, pentru Franţa, Liga Naţiunilor avea un singur scop, anume activarea ajutorului militar împotriva Germaniei dacă era nevoie de aşa ceva Ţară cu tradiţii, dar care ajunsese între timp secătuită, ea nu putea fi făcută să creadă în premisa de bază a securităţii colective aceea că toate naţiunile vor evalua ameninţările în acelaşi fel şi că, o dată depăşită această etapă, vor ajunge la concluzii identice despre cea mai bună modalitate de a se opune Dacă securitatea colectivă dădea greş, America şi poate că şi Marea Britanie s-ar fi putut apăra întotdeauna prin forţe proprii, ca o soluţie de ultimă instanţă Însă pentru Franţa nu exista ultimă instanţă; judecata ei trebuia să se arate corectă de la bun început Dacă punctul de plecare al securităţii colective era greşit, Franţa, spre deosebire de America, nu se putea angaja într-un alt război tradiţional şi prin urmare înceta să existe Aşa stând lucrurile, ea nu căuta o asigurare cu caracter general, ci o garanţie aplicabilă situaţiei specifice în care se afla Delegaţia americană a refuzat cu hotărâre să ofere acest tip de garanţie Deşi reticenţa lui Wilson faţă de angajarea Americii şi în altceva decât o declaraţie de principiu era de înţeles dacă luăm în considerare presiunile exercitate de la el din ţară, ea nu făcea decât să amplifice presimţirile funeste ale Franţei Statele Unite nu ezitaseră niciodată să recurgă la forţă pentru sprijinirea Doctrinei Monroe, pe care Wilson o invoca în mod constant ca model pentru conceptul lui de nouă ordine internaţională Şi totuşi, America a intrat brusc sub carapace când s-a pus problema ameninţărilor germane la adresa echilibrului de forţe din Europa Oare asta nu însemna că echilibrul european reprezenta un interes de securitate mai redus pentru Statele Unite decât emisfera vestică? Pentru înlăturarea acestei distincţii, reprezentantul francez în comisia de resort, Leon Bourgeois, a continuat să insiste în favoarea unei armate internaţionale sau a oricărui alt tip de mecanism care să furnizeze Ligii Naţiunilor un dispozitiv de garantare a respectării clauzelor în cazul în care Germania abroga acordul de la Versailles singura pricină de război care interesa Franţa Pentru o perioadă foarte scurtă, Wilson a părut să sprijine acest concept referindu-se la statutul propus ca o garanţie a „titlurilor de proprietate asupra pământului din întreaga lume”  Însă anturajul lui Wilson a fost oripilat Membrii săi ştiau că Senatul nu va ratifica niciodată o armată internaţională permanentă sau o angajare militară neîntreruptă Unul dintre consilierii lui Wilson chiar a sugerat că o clauză care să stipuleze folosirea forţei în faţa unei agresiuni ar fi neconstituţională: O obiecţie fundamentală faţă de o asemenea clauză este că ar fi nulă dacă ar apărea într-un tratat al Statelor Unite, din moment ce doar Congresul poate, conform Constituţiei, să declare război Un război declanşat în mod automat, ca urmare a unei clauze dintr-un tratat, nu este un război declarat de Congres  Mai simplu spus, asta însemna că nicio alianţă cu Statele Unite nu putea avea un caracter obligatoriu Wilson a revenit rapid la doctrina nediluată a securităţii colective Respingând propunerea Franţei, el a considerat că forţa auxiliară de menţinere a securităţii era inutilă, fiindcă Liga însăşi va inspira o încredere copleşitoare pretutindeni în lume Wilson a susţinut şi de această dată că „singura metodă… presupune să avem încredere în buna credinţă a naţiunilor care fac parte din Ligă… Când se va ivi pericolul, vom apărea şi noi, dar pentru asta trebuie să aveţi încredere în noi ” Încrederea nu se găseşte în stocuri nelimitate în rândul diplomaţilor Când în joc se află supravieţuirea naţiunilor, oamenii de stat caută garanţii mai tangibile, mai cu seamă dacă o ţară se află în situaţia precară a Franţei Argumentul americanilor era convingător dintr-un singur unghi, şi anume că nu exista alternativă; oricât de ambigue ar fi fost îndatoririle Ligii, erau mai bune decât nimic Lordul Cecil, unul dintre delegaţii britanici, s-a referit exact la acest lucru când l-a dojenit pe Bourgeois pentru ameninţarea de a nu intra în Ligă dacă nu se prevedea în statut existenţa unui dispozitiv de constrângere „America”, i-a spus Cecil lui Bourgeois, „nu avea nimic de câştigat de pe urma Ligii Naţiunilor… putea să lase problemele europene să-şi urmeze cursul şi să-şi vadă de ale ei; oferta de sprijin formulată de America a fost de fapt un cadou pentru Franţa…” Deşi pradă multor îndoieli şi premoniţii, Franţa a cedat în cele din urmă în faţa logicii dureroase a englezului şi a acceptat tautologia cuprinsă în articolul 10 din Carta Ligii Naţiunilor: „Consiliul va oferi sfaturi referitoare la mijloacele prin care va putea fi îndeplinită această obligaţie (păstrarea integrităţii teritoriale)” Cu alte cuvinte, în eventualitatea unei situaţii de forţă majoră, Liga Naţiunilor va cădea de acord asupra singurului lucru asupra căruia se putea cădea de acord Bineînţeles, asta ar fi fost soluţia tipică la care ar fi recurs naţiunile dacă nu ar fi existat un statut; şi tocmai asta a fost scăparea pe care încercau s-o corecteze alianţele tradiţionale prin invocarea obligativităţii formale de asistenţă reciprocă într-o conjunctură precis definită Un raport redactat de francezi a accentuat fără menajamente caracterul inadecvat al structurilor de securitate propuse de Ligă: Să presupunem că în loc de o înţelegere militară defensivă efectiv foarte limitată care a intrat în vigoare între Marea Britanie şi Franţa în 1914, nu a existat nicio legătură între cele două ţări cu excepţia acordurilor generale cuprinse în statutul Ligii; intervenţia engleză ar fi fost mai puţin promptă şi astfel Germania şi-ar fi asigurat victoria Prin urmare, credem că, în condiţiile actuale, ajutorul pus la dispoziţie conform statutului Ligii va sosi prea târziu  Odată ce a devenit evident că America refuză să includă orice tip de clauze concrete de securitate, Franţa şi-a reluat presiunile în favoarea dezmembrării Germaniei Ea a propus înfiinţarea unei republici independente a Renaniei ca zonă-tampon demilitarizată şi a încercat să ofere un stimulent pentru crearea acestui stat, declarând că îl va scuti de plata despăgubirilor Văzând că Statele Unite şi Marea Britanie se împotrivesc, Franţa a sugerat ca, la un prag minim, Renania să fie separată de Germania până când instituţiile Ligii vor fi avut ocazia să se dezvolte şi să-şi pună în funcţiune sistemul de constrângere în caz de nevoie Într-o tentativă de îmbunare a Franţei, Wilson şi liderii britanici au oferit în schimbul dezmembrării Germaniei un tratat care să garanteze acordul recent încheiat America şi Marea Britanie erau de acord să intre în război dacă Germania încălca acordul Documentul semăna foarte bine cu înţelegerea pe care o încheiaseră aliaţii la Congresul de la Viena pentru a avea o poliţă de asigurare împotriva Franţei Însă exista o diferenţă importantă: după războaiele napoleoniene, aliaţii fuseseră efectiv convinşi de existenţa unei ameninţări franceze şi se străduiseră să se apere împotriva ei; după primul război mondial, Marea Britanie şi Statele Unite nu au crezut cu adevărat că exista o ameninţare germană Ei şi-au oferit garanţiile fără să fie convinşi că va fi nevoie şi totodată fără să fie efectiv hotărâţi să treacă de la vorbă la faptă Principalul negociator francez a jubilat, descriind garanţia oferită de englezi ca pe ceva „fără precedent” Marea Britanie mai intrase pe termen scurt în tot felul de acorduri, a declarat el, dar nu îşi asumase niciodată până atunci o obligaţie permanentă: „Din când în când ne-a mai dat ajutor; însă niciodată nu s-a angajat dinainte să ni-l ofere ” Tardieu a considerat şi propunerea de angajare a Americii drept o abdicare la fel de spectaculoasă de la tiparul istoric al izolării  În nerăbdarea lor de a obţine garanţii oficiale, liderii francezi au trecut cu vederea faptul esenţial că deciziile „fără precedent” ale anglo-saxonilor erau în primul rând o tactică folosită pentru a convinge Franţa să renunţe la pretenţiile ei faţă de dezmembrarea Germaniei În politica externă, termenul „fără precedent” este întotdeauna întrucâtva suspect, deoarece raza concretă a schimbării atinge istoria, instituţiile interne şi geografia Dacă Tardieu ar fi avut cunoştinţă de reacţia delegaţiei americane, ar fi înţeles cât de fragile erau de fapt garanţiile acestora Consilierii lui Wilson s-au opus la unison şefului lor Oare nu fusese creată noua diplomaţie tocmai pentru a se pune capăt acestui tip de angajare în numele naţiei? Trebuia să se înţeleagă de aici că America luptase în război doar ca să ajungă să facă parte dintr-o alianţă tradiţională? House a scris în jurnalul său următoarele: Mi s-a părut nimerit să-i atrag atenţia preşedintelui asupra pericolelor unui asemenea tratat Printre altele, el ar putea fi considerat drept o lovitură directă la adresa Ligii Naţiunilor Liga ar trebui să facă exact ceea ce propunea tratatul şi, dacă era nevoie ca naţiunile să încheie tratate de acest gen, atunci ce rost mai avea Liga Naţiunilor? Întrebarea era cât se poate de logică Dacă Liga acţiona aşa cum declarase, garanţiile deveneau inutile; dacă garanţiile erau necesare, atunci Liga nu se ridica la nivelul aşteptărilor şi toate conceptele postbelice ajungeau să fie puse sub semnul întrebării Izolaţioniştii din Senatul Statelor Unite aveau presentimentele lor Ei nu erau îngrijoraţi în primul rând de faptul că garanţiile intrau în conflict cu însăşi existenţa Ligii, ci de încercările europenilor perfizi de a atrage America în hăţişul vechilor lor structuri corupte Garanţiile nu au durat mult Refuzul Senatului de a ratifica Tratatul de la Versailles le-au anulat, iar Marea Britanie a profitat de ocazie şi s-a retras din angajamentele asumate Până la urmă s-a dovedit că abandonarea de către Franţa a propriilor pretenţii a fost permanentă, iar garanţiile efemere Dintre toţi aceşti curenţi de direcţie contrară s-a conturat în cele din urmă Tratatul de la Versailles, numit aşa după Sala Oglinzilor din Palatul de la Versailles, unde a fost semnat Locul a părut să atragă o umilinţă inutilă Cu cincizeci de ani în urmă, Bismarck avusese lipsa de tact de a proclama Germania unită în acelaşi loc; acum venise rândul învingătorilor să recurgă la o formă personală de insultă Şi nu se putea spune că rezultatul muncii lor a fost de natură să destindă climatul internaţional Prea punitiv pentru conciliere, prea indulgent pentru a putea împiedica Germania să-şi revină, Tratatul de la Versailles a condamnat democraţiile vlăguite la vigilenţă constantă şi la nevoia unei permanente structuri de constrângere împotriva unei Germanii ireconciliabile şi revizioniste În ciuda existenţei celor 14 Puncte, Tratatul a fost punitiv în zona teritorială, economică şi militară Germania era obligată să renunţe la treisprezece la sută din teritoriul deţinut înainte de război Silezia Superioară, o regiune importantă din punct de vedere economic, a fost cedată nou-createi Polonii, care a primit totodată ieşire la Marea Baltică şi regiunea din jurul oraşului Posen, prin care s-a creat „Coridorul polonez” de delimitare a Prusiei de Răsărit de restul Germaniei Micul teritoriu Eupen-et-Malmëdy a fost dat Belgiei, iar Alsacia şi Lorena au fost restituite Franţei Germania şi-a pierdut coloniile al căror statut legal a prilejuit o dispută între Wilson de pe o parte, Franţa, Marea Britanie şi Japonia pe de alta, cei trei din urmă dorind cu toţii să anexeze o parte din pradă Wilson a insistat să declare că un asemenea transfer direct ar viola principiul autodeterminării În cele din urmă aliaţii au ajuns la aşa-zisul Principiu al Mandatului, o convenţie pe cât de ingenioasă, pe atât de ipocrită Coloniile germane, precum şi fostele teritorii otomane din Orientul Mijlociu erau atribuite diverşilor învingători cu un „mandat” din partea şi sub observaţia Ligii pentru a le facilita independenţa Nu s-a specificat niciodată ce a însemnat de fapt acest lucru şi nici nu s-a ajuns mai repede la independenţă în aceste zone aflate sub raza mandatului decât în celelalte regiuni coloniale Restricţiile militare ale Tratatului au redus armata germană la o sută de mii de voluntari, iar flota la şase crucişătoare şi alte câteva nave mai mici Germaniei i s-a interzis să deţină arme ofensive cum ar fi submarinele, avioanele de luptă, tancurile sau artileria grea, iar Statul-Major al armatei a fost dizolvat Pentru supravegherea dezarmării germane a fost înfiinţată o Comisie Militară Aliată de Control, a cărei autoritate a fost însă extrem de vagă şi ineficace În pofida promisiunii electorale de „stoarcere” a Germaniei pe care o formulase Lloyd George, aliaţii au început să-şi dea seama că o Germanie în genunchi din punct de vedere economic ar fi putut provoca o criză ce ar fi afectat propriile lor societăţi Însă populaţiile victorioase nu s-au arătat aproape deloc interesate de avertismentele teoreticienilor economişti Englezii şi francezii au cerut ca Germania să le despăgubească populaţia civilă pentru pierderile provocate Contrar propriei voinţe, Wilson a acceptat până la urmă o prevedere care obliga Germania la plătirea de pensii pentru victimele de război şi la onoarea anumitor compensaţii pentru familiile acestora O asemenea prevedere era fără precedent; niciunul dintre tratatele de pace europene de până atunci nu conţinuse o clauză de acest tip Nu s-a fixat nicio sumă pentru aceste pretenţii; ea avea să fie stabilită ulterior, iscând o controversă interminabilă Printre celelalte sancţiuni economice se numără plata imediată a cinci miliarde de dolari sau a echivalentului lor în natură Franţa urma să primească importante cantităţi de cărbune în compensaţie pentru faptul că Germania îi distrusese minele în timpul ocupării estului ţării Ca despăgubire pentru navele scufundate de către submarinele germane, Marea Britanie a primit cea mai mare parte a flotei comerciale a Germaniei Patrimoniul extern al Germaniei, evaluat la şapte miliarde de dolari, a fost la rândul lui confiscat, împreună cu numeroase patente germane (mulţumită Tratatului de la Versailles, aspirina Bayer este un produs american, un german) Majoritatea râurilor germane au fost internaţionalizate, iar calitatea de încasator de taxe a ţării a fost restrânsă Aceste condiţii ipotecau noua ordine internaţională în loc să contribuie la crearea ei Când s-au adunat la Paris, învingătorii au proclamat începutul unei noi ere în istorie Ei au fost atât de atenţi să evite ceea ce au considerat a fi greşelile Congresului de la Viena, încât delegaţia engleză l-a angajat prin contract pe renumitul istoric Sir Charles Webster ca să redacteze un tratat despre acest subiect  Cu toate acestea, produsul final al acelei întâlniri a fost un compromis fragil între utopismul american şi paranoia europeană, prea condiţional ca să împlinească visele primului, prea empiric pentru a potoli temerile celui din urmă O ordine internaţională care poate fi menţinută doar prin forţă e precară din capul locului, cu atât mai mult cu cât ţările care, în acest caz, trebuiau să preia cea mai mare parte a poverii Franţa şi Marea Britanie erau în competiţie directă În scurt timp a devenit limpede că, din perspectivă practică, principiul autodeterminării nu putea fi aplicat în modul bine delimitat pe care-l propuneau Cele 14 Puncte, mai cu seamă în rândul statelor succesorale ale Imperiului austro-ungar Dintr-o populaţie totală de cincisprezece milioane, Cehoslovacia s-a trezit cu trei milioane de germani, un milion de unguri şi o jumătate de milion de polonezi; aproape o treime din populaţie nu era nici cehă, nici slovacă În plus, Slovacia nu era o parte entuziastă a statului dominat de cehi, aşa cum avea să se dovedească prin scindările din 1939 şi, mai târziu, din 1992 Noua Iugoslavie a îndeplinit aspiraţiile intelectualilor slavi din sud Însă pentru crearea acestui stat a fost nevoie de călcarea liniei europene de demarcaţie care separa Imperiul roman de apus de cel de răsărit, religia catolică de cea ortodoxă, alfabetul latin de cel chirilic; era vorba de o linie de demarcaţie ce trecea aproximativ printre Croaţia şi Serbia, două provincii care de-a lungul istoriei lor frământate nu aparţinuseră niciodată aceleiaşi unităţi politice Nota de plată pentru acest fapt a venit după 1941, într-un război civil criminal ce a reînceput în 1991 România a primit milioane de maghiari, iar Polonia milioane de germani şi supravegherea unui coridor ce separa Prusia de Est de restul Germaniei La sfârşitul acestui proces, care a fost condus în numele autodeterminării, numărul oamenilor care trăiau sub o stăpânire străină era aproape la fel de mare ca în timpul Imperiului austro-ungar, cu singurul amendament că acum fuseseră împrăştiaţi pe suprafaţa unor state naţionale mai numeroase şi mai slăbite care, pentru a submina şi mai mult stabilitatea, au intrat în conflict unul cu altul Când a fost prea târziu, Lloyd George a înţeles dilema în care intraseră aliaţii victorioşi fără să-i împingă nimeni Într-un raport expediat pe adresa lui Wilson şi datat 25 martie 1919, el a scris: Nu concep o cauză mai importantă pentru declanşarea unui viitor război decât situaţia în care poporul german, care a dovedit clar că este una dintre cele mai puternice şi mai viguroase rase din lume, este înconjurat de o serie de state mici, multe dintre ele populate de oameni care până acum nu au reuşit niciodată să aleagă singuri un guvern stabil, dar fiecare dintre ele conţinând mase largi de germani care insistă să obţină unirea cu ţara unde s-au născut  Însă la ora aceea lucrările conferinţei avansaseră deja prea mult spre data încheierii ei, programată în iunie Pe de altă parte, nu exista un principiu alternativ de organizare a ordinii mondiale, acum că se renunţase la ideea echilibrului de forţe Mai târziu, mulţi conducători germani aveau să susţină că ţara lor fusese păcălită ca să accepte armistiţiul de Cele 14 Puncte ale lui Wilson, care pe urmă au fost încălcate în mod sistematic Ideile de acest fel erau nişte aberaţii pornite dintr-un reflex de autocompătimire Germania nesocotise Cele 14 Puncte atâta timp cât crezuse că mai avea o şansă să câştige războiul şi impusese, la scurt timp după proclamarea acestora, o pace cartagineză Rusiei la Brest-Litovsk, violând rând pe rând toate principiile lui Wilson Singurul motiv pentru care Germania a pus până la urmă capăt războiului a fost legat exclusiv de un calcul al puterii dat fiind că fusese implicată şi armata americană, înfrângerea finală devenise doar o problemă de timp Când a solicitat armistiţiul, Germania era secătuită, sistemele ei de apărare se năruiau, iar armatele aliate erau pe punctul de a pătrunde pe teritoriul german La drept vorbind, principiile lui Wilson au scutit Germania de o pedeapsă mult mai aspră Pe bună dreptate, istoricii au apreciat că refuzul Statelor Unite de a intra în Ligă a compromis Tratatul de la Versailles Eşecul Americii de a ratifica Tratatul, cât şi garantarea implicită a graniţelor franceze au contribuit cu siguranţă la demoralizarea Franţei Dar, ştiută fiind dispoziţia izolaţionistă a ţării, faptul că America ar fi acceptat să devină membru al Ligii sau să ratifice garantarea graniţelor nu ar fi reprezentat o victorie semnificativă Indiferent cum ar fi stat lucrurile, Statele Unite nu ar fi folosit forţa pentru a se opune agresiunii sau ar fi definit agresiunea în termeni care nu se aplicau Europei de Est în bună parte aşa cum avea să procedeze Marea Britanie în anii ’30 Deruta produsă de Tratatul de la Versailles a fost una de tip structural Secolul de pace asigurat de Congresul de la Viena fusese consolidat de trei piloni în egală măsură indispensabili: o pace conciliatoare cu Franţa, un echilibru de forţe şi un sentiment comun al legitimităţii Pacea relativ conciliatoare cu Franţa nu ar fi izbutit ea singură să împiedice revizionismul francez Însă Franţa ştia că Sfânta şi Cvadrupla Alianţă era capabilă să strângă oricând forţe superioare, aşa încât expansionismul francez să devină o întreprindere mult prea riscantă În acelaşi timp, congresele periodice din Europa i-au dat prilejul Franţei să participe cu drepturi egale la Concertul Europei Mai presus de orice, ţările importante aveau deja un set de valori comune, fapt pentru care era imposibilă coagularea nemulţumirilor existente într-o tentativă de răsturnare a ordinii internaţionale Tratatul de la Versailles nu a îndeplinit niciuna dintre aceste condiţii Termenii lui erau prea împovărători pentru conciliere, dar totodată insuficient de severi pentru o subjugare permanentă Adevărul este că era foarte greu să ajungi la un echilibru al tendinţelor de mulţumire şi de subjugare a Germaniei Din moment ce considerase că ordinea mondială antebelică era prea restrictivă, Germania nu părea să fie mulţumită de niciun fel de condiţii după înfrângere Franţa avea trei opţiuni strategice Ea putea încerca să formeze o coaliţie antigermană, să forţeze împărţirea Germaniei sau să determine împăcarea cu Germania Toate tentativele de formare a alianţelor au eşuat, fiindcă Marea Britanie şi America au refuzat, iar Rusia nu mai era luată în calcul pentru echilibrul de forţe Împărţirea Germaniei a fost respinsă exact de aceleaşi ţări care nu au acceptat înfiinţarea unei alianţe, dar pe al căror sprijin în caz de forţă majoră Franţa era obligată să mizeze Cât despre împăcarea cu Germania, era în acelaşi timp prea târziu şi prea devreme prea târziu întrucât concilierea era incompatibilă cu Tratatul de la Versailles, prea devreme, fiindcă opinia publică din Franţa încă nu era pregătită pentru aşa ceva Paradoxal, vulnerabilitatea Franţei şi avansul strategic al Germaniei au fost amplificate de Tratatul de la Versailles în ciuda clauzelor lui punitive Înainte de război, Germania avusese vecini puternici atât în vest, cât şi în est Ea nu se putea extinde în nicio direcţie fără a da peste un stat important Franţa, Austro-Ungaria sau Rusia Însă, după Tratatul de la Versailles, nu a mai existat nicio contrapondere a Germaniei în est În condiţiile în care Franţa slăbise, Imperiul austro-ungar fusese dizolvat, iar Rusia dispăruse din peisaj de o bună bucată de vreme, pur şi simplu nu exista nicio modalitate de refacere a vechiului echilibru de forţe, mai cu seamă după ce puterile anglo-saxone refuzaseră să garanteze acordul de la Versailles Încă din 1916, lordul Balfour, pe atunci ministru de externe al Angliei, a prevăzut cel puţin o parte din pericolul ce stătea în faţa Europei atunci când a avertizat că o Polonie independentă ar putea lăsa Franţa fără apărare într-un alt război: dacă „Polonia va fi transformată într-un regat independent, devenind un stat-tampon între Rusia şi Germania, Franţa se va găsi la mila Germaniei într-un război viitor pentru simplul motiv că Rusia nu-i va putea veni în ajutor fără a viola neutralitatea Poloniei” cu alte cuvinte, exact dilema din 1939 Pentru ţinerea la respect a Germaniei, Franţa avea nevoie de un aliat în est care să poată obliga Germania să lupte pe două fronturi Rusia era singura ţară suficient de puternică pentru a îndeplini acest rol Însă, în condiţiile în care Polonia separa Germania de Rusia, Rusia putea face presiuni concrete asupra Germaniei doar violând teritoriul Poloniei Cât despre Polonia, ea era prea slabă pentru a-şi asuma rolul Rusiei Ceea ce a realizat Tratatul de la Versailles a fost să ofere Germaniei şi Rusiei un stimulent pentru împărţirea Poloniei, adică exact ceea ce au făcut douăzeci de ani mai târziu Lipsită de o Mare Putere cu care să se alieze în est, Franţa a încercat să consolideze noile state pentru a crea iluzia unei provocări pe două fronturi la adresa Germaniei Ea a susţinut ţările recent create în Europa de Est în tentativa lor de a obţine mai multe teritorii de la Germania sau de la ce rămăsese din Ungaria Fireşte că aceste state noi fuseseră stimulate pentru încurajarea amăgirii franceze legate de faptul că ele ar fi putut servi drept contrapondere în faţa Germaniei Totuşi, aceste state abia născute nu-şi puteau asuma sub nicio formă rolul pe care îl jucaseră până atunci Rusia şi Austria Erau prea slabe şi prea măcinate de conflicte interne şi rivalităţi de tot felul Iar la est de ele se ridica ameninţător o Rusie reconstituită, care abia aştepta la rândul ei să-şi recapete teritoriile pierdute Odată ce-şi va fi recâştigat forţa de odinioară, Rusia avea să se dovedească o ameninţare la fel de mare la adresa independenţei statelor mici ca ameninţarea Germaniei Aşa se face că stabilirea continentului a ajuns să depindă de Franţa Fusese nevoie de forţele combinate ale Americii, Marii Britanii, Rusiei şi Franţei pentru supunerea Germaniei Dintre aceste ţări, America era din nou izolaţionistă, iar Rusia fusese despărţită de Europa de o dramă revoluţionară şi de aşa-zisul cordon sanitaire al statelor mici din Europa de Răsărit, care stăteau în calea ajutorului direct oferit de Rusia Franţei Pentru menţinerea păcii, Franţa ar fi trebuit să facă pe jandarmul prin întreaga Europă Pe lângă că îşi pierduse curajul şi forţa pentru un asemenea tip de politică intervenţionistă, chiar şi dacă ar fi făcut vreo tentativă în acest sens, ar fi descoperit că rămăsese singură, abandonată atât de Statele Unite, cât şi de Marea Britanie Cu toate acestea, cea mai periculoasă slăbiciune a acordului de la Versailles a fost una de ordin psihologic Ordinea mondială creată de Congresul de la Viena fusese cimentată de principiul unităţii conservatoare, care se îmbinase cu dezideratele echilibrului de forţe; de fapt, puterile de care era cea mai mare nevoie pentru respectarea acordului l-au considerat şi ele just Acordul de la Versailles s-a născut mort, fiindcă valorile pe care le proslăvea s-au ciocnit cu stimulentele necesare menţinerii lui în vigoare: majoritatea statelor obligate să-l respecte şi să-l apere l-au considerat nedrept într-un fel sau altul Paradoxul primului război mondial a fost că acest război s-a dus pentru stăvilirea forţei şi iminentei dominaţii a Germaniei şi că a ajuns să monteze opinia publică atât de mult, încât nu a mai putut fi realizată o conciliere Cu toate acestea, în cele din urmă principiile wilsoniene au fost cele care au blocat o pace capabilă să domolească forţa germană şi nu se poate spune că ambele tabere au avut sentimentul că se făcuse dreptate Preţul plătit pentru organizarea politicii externe pe baza unor principii abstracte este neputinţa de a distinge între diverse cazuri individuale Din moment ce liderii de la Versailles nu erau dispuşi să reducă puterea Germaniei nici prin drepturile subînţelese ale victoriei, nici prin calculele referitoare la echilibrul de forţe, ei au fost obligaţi să justifice dezarmarea germană ca pe un prim pas dintr-un plan general de dezarmare, iar reparaţiile ca pe o penitenţă pentru însuşi declanşarea războiului Justificând în acest mod dezarmarea Germaniei, aliaţii au subminat disponibilitatea psihologică necesară pentru susţinerea acordului De la bun început germanii au putut să declare şi chiar au făcut-o că au fost supuşi unui tratament discriminator, cerând fie să li se permită să se reînarmeze, fie să se procedeze la dezarmarea celorlalţi până când vor fi ajuns la nivelul lor Pe măsură ce procesul a avut loc, clauzele de dezarmare ale Tratatului de la Versailles au sfârşit prin a-i demoraliza pe învingători La fiecare conferinţă despre dezarmare, Germania reuşea să ajungă pe o poziţie din care să aibă un ascendent moral, fiind sprijinită de obicei de Marea Britanie Însă, dacă Franţa accepta egalitatea cu germanii în planul reînarmării, era foarte posibil ca garantarea independenţei naţiunilor din Europa de Răsărit să dispară Prin urmare, clauzele de dezarmare erau menite să ducă fie la dezarmarea Franţei, fie la reînarmarea Germaniei În niciunul dintre aceste cazuri Franţa nu avea să fie suficient de solidă pentru a apăra Europa de Răsărit sau chiar, până la urmă, propriile graniţe În aceeaşi ordine de idei, unirea Austriei cu Germania încălca principiul autodeterminării, ca de altfel şi prezenţa unei importante minorităţi germane în Cehoslovacia şi, la o dimensiune mai redusă, a unei minorităţi germane în Polonia Iredentismul german era în acest fel sprijinit chiar de principiul organizator al Tratatului de la Versailles, ajungându-se la un compromis cu conştiinţele vinovate ale democraţiilor Cel mai grav neajuns psihologic al Tratatului s-a dovedit a fi articolul 231, aşa-numita clauză a vinovăţiei de război Clauza susţinea că Germania fusese singura vinovată pentru izbucnirea primului război mondial şi aplica o cenzură morală severă Majoritatea măsurilor punitive dictate împotriva Germaniei în Tratat fie ele economice, militare sau politice porneau de la ideea că întreaga conflagraţie avusese loc exclusiv din vina Germaniei Pacifiştii din secolul al XVIII-lea ar fi considerat absurde „clauzele vinovăţiei de război” Pentru ei, războaiele erau inevitabilităţi amorale provocate de interese aflate în conflict În tratatele încheiate după războaiele din secolul al XVIII-lea, perdanţii plăteau un preţ fără să fie nevoie de legitimarea lui pe criterii morale Însă pentru Wilson şi pacifiştii de la Versailles, cauza războiului din 1914–1918 trebuia să fie atribuită unui rău pedepsibil şi pedepsit ulterior Cu toate acestea, după ce ura s-a stins, observatorii atenţi au început să-şi dea seama că răspunderea pentru declanşarea războiului era de fapt mult mai complicată Mai precis vorbind, Germania avea în mod cert o mare răspundere, dar oare era drept s-o scoatem doar pe ea în faţă pentru aplicarea măsurilor punitive? Era articolul 231 chiar atât de bine întocmit? Odată ce s-a trecut la formularea acestor întrebări, mai cu seamă în Marea Britanie a anilor ’20, dorinţa de a pune în aplicare măsurile punitive dictate împotriva Germaniei în Tratat a început să se clatine Sub asaltul propriilor conştiinţe, pacifiştii s-au întrebat dacă făcuseră un lucru foarte corect, fapt care a dus la rândul lui la ezitări în respectarea la literă a Tratatului În luările de cuvânt din faţa opiniei publice germane, articolul 231 a ajuns să fie cunoscut drept „minciuna despre vinovăţia de război” Dificultatea psihologică de a stabili un echilibru de forţe era la fel de mare ca dificultatea psihologică de a crea un echilibru moral În acest fel arhitecţii acordului de la Versailles au realizat exact opusul a ceea ce-şi propuseseră Ei au încercat să slăbească Germania din punct de vedere fizic, dar n-au făcut decât s-o întărească în plan geopolitic Dintr-o perspectivă pe termen lung, Germania avea o poziţie mult mai favorabilă pentru a domina Europa după Versailles decât avusese înainte de război De îndată ce îşi va fi scuturat lanţurile dezarmării, ceea ce era o simplă problemă de timp, ea avea să ajungă mai tare ca niciodată Harold Nicolson a sintetizat situaţia într-o singură frază: „Am venit la Paris încrezători că noua ordine era pe punctul de-a fi întemeiată; am plecat convinşi că acea nouă ordine nu a făcut decât să o tulbure pe cea veche ” CAPITOLUL 10 Dilema învingătorilor  Politica acordului de la Versailles s-a bazat pe două concepte generale care s-au anulat unul pe celălalt Primul a eşuat fiindcă a fost prea larg, al doilea fiindcă a fost prea marcat de animozităţi Conceptul de securitate colectivă s-a dovedit a fi atât de general, încât nu a putut fi aplicat într-o conjunctură în care era mai posibilă tulburarea păcii decât menţinerea ei; cooperarea neoficială franco-engleză care i-a urmat a fost prea fragilă şi ambiguă pentru a rezista principalelor provocări din partea Germaniei Şi, înainte de a trece cinci ani, cele două puteri învinse în război au ajuns din nou umăr la umăr la Rapallo Cooperarea din ce în ce mai puternică dintre Germania şi Rusia a fost o lovitură decisivă pentru sistemul de la Versailles, iar democraţiile au fost prea demoralizate ca să conştientizeze imediat momentul la adevărata lui valoare La sfârşitul primului război mondial, străvechea discuţie despre rolul relativ al moralităţii şi al interesului în afacerile internaţionale părea să fi fost decisă în favoarea dominaţiei legii şi a eticii Pradă şocului acestui cataclism, mulţi au sperat într-o lume mai bună, cât mai liberă cu putinţă de acel tip de Realpolitik care, din punctul lor de vedere, decimase o generaţie tânără de toată isprava America s-a impus în calitatea de catalizator al acestui proces chiar dacă în acea perioadă se întorcea sub carapacea izolaţionismului Testamentul lui Wilson prevedea ca Europa să urmeze modelul wilsonian, încercând să menţină stabilitatea prin intermediul securităţii colective în loc de tradiţionala abordare europeană a alianţelor şi a echilibrului de forţe, chiar şi în condiţiile absenţei Americii de pe scena evenimentelor În accepţia americană ulterioară, alianţele la care participa şi America (de pildă NATO) erau în general descrise drept instrumente ale securităţii colective Totuşi, nu acesta este modul cum a fost conceput termenul, întrucât în esenţă conceptul de securitate colectivă şi cel de alianţă sunt diametral opuse Alianţele tradiţionale erau îndreptate împotriva unor ameninţări specifice şi stabileau obligaţii precise pentru grupuri specifice de naţiuni legate între ele de interese naţionale comune sau de preocuparea pentru securitatea reciprocă Securitatea colectivă nu defineşte nicio ameninţare anume, nu oferă garanţii nici unei naţiuni în mod special şi nu comite discriminări Teoretic, ea este menită să se opună oricărei ameninţări la adresa păcii, indiferent cine este iniţiatorul ei şi împotriva cui este îndreptată Alianţele presupun întotdeauna un potenţial adversar specific; securitatea colectivă apără dreptul internaţional în abstract, pe care încearcă să-l sprijine la fel cum un sistem juridic susţine Codul Penal dintr-o ţară sau alta Într-o alianţă, casus belii este un atac la adresa intereselor sau securităţii membrilor ei Prin casus belii în condiţiile securităţii colective se înţelege încălcarea principiului reglementării „pe cale paşnică” a disputelor, în care se presupune că toate popoarele lumii au un interes comun Prin urmare, forţa trebuie să fie adunată de la caz la caz şi să provină de la un grup variabil la naţiuni care au acelaşi interes în „menţinerea păcii” Scopul unei alianţe este să producă o obligaţie mai previzibilă şi mai precisă decât o analiză a interesului naţional Securitatea colectivă funcţionează exact invers Ea lasă aplicarea principiilor sale în seama interpretării diverselor împrejurări, mizând fără intenţie pe dispoziţia de moment şi pe afirmarea sentimentului naţional Securitatea colectivă contribuie la instaurarea unui climat de siguranţă doar dacă toate naţiunile sau cel puţin toate naţiunile importante în planul apărării colective împărtăşesc idei aproape identice faţă de natura provocării şi sunt gata să folosească forţa sau să aprecieze corect temeiul unei intervenţii, indiferent de interesul naţional specific pe care l-ar putea avea în chestiunea respectivă Doar dacă se îndeplinesc aceste condiţii o organizaţie mondială poate emite sancţiuni sau poate funcţiona ca arbitru al afacerilor internaţionale Aşa percepuse şi Wilson rolul securităţii colective pe măsură ce se apropia sfârşitul războiului, în septembrie 1918: Obiectivele naţionale au trecut din ce în ce mai mult pe planul doi, iar obiectivul comun al omenirii luminate le-a luat locul Sfaturile oamenilor simpli au ajuns pretutindeni mai directe şi mai unite decât cele ale sofisticaţilor oameni de afaceri care încă au impresia că practică un joc al puterii cu o miză foarte mare  Diferenţa fundamentală dintre interpretarea wilsoniană şi cea europeană a cauzelor conflictului internaţional se regăseşte chiar în aceste cuvinte Diplomaţia în stil european porneşte de la premisa că interesele naţionale au tendinţa de a-şi contraveni reciproc şi consideră că rolul ei este acela de instrument al reconcilierii; Wilson, de pe altă parte, consideră discordia internaţională drept un rezultat al „gândirii înceţoşate” şi nicidecum o expresie a unei autentice ciocniri de interese În practica aşa-numitului Realpolitik, oamenii de stat abordează misiunea punerii în relaţie a intereselor particulare cu cele generale printr-un echilibru între stimulente şi sancţiuni În concepţia wilsoniană, oamenilor de stat li se cere să aplice principii universale unor cazuri specifice Mai mult decât atât, oamenii de stat sunt în general trataţi drept cauze ale conflictelor, întrucât se crede despre ei că pervertesc înclinaţia naturală a oamenilor spre armonie prin calcule egoiste şi obscure Comportamentul celor mai mulţi dintre oamenii de stat aflaţi la Versailles a înşelat aşteptările wilsoniene Fără excepţie, aceştia au pus accentul pe interesele naţionale şi au lăsat apărarea scopurilor comune în seama lui Wilson, a cărui ţară nu avea de fapt niciun interes naţional (în accepţiunea europeană a termenului) în divergenţele teritoriale ale acordului În faţa unei realităţi recalcitrante, e în firea profeţilor să-şi înteţească strădaniile şi nu să renunţe Obstacolele pe care le-a întâlnit Wilson la Versailles nu i-au strecurat în minte nicio îndoială legată de fezabilitatea iniţiativei propuse Din contră, ele i-au întărit convingerea că soluţia lui era absolut necesară În plus, Wilson a fost ferm încredinţat că Liga şi greutatea opiniei publice internaţionale aveau să corecteze numeroasele clauze ale Tratatului care se îndepărtau de la principiile formulate de el Mai mult decât atât, forţa idealurilor lui Wilson a fost demonstrată de impactul lor asupra Marii Britanii, leagănul politicii echilibrului de forţe Comentariul oficial britanic pe marginea statutului Ligii arăta printre altele că „ultima şi cea mai eficientă aprobare trebuie să vină din partea opiniei publice a lumii civilizate ” Sau, aşa cum a declarat lordul Cecil în Camera Comunelor, „lucrul pe care ne bizuim e opinia publică… şi dacă aici călcăm strâmb, atunci totul merge prost ” Pare improbabil faptul că tocmai continuatorii politicii lui Pitt, Canning, Palmerston şi Disraeli, au ajuns la asemenea concluzii pe cont propriu La început, ei au acceptat politica lui Wilson ca să se asigure de sprijinul Americii în război Pe măsura trecerii timpului, principiile wilsoniene au reuşit să capteze atenţia opiniei publice britanice Între anii ’20 şi ’30, modul cum apăra Marea Britanie securitatea colectivă nu mai era un simplu artificiu tactic Wilsonismul reuşise efectiv să o convertească În cele din urmă, securitatea colectivă a căzut victimă slăbiciunii propriei sale premise centrale aceea că toate naţiunile au acelaşi interes de a se opune unui act de agresiune şi sunt gata să-şi asume riscuri identice în combaterea sa Experienţa a arătat că prezumţiile de acest tip sunt false Niciun act de agresiune care a implicat o mare putere nu a fost înfrânt vreodată prin aplicarea principiului securităţii colective Comunitatea internaţională fie că a refuzat să considere actul respectiv ca pe un act de agresiune, fie că nu a căzut de acord asupra sancţiunilor cuvenite Iar atunci când s-au aplicat sancţiuni, ele au reflectat inevitabil cel mai mic numitor comun, dovedindu-se adeseori atât de ineficiente, încât au făcut mai mult rău decât bine La momentul cuceririi Manciuriei de către Japonia în 1932, Liga nu dispunea de un mecanism pentru aplicarea sancţiunilor Ea a îndreptat acest minus, dar, pusă în faţa agresiunii Italiei împotriva Abisiniei, a votat în favoarea unor sancţiuni care au fost la un pas de a impune o blocadă a petrolului, sub deviza „Orice sancţiune, mai puţin războiul” Când Austria s-a unit sub ameninţarea forţei cu Germania şi independenţa Cehoslovaciei a dispărut, nu a existat nicio reacţie din partea Ligii Ultimul act al Ligii Naţiunilor, din care nu mai făceau parte Germania, Japonia sau Italia, a fost excluderea Uniunii Sovietice după ce aceasta a atacat Finlanda în 1939 Măsura nu a avut însă niciun efect asupra acţiunilor sovietice În timpul Războiului rece, Naţiunile Unite s-au arătat la fel de ineficiente ori de câte ori a fost vorba de o agresiune implicând Marile Puteri, fie din cauza vetoului comunist din cadrul Consiliului de Securitate, fie din cauza reticenţei ţărilor mai mici să-şi asume riscuri pentru probleme despre care credeau că se situau în afara sferei lor de interes Naţiunile Unite au fost lipsite de eficacitate sau au avut un rol ornamental în timpul crizei Berlinului şi pe durata intervenţiilor sovietice în Ungaria Cehoslovacia şi Afghanistan Ele au probat o comparabilă inutilitate în timpul crizei cubaneze a rachetelor, până când cele două superputeri au acceptat să ajungă la un acord America a fost capabilă să invoce autoritatea Naţiunilor Unite împotriva agresiunii nord-coreene din 1950 doar pentru că reprezentantul Uniunii Sovietice boicotase Consiliul de Securitate, iar Adunarea Generală încă era dominată de ţări care ţineau morţiş să-şi asigure sprijinul Statelor Unite în cazul ameninţării unei agresiuni sovietice în Europa Naţiunile Unite au asigurat un loc de întâlnire convenabil pentru diplomaţi şi un for util pentru schimburile de idei, îndeplinind totodată câteva importante funcţii tehnice Însă ele nu au reuşit să transpună premisa de bază a securităţii colective împiedicarea războaielor şi opoziţia comună în faţa agresiunii Acest lucru a fost valabil pentru Naţiunile Unite chiar şi în perioada care a urmat Războiului rece În Războiul din Golf declanşat în 1991, ele au ratificat într-adevăr acţiunile americanilor, însă rezistenţa în faţa agresiunii Irakului n-a prea semănat cu o aplicare a doctrinei securităţii colective Fără să aştepte consensul internaţional, Statele Unite au trimis unilateral o impresionantă forţă de expediţie la faţa locului Celelalte naţiuni au putut dobândi o relativă influenţă asupra manevrelor americane doar intrând în ceea ce era de fapt o întreprindere americană; ele n-ar fi putut evita riscul unui eventual conflict dacă s-ar fi împotrivit acestei decizii În plus, tulburările interne din Uniunea Sovietică şi China au oferit membrilor permanenţi ai Consiliului de Securitate al Naţiunilor Unite un motiv întemeiat pentru a-şi menţine bunăvoinţa Statelor Unite În Războiul din Golf, securitatea colectivă a fost invocată ca o justificare a conducerii operaţiunilor de către americani şi nu ca un înlocuitor al acestei conduceri Bineînţeles că aceste lecţii nu fuseseră încă însuşite în acea perioadă inocentă când conceptul de securitate colectivă abia era prezentat în premieră în lumea diplomatică Oamenii de stat de după Versailles aproape că se convinseseră că înarmarea era cauza şi nu rezultatul tensiunilor şi mai-mai că erau dispuşi să creadă că, dacă bunăvoinţa înlocuia suspiciunile specifice diplomaţiei tradiţionale, se putea ajunge la eradicarea conflictelor În pofida faptului că fuseseră secătuiţi emoţional din cauza războiului, liderii europeni ar fi trebuit să-şi dea seama că era imposibil ca doctrina generală a securităţii colective să funcţioneze, chiar dacă ar fi surmontat toate celelalte obstacole ce i s-ar fi aflat în faţă, atâta timp cât excludea trei dintre cele mai puternice naţiuni din lume: Statele Unite, Germania şi Uniunea Sovietică Iar asta fiindcă Statele Unite refuzaseră să intre în Ligă, Germania fusese dată afară, iar Uniunea Sovietică, tratată ca un paria, o dispreţuia Ţara care a suferit cel mai mult în condiţiile ordinii postbelice a fost „victorioasa” Franţă Conducătorii francezi ştiau că prevederile Tratatului de la Versailles n-aveau cum să oblige Germania să rămână slabă la nesfârşit După ultimul război european Războiul Crimeii din 1854–1856 învingătorii Marea Britanie şi Franţa, reuşiseră să menţină în vigoare clauzele militare ale acordului de pace timp de douăzeci de ani După încheierea războaielor napoleoniene, au trebuit să treacă trei ani înainte ca Franţa să devină membru cu drepturi depline al Concertului Europei După Versailles, declinul Franţei în raport cu Germania a fost din ce în ce mai vizibil, deşi ţara dădea impresia că domina Europa din punct de vedere militar Comandantul trupelor franceze victorioase, mareşalul Ferdinand Foch, a avut dreptate când a afirmat despre Tratatul de la Versailles: „Asta nu e pace; e doar un armistiţiu de douăzeci de ani”  În 1924, comandamentul forţelor de uscat britanice ajunsese la aceeaşi concluzie când anticipase că Germania avea să intre din nou în război cu Marea Britanie din cauza unor chestiuni care n-ar fi decât „pur şi simplu o repetare a condiţiilor care ne-au pus faţă în faţă în războiul trecut”  S-a argumentat că restricţiile Tratatului de la Versailles vor întârzia înarmarea Germaniei cu un minimum de nouă luni după ce aceasta se va fi simţit suficient de tare din punct de vedere politic pentru a rupe lanţurile impuse de Versailles ceea ce comandamentul trupelor de uscat a prezis (aşa cum avea să se confirme, de altfel) că se va întâmpla probabil într-un interval de zece ani Ajungând la aceeaşi concluzie cu francezii, Statul-Major britanic a mai prezis că Franţa va fi neputincioasă dacă nu va recurge între timp la încheierea unei alianţe militare cu „puterile de mâna-ntâi” Totuşi, singura putere de prima mân era Marea Britanie, ai cărei conducători nu acceptau vederile consilierilor lor militari În schimb, politica lor se baza pe convingerea greşită că Franţa era deja prea puternică şi că ultimul lucru de care ar fi avut nevoie ar fi fost o alianţă cu englezii Liderii englezi considerau Franţa cea demoralizată drept potenţiala putere dominantă, ce se cerea deci contracarată, în timp ce Germania revizionistă era percepută ca fiind partea vătămată care avea nevoie de conciliere Ambele premise că Franţa era dominată din punct de vedere militar şi că Germania se bucurase de un tratament prea aspru erau corecte pe termen scurt, dar, ca puncte de plecare ale politicii britanice, erau dezastruoase pe termen lung Oamenii de stat se menţin la cârmă sau se prăbuşesc în funcţie de modul cum percep întorsăturile istoriei Liderii postbelici ai Angliei nu au sesizat pericolele pe termen lung care le stăteau în faţă Franţa îşi dorea cu disperare o alianţă cu Marea Britanie în locul garanţiilor care ieşiseră din vigoare după ce Senatul Statelor Unite refuzase ratificarea Tratatului de la Versailles Dat fiind că nu încheiaseră niciodată o alianţă cu ţara pe care o apreciau drept cea mai puternică din Europa, conducătorii englezi începuseră să nutrească ideea că Franţa încerca de fapt să-şi reînnoiască ameninţarea istorică potrivit căreia ar fi urmărit dominaţia continentului În 1924, Departamentul Central de la Foreign Office a descris ocupaţia franceză a Renaniei drept o „trambulină pentru o incursiune în Europa Centrală”, apreciere care venea în totală contradicţie cu psihologia franceză a momentului Avansând cu o treaptă pe scara inepţiilor, raportul redactat la Foreign Office trata ocuparea Renaniei ca pe o încercuire a Belgiei, creând „o ameninţare directă la adresa Scheldtului şi a Golfului Zuider Zee şi prin urmare o ameninţare indirectă la adresa acestei ţări ” Ca să nu rămână mai prejos în materie de suspiciuni antifranceze, ministrul marinei a adus un argument extras direct din războaiele de succesiune din Spania sau din războaiele napoleoniene: Renania domina porturile olandeze şi belgiene, iar controlul asupra lor ar periclita decisiv planurile marinei regale engleze în eventualitatea unui război cu Franţa  Nu exista nici cea mai mică nădejde de menţinere a unui echilibru de forţe în Europa atâta timp cât Marea Britanie considera drept principală ameninţare o ţară a cărei politică externă aproape panicardă se axase doar pe evitarea încă unui asalt german Mai mult decât atât, într-un fel de reflex istoric, mulţi oameni din Marea Britanie au început să-şi îndrepte privirile spre Germania, aşteptând în acea direcţie contracararea Franţei Bunăoară, ambasadorul englez la Berlin, vicontele d’Abemon, a declarat că era în interesul Angliei să păstreze Germania pe post de contrapondere în raport cu Franţa „Atâta vreme cât Germania este un întreg coerent, există cât de cât un echilibru în Europa”, a scris el în 1923 Dacă Germania se dezintegra, Franţa ajungea să deţină incontestabil „controlul militar şi politic, întemeiat pe armată şi pe alianţele militare ” Acest fapt era adevărat, dar nu avea nicio legătură cu scenariul pe care aveau să fie puşi să-l joace diplomaţii englezi în deceniile următoare Marea Britanie susţinea ca de fiecare dată şi pe bună dreptate că, după victorie, reconstruirea ordinii internaţionale reclama revenirea inamicului de mai an în rândul comunităţii naţiunilor Însă rezolvarea plângerilor Germaniei nu avea să reducă stabilitatea atâta timp cât echilibrul de forţe continua să se deplaseze inexorabil în direcţia Germaniei Franţa şi Marea Britanie, a căror unitate era esenţială pentru menţinerea unei umbre de echilibru de forţe în Europa, se fixau cu priviri fioroase, frustrate şi neînţelegătoare, în vreme ce adevăratele ameninţări la adresa echilibrului Germania şi Uniunea Sovietică rămăseseră deoparte, consumându-şi posac resentimentele Marea Britanie exagera peste măsură puterea Franţei; Franţa la rândul ei supraestima spectaculos propria capacitate de a se folosi de Tratatul de la Versailles ca să compenseze inferioritatea din ce în ce mai pronunţată faţă de Germania Temerile Marii Britanii în legătură cu o eventuală hegemonie franceză pe continent erau absurde; convingerea Franţei că puterea domina politica mondială dacă reuşea să ţină Germania îngenunchiată era o expresie a amăgirii asezonate cu puţină disperare Poate că motivul cel mai important pentru care conducătorii britanici respingeau o alianţă cu Franţa era că aceşti conducătorii nu considerau, în forul lor lăuntric, că Tratatul de la Versailles era just (acest lucru referindu-se în special la noua faţă a Europei de Răsărit) şi se temeau că Franţa, care încheiase pacturi cu ţările din Europa de Răsărit, ar putea să-i atragă într-un conflict pe marginea unor chestiuni şi în apărarea unor ţări faţă de care Marea Britanie nu manifesta niciun interes Lloyd Geroge a dat expresie înţelepciunii tradiţionale de pe vremea aceea: Poporul britanic… nu va fi pregătit să se lase implicat în divergenţe ce ar putea să apară cu privire la Polonia, Danzig sau Silezia Superioară… Oamenii din Anglia au sesizat că populaţiile din partea aceea a Europei sunt instabile şi uşor de stârnit; ele pot să se arunce în luptă în orice clipă, după care e foarte greu să mai vezi în vălmăşagul acela ce e bine şi ce e rău  Având atitudini de acest gen, conducătorii britanici au folosit discuţiile despre posibilitatea unei alianţe cu francezii în primul rând ca pe un instrument tactic de relaxare a presiunilor făcute de francezi asupra Germaniei şi nu ca pe o contribuţie serioasă la securitatea internaţională Aşa stând lucrurile, Franţa şi-a continuat încercările lipsite de speranţă de a perpetua situaţia precară a Germaniei, iar Marea Britanie s-a străduit să elaboreze nişte convenţii de securitate de natură să potolească temerile francezilor, însă fără ca asta să însemne un angajament efectiv din partea englezilor Era un cerc vicios, fiindcă Anglia pur şi simplu nu se putea hotărî să ofere Franţei singura asigurare care ar fi putut avea drept consecinţă o politică franceză mai calmă şi mai conciliatoare faţă de Germania, respectiv o alianţă militară în adevăratul sens al cuvântului Dându-şi seama, în 1922, că Parlamentul englez nu va aproba niciodată o angajare militară oficială, prim-ministrul francez Briand a revenit la precedentul Antantei Cordiale din 1904 cooperarea diplomatică anglo-franceză fără clauze pe linie armată Însă, în 1904, Marea Britanie se simţise ameninţată de programul naval al Germaniei şi de atitudinea ei de intimidare neîntreruptă În anii ’20 ea se temea mai mult de Franţa decât de Germania, atribuindu-i în mod eronat comportamentul aroganţei, când de fapt era vorba de panică Deşi Marea Britanie a acceptat cu părere de rău propunerea lui Briand, adevăratul motiv pentru această decizie a reieşit dintr-un mesaj cinic al cabinetului, în care alianţa cu francezii era apărată fiind văzută drept o modalitate prin care Marea Britanie îşi putea consolida relaţiile cu Germania: Pentru noi Germania este cea mai importantă ţară din Europa nu doar din perspectiva schimburilor comerciale pe care le avem cu ea, ci şi fiindcă este cheia situaţiei din Rusia Ajutând Germania, e posibil ca, în condiţiile existente, să ne expunem acuzaţiei că părăsim Franţa: dar dacă Franţa ar fi aliatul nostru, asemenea acuzaţii nu şi-ar mai avea rostul  Indiferent dac preşedintele francez Alexandre Millerand a intuit în ce consta eschiva englezilor sau dac pur i simplu a considerat proiectul prea amorf, cert este e a respins propunerea lui Briand, fapt care a dus la demisia prim-ministrului Frustrată din cauza încercărilor nereuşite de a încheia o alianţă tradiţională cu Marea Britanie, Franţa a întreprins apoi o tentativă de obţinere a aceluiaşi rezultat prin Liga Naţiunilor, prin elaborarea unei definiţii precise a agresiunii Aceasta avea să se concretizeze într-o obligaţie precisă în cadrul Ligii Naţiunilor, transformând astfel Liga într-o alianţă globală În septembrie 1923, la îndemnul francezilor şi al englezilor, Consiliul Ligii a pus la punct un tratat universal de ajutor reciproc În eventualitatea unui conflict, Consiliul era împuternicit să stabilească ţara agresoare şi ţara agresată În această situaţie, fiecare membru al Ligii era obligat să ajute ţara-victimă, la nevoie chiar cu forţa, pe continentul pe care era situată ţara semnatară (această clarificare a fost adăugată pentru a se evita obligativitatea Ligii de a furniza ajutor în conflictele coloniale) Dat fiind că obligaţiile doctrinei securităţii colective trebuiau să provină din cauze generale şi nu din interese naţionale, Tratatul stipula că, pentru a putea primi ajutor, era nevoie ca ţara-victimă să fi semnat în prealabil un acord de dezarmare aprobat de Ligă şi să fi început reducerea forţelor sale armate conform unui program asupra căruia se convenise deja Cum victima este de obicei partea mai slabă, Tratatul de ajutor reciproc al Ligii nu făcea de fapt decât să furnizeze stimulente pentru agresiune cerând taberei mai vulnerabile să-şi neglijeze propriile dificultăţi Exista o doză de absurd în propunerea ca ordinea internaţională să fie apărată cu începere din acel moment nu atât în numele intereselor naţionale, cât mai degrabă în numele naţiunilor care efectuează cel mai corect programul de dezarmare Mai mult decât atât, în condiţiile în care era nevoie de ani buni pentru negocierea programelor de reducere din cadrul unui tratat general de dezarmare, Tratatul universal de ajutor reciproc provoca un vid considerabil Dată fiind obligaţia Ligii de a se opune oricăror tendinţe de a o plasa într-un viitor îndepărtat şi nebulos, Franţa şi celelalte ţări ameninţate aveau să fie nevoite să facă faţă singure primejdiilor În ciuda clauzelor sale de eschivare, Tratatul nu a izbutit să asigure sprijinul necesar Statele Unite şi Uniunea Sovietică au refuzat să-l ia în considerare Părerea Germaniei nu a fost nici măcar solicitată După ce a devenit limpede că proiectul de tratat ar fi obligat Marea Britanie, care avea colonii pe toate continentele, să ofere asistenţă victimelor agresiunilor de pretutindeni, prim-ministrul laburist Ramsay MacDonald s-a simţit obligat la rândul lui să declare că Marea Britanie nu putea accepta Tratatul, deşi contribuise la redactarea lui Între timp, eforturile Franţei de a obţine securitatea deveniseră obsesive Departe de a recunoaşte futilitatea propriilor strădanii, ea a refuzat să abandoneze căutarea unor criterii comparabile cu securitatea colectivă, mai ales dacă ţinea cont că guvernul englez condus de Ramsay MacDonald susţinea atât de puternic securitatea şi dezarmarea colectivă aşa-numitele cauze progresiste reprezentate de către Ligă În cele din urmă, MacDonald şi noul prim-ministru francez Edouard Herriot au elaborat o variantă a propunerii precedente Protocolul de la Geneva din 1924 reclama arbitrajul Ligii pentru toate conflictele internaţionale şi stabilea trei criterii pentru obligativitatea universală a ajutorului oferit victimelor agresiunilor: refuzul agresorului de a permite Consiliului reglementarea disputei prin conciliere, omisiunea din partea agresorului de a supune chestiunea reglementării juridice a arbitrajului şi, bineînţeles, apartenenţa victimei la planul de dezarmare generală Fiecare semnatar era obligat să acorde asistenţă victimei prin toate mijloacele disponibile împotriva unui agresor definit ca atare  Cu toate acestea, Protocolul de la Geneva a dat greş din exact acelaşi motiv ca Tratatul de ajutor reciproc şi toate celelalte proiecte de securitate colectivă din anii ’20 El a mers mult prea departe pentru Marea Britanie şi insuficient de departe pentru Franţa Marea Britanie îl propusese ca să atragă Franţa în planul de dezarmare, nu ca să genereze o obligaţie defensivă suplimentară Franţa respectase într-o primă fază Protocolul ca pe o obligaţie a ajutorului reciproc, având un interes secundar eventual chiar simbolic în dezarmare Pentru a sublinia inutilitatea acestui act, Statele Unite au anunţat că nu vor lua în considerare Protocolul de la Geneva şi nu vor tolera niciun amestec în comerţul american prin intermediul prevederilor sale După ce şeful Statului Major al forţelor imperiale de apărare din Marea Britanie a avertizat că Protocolul va duce la o răspândire periculoasă a efectivelor engleze, cabinetul a dispus retragerea lui la începutul lui 1925 Starea de fapt era însă nefirească Opoziţia în faţa agresiunii ajunsese să depindă de prealabila dezarmare a victimei Considerentele geopolitice şi importanţa strategică a regiunilor motive pentru care naţiunile lumii îşi declaraseră război vreme de sute de ani erau considerate nelegitime În conformitate cu această abordare, Marea Britanie trebuia să apere Belgia, fiindcă se dezarmase, nu fiindcă era o ţară vitală din punct de vedere strategic După luni de negocieri, democraţiile constatau că nu avansaseră nici spre dezarmare, nici spre securitate Tendinţa securităţii colective de a transforma agresiunea într-o chestiune abstractă, de drept, şi refuzul ei de a lua în considerare orice angajament sau ameninţare specifică aveau un efect mai degrabă demoralizator decât reconfortant În ciuda sprijinului formal acordat conceptului, era limpede că Marea Britanie considera obligaţiile securităţii colective mai puţin stricte decât cele ale alianţelor tradiţionale Asta, fiindcă însuşi cabinetul se dovedea foarte productiv în inventarea unei sumedenii de formule pentru securitatea colectivă, respingând totodată categoric o alianţă oficială cu Franţa şi amânând-o chiar până în ajunul următorului război, care avea să izbucnească după un deceniu şi jumătate Fireşte că faptul nu ar fi avut atâta importanţă dacă Anglia nu ar fi interpretat obligaţiile securităţii colective ca fiind mai improbabile în perspectiva traducerii lor în viaţă şi mai uşor de eludat decât prevederile alianţelor Soluţia cea mai înţeleaptă pentru aliaţi ar fi fost scutirea voluntară a Germaniei de cele mai împovărătoare clauze stabilite la Versailles şi încheierea unei alianţe ferme între Franţa şi Anglia La asta s-a gândit şi Winston Churchill când a pledat în favoarea unei alianţe „numai şi numai dacă Franţa îşi modifică atitudinea faţă de Germania şi acceptă cu loialitate o politică engleză de ajutor şi prietenie faţă de Germania ” Oricum, trebuie spus că o asemenea politică nu a fost promovată niciodată în mod consecvent Conducătorii francezi se temeau extrem de mult atât de Germania, cât şi de propria opinie publică, profund ostilă faţă de Germania, pe câtă vreme liderii britanici manifestau profunde suspiciuni la adresa planurilor franceze Clauzele de dezarmare din Tratatul de la Versailles au adâncit prăpastia dintre Anglia şi Franţa Ca o ironie, ele au netezit drumul Germaniei spre paritatea militară care, dată fiind slăbirea Europei de Răsărit, avea să echivaleze până la urmă cu superioritatea geopolitică În ce-i priveşte, aliaţii dublaseră discriminarea prin incompetenţă, neglijând să pună la punct un mecanism de verificare a clauzelor de dezarmare Într-o scrisoare adresată colonelului House în 1919, André Tardieu, unul dintre principalii negociatori de la Versailles, a prezis că eşecul înfiinţării unui asemenea sistem de verificare va mutila clauzele de dezarmare ale Tratatului: …se pune la cale apariţia unui instrument periculos şi absurd… Să zicem că reprezentanţii Ligii vor spune reprezentanţilor Germaniei, Demonstraţi-ne că informaţiile noastre sunt false” sau chiar Am dori să verificăm ” Asta ar însemna revendicarea unui drept la supraveghere, iar Germania ar putea foarte bine să răspundă:, în baza cărui drept oficial?” Asta va răspunde Germania, şi pe bună dreptate, atâta timp cât nu va fi obligată de către Tratat să recunoască dreptul altora de a o verifica  În zilele candide de dinainte ca studierea controlului armelor să devină o temă de cercetare, nimănui nu i s-a părut bizar să-i ceară Germaniei să-şi verifice singură dezarmarea Ca să respectăm adevărul, trebuie spus că fusese înfiinţată o Comisie Militară Interaliată de Control Aceasta nu avea însă dreptul de a efectua inspecţii: ea putea doar să ceară guvernului german informaţii despre încălcările de clauze ale ţării, ceea ce nu era defel o procedură fără fisuri Comisia a fost desfiinţată în 1926 lăsând verificarea modului cum se dezarmează germanii în seama serviciilor de informaţii ale aliaţilor Nu e de mirare că prevederile legate de dezarmare erau încălcate flagrant şi de alţii cu mult înaintea lui Hitler La nivel politic, conducătorii germani au insistat cu abilitate asupra dezarmării generale promise în Tratatul de la Versailles, a cărei primă etapă ar fi trebuit să fie dezarmarea practicată chiar de către ţara lor În timp, ei au reuşit să obţină aprobarea englezilor pentru această propunere, folosind-o apoi şi ca să justifice nerespectarea altor clauze din Tratat Pentru a face presiuni asupra Franţei, Marea Britanie a anunţat o reducere drastică a propriilor trupe de uscat (pe care de fapt nu se bazase niciodată din perspectiva securităţii), dar nu şi a celor din marină (pe care, fireşte, se bazau în primul rând) Pe de altă parte, securitatea Franţei depindea în totalitate de superioritatea numerică a armatei sale în faţa celei germane, fiindcă, din punctul de vedere al populaţiei şi al potenţialului industrial, nemţii le erau în mod net superiori Presiunile în favoarea modificării acestui raport de forţe fie prin reînarmarea Germaniei, fie prin dezarmarea Franţei au avut drept consecinţă practică inversarea rezultatelor războiului La momentul când a ajuns la putere Hitler, era deja limpede că prevederile legate de dezarmare din Tratat mai aveau puţin şi dispăreau, punând şi mai mult în lumină avantajul geopolitic al Germaniei Reparaţiile au reprezentat un alt element de disensiune între Franţa şi Marea Britanie Până la Tratatul de la Versailles, faptul că învinsul plătea despăgubiri devenise un enunţ axiomatic După Războiul franco-prusac din 1870, Germania nu s-a simţit obligată să invoce niciun alt principiu decât victoria repurtată pentru despăgubirile impuse Franţei; lucrurile au stat la fel şi în 1918, când i-a prezentat o copleşitoare notă de plată Rusiei cu ocazia încheierii Tratatului de la Brest-Litovsk Totuşi, în condiţiile noii ordini mondiale de la Versailles, aliaţii ajunseseră să creadă că reparaţiile reclamau o justificare morală Ei au găsit această justificare în articolul 231, numit şi clauza vinovăţiei de război şi descris în capitolul precedent Clauza a fost atacată furibund în Germania şi a eliminat tendinţele şi aşa fragile de cooperare în cadrul acordului de pace Unul dintre aspectele uimitoare ale Tratatului de la Versailles a fost faptul că autorii lui au inclus o clauză atât de precisă şi ingrată cu privire la vinovăţia de război fără a specifica suma totală care trebuia plătită ca reparaţii Stabilirea acestei cifre a fost lăsată în seama viitoarelor comisii de experţi fiindcă suma la care aliaţii îndemnaseră opinia publică din ţările lor să se aştepte era atât de mare, încât nu ar fi avut cum să primească aprobarea lui Wilson şi nici nu ar fi putut rezista analizei unor experţi financiari serioşi În acest fel, reparaţiile, ca şi dezarmarea au devenit o armă a revizioniştilor germani, mai ales că experţii au exprimat dubii din ce în ce mai frecvente nu doar asupra moralităţii, ci şi a fezabilităţii pretenţiilor formulate Tratatul despre consecinţele economice ale păcii scris de John Maynard Keynes a fost un prim exemplu 15 în cele din urmă, poziţia de pe care negociază învingătorul se şubrezeşte de fiecare dată pe măsura trecerii timpului Lucrurile care nu se obţin în plin şoc al înfrângerii devin din ce în ce mai greu de câştigat ulterior o lecţie pe care a trebuit s-o înveţe şi America în legătură cu Irakul la sfârşitul Războiului din Golf din 1991 Abia în 1921 la doi ani după semnarea Tratatului de la Versailles s-a ajuns la stabilirea unei sume finale pentru despăgubiri Această sumă era absurd de ridicată: 132 de miliarde de mărci de aur (aproximativ 40 de miliarde de dolari, ceea ce la valoarea de acum ar însemna aproximativ 323 de miliarde de dolari), o cifră pentru care Germania ar fi trebuit să plătească până la sfârşitul secolului Aşa cum era de aşteptat, Germania s-a declarat insolvabilă; chiar dacă sistemul financiar internaţional ar fi putut garanta efectuarea unui transfer atât de amplu de resurse, niciun guvern democratic german n-ar mai fi reuşit să rămână la putere dacă şi-ar fi dat acordul pentru plata sumei În vara lui 1921, Germania a plătit prima rată din cuantumul despăgubirilor, transferând un miliard de mărci (250 de milioane de dolari) Însă plata a fost efectuată după ce germanii au tipărit mărci şi le-au vândut în schimbul valutei străine pe piaţa liberă cu alte cuvinte, mărindu-şi artificial masa monetară până la nivelul când, de fapt, nu a mai avut loc niciun transfer semnificativ de resurse La sfârşitul lui 1922, Germania a propus un moratoriu de patru ani asupra despăgubirilor Demoralizarea ordinii internaţionale stabilite la Versailles şi mai ales a Franţei, principalul ei pilon în Europa, era acum extrem de avansată Nu exista niciun sistem de constrângeri pentru despăgubiri şi niciun mod de verificare a dezarmării Din moment ce Franţa şi Marea Britanie se aflau în divergenţă asupra ambelor chestiuni, Germania era nemulţumită, iar Uniunea Sovietică şi Statele Unite ieşiseră din scenă, se poate spune că Tratatul de la Versailles dusese de fapt la un fel de război internaţional de gherilă şi nu la o ordine mondială La patru ani după victoria aliaţilor, poziţia de negociere a Germaniei ajunsese mai puternică decât cea a Franţei În această atmosferă, prim-ministrul britanic Lloyd George a convocat o conferinţă internaţională la Genova în aprilie 1922, într-o încercare de bun-simţ de a discuta global despre despăgubiri, datorii de război şi refacerea Europei la fel cum avea să se întâmple în cazul Planului Marshall o generaţie mai târziu Cum însă era imposibil să concepi refacerea economică a Europei fără cele mai mari două puteri continentale (care întâmplător erau în acelaşi timp principalii datornici), Germania şi Uniunea Sovietică, cei doi paria ai diplomaţiei europene, au fost invitate pentru prima oară la o conferinţă internaţională în perioada postbelică Rezultatul nu a fost o contribuţie la ordinea internaţională la care spera Lloyd George, ci o şansă oferită celor doi proscrişi de a face corp comun De la Revoluţia franceză încoace, la orizontul diplomaţiei europene nu mai apăruse nimic care să semene cât de cât cu Uniunea Sovietică Pentru prima dată într-un interval mai mare de un secol, o ţară îşi asumase oficial misiunea de a răsturna ordinea existentă Revoluţionarii francezi se străduiseră să schimbe tipul de stat; mergând cu un pas mai departe, bolşevicii îşi propuneau să abolească statul cu totul Conform teoriei lui Lenin, după ce statul se ducea de râpă, nu mai era nevoie nici de diplomaţie, nici de politică externă La început, această atitudine i-a dezechilibrat atât pe bolşevici, cât şi pe cei cu care trebuiau să trateze Pionierii bolşevismului dezvoltaseră ideea luptei de clasă şi pe cea a imperialismului drept cauze ale războiului Ca toate acestea, ei nu au abordat niciodată problema elaborării politicii externe între state suverane Erau convinşi că revoluţia mondială va urma la doar câteva luni după victoria lor în Rusia; doar pesimiştii absoluţi considerau că avea să fie nevoie de câţiva ani Lev Troţki, primul ministru sovietic al afacerilor externe, a considerat că datoria lui semăna foarte bine cu cea a unui funcţionar care, dornic să-i discrediteze pe capitalişti, avea să facă publice toate tratatele secrete prin care aceşti capitalişti îşi propuneau să împartă între ei parada de război Troţki şi-a definit singur rolul ca fiind acela de a „redacta câteva proclamaţii revoluţionare pentru ochii popoarelor din lumea întreagă şi apoi de a închide prăvălia ” Niciunul dintre primii lideri comunişti nu a crezut că era posibilă coexistenţa unui stat comunist şi a ţărilor capitaliste timp de câteva decenii Dat fiind că, după câteva luni sau câţiva ani, era de aşteptat ca statul să dispară cu totul, principala sarcină a politicii externe sovietice în faza ei de început a fost considerată încurajarea revoluţiei mondiale, nu administrarea relaţiilor dintre state Într-un asemenea climat, excluderea Uniunii Sovietice de la masa tratativelor de pace de la Versailles era de înţeles Aliaţii nu aveau de ce să implice în deliberări o ţară care încheiase deja o pace separată cu Germania şi ai cărei agenţi încercau să le răstoarne guvernele Pe de altă parte, nici Lenin şi colegii lui nu voiau să participe la instaurarea unei ordini internaţionale pe care, de fapt, încercau s-o distrugă Nimic din interminabilele şi obscurele dezbateri interne nu-i pregătise pe primii bolşevici pentru starea de război pe care o moşteniseră în realitate Ei nu aveau niciun program concret de pace fiindcă nu se gândeau la ţara lor ca la un stat, ci ca la o cauză Prin urmare, acţionau ca şi cum încheierea războiului şi promovarea revoluţiei europene ar fi fost unul şi acelaşi proces Mai mult decât atât, primul lor decret în sfera politicii externe, emis imediat după Revoluţia din 1917, a fost aşa-numitul „Decret asupra păcii” un apel la guvernele şi popoarele lumii în favoarea a ceea ce ei descriau drept pace democratică  Iluziile bolşevice s-au năruit rapid Înaltul Comandament German s-a declarat de acord cu negocieri pentru un tratat de pace la Brest-Litovsk şi cu un armistiţiu pe durata convorbirilor La început, Troţki şi-a închipuit că va fi în stare să folosească ameninţarea revoluţiei mondiale ca pe un instrument de negociere şi să joace un fel de rol de avocat al proletariatului Din nefericire pentru Troţki, negociatorul german era un general victorios şi nu un filosof Max Hoffmann, şeful Statului-Major al frontului de răsărit, a înţeles dinamica echilibrului de forţe şi a avansat nişte condiţii brutale în ianuarie 1918 El a cerut anexarea întregii regiuni baltice, o porţiune din Bielorusia, un protectorat de facto asupra Ucrainei şi o sumă uriaşă drept despăgubiri Agasat de tergiversările lui Troţki, Hoffmann a scos în cele din urmă la iveală o hartă pe care era trasată o linie albastră lată, care arăta pretenţiile germanilor, şi a precizat dincolo de orice dubiu că Germania nu se va retrage în spatele acelei linii înainte de demobilizarea totală a Rusiei cu alte cuvinte, până când Rusia rămânea fără apărare Ultimatumul lui Hoffmann a declanşat prima dezbatere comunistă semnificativă pe probleme de politică externă, care a început în ianuarie 1918 Sprijinit de Stalin, Lenin a îndemnat la conciliere, în vreme ce Buharin a pledat în favoarea războiului revoluţionar Lenin a susţinut că, dacă revoluţia germană nu avea loc sau eşua, Rusia suferea o „înfrângere nimicitoare”, de natură să ducă la o pace şi mai dezavantajoasă, „ba mai mult, o pace care nu va fi încheiată de un guvern socialist, ci de alt tip… Aşa stând lucrurile, ar fi o tactică sinucigaşă să riscăm destinul revoluţiei socialiste care a început în Rusia doar pe probabilitatea începerii unei revoluţii germane în viitorul apropiat ” Vorbind din perspectiva unei politici externe eminamente ideologice, Troţki a susţinut un tip de politică numit „nici război, nici pace ” Cu toate acestea, tabăra mai slabă are varianta tragerii de timp doar împotriva unui adversar care consideră că negocierile funcţionează după o logică internă proprie o iluzie căreia i-au căzut victimă îndeosebi Statele Unite Germanii nu aveau asemenea puncte de vedere Când Troţki a revenit cu instrucţiuni care proclamau politica de tip „nici pace, nici război”, anunţând unilateral că războiul luase sfârşit, germanii au reluat operaţiunile militare Puşi în faţa înfrângerii totale, Lenin şi colegii lui au acceptat termenii lui Hoffmann şi au semnat Tratatul de la Brest-Litovsk, acceptând totodată coexistenţa cu Germania imperială Principiul coexistenţei avea să fie invocat de nenumărate ori de sovietici pe durata următorilor şaizeci de ani, în vreme ce reacţia protagoniştilor rămânea aceeaşi: democraţiile salutau de fiecare dată proclamarea de către sovietici a principiului coexistenţei paşnice ca pe un semn de trecere la o politică de pace permanentă Cu toate acestea, din punctul lor de vedere, comuniştii justificau întotdeauna perioadele de coexistenţă paşnică prin aceea că relaţia dintre forţe nu era de natură să ducă la confruntări Corolarul evident era că, în cazul în care această relaţie s-ar fi schimbat, aderenţa bolşevicilor la coexistenţa paşnică ar fi evoluat în consecinţă Potrivit lui Lenin, realitatea era aceea care dicta coexistenţa paşnică alături de inamic: Prin încheierea unei păci separate, ne eliberăm în cea mai mare măsură posibilă în momentul actual de ambele grupări războinice imperialiste; folosindu-ne de duşmănia dintre ele, ne folosim de fapt de război, ceea ce face ca acordul dintre ele împotriva noastră să fie foarte greu de atins  Punctul culminant al acestei politici a fost, bineînţeles, Pactul Hitler-Stalin din 1939 Inconsecvenţele potenţiale erau uşor de explicat „Suntem convinşi”, a spus un om de stat comunist, „că politica socialistă cea mai consecventă poate fi împăcată cu cel mai ferm realism şi cel mai cumpătat pragmatism ” În 1921, politica sovietică a făcut ultimul pas spre recunoaşterea nevoii de a avea o politică mai tradiţională faţă de Occident când ministrul de externe Gheorghi Cicerin a spus: E posibil să existe divergenţe de opinii despre durata sistemului capitalist, dar în prezent sistemul capitalist există, aşa că trebuie găsit un modus vivendi… În ciuda retoricii revoluţionare, până la urmă interesul naţional s-a impus drept obiectivul prioritar al sovieticilor, fiind ridicat la rangul de realitate socialistă tot aşa cum se aflase atât de mult timp în centrul politicii duse de statele capitaliste Acum scopul imediat era supravieţuirea, iar tactica aleasă purta numele de coexistenţă Totuşi, statul socialist s-a confruntat în scurt timp cu o altă confruntare militară când În aprilie 1920, a fost atacat de Polonia Forţele poloneze au ajuns în apropierea oraşului Kiev înainte de a fi înfrânte Când Armata Roşie a efectuat o contralovitură şi s-a apropiat de Varşovia, au intervenit aliaţii care au cerut să se pună capăt ofensivei şi să se încheie pacea Ministrul de externe englez al momentului, lordul Curzon, a propus o linie de demarcaţie între Polonia şi Rusia, pe care sovieticii au fost gata s-o accepte Cu toate acestea, Polonia a refuzat, aşa că acordul final a ţinut cont de liniile militare existente înainte de război, mult mai la est decât ceea ce propusese Curzon În acest fel Polonia a reuşit să ascută antagonismul dintre cei doi duşmani istorici ai săi: Germania, de la care obţinuse Silezia Superioară şi Coridorul polonez, şi Uniunea Sovietică, de la care dobândise teritoriile situate la est de ceea ce ajunsese să fie cunoscut drept Linia Curzon După ce lucrurile s-au limpezit, Uniunea Sovietică s-a trezit în sfârşit eliberată de presiunea războaielor şi a revoluţiei, dar plătind deja un preţ care însemna pierderea celei mai mari părţi din teritoriile cucerite de ţari în regiunea baltică, Finlanda, Polonia, Basarabia şi de-a lungul graniţei cu Turcia În 1923, Moscova reclamase deja controlul asupra Georgiei şi Ucrainei, care ieşise din Imperiul rus în timpul tulburărilor un eveniment pe care mulţi dintre liderii ruşi din ziua de azi nu l-au uitat Pentru restabilirea controlului intern, Uniunea Sovietică a trebuit să facă un compromis pragmatic între cruciadele revoluţionare şi Realpolitik, între proclamarea revoluţiei mondiale şi practicarea coexistenţei paşnice Deşi a optat pentru amânarea revoluţiei mondiale, nu se putea spune sub nicio formă despre Uniunea Sovietică de atunci că ar fi fost o adeptă a ordinii existente Ea a văzut în pace o posibilitate de a-i monta pe capitalişti unii împotriva altora Principala ei ţintă era Germania, care jucase întotdeauna un rol important în gândirea sovietică şi în sentimentele ruşilor În decembrie 1920, Lenin a descris strategia sovietică după cum urmează: Existenţa noastră depinde în primul rând de existenţa unei scindări radicale în tabăra puterilor imperialiste şi în al doilea rând de faptul că victoria Antantei şi pacea de la Versailles au plasat marea majoritate a naţiunii germane într-o postură în care aceasta nu poate trăi Guvernul burghez al Germaniei îi urăşte cu patimă pe bolşevici, dar interesele situaţiei internaţionale îl împing spre o pace cu Rusia Sovietică, contrar propriei voinţe  Şi Germania ajungea la aceeaşi concluzie În timpul Războiului ruso-polonez, generalul Hans von Seeckt, arhitectul armatei germane de după război, scrisese la un moment dat: Statul polonez actual este o creaţie a Antantei El a fost creat pentru a înlocui presiunea exercitată anterior de Rusia pe frontul de est al Germaniei Lupta dintre Rusia Sovietică şi Polonia nu loveşte doar în aceasta din urmă, ci mai presus de orice în Antantă Franţa şi Anglia Dacă Polonia se prăbuşeşte, întregul edificiu al Tratatului de la Versailles se va clătina De aici reiese limpede că Germania nu are niciun interes să ofere ajutor Poloniei în lupta ei cu Rusia  Punctul de vedere al lui von Seeckt a confirmat temerile exprimate de lordul Balfour cu câţiva ani în urmă (şi citate în ultimul capitol), potrivit cărora Polonia ar fi furnizat Rusiei şi Germaniei un inamic comun şi ar fi preîntâmpinat conflictele dintre ele, pentru a nu se repeta situaţia care avusese loc pe întreaga durată a secolului al XIX-lea În sistemul elaborat la Versailles, Germania nu era pusă în faţa Triplei Antante, ci în faţa unei multitudini de state aflate mai mult sau mai puţin în dezacord unele cu altele şi totodată situate în opoziţie faţă de o Uniune Sovietică ale cărei pretenţii teritoriale semănau foarte mult cu cele ale Germaniei Era doar o chestiune de timp până când cele două ţări proscrise se decideau să-şi unească resentimentele şi să acţioneze împreună Ocazia s-a ivit în 1922 la Rapallo, un oraş de pe litoralul italian aproape de Genova şi totodată locul ales de Lloyd George pentru conferinţa internaţională Ironia era că prilejul a fost înlesnit de disputele permanente pe marginea despăgubirilor, care începuseră imediat după semnarea Tratatului de la Versailles şi se intensificaseră după ce aliaţii prezentaseră nota de plată, iar germanii declaraseră că nu erau în stare să plătească Un obstacol major în calea succesului conferinţei a fost acela că Lloyd George n-a avut nici puterea şi nici înţelepciunea pe care avea să le probeze ulterior secretarul de stat George Marshall cu ocazia punerii în aplicare a propriului program de reconstrucţie În ultimul moment, Franţa a refuzat să permită includerea pe ordinea de zi a subiectului reparaţiilor şi despăgubirilor, temându-se, pe bună dreptate, că se vor face presiuni asupra ei pentru reducerea sumei totale Se părea că Franţa preţuia mai mult decât orice pretenţia ei irealizabilă, deşi recunoscută internaţional, de a ajunge la un compromis rezonabil Germania încerca să obţină un moratoriu asupra despăgubirilor Sovieticii erau suspicioşi vizavi de faptul că era posibil ca aliaţii să încerce să pună capăt impasului prin legarea datoriilor ţariste de despăgubirile germane, în timp ce Uniunii Sovietice i s-ar fi putut cere să recunoască datoriile ţarilor şi să-şi procure singură banii din despăgubirile pe care le avea de plătit Germania Guvernul sovietic avea la fel de puţin de gând să recunoască datoriile ţarilor cum avea să accepte revendicările pecuniare ale francezilor şi englezilor În plus, el nu ţinea absolut deloc să adauge Germania pe o listă de adversari şi aşa numeroasă intrând în caruselul despăgubirilor Ca să împiedice Conferinţa de la Genova să rezolve această chestiune în dezavantajul sovieticilor, Moscova a propus încă înainte de începerea consfătuirilor ca cei doi paria să stabilească relaţii diplomatice şi să renunţe la pretenţiile pe care le aveau unul faţă de celălalt Nedorind să fie prima ţară europeană care stabilea relaţii diplomatice cu Uniunea Sovietică şi astfel risca să-şi compromită şansele de a se vedea scutită de plata unei părţi a despăgubirilor, Germania s-a eschivat în faţa acestei propuneri Ea însă a rămas valabilă până când evenimentele de la Genova au impus o schimbare de atitudine Ministrul de externe sovietic Gheorghi Cicerin, un aristocrat prin naştere care a devenit un susţinător fervent al cauzei bolşevice, a savurat prilejul oferit la Genova pentru a pune convingerile revoluţionare în slujba conceptului de Realpolitik El a proclamat „coexistenţa paşnică” în termeni care plasau cooperarea practică deasupra cerinţelor de resort ideologic: …delegaţia rusă recunoaşte că în momentul istoric actual, care permite existenţa paralelă a vechii ordini sociale şi a noii ordini care tocmai se naşte, colaborarea economică dintre state reprezentând cele două sisteme de proprietate este imperios necesară pentru restructurarea economică globală  În acelaşi timp, Cicerin a combinat apelul la cooperare cu propuneri abil formulate, menite să sporească deruta democraţiilor El a elaborat o ordine de zi atât de cuprinzătoare, încât n-a putut fi nici transpusă în practică, dar nici ignorată de guvernele democratice un procedeu tactic ce avea să devină o constantă a diplomaţiei sovietice Această ordine de zi includea dezafectarea armelor de distrugere în masă, o conferinţă economică mondială şi controlul internaţional asupra tuturor drumurilor de apă şi canalelor navigabile Scopul lui Cicerin era să mobilizeze opinia publică occidentală şi să-i aducă Moscovei o reputaţie legată de internaţionalismul paşnic menită să împiedice democraţiile să organizeze acea cruciadă anticomunistă care era de fapt coşmarul Kremlinului Cicerin a descoperit că se afla în postura unui outsider la Genova, lucru la fel de valabil şi pentru membrii delegaţiei germane Aliaţii occidentali au continuat să nu-şi dea seama ce tentaţii ofereau atât Germaniei, cât şi Uniunii Sovietice prin simplul fapt că se prefăceau că aceste cele mai puternice ţări de pe continent puteau fi nesocotite Cele trei solicitări ale cancelarului german şi ale ministrului său de externe pentru o întrevedere cu Lloyd George au fost respinse În acelaşi timp, Franţa a propus organizarea unor consultări separate cu Marea Britanie şi Uniunea Sovietică, de la care Germania să fie exclusă Scopul acestor întrevederi era repunerea pe tapet a vechii iniţiative de negociere a datoriilor ţariste în schimbul despăgubirilor germane o propunere pe care până şi nişte diplomaţi mai puţin suspicioşi decât cei sovietici ar fi interpretat-o drept o capcană de natură să torpileze perspectiva unei îmbunătăţiri a relaţiilor dintre germani şi sovietici La sfârşitul primei săptămâni a conferinţei, atât Germania, cât şi Uniunea Sovietică erau îngrijorate de posibilitatea de a fi asmuţite una împotriva celeilalte Când unul dintre aghiotanţii lui Cicerin a telefonat delegaţiei germane în mod conspirativ, la ora unu şi un sfert în noaptea de 15 spre 16 aprilie 1922, propunând o întrevedere în cursul zilei următoare la Rapallo, germanii au acceptat fără rezerve invitaţia Ei erau nerăbdători să pună capăt izolării în care stătuseră până atunci, la fel cum sovieticii abia aşteptau să evite îndoielnicul privilegiu de a deveni creditori ai germanilor Cei doi miniştri de externe au redactat în cel mai scurt timp posibil un acord prin care Germania şi Uniunea Sovietică stabileau relaţii diplomatice la cel mai înalt nivel, renunţau la pretenţiile formulate de fiecare dintre ele la adresa celeilalte şi îşi garantau reciproc statutul/clauza naţiunii celei mai favorizate Când a primit, cu o relativă întârziere, informaţii despre această întrunire, Lloyd George a încercat cu disperare să ia legătura du delegaţia germană ca s-o invite la întrevederea pe care el însuşi o refuzase de atâtea ori Mesajul lui a ajuns la Rathenau, negociatorul german, tocmai când se pregătea să plece la ceremonia de semnare a acordului sovieto-german Rathenau a ezitat, după care a mormăit: „Le vin est tire; il faut le boire” (Vinul a fost destupat; trebuie băut)  În interval de un an, Germania şi Uniunea Sovietică au ajuns să negocieze acorduri secrete pentru cooperarea militară şi economică Deşi ulterior Rapallo avea să fie considerat simbolul pericolului reprezentat de apropierea dintre sovietici şi germani, a fost vorba de fapt doar de unul dintre acele accidente fatidice care par inevitabile doar când priveşti în urmă Accidental, fiindcă niciuna dintre cele două tabere nu a făcut planuri pentru ca întrevederea să aibă loc atunci când a avut Inevitabil, fiindcă scena pentru desfăşurarea lui fusese deja montată când aliaţii occidentali au decis să ostracizeze cele mai mari ţări de pe continent, să creeze între ele o centură de state slabe şi ostile fiecăreia dintre ele şi să organizeze atât dezmembrarea Germaniei, cât şi pe cea a Uniunii Sovietice Toate acestea laolaltă au însemnat cel mai puternic stimulent pentru Germania şi Uniunea Sovietică de a trece peste ostilitatea de resort ideologic dintre ele şi de a coopera în scopul surpării edificiului construit la Versailles Rapallo în sine nu a produs acest gen de consecinţe; cu toate acestea, el a simbolizat un interes comun prioritar care a continuat să-i apropie pe liderii sovietici de cei germani pe întreaga perioadă dintre cele două războaie mondiale George Kennan a atribuit acest acord în parte insistenţei sovieticilor, în parte lipsei de unitate şi suficienţei occidentalilor  Este limpede că democraţiile apusene au suferit de miopie şi îngustime a minţii Însă, după ce au semnat Tratatul de la Versailles ele au avut de ales doar între soluţii radicale Până la urmă, cooperarea sovieto-germană ar fi putut fi împiedicată doar printr-un acord încheiat de Anglia sau de Franţa cu una dintre ele Numai că preţul minim al unei asemenea înţelegeri cu Germania ar fi fost modificarea graniţei poloneze şi, în mod aproape sigur, desfiinţarea Coridorului polonez Într-o Europă de acest tip, Franţa ar fi putut evita dominaţia germană doar printr-o alianţă fermă cu Marea Britanie, la care bineînţeles că englezii au refuzat să se gândească În aceeaşi ordine de idei, consecinţa practică a oricărui acord cu Uniunea Sovietică ar fi fost reinstaurarea Liniei Curzon, pe care Polonia ar fi respins-o şi de care Franţa nici n-ar fi vrut să audă Democraţiile nu au fost pregătite să plătească niciunul din preţuri şi nici măcar să recunoască dilema apărării Tratatului de la Versailles fără a da posibilitatea Germaniei sau Uniunii Sovietice să joace un rol semnificativ Aşa stând lucrurile, a existat dintotdeauna posibilitatea ca aceşti doi uriaşi ai continentului să opteze pentru împărţirea Europei de Est între ei decât să intre într-o coaliţie îndreptată împotriva unuia dintre ei Le-a revenit astfel lui Hitler şi Stalin, doi oameni neîncătuşaţi de povara trecutului şi mânaţi de setea de putere, să pulverizeze castelul din cărţi de joc pe care îl ridicaseră acei oameni de stat bine intenţionaţi, iubitori de pace şi esenţialmente timizi care au populat perioada interbelică CAPITOLUL 11 Stresemann şi revirimentul învinşilor Toate principiile diplomaţiei articulate pe echilibrul de forţe, aşa cum fuseseră ele aplicate în Europa de la Wilhelm al III-lea încoace, ar fi impus Marii Britanii şi Franţei încheierea unei alianţe antigermane care să cenzureze impulsurile revizioniste ale neastâmpăratului lor vecin În ultimă analiză, Marea Britanie şi Franţa erau fiecare în parte mai slabe decât Germania chiar şi învinsă şi nu puteau spera să i se împotrivească altfel decât printr-o coaliţie Însă această coaliţie nu s-a format niciodată Marea Britanie a abandonat o politică monoidee de urmărire a echilibrului, care îi caracterizase linia de conduită externă timp de trei secole Ea a oscilat între o aplicare superficială a echilibrului de forţe, îndreptată împotriva Franţei, şi o atenţie din ce în ce mai mare acordată noului principiu al securităţii colective, pe care însă ezita să-l impună Franţa a dus o politică a disperării, alternând folosirea Tratatului de la Versailles pentru a întârzia refacerea Germaniei cu încercări făcute cu jumătate de gură de a-şi împăca vecinul ameninţător Aşa se face că omul de stat hărăzit să aibă cea mai mare contribuţie la conturarea peisajului diplomatic al anilor ’20 Gustav Stresemann nu a provenit de la una dintre puterile victorioase, ci din rândurile Germaniei învinse Însă înainte de apariţia lui Stresemann avea să mai aibă loc un efort ratat al Franţei de a-şi garanta securitatea prin forţe proprii La sfârşitul anului 1922, pe când despăgubirile ajunseseră un concept evaziv, dezarmarea provocase deja o mulţime de controverse, garanţiile de securitate ale englezilor ieşiseră din discuţie, iar apropierea dintre germani şi sovietici începuse să prindă formă, Franţa şi-a dat seama că o lasă nervii Raymond Poincare, preşedintele ei pe timpul războiului, a preluat şi funcţia de prim-ministru şi s-a pronunţat în favoarea unei aplicări unilaterale a clauzelor reparatoare din Tratatul de la Versailles În ianuarie 1923, trupele franceze şi belgiene au ocupat Bazinul Ruhr, inima industriei germane, fără a se consulta cu ceilalţi aliaţi Lloyd George avea să remarce mulţi ani mai târziu: „Dacă nu ar fi existat Rapallo, nu ar fi existat nici Ruhrul ” însă la fel de adevărat este că, dacă Marea Britanie ar fi fost gata să ofere garanţii de securitate, Franţa nu ar fi recurs la o soluţie atât de disperată ca ocuparea principalei zone industriale a Germaniei Dacă Franţa, la rândul ei, s-ar fi arătat mai dispusă să ajungă la un compromis în chestiunea despăgubirilor (şi în cea a dezarmării), poate că Marea Britanie ar fi avut o atitudine cât de cât pozitivă faţă de ideea încheierii unei alianţe deşi cât de semnificativă ar fi fost o asemenea alianţă, dată fiind dispoziţia cvasipacifistă a opiniei publice engleze, era o altă problemă Ca o ironie, singura iniţiativă militară unilaterală a Franţei a demonstrat că de fapt ţara îşi pierduse capacitatea de a acţiona pe cont propriu Franţa a preluat controlul asupra zonei industriale din Bazinul Ruhr ca să exploateze metalul şi cărbunele german în schimbul despăgubirilor pe care Germania refuza să le plătească Guvernul german a ordonat o rezistenţă pasivă şi şi-a plătit muncitorii din industria extractivă ca să nu muncească Deşi această politică a dus la falimentarea guvernului german şi la aprinderea scânteii hiperinflaţiei ea a împiedicat Franţa să-şi atingă obiectivul, transformând în acest fel ocuparea Ruhrului într-un eşec de răsunet al francezilor În acest moment, Franţa era izolată cu desăvârşire Statele Unite şi-au exprimat insatisfacţia retrăgându-şi propria armată de ocupaţie din Renania Marea Britanie s-a arătat profund nemulţumită Germania a văzut în această ruptură din sânul aliaţilor o şansă de apropiere de Anglia Îmbătătoarea atmosferă de rezistenţă naţională în faţa ocupaţiei franceze a mers până acolo încât i-a făcut pe unii lideri germani să reînvie vechiul proiect al unei alianţe anglo-germane încă un exemplu al tradiţiei native a Germaniei de a-şi supraestima opţiunile Ambasadorul englez la Berlin, lordul d’Abemon, a evocat o discuţie în cursul căreia una dintre personalităţile conducerii germane a pus iarăşi pe tapet câteva dintre argumentele Germaniei imperiale în favoarea unei alianţe cu Marea Britanie, declarând că „astăzi poziţia s-a inversat faţă de 1914 Este limpede că, aşa cum în 1914 Anglia a luptat împotriva Germaniei pentru a o împiedica să obţină dominaţia militară a Europei, e foarte posibil ca peste câţiva ani să se bată cu Franţa din acelaşi motiv Problema este dacă Anglia se va angaja singură în luptă sau va avea aliaţi ” Niciun conducător britanic cu capul pe umeri nu a mers atât de departe încât să-şi împingă ţara într-o alianţă cu Germania Cu toate acestea, pe data de 11 august 1923, ministrul de externe Curzon şi Sir Eyre Crowe, un oficial de la Foreign Office (şi autor al Raportului Crowe din 1907), au cerut ca Franţa să-şi reconsidere manevrele în Bazinul Ruhr dacă nu voia să rişte pierderea sprijinului Marii Britanii în cazul unui viitor conflict cu Germania Poincare nu s-a arătat impresionat El nu considera sprijinul englez drept o favoare făcută Franţei, ci o cerinţă a interesului naţional britanic: „…În cazul că se va ajunge la o situaţie de genul celei din 1914… Anglia, în cazul în care îşi cunoaşte interesul, va trebui să ia aceleaşi măsuri ca atunci ” S-a dovedit că Poincare avea dreptate în legătură cu opţiunea finală a Angliei în eventualitatea unei situaţii similare celei din 1914 Însă el a calculat greşit timpul de care avea nevoie Anglia ca să-şi dea seama că era vorba de o criză asemănătoare, neglijând faptul că, până la momentul conştientizării depline, fragilul sistem de la Versailles se va fi năruit Ocuparea regiunii Ruhr a luat sfârşit în toamna lui 1923 Franţa nu a reuşit să provoace o mişcare separatistă importantă în Ruhr sau chiar în Renania unde, conform condiţiilor din Tratatul de la Versailles, armata germană nu avea voie să intre şi prin urmare nu putea restabili ordinea în cazul unor tensiuni separatiste Cărbunele extras pe durata ocupaţiei aproape că n-a ajuns nici pentru cheltuielile legate de administrarea teritoriului Între timp, Germania s-a văzut copleşită de insurecţii declanşate în Saxonia (de către stânga politică) şi în Bavaria (de către dreapta) Inflaţia a crescut într-un ritm infernal, ameninţând capacitatea guvernului german de a-şi respecta obligaţiile Despăgubirile totale asupra cărora insistaseră francezii deveniseră de nerealizat tocmai din cauza acţiunilor întreprinse de Franţa Franţa şi Marea Britanie reuşiseră să-şi dea una alteia câte un mat imparabil: Franţa insistând asupra slăbirii Germaniei prin acţiuni unilaterale şi rămânând astfel fără sprijinul englezilor; Marea Britanie insistând asupra concilierii, fără a lua în calcul impactul acestuia în jocul echilibrului de forţe, şi lăsând astfel descoperită securitatea Franţei Până şi o Germanie dezarmată s-a dovedit suficient de puternică pentru blocarea acţiunilor unilaterale franceze o avanpremieră a ceea ce avea să se întâmple după ce Germania se va fi scuturat de lanţurile cu care fusese legată la Versailles În anii ’20, ori de câte ori democraţiile ajungeau într-un punct mort, preferau să invoce Liga Naţiunilor decât să analizeze realităţile geopoliticie Însuşi raportul citat în capitolul anterior, care identificase Germania drept principala ameninţare şi apreciase că Franţa era incapabilă să opună o rezistenţă eficace, s-a aliniat ortodoxiilor prevalente: la capitolul concluzii, cea mai bună idee a Statului-Major a fost „consolidarea” Ligii (indiferent ce ar fi însemnat acest lucru), dublată de încheierea de „alianţe ad hoc pentru diverse situaţii, cum ar fi… faptul că Germania va reacţiona foarte vehement ” Această recomandare avea să conducă în mod aproape cert la un eşec Liga era prea divizată iar atunci când Germania avea să îşi pregătească riposta, va fi prea târziu pentru încheierea de alianţe Ceea ce îi mai trebuia acum Germaniei ca să-şi asigure o poziţie şi mai bună pe termen lung decât deţinuse înainte de război era un om de stat suficient de clarvăzător şi înarmat cu destulă răbdare ca să erodeze condiţiile discriminatorii ale Tratatului de la Versailles Un asemenea conducător a apărut în 1923, când Gustav Stresemann a devenit ministru de externe, iar ulterior cancelar Metoda lui de reînnoire a forţei Germaniei era aşa-numita „politică de realizări” (Erfüllungspolitik), care echivala cu o basculare totală a politicii germane de până atunci şi cu abandonarea războiului de gherilă diplomatică dus de predecesorii lui împotriva prevederilor acordului de la Versailles „Politica de realizări” însemna a profita de tensiunile evidente dintre Marea Britanie şi Franţa şi de distanţa dintre principiile lor şi termenii stabiliţi la Versailles În schimbul efortului german de onorare a unui program mai relaxat al despăgubirilor, Stresemann năzuia să fie scutit de cele mai împovărătoare prevederi politice şi militare de la Versailles chiar de către aliaţi O naţiune învinsă în război şi parţial ocupată de trupe străine are în esenţă două opţiuni Ea îl poate provoca pe învingător, cu speranţa că aplicarea păcii prin constrângere se va dovedi prea dureroasă pentru el, sau poate coopera cu învingătorul, nutrind speranţa că îşi va recăpăta forţa necesară unei confruntări ulterioare Ambele strategii comportă riscuri După o înfrângere militară, rezistenţa implică un test de forţă în momentul de maximă slăbiciune; colaborarea presupune riscul demoralizării, întrucât linia politică văzută cu ochi buni de către învingător tinde totodată să deruteze opinia publică a învinsului Înainte de Stresemann, Germania dusese o politică de rezistenţă Tactica de confruntare îi dăduse câştig de cauză în criza din Ruhr, însă revendicările germane nu au fost domolite de retragerea franceză din regiune Ca un fapt destul de bizar, retrocedarea Alsaciei şi Lorenei şi reintrarea lor în posesia Franţei nu au fost subiect de controversă Însă retrasarea graniţelor Germaniei, în condiţiile în care Poloniei i se ofereau porţiuni însemnate din teritoriul german, a avut de întâmpinat opoziţia înverşunată a naţionaliştilor În cele din urmă, au existat presiuni susţinute pentru a se renunţa la restricţiile impuse forţei militare germane Şi a existat un consens aproape unanim în Germania în privinţa faptului că pretenţiile de despăgubiri formulate de aliaţi erau revoltătoare Spre deosebire de naţionalişti, Stresemann a înţeles că, indiferent cât ar fi fost de nepopular Tratatul de la Versailles ba mai mult, indiferent de cât îl ura el însuşi ca om de stat avea nevoie de englezi şi, într-o oarecare măsură, şi de francezi ca să poată fi scutit de prevederile cele mai apăsătoare Înţelegerea de la Rapallo fusese o tactică utilă pentru descurajarea democraţiilor occidentale Cum însă Uniunea Sovietică era prea sărăcită pentru a contribui la refacerea economică a germanilor şi prea izolată pentru a oferi sprijin în majoritatea confruntărilor diplomatice, adevăratul ei impact avea să se observe abia după ce Germania va fi devenit suficient de puternică pentru a contesta făţiş Tratatul de la Versailles Mai presus de orice, recâştigarea forţei economice necesita împrumuturi externe, lucru pe care Germania nu l-ar fi putut obţine decât cu mare greutate într-o atmosferă de confruntare Astfel, politica de împlinire a lui Stresemann reflecta în primul rând modul realist în care percepuse cerinţele refacerii economice şi politice a Germaniei: „Principala slăbiciune militară a Germaniei”, a scris el, „ilustrează limitele, natura şi metodele politicii externe a ţării ” Cu toate că „politica de realizări” pornea de la premise realiste, tocmai realismul era cel care lipsea în Germania postbelică (îndeosebi în cercurile conservatoare), la fel cum se întâmplase şi în zilele când politica dusă de conservatori contribuise atât de eficient la izbucnirea primului război mondial Încheierea războiului în timp ce forţele germane încă se aflau pe teritoriul aliaţilor le dăduse ocazia celor vinovaţi de participarea Germaniei la război să se eschiveze din faţa consecinţelor nebuniei lor, dar şi să tempereze succesele repurtate prin conştientizarea vinovăţiei Lloyd George prevăzuse acest rezultat când, pe 26 octombrie 1918, comentase în faţa Cabinetului de Război primele manevre de pace ale Germaniei: Prim-ministrul a spus că Franţa industrială a fost devastată şi Germania a scăpat În prima clipă când am ajuns în situaţia de a ne pune cu biciul pe ea, Germania a spus „Mă predau” Problema a fost dacă nu cumva ar fi fost mai bine s-o biciuim în continuare, aşa cum procedase ea cu Franţa  Cu toate acestea, colegii lui au considerat că Marea Britanie era prea epuizată ca să adopte această linie de acţiune Ministrul de externe Austen Chamberlain a replicat plictisit că „în prezent răzbunarea costă prea mult ” Aşa cum prezisese Lloyd George, noua Republică de la Weimar a fost de la bun început şicanată de agitatorii naţionalişti, deşi i se garantaseră nişte condiţii de pace mult mai generoase chiar decât cele pe care le-ar fi putut obţine înaltul comandament militar Noii lideri democratici ai Germaniei nu au primit niciun fel de felicitări pentru că reuşiseră să menţină fiinţa naţională în condiţii dintre cele mai grele Oricum, în politică nu prea există recompense pentru atenuarea dezastrului, fiindcă se întâmplă foarte rar să se poată demonstra că urmările ar fi putut fi incomparabil mai grave La fel cum, două generaţii mai târziu avea să fie nevoie de un preşedinte american conservator pentru orchestrarea deschiderii Statelor Unite către China, doar un lider cu impecabilul palmares conservator al lui Stresemann ar fi putut măcar să se gândească la întemeierea politicii germane pe cooperarea, oricât de ambiguă, cu detestatul acord de la Versailles Fiu al unui distribuitor de bere, Stresemann se născuse în 1878 la Berlin şi îşi construise cariera politică îmbrăţişând vederile Partidului Naţional Liberal, o formaţiune conservatoare, proburgheză şi înclinată spre sprijinirea oamenilor de afaceri şi a iniţiativei particulare A ajuns şef al partidului în 1917 Extrem de sociabil, îi plăceau literatura şi istoria, iar în discuţii făcea adeseori aluzii la clasicii germani Cu toate acestea, concepţia lui de început despre politica externă a reflectat vederile convenţionale ale conservatorilor Bunăoară, Stresemann era convins că Germania fusese atrasă în război de o Mare Britanie invidioasă şi extrem de doritoare să-şi menţină supremaţia Chiar şi în 1917, Stresemann încă pleda în favoarea cuceririlor întinse atât în est, cât şi în vest, precum şi în favoarea anexării posesiunilor coloniale ale Franţei şi Angliei din Asia şi Africa De asemenea, el susţinuse războiul submarinelor, o decizie catastrofală, care a determinat intrarea Americii în război Faptul că omul care etichetase Tratatul de la Versailles drept „cea mai mare escrocherie a istoriei” iniţia acum o politică de împlinire li s-ar putea părea ciudat doar celor care cred că Realpolitik nu ştie să pună în lumină foloasele moderaţiei Stresemann a fost primul lider al Germaniei postbelice şi singurul de orientare democratică în stare să exploateze avantajele geopolitice pe care le conferise Tratatul de la Versailles Germaniei El a sesizat natura esenţialmente delicată a relaţiilor dintre Franţa şi Anglia şi a folosit-o ca să adâncească falia ce începuse să iasă la iveală între cei doi aliaţi din vreme de război Totodată, Stresemann a speculat cu inteligenţă teama englezilor faţă de o eventuală prăbuşire a Germaniei, şi a făcut acest lucru atât vizavi de Franţa, cât şi de Uniunea Sovietică Un analist oficial britanic a descris Germania ca pe un bastion masiv în calea răspândirii bolşevismului, folosind argumente ce aveau să arate că „politica de realizări” făcea progrese Guvernul german era „susţinut de o majoritate a Adunării Naţionale, avea un caracter realmente democratic, intenţiona să respecte Tratatul de pace pe cât îi stătea în putinţă şi merita sprijinul sincer al aliaţilor ” Dacă susţinerea britanică nu se va concretiza, Germania „va gravita inevitabil spre bolşevism în acest moment şi poate că în ultimă instanţă se va reorienta spre monarhia absolută ” Argumentele Marii Britanii în favoarea acordării de asistenţă Germaniei seamănă întrucâtva cu propunerile americane de ajutorare a Rusiei în timpul mandatului lui Elţîn În niciunul dintre aceste cazuri nu a existat o evaluare a consecinţelor eventualei „reuşite” a acestui tip de politică Dacă „politica de realizări” izbutea, Germania avea să devină din ce în ce mai puternică, ajungând la un moment dat în situaţia de a ameninţa echilibrul Europei În aceeaşi ordine de idei, dacă programul internaţional de ajutoare a Rusiei după Războiul rece îşi va îndeplini obiectivul, forţa din ce în ce mai mare a Rusiei va avea consecinţe geopolitice de jur împrejurul întinsei periferii a fostului Imperiu rus În ambele cazuri, avocaţii concilierii au avut scopuri pozitive, clarvăzătoare Democraţiile occidentale au procedat corect mergând pe mâna „politicii de realizări” a lui Stresemann Greşeala lor a fost că nu a avut grijă să strângă legăturile dintre ele În mod inevitabil, „politica de realizări” avea să ducă treptat la acea zi pe care a descris-o la un moment dat generalul von Seeckt: „Trebuie să ne recâştigăm puterea şi, imediat după ce o vom face, fireşte că ne vom lua înapoi tot ce am pierdut ” Şi America a dat dovadă de clarviziune atunci când a oferit ajutor Rusiei în perioada de după Războiul rece; însă după ce Rusia îşi va reveni din punct de vedere economic, e mai mult ca sigur că presiunile ei asupra ţărilor vecine vor începe să crească S-ar putea ca preţul să merite să fie plătit, dar ar fi o greşeală să treacă peste faptul că există totuşi un preţ În fazele incipiente ale politicii sale de „realizări”, obiectivele fundamentale ale lui Stresemann au fost irelevante Indiferent dacă aspira la concilierea permanentă sau la răsturnarea ordinii existente ori, aşa cum era cel mai probabil, dacă lua în calcul ambele opţiuni primul lucru pe care trebuia să-l facă era eliberarea Germaniei din controversa referitoare la despăgubiri Cu excepţia Franţei, aliaţii erau în egală măsură nerăbdători să rezolve problema şi să înceapă în fine să primească despăgubiri Cât despre Franţa, ea spera să iasă din capcana pe care singură şi-o întinsese ocupând regiunea Ruhr Stresemann a avut abilitatea de a propune un arbitraj internaţional pentru o nouă eşalonare a reparaţiilor, aşteptându-se că respectivul for internaţional se va dovedi ceva mai îngăduitor decât Franţa luată separat În noiembrie 1923, Franţa a acceptat numirea unui bancher american, Charles G Dawes, în calitate de „arbitru imparţial” al reducerii pretenţiilor sale reparatorii un simbol amar al dezintegrării alianţei din vremea războiului Recomandările Comisiei Dawes care au stabilit un cuantum redus al despăgubirilor pe durata a cinci ani au fost acceptate în aprilie 1924 În următorii cinci ani, Germania a plătit despăgubiri în valoare de aproximativ un miliard de dolari şi a primit împrumuturi de circa două miliarde de dolari, în cea mai mare parte de la Statele Unite În realitate, America plătea despăgubirile Germaniei, în vreme ce aceasta din urmă folosea surplusul rezultat din împrumuturile americane ca să-şi modernizeze industria Franţa insistase asupra despăgubirilor pentru ca Germania să rămână slabă Silită să aleagă între o Germanie slabă şi una capabilă de plata despăgubirilor, Franţa optase în cele din urmă pentru cea de-a doua, dar pe urmă a trebuit să rămână vigilentă pe măsură ce reparaţiile ajutau la refacerea forţei economice şi în ultimă instanţă a celei militare de care dispunea Germania La sfârşitul anului 1923, Stresemann a fost în măsură să semnaleze repurtarea unui relativ succes: Toate măsurile noastre de natură politică şi diplomatică, prin cooperarea voluntară a celor două puteri anglo-saxone, înstrăinarea Italiei de vecina ei [Franţa] şi şovăielile Belgiei, s-au combinat şi au creat pentru Franţa un context în care aceasta nu va rezista mult  Evaluarea lui Stresemann s-a dovedit a fi corectă „Politica de realizări” a creat o situaţie dificilă atât pentru Franţa, cât şi pentru întreaga ordine europeană Securitatea Franţei impunea o anumită nuanţă de discriminare faţă de Germania în domeniul militar; altminteri, potenţialul superior al Germaniei la capitolul mână de lucru şi resurse ar fi avut câştig de cauză Însă fără egalitate adică dreptul de a se înarma ca toate ţările din Europa Germania nu ar fi fost dispusă sub nicio formă să accepte sistemul de la Versailles, iar „politicii de realizări” i s-ar fi pus capăt „Politica de realizări” i-a plasat şi pe diplomaţii britanici într-o postură delicată Dacă Marea Britanie nu oferea Germaniei egalitatea militară ca monedă de schimb pentru faptul că Germania îşi achitase nota de plată cu privire la despăgubiri, Germania putea foarte uşor să se replieze şi să revină la intransigenţa de odinioară Însă egalitatea militară a Germaniei punea în pericol Franţa Marea Britanie ar fi putut încheia o alianţă cu Franţa pentru contracararea Germaniei, însă nu dorea să se amestece în alianţele Franţei în Europa de Est sau să se trezească în război cu Germania din cauza cine ştie cărei porţiuni din Polonia sau Cehoslovacia „Pentru Coridorul polonez”, a spus Austen Chamberlain în 1925, parafrazând remarca lui Bismarck despre Balcani, „niciun guvern englez nu va risca şi nu va putea risca vreodată viaţa nici măcar unui simplu grenadier al armatei britanice ” Predicţia lui, ca de altfel şi a lui Bismarck, a fost infirmată de cursul evenimentelor: Marea Britanie a intrat în război la fel ca Germania la începutul secolului – exact pentru motivul pe care îl înlăturase atât de consecvent din discuţie Ca să evite această dilemă, în 1925, Austen Chamberlain a venit cu ideea unei alianţe limitate între Marea Britanie, Franţa şi Belgia, care să garanteze doar graniţele lor cu Germania în esenţă, era vorba de o alianţă militară de natură să se opună agresiunii germane în Occident Oricum, la ora aceea „politica de realizări” a lui Stresemann avansase atât de mult, încât Stresemann în persoană s-a opus iniţiativei aliaţilor Pentru a împiedica identificarea Germaniei cu un agresor potenţial, el a declarat că un pact fără Germania era de fapt un pact împotriva Germaniei Pe jumătate convins că frica de încercuire a Germaniei şi nu altceva contribuise la politica ei belicoasă de dinainte de război, Chamberlain a recurs la un acord hibrid în care a încercat să combine o alianţă tradiţională cu noul principiu al securităţii colective În conformitate cu conceptul de alianţă propus iniţial, noul pact semnat în Elveţia, la Locarno garanta graniţele dintre Franţa, Belgia şi Germania împotriva unei eventuale agresiuni Fidel principiului securităţii colective, proiectul de acord nu identifica nici agresorul şi nici victima, dar promitea rezistenţă în faţa agresiunii de oriunde în ambele direcţii Casus belii nu mai era un act agresiv comis de o ţară anume, ci încălcarea unei norme legale de către orice ţară La mijlocul anilor ’20, Stresemann, ministrul Germaniei învinse, ocupa o poziţie mult mai bună decât Briand şi Chamberlain, reprezentanţii învingătorilor În schimbul renunţării la politica revizionistă din vest, Stresemann a obţinut de la Briand şi Chamberlain recunoaşterea implicită a faptului că Tratatul de la Versailles reclama revizuirea în ceea ce priveşte estul Germania a acceptat frontiera vestică pe care o avea cu Franţa şi Belgia, precum şi demilitarizarea permanentă a Renan iei; Marea Britanie şi Italia au fost garanţii acestui aranjament, promiţând ajutor pentru respingerea eventualelor invazii la frontieră sau în Renania demilitarizată, indiferent din ce direcţie În acelaşi timp, Stresemann a refuzat să accepte garanţia Germaniei cu Polonia, pe care şi ceilalţi semnatari la rândul lor au refuzat s-o garanteze Germania a încheiat acorduri de arbitraj cu vecinii ei estici, făgăduind reglementarea paşnică a tuturor disputelor Totuşi Marea Britanie nu a fost de acord să devină garant nici pentru această promisiune În cele din urmă, Germania a acceptat să intre în Liga Naţiunilor, asumându-şi astfel obligaţia generală de rezolvare a tuturor disputelor prin mijloace paşnice, ceea ce, în teorie, includea şi graniţele nerecunoscute din est Pactul de la Locarno a fost întâmpinat cu o relativă destindere drept primul semn ce vestea o nouă ordine mondială Cei trei miniştri de externe Aristide Briand din Franţa, Austen Chamberlain din Marea Britanie şi Gustav Stresemann din Germania au primit Premiul Nobel pentru pace Însă în mijlocul atmosferei de jubilaţie nimeni nu a sesizat că oamenii de stat se eschivaseră de la discutarea problemei esenţiale; înainte de a realiza pacificarea Europei, Locarno definise limitele următorului câmp de luptă Sentimentul de linişte resimţit de democraţii după ce Germania şi-a recunoscut oficial graniţele vestice arăta cât de mari erau demoralizarea şi deruta provocate de amestecul concepţiilor noi cu cele vechi pe scena afacerilor internaţionale Căci, recunoaşterea aceasta implica fireşte că Tratatul de la Versailles, care pusese capăt unui război victorios, fusese incapabil să-i oblige pe învinşi să se conformeze termenilor de pace fixaţi de învingători şi că Germania dobândise dreptul de a respecta doar acele clauze pe care îşi propunea la rândul ei să le reafirme În acest sens, faptul că Stresemann nu voia să recunoască graniţele estice ale Germaniei era un semn de rău augur, în timp ce refuzul Marii Britanii de a garanta măcar tratatele de arbitraj a furnizat aprobarea internaţională a existenţei a două tipuri de frontiere în Europa cele acceptate de Germania şi garantate de celelalte puteri şi cele care nici nu erau acceptate de Germania, nici nu erau garantate de celelalte puteri Pentru ca situaţia să fie şi mai confuză, în Europa ajunseseră să predomine în acel moment trei tipuri de angajamente Primul consta în alianţele tradiţionale, susţinute de maşinăria convenţională a convorbirilor dintre şefii de Stat-Major şi a consultărilor politice Dat fiind că acestea nu mai erau la modă, se limitau la aranjamentele francezilor cu noile state slabe din Europa de Est alianţe în care Marea Britanie refuzase să intre În eventualitatea unei agresiuni germane în Europa de Est, Franţa avea de ales între două soluţii neconvenabile: abandonarea Poloniei şi a Cehoslovaciei sau lupta pe cont propriu, care era coşmarul ei repetat încă din 1870 şi, prin urmare, nu avea decât şanse infime să fie aleasă Al doilea strat consta în garanţiile speciale de tipul Pactului de la Locarno; evident că acestea erau apreciate drept mai puţin angajante decât alianţele oficiale, motiv pentru care nu au întâmpinat niciun fel de opoziţie în Camera Comunelor În fine, exista propriul angajament al Ligii Naţiunilor în sprijinul securităţii colective, care a fost de fapt depreciat de Locarno Asta pentru simplul fapt că, dacă securitatea colectivă era demnă de încredere, nu mai era nevoie de Locarno; dacă totuşi era nevoie de Locarno, înseamnă că Liga Naţiunilor era prin definiţie inadecvată pentru a garanta până şi securitatea membrilor ei fondatori Fiindcă nici garanţiile de tip Locarno şi nici conceptul general de securitate colectivă nu identificau un agresor potenţial, ele făceau imposibilă întocmirea unor planuri militare prealabile Şi dacă ar fi fost posibilă acţiunea militară concertată deşi nu există niciun exemplu în acest sens cât timp a fiinţat Liga maşinăria birocratică prevedea un număr interminabil de zile pentru stabilirea faptelor şi diverse alte activităţi în cadrul Ligii, grupate în categoria procedurii de conciliere Toate aceste prevederi diplomatice fără precedent sporeau neliniştea ţărilor care se considerau cele mai ameninţate Până la urmă, Italia a ajuns să garanteze frontierele de-a lungul Rinului, lucru pe care nu-l identificase niciodată în întreaga ei istorie cu obţinerea securităţii naţionale Interesul prioritar al Italiei în Pactul de la Locarno fusese obţinerea recunoaşterii ca Mare Putere După ce şi-a atins scopul, ea nu a considerat normal să-şi asume niciun fel de riscuri, fapt care avea să fie demonstrat cu prisosinţă zece ani mai târziu, când urma să se producă atacarea frontierei Rinului Pentru Marea Britanie, Locarno a însemnat primul acord în care o putere principală oferea simultan garanţii unei ţări până mai ieri aliate şi unui inamic învins, pretinzând totodată că este imparţială Locarno nu a reprezentat în primul rând o reconciliere între Franţa şi Germania, ci o confirmare a rezultatului militar al războiului recent încheiat Germania fusese învinsă în vest, dar copleşise Rusia în est La drept vorbind, Locarno a confirmat ambele rezultate şi a pus bazele asaltului final al Germaniei împotriva acordului european Salutat în 1925 drept cheia de boltă a păcii permanente, Locarno a marcat de fapt începutul sfârşitului pentru ordinea internaţională stabilită la Versailles Din acel moment, distincţia dintre învingător şi învins a devenit din ce în ce mai imprecisă o situaţie care ar fi putut fi benefică dacă de pe urma ei învingătorul ar fi dobândit un sentiment sporit al securităţii sau dacă învinsul s-ar fi împăcat cu existenţa unui acord modificat Însă nu s-a întâmplat nimic de acest gen Frustrările şi sentimentul de neputinţă al Franţei au crescut cu fiecare an, ca de altfel şi agitaţia naţionalistă din Germania Aliaţii din perioada războiului abdicaseră cu toţii de la răspunderile pe care le aveau America s-a eschivat de la rolul de arhitect al păcii, Marea Britanie a renunţat la partitura ei istorică de factor de echilibru, iar Franţa a neglijat postura de apărătoare a acordului de la Versailles Doar Stresemann, conducătorul unei Germanii învinse, a avut o politică pe termen lung şi a ştiut să-şi conducă inexorabil ţara spre centrul scenei internaţionale Singura speranţă rămasă pentru o nouă ordine mondială paşnică era ca suportul moral al acordului şi orizontul de aşteptare legat de el, ambele rezumate de lozinca „spiritului de la Locarno”, să fie mai puternice decât slăbiciunile sale structurale Contrar învăţăturilor lui Wilson, nu masele largi au promovat această nouă atmosferă, ci miniştrii de externe Chamberlain, Briand şi Stresemann din ţările ale căror suspiciuni şi rivalităţi declanşaseră războiul şi împiedicaseră consolidarea păcii Dat fiind că nu exista nicio bază geopolitică pentru ordinea de la Versailles, oamenii de stat au fost puşi în situaţia de a face apel la relaţiile lor personale ca mijloc de menţinere a acestei ordini un pas pe care nu-l mai făcuse niciunul dintre predecesori Aristocraţii care se ocupaseră de politica externă a secolului al XIX-lea aparţineau unei lumi în care inviolabilitatea era înţeleasă în acelaşi fel de toţi Între cei mai mulţi existau relaţii amiabile Cu toate acestea, ei nu credeau că relaţiile personale ar fi putut influenţa modul de evaluare a interesului naţional Acordurile nu au fost niciodată justificate de „atmosfera” pe care o generau, iar concesiile nu au avut defel scopul susţinerii unor lideri individuali care îşi exercitau mandatul Şi nici nu au existat situaţii în care aceşti conducători să-şi vorbească pe numele mic ca o modalitate de punere în lumină a relaţiilor bune dintre ei de dragul opiniei publice Stilul diplomaţiei s-a schimbat după primul război mondial Din acel moment, s-a constatat o accelerare a procesului de personalizare a relaţiilor Când a urat bun venit Germaniei în Ligă, Briand a avut grijă să elogieze calităţile lui Stresemann, care, la rândul lui, a răspuns în consecinţă În aceeaşi ordine de idei, pretinsa predilecţie personală a lui Austen Chamberlain pentru Franţa l-a determinat pe Stresemann să-şi grăbească „politica de realizări” şi să recunoască frontiera vestică a Germaniei când Chamberlain l-a înlocuit pe lordul Curzon, un diplomat de orientare progermană vizibilă, în funcţia de ministru de externe în 1924 Austen Chamberlain provenea dintr-o familie distinsă Fiu al sclipitorului şi vivacelui Joseph Chamberlain, partizan al alianţei cu Germania la începutul secolului, el era totodată fratele vitreg al lui Neville Chamberlain, cel care avea să încheie acordul de la München Ca şi tatăl său, Austen a avut o mare putere în guvernele de coaliţie ale Marii Britanii, dar, din nou ca şi tatăl său, nu a ajuns să ocupe niciodată cea mai înaltă funcţie; mai mult decât atât, a fost singurul lider al Partidului Conservator din secolul XX care nu a devenit prim-ministru Circula de altfel o remarcă muşcătoare în epocă, potrivit căreia Austen „intra de fiecare dată în joc şi pierdea fără excepţie” Harold Macmillan a declarat despre Austen Chamberlain: „Era un vorbitor bun, dar nu măreţ Era limpede, dar nu incisiv… Era respectat, dar nu temut ” Cea mai mare realizare diplomatică a lui Chamberlain a fost rolul jucat în încheierea Pactului de la Locarno Întrucât el avea reputaţia unui francofil, mergând chiar până la a afirma la un moment dat că „iubea Franţa ca pe o femeie”, Stresemann s-a temut că în felul acesta se puteau pune bazele unei alianţe franco-engleze Exact această teamă l-a determinat să declanşeze procesul prin care s-a ajuns de fapt la Locarno Privind în urmă, slăbiciunile politicii de creare a două tipuri de frontiere în Europa deveniseră evidente Însă Chamberlain a văzut în acest lucru o extindere crucială a angajamentelor strategice ale Marii Britanii, care se întindeau până la limita a ceea ce era dispusă să accepte opinia publică engleză Până la începutul secolului al XVIII-lea, frontiera de securitate a Marii Britanii fusese Canalul Pe durata secolului al XIX-lea, ea se deplasase la graniţa Ţărilor de Jos Austen Chamberlain a încercat s-o extindă spre Rin, unde, în cele din urmă, nu avea să fie sprijinită în momentul atacului declanşat de Germania în 1936 Cât despre o garantare a Poloniei, ea nu intra în vederile politicienilor englezi în 1925 Aristide Briand a fost un conducător politic clasic al celei de-a III-a Republici, începându-şi cariera ca agitator de stânga, el a ajuns membrul permanent al cabinetelor franceze ocazional ca prim-ministru, dar mult mai des ca ministru de externe (funcţie în care a servit în paisprezece guverne) Briand a recunoscut încă din start că poziţia de relativă superioritate a Franţei vizavi de Germania începuse să se erodeze şi a ajuns la concluzia că împăcarea cu Germania era cea mai bună soluţie pentru securitatea Franţei pe termen lung Mizând pe firea lui deschisă şi sociabilă, el a sperat să poată scuti Germania de cele mai împovărătoare prevederi ale Tratatului de la Versailles Politica lui Briand nu avea cum să fie populară într-o ţară devastată de armatele germane Şi nici nu e uşor de stabilit în ce măsură era vorba de o încercare a lui Briand de a pune capăt unei duşmănii seculare sau dacă nu cumva aveam de-a face cu o Realpolitik dusă în cheie reticentă În momentele de criză, francezii l-au preferat pe Poincaré, un lider dur şi auster, care a insistat asupra aplicării întocmai a acordului de la Versailles Ori de câte ori crizele deveneau prea acute – aşa cum s-a întâmplat după ocuparea regiunii Ruhr Briand ieşea din nou în faţă Problema pe care o ridica această alternanţă constantă a fost că Franţa şi-a pierdut capacitatea de a duce la bun sfârşit politica fiecăreia dintre cele două personalităţi opuse Ţara nu mai era suficient de puternică pentru a aplica politica lui Poincare, dar cu toate acestea opinia publică franceză era foarte restrictivă cu Briand, iar acesta la rândul lui nu-i putea oferi Germaniei tot ce trebuia pentru a se ajunge la reconcilierea permanentă Indiferent care ar fi fost motivul lui real, Briand a înţeles că, dacă Franţa nu urmărea concilierea, aceasta tot avea să fie realizată până la urmă prin presiunile anglo-saxone şi prin forţa crescândă a Germaniei Deşi era un adversar înfocat al Tratatului de la Versailles, Stresemann era convins că o relaxare a tensiunilor cu Franţa va grăbi revizuirea clauzelor de dezarmare şi va pune bazele unei revizuiri a graniţelor estice ale Germaniei Pe data de 27 septembrie 1926, Briand şi Stresemann s-au întâlnit în pitorescul sat Thoiry, în Munţii Jura din Franţa, la mică distanţă de Geneva Germania tocmai fusese admisă în Liga Naţiunilor şi fusese întâmpinată printr-un discurs cald, personal şi elocvent pe care-l ţinuse Briand În această atmosferă emoţionantă, cei doi oameni de stat au elaborat un acord menit să pună capăt războiului şi consecinţelor sale o dată pentru totdeauna Franţa se obliga să retrocedeze regiunea Saar fără plebiscitul prevăzut în clauzele Tratatului de la Versailles Trupele franceze se angajau să evacueze Renania în interval de un an, iar Comisia Militară Interaliată de Control avea să fie retrasă din Germania În schimb, Germania se obliga să plătească trei sute de milioane de mărci pentru minele din Saar, să grăbească plata Dawes De fapt, Briand nu făcea altceva decât să negocieze toate clauzele ingrate redactate la Versailles în schimbul ajutorului pentru refacerea economică a Franţei Acordul a demonstrat că cele două părţi nu porneau de pe aceeaşi poziţie de negociere Câştigurile Germaniei erau permanente şi irevocabile; avantajele Franţei erau contribuţii financiare limitate în timp şi care reluau, într-o anumită măsură, promisiunile făcute anterior de Germania Acordul a avut de întâmpinat obstacole serioase în ambele capitale Naţionaliştii germani s-au opus cu violenţă oricărei forme de cooperare cu sistemul de la Versailles, indiferent cât de avantajoase ar fi fost condiţiile, în vreme ce Briand a fost acuzat că dădea cu piciorul zonei-tampon a Renaniei Au existat şi alte probleme, legate îndeosebi de problema obligaţiunilor emise pentru finanţarea cheltuielilor suplimentare ale Germaniei Pe 11 noiembrie, Briand a întrerupt brusc convorbirile, declarând că „realizarea promptă a ideii care a prins contur la Thoiry fusese năruită de obstacole de ordin tehnic ” Aceasta a fost ultima încercare de realizare a unui acord general între Franţa şi Germania în perioada interbelică Încă nu e clar dacă încheierea şi aplicarea lui ar fi contat decisiv Fiindcă întrebarea esenţială pe care a ridicat-o diplomaţia reunită la Locarno a rămas în picioare – concilierea va determina Germania să accepte ordinea internaţională de la Versailles sau îi va accelera capacitatea de a o ameninţa? După Locarno, această chestiune a fost discutată din ce în ce mai des Marea Britanie era convinsă că singura cale practică de urmat era concilierea America era de părere că această conciliere era şi un imperativ moral Din moment ce analizele strategice sau geopolitice nu mai erau la modă, naţiunile vorbeau despre pace deşi aveau păreri total diferite despre acest concept A urmat o revărsare de tratate care afumau principii generale şi apeluri pe adresa Ligii parţial din convingere, parţial din cauza epuizării şi parţial din dorinţa evitării realităţilor geopolitice incomode Perioada post-Locarno a consfinţit retragerea pas cu pas a Franţei din acordul de la Versailles – contrar propriei voinţe – în ciuda presiunilor constante pe care le-au făcut englezii (şi americanii) pentru a merge înainte După Locarno, capitalul în cea mai mare parte american a intrat masiv în Germania, accelerând modernizarea industriei sale Comisia Militară Interaliată de Control, care fusese creată pentru supravegherea dezarmării Germaniei, a fost desfiinţată în iar funcţiile sale au fost preluate de Liga Naţiunilor, care însă nu avea niciun mijloc de verificare a modului cum erau respectate clauzele de dezarmare Reînarmarea secretă a Germaniei şi-a mărit ritmul Deja în 1920 ministrul industriei, Walther Rathenau, îi consolase pe ofiţerii germani cu argumentul că prevederile de la Versailles legate de dezafectarea armamentului greu al Germaniei aveau să afecteze în primul rând acele arme care oricum ar fi fost depăşite în scurt timp În plus, el a afirmat că nimic nu putea împiedica cercetările în domeniul armelor modeme sau crearea unei capacităţi industriale de natură să le producă într-un interval de timp scurt Asistând la nişte manevre militare în 1926, la scurt timp după ratificarea Pactului de la Locarno şi în perioada când Briand şi Stresemann se întâlneau la Thoiry, feldmareşalul von Hindenburg, comandantul armatei germane pe durata ultimilor trei ani de război şi recent alesul preşedinte al Germaniei, a spus: „Am văzut astăzi că spiritul şi pregătirea tradiţională specifice armatei germane au fost menţinute ” Dacă lucrurile stăteau într-adevăr aşa, securitatea Franţei avea să fie periclitată de îndată ce restricţiile asupra armatei germane vor fi fost ridicate Pe măsură ce problema dezarmării a ajuns o preocupare principală a diplomaţiei internaţionale, ameninţarea armelor s-a profilat din ce în ce mai aproape Solicitând egalitate politică, Germania crea cu atenţie cadrul psihologic necesar pentru a insista ulterior în favoarea parităţii militare Franţa a refuzat să se dezarmeze dacă nu obţinea garanţii suplimentare de securitate Marea Britanie, singura ţară în măsură să le ofere, nu a acceptat să garanteze acordul oriental şi nu a fost dispusă să meargă dincolo de prevederile Pactului de la Locarno pentru garantarea acordului occidental, subliniind astfel faptul că Locarno avea un grad de angajare inferior unei alianţe propriu-zise Ca să evite sau măcar să amâne ziua egalităţii oficiale a Germaniei cu ceilalţi, Franţa a început să practice jocul de-a criteriile reducerii armamentului, în conformitate cu punctul de vedere al experţilor în problema dezarmării care lucrau în cadrul Ligii Naţiunilor Ea a prezentat un raport Comisiei Pregătitoare a Ligii, în care a pus în relaţie forţa concretă cu forţa potenţială, resursele instruite cu tendinţele demografice şi armele existente cu ritmul schimbărilor tehnologice, însă niciuna dintre aceste teorii frumos articulate nu a putut evita chestiunea-cheie, şi anume că, în condiţiile unui nivel egal de înarmare, indiferent cât de scăzut ar fi fost acesta, securitatea Franţei era în primejdie datorită potenţialului de mobilizare superior al Germaniei Cu cât mai mult părea Franţa să accepte premisele Comisiei pregătitoare, cu atât mai mare era presiunea la care se supunea pe sine În cele din urmă, diverse manevre franceze au avut ca prim efect întărirea convingerii anglo-saxonilor că Franţa era adevăratul obstacol în calea dezarmării şi în consecinţă şi a păcii Punctul culminant al dilemei franceze era că, după Locarno, Franţa nu mai era în situaţia de a-şi urmări convingerile şi trebuia să accepte doar o domolire a temerilor Politica franceză a devenit reactivă şi defensivă Edificatoare pentru această stare de spirit a fost decizia Franţei de a începe ridicarea Liniei Maginot la doar doi ani după Locarno într-o perioadă când Germania încă era dezarmată, iar independenţa noilor state din Europa de Est depindea de capacitatea Franţei de a le veni în ajutor În eventualitatea unei agresiuni germane, Europa de Est putea fi salvată dacă Franţa adopta o strategie ofensivă axată pe folosirea Renaniei demilitarizate ca ostatic Cu toate acestea, Linia Maginot arăta că Franţa avea de gând să ocupe poziţii defensive între propriile graniţe, dând prin urmare undă verde Germaniei să acţioneze după bunul plac în est Strategiile politice şi cele militare franceze pierduseră cadenţa Conducătorii derutaţi au tendinţa să confunde manevrele din sfera imaginii publice cu simţul direcţiei Animat de dorinţa de a se spune despre el că nu stătea cu mâinile în sân, Briand s-a folosit de aniversarea a zece ani de la intrarea Americii în război pentru a prezenta, în iunie 1927, un proiect de tratat la Washington, în care cele două guverne denunţau ideea războiului dintre ele şi cădeau de acord să-şi rezolve toate disputele pe cale paşnică Secretarul de stat american, Frank B Kellogg, efectiv nu a ştiut ce reacţie să adopte în faţa unui document prin care se renunţa la ceva de care nu se temea nimeni şi se oferea ceva subînţeles de toată lumea Apropierea anului electoral 1928 l-a ajutat pe Kellogg să ia o decizie; „pacea” era un concept popular, iar proiectul de tratat al lui Briand avea avantajul că nu putea declanşa niciun fel de consecinţe practice La începutul anului 1928, secretarul de stat Kellogg a pus capăt tăcerii şi a acceptat proiectul de tratat Însă el a mers cu un pas înaintea lui Briand, propunând ca renunţarea la război să includă cât mai multe naţiuni cu putinţă Oferta lui s-a dovedit pe cât de lipsită de conţinut, pe atât de irezistibilă Pe 28 august a fost semnat de către cincisprezece naţiuni, cu surle şi trâmbiţe, Pactul de la Paris (mai cunoscut drept Pactul Kellogg-Briand), prin care se denunţa războiul ca instrument al politicii naţionale Acordul a fost ratificat rapid de aproape toate ţările din lume, inclusiv de Germania, Japonia şi Italia, naţiunile ale căror agresiuni aveau să întunece deceniul următor Nici nu s-a semnat bine Pactul şi oamenii de stat din lume au început să cadă pe gânduri Franţa a adus modificări la propunerea iniţială, introducând o clauză de legalizare a războaielor de autoapărare şi a celor duse pentru onoarea obligaţiilor impuse de statutul Ligii, de Pactul de la Locarno şi de toate alianţele încheiate de Franţa Iniţiativa a readus lucrurile în punctul zero, întrucât excepţiile acopereau practic toate cazurile ce puteau fi concepute După aceea, Marea Britanie a insistat asupra libertăţii de acţiune care să-i permită apărarea propriului imperiu Rezervele Americii au fost cele mai ample dintre toate; Statele unite au invocat Doctrina Monroe, dreptul la autoapărare sau legitimă apărare, precum şi prevederea că fiecare naţiune trebuia să fie singurul judecător al cerinţelor pe care le reclama legitima apărare Menţionând toate aceste fisuri, Statele Unite au respins pe de altă parte participarea în orice activitate de constrângere Apărând în faţa Comisiei pentru Relaţii Externe a Senatului câteva luni mai târziu, Kellogg a prezentat extraordinara teorie că Statele Unite nu erau obligate în niciun fel de prevederile Pactului să ajute victimele agresiunii, întrucât o asemenea agresiune ar fi demonstrat singură că Pactul respectiv fusese deja abrogat „Să presupunem că o altă naţiune încalcă acest tratat; de ce-ar trebui să ne intereseze pe noi?” a întrebat senatorul Walsh din Montana „Nu văd absolut niciun motiv”, a răspuns secretarul de stat  Kellogg redusese tratatul la o simplă tautologie potrivit căreia Pactul de la Paris ajuta la menţinerea păcii atâta timp cât pacea era menţinută Războiul era interzis în toate împrejurările, cu excepţia celor care puteau fi prevăzute În acest caz, nu ne mai miră afirmaţia lui D W Brogan despre Pactul Kellogg-Briand: „Statele Unite, care aboliseră răul băuturii prin al Optsprezecelea Amendament, au invitat lumea să abolească războiul pe bază de promisiuni Lumea, care nu îndrăznea să creadă sau să pună la îndoială, s-a conformat ” Până la urmă, ideea originală a lui Briand a fost transformată de aliaţii lui de până atunci într-o nouă modalitate de a face presiuni chiar asupra Franţei Aşa se face că a circulat din ce în ce mai des ideea că, o dată scos războiul în afara legii, Franţa avea obligaţia să-şi accelereze propria dezarmare Pentru a simboliza era bunăvoinţei, aliaţii au pus capăt ocupaţiei Renaniei în 1928, cu cinci ani mai devreme decât era prevăzut Tot atunci, Austen Chamberlain a declarat că, din punctul de vedere al Marii Britanii, graniţa dintre Polonia şi Germania putea şi trebuia să fie modificată, cu condiţia ca germanii să procedeze într-un mod civilizat: Dacă ea [Germania] intră în Ligă şi îşi joacă rolul acolo într-un spirit amical şi conciliator, cred sincer că peste un număr de ani va ajunge în situaţia ca sprijinul ei economic şi comercial să fie atât de necesar, iar prietenia ei politică să fie atât de dorită de Polonia, încât va reuşi, fără să fie nevoită să recurgă la mecanismele Ligii, să încheie un acord de prietenie direct cu polonezii… Dacă s-ar putea face ceva ca opinia publică şi presa germană să nu mai vorbească atât de mult despre frontierele estice, s-ar putea ajunge mai repede la o soluţie  Stresemann s-a folosit cu abilitate de intrarea Germaniei în Ligă atât ca să-şi reafirme opţiunea pentru Uniunea Sovietică, aşa cum avea de gând, cât şi ca să-şi intensifice presiunile asupra Franţei în privinţa parităţii în domeniul armamentului De pildă, Stresemann a solicitat o dispensă, care i s-a acordat, în vederea neparticipării Germaniei la forţa de constrângere necesară pentru aplicarea prevederilor din Carta Ligii (articolul 16), pe motivul că o Germanie dezarmată nu era în situaţia de a risca sancţiuni După aceea, imitând moda lansată de Bismarck, Stresemann a anunţat Moscova că formulase acea cerere de scutire datorită reticenţei Germaniei de a intra în orice coaliţie antisovietică Moscova a înţeles aluzia La un an după Locarno, în aprilie 1926, la Berlin s-a semnat un tratat de neutralitate între Uniunea Sovietică şi Germania Fiecare parte s-a angajat să rămână neutră dacă era atacată cealaltă De asemenea, fiecare a acceptat să nu intre în nicio combinaţie politică şi în niciun boicot economic îndreptat împotriva celuilalt, iar asta, teoretic cel puţin, indiferent de cauze În realitate, asta însemna că cele două ţări se excludeau reciproc de la aplicarea securităţii colective Iar Germania se eschivase deja de la sancţiuni din partea oricui altcuiva Berlinul şi Moscova erau unite în ostilitatea faţă de Polonia, aşa cum i-a spus cancelarul german Wirth ambasadorului său la Moscova, Ulrich von Brockdorff-Rantzau: „Dă-mi voie să-ţi spun un lucru sincer Polonia trebuie eliminată… N-o să închei niciun acord care să întărească Polonia ” Cu toate acestea, liderii francezi şi îndeosebi Briand au ajuns la concluzia că politica de împlinire rămânea singura opţiune realistă a Franţei În cazul în care cele mai negre temeri ale Franţei s-ar fi adeverit, iar Germania ar fi revenit la o poziţie agresivă, cu siguranţă că speranţele de obţinere până la urmă a sprijinului englez şi de păstrare a bunăvoinţei americanilor ar fi fost periclitate dacă Franţa ar fi putut fi învinovăţită de ruinarea concilierii Treptat, centrul de greutate al Europei s-a deplasat spre Berlin Ca un fapt uimitor, cel puţin dacă privim retrospectiv, în tot acest timp poziţia lui Stresemann la el în ţară cunoscuse o evidentă degradare Atitudinea naţionalistă predominantă putea fi observată în reacţia la adresa aşa-numitului Plan Young, pe care aliaţii îl propuseseră după ieşirea din vigoare în 1929 a Planului Dawes care fusese aplicat pe durata a cinci ani Planul Young reducea şi mai mult despăgubirile plătibile de Germania şi fixa o dată-limită pentru onorarea lor, chiar dacă data respectivă era îndepărtată În 1924, Planul Dawes fusese adoptat cu sprijinul conservatorilor germani; în 1929, Planul Young, care oferea condiţii considerabil mai bune, a fost atacat violent de conservatorii germani care erau susţinuţi de Partidul Nazist aflat în ascensiune şi de comunişti El a fost în cele din urmă aprobat în Reichstag, dar cu o diferenţă de doar douăzeci de voturi Timp de câţiva ani, mult trâmbiţatul spirit de la Locarno reprezentase aspiraţia spre bunăvoinţă a fostelor adversare din primul război mondial Însă în germană cuvântul „spirit” este totodată un sinonim pentru „stafie”, aşa că la sfârşitul deceniului devenise deja o glumă la modă în cercurile naţionaliste referirea la „stafia” de la Locarno Această atitudine cinică faţă de anexa acordului asupra ordinii internaţionale stabilite la Versailles a existat chiar şi în zilele de glorie ale refacerii economice germane, înainte ca Marea criză să fi radicalizat iremediabil politica acestei ţări Stresemann a murit pe 3 octombrie 1929 El s-a dovedit de neînlocuit, fiindcă Germania nu a avut niciun alt lider care să posede un talent sau o subtilitate comparabilă şi în primul rând fiindcă reabilitarea Germaniei şi pacificarea Europei se datoraseră în mare parte încrederii pe care o aveau puterile occidentale în personalitatea lui Pentru o destul de bună bucată de timp, ideea care a circulat cel mai des a fost aceea că Stresemann întruchipase profilul deplin al „bunului european” În acest sens, el a fost considerat un precursor al marelui Konrad Adenauer, care a recunoscut că de fapt Franţa şi Germania aveau un destin comun, în ciuda rivalităţilor lor istorice Cu toate acestea, când documentele aflate în posesia lui Stresemann au devenit accesibile, ele au părut să contrazică imaginea benignă pe care şi-o formase lumea despre el Ele au dezvăluit un practicant calculat al conceptului de Realpolitik care a urmărit interesele tradiţionale germane cu o insistenţă de nestăvilit Pentru Stresemann, aceste interese au fost cât se poate de clare: să redea Germaniei statutul de dinainte de 1914, să o scape de poverile financiare ale despăgubirilor, să o facă să atingă paritatea militară cu Franţa şi Marea Britanie, să-i revizuiască graniţa de est şi să realizeze unirea Germaniei cu Austria (Anschluss) Edgar Stem-Rubarth, unul dintre aghiotanţii lui Stresemann, a descris obiectivele şefului său după cum urmează: Ultima speranţă a lui Stresemann, aşa cum mi-a mărturisit-o, a fost: să elibereze Renania, să recupereze Eupen-Malmedy şi Saar-ul, să perfecteze anexarea Austriei şi să obţină, sub mandat sau altfel, o colonie africană unde puteau fi găsite materiile prime tropicale de bază şi unde se putea crea un debuşeu pentru surplusul de energie al generaţiei mai tinere  Prin urmare, e clar că Stresemann nu a fost un „bun european” în accepţia de după al doilea război mondial, mai ales că pe atunci nici nu exista un asemenea criteriu Majoritatea oamenilor de stat occidentali au fost de acord cu el că Tratatul de la Versailles avea nevoie de o revizuire, îndeosebi în părţile referitoare la est, şi că Locarno fusese doar o etapă a acestui proces Bineînţeles că pentru Franţa era extrem de delicat să aibă de-a face cu o Germanie care îşi recăpăta energiile după un război în care tocmai le risipise Totuşi, era vorba în acest caz şi de o reflectare a noii distribuiri a puterii Stresemann a înţeles că, în ciuda limitelor impuse de Tratatul de la Versailles, Germania era potenţial cea mai puternică naţiune din Europa Din această evaluare el a tras concluzia demnă de Realpolitik că i se oferise şansa de a reconstrui ţara cel puţin la nivelul de dinainte de 1914 şi probabil chiar la unul superior Cu toate acestea, spre deosebire de criticii lui naţionalişti şi contrar tendinţelor afirmate de nazişti Stresemann s-a bizuit pe răbdare, pe compromis şi pe consensul european ca să-şi îndeplinească obiectivele Agilitatea mintală i-a permis să negocieze concesii pe hârtie mai cu seamă în chestiunea delicată şi totodată simbolică a despăgubirilor în schimbul încheierii ocupării militare a Germaniei şi al perspectivei unor modificări pe termen lung care aveau să plaseze neîndoielnic ţara lui într-o poziţie din ce în ce mai importantă, până când avea să devină privotul întregului continent Totuşi, spre deosebire de naţionaliştii germani, el nu a considerat că era necesară o revizuire violentă a acordului de la Versailles Prilejul pe care l-a avut Stresemann de a duce o politică articulată pe o viziune a fost posibil datorită potenţialului şi resurselor Germaniei Războiul nu decimase forţa Germaniei, iar acordul de la Versailles îi consolidase poziţia geopolitică Nici măcar o înfrângere mult mai grea în al doilea război mondial nu avea să diminueze influenţa acestei ţări în Europa Decât să-l considerăm pe Stresemann un precursor al atacurilor naziste împotriva valorilor occidentale, ar fi mult mai corect să percepem excesele naziste ca pe o întrerupere a drumului nu foarte scurt şi mai mult ca sigur paşnic pe care l-a făcut Stresemann ca să confere un rol decisiv ţării lui în Europa În timp, s-ar fi putut ca tactica să se transforme pentru Stresemann în strategie, iar tertipurile în convingeri Mai aproape de zilele noastre, motivul original al apropierii preşedintelui Sadat de Israel a fost cu siguranţă subminarea imaginii Occidentului despre firea belicoasă a arabilor şi plasarea Israelului într-o poziţie defensivă în plan psihologic Ca şi Stresemann, Sadat a încercat să creeze o falie între inamicul lui şi prietenii acestuia Prin îndeplinirea solicitărilor rezonabile ale Israelului, el a sperat să înmoaie refuzul acestuia de a retroceda teritoriile arabe, îndeosebi pe cele egiptene Dar, pe măsura trecerii timpului, Sadat s-a transformat efectiv într-un apostol al păcii şi un tămăduitor al cicatricelor provocate de diversele neînţelegeri din lume, deşi e posibil ca la început aceasta să fi fost o simplă poză Cu timpul însă, urmărirea păcii şi a concilierii au încetat să fie pentru Sedat instrumente ale interesului naţional şi s-au transformat în valori intrinseci Oare se îndrepta şi Stresemann pe un drum asemănător? Moartea lui a făcut ca această posibilitate să rămână una dintre enigmele nedezlegate ale istoriei În momentul morţii lui Stresemann, chestiunea despăgubirilor era pe punctul de a fi rezolvată, iar graniţa vestică a Germaniei fusese fixată Germania a rămas revizionistă cu privire la frontierele ei estice şi la prevederile Tratatului de la Versailles legate de dezarmare Încercarea de a face presiuni asupra Germaniei prin ocuparea teritoriului ei dăduse greş, iar abordarea modificată, în spiritul securităţii colective, a Pactului de la Locarno încă nu îi atenuase pretenţiile în domeniul parităţii La ora aceasta, oamenii de stat din Europa se refugiau într-o angajare totală pentru dezarmare, văzând în ea cea mai bună şansă de menţinere a păcii Între timp, noţiunea că Germania avea dreptul la paritate prinsese rădăcini în mintea englezilor Chiar la începutul mandatului său, în 1924, prim-ministrul laburist Ramsay MacDonald declarase că dezarmarea era principala lui preocupare În cursul celui de-al doilea mandat, care a început în 1929, el a oprit construcţia unei baze navale la Singapore, precum şi construirea unor noi crucişătoare şi submarine În 1932, guvernul său a anunţat un moratoriu asupra construcţiei de avioane Principalul consilier al lui MacDonald pe această problemă, Philip Noel-Baker, a declarat că doar dezarmarea putea să împiedice un alt război Incompatibilitatea fundamentală dintre paritatea Germaniei şi securitatea Franţei a rămas totuşi fără răspuns, poate pentru simplul fapt că era irezolvabilă În 1932, cu un an înainte de venirea la putere a lui Hitler, prim-ministrul francez Edouard Herriot a prezis: „Nu îmi fac iluzii Sunt convins că Germania vrea să se reînarmeze… Ne găsim într-un punct de cotitură a istoriei Până acum Germania a practicat o politică de supunere… Acum însă a început să ducă o politică pozitivă Mâine ea se va transforma într-o politică a revendicărilor teritoriale ” Cel mai remarcabil aspect al acestei declaraţii a fost tonul ei pasiv, resemnat Herriot nu a spus nimic despre armata franceză, care încă era cea mai mare din Europa, despre Renania, demilitarizată conform Pactului de la Locarno, despre o Germanie care încă era dezarmată sau despre răspunderea Franţei faţă de securitatea Europei de Est Nefiind dispusă să lupte pentru propriile convingeri, Franţa îşi aştepta cuminte destinul Marea Britanie vedea lucrurile care aveau loc pe continent dintr-o altă perspectivă Vrând să împace Germania, ea a efectuat presiuni permanente asupra Franţei ca să accepte paritatea cu Germania în domeniul armamentului În general, experţii pe problemele de armament ştiu ca nimeni altcineva să producă proiecte care acoperă aspectul oficial al chestiunilor legate de securitate fără a aborda miezul problemei Astfel, specialiştii englezi au elaborat o propunere prin care se garanta paritatea Germaniei, însă fără a se permite recrutarea, punând astfel într-o postură favorizată din punct de vedere teoretic numărul mai mare de militari instruiţi şi în rezervă de care dispunea Franţa (ca şi cum, dacă tot ajunsese până aici, Germania n-ar fi putut găsi o metodă prin care să eludeze această restricţie, altminteri minoră) În acelaşi an fatidic de dinainte de venirea la putere a lui Hitler, guvernul democratic german a considerat că era suficient de solid motivat pentru a părăsi Conferinţa pentru dezarmare, în semn de protest faţă de ceea ce chiar el a numit discriminarea practicată de francezi Membrii lui au fost aduşi până la urmă înapoi la masa tratativelor, promiţându-li-se „egalitatea de drepturi într-un sistem care va oferi siguranţă pentru toate naţiunile”, o formulă ambiguă, în care se amesteca dreptul teoretic la paritate cu prevederi „de securitate” care îl făceau extrem de greu de respectat Opinia publică trecuse însă dincolo de asemenea subtilităţi Ziarul de stânga New Statesman a caracterizat această formulă drept „o recunoaştere vagă a principiului egalităţii între state” La capătul opus al spectrului politic englez, Times s-a referit aprobator la „îndreptarea oportună a inegalităţii”  Cu toate acestea, formula „egalităţii în cadrul unui sistem de securitate” era o contradicţie în termeni Franţa nu mai era suficient de puternică pentru a se apăra împotriva Germaniei, în timp ce Marea Britanie continua să refuze o alianţă militară cu Franţa, care ar fi putut stabili o relativă aproximare a egalităţii geopolitice (deşi, luând în calcul experienţa războiului, până şi acest lucru era discutabil) Deşi insista să definească egalitatea în perspectiva pur formală a încetării tratamentului discriminator care era aplicat Germaniei, Anglia nu a suflat o vorbă despre impactul unei asemenea egalităţi asupra echilibrului european În 1932, exasperat, prim-ministrul MacDonald i-a spus ministrului francez de externe Paul-Boncour: „Pretenţiile Franţei au creat întotdeauna dificultăţi când au vizat asumarea unor obligaţii suplimentare de către Marea Britanie, iar în acest moment nici nu poate fi vorba de aşa ceva ” Acest impas demoralizator a continuat până în octombrie 1933, când Hitler a părăsit sala în care se ţineau negocierile legate de dezarmare După un deceniu în care diplomaţia se concentrase asupra Europei, Japonia a fost cea care a demonstrat într-un mod suprinzător cât de găunoase erau securitatea colectivă şi chiar Liga însăşi, transformând anii ’30 într-un deceniu al violenţelor din ce în ce mai mari În 1931, forţele japoneze au ocupat Manciuria, care aparţinea legal Chinei, deşi autoritatea guvernului central chinez nu mai operase acolo de ani buni O intervenţie atât de amplă nu mai avusese loc de la înfiinţarea Ligii Însă Liga nu avea un mecanism de constrângere nici măcar pentru sancţiunile economice prevăzute în articolul 16 În ezitările sale, Liga a ilustrat dilema fundamentală a securităţii colective: nicio ţară nu era pregătită să ducă un război împotriva Japoniei (şi nici nu era în situaţia de a face aşa ceva fără participarea americanilor, întrucât flota japoneză domina mările Asiei) Chiar dacă ar fi existat un mecanism de aplicare a sancţiunilor economice, nicio ţară nu era dispusă să blocheze comerţul cu Japonia în plină perioadă de criză Pe de altă parte însă, nicio ţară nu voia să accepte ocuparea Manciuriei Niciunul dintre membrii Ligii nu a ştiut cum să surmonteze aceste obstacole şi cum să rezolve contradicţiile provocate de însăşi existenţa Ligii În cele din urmă, s-a pus la punct un mecanism care însă nu făcea nimic concret El a luat forma unei misiuni de cercetare procedura standard a diplomaţilor care dau de înţeles că rezultatul dorit este inacţiunea Pentru comisiile de acest tip e nevoie de timp ca să se înfiinţeze, să efectueze studii şi să ajungă la consens moment în care, cu puţin noroc, problema nu mai este de actualitate Japonia avea o atât de mare încredere în acest sistem, încât a fost prima care a recomandat efectuarea unui asemenea studiu Organismul cunoscut ulterior drept Comisia Lytton a raportat că Japonia avea pretenţii justificate, dar greşise fiindcă nu epuizase metodele paşnice de redresare şi de rezolvare a problemei Acest reproş blând pentru vina de a fi ocupat un teritoriu mai mare decât ţara ocupatoare a fost prea mult pentru Japonia, care a răspuns retrăgându-se din Liga Naţiunilor A fost primul pas pe calea prăbuşirii întregii instituţii În Europa, întregul incident a fost tratat ca un soi de aberaţie proprie continentelor îndepărtate Convorbirile despre dezarmare au continuat ca şi cum nu ar fi existat nicio criză a Manciuriei, transformând dezbaterile despre securitate şi paritate într-un ceremonial de amorul artei Pe urmă însă, pe 30 ianuarie 1933, Hitler a ajuns la putere în Germania şi a demonstrat că sistemul de la Versailles fusese într-adevăr un castel construit din cărţi de joc CAPITOLUL 12 Sfârşitul iluziei: Hitler şi distrugerea ordinii de la Versailles  Instalarea lui Hitler la putere a marcat una dintre cele mai mari calamităţi din istoria lumii Dacă n-ar fi fost el, poate că prăbuşirea castelului din cărţi de joc ce reprezenta ordinea internaţională stabilită la Versailles ar fi avut loc într-un mod paşnic sau cel puţin necatastrofal Faptul că Germania avea să devină în urma acestui proces naţiunea cea mai puternică de pe continent era inevitabil; interminabilul măcel şi jalea pe care le-a dezlănţuit au fost opera unei singure personalităţi demonice Hitler şi-a datorat ascensiunea stilului său oratoric Spre deosebire de ceilalţi conducători revoluţionari, el era un aventurier politic solitar, care nu reprezenta nicio şcoală de gândire politică importantă Filosofia lui, redată în Mein Kampf, se întindea de la banal la fantastic şi consta în popularizarea cosmetizată a discursului radical şi convenţional al dreptei Pe cont propriu, această filosofie nu ar fi putut sub nicio formă să lanseze un curent intelectual care să culmineze într-o revoluţie, aşa cum se întâmplase cu Das Kapital al lui Marx sau cu operele filosofilor din secolul al XVIII-lea Abilitatea demagogică l-a propulsat pe Hitler la conducerea Germaniei şi a rămas principala lui armă pe întreaga durată a carierei Dispunând de instinctele unui proscris şi având un ochi infailibil în sesizarea slăbiciunilor psihologice, el şi-a vânat adversarii până când i-a adus în poziţia cea mai dezavantajoasă cu putinţă, iar aceştia, complet demoralizaţi, s-au declarat gata să-i accepte dominaţia În plan internaţional, Hitler a exploatat fără scrupule conştiinţele vinovate ale democraţiilor în legătură cu Tratatul de la Versailles Ca şef al guvernului, Hitler a operat mai degrabă din instinct decât în urma unui demers analitic Considerându-se un artist, el se opunea obiceiurilor sedentare, aflându-se permanent în mişcare Îi displăcea Berlinul şi îşi găsea liniştea într-un loc de refugiu din Bavaria, unde stătea luni în şir ca să se refacă, însă până şi acolo se plictisea repede Dat fiind că dispreţuia lucrul organizat, iar miniştrii lui reuşeau să ajungă foarte greu la el, politica pe care o ducea era una în salturi Toate problemele aflate în consonanţă cu perioadele lui de activitate frenetică erau rezolvate fără tăgadă; tot ceea ce reclama un efort susţinut în timp era amânat la nesfârşit Esenţa demagogiei constă în capacitatea de a distila şi a topi într-un singur flux emoţiile şi frustrările Proslăvirea acestei capacităţi şi obţinerea unei relaţii hipnotice şi cvasisenzuale cu anturajul şi în general cu opinia publică au devenit specialităţile lui Hitler Dincolo de hotarele ţării, el a repurtat succese mai mari când lumea a crezut că urmărea o serie de obiective normale, limitate Toate marile lui triumfuri în planul politicii externe au avut loc în primii cinci ani ai stăpânirii sale, între 1933 şi 1938, şi au pornit de la presupunerea victimelor lui, potrivit căreia scopul său era împăcarea sistemului de la Versailles cu principiile pe care le promova Imediat după ce Hitler a abandonat poza de justiţiar, credibilitatea lui a dispărut Recursul la cuceriri de dragul cuceririlor l-a făcut până la urmă să piardă contactul cu realitatea Mai existau din când în când momente de intuiţie salutară, ca de pildă în dirijarea campaniei împotriva Franţei din 1940 şi în refuzul de a permite retragerea din faţa Moscovei din 1941, care mai mult ca sigur că ar fi provocat prăbuşirea armatei germane Cu toate acestea, experienţa de la care a pornit totul pentru Hitler pare să fi fost înfrângerea Germaniei în primul război mondial El a povestit până la saturaţie cum a aflat pentru prima dată vestea în timp ce era ţintuit într-un pat dintr-un spital militar, pe jumătate orbit din cauza iperitei Punând prăbuşirea Germaniei pe seama trădării, a unei conspiraţii a evreilor şi a lipsei de voinţă, Hitler avea să insiste până la sfârşitul vieţii că Germania putea fi învinsă doar de ea însăşi, nu de străini Acest mod de a gândi a transformat înfrângerea din 1918 într-un caz de trădare, în vreme ce eşecul liderilor germani de a lupta până la capăt a devenit una dintre marotele retoricii obsesive şi a discursurilor paralizante pe care le-a ţinut Hitler Hitler a părut întotdeauna ciudat de neîmplinit de propriile victorii; până la urmă, el a dat impresia că putea să-şi conştientizeze imaginea învingându-şi prăbuşirea iminentă printr-o voinţă colosală E posibil ca psihologii să descopere aici o explicaţie pentru felul cum a purtat războiul într-o manieră ce părea lipsită de orizont strategic sau politic, până când resursele Germaniei erau secătuite, iar el putea în cele din urmă fără să cedeze să se împlinească sfidând lumea dintr-un adăpost aflat în capitala încercuită a unei ţări aproape integral ocupate Abilitatea demagogică şi egocentrismul maniacal erau două feţe ale aceleiaşi monede Hitler era incapabil să poarte o discuţie normală şi fie că se lansa în monologuri interminabile, fie că se cufunda într-o tăcere plictisită când un alt interlocutor izbutea să ia cuvântul ba chiar se întâmpla ca uneori să aţipească  El avea obiceiul să explice ascensiunea (ce-i drept, aproape miraculoasă) din periferia Vienei la conducerea necontestată a Germaniei prin însuşiri pe care nu le mai poseda niciunul dintre contemporani În acest fel, toate convorbirile la masa tratativelor ajunseseră la un moment dat să includă litania ucigătoare a sosirii lui la putere, aşa cum stau mărturie transcrierile discipolilor  Egocentrismul lui Hitler a avut şi consecinţe mult mai grave, chiar fatale El reuşise nu doar să se convingă pe el, ci ceea ce era mai semnificativ să-şi convingă şi anturajul că, dat fiind că facultăţile lui erau atât de deosebite, toate scopurile propuse trebuiau îndeplinite în timpul vieţii sale Cum însă, pornind de la datele referitoare la propria familie, Hitler apreciase că va avea o durată de viaţă relativ scurtă, el n-a reuşit niciodată să lase timp izbânzilor sale să se împlinească şi a vrut mereu mai mult, conform unui orar fixat în funcţie de modul în care îşi evaluase forţa fizică Istoria nu mai oferă un alt exemplu al unui război important care să fi fost declanşat din cauza unei fişe clinice În ultimă analiză, se poate spune că surprinzătoarele succese de început ale lui Hitler au dus la o recoltă din ce în ce mai mare de şanse fructificabile, create chiar de politica acelor predecesori pe care personal îi dispreţuia, cum ar fi de pildă Stresemann Ca şi Pacea westfalică, Tratatul de la Versailles a făcut ca un stat puternic să fie lăsat să se confrunte cu câteva state mult mai mici şi neprotejate, situate la frontiera estică a primului Totuşi, diferenţa a fost că, dacă în cazul Păcii westfalice acest lucru fusese intenţionat, la Versailles situaţia era cu totul alta Versailles şi Locarno neteziseră de fapt drumul Germaniei spre Europa de Est, unde, în timp, o conducere germană răbdătoare va obţine o poziţie dominatoare prin mijloace paşnice sau eventual va ajunge să-i fie oferită această poziţie chiar de către ţările occidentale Însă megalomania incontrolabilă a lui Hitler a transformat ceea ce ar fi putut fi o evoluţie paşnică într-un război mondial La început, adevărata fire a lui Hitler a fost camuflată de aparenta lui banalitate Nici instituţiile germane şi nici cele din vestul Europei nu au crezut că avea efectiv de gând să răstoarne ordinea existentă, deşi el avea grijă să-şi anunţe destul de des intenţiile Agasaţi de hărţuielile unui Partid Nazist din ce în ce mai puternic, demoralizaţi de criză şi de haosul politic, conducătorii conservatori ai Germaniei l-au numit pe Hitler cancelar şi au încercat să-şi procure o poliţă de asigurare înconjurându-l de o serie de conservatori respectabili (în primul cabinet al lui Hitler, cel din 30 ianuarie 1930, au existat doar trei membri ai Partidului Nazist) Cu toate acestea, Hitler nu bătuse atâta drum ca să se lase cenzurat de manevre parlamentare Prin câteva decizii brutale (inclusiv, pe 30 iunie 1934, o purificare realizată prin asasinarea câtorva rivali şi oponenţi), el s-a proclamat dictator al Germaniei la optsprezece luni după ajungerea la putere Reacţia iniţială a democraţiilor occidentale în faţa ascensiunii lui Hitler a fost o angajare mai rapidă pe drumul dezarmării Guvernul german era condus acum de un cancelar care îşi trâmbiţase intenţia de a răsturna acordul de la Versailles, de a se reînarma şi apoi de a se angaja într-o politică de expansiune Chiar şi aşa, democraţiile nu au considerat că era nevoie să ia măsuri speciale de precauţie Paradoxal, faptul că Hitler a preluat puterea a întărit hotărârea Marii Britanii de a continua politica de dezarmare Unii diplomaţi englezi au mers până la a crede că Hitler însemna o şansă mai bună în favoarea păcii decât guvernele mai puţin stabile care îl precedaseră „Semnătura [lui Hitler] va obliga întreaga Germanie aşa cum nu a mai făcut-o semnătura nici unui alt german”, a scris senin ambasadorul britanic Phipps Foreign Officeului O eventuală garanţie a Marii Britanii pentru Franţa era inutilă din punctul de vedere al lui Ramsay MacDonald, întrucât, dacă Germania încălca acordul de dezarmare, „puterea opoziţiei internaţionale în faţa ei nu putea fi exagerată”  Bineînţeles că Franţa nu a fost deloc liniştită de asemenea declaraţii Principala ei problemă rămânea securitatea personală în cazul în care Germania se reînarma, iar Marea Britanie refuza să-i acorde garanţii Dacă opinia publică mondială era într-adevăr atât de hotărâtă în faţa celor care încălcau acordurile, de ce era atât de reticentă Marea Britanie să ofere garanţii? Fiindcă „ele nu ar fi susţinute de opinia publică engleză”, a replicat Sir John Simon, ministrul de externe al momentului, explicând astfel adevărata cauză a coşmarului francez, aceea că Franţa nu se putea aştepta din partea Marii Britanii să apere o ţară pentru care nici măcar nu oferise garanţii  Dar de ce să nu sprijine opinia publică din Anglia acest tip de garanţii? Pentru că ea nu considera că varianta unui asemenea atac era plauzibilă, a răspuns Stanley Baldwin, şeful Partidului Conservator şi liderul neoficial al guvernului englez: Dacă s-ar putea dovedi că Germania se reînarmează, s-ar ivi imediat o situaţie nouă, căreia Europa ar trebui să-i facă faţă… Dacă ar apărea efectiv o asemenea situaţie, guvernul Maiestăţii sale s-ar cuveni să o trateze cu toată atenţia; atâta doar că această situaţie încă nu s-a ivit  Argumentul prezentat era de fapt o învârtire în jurul cozii şi o declaraţie contradictorie: o eventuală garanţie era nu doar riscantă, ci şi inutilă; după obţinerea parităţii, Germania avea să fie satisfăcută Cu toate acestea, o garanţie pentru ceva care probabil că nu avea să fie atacat de Germania ar fi fost prea periculoasă, deşi oprobriul opiniei publice mondiale ar fi fost de natură să-i taie elanul din plecare celui care se pregătea să încalce acordul În cele din urmă, Hitler însuşi a pus capăt tuturor eschivărilor şi atitudinilor ipocrite Pe 14 octombrie 1933, Germania a părăsit definitiv Conferinţa pentru dezarmare iar asta nu fiindcă Hitler ar fi fost muştruluit, ci fiindcă se temea ca nu cumva pretenţiile de paritate ale Germaniei să fie îndeplinite, stânjenindu-i astfel planurile care vizau o reînarmare fără restricţii O săptămână mai târziu, Hitler s-a retras şi din Liga Naţiunilor La începutul lui 1934, el a anunţat oficial reînarmarea Germaniei Separându-se în acest mod de întreaga comunitate internaţională, Germania nu a avut de suportat niciun fel de pagube vizibile Era limpede că Hitler lansase o provocare, dar cu toate acestea democraţiile încă nu-şi dădeau seama ce însemna ea de fapt Oare nu se putea spune că, reînarmându-se, Hitler nu făcea altceva decât ceea ce, în principiu, majoritatea membrilor Ligii acceptaseră deja? La ce bun să existe o reacţie înainte ca Hitler să fi comis efectiv un act de agresiune? în fond, nu era tocmai asta esenţa conceptului de securitate colectivă? în acest mod, conducătorii democraţiilor occidentale evitau efortul de a fi obligaţi să facă o alegere echivocă Era mult mai uşor să aştepte o manifestare clară a intenţiilor rele ale lui Hitler, fiindcă, dacă ea nu exista, nu se putea conta pe sprijinul opiniei publice vizavi de adoptarea unor măsuri ferme cel puţin aşa gândeau conducătorii respectivelor democraţii Bineînţeles că Hitler avea tot interesul să-şi camufleze adevăratele intenţii până în momentul când va fi fost prea târziu pentru organizarea unei opoziţii eficiente din partea democraţiilor occidentale În orice caz, oamenii de stat din ţările democratice ai perioadei interbelice se temeau mai mult de război decât de compromiterea echilibrului de forţe Securitatea, a declarat Ramsay MacDonald, trebuia căutată „prin mijloace morale, nu militare ” Hitler a exploatat cu dibăcie acest tip de atitudini prin lansarea periodică a unor ofensive de pace menite să întreţină iluziile victimelor potenţiale Când s-a retras de la masa tratativelor pentru dezarmare, el s-a oferit să limiteze efectivul armatei germane la trei sute de mii de oameni şi pe cel al aviaţiei la jumătate din aviaţia franceză Oferta a îndepărtat atenţia de la faptul că Germania depăşise deja limita de o sută de mii stabilită de comun acord la Versailles, acceptând un nou plafon la care nu se putea ajunge pe durata următorilor câţiva ani, dar care, la momentul oportun, avea să fie de asemenea neglijat Franţa a refuzat oferta, declarând că avea de gând să-şi protejeze securitatea pe cont propriu Aroganţa răspunsului francez nu a putut face abstracţie de iminenţa coşmarului acestei ţări: paritatea militară cu Germania (sau chiar ceva mai rău) Marea Britanie a tras concluzia că dezarmarea devenise mai importantă ca oricând, iar cabinetul a formulat următorul anunţ: „Politica noastră este în continuare una în care încercăm, prin cooperare internaţională, să limităm şi să reducem armamentul existent pe glob, aşa cum decurge din obligaţiile noastre conform statutului Ligii şi ţinând cont că este singurul mijloc de împiedicare a unei curse a înarmărilor ” Mai mult decât atât, cabinetul a luat extraordinara decizie de a porni de pe o poziţie de negociere care, conform propriilor estimări, începuse să se şubrezească Pe 29 noiembrie 1933 la şase săptămâni după ce Hitler a ordonat delegaţiei germane să părăsească lucrările Conferinţei pentru dezarmare – Baldwin a declarat în faţa cabinetului: Dacă nu am avea speranţe legate de realizarea obiectivului de limitare a înarmării, ar trebui totuşi să avem dreptul de a ne simţi neliniştiţi în faţa acestei situaţii nu doar din punctul de vedere al aviaţiei, ci şi al infanteriei şi marinei Anglia a făcut toate eforturile pentru a elabora un plan de dezarmare care să includă şi Germania  Din moment ce Germania se reînarma, iar starea apărării engleze era, conform aprecierii lui Baldwin, neliniştitoare, poate că nu ar fi părut deloc deplasat un efort defensiv mai susţinut din partea Marii Britanii Cu toate acestea, abordarea lui Baldwin a fost radical opusă El a prelungit îngheţarea producerii de aeronave de război, pe care o iniţiase în 1932 Gestul se voia „încă un gest din partea guvernului Maiestăţii sale, legat de dorinţa de a pune în practică hotărârile Conferinţei pentru dezarmare ” Baldwin nu a explicat ce motiv ar fi avut Hitler să negocieze dezarmarea atâta timp cât Marea Britanie se angajase pe drumul dezarmării unilaterale (O explicaţie mai binevoitoare pentru acţiunile lui Baldwin ar fi aceea că Marea Britanie punea la punct câteva modele noi de aeronave militare şi, dat fiind că până la definitivarea proiectelor nu avea ce să producă, Baldwin transforma de fapt o necesitate într-o virtute ) Cât despre Franţa, ea s-a refugiat în iluzoriu Ambasadorul britanic la Paris a făcut următoarea declaraţie: „De fapt, Franţa a revenit la o politică de extremă prudenţă şi se opune oricăror măsuri în forţă care ar putea să semene, cât de puţin, cu o aventură militară ” Un raport parvenit lui Edouard Daladier, pe atunci ministru de război, arăta că până şi Franţa începuse să încline spre convenţiile Ligii Ataşatul militar francez la Berlin a proclamat dezarmarea drept cea mai eficientă metodă de cenzurare a lui Hitler, după ce se convinsese că în ecuaţia războiului intraseră şi fanatici mai periculoşi decât acesta: Se pare că nu mai avem altă soluţie decât să ajungem la o înţelegere care să limiteze… cel puţin pentru o perioadă de timp dezvoltarea militară a Germaniei… Dacă Hitler este sincer atunci când îşi face cunoscută dorinţa de menţinere a păcii, vom fi în situaţia de a ne felicita, fiindcă am ajuns la o înţelegere; dacă va avea alte planuri sau dacă va trebui să cedeze în faţa unor fanatici, cel puţin vom fi reuşit să amânăm izbucnirea războiului, ceea ce va fi un câştig în sine ” Marea Britanie şi Franţa au ales să lase reînarmarea germană să-şi urmeze cursul, fiindcă nu ştiau ce altceva ar fi putut să facă Anglia încă nu era pregătită să renunţe la securitatea colectivă şi la Ligă, iar Franţa ajunsese să fie atât de descurajată, încât nu-şi putea face curaj ca să acţioneze potrivit propriilor premoniţii Ea nu îndrăznea să acţioneze singură, pe câtă vreme Marea Britanie refuza să acţioneze concertat Privind în urmă, e simplu să ridiculizezi naivitatea cu care contemporanii lui Hitler i-au apreciat acestuia intenţiile Însă ambiţiile sale, ca să nu mai vorbim de impulsurile criminale, nu au fost atât de uşor sesizabile de la bun început În primii doi ani petrecuţi în funcţie, principala preocupare a lui Hitler a fost să-şi consolideze stăpânirea Însă în ochii multor conducători englezi şi francezi, agresivitatea stilului său de politică externă era compensată cu vârf şi îndesat de anticomunismul lui hotărât şi de modul cum revigorase economia germană Oamenii de stat au întotdeauna de înfruntat dilema potrivit căreia, atunci când orizontul acţiunii lor este amplu, nu dispun decât de un minimum de cunoştinţe, iar la ora la care ajung să aibă cunoştinţe suficiente, de cele mai multe ori orizontul acţiunii decisive se îngustează până la dispariţie În anii ’30, liderii britanici erau prea nesiguri de obiectivele lui Hitler, în timp ce liderii francezi erau prea nesiguri de şansele pe care le-ar fi avut dacă ar fi acţionat pe baza unor aprecieri neverificabile Preţul aflării adevăratelor intenţii ale lui Hitler aveau să fie zecile de milioane de morminte împânzind Europa de la un capăt la altul Pe de altă parte, dacă democraţiile ar fi forţat un conflict armat cu Hitler în prima perioadă a mandatului său, istoricii nu ar fi căzut de acord nici până în ziua de azi dacă Hitler a fost un naţionalist greşit înţeles sau un dement care şi-a pus în minte să stăpânească lumea Obsesia Occidentului faţă de motivele lui Hitler a fost, fireşte, orientată greşit de la bun început Principiile echilibrului de forţe ar fi trebuit să arate că o Germanie mare şi puternică, vecină la est cu statele slabe şi mici, constituia o ameninţare cât se poate de reală Conceptul de Realpolitik ne învăţa că, indiferent de intenţiile lui Hitler, relaţiile Germaniei cu vecinii ei aveau să fie determinate de forţa acestora prin comparaţie cu a ei Occidentul ar fi trebuit să petreacă mai puţin timp evaluând motivele lui Hitler şi să insiste asupra modalităţilor de contracarare a puterii crescânde a Germaniei Nimeni nu a dat glas rezultatului ezitării pe care au avut-o aliaţii occidentali de a provoca o confruntare cu Hitler mai bine decât Joseph Goebbels, diabolicul său responsabil cu propaganda În aprilie 1940, în ajunul invaziei naziste în Norvegia, el a declarat la un instructaj secret: Până acum am reuşit să-l nedumerim pe inamic în legătură cu adevăratele scopuri ale Germaniei, la fel cum, înainte de 1923, duşmanii noştri din interior nu şi-au dat seama unde vrem să ajungem şi nici că jurământul nostru de respectare a legii a fost un şiretlic… Ar fi putut să ne suprime Ar fi putut să aresteze pe câţiva dintre noi în 1925 şi cu asta basta, s-ar fi terminat totul Dar nu, iată că ne-au lăsat să trecem prin zona periculoasă Exact la fel s-a întâmplat şi în politica externă… În 1933, un premier francez ar fi trebuit să spună (eu, unul, dacă aş fi fost premierul Franţei, aş fi spus-o): „Noul cancelar al Reichului este omul care a scris Mein Kampf şi care spune asta şi asta Acest om nu poate fi tolerat în apropierea noastră Ori dispare el, ori ne punem în mişcare trupele!” Dar n-au făcut-o Ne-au lăsat în pace, ne-au permis să străbatem zona periculoasă, iar noi am reuşit să navigăm printre toate stâncile care ne-au ameninţat Iar după ce am terminat ce aveam de făcut şi ne-am înarmat cum se cuvine, mai bine ca ei, ei au fost cei care au declanşat războiul! (Cursive în original)  Liderii democraţiilor au refuzat să admită faptul că, odată ce Germania atingea un anumit nivel al înarmării, adevăratele intenţii ale lui Hitler aveau să devină irelevante Creşterea rapidă a forţei militare germane era de natură să distrugă echilibrul dacă nu era fie oprită, fie contrabalansată Acesta a fost de fapt mesajul singular al lui Churchill Numai că în anii ’30 încă dura foarte mult să recunoşti profeţiile autentice Aşa că liderii britanici, într-un consens rar întâlnit, care a îmbrăţişat întregul spectru politic, au respins avertismentele lui Churchill Pornind de la premisa că dezarmarea şi nu pregătirile de război reprezenta cheia pentru menţinerea păcii, ei l-au tratat pe Hitler ca pe o problemă psihologică, nu ca pe un pericol strategic Când, în 1934, Churchill a îndemnat ferm ca Marea Britanie să răspundă înarmării germane prin acumulări în domeniul flotei regale, guvernul şi opoziţia au făcut corp comun în a-l privi dispreţuitor Herbert Samuel a declarat în numele Partidului Liberal: „S-ar părea că nu ne mai preocupă să dăm sfaturi sănătoase, ci să jucăm un fel de bridge nesocotit… Toate aceste formule sunt primejdioase ” Sir Stafford Cripps a exprimat punctul de vedere al Partidului Laburist cu un sarcasm dublat de trufie: Parcă-l vedem ca pe un bătrân baron medieval care râde de ideea dezarmării în baroniile de la el din ţară şi arată că singura cale prin care el şi urmaşii lui feudali îşi pot menţine siguranţa şi-şi pot păstra vacile e să aibă arme cât mai multe şi mai puternice  Prim-ministrul conservator Baldwin a făcut ca decizia de respingere a avertismentului lui Churchill să fie unanimă când a informat Camera Comunelor că „nu renunţase la speranţa limitării sau a restrângerii anumitor tipuri de arme ” Potrivit spuselor lui Baldwin, era „extraordinar de greu” să obţii informaţii precise despre forţa aeriană a Germaniei, deşi el nu a explicat în ce anume consta dificultatea  Oricum, primul-ministru şi-a exprimat încrederea că „nu se pune problema ca Germania să se apropie rapid de o egalitate cu noi ” Baldwin nu a simţit „niciun motiv de alarmare inutilă în acest moment şi cu atât mai puţin vreun motiv de panică ” Considerând că cifrele avansate de Churchill erau „exagerate”, el a subliniat că „nu există nicio ameninţare imediată cu care să fim confruntaţi, noi sau altcineva, în Europa în clipa asta nu se pune problema unei urgenţe efective ” Franţa a căutat refugiu după paravanul unor alianţe făcute cu inima îndoită prin transformarea garanţiilor unilaterale ale Cehoslovaciei, Poloniei şi României din anii ’20 în tratate de apărare reciprocă Asta însemna că ţările respective erau obligate acum să intervină în ajutorul Franţei chiar dacă Germania se decidea să regleze conturile cu Franţa înainte de a-şi îndrepta atenţia spre est Gestul Franţei a fost lipsit de conţinut şi chiar jalnic Alianţele erau rezonabile în calitate de garanţii ale Franţei faţă de statele noi şi slabe din Europa de Est Însă ele nu erau adecvate în postura de tratate de apărare reciprocă menite să pună Germania în faţa riscului unui război pe două fronturi Statele respective erau prea slabe pentru a putea opri Germania în est; cât despre operaţiunile ofensive împotriva Germaniei şi pentru eliberarea Franţei de o povară, ele erau de neconceput Parcă pentru a sublinia irelevanţa acestor pacte, Polonia şi-a contrabalansat angajamentele în favoarea Franţei printr-un tratat de neagresiune cu Germania, astfel încât, în cazul unui atac împotriva Franţei, obligaţiile contractuale ale polonezilor s-ar fi bătut cap în cap sau, mai precis, ar fi oferit Poloniei prilejul de a alege acel aliniament care îi promitea avantajele cele mai mari în acea perioadă de criză Un nou acord franco-sovietic semnat în 1935 a demonstrat amploarea demoralizării psihologice şi politice a Franţei Înainte de primul război mondial, Franţa se străduise din răsputeri să încheie o alianţă de tip politic cu Rusia şi nu a cedat până când înţelegerea politică respectivă nu s-a transformat într-un pact militar În 1935, poziţia Franţei era mult mai slabă din punct de vedere strategic, iar nevoia de a-şi asigura sprijinul militar al sovieticilor aproape disperată Cu toate acestea, Franţa a încheiat bombănind o alianţă politică cu Uniunea Sovietică, respingând totodată categoric convorbirile pe linie armată Nici chiar în 1937 Franţa nu le-a permis observatorilor sovietici să asiste la manevrele ei anuale Existau trei motive pentru comportamentul mai mult decât rezervat al liderilor francezi şi toate au sporit cu siguranţă neîncrederea congenitală a lui Stalin în democraţiile occidentale Primul motiv se lega de teama că o asociere prea strânsă cu Uniunea Sovietică va slăbi indispensabilele legături ale Franţei cu Marea Britanie În al doilea rând, aliaţii est-europeni ai Franţei, situaţi între Uniunea Sovietică şi Germania, nu erau pregătiţi să permită trupelor sovietice să pătrundă pe teritoriul lor, făcând astfel dificilă găsirea unui subiect rezonabil pentru eventuale convorbiri pe linie militară între Franţa şi Uniunea Sovietică În fine, încă din 1938, liderii francezi s-au simţit atât de intimidaţi de Germania, încât s-au temut că discuţiile pe profil militar purtate cu Uniunea Sovietică ar fi putut, conform cuvintelor lui Chautemps, prim-ministrul de atunci, „să producă o declaraţie de război din partea Germaniei ” Astfel, Franţa a ajuns să aibă până la urmă o alianţă militară cu nişte ţări prea slabe ca s-o poată ajuta, o alianţă de tip politic cu Uniunea Sovietică, însă fără a îndrăzni să coopereze cu ea şi în plan militar, şi o dependenţă strategică de Marea Britanie, care refuzase net orice angajament militar Situaţia semăna cu drumul cel mai scurt spre o cădere nervoasă şi nicidecum cu o strategie măreaţă Singurele mutări serioase pe care le-a efectuat Franţa ca reacţie la consolidarea forţei germane au fost cele legate de Italia Mussolini nu era defel un adept al securităţii colective, dar avea o percepţie exactă a limitelor ţării sale, mai ales în perspectiva raporturilor cu Germania El se temea că anexarea de către germani a Austriei va duce la cererea de retrocedare a Tirolului de Sud, care, din punct de vedere etnic, era al germanilor În ianuarie 1935, ministrul de externe de atunci, Pierre Laval, a încheiat un acord care semăna destul de bine cu o alianţă militară Convenind să se consulte în eventualitatea oricărei ameninţări la adresa independenţei Austriei, Italia şi Franţa au iniţiat convorbiri la nivel militar în cursul cărora au ajuns chiar să discute despre staţionarea unor trupe italiene de-a lungul Rinului şi a unor trupe franceze de-a lungul graniţei austriece Trei luni mai târziu, după ce Hitler reintrodusese stagiul militar obligatoriu, se părea că se puneau bazele unei alianţe aproximative între Marea Britanie, Franţa şi Italia Şefii de guvern ai celor trei ţâri s-au întâlnit în staţiunea italiană Stresa, unde au căzut de acord să se opună oricărei încercări a Germaniei de modificare a Tratatului de la Versailles prin folosirea forţei Şi aici istoria îşi permisese o mică ironie, dat fiind că acea conferinţă pentru apărarea acordului de la Versailles era găzduită tocmai de Mussolini, care criticase de o bună bucată de vreme Tratatul pe motiv că oferise Italiei un tratament nedrept Conferinţa de la Stresa a fost ultimul moment când învingătorii din primul război mondial s-au gândit la eventualitatea unor acţiuni comune La două luni după conferinţă Marea Britanie a semnat un acord naval cu Germania, fapt care a arătat că, atunci când era vorba de propria ei securitate, Anglia prefera să se bazeze pe acorduri bilaterale cu inamicul decât pe partenerii săi de la Stresa Germania a acceptat să-şi limiteze flota la treizeci şi cinci la sută din flota engleză pe durata următorilor zece ani, acordându-i-se în schimb dreptul de a avea un număr egal de submarine Condiţiile Tratatului naval au fost mai puţin semnificative decât ceea ce au dezvăluit în legătură cu starea de spirit a celor câteva democraţii implicate Cabinetul britanic a înţeles, fireşte, că de fapt acordul naval accepta abrogarea de către germani a prevederilor în plan naval ale Tratatului de la Versailles şi prin urmare, deşi la un prag minim, intra în contradicţie cu spiritul Conferinţei de la Stresa Efectul lui practic a fost stabilirea unor noi plafoane pe bază bilaterală; mai mult decât atât, era vorba de plafonul maxim al capacităţii de construcţie a Germaniei, o metodă de control al armamentului care avea să devină din ce în ce mai frecventă în perioada Războiului rece Acordul naval dezvăluia totodată că Marea Britanie prefera să se împace cu adversarul decât să se bazeze pe partenerii din frontul de la Stresa era de fapt cadrul psihologic pentru ceea ce avea să fie cunoscut ulterior drept politica pacificatoare Nu după multă vreme, frontul de la Stresa s-a năruit cu totul Simpatizant al conceptului de Realpolitik, Mussolini a tras concluzia că avea mână liberă pentru acel tip de expansiune colonială care fusese un obicei des întâlnit înainte de primul război mondial Prin urmare, el a început să-şi construiască un imperiu african în 1935, cucerind Abisinia, ultima naţiune independentă a Africii, şi totodată răzbunând o umilinţă pe care o avuseseră de îndurat italienii din partea forţelor abisiniene chiar la începutul secolului Însă, dacă agresiunea lui Mussolini ar fi fost acceptată înainte de primul război mondial, acum ea avea loc într-o lume înrobită de conceptul de securitate colectivă şi de Liga Naţiunilor Opinia publică, mai cu seamă cea din Anglia, dojenise deja Liga, fiindcă „nu reuşise” să împiedice cucerirea Manciuriei de către japonezi Intre timp, fusese pus la punct un mecanism pentru aplicarea sancţiunilor economice La ora când Italia a invadat Abisinia în 1935, Liga dispunea de o măsură oficială contra acestui tip de agresiune Mai mult, Abisinia era membră în Liga Naţiunilor, deşi doar ca rezultat al unei modificări conjuncturale destul de curioase În 1925, Italia susţinuse intrarea Abisiniei în Ligă pentru a împiedica eventualele planuri britanice în acea direcţie Marea Britanie acceptase cam cu jumătate de gură, după ce susţinuse că Abisinia era prea barbară pentru a fi membru cu drepturi depline al comunităţii internaţionale ce se regăsea în cadrul Ligii Acum ambele ţări erau în situaţia de a cădea în groapa pe care ele însele o săpaseră: Italia angajându-se într-o manevră care, oricum ai fi privit lucrurile, fusese o agresiune neprovocată împotriva unui membru al Ligii, Marea Britanie, fiindcă era pusă în faţa unei provocări la adresa securităţii colective şi nu doar în faţa unei noi probleme coloniale din spaţiul african Pentru ca situaţia să fie şi mai încurcată, Marea Britanie şi Franţa conveniseră deja că Abisinia se afla în sfera de interes a Italiei Laval avea să spună mai târziu că avusese în minte pentru Italia un rol asemănător celui jucat de Franţa în Maroc adică un rol de control indirect Dar nu era de aşteptat ca Mussolini să înţeleagă că, după ce Franţa şi Marea Britanie căzuseră de acord asupra unor lucruri atât de importante şi făcuseră atâtea concesii, erau dispuse să sacrifice o cvasialianţă împotriva Germaniei din cauza distincţiei dintre anexarea şi controlul direct asupra Abisiniei Franţa şi Marea Britanie nu au conştientizat suficient faptul că erau puse în faţa a două opţiuni care se excludeau reciproc Dacă ar fi ajuns la concluzia că Italia era esenţială pentru protejarea Austriei şi, indirect, poate chiar pentru contribuţia avută la menţinerea demilitarizării Renaniei, aşa cum se garantase la Locarno, ambele ar fi trebuit să propună un compromis prin care Italia să nu-şi şifoneze blazonul în Africa, iar frontul de la Stresa să rămână intact Pe de altă parte, dacă Liga era într-adevăr cel mai bun instrument de ţinere la respect a Germaniei şi de unire a opiniei publice occidentale împotriva agresiunii, era necesară aplicarea de sancţiuni până când avea să se demonstreze că agresiunile nu aveau sorţi de izbândă Nu exista cale de mijloc Cu toate acestea, tocmai calea de mijloc era ceea ce căutau democraţiile după ce-şi pierduseră încrederea în forţele proprii pentru a-şi defini opţiunile Sub conducerea Angliei, a fost activat mecanismul de sancţiuni economice pus la punct în cadrul Ligii În acelaşi timp, Laval l-a asigurat între patru ochi pe Mussolini că accesul Italiei la petrol nu avea să fie blocat Marea Britanie a urmat în linii mari aceeaşi politică, interesându-se la Roma dacă sancţiunile legate de petrol aveau să ducă la război Când Mussolini a răspuns afirmativ (ceea ce era un lucru pe cât de previzibil, pe atât de inexact), cabinetul britanic a găsit alibiul de care avea nevoie ca să combine sprijinul acordat Ligii cu un apel împotriva începerii unui război de care toată lumea se temea Această linie politică a ajuns să fie exprimată prin formula „orice sancţiuni, mai puţin războiul” Mai târziu, prim-ministrul britanic Stanley Baldwin avea să spună pe un ton destul de trist că toate sancţiunile ce s-ar fi putut dovedi eficiente ar fi fost totodată menite să ducă la izbucnirea războiului Astfel se demonstra inutilitatea ideii că sancţiunile economice erau alternativa la folosirea forţei în cazurile de opoziţie împotriva unei agresiuni un argument care avea să fie repetat cu vreo cincizeci de ani mai târziu în Statele Unite vizavi de modalitatea optimă de abordare a anexării Kuweitului de către Irak, chiar dacă în acest caz rezultatul avea să fie mai favorabil Ministrul de externe Samuel Hoare a înţeles că Marea Britanie se abătuse de la strategia pe care şi-o propusese Ca să reziste iminentei ameninţări germane, conducătorii britanici ar fi trebuit să aleagă confruntarea cu Hitler şi împăcarea cu Mussolini Ei au procedat exact pe dos: au îmbunat Germania şi au stricat relaţiile cu Italia Sesizând absurditatea acestei stări de lucruri, Hoare şi Laval au ajuns la un compromis în decembrie 1935: Italia avea să primească rodnicele câmpii ale Abisiniei, Haile Selassie avea să conducă în continuare treburile ţării din acel bastion din munţi care erau de fapt centrul istoric al regatului său, iar Marea Britanie avea să contribuie la acest compromis oferind Abisiniei înconjurate de uscat acces la mare prin Somalia engleză Toată lumea se aştepta ca Mussolini să accepte planul, iar Hoare urma să-l supună spre aprobare Ligii Planul Hoare-Laval s-a dus pe apa sâmbetei fiindcă a ajuns la urechile presei înainte de a fi supus atenţiei Ligii Naţiunilor un eveniment extraordinar de rar în acea perioadă Atitudinile scandalizate care au urmat l-au silit pe Hoare să demisioneze, el fiind victima căutării unui compromis practic în faţa unei opinii publice extrem de stârnite Anthony Eden, succesorul lui, s-a repliat grabnic în gogoaşa securităţii colective şi a sancţiunilor economice, fără a fi în stare, totuşi, să recurgă la forţă Conform unui tipar ce avea să se repete pe durata mai multor crize succesive, democraţiile şi-au motivat aversiunea faţă de folosirea forţei prin supraestimarea cu bună ştiinţă a capacităţii militare a adversarului Londra s-a autoconvins că nu putea să impună în faţa flotei italiene fără ajutorul Franţei Aceasta la rândul ei şi-a deplasat fără tragere de inimă flota spre Mediterana, deteriorându-şi mai mult relaţiile cu Italia ca garant al Pactului de la Locarno şi partener al frontului de la Stresa Chiar şi în condiţiile acestei acumulări copleşitoare de forţe, sancţiunile legate de petrol nu au fost invocate deloc, în timp ce sancţiunile obişnuite nu au funcţionat suficient de rapid pentru a împiedica înfrângerea Abisiniei asta în cazul în care ar fi fost posibil să funcţioneze vreodată Cucerirea de către Italia a Abisiniei s-a încheiat în mai 1936, când Mussolini l-a proclamat pe regele Italiei, Victor Emmanuel, drept împărat al nou-denumitei Etiopii La nici două luni după aceea, pe 30 iunie, Consiliul Ligii Naţiunilor s-a întrunit pentru a analiza acest fait accompli Haile Selassie a cântat prohodul securităţii colective într-un apel personal plin de deznădejde: Nu este vorba doar de chestiunea reglementării agresiunii italiene E vorba de securitatea colectivă, de însăşi existenţa Ligii, de încrederea pe care o au statele în tratatele internaţionale şi de valoarea promisiunilor făcute statelor mici vizavi de respectul pentru integritatea şi independenţa lor şi de garantarea acestora Avem de ales între principiul egalităţii între state şi impunerea de către cei mari a condiţiilor de vasalitate asupra celor mici  Pe 15 iulie, Liga a ridicat toate sancţiunile împotriva Italiei Doi ani mai târziu, după momentul München, Marea Britanie şi Franţa şi-au subordonat obiecţiile morale fricii de Germania, recunoscând cucerirea Abisiniei Securitatea colectivă îl condamnase pe Haile Selassie la pierderea întregii ţări în loc de jumătatea pe care ar fi pierdut-o dacă s-ar fi acceptat Realpolitik-ul planului Hoare-Laval Din punctul de vedere al forţei militare, Italia nu se compara nici pe departe cu Marea Britanie, Franţa sau Germania Însă vidul creat de răceala Uniunii Sovietice a transformat-o într-un instrument util pentru menţinerea independenţei Austriei şi, într-o măsură limitată, a Renaniei demilitarizate Câtă vreme Marea Britanie şi Franţa păruseră cele mai puternice naţiuni din Europa, Mussolini sprijinise Tratatul de la Versailles, cu atât mai mult cu cât avea o neîncredere profundă în Germania, iar la început a dispreţuit personalitatea lui Hitler Resentimentele la adresa Etiopiei, combinate cu analiza relaţiei dintre puteri la momentul acela, l-au convins pe Mussolini că rămânerea în cadrul frontului de la Stresa ar fi putut avea drept rezultat final obligarea Italiei de a face faţă din plin agresivităţii germane Etiopia a marcat, prin urmare, începutul deplasării inexorabile a Italiei spre Germania, motivată în doze egale de spiritul de posesiune şi de teamă Cu toate acestea, ţara în care fiascoul etiopian a produs cea mai durabilă impresie a fost Germania Ambasadorul englez la Berlin a declarat următoarele: „Victoria Italiei a deschis un nou capitol Era inevitabil ca într-o ţară unde puterea este adulată prestigiul Angliei să scadă” în condiţiile în care Italia ieşise din frontul de la Stresa, singurul obstacol rămas în calea Germaniei spre Austria şi Europa Centrală era uşa deschisă pe care o reprezenta Renania demilitarizată Iar Hitler n-a mai pierdut vremea trântind-o În dimineaţa zilei de duminică, 7 martie 1936, Hitler a ordonat armatei sale să intre în Renania demilitarizată, marcând astfel răsturnarea ultimului bastion al acordului de la Versailles Potrivit Tratatului încheiat în Sala Oglinzilor, forţele militare germane nu aveau dreptul să pătrundă în Renania sau la cincizeci de kilometri est de ea Germania confirmase această clauză la Locarno Liga Naţiunilor aprobase Pactul de la Locarno, iar Marea Britanie, Franţa, Belgia şi Italia îl garantaseră Dacă Hitler rămânea pe poziţie în Renania, Europa de Est ajungea la mila lui Niciunul dintre noile state ale Europei de Est nu avea vreo şansă de a se apăra împotriva Germaniei revizioniste, indiferent dacă ar fi fost vorba de un efort pe cont propriu sau în comun cu alte ţări Singura lor speranţă era că Franţa ar fi putut opri agresiunea germană dacă ar fi ameninţat cu invadarea Renaniei Nici de data asta democraţiile occidentale n-au ştiut cum să interpreteze intenţiile lui Hitler Din punct de vedere tehnic, el nu făcea decât să reocupe un teritoriu german În acelaşi timp, oferea tot felul de asigurări, inclusiv o ofertă pentru un tratat de neagresiune cu Franţa Încă o dată s-a susţinut că Germania va fi mulţumită de îndată ce i se va fi acordat dreptul de a-şi apăra propriile graniţe naţionale, lucru pe care celelalte ţări europene îl subînţelegeau fără excepţie Oare aveau liderii englezi şi francezi dreptul moral de a risca vieţile popoarelor lor ca să menţină o stare de fapt atât de discriminatorie? Pe de altă parte, nu era obligaţia lor morală să-l înfrunte pe Hitler cât timp acesta nu se înarmase până-n dinţi şi în acest fel să salveze, probabil, nenumărate vieţi omeneşti? Istoria a furnizat răspunsul; cu toate acestea, contemporanii lui Hitler au fost frământaţi de îndoieli Asta întrucât, în 1936, el continua să beneficieze de pe urma acelei combinaţii unice de intuiţie nefirească şi voinţă demonică Democraţiile credeau mai departe că aveau de-a face cu un lider naţional obişnuit deşi oarecum dedat la excese care încerca să restituie ţării sale o poziţie egală cu a altora în Europa Marea Britanie şi Franţa se lăsaseră absorbite de încercările de a-i citi gândurile Oare era sincer? Chiar voia menţinerea păcii? Bineînţeles că aceste întrebări erau pertinente, dar cine nesocoteşte relaţiile concrete dintre puteri şi se bazează pe presupuneri ale intenţiilor celuilalt nu face decât să-şi dureze castelul politicii externe pe nisipuri mişcătoare Cu acea neobişnuită capacitate de a exploata slăbiciunile adversarilor, Hitler a ales momentul cel mai potrivit pentru reocuparea Renaniei Liga Naţiunilor, împotmolită în sancţiuni împotriva Italiei, nu ţinea deloc să înfrunte încă o mare putere Războiul din Abisinia produsese o anumită dezbinare între aliaţii occidentali şi Italia, unul dintre garanţii Pactului de la Locarno Marea Britanie, un alt garant, care tocmai ezitase să impună sancţiuni legate de petrol Italiei pe mare, unde se ştia dominantă, fireşte că avea să fie cu atât mai puţin dispusă să rişte un război pe uscat pentru o cauză care nu implica nicio încălcare a graniţelor naţionale Deşi nicio ţară nu avea o miză mai mare decât Franţa în menţinerea unei Renanii demilitarizate, chiar Franţa a fost cea care a adoptat atitudinea cea mai echivocă faţă de opoziţia împotriva actului de violare comis de Germania Linia Maginot trăda obsesia franceză a defensivei strategice, iar dotările şi pregătirea militară a armatei franceze confirmau ipoteza că primul război mondial îi domolise elanurile ofensive tradiţionale Franţa părea că îşi aşteaptă resemnată soarta în spatele Liniei Maginot, fără a risca nimic dincolo de frontierele sale nici în Europa de Est şi nici (sau cu atât mai puţin) în Renania Cu toate acestea, reocupând Renania, Hitler a jucat la risc Stagiul militar obligatoriu intrase în vigoare de mai puţin de un an Armata germană nu era nici pe departe pregătită pentru război Mai mult decât atât, mica avangardă care a intrat în zona demilitarizată a primit ordin să se retragă luptând la primul semn al unei intervenţii franceze Totuşi, Hitler a suplinit absenţa unei strategii militare printr-o cutezanţă psihologică dincolo de orice limită El a bombardat democraţiile cu propuneri în care se arăta dispus, la modul aluziv, să discute despre limitarea trupelor staţionate în Renania şi despre readucerea Germaniei în Liga Naţiunilor Hitler a făcut apel la neîncrederea generală faţă de Uniunea Sovietică, susţinând că mutarea lui era o ripostă la Pactul franco-sovietic din 1935 Totodată, el a oferit o zonă demilitarizată de cincizeci de kilometri de ambele părţi ale frontierei germane şi un tratat de neagresiune cu termen de valabilitate de douăzeci şi cinci de ani Demilitarizarea propusă avea dublul rol de a sugera că încheierea păcii permanente depinde de o mişcare din condei, şi de a demola cu abilitate Linia Maginot, care se găsea chiar pe graniţa cu Germania Interlocutorii lui Hitler nu au avut nevoie să fie împinşi de la spate ca să adopte o poziţie pasivă Câte-un alibi convenabil ici şi colo s-a potrivit de minune cu preferinţa lor de a nu face nimic De la Locarno încoace, unul dintre principiile de bază ale politicii franceze fusese să nu rişte războiul împotriva Germaniei decât în alianţă cu Marea Britanie, deşi asistenţa engleză era inutilă din punct de vedere tehnic atâta timp cât Germania rămânea dezarmată În urmărirea unilaterală a acestui scop, conducătorii francezi îşi reprimaseră numeroase nemulţumiri şi sprijiniseră multe iniţiative de dezarmare, deşi în forul lor lăuntric ştiau că acestea erau greşit concepute Copleşitoarea dependenţă psihologică a Franţei de Marea Britanie ar putea explica refuzul francezilor de a efectua pregătiri militare, chiar şi atunci când ambasadorul francez la Berlin, Andre François-Poncet, a avertizat pe 21 noiembrie 1935 că deplasarea trupelor germane spre Renania era iminentă iar asta cu mai bine de trei luni şi jumătate înainte ca respectivul eveniment să aibă loc 21 Totuşi, Franţa n-a îndrăznit nici să decreteze mobilizarea şi nici să ia măsuri militare de precauţie tocmai ca să nu fie acuzată că provocase lucrul de care se temea atât de mult De asemenea, Franţa nu a ridicat această problemă în cadrul negocierilor cu Germania fiindcă nu ştia ce să facă dacă Germania îi nesocotea avertismentele sau dacă îşi declara intenţiile Cu toate acestea, ceea ce este aproape inexplicabil în legătură cu atitudinea Franţei în 1935 este motivul pentru care Statul-Major al armatei franceze nu a efectuat niciun fel de pregătiri nici chiar după avertismentul lui François-Poncet Oare Statul-Major francez nu credea în propriii lui diplomaţi? Să fi fost cumva din cauză că Franţa nu se îndura să iasă din bastionul unde se blocase nici măcar ca să apere zona-tampon vitală pe care o reprezenta Renania demilitarizată? Sau trebuie să înţelegem că Franţa se simţea deja atât de condamnată, încât principalul ei scop devenise amânarea războiului în speranţa că avea să se întâmple ceva neprevăzut şi care să schimbe lucrurile în favoarea ei, deşi nu era capabilă să producă ea singură o astfel de modificare prin ceea ce făcea? Simbolul fundamental al acestei stări de spirit a fost, fireşte, Linia Maginot, pe care Franţa o construise cu cheltuieli uriaşe pe durata a zece ani În acest fel, ea se angajase pe drumul defensivei strategice chiar în anul când garantase independenţa Poloniei şi a Cehoslovaciei Un alt semn care a dovedit o derută la fel de mare a fost decizia de neînţeles a francezilor de a opri construcţia Liniei Maginot la graniţa cu Belgia, fapt care contrazicea toate experienţele din primul război mondial Căci, dacă un război franco-german era într-adevăr posibil, atunci de ce nu s-ar fi recurs la atacarea Germaniei prin Belgia? În cazul în care Franţa se temea că Belgia s-ar fi prăbuşit dacă ar fi indicat că principala linie defensivă excludea acea ţară, Belgia ar fi putut opta pentru extinderea Liniei Maginot de-a lungul frontierei belgiano-germane, iar în cazul în care şi această soluţie ar fi fost respinsă, Linia Maginot s-ar fi putut prelungi spre mare, de-a lungul frontierei franco-belgiene Franţa însă nu a făcut niciunul dintre aceste lucruri Ceea ce conducătorii politici decid, serviciile de informaţii au tendinţa de a încerca să justifice Literatura de popularizare şi filmele comerciale descriu adeseori exact situaţia inversă, în care politicienii devin uneltele neputincioase ale experţilor din serviciile secrete În lumea reală, de cele mai multe ori evaluările lucrătorilor din serviciile de informaţii mai degrabă urmează decât călăuzesc deciziile politice Aşa s-ar putea explica exagerarea flagrantă a forţei Germaniei, care a ruinat estimările militare ale francezilor În momentul reocupării Renaniei de către germani, generalul Maurice Gamelin, comandantul trupelor franceze, le-a spus liderilor civili că forţele militare instruite ale Germaniei le egalaseră deja pe cele ale Franţei şi că la capitolul dotării Germania o luase înainte o estimare absurdă, dat fiind că era abia al doilea an al reînarmării germane Recomandările politice au decurs din această estimare inexactă a forţei militare germane Gamelin a conchis că Franţa nu trebuia să ia niciun fel de contramăsuri militare fără a decreta mobilizare generală, pas pe care liderii politici nu erau dispuşi să-l facă în absenţa sprijinului englez nici chiar în condiţiile în care forţa germană care pătrunsese în Renania avea cam douăzeci de mii de oameni, în vreme ce armata regulată a Franţei era alcătuită din cinci sute de mii chiar şi fără mobilizare Totul se întorcea acum la dilema care frământase minţile liderilor ţărilor democratice vreme de douăzeci de ani Marea Britanie era dispusă să recunoască o singură ameninţare la adresa echilibrului de forţe din Europa violarea frontierelor Franţei Hotărâtă să nu lupte niciodată pentru Europa de Est, ea nu a văzut niciun interes englez într-o Renanie demilitarizată, care să fie considerată drept un fel de ostatic în Occident Pe de altă parte, Anglia nu voia să intre în război nici măcar că să-şi arate sprijinul pentru Pactul de la Locarno, al cărui garant era Eden explicase acest lucru cu o lună înainte de ocuparea Renaniei În februarie 1936, guvernul francez s-a trezit în cele din urmă la viaţă şi s-a decis să întrebe Marea Britanie ce poziţie va adopta în cazul în care Hitler ar fi dus la îndeplinire ceea ce raportase François-Poncet Modul cum a tratat Eden violarea potenţială a celor două tratate internaţionale Versailles şi Locarno a semănat izbitor cu angajarea într-un târg de factură pur comercială: …dat fiind că zona a fost constituită în primul rând ca să ofere securitate Franţei şi Belgiei, aceste două guverne sunt primele care trebuie să se decidă ce valoare atribuie menţinerii sale şi ce preţ sunt dispuse să plătească pentru ea… Ar fi preferabil ca Marea Britanie şi Franţa să intre la timp în negocieri cu guvernul german în vederea capitulării în funcţie de drepturile noastre în zonă, cât timp această capitulare încă are valoare în cadrul negocierii  La drept vorbind, Eden a adoptat o poziţie conform căreia tot ce se putea aştepta era o rundă de negocieri în care aliaţii, care renunţaseră la drepturi bine stabilite şi recunoscute (şi în cadrul cărora Marea Britanie refuza să-şi onoreze calitatea de garant), aveau să primească în schimb ce anume? Timp? Alte asigurări? Marea Britanie nu a dat răspuns în privinţa quid pro quo-ului cu Franţa, dar a lăsat să se înţeleagă din comportamentul ei că lupta în numele unor obligaţii solemne în Renania nu făcea parte din strategia engleză După ce Hitler a ocupat Renania, atitudinea Marii Britanii a devenit şi mai explicită La o zi după manevra germanilor, ministrul englez de război i-a spus ambasadorului german: …deşi englezii erau pregătiţi să lupte alături de Franţa în eventualitatea unei incursiuni germane pe teritoriul francez, ei nu vor recurge la arme în urma recentei ocupări a Renaniei Cei mai mulţi dintre ei „n-au dat două cepe degerate” pe faptul că germanii îşi reocupă propriul teritoriu  Îndoielile Marii Britanii s-au extins în scurtă vreme la contramăsuri care excludeau doar războiul Un oficial de la Foreign Office i-a declarat însărcinatului american cu afaceri: „Anglia va face tot posibilul ca să împiedice impunerea de sancţiuni militare şi/sau economice Germaniei ” Ministrul de externe Pierre Flandin a pledat cauza Franţei, dar în zadar Într-o discuţie avută cu englezii, el a prognosticat că, după ce Germania se va întări în Renania, Cehoslovacia va fi pierdută, iar curând după aceea războiul generalizat va deveni inevitabil Deşi s-a dovedit că Flandin a avut dreptate, n-a fost niciodată clar dacă el a căutat sprijin din partea englezilor pentru o acţiune militară franceză sau pur şi simplu a procurat un alibi Franţei pentru a nu fi făcut nimic Evident că Churchill a înclinat spre a doua variantă, consemnând pe un ton sec: „Au fost cuvinte frumoase; dar acţiunea ar fi avut un răsunet mai mare ” Marea Britanie a rămas surdă la rugăminţile Franţei Marea majoritate a conducătorilor ei continuau să creadă că pacea depindea de dezarmare şi că noua ordine internaţională trebuia să se bazeze pe o împăcare cu Germania Englezii simţeau că era mai important să se îndrepte greşelile de la Versailles decât să se răzbune angajamentele de la Locarno În procesul-verbal al unei şedinţe a cabinetului din 17 martie la zece zile după invazia lui Hitler s-a consemnat că „propria noastră atitudine s-a orientat în funcţie de dorinţa de a folosi ofertele lui Herr Hitler ca să obţinem un acord permanent ” Lucrurile pe care cabinetul trebuia să le rostească sotto voce, opoziţia era liberă să le exprime fără să se cenzureze absolut deloc În timpul unei dezbateri ţinute în aceeaşi lună în Camera Comunelor pe marginea unor chestiuni legate de apărare, laburistul Arthur Greenwood a spus: Herr Hitler a formulat o declaraţie păcătuind cu o mână şi întinzând ramura de măslin cu cealaltă, care ar trebui să fie luată aşa cum este S-ar putea ca aceste gesturi să fie cele mai importante din câte s-au comis… N-are niciun rost să spunem că aceste declaraţii au fost nesincere… Chestiunea pe care o discutăm este pacea, nu apărarea  Cu alte cuvinte, opoziţia se declara pe faţă în favoarea revizuirii Tratatului de la Versailles şi a abandonării celui de la Locarno Membrii ei voiau ca Marea Britanie să nu se pripească şi să aştepte ca intenţiile lui Hitler să devină mai clare Era o politică rezonabilă atâta timp cât adepţii ei erau conştienţi că fiecare an de aşteptare ridica exponenţial costurile rezistenţei, în cazul în care politica respectivă ar fi dat greş Nu e nevoie să reparcurgem pas cu pas drumul ales de Franţa şi Marea Britanie pentru a încerca să transforme zgura strategică în aur politic sau revoltele în şansă a unei politici pacificatoare Lucrul important este că, la sfârşitul acestui proces, Renania era fortificată, Europa de Est nu mai era accesibilă Franţei pentru eventualul ajutor militar, iar Italia făcea mutări care erau pe punctul de-a o transforma în primul aliat al Germaniei lui Hitler La fel cum Franţa fusese convinsă să accepte Pactul de la Locarno printr-o garanţie britanică ambiguă a cărei calitate în ochii englezilor era aceea că era mai puţin decât o alianţă tot aşa, abrogarea acordului de la Locarno a reclamat angajamentul şi mai echivoc al englezilor de a trimite două divizii pentru a apăra Franţa în cazul în care graniţa acesteia ar fi fost violată O dată în plus, Marea Britanie se eschivase abil de la un angajament deplin pentru apărarea Franţei Dar care a fost rezultatul concret pe care l-a obţinut? Bineînţeles că Franţa a sesizat eschiva, dar a acceptat-o ca pe un pas mai ezitant al englezilor în direcţia alianţei oficiale mult râvnite Marea Britanie şi-a interpretat propria promisiune de a trimite două divizii ca pe un mod de a opri Franţa să întreprindă o apărare a Europei de Est, pentru simplul fapt că angajamentul se anula în cazul în care Franţa invada Germania sub pretextul apărării Poloniei sau Cehoslovaciei Pe de altă parte, cele două divizii engleze nu aveau nici pe departe atâta greutate în descurajarea unui atac german asupra Franţei Marea Britanie, leagănul politicii bazate pe echilibrul de forţe, abandonase complet principiile sale de funcţionare Pentru Hitler, reocuparea Renaniei a deschis drumul spre Europa Centrală, atât din punct de vedere militar, cât şi psihologic Odată ce democraţiile au acceptat această manevră ca pe un fait accompli, baza strategică a opoziţiei faţă de Hitler în Europa de Est a dispărut „Dacă pe 7 martie nu v-aţi putut apăra pe voi”, l-a întrebat ministrul român de externe Nicolae Titulescu pe omologul său francez, „cum o să ne apăraţi pe noi împotriva agresorului?” Răspunsul la întrebare a fost din ce în ce mai greu de dat pe măsură ce Renania s-a fortificat din ce în ce mai vizibil În plan psihologic, impactul atitudinii pasive a democraţiilor a fost şi mai profund Pacifismul a devenit între timp politică oficială, iar îndreptarea greşelilor de la Versailles linia lui călăuzitoare În Occident nu mai exista nimic de îndreptat Dar era limpede că, dacă Franţa şi Marea Britanie nu apărau Pactul de la Locarno pe care până la urmă îl garantaseră, nu aveau nicio şansă de a susţine aplicarea acordului de la Versailles în Europa de Est, pe care Marea Britanie îl contestase de la bun început şi refuzase explicit să-l garanteze în câteva rânduri, ultima oară chiar când se angajase să trimită două divizii în Franţa Între timp, Franţa abandonase tradiţiile politice de pe vremea lui Richelieu Ea nu se mai baza nici măcar pe forţele proprii, ci încercase să pună capăt pericolelor care o ameninţau făcând apel la bunăvoinţa Germaniei În august 1936, la cinci luni după reocuparea Renaniei, doctorul Hjalmar Schacht, ministrul german al economiei, a fost primit la Paris de Leon Blum, preşedintele Partidului Socialist ajuns prim-ministru al unui guvern alcătuit în esenţă din reprezentanţii Frontului Popular „Sunt marxist şi evreu”, a declarat Blum, „dar nu putem să realizăm nimic dacă pornim de la ideea că barierele ideologice sunt insurmontabile”  Ministrul de externe al lui Blum, Yvon Delbos, n-a prea ştiut ce voia să sublinieze o asemenea declaraţie, văzând în ea doar „o tentativă de a face concesii pas cu pas Germaniei ca să împiedicăm izbucnirea războiului ” Delbos nici nu a explicat dacă acest proces avea un punct terminus Franţa, ţara care timp de două sute de ani luptase în nenumărate războaie în Europa Centrală ca să fie stăpâna propriului destin, începuse să se mulţumească în această perioadă cu minime garanţii ce ar fi putut fi obţinute trăgând de timp şi făcând concesii treptate, în speranţa că, la un moment dat, fie că Germania îşi va domoli poftele, fie că un alt deus ex machina va înlătura pericolul Politica pacifistă pe care Franţa o aplica precaut era urmată cu stăruinţă de Marea Britanie În 1937, în anul ce a urmat remilitarizării Renaniei, lordul Halifax, pe atunci preşedinte al Consiliului Privat, a ilustrat demisia morală a democraţiilor vizitându-l pe Hitler în fortăreaţa acestuia din Berchtesgaden El a elogiat Germania nazistă, pe care a numit-o „reduta europeană împotriva bolşevismului”, şi a enumerat o serie de chestiuni referitor la care „s-ar putea ajunge la modificări pe măsura trecerii timpului” Danzigul, Austria şi Cehoslovacia au fost menţionate în mod aparte Singura obiecţie a lui Halifax s-a legat de metoda prin care aveau să fie efectuate aceste schimbări: „Anglia urmăreşte cu interes ca toate modificările să aibă loc în urma unei evoluţii paşnice a evenimentelor şi ca metodele de natură să provoace neplăceri pe termen lung să fie evitate ” Un lider mai puţin decis decât Hitler ar fi putut fi nedumerit de motivul pentru care Marea Britanie se opunea metodelor folosite de germani pentru efectuarea respectivelor modificări, atâta timp cât era totuşi dispusă să accepte ajustările din Austria, Cehoslovacia şi Coridorul polonez Dacă tot căzuse de acord asupra fondului, ce rost avea să critice forma? Care era acel argument paşnic prin care Halifax se aştepta ca victimele să fie convinse cât de bine era să te sinucizi? Convenţiile Ligii şi doctrina securităţii colective susţineau că metoda de efectuare a schimbării trebuia combătută; însă istoria ne învaţă că naţiunile intră în război ca să se opună schimbării în sine La momentul vizitei efectuate de Halifax la reşedinţa lui Hitler, situaţia strategică a Franţei cunoscuse o nouă deteriorare În iulie 1936, o lovitură militară condusă de generalul Francisco Franco tocmai declanşase Războiul civil din Spania Franco era sprijinit pe faţă de Germania şi Italia, care trimiseseră mai multe transporturi de arme şi echipamente militare; la puţin timp după aceea, a venit rândul „voluntarilor” germani şi italieni, semn că fascismul părea pregătit să-şi răspândească ideile prin forţă Franţa se afla acum exact în faţa provocării pe care o avusese de înfruntat Richelieu cu trei sute de ani în urmă, şi anume perspectiva unor guverne ostile la toate graniţele Dar, spre deosebire de ilustrul lui predecesor, guvernul francez al anilor ’30 a început să tremure, incapabil să decidă de ce se temea mai mult de pericolele pe care le avea de înfruntat sau de mijloacele pe care trebuia să le utilizeze ca să iasă la liman Marea Britanie participase la războaiele de succesiune din Spania de la începutul secolului al XVIII-lea şi la cel împotriva lui Napoleon, tot în Spania, un secol mai târziu În ambele cazuri, ea se opusese tentativei celei mai agresive puteri europene de a-şi atrage Spania de partea sa Acum fie că Marea Britanie nu a văzut în victoria fasciştilor în Spania o ameninţare la adresa echilibrului de forţe, fie că a considerat fascismul drept o primejdie mai mică decât aceea a unei Spânii radicale, stângiste şi legate de Uniunea Sovietică (care li s-a părut multora varianta cea mai plauzibilă) Dar, mai presus de orice, Marea Britanie voia să evite războiul Cabinetul său a avertizat Franţa că Marea Britanie îşi rezerva dreptul de a rămâne neutră dacă livrarea de arme franceze în folosul Spaniei republicane ar fi declanşat un război chiar dacă, potrivit normelor de drept internaţional, Franţa ar fi fost îndreptăţită să vândă arme guvernului legitim spaniol Franţa s-a eschivat câtva timp, după care a instituit un embargo asupra livrării de arme pe care ea însăşi a avut grijă să-l încalce din când în când Oricum, această politică a avut dublul efect negativ de demoralizare a prietenilor Franţei şi de a-i face pe adversarii ei să n-o mai trateze cu nicio urmă de respect În această atmosferă, liderii francezi şi britanici s-au întâlnit la Londra pe 29 şi 30 noiembrie 1937, ca să elaboreze o cartă comună Neville Chamberlain, care îl înlocuise pe Baldwin în funcţia de prim-ministru, a trecut la subiect El a provocat o discuţie asupra obligaţiilor inerente rezultate în urma încheierii unei alianţe între Franţa şi Cehoslovacia Este exact genul de piste false pe care se lansează diplomaţii când încearcă să se eschiveze de la onorarea propriilor promisiuni În aceste condiţii, probabil că despre independenţa Austriei nu merita nici să se aducă vorba Ministrul de externe francez Delbos a răspuns într-un mod care a dat de înţeles că sesizase exact implicaţiile întrebării Tratând chestiunea cehă în termeni mai degrabă juridici decât politici sau strategici, el s-a limitat la o prezentare strict legală a obligaţiilor Franţei: …Acest tratat a angajat Franţa în eventualitatea că Cehoslovacia va fi victima unei agresiuni Dacă revoltele în rândul populaţiei germane ar avea loc şi ar fi susţinute de o intervenţie armată din Germania, tratatul ar angaja Franţa într-o manieră care ar depinde în mod direct de gravitatea faptelor  Delbos nu a discutat despre importanţa geopolitică a Cehoslovaciei sau despre impactul pe care l-ar avea abandonarea de către Franţa a unui aliat asupra credibilităţii ţării sale şi a eforturilor de menţinere a independenţei celorlalte ţări din Europa de Est În schimb, el a subliniat că nu se ştia precis dacă obligaţiile Franţei existau sau nu în cazul acestei singure ameninţări concrete tulburări în rândurile minorităţii germane din Cehoslovacia susţinută de forţa militară germană Chamberlain a profitat de ocazie şi a transformat-o într-un motiv de natură să impună o politică pacifistă: Ni s-a părut de dorit să încercăm să ajungem la un acord cu Germania referitor la Europa Centrală, indiferent care ar fi scopurile Germaniei şi chiar dacă ar avea de gând să-i asimileze pe câţiva dintre vecini; nu putem spera decât să amânăm punerea în aplicare a planurilor germane, eventual să împiedicăm Reichul să facă acest lucru o perioadă suficient de îndelungată pentru ca, până la urmă, planurile sale să devină nepractice  Dar dacă tergiversările nu dădeau rezultate, ce trebuia să facă Marea Britanie? După ce acceptase faptul că Germania îşi va revizui graniţele, ar mai fi fost oare dispusă să intre în război fiindcă nu corespundea perioada de timp necesară acestor manevre? Răspunsul se impunea de la sine ţările nu intră în război din cauza ritmului în care se efectuează o schimbare asupra căreia şi-au dat deja acordul Soarta Cehoslovaciei nu a fost pecetluită la München, ci cu aproape un an mai devreme, la Londra Întâmplarea a făcut ca aproximativ în aceeaşi perioadă Hitler să-şi schiţeze strategia pe termen lung Pe 5 noiembrie 1937, el a convocat o şedinţă cu participarea ministrului de război, a comandanţilor forţelor armate şi a ministrului de externe, cărora le-a expus cu o deplină candoare vederile lui strategice Aghiotantul său, Hossbach, a consemnat toate aceste lucruri în amănunt Niciunul dintre cei prezenţi nu putea să pretexteze ulterior că nu a ştiut în ce direcţie se îndrepta conducătorul lui Asta fiindcă Hitler a declarat fără niciun fel de echivoc că scopurile lui erau mult mai ambiţioase decât readucerea Germaniei la poziţia de dinaintea primului război mondial Ceea ce a subliniat el de fapt a fost programul din Mein Kampf cucerirea unor teritorii întinse din Europa de Est şi din Uniunea Sovietică în vederea unei ulterioare colonizări Hitler ştia prea bine că un asemenea proiect avea să întâmpine rezistenţă: „Politica germană va trebui să aibă de-a face cu doi adversari detestabili, Anglia şi Franţa ” El a acceptat ideea că Germania reuşise să se situeze cu un pas înaintea Marii Britanii şi a Franţei la capitolul reînarmare, apreciind însă că era vorba de un avantaj trecător, care se va micşora într-un ritm din ce în ce mai alert după 1943 Prin urmare, războiul trebuia să înceapă până atunci Generalii lui Hitler au fost tulburaţi de amploarea planurilor sale şi de iminenta lor punere în practică, însă nu le-a rămas decât să le aprobe cu timiditate Unii lideri militari au cochetat pasager cu ideea unei lovituri după ce Hitler a dat ordinul de a se declanşa războiul Dar Hitler s-a mişcat de fiecare dată prea repede Uluitoarele lui succese de început au eliminat în ochii generalilor săi orice justificare morală pentru un asemenea pas; în plus, nici nu se putea spune că pudurile împotriva autorităţii constituite reprezentaseră vreodată specialitatea generalilor germani Cât despre democraţiile occidentale, ele încă nu sesizaseră prăpastia ideologică deschisă între ele şi dictatorul german Ele credeau în ideea de pace ca scop în sine şi făceau tot posibilul să nu ajungă la război Pe de altă parte, Hitler se temea de pace şi tânjea după război „Omenirea s-a călit în bătăliile veşnice”, a scris el în Mein Kampf, „şi va pieri doar din cauza păcii eterne ” În 1938, Hitler se simţea destul de puternic ca să încalce graniţele naţionale stabilite la Versailles Prima ţintă a fost Austria lui natală, care fusese fixată într-o postură anormală în urma acordurilor de la Saint-Germain din 1919 şi Trianon din 1920 (echivalentul acordului de la Versailles pentru Imperiul austro-ungar) Până în 1806, Austria fusese centrul Sfântului imperiu roman de naţiune germană, iar până în 1866 fusese unul dintre principalele state germane (pentru unii, chiar cel mai important) Deposedată de rolul ei istoric în Germania de către Bismarck, ea se concentrase asupra posesiunilor din Balcani şi din Europa Centrală până când le pierduse şi pe acestea în primul război mondial Imperiu redus la dimensiunile unui mic nucleu vorbitor de germană, Austriei i se interzisese prin Tratatul de la Versailles să realizeze unirea cu Germania o clauză care sfida evident principiul autodeterminării Deşi aşa-numitul Anschluss cu Germania a rămas scopul multor oameni de ambele părţi ale graniţei austro-ungare (inclusiv al lui Stresemann), el a fost blocat din nou de aliaţi în 1930 În acest fel, unirea Germaniei cu Austria avea acea doză de ambiguitate atât de importantă pentru reuşita primelor acţiuni ale lui Hitler Ea se conforma principiului autodeterminării şi totodată submina echilibrul de forţe, pe care oamenii de stat erau din ce în ce mai puţin dispuşi să-l invoce pentru a justifica folosirea forţei După o lună de ameninţări naziste, concesii austriece şi răzgândiri de ambele părţi, pe data de 12 martie 1938 trupele germane au pătruns în Austria Ele nu au întâmpinat nicio rezistenţă, iar populaţia austriacă, în majoritate cuprinsă de o veselie delirantă, a părut să creadă că, rămasă fără imperiu şi neputincioasă în chiar centrul Europei, ţara lor prefera un viitor în calitate de provincie germană rolului unui actor de mâna a doua pe scena Europei Centrale Protestele cu jumătate de gură ale democraţiilor împotriva anexării germane a Austriei nu au făcut dovada unei preocupări morale foarte mari, certificând în schimb refuzul de a lua măsuri concrete Deşi inevitabilul părea a se produce, Liga Naţiunilor nu a luat atitudine faţă de înglobarea unuia dintre statele sale membre de către un vecin puternic Democraţiile s-au cramponat şi mai mult de pacifism, în speranţa că Hitler va pune capăt marşurilor după ce-şi va fi transportat toţi etnicii germani înapoi în patrie Destinul a făcut ca subiectul următorului experiment să fie Cehoslovacia Ca şi alte state succesorale ale Austro-Ungariei, şi ea era aproape la fel de multinaţională cum fusese şi Imperiul Dintr-o populaţie de aproximativ cincisprezece milioane de oameni, aproape o treime nu erau nici cehi şi nici slovaci, iar ataşamentul slovacilor la cauza statului unitar era destul de şubred În noul stat se mai aflau trei milioane şi jumătate de germani, aproape un milion de unguri şi circa o jumătate de milion de polonezi Parcă pentru a grăbi deznodământul, aceste minorităţi ocupau teritorii care se învecinau cu patria lor etnică, iar acest fapt dădea o greutate şi mai mare revendicărilor lor de a se alătura ţării de origine, în lumina convenţiilor dominante şi a autodeterminării consfinţite de Tratatul de la Versailles În acelaşi timp, Cehoslovacia era cel mai avansat dintre statele succesoare din punct de vedere politic şi economic Ea era efectiv o ţară democratică, iar nivelul ei de viaţă era comparabil cu al Elveţiei Ţara dispunea în continuare de o armată numeroasă şi mare parte din excelentele ei dotări fuseseră proiectate şi fabricate pe plan intern Încheiase alianţe militare cu Franţa şi Uniunea Sovietică Prin urmare, din perspectiva diplomaţiei tradiţionale, nu era deloc uşor s-o abandonezi; din perspectiva autodeterminării, era la fel de greu s-o aperi Încurajat de remilitarizarea reuşită a Renaniei, în 1937 Hitler a început să ameninţe Cehoslovacia în numele etnicilor germani din această ţară La început, scopul vizibil al ameninţărilor a fost să-i facă pe cehi ca, sub presiune, să acorde drepturi speciale minorităţii germane din „Sudetenland” (regiunea sudetă), aşa cum a tradus propaganda germană denumirea acestui teritoriu Franţa se angajase să apere Cehoslovacia, ca de altfel şi Uniunea Sovietică, deşi aceasta din urmă îşi condiţionase ajutorul de prealabile acţiuni franceze Mai mult, rămâne un mare semn de întrebare dacă Polonia sau România ar fi permis trupelor sovietice să le străbată teritoriul în apărarea Cehoslovaciei Din capul locului, Marea Britanie a optat pentru pacificare Pe 22 martie, la scurt timp după anexarea Austriei, Halifax le-a reamintit liderilor francezi că Pactul de la Lucarno era valabil doar pentru frontiera franceză şi că putea fi invalidat dacă Franţa îşi onora angajamentele din tratat în Europa Centrală, într-un raport redactat de Foreign Office s-a găsit următorul avertisment: „Aceste angajamente [garanţiile pentru Lucarno] sunt, din punctul lor de vedere, o contribuţie însemnată la ameninţarea păcii în Europa şi, cu toate că au de gând să renunţe la ele, nu văd în ce fel le-ar putea întregi ” Singura frontieră de securitate a Marii Britanii se afla la graniţele franceze; dacă preocupările de securitate ale Franţei luau amploare, cu alte cuvinte, dacă Franţa încerca să apere Cehoslovacia, o făcea pe cont propriu Câteva luni mai târziu, cabinetul britanic a trimis un grup de lucru la Praga sub conducerea lordului Runciman pentru a explora mijloacele posibile de conciliere Consecinţa practică a acestei misiuni a fost de a face cunoscută reticenţa Marii Britanii de a apăra Cehoslovacia Faptele erau deja binecunoscute; orice conciliere ar fi necesitat o anumită formă de amputare a Cehoslovaciei Prin urmare, München nu a fost o capitulare, ci o stare de spirit, precum şi rezultatul aproape inevitabil al eforturilor democraţiilor de a susţine un acord imperfect din punct de vedere geopolitic doar prin exerciţii retorice pe tema securităţii colective şi a autodeterminării Chiar şi America, ţara cel mai frecvent asociată cu crearea Cehoslovaciei, s-a delimitat de această criză într-o primă fază În septembrie, preşedintele Roosevelt a sugerat efectuarea unei runde de negocieri pe teren neutru  Totuşi, dacă rapoartele ambasadelor americane erau corecte, Roosevelt nu ar fi trebuit să-şi facă iluzii în legătură cu atitudinea pe care aveau s-o adopte Franţa şi cu atât mai mult Marea Britanie în cadrul oricărei conferinţe Mai mult decât atât, Roosevelt a încurajat acest tip de atitudine declarând că „guvernul Statelor Unite… nu-şi va asuma nicio obligaţie faţă de modul cum se vor purta aceste negocieri ” Situaţia părea creată anume pentru ca Hitler să-şi pună în aplicare talentul pentru declanşarea războiului psihologic Pe întreaga durată a verii, el a căutat să accentueze teama bolnăvicioasă în faţa unui război iminent, fără a rosti de fapt nicio ameninţare specifică În cele din urmă, după ce Hitler declanşase un atac personal furibund la adresa conducerii cehe, cu ocazia Congresului anual al Partidului Nazist, ţinut la Nürnberg la începutul lui septembrie 1938 lui Chamberlain i-au cedat nervii Deşi nu fusese formulată nicio cerere oficială şi nu avusese loc un schimb veritabil de vederi diplomatice, acesta s-a decis să pună capăt tensiunii în 15 septembrie vizitându-l pe Hitler Cancelarul german şi-a arătat dispreţul alegând drept loc al întrevederii Berchtesgaden, adică acea localitate din Germania aflată la cea mai mare distanţă de Anglia şi unde era cel mai greu de ajuns Pe vremea aceea, ca să te deplasezi de la Londra la Berchtesgaden trebuia să mergi cinci ore cu avionul şi aşa se face că, la şaizeci şi nouă de ani, Chamberlain a zburat pentru prima dată cu avionul După ce a suportat timp de câteva ore trăncăneala lui Hitler despre presupusul tratament incorect care era aplicat germanilor sudeţi, Chamberlain a acceptat dezmembrarea Cehoslovaciei Toate regiunile cehoslovace a căror populaţie era de peste cincizeci la sută germană aveau să fie retrocedate Germaniei Detaliile aveau să fie puse la punct în cadrul unei a doua întrevederi care urma să aibă loc după câteva zile la Bad Godesberg, în Renania Simptomatic pentru stilul de negociere al lui Hitler a fost faptul că a considerat acest al doilea loc de întâlnire „o concesie”; cu toate că Bad Godesberg era mult mai aproape de Anglia decât primul loc, nu se putea spune sub nicio formă că era mult mai convenabil, dat fiind că se afla tot în inima Germaniei Între timp Chamberlain „a convins” guvernul cehoslovac să-i accepte propunerea, „din nefericire”, după cum au declarat liderii cehi  La Bad Godesberg, pe 22 septembrie, Hitler a mărit miza şi a explicat cât se poate de clar că urmărea o umilire deplină a Cehoslovaciei El n-a fost de acord cu procedura de prea lungă durată a plebiscitului regional şi a demarcărilor de frontieră, cerând în schimb evacuarea imediată a întregului teritoriu sudet, în cadrul unui proces care avea să înceapă pe 26 septembrie după patru zile şi care trebuia să ia sfârşit în maximum patruzeci şi opt de ore Instalaţiile militare ale cehilor aveau să fie lăsate intacte pentru uzul forţelor armate germane Ca să slăbească mai mult ceea ce rămăsese din stat, Hitler a cerut modificări de frontieră pentru Ungaria şi Polonia în numele minorităţilor din aceste două ţări Când Chamberlain a protestat împotriva ideii de a i se da un ultimatum, Hitler a arătat spre cuvântul „memorandum” tipărit pe post de titlu al prezentării lui După ore întregi de dezbateri aprinse, Hitler a mai făcut o „concesie”: el era dispus să aştepte un răspuns din partea Cehoslovaciei până pe 28 septembrie la ora două noaptea şi să amâne începutul retragerii din teritoriul sudet până pe 1 octombrie Chamberlain n-a putut accepta să fie agentul unei umiliri atât de crunte la adresa Cehoslovaciei, iar prim-ministrul francez Daladier a fost şi mai categoric Timp de câteva zile, războiul a părut iminent În parcurile engleze au început să fie săpate tranşee Aceasta a fost perioada când Chamberlain a comentat cu tristeţe că Marii Britanii i se cerea să intre în război pentru o ţară îndepărtată, despre care nu ştia nimic cuvinte aparţinând reprezentantului unei ţări care vreme de secole luptase la graniţa Indiei fără să clipească Dar care era casus belii? Marea Britanie acceptase deja principiul dezmembrării Cehoslovaciei, ca şi pe cel al autodeterminării germanilor sudeţi Marea Britanie şi Franţa erau pe punctul de-a intra în război nu ca să sprijine un aliat, ci din cauza unor neînţelegeri legate de perioada de timp în care respectivul aliat urma să fie dezmembrat, unde exista un decalaj de câteva săptămâni, şi din cauza unor ajustări teritoriale care erau periferice prin comparaţie cu renunţările formulate până atunci Poate că a fost într-un fel mai bine când Mussolini a scos pe toată lumea din încurcătură înainte de expirarea termenului-limită, propunând ca la o conferinţă unde trebuiau să ia parte miniştrii de externe din Italia şi Germania să fie invitaţi, într-un cadru lărgit, şefii de guvern din Franţa (Daladier), Marea Britanie (Chamberlain), Germania (Hitler) şi Italia (Mussolini) Cei patru lideri s-au întâlnit pe 29 septembrie la München, locul naşterii Partidului Nazist Într-un gen de simbolism pe care şi-l rezervă de obicei învingătorii S-a consumat extrem de puţin timp cu negocierile Chamberlain şi Daladier au schiţat o încercare timidă de revenire la propunerea lor iniţială, Mussolini a scos la iveală o hârtie care cuprindea propunerea lui Hitler de la Bad Godesberg, iar Hitler a definit chestiunile sub forma unui ultimatum sarcastic Dat fiind că fusese acuzat că acţiona într-o atmosferă de violenţă, din cauza termenului-limită de 1 octombrie, el a declarat că misiunea lor era „să nu conferim acţiunilor un asemenea caracter ” Cu alte cuvinte, singurul scop al conferinţei era acceptarea paşnică a programului redactat de Hitler la Bad Godesberg înainte de a declanşa un război pentru a-l impune Atitudinea lui Chamberlain şi Daladier în lunile de dinainte i-a obligat să accepte proiectul de program al lui Mussolini Reprezentanţii cehi au fost uitaţi în sălile de aşteptare sau în anticamere, în timp ce ţara lor tocmai era dezmembrată Uniunea Sovietică nici măcar nu a fost invitată Marea Britanie şi Franţa şi-au împăcat conştiinţele vinovate oferindu-se să garanteze ceea ce rămăsese dintr-o Cehoslovacie dezarmată un gest ridicol, din partea unor ţări ce refuzaseră să funcţioneze ca garanţi ai unei democraţii intacte, bine înarmate şi aflate de aceeaşi parte a baricadei E de la sine înţeles că respectiva garantare nu a fost pusă niciodată în practică Conferinţa de la München are în mod obişnuit drept conotaţie pedeapsa pentru cedarea în faţa şantajului Cu toate acestea, ea nu a fost un act singular, ci punctul culminant al unei atitudini care a început în anii ’20 şi s-a accelerat cu fiecare nouă concesie Timp de peste un deceniu, Germania anulase toate restricţiile de la Versailles una câte una Republica de la Weimar scăpase Germania de despăgubiri, de Comisia Militară Interaliată de Control şi de ocuparea de către aliaţi a Renaniei Hitler denunţase restricţiile asupra armamentului german, interzicerea stagiului militar obligatoriu şi clauzele de demilitarizare de la Locarno Nici chiar în anii ’20 Germania nu acceptase frontierele estice, iar aliaţii nu insistaseră niciodată să le recunoască Până la urmă, aşa cum se întâmplă adeseori, aceste decizii una după alta au pus bulgărele în mişcare Recunoscând că Tratatul de la Versailles era nedrept, învingătorii au şubrezit temeiul psihologic al apărării lui Învingătorii din războaiele napoleoniene încheiaseră o pace generoasă, dar avuseseră grijă să încheie şi Cvadrupla Alianţă ca să nu existe nicio îndoială legată de hotărârea lor de a apăra această pace Învingătorii din primul război mondial încheiaseră o pace punitivă şi, după ce oferiseră ei înşişi suficiente motive pentru revizionism, iată-i acum colaborând la dezafectarea propriei lor construcţii Vreme de două decenii, echilibrul de forţe fusese pe rând respins şi ridiculizat; conducătorii ţărilor democratice le-au spus popoarelor lor că din acel moment ordinea mondială avea să se bazeze pe o moralitate superioară Pe urmă, când acea nouă ordine a fost contestată, aceleaşi democraţii Marea Britanie cu convingere, Franţa cu o îndoială dublată de disperare au fost silite să bea până la fund cupa concilierii ca să le demonstreze popoarelor lor că de fapt Hitler nu mai poate fi oprit Aşa se explică de ce acordul de la München a fost primit cu atâta satisfacţie de imensa majoritate a contemporanilor Franklin Roosevelt s-a numărat printre cei care l-au felicitat pe Chamberlain: „Bravo”, a spus el simplu Liderii Commonwealthului britanic au fost mai expansivi Prim-ministrul Canadei a scris: „Daţi-mi voie să exprim calde felicitări din partea poporului canadian şi în acelaşi timp expresia recunoştinţei lor, care se face simţită de la un cap la altul al dominionului Colegii mei şi membrii guvernului nutresc aceeaşi admiraţie neţărmurită ca şi mine pentru serviciul pe care l-aţi făcut omenirii ” Nici prim-ministrul Australiei nu s-a lăsat mai prejos: Colegii şi cu mine dorim să exprimăm cele mai calde felicitări pentru rezultatul negocierilor de la München Australienii împreună cu toate popoarele din Imperiul britanic vă datorează o mare recunoştinţă pentru eforturile neîncetate de menţinere a păcii  Ciudăţenia a fost că, potrivit tuturor martorilor oculari ai Conferinţei de la München, Hitler n-a fost nicidecum triumfător, ci mai degrabă posomorât Dorise război, considerându-l indispensabil în realizarea ambiţiilor pe care le nutrea Probabil că avea nevoie de el şi din raţiuni psihologice; aproape toate discursurile lui publice, pe care le considera cel mai important aspect al vieţii sale publice, se legau într-un fel sau altul de experienţele lui din timpul războiului Cu toate că generalii lui Hitler se opuneau din răsputeri ideii unui război mergând până la a plănui să-l răstoarne în cazul în care s-ar fi hotărât să atace Hitler a plecat din München cu sentimentul că fusese păcălit Şi, dată fiind logica lui sucită, se prea poate ca lucrurile să fi stat într-adevăr aşa Fiindcă, dacă ar fi reuşit să înceapă războiul împotriva Cehoslovaciei, e puţin probabil că democraţiile şi-ar fi permis sacrificiile necesare pentru a-l câştiga Chestiunea se bătea prea vizibil cap în cap cu principiul autodeterminării, iar opinia publică nu era suficient de bine pregătită pentru inversările de situaţie aproape sigure ale unui asemenea război, mai cu seamă în faza lui iniţială Paradoxal, momentul München s-a transformat într-un cap de linie pentru strategia lui Hitler în plan psihologic Până atunci, el fusese mereu capabil să speculeze vinovăţia ţărilor democratice în legătură cu nedreptăţile de la Versailles; după aceea, singura lui armă a rămas forţa brută, dar chiar şi cei care se temeau cel mai mult de război nu puteau fi şantajaţi decât până la o anumită limită, după care luau atitudine Acest lucru era valabil mai cu seamă pentru Marea Britanie Prin felul cum se comportase la Bad Godesberg şi la München, Hitler a irosit şi ultimul strop din rezervele de bunăvoinţă ale Angliei În ciuda iluzoriei formule conform căreia ar fi adus „pace pentru vremurile noastre”, când s-a întors la Londra, Chamberlain a luat hotărârea să nu se mai lase şantajat niciodată şi a lansat un vast program de reînarmare De fapt, atitudinea lui Chamberlain pe durata crizei de la München a fost mult mai complexă decât a descris-o posteritatea Deşi extrem de popular după momentul München, el a fost asociat aproape mecanic cu ideea de capitulare Opinia publică democratică este neiertătoare în faţa dezastrelor, chiar dacă ele rezultă din împlinirea propriilor noastre dorinţe imediate Reputaţia lui Chamberlain s-a năruit de îndată ce s-a văzut limpede că nu obţinuse „pace pentru vremurile noastre” Hitler a găsit imediat un alt pretext de război, iar la ora aceea lumea nu mai era dispusă să-i acorde lui Chamberlain nici măcar recunoaşterea firească pe care i-ar fi adus-o în mod normal dirijarea procesului prin care Marea Britanie a fost în stare să reziste furtunii, având un popor unit şi o aviaţie refăcută De la distanţă şi retrospectiv, e uşor să desconsiderăm declaraţiile adeseori naive ale pacifiştilor Totuşi, cei mai mulţi dintre ei au fost oameni de ispravă, care au încercat efectiv să pună în practică noile valori ale idealismului wilsonian, în ciuda norului dezamăgirii generale care acoperise diplomaţia europeană tradiţională şi a sentimentului din ce în ce mai răspândit al vlăguirii fizice şi spirituale În nicio altă perioadă anterioară nu ar fi putut vreun prim-ministru englez să justifice un acord aşa cum a justificat Chamberlain acordul de la München ca pe o „eliminare a acelor suspiciuni şi animozităţi care au otrăvit aerul atât de mult” ca şi cum politica externă ar fi fost o ramură a psihologiei Totuşi, aceste vederi izvorâseră fără excepţie dintr-un efort idealist de a depăşi moştenirea Realpolitik şi a istoriei europene prin recurs la raţiune şi justiţie Lui Hitler nu i-a trebuit mult ca să destrame iluziile acestor pacifişti şi totodată să-şi grăbească propria cădere finală În martie 1939, la nici şase luni după momentul München, Hitler a ocupat ce mai rămăsese din Cehoslovacia Partea cehă a devenit protectorat german, iar Slovacia a fost declarată stat independent din punct de vedere tehnic, deşi era un satelit german Chiar dacă Marea Britanie şi Franţa oferiseră garanţii Cehoslovaciei la München, aceste promisiuni n-au fost şi nici n-ar fi putut să fie oficializate Distrugerea Cehoslovaciei nu avea nicio logică din punct de vedere geopolitic; ea arăta doar că Hitler evada din orice grilă raţională şi voia război cu orice preţ Rămasă fără apărare şi fără alianţele cu francezii şi sovieticii, Cehoslovacia era obligată să se deplaseze pe orbita Germaniei, iar Europa de Est avea să se adapteze în mod sigur noilor realităţii în câmpul puterii Uniunea Sovietică tocmai îşi lichidase o bună parte din conducerea politică şi militară, aşa că nu era un factor de luat în seamă cel puţin pentru o perioadă de timp Hitler nu trebuia decât să aştepte, întrucât, în condiţiile în care Franţa era efectiv neutralizată, Germania avea să devină puterea dominantă din Europa de Est Însă bineînţeles că Hitler era în aşa fel plămădit, încât putea face orice, dar nu să aştepte Reacţia engleză şi franceză de a trage linie (la îndemnul Londrei) a apărut la fel de ilogică în planul politicii tradiţionale a puterii Capturarea Pragăi nu modifica nici echilibrul de forţe, nici cursul previzibil al evenimentelor Dar, din punctul de vedere al principiilor stabilite la Versailles, ocuparea Cehoslovaciei era o linie de demarcaţie fiindcă demonstra că Hitler ţintea dominaţia asupra Europei şi nu transpunerea în practică a autodeterminării sau a egalităţii Gafa lui Hitler a fost nu atât încălcarea principiilor istorice ale echilibrului, cât mai ales nerespectarea premiselor morale ale politicii externe postbelice pe care o duceau englezii El a întrecut măsura atunci când a înglobat populaţii negermane în Reich, violând astfel principiul autodeterminării, în numele căruia fuseseră tolerate toate abuzurile unilaterale anterioare Răbdarea Marii Britanii nu era nelimitată, după cum nu era rezultanta unui caracter naţional slab; în cele din urmă, Hitler întruchipase definiţia în cheie morală pe care o dădea opinia publică britanică conceptului de agresiune, chiar dacă guvernul englez avea o altă părere, însă după câteva zile de ezitări, Chamberlain şi-a acordat politica în concordanţă cu opinia publică de la el din ţară Din acel moment, Marea Britanie avea să i se opună lui Hitler nu ca să justifice teoriile istorice ale echilibrului, ci pur şi simplu fiindcă nu mai putea să aibă încredere în el Ironia a făcut ca tocmai abordarea wilsoniană a relaţiilor internaţionale, care facilitase avansarea lui Hitler dincolo de orice limită a acceptabilului pentru toate sistemele europene de până atunci, să determine la un moment dat Marea Britanie să tragă linie mai riguros decât ar fi făcut-o într-o lume bazată pe Realpolitik Dacă wilsonismul împiedicase opoziţia timpurie la adresa lui Hitler, tot el punea acum bazele unei opoziţii implacabile faţă de el, după ce criteriile sale morale au fost călcate în picioare fără echivoc Când Hitler a revendicat Danzigul în 1939 şi a ţintit modificarea Coridorului polonez, datele problemei erau în esenţă aceleaşi ca anul anterior Danzig era un oraş prin excelenţă german, iar statutul său de oraş liber sfida principiul autodeterminării în aceeaşi măsură în care o făcuse adjudecarea de către Cehoslovacia a teritoriului sudet Deşi populaţia din Coridorul polonez era mai pestriţă, era posibilă cel puţin teoretic o rectificare a graniţelor care să ţină mai mult seama de principiul autodeterminării Cu toate acestea, lucrul care se schimbase peste puterea de înţelegere a lui Hitler fusese acela că, odată depăşită limita a ceea ce era permis sub aspect moral, acelaşi perfecţionism etic care până atunci produsese o acceptare umilă în rândul democraţiilor se transformase într-o intransigenţă fără precedent După ocuparea Cehoslovaciei de către Germania, opinia publică engleză nu mai era dispusă să tolereze noi concesii; din acel moment, izbucnirea celui de-al doilea război mondial a devenit doar o chestiune de timp Asta dacă Hitler nu se hotăra să stea liniştit, ceea ce pentru el era o imposibilitate psihologică Totuşi, înainte de consumarea acestui eveniment de uriaşă amploare, sistemul internaţional a mai recepţionat un şoc de data asta din partea celeilalte mari puteri revizioniste pe care avusese grijă să o ignore pe aproape întreaga durată a turbulenţilor ani ’30, şi anume din partea Uniunii Sovietice a lui Stalin CAPITOLUL 13 Bazarul lui Stalin  Dacă ideologia ar determina cu necesitate politica externă, Hitler şi Stalin n-ar fi ajuns să-şi dea mâna, la fel cum n-o făcuseră Richelieu şi sultanul Turciei cu trei sute de ani în urmă Numai că interesul geopolitic comun este o legătură puternică, fapt pentru care cei doi vechi duşmani care erau Hitler şi Stalin au fost atraşi inexorabil unul de celălalt Când s-a întâmplat acest lucru, ţărilor democratice nu le-a venit să creadă; surpriza lor totală a arătat că înţelegeau la fel de puţin mentalitatea lui Stalin ca pe aceea a lui Hitler Ca şi în cazul acestuia din urmă, cariera lui Stalin se clădise pornind de undeva de la marginea societăţii, deşi lui Stalin i-a trebuit mult mai mult timp ca să dobândească puterea absolută Geniul demagogic al lui Hitler i-a dat acestuia posibilitatea să joace totul pe o singură carte Stalin a obţinut câştig de cauză subminându-şi rivalii din inima birocraţiei comuniste, în timp ce ceilalţi candidaţi la putere îl ignoraseră, fiindcă într-o primă fază nu crezuseră că acest personaj sinistru din Georgia putea fi un concurent serios Hitler a reuşit în ceea ce şi-a propus copleşindu-şi adversarii prin modul cum a ştiut să rămână calat pe o singură idee; Stalin a ajuns la putere graţie unei anonimităţi implacabile Hitler şi-a transpus deprinderile boeme şi personalitatea tumultuoasă în sfera luării de decizii, conferind guvernului său un caracter discontinuu şi câteodată diletant Stalin a înglobat catehismul riguros al iniţierii lui religioase timpurii în exegeza brutală a opticii mondiale bolşevice şi a transformat ideologia în instrument de control politic Hitler se regenera prin sprijinul oferit de adoraţia maselor Stalin era prea atins de paranoia ca să se bazeze pe o abordare atât de personală El tânjea după victoria finală incomparabil mai mult decât după aprobarea imediată şi a preferat s-o obţină distrugându-şi, rând pe rând toţi adversarii potenţiali Hitler a ţinut morţiş să-şi împlinească ambiţiile în timpul vieţii; în declaraţiile făcute, el s-a reprezentat doar pe sine Stalin era injectat cu aceeaşi doză de megalomanie, dar se vedea ca un slujitor al adevărului istoric Spre deosebire de Hitler, Stalin dispunea de o răbdare incredibilă Iar spre deosebire de conducătorii ţărilor democratice, era pregătit în orice moment să întreprindă un studiu meticulos al relaţiilor dintre tipurile de putere Tocmai fiindcă era atât de convins că ideologia lui întruchipa adevărul istoric, el a urmărit fără scrupule interesul naţional sovietic, fără a fi stânjenit de ceea ce el însuşi considera drept balast moral ipocrit sau legături sentimentale Este adevărat că Stalin a fost un monstru; însă din perspectiva organizării relaţiilor internaţionale el s-a dovedit cel mai realist dintre toţi – răbdător, viclean şi implacabil, un adevărat Richelieu al acelei perioade Fără să-şi dea seama, democraţiile occidentale şi-au forţat norocul contând pe un conflict ideologic ireconciliabil între Stalin şi Hitler, tachinându-l pe Stalin cu un pact francez care interzicea cooperarea militară, excluzând Uniunea Sovietică de la lucrările Conferinţei de la München şi demarând destul de ambiguu convorbiri pe linie militară cu Stalin doar când era deja prea târziu ca să-l împiedice să încheie un pact cu Hitler Liderii democraţiilor au confundat discursurile lui greoaie, uşor teologizante, cu ceea ce li s-a părut a fi o rigiditate a gândirii şi a liniei politice Totuşi, această rigiditate se extindea doar asupra ideologiei comuniste Chiar convingerile lui comuniste i-au dat posibilitatea să se arate extrem de flexibil în tactica aleasă Dincolo de aceste aspecte psihologice, firea lui Stalin avea un nucleu filosofic care l-a făcut pe liderul sovietic aproape de neînţeles în ochii celor occidentali Ca vechi bolşevic, îndurase ani de temniţă, de exil şi de privaţiuni în numele unor convingeri pe care începuse să le aibă cu câteva zeci de ani înainte de a ajunge la putere Mândrindu-se cu o percepţie superioară a dinamicii istoriei, bolşevicii considerau că rolul lor era de a ajuta la îndeplinirea unui proces istoric obiectiv Din punctul lor de vedere, diferenţa dintre ei înşişi şi necomunişti era cam la fel de mare ca aceea dintre savanţi şi profani Când analizează fenomenele fizice, savantul nu le provoacă efectiv apariţia; modul lui de înţelegere a motivelor pentru care au loc îl face din când în când să manipuleze procesul, deşi întotdeauna acest lucru se petrece doar conform legilor intrinseci ale fenomenelor respective În acelaşi spirit, bolşevicii se vedeau pe ei înşişi ca pe nişte savanţi ai istoriei, care contribuiau la înţelegerea dinamicii sale, eventual chiar îi accelerau dezvoltarea, însă fără a-i modifica direcţia Liderii comunişti se prezentau ca nişte inşi implacabili, incapabili de compasiune, de neabătut de la menirea lor istorică şi în acelaşi timp neinfluenţabili în faţa argumentelor convenţionale, mai cu seamă atunci când acestea veneau din partea unor necredincioşi Ei aveau impresia că erau chemaţi să conducă relaţiile diplomatice, fiindcă erau convinşi că îşi înţelegeau interlocutorii mai bine chiar decât erau aceştia capabili să se înţeleagă pe sine În mintea lor comunistă, singurul tip de concesie care se putea face şi acela limitat era în faţa „realităţii obiective”, dar sub nicio formă în faţa puterii de convingere a diplomaţilor cu care negociau În acest fel, diplomaţia ajungea să aparţină acelui proces prin care ordinea existentă avea să fie până la urmă răsturnată; iar evaluarea raportului de forte decidea dacă această răsturnare avea să se facă prin diplomaţia coexistenţei paşnice sau prin conflict militar Exista totuşi un principiu imuabil în acest univers de calcule neomeneşti şi efectuate cu sânge rece de către Stalin: nimic nu putea justifica ducerea unor bătălii sortite eşecului pentru cauze îndoielnice În plan filosofic, conflictul ideologic cu Germania nazistă făcea parte dintr-un conflict general cu ţările capitaliste care, din punctul de vedere al lui Stalin, însemnau Franţa şi Marea Britanie; ţara care avea să suporte din plin ostilitatea sovietică era aceea pe care Moscova o considera principala ameninţare într-un moment sau altul Sub aspectul moral Stalin nu făcea nicio distincţie între diversele state capitaliste Adevărata lui părere despre ţările care proslăveau virtuţile păcii universale a ieşit la iveală în reacţia pe care a avut-o la semnarea Pactului Kelloggbriand în 1928: Îi aud vorbind despre pacifism şi despre pacea dintre statele europene Briand şi [Austen] Chamberlain se îmbrăţişează… Astea sunt aiureli Ştim din istoria europeană că ori de câte ori s-au semnat tratate ce prevăd o nouă dispunere a forţelor în vederea unui alt război, li s-a spus tratate de pace… (deşi) au fost încheiate în scopul identificării noilor elemente ale apropiatului război  Cel mai negru coşmar al lui Stalin era, fireşte, o coalizare a tuturor ţărilor capitaliste şi un atac concertat la adresa Uniunii Sovietice În 1927, el a descris strategia sovietică exact în aceeeaşi termeni în care o făcuse Lenin cu un deceniu mai devreme: „…foarte mult… depinde de modul cum vom reuşi să evităm războiul iminent cu lumea capitalistă… până când… capitaliştii vor începe să se bată între ei…” Pentru a încuraja această perspectivă, Uniunea Sovietică încheiase acordul de la Rapallo cu Germania în 1922 şi tratatul de neutralitate de la Berlin din 1926 pe care l-a reînnoit în 1931, angajându-se cât se poate de clar să nu intervină în eventualitatea declanşării unui război capitalist Din punctul de vedere al lui Stalin, anticomunismul vituperant al lui Hitler nu constituia un obstacol de netrecut în calea stabilirii unor relaţii bune cu Germania Când Hitler a preluat puterea, Stalin nu şi-a mai pierdut vremea cu gesturi împăciuitoare „Nu suntem nici pe departe entuziasmaţi de regimul fascist din Germania”, a declarat el la cel de-al XVII-lea Congres al Partidului din ianuarie 1934 „Aici nu e vorba de fascism, fie şi pentru faptul că fascismul din Italia, de pildă, nu a împiedicat Uniunea Sovietică să întreţină relaţii dintre cele mai cordiale cu această ţară… Orientarea noastră în trecut şi în prezent a fost şi este spre URSS şi numai spre URSS Iar dacă interesele URSS-ului cer apropierea de o ţară sau alta care nu este interesată de tulburarea păcii, ne vom îndrepta în această direcţie fără ezitare ” Stalin, ca un mare ideolog, nu făcea decât să-şi pună de fapt ideologia în serviciul Realpolitik Lui Richelieu sau lui Bismarck nu le-ar fi venit deloc greu să înţeleagă o asemenea strategie Oamenii de stat care reprezentau democraţiile erau cei care purtau ochelari de cal ideologici; după ce respinseseră politica puterii, ei ajunseseră să creadă că precondiţia unor relaţii bune între naţiuni era credinţa generală în premisele securităţii colective şi că ostilitatea ideologică era de natură să împiedice orice cooperare practică între fascişti şi comunişti Democraţiile au greşit în ambele rânduri La momentul oportun, Stalin s-a alăturat într-adevăr taberei antihitleriste, dar cu foarte puţină tragere de inimă şi abia după ce gesturile lui de bunăvoinţă faţă de Germania nazistă au fost desconsiderate Convins în cele din urmă că era foarte posibil ca retorica antibolşevică a lui Hitler să fie serioasă, Stalin s-a apucat să ridice cea mai largă coaliţie cu putinţă pentru a-l ţine la respect Noua lui strategie a ieşit la iveală la cel de-al VII-lea (şi ultimul) Congres al Internaţionalei Comuniste din iulie-august 1935  Chemând la crearea unui front comun al tuturor popoarelor iubitoare de pace, această tactică a reprezentat abandonarea tacticii comuniste din anii ’20, când, încercând să paralizeze diverse instituţii parlamentare din Europa, partidele comuniste votaseră consecvent în favoarea grupurilor antidemocratice, inclusiv a fasciştilor Principalul purtător de cuvânt al noii politici externe sovietice a fost Maxim Litvinov, care fusese numit ministru de externe doar ca să îndeplinească acest rol Civilizat, vorbitor de engleză şi ebraică, Litvinov era de origine burgheză şi se căsătorise cu fiica unui istoric englez Biografia lui se potrivea mai bine unui duşman de clasă decât cuiva menit să aibă o carieră în diplomaţia sovietică Sub ministeriatul lui Litvinov, Uniunea Sovietică a intrat în Liga Naţiunilor şi a devenit unul dintre adepţii cei mai însufleţiţi ai securităţii colective Stalin era pregătit să recurgă la retorica wilsoniană ca să obţină o poliţă de asigurare în eventualitatea că Hitler şi-ar fi propus efectiv să ducă la îndeplinire ceea ce scrisese în Mein Kampf şi ar fi transformat Uniunea Sovietică în ţinta lui principală Aşa cum a subliniat politologul Robert Legvold, scopul lui Stalin era să extragă un ajutor cât mai mare cu putinţă din partea lumii capitaliste, nu să încheie pacea cu ea  Un sentiment profund de mefienţă reciprocă impregnase deja relaţiile dintre democraţii şi Uniunea Sovietică Stalin a semnat pacte cu Franţa în 1935 şi cu Cehoslovacia în anul următor Însă liderii francezi au adoptat o cu totul altă atitudine şi au refuzat convorbirile la nivel înalt pe linie militară Inevitabil, Stalin a interpretat acest lucru ca pe o invitaţie la adresa lui Hitler de a ataca mai întâi Uniunea Sovietică Ca să se asigure, el a condiţionat ajutorul furnizat de sovietici Cehoslovaciei de prealabila îndeplinire a obligaţiilor franceze faţă de această ţară Bineînţeles că, în acest fel, Stalin a avut la îndemână şi opţiunea de a-i lăsa pe imperialişti să se bată între ei Tratatul franco-sovietic nu a fost nici pe departe expresia unor relaţii evlavioase Disponibilitatea Franţei de a avea legături politice cu Uniunea Sovietică, dar refuzul de a încheia o alianţă militară cu ea ilustrează deriva totală a politicii externe a ţărilor democratice în perioada dintre cele două războaie Democraţiile preţuiau retorica securităţii colective, dar nu îndrăzneau să-i ofere un conţinut operaţional Primul război mondial ar fi trebuit să-i înveţe pe englezi şi francezi că înfruntarea Germaniei, chiar şi în condiţiile acestei asocieri, era o întreprindere riscantă şi cu puţine sorţi de izbândă În fond, Germania aproape că obţinuse câştig de cauză în 1918, în ciuda faptului că America li se alăturase aliaţilor Declanşarea unei lupte împotriva Germaniei fără sprijin american sau sovietic combina mentalitatea ce făcuse posibilă Linia Maginot cu o crasă supraestimare a propriilor forţe Doar o gândire utopică până la absurd din partea conducătorilor ţărilor democratice ar fi putut duce la convingerea împărtăşită de mulţi potrivit căreia Stalin un bolşevic timpuriu şi un partizan declarat al factorilor materiali, obiectivi s-ar fi putut converti la doctrina juridică şi morală a securităţii colective Asta fiindcă Stalin şi colegii lui aveau alte motive decât cele de resort ideologic ca să nu fie încântaţi de ordinea internaţională stabilită La urma urmei, frontierele sovietice cu Polonia fuseseră impuse cu forţa, iar România pusese mâna pe Basarabia, pe care sovieticii o considerau ca fiind a lor Nici potenţialele victime ale Germaniei din Europa de Est nu doreau ajutorul sovieticilor Combinaţia dintre acordul de la Versailles şi Revoluţia rusă creaseră o problemă irezolvabilă pentru orice sistem de securitate colectivă din Europa de Est: fără Uniunea Sovietică, acest sistem n-ar fi putut funcţiona din punct de vedere militar; cu el, n-ar fi putut funcţiona din punct de vedere politic Diplomaţia occidentală n-a făcut practic nimic pentru a domoli paranoia lui Stalin în legătură cu existenţa unei cabale antisovietice a capitaliştilor Uniunea Sovietică nu a fost consultată pe durata manevrelor diplomatice prin care s-a abrogat Pactul de la Locarno şi a fost efectiv exclusă de la lucrările Conferinţei de la München Ea a fost adusă în discuţie în vederea unui sistem de securitate care să opereze în Europa de Est cu foarte puţină tragere de inimă şi destul de târziu, după ocuparea Cehoslovaciei în 1939 Cu toate acestea, cine învinovăţeşte doar politica occidentală pentru pactul dintre Hitler şi Stalin a interpretat greşit psihologia acestuia din urmă Paranoia lui Stalin a fost demonstrată cu vârf şi îndesat de modul cum şi-a eliminat acesta toţi potenţialii adversari din ţară, precum şi de uciderea sau deportarea milioanelor de oameni despre care doar i se năzărise că i se opuneau În ciuda acestui fapt, când era vorba de politica externă, Stalin a dovedit că ştie să calculeze cu mult sânge rece şi s-a mândrit că a ştiut să nu se lase antrenat în efectuarea unor mutări pripite mai ales de către liderii capitalişti despre care era convins că înţelegeau raportul de forţe incomparabil mai puţin decât el Nu se pot face decât speculaţii despre intenţiile lui Stalin în timpul Conferinţei de la München Totuşi, într-un moment când îşi supunea ţara unor epurări succesive, punerea în aplicare a unui tratat de ajutor reciproc sinucigaş ar fi fost soluţia cel mai puţin probabilă Dat fiind că tratatul cu Cehoslovacia angaja Uniunea Sovietică doar după intrarea în război a Franţei, Stalin avea mai multe opţiuni Bunăoară, el ar fi putut cere să i se permită să treacă prin România şi Polonia şi s-ar fi putut folosi de mai mult ca singurul refuz al celor două ţări ca de un alibi pentru a aştepta rezultatul bătăliilor din Europa Centrală şi de Vest Sau, în funcţie de modul în care ar fi evaluat consecinţele, ar fi putut redobândi teritoriile ruseşti pierdute în favoarea Poloniei şi României după Revoluţia rusă, aşa cum de fapt chiar avea să facă un an mai târziu Cea mai improbabilă variantă era aceea în care Uniunea Sovietică s-ar fi suit pe baricade ca ultim apărător al înţelegerilor teritoriale de la Versailles în numele securităţii colective Fără îndoială că momentul München a confirmat suspiciunile lui Stalin vizavi de ţările democratice Cu toate acestea, nimic nu putea să-l abată la modul serios de pe drumul îndeplinirii, cu aproape orice preţ, a ceea ce el considera a fi datoria bolşevicilor învrăjbirea capitaliştilor şi împiedicarea oricărei tentative de transformare a Uniunii Sovietice în victimă a războaielor dintre ei Prin urmare, efectul Conferinţei de la München a fost în primul rând modificarea tacticii lui Stalin Căci acum el a inaugurat un veritabil bazar al încercărilor de încheiere a unui pact cu sovieticii, o licitaţie pe care democraţiile n-aveau nicio şansă s-o câştige dacă Hitler era gata să facă o ofertă serioasă Când, pe 4 octombrie 1938, ambasadorul francez l-a vizitat pe ministrul sovietic de externe ca să-i explice acordul de la München, el a fost întâmpinat de Vladimir Potemkin, comisarul adjunct pentru afacerile externe, care i-a adresat următoarele cuvinte ameninţătoare: „Bietul meu prieten, ce-ai făcut? Pentru noi nu văd niciun alt rezultat în afara unei a patra împărţiri a Poloniei ” Această vorbă tăioasă a fost doar un semn al atitudinii glaciale pe care o avea Stalin faţă de politica externă După München, era sigur că Polonia avea să devină următoarea ţintă a Germaniei Dat fiind că Stalin nu dorea nici să înfrunte armata germană la frontierele sovietice existente şi nici să se bată cu Hitler, o a patra împărţire a Poloniei era singura soluţie (mai mult, aceeaşi logică o făcuse pe Ecaterina cea Mare să purceadă la prima împărţire a Poloniei cu Prusia şi Austria în 1772) Faptul că Stalin a aşteptat un an întreg prima mutare a lui Hitler a demonstrat că, în materie de politică externă, avea nervi de oţel Odată stabilit cu fermitate acest obiectiv, Stalin a trecut imediat la îndepărtarea Uniunii Sovietice din linia de bătaie Pe 27 ianuarie 1939, ziarul News Chronicle din Londra a publicat un articol scris de corespondentul lui diplomatic (cunoscut drept un apropiat al ambasadorului sovietic Ivan Maiski), în care se sublinia posibilitatea unei înţelegeri între Uniunea Sovietică şi Germania Autorul a reluat teza clasică a lui Stalin potrivit căreia nu existau diferenţe semnificative între democraţiile occidentale şi dictatorii fascişti, folosind-o pentru a exonera Uniunea Sovietică de orice angajare autonomă pentru cauza securităţii colective: În prezent, guvernul sovietic evident că nu are intenţia de a furniza ajutor Marii Britanii şi Franţei dacă aceasta din urmă intră în conflict cu Germania şi Italia… Din punctul de vedere al guvernului sovietic, nu există o mare diferenţă între poziţia guvernelor englez şi francez pe de o parte şi a celor german şi italian pe de alta, care să justifice sacrificii serioase pentru apărarea democraţiei occidentale  Din moment ce Uniunea Sovietică nu considera necesar să aleagă între mai mulţi capitalişti pe criterii ideologice, divergenţele dintre Moscova şi Berlin se puteau rezolva într-un mod practic Ca nu cumva să fie înţeles greşit, Stalin a luat măsura fără precedent de a retipări cuvânt cu cuvânt articolul respectiv în Pravda, ziarul oficial al Partidului Comunist Pe data de 10 martie 1939 cu cinci zile înainte ca Hitler să ocupe Praga Stalin a ieşit în faţa prin afirmarea în cunoscutul stil autoritarist a noii strategii a Moscovei Ocazia i-a fost oferită de-al XVIII-lea Congres al Partidului, prima întrunire de acest gen de când Stalin sprijinise securitatea colectivă şi „frontul comun” cu cinci ani în urmă Probabil că sentimentul predominant al delegaţiilor era uşurarea pentru faptul că se mai aflau în viaţă, întrucât epurările le subţiaseră serios rândurile La lucrări participau doar treizeci şi cinci din cei două mii de delegaţi din urmă cu cinci ani O mie o sută din cei rămaşi fuseseră arestaţi pentru activităţi contrarevoluţionare Nouăzeci şi opt dintre cei o sută treizeci şi unu de membri ai Comitetului Central fuseseră lichidaţi, ca de altfel trei dintre cei cinci mareşali ai Armatei Roşii, toţi cei unsprezece comisari adjuncţi ai apărării, toţi comandanţii armatelor regionale şi şaptezeci şi cinci dintre cei optzeci de membri ai Consiliului Militar Suprem Nu se putea spune despre cel de-al XVIII-lea Congres al Partidului că era o sărbătoare a continuităţii Participanţii erau mult mai preocupaţi de ceea ce trebuiau să facă pentru a rămâne în viaţă decât de subtilităţile ascunse ale politicii externe Aşa cum fusese cazul şi în 1934, tema de bază a lui Stalin în faţa acestui auditoriu înfricoşat au reprezentat-o intenţiile paşnice ale Uniunii Sovietice într-un mediu internaţional ostil Cu toate acestea, concluziile lui au marcat o despărţire radicală de conceptul de securitate colectivă aşa cum fusese prezentat acesta la congresele anterioare ale Partidului Căci Stalin a decretat de fapt neutralitatea sovietică în cazul unui conflict între capitalişti: Politica externă a Uniunii Sovietice este clară şi explicită Suntem în favoarea păcii şi a întăririi relaţiilor de afaceri cu toate ţările Aceasta este poziţia noastră şi vom adera la ea atâta timp cât aceste ţări vor menţine relaţii asemănătoare cu Uniunea Sovietică şi atâta timp cât nu vor efectua nicio încercare de a încălca interesele ţării noastre  Ca să se asigure că aceşti lideri capitalişti obtuzi înţelegeau corect mesajul, Stalin a repetat aproape cuvânt cu cuvânt argumentul principal al articolului din News Chronicle, şi anume că, din moment ce democraţiile şi Germania aveau structuri sociale similare, diferenţele dintre Germania şi Uniunea Sovietică nu erau mai de netrecut decât diferenţele dintre orice altă ţară capitalistă şi Uniunea Sovietică Rezumând, el şi-a exprimat hotărârea de a-şi rezerva libertatea de acţiune şi de a vinde bunăvoinţa Moscovei celui mai avantajos client în eventualitatea războiului Prin intermediul unei fraze ameninţătoare, Stalin a promis „să fie prudent şi să nu permită ţării să se lase târâtă în conflicte de către aţâţători de meserie, obişnuiţi să-i pună pe alţii să scoată castanele din foc ” În realitate, Stalin invita Germania nazistă să participe la licitaţie Noua politică a lui Stalin diferea de cea veche în primul rând din punctul de vedere al modului cum se punea accentul Chiar şi în zilele de apogeu ale sprijinului său pentru securitatea colectivă şi „frontul comun”, Stalin îngrădise întotdeauna angajamentele sovietice într-un fel care-i permitea să aibă la îndemână varianta încheierii unei înţelegeri separate după începerea propriu-zisă a războiului Însă acum, în primăvara lui 1939, când ceea ce rămăsese din Cehoslovacia încă nu fusese ocupat de Germania, Stalin făcea un pas în plus El a început să efectueze diverse manevre pentru a i se oferi prilejul să încheie o înţelegere separată înainte de război Nimeni n-ar fi trebuit să se plângă că Stalin nu îşi dezvăluia intenţiile; şocul resimţit de democraţii s-a datorat neputinţei lor de a înţelege că Stalin, revoluţionarul înflăcărat, era mai presus de orice un strateg cu sânge rece După ocuparea Pragăi, Marea Britanie a renunţat la politica de pacificare faţă de Germania Cabinetul englez a început acum să exagereze iminenţa unei ameninţări naziste cu aceeaşi insistenţă cu care până atunci o subestimase Membrii săi erau convinşi că Hitler va declanşa imediat după distrugerea Cehoslovaciei un nou atac – unii s-au gândit la Belgia, alţii la Polonia La sfârşitul lui martie 1939, se zvonea că următoarea ţintă ar fi România, care nici măcar nu avea graniţă cu Germania Totuşi, ar fi fost cu totul netipic pentru Hitler să atace o a doua ţintă, atât de îndepărtată, la un interval de timp atât de scurt Tactica lui obişnuită era să dea timp impactului primei lovituri să demoralizeze următoarea victimă înainte de a ataca din nou În orice caz, ştim acum că Marea Britanie a avut mult mai mult timp să-şi pregătească strategia decât au crezut conducătorii ei Mai mult, dacă membrii cabinetului englez ar fi analizat atent discursul lui Stalin cu ocazia celui de-al XVIII-lea Congres al Partidului, ei şi-ar fi dat seama că, pe măsură ce Anglia devenea mai nerăbdătoare să organizeze o rezistenţă împotriva lui Hitler, Stalin se arăta la rândul lui din ce în ce mai distant, ca să-şi mărească ascendentul asupra ambelor tabere Cabinetul britanic era pus acum în faţa unei opţiuni strategice fundamentale, deşi nu există nicio dovadă că şi-ar fi dat seama de acest lucru Dacă i se opuneau lui Hitler, membrii lui trebuiau să se decidă dacă abordarea aceasta avea să se facă prin construirea unui sistem al securităţii colective sau printr-o alianţă tradiţională Dacă era aleasă prima variantă, un grup extrem de mare de naţiuni aveau să fie invitate să se alăture rezistenţei antinaziste; dacă era aleasă cea de-a doua, Anglia era nevoită să facă anumite compromisuri, armonizându-şi interesele cu cele ale potenţialilor aliaţi cum ar fi Uniunea Sovietică Cabinetul a optat pentru securitatea colectivă Pe 17 martie, au fost trimise mesaje pe adresa Greciei, Iugoslaviei, Franţei, Turciei, Poloniei şi Uniunii Sovietice, în care acestea erau întrebate cum aveau de gând să reacţioneze în cazul presupusei ameninţări a Germaniei de a ataca România, pornindu-se de la premisa că trebuiau cu toţii să aibă acelaşi interes şi să adopte aceeaşi atitudine Deodată, Anglia a dat impresia că oferea acel lucru pe care îl refuzase din 1918 încoace garanţie teritorială pentru întreaga Europă de Est Răspunsurile diverselor naţiuni au demonstrat din nou slăbiciunea fundamentală a doctrinei securităţii colective, şi anume presupunerea că toate naţiunile şi în orice caz toate victimele potenţiale ar fi avut acelaşi interes de a se opune unei agresiuni Fiecare ţară din Europa de Est şi-a prezentat propriile probleme ca pe un caz aparte şi a pus în lumină preocupări naţionale şi nu colective Grecia şi-a condiţionat reacţia de cea a Iugoslaviei; Iugoslavia la rândul ei s-a interesat de intenţiile Marii Britanii, iar în felul ăsta lucrurile au revenit de unde plecaseră Polonia a arătat că nu era pregătită să opteze ferm între Marea Britanie şi Germania sau să se angajeze în apărarea României Polonia şi România nu erau de acord ca Uniunea Sovietică să participe la apărarea ţărilor lor Iar răspunsul Uniunii Sovietice a fost propunerea de a se organiza la Bucureşti o conferinţă a tuturor ţărilor care primiseră mesaje de tatonare din partea Angliei Aceasta s-a dovedit a fi o manevră inteligentă Dacă respectiva conferinţă avea să se ţină, ea urma să consfinţească principiul participării sovietice în apărarea unor ţări care se temeau la fel de mult de Moscova şi de Berlin: dacă iniţiativa ei avea să fie respinsă, ea oferea un pretext Kremlinului să se arate rezervat şi să-şi urmărească între timp opţiunea preferată, adică eventuala acomodare cu Germania Moscova le cerea de fapt ţărilor din Europa de Est să identifice Germania drept principală ameninţare la adresa existenţei lor şi să o provoace înainte ca ea să-şi fi clarificat intenţiile Dat fiind că niciuna dintre ţări nu era pregătită să facă aşa ceva, conferinţa de la Bucureşti nu a mai avut loc Aceste reacţii lipsite de entuziasm l-au făcut pe Neville Chamberlain să încerce alte piste Pe 20 martie, el a sugerat redactarea unei declaraţii de intenţie de către Marea Britanie, Franţa, Polonia şi Uniunea Sovietică, prin care cosemnatarele se obligau să se consulte între ele în eventualitatea oricărei ameninţări la adresa independenţei vreunuia dintre statele europene „în scopul întreprinderii de acţiuni comune” Formulată ca o reînviere a Triplei Antante premergătoare primului război mondial, propunerea nu pomenea nimic despre strategia militară care avea să fie aplicată dacă eforturile diplomatice de descurajare a atacului dădeau greş şi nici despre perspectivele cooperării dintre Polonia şi Uniunea Sovietică, pur şi simplu subînţeleasă de vorbitor În ce-o priveşte, Polonia, care îşi supraestimase într-un elan romantic capacităţile militare aşa cum făcuse de altfel şi Marea Britanie, a refuzat acţiunile în comun cu Uniunea Sovietică, obligând Anglia să aleagă între polonezi şi sovietici Dacă ea oferea garanţii Poloniei, Stalin se simţea mai puţin stimulat să participe la apărarea comună Dat fiind că Polonia era situată între Germania şi Uniunea Sovietică, Marea Britanie era obligată să intre în război înainte ca Stalin să fie nevoit să ia vreo decizie Pe de altă parte, dacă Marea Britanie se concentra asupra unui pact cu sovieticii, Stalin avea să-şi ceară în mod sigur partea cuvenită pentru ajutorul oferit polonezilor, împingând frontiera sovietică spre vest, în direcţia Liniei Curzon Impulsionat de curajul opiniei publice şi convins că retragerea ar fi slăbit şi mai mult poziţia Marii Britanii, cabinetul englez a refuzat să sacrifice şi alte ţări, indiferent de considerentele geopolitice În acelaşi timp, conducătorii britanici au avut de suportat consecinţele presupunerii greşite că Polonia era într-un fel mai puternică din punct de vedere militar decât Uniunea Sovietică şi că Armata Roşie nu avea valoare ofensivă o premisă relativ plauzibilă în lumina epurărilor masive care tocmai avuseseră loc în rândurile conducătorilor militari sovietici Mai presus de orice, liderii englezi aveau o profundă lipsă de încredere în Uniunea Sovietică „Trebuie să mărturisesc”, scria la un moment dat Chamberlain, „că nutresc o deplină mefienţă faţă de Rusia Nu am niciun fel de convingere că va putea să menţină o ofensivă eficientă, chiar dacă şi-ar dori-o În plus, nu am încredere în motivele ei, care nu prea mi se par să aibă legătură cu ideile noastre despre libertate, ci mai degrabă cu dorinţa de a trage pe toată lumea de urechi ” Considerându-se într-o severă criză de timp, Marea Britanie şi-a luat inima în dinţi şi a anunţat exact acel tip de garanţii continentale pe timp de pace pe care le refuzase consecvent cu începere din clipa semnării Tratatului de la Versailles Îngrijorat de semnalele unui iminent atac german împotriva Poloniei, Chamberlain nici măcar nu şi-a găsit timp să negocieze o alianţă bilaterală cu Polonia În schimb, el a formulat cu mâna lui un proiect de garanţie unilaterală pentru Polonia pe 30 martie 1939 şi l-a prezentat în Parlament în ziua următoare Garanţia se voia o măsură temporară de descurajare a agresiunii naziste a cărei ameninţare s-a dovedit până la urmă rodul unor informaţii false Ea avea să fie urmată de o încercare mai aşezată de punere la punct a unui sistem larg al securităţii colective La puţin timp după aceea, garanţii unilaterale care au mers pe aceeaşi logică au fost oferite Greciei şi României Pradă revoltei morale şi derutei strategice, Marea Britanie a ajuns astfel să prezinte garanţii exact în numele acelor ţări despre care toţi prim-miniştrii ei de după război au afirmat că nu puteau şi nu era cazul să fie apărate Realităţile est-europene de după Versailles deveniseră atât de îndepărtate pentru experienţa britanică, încât cabinetul nici măcar nu şi-a dat seama că luase o decizie care avea să mărească opţiunile lui Stalin legate de apropierea de Germania şi să-l ajute să se retragă mai uşor din aşa-numitul front comun pe care singur îl propusese Liderii Marii Britanii s-au bazat atât de mult pe participarea lui Stalin la strategia lor, încât au fost convinşi că o puteau controla atât din punctul de vedere al sincronizării, cât şi al dimensiunilor Lordul Halifax, ministrul de externe, a insistat ca Uniunea Sovietică să fie ţinută în rezervă şi „invitată să dea o mână de ajutor în anumite împrejurări, în forma cea mai convenabilă ” Lucrul la care se gândea de fapt Halifax era aprovizionarea cu muniţii şi în niciun caz deplasarea trupelor sovietice dincolo de graniţele proprii El s-a ferit însă să explice motivul pentru care Uniunea Sovietică ar fi fost dispusă să joace un rol atât de neînsemnat De fapt, garanţiile oferite de Anglia, Poloniei şi României au anulat orice stimulent pe care l-ar fi putut avea sovieticii ca să declanşeze negocieri serioase pe marginea unei alianţe cu democraţiile occidentale De la bun început, aceste garanţii consfinţeau toate graniţele vecinilor europeni ai Uniunii Sovietice, cu excepţia statelor baltice, şi cel puţin pe hârtie zădărniceau ambiţiile sovieticilor la fel de mult ca pe cele ale germanilor (Faptul că Marea Britanie ar fi putut neglija această realitate era un exemplu despre cât de mult subjugase „frontul comun al ţărilor iubitoare de pace” gândirea Occidentului ) Dar, fapt şi mai important, garanţiile unilaterale ale Angliei au fost un dar ceresc pentru Stalin fiindcă i-au oferit maximul pe care l-ar fi cerut în orice negociere ce ar fi început, cum se întâmplă de obicei, de la zero Dacă Hitler se deplasa spre est, Stalin era acum asigurat din perspectiva intrării în război a Marii Britanii cu mult înainte de a se ajunge la graniţa sovietică În acest fel, Stalin se bucura de avantajul unei alianţe de facto cu Marea Britanie fără a fi obligat la reciprocitate Garanţia oferită de englezi Poloniei se baza pe patru premise care s-au dovedit a fi cu desăvârşire false: că Polonia era o putere militară importantă, poate chiar superioară Rusiei; că Franţa şi Marea Britanie împreună erau suficient de puternice pentru a înfrânge Germania fără ajutorul altor aliaţi; că Uniunea Sovietică avea interesul de a se menţine status quo-ul în Europa de Est; şi că în ultimă instanţă prăpastia ideologică dintre Germania şi Uniunea Sovietică era de netrecut, motiv pentru care Uniunea Sovietică avea să se alăture coaliţiei antihitleriste mai devreme sau mai târziu Polonia era o ţară eroică, dar nu reprezenta o putere militară semnificativă Sarcina ei a devenit cu atât mai delicată cu cât Statul Major francez a indus-o în eroare cu privire la intenţiile lui concrete, implicând la un moment dat perspectiva unei ofensive franceze Strategia defensivă pe care o îmbrăţişase de fapt Franţa avea să oblige Polonia să reziste de una singură furiei dezlănţuite a atacului german o sarcină despre care liderii occidentali ar fi trebuit să ştie că era mult peste posibilităţile Poloniei În acelaşi timp, Polonia nu putea fi convinsă să accepte ajutorul sovieticilor, întrucât liderii ei erau convinşi (iar istoria avea să le dea dreptate) că toate armatele sovietice „eliberatoare” se transformau în trupe de ocupaţie În plus, conform aprecierilor făcute în ţările democratice, acestea ar fi fost în stare să câştige un război împotriva Germaniei chiar dacă Polonia ar fi fost învinsă Interesul sovieticilor de menţinere a status quo-ului în Europa de Est a luat sfârşit la cel de-al XVIII-lea Congres al Partidului asta dacă existase vreodată cu adevărat În esenţă, Stalin avea opţiunea apropierii de Hitler şi, după ce Marea Britanie oferise garanţii Poloniei, îşi putea arunca în joc cartea nazistă fără să rişte aproape nimic Misiunea lui a fost uşurată de neputinţa democraţiilor occidentale de a-i sesiza strategia, care ar fi fost cât se poate de clară pentru cineva de talia lui Richelieu Metternich, Palmerston sau Bismarck La modul aproape simplist, Stalin urmărea să se asigure că Uniunea Sovietică era de fiecare dată ultima dintre marile puterii care intrau în horă, dobândind astfel libertatea de acţiune pentru un bazar în care şi cooperarea şi neutralitatea sovietică erau cedate celui care oferea cel mai mult Înainte ca Marea Britanie să ofere garanţii Poloniei, Stalin trebuise să aibă grijă ca nu cumva manevrele sovietice în direcţia Germaniei să determine democraţiile să se spele pe mâini în problema Europei de Est şi să-l lase singur în faţa lui Hitler După oferirea garanţiilor, el s-a asigurat nu doar de faptul că Marea Britanie va lupta pentru graniţa lui vestică, ci şi de declanşarea conflictului la şase sute de mile vest, la frontiera germano-poloneză Stalin ajunsese să mai fie preocupat doar de două lucruri În primul rând, trebuia să se asigure că garanţiile britanice pentru Polonia erau solide; în al doilea, era nevoit să afle dacă exista efectiv o opţiune germană Paradoxal, cu cât Marea Britanie îşi demonstra mai activ buna credinţă faţă de Polonia, lucru de care era nevoie pentru descurajarea lui Hitler, cu atât mai mult creştea spaţiul de manevră al lui Stalin faţă de Germania Marea Britanie încerca să menţină status quo-ul din Europa de Est Stalin urmărea dobândirea unei palete cât mai largi de opţiuni şi răsturnarea acordului de la Versailles Chamberlain dorea să împiedice izbucnirea războiului Stalin, care îşi dădea seama că războiul era inevitabil, dorea să se bucure de avantajele acestuia fără să participe efectiv la desfăşurarea lui Stalin a efectuat câteva piruete graţioase, oscilând între cele două tabere Însă până la urmă rezultatul nu putea fi decât unul Hitler era singurul capabil să-i ofere expansiunea teritorială pe care şi-o dorea în Europa de Est, iar pentru asta liderul sovietic era dispus să plătească preţul unui război european care să cruţe Uniunea Sovietică Pe 14 aprilie, Marea Britanie a propus o declaraţie unilaterală din partea Uniunii Sovietice, prin care aceasta să se angajeze că „în eventualitatea oricărui act de agresiune împotriva vreunui vecin european al Uniunii Sovietice, în care ţara implicată opune rezistenţă, ajutorul guvernului sovietic va fi disponibil ” Stalin a refuzat să-şi vâre capul în laţ şi a respins acea propunere unilaterală şi naivă Pe 17 aprilie, el a replicat printr-o contraofertă în trei părţi: o alianţă între Uniunea Sovietică, Franţa şi Marea Britanie, o convenţie militară pentru intrarea ei în vigoare şi garanţii pentru toate ţările aflate între Marea Baltică şi Marea Neagră Stalin ştia în mod sigur că o asemenea propunere nu avea să fie acceptată sub nicio formă În primul rând, ea nu era dorită de către ţările din Europa de Est; în al doilea, negocierea unei convenţii militare amănunţite ar fi necesitat mai mult timp decât aveau atunci la dispoziţie; în fine, Marea Britanie nu refuzase o alianţă cu Franţa în ultimii cincisprezece ani doar ca s-o încheie acum cu o ţară căreia aceeaşi Mare Britanie îi atribuise rolul unui simplu furnizor de muniţie „Nu putem pretinde”, a spus Chamberlain, „că o asemenea alianţă este necesară pentru ca ţările mai mici din Europa de Est să fie aprovizionate cu muniţii ” Depăşindu-şi rezervele, conducătorii englezi s-au apropiat treptat de condiţiile lui Stalin, în timp ce acesta a continuat să ridice miza În mai, Viaceslav Molotov, omul de încredere al lui Stalin, l-a înlocuit pe Litvinov în funcţia de ministru de externe, ceea ce însemna că Stalin în persoană îşi luase asupra lui răspunderea negocierilor, iar relaţiile personale cordiale dintre negociatori nu mai reprezentau o prioritate sovietică, în maniera lui extrem de pedantă, Molotov a cerut ca toate ţările de-a lungul frontierei vestice a Uniunii Sovietice să fie garantate de ambele părţi şi să fie enumerate pentru evitarea confuziilor (ceea ce avea să provoace refuzul oficial al cel puţin câtorva dintre ele) El a insistat de asemenea ca termenul „agresiune” să fie extins pentru a acoperi „agresiunea indirectă”, definită drept orice tip de concesie făcută ameninţărilor germane, chiar şi în condiţiile de nefolosire efectivă a forţei Dat fiind că Uniunea Sovietică îşi rezerva pentru sine definirea termenului de „cedare”, Stalin solicita de fapt dreptul nelimitat de a interveni în afacerile interne ale tuturor vecinilor europeni ai Uniunii Sovietice În iulie, Stalin aflase cam tot ce-i trebuia El ştia că liderii britanici aveau să accepte oricât de reticent o alianţă în condiţii foarte apropiate de ceea ce ceruse de la bun început Pe 23 iulie, negociatorii sovietici şi occidentali au convenit asupra unui proiect de tratat care aparent era pe placul ambelor părţi Stalin nu făcuse decât să-şi procure o plasă de siguranţă pentru a determina exact ce-i putea oferi Hitler Pe durata primăverii şi a verii, el emisese semnale discrete şi atente prin care îşi arătase disponibilitatea de a studia o eventuală propunere germană Cu toate acestea, lui Hitler nu-i venea să facă prima mutare ca nu cumva Stalin s-o folosească pentru a obţine condiţii mai bune din partea Marii Britanii şi a Franţei Stalin nutrea acelaşi tip de temeri, dar în direcţie inversă Nici lui nu-i plăcea să acţioneze primul, întrucât, dacă mutarea lui ar fi devenit de notorietate publică, Marea Britanie şi-ar fi denunţat angajamentele estice şi l-ar fi obligat să-l înfrunte singur pe Hitler Numai că Stalin nu se grăbea; spre deosebire de Hitler, nu avea termene-limită şi stătea foarte bine cu nervii Aşa că a aşteptat, făcând să crească neliniştea lui Hitler Pe 26 iulie, Hitler a dat primul semn de nerăbdare Dacă voia să atace Polonia înainte de ploile de toamnă, trebuia să ştie cel mai târziu la 1 septembrie ce avea de gând Stalin Karl Schnurre, şeful unei echipe germane de negocieri care tocmai discuta condiţiile unui nou acord comercial cu Uniunea Sovietică, a primit instrucţiuni să înceapă şi tatonarea subiectelor politice Folosindu-se de ostilitatea comună faţă de Occidentul capitalist Schnurre şi-a asigurat omologul sovietic că „nu exista nicio problemă între aceste două ţări care să nu poată fi rezolvată, de la Marea Baltică la Marea Neagră sau în Orientul îndepărtat ” El s-a oferit totodată să asigure continuarea acestor discuţii la o viitoare întrevedere politică la nivel înalt cu sovieticii Nerăbdarea e rareori de natură să grăbească negocierile Niciun om de stat cu experienţă nu cade de acord doar fiindcă interlocutorul lui începe să se foiască pe scaun; dimpotrivă, de cele mai multe ori el încearcă să se folosească de această grabă pentru a obţine condiţii şi mai bune din partea partenerului de discuţie În orice caz Stalin nu era omul care să cedeze presiunilor Prin urmare, abia la jumătatea lui august Molotov a primit instrucţiuni să stea de vorbă cu ambasadorul german von der Schulenburg şi să-i prezinte acestuia o listă de întrebări, ca să stabilească exact în ce consta oferta lui Schnurre Presiuni asupra Japoniei ca să nu ameninţe Siberia? Un tratat de neagresiune? Un pact asupra ţărilor baltice? O înţelegere cu privire la Polonia? Între timp, Hitler ajunsese să se grăbească atât de mult, încât, deşi îi displăcea profund acest lucru, era gata să cedeze la fiecare dintre aceste puncte Pe 11 august, el i-a spus marelui comisar al Danzigului: Tot ceea ce întreprind este îndreptat împotriva Rusiei Dacă Occidentul este prea prost şi prea orb ca să-şi dea seama, o să fiu obligat să ajung la o înţelegere cu ruşii, să zdrobesc Occidentul şi apoi, după înfrângerea lui, să-mi strâng forţele şi să mă întorc şi împotriva Uniunii Sovietice  Era cu siguranţă o imagine precisă a priorităţilor lui Stalin; din partea Marii Britanii acesta dorea să nu intervină în problemele de pe continent, de la sovietici avea nevoie de Lebensraum, adică spaţiu vital Faptul că Stalin reuşea să-i modifice priorităţile, indiferent pentru cât de puţin timp, demonstra cât de bine ştia să-şi pună în valoare calităţile Ca răspuns la întrebările lui Molotov, von der Schulenburg l-a informat că Hitler era dispus să-l trimită imediat la Moscova pe ministrul lui de externe, Joachim von Ribbentrop, şi să-l împuternicească să discute rezolvarea tuturor problemelor importante Stalin a observat că Hitler era dispus să negocieze la un nivel de la care Marea Britanie se eschivase constant, întrucât niciun ministru englez nu găsise de cuviinţă să viziteze Moscova în timpul acelor luni de negocieri, deşi unii dintre ei izbutiseră să ajungă la Varşovia Nevrând să-şi arate cărţile înainte de a şti exact ce i se oferea, Stalin a sporit presiunea asupra lui Hitler cu încă o treaptă Molotov a fost instruit să exprime apreciere pentru entuziasmul lui Ribbentrop, dar în acelaşi timp să declare că era necesar un acord de principiu înainte de a se stabili rostul unei vizite Hitler a fost invitat să formuleze o propunere precisă, care să includă un protocol secret asupra chestiunilor teritoriale specifice Mai mult ca sigur că până şi obtuzul Ribbentrop înţelesese scopul cererii lui Molotov Dacă s-ar fi aflat ceva despre propunere, toată lumea ar fi ştiut că era vorba de un proiect avansat de germani; mâinile lui Stalin rămâneau curate, iar eşecul negocierilor putea fi explicat prin refuzul sovieticilor de a accepta expansionismul german Între timp, agitaţia lui Hitler ajunsese la cote paroxistice Decizia de invadare a Poloniei trebuia luată în câteva zile Pe 20 august, el i-a scris direct lui Stalin Scrisoarea în sine s-a dovedit un pariu destul de ambiţios pentru ofiţerii din serviciul de protocol Dat fiind că singurul titlu al lui Stalin era cel de „secretar general al Partidului Comunist al Uniunii Sovietice” şi cum liderul sovietic nu deţinea nicio funcţie în guvern, germanii n-au ştiut cum să i se adreseze În cele din urmă, pe plicul scrisorii a fost scris doar „Dl Stalin, Moscova”, iar în conţinutul ei se putea citi printre altele; „Sunt convins că substanţa protocolului adiţional pe care îl doreşte Uniunea Sovietică poate fi decisă în cel mai scurt timp cu putinţă, dacă un om de stat responsabil din Germania se poate deplasa personal la Moscova pentru negocieri ” Stalin izbutise să nu-şi anuleze niciuna dintre opţiuni până în ultima clipă Asta fiindcă era limpede că Hitler era dispus să-i ofere nişte lucruri pe care, în condiţiile unei alianţe cu Marea Britanie şi Franţa, n-ar fi putut să le obţină decât după un război sângeros împotriva Germaniei Pe 21 august, Stalin a răspuns la scrisoare, exprimându-şi speranţa că „Pactul de neagresiune germano-sovietic va marca o cotitură decisivă pentru îmbunătăţirea relaţiilor politice dintre ţările noastre…” Ribbentrop a fost invitat să efectueze o vizită de patruzeci şi opt de ore la Moscova pe data de 23 august Ribbentrop nu a avut timp să petreacă nicio oră la Moscova înainte de a fi poftit în faţa lui Stalin Liderul sovietic nu s-a arătat foarte interesat de un tratat de neagresiune şi nici din cale-afară de mişcat de declaraţiile de prietenie rostite protocolar de Ribbentrop Punctul central al preocupărilor sale era protocolul secret de împărţire a Europei de Est Ribbentrop a propus ca Polonia să fie împărţită în sfere de influenţă de-a lungul graniţei din 1914, principala diferenţă fiind aceea că Varşovia avea să rămână a germanilor Nu s-a decis dacă avea să se păstreze o spoială de independenţă a Poloniei sau dacă Germania şi Uniunea Sovietică urmau să-şi anexeze toate cuceririle Cât despre ţările baltice, Ribbentrop a propus ca Finlanda şi Estonia să intre în sfera de influenţă a ruşilor (oferindu-i-se lui Stalin mult râvnita zonă-tampon din jurul Leningradului), Lituania să revină Germaniei, iar Letonia să fie împărţită Când Stalin a cerut toată Letonia, Ribbentrop i-a trimis o telegramă fulger lui Hitler, care a acceptat, la fel cum avea să o facă şi când Stalin avea să pretindă Basarabia de la români Ribbentrop s-a întors îmbătat de succes la Berlin, unde un Hitler euforic l-a întâmpinat ca pe un „al doilea Bismarck”  Nu trecuseră decât trei zile de la mesajul iniţial al lui Hitler pentru Stalin până la încheierea unei revoluţii diplomatice După aceea s-a procedat la obişnuita autopsie pentru a se stabili a cui era vina pentru întorsătura şocantă pe care o luaseră evenimentele Unii au condamnat stilul cusurgiu şi arţăgos în care a purtat Marea Britanie negocierile Istoricul A J P Taylor a arătat că, în schimburile dintre Marea Britanie şi Uniunea Sovietică, sovieticii au contrazis aşteptările şi au răspuns propunerilor engleze mult mai repede decât au făcut-o britanicii după ce au primit mesaje de la sovietici De aici Taylor a conchis – incorect, după părerea mea – că Kremlinul era mult mai nerăbdător să încheie o alianţă decât Londra Personal, cred că a fost mai degrabă vorba de o manevră a lui Stalin, care a vrut să ţină Anglia în joc şi să nu şi-o ridice împotrivă prea devreme, cel puţin nu înainte de a descoperi care erau de fapt intenţiile lui Hitler Evident că s-au comis câteva grave erori psihologice la nivelul cabinetului britanic Pe lângă că niciun ministru nu a vizitat Moscova, Londra şi-a amânat acordul pentru o strategie militară comună până la începutul lui august Chiar şi aşa, delegaţia britanică a fost condusă de un amiral, deşi principala – dacă nu cumva chiar singura preocupare a sovieticilor – era lupta pe uscat Mai mult decât atât, delegaţia s-a deplasat în Uniunea Sovietică la bordul unei nave care a făcut cinci zile până la destinaţie, fapt care a sugerat orice, mai puţin grabă din partea englezilor În cele din urmă, indiferent cât de onorabile erau considerentele morale, reticenţa Marii Britanii de a garanta statele baltice avea să fie în mod inevitabil interpretată de paranoicul conducător de la Moscova drept o invitaţie la adresa lui Hitler de a ataca Uniunea Sovietică ocolind Polonia Şi totuşi, nu comportamentul diplomatic stângaci al Marii Britanii a fost cauza care a dus la Pactul sovieto-nazist Adevărata problemă era că Marea Britanie nu putea îndeplini condiţiile impuse de Stalin fără a abdica de la toate principiile după care se călăuzise încă de la sfârşitul primului război mondial Nu avea niciun rost să te opui cotropirii de către Germania a ţărilor mici dacă prin asta te angajai să garantezi acelaşi privilegiu Uniunii Sovietice Dacă ar fi fost mai cinici, liderii englezi ar fi putut trage linie la graniţa sovietică în loc de cea poloneză, îmbunătăţind astfel simţitor poziţia de negociere a Marii Britanii în faţa Uniunii Sovietice şi oferindu-i lui Stalin un motiv serios de negociere a protejării Poloniei Spre cinstea lor, democraţiile occidentale n-au putut accepta consfinţirea unui nou set de agresiuni, nici chiar în numele propriei lor securităţi Realpolitik ar fi dictat o analiză a implicaţiilor strategice ale garanţiilor oferite de Marea Britanie Poloniei, pe când ordinea internaţională stabilită la Versailles cerea ca linia de acţiune a Marii Britanii să fie susţinută de considerente în primul rând etice şi legale Stalin avea o strategie, dar îi lipseau principiile; democraţiile apărau principiile, fără a-şi pune problema elaborării unei strategii Polonia nu putea fi apărată dacă armata franceză rămânea inertă în spatele Liniei Maginot şi dacă armata sovietică aştepta în interiorul propriei frontiere În 1914, naţiunile europene intraseră în război din cauza decalajului insurmontabil dintre planificarea militară şi cea politică În vreme ce generalii de armată îşi puneau la punct ultimele detalii ale planurilor lor, liderii politici nici nu le înţelegeau şi nici nu aveau obiective politice care să poată fi puse în relaţie cu dimensiunea efortului militar ce se pregătea În 1939, decalajul dintre planificarea militară şi cea politică a apărut din nou, de data asta dintr-un motiv diametral opus Puterile occidentale aveau un obiectiv politic moral şi eminamente rezonabil oprirea lui Hitler Însă ele nu au fost capabile să elaboreze o strategie militară ca să-şi atingă scopul În 1914, strategii au fost prea nechibzuiţi; în 1939, ei au ieşit prea mult din scenă În 1914, armata din fiecare ţară abia aştepta să înceapă războiul; în 1939, militarii au avut atât de multe temeri (chiar şi în Germania), încât au renunţat la propria judecată şi s-au bazat pe liderii politici În 1914, existase o strategie fără politică; în 1939, exista politica, dar lipsea strategia Rusia a jucat un rol decisiv în declanşarea ambelor războaie În 1914, ea contribuise la începerea ostilităţilor fiindcă aderase rigid la alianţa cu Serbia şi îşi menţinuse un program de mobilizare inflexibil; în 1939, când Stalin l-a uşurat pe Hitler de povara unui război pe două fronturi, probabil că a ştiut că decizia lui făcea iminentă generalizarea războiului În 1914, Rusia intrase în război ca să-şi păstreze onoarea; în 1939, ea a încurajat războiul ca să aibă partea ei din cuceririle lui Hitler Germania, pe de altă parte, s-a comportat exact la fel în momentele premergătoare ambelor războaie mondiale, demonstrând nerăbdare şi lipsă de orizont În 1914, ea intrase în război ca să distrugă o alianţă care mai mult ca sigur că n-ar fi rezistat dacă n-ar fi intervenit intimidările germane; în 1939, nu a fost dispusă să aştepte transformarea ei inevitabilă într-una dintre ţările vitale ale Europei Iar pentru asta ar fi fost nevoie de o strategie diametral opusă celei adoptate de Hitler, respectiv de o perioadă de odihnă în care realităţile geopolitice de după München să se clarifice o dată pentru totdeauna În 1914, dezechilibrul emoţional al împăratului german şi neputinţa de a obţine o imagine limpede a interesului naţional nu l-au lăsat să aştepte; în 1939, un psihopat inventiv s-a hotărât să înceapă războiul, fiindcă, aflat în plină putere fizică, a nesocotit toate calculele strategice şi a sfidat logica Inutilitatea deciziei Germaniei de a intra în război a fost ilustrată de faptul că, în ciuda a două înfrângeri importante şi a deposedării de aproximativ o treime din teritoriile sale de dinainte de primul război mondial, ea a rămas ţara cea mai puternică şi probabil că şi cea mai influentă din Europa Cât despre Uniunea Sovietică a anului 1939, ea nu a fost pregătită corespunzător pentru bătălia ce avea să urmeze Totuşi, la finele celui de-al doilea război mondial, figura drept una dintre superputerile globale La fel ca Richelieu în secolul al XVII-lea, şi Stalin a profitat de fragmentarea existentă în Europa Centrală Statele Unite au fost predestinate să obţină statutul de superputere datorită forţei lor industriale Ascendenţa sovietică şi-a avut originea în modul lipsit de scrupule în care a fost manipulat bazarul lui Stalin CAPITOLUL 14 Pactul sovieto-nazist  Până în 1941, Hitler şi Stalin urmăriseră scopuri netradiţionale folosindu-se de metode tradiţionale Stalin aştepta ziua în care lumea comunistă avea să fie condusă dintre zidurile Kremlinului Hitler îşi conturase deja viziunea deplasată a unui imperiu pur din punct de vedere rasial şi guvernat de rasa superioară a germanilor chiar în cartea lui, Mein Kampf Cu greu s-ar fi putut articula două viziuni mai revoluţionare Totuşi, mijloacele de care s-au folosit Hitler şi Stalin, culminând cu pactul lor din 1939, ar fi putut fi extrase din manualele de diplomaţie valabile pentru secolul al XVIII-lea La un prim nivel, Pactul sovieto-nazist a fost o reluare a împărţirilor cărora le fusese supusă Polonia de către Frederic cel Mare, Ecaterina cea Mare şi împărăteasa Maria Tereza în 1772 Oricum, spre deosebire de aceşti trei monarhi, Hitler şi Stalin erau adversari în plan ideologic Pentru o perioadă de timp, interesul lor comun de desfiinţare a Poloniei s-a situat deasupra diferenţelor ideologice Când în cele din urmă pactul lor a fost dezvăluit în 1941, a izbucnit cel mai mare război de uscat din istoria omenirii şi totul de fapt din voinţa unui singur om Este o ironie a sorţii faptul că secolul XX era voinţei populare şi a forţelor impersonale a fost modelat de atât de puţini indivizi şi că cele mai mari calamităţi de pe durata lui ar fi putut fi evitate prin eliminarea unei singure persoane În vreme ce armata germană a zdrobit Polonia în mai puţin de o lună, forţele franceze, aflate faţă în faţă doar cu câteva divizii germane inferioare numeric, au asistat pasiv din spatele Liniei Maginot A urmat o perioadă bine etichetată drept „războiul fals”, în care demoralizarea Franţei a atins cote alarmante Vreme de sute de ani, Franţa dusese războaie pentru obiective politice precise ca să perpetueze împărţirea Europei Centrale sau, în cazul primului război mondial, să recâştige Alsacia şi Lorena Acum însă se presupunea că luptă în numele unei ţări care fusese deja cucerită şi pentru a cărei apărare nu mişcase un deget În realitate, populaţia descurajată a Franţei era pusă în faţa unui alt fait accompli şi a unui război lipsit de o linie strategică limpede Căci cum şi-ar fi putut propune Marea Britanie şi Franţa să câştige războiul împotriva unei ţări care aproape că îi învinsese în timp ce Rusia şi Statele Unite trecuseră de partea aliaţilor? Cele două acţionau ca şi cum ar fi fost cu putinţă să aştepte în spatele Liniei Maginot până când blocada engleză organizată împotriva Germaniei îl va fi obligat pe Hitler să se supună Dar ce motiv ar fi avut Germania să accepte pasivă această blocadă? Ce rost ar fi avut să atace Linia Maginot când drumul prin Belgia era larg deschis şi putea fi folosit fără probleme de întreaga armată germană, dat fiind că nu mai exista un front răsăritean? Iar dacă apărarea era într-adevăr predominantă într-un război, aşa cum credeau comandanţii armatei franceze în pofida lecţiei poloneze, care demonstrase exact contrariul ce altă soartă ar fi putut avea Franţa decât un al doilea război de uzură, la interval de o generaţie şi înainte de a fi apucat să se refacă după primul? În timp ce Franţa aştepta, Stalin a profitat de această ocazie în plan strategic, însă înainte de aplicarea în practică a protocolului secret cu privire la împărţirea Europei de Est, el a dorit revizuirea lui Aidoma unui principe din secolul al XVIII-lea care împarte teritorii după bunul lui plac, fără măcar să bage de seamă că exista un principiu numit al autodeterminării, Stalin a propus Germaniei o nouă înţelegere la nicio lună de la încheierea Pactului sovieto-nazist: cedarea teritoriului polonez dintre Varşovia şi Linia Curzon, care, conform protocolului secret, urma să revină Uniunii Sovietice, în schimbul Lituaniei, care urma să revină Germaniei Scopul lui Stalin era, fireşte, obţinerea unei noi zone-tampon în apropiere de Leningrad În plus, el nu a părut să simtă nevoia de a se preface măcar că îşi justifică pretenţiile faţă de aceste manevre strategice, mărginindu-se să invoce necesităţi ale securităţii sovietice Hitler a acceptat propunerea lui Stalin Stalin nu a pierdut timpul şi a speculat condiţiile protocolului secret Dat fiind că războiul din Polonia era departe de a se stinge, Uniunea Sovietică, le-a propus o alianţă militară celor trei state baltice mici ca dimensiuni, solicitând dreptul de a amplasa baze militare pe teritoriul lor În condiţiile în care occidentalii refuzaseră să le ajute, micile republici n-au avut încotro şi au făcut acest prim pas pe calea pierderii propriei independenţe Pe 17 septembrie 1939, la mai puţin de trei săptămâni de la începerea războiului, Armata Roşie a ocupat porţiunea de teritoriu polonez care fusese atribuită sferei sovietice În noiembrie a venit rândul Finlandei Stalin a cerut baze militare sovietice pe teritoriul finlandez şi cedarea Istmului Karelia din apropiere de Leningrad Numai că Finlanda s-a dovedit a fi croită dintr-o altă stofă Ea a respins cererea sovieticilor şi a luptat când Stalin a pornit războiul Deşi forţele finlandeze au provocat pierderi serioase Armatei Roşii, care încă nu-şi revenise complet în urma epurărilor practicate de Stalin, până la urmă superioritatea numerică şi-a spus cuvântul După câteva luni de rezistenţă eroică, Finlanda a cedat în faţa efectivelor zdrobitor de mari ale sovieticilor Din perspectiva strategiei globale a celui de-al doilea război mondial, războiul ruso-finlandez a fost un spectacol secundar Totuşi, el a arătat cât de mult pierduseră Franţa şi Marea Britanie simţul realităţilor strategice Orbiţi de o temporară amânare a deciziei pe care au reuşit s-o impună finlandezii copleşiţi numeric, conducătorii de la Londra şi Paris s-au lăsat amăgiţi de speculaţiile sinucigaşe potrivit cărora Uniunea Sovietică ar fi reprezentat punctul vulnerabil al Anexei (din care, bineînţeles, nici măcar nu făcea parte) S-au făcut pregătiri pentru trimiterea a treizeci de mii de soldaţi în Finlanda, prin Suedia şi nordul Norvegiei În drum spre destinaţie, aceştia trebuiau să blocheze accesul Germaniei la minereul de fier din nordul Norvegiei şi din Suedia, care era transportat în Germania din portul norvegian Narvik Faptul că niciuna dintre aceste ţări nu era pregătită să le acorde permis de liberă trecere nu a micşorat cu nimic entuziasmul plănuitorilor francezi şi englezi Ameninţarea intervenţiei aliaţilor ar fi putut ajuta Finlanda să obţină condiţii mai bune decât sugeraseră solicitările iniţiale ale sovieticilor, însă în cele din urmă nimic nu l-ar fi putut împiedica pe Stalin să împingă linia de apărare sovietică mai departe de Leningrad şi de zona înconjurătoare Pentru istorici, nedumerirea cea mare este şi în ziua de azi pe ce anume s-au bazat Marea Britanie şi Franţa pentru a se angaja să lupte simultan împotriva Uniunii Sovietice şi a Germaniei naziste cu trei luni înainte ca prăbuşirea Franţei să arate că întregul plan a fost doar un vis frumos În mai 1940, „războiul fals” a luat sfârşit Armata germană şi-a repetat manevrele din 1914 şi a străbătut Belgia, principala deosebire fiind că de data asta operaţiunea principală avea loc în centrul frontului şi nu pe aripa lui dreaptă Plătind preţul unui deceniu şi jumătate de îndoieli şi eschive, Franţa s-a prăbuşit Deşi eficienţa maşinii de război germane era deja binecunoscută, observatorii au fost şocaţi de viteza cu care s-a reuşit supunerea totală a Franţei În primul război mondial, trupele germane irosiseră patru ani încercând să se apropie de Paris, iar fiecare milă câştigată presupusese sacrificii omeneşti uriaşe În 1940, Blitzkrieg-ul german a răvăşit Franţa, iar la sfârşitul lui iunie trupele germane mărşăluiau pe Champs-Elysees Hitler părea să fie stăpânul continentului Însă, ca şi alţi cuceritori înaintea lui, Hitler nu a ştiut cum să pună capăt războiului pe care îl declanşase cu atâta nesăbuinţă El a avut trei soluţii; putea să încerce să învingă Marea Britanie, să încheie pacea cu Marea Britanie sau să încerce să cucerească Uniunea Sovietică şi pe urmă, folosindu-şi vastele resurse, să se întoarcă din nou asupra Occidentului şi să desăvârşească distrugerea Marii Britanii În timpul verii lui 1940, Hitler a tatonat primele două variante Într-un discurs fanfaron ţinut pe 19 iulie, el a făcut aluzie la disponibilitatea de a ajunge la un compromis cu Marea Britanie În realitate, el a cerut ca Anglia să cedeze coloniile germane de dinainte de război şi să renunţe la amestecul în problemele de pe continent, oferindu-se în schimb să garanteze existenţa Imperiului britanic  Propunerea lui Hitler semăna cu oferta pe care o făcuse Germania imperială Marii Britanii cu două decenii înainte de primul război mondial, cu toate că atunci limbajul folosit fusese mult mai conciliant, iar situaţia strategică a Angliei mult mai favorabilă Poate că, dacă Hitler ar fi fost mai exact în legătură cu modul cum ar fi arătat Europa organizată de către germani, unii dintre liderii britanici cum ar fi lordul Halifax, dar în niciun caz Churchill care cochetau cu ideea negocierilor cu Germania s-ar fi simţit tentaţi Cerând de fapt Marii Britanii să garanteze Germaniei libertatea completă de acţiune pe continent, Hitler a obţinut reacţia tradiţională a englezilor una pe care o avusese Sir Edward Grey în 1909 ca răspuns la o propunere similară, venită din partea unor lideri mult mai rezonabili decât Hitler (şi când Franţa încă era o mare putere), când demnitarul britanic a consemnat că, dacă sacrifica naţiunile continentale în favoarea Germaniei, Marea Britanie avea să fie atacată mai devreme sau mai târziu chiar în Insulele britanice (vezi capitolul 7) Pe de altă parte, Marea Britanie nu era dispusă să ia în serios „garanţiile” pentru Imperiu Niciun lider german nu a priceput vreodată punctul de vedere englez potrivit căruia orice naţiune capabilă să protejeze Imperiul era la fel de capabilă să-l cucerească aşa cum demonstrase deja Sir Eyre Crowe în celebrul lui Raport din 1907 (vezi capitolul 7) Churchill era, fireşte, prea sofisticat şi citise prea multă istorie ca să-şi facă iluzii că, la sfârşitul războiului, Marea Britanie va mai fi prima putere mondială sau cel puţin una dintre primele Această poziţie avea să fie revendicată de Germania sau de Statele Unite Prin urmare, intransigenţa lui Churchill faţă de Germania din vara lui 1940 ar putea fi interpretată ca un semn al preferinţei pentru hegemonia americană în defavoarea celei germane Dominaţia americană putea fi incomodă din când în când, dar cel puţin cultura şi limba ei erau familiare şi nici nu existau interese contradictorii foarte pronunţate între ea şi Marea Britanie În fine, a existat şi perspectiva acelei relaţii „speciale” dintre Marea Britanie şi Statele Unite, care ar fi fost de neconceput cu Germania nazistă în locul Americii În vara lui 1940, Hitler ajunsese graţie propriilor manevre în postura de a reprezenta el însuşi un casus belii Acesta a fost momentul când Hitler a analizat cea de-a doua opţiune: încercarea de a distruge aviaţia engleză şi, la nevoie, invadarea Insulelor britanice, însă el nu a făcut decât să cocheteze cu ideea Operaţiunile de aterizare nu făcuseră parte din planurile germane de dinaintea războiului, iar proiectul a fost abandonat din cauza crizei la nivelul dotărilor şi a incapacităţii Luftwaffe de a distruge aviaţia regală engleză La sfârşitul verii, Germania s-a trezit într-o postură nu foarte diferită de cea în care se găsise pe durata primului război mondial; deşi repurtase succese importante, era incapabilă să le transforme în victoria finală Fireşte că Hitler era într-o poziţie excelentă pentru a recurge la defensiva strategică Marea Britanie nu era suficient de puternică pentru a înfrunta singură armata germană Americii i-ar fi fost aproape imposibil să intre în război, iar Stalin, indiferent cât de mult îi plăcea ideea intervenţiei, până la urmă găsea de fiecare dată un motiv s-o amâne Însă lui Hitler pur şi simplu nu-i stătea în fire să aştepte să preia altcineva iniţiativa Prin urmare, era inevitabil ca la un moment dat mintea lui să ia în calcul atacarea Uniunii Sovietice Încă din primele zile ale lui iulie 1940, Hitler a ordonat elaborarea unor planuri militare pentru campania sovietică El le-a spus propriilor generali că, odată ce Uniunea Sovietică era înfrântă, Japonia avea să fie în stare să-şi concentreze toate forţele armate împotriva Americii, obligând astfel Washingtonul să-şi fixeze atenţia asupra Pacificului Marea Britanie izolată şi lipsită de perspectiva ajutorului american ar fi fost obligată să renunţe la luptă „Speranţele Angliei se leagă de Rusia şi de Statele Unite”, a consemnat corect Hitler „Dacă nădejdile legate de Rusia vor fi înşelate, atunci şi America va avea de pierdut, fiindcă eliminarea Rusiei ar face să crească spectaculos puterea Japoniei în Orientul îndepărtat…” Cu toate acestea, Hitler încă nu era pregătit să dea ordinul de atac Mai întâi el avea de gând să studieze posibilitatea de a-i atrage pe sovietici de partea sa pentru un atac concertat asupra Imperiului britanic şi pentru a se descotorosi de englezi înainte de-a se întoarce din nou spre est Stalin înţelegea foarte bine de ce se afla într-o postură dificilă Căderea Franţei anulase speranţele nutrite şi de Stalin, ca de altfel de toţi experţii militari occidentali că războiul avea să fie tot o luptă îndelungată, de uzură, aşa cum fusese şi primul război mondial Cea mai frumoasă iluzie a lui Stalin, aceea că democraţiile occidentale şi Germania aveau să se vlăguiască reciproc, se spulberase Dacă se prăbuşea şi Marea Britanie, armata germană era liberă să atace în est şi să facă uz de toate resursele Europei, potrivit conceptului pe care îl prezenta Stalin în Mein Kampf Stalin a avut o reacţie aproape stereotipă Niciodată în carieră el nu se comportase în faţa pericolului divulgându-şi teama, nici chiar atunci când efectiv îi era frică Convins că recunoaşterea propriei slăbiciuni l-ar fi determinat pe adversar să ceară şi mai mult, el a încercat de fiecare dată să-şi camufleze dilemele strategice după paravanul intransigenţei Dacă Hitler avea să încerce să exploateze victoria din Occident prin presiuni la adresa Uniunii Sovietice, Stalin avea să facă din acest proces de obţinere a concesiilor o întreprindere extrem de anevoioasă şi neatrăgătoare Deşi era un partizan înfocat al calculelor amănunţite şi riguroase, de data asta el nu a ţinut cont de personalitatea nevrotică a lui Hitler şi a exclus astfel posibilitatea ca Hitler să răspundă provocării printr-un război pe două fronturi, indiferent cât de nechibzuită ar fi fost o asemenea decizie Stalin a optat pentru o strategie la două capete El a accelerat ridicarea a ceea ce rămăsese din prada promisă în cadrul protocolului secret În iunie 1940, în timp ce Hitler era în continuare ocupat cu Franţa, Stalin a remis un ultimatum României, prin care acesteia i se cerea să cedeze Basarabia, şi totodată a revendicat nordul Bucovinei Aceasta din urmă nu cădea sub incidenţa acordului secret şi, intrând în posesia ei, forţele sovietice se puteau desfăşură nestingherit de-a lungul cursului românesc al Dunării În aceeaşi lună, Stalin a înglobat ţările baltice în Uniunea Sovietică, obligându-le să recunoască nişte alegeri falsificate, la care nu participase nici 20% din populaţie La încheierea acestui proces, Stalin redobândise toate teritoriile pe care le pierduse Rusia la sfârşitul primului război mondial, în timp ce aliaţii plătiseră ultima dintr-o serie de tranşe din cheltuielile provocate de excluderea Germaniei şi a Uniunii Sovietice de la Conferinţa de pace din 1919 În timp ce-şi consolida poziţia strategică, Stalin şi-a continuat eforturile de îmbunare a ameninţătorului său vecin, aprovizionând cu materia primă maşina de război a lui Hitler În februarie 1940 înainte ca Germania să înfrângă Franţa s-a semnat în prezenţa lui Stalin un acord comercial prin care Uniunea Sovietică se angaja să livreze cantităţi mari de materie primă Germaniei Aceasta, la rândul ei, furniza cărbuni şi bunuri de larg consum Uniunii Sovietice Uniunea Sovietică a respectat cu meticulozitate prevederile acordului şi în general chiar le-a depăşit Mai mult decât atât, până în ultima clipă de dinaintea atacului lansat în cele din urmă de Germania, autotrenurile sovietice au continuat să treacă pe la punctele de frontieră încărcate cu marfă Cu toate acestea, niciuna dintre mutările lui Stalin nu a putut modifica realitatea geopolitică a transformării Germaniei în puterea dominantă a Europei Centrale Hitler declarase foarte clar că nu va tolera nicio expansiune sovietică dincolo de prevederile protocolului secret În august 1940, Germania şi Italia au silit România, pe care Stalin o considera deja ca făcând parte din sfera de influenţă sovietică, să retrocedeze două treimi din Transilvania Ungariei, un cvasialiat al puterilor Axei Decis să protejeze rezervele de petrol ale României, Hitler a devenit şi mai ferm în septembrie, oferind garanţii României şi trimiţând acolo o divizie motorizată şi efective ale aviaţiei pentru susţinerea acestor garanţii În aceeaşi lună, tensiunea a crescut şi în celălalt capăt al Europei Încălcând protocolul secret, care o plasase în sfera de influenţă sovietică, Finlanda a permis trupelor germane să-i străbată teritoriul în drum spre nordul Norvegiei În plus, au existat livrări semnificative de arme germane, al căror singur obiectiv imaginabil era întărirea Finlandei în faţa presiunilor sovietice Când Molotov a cerut informaţii mai precise Berlinului, i s-au dat răspunsuri evazive Trupele germane şi sovietice începeau în acest fel să se înfrunte de la un capăt la altul al Europei Cu toate acestea, pentru Stalin evenimentul cel mai ameninţător a avut loc pe 27 septembrie 1940, când Germania, Italia şi Japonia au semnat Pactul Tripartit care obliga pe fiecare dintre ele să intre în război împotriva oricărui nou aliat al englezilor Mai exact Pactul excludea efectiv relaţiile fiecăruia dintre semnatari cu Uniunea Sovietică Asta înseamnă că Japonia nu-şi asuma nicio obligaţie de a participa la un război germano-sovietic, indiferent cine ar fi început ostilităţile, dar era obligată să lupte împotriva Americii dacă aceasta intra în război contra Germaniei Deşi ţinta principală a Pactului Tripartit era Washingtonul, Stalin nu avea niciun motiv să se simtă în siguranţă Indiferent de conţinutul clauzelor din acordul tripartit, el trebuia să se aştepte că, la un moment dat, cei trei membri ai Pactului se vor întoarce împotriva lui Că lucrurile stăteau într-adevăr aşa a reieşit şi din faptul că nu fusese nici măcar informat în legătură cu negocierile până când Pactul nu a fost semnat În toamna lui 1940, tensiunile se amplificau într-un ritm atât de mare, încât cei doi dictatori au făcut ceea ce avea să se dovedească a fi ultima lor tentativă de a se depăşi unul pe celălalt Scopul lui Hitler era să-l atragă pe Stalin într-un atac comun împotriva Imperiului britanic ca să-l distrugă iremediabil, mai ales în condiţiile în care ariergarda germană ar fi fost în siguranţă Stalin se străduia să câştige timp, în speranţa că la un moment dat Hitler se va hazarda prea mult şi dorind totodată să determine ce i-ar fi revenit lui într-o asemenea situaţie Eforturile de organizare a unei întâlniri faţă în faţă a celor doi după semnarea Pactului Tripartit au eşuat Fiecare dintre cei doi conducători a făcut tot posibilul să evite întâlnirea, susţinând că era un moment în care nu-şi putea părăsi ţara; în plus, locul cel mai logic de întâlnire Brest-Litovsk, care se afla la graniţă avea conotaţii istorice prea puternice Pe 13 octombrie 1940, Ribbentrop i-a scris o scrisoare lungă lui Stalin, în care i-a prezentat modul cum vedea el evenimentele scurse de la vizita făcută la Moscova cu un an în urmă A fost o încălcare neobişnuită a protocolului faptul că un ministru de externe nu i s-a adresat omologului său, ci unui lider care nici măcar nu deţinea o funcţie oficială în guvern (singura calitate politică a lui Stalin era în continuare aceea de secretar general al Partidului Comunist) În scrisoarea sa, Ribbentrop a compensat lipsa fineţei politice prin stilul pompos El a pus neînţelegerile dintre sovietici şi germani cu privire la Finlanda şi România pe seama maşinaţiilor englezilor, fără a explica modul cum reuşise Londra să acţioneze şi să ajungă la acel rezultat Totodată, el a subliniat ideea că Pactul Tripartit nu fusese îndreptat împotriva Uniunii Sovietice mai mult, Uniunea Sovietică era binevenită să ia parte la împărţirea prăzilor între dictatorii europeni şi Japonia la sfârşitul războiului Ribbentrop şi-a încheiat scrisoarea invitându-l pe Molotov să-i întoarcă vizita şi să vină la Berlin Cu acea ocazie, el a sugerat posibilitatea demarării unor discuţii legate de eventuala aderare a Uniunii Sovietice la Pactul Tripartit Stalin era prea prudent ca să participe la împărţirea unor prăzi care încă nu fuseseră dobândite sau să se lanseze într-o confruntare pusă la cale de alţii Totuşi, el nu excludea opţiunea împărţirii prăzii cu Hitler în cazul în care Marea Britanie pur şi simplu se prăbuşea aşa cum avea să se întâmple şi în 1945, când a intrat în război împotriva Japoniei în ultima fază a conflictului, plătind un preţ extrem de mare Pe 22 octombrie, Stalin a răspuns la scrisoarea lui Ribbentrop printr-un mesaj în care voiciunea se îmbina cu ironia Mulţumindu-i lui Ribbentrop pentru „instructiva analiză a ultimelor evenimente”, el s-a ferit să-şi prezinte propriul punct de vedere asupra lor Poate ca să arate că protocolul putea fi modificat din ambele părţi, el a acceptat în numele lui Molotov invitaţia de a veni la Berlin, fixând fără să se consulte o dată 10 noiembrie care însemna mai puţin de trei săptămâni din momentul primirii mesajului  Hitler a acceptat propunerea imediat, ceea ce a dus la o nouă neînţelegere Stalin a interpretat graba cu care Hitler a răspuns afirmativ ca pe un indiciu că relaţiile cu sovieticii rămăseseră pentru Germania la fel de importante ca şi în anul precedent şi, prin urmare, ca pe o dovadă că tactica lui bazată pe fermitate dădea roade Totuşi, nerăbdarea lui Hitler izvora mai curând din dorinţa lui de a-şi vedea cât mai repede de planuri decât din faptul că avea într-adevăr de gând să atace Uniunea Sovietică în primăvara lui 1941 Profunda neîncredere pe care o împărtăşeau cei doi ipotetici parteneri era evidentă chiar înainte de începerea propriu-zisă a întrevederilor Molotov a refuzat să se urce într-un tren german care fusese trimis la graniţă ca să-l escorteze până la Berlin Delegaţia sovietică era evident preocupată de faptul că era posibil ca eleganţa vagoanelor germane să fie dublată de o vastă reţea de microfoane şi alte dispozitive de ascultare a convorbirilor (În cele din urmă, vagoanele germane au fost ataşate la coada trenului sovietic ale cărui sisteme de rulare fuseseră construite special pentru a se putea adapta ecartamentului mai mic al şinelor de dincolo de graniţă ) Negocierile au început în cele din urmă pe 12 noiembrie Molotov, care putea să irite şi personalităţi mult mai stabile decât cea a lui Hitler, şi-a etalat cu vârf şi îndesat tactica abrazivă în faţa conducerii naziste Agresivitatea lui nativă era dublată de teroarea pe care i-o inspira Stalin, de care se temea incomparabil mai mult decât de Hitler Preocuparea obsesivă a lui Molotov pentru propria poziţie în ţară era un lucru tipic pentru diplomaţii din întreaga perioadă sovietică, deşi ea devenise acută mai cu seamă în timpul stăpânirii lui Stalin Negociatorii sovietici au părut întotdeauna să conştientizeze constrângerile interne mai bine decât pe cele din arena internaţională Dat fiind că se întâmpla foarte rar ca miniştrii de externe să fie membri ai Biroului Politic (Gromîko a devenit membru abia în 1973, după şaisprezece ani în funcţie ca ministru de externe), în ţară platforma lor de susţinere era destul de şubredă, făcându-i să fie mereu în pericol de a fi consideraţi ţapi ispăşitori pentru negocierile care dădeau greş Mai mult, din moment ce sovieticii au pornit de la premisa că în ultimă instanţă istoria era de partea lor, reprezentanţii lor au acceptat să fie înclinaţi mai degrabă spre obstrucţii decât spre găsirea unor soluţii largi Fiecare rundă de negocieri cu diplomaţii sovietici se transforma într-o probă de rezistenţă, nu se obţinea nicio concesie până când negociatorul sovietic nu se convingea pe sine şi mai cu seamă pe cei care citeau telegramele la Moscova că partenerul de discuţie fusese stors şi de ultimul strop de flexibilitate Prin acest tip de război diplomatic de gherilă, ei obţineau tot ce era posibil prin insistenţe şi presiuni, dar de obicei ratau ocaziile favorabile de a încheia compromisuri avantajoase Negociatorii sovietici avându-l drept şef de lucrări pe Gromîko au devenit extrem de capabili să-şi uzeze oponenţii care se prezentau la masa tratativelor cu idei preconcepute şi nerăbdători să ajungă la un acord Pe de altă parte, de multe ori ei nu vedeau pădurea din cauza copacilor Astfel, în 1971, ei au irosit şansa unei întâlniri la vârf cu Nixon, care i-ar fi întârziat acestuia deschiderea spre Beijing, pierzând luni de zile din cauza unor precondiţii în esenţă nesemnificative, pe care de altminteri sovieticii le-au aruncat la coş de îndată ce Washington şi-a făcut cunoscută opţiunea pentru China E imposibil să ne închipuim doi oameni mai opaci la ideea de comunicare decât Hitler şi Molotov Hitler era total nepotrivit pentru negocieri, preferând să-şi copleşească interlocutorii cu monologuri interminabile, fără a da vreun semn că ar fi atent la ce i se răspundea (asta dacă îi lăsa timp celuilalt să răspundă) Când avea de-a face cu liderii din alte ţări, el se mărginea de obicei la pătimaşe declaraţii de principiu În cele câteva ocazii în care a participat la negocieri concrete bunăoară, în cadrul întâlnirilor cu cancelarul austriac Kurt von Schuschnigg sau cu Neville Chamberlain el a adoptat o manieră agresivă şi a prezentat revendicări categorice, pe care de obicei nu le-a modificat Molotov, pe de altă parte, era interesat nu atât de conţinutul sau forma principiilor, cât de modul în care se aplicau Iar ideea de compromis îi era cu desăvârşire străină În noiembrie 1940, Molotov s-a găsit într-o poziţie efectiv dificilă Era limpede că Stalin era foarte greu de mulţumit, oscilând între reticenţa de a contribui la o victorie a germanilor şi îngrijorarea provocată de faptul că, dacă Germania învingea Marea Britanie fără ajutor sovietic, rata ocazia de a-şi primi porţia din cuceririle lui Hitler Indiferent ce s-ar fi întâmplat, Stalin era hotărât să nu revină sub nicio formă la acordul de la Versailles şi a încercat să-şi apere poziţia cenzurând toate mişcările Protocolul secret şi evenimentele ulterioare îi lămuriseră pe germani ce însemna din punctul lui de vedere un aranjament convenabil ba poate chiar îi lămuriseră mai mult decât era cazul În acest sens, vizita lui Molotov la Berlin a fost considerată un bun prilej pentru clarificări Cât despre ţările democratice, Stalin profitase de vizita în iulie 1940 a noului ambasador englez, Sir Stafford Cripps, ca să respingă orice posibilitate de revenire la ordinea stabilită la Versailles Când Cripps a argumentat că prăbuşirea Franţei impusese interesul Uniunii Sovietice faţă de echilibrul de forţe, Stalin a replicat pe un ton glacial: Aşa-numitul echilibru european de forţe s-a opus până acum nu doar Germaniei, ci şi Uniunii Sovietice Prin urmare, Uniunea Sovietică va lua toate măsurile ca să împiedice restabilirea vechiului echilibru de forţe în Europa  În limbaj diplomatic, „toate măsurile” reprezintă o formulă care de obicei include şi ameninţarea cu războiul Pentru Molotov nici nu ar fi putut exista o miză mai mare Din moment ce era limpede, judecând după palmaresul lui Hitler, că acesta nu va lăsa să treacă anul 1941 fără să lanseze o campanie importantă, existau şanse mari ca, în cazul în care Stalin nu i se alătura în atacarea Imperiului britanic, victima agresiunii să fie chiar Uniunea Sovietică Prin urmare, Molotov s-a văzut pus în faţa unui ultimatum de facto camuflat într-o invitaţie seducătoare iar asta cu toate că Stalin nu şi-a dat seama cât de puţin timp avea de fapt la dispoziţie Ribbentrop a deschis discuţiile arătând că victoria germanilor era inevitabilă El l-a îndemnat pe Molotov să se alăture Pactului Tripartit, fără a se arăta tulburat de faptul că respectivul tratat era varianta lărgită a ceea ce fusese iniţial cunoscut sub numele de Pactul Anticomintern Pe această bază, a susţinut Ribbentrop, va fi posibilă „stabilirea unor sfere de influenţă între Rusia, Germania, Italia şi Japonia în linii foarte mari ” După Ribbentrop, acest lucru nu ar fi trebuit să ducă la conflict, fiindcă fiecare dintre potenţialii parteneri era în primul rând interesat să se extindă spre sud Japonia se va instala în Asia de Sud-Est, Italia în nordul Africii, iar Germania îşi va revendica fostele colonii din Africa După un acces de verbozitate menit să-i sublinieze isteţimea, Ribbentrop a identificat până la urmă premiul rezervat Uniunii Sovietice: dacă în cele din urmă nu se va întoarce şi Rusia spre sud pentru ieşirea naturală la mare care este atât de importantă pentru ea ” Oricine era cât de cât familiarizat cu declaraţiile publice ale lui Hitler ştia că acesta era un nonsens Africa reprezentase dintotdeauna o prioritate secundară pentru nazişti Nu numai că Hitler nu a manifestat niciodată un interes prea mare la adresa ei, dar probabil că Molotov citise suficient din Mein Kampf ca să-şi dea seama că Hitler voia de fapt să obţină Lebensraum sau spaţiu vital în Rusia După ce a ascultat în tăcere prezentarea lui Ribbentrop, Molotov s-a interesat pe un ton degajat, ba chiar uşor insolent, la ce mare căuta Uniunea Sovietică ieşire Răspunzând cu o nouă beţie de cuvinte, Ribbentrop a menţionat într-un târziu Golful Persic, ca şi cum acesta ar fi fost deja în posesia Germaniei, care ar fi putut să dispună de el după bunul ei plac: Problema era dacă nu vor putea continua să facă afaceri profitabile şi pe viitor… dacă în cele din urmă cel mai avantajos acces la mare pentru Rusia nu putea fi găsit în direcţia Golfului Persic şi al Mării Arabiei şi dacă în acelaşi timp nu puteau fi realizate şi anumite aspiraţii de altă natură ale Rusiei în această parte a Asiei, faţă de care Germania nu manifesta nici urmă de interes  Molotov nu s-a arătat interesat de o propunere atât de bombastică Germania încă nu poseda ceea ce era gata să ofere, iar Uniunea Sovietică nu avea nevoie ca Germania să cucerească acele teritorii pentru ea Exprimându-şi acordul de principiu faţă de intrarea în Pactul Tripartit, Molotov şi-a însoţit imediat concesia cu precizarea că „era nevoie de acurateţe în delimitarea sferelor de influenţă pe o perioadă de timp destul de lungă ” Bineînţeles că asta nu se putea rezolva doar pe durata unei singure vizite la Berlin; era nevoie de consultări lărgite, inclusiv de o vizită de răspuns a lui Ribbentrop la Moscova În după-amiaza aceleiaşi zile, Molotov s-a întâlnit cu Hitler în noul sediu construit din marmură al Cancelariei Totul fusese pregătit pentru ca ministrul proletar de la Moscova să fie copleşit Molotov a fost condus pe un coridor mare, pe ale cărui ambe părţi se aflau din doi în doi metri soldaţi SS înalţi şi îmbrăcaţi în uniforme negre, care la trecerea musafirului luau poziţia de drepţi şi-şi ridicau braţele în salutul nazist Uşile biroului lui Hitler se terminau în tavan şi au fost deschise de doi soldaţi SS extrem de înalţi, ale căror braţe ridicate în semn de salut au format un fel de arcadă pe sub care a trecut Molotov pentru a fi întâmpinat de Hitler Aşezat la masa de lucru de lângă peretele din fund al încăperii imense, acesta şi-a scrutat în tăcere musafirii timp de câteva secunde, după care a ţâşnit de pe scaun şi, tot fără să scoată o vorbă, a dat mâna cu fiecare membru al delegaţiei sovietice În timp ce el îi invita apoi să ia loc în acea parte a camerei care semăna cu un salonaş, Ribbentrop şi câţiva consilieri şi-au făcut apariţia din spatele unei draperii şi s-au alăturat grupului  După ce le-a arătat oaspeţilor în ce consta varianta nazistă a maiestuozităţii, Hitler şi-a prezentat motivul pentru care solicita această întrevedere El a propus partenerilor de discuţie să convină asupra unei strategii comune pe termen lung, fiindcă atât Germania, cât şi Uniunea Sovietică „aveau la cârmă oameni cu suficientă autoritate pentru a-şi angaja ţările pe drumul unei dezvoltări într-o direcţie precisă ” Ceea ce avea în minte Hitler era un fel de nouă versiune germano-sovietică a Doctrinei Monroe pentru întreaga Europă şi Africa, dublată de împărţirea teritoriilor coloniale între ele Demonstrând că nu se lăsase deloc intimidat de primirea făcută, aparent inspirată de o viziune a măreţiei cultivată în operetele vieneze, Molotov s-a mărginit la câteva întrebări precise: Care era obiectivul final al Pactului Tripartit? Dar cel al definiţiei pe care o dăduse Hitler Noii Ordini? Dar al Sferei asiatice mai mari? Dar al intenţiilor germane în Balcani? Oare această înţelegere plasa Finlanda în sfera sovietică de influenţă care rămăsese în vigoare? Nimeni nu-şi permisese până atunci să preia iniţiativa unei conversaţii cu Hitler într-un asemenea mod şi nici să-l supună unui veritabil interogatoriu În orice caz, pe Hitler nu-l interesau limitele libertăţii de acţiune a germanilor în niciuna dintre zonele unde puteau ajunge trupele lui şi cu siguranţă că nu în Europa Ziua următoare a întrevederii cu Hitler a fost deschisă de un prânz spartan şi nu a adus progrese semnificative Ca de obicei, Hitler a început printr-un monolog întins, în timpul căruia a explicat cum îşi propunea să împartă lumea cu Stalin: După cucerirea Angliei, Imperiul britanic va fi împărţit ca un uriaş domeniu mondial aflat în stare de faliment… în aceste condiţii Rusia va avea acces la o mare efectiv deschisă şi degajată de gheţuri Până în această clipă, o minoritate de patruzeci şi cinci de milioane de englezi a condus un Imperiu britanic de şase sute de milioane de oameni El era pe cale să zdrobească această minoritate… În aceste împrejurări se deschideau perspective mondiale… Va trebui să se aranjeze participarea Rusiei la rezolvarea acestor probleme Toate ţările ce se vor arăta interesate de acest domeniu vor fi silite să-şi abandoneze controversele şi să nu se mai gândească decât la împărţirea Imperiului britanic  Replicând sardonic că era de acord cu ceea ce înţelesese, Molotov a promis să transmită restul conţinutului discuţiei la Moscova Arătându-se în principiu gata să îmbrăţişeze declaraţia de principiu a lui Hitler, potrivit căreia Uniunea Sovietică şi Germania nu aveau interese care intrau în conflict unele cu altele, el a supus imediat această declaraţie unui test practic, întrebând care ar fi reacţia Germaniei dacă Uniunea Sovietică ar oferi garanţii Bulgariei aşa cum oferise Germania României (fapt menit să blocheze efectiv extinderea influenţei germane în Balcani) Şi cum rămânea cu anexarea de către Uniunea Sovietică a Finlandei? Era evident că autodeterminarea nu se număra printre principiile de politică externă sovietică, iar Stalin nu va ezita să anexeze populaţii neruse dacă nu va fi nevoie de intervenţia Germaniei Asta însemna că sunase ceasul nu doar pentru acordurile teritoriale, ci şi pentru principiile morale de la Versailles Atmosfera încordată de pe durata întrevederii nu s-a detensionat defel când Hitler a declarat ursuz că Bulgaria nu părea să fi cerut o alianţă cu sovieticii El a respins totodată anexarea Finlandei pe motivul că depăşea cadrul protocolului secret, trecând sub tăcere faptul că tocmai această depăşire îl făcuse pe Molotov să se deplaseze până la Berlin Întrevederea a luat sfârşit într-o notă nu tocmai veselă Când Hitler s-a ridicat şi a mormăit ceva despre posibilitatea unui raid aerian al englezilor, Molotov şi-a repetat mesajul principal: „Uniunea Sovietică, în calitatea ei de mare putere, nu poate să rămână deoparte în marile probleme ale Europei şi Asiei ” Fără a preciza cum se va revanşa Uniunea Sovietică dacă Hitler îi va îndeplini dorinţele, Molotov a promis doar că, după ce-i va fi dat raportul lui Stalin, îi va transmite lui Hitler ce părere avea comandantul lui despre dimensiunile unei sfere de influenţă convenabile Hitler a fost atât de iritat, încât nici măcar nu a luat parte la dineul oferit de Molotov la sediul Ambasadei sovietice, deşi majoritatea celorlalţi lideri nazişti au fost prezenţi Dineul a fost întrerupt de un raid aerian englez şi, dat fiind că Ambasada sovietică nu avea un adăpost antiaerian, invitaţii s-au risipit care încotro Conducătorii nazişti au plecat cu limuzinele, delegaţia sovietică s-a retras la Castelul Bellevue (reşedinţa tradiţională a preşedinţilor germani când se află la Berlin), în timp ce Ribbentrop l-a dus pe Molotov la adăpostul lui antiaerian din apropiere Acolo el i-a fluturat în faţa ochilor proiectul redactat de germani al intrării sovieticilor în Pactul Tripartit, fără să pară a înţelege că Molotov nu avea nici autoritatea şi nici înclinaţia de a trece peste ceea ce-i spusese lui Hitler În ce-l priveşte, Molotov n-a băgat în seamă proiectul de acord şi a ridicat exact chestiunile evitate de Hitler, repetând că Uniunea Sovietică nu putea fi exclusă din niciuna dintre chestiunile europene Pe urmă el a enumerat cu bună ştiinţă Iugoslavia, Polonia, Grecia, Suedia şi Turcia, ocolind demonstrativ perspectiva accesului la Oceanul Indian pe care o formulaseră ulterior Ribbentrop şi Hitler  În spatele stilului insolent şi intransigent al lui Molotov se ascundea o încercare de a câştiga timp pentru Stalin, care urmărea să găsească o soluţie într-o situaţie aproape irezolvabilă Hitler îi oferea un parteneriat în înfrângerea Marii Britanii Însă nu era nevoie de multă imaginaţie ca să-şi dea seama că, după aceea, Uniunea Sovietică avea să rămână expusă în faţa ipoteticilor ei parteneri din cadrul Pactului Tripartit, cu toţi foştii asociaţi sub auspiciile Pactului Anticomintern Pe de altă parte, dacă Marea Britanie se prăbuşea fără ajutor sovietic, ar fi putut fi de dorit pentru Uniunea Sovietică să-şi îmbunătăţească poziţia strategică în vederea inevitabilei confruntări cu Hitler Până la urmă, Stalin nu s-a putut decide pe ce drum să meargă Pe 25 noiembrie, Molotov i-a trimis lui Ribbentrop condiţiile în care era dispus Stalin să se alăture Pactului Tripartit: Germania trebuia să-şi retragă trupele din Finlanda şi să dea mână liberă Uniunii Sovietice în această ţară Bulgaria trebuia să încheie o alianţă militară cu Uniunea Sovietică şi să permită instalarea de baze sovietice în ţară, iar Turciei trebuia să i se ceară să accepte la rândul ei baze sovietice pe teritoriul ei, inclusiv în Dardanele Germania trebuia să stea deoparte dacă Uniunea Sovietică îşi urmărea obiectivele strategice în Balcani şi în Dardanele prin eventuala folosire a forţei Ca un adaos la oferta lui Hitler legată de recunoaşterea zonei aflată la sud de Batumi şi Baku drept sferă de interes sovietică, Stalin a solicitat acum ca această sferă să includă în plus Iranul şi Golful Persic Cât despre Japonia, ea trebuia să renunţe la orice pretenţii vizavi de drepturile asupra zăcămintelor minerale de la Insula Sahalin Mai mult ca sigur că Stalin ştia că aceste condiţii nu puteau fi acceptate întrucât blocau continuarea expansiunii germane spre est şi nu ofereau nimic important în contrapartidă din partea sovieticilor Prin urmare, răspunsul lui Stalin la mesajul lui Hitler a avut în primul rând menirea de a semnala ce înţelegea liderul sovietic prin sferă de interes a URSS şi de a lansa un avertisment că avea de gând să se opună periclitării ei, cel puţin prin mijloace diplomatice Pe durata deceniului următor, folosindu-se de tactica ţarilor, Stalin a purces la fixarea acestei sfere de interes prin bună înţelegere acolo unde era posibil, cu forţa atunci când era nevoie El a urmărit obiectivele precizate în memorandumul din 25 noiembrie, la început pe aceeaşi lungime de undă cu Hitler, pe urmă de partea democraţiilor care i se opuneau acestuia, iar în final prin confruntarea chiar cu aceste democraţii Apoi, spre sfârşitul vieţii sale, Stalin a părut pe punctul de a studia posibilitatea unui acord de proporţii cu ţările democratice, pentru a proteja ceea ce nu a încetat niciodată să considere sfera de influenţă sovietică (vezi capitolul 20) Pentru Hitler, zarurile fuseseră deja aruncate Chiar din ziua sosirii lui Molotov la Berlin, el ordonase continuarea tuturor pregătirilor în vederea unui atac împotriva Uniunii Sovietice, urmând ca decizia finală să fie amânată până după aprobarea unui plan operaţional complet 16 în mintea lui Hitler, singura necunoscută era momentul ofensivei antisovietice înainte sau după înfrângerea Marii Britanii Vizita lui Molotov a lămurit şi acest aspect Pe 14 noiembrie, în ziua când Molotov a părăsit Berlinul, Hitler a ordonat ca planurile comune de acţiune din timpul verii să fie transformate într-un concept funcţional, în vederea declanşării atacului împotriva Uniunii Sovietice Când a primit propunerea lui Stalin din 25 noiembrie, el a dat dispoziţie să nu se formuleze niciun răspuns Ce-i drept, nici Stalin nu solicitase aşa ceva Pregătirile militare ale Germaniei pentru un război împotriva Rusiei au luat amploare S-a dezbătut foarte mult dacă Stalin a înţeles vreodată cum se cuvenea impactul pe care l-a avut tactica lui asupra unei personalităţi ca aceea a lui Hitler Se pare că liderul sovietic a subestimat răbdarea adversarului său, care de multe ori avea consecinţe fatale Asta fiindcă aparent Stalin a presupus că, aidoma lui, şi Hitler era un strateg care calcula cu sânge rece şi detaşare şi care nu şi-ar fi permis să-şi risipească de bunăvoie trupele în marile întinderi ale Rusiei înainte de a fi pus capăt războiului în vest În această privinţă, el a pornit de la o premisă falsă Hitler era convins că voinţa putea să învingă toate obstacolele Reacţia lui tipică în faţa opoziţiei era s-o transforme în prilejul unei confruntări personale Hitler n-a reuşit niciodată să aştepte momentul în care condiţiile deveneau ideale pur şi simplu, fiindcă actul aşteptării însemna că era posibil ca împrejurările să-i depăşească voinţa Stalin nu numai că avea mai multă răbdare, dar, comunist fiind, arăta mai mult respect pentru forţele istorice În cei aproape treizeci de ani în care s-a aflat la putere, el nu a mizat niciodată totul pe o singură carte, dar a comis greşeala de a crede că şi Hitler proceda la fel Între timp, el a fost extrem de preocupat ca nu cumva desfăşurările pripite de trupe sovietice să declanşeze un atac de prevenire din partea Germaniei În plus, Stalin a apreciat greşit nerăbdarea lui Hitler de a-l face să se alăture Pactului Tripartit drept o dovadă a faptului că naziştii aveau de gând să folosească anul 1941 pentru efectuarea unor noi încercări de distrugere a Marii Britanii Aparent, el a crezut că anul următor, 1942, avea să fie anul hotărâtor în legătură cu un eventual război împotriva Germaniei Dimitri Volkogonov, biograful lui Stalin, mi-a declarat că acesta nu scosese din calcul varianta unui atac de prevenire împotriva Germaniei în anul acela, ceea ce ar putea explica de ce au fost desfăşurate armatele sovietice atât de departe în 1941 Aşteptându-se ca Hitler să formuleze revendicări esenţiale înainte de a ataca, probabil că Stalin ar fi încercat din răsputeri să le dea curs cel puţin în 1941 Toate aceste calcule au dat greş, fiindcă porneau de la presupunerea eronată că Hitler cântărea bine lucrurile înainte de a trece la acţiune; cu toate acestea, el nu se considera obligat să se mişte în funcţie de o evaluare firească a riscurilor Nici nu se împlinise un an din momentul când ajunsese la putere, că a şi început să întreprindă o serie de acţiuni pe care anturajul i le-a reproşat ca fiind prea primejdioase: reînarmarea în 1934-35, recuperarea Renaniei în 1936, ocuparea Austriei şi a Cehoslovaciei în 1938, atacarea Poloniei în 1939 şi campania împotriva Franţei din 1940 De asemenea, între aceste evenimente intervalul de timp fusese mai mic de un an, iar Hitler nu avea de gând să facă din 1941 o excepţie Dată fiind personalitatea lui, n-ar fi fost convins să renunţe decât dacă Uniunea Sovietică s-ar fi decis să se alăture Pactului Tripartit cu un minimum de condiţii şi ar fi participat la o operaţiune militară împotriva Marii Britanii în Orientul Mijlociu Pe urmă, în condiţiile în care Marea Britanie era înfrântă şi Uniunea Sovietică izolată, bineînţeles că Hitler şi-ar fi continuat împlinirea obsesiei lui de o viaţă legată de cuceririle din est Până la urmă, oricâte manevre inteligente ar fi efectuat, Stalin n-ar fi putut evita ca ţara lui să ajungă cam în aceeaşi situaţie în care se aflase Polonia cu un an în urmă Guvernul polonez ar fi putut evita un atac german în 1939 doar dacă ar fi acceptat să cedeze Coridorul polonez şi Danzigul, iar apoi să se alăture cruciadei naziste împotriva Uniunii Sovietice deşi, după ce se va fi tras linie, Polonia tot ar fi rămas la mila Germaniei şi a lui Hitler Acum, un an mai târziu, se părea că Uniunea Sovietică putea să obţină o amânare a agresiunii germane doar dacă accepta propunerile naziştilor (cu preţul izolării totale şi al angajării într-un război riscant împotriva Marii Britanii) Şi oricum, în cele din urmă Stalin tot avea să fie obligat să facă faţă unui atac din partea Germaniei Având nervi de oţel, Stalin şi-a păstrat politica la două capete, cooperând cu Germania prin furnizarea de dotări şi instalaţii de război, dar opunându-i-se în plan geopolitic, ca şi cum n-ar fi existat niciun pericol Deşi nu era dispus să intre în Pactul Tripartit, el a oferit Japoniei singurul beneficiu pe care i l-ar fi adus aderarea sovietică la condiţiile pactului, lăsându-i ariergarda liberă pentru aventurile pe care avea de gând să le parcurgă în Asia Deşi evident că nu era conştient de faptul că Hitler le spusese propriilor generali că un atac împotriva Uniunii Sovietice ar da ocazia Japoniei să provoace pe faţă Statele Unite, Stalin a ajuns pe cont propriu la aceeaşi concluzie şi s-a hotărât să înlăture un asemenea motiv Pe 13 aprilie 1941, el a încheiat un tratat de neagresiune cu Japonia la Moscova, adoptând în esenţă aceeaşi tactică în faţa tensiunilor din ce în ce mai mari din Asia pe care o folosise în cazul crizei poloneze ce avusese loc cu optsprezece luni în urmă În ambele cazuri, el a înlăturat riscul unui război pe două fronturi pe care şi l-ar fi asumat agresorul şi a reuşit să devieze conflictul în afara teritoriului sovietic încurajând ceea ce considera a fi un război civil în altă parte Pactul Hitler-Stalin îi adusese un răgaz de doi ani, iar tratatul de neagresiune cu Japonia l-a ajutat, şase luni mai târziu, să-şi trimită armata din Orientul îndepărtat în bătălia pentru Moscova, care a decis rezultatul războiului în favoarea sa După încheierea tratatului de neagresiune, într-un gest fără precedent, Stalin l-a condus la gară pe ministrul de externe japonez Yosuke Matsuoka Pe lângă că această atitudine denota cât de mare importanţă acorda Stalin tratatului, ea i-a furnizat prilejul în prezenţa întregului corp diplomatic de a invita la demararea negocierilor cu Germania, în timp ce îşi etala poziţia îmbunătăţită pe care o avea deja la masa tratativelor „Problema europeană poate fi rezolvată într-un mod firesc dacă Japonia şi sovieticii vor coopera”, i-a spus Stalin ministrului de externe suficient de tare ca să audă toată lumea asta vrând să însemne probabil că, în condiţiile în care graniţa lui estică era în siguranţă, poziţia de negociere cunoscuse un progres, dar poate şi că Germania nu trebuia să intre în război cu Uniunea Sovietică pentru a elibera ariergarda Japoniei în vederea războiului cu Statele Unite „Nu doar problema europeană”, a replicat ministrul de externe japonez „Poate fi stabilită situaţia în întreaga lume!” a afirmat Stalin, completând mai mult ca sigur în gând că acest lucru era valabil dacă lupta era dusă de alţii şi Uniunea Sovietică ieşea în prim-plan doar ca să-şi primească răsplata pentru izbânzile acestora Pentru a transmite mesajul dorit la Berlin, Stalin s-a îndreptat apoi spre ambasadorul german von der Schulenburg, i-a înconjurat umerii cu un braţ şi a anunţat: „Trebuie să rămânem prieteni şi acum e nevoie să faceţi tot ce puteţi în acest scop ” Ca să se asigure că s-a folosit de toate canalele inclusiv de cel militar pentru a-şi rosti mesajul, el s-a apropiat după aceea de ataşatul militar german al momentului şi i-a spus cu voce tare: „Vom rămâne prieteni cu voi, indiferent ce se va întâmpla ” Stalin avea toate motivele să fie preocupat de atitudinea germanilor Aşa cum făcuse aluzie Molotov la Berlin, liderul sovietic făcuse presiuni asupra Bulgariei ca s-o determine să accepte garanţii din partea URSS Stalin negociase de asemenea un tratat de prietenie şi neagresiune cu Iugoslavia în aprilie 1941, exact în momentul când Germania încerca să obţină dreptul de liberă trecere prin Iugoslavia pentru a ataca Grecia o linie de acţiune care avea să genereze în mod sigur rezistenţă din partea iugoslavilor în faţa presiunilor efectuate de germani S-a stabilit apoi că tratatul sovietic cu Iugoslavia s-a semnat cu doar câteva ore înainte ca armata germană să treacă graniţa iugoslavă Principala slăbiciune a lui Stalin ca om de stat a fost tendinţa de a le atribui şi adversarilor aceeaşi capacitate de a efectua calcule chibzuite de care el însuşi era atât de mândru Aceasta l-a făcut să subestimeze impactul propriei intransigenţe şi să supraestimeze amploarea eforturilor lui de reconciliere, oricât ar fi fost de rare Exact acest tip de atitudine avea să-i compromită relaţiile cu ţările democratice după război În 1941, Stalin a fost ferm convins, până în clipa când germanii au trecut graniţa Uniunii Sovietice, că va reuşi să stăvilească asaltul în ultimul minut printr-o propunere de negociere există acum indicii numeroase care ne spun că ar fi fost pregătit să facă un mare număr de concesii Cu siguranţă că motivul pentru care Stalin nu a reuşit să oprească atacul germanilor nu este că nu a încercat Pe 6 mai 1941, poporul sovietic a fost informat că Stalin preluase funcţia de prim-ministru de la Molotov, care a rămas viceprim-ministru şi ministru de externe A fost primul moment când Stalin a ieşit din relativul anonimat al Partidului Comunist pentru a-şi asuma responsabilităţi evidente pentru rezolvarea problemelor de zi cu zi Doar nişte împrejurări care sugerau un pericol extrem de mare l-ar fi putut convinge pe Stalin să renunţe la ameninţările misterioase şi voalate care constituiau metoda lui preferată de guvernare Andrei Vîşinski pe atunci adjunct al ministrului de externe, i-a spus ambasadorului guvernului de la Vichy că apariţia lui Stalin într-o funcţie publică însemna „cel mai important eveniment istoric din Uniunea Sovietică de la înfiinţarea ei ” Von der Schulenburg a crezut că ghicise intenţiile lui Stalin „După părerea mea”, i-a spus el lui Ribbentrop, „se poate afirma cu siguranţă că Stalin şi-a fixat un obiectiv de politică externă copleşitor de important pentru Uniunea Sovietică, pe care speră să-l îndeplinească prin eforturi proprii Sunt ferm convins că, într-o situaţie internaţională apreciată drept serioasă, obiectivul stabilit este eschivarea Uniunii Sovietice din faţa unui conflict cu Germania ” Următoarele câteva săptămâni au demonstrat acurateţea predicţiei formulate de către ambasadorul german Ca formă de emitere a unui semnal de liniştire pe adresa Germaniei, pe data de 8 mai, TASS a negat că ar fi existat o concentrare neobişnuită de trupe sovietice de-a lungul graniţelor sale vestice Pe durata următoarelor săptămâni, Stalin a rupt relaţiile diplomatice cu toate guvernele europene în exil stabilite la Londra însoţindu-şi gestul de explicaţia ofensatoare că din acel moment problemele lor trebuiau să fie rezolvate de către Ambasada germană Stalin a recunoscut totodată guvernele-marionetă pe care le numise Germania în câteva dintre teritoriile ocupate Una peste alta, liderul sovietic a făcut mult mai mult decât ar fi crezut vreodată pentru a asigura Germania că-i recunoştea toate cuceririle existente Ca să înlăture orice pretext posibil pentru o agresiune, Stalin nu le-a permis unităţilor militare sovietice care ocupau poziţiile cele mai avansate să se considere în stare de alertă sporită În plus, el a ignorat avertismentele formulate de englezi şi de americani faţă de iminenţa unui atac german, în parte fiindcă bănuia că anglo-saxonii încercau să-l învrăjbească împotriva Germaniei Deşi Stalin a interzis să se deschidă focul asupra avioanelor de recunoaştere germane care survolau teritoriul din ce în ce mai des, el a permis exerciţiile de apărare civile şi convocarea de rezervişti Evident, el hotărâse că şansa lui de încheiere a unei înţelegeri de ultimă oră era să-i asigure pe germani de intenţiile sale, mai cu seamă fiindcă niciuna dintre contramăsurile pe care le puteau lua nu era de natură să modifice semnificativ tabloul general al evenimentelor Pe 13 iunie, cu nouă zile înainte de atacul german, TASS a publicat încă o declaraţie oficială, în care se infirmau zvonurile foarte răspândite despre iminenţa războiului În declaraţie se spunea că Uniunea Sovietică avea de gând să-şi respecte toate acordurile existente cu Germania Comunicatul de presă sugera de asemenea posibilitatea unei noi runde, negocieri care să ducă la soluţii mai bune pentru toate chestiunile aflate în divergenţă Că Stalin se pregătise într-adevăr pentru concesii mari s-a putut vedea şi din reacţia lui Molotov când, pe 22 iunie, von der Schulenburg i-a adus declaraţia de război din partea Germaniei Molotov a protestat vehement, declarând că Uniunea sovietică se pregătise să-şi retragă toate trupele de la graniţă ca semn de liniştire a Germaniei Toate celelalte cereri erau negociabile „În mod sigur, nu am meritat aşa ceva”, a adăugat Molotov, vădind un neobişnuit spirit defensiv În aparenţă, Stalin a fost atât de şocat de declaraţia de război a Germaniei, încât a căzut victimă unui gen de criză care a durat aproape zece zile Cu toate acestea, pe 3 iulie el a revenit la comandă, rostind un important discurs radiodifuzat Spre deosebire de Hitler, Stalin nu era un orator înnăscut Vorbea foarte rar în public şi, când o făcea, era extrem de pedant Şi în acest discurs el s-a bazat pe prezentarea seacă a sarcinii monumentale care stătea în faţa popoarelor Rusiei Totuşi, tonul avizat pe care l-a folosit a sugerat o anumită hotărâre din partea lui şi a lăsat să se înţeleagă că misiunea, oricât de uriaşă, era realizabilă „Istoria ne arată că nu există şi nu au existat vreodată armate invincibile”, a spus Stalin După ce a ordonat distrugerea tuturor utilajelor şi a materialului rulant, precum şi înfiinţarea unor formaţiuni de gherilă în spatele liniilor germane, el a trecut la parcurgerea cu voce tare a câtorva şiruri de cifre ca şi cum ar fi fost un contabil în exerciţiul funcţiunii Singura concesie făcută retoricii avusese loc la începutul discursului Niciodată până atunci Stalin nu apelase la poporul lui într-un registru atât de personal şi nici nu avea s-o mai facă vreodată: „Tovarăşi, cetăţeni, fraţi şi surori, luptători din armată şi marină Mă adresez vouă, prieteni!” Hitler avea în fine războiul pe care şi-l dorise dintotdeauna Şi îşi pecetluise propria soartă, lucru pe care de asemenea e posibil să-l fi dorit de la bun început Conducătorii germani, luptând acum pe două fronturi, se întinseseră mai mult decât îşi puteau permite pentru a doua oară în intervalul unei singure generaţii Aproximativ şaptezeci de milioane de germani erau angajaţi în luptă împotriva a circa şapte sute de milioane de adversari, dat fiind că Hitler făcuse şi America să intre în război în 1941 Se pare că până şi Hitler a fost uimit de misiunea pe care singur şi-a fixat-o Cu doar câteva ore înainte de declanşarea atacului, el le-a spus comandanţilor armatei: „Mă simt ca şi cum aş da în lături uşa unei camere întunecoase, pe care n-am mai văzut-o niciodată, fără să ştiu ce se află dincolo de ea ” Stalin mizase pe raţiunea lui Hitler şi pierduse; Hitler mizase pe faptul că Stalin avea să se prăbuşească repede şi pierduse şi el Însă în timp ce eroarea lui Stalin era remediabilă, a lui Hitler nu era CAPITOLUL 15 America revine în arenă: Franklin Delano Roosevelt  Pentru liderii politici contemporani care guvernează prin votul opiniei publice, rolul lui Roosevelt în determinarea izolaţionistului său popor să participe la război serveşte drept lecţie practică asupra competenţelor conducerii într-o democraţie Mai devreme sau mai târziu, ameninţarea la adresa echilibrului european al puterii ar fi forţat Statele Unite să intervină pentru a stopa avântul Germaniei de a domina lumea Forţa sa pură şi aflată în creştere era hărăzită să propulseze în cele din urmă America în centrul arenei internaţionale Dacă faptul s-a petrecut cu asemenea viteză şi atât de hotărâtor, meritul îi revine lui Franklin Delano Roosevelt Toţi marii conducători sunt, de fapt, singuri Singularitatea lor îşi are sursa în capacitatea de a discerne provocările care nu sunt încă evidente contemporanilor lor Roosevelt a atras un popor izolaţionist într-un război între ţări al căror conflict fusese, cu numai câţiva ani înainte, unanim considerat incompatibil cu valorile americane şi nesemnificativ pentru securitatea Americii După 1940, Roosevelt a convins Congresul, care cu câţiva ani în urmă aprobase cu o majoritate zdrobitoare de voturi o serie numită „Legile neutralităţii”, să autorizeze acordarea de sprijin american nelimitat Marii Britanii, rămânând extrem de aproape de beligeranţa declarată şi uneori chiar depăşind această limită În cele din urmă, atacul Japoniei asupra bazei americane de la Pearl Harbor a înlăturat ultimele ezitări ale Americii Roosevelt a putut convinge de înfricoşătoarele pericole ale unei victorii a Axei o societate care vreme de două secole îşi tezaurizase invulnerabilitatea Şi a văzut la ea că, de astă dată, implicarea Americii avea să marcheze un prim pas către angajarea internaţională permanentă Pe parcursul războiului, conducerea exercitată de el a ţinut alianţa unită şi a modelat instituţiile multilaterale care continuă să slujească comunitatea internaţională până în ziua de azi Niciun preşedinte, poate cu excepţia lui Abraham Lincoln, nu a produs o schimbare mai decisivă în istoria Americii Roosevelt a depus jurământul de credinţă într-un moment de incertitudine naţională, când credinţa Americii în capacitatea infinită de progres a Lumii Noi fusese serios zdruncinată de Marea Criză De jur-împrejurul său, democraţiile păreau să se clatine, iar guvernele antidemocratice, atât de stânga, cât şi de dreapta, câştigau teren După ce Roosevelt a restabilit speranţa pe plan intern, soarta i-a impus obligaţia de a apăra democraţia în întreaga lume Nimeni nu a descris acest aspect al contribuţiei lui Roosevelt mai bine decât Isaiah Berlin: [Roosevelt] a privit viitorul cu calm, ca şi cum ar fi spus: „las’ să vină, cum o fi, o să avem grăunţe pentru moara noastră cea mare O să-l schimbăm complet în folosul nostru ”… Într-o lume descurajată, ce părea împărţită între fanatici plini de răutate şi în mod fatal eficienţi, mărşăluind spre distrugere, pe de o parte, şi populaţii năucite, fugărite, martire lipsite de entuziasm faţă de o cauză pe care nu reuşeau să o înţeleagă, pe de altă parte, el a crezut în propria-i capacitate, atâta vreme cât avea să se afle la cârmă, de a stăvili această îngrozitoare maree Avea pe deplin caracterul, energia şi talentul dictatorilor, şi se afla de partea noastră  Roosevelt servise deja ca secretar de stat adjunct la Marina militară în administraţia Wilson şi fusese candidatul democraţilor la vicepreşedinţie în alegerile din 1920 Numeroşi conducători, printre care de Gaulle, Churchill şi Adenauer, au fost împinşi să accepte singurătatea inerentă călătoriei spre mărire printr-o perioadă de retragere din viaţa publică Lui Roosevelt, aceasta i-a fost impusă atunci când a fost ţintuit la pat de poliomielită, în 1921 Făcând o extraordinară demonstraţie de voinţă, el şi-a învins handicapul şi a învăţat să se ţină în picioare cu ajutorul cârjelor, ba chiar să facă câţiva paşi, ceea ce i-a permis să apară înaintea publicului ca şi cum n-ar fi fost deloc paralizat Până la raportul asupra Yaltei, prezentat Congresului în 1945, Roosevelt a stat în picioare ori de câte ori a rostit un discurs important Deoarece mass media a cooperat cu încercarea lui Roosevelt de a-şi juca rolul cu demnitate, marea majoritate a americanilor nu a realizat niciodată dimensiunile handicapului lui Roosevelt şi nu l-a privit niciodată cu sentimente amestecate cu milă Roosevelt, un conducător cu temperament clocotitor, care-şi folosea farmecul pentru a păstra distanţa, era o combinaţie nedefinită între un manipulator şi un vizionar El a guvernat mai adesea din instinct decât pe baza analizei şi stârnea sentimente puternic contradictorii După cum a rezumat Isaiah Berlin, Roosevelt avea grave carenţe de caracter, printre care se numărau lipsa de scrupule, cruzimea şi cinismul Totuşi, Berlin a conchis că, în cele din urmă, acestea au fost mai mult decât supracompensate de trăsăturile de caracter pozitive ale lui Roosevelt: Ce-i atrăgea pe adepţii săi erau calităţi pe care le avea în compensaţie, de o rară şi însufleţitoare natură: era mărinimos şi avea un larg orizont politic, precum şi o mare putere de imaginaţie şi înţelegere a vremurilor pe care le trăia şi a direcţiei în care acţionau noile forţe importante ale secolului douăzeci… Aceasta a fost preşedintele care a propulsat America în rolul de conducător pe plan internaţional, un mediu în care războiul sau pacea, progresul sau stagnarea în întreaga lume au ajuns să depindă de viziunea şi de angajarea sa Călătoria Americii de la implicarea în primul război mondial la participarea activă în cel de-al doilea s-a dovedit a fi îndelungată întreruptă cum a fost de întoarcerea spre izolaţionism a naţiunii Profunzimea repulsiei Americii faţă de politica internaţională ilustrează măreţia realizării lui Roosevelt O scurtă prezentare a decorului istoric în care şi-a desfăşurat Roosevelt politica este, prin urmare, necesară În anii 1920, starea de spirit a Americii era contradictorie, oscilând între voinţa de a susţine principii cu aplicabilitate universală şi nevoia de a le justifica în numele unei politici externe izolaţioniste Americanii începură să-şi expună temele tradiţionale ale politicii lor externe accentuându-le şi mai mult: unicitatea misiunii Americii de a constitui un exemplu de libertate, superioritatea morală a politicii externe democratice, similitudinea dintre moralitatea personală şi cea internaţională, importanţa diplomaţiei deschise şi înlocuirea echilibrului puterii prin consensul internaţional de tipul celui exprimat de Liga Naţiunilor Toate aceste principii presupuse a fi universale erau aduse în sprijinul izolaţionismului american Americanii erau încă incapabili să creadă că orice se întâmpla în afara emisferei vestice le putea afecta securitatea America anilor 1920 şi 1930 respingea până şi propria-i doctrină a securităţii colective din teama de a nu conduce la implicarea în certuri între societăţi războinice, situate la mari depărtări Prevederile Tratatului de la Versailles erau considerate a fi revendicative, iar reparaţiile, împotriva intereselor proprii Când francezii au ocupat Ruhrul, America s-a folosit de ocazie pentru a-şi retrage ultimele forţe din zona Rinului Faptul că excepţionalismul wilsonian stabilise criterii pe care nicio ordine internaţională nu le putea îndeplini făcea ca dezamăgirea să ţină de însăşi natura acestuia Dezamăgirea faţă de rezultatele războiului a şters într-o măsură considerabilă deosebirile dintre internaţionalişti şi izolaţionişti Nici cei mai liberali internaţionalişti nu mai reuşeau să vadă interesul american în susţinerea unei reglementări postbelice invalidate Niciun grup politic semnificativ nu mai avea vreun cuvânt bun de spus despre echilibrul puterii Ceea ce trecea drept internaţionalism era identificat cu statutul de membru în Liga Naţiunilor mai degrabă decât cu participarea de zi cu zi la diplomaţia internaţională Şi până şi cei mai convinşi internaţionalişti insistau că doctrina Monroe lua locul Ligii Naţiunilor şi dădeau înapoi dinaintea ideii ca America să se alăture măsurilor de constrângere iniţiate de Ligă, fie ele şi de natură economică Izolaţioniştii au dus aceste atitudini spre concluzia lor finală Ei au atacat Liga Naţiunilor în principiu, pe temei că aceasta periclita cei doi piloni ai politicii externe americane istorice doctrina Monroe şi izolaţionismul Liga era considerată a fi incompatibilă cu doctrina Monroe deoarece securitatea colectivă dădea dreptul, reclama chiar, ca Liga să se implice în dispute dinăuntrul emisferei vestice Şi era incompatibilă cu izolaţionismul deoarece Liga obliga America să se implice în dispute în afara emisferei vestice Izolaţioniştii aveau dreptate Dacă întreaga emisferă vestică era oarecum exclusă din cadrul operaţiunii de securitate colectivă, ce mai era ca celelalte naţiuni ale lumii să fie împiedicate să organizeze între el grupări regionale şi să fie excluse de la operaţiunile Ligii? În acest caz, Liga Naţiunilor ar fi condus la o restabilire a sistemului echilibrului puterii, deşi pe o bază regională În practică, internaţionaliştii şi izolaţioniştii au convenit asupra unei politici externe bipartite Cu toţii respingeau intervenţia străină în emisfera vestică şi orice participare la mecanismele de constrângere ale Ligii în afara ei Sprijineau conferinţele pentru dezarmare deoarece exista un consens clar asupra faptului că armele provocau războiul şi că reducerea armamentului contribuia la menţinerea păcii Erau în favoarea principiilor generale de reglementare paşnică aprobate pe plan internaţional, precum Pactul Kellogg-Briand, de vreme de aceste acorduri nu presupuneau constrângerea În fine, Statele Unite erau întotdeauna de ajutor în chestiunile tehnice, de obicei financiare, lipsite de consecinţe politice, precum stabilirea calendarelor pentru reparaţiile convenite Prăpastia existentă în gândirea americană între aprobarea unui principiu şi participarea la impunerea lui a devenit extrem de evidentă după Conferinţa navală de la Washington din 1921–1922 Conferinţa a fost importantă în două privinţe Ea a stabilit plafoane pentru armamentul naval al Statelor Unite, al Marii Britanii şi al Japoniei, permiţând Statelor Unite o marină militară egală în mărime cu cea a Marii Britanii, iar Japoniei una de trei cincimi din dimensiunile celei a Statelor Unite Această prevedere reafirma noul rol al Americii de putere dominantă în Pacific, alături de Japonia Rolul Marii Britanii pe acest teatru era de acum înainte secundar Şi mai important, un al doilea aşa-numit Tratat al celor patru puteri, între Japonia, Statele Unite, Marea Britanie şi Franţa, stabilind reglementarea paşnică a disputelor, era menit să înlocuiască vechea Alianţă anglo-japoneză, din 1902, păşindu-se într-o eră a cooperării în Pacific Dar dacă unul dintre semnatarii Tratatului celor patru puteri avea să-i nesocotească prevederile, aveau ceilalţi să acţioneze împotriva sa? „Tratatul celor patru puteri nu conţine niciun angajament de război… Nu există niciun angajament privitor la forţa armată, nicio alianţă, nicio obligaţie scrisă sau morală de apărare comună…”, a explicat preşedintele Harding unui Senat american neîncrezător  Secretarul de stat Charles Evans Hughes a întărit spusele preşedintelui anunţându-i pe toţi semnatarii pactului că America nu va participa în nicio situaţie la măsuri de constrângere Dar Senatul tot nu era satisfăcut La ratificarea Tratatului celor patru puteri, Senatul şi-a sporit reţinerile, stipulând că documentul nu va angaja Statele Unite la folosirea forţei armate pentru respingerea unei agresiuni  Cu alte cuvinte, acordul se baza pe el însuşi; nerespectarea lui nu avea nicio consecinţă America avea să hotărască în fiecare caz în parte, pe măsura apariţiei acestora, exact ca şi cum n-ar fi existat niciun acord În termenii diplomaţiei, aşa cum fusese ea practicată de secole, era într-adevăr o propunere extraordinară aceea ca un tratat solemn să nu confere niciun drept de constrângere şi că această constrângere trebuia negociată separat cu Congresul, pe baza abordării fiecărui caz în parte A fost o anticipare a dezbaterilor dintre administraţia Nixon şi Congres, de după Acordul de pace cu Vietnamul, din ianuarie 1973, în cadrul cărora Congresul a susţinut că un acord pentru care America luptase vreme de trei administraţii aparţinând ambelor partide nu conferea niciun drept de constrângere Potrivit acelei teorii, acordurile cu America reflectau starea de spirit a Washingtonului la momentul respectiv; indiferent care aveau să fie consecinţele decurgând din aceste acorduri, ele aveau să depindă aşadar de dispoziţia Washingtonului în diferite momente o atitudine de la care nu prea era de aşteptat că avea să determine încredere în angajamentele Americii Rezerva Senatului nu a inhibat entuziasmul preşedintelui Harding faţă de Tratatul celor patru puteri În cadrul ceremoniei de semnare, el l-a apreciat pentru că proteja Filipinele şi marca „începutul unei noi epoci, mai bune, în progresul omenirii ” Cum era posibil ca un tratat fără prevederi de constrângere să protejeze un punct nodal de importanţa Filipinelor? în ciuda poziţiei sale la capătul opus al spectrului politic, Harding a invocat liturghia standard wilsoniană Lumea, a spus el, îi va pedepsi pe violatori denunţând „caracterul odios al perfidiei sau infamia” Harding, oricum, nu a reuşit să explice cum avea să fie influenţată, ca să nu spunem manipulată, opinia publică şi la ce bun, de vreme ce America refuza să se alăture Ligii Naţiunilor Pactul Kellogg-Briand, al cărui impact asupra Europei a fost discutat în capitolul 11, s-a dovedit a fi încă un exemplu al tendinţei Americii de a trata principiile ca autoimplementabile Deşi conducătorii americani au proclamat cu entuziasm natura istorică a tratatului, dată de faptul că şaizeci şi două de naţiuni renunţaseră la război ca instrument al politicii naţionale, ei au refuzat cu tărie să fie de acord cu vreun mecanism de aplicare a pactului, cu atât mai puţin de impunere a sa Preşedintele Calvin Coolidge, devenit exuberant înaintea Congresului în decembrie 1928, a susţinut: „Respectarea acestui legământ… promite mai mult pentru pacea lumii decât oricare alt acord negociat vreodată între naţiuni ” Şi totuşi, cum a fost realizată această utopie? Apărarea înfocată a Pactului Kellogg-Briand de către Coolidge i-a îndemnat pe internaţionalişti şi pe suporterii Ligii să susţină, destul de rezonabil, că, de vreme ce războiul fusese scos în afara legii, conceptul de neutralitate şi-a pierdut întreaga semnificaţie După ei, pentru că Liga fusese gândită să-i identifice pe agresori, comunitatea internaţională era obligată să-i pedepsească pe aceştia ca atare „Crede cineva”, întreba unul dintre susţinătorii acestui punct de vedere, „că planurile agresive ale lui Mussolini pot fi ţinute în frâu doar prin buna credinţă a poporului italian şi prin forţa opiniei publice?” Cunoaşterea prealabilă a răspunsului la această întrebare nu-l făcea mai acceptabil Chiar şi în timp ce tratatul ce-i purta numele era încă dezbătut, secretarul de stat Kellogg, adresându-se Consiliului pentru Relaţiile Externe, accentua faptul că forţa nu trebuia să fie folosită niciodată pentru a se obţine acordul cuiva Sprijinirea pe forţă, argumenta el, avea să transforme ceea ce se intenţionase a fi un mare pas spre pace în exact genul de alianţă militară care era atât de necesar să fie abolită Pactul nu trebuia nici să includă o definiţie a agresiunii, de vreme ce orice definiţie omite întotdeauna ceva şi în acest fel s-ar fi diminuat nobleţea formulării Pactului Pentru Kellogg, formularea nu era doar începutul, ea era sfârşitul: O naţiune care pretinde că acţionează în autoapărare trebuie să se justifice înaintea opiniei publice mondiale, precum şi înaintea semnatarilor tratatului Din acest motiv am refuzat să pun în tratat o definiţie a agresorului sau a autoapărării, deoarece am crezut că nicio definiţie juridică cuprinzătoare nu putea fi formulată dinainte… Asta ar face să fie mai dificil, nicidecum mai puţin dificil, ca o naţiune agresoare să-şi dovedească nevinovăţia  Senatul nu a fost mai impresionat de explicaţiile lui Kellogg decât fusese, cu şase ani înainte, de analiza lui Harding asupra motivelor pentru care Pactul celor patru puteri nu era ceea ce se pretindea a fi De astă dată, Senatul a adăugat trei „înţelegeri” ale sale: în optica Senatului, tratatul nu limita nici dreptul la autoapărare, nici pe cel al Doctrinei Monroe şi nici nu crea vreo obligaţie de a ajuta victimele agresiunii ceea ce însemna că orice eveniment previzibil fusese eliminat din prevederile sale Senatul a aprobat Pactul Kellogg-Briand ca declaraţie de principiu, insistând în acelaşi timp asupra faptului că tratatul nu avea nicio implicaţie practică şi întrebându-se dacă a implica America, fie şi numai într-o enunţare de principii, merita rezervele presupuse, inevitabil, de acest gest Dacă Statele Unite respingeau alianţele şi formulau îndoieli asupra eficacităţii Ligii, cum avea să fie apărat sistemul Versailles? Răspunsul lui Kellogg s-a dovedit a fi mult mai puţin original decât criticile aduse, el făcând apel la vechea asistenţă, forţa opiniei publice: …dacă prin acest tratat toate naţiunile s-ar pronunţa împotriva războiului ca instituţie prin care se reglementează disputele internaţionale, lumea ar face un pas înainte, ar crea o opinie publică, ar prezenta marile forţe morale ale lumii spre a fi respectate şi şi-ar asuma o obligaţie sacră, care va face mult mai dificilă lansarea lumii într-un alt mare conflict  Patru ani mai târziu, succesorul lui Kellogg, Henry Stimson, un distins şi rafinat funcţionar public, pe măsura tuturor celor produşi de America în întreaga perioadă interbelică, nu a fost în stare să propună un remediu mai bun împotriva agresiunii decât Pactul Kellogg-Briand sprijinit, desigur, de forţa opiniei publice: Pactul Kellog-Briand nu prevede nicio sancţiune bazată pe folosirea forţei… Dimpotrivă, se bizuie pe sancţionarea venită din partea opiniei publice, care poate fi transformată în cea mai puternică sancţiune din lume… Criticii care îl iau în bătaie de joc nu au apreciat corect evoluţia pe care a cunoscut-o opinia publică după marele război  Pentru o putere insulară aflată la mare depărtare cum erau Statele Unite faţă de Europa şi Asia disputele europene apăreau în mod necesar greu de înţeles şi adesea nesemnificative De vreme ce America dispunea de o amplă marjă de siguranţă, care să o izoleze de provocările ce ameninţau ţările europene fără să afecteze securitatea americană, ţările europene funcţionau de fapt ca supapele de siguranţă ale Americii O gândire similară condusese la ţinerea Marii Britanii deoparte de politicile curente europene în perioada denumită a „splendidei izolări” britanice Exista, totuşi, o diferenţă fundamentală între „splendida izolare” a Marii Britanii din secolul al XIX-lea şi izolaţionismul american din secolul XX Marea Britanie căutase şi ea să se delimiteze de certurile permanente din Europa Ea era conştientă, totuşi, că propria-i siguranţă depindea de echilibrul puterii şi era destul de pregătită să apere echilibrul folosind metodele tradiţionale ale diplomaţiei europene Spre deosebire de ea America nu a acceptat niciodată importanţa nici a echilibrului puterii, nici a stilului diplomaţiei europene Crezându-se binecuvântată printr-o unică şi în esenţă superioară dispensă, America pur şi simplu nu s-a angajat sau, dacă a făcut-o, atunci s-a angajat numai pentru cauze generale şi în acord cu propriul său stil diplomatic care avea un caracter cu mult mai public, mai juridic şi mai ideologic decât al Europei Interacţiunea stilurilor diplomatice european şi american în timpul perioadei interbelice a avut de aceea tendinţa să combine ce aveau mai rău ambele abordări Simţindu-se ameninţate, ţările europene, în special Franţa şi noile naţiuni din Europa de Est, nu au acceptat moştenirea americană a securităţii colective şi a arbitrajului internaţional sau definiţiile sale juridice date războiului şi păcii Ţările care se convertiseră la ordinea de zi americană, în principal Marea Britanie, nu aveau nicio experienţă în abordarea politicii pe această bază Totuşi, toate aceste ţări erau perfect conştiente că Germania nu ar fi putut fi niciodată învinsă fără ajutorul Americii După terminarea războiului, echilibrul puterii devenise încă şi mai puţin favorabil foştilor aliaţi de război În orice nou război cu Germania, de ajutorul american avea să fie nevoie mai urgent şi, probabil, mai curând decât fusese ultima oară, mai ales că Uniunea Sovietică nu se mai număra printre jucători Rezultatul practic al acestui amestec de teamă şi speranţă a fost că diplomaţia europeană a continuat să se depărteze tot mai mult de reperele ei tradiţionale şi înspre o tot mai mare dependenţă emoţională de America, producând un dublu veto: Franţa nu avea să acţioneze fără Marea Britanie, iar Marea Britanie nu avea să acţioneze contrar vederilor susţinute puternic la Washington, lăsând deoparte faptul că liderii americani nu oboseau niciodată să insiste cu volubilitate asupra faptului că ei nu aveau să rişte în niciun caz un război de dragul problemelor europene Refuzul constant al Americii, pe parcursul anilor ’20, de a se angaja în protejarea sistemului constituit la Versailles s-a dovedit a fi o teribilă pregătire psihologică pentru anii ’30, când au început să se dezlănţuie tensiuni internaţionale O mostră a ceea ce stătea să vină a apărut în 1931, când Japonia a invadat Manciuria, a separat-o de China şi a transformat-o într-un stat satelit Statele Unite au condamnat actele Japoniei dar au refuzat să participe la o acţiune colectivă de constrângere Pentru a dezaproba Japonia America a introdus o sancţiune numai a ei, care la vremea respectivă a semănat cu o eschivare, dar care, un deceniu mai târziu, în mâinile lui Roosevelt, avea să se transforme într-o armă ce a forţat ajungerea la o înţelegere cu Japonia Această sancţiune a fost politica de a refuza recunoaşterea schimbărilor teritoriale determinate prin forţă Elaborată de Stimson în 1932, ea a fost invocată de Roosevelt în toamna lui 1941 pentru a cere ca Japonia să se retragă din Manciuria şi din toate celelalte teritorii cucerite La 30 ianuarie 1933, criza mondială a început serios prin ascensiunea lui Hitler în postul de cancelar al Germaniei Soarta a hotărât ca Franklin Delano Roosevelt, care făcea la fel de mult ca oricare altul pentru a-l doborî pe Hitler, să depună jurământul de credinţă la puţin mai mult de patru săptămâni după aceea Totuşi, nimic în primul mandat al lui Roosevelt nu a prefigurat un asemenea deznodământ Roosevelt arareori a deviat de la retorica standard a perioadei interbelice şi a reluat temele izolaţioniste pe care i le puseseră la îndemână predecesorii săi Într-un discurs ţinut la Fundaţia Woodrow Wilson în 28 decembrie 1933, Roosevelt s-a referit la sfârşitul iminent al condiţiei convenite prin Tratatul naval din anii ’20 El a propus extinderea acestor acorduri prin cererea de a se renunţa la toate armele defensive şi revenind la Kellogg prin angajamentul ca nicio naţiune să nu mai permită forţelor sale militare să pătrundă pe teritoriul alteia Subiectul era la fel de cunoscut ca şi soluţia lui Roosevelt la posibilele încălcări a ceea ce propunea el Încă o dată, blamul opiniei publice era invocat drept unicul remediu posibil: …niciun asemenea acord general pentru eliminarea agresiunii sau eliminarea armelor ofensive nu ar avea vreo valoare în această lume fără ca fiecare Naţiune, fără excepţie, să participe la un asemenea acord prin asumarea unei obligaţii solemne… Atunci, prieteni, ar fi o chestiune relativ simplă să despărţim oile de capre… Nu este decât o extindere a provocării lansate de Woodrow Wilson ca noi să propunem în această nouă generaţie ca de acum înainte războiul cârmuitorilor să fie transformat de popoare în pace  Nu exista nicio prevedere în legătură cu ce puteau păţi caprele odată despărţite de oi Propunerea lui Roosevelt era deja discutabilă la momentul formulării ei, de vreme ce Germania părăsise de două luni Conferinţa pentru dezarmare şi refuza să revină În orice caz, interzicerea armelor ofensive nu se afla pe agenda de lucru a lui Hitler Şi nici, după cum s-a dovedit, nu suferea acesta din cauza oprobiului mondial pentru că optase pentru reînarmare Primul mandat al lui Roosevelt a coincis cu perioada de înflorire a revizionismului ce a urmat primului război mondial În 1935, un comitet special al Senatului, prezidat de senatorul Dakotei de Nord, Gerald Nye, a publicat un raport de 1400 de pagini condamnând intrarea Americii în războiul fabricanţilor de armament La scurt timp după aceasta, best-seller-ul lui Walter Millis, The Road to War [Calea spre război n t ], populariza teza, pentru a-i lărgi audienţa  Sub impactul acestei şcoli de gândire, participarea Americii la război a ajuns să fie explicată mai degrabă prin neadecvarea conducătorilor la cerinţele funcţiei, prin conspiraţie şi trădare, decât prin prisma intereselor fundamentale sau permanente ale Statelor Unite Pentru a evita ca America să fie iarăşi ademenită să intre în război, Congresul a votat între 1935 şi 1937 trei aşa-numite „Legile neutralităţii” Iniţiate de raportul Nye, aceste legi interziceau împrumuturile sau alte forme de asistenţă pentru beligeranţi (indiferent de motivul războiului) şi impuneau un embargo asupra armelor tuturor părţilor (indiferent care era victima) Cumpărarea de produse nemilitare cu bani-gheaţă era permisă numai dacă acestea erau transportate cu nave neamericane  Congresul nu refuza profitul cât respingea riscurile Când agresorii au pus stăpânire pe Europa, America a anulat distincţiile dintre agresor şi victimă, legiferând un singur set de restricţii pentru ambele părţi Interesul naţional a ajuns să fie definit în termeni mai degrabă juridici decât geostrategici În manie 1936, secretarul de stat Huli l-a avizat pe Roosevelt în termeni exclusiv legali asupra semnificaţiei remilitarizării zonei Rinului, care răsturnase echilibrul militar al Europei şi lăsa ţările din Europa de Est lipsite de apărare: „Ar apărea din această succintă analiză că acţiunea guvernului german a constituit o dublă violare, a pactelor de la Versailles şi de la Locarno, dar că, din punctul de vedere al Statelor Unite, nu pare să reprezinte o violare a tratatului nostru din 25 august 1921, cu Germania…” După strălucita sa victorie în alegerile din 1936, Roosevelt a depăşit mult cadrul existent De fapt, el a demonstrat că, deşi preocupat de Criză, prinsese esenţa acelui ceva provocator al dictatorilor mai bine decât oricare conducător european, cu excepţia lui Churchill Pentru început, a căutat doar să enunţe angajarea morală a Americii faţă de cauza democraţiilor Roosevelt şi-a început procesul educativ prin aşa-numitul Discurs al carantinei, pe care l-a rostit în Chicago, în 5 octombrie 1937 A fost primul său avertisment adresat Americii asupra pericolului ce se apropia şi prima sa declaraţie publică în care afirma că era posibil ca America să fie nevoită să-şi asume anumite responsabilităţi cu privire la acest pericol Reînnoita agresiune a Japoniei în China, cuplată cu anunţarea cu un an înainte a constituirii Axei Berlin-Roma, a asigurat decorul, dând îngrijorării lui Roosevelt o dimensiune globală: Pacea, libertatea şi securitatea a nouăzeci la sută din populaţia lumii este periclitată de restul de zece la sută, care ameninţă cu încălcarea tuturor legilor şi a ordinii internaţionale… Pare a fi din nefericire adevărat că epidemia fărădelegii mondiale se răspândeşte Când o epidemie de boală fizică începe să se întindă, comunitatea cade la învoială şi se uneşte pentru ţinerea în carantină a pacienţilor, pentru a proteja sănătatea comunităţii împotriva răspândirii bolii  Roosevelt a avut grijă să nu spună ce înţelegea prin „carantină” şi ce măsuri anume, dacă era cazul, avea în minte Dacă discursul ar fi implicat vreun tip de acţiune, el ar fi fost în contradicţie cu Legile neutralităţii, pe care Congresul le aprobase cu o majoritate copleşitoare, iar preşedintele tocmai le semnase Deloc surprinzător, Discursul carantinei a fost atacat de izolaţionişti, care au cerut clarificarea intenţiilor preşedintelui Ei susţineau cu înflăcărare că distincţia între naţiunile „iubitoare de pace” şi cele „războinice” presupunea din partea Americii o judecată de valoare care, la rândul ei, avea să conducă la abandonarea politicii de neintervenţie, pentru care pledaseră atât Roosevelt însuşi, cât şi Congresul După doi ani, Roosevelt descria zarva iscată de discurs astfel: „Din nefericire, această sugestie a căzut la urechi surde urechi ostile, chiar, şi ranchiunoase… A fost întâmpinată ca aţâţătoare la război; a fost condamnată ca încercare de intervenţie în afacerile interne ale altor ţări; a fost chiar ridiculizată drept o uitătură speriată ‚sub pat’ în căutarea unor pericole de război care nu existau ” Roosevelt ar fi putut sfârşi controversa prin simpla negare a intenţiilor ce-i erau atribuite Cu toate acestea, în ciuda atacurilor critice, Roosevelt a vorbit suficient de ambiguu la o conferinţă de presă, pentru a păstra deschisă opţiunea pentru o formă oarecare de securitate colectivă Potrivit practicii jurnalistice a momentului, preşedintele se întâlnea cu presa întotdeauna neoficial, ceea ce însemna că nu putea fi nici citat nici identificat, iar aceste reguli au fost respectate La ani de zile după aceea, istoricul Charles Beard a publicat o transcriere a întâlnirii, arătându-l pe Roosevelt dând din colţ în colţ şi eschivându-se, dar fără să nege vreo clipă că Discursul carantinei reprezenta o nouă abordare şi refuzând în acelaşi timp să spună care era noua abordare  Roosevelt a insistat că discursul său implica acţiuni ce mergeau mai departe de condamnarea morală a agresiunii: „Sunt o mulţime de metode pe lume care încă nu au fost încercate vreodată ” întrebat dacă asta însemna că avea un plan, Roosevelt a replicat, „Nu vă pot da niciun indiciu în privinţa lui Va trebui să inventaţi voi unul Eu am unul” Nu a explicat niciodată care era acest plan Roosevelt omul de stat putea avertiza asupra unui pericol iminent; Roosevelt conducătorul politic trebuia să navigheze printre trei curente de opinie americane: un grup mic, susţinând sprijinirea clară a tuturor naţiunilor „iubitoare de pace”; un grup oarecum mai semnificativ, care era de acord cu un asemenea sprijin câtă vreme nu se ajungea la război; şi o imensă majoritate sprijinind litera şi spiritul legislaţiei privitoare la neutralitate Un conducător politic abil va căuta întotdeauna să menţină deschise cât mai multe opţiuni cu putinţă El va vrea să-şi prezinte alegerea finală ca pe propria-i alegere optimă, nu ca fiindu-i impusă de evenimente Şi niciun conducător american modem nu a fost mai bun la acest gen de tactică managerială decât Roosevelt În cursul unei întâlniri Fireside Chat [Povestiri la gura sobei – n t ] dedicate în principal chestiunilor de politică internă, din 12 octombrie 1937 – la o săptămână după Discursul carantinei –, Roosevelt a încercat să satisfacă toate cele trei grupuri Subliniindu-şi ataşamentul faţă de pace, el s-a referit aprobator la conferinţa ce urma să aibă loc între semnatarii Tratatului naval de la Washington, din 1922, şi a descris participarea americană la aceasta ca pe o demonstraţie a „intenţiei noastre de a coopera cu ceilalţi semnatari ai acestui Tratat, inclusiv China şi Japonia ” Limbajul conciliant sugera o dorinţă de pace, chiar şi cu Japonia; în acelaşi timp, servea ca demonstraţie a bunei credinţe în cazul în care cooperarea cu Japonia avea să se dovedească imposibilă Roosevelt a fost la fel de ambiguu şi cu privire la rolul internaţional al Americii El a amintit audienţei de propria sa experienţă de război ca secretar adjunct al Marinei militare: „…neuitând că din 1913 până în 1921 am fost personal destul de aproape de evenimentele internaţionale şi că, în acea perioadă, în care am învăţat multe despre ce trebuie făcut, am învăţat multe şi despre ce nu trebuie făcut ” Roosevelt nu ar fi obiectat, desigur, dacă auditoriul i-ar fi interpretat declaraţia ambiguă în sensul că experienţa sa de război îl învăţase importanţa neamestecului Pe de altă parte, dacă Roosevelt chiar asta avusese în vedere, el ar fi câştigat mult mai multă popularitate decât dacă ar fi spus-o pur şi simplu În lumina acţiunilor sale ulterioare, este mai probabil că Roosevelt a intenţionat să sugereze că avea să urmeze tradiţia wilsoniană prin intermediul unor metode mai realiste În ciuda reacţiei ostile la adresa afirmaţiilor sale, Roosevelt i-a spus în octombrie 1937 colonelului Edward House, confidentul de odinioară al lui Wilson, că va mai dura până să „facă poporul să-şi dea seama că războiul va fi un pericol mai mare pentru noi dacă închidem toate uşile şi ferestrele decât dacă ieşim în stradă şi ne folosim de influenţa pe care o avem pentru a pune capăt încăierării ” Era un alt fel de a spune că Statele Unite trebuiau să participe în afacerile internaţionale într-un mod până atunci încă nespecificat, pentru a ajuta la înăbuşirea încercărilor de agresiune Problema imediată a lui Roosevelt era o răbufnire a sentimentelor proizolaţioniste În ianuarie 1938, Camera Reprezentanţilor a fost foarte aproape de a vota un amendament constituţional prin care se cerea referendum naţional pentru declaraţiile de război, excepţie făcându-se în cazul unei invazii a teritoriului Statelor Unite Roosevelt a trebuit să facă un apel personal pentru a preveni votarea amendamentului În aceste condiţii, Roosevelt privea discreţia ca fiind aspectul cel mai de preţ al vitejiei În mai 1938, guvernul Statelor Unite nu a reacţionat la Anschluss (anexarea Austriei la Germania), urmând modelul democraţiilor europene, care se limitaseră la proteste de formă În timpul crizei care a condus la Conferinţa de la München, Roosevelt s-a simţit obligat să sublinieze în mod repetat că America nu avea să se alăture unui front comun împotriva lui Hitler Şi şi-a dezavuat subordonaţii şi chiar şi prietenii apropiaţi care măcar aduceau vorba despre această posibilitate La începutul lui septembrie 1938, la un dineu oferit în cinstea relaţiilor franco-americane, ambasadorul american în Franţa, William C Bullitt, a repetat o platitudine standard că Franţa şi Statele Unite erau „unite în vreme de război şi în vreme de pace” A fost de ajuns ca să se declanşeze un tărăboi izolaţionist Roosevelt, care nu avea cum să ştie dinainte de afirmaţiile lui Bullitt, de vreme ce acestea făceau parte din genul de retorică nesemnificativă, lăsată la discreţia ambasadorilor, s-a străduit totuşi să respingă insinuarea potrivit căreia Statele Unite se aliniau cu democraţiile, ca fiind „sută la sută greşită” Mai târziu în cursul aceleiaşi luni, când războiul părea iminent, iar Chamberlain se întâlnise deja de două ori cu Hitler, Roosevelt i-a trimis lui Chamberlain două mesaje, în 26 şi 28 septembrie, îndemnând la organizarea unei conferinţe a puterilor interesate, care, în împrejurările existente, nu putea decât amplifica presiunile pentru concesiuni majore din partea Cehiei Münchenul pare să fi fost punctul de cotitură care l-a obligat pe Roosevelt să alinieze America democraţiilor europene, la început politic, însă treptat şi practic De atunci înainte, angajarea sa în zădărnicirea acţiunilor dictatorilor a fost de neclintit, culminând trei ani mai târziu cu intrarea Americii în cel de-al doilea război mondial Jocul interactiv dintre conducători şi popoarele lor într-o democraţie este întotdeauna complex Un conducător care se limitează la experienţa poporului său în vreme de tulburări violente achiziţionează vremelnic popularitate, cu preţul condamnării de către posteritate, ale cărei cerinţe le neglijează Un conducător care o ia prea mult înaintea societăţii sale pierde legătura cu problemele momentului Un mare conducător trebuie să fie un educator, care să arunce o punte de legătură între viziunile sale şi ceea ce este binecunoscut Dar el trebuie, totodată, să fie dispus să meargă înainte de unul singur, pentru a permite societăţii să urmeze calea pe care el a ales-o În mod inevitabil, în fiecare mare conducător există o doză de şiretenie care simplifică, uneori obiectivele, uneori importanţa sarcinii pe care o are de rezolvat Însă testul final pe care trebuie să-l treacă este dacă el încorporează sau nu adevărul valorilor societăţii sale şi esenţa provocărilor pe care aceasta este capabilă să le lanseze sau să le accepte Roosevelt poseda aceste calităţi într-o măsură neobişnuită El credea profund în America; era convins că nazismul era deopotrivă rău şi ameninţător la adresa securităţii americane; şi era extraordinar de şiret Şi era pregătit să poarte pe umeri povara deciziilor luate de unul singur Precum un dansator pe sârmă, el a trebuit să se mişte cu grijă, să păşească atent, tatonând, pas cu pas, peste prăpastia dintre ţelul său şi realitatea societăţii sale, demonstrându-i acesteia că, de fapt, ţărmul îndepărtat era mai sigur decât promontoriul cunoscut În 26 octombrie 1938, la mai puţin de patru săptămâni de la Acordul de la München, Roosevelt a revenit la tema din Discursul carantinei Adresându-se la radio Forumului organizat de Herald-Tribune, el a transmis un avertisment împotriva unor agresori nenumiţi, dar uşor de identificat, a căror „politică naţională adoptă ca pe un instrument deliberat ameninţarea de război” În continuare, susţinând dezarmarea în principiu, Roosevelt a făcut un apel şi la întărirea apărării Americii: …am arătat cu consecvenţă că nici noi, nici vreo altă naţiune, nu vom accepta dezarmarea atâta vreme cât naţiuni vecine se înarmează până în dinţi Dacă nu există o dezarmare generală, trebuie să continuăm noi înşine să ne înarmăm Este un pas pe care nu ne face plăcere să-l facem şi pe care nu vrem să-l facem Dar, până la o abandonare generală a armelor capabile de agresiune, regulile normale ale prudenţei naţionale şi bunul simţ ne cer să fim pregătiţi  În secret, Roosevelt a mers mult mai departe La sfârşitul lui octombrie 1938, pe parcursul unor convorbiri separate cu ministrul forţelor aeriene britanice şi cu un prieten personal al primului-ministru britanic Neville Chamberlain, el a avansat un proiect menit să ocolească Legile neutralităţii Propunând o eludare făţişă a legislaţiei pe care tocmai o semnase, Roosevelt a sugerat amplasarea de fabrici pentru asamblarea avioanelor englezeşti şi franceze în Canada, în apropierea frontierei americane Statele Unite aveau să furnizeze toate componentele, lăsând Marii Britanii şi Franţei numai asamblarea finală Acest aranjament avea să permită teoretic proiectului să rămână în litera Legilor neutralităţii, pe baza presupunerii că părţile componente erau bunuri civile Roosevelt i-a spus emisarului lui Chamberlain că, „în caz de război cu dictatorii, avea în spate resursele industriale ale naţiunii americane”  Schema lui Roosevelt pentru ajutarea democraţiilor să-şi refacă puterea aviatică s-a prăbuşit, după cum era sortit, fie şi numai datorită simplei imposibilităţi logistice de a întreprinde în secret un efort la o asemenea scară Însă de atunci înainte, ajutorul acordat de Roosevelt Marii Britanii şi Franţei a fost limitat numai atunci când Congresul şi opinia publică nu au putut fi nici ocolite, nici învinse La începutul lui 1939, în Starea Uniunii, mesajul anual, Roosevelt a identificat naţiunile agresoare ca fiind Italia, Germania şi Japonia Făcând aluzie la tema din Discursul carantinei, el a arătat că „sunt multe metode de a opri un război, dar mai puternic şi mai eficient decât vorbele este de a aduce acasă guvernelor agresoare sentimentele colective ale propriului nostru popor” În aprilie 1939, la o lună după ocuparea Pragăi de către nazişti, Roosevelt a desemnat pentru prima oară agresiunea împotriva ţărilor mai mici echivalentă cu o ameninţare generală la adresa securităţii americane La o conferinţă de presă din 8 aprilie 1939, Roosevelt le-a spus reporterilor că „independenţa continuă politică, economică şi socială a fiecărei naţiuni mici a lumii are efect asupra siguranţei şi prosperităţii noastre naţionale Fiecare asemenea naţiune care dispare ne slăbeşte siguranţa şi prosperitatea naţională ” Într-un discurs ţinut înaintea Uniunii Pan Americane în 14 aprilie, el a făcut un pas mai departe susţinând că interesele securităţii Statelor Unite nu se mai puteau limita la doctrina Monroe: Nu încape nicio îndoială că în numai câţiva ani flote aviatice vor traversa oceanul la fel de uşor cum la ora actuală traversează mările închise europene Funcţionarea economică unitară a lumii devine aşadar o necesitate; nicio întrerupere a ei nu va avea alt rezultat, în viitor, decât dărâmarea vieţii economice de pretutindeni Generaţia trecută implicată în chestiunile Pan Americane era preocupată de elaborarea principiilor şi a mecanismelor prin care această emisferă să lucreze împreună Însă generaţia următoare va fi preocupată de metodele prin care Noua Lume să poată trăi în pace cu cea Veche  În aprilie 1939, Roosevelt li s-a adresat direct lui Hitler şi lui Mussolini printr-un mesaj care, deşi luat în bătaie de joc de dictatori, fusese bine gândit pentru a demonstra poporului american că ţările Axei aveau, într-adevăr, planuri agresive Cu siguranţă unul dintre cei mai subtili şi lunecoşi preşedinţi ai Americii, Roosevelt le-a cerut dictatorilor nu însă Marii Britanii şi Franţei asigurări că nu vor ataca niciuna din cele treizeci şi una de naţiuni specificate, europene şi asiatice, pe parcursul unei perioade de zece ani  Roosevelt a făcut apoi demersuri pentru a obţine de la aceste treizeci şi una de naţiuni asigurări similare cu privire la Germania şi Italia În final, el a oferit participarea americană la orice conferinţă de dezarmare având ca scop destinderea încordărilor Nota lui Roosevelt va rămâne neîntrecută în istoria diplomaţiei sub aspectul meticulozităţii muncii făcute De pildă, Siria şi Palestina, aflate sub mandate francez şi respectiv britanic, erau citate ca state independente  Hitler s-a distrat copios folosind mesajul lui Roosevelt drept element decorativ pentru unul dintre discursurile sale din Reichstag Spre veselia tuturor, Hitler a citit rar lunga listă de ţări pe care Roosevelt îl implora să le lase în pace Pe măsură ce Führerul pronunţa numele ţărilor, unul după altul, pe un ton amuzat, hohote de râs răsunau prin Reichstag Hitler a trecut la interogarea ţărilor înşirate în nota lui Roosevelt, dintre care multe îi tremurau deja înainte, interesându-se dacă acestea se simţeau într-adevăr ameninţare Ele, desigur, au negat cu tărie vreo asemenea îngrijorare Deşi Hitler a marcat un punct sub aspect oratoric, Roosevelt şi-a atins obiectivul politic Cerându-le asigurări numai lui Hitler şi lui Mussolini, el îi stigmatizase ca agresori înaintea singurei audienţe care, pentru moment, conta pentru Roosevelt poporul american Pentru a înrola publicul american în acţiunea de sprijinire a democraţiilor, Roosevelt avea nevoie să formuleze problemele în termeni ce treceau dincolo de echilibrul puterii şi să le înfăţişeze ca pe o bătălie în apărarea victimelor inocente împotriva unui crâncen agresor Atât nota lui, cât şi reacţia lui Hitler faţă de ea, l-au ajutat pe Roosevelt să-şi atingă obiectivul Roosevelt a tradus rapid noul prag psihologic al Americii în monedă strategică În aceeaşi lună, aprilie 1939, el a mai apropiat puţin Statele Unite de cooperarea militară de facto cu Marea Britanie Un acord între cele două ţări a permis Marinei militare britanice să-şi concentreze toate forţele în Atlantic, în vreme ce Statele Unite şi-au mutat grosul flotei în Pacific Această diviziune a muncii presupunea că Statele Unite îşi asumau responsabilitatea apărării împotriva Japoniei a posesiunilor din Asia ale Marii Britanii Înaintea primului război mondial, un aranjament analog între Marea Britanie şi Franţa (aranjament care condusese la concentrarea flotei franceze în Marea Mediterană) fusese folosit ca argument pentru ca Marea Britanie să fie obligată moral să intre în primul război mondial în apărarea ţărmurilor atlantice ale Franţei Izolaţioniştii, care urmăreau acţiunile lui Roosevelt, erau profund tulburaţi În februarie 1939, înainte de izbucnirea războiului, senatorul Arthur Vandenberg a înfăţişat cu elocinţă cazul izolaţionist: Este adevărat, trăim într-o lume proiectată în perspectivă, în care, faţă de timpurile lui Washington, timpul şi spaţiul sunt relativ anulate Dar eu tot îi mulţumesc lui Dumnezeu pentru două oceane protectoare; şi chiar astfel, proiectate în perspectivă, ele rămân binecuvântarea noastră supremă dacă sunt folosite din plin şi cu prudentă… Toţi avem simpatiile şi emoţiile noastre fireşti faţă de victimele actelor de violenţă naţionale sau internaţionale de pretutindeni de pe glob; dar nu suntem şi nu putem fi protectorul omenirii sau poliţistul omenirii  Când, în replică la invadarea Poloniei de către Germania, Marea Britanie i-a declarat război acesteia din urmă în 3 septembrie 1939, Roosevelt nu a avut de ales şi a invocat Legile neutralităţii În acelaşi timp, el s-a mişcat rapid pentru a modifica legislaţia şi a permite Marii Britanii şi Franţei să cumpere arme americane Roosevelt s-a ferit să invoce Legile neutralităţii în războiul dintre Japonia şi China, în aparenţă deoarece niciun război nu fusese declarat, dar în realitate fiindcă era convins că un embargou asupra armelor ar fi afectat China mult mai mult decât ar fi afectat Japonia Dar dacă războiul izbucnea în Europa, acesta ar fi fost declarat formal şi el nu ar fi putut apela la niciun subterfugiu pentru a ocoli Legile neutralităţii Prin urmare, la începutul lui 1939, Roosevelt a convocat o revizuire a Legilor neutralităţii sub temei că ele „pot opera inechitabil şi injust şi pot practic acorda agresorului şi refuza victimei ajutorul” Congresul nu a acţionat decât după ce războiul european izbucnise deja Indicând forţa spiritului izolaţionist, propunerea lui Roosevelt fusese respinsă de trei ori în Congres până atunci, pe parcursul anului în curs În aceeaşi zi în care Marea Britanie a declarat războiul, Roosevelt a convocat o sesiune specială a Congresului, pentru 21 septembrie De astă dată, a învins el Aşa-numita a Patra Lege a neutralităţii, din 4 noiembrie 1939, permitea beligeranţilor să cumpere arme şi muniţie din Statele Unite, cu condiţia să plătească cu bani gheaţă şi să-şi transporte marfa cu vase proprii sau neutre De vreme ce, din cauza blocadei britanice, numai Marea Britanie şi Franţa erau în măsură să facă astfel, „neutralitatea” devenea o noţiune tot mai teoretică Legile neutralităţii duraseră doar atâta vreme cât nu existase nimic faţă de care să existe neutralitate Pe parcursul aşa-numitului război ciudat, conducătorii Americii au continuat să creadă că li se cerea doar ajutorul material Înţelepciunea convenţională spunea că armata franceză, înapoia Liniei Maginot, sprijinită de Marina militară britanică, avea să sugrume Germania prin combinarea unui război defensiv terestru cu o blocadă navală În februarie 1940, Roosevelt l-a trimis pe subsecretarul de stat Sumner Welles în misiune în Europa pentru a explora posibilităţile de pace în timpul, „războiului ciudat” Primul ministru Daladier a tras concluzia că Welles îndemna la o pace de compromis, care să lase Germaniei controlul asupra Europei Centrale, deşi majoritatea interlocutorilor lui Welles nu i-au interpretat astfel remarcile şi, în cazul lui Daladier, dorinţa se poate să fi zămislit ideea  Trimiţându-l pe Welles în Europa, scopul lui Roosevelt nu fusese să medieze cât să-şi demonstreze devotamentul faţă de pace înaintea izolaţionistului său popor El voia de asemenea să pună un temei pretenţiilor Americii la participare, în cazul în care „războiul ciudat” avea să culmineze cu un acord de pace Atacul Germaniei asupra Norvegiei, de câteva săptămâni mai târziu, a pus capăt acelei misiuni speciale În 10 iunie 1940, în vreme ce Franţa se prăbuşea înaintea invadatorilor nazişti, Roosevelt a abandonat neutralitatea formală şi s-a alăturat elocvent Marii Britanii Într-un discurs fulminant, rostit în Charlottesville, Virginia, el a combinat o condamnare distrugătoare la adresa lui Mussolini, ale cărui armate atacaseră Franţa în chiar acea zi, cu angajamentul Americii de a extinde cu orice preţ ajutorul material acordat oricărei ţări ce se opunea agresiunii Germaniei În acelaşi timp, el a declarat că America avea să-şi întărească propria apărare: În această a zecea zi a lui iunie 1940, în această universitate fondată de primul mare profesor american de democraţie, trimitem rugăciunile şi speranţele noastre celor de peste mări, care îşi continuă cu splendidă vitejie bătălia pentru libertate În unitatea noastră americană, noi vom urma două cursuri de acţiune evidente şi simultane: vom extinde resursele materiale ale acestei naţiuni la aceia ce se opun forţei; şi, totodată, vom angaja şi vom grăbi folosirea acelor resurse astfel ca noi înşine, cei din Americi, să putem avea echipament şi antrenament la nivelul cerut de orice situaţie de urgenţă şi de oricare cerinţă a apărării  Discursul lui Roosevelt de la Charlottesville a reprezentat o cumpănă a apelor Confruntat cu înfrângerea iminentă a Marii Britanii, orice preşedinte american ar fi putut vedea în Marina militară britanică o componentă esenţială a securităţii emisferei vestice Este însă dificil de imaginat vreun contemporan al lui Roosevelt din indiferent ce partid politic care, după ce ar fi avut curajul şi previziunea să recunoască provocarea, să fi avut voinţa de a-şi conduce poporul izolaţionist, pas cu pas, înspre angajamentul de a face orice era necesar pentru a învinge Germania Aşteptările astfel create, că, mai devreme sau mai târziu, America avea să devină aliatul Marii Britanii, reprezentau cu siguranţă unul dintre cele mai hotărâtoare elemente în susţinerea deciziei lui Churchill de a continua lupta de unul singur: Vom merge până la capăt… Şi chiar dacă, ceea ce nu cred niciun moment, această insulă sau o mare parte a ei va fi subjugată şi înfometată, atunci, imperiul nostru de dincolo de mări, înarmat şi păzit de flota britanică, va continua lupta până când, la momentul hotărât de Dumnezeu, Lumea Nouă, cu toată forţa şi puterea sa, va păşi înainte în ajutorul şi spre eliberarea celei Vechi  Metodele lui Roosevelt erau complexe elevate în declararea obiectivelor, şirete în tactică, explicite în definirea problemelor şi nu tocmai sincere în desluşirea unor anumite evenimente încurcate Multe dintre acţiunile lui Roosevelt s-au aflat la limita constituţionalităţii Niciun preşedinte contemporan nu ar putea apela la metodele lui Roosevelt şi rămâne în funcţie Şi totuşi, Roosevelt a văzut că marja de siguranţă a Americii se îngusta şi că o victorie a puterilor Axei avea să o elimine Mai presus de orice, el l-a găsit pe Hitler a fi duşmanul neîmpăcat şi cea mai mare ameninţare faţă de toate valorile pe care le reprezenta istoriceşte America După prăbuşirea Franţei, Roosevelt a scos tot mai mult în evidenţă ameninţarea iminentă la adresa securităţii americane Pentru el, Atlanticul avea aceeaşi semnificaţie pe care o avea Canalul Mânecii pentru oamenii de stat britanici Vedea un interes naţional vital în aceea ca oceanul să nu fie dominat de Hitler Aşadar, în discursul Starea Uniunii rostit în 6 ianuarie 1941, Roosevelt a legat securitatea americană de supravieţuirea Marinei militare britanice: Am subliniat recent ritmul rapid în care războiul modem poate să aducă în chiar mijlocul nostru atacul fizic la care va trebui să ne aşteptăm, în cele din urmă, dacă naţiunile dictatoare câştigă războiul Se vorbeşte mult despre imunitatea noastră faţă de o invazie imediată şi directă de dincolo de ocean Evident, atâta vreme cât Marina militară britanică îşi menţine puterea, un asemenea pericol nu există  Desigur, dacă acest lucru era adevărat, America era obligată să facă orice efort pentru a preveni înfrângerea Marii Britanii în situaţie extremă, chiar să intre în război Roosevelt acţiona de multe luni de pe premisa că America putea să fie nevoită să intre în război În septembrie 1940, el pusese la cale un aranjament ingenios pentru a da Marii Britanii cincizeci de distrugătoare, aşa-zis casabile, în schimbul dreptului de a stabili baze americane pe opt posesiuni britanice din Atlantic, între Terranova şi continentul sud american Winston Churchill a numit mai târziu operaţiunea „un act hotărât de încălcare a neutralităţii”, deoarece distrugătoarele erau de departe mai importante pentru Marea Britanie decât erau bazele pentru America Cele mai multe dintre acestea din urmă erau destul de depărtate de orice teatru de operaţiuni imaginabil, iar altele chiar dublau baze americane existente Mai mult decât orice, afacerea distrugătoarelor reprezenta un pretext bazat pe opinia juridică a unei persoane numite în post chiar de Roosevelt, procurorul general Francis Biddle un observator care cu greu se putea numi obiectiv Roosevelt nu a căutat să obţină nici aprobarea Congresului, nici modificarea Legilor neutralităţii pentru schimbul lui, distrugătoare-contra-baze Şi nici nu i s-a cerut, oricât de neimaginat pare aceasta în lumina practicii contemporane Faptul că Roosevelt a făcut acest pas când campania prezidenţială tocmai începea dă măsura îngrijorării lui Roosevelt în legătură cu o posibilă victorie nazistă şi a angajării sale în susţinerea moralului englezilor (A fost un noroc pentru Marea Britanie şi pentru cauza unităţii americane faptul că vederile în materie de politică externă ale contracandidatului la preşedinţie, Wendell Willkie, nu difereau semnificativ de cele ale lui Roosevelt ) Concomitent, Roosevelt a sporit imens bugetul american al apărării şi, în a determinat Congresul să introducă serviciul militar obligatoriu pe timp de pace Atât de puternic era sentimentul nostalgic izolaţionist, încât legea recrutării a fost reintrodusă cu un singur vot diferenţă în Camera Reprezentanţilor în vara lui 1941, la mai puţin de patru luni înainte de izbucnirea războiului Imediat după alegeri Roosevelt a purces la eliminarea cerinţei celei de-a Patra Legi a neutralităţii că materialele de război americane nu puteau fi cumpărate decât cu bani gheaţă Într-un Fireside Chat, împrumutând un termen al lui Wilson el a cerut Statelor Unite să devină „arsenalul democraţiei” Instrumentul legal pentru a înfăptui aceasta a fost Legea de „împrumut-închiriere” a armamentului („Lend and lease Act”), care dădea preşedintelui autoritatea discreţionară de a împrumuta, a concesiona, a vinde sau a da în schimb, în orice condiţii considera el că este potrivit, orice articol defensiv „guvernului oricărei ţări a cărei apărare este considerată de preşedinte vitală pentru apărarea Statelor Unite” Secretarul de stat Huli, în mod obişnuit un wilsonian înfocat şi un avocat al securităţii colective, a justificat, destul de atipic pentru el, Legea de „împrumut-închiriere” prin considerente strategice Fără ajutor american masiv, a argumentat el Marea Britanie ar fi învinsă şi controlul Atlanticului ar trece în mâini ostile, periclitând securitatea emisferei vestice  Şi totuşi, dacă acest lucru era adevărat, America putea evita participarea la război numai dacă Marea Britanie era în stare să-l înfrângă de una singură pe Hitler, ceea ce nici chiar Churchill nu credea că era posibil Senatorul Taft a subliniat acest aspect în opoziţia pe care a făcut-o la Legea de „împrumut-închiriere” Izolaţioniştii s-au organizat în aşa-numitul Prim Comitet al Americii, condus de generalul Robert E Wood, preşedintele consiliului de administraţie de la Sears, Roebuck and Company, şi susţinut de conducători importanţi din multe domenii, printre care Kathleen Noms, Irvin S Cobb, Charles A Lindbergh, Henry Ford, generalul Hugh S Johnson, Chester Bowels şi fiica lui Theodore Roosevelt, dna Nicholas Longworth Pasiunea dinapoia opoziţiei izolaţioniste la Legea de „împrumut-închiriere” a fost prinsă într-un comentariu al senatorului Arthur Vandenberg, unul dintre cei mai precauţi purtători de cuvânt ai lor, în 11 martie 1941: „Am azvârlit la coş Discursul de adio al lui Washington Ne-am aruncat cu capul înainte în politica echilibrului puterii şi în războaiele pentru putere din Europa, Asia şi Africa Am făcut primul pas pe un drum de pe care nu ne vom mai putea niciodată retrage ” Analiza lui Vandenberg era corectă, dar viaţa era cea care impusese necesitatea; şi era meritul lui Roosevelt de a o fi recunoscut După propunerea Legii de „împrumut-închiriere”, Roosevelt s-a hotărât să facă învingerea naziştilor tot mai explicită, cu fiecare lună care trecea Încă dinainte de votarea Legii, şefii de stat major, anticipându-i aprobarea, s-au întâlnit pentru a organiza resursele, astfel încât acestea să fie făcute disponibile Aflându-se împreună, ei au început să facă şi planuri pentru timpul când Statele Unite aveau să fie participant activ la război Pentru aceşti analişti, numai momentul intrării Americii în război mai rămânea de stabilit Roosevelt nu şi-a pus iniţialele pe aşa-numitului Acord ABC-1, potrivit căruia, în caz de război, prioritatea numărul unu avea să fie atribuită luptei împotriva Germaniei Dar era clar că asta se datora unor imperative de politică internă şi unor restricţii constituţionale şi nicidecum vreunei ambiguităţi legate de intenţiile sale Atrocităţile naziştilor au şters tot mai mult distincţiile dintre a lupta pentru promovarea valorilor americane şi a lupta pentru apărarea securităţii americane Hitler depăşise cu prea mult orice normă a moralităţii, astfel încât bătălia împotriva sa era asimilată cu triumful binelui asupra răului în lupta pentru supravieţuire Astfel, în ianuarie 1941, Roosevelt a rezumat obiectivele Americii în ceea ce el a numit Cele Patru Libertăţi: libertatea de exprimare, libertatea credinţei, libertatea de a nu suferi de sărăcie şi libertatea de a nu suferi de frică Aceste ţeluri depăşeau mult obiectivele oricărui război european anterior Nici măcar Wilson nu proclamase o chestiune socială ca libertatea de a nu suferi de sărăcie drept scop al războiului În aprilie 1941, Roosevelt a făcut încă un pas spre război autorizând un acord cu reprezentantul danez la Washington (al cărui rang era de ministru), prin care forţelor americane li se permitea ocuparea Groenlandei De vreme ce Danemarca se afla sub ocupaţie germană şi niciun guvern în exil danez nu fusese format, acel diplomat fără ţară a luat asupra sa „autorizarea” bazelor americane pe pământ danez În acelaşi timp, Roosevelt l-a informat confidenţial pe Churchill că, de atunci înainte, vasele americane aveau să patruleze Atlanticul de Nord la vest de Islanda acoperind cam două treimi din întregul ocean şi „să facă publică poziţia eventualelor vase sau avioane agresoare localizate în aria de patrulare americană” Trei luni mai târziu, la invitaţia guvernului local, trupele americane au aterizat în Islanda, tot posesiune daneză, pentru a înlocui forţele britanice Apoi, fără aprobarea Congresului, Roosevelt a declarat întreaga zonă dintre aceste posesiuni daneze şi America de Nord ca făcând parte din sistemul defensiv al emisferei vestice Într-un lung discurs radiodifuzat, din 27 martie 1941, Roosevelt a anunţat starea de urgenţă şi a reafirmat devotamentul Americii faţă de progresul social şi economic: Nu vom accepta o lume dominată de Hitler Şi nu vom accepta o lume, ca lumea de după război, din anii ’20, în care germenii hitlerismului să poată prinde iarăşi rădăcini şi în care să le fie îngăduit să crească Nu vom accepta decât o lume consacrată libertăţii de vorbire şi de expresie, libertăţii fiecărei persoane de a se închina lui Dumnezeu în felul său, libertăţii de a nu suferi de sărăcie şi libertăţii de a nu mai trăi sub imperiul terorii  Expresia „nu vom accepta” trebuia să însemne că Roosevelt angaja de fapt intrarea în război a Americii pentru Cele Patru Libertăţi, dacă acestea nu puteau fi asigurate prin alte mijloace Puţini preşedinţi americani au fost atât de sensibili şi de ageri ca Franklin Delano Roosevelt în sesizarea psihologiei poporului său Roosevelt a înţeles că numai o ameninţare la adresa propriei lor securităţi îi putea motiva pentru a sprijini pregătirile militare Însă pentru a-i duce la război, el ştia că trebuia să apeleze la idealismul lor, în mare măsură la fel cum o făcuse şi Wilson Din punctul de vedere al lui Roosevelt, necesităţile securităţii americane puteau fi foarte bine rezolvate prin controlarea Atlanticului, însă obiectivele sale de război reclamau o anumită viziune a unei noi ordini mondiale Astfel, „echilibrul puterii” era un termen de negăsit în declaraţiile lui Roosevelt, cu excepţia ocaziilor când era folosit în sens peiorativ Ceea ce urmărea el era să determine apariţia unei comunităţi mondiale compatibile cu idealurile democratice şi sociale ale Americii, ca cel mai bun garant al păcii În această atmosferă, preşedintele unor State Unite teoretic neutre şi conducătorul tipic de vreme de război al Marii Britanii, Winston Churchill, s-au întâlnit în august 1941 pe un crucişător în largul coastelor Terranovei Situaţia Marii Britanii se îmbunătăţise oarecum când Hitler invadase Uniunea Sovietică, în iunie, însă Anglia era departe de a fi sigură de victorie Cu toate acestea, declaraţia comună semnată de cei doi conducători reprezenta nu o declaraţie tradiţională de intenţii de război, ci proiectul unei lumi cu totul noi, purtând amprenta Americii Carta Atlanticului proclama un set de „principii comune” pe care preşedintele şi primul-ministrul îşi bazau „speranţele într-un viitor mai bun al omenirii” Aceste principii dezvoltau Cele Patru Libertăţi ale lui Roosevelt prin adăugarea accesului egal la materiile prime şi a eforturilor comune pentru îmbunătăţirea condiţiilor de viaţă pretutindeni în lume Carta Atlanticului punea chestiunea securităţii postbelice în termeni integral wilsonieni şi nu conţinea nicio componentă geopolitică „După distrugerea finală a tiraniei naziste”, naţiunile libere aveau să renunţe la folosirea forţei şi să impună dezarmarea permanentă naţiunilor „care ameninţau… cu agresiunea” Aceasta avea să conducă la încurajarea „tuturor măsurilor realizabile ce vor uşura naţiunilor iubitoare de pace povara zdrobitoare a armamentului” Erau avute în vedere două categorii de naţiuni: naţiunile agresoare (anume Germania, Japonia şi Italia), care aveau să fie permanent dezarmate, şi „ţările iubitoare de pace”, cărora avea să li se permită menţinerea unor forţe militare, dar, se spera, la un nivel considerabil redus Autodeterminarea naţională avea să servească drept piatră unghiulară acestei noi ordini mondiale Diferenţa dintre Carta Atlanticului şi Planul Pitt, prin care Marea Britanie propusese terminarea războaielor napoleoniene, arăta măsura în care Marea Britanie devenise asociatul secundar în relaţiile anglo-americane Nici măcar o singură dată nu se referea Carta Atlanticului la un nou echilibru al puterii, în vreme ce Planul Pitt urmărise să fie aproape numai asta Nu pentru că Marea Britanie ar fi dat uitării echilibrul puterii imediat după cel mai disperat război din lunga sa istorie; ci deoarece Churchill realizase că însăşi intrarea Americii în război avea să modifice echilibrul puterii în favoarea Marii Britanii În acelaşi timp, el era nevoit să subordoneze obiectivele britanice pe termen lung necesităţilor imediate – ceva ce Marea Britanie nu se simţise niciodată obligată să facă pe parcursul războaielor napoleoniene Când Carta Atlanticului a fost proclamată, armatele germane se apropiau de Moscova, iar forţele japoneze se pregăteau să pătrundă în Asia de Sud-Est Churchill era preocupat în primul rând să îndepărteze toate obstacolele din calea intrării Americii în război Deoarece înţelesese foarte bine că, de una singură, Marea Britanie nu avea să fie în stare să obţină o victorie decisivă, chiar şi cu participare sovietică la război şi sprijin material american În plus, Uniunea Sovietică se putea prăbuşi şi un compromis între Hitler şi Stalin era oricând posibil, ameninţând iarăşi Marea Britanie cu izolarea Churchill nu vedea niciun rost în disputarea structurii postbelice înainte de a fi măcar sigur că aşa ceva avea să mai existe În septembrie 1941, Statele Unite au trecut graniţa înspre beligeranţă Ordinul lui Roosevelt ca poziţia submarinelor germane să fie raportată Marinei militare britanice făcuse inevitabil ca, mai devreme sau mai târziu, o ciocnire să aibă loc În 4 septembrie 1941, distrugătorul american Greer a fost torpilat în vreme ce semnala avioanelor britanice poziţia unui submarin german În 11 septembrie, fără a descrie împrejurările, Roosevelt a denunţat „pirateria” germană Comparând submarinele germane cu un şarpe cu clopoţei încordat pentru a sări la atac, el a ordonat Marinei militare a Statelor Unite să scufunde „pe loc” orice submarin german sau italian descoperit în deja stabilita zonă defensivă americană ce se extindea până în Islanda Sub aspect practic, America se afla în război pe mare cu puterile Axei  Concomitent, Roosevelt a acceptat provocarea Japoniei Ca răspuns la ocuparea Indochinei de către Japonia, în iulie 1941, el a abrogat tratatul comercial cu Japonia, a interzis vânzarea deşeurilor metalice către aceasta şi a încurajat guvernul în exil olandez să oprească exporturile olandeze de petrol din Indiile de Est olandeze (actuala Indonezie) către Japonia Aceste măsuri au condus la negocieri cu Japonia, începute în octombrie 1941 Roosevelt a dat instrucţiuni negociatorilor americani ca aceştia să ceară Japoniei să renunţe la toate cuceririle sale, inclusiv la Manciuria, invocând refuzul anterior al Americii de a „recunoaşte” aceste acte Roosevelt trebuie să fi ştiut că nu era posibil ca Japonia să accepte În 7 octombrie 1941, folosind modelul Războiului ruso-japonez, Japonia a lansat un atac surpriză asupra bazei navale de la Pearl Harbor şi a distrus o bună parte a flotei americane din Pacific În 11 decembrie 1941, Hitler, care realizase un tratat tripartit cu Japonia şi Italia, a declarat război Statelor Unite De ce anume l-a eliberat Hitler astfel, formal, pe Roosevelt pentru ca acesta să concentreze eforturile americane de război asupra ţării pe care Roosevelt o considerase întotdeauna a fi duşmanul principal nu a fost niciodată explicat satisfăcător Intrarea Americii în război a marcat momentul culminant al extraordinarei acţiuni diplomatice a unui mare şi îndrăzneţ conducător În mai puţin de trei ani, Roosevelt îşi atrăsese poporul credincios izolaţionismului într-un război mondial Până nu mai departe de luna mai 1940, 64 la sută dintre americani consideraseră păstrarea păcii mai importantă decât înfrângerea naziştilor Optsprezece luni mai târziu, în decembrie 1941, exact înainte de atacul de la Perl Harbor, proporţiile se inversaseră numai 32 la sută erau în favoarea păcii ca alternativă la triumful acţiunii de prevenire  Roosevelt îşi atinsese ţelul cu răbdare şi neînduplecare, educându-şi poporul puţin câte puţin asupra necesităţilor ce îi stăteau înainte Auditoriul i-a filtrat cuvintele prin propriile prejudecăţi şi nu a înţeles întotdeauna că destinaţia finală a acestora era războiul, deşi nu încăpea îndoială că era vorba despre confruntare De fapt, Roosevelt nu a fost atât de înclinat spre război cât spre înfrângerea naziştilor; era limpede că, pe măsură ce trecea timpul, naziştii nu puteau fi învinşi decât dacă America intra în război Faptul că intrarea sa în război trebuie să fi părut atât de bruscă poporului american s-a datorat combinării a trei factori: americanii nu avuseseră experienţa războiului din considerente de securitate în afara emisferei vestice; mulţi dintre ei credeau că democraţiile europene puteau învinge singure, în vreme ce puţini înţelegeau natura diplomaţiei ce precedase atacul japonez de la Pearl Harbor sau pripita declaraţie de război împotriva Statelor Unite a lui Hitler A fost măsura profundului lor izolaţionism faptul că a fost nevoie ca Statele Unite să fie bombardate la Pearl Harbor pentru a intra în război în Pacific; şi că, în Europa, Hitler a fost cel care a declarat până la urmă război Statelor Unite şi nu invers Prin iniţierea ostilităţilor, puterile Axei rezolvaseră trenanta dilemă a lui Roosevelt cu privire la modalitatea prin care să urnească la război poporul american Dacă Japonia şi-ar fi concentrat atacul asupra Asiei de Sud-Est, iar Hitler nu ar fi declarat război Statelor Unite, sarcina lui Roosevelt de a-şi atrage poporul de partea vederilor sale ar fi fost mult mai complicată În lumina convingerilor morale şi strategice proclamate de Roosevelt, nu încape însă îndoială că, în cele din urmă, el ar fi reuşit cumva să înroleze America în lupta pe care el o considera atât de decisivă pentru viitorul libertăţii şi securităţii Americii deopotrivă Generaţiile următoare de americani au pus mai mare preţ pe sinceritatea totală a şefului lor executiv Totuşi, ca şi Lincoln, Roosevelt a simţit că în joc era supravieţuirea ţării sale şi a valorilor acesteia şi că istoria însăşi avea să-l facă răspunzător de rezultatele iniţiativelor sale solitare Şi, la fel ca în cazul lui Lincoln, este măsura datoriei oamenilor liberi faţă de Franklin Delano Roosevelt faptul că înţelepciunea trecerii sale solitare este acum considerată, pur şi simplu, firească CAPITOLUL 16 Trei modalităţi de abordare a păcii: Roosevelt, Stalin şi Churchill în cel de-al doilea război mondial  Când a atacat Uniunea Sovietică, Hitler a lansat cel mai amplu război terestru din istoria omenirii Ororile acelui război au fost fără precedent chiar şi în comparaţie cu barbariile ce au însoţit conflictele europene anterioare A fost un genocid împins la extrem În vreme ce armatele germane îşi croiau drum spre inima Rusiei, Hitler a declarat război Statelor Unite, transformând ceea ce fusese un război european într-o conflagraţie mondială Armata germană a devastat Rusia, dar a fost incapabilă să dea o lovitură decisivă În iarna anului 1941, a fost oprită la periferiile Moscovei Apoi, în iarna anilor 1942–43, ofensiva germană, de astă dată îndreptată spre sudul Rusiei, s-a împotmolit Într-o bătălie sălbatică în Stalingradul îngheţat, Hitler a pierdut întreaga Armată a Vi-a Coloana vertebrală a efortului de război german a fost frântă Conducătorii aliaţi Churchill, Roosevelt şi Stalin se puteau de-acum gândi la victorie şi la viitorul aspect al lumii Fiecare dintre învingători vorbea în termenii experienţei istorice a naţiunii sale Churchill voia să reconstruiască echilibrul puterii în Europa Aceasta însemna reconstrucţia Marii Britanii, a Franţei şi chiar a Germaniei învinse astfel încât, împreună cu Statele Unite, aceste state să poată contrabalansa colosul sovietic, de la est Roosevelt avea în vedere o ordine postbelică în care cei trei învingători, împreună cu China, să acţioneze ca un consiliu de directori ai lumii pentru a impune pacea oricărui răufăcător potenţial, cel mai probabil fiind, după el, Germania o viziune care avea să fie cunoscută drept „Cei Patru Poliţişti” Modul lui Stalin de a vedea lucrurile reflecta atât ideologia sa comunistă, cât şi politica externă rusă tradiţională El s-a străduit să speculeze victoria ţării sale prin extinderea influenţei ruseşti în Europa Centrală Şi a intenţionat să transforme ţările cucerite de armatele sovietice în zone tampon pentru protejarea Rusiei împotriva oricărei agresiuni germane viitoare Roosevelt o luase mult înaintea poporului său când şi-a dat seama că o victorie a lui Hitler ar pune în pericol securitatea americană Dar el a fost la unison cu poporul său în respingerea lumii tradiţionale a diplomaţiei europene Atunci când a insistat că o victorie nazistă ar ameninţa America, el nu avea în vedere înrolarea Americii în restabilirea echilibrului puterii în Europa Pentru Roosevelt, scopul războiului era să-l înlăture pe Hitler, care constituia obstacolul în calea unei ordini internaţionale cooperante bazate pe armonie, nu pe echilibru Roosevelt era de aceea neîndurător cu truismele ce pretindeau că încorporează lecţiile istoriei El respingea ideea că o înfrângere totală a Germaniei putea crea un vid pe care Uniunea Sovietică victorioasă să încerce apoi să-l umple A refuzat să aprobe garanţii împotriva unor posibile rivalităţi postbelice între învingători, deoarece aceasta implica restabilirea echilibrului puterii, pe care el voia, de fapt să-l distrugă Pacea avea să fie protejată printr-un sistem de securitate colectivă menţinut de aliaţii din timpul războiului, acţionând concertat, şi sprijinit prin bunăvoinţa reciprocă şi vigilenţă Nefiind de menţinut un echilibru, ci o stare de pace universală, Roosevelt a hotărât ca, după înfrângerea Germaniei naziste, Statele Unite să-şi retragă acasă forţele militare Roosevelt nu avea deloc intenţia să staţioneze permanent forţe americane în Europa sau, şi mai puţin, să facă aşa ceva pentru a contrabalansa sovietele, lucru cu care, după el, publicul american nu ar fi fost niciodată de acord În 29 februarie 1944, înainte ca trupele americane să fi pus vreodată piciorul în Franţa, el i-a scris lui Churchill: Vă rog să nu-mi cereţi să menţin trupe americane în Europa Pur şi simplu n-o pot face! Voi fi nevoit să-i aduc pe toţi înapoi acasă După cum am sugerat anterior, denunţ şi protestez paternitatea Belgiei, Franţei şi Italiei Va trebui, într-adevăr, să vă educaţi şi să vă instruiţi propriii copii Având în vedere că ei ar putea să vă fie bastionul în perioada următoare, ar trebui acum să plătiţi cel puţin pentru a-i şcolariza! Cu alte cuvinte, Marea Britanie ar fi trebuit să apere Europa fără niciun ajutor din America În acelaşi spirit, Roosevelt a respins orice responsabilitate americană cu privire la reconstrucţia economică a Europei: Nu vreau ca Statele Unite să aibă povara reconstituirii Franţei, Italiei şi a Balcanilor Aceasta nu este sarcina noastră firească, la o depărtare de 5000 de kilometri sau mai bine Este, fără discuţie, o sarcină a englezilor, de care englezii sunt mult mai vital interesaţi decât suntem noi  Roosevelt supraestima mult capacitatea postbelică a Marii Britanii cerându-i să rezolve simultan apărarea şi reconstrucţia Europei Poziţia Marii Britanii în această schemă era cu totul exagerată din cauza dispreţului profund al lui Roosevelt pentru Franţa În februarie 1945, la Yalta, cea mai importantă conferinţă a învingătorilor, Roosevelt l-a dojenit pe Churchill în prezenţa lui Stalin pentru că încerca să facă „în mod artificial” din Franţa o mare putere Ca şi cum absurditatea unei asemenea strădanii n-ar fi presupus nicio elaborare, el a luat în râs mobilul lui Churchill, pe care l-a descris drept un efort de a stabili o linie de apărare în lungul frontierei estice a Franţei, în spatele căreia Marea Britanie să-şi poată apoi aduna armata La acel moment, aceasta s-a întâmplat să fie singura modalitate imaginabilă de opunere înaintea expansionismului sovietic Fără să fie pregătit ca America să-şi asume un rol permanent, Roosevelt voia ca aliaţii victorioşi să supravegheze dezarmarea şi împărţirea Germaniei şi să supună diverse alte ţări controlului lor (în mod uimitor, Roosevelt includea Franţa în categoria ţărilor care să fie controlate) La începutul primăverii lui 1942, cu ocazia unei vizite a ministrului de externe sovietic Molotov la Washington, Roosevelt şi-a schiţat ideea celor „Patru Poliţişti” care să impună pacea în lumea postbelică Harry Hopkins a descris modul de a gândi al preşedintelui într-o scrisoare către Churchill: Roosevelt i-a vorbit lui Molotov despre un sistem care să permită doar marilor puteri – Marea Britanie, Statele Unite, Uniunea Sovietică şi, posibil, China să deţină arme Aceşti „poliţişti” ar urma să lucreze împreună pentru a menţine pacea  În final, Roosevelt era hotărât să pună capăt imperiilor coloniale britanic şi francez: După ce câştigăm războiul, am să acţionez din răsputeri pentru a mă asigura ca Statele Unite să nu fie aduse în situaţia de a accepta vreun plan care să urmeze ambiţiile imperialiste ale Franţei sau care să ispitească Imperiul britanic să dea curs ambiţiilor sale imperiale  Politica lui Roosevelt era un amestec violent de excepţionalism american, idealism wilsonian şi intuiţie proprie asupra psihicului american, care întotdeauna a fost mai bine acordat la cauzele universale decât la calculul recompenselor şi al penalizărilor Churchill reuşise prea bine să alimenteze iluzia că Marea Britanie mai era încă o mare putere, capabilă să stăvilească de una singură expansiunea sovietică Fiindcă numai o asemenea convingere poate explica susţinerea de către Roosevelt a unei ordini mondiale bazate pe retragerea trupelor americane peste ocean, pe o Germanie dezarmată, pe o Franţă redusă la un statut secundar şi pe o Uniune Sovietică lăsată cu un vid uriaş dinainte-i Perioada postbelică s-a transformat astfel într-un exerciţiu din care America a învăţat cât de importantă era pentru noul echilibru al puterii Schema lui Roosevelt, a celor Patru Poliţişti care să determine şi să garanteze pacea mondială, reprezenta un compromis între abordarea tradiţională a echilibrului puterii, a lui Churchill, şi wilsonianismul nereţinut al consilierilor lui Roosevelt, aşa cum a fost rezumat de secretarul de stat Cordel Hull Roosevelt era decis să evite eşecurile Ligii Naţiunii şi sistemul ce fusese stabilit în urma primului război mondial El voia o anumită formă de securitate colectivă, dar ştia din experienţa anilor ’20 că securitatea colectivă reclama existenţa unor puteri care să o impună, şi acesta urma să fie rolul celor Patru Poliţişti Concepţia lui Roosevelt despre cei Patru Poliţişti era de fapt structural similară celei a lui Metternich despre Sfânta Alianţă, deşi liberalii americani ar fi fost îngroziţi la un asemenea gând Fiecare sistem reprezenta o încercare de a menţine pacea printr-o coaliţie de învingători susţinând aceleaşi valori Sistemul lui Metternich a funcţionat deoarece protejase un veritabil echilibru al puterii, ale cărui puteri-cheie împărtăşiseră într-adevăr valori comune, iar Rusia, cu toate că uneori diversionist, colaborase totuşi Concepţia lui Roosevelt nu putea fi implementată deoarece în urma războiului nu a apărut niciun veritabil echilibru al puterii, ca urmare a faptului că între învingători exista o profundă prăpastie ideologică, iar Stalin, odată eliberat de ameninţarea Germaniei, nu mai avea nicio reţinere în a urma interesele ideologice şi politice sovietice, chiar cu preţul unei confruntări cu aliaţii săi de odinioară Roosevelt nu a stabilit nicio prevedere pentru ce se putea întâmpla dacă unul dintre Poliţişti refuza să joace rolul ce i se atribuise mai ales dacă acel Poliţist se vădea a fi Uniunea Sovietică Pentru că, în acel caz, dispreţuitul echilibrul al puterii ar trebui să fie în cele din urmă reconstruit Şi cu cât mai complet erau înlăturate elementele tradiţionale ale echilibrului, cu atât mai herculeană avea să devină sarcina creării noului echilibru Să fi căutat Roosevelt în toată lumea şi tot n-ar fi găsit un interlocutor mai diferit de el decât Stalin, în vreme ce Roosevelt voia să implementeze conceptul wilsonian al armoniei mondiale, ideile lui Stalin despre felul de a conduce politica internaţională erau strict cele promovate de conceptul de Realpolitik, al Lumii Vechi Când, la Conferinţa de la Potsdam, un general american a încercat să-l flateze pe Stalin observând cât de plăcut era să vadă armatele ruseşti în Berlin, Stalin a replicat tăios, „Ţarul Alexandru I a ajuns la Paris” Stalin a definit cerinţele păcii în felul în care oamenii de stat ruşi o făcuseră de secole drept cea mai lată posibil centură de siguranţă de jur împrejurul vastelor frontiere ale Uniunii Sovietice El a întâmpinat binevoitor accentul pus de Roosevelt pe capitularea necondiţionată, deoarece aceasta ar fi eliminat puterile Axei ca factori ai unui proces de reglementare a păcii şi ar fi prevenit apariţia unui echivalent german al lui Talleyrand la o conferinţă de pace Ideologia întărea tradiţia Ca exponent al comunismului, Stalin refuza să facă vreo distincţie între naţiunile democratice şi cele fasciste, deşi, fără îndoială considera democraţiile mai puţin nemiloase şi, în acelaşi timp, mai puţin înspăimântătoare Stalin nu poseda niciun aparat conceptual care să-i permită să renunţe la teritorii pentru buna înţelegere, ori la realitatea „obiectivă” de dragul stării de spirit a momentului De aceea, era sortit să le propună aliaţilor săi democratici aceleaşi aranjamente pe care i le ceruse şi lui Hitler cu un an înainte Cooperarea cu Hitler nu-l făcuse cu nimic mai înţelegător faţă de nazism decât îl îndemna alianţa sa ulterioară cu democraţiile să aprecieze virtuţile instituţiilor libere El lua de la fiecare partener temporar tot ce se putea lua prin intermediul diplomaţiei şi smulgea prin forţă tot ce nu i se oferise gratis atâta vreme cât putea face asta fără a risca războiul Principiul său călăuzitor rămânea interesul naţional sovietic, aşa cum se reflecta acesta prin prisma ideologiei comuniste Pentru a-l parafraza pe Palmerston, Stalin nu avea prieteni, doar interese Stalin se dovedise a fi cel mai bine pregătit să negocieze condiţiile postbelice atunci când se afla în cele mai dificile situaţii militare Cu cuţitul literalmente la gât, el a încercat să facă asta în decembrie 1941, când ministrul de externe Anthony Eden a vizitat Moscova, şi iarăşi în mai 1942, când l-a trimis pe Molotov la Londra şi apoi la Washington Aceste eforturi au fost, oricum, zadarnice deoarece Roosevelt era cu totul împotriva oricăror discuţii detaliate cu privire la configuraţia postbelică După bătălia de la Stalingrad, Stalin a devenit tot mai sigur că la terminarea războiului Uniunea Sovietică avea să se afle în posesia celor mai multe dintre teritoriile ce păreau a fi în dispută Având din ce în ce mai puţin de câştigat prin negocieri, Stalin a încredinţat forma lumii postbelice posibilităţilor de cucerire ale armatei sale Churchill ar fi fost destul de pregătit să înceapă negocieri cu Stalin asupra ordinii europene postbelice înainte ca Stalin să-şi poată înhăţa prăzile În definitiv, aliaţi expansionişti precum Stalin mai fuseseră întâlniţi şi învinşi în istoria britanică Dacă Marea Britanie ar fi fost mai puternică, Churchill ar fi căutat cu siguranţă să smulgă reglementări practice de la Stalin atâta vreme cât acesta mai avea nevoie de ajutor foarte asemănător felului în care Castlereagh obţinuse de la aliaţii săi acceptarea libertăţii Ţărilor de Jos cu mult înainte de terminarea războaielor napoleoniene Churchill se aflase în război timp mult mai îndelungat decât oricare dintre partenerii săi Vreme de aproape un an după căderea Franţei, în iunie 1940, Marea Britanie se aflase singură împotriva lui Hitler şi nu fusese deloc în poziţia de a reflecta la configuraţia postbelică Simpla supravieţuire îi absorbea toate energiile şi rezultatul războiului era destul de nesigur Chiar şi cu ajutor material american masiv, Marea Britanie se poate să nu fi sperat să învingă Dacă America şi Uniunea Sovietică nu ar fi intrat în război atunci când au făcut-o, Marea Britanie ar fi fost târâtă în cele din urmă la compromis sau înfrângere Atacul lui Hitler asupra Uniunii Sovietice din 22 iunie 1941, atacul Japoniei de la Pearl Harbor din 7 decembrie 1941 şi ciudata declaraţie de război adresată de Hitler Statelor Unite la câteva zile după aceea au garantat că Marea Britanie se va afla de partea învingătorilor indiferent cât de trenant şi de chinuitor avea să se vădească a fi războiul Doar din acel moment înainte a putut Churchill să înceapă să se gândească realist la ţelurile războiului El va trebui să facă asta într-un context fără precedent pentru Marea Britanie Pe măsură ce războiul înainta, devenea din ce în ce mai evident că ţelul tradiţional al Marii Britanii, de a menţine un echilibru al puterii în Europa, se depărta tot mai mult şi că, după capitularea necondiţionată a Germaniei, Uniunea Sovietică va deveni puterea dominantă pe continent, mai ales dacă Statele Unite îşi retrăgeau forţele Diplomaţia lui Churchill din timpul războiului a constat de aceea în manevrarea între doi leviatani amândoi ameninţând poziţia Marii Britanii, deşi din direcţii opuse Susţinerea de către Roosevelt a autodeterminării fiecărei ţări era o provocare la adresa Imperiului britanic; încercarea lui Stalin de a propulsa Uniunea Sovietică în centrul Europei ameninţa să submineze securitatea britanică Prins între idealismul wilsonian şi expansionismul rus, Churchill a făcut tot ce a putut, de pe o poziţie de relativă slăbiciune, pentru a susţine vechea politică a ţării sale aceea că, dacă lumea e să nu fie lăsată la discreţia celui mai puternic şi mai necruţător, pacea trebuie să se bazeze pe un anumit echilibru El înţelegea, de asemenea, foarte bine că, la sfârşitul războiului, Marea Britanie nu avea să mai fie în stare să-şi apere interesele vitale numai de una singură şi cu mult mai puţin să urmărească şi să impună păstrarea echilibrului puterii În ciuda siguranţei afişate, Churchill ştia mai bine decât prietenii săi americani, care tot mai credeau că Marea Britanie va putea să menţină de una singură echilibrul european al puterii că rolul din timpul războiului avea să fie ultimul jucat de naţiunea sa ca putere mondială cu adevărat independentă Pentru Churchill, aşadar, niciun aspect al diplomaţiei aliate nu era mai important decât crearea de legături de prietenie cu America, într-atât de solide încât Marea Britanie să nu fie nevoită să înfrunte lumea postbelică de una singură De aceea, la sfârşitul zilei, el ceda în general preferinţelor americane deşi a reuşit adesea să-şi convingă partenerul american că interesele strategice ale Washingtonului corespundeau strâns cu cele ale Londrei Aceasta s-a dovedit a fi o sarcină îngrozitoare Deoarece Roosevelt şi asociaţii săi erau profund suspicioşi faţă de mobilurile englezilor, mai precis faţă de posibilitatea ca Churchill să fie preocupat mai degrabă de impunerea intereselor naţionale şi imperiale britanice şi de întărirea echilibrului puterii decât de propria lor modalitate de abordare a ordinii mondiale Cele mai multe societăţi ar fi tratat urmărirea de către englezi a intereselor naţionale ca pe ceva firesc Pentru conducătorii americani, însă, aceasta reprezenta un cusur al caracterului britanic În timpul unui dineu neoficial, puţin după atacul de la Pearl Harbor, Roosevelt a prezentat problema astfel: S-ar putea ca ideea predominantă la noi cu privire la acest rol să nu fie cu totul obiectivă – să nu fie sută la sută adevărată din punctul de vedere britanic, dar ea există; şi am tot încercat să-i spun [lui Churchill] că ar trebui să se gândească la asta Există în tradiţia americană această neîncredere, această antipatie, ură, chiar, faţă de englezi… De vreme ce Roosevelt nu a vrut să discute configuraţia postbelică înainte de Stalingrad, iar Stalin a preferat să lase liniile de front să determine ele rezultatele politice, după aceea, cele mai multe idei cu privire la o ordine postbelică au venit din partea lui Churchill Reacţia americană stârnită de acestea a fost cel mai pertinent surprinsă de secretarul de stat Hull, în noiembrie 1943, în termeni extrem de dispreţuitori la adresa adevărurilor tradiţionale britanice: …nu va mai fi nicio nevoie de sfere de influenţă, de alianţe, de echilibrul puterii sau de vreunul din aranjamentele prin care, în trecutul nefericit, naţiunile s-ar străduit să-şi păstreze securitatea sau să-şi promoveze interesele  Pe parcursul războiului, Roosevelt a fost, omeneşte, mai apropiat de Churchill decât de aproape oricare dintre americani Totuşi, în anumite chestiuni, putea fi şi mai înverşunat împotriva primului-ministru decât împotriva lui Stalin În Churchill, el a găsit un camarad de arme pe timp de război; în Stalin, a văzut un partener în menţinerea păcii postbelice Ambivalenţa Americii faţă de Marea Britanie era concentrată asupra a trei chestiuni: tradiţia anticolonială a Americii; natura strategiei pe vreme de război; şi configuraţia postbelică a Europei Desigur, Rusia era de asemenea un imperiu uriaş, dar avea coloniile alăturate teritoriului său şi imperialismul rus nu s-a izbit niciodată de conştiinţa americană în felul în care a făcut-o colonialismul britanic Churchill se putea plânge de faptul că a compara, cum făcea Roosevelt, cele Treisprezece Colonii cu posesiunile britanice din secolul XX demonstra „dificultăţile de a compara situaţii din diverse secole şi de pe diferite scene, unde aproape fiecare fapt material este total diferit…” Roosevelt, oricum, era mai puţin interesat de rafinamentele analogiilor istorice decât de trasarea principiilor fundamentale americane La prima sa întâlnire cu Churchill, cu ocazia căreia cei doi conducători au proclamat Carta Atlanticului, Roosevelt a insistat că documentul se aplica nu numai în Europa, ci pretutindeni, inclusiv în zonele coloniale: Am încredinţarea fermă că dacă e să ajungem la o pace stabilă, ea trebuie să implice dezvoltarea ţărilor înapoiate… Nu pot crede că putem să luptăm împotriva sclaviei fasciste şi în acelaşi timp să nu luptăm pentru a elibera popoarele de pretutindeni din lume de o politică colonială înapoiată  Cabinetul de război britanic a respins total o asemenea interpretare: …Carta Atlanticului… a fost îndreptată către naţiunile din Europa, pe care am sperat să le eliberăm de sub tirania nazistă, şi nu a fost gândita să se ocupe de problemele interne ale Imperiului britanic sau cu relaţiile dintre Statele Unite şi, spre exemplu, Filipine  Referirea la Filipine era făcută cu intenţia de a se stăvili ceea ce Londra considera a fi exuberanţa exagerată americană, făcându-i conştienţi pe conducătorii americani de ce aveau de pierdut dacă îşi împingeau prea departe argumentaţia Cu toate acestea, demersul a rămas fără efect, deoarece America aplica, de fapt, ceea ce predica decizia de acordare a independenţei singurei sale colonii imediat după terminarea războiului fiind deja luată Dezbaterea anglo-americană asupra colonialismului nu se mai sfârşea Într-un discurs din 1942, cu ocazia Zilei Comemorării, prietenul şi confidentul lui Roosevelt, subsecretarul de stat Sumner Welles, a reiterat opoziţia istorică a Americii faţă de colonialism: Dacă acesta este în fapt un război pentru eliberarea popoarelor, el trebuie să asigure calitatea de suverane popoarelor de pretutindeni din lume, inclusiv în lumea Americilor Victoria noastră trebuie să aducă pe făgaşul său eliberarea tuturor popoarelor… Epoca imperialismului s-a sfârşit  Ulterior, Roosevelt a trimis o notă secretarului de stat Huli, informându-l că declaraţia lui Welles avea deplină autoritate genul de gest care nu are tocmai darul de a întări legăturile de afecţiune dintre un secretar de stat şi adjunctul său, deoarece implică faptul că adjunctul are legături mai strânse cu preşedintele Huli a reuşit în final să obţină înlăturarea lui Welles Vederile lui Roosevelt în legătură cu colonialismul erau cunoscute dinainte  El voia ca America să o ia înainte în eliberarea inevitabilă a zonelor coloniale de teamă ca acţiunile în vederea obţinerii autodeterminării să nu se transforme într-o luptă rasială – după cum s-a confesat Roosevelt sfătuitorului său, Charles Taussig: Preşedintele mi-a spus că era îngrijorat de populaţiile de culoare din Orient Mi-a spus că sunt 1 100 000 000 de persoane de culoare În multe ţări orientale, sunt conduşi de o mână de albi şi situaţia nu le convine Ţelul nostru trebuie să fie să-i ajutăm să-şi obţină independenţa – 1 100 000 000 de duşmani potenţiali sunt periculoşi  Dezbaterea pe marginea colonialismului nu putea avea nicio consecinţă practică până la terminarea războiului, moment până la care Roosevelt nu avea să mai fie în viaţă Însă controversa asupra strategiei avea implicaţii imediate, reflectând larg diferite concepte naţionale referitoare la război şi pace Câtă vreme conducătorii americani aveau tendinţa să creadă că victoria militară era un scop în sine, omologii lor englezi căutau să pună în relaţie operaţiunile militare cu un plan diplomatic precis referitor la lumea postbelică Experienţele militare cele mai semnificative ale Americii fuseseră propriul său război civil, care fusese dus până la capăt, şi primul război mondial Amândouă terminate prin victorie totală În gândirea americană, politica şi strategia externă erau compartimentate în faze succesive de politică naţională În universul ideal american, diplomaţii se aflau în afara strategiei, iar personalul militar îşi îndeplinea sarcinile în momentul în care începea diplomaţia optică pentru care America a avut de plătit amarnic în războaiele din Coreea şi Vietnam Prin contrast, pentru Churchill strategia de război şi politica externă erau strâns legate De vreme ce resursele Marii Britanii erau mult mai limitate decât cele ale Statelor Unite, strategiile sale fuseseră nevoite întotdeauna să se concentreze asupra mijloacelor în aceeaşi măsură ca şi asupra scopurilor Şi, fiind aproape sleită de primul război mondial, conducătorii britanici erau hotărâţi să evite un nou carnagiu asemănător Orice strategie care promitea să minimizeze pierderile îi atrăgea Prin urmare, aproape imediat după intrarea Americii în război, Churchill a propus un atac asupra a ceea ce el numea punctul slab al Axei, din sudul Europei La sfârşitul războiului, insistent dar zadarnic, el l-a îndemnat pe Eisenhower să ocupe Berlinul, Praga şi Viena înaintea armatelor sovietice Pentru Churchill, atractivitatea acestor obiective nu era dată nici de vulnerabilitatea Balcanilor (care, de fapt, sunt terenuri extrem de dificile), nici de potenţialul militar al capitalelor Europei Centrale, ci de utilitatea lor pentru limitarea influenţei sovietice postbelice Conducătorii militari ai Americii au reacţionat la recomandările lui Churchill cu o nerăbdare la limita izbucnirii violente Văzând în strategia punctului slab încă un exemplu al tendinţei englezilor de a încerca să înroleze America în urmărirea intereselor naţionale britanice, ei au refuzat să-i dea curs pe motiv că nu aveau să rişte vieţi pentru atingerea unor asemenea obiective secundare De la începutul operaţiunilor comune, comandanţii americani au fost nerăbdători să deschidă un al doilea front în Franţa Indiferenţi faţă de amplasamentul liniei frontului de vreme ce războiul avea să se termine cu victoria totală, ei susţineau că doar aşa putea fi adusă în luptă forţa principală a armatei germane În martie generalul George Marshall, şeful Statului Major al armatei Statelor Unite, înfuriat pe opoziţia britanică faţă de planul său pentru deschiderea unui al doilea front, a ameninţat cu inversarea aşa-numitei decizii ABC-1, din anul anterior, care dăduse prioritate teatrului european de război, şi comutarea efortului american principal în Pacific Roosevelt a demonstrat acum că era un conducător în vreme de război la fel de puternic precum fusese şi atunci când îşi condusese ţara să intre în război Suprapunându-se lui Marshall, Roosevelt le-a amintit generalilor ce se certau că decizia iniţială de a se da prioritate înfrângerii Germaniei fusese luată în interesul comun, nu ca o favoare acordată Marii Britanii: Este de cea mai mare importanţă să apreciem că înfrângerea Japoniei nu înseamnă înfrângerea Germaniei şi că o concentrare americană împotriva Japoniei anul acesta sau în 1943 sporeşte şansele Germaniei de a domina complet Europa şi Africa… înfrângerea Germaniei înseamnă înfrângerea Japoniei, probabil fără tragerea unui foc sau pierderea unei singure vieţi  Roosevelt a fost de acord cu cea mai mare parte a strategiei lui Churchill, dar nu a respins ideea unei debarcări în Balcani Roosevelt susţinea debarcarea în Africa de Nord în noiembrie 1942 şi, după cucerirea ţărmului nordic al Mediteranei, o debarcare în Italia în primăvara lui 1943, ceea ce scotea Italia din război Cel de-al doilea front în Normandia nu a apărut înainte de iunie 1944, moment în care Germania era atât de slăbită încât pierderile aliaţilor erau mult reduse şi era posibil de obţinut o victorie decisivă Stalin era la fel de înfocat susţinător al unui al doilea front ca şi conducătorii americani, însă motivele sale erau mai degrabă geopolitice decât militare În 1941, el era, fără îndoială, nerăbdător să scoată forţele germane de pe frontul rusesc De fapt, era atât de disperat după ajutor militar, încât a invitat Marea Britanie să trimită o forţă expediţionară în Caucaz  În 1942, în timpul avansării germane prin sudul Rusiei, el a continuat să facă presiuni insistente pentru un al doilea front, deşi nu a amintit de o forţă expediţionară aliată Faptul că Stalin a continuat să ceară zgomotos un al doilea front chiar şi după bătălia Stalingradului, spre sfârşitul lui 1942, a semnalat că valul se întorcea împotriva Germaniei Ceea ce găsea Stalin atât de atractiv la un al doilea front era, mai presus de orice, distanţa acestuia faţă de Europa de Est şi Centrală şi de Balcani, unde era foarte probabil ca interesele sovietice să fie atinse Şi mai era asigurat şi faptul că, astfel, capitaliştii nu aveau să scape nevătămaţi de război În mod caracteristic, Stalin, chiar şi când insista să aibă dreptul să-şi spună cuvântul în elaborarea planurilor operaţiunilor din Occident, refuza democraţiilor şi cel mai neînsemnat acces la planurile sovietice sau la ceva mai mult decât o cunoaştere minimă a amplasamentelor militare sovietice După cum s-a vădit, aliaţii au atras în Italia atâtea divizii germane vreo treizeci şi trei câte pretinsese Stalin în cererile sale pentru un al doilea front în Franţa (el a cerut într-una între treizeci şi patruzeci)  Cu toate astea, Stalin şi-a intensificat protestele împotriva strategiei sudice Din punctul lui de vedere, principalul cusur al acesteia era apropierea geografică de ţările care formau obiectul ambiţiilor sovietice Stalin a presat pentru un al doilea front în 1942 şi 1943 din acelaşi motiv din care Churchill a căutat să-l amâne: deoarece el i-ar fi îndepărtat pe aliaţi de zonele disputate politic În dezbaterile asupra originii Războiului rece, s-a ajuns să se susţină de către unii distinşi critici că nedeschiderea mai devreme a unui al doilea front a provocat intransigenţa lui Stalin în Europa de Est Potrivit acestui mod de a gândi, amânarea deschiderii unui al doilea front a stârnit mânia şi cinismul sovietic mai mult decât orice altceva Sfidează credulitatea, totuşi, ideea ca bătrânul bolşevic, care abia încheiase cu Hitler un pact şi o negociere privitoare la împărţirea lumii cu conducătorul nazist, să fi putut fi „deziluzionat” de Realpolitik dacă, într-adevăr, aşa ceva a fost politica aliaţilor Este greu să ţi-l imaginezi pe organizatorul proceselor de epurare şi al masacrelor de la Katyn împins spre cinism de decizia strategică de a pune în relaţie obiectivele militare cu cele politice El a jucat gambitul celui de-al doilea front aşa cum a făcut cu toate celelalte cu răceală, cu calcul şi realist Şefii reuniţi ai statelor majore, în orice caz, abia dacă au reflectat convingerea conducătorului politic al Americii, care era de a amâna orice discuţie asupra lumii postbelice până după ce va fi fost câştigată victoria Aceasta a fost decizia fatală care a structurat lumea postbelică şi a făcut Războiul rece inevitabil Ca regulă generală, ţările ce râvnesc la stabilitate şi la echilibru trebuie să facă tot ce le stă în putere să-şi obţină termenii generali ai păcii încă din timpul războiului Câtă vreme inamicul este pe câmpul de luptă, forţa sa o sporeşte indirect pe cea a părţii paşnice Dacă acest principiu este neglijat şi chestiunile esenţiale sunt lăsate nerezolvate până la conferinţa de pace, puterea cea mai hotărâtă sfârşeşte prin a ajunge în posesia pârghiilor şi nu poate fi scoasă de pe poziţie decât printr-o confruntare majoră Un acord al aliaţilor asupra ţelurilor postbelice sau măcar o discutare a lor era extrem de necesară în timpul celui de-al doilea război mondial, din cauza politicii de capitulare necondiţionată făcută cunoscută de Roosevelt şi Churchill la Casablanca, în ianuarie 1943 Roosevelt propusese această politică dintr-o diversitate de motive El se temea că o discutare cu Germania a termenilor păcii se putea dovedi decisivă, iar el voia să concentreze toate energiile aliaţilor asupra câştigării războiului Era, de asemenea, doritor să-l liniştească pe Stalin, aflat atunci în chinurile bătăliei de la Stalingrad, că nu avea să fie nicio pace separată Dar mai presus de orice, Roosevelt voia să prevină o rundă ulterioară de pretenţii revizioniste germane, cum că Germania fusese păcălită să pună capăt războiului pe baza unor promisiuni neîmplinite Însă refuzul lui Roosevelt de a discuta configuraţia lumii postbelice încă din timpul războiului a aruncat imensa influenţă americană înapoia unui rezultat căruia îi lipseau elemente cruciale precum un echilibru al puterii sau vreun criteriu pentru soluţiile politice În toate chestiunile pentru care premisele wilsoniene cu privire la armonia esenţială erau relevante, Roosevelt a jucat rolul major în modelarea lumii postbelice Sub egida sa, o serie de conferinţe internaţionale au elaborat planuri pentru componentele cooperante ale ordinii lumii postbelice: pentru ceea ce a devenit Naţiunile Unite (la Dumbarton Oaks), pentru finanţele mondiale (la Bretton Woods), pentru alimentaţie şi agricultură (la Hot Springs), pentru asistenţă şi refacere (în Washington) şi pentru aviaţia civilă (în Chicago)  Dar el a fost de neclintit în refuzul de a discuta scopurile războiului sau de a risca dezacorduri cu sovieticii în această privinţă La început, Stalin a tratat evitarea de către Roosevelt a discuţiei despre reglementările postbelice la nivel geopolitic drept o manevră tactică menită să exploateze dificultăţile sale militare Pentru el, războiul fusese pe punctul de a crea un nou şi mai favorabil echilibru al puterii din vidul lăsat de dezintegrarea iminentă a Axei Mult prea tradiţionalist pentru a se aştepta ca Occidentul să lase termenii păcii finale pe seama rezultatelor operaţiunilor militare, Stalin încercase să-l implice pe Eden, în decembrie 1941, în stabilirea de reglementări postbelice în ciuda faptului că trupele germane se apropiau de periferiile Moscovei Observaţiile introductive ale lui Stalin cu acea ocazie au clarificat faptul că nu se referea la Carta Atlanticului Declaraţiile de principiu, a spus el, erau ca algebra; el prefera aritmetica practică Stalin nu voia să piardă vremea cu abstracţii şi prefera să facă schimb de concesiuni reciproce, sperând că sub formă de teritorii Ceea ce avea Stalin în minte era pură Realpolitik, de modă veche Germania trebuia dezmembrată, iar Polonia se deplasa spre vest Uniunea Sovietică se reîntorcea la frontierele din 1941, mai exact Linia Curzon cu Polonia şi reţinerea statelor baltice o violare clară a principiului autodeterminării aşa cum era acesta proclamat în Carta Atlanticului În schimb, Uniunea Sovietică avea să sprijine orice cerere ar fi dorit Marea Britanie să formuleze pentru baze în Franţa, Belgia, Olanda, Norvegia şi Danemarca toate aliate ale Marii Britanii Stalin vedea situaţia la fel cum ar fi văzut-o un principe din secolul al XVIII-lea: trofeele se cuvin învingătorului Pe de altă parte, Stalin încă nu formula nicio cerere cu privire la viitorul politic al ţărilor est-europene şi indica o anumită flexibilitate în legătură cu frontiera cu Polonia Cu toate acestea, Marea Britanie nu putea viola complet Carta Atlanticului la numai trei luni de la proclamarea acesteia Iar conducătorii Americii nu prea luau în seamă ceea ce lor li se părea a fi o întoarcere la aranjamentele secrete care infestaseră diplomaţia primului război mondial Chiar şi aşa, termenii oferiţi de Stalin, oricât de brutali, erau mai buni decât cei care au rezultat în cele din urmă din război şi probabil că ei ar fi putut fi îmbunătăţiţi prin negociere Eden a evitat un impas promiţând să raporteze asupra conversaţiei sale cu Stalin lui Churchill şi Roosevelt şi să continue dialogul după aceea În ciuda situaţiei sale militare critice şi poate din cauza ei Stalin a revenit asupra subiectului în primăvara lui 1942 Churchill era destul de pregătit să exploreze o situaţie de quid pro quo sovietică pentru recunoaşterea frontierelor din 1941 Însă Roosevelt şi consilierii săi, înclinaţi spre evitarea oricăror aranjamente asemănătoare echilibrului puterii, au respins o discuţie pe chestiuni postbelice Hull i-a scris lui Churchill, din partea lui Roosevelt: …ar fi un curs îndoielnic abandonarea declaraţiilor noastre foarte generale asupra politicii, principiilor şi practicii Dacă acestea sunt despărţite într-unul sau două cazuri importante, cum propuneţi dumneavoastră, atunci niciuna dintre cele două ţări parte ale unui asemenea act nu va avea vreun precedent pe care să se bizuie sau reguli stabile după care să se conducă ea însăşi şi să insiste ca şi alte guverne să se conducă  În continuare, Stalin a încercat să rezolve problemele trimiţându-l pe Molotov la Londra, în aprilie 1942 Pe parcursul discuţiilor preliminarii pentru acea vizită din aprilie 1942, ambasadorul sovietic, Ivan Maiski, a sporit pretenţiile lui Stalin din urmă cu patru luni  Uniunea Sovietică cerea acum pacte de asistenţă reciprocă cu România şi cu Finlanda pentru perioada postbelică Ţinând cont de faptul că armatele germane se aflau încă adânc pe teritoriul Uniunii Sovietice, asta reprezenta o nouă expresie extraordinară a obiectivelor pe termen lung ale lui Stalin deşi, trebuie remarcat, tot era mai puţin, atât ca extindere, cât şi ca substanţă, decât orbita sateliţilor, care a apărut la sfârşitul războiului în absenţa unui acord Churchill a întâmpinat o opoziţie violentă din partea Washingtonului relativ la purtarea acestor discuţii Hull a descris schimburile anglo-sovietice drept contrarii Cartei Atlanticului, drept o sfidare a opoziţiei istorice a Americii faţă de modificările teritoriale operate prin forţă şi drept o întoarcere la politica de forţă a unui trecut discreditat  Roosevelt l-a tratat pe Stalin în mare măsură cu aceleaşi argumente Stalin a răspuns cu o scurtă notă prin care confirma primirea mesajului lui Roosevelt, dar fără să-l comenteze, semn clar că nu fusese primit favorabil Într-o notă trimisă în acelaşi timp lui Churchill, Stalin îl îndemna pe acesta să ignore „amestecul american” La începutul războiului, Stalin era în mod clar dornic să facă un aranjament privitor la frontierele din 1941; şi era mult prea cinic ca să nu se fi aşteptat la solicitarea unui oarecare quid pro quo Nimic nu este mai inutil decât probabilităţile istorice; preţul pe care era dispus să-l plătească Stalin nu va fi niciodată cunoscut, deoarece Roosevelt a întrerupt imediat dialogul anglo-sovietic invitându-l pe Molotov la Washington Cu ocazia vizitei lui Eden la Moscova, în decembrie 1941, Stalin îşi indicase flexibilitatea cu privire la problema frontierelor Poloniei, numind-o „o chestiune deschisă” Privind faptele prin perspectiva istorică pe care o oferă trecerea timpului, Stalin se poate să fi fost dispus să recunoască frontierele din 1941 în schimbul acceptării guvernelor în exil ale ţărilor est-europene (pe care el încă nu le contestase), cu notificarea ţărilor baltice de a reveni la statutul lor independent din 1940 şi de a permite amplasarea de baze sovietice pe teritoriul lor Aceasta ar fi putut atunci conduce pentru ţările est-europene la un rezultat de tipul modelului finlandez cu respect faţă de securitatea sovietică, dar în acelaşi timp democratic şi liber de a urma o politică externă nealiniată Ar fi fost cu siguranţă mai bine pentru bunăstarea popoarelor Europei de Est decât ceea ce s-a întâmplat şi, până la urmă, chiar şi pentru Uniunea Sovietică Toate aceste perspective s-au spulberat imediat ce Molotov a ajuns la Washington la sfârşitul lui mai, 1942, şi a aflat că America cerea Uniunii Sovietice nu un aranjament politic, ci un acord privitor la o nouă abordare a ordinii mondiale Roosevelt i-a prezentat lui Molotov alternativa americană la ideile lui Stalin (şi ale lui Churchill) despre sferele de influenţă Pe scurt, formula era întoarcerea la conceptul lui Wilson, de securitate colectivă, modificat prin ideea celor Patru Poliţişti Un asemenea aranjament, susţinea Roosevelt, avea să ofere Uniunii Sovietice o securitate mai bună decât tradiţionalul echilibru al puterii  De ce credea Roosevelt că Stalin, care îi făcuse lui Churchill asemenea propuneri machiavelice, avea să găsească conducerea mondială atractivă nu este limpede Probabil, el s-a gândit că, dacă mai răul se transforma în cel mai rău şi Stalin insista să păstreze teritoriul pe care-l cuceriseră armatele sale, ar fi fost mai simplu pe plan intern să accepte un fait accompli decât să fie de acord cu cererile lui Stalin câtă vreme rezultatul militar era încă incert Roosevelt era mai exact cu privire la chestiunile coloniale El a propus un consiliu de administraţie internaţional pentru toate fostele colonii care „ar trebui, pentru propria noastră siguranţă, să fie luate naţiunilor slabe” (categorie în care el includea Franţa)  Şi a invitat Uniunea Sovietică să devină membru fondator al Consiliului de administraţie Dacă Molotov ar fi fost mai filosof, el ar fi reflectat la circularitatea istoriei prin care, în decurs de optsprezece luni, îi fusese oferită calitatea de membru în două alianţe diferite, opuse: de Hitler şi Ribbentrop într-un pact tripartit constituit de Germania, Italia şi Japonia; şi de Roosevelt într-o coaliţie incluzând Statele Unite, Marea Britanie şi China În fiecare caz, peţitorul încercase să-l încânte pe Molotov cu perspectiva ţinuturilor exotice din sud: Berlinul oferise Orientul Mijlociu; Washingtonul, un loc în Consiliul de administraţie colonial În niciunul dintre cazuri, Molotov nu şi-a permis să se lase abătut de la urmărirea hotărâtă a obiectivelor sovietice imediate, aflate la îndemâna armatei sovietice Şi nici nu a simţit nevoia să-şi adapteze tactica în funcţie de interlocutor La Washington, la fel cum făcuse şi mai înainte la Berlin, Molotov a fost de acord în principiu să se alăture aranjamentului propus Faptul că Cei Patru Poliţişti l-ar fi plasat în compania duşmanilor declaraţi ai grupării ale căror oferte le acceptase, de asemenea, cu optsprezece luni mai devreme nu părea să-l tulbure Şi nici, la fel ca la Berlin, nu reprezenta acordul său de principiu vreun motiv de abandonare a ambiţiilor teritoriale ale lui Stalin în Europa La Washington, la fel ca la Berlin, Molotov a fost de neclintit în privinţa graniţelor din 1941, în privinţa cererii unei influenţe sovietice dominante asupra Bulgariei, României şi Finlandei şi a unor drepturi speciale în Strâmtori În ambele ocazii, el a amânat chestiunea colonială pentru o dată ulterioară După toate probabilităţile, lui Stalin nu i-a venit să creadă că are un asemenea noroc când Molotov l-a informat despre refuzul Washingtonului de a lua în discuţie o reglementare politică atâta timp cât războiul era în curs Deoarece aceasta însemna că el nu avea nevoie să facă vreo concesie cât timp armata germană mai era pe teren Fapt semnificativ, odată ce Stalin a înţeles că America amâna o reglementare politică pentru perioada postbelică, el şi-a abandonat stilul îngâmfat obişnuit, insistent, şi nu a mai deschis niciodată subiectul Având o poziţie de negociere ce se îmbunătăţea cu fiecare pas cu care se apropia victoria aliaţilor, Stalin aştepta să câştige cât se putea de mult prin amânarea discuţiilor politice şi smulgând cât mai multă pradă, fie şi numai pentru a folosi acest câştig ca monedă de schimb la o conferinţă de pace Stalin era mai conştient decât oricare altul de vechea zicală conform căreia posesia înseamnă nouăzeci la sută din lege Reţinerea lui Roosevelt de a nu periclita cooperarea postbelică cu Uniunea Sovietică prin discutarea prematură a scopurilor războiului se poate să fi avut şi o motivaţie strategică, după cum a avut una de natură wilsoniană Se poate ca Roosevelt să fi fost conştient de posibilitatea expansiunii sovietice postbelice, dar e posibil ca el să se fi simţit prins între convingerile poporului său şi pericolul strategic abia întrezărit Pentru a menţine efortul de război, Roosevelt trebuia, mai presus de orice, să facă apel la idealurile americane, care dezaprobau total sferele de influenţă şi echilibrul puterii Nu erau, în definitiv, decât câţiva ani de când Congresul aprobase cu entuziasm Legile neutralităţii şi ideile ce se aflau la baza acestora nu fuseseră uitate Se poate ca Roosevelt să fi ajuns la concluzia că, indiferent de intenţiile sovietice, strategia sa optimă era de a-i oferi lui Stalin o reputaţie de susţinut Deoarece numai pe un asemenea fundal ar fi avut el şansa de a mobiliza America pentru a se opune expansiunii sovietice, dacă ea avea să se adeverească Aceasta este optica lui Arthur Schlesinger Jr , care a susţinut că Roosevelt pregătise o poziţie de retragere pentru cazul în care relaţiile sovieto-americane se înrăutăţeau: „o mare armată, o reţea de baze dincolo de ocean, planuri pentru pregătirea militară obligatorie pe vreme de pace şi monopolul anglo-american asupra bombei nucleare ” Într-adevăr, Roosevelt avea toate aceste mijloace la dispoziţie Însă motivaţia sa de a le pune laolaltă era mai degrabă înfrumuseţarea efortului de război decât ridicarea unei protecţii împotriva expansionismului sovietic Bazele fuseseră achiziţionate pentru a face posibil transferul distrugătoarelor către Marea Britanie; bomba atomică era destinată naziştilor şi Japoniei; şi toate indiciile arată că Roosevelt ar fi demobilizat rapid armata şi ar fi adus-o acasă într-adevăr, a spus asta în multe ocazii Fără îndoială, o dată convins de reaua credinţă a lui Stalin, Roosevelt ar fi devenit un adversar abil şi hotărât al expansiunii sovietice şi ar fi avut la dispoziţie instrumentele descrise Sunt slabe dovezi, totuşi, că el ar fi ajuns vreodată la un asemenea mod de a vedea lucrurile sau că şi-ar fi văzut capacitatea militară în termenii unei posibile confruntări cu Uniunea Sovietică Pe măsură ce războiul se apropia de sfârşit, Roosevelt s-a arătat, într-adevăr, iritat de tacticile lui Stalin Totuşi, pe parcursul întregului război, Roosevelt a rămas remarcabil de consecvent, elocvent chiar, în angajarea sa faţă de cooperarea sovieto-americană şi nu a considerat nimic mai important decât învingerea neîncrederii lui Stalin Walter Lippman se poate să fi avut dreptate când a spus despre Roosevelt, „Nu avea încredere în nimeni Ceea ce credea că putea face era să-l întreacă în şiretenie pe Stalin, ceea ce este cu totul altceva ” Dacă asta i-a fost intenţia, Roosevelt nu a reuşit Roosevelt se bizuia pe relaţiile personale cu Stalin într-un mod în care Churchill nu ar fi făcut-o niciodată Când Hitler a invadat Uniunea Sovietică, Churchill a explicat decizia Marii Britanii de a-l sprijini pe Stalin cu o frază care nu implica nicio adeziune personală sau morală: „Dacă Hitler ar fi invadat Iadul, el [Churchill] ar fi făcut, cel puţin, o referire favorabilă la adresa Diavolului!” Roosevelt nu a manifestat nicio asemenea rezervă Puţin după intrarea Americii în război, el a încercat să aranjeze o întâlnire cu Stalin în Strâmtoarea Bering, fără participarea lui Churchill Trebuia să fie „o vizită neoficială şi cu totul simplă, de câteva zile, între dumneavoastră şi mine” pentru a se ajunge la „o întâlnire a minţilor” Roosevelt ar fi venit numai cu Harry Hopkins, cu un interpret şi cu o stenografă; focile şi pescăruşii le-ar fi fost martorii  Întâlnirea din Strâmtoarea Bering nu a avut loc niciodată Dar două întâlniri la nivel înalt au avut loc la Teheran, de la 28 noiembrie la 1 decembrie 1943, şi la Yalta, de la 4 la 11 februarie 1945 În ambele ocazii, Stalin s-a străduit cât a putut să le demonstreze lui Churchill şi lui Roosevelt că ei aveau mai multă nevoie decât el de întâlnire; până şi locurile de desfăşurare aveau menirea să reducă încrederea anglo-americanilor în propriile puteri de a obţine concesii de la el Teheranul era la numai câteva sute de kilometri de teritoriul sovietic, iar Yalta, desigur, se afla pe teritoriu sovietic În ambele cazuri, conducătorii occidentali au fost nevoiţi să călătorească mii de kilometri, o condiţie extrem de obositoare pentru un om cu handicapul lui Roosevelt, chiar şi la momentul întâlnirii de la Teheran La momentul Yaltei, preşedintele era bolnav de moarte Yalta a dat naştere nemulţumirilor privitoare la configuraţia lumii postbelice Totuşi, când a avut loc întâlnirea, armatele sovietice îşi depăşiseră deja toate frontierele din 1941 şi se aflau în situaţia de a impune unilateral controlul politic sovietic asupra restului Europei de Est Dacă o reglementare postbelică ar fi fost să fie negociată cândva în cadrul vreunei întâlniri la nivel înalt, momentul potrivit ar fi fost la Teheran, cu cincisprezece luni în urmă Înainte de acel moment, Uniunea Sovietică se luptase să evite înfrângerea; la momentul Teheranului, bătălia pentru Stalingrad fusese câştigată, victoria era sigură şi o înţelegere separată sovieto-nazistă era extrem de improbabilă La Teheran, Roosevelt plănuise iniţial să stea la legaţia americană, la oarecare distanţă de ambasadele Marii Britanii şi a Uniunii Sovietice, care erau situate spate în spate Exista grija permanentă ca, în drum spre o întâlnire la sediul ambasadei britanice sau sovietice, Roosevelt să nu cadă cumva victimă atacului cu bombă al vreunui simpatizant al Axei Prin urmare, la cea dintâi şedinţă plenară, care s-a ţinut la ambasada americană, Roosevelt a acceptat invitaţia lui Stalin de a se muta într-o vilă din cadrul complexului sovietic Aceasta era mobilată conform stilului pretenţios şi ţipător al interioarelor sovietice destinate personajelor importante şi, fără îndoială, era garnisit cu aparatură de ascultare, potrivit ocaziei Roosevelt nu ar fi putut oferi o mai bună dovadă de încredere şi bunăvoinţă decât acceptarea găzduirii sovietice oferite de Stalin Totuşi, gestul nu a avut niciun impact asupra strategiei lui Stalin, care era aceea de a-i critica aspru pe Churchill şi pe Roosevelt pentru amânarea deschiderii celui de-al doilea front Lui Stalin îi plăcea să-şi pună interlocutorii în defensivă, în această situaţie, el avea avantajul suplimentar de a-şi concentra atenţia asupra unei regiuni aflate departe de zonele ce urmau să se afle curând în dispută El a obţinut promisiunea formală de deschidere a unui al doilea front în Franţa, în primăvara lui 1944 Cei trei aliaţi au mai căzut de acord asupra demilitarizării totale a Germaniei şi asupra zonelor de ocupaţie ce aveau să revină fiecăruia Într-o ocazie, când Stalin a propus executarea a 50 000 de ofiţeri germani, Churchill a ieşit afară şi a revenit numai după ce Stalin a venit după el să-l asigure că făcuse numai o glumă ceea ce, în lumina faptelor pe care le cunoaştem despre masacrarea la Katyn a ofiţerilor polonezi, probabil că nu era adevărat Atunci, în cadrul unei întâlniri private, şi-a schiţat Roosevelt, înaintea unui Stalin sceptic, ideea cu Cei Patru Poliţişti Toate aceste chestiuni au amânat discutarea aranjamentelor postbelice, care a fost lăsată pentru ultima zi a conferinţei Roosevelt a fost de acord cu planul lui Stalin de a muta frontierele Poloniei spre vest şi a indicat că nu avea să-l preseze pe Stalin în chestiunea statelor baltice Dacă armatele sovietice ocupau statele baltice, a spus el, nici Statele Unite, nici Marea Britanie nu aveau să „întoarcă lucrurile” cu toate că tot el recomandase ţinerea unui plebiscit Fapt este că Roosevelt era în aceeaşi măsură împotriva unei discuţii detaliate asupra lumii postbelice pe cât fusese atunci când Molotov vizitase Washingtonul, cu optsprezece luni în urmă De aceea, el şi-a înfăţişat comentariile la planurile postbelice ale lui Stalin cu privire la Europa de Est atât de ezitant încât acestea au sunat aproape a scuză Roosevelt i-a atras atenţia lui Stalin asupra celor 6 milioane de votanţi americani de origine poloneză care erau în măsură să influenţeze realegerea sa în anul următor Deşi „personal, era de acord cu vederile mareşalului Stalin cu privire la necesitatea refacerii unui stat polonez, [lui] i-ar face plăcere să vadă frontiera estică mutată mai departe spre vest şi frontiera vestică mutată chiar pe Oder Spera, oricum, ca mareşalul să înţeleagă că din motivele politice subliniate mai sus el nu putea participa la luarea nici unei decizii aici, la Teheran, sau chiar în cursul iernii viitoare, cu privire la acest subiect şi că nu putea lua parte public la niciun asemenea aranjament în momentul actual” Aceste afirmaţii cu greu i-ar fi putut transmite lui Stalin ideea că îşi asuma un mare risc procedând unilateral; de fapt, acordul Americii după alegeri era mai mult o formalitate Motivul pentru care Roosevelt înfăţişa atât de ezitant ţelurile politice americane era acela că el îşi vedea ca principal obiectiv la Teheran stabilirea conceptului Celor Patru Poliţişti Una dintre metodele prin care a încercat el să câştige încrederea lui Stalin a fost să se disocieze ostentativ de Churchill, după cum i-a relatat lui Frances Perkins, un vechi prienten şi secretarul Ministerului Muncii în cabinetul său: Winston s-a făcut roşu la faţă şi a început să se uite urât şi, cu cât el se înroşea mai mult, cu atât mai larg zâmbea Stalin În cele din urmă, Stalin a izbucnit într-un hohot de râs, din toată inima, şi pentru prima oară după trei zile, am văzut lumină Am ţinut-o tot aşa până când Stalin a râs împreună cu mine şi acela a fost momentul când i-am zis „Unchiule Joe” Cu o zi înainte m-ar fi crezut impertinent, dar în ziua aceea a venit şi mi-a strâns mâna De atunci înainte, relaţiile noastre au fost personale… Gheaţa fusese spartă şi am discutat ca între bărbaţi şi ca fraţii  Reinventarea lui Stalin, organizator de epurări şi colaborator recent al lui Hitler, ca „Unchiul Joe”, culmea moderaţiei a fost, desigur triumful final al speranţei asupra experienţei Cu toate acestea, accentul pus de Roosevelt pe bunăvoinţa lui Stalin nu era o idiosincrazie personală, ci reprezenta expresia atitudinii unui popor cu mai multă încredere în bunătatea înnăscută a omului decât în analiza geopolitică El prefera să vadă în Stalin mai degrabă un prieten cu aer de unchi decât un dictator totalitarist În mai 1943, Stalin a dizolvat Cominternul, instrumentul formal al revoluţiei mondiale a Partidului Comunist Faptul a venit într-un moment în care revoluţia mondială cu greu putea constitui o prioritate de vârf, fie şi sovietică, sau o posibilitate într-adevăr Cu toate acestea, senatorul de Texas, Tom Connally, membru-cheie al Comitetului Senatului pentru afaceri externe şi puţin după aceea preşedintele acestuia, a salutat mişcarea lui Stalin drept o întoarcere fundamentală spre valorile occidentale: „De ani de zile, ruşii îşi modifică economia şi se pregătesc să abandoneze comunismului şi întreaga lume occidentală va fi încântată în fericitul moment culminant al eforturilor lor ” Chiar şi revista Fortune, un bastion al capitalismului american, a scris într-un stil similar  Prin urmare, la terminarea Conferinţei de la Teheran, poporul american nu a văzut nimic neobişnuit în rezumarea rezultatelor acesteia printr-o evaluare personală a dictatorului sovietic de către preşedintele lor: Aş putea spune că m-am „înţeles bine” cu mareşalul Stalin Este un om care îmbină o extraordinară, implacabilă hotărâre, cu o viguroasă bună dispoziţie Cred că este într-adevăr reprezentativ pentru inima şi sufletul Rusiei; şi cred că ne vom înţelege foarte bine cu el şi cu poporul rus într-adevăr foarte bine  Când, în iunie 1944, aliaţii au debarcat în Normandia şi au înaintat dinspre vest, soarta Germaniei a fost pecetluită Pe măsură ce situaţia militară se întorcea irevocabil în favoarea sa, Stalin îşi ridica treptat pretenţiile În 1941, el ceruse acceptarea frontierelor din 1941 (cu posibilitatea de a le modifica) şi manifestase o anumită bunăvoinţă faţă de recunoaşterea guvernului liber polonez din Londra, în 1942, el a început să se plângă de alcătuirea guvernului în exil polonez În 1943, a creat o alternativă la acesta în aşa-numitul Comitet liber de la Lublin Spre sfârşitul lui 1944, recunoscuse grupul de la Lublin dominat de comunişti drept guvern provizoriu şi i-a scos în afara legii pe polonezii din Londra În 1941, problema numărul unu a lui Stalin fusese cea a frontierelor; în 1945, ea devenise controlul politic asupra teritoriilor de dincolo de aceste frontiere Churchill a înţeles ce se petrecea Dar Marea Britanie devenise prea dependentă de Statele Unite pentru a susţine iniţiative solitare Şi Marea Britanie nu era nici destul de puternică pentru a se opune ea însăşi tot mai îndrăzneţei creări de către Stalin a sferei de influenţă sovietice în Europa de Est În octombrie 1944, Churchill a întreprins o aproape exotică încercare de a reglementa viitorul Europei de Est direct cu Stalin În timpul unei vizite de opt zile la Moscova, Churchill a schiţat un aranjament al sferelor de influenţă şi i l-a înmânat lui Stalin În el, lua în considerare o delimitare a sferelor de influenţă sub formă de procente, conform căreia Marea Britanie obţinea 90 de procente în Grecia, iar Uniunea Sovietică 90 de procente în România şi 75 în Bulgaria; Ungaria şi Iugoslavia erau împărţite egal, cu câte 50 de procente Stalin a acceptat pe loc deşi Molotov, în cea mai bună tradiţie a comerţului cu cai, a căutat în cursul unui dialog cu Eden să ciuntească procentajele acordate englezilor, făcând sovietelor o mai mare parte în fiecare dintre ţările est-europene, cu excepţia Ungariei  Efortul britanic conţinea un anumit patos Niciodată până atunci sferele de influenţă nu mai fuseseră definite pe bază de procentaj Nu exista niciun criteriu pentru măsurarea înţelegerii sau vreun mijloc de impunere a sa Influenţa era definită prin prezenţa armatelor de susţinere În acest fel, Grecia a căzut în sfera britanică, cu sau fără voie, în vreme ce toate celelalte state cu excepţia Iugoslaviei au devenit sateliţi sovietici indiferent de procentajul ce le fusese atribuit Chiar şi libertatea de acţiune a Iugoslaviei a rezultat nu din înţelegerea Churchill-Stalin, ci din faptul că aceasta s-a eliberat singură de sub ocupaţia militară germană printr-un important efort propriu de gherilă La momentul Conferinţei de la Yalta, din februarie 1945, din acordul Churchill-Stalin nu a mai rămas nimic Armata sovietică era deja în posesia tuturor teritoriilor în dispută, făcând chestiunea frontierelor discutabilă în mare măsură Mai mult, ea intervenea masiv în afacerile interne ale tuturor ţărilor ocupate Deja cu sănătatea grav afectată, Roosevelt a fost nevoit să zboare din Malta spre aeroportul înzăpezit din Saki, în Crimeea, şi de acolo să parcurgă cu maşina cei o sută şi cincizeci de kilometri până la Yalta, aproape cinci ore de mers pe drumuri dificile, acoperite de zăpadă Reşedinţa sa a fost un apartament de trei camere în palatul din Livadia (în secolul al XIX-lea, Livadia fusese o staţiune de iarnă preferată a ţarilor: în 1877, Alexandru al II-lea aici îşi făcuse planurile pentru invadarea Balcanilor; în 1911, ţarul Nicolae al II-lea construise un palat din granit alb pe falezele ce se ridicau deasupra Mării Negre, palat care a devenit locul conferinţei celor Trei Mari ) Tacticile participanţilor nu s-au schimbat cu noua ambianţă Churchill era nerăbdător să discute aranjamentele politice postbelice, dar era ţinut în frâu de cei doi colegi ai săi, care îşi urmau fiecare propria-i agendă Roosevelt urmărea să obţină un nou acord asupra procedurilor de votare pentru Naţiunile Unite şi să bată în cuie participarea sovietică în războiul împotriva Japoniei Stalin era destui de bucuros să discute ambele subiecte, deoarece timpul consumat cu ele avea să nu mai fie disponibil pentru o discuţie asupra Europei de Est şi deoarece era nerăbdător (nu împotrivă, cum credeau unii dintre americani) să intre în război împotriva Japoniei, acţiune care urma să-i ofere acces şi la o parte din beneficiile acelei victorii Churchill era, mai presus de orice, preocupat de echilibrul european al puterii Voia să redea Franţei statutul de Mare Putere, să se opună dezmembrării Germaniei şi să reducă exorbitantele pretenţii reparatorii sovietice Deşi Churchill a avut succes cu toate trei chestiunile, ele erau colaterale reglementării Europei de Est căreia, chiar atunci, îi era zilnic refuzat dreptul la răscumpărare prin comportamentul Armatei Roşii În acest timp, Stalin îşi pregătise riposta la stratagema lui Roosevelt prin care Uniunea Sovietică urma să facă concesii pentru a-l scuti pe acesta de mânia opoziţiei de acasă: când Roosevelt a întrebat dacă oraşul Lvov rămânea Poloniei pentru ca el să-şi poată astfel domoli criticii polonezi din ţară, Stalin a răspuns că, oricât i-ar plăcea să-i facă pe plac lui Roosevelt, propria-i populaţie ucrainiană i-ar crea lui însuşi o problemă internă de nedepăşit  În cele din urmă, Churchill şi Roosevelt au acceptat frontierele din 1941 ale Rusiei, un pas dureros pentru Churchill, a cărui ţară pornise la război pentru a proteja integritatea teritorială a Poloniei Au mai căzut de acord şi ca frontierele vestice ale Poloniei să fie mutate spre Oder şi Neisse De vreme ce existau două râuri Neisse, delimitarea finală a rămas nerezolvată Churchill şi Roosevelt au acceptat guvernul de la Lublin creat de Moscova, cu condiţia să fie lărgit pentru a include şi unele figuri de politicieni democraţi din guvernul în exil polonez aflat în Londra Concesia lui Stalin faţă de aliaţii săi a fost o Declaraţie comună asupra Europei eliberate, care promitea alegeri libere şi stabilirea de guverne democratice în Europa de Est Stalin, evident, s-a gândit că promitea versiunea sovietică de alegeri libere, mai ales că Armata Roşie ocupase deja ţările aflate în discuţie Asta este ceea ce s-a întâmplat în fapt, deşi Stalin a subestimat mult seriozitatea cu care americanii abordau, în mod tradiţional, documentele juridice Mai târziu, când s-a hotărât să organizeze rezistenţa împotriva expansiunii sovietice, America a făcut aceasta bazându-se pe faptul că Stalin nu-şi ţinuse cuvântul aşa cum fusese dat la Yalta şi aşa cum îl înţeleseseră conducătorii şi publicul americani Reacţia lui Stalin la apelul lui Roosevelt de a i se alătura în războiul împotriva Japoniei a ilustrat măsura în care regulile sale de joc în cadrul coaliţiei se deosebeau de cele ale lui Roosevelt Într-o discuţie de la care Churchill a fost exclus deşi Marea Britanie fusese una dintre primele victime ale agresiunii japoneze nu s-a comentat nimic despre unitatea aliaţilor ca propria ei răsplată sau despre evitarea chestiunilor politice pentru crearea precondiţiilor favorabile celor Patru Poliţişti Stalin nu s-a simţit câtuşi de puţin inhibat în formularea insistenţelor sale de obţinere a unor beneficii speciale câtă vreme războiul era încă în desfăşurare şi de a fi plătit în monedă strategică, nu emoţională Quid pro quo-ul cerut de el era reînviat netulburat din vremurile ţarilor Pretenţiile lui Stalin asupra părţii sudice a insulei Sahalin şi asupra insulelor Kurile aveau o certă, deşi vagă, relaţie cu securitatea sovietică şi cu istoria Rusiei Dar cererea sa de a obţine porturi libere în Darien şi Port Arthur şi dreptul de a administra căile ferate manciuriene era scoasă direct din manualele imperialiste ţariste de la începutul secolului În cea mai puţin de înţeles decizie a sa de la Yalta, Roosevelt a dat curs acestei cereri, în cadrul unei înţelegeri secrete care echivala cu retrocedarea către Moscova a rolului predominant în Manciuria, pierdut în Războiul ruso-japonez rol pe care Moscova nu avea să-l mai piardă până când comuniştii chinezi au preluat Beijingul, în 1949 După Conferinţa de la Yalta, toată lumea jubila În raportul său către Congres, Roosevelt a scos în evidenţă înţelegerea realizată în privinţa Naţiunilor Unite, dar nu şi decizia privitoare la viitorul politic al Europei sau al Asiei Pentru a doua oară pe parcursul unei generaţii, un preşedinte american se întorcea din Europa pentru a proclama sfârşitul istoriei „Conferinţa de la Yalta”, a afirmat Roosevelt, …ar trebui să pronunţe sfârşitul sistemului acţiunilor unilaterale, al alianţelor exclusive, al sferelor de influenţă, al echilibrului puterii şi al tuturor celorlalte expediente care au fost încercate vreme de secole şi au dat întotdeauna greş Noi propunem să înlocuim toate acestea printr-o organizaţie universală în care să aibă şansa de a se reuni, în sfârşit, toate naţiunile iubitoare de pace Sunt încrezător că Congresul şi poporul american vor accepta rezultatele acestei conferinţe drept începuturile unei structuri permanente a păcii  Cu alte cuvinte, Roosevelt îi acordase lui Stalin o sferă de influenţă în China pentru a-l încuraja să participe la o ordine mondială care avea să facă sferele de influenţă irelevante La terminarea Conferinţei de la Yalta a fost celebrată numai unitatea alianţei pe vreme de război; fisurile care aveau mai târziu să o anuleze încă nu erau vizibile Speranţa era încă stăpână, iar „Unchiul Joe” era văzut ca un partener nesofisticat Reflectând asupra Yaltei, Harry Hopkins şi-a exprimat îngrijorarea că Stalin, presupusul moderat, ar putea să cedeze sub presiunea celor care imprimau o linie dură la Kremlin: Ruşii au dovedit că pot fi rezonabili şi că pot avea perspectivă şi nu a existat nicio îndoială în mintea preşedintelui sau a vreunuia dintre noi cum că nu am putea convieţui cu ei şi că nu ne-am putea înţelege paşnic pentru un viitor atât de îndelungat cât ne putem imagina oricare dintre noi viitorul Dar trebuie să aduc un amendament acestui fapt cred că am avut cu toţii în minte rezerva că nu puteam spune dinainte care ar fi rezultatele dacă i s-ar întâmpla ceva lui Stalin Am fost siguri că puteam conta pe el pentru a fi rezonabil şi sensibil şi înţelegător dar nu puteam fi deloc siguri cine sau ce s-ar putea afla în spatele său la Kremlin  Ideea că titularul de la Kremlin era în sinea sa un moderat care avea nevoie de ajutor pentru a-şi învinge colegii intransigenţi avea să rămână o constantă a discuţiilor americane de atunci înainte, indiferent cine era conducătorul sovietic, într-adevăr, asemenea aprecieri au supravieţuit chiar şi în perioada postcomunistă, când i-au fost aplicate mai întâi lui Mihail Gorbaciov, apoi lui Boris Elţîn Importanţa relaţiilor personale dintre conducători şi a existenţei unei armonii esenţiale între naţiuni a continuat să fie afirmată de America în timp ce războiul se apropia de sfârşit În 20 ianuarie 1945, în cel de-al patrulea discurs inaugural al său, Roosevelt şi-a descris atitudinea citând din Emerson: singura modalitate de a avea un prieten este să fii tu unul ” La scurt timp după Yalta, Roosevelt l-a caracterizat pe Stalin înaintea cabinetului său ca „mai având ceva în el, în afară de revoluţionarismul lui bolşevic” El a atribuit acea calitate specială educaţiei de preot a lui Stalin: „Cred că în natura lui a pătruns ceva din felul în care ar trebui să se comporte un gentleman creştin ” Stalin, însă, era un practician al Realpolitik, nu un gentleman creştin Pe măsură ce armatele sovietice înaintau, Stalin implementa ceea ce îi spusese lui Milovan Djilas în particular, pe atunci unul dintre conducătorii comunişti iugoslavi: Războiul ăsta nu este ca în trecut; cel care ocupă un teritoriu îi impune şi propriul său sistem social Fiecare îşi impune propriul sistem până unde îi poate ajunge armata Altfel nu se poate  Regulile de joc ale lui Stalin au fost dramatic demonstrate în stadiile finale ale războiului În aprilie 1945, Churchill l-a presat pe Eisenhower ca, în calitate de comandant suprem al forţelor aliate, să ocupe Berlinul, Praga şi Viena înaintea armatelor sovietice care înaintau Şefii de stat major americani nu au luat în considerare cererea, folosind-o drept ocazie de a-şi învăţa aliaţii britanici necesitatea planificării militare neinfluenţate de considerente politice: „Asemenea avantaje psihologice şi politice, precum cele care ar rezulta din posibila cucerire a Berlinului înaintea ruşilor, nu trebuie să prevaleze asupra considerentului militar imperativ care, în opinia noastră, este distrugerea şi dezmembrarea forţelor armate germane ” De vreme ce nu mai rămăsese nicio forţă germană semnificativă de dezmembrat sau de distrus, respingerea apelului lui Churchill era clar o chestiune de principiu pentru şefii de stat major americani Într-adevăr, şefii ţineau atât de mult la vederile lor, încât generalul Eisenhower şi-a luat sarcina de a-i scrie direct lui Stalin, la Moscova, în 28 martie 1945, pentru a-l informa că nu va avansa spre Berlin şi pentru a-i propune ca trupele americane şi cele sovietice să se întâlnească lângă Dresda Fără îndoială uimit că un general se adresa unui şef de stat, indiferent în ce problemă, nemaivorbind că într-o problemă de o asemenea importanţă politică, Stalin nici nu avea obiceiul de a refuza darurile politice făcute gratuit La 1 aprilie, el i-a răspuns lui Eisenhower că era de acord cu aprecierea sa; şi el considera că Berlinul era de un interes strategic secundar şi avea să aloce numai forţe minore sovietice pentru capturarea sa Mai era de acord şi cu o joncţiune în lungul Elbei, în regiunea Dresdei Darul fiindu-i oferit, Stalin a purces la a arăta că el, cel puţin, avea priorităţile sale politice clare Încălcându-şi asigurările date lui Eisenhower, el a ordonat ca principala direcţie a ofensivei terestre sovietice să fie îndreptată spre Berlin, dându-le mareşalilor Jukov şi Koniev două săptămâni pentru a lansa un atac despre care îi spusese lui Eisenhower că nu va avea loc înainte de a doua jumătate a lui mai  În aprilie 1945, două luni după Yalta, încălcarea de către Stalin a Declaraţiei de la Yalta asupra Europei eliberate devenise flagrantă, mai ales cu privire la Polonia Churchill a fost silit să-i trimită o scrisoare plină de lamentaţii în care făcea apel la „prietenul meu Stalin” Acceptând propunerea lui Stalin ca nicio persoană ostilă Uniunii Sovietice să nu facă parte din noul guvern polonez, Churchill pleda pentru includerea câtorva dintre membrii guvernului în exil polonez din Londra, care corespundeau cerinţei La acest moment, simpla lipsă de sentimente ostile nu-i mai ajungea lui Stalin; doar un guvern total prietenos îi convenea La 5 mai 1945, Stalin a răspuns: …nu putem fi satisfăcuţi ca persoane care, cum v-aţi exprimat dumneavoastră, „nu sunt fundamental antisovietice”, să fie asociate cu formarea viitorului guvern polonez, sau ca numai persoanele care, în opinia dumneavoastră, sunt „extrem de neprietenoase faţă de Rusia” să fie excluse de la participarea la această lucrare Niciunul dintre aceste criterii nu ne poate satisface Insistăm şi vom insista să fie aduse la consultări pentru formarea viitorului guvern polonez numai acele persoane care au arătat în mod activ o atitudine prietenoasă faţă de Uniunea Sovietică şi care sunt în mod onest şi sincer pregătite să coopereze cu statul sovietic  Adjectivele „activ” şi „prietenos” erau, desigur, aplicabile numai membrilor Partidului Comunist Polonez şi, dintre aceştia, numai acelor membri de partid total aserviţi Moscovei Patru ani mai târziu, chiar şi comuniştii de o viaţă suspectaţi de sentimente naţionale aveau să fie epuraţi Dar era posibilă o strategie alternativă? Sau făceau democraţiile tot ce le stătea în putinţă, date fiind realităţile geografice şi militare existente la acel moment? Sunt întrebări care revin mereu, obsesiv, deoarece, privind retrospectiv, tot ce s-a întâmplat pare a fi fost inevitabil Cu cât este mai lung intervalul, cu atât mai dificilă devine imaginarea unui rezultat alternativ sau dovedirea viabilităţii acestuia Iar istoria refuză să fie dată înapoi precum o bobină de film căreia se pot aplica sfârşituri după plac Restabilirea frontierelor sovietice din 1941 era aproape imposibil de evitat O politică occidentală mai dinamică ar fi putut conduce la obţinerea unor anumite modificări, chiar şi la redarea unei oarecare forme de independenţă statelor baltice, poate legate de Uniunea Sovietică prin tratate de asistenţă mutuală şi prin prezenţa de baze militare sovietice Dacă aceasta s-ar fi putut realiza vreodată, atunci momentul ar fi fost numai în 1941 sau 1942, când Uniunea Sovietică se clătina la un pas de catastrofa Şi a fost de înţeles ca Roosevelt să fi fost puţin înclinat să pună povara unor asemenea alegeri neplăcute în seama factorilor de decizie sovietici într-un moment când, America nefiind încă intrată în război, cea mai mare temere era prăbuşirea sovietică iminentă După bătălia de la Stalingrad, însă, chestiunea viitorului Europei de Est putea fi ridicată fără a se risca un colaps sovietic sau o pace separată cu Hitler Ar fi trebuit făcut un efort pentru reglementarea structurii politice a teritoriilor de dincolo de frontierele sovietice şi pentru obţinerea pentru aceste ţări a unui statut similar celui al Finlandei Ar fi încheiat Stalin o pace separată cu Hitler dacă democraţiile ar fi fost mai insistente? Stalin nu a apelat niciodată la o asemenea ameninţare, deşi a reuşit să creeze impresia că aşa ceva era oricând posibil Doar două episoade au ieşit la lumină indicând faptul că Stalin se poate să fi luat în considerare o înţelegere separată Primul datează din primele zile ale războiului, când panica era exacerbată Se spune că Stalin, Molotov şi Kaganovici i-au cerut ambasadorului bulgar să examineze împreună cu Hitler posibilitatea unei reglementări privitoare la ţările baltice, Basarabia şi porţiuni din Belarus şi din Ucraina în esenţă, frontierele sovietice din 1938 –, dar ambasadorul se presupune că a refuzat să transmită mesajul  Iar Hitler cu siguranţă că ar fi refuzat un asemenea aranjament de vreme ce armatele germane se îndreptau spre Moscova, Kiev şi Leningrad şi trecuseră deja mult peste ceea ce sugera „oferta de pace” dacă asta a fost Planul nazist era ca Uniunea Sovietică să fie depopulată până la o linie trasată între Arhangelsk şi Astrahan, mult dincolo de Moscova, şi populaţia ce va fi reuşit să evite exterminarea să fie redusă la sclavie  Cel de-al doilea episod este încă şi mai ambiguu S-a petrecut în septembrie la opt luni după Stalingrad şi la două luni după bătălia de la Kursk, în care a fost nimicită cea mai mare parte a blindatelor germane de atac Ribbentrop s-a prezentat înaintea lui Hitler cu o poveste într-adevăr stranie Un ministru de externe adjunct sovietic, care fusese cândva ambasador la Berlin, se afla în vizită la Stockholm, iar Ribbentrop a interpretat asta ca pe o ocazie de a purta discuţii exploratorii cu privire la o pace separată, în lungul frontierelor din 1941 Era aproape sigur o gândire generată de dorinţă, deoarece în acel moment armatele sovietice se apropiau oricum de frontierele din 1941 Hitler a respins presupusa ocazie ivită, spunându-i ministrului său de externe, „Vezi tu, Ribbentrop, dacă astăzi aş ajunge la o înţelegere cu Rusia, mâine aş ataca-o iar pur şi simplu nu mă pot abţine ” În acelaşi fel i-a vorbit şi lui Goebbels Momentul era „total nepotrivit”; negocierile trebuiau să fie precedate de o victorie militară decisivă  Până în 1944, Hitler tot mai credea că, după respingerea celui de-al doilea front, avea să fie în stare să cucerească Rusia Înainte de orice, o pace separată, chiar şi în lungul frontierelor din 1941, nu ar fi rezolvat nimic, nici pentru Stalin, nici pentru Hitler L-ar fi lăsat pe Stalin faţă în faţă cu o Germanie puternică şi cu perspectiva ca, într-un alt conflict, democraţiile să-şi abandoneze perfidul partener Şi ar fi fost interpretată de Hitler ca o avansare a armatelor sovietice spre Germania fără nicio asigurare că acestea nu ar fi reînceput războiul cu prima ocazie Concepţia lui Roosevelt despre cei Patru Poliţişti se împotmolea în acelaşi obstacol în care se blocase şi conceptul mai general al lui Wilson, de securitate colectivă: cei Patru Poliţişti pur şi simplu nu-şi percepeau ţelul global în acelaşi fel Combinaţia mortală de paranoia, ideologie comunistă şi imperialism rusesc a lui Stalin a tradus conceptul celor Patru Poliţişti, impunând imparţial pacea mondială pe baza valorilor universal împărtăşite, fie printr-o ocazie oferită sovietelor, fie printr-o capcană capitalistă Stalin ştia că Marea Britanie de una singură nu reprezenta deloc o contrapondere pentru Uniunea Sovietică şi că aceasta avea fie să creeze un imens vid în faţa Uniunii Sovietice, fie să servească drept preludiu unei confruntări ulterioare cu Statele Unite (ceea ce, ca bolşevic din prima generaţie, Stalin era obligat să considere a fi rezultatul cel mai probabil) Pe baza oricăreia dintre cele două ipoteze, cursul acţiunilor lui Stalin era clar: el avea să împingă puterea sovietică cât mai spre vest cu putinţă, fie pentru a culege pradă de război, fie pentru a se situa în cea mai favorabilă poziţie de negociere în cadrul unei ulterioare etalări diplomatice La drept vorbind, America era ea însăşi nepregătită să accepte consecinţele ideii celor Patru Poliţişti, a preşedintelui său Dacă era ca acest concept să funcţioneze, America trebuia să fie dispusă să intervină oriunde era ameninţată pacea Totuşi, Roosevelt nu obosise niciodată spunându-le aliaţilor săi că nici trupele, nici resursele americane nu aveau să fie puse la dispoziţie pentru restabilirea ordinii în Europa şi că ocrotirea păcii trebuia să fie o sarcină britanică şi rusească La Yalta, el le-a spus colegilor săi că trupele americane nu aveau să rămână mai mult de doi ani în serviciul de ocupaţie  Dacă acest lucru era adevărat, Uniunea Sovietică era menită să domine Europa Centrală, lăsând Marii Britanii o dificultate insurmontabilă Pe de o parte, aceasta nu mai era suficient de puternică pentru a asigura de una singură echilibrul puterii cu Uniunea Sovietică Pe de altă parte, în măsura în care avea să încerce vreo iniţiativă solitară, Marea Britanie era de aşteptat să întâmpine obiecţiile americane tradiţionale De pildă, în ianuarie 1945, The New York Times a redat o comunicare secretă a lui Roosevelt către Churchill cu privire la încercarea britanică de a menţine un guvern necomunist în Grecia Potrivit acelui raport, Roosevelt afirmase foarte clar faptul că dispoziţia favorabilă a publicului american faţă de cooperarea postbelică anglo-americană era fragilă: „…englezilor li s-a spus cu forţă şi autoritate că dispoziţia se poate schimba la fel de rapid ca vremea în Anglia dacă poporul american apucă să prindă ideea că acest război… [nu este] decât o nouă luptă între forme rivale de imperialism ” Dar dacă America refuza să apere Europa şi încercările britanice de acţiune solitară erau etichetate drept imperialiste, doctrina Celor Patru Poliţişti avea să conducă la acelaşi vid la care condusese şi conceptul de securitate colectivă în anii ’30 Până când concepţiile americane nu aveau să se schimbe, opoziţia faţă de expansionismul sovietic avea să fie imposibilă Când America s-a confruntat cu acest pericol şi a reintrat în conflict, rezultatul a fost tocmai existenţa sferelor de influenţă pe care le evitase cu atâta strădanie în timpul războiului, deşi cu o linie de demarcaţie mult mai puţin favorabilă La urma urmei, geopolitica nu mai putea fi negată America era trasă înapoi în Europa; Japonia şi Germania erau reconstituite pentru a fi reconstruit echilibrul; iar Uniunea Sovietică era îmbarcată pentru patruzeci şi cinci de ani de tensiune şi supraîncordare strategică ce aveau să conducă la colapsul său final Asia prezenta o altă problemă dificilă Roosevelt indusese China între cei Patru Mari, parţial din curtoazie, parţial pentru a avea o ancoră asiatică pentru planul său global Totuşi, China era chiar mai puţin capabilă decât Marea Britanie să îndeplinească misiunea pe care i-o atribuise Roosevelt La sfârşitul războiului, China era o ţară subdezvoltată, aflată în chinurile războiului civil Cum putea ea acţiona ca poliţist al lumii? Când Roosevelt şi-a prezentat ideea celor Patru Poliţişti la Teheran, Stalin ridicase chestiunea raţională a modului în care aveau să reacţioneze europenii în situaţia în care China ar încerca să le reglementeze disputele El a adăugat că, în opinia sa, China nu avea să fie suficient de puternică pentru un asemenea rol mondial şi a sugerat în schimb crearea unor comitete regionale pentru menţinerea păcii  Roosevelt a respins această sugestie ca ducând înspre sferele de influenţă; pacea trebuia apărată pe o bază globală sau deloc Şi totuşi, după ce toate aceste ambiguităţi înconjurându-l pe Roosevelt au fost catalogate, rămâne întrebarea dacă vreo altă abordare ar fi putut comanda sprijinul poporului american În fond, americanii au fost întotdeauna mai înclinaţi să creadă că un sistem bazat pe respingerea explicită a principiilor democratice şi-ar putea schimba brusc cursul decât că ei ar putea avea ceva de învăţat din reglementările de pace anterioare dintre care niciuna, în lumea reală, nu propăşise fără echilibru sau durase un oarecare timp fără un consens moral Analiza geopolitică a lui Churchill s-a dovedit a fi fost mult mai precisă decât cea a lui Roosevelt Cu toate acestea, refuzul lui Roosevelt de a privi lumea în termeni geopolitici era reversul aceluiaşi idealism care propulsase America în război şi o autorizase să apere cauza libertăţii Dacă Roosevelt ar fi urmat instrucţiunile lui Churchill, el ar fi îmbunătăţit poziţia de negociator a Americii, dar se poate să-i fi sacrificat acesteia capacitatea de a susţine confruntările Războiului rece, care îi stăteau înainte Faptul că Roosevelt a mers în război mai departe decât proverbiala milă în plus a fost condiţia preliminară pentru importantele iniţiative prin care America avea să restabilească echilibrul mondial deşi Statele Unite au negat tot timpul că asta era ceea ce făceau de fapt Concepţia lui Roosevelt despre lumea postbelică se poate să fi fost mult prea optimistă Dar în lumina istoriei Americii, această poziţie a reprezentat aproape sigur un stagiu necesar pe care America trebuia să-l traverseze dacă spera să învingă criza ce urma În cele din urmă, Roosevelt şi-a condus societatea prin două dintre cele mai înspăimântătoare crize ale istoriei Cu siguranţă că nu ar fi fost atât de plin de succes în aceste strădanii dacă ar fi fost mai pătruns de sentimentul relativităţii istoriei După cum era de aşteptat, războiul s-a terminat cu un vid geopolitic Echilibrul puterii fusese distrus, iar un tratat de pace cuprinzător a rămas imposibil de formulat Perioada postbelică avea să se transforme într-o luptă prelungită şi dureroasă pentru realizarea în fapt a reglementărilor care scăpaseră printre degete conducătorilor înainte ca războiul să ia sfârşit CAPITOLUL 17 Începutul Războiului rece  Asemenea lui Moise, Franklin Delano Roosevelt a văzut Ţara Făgăduinţei, dar nu i-a fost dat să pună piciorul în ea Când a murit el, armatele aliate pătrunseseră adânc pe teritoriul Germaniei, iar bătălia pentru Okinawa, preludiul plănuitei invazii aliate în principalele insule ale Japoniei, abia începuse Moartea lui Roosevelt, survenită la 12 aprilie 1945, nu a fost neaşteptată În ianuarie, medicul lui Roosevelt, alarmat de fluctuaţiile bruşte ale tensiunii pacientului său, ajunsese la concluzia că preşedintele avea să supravieţuiască numai dacă evita orice stare de încordare Date fiind presiunile funcţiei, această apreciere era echivalentă cu o condamnare la moarte Într-un moment de nebunie, Hitler şi Goebbels, care erau prinşi în Berlinul încercuit, s-au amăgit cu gândul că erau pe punctul să asiste la repetarea a ceea ce cărţile germane de istorie descriu drept miracolul Casei de Brandenburg când în timpul Războiului de 7 ani, în vreme ce armatele ruseşti se aflau la porţile Berlinului, Frédéric cel Mare a fost salvat de moartea subită a conducătorului rus şi de urcarea pe tron a unui ţar prieten Istoria, însă, nu s-a repetat în 1945 Crimele naziste sudaseră cel puţin un scop comun de nezdruncinat al aliaţilor: eliminarea dezastrului reprezentat de nazism Prăbuşirea Germaniei naziste şi nevoia de umplere a vidului de putere rezultat au condus la dezintegrarea parteneriatului din timpul războiului Obiectivele aliaţilor erau pur şi simplu divergente Churchill urmărea să prevină dominaţia Uniunii Sovietice asupra Europei Centrale Stalin voia să fie plătit în monedă teritorială pentru victoriile militare sovietice şi suferinţele eroice ale poporului rus Noul preşedinte, Harry S Truman, s-a străduit iniţial să continue moştenirea lăsată de Roosevelt, de a ţine alianţa unită Până la sfârşitul primului său mandat, însă, ultima rămăşiţă a înţelegerii existente pe durata războiului dispăruse Statele Unite şi Uniunea Sovietică, cei doi giganţi de la periferie, se aflau acum unul în faţa celuilalt în inima Europei Harry S Truman era cât se poate de diferit de marele său predecesor Roosevelt fusese membru al înaltei societăţi din cosmopolita zonă de civilizaţie din nord-estul american; Truman provenea din clasa mijlocie rurală a zonei central-vestice a Americii Roosevelt fusese educat în cele mai bune şcoli şi universităţi; Truman nu trecuse niciodată de ciclul şcolar secundar, deşi Dean Acheson zicea despre el cu afecţiune şi admiraţie că era un om de Yale în cel mai bun sens al cuvântului Viaţa lui Roosevelt fusese în întregime o pregătire pentru cea mai înaltă funcţie din stat; Truman era un produs al maşinii politice din Kansas City Numit vicepreşedinte numai după ce prima opţiune a lui Roosevelt, James Bymes, fusese respins prin vot de mişcarea laburistă, Harry Truman a dat puţine semne, în cariera sa politică anterioară, că avea să se dovedească un preşedinte extraordinar Fără o reală experienţă de politică externă şi primind ca înzestrare de la Roosevelt doar cea mai vagă hartă rutieră, Truman a moştenit sarcina de a conduce pe serpentinele războiului şi de a construi o nouă ordine internaţională chiar în timp ce proiectul stabilit la Teheran şi Yalta slăbea pe la încheieturi După cum s-a vădit, Truman a prezidat începutul Războiului rece şi dezvoltarea politicii de stăvilire care avea, în cele din urmă, să şi câştige acest război El a purtat Statele Unite în prima alianţă militară pe vreme de pace Sub călăuzirea sa, conceptul Celor Patru Poliţişti, al lui Roosevelt, a fost înlocuit cu un set de coaliţii fără precedent, care aveau să rămână în centrul politicii externe americane vreme de patruzeci de ani Sprijinind credinţa Americii în universalitatea valorilor sale, acest om simplu din zona central-vestică a încurajat duşmanii căzuţi la pământ să se alăture societăţii naţiunilor democratice A sprijinit Planul Marshall şi Programul Punctului Patru, prin care America aloca resurse şi tehnologie pentru refacerea şi dezvoltarea societăţilor aflate la mare depărtare L-am întâlnit pe Truman o singură dată, la începutul lui 1961, pe când eram tânăr profesor la Harvard Un angajament pentru ţinerea câtorva conferinţe mi-a oferit ocazia de a face o scurtă vizită ex-preşedintelui, la Biblioteca Prezidenţială Truman, din oraşul alăturat Independence, din Missouri Trecerea anilor nu diminuase vioiciunea fostului preşedinte După ce m-a purtat prin instituţie într-un scurt tur de orizont, Truman m-a invitat în biroul său, care era o replică a Biroului Oval de la Casa Albă, din vremea preşedinţiei sale Auzind că eram consultant cu jumătate de normă al administraţiei Kennedy, la Casa Albă, m-a întrebat ce învăţasem Făcând uz de înţelepciunea standard a cocktailurilor de la Washington, i-am răspuns că birocraţia mi se părea a funcţiona ca o a patra ramură a guvernării, restrângând serios libertatea de acţiune a preşedintelui Truman nu a găsit această remarcă nici amuzantă, nici instructivă Îngrijorat să nu cadă victimă a ceea ce el eticheta drept „discuţii profesorale”, a răspuns cu o înjurătură, apoi mi-a prezentat viziunea sa despre rolul preşedintelui: „Dacă preşedintele ştie ce vrea, niciun birocrat nu-l poate opri Un preşedinte trebuie să ştie când să nu mai asculte de sfaturi ” Retrăgându-mă rapid pe mai familiarul mie tărâm academic, l-am întrebat pe Truman pentru care decizie de politică externă ar vrea cel mai mult să fie amintit Nu a ezitat „Ne-am învins complet inamicii şi i-am făcut să se predea”, a remarcat el „După care, i-am ajutat să se refacă, să devină democraţi şi să se realăture comunităţii naţiunilor Numai America ar fi putut face asta ” Apoi, a mers cu mine pe străzi prin Independence şi m-a dus până la casa simplă în care locuia, să fac cunoştinţă cu soţia sa, Bess Relatez această scurtă conversaţie deoarece ea a surprins în întregime firea esenţial americană a lui Truman: sentimentul său pentru măreţia preşedinţiei şi a responsabilităţilor preşedintelui, mândria sa pentru forţa Americii şi, mai presus de orice, credinţa sa că, în esenţă, chemarea Americii era aceea de a servi drept rezervor de libertate şi progres pentru întreaga omenire Truman a venit la preşedinţie din adâncurile umbrei lui Roosevelt care, prin moarte, fusese înălţat la o statură aproape mitică Truman îl admirase sincer pe Roosevelt dar, în cele din urmă aşa cum trebuie să facă orice nou preşedinte, a modelat funcţia pe care o moştenise potrivit perspectivei propriilor sale experienţe şi valori Devenind preşedinte, Truman a avut un devotament mult mai puţin emoţional faţă de unitatea aliaţilor decât avusese Roosevelt; pentru fiul izolaţionistei zone central-vestice, unitatea aliaţilor reprezenta mai mult o preferinţă practică decât o necesitate emoţională sau morală Şi Truman nici nu trăise exaltarea parteneriatului din vremea războiului, cu sovieticii, pe care, oricum, îi privise întotdeauna cu circumspecţie Când Hitler a atacat Uniunea Sovietică, senatorul, pe atunci, Truman a apreciat cele două dictaturi ca fiind echivalente sub aspect moral şi a recomandat ca America să le încurajeze să se lupte pe viaţă şi pe moarte: „Dacă vedem că învinge Germania, noi trebuie să ajutăm Rusia, iar dacă Rusia este cea care câştigă, trebuie să ajutăm Germania, ca în felul acesta să le lăsăm să omoare cât mai mulţi, deşi nu vreau să-l văd pe Hitler victorios în niciun caz Nici unuia dintre ei nu-i pasă de cuvântul dat ” În ciuda deteriorării sănătăţii lui Roosevelt, Truman nu a fost invitat să participe la niciuna dintre deciziile-cheie de politică externă luate pe durata celor trei luni ale funcţionării sale ca vicepreşedinte Şi nici nu fusese pus la curent cu proiectul construirii bombei atomice Truman a moştenit un context internaţional în care liniile de demarcaţie erau incipient bazate pe poziţiile armatelor avansând dinspre est şi dinspre vest Soarta politică a ţărilor eliberate de armatele aliate încă nu fusese rezolvată Cele mai multe dintre Marile Puteri tradiţionale încă mai aveau nevoie să se adapteze rolurilor lor schimbate Franţa era apatică; Marea Britanie, deşi victorioasă, era sleită; Germania era împărţită în patru zone de ocupaţie după ce obsedase Europa cu tăria ei, începând cu 1871, neputinţa de acum o ameninţa cu haosul Stalin împinsese frontierele sovietice cu 1200 de kilometri spre Elba, iar înaintea armatelor sale se deschidea un vid, datorită slăbiciunii Europei Occidentale şi plănuitei retrageri a forţelor americane Primul gând al lui Truman a fost să cadă la o înţelegere cu Stalin, mai ales deoarece şefii de stat major erau îngrijoraţi în legătură cu participarea sovietică la războiul împotriva Japoniei Deşi fusese îndepărtat de comportarea dură al lui Molotov din timpul primei sale întâlniri cu ministrul de externe sovietic, din aprilie 1945, el a atribuit dificultăţile unei diferenţe de experienţă istorică „Trebuie să fim duri cu ruşii”, zicea Truman „Nu ştiu să se poarte Sunt ca nişte tauri într-un magazin de porţelanuri Au numai douăzeci şi cinci de ani vechime Noi avem peste o sută, iar englezii sunt mai bătrâni cu secole Trebuie să-i învăţăm cum să se poarte ” Era o declaraţie specific americană Pornind de la presupunerea unei armonii inerente, Truman atribuia neînţelegerile cu sovieticii nu intereselor geopolitice conflictuale, ci „proastei creşteri” şi „imaturităţii politice” Cu alte cuvinte, el credea în posibilitatea de a-l aduce pe Stalin la un comportament „normal” Confruntarea cu realitatea, anume că tensiunile dintre Uniunea Sovietică şi Statele Unite nu erau provocate de anumite neînţelegeri, ci ţineau, de fapt, de diferenţe de principii, a fost povestea începutului Războiului rece Truman a moştenit consilierii de vârf ai lui Roosevelt şi şi-a început mandatul cu intenţia de a urma concepţiile predecesorului său cu privire la Cei Patru Poliţişti Într-un discurs ţinut în 16 aprilie 1945, la patru zile după preluarea funcţiei, Truman a schiţat o comparaţie sumbră între comunitatea mondială şi haos şi nu a văzut nicio alternativă la securitatea colectivă, decât anarhia El s-a rededicat credinţei lui Roosevelt în obligaţia specială a aliaţilor de război de a-şi menţine unitatea pentru a institui şi a păstra o nouă ordine mondială paşnică şi, mai presus de orice, de a apăra principiul ca disputele internaţionale să nu fie reglementate prin forţă: Nimic nu este mai important pentru viitoarea pace mondială decât cooperarea continuă a naţiunilor care au trebuit să adune forţa necesară pentru înfrângerea conspiraţiei puterilor Axei, ce urmărea dominarea lumii Dacă aceste mari state au responsabilitatea specială de a impune pacea, responsabilitatea lor este bazată pe obligaţia ce revine tuturor statelor, mari sau mici, de a nu folosi forţa în relaţiile internaţionale decât pentru a apăra legea  Aparent, cei care-i scriau lui Truman discursurile nu aveau sentimentul că îi datorau prea multă varietate, sau poate că îşi considerau textul standard incapabil de îmbunătăţire, deoarece au repetat exact acelaşi text în 25 aprilie, în discursul lui Truman la conferinţa de constituire a Naţiunilor Unite, din San Francisco În ciuda retoricii plutind în zone rarefiate, faptele geopolitice dense erau cele care modelau condiţiile la nivelul solului Stalin, revenit la vechile lui căi de promovare a politicii externe, cerea plată pentru victoriile sale în unica monedă pe care o lua în serios controlul teritorial El se pricepea la negocieri şi ar fi fost dispus la unele discuţii, dar numai atâta vreme cât ele implicau quid pro quo-uri precise precum sfere de interes sau limite negociabile ale influenţei comuniste în Europa de Est, contra unor beneficii specifice precum asistenţă economică masivă Ceea ce nu putea pricepe unul dintre cei mai lipsiţi de scrupule conducători care se aflaseră vreodată în fruntea unei ţări importante era ideea de a pune politica externă pe baza bunăvoinţei colective sau a legii internaţionale În viziunea lui Stalin, întâlnirile faţă-în-faţă între conducătorii lumii puteau să înregistreze o corelaţie de forţe sau o calculare a interesului naţional, dar nu le puteau modifica De aceea, el nu a răspuns niciodată vreunui apel din partea lui Roosevelt sau a lui Churchill de a reveni la camaraderia din timpul războiului Este posibil ca enormul prestigiu pe care îl dobândise Roosevelt să-l fi făcut pe Stalin să-şi mai modereze pentru puţin timp felul de a aborda lucrurile În cele din urmă, Stalin avea să facă concesii numai „realităţii obiective”; pentru el, diplomaţia nu era decât un aspect al unei lupte mai ample şi inevitabile de definire a relaţiilor dintre forţe Problema lui Stalin în relaţiile cu conducătorii americani era aceea că el avea mari dificultăţi în înţelegerea importanţei moralităţii şi a legalităţii pentru gândirea acestora din urmă asupra politicii externe Stalin nu înţelegea în mod sincer de ce făceau conducătorii americani atâta caz de structurile interne ale statelor est-europene, unde nu aveau niciun interes strategic evident Menţinerea americanilor pe nişte principii fără legătură cu vreun interes concret, aşa cum erau acestea înţelese în mod convenţional, îl făcea pe Stalin să caute motive ascunse „Mă tem”, raporta Averell Harriman în perioada când a fost ambasador la Moscova, că …Stalin nu a înţeles şi nu va înţelege niciodată pe deplin interesul nostru pentru o Polonie liberă ca chestiune de principiu El este un realist… şi-i vine greu să aprecieze credinţa noastră în principii abstracte Este dificil pentru el să priceapă de ce am vrea noi să intervenim în politica sovietică referitoare la o ţară precum Polonia, pe care el o consideră foarte importantă pentru securitatea Rusiei, dacă nu am avea nişte motive ascunse… Stalin, un maestru practician în Realpolitik, trebuie să se fi aşteptat ca America să se opună noului echilibru geopolitic stabilit de prezenţa Armatei Roşii în centrul continentului european Om cu nervi de oţel, el nu era predispus la a face concesii preemtive; trebuie să se fi gândit că era mult mai bine să-şi consolideze moneda de schimb pe care deja o deţinea, păzindu-şi cu grijă prada de război şi lăsându-i pe aliaţi să facă mişcarea următoare Şi singurele mişcări pe care Stalin avea să le ia în serios erau cele având consecinţe posibil de analizat în cadrul relaţiei risc-recompensă Când aliaţii nu au mai exercitat nicio presiune, el pur şi simplu a rămas pe loc Stalin a afişat faţă de Statele Unite aceeaşi atitudine zeflemistă pe care o adoptase faţă de Hitler în 1940 În 1945, Uniunea Sovietică, slăbită de pierderi umane de zeci de milioane de oameni şi de devastarea unei treimi a teritoriului său, înfrunta o Americă neatinsă, aflată în posesia unui monopol atomic; în 1940, ea se confruntase cu o Germanie care controla restul continentului De fiecare dată, în loc să ofere concesii, Stalin a consolidat poziţia sovietică şi a încercat să-şi păcălească adversarii potenţiali făcându-i să creadă că era mai probabil ca el să mărşăluiască spre vest, decât să se retragă Şi de fiecare dată a calculat greşit reacţia oponenţilor săi În 1940, vizita lui Molotov la Berlin întărise hotărârea lui Hitler de a declanşa invazia; în 1945, acelaşi ministru de externe a reuşit să transforme bunăvoinţa americană în confruntarea pe care a reprezentat-o Războiul rece Churchill a înţeles calculele diplomatice ale lui Stalin şi a căutat să le contracareze făcând de unul singur două mişcări A urgentat o întâlnire la nivel înalt între cei trei aliaţi de război, pentru a aduce lucrurile la o rezolvare înainte ca sfera sovietică să fie consolidată În acelaşi timp, el a vrut ca aliaţii să pună mâna pe cât mai multe posibil elemente de schimb pentru o negociere A văzut ocazia pentru aceasta în faptul că armatele aliate şi sovietice se întâlniseră mai spre est decât fusese prevăzut şi că, drept rezultat, forţele aliate aveau sub control aproape o treime din zona de ocupaţie atribuită sovieticilor în Germania, inclusiv cea mai mare parte a zonei industrializate Churchill a propus folosirea acestui teritoriu ca pârghie în cursul apropiatelor negocieri La 4 mai 1945, el i-a telegrafiat instrucţiuni ministrului de externe Eden, care urma să se întâlnească în Washington cu Truman: …aliaţii ar trebui să nu se retragă de pe poziţiile lor actuale din lungul liniei de ocupaţie până când nu suntem satisfăcuţi în privinţa Poloniei, precum şi în privinţa caracterului temporar al ocupaţiei ruseşti a Germaniei şi a condiţiilor de stabilit în ţările rusificate sau controlate de ruşi în valea Dunării, în special Austria şi Cehoslovacia şi Balcanii  Noua administraţie americană, însă, nu era mai încântată decât fusese Roosevelt faţă de Realpolitik de formulă britanică Şabloanele diplomaţiei de vreme de război au fost, prin urmare, repetate Conducătorii americani au fost destul de fericiţi să accepte o întâlnire la nivel înalt programată la Potsdam, lângă Berlin, pentru a doua jumătate a lui iulie Însă Truman încă nu era dispus să accepte sugestiile lui Churchill ca modalitatea de negociere cu Stalin să îmbine recompensele cu penalizările în vederea obţinerii rezultatului dorit Într-adevăr, administraţia Truman s-a dovedit la fel de nerăbdătoare ca şi cea a predecesorului său să-l înveţe pe Churchill că zilele diplomaţiei bazate pe echilibrul puterii trecuseră pentru totdeauna La sfârşitul lui iunie, cu mai puţin de o lună înaintea întâlnirii plănuite, forţele americane s-au retras pe linia de demarcaţie convenită, nelăsându-i Marii Britanii altceva de făcut decât să le urmeze exemplul Mai mult, exact după cum Roosevelt supraestimase imens capacitatea britanică, administraţia Truman a luat în considerare autoasumarea rolului de mediator între Marea Britanie şi Uniunea Sovietică Hotărât să evite de a-i crea lui Stalin impresia vreunei ralieri împotriva sa, Truman, spre nemulţumirea lui Churchill, a respins invitaţia pe care i-o făcuse primul-ministru, ca în drum spre Potsdam să se oprească în Marea Britanie pentru a sărbători victoria anglo-americană Truman, totuşi, nu a avut nicio reţinere să se întâlnească cu Stalin fără Churchill Folosindu-se de acelaşi pretext pe care-l invocase şi Roosevelt când încercase să aranjeze întâlnirea din Strâmtoarea Bering că, spre deosebire de Churchill, el nu-l întâlnise niciodată pe Stalin Truman a propus o întâlnire separată cu conducătorul sovietic Însă Churchill s-a dovedit a fi la fel de sensibil în legătură cu excluderea sa de la un dialog sovieto-american precum fuseseră şi consilierii lui Truman încercând să dea impresia că Washingtonul şi Londra acţionau în tandem Potrivit memoriilor lui Truman, Churchill a notificat cu iritare Washingtonul că el nu va participa la nicio întâlnire la nivel înalt care să fie continuarea unei conferinţe între Truman şi Stalin  Pentru a-şi îndeplini rolul autoasumat de mediator şi pentru a stabili contactul direct cu conducătorii aliaţilor, Truman a decis să trimită emisari la Londra şi la Moscova Harry Hopkins, vechiul confident al lui Roosevelt, a fost trimis la Moscova; cel trimis să-l întâlnească pe Churchill a fost ales, destul de curios, ţinându-se cont mai degrabă de capacitatea sa de a-l linişti pe Stalin decât de posibilităţile sale demonstrate de a explora ce se afla în mintea prim-ministrului britanic Acesta a fost Joseph E Davies, ambasadorul de dinainte de război la Moscova, cel care scrisese best-seller-ul Mission to Moscow [Misiune la Moscova n t ] Deşi Davies era bancher în domeniul investiţiilor, prin urmare un simbol al capitalismului în ochii comuniştilor, el îşi dezvoltase înclinaţia multor trimişi americani în special a diplomaţilor care nu erau de carieră de a se transforma în purtători de cuvânt autoasumaţi ai ţărilor în care erau acreditaţi Cartea lui Davies despre aventurile sale ambasadoriale repetase papagaliceşte propaganda sovietică pe marginea oricărui subiect imaginabil, inclusiv pe tema vinovăţiei victimelor proceselor de epurare Trimis de Roosevelt în misiune pe vreme de război la Moscova, Davies, teribil de nepotrivit pentru un asemenea rol, avusese extraordinara lipsă de tact de a prezenta unui grup de înalţi lideri sovietici, la ambasada americană, un film bazat pe best-seller-ul său Raportul oficial nota sec faptul că oaspeţii sovietici au privit cu o „curiozitate încruntată” cum era declarată pe ecran vinovăţia foştilor lor colegi  (Şi se prea poate Nu numai că ei ştiau mai bine, dar nu puteau elimina posibilitatea ca filmul să le descrie de fapt propriul viitor ) Prin urmare, Truman cu greu ar fi putut trimite în Downing Street pe cineva mai puţin în stare, după toate aparenţele, să aprecieze viziunea lui Churchill asupra lumii postbelice Vizita lui Davies la Londra spre sfârşitul lui mai 1945 s-a vădit a fi la fel de suprarealistă ca şi misiunea sa din vreme de război la Moscova Davies era mult mai interesat de continuarea parteneriatului Americii cu Uniunea Sovietică decât de întărirea relaţiilor anglo-americane Churchill a expus emisarului american temerile sale că Stalin intenţiona să înghită Europa Centrală şi a insistat asupra necesităţii existenţei unui front unit anglo-american, pentru a i se opune Davies a reacţionat la analiza făcută de Churchill provocării sovietice întrebându-l în batjocură pe Bătrânul Leu dacă nu cumva „el şi Marea Britanie nu făcuseră o greşeală neajutându-l pe Hitler, deoarece, după câte am înţeles eu, el exprima acum doctrina pe care Hitler şi Goebbels o proclamaseră şi o reiteraseră pe parcursul ultimilor patru ani străduindu-se să sfărâme unitatea aliaţilor pentru a «dezbina şi a stăpâni»” În ceea ce-l privea pe Davies, diplomaţia est-vest nu avea să ducă nicăieri câtă vreme nu era bazată pe premisa bunei credinţe a lui Stalin Davies i-a raportat lui Truman în acelaşi spirit Oricât de mare ar fi fost Churchill, pentru Davies el era „în primul, în ultimul şi în oricare alt rând” un mare englez, mai interesat să protejeze poziţia Angliei în Europa decât să protejeze pacea  Amiralul Leahy, iniţial şeful statului major al lui Roosevelt, acum al lui Truman, a confirmat faptul că vederile lui Davies au fost larg susţinute prin aprobarea raportului acestuia: „Ceea ce a fost în consens cu aprecierea făcută de personalul nostru atitudinii lui Churchill pe parcursul războiului ” Nimic nu ilustrează mai bine reacţia reflexă a Americii la stimularea prin Realpolitik Davies şi Leahy au fost evident impresionaţi neplăcut de faptul că primul-ministru britanic putea fi preocupat mai întâi de interesul naţional britanic – ceva ce oamenii de stat ai oricărei alte ţări ar fi găsit că este cel mai normal lucru din lume Cu toate că urmărirea de către Churchill a echilibrului puterii pe continent întrupa trei secole de istorie britanică, americanii vedeau faptul ca fiind oarecum aberant şi contrapuneau lupta pentru pace efortului menţinerii unui asemenea echilibru – ca şi cum mijloacele şi scopurile ar fi fost mai degrabă incompatibile decât complementare Hopkins, care vizitase Moscova de mai multe ori ca emisar pe timp de război, a găsit atmosfera misiunii sale paralele extrem de plăcută Chiar şi aşa, este posibil ca întâlnirile sale cu Stalin să fi adâncit neintenţionat impasul cu privire la Europa de Est şi să fi grăbit instalarea Războiului rece, deoarece Hopkins a adoptat atitudinea avută în vreme de război, de a pune accent pe armonie, nu pe confruntare El nu a reuşit să-l facă pe Stalin conştient de măsura în care poziţia acestuia risca să-şi atragă necazuri serioase din partea unui public american stârnit Pe parcursul carierei sale diplomatice, Hopkins a acţionat pornind de la premisa că toate dezacordurile aveau să se rezolve printr-o atmosferă de înţelegere şi bunăvoinţă – categorii faţă de care Stalin avea prea puţină înţelegere pentru a le situa la baza vreunui demers Stalin a avut şase întâlniri diferite cu Hopkins, la sfârşitul lui mai şi începutul lui iunie Aplicându-şi tactica uzuală, de a-şi plasa interlocutorul în defensivă, Stalin s-a plâns de terminarea Acordului de „împrumut-închiriere” şi de răcirea generală a relaţiilor sovieto-americane El a avertizat că Uniunea Sovietică nu va ceda niciodată la presiuni – o procedură diplomatică standard folosită atunci când negociatorul caută o modalitate onorabilă de a-şi da seama ce concesii sunt necesare, fără a sugera că le va accepta Stalin s-a prefăcut că nu înţelege preocuparea Americii în legătură cu desfăşurarea de alegeri libere în Polonia În fond, Uniunea Sovietică nu ridicase o problemă similară cu privire la Italia şi Belgia, unde, de asemenea, nu se ţinuseră încă alegeri De ce s-ar preocupa puterile occidentale de Polonia şi de ţările din bazinul Dunării, care erau plasate atât de aproape de frontierele sovietice? Hopkins şi Stalin s-au duelat fără să finalizeze şi fără ca Hopkins să reuşească vreodată să-i transmită lui Stalin că americanii priveau extrem de serios chestiunea autodeterminării Europei de Est Într-adevăr, Hopkins a vădit înclinaţia celor mai mulţi negociatori americani de a-şi prezenta chiar şi cele mai puternic susţinute poziţii într-o manieră ce elimină orice impresie de intransigenţă Urmărind compromisul, ei caută căi de a oferi interlocutorilor o ieşire binevoitoare Reversul acestei atitudini este că, odată ce negociatorii americani îşi pierd încrederea în buna credinţă a celeilalte părţi, ei tind să devină refractari şi uneori excesiv de rigizi Slăbiciunea stilului de negociere al lui Hopkins a fost amplificată de extraordinarele resurse de bunăvoinţă faţă de Stalin şi de Uniunea Sovietică rămase din vremea alianţei de război Până în iunie 1945, Stalin fixase deja unilateral frontiera dinspre est, ca şi pe cea dinspre vest, a Poloniei, promovase cu brutalitate marionetele sovietice în guvern şi-şi încălcase flagrant angajamentul luat la Yalta, de a organiza alegeri libere Chiar şi în aceste condiţii, Harry Hopkins a găsit că era posibil să-i descrie lui Stalin dezacordurile sovieto-americane drept „o succesiune de evenimente, fiecare neimportant în sine [, care] se adunaseră în jurul chestiunii poloneze ” Bizuindu-se pe tactica lui Roosevelt din perioada Teheranului şi a Yaltei, el i-a cerut lui Stalin să-şi modifice pretenţiile privitoare la estul Europei, pentru a uşura presiunile interne asupra administraţiei Truman Stalin a declarat că este deschis la sugestii în legătură cu modalitatea de a face guvernul polonez compatibil cu principiile americane El l-a invitat pe Hopkins să recomande patru sau cinci persoane din tabăra democratică în vederea posibilei lor alăturări la guvernul care, pretindea el, fusese creat de Uniunea Sovietică datorită „constrângerii” exercitate de necesităţi militare  Desigur, nu participarea simbolică într-un guvern comunist era adevărata problemă ci alegerile libere Iar comuniştii demonstraseră deja o dibăcie remarcabilă în distrugerea guvernelor de coaliţie În orice caz, este foarte posibil ca Hopkins să nu-l fi impresionat pe Stalin cu cunoaşterea de către americani a situaţiei poloneze când a recunoscut că nu avea niciun nume pe care să-l sugereze pentru noul guvern Insistând să obţină mână liberă vizavi de vecinii săi, Stalin urma practica rusească tradiţională Din momentul în care, cu două secole în urmă, Rusia apăruse pe scena internaţională, conducătorii săi încercaseră să reglementeze disputele cu vecinii mai ales bilateral decât în cadrul conferinţelor internaţionale Nici Alexandru I în anii 1820, nici Nicolae I cu treizeci de ani mai târziu şi nici Alexandru al II-lea în 1878 nu au înţeles de ce insista Marea Britanie să se interpună între Rusia şi Turcia În aceste situaţii şi în altele, care au urmat, conducătorii ruşi au adoptat poziţia potrivit căreia erau îndreptăţiţi să aibă mână liberă de a trata cu vecinii Împiedicaţi să o facă, au înclinat să facă apel la forţă Şi odată folosită forţa, nu s-au mai retras niciodată decât ameninţaţi cu războiul Vizitele emisarilor lui Truman la Londra şi Moscova au dovedit, mai presus de orice, că el tot mai încerca să găsească o cale de mijloc între vederile lui Roosevelt cu privire la modalităţile de menţinere a păcii, în care America nu avea niciun partener, şi resentimentul său crescând faţă de comportamentul sovietic în Europa de Est, pentru care el încă nu avea nicio politică Truman nu era gata să facă faţă realităţilor geopolitice pe care le adusese victoria, ori să se debaraseze de viziunea lui Roosevelt despre o ordine mondială controlată de Cei Patru Poliţişti Şi nici America nu accepta încă faptul că echilibrul puterii era o necesitate a ordinii mondiale şi nu o aberaţie a diplomaţiei europene Visul lui Roosevelt despre Cei Patru Poliţişti a luat sfârşit la Conferinţa de la Potsdam, care a durat din 17 iulie până în 2 august 1945 Cei trei conducători s-au întâlnit la Cecilienhof, o casă de ţară ca o hrubă, în stil englezesc, aşezată într-un parc mare, care folosise drept rezidenţă ultimului prinţ al coroanei german Potsdam fusese ales ca loc al conferinţei deoarece se afla în zona de ocupaţie sovietică, era accesibilă pe calea ferată (Stalin ura zborul cu avionul) şi putea fi protejată de forţele de securitate sovietice Când a sosit delegaţia americană, ea era încă devotată vederilor din timpul războiului în privinţa noii ordini mondiale Documentul de punere în temă a Departamentului de Stat, care a servit drept îndreptar delegaţiei americane, aprecia că stabilirea sferelor de interes ar fi cea mai mare ameninţare la adresa păcii mondiale Invocând preceptele wilsoniene, documentul argumenta că sferele de interes ar „reprezenta politica de forţă însăşi, cu toate dezavantajele concomitente… Obiectivul nostru principal trebuie să fie mai degrabă înlăturarea cauzelor care fac naţiunile să simtă că asemenea sfere sunt necesare pentru a-şi construi securitatea, decât ajutarea unei ţări să-şi consolideze forţele împotriva alteia ” Departamentul de Stat nu a explicat ce anume, în absenţa politicii de forţă, l-ar putea încuraja pe Stalin să facă compromisuri sau care ar putea fi cauza conflictelor dacă nu ciocnirea intereselor Totuşi, omniprezentul Joseph Davies, care s-a deplasat în calitate de consilier al preşedintelui pentru conducătorii sovietici, a părut destul de mulţumit de propria-i recomandare care echivala cu a-i face lui Stalin pe plac La un moment dat, după un schimb dur de replici, Davies i-a strecurat lui Truman un bileţel: „Cred că Stalin a fost lezat în sentimente, vă rog să fiţi drăguţ cu el ” Truman nu agrea persoanele care se lamentează, cu atât mai puţin pe comunişti Totuşi, el a făcut o încercare eroică Iniţial, el apreciase stilul sec al lui Stalin mai mult decât elocinţa lui Churchill Cum îi scria mamei sale: „Churchill vorbeşte întruna, în vreme ce Stalin doar mârâie, dar ştii ce vrea să spună ” în timpul unei cine private, din 21 iulie, Truman şi-a dat la o parte toate reţinerile, confesându-se ulterior lui Davies: „…am vrut să-l conving că suntem «la nivel» şi interesaţi de pace şi de o lume decentă şi că nu am avut niciun scop ostil lor; că nu voiam nimic pentru noi înşine, în afară de securitate pentru ţara noastră şi pace cu prietenie şi bună vecinătate şi că era treaba noastră comună să facem asta Am fost foarte convingător şi cred că m-a crezut Am vorbit cât se poate de serios ” Din nefericire, Stalin nu avea niciun sistem de referinţă pentru interlocutorii care-şi proclamau dezinteresul faţă de chestiunile ce le stăteau lor înainte Conducătorii prezenţi la Conferinţa de la Potsdam au căutat să evite problemele de organizare care fuseseră o pacoste pentru Conferinţa de la Versailles În loc să se împotmolească în detalii şi să lucreze sub presiunea timpului, Truman, Churchill şi Stalin aveau să se limiteze la principiile generale Miniştrii lor de externe aveau să elaboreze apoi detaliile acordurilor de pace cu puterile învinse ale Axei şi cu aliaţii lor Chiar şi cu aceste restricţii, conferinţa avea o ordine de zi imensă, care includea reparaţiile, viitorul Germaniei şi statutul aliaţilor germani, precum Italia, Ungaria şi România, sau al asociaţilor, precum Finlanda Stalin a extins această listă prezentând catalogul cererilor pe care Molotov i le înaintase lui Hitler în 1940 şi le reiterase înaintea lui Eden un an mai târziu Aceste cereri includeau condiţii de tranzit îmbunătăţite prin strâmtori, o bază militară sovietică în Bosfor şi o parte a coloniilor Italiei O agendă cu o asemenea întindere nu ar fi putut fi îndeplinită de şefii de guverne hărţuiţi de multitudinea grijilor, într-o perioadă de două săptămâni Conferinţa de la Potsdam s-a transformat rapid într-un dialog al surzilor Stalin insista pentru a-şi consolida sfera Truman şi, mai puţin, Churchill cereau recunoaşterea principiilor lor Stalin a încercat să negocieze recunoaşterea de către Occident a guvernelor impuse de sovietici în Bulgaria şi România contra recunoaşterii de către Uniunea Sovietică a Italiei În acelaşi timp, Stalin rămânea surd ca un perete la cererile democraţiilor pentru organizarea de alegeri libere în Europa de Est În cele din urmă fiecare dintre părţi pronunţa veto de ori de câte ori avea puterea să o facă Statele Unite şi Marea Britanie au refuzat să fie de acord cu cererea lui Stalin, de a se cere Germaniei 20 de miliarde de dolari ca reparaţii (din care jumătate să se îndrepte spre Uniunea Sovietică), sau ca în acest scop să fie disponibilizate bunurile existente în zonele de ocupaţie Pe de altă parte, Stalin continua să întărească poziţia partidelor comuniste din întreaga Europă de Est Stalin a folosit şi ambiguitatea acordului de la Yalta cu privire la râurile Oder şi Neisse, pentru extinderea graniţelor vestice ale Poloniei spre vest La Yalta se hotărâse ca râurile să servească drept linie de demarcaţie între Germania şi Polonia, deşi, după cum s-a spus deja, se pare că nimeni nu remarcase că existau de fapt două râuri cu numele de Neisse Churchill înţelesese ca graniţa să fie pe cel dinspre est Dar, la Potsdam, Stalin a dezvăluit că el atribuise Poloniei zona dintre cele două Neisse, de est şi de vest Stalin îşi făcuse clar socoteala că duşmănia dintre Polonia şi Germania avea să devină de necontrolat dacă Polonia obţinea teritorii istorice germane, inclusiv vechiul oraş german Breslau şi izgonea de pe teritoriul lor peste 5 milioane de germani Conducătorii americani şi britanici au luat act de le fait accompli al lui Stalin cu condiţia lipsită de orice sens ca ei să-şi rezerve poziţia finală în chestiunea frontierelor pentru conferinţa de pace Această rezervă, oricum, nu a făcut decât să amplifice dependenţa Poloniei faţă de Uniunea Sovietică şi a reprezentat puţin mai mult decât o atitudine fără acoperire, de vreme ce privea teritorii germane din care populaţia germană era în curs de evacuare Churchill venise la Potsdam de pe o poziţie nu din cale afară de puternică pe plan intern Într-adevăr, ritmul conferinţei, aşa cum era, a fost întrerupt în mod fatal în 25 iulie 1945, când delegaţia britanică a fost nevoită să ceară o pauză, pentru a se întoarce acasă să aştepte rezultatele primelor alegeri generale de după 1935 Suferind o înfrângere zdrobitoare, Churchill nu s-a mai întors la Potsdam Clement Attlee i-a luat locul ca nou prim-ministru, iar Ernest Bevin a ajuns ministru de externe Potsdam-ul a rezolvat puţine Multe dintre cererile lui Stalin au fost respinse: baza din Bosfor, apelul său ca sovieticii să devină administratori ai unora dintre teritoriile africane ale Italiei, precum şi dorinţa sa de instituire a unui control exercitat de patru puteri asupra zonei Ruhrului şi recunoaşterea de către Occident a guvernelor instalate de Moscova în România şi Bulgaria Truman a fost şi el contracarat în unele dintre propunerile făcute cele mai importante cu privire la internaţionalizarea Dunării Cei trei şefi de stat au reuşit totuşi să elaboreze unele acorduri A fost pus la punct un mecanism format din patru puteri pentru a rezolva problemele Germaniei Truman a reuşit să-l facă pe Stalin să-i accepte punctul de vedere relativ la reparaţii: ca fiecare putere să-şi ia reparaţii din zona sa de ocupaţie din Germania Chestiunea crucială a frontierei vestice a Poloniei a fost pasată Statele Unite şi Marea Britanie au luat cunoştinţă de linia de demarcare Oder-Neisse a lui Stalin, dar şi-au rezervat dreptul de a lua în discuţie o revizuire ulterioară În cele din urmă, Stalin a promis să dea ajutor în efortul de război împotriva Japoniei Au rămas multe lucruri ambigue şi nefăcute, aşa cum se întâmplă adeseori când şefii de state nu pot cădea la înţelegere, iar chestiunile oarecum clare au fost trecute în seama miniştrilor de externe, pentru discuţii ulterioare Probabil că cel mai semnificativ incident petrecut la Potsdam a fost cu privire la o chestiune ce nu s-a aflat pe agenda de lucru oficială La un moment dat, Truman l-a luat pe Stalin deoparte pentru a-l informa despre existenţa bombei atomice Stalin, desigur, ştia deja de ea de la spionii săi sovietici; de fapt el aflase despre ea cu mult înaintea lui Truman Suferind de paranoia, fără îndoială că el a considerat înştiinţarea lui Truman drept o încercare transparentă de intimidare S-a prefăcut a fi neinteresat de noua tehnologie şi că o desconsideră nearătând vreo curiozitate deosebită „Premierul rus”, a scris Truman în memoriile sale, „nu a arătat vreun interes deosebit Tot ce a spus a fost că era bucuros să audă de asta şi că spera ca noi să facem «uz cu folos de ea împotriva japonezilor» ” Aceasta avea să rămână tactica sovieticilor în privinţa armelor nucleare până când aveau să şi le dezvolte şi ei pe ale lor După aceea, Churchill avea să spună că, dacă ar fi fost reales, el ar fi împins lucrurile până la capăt la Potsdam şi ar fi încercat să forţeze stabilirea unor reglementări  Nu a specificat niciodată la ce anume se gândea Fapt este că Stalin ar fi putut fi determinat să accepte stabilirea unor reglementări, fie şi numai prin constrângeri extreme şi chiar dacă numai în ultimul moment Într-adevăr, năzuinţa lui Churchill de a se ajunge la o soluţie cuprinzătoare a definit dilema americană: niciun om de stat american nu era pregătit să emită genul de ameninţare sau de presiune pe care îl avea în vedere Churchill şi pe care l-ar fi cerut psihologia lui Stalin Conducătorii americani nu erau încă îndeajuns de conştienţi de faptul că Stalin cu cât i se dădea mai mult timp pentru a crea state cu partid unic în Europa de Est, avea să devină tot mai dificil de a-l determina să-şi schimbe cursul La sfârşitul războiului, publicul american era obosit de război şi de confruntare şi voia mai presus de orice să-i aducă acasă pe băieţi Nu era pregătit să ameninţe cu continuarea confruntărilor şi încă şi mai puţin cu un război nuclear pentru pluralism politic în Europa de Est sau pentru frontierele acesteia Unanimitatea în privinţa opunerii la continuarea înaintării comuniste era la fel de clară ca şi unanimitatea în privinţa neasumării vreunui risc militar Iar confruntarea cu Stalin n-ar fi fost o petrecere de domnişoare Până unde anume era pregătit Stalin să-şi împingă diplomaţia mi s-a lămurit într-o conversaţie cu Andrei Gromîko, după ce acesta şi-a părăsit funcţia, în 1989 L-am întrebat de ce riscase Uniunea Sovietică blocada Berlinului la un timp atât de scurt după un război devastator şi împotriva monopolului nuclear al Americii Mult mai blând ca pensionar, Gromâko mi-a replicat că mai mulţi consilieri îşi exprimaseră aceeaşi îngrijorare faţă de Stalin, care o înlăturase pe baza a trei propoziţii: prima, Statele Unite, spusese el, nu ar folosi niciodată arma nucleară asupra Berlinului; a doua, dacă Statele Unite ar încerca să forţeze un convoi spre Berlin pe autobahn, Armata Roşie avea să se opună; în fine, dacă Statele Unite ar părea că sunt gata să atace pe întreg frontul, Stalin îşi rezerva numai sieşi decizia finală Acesta era punctul în care probabil că ar fi acceptat reglementările Rezultatul practic de la Potsdam a fost începutul procesului care a împărţit Europa în două sfere de influenţă, exact scenariul pe care conducătorii din vremea războiului ai Americii fuseseră cel mai hotărâţi să-l evite Deloc surprinzător, întâlnirea miniştrilor de externe nu a fost cu nimic mai productivă decât fusese întâlnirea şefilor lor Dispunând de mai puţină autoritate, ei au avut totodată şi mai puţină flexibilitate Supravieţuirea politică şi fizică deopotrivă a lui Molotov depindea de cea mai rigidă aderenţă la instrucţiunile pe care le primise de la Stalin Prima întâlnire a miniştrilor de externe a avut loc la Londra, în septembrie şi la începutul lui octombrie 1945 Scopul ei a fost elaborarea tratatelor de pace pentru Finlanda, Ungaria, România şi Bulgaria, care luptaseră toate de partea Germaniei Poziţiile americane şi sovietice nu se schimbaseră după Potsdam Secretarul de stat James Bymes a cerut alegeri libere; Molotov nici nu a auzit Bymes sperase ca demonstrarea în Japonia a puterii înspăimântătoare a bombei atomice să fi întărit poziţia de negociere americană În loc de asta, Molotov s-a comportat mai sfidător şi mai zgomotos ca oricând Până la sfârşitul conferinţei, era clar că bomba atomică nu-i făcuse pe sovietici mai cooperanţi cel puţin nu în absenţa unei diplomaţii mai ameninţătoare Bymes i-a spus predecesorului său, Edward R Stettinius: …eram confruntaţi cu o Rusie nouă, total diferită de Rusia cu care am avut a face cu un an în urmă Câtă vreme au avut nevoie de noi în război şi le-am dat provizii am avut o relaţie satisfăcătoare, dar acum, când războiul era terminat, adoptau o atitudine şi o poziţie politică agresive cu privire la chestiunile politice teritoriale de nejustificat  Visul celor Patru Poliţişti a murit greu În 27 octombrie 1945, puţin după eşuarea conferinţei miniştrilor de externe, Truman, vorbind la o festivitate organizată cu ocazia Zilei Marinei, a combinat temele istorice ale politicii externe americane cu un apel la cooperarea sovieto-americană Statele Unite, a spus el, nu urmăreau obţinerea nici de teritorii, nici de baze militare, „nimic aparţinând vreunei alte puteri” Politica externă americană, ca reflectare a valorilor morale ale naţiunii, era „ferm bazată pe principiile fundamentale ale dreptăţii şi ale justiţiei” şi pe refuzul „compromisului cu răul” Invocând egalitatea americană tradiţională între moralitatea particulară şi cea publică, Truman a promis că „nu ne vom încetini eforturile de a aduce Regula de Aur în relaţiile internaţionale ale omenirii” Accentul pus de Truman pe aspectul moral al politicii externe a slujit drept preludiu unui alt apel la concilierea sovieto-americană Nu existau niciun fel de diferenţe „fără speranţă sau ireconciliabile” între aliaţii din război, a afirmat Truman „Nu există niciun conflict de interese între puterile victorioase, cu rădăcini atât de adânci încât nimic nu le poate desface ” Nu a fost să fie Următoarea conferinţă a miniştrilor de externe, din decembrie 1945, s-a soldat cu o „concesie” sovietică Stalin l-a primit pe Bymes în 23 decembrie şi i-a propus ca cele trei democraţii occidentale să trimită o comisie în România şi în Bulgaria pentru a consilia aceste guverne asupra felului în care şi-ar putea lărgi cabinetele în vederea includerii unor figuri politice democratice Cinismul ofertei, desigur, demonstra mai degrabă încrederea lui Stalin în strânsoarea cu care comunismul îşi ţinea sateliţii decât receptivitatea sa faţă de realităţile democratice Acesta este şi punctul de vedere al lui George Kennan, a luat în derâdere concesia lui Stalin considerând-o „frunzele de smochin ale procedurilor democratice, menite a ascunde goliciunea dictaturii staliniste ” Bymes, însă, a interpretat iniţiativa lui Stalin ca recunoaştere a faptului că acordul de la Yalta cerea anumite gesturi democratice şi el a procedat la recunoaşterea Bulgariei şi a României înainte de încheierea tratatelor de pace cu aceste ţări Truman a fost furios că Bymes acceptase compromisul fără să-l consulte Deşi, după o anumită ezitare, Truman s-a împăcat cu Bymes, aceasta a fost începutul unei înstrăinări între preşedinte şi secretarul său de stat, înstrăinare ce avea să conducă pe parcursul anului la demisia lui Bymes În 1946 au mai avut loc două întâlniri ale miniştrilor de externe, la Paris şi la New York Acestea au completat tratatele secundare, dar au înregistrat o sporire a încordării, pe măsură ce Stalin transforma Europa de Est într-o anexă politică şi economică a Uniunii Sovietice Prăpastia culturală dintre conducătorii americani şi cei sovietici a contribuit şi ea la apariţia Războiului rece Negociatorii americani au acţionat ca şi cum simpla recitare a drepturilor lor legale şi morale ar fi trebuit să producă rezultatele pe care le doreau Stalin însă avea nevoie de motive mult mai convingătoare pentru a-şi schimba atitudinea Când Truman vorbea de Regula de Aur, auditoriul său american lua literal spusele sale şi chiar credea într-o lume guvernată de norme legale Pentru Stalin, cuvintele lui Truman erau lipsite de orice înţeles, dacă nu viclene, vorbărie goală Noua ordine mondială pe care o avea el în minte era panslavismul întărit prin ideologia comunistă Disidentul comunist iugoslav Milovan Djilas şi-a adus aminte o conversaţie în cursul căreia Stalin spusese: „«Dacă slavii rămân uniţi şi-şi menţin solidaritatea, nimeni nu va putea mişca un deget, pe viitor Nici măcar un deget!» a repetat [Stalin], şi şi-a subliniat gândul spintecând aerul cu arătătorul ” În mod paradoxal, alunecarea spre Războiul rece a fost accelerată de cunoaşterea de către Stalin a slăbiciunii reale a ţării sale Teritoriul sovietic la vest de Moscova fusese devastat, deoarece procedura standard în cazul retragerii armatelor prima dată cea sovietică, apoi cea germană fusese aruncarea în aer a fiecărui coş de sobă, pentru a-i priva pe urmăritori de adăpost împotriva climatului brutal al Rusiei Numărul morţilor de război sovietici (inclusiv civilii) a fost de peste 20 de milioane În plus, numărul total al morţilor provocate de epurările lui Stalin, lagăre, colectivizarea forţată şi foametea provocată deliberat a fost estimat la alte 20 de milioane, alături, probabil, de încă 15 milioane care au supravieţuit închisorilor gulagului  Acum, această ţară măcinată se trezea deodată confruntată cu avansul tehnologic american reprezentat de bomba atomică Putea însemna asta că momentul de care se temuse Stalin atâta sosise, în sfârşit, şi că lumea capitalistă era în stare să-şi impună voinţa? Toată suferinţa şi strădania, inumane chiar şi potrivit excesiv de tiranicelor standarde ruseşti, nu fuseseră bune decât să le aducă un avantaj unilateral capitaliştilor? Cu o bravadă aproape nesăbuită, Stalin a ales să pretindă că Uniunea Sovietică acţiona de pe o poziţie de forţă, nu de slăbiciune A face concesii de bună voie însemna, în mintea lui Stalin, mărturisirea vulnerabilităţii şi el vedea fiecare asemenea recunoaştere ca putând genera noi cereri şi presiuni Aşa că şi-a menţinut armata în centrul Europei, unde, treptat, a impus guverne marionetă sovietice Mergând şi mai departe, el şi-a creat o imagine de o asemenea ferocitate necruţătoare, încât mulţi îl credeau pregătit să se repeadă asupra Canalului Mânecii o temere pe care posteritatea a considerat-o o himeră Stalin a dublat exagerarea puterii şi a caracterului războinic al sovieticilor printr-un efort sistematic de minimalizare a puterii americane, mai cu seamă a celei mai puternice arme a acesteia, bomba atomică Stalin dăduse el însuşi tonul acestui spectacol al indiferenţei când Truman îl informase de existenţa bombei Propaganda comunistă, sprijinită de adepţi bine intenţionaţi, de rang universitar, din întreaga lume, a brodat pe tema conform căreia apariţia armelor nucleare nu schimbaseră regulile strategiei militare, iar bombardamentul atomic strategic avea să se dovedească ineficient În 1946, Stalin a lansat doctrina oficială: „Bombele atomice sunt menite să înspăimânte oamenii cu nervi slabi, dar nu pot decide soarta unui război…” În declaraţiile publice sovietice, spusele lui Stalin au fost repede extinse la o distincţie între factorii „tranzitorii” şi „permanenţi” ai strategiei, în cadrul căreia bomba atomică era clasificată drept un fenomen tranzitoriu „Apologeţii războiului”, scria mareşalul de aviaţie Konstantin Verşinin în 1949, „exagerează peste măsură rolul forţei aviatice… [făcându-şi socoteala] că poporul Uniunii Sovietice şi democraţiile populare vor fi intimidate de aşa-numitul război «atomic» sau «prin apăsare pe buton» ” Un conducător obişnuit ar fi ales să ofere un răgaz unei societăţi epuizate de război şi de inumanele încercări care îl precedaseră Însă demonicul secretar general sovietic a refuzat să acorde poporului său un respiro; într-adevăr, el şi-a făcut socoteala probabil corect că dacă ar fi dat vreodată un răgaz societăţii sale, aceasta ar fi început să pună întrebări îndreptate spre chiar fundamentele cârmuirii comuniste Într-un discurs adresat comandanţilor victorioasei sale Armate Roşii la scurt timp după armistiţiu, în mai 1945, Stalin a folosit pentru ultima oară retorica emoţională din vremea războiului Adresându-se grupului cu „prieteni, compatrioţi”, el a descris retragerile din 1941 şi 1942: O altă naţiune ar fi putut spune guvernului: «nu ne-aţi îndreptăţit aşteptările, daţi-vă la o parte; vom pune un alt guvern, care va semna o pace cu Germania şi ne va lăsa să ne tragem sufletul » Dar poporul rus nu a mers pe drumul acesta pentru că a avut credinţă în politica guvernului său Mulţumesc, mare popor rus, pentru încrederea ta  A fost ultima dată când Stalin a recunoscut că este supus greşelii şi ultima dată când s-a adresat poporului său ca şef de guvern (Interesant, în discursul său Stalin a dat credit numai poporului rus şi nici unei alte naţionalităţi a imperiului sovietic ) în răstimp de câteva luni, Stalin s-a reîntors la poziţia sa de secretar general al partidului comunist ca bază a autorităţii sale, maniera sa de adresare către poporul sovietic revenind la apelativul comunist standard de „tovarăşi”, atribuind în acelaşi timp partidului comunist meritul exclusiv pentru victoria sovietică Într-un alt discurs important, din 9 februarie 1946, Stalin a stabilit ordinele de marş pentru perioada postbelică: Acum victoria înseamnă, înainte de orice, că sistemul nostru social sovietic a învins, că sistemul social sovietic a rezistat cu succes încercării în focul războiului şi şi-a dovedit vitalitatea totală… Sistemul social sovietic s-a dovedit a fi mai capabil de viaţă şi mai stabil decât un sistem social nesovietic… sistemul social sovietic este o formă de organizare mai bună decât orice sistem social nesovietic  Descriind, cauzele războiului, Stalin a invocat adevărata credinţă comunistă; războiul, a spus el, a fost provocat nu de Hitler, ci de funcţionarea sistemului capitalist: Marxiştii noştri declară că sistemul capitalist al economiei mondiale ascunde în el elemente de criză şi de război, că dezvoltarea capitalismului mondial nu urmează un curs neabătut şi egal spre înainte, ci se face prin crize şi catastrofe Dezvoltarea inegală a ţărilor capitaliste conduce în timp la tulburări acute în relaţiile dintre ele, iar grupul de ţări care se consideră necorespunzător înzestrate cu materii prime şi pieţe de export încearcă de obicei să schimbe această situaţie şi să schimbe lucrurile în favoarea lor, prin intermediul forţei armate  Dacă analiza lui Stalin era corectă, nu exista nicio deosebire esenţială între Hitler şi aliaţii Uniunii Sovietice din războiul împotriva lui Hitler Un nou război era inevitabil, meii devreme sau mai târziu, iar ceea ce trăia Uniunea Sovietică era un armistiţiu, nu o adevărată pace Sarcina pe care Stalin o punea înaintea Uniunii Sovietice era aceeaşi de dinainte de război: să devină îndeajuns de puternică pentru a abate inevitabilul conflict către un război civil capitalist şi departe de un atac asupra patriei comuniste Orice aşteptări şovăielnice ca pacea să uşureze soarta de zi cu zi a popoarelor sovietice erau zadarnice Urma ca industria grea să capete tot mai multă importanţă, colectivizarea agriculturii să fie continuată, iar opoziţia internă să fie zdrobită Discursul lui Stalin a fost rostit în format antebelic standard ca un catehism în care Stalin punea şi apoi răspundea propriilor sale întrebări Pentru auditoriul său deprimat, refrenul era prea bine cunoscut: duşmanii încă neidentificaţi erau ameninţaţi cu moartea pentru încercarea de a pune piedici planului socialist Pe baza experienţei personale a aproape fiecărui cetăţean sovietic, nimeni nu putea considera asemenea declaraţii ca fiind ameninţări goale În acelaşi timp, Stalin stabilea şi noi obiective ambiţioase: o creştere de zece ori a producţiei de bare de fier, o creştere de cincisprezece ori a producţiei de oţel şi o împătrire a extracţiilor de petrol „Numai în asemenea condiţii va fi ţara noastră asigurată împotriva oricărei eventualităţi Probabil că vor mai fi necesare încă trei planuri cincinale pentru atingerea acestor obiective, dacă nu mai mult Dar se poate face şi trebuie s-o facem ” Trei planuri cincinale însemnau că niciunul dintre supravieţuitorii epurărilor şi ai celui de-al doilea război mondial nu avea să ducă vreodată o viaţă normală Când Stalin şi-a rostit discursul, miniştrii de externe ai alianţei victorioase se întâlneau încă regulat, armatele americane erau rapid retrase din Europa, iar Churchill încă nu-şi rostise discursul despre Cortina de fier Stalin reinstituia o politică de confruntare cu Occidentul deoarece înţelegea că partidul comunist pe care-l croise nu se putea susţine într-un context internaţional sau intern dedicat coexistenţei paşnice Este posibil şi eu înclin să cred acest lucru ca Stalin să nu fi pus la cale stabilirea a ceea ce a devenit cunoscut drept orbita sateliţilor, ci să fi intenţionat să-şi întărească puterea în vederea unei inevitabile etalări diplomatice De fapt, controlul absolut exercitat de Stalin asupra Europei de Est a fost disputat doar retoric de democraţii şi niciodată într-o manieră care să fi implicat riscuri pe care Stalin să le fi luat în serios Ca rezultat, Uniunea Sovietică a fost în stare să-şi transforme ocupaţia militară într-o reţea de regimuri satelit Reacţia Occidentului la propriul monopol nuclear a adâncit impasul Printr-o ironică răsturnare de situaţie, oamenii de ştiinţă dedicaţi evitării războiului nuclear au început să susţină afirmaţia uimitoare că armele nucleare nu au modificat aşa-zisa lecţie a celui de-al doilea război mondial că bombardamentul strategic nu putuse fi decisiv 31 în acelaşi timp, propaganda Kremlinului pentru situaţia neschimbată a contextului strategic devenea tot mai larg acceptată Motivul pentru care doctrina militară americană de la sfârşitul anilor ’40 a coincis cu această optică are a face cu propria-i dinamică birocratică Evitând să identifice vreo armă ca decisivă, şefii serviciilor militare americane şi-au făcut propria organizaţie să pară mai indispensabilă Ei au dezvoltat astfel o teorie care trata armele nucleare ca pe un explozibil superior oarecum mai eficient în cadrul unei strategii generale bazate pe experienţele celui de-al doilea război mondial În perioada celei mai mari, relativ, puteri a democraţiilor, această teorie a condus la înţelegerea generală greşită că Uniunea Sovietică era superioară din punct de vedere militar deoarece efectivele armatelor sale tradiţionale erau mai mari Prin anii ’30, Churchill, pe atunci şef al opoziţiei, a fost cel care a amintit democraţiilor care le erau nevoile În 5 martie 1946, la Fulton, Missouri, el a tras semnalul de alarmă în legătură cu expansionismul sovietic, descriind o „Cortină de fier” care se lăsase „din Stettin, în Balcani, până în Triest, în Adriatica” Sovieticii au instalat guverne procomuniste în toate ţările care au fost ocupate de Armata Roşie, ca şi în zona sovietică a Germaniei din care cea mai mare parte, nu s-a putut el abţine să scoată în evidenţă, fusese dată sovieticilor de Statele Unite Până la urmă, aceasta avea să „dea germanilor învinşi puterea de a se scoate la mezat, între sovietici şi democraţiile occidentale” Churchill a conchis că între Statele Unite şi Commonwealthul britanic era necesară o alianţă pentru a ieşi în întâmpinarea ameninţării imediate Soluţia pe termen lung, însă, era unitatea europeană, „din cadrul căreia să nu fie exclusă nicio naţiune” Churchill, primul şi cel mai de seamă oponent al Germaniei anilor ’30, devenea astfel primul şi cel mai de seamă avocat al reconcilierii cu Germania anilor ’40 Tema centrală a lui Churchill, însă, era că timpul nu lucra de partea democraţiilor şi că o reglementare generală trebuia gândită de urgenţă: Eu nu cred că Rusia sovietică vrea război Ceea ce vor ei sunt roadele războiului şi expansiunea nelimitată a puterii şi a doctrinei lor Dar ceea ce trebuie noi să judecăm aici astăzi, cât mai este timp, este prevenirea permanentă a războiului şi instaurarea condiţiilor de libertate şi democraţie cât mai repede cu putinţă, în toate ţările Dificultăţile şi pericolele ce ne pasc nu vor fi înlăturate închizând ochii înaintea lor Ele nu vor fi înlăturate aşteptând să vedem ce se întâmplă; şi nici nu vor fi înlăturate printr-o politică de liniştire Ce ne trebuie este o reglementare, şi cu cât este amânată, cu atât va fi mai dificilă, iar pericolele mai mari  Motivul pentru care profeţii sunt atât de rar cinstiţi în ţara lor este că rolul lor e acela de a trece dincolo de limitele experienţei şi ale imaginaţiei contemporanilor lor Ei sunt recunoscuţi numai după ce viziunea lor s-a transformat în experienţă pe scurt, când este prea târziu pentru a mai beneficia de vizionarismul lor Soarta lui Churchill a fost să fie respins de concetăţenii săi, cu excepţia unei scurte perioade de timp, când le-a fost în joc însăşi supravieţuirea În anii ’30, el îşi îndemnase ţara să se înarmeze, când contemporanii săi căutau să negocieze; în anii ’40 şi ’50, el a susţinut o etalare diplomatică în vreme ce contemporanii săi, hipnotizaţi de iluzia autoindusă a propriei slăbiciuni, erau mai interesaţi de a-şi consolida forţele Până la urmă, orbita sovietică a sateliţilor şi-a făcut apariţia treptat şi în parte din greşeală Analizând discursul lui Stalin prin care acesta cerea încă trei planuri cincinale, George Kennan scria în faimoasa sa „Long Telegram” cum vedea Stalin presiunea externă puternică: „Intervenţia împotriva URSS, deşi nu ar fi dezastruoasă pentru cei care ar întreprinde-o, ar provoca noi întârzieri progresului socialismului sovietic şi, prin urmare, trebuie împiedicată cu orice preţ [accentuare adăugată] ” Stalin nu ar fi putut reconstrui Uniunea Sovietică şi totodată risca o confruntare cu Statele Unite Mult anunţata invazie sovietică în Europa de Vest era o fantezie; cel mai probabil era ca Stalin să fi dat înapoi dinaintea unei confruntări serioase cu Statele Unite deşi cu siguranţă că nu înainte de a fi forţat nota, pentru a pune la încercare seriozitatea hotărârii occidentale Stalin fusese în stare să impună frontierele Europei de Est fără să-şi asume un risc ieşit din comun, deoarece armatele sale ocupau deja zonele respective Însă atunci când a fost vorba să impună regimuri de tip sovietic în acele teritorii, el s-a dovedit mult mai prudent În primii doi ani de după război, numai Iugoslavia şi Albania au instituit dictaturi comuniste Celelalte cinci ţări care ulterior au devenit sateliţi sovietici Bulgaria, Cehoslovacia, Polonia, România şi Ungaria au avut guverne de coaliţie în care comuniştii erau mai puternici dar încă nu deţineau supremaţia Două dintre ţări Cehoslovacia şi Ungaria au ţinut în primul an după război alegeri care au produs sisteme multipartinice veritabile Desigur, avea loc hărţuirea sistematică a partidelor necomuniste, mai cu seamă în Polonia, dar încă nu avusese loc nicio suprimare sovietică făţişă a lor În septembrie 1947, Andrei Jdanov, care pentru o perioadă de timp a fost considerat cel mai apropiat colaborator al lui Stalin, identifica două categorii de state în ceea ce el denumea „frontul antifascist” din Europa de Est În discursul prin care a fost anunţată crearea Cominformului, grupul oficial de partide comuniste din întreaga lume care a înlocuit Cominternul, el a numit Iugoslavia, Polonia, Cehoslovacia şi Albania „noi democraţii” (oarecum straniu în cazul Cehoslovaciei, unde lovitura de stat comunistă încă nu avusese loc) Bulgaria, România, Ungaria şi Finlanda erau plasate în altă categorie, fără ca acesteia să i se dea încă o etichetă clară  Să fi însemnat oare acest lucru că poziţia de rezervă a lui Stalin pentru Europa de Est era de fapt un statut similar cu acela al Finlandei democratic şi naţional, dar respectuos faţă de interesele şi preocupările sovietice? Până la deschiderea arhivelor sovietice, suntem obligaţi să ne limităm la ipoteze Totuşi, ştim că, deşi Stalin i-a spus lui Hopkins în 1945 că el voia în Polonia un guvern prieten, nu neapărat comunist, proconsulii săi implementau exact aranjamentul opus Doi ani mai târziu, după ce America se dedicase programului de ajutorare greco-turc şi se ocupa cu formarea, din cele trei zone de ocupaţie occidentală a Germaniei, a ceea ce ulterior avea să fie cunoscut drept Republica Federală Germania (a se vedea capitolul 18), Stalin a avut încă o conversaţie cu un secretar de stat american În aprilie 1947, după optsprezece luni de impas şi întâlniri tot mai reci ale miniştrilor de externe ai celor patru puteri şi după o serie întreagă de ameninţări şi mişcări unilaterale sovietice, Stalin l-a invitat pe secretarul de stat Marshall la o lungă întâlnire, în cursul căreia a subliniat faptul că el dădea o mare importanţă unui acord general cu Statele Unite Momentele de impas şi confruntările, susţinea Stalin, „nu erau decât hărţuielile şi încăierările de început ale forţelor de recunoaştere” Stalin pretindea că ajungerea la un compromis era posibilă în „toate [accentuare adăugată] chestiunile principale”, insistând că era „nevoie să avem răbdare şi să nu devenim pesimişti” Dacă Stalin vorbea serios, maestrul calculelor greşise Pentru că, odată ce încrederea Americii în buna sa credinţă fusese distrusă, nu avea să mai fie nicio cale uşoară de întoarcere pentru el Stalin îşi împinsese poziţia prea departe deoarece nu a înţeles niciodată cu adevărat psihologia democraţiilor, mai ales pe cea a Americii Rezultatul a fost Planul Marshall, Alianţa Atlantică şi consolidarea militară occidentală, dintre care niciuna nu se poate să fi intrat în planul său de joc Churchill avusese aproape cu certitudine dreptate că cel mai bun moment pentru o reglementare politică ar fi fost imediat după război Dacă Stalin ar fi făcut vreo concesie semnificativă la acel moment, asta ar fi depins într-o mare măsură de sincronizarea şi de seriozitatea cu care i-ar fi fost prezentate atât propunerea cât şi consecinţele refuzării ei Cu cât s-ar fi întâmplat mai repede după război, cu atât şansele de succes ar fi fost mai mari, iar costurile mai mici Pe măsură ce retragerea Americii din Europa s-a accelerat, s-a accentuat şi declinul poziţiei de negociere a Occidentului cel puţin până să-şi facă apariţia Planul Marshall şi NATO Până la momentul conversaţiei lui Stalin cu Marshall, în 1947, dictatorul sovietic îşi forţase mâna Neîncrederea pe care o inspira americanilor era acum la fel de profundă ca bunăvoinţa de care se bucurase până atunci din partea lor Chiar dacă saltul Americii de la pură bunăvoinţă la suspiciune fără discernământ întrecuse limitele, aceasta reflecta totuşi noile realităţi internaţionale Teoretic, ar fi fost posibilă formarea unui front comun al democraţiilor în acelaşi timp cu purtarea de negocieri cu Uniunea Sovietică pe marginea unei reglementări generale Însă conducătorii americani şi colegii lor din Europa Occidentală erau convinşi că morala şi coeziunea Occidentului erau prea fragile pentru a rezista ambiguităţilor unei strategii cu două piste Comuniştii reprezentau partidele politice aflate pe locul doi ca mărime în Franţa şi în Italia Republica Federală Germania, care se afla atunci în proces de formare, stătea în cumpănă dacă să urmărească sau nu unitatea naţională prin neutralitate În Marea Britanie, ca şi în Statele Unite, zgomotoase mişcări pentru pace contestau politica de stăvilire ce începea să-şi facă apariţia Într-un discurs radiodifuzat în 28 aprilie, secretarul de stat Marshall a declarat că Occidentul depăşise punctul de unde nu mai exista întoarcere în politica sa faţă de Uniunea Sovietică El a respins sugestia lui Stalin de a ajunge la un compromis pe motiv că „nu putem ignora factorul timp implicat aici Refacerea Europei a fost mult mai lentă decât se sperase Forţele dezintegrării devin tot mai evidente Pacientul se îneacă în vreme ce doctorii deliberează Prin urmare, eu cred că acţiunea nu poate aştepta compromisul până la epuizare… Orice acţiune care poate veni în întâmpinarea acestor probleme presante trebuie făcută fără amânare ” America optase pentru unitatea Occidentului în negocierile est-vest Într-adevăr, nu a avut de ales, pentru că nu a îndrăznit să-şi asume riscul de a da curs sugestiei lui Stalin doar pentru a afla că acesta se folosea de negocieri pentru a submina noua ordine internaţională pe care America încerca să o construiască, îngrădirea a devenit principiul călăuzitor al politicii occidentale şi astfel a rămas pentru următorii patruzeci de ani CAPITOLUL 18 Succesul şi dificultăţile politicii de îngrădire  La sfârşitul lui 1945, făuritorii politicii americane se aflau în încurcătură Potsdamul şi conferinţele miniştrilor de externe care îi urmaseră nu rezolvaseră nimic Stalin părea a-şi impune voinţa în Europa de Est fără să-i pese de credinţa în democraţie a Americii În Polonia, Bulgaria şi România, diplomaţii americani erau invariabil întâmpinaţi de intransigenţa sovietică Într-o Germanie învinsă şi în Italia, Moscova părea să fi uitat înţelesul cuvântului „parteneriat” Ce să facă oamenii politici americani în această situaţie? În primăvara lui 1946, Truman a început rezolvarea acestei chestiuni prin lansarea unei politici „fii dur”, cerându-le cu succes sovieticilor evacuarea Azerbaidjanului, însă a făcut asta în cadrul tiparului wilsonian Ca şi Roosevelt, Truman respingea echilibrul puterii şi dispreţuia justificarea acţiunilor Americii în termenii securităţii, căutând să le asocieze ori de câte ori era posibil unor principii generale aplicabile întregii omeniri şi în acord cu noua Cartă a Naţiunilor Unite Truman percepea lupta ce începea să se facă simţită între Statele Unite şi Uniunea Sovietică ca pe o competiţie între bine şi rău, nu ca având a face cu sferele de influenţă politică Şi totuşi, sferele de influenţă îşi făceau de fapt apariţia, indiferent cum le numeau oamenii de stat americani, şi aveau să rămână pe loc până la prăbuşirea comunismului, patru decenii mai târziu Sub conducerea Statelor Unite, zonele de ocupaţie occidentală din Germania s-au unit, în vreme ce Uniunea Sovietică a transformat ţările Europei de Est în anexele sale Fostele puteri ale Axei Italia, Japonia şi, după 1949, Republica Federală Germania s-au orientat treptat spre alianţa cu Statele Unite Cu toate că Uniunea Sovietică îşi cimenta dominaţia asupra Europei de Est prin intermediul Tratatului de la Varşovia, această alianţă lipsită de substanţă era evident ţinută laolaltă prin coerciţie În acelaşi timp, Kremlinul făcea tot ce putea pentru a întrerupe procesul unificării occidentale, alimentând un război de gherilă în Grecia şi încurajând demonstraţii de masă ale partidelor comuniste vest-europene, mai ales în Franţa şi în Italia Conducătorii americani ştiau că aveau de rezistat continuării expansiunii sovietice Dar tradiţia lor naţională le impunea să încerce să justifice această rezistenţă pe aproape oricare altă bază în afara apelării la tradiţionalul echilibru al puterii Procedând astfel, conducătorii americani nu erau ipocriţi Când, în cele din urmă, au fost nevoiţi să admită că vederile lui Roosevelt asupra Celor Patru Poliţişti nu puteau fi implementate, ei au preferat să interpreteze această evoluţie a lucrurilor ca pe o nereuşită temporară pe drumul către o ordine mondială principial armonioasă Aici, ei se confruntau cu o dispută filosofică Era intransigenţa sovietică doar o fază pasageră, pe care Washingtonul o putea aştepta să treacă? Le provocau americanii sovieticilor, fără ca măcar să ştie, după cum sugerau vicepreşedintele Henry Wallace şi adepţii săi, crize de paranoia prin faptul că nu-i comunicau lui Stalin intenţiile lor paşnice în mod corespunzător? Respingea Stalin într-adevăr cooperarea postbelică cu cea mai puternică naţiune a lumii? Nu voia el să fie prieten cu America? În timp ce în cele mai înalte cercuri politice de la Washington erau dezbătute aceste chestiuni, din partea unui expert în problemele Rusiei, un anume George Kennan, diplomat relativ tânăr de la ambasada americană la Moscova, a sosit cu un document care avea să furnizeze cadrul filosofic şi conceptual pentru interpretarea politicii externe a lui Stalin Unul dintre acele rare rapoarte de la ambasade, care avea să remodeleze prin el însuşi optica Washingtonului asupra lumii, el a devenit cunoscut sub numele de „Long Telegram” [Telegrama lungă] Kennan susţinea că Statele Unite trebuiau să înceteze de a se mai învinui pentru intransigenţa sovietică; politica externă sovietică îşi avea sursele adânci în însuşi sistemul sovietic În esenţă, argumenta el, politica sovietică era un amalgam de zel ideologic comunist şi expansionism ţarist de modă veche Potrivit lui Kennan, în centrul modului de a aborda lumea al lui Stalin se afla ideologia comunistă Stalin privea puterile capitaliste occidentale ca fiind irevocabil ostile Divergenţele dintre Uniunea Sovietică şi America erau, aşadar, nu rezultatul unor neînţelegeri sau al unei comunicări ratate dintre Washington şi Moscova, ci inerente percepţiei Uniunii Sovietice asupra lumii exterioare: În această dogmă [comunistă], cu ţel fundamental altruist, ei găsesc justificare fricii lor instinctive de lumea exterioară, dictaturii fără de care nu ştiu să cârmuiască, cruzimii pe care nu îndrăznesc să o condamne, sacrificiilor pe care s-au simţit obligaţi să le ceară În numele marxismului, au sacrificat până la una toate valorile etice din metodele şi tacticile lor Astăzi nu se mai pot lipsi de el El reprezintă falsa pudoare a respectabilităţii lor morale şi intelectuale Fără el, ar sta în faţa istoriei, în cel mai bun caz, ca ultimul din acel lung şir de conducători ruşi cruzi şi risipitori care şi-au forţat cu neînduplecare ţara spre noi şi noi culmi ale puterii militare pentru a garanta securitatea externă a regimurilor lor slabe în plan intern… Din timpuri imemoriale, argumenta Kennan, ţarii căutaseră să-şi extindă teritoriul Căutaseră să subjuge Polonia şi s-o transforme într-o naţiune dependentă Priviseră Bulgaria ca aflându-se în sfera lor de influenţă Şi căutaseră să obţină un port cu apă caldă la Mediterana, preluând controlul asupra strâmtorilor Mării Negre La baza opticii nevrotice a Kremlinului asupra politicii internaţionale se află sentimentul rus, tradiţional şi instinctiv, de insecuritate La origine a fost insecuritatea unui popor paşnic de agricultori, ce încerca să trăiască într-o câmpie uriaşă, expusă, în vecinătatea unor popoare nomade, violente La aceasta s-a adăugat, când Rusia a intrat în contact cu Occidentul avansat economic, frica de societăţile mai bine organizate, mai capabile, mai puternice din zona respectivă Însă acest din urmă tip de insecuritate a fost unul care a afectat mai mult conducătorii ruşi decât poporul rus; deoarece conducătorii ruşi au simţit invariabil că felul lor de a guverna era arhaic în formă, fragil şi artificial în fundamentele sale filosofice şi incapabil să suporte comparaţie sau contactul cu sistemele politice ale ţărilor occidentale Din acest motiv, ei s-au temut întotdeauna de pătrunderile străine, s-au temut de contactul direct dintre lumea occidentală şi a lor, s-au temut de ce s-ar întâmpla dacă ruşii ar afla adevărul despre lumea din afară sau dacă străinii ar afla adevărul despre lumea dinăuntru Şi au învăţat să caute securitatea numai în lupta stăruitoare, dar mortală, pentru distrugerea totală a puterii rivale, cu care nu au încheiat nicicând convenţii şi nu au făcut compromisuri  Acestea, argumenta Kennan, erau ţelurile sovietice şi nicio linguşire americană nu avea să le schimbe America, susţinea Kennan, trebuia să se pregătească de luptă lungă; ţelurile şi principiile Statelor Unite şi ale Uniunii Sovietice erau ireconciliabile Prima expunere sistematică a noii abordări a apărut într-un memoriu al Departamentului de Stat înaintat unui comitet interdepartamental în 1 aprilie 1946 Schiţat de funcţionarul Departamentului de Stat H Freeman Matthews, memoriul a încercat să traducă observaţiile de principiu ale lui Kennan în politică externă operaţională Pentru întâia oară, un document american de politică externă trata disputele cu Uniunea Sovietică ca pe o trăsătură specifică a sistemului sovietic Moscova trebuia convinsă „în primul rând prin mijloace diplomatice şi în ultimă instanţă prin forţa militară, la nevoie, că actualul curs al politicii sale externe nu poate conduce decât la dezastru pentru Uniunea Sovietică ” Oare aceste cuvinte îndrăzneţe, rostite la mai puţin de un an de la terminarea celui de-al doilea război mondial, implicau ideea că Statele Unite aveau să apere toate zonele ameninţate dimprejurul vastelor frontiere ale Uniunii Sovietice? Matthews a dat înapoi în faţa propriei îndrăzneli şi a adăugat două specificaţii America, susţinea el, domina marea şi aerul; Uniunea Sovietică deţinea supremaţia pe uscat Atrăgând atenţia asupra „ineficienţei noastre militare în interiorul masei continentale a Eurasiei”, memoriul lui Matthews limita folosirea forţei la acele zone unde puterea „armatelor sovietice poate fi contracarată defensiv de puterea navală şi aeriană şi de capacitatea de debarcare a Statelor Unite şi a aliaţilor săi potenţiali” Cea de-a doua specificaţie avertiza împotriva acţiunilor unilaterale: „Carta Naţiunilor Unite furnizează cele mai bune şi mai neatacabile mijloace prin care Statele Unite îşi pot aplica împotrivirea la expansiunea fizică a Uniunii Sovietice ” Dar unde puteau fi îndeplinite aceste două condiţii? Documentul lui Matthews preciza următoarele ţări sau teritorii ca prezentând riscuri: „Finlanda, Scandinavia, Europa de Est, Centrală şi de Sud-Est, Iran, Irak, Turcia, Afghanistan, Sinkiang şi Manciuria” Necazul era că niciuna dintre ele nu se afla la îndemâna puterii specificate a Americii Ilustrând supraestimarea în continuare a capacităţii Marii Britanii, memoriul apela la ea pentru a exercita exact rolul de moderator, împotriva căruia Statele Unite se înverşunaseră atât cu numai un an înainte (a se vedea capitolul 16): Dacă este ca Rusiei sovietice să i se interzică hegemonia asupra Europei, Regatul Unit trebuie să continue să existe ca principala putere economică şi militară a Europei de Vest Statele Unite trebuie, aşadar… să ofere tot ajutorul posibil de natură politică, economică şi, la nevoie, militară Regatului Unit, în cadrul oferit de Naţiunile Unite… Memoriul lui Matthews nu explica în ce mod depăşeau posibilităţile strategice ale Marii Britanii pe cele ale Statelor Unite Cea de-a doua specificaţie nu era deloc simplu de îndeplinit În scurta şi zadarnica sa existenţă, Liga Naţiunilor arătase aproape imposibilitatea de a organiza acţiuni colective împotriva unei puteri majore Şi cu toate acestea, ţara desemnată de documentul lui Matthews ca exercitând principala ameninţare la adresa securităţii era membru al Naţiunilor Unite şi avea şi drept de veto Dacă Naţiunile Unite nu aveau să acţioneze, iar Statele Unite nu puteau să acţioneze, rolul propus pentru Marea Britanie nu era decât un expedient Clark Clifford, într-una dintre primele sale numiri dintr-o îndelungată şi distinsă carieră de consilier prezidenţial, a înlăturat ambiguităţile şi limitele memoriului lui Matthews Într-un studiu strict secret datat 24 septembrie 1946, Clifford şi-a însuşit ideea că politica dusă de Kremlin nu putea fi răsturnată decât dată puterea sovietică era contrabalansată: „Principalul obstacol împotriva unui atac sovietic asupra Statelor Unite sau asupra acelor zone ale lumii care sunt vitale pentru securitatea noastră va fi puterea militară a acestei ţări ” Această afirmaţie constituie deja un loc comun Clifford a folosit-o drept trambulină de pe care să proclame o misiune americană la nivelul global al securităţii, cuprinzând „toate ţările democratice care sunt în orice mod ameninţate sau puse în pericol de URSS” Nu era limpede ce se înţelegea prin „democratic” Limita oare acest calificativ apărarea exercitată de America la Europa Occidentală, sau era vorba de o amabilitate ce se extindea asupra oricărei zone ameninţate şi impunea astfel Statelor Unite să apere simultan junglele Asiei de Sud-Est, deşerturile Orientului Mijlociu şi dens populata Europă Centrală? În timp, cea de-a doua interpretare a devenit predominantă Clifford a respins orice similitudine între politica de îngrădire ce-şi făcea apariţia şi diplomaţia tradiţională În optica sa, conflictul sovieto-american nu era provocat de interese naţionale divergente care prin definiţie puteau fi negociate –, ci de obtuzitatea morală a conducătorilor sovietici Prin urmare, ţelul politicii americane era nu atât să refacă echilibrul puterii, cât să transforme societatea sovietică Întocmai după cum în 1917 Wilson atribuise vina necesităţii unei declaraţii de război Kaiserului, nu ameninţării exercitate de Germania la adresa securităţii americane, aşa şi Clifford acum atribuia tensiunile sovieto-americane unei „mici clici conducătoare, nu poporului sovietic” Era nevoie de o schimbare majoră a gândirii sovieticilor şi, probabil, de un nou set de conducători înainte ca un acord general sovieto-american să fie posibil Într-un anume moment dramatic, aceşti noi conducători aveau să „elaboreze împreună cu noi un acord corect şi echitabil când vor realiza că suntem prea puternici pentru a fi bătuţi şi prea hotărâţi pentru a ne teme” Nici Clifford şi nici vreun alt om de stat american ulterior implicat în discutarea Războiului rece nu au prezentat vreodată termeni concreţi pentru terminarea confruntării sau pentru iniţierea unui proces care să ducă la negocieri în acest sens Câtă vreme Uniunea Sovietică şi-a menţinut ideologia, negocierile au fost considerate inutile După o schimbare sovietică de esenţă, o reglementare ar fi devenit aproape de la sine înţeleasă În orice caz, a lăsa să se cunoască dinainte termenii unui asemenea acord era de natură să limiteze libertatea de acţiune a Americii acelaşi argument care fusese folosit în timpul celui de-al doilea război mondial pentru a se evita discuţiile cu privire la lumea postbelică America dispunea acum de cadrul conceptual pentru a justifica opoziţia practică faţă de expansionismul sovietic De la sfârşitul războiului, presiunile sovietice urmaseră modelele istorice ruseşti Uniunea Sovietică controla Balcanii (cu excepţia Iugoslaviei), iar în Grecia se dezlănţuia un război de gherilă, sprijinit de baze din Iugoslavia comunistă şi din Bulgaria, satelit sovietic Turciei i se adresau cereri teritoriale, împreună cu solicitarea unor baze sovietice în Strâmtori foarte asemănător cererilor pe care Stalin i le făcuse lui Hitler în 25 octombrie 1940 (a se vedea capitolul 14) Încă de la terminarea războiului, Marea Britanie sprijinise atât Grecia, cât şi Turcia economic, precum şi militar În iama anilor 1946–47, guvernul Attlee a informat Washingtonul că nu mai putea duce această povară Truman era pregătit să preia rolul istoric al Marii Britanii de blocare a unei înaintări ruseşti spre Mediterana, dar nici poporul american, nici Congresul nu puteau susţine fundamentele geopolitice britanice tradiţionale Împotrivirea la expansionismul sovietic trebuia să izvorască din principii bazate strict pe abordarea americană a politicii externe Acest imperativ a devenit evident în cadrul unei întâlniri-cheie petrecute în 27 februarie 1947, în Biroul Oval Truman, secretarul de stat Marshall şi subsecretarul de stat Dean Acheson au încercat să convingă o delegaţie a Congresului, condusă de senatorul republican de Michigan Arthur Vandemberg, de importanţa ajutorului acordat Greciei şi Turciei o sarcină teribilă, de vreme ce republicanii, tradiţional izolaţionişti, controlau ambele camere ale Congresului Marshall a deschis dezbaterile cu o analiză rece prezentând relaţiile dintre programul de ajutor propus şi interesele americane El a smuls bombăneli stereotipe despre „scoaterea din foc a castanelor pentru englezi”, inechităţile echilibrului puterii şi povara ajutorului extern Simţind că administraţia era pe punctul de a pierde partida, Acheson l-a întrebat pe Marshall în şoaptă dacă era vorba despre o luptă personală sau una în care putea intra oricine Primind aprobarea, Acheson s-a lansat, potrivit cuvintelor unui asistent, „fără nicio reţinere” Acheson a prezentat cu avânt grupului viziunea unui viitor sumbru, în care forţele comunismului se pregăteau să preia conducerea: Numai două mari puteri au rămas în lume… Statele Unite şi Uniunea Sovietică Am ajuns într-o situaţie nemaiîntâlnită din vremurile antice De la Roma şi Cartagina nu a mai existat o asemenea polarizare a puterii pe acest pământ… Pentru Statele Unite, paşii făcuţi pentru întărirea ţărilor ameninţate de agresiunea sovietică sau de subversiunea comunistă… au însemnat protejarea securităţii Statelor Unite au însemnat protejarea libertăţii însăşi  Când a devenit clar că Acheson trezise delegaţia, administraţia a revenit la chestiunea de bază Din acel moment, programul de ajutor acordat Greciei şi Turciei a fost prezentat ca fiind parte a luptei la nivel global dintre democraţie şi dictatură Când, în 12 martie 1947, Truman a anunţat doctrina care ulterior avea să-i poarte numele, el a renunţat la aspectul strategic al analizei lui Acheson şi a vorbit în termeni tradiţionali wilsonieni despre o luptă între două moduri de viaţă: Un mod de viaţă se bazează pe voinţa majorităţii şi se distinge prin instituţii libere, guvern reprezentativ, alegeri libere, garantarea libertăţii individuale, libertatea exprimării şi a religiei şi libertatea faţă de opresiunea politică Cel de-al doilea mod de viaţă se bazează pe voinţa unei minorităţi, impusă prin forţă majorităţii El se sprijină pe teroare şi opresiune, o presă şi un radio controlat, alegeri fixe şi suprimarea libertăţilor personale  Mai mult de atât, pentru a apăra ţările independente, Statele Unite acţionau în numele democraţiei şi al comunităţii internaţionale, deşi un veto sovietic ar fi împiedicat aprobarea formală de către Naţiunile Unite a acestor acţiuni: „Pentru a ajuta naţiunile libere şi independente să-şi menţină libertatea, Statele Unite vor transpune în viaţă principiile Cartei Naţiunilor Unite ” Dacă conducătorii sovietici ar fi fost mai la curent cu istoria americană, ei ar fi înţeles natura rău prevestitoare a celor spuse de preşedinte Doctrina Truman a marcat o cumpănă a apelor deoarece, odată ce America aruncase mănuşa morală, avea să se termine pentru totdeauna cu genul de Realpolitik pe care Stalin îl înţelegea cel mai bine, şi negocierea de concesii reciproce avea să fie scoasă din discuţie De aici înainte, conflictul nu se mai putea reglementa decât printr-o schimbare a ţelurilor sovietice, prin prăbuşirea sistemului sovietic sau prin amândouă Truman îşi proclamase doctrina drept „politica Statelor Unite pentru sprijinirea popoarelor libere ce se opun încercărilor de subjugare venite din partea unor minorităţi înarmate sau a unor opresori externi” Inevitabil, critici ale obiectivului reprezentat de apărarea democraţiei au apărut la ambele capete ale spectrului intelectual: unii protestau că America apăra ţări care, oricât de importante, erau moralmente nevrednice; alţii obiectau că America se dedica apărării unor societăţi care, libere sau nu, nu erau vitale pentru securitatea americană Exista o ambiguitate care refuza să dispară, generând, cu privire la obiectivele americane în aproape fiecare criză, dezbateri care nu au luat sfârşit nici în ziua de azi De atunci încoace, politica externă americană a fost obligată să navigheze între cei care o atacă drept amorală şi cei care o critică pentru a fi trecut dincolo de interesul naţional, angajându-se în cruciade pe temeiuri morale Odată ce provocarea a fost definită ca adevăratul viitor al democraţiei, America nu putea să aştepte apariţia efectivă a unui război civil, ceea ce s-a şi întâmplat, în Grecia; stătea în caracterul ei naţional să încerce să trateze În 5 iunie, la mai puţin de trei luni după anunţarea doctrinei Truman, secretarul de stat Marshall, într-un discurs inaugural rostit la Harvard, a făcut exact aceasta când a angajat America în sarcina de a eradica condiţiile economice şi sociale care încurajau agresiunea America avea să ajute la refacerea Europei, a anunţat Marshall, pentru a evita „tulburările politice” şi „disperarea”, pentru a reface economia mondială şi pentru a forma instituţii libere Prin urmare, „orice guvern care este dispus să sprijine sarcina refacerii va găsi cooperare deplină, sunt sigur, din partea guvernului Statelor Unite” Cu alte cuvinte, participarea la Planul Marshall era deschisă chiar şi guvernelor aflate pe orbita sovietică o indicaţie recepţionată la Varşovia şi la Praga şi numaidecât redusă la tăcere de Stalin Ancorate la o platformă de reforme economice şi sociale, Statele Unite au anunţat că aveau să se opună nu numai oricărui guvern, dar şi oricăror organizaţii care împiedicau procesul refacerii europene Marshall le-a definit pe acestea ca fiind partidul comunist şi organizaţiile sale reprezentative: „…guvernele, partidele politice sau grupările care urmăresc să perpetueze suferinţa umană pentru a profita de pe urma ei politic sau în alt fel vor întâmpina opoziţia Statelor Unite ” Numai o ţară idealistă, deschizătoare de drumuri şi relativ neexperimentată precum Statele Unite ar fi putut să avanseze un plan pentru refacere economică globală bazat exclusiv pe propriile sale resurse Şi totuşi, anvergura însăşi a acestei viziuni a solicitat o angajare naţională care avea să susţină generaţia Războiului rece până la victoria finală Programul de refacere economică, a spus secretarul de stat Marshall, avea să fie „îndreptat nu împotriva vreunei ţări sau doctrine, ci împotriva foamei, a sărăciei, a disperării şi a haosului” Exact ca atunci când fusese proclamată Carta Atlanticului, cruciada globală împotriva foamei şi a disperării s-a dovedit a fi mai convingătoare pentru americani decât apelurile la interesul imediat sau la echilibrul puterii La capătul acestor iniţiative mai mult sau mai puţin întâmplătoare, a apărut un document care avea să constituie, pentru mai bine de o generaţie, biblia politicii de îngrădire, într-adevăr, care i-a dat însuşi numele Toate curentele gândirii americane postbelice au fost adunate laolaltă într-un extraordinar articol publicat în iulie 1947 în Foreign Affairs Deşi era semnat fără nume, cu „X”, autorul a fost ulterior identificat în persoana lui George F Kennan, pe atunci şeful Corpului de Planificare Politică al Departamentului de Stat Dintre miile de articole scrise după sfârşitul celui de-al doilea război mondial, „The Sources of Soviet Conduct” [Izvoarele comportamentului sovietic], al lui Kennan, formează el singur o clasă separată În această adaptare literară scrisă cu luciditate, pasionat argumentată, a propriei sale „Long Telegram”, Kennan a înălţat provocarea sovietică la nivelul filosofiei istoriei La vremea când apărea articolul lui Kennan, intransigenţa sovietică devenise materia primă a documentelor politice Contribuţia distinctivă a lui Kennan a fost că a explicat în ce fel ostilitatea faţă de democraţii era inerentă structurii interne sovietice şi de ce anume acea structură se dovedea inaccesibilă la politicile conciliatorii occidentale Tensiunea faţă de lumea din afară era inerentă înseşi naturii filosofiei comuniste şi, mai presus de orice, felului în care era condus pe plan intern sistemul sovietic În interior, partidul era unicul grup organizat, cu restul societăţii fragmentat într-o masă primitiv diferenţiată Astfel, ostilitatea neînduplecată a Uniunii Sovietice faţă de lumea din afară era o încercare de a acorda politica internaţională la propriul său ritm intern Preocuparea majoră a politicii sovietice era să se asigure că a umplut toate ungherele şi toate crăpăturile din bazinul puterii mondiale, la care putea ajunge Dar dacă întâlneşte în cale bariere pe care nu le poate lua cu asalt, le acceptă filosofic şi li se adaptează… în psihologia sovietică nu există nici cea mai slabă urmă a sentimentului că un anume ţel trebuie atins la vreun moment anume  Calea de urmat pentru a învinge strategia sovietică era „o politică de îngrădire fermă, menită să-i confrunte pe ruşi cu o contraforţă inalterabilă în fiecare punct unde dau semne că se pregătesc să încalce interesele unei lumi paşnice şi stabile” Ca aproape toate celelalte documente contemporane de politică externă, articolul „X” al lui Kennan dispreţuia elaborarea unui ţel diplomatic precis Ceea ce a schiţat el a fost visul american vechi de când lumea, al unei păci realizate prin convertirea adversarului, deşi într-un limbaj mai elevat şi mult mai ascuţit în percepţie decât al oricărui contemporan Dar Kennan s-a deosebit de alţi experţi prin aceea că el a descris mecanismul prin care, mai devreme sau mai târziu, printr-o luptă sau alta a puterii, sistemul sovietic avea să fie transformat fundamental De vreme ce acel sistem nu reuşise niciodată un transfer „legitim” de putere, Kennan considera probabil că, într-un anumit punct, diverşi competitori la autoritate ar putea coborî în acele mase imature politic şi neexperimentate pentru a găsi sprijinul necesar pretenţiilor lor Dacă asta era să se întâmple vreodată, pentru partidul comunist puteau decurge consecinţe stranii: deoarece calitatea de membru obişnuit fusese exersată numai prin practica disciplinei de fier şi a supunerii, nu prin arta compromisurilor şi a adaptării… Dacă, prin urmare, era să apară vreodată ceva care să sfărâme unitatea şi eficacitatea partidului ca instrument politic, Rusia sovietică putea fi schimbată peste noapte din una dintre cele mai puternice, în una dintre cele mai slabe şi mai demne de milă societăţi  Niciun alt document nu a prezentat atât de precis ce avea să se întâmple de fapt după venirea lui Mihail Gorbaciov Şi în urma unui atât de deplin colaps al Uniunii Sovietice, poate părea meschin să subliniezi ce împovărătoare misiune atribuise Kennan poporului său Fiindcă el însărcinase America, pentru viitorul indefinit, cu combaterea presiunilor sovietice de jur-împrejurul unei vaste periferii, care acoperea culturile Asiei, Orientului Mijlociu şi Europei Kremlinul era, mai mult, liber să-şi aleagă punctul de atac, de presupus că numai acolo unde va fi calculat că urma să aibă cel mai mare avantaj Pe parcursul crizelor care au urmat, obiectivul politic american a fost considerat a fi păstrarea status quo-ului, efortul general producând colapsul final al comunismului numai după o serie prelungită de conflicte în mod teoretic neconcludente A fost cu siguranţă expresia fundamentală a optimismului naţional american şi a neştirbitului său sentiment de încredere în sine ca un observator atât de subtil ca George Kennan să fi putut atribui societăţii sale un rol atât de global, de inflexibil şi, în acelaşi timp, atât de reactiv Această rigidă, chiar eroică, doctrină a luptei permanente obliga poporul american la nesfârşite competiţii cu reguli ce lăsau adversarului iniţiativa şi mărgineau rolul Americii la întărirea ţărilor aflate deja de aceeaşi parte cu ea faţă de linia de demarcaţie o clasică politică a sferelor de interese Renunţând în mod solemn la negocieri, politica de îngrădire a pierdut un timp preţios în perioada celei mai mari puteri relative a Americii atunci când ea încă deţinea monopolul atomic Într-adevăr, dată fiind premisa politicii de îngrădire anume că poziţiile de forţă abia urmau a fi construite Războiul rece a devenit deopotrivă militarizat şi impregnat cu impresia inexactă a slăbiciunii relative a Occidentului Răscumpărarea Uniunii Sovietice a devenit astfel ţelul final al politicii; stabilitatea nu putea apărea decât după ce răul va fi fost eradicat Nu a fost nicio întâmplare faptul că articolul lui Kennan se termina cu o peroraţie care-şi instruia nerăbdătorii, iubitorii de pace compatrioţi în legătură cu virtuţile răbdării şi le interpreta rolul internaţional ca pe un test al respectabilităţii ţării lor: Chestiunea relaţiilor sovieto-americane este în esenţă un test al valorii generale a Statelor Unite ca naţiune între naţiuni… [O]bservatorul atent al relaţiilor sovieto-americane nu va găsi niciun motiv de plângere în provocarea adresată de Kremlin societăţii americane El va simţi mai degrabă o anumită recunoştinţă faţă de Providenţa care, dăruindu-i poporului american această provocare implacabilă, a făcut ca întreaga securitate a acestuia, ca naţiune, să fie dependentă de strângerea sa laolaltă şi de acceptarea responsabilităţilor rolului de conducător moral şi politic ce i-a fost hărăzit de istorie  Una dintre trăsăturile cele mai importante ale acestor nobile sentimente a fost ambivalenţa lor specifică Ele au ataşat America unei misiuni globale, dar au făcut sarcina atât de complexă încât America avea să se sfâşie, aproape, în bucăţi pentru a o îndeplini Totuşi, reala ambivalenţă a îngrădirii a părut a împrumuta politicii americane un extraordinar impuls Deşi esenţialmente pasivă în raport cu diplomaţia faţă de Uniunea Sovietică, îngrădirea a implicat o creativitate tenace când a fost vorba să fie construite „poziţii de forţă” în domeniile militar şi economic Aceasta s-a întâmplat deoarece îmbinate în politica de îngrădire s-au aflat lecţiile şi credinţele izvorâte din cele mai importante două experienţe americane ale generaţiei precedente: de la New Deal [Noua înţelegere n t ] a venit credinţa că ameninţările la adresa stabilităţii politice apar în primul rând din diferenţele adânci dintre aşteptările economice şi sociale şi realitate, de unde Planul Marshall; din cel de-al doilea război mondial America a învăţat că cea mai bună protecţie împotriva agresiunii este a avea şi putere copleşitoare şi voinţa de a o folosi, de unde Alianţa Atlantică Planul Marshall a fost gândit pentru a repune Europa pe picioare, din punct de vedere economic Organizaţia Tratatului Atlanticului de Nord (NATO) trebuia să aibă grijă de securitatea ei NATO a fost prima alianţă militară pe timp de pace din istoria americană Impulsul imediat pentru ea a fost lovitura de stat comunistă din Cehoslovacia, din februarie 1948 După ce a fost anunţat Planul Marshall, Stalin a accelerat instaurarea controlului comunist asupra Europei de Est El a devenit rigid, dacă nu chiar paranoic, în privinţa loialităţii ţărilor est-europene faţă de Moscova Lideri comunişti de o viaţă, suspectaţi de nutrirea celor mai vagi sentimente naţionale, au fost epuraţi În Cehoslovacia, comuniştii ieşiseră în alegerile libere drept cel mai puternic partid şi controlau guvernul Nici asta nu a fost de ajuns pentru Stalin Guvernul ales a fost răsturnat şi ministrul necomunist de externe, Jan Masaryk, fiul fondatorului Republicii Cehoslovace, a murit căzând de la fereastra biroului său, după ce aproape sigur fusese împins de asasini comunişti În Praga a fost instaurată o dictatură comunistă Pentru a doua oară într-un deceniu, Praga a devenit simbolul în jurul căruia s-a organizat rezistenţa împotriva totalitarismului Exact după cum ocupaţia nazistă fusese ultima picătură ce determinase Marea Britanie să tragă linia în 1939, lovitura de stat comunistă de nouă ani mai târziu a condus Statele Unite şi democraţiile din Europa Occidentală la unire, pentru a rezista împotriva impunerii unei soarte similare oricărei alte ţări europene Brutalitatea loviturii de stat cehe a retrezit temerile că sovieticii ar putea sprijini şi alte preluări, similare, ale puterii – de pildă, punând la cale un coup d’état comunist, recunoscând un nou guvern comunist şi folosind dotarea militară pentru a-l aşeza la putere Astfel, în aprilie 1948, mai multe ţări vest-europene au format Pactul de la Bruxelles – un pact defensiv proiectat să respingă orice încercări de a răsturna prin forţă guvernele democratice Totuşi, toate analizele poziţiilor relative de putere indicau că Europa Occidentală pur şi simplu nu avea suficientă forţă pentru a respinge un atac sovietic Aşadar, Organizaţia Tratatului Atlanticului de Nord a luat fiinţă ca un mod de a lega America de apărarea Europei Occidentale NATO a furnizat o direcţie fără precedent politicii externe americane: forţele americane, împreună cu cele canadiene, s-au unit cu armatele vest-europene sub o comandă NATO internaţională Rezultatul a fost o confruntare între două alianţe militare şi două sfere de influenţă, de-a lungul întregii linii de demarcaţie din Europa Centrală Nu acesta a fost, însă, modul de percepere a procesului în America Wilsonismul era prea puternic pentru a permite Americii declararea drept alianţă a vreunui aranjament pentru protejarea status quo-ului teritorial european Toţi purtătorii de cuvânt ai administraţiei Truman, aşadar, au făcut pe larg distincţia între NATO şi orice altceva semănând cu o coaliţie tradiţională în vederea protejării echilibrului puterii Ţinând cont de ades afirmatul lor ţel, de a crea „poziţii de forţă”, aceasta a necesitat o mare doză de ingeniozitate Purtătorii de cuvânt ai administraţiei, s-au dovedit a fi la înălţimea sarcinii Când Warren Austin, un fost senator devenit ambasador la Naţiunile Unite, a depus mărturie în favoarea NATO înaintea Comitetului pentru relaţii externe al Senatului în aprilie 1949, el a avut grijă de problemă, declarând mort echilibrul puterii: Bătrânul veteran, echilibrul puterii, a fost lăsat la vatră când s-a format Organizaţia Naţiunilor Unite Acţiunea popoarelor Naţiunilor Unite de a-şi pune laolaltă, prin intermediul organizaţiei internaţionale, eforturile în vederea menţinerii păcii şi securităţii internaţionale şi, în acest scop, de a lua măsuri colective eficiente a introdus formal elementul de predominanţă a puterii pentru pace Şi aşa s-a dus bătrânul echilibru al puterii  Comitetul pentru relaţii externe al Senatului a acceptat fericit această metaforă complicată Cei mai mulţi dintre martorii apărării Alianţei Atlantice s-au inspirat masiv dintr-un document al Departamentului de Stat, intitulat „Diferenţa dintre Tratatul Atlanticului de Nord şi alianţele militare tradiţionale” Acest document extraordinar se dorea o trecere în revistă istorică a şapte alianţe datând încă de la începutul secolului al XIX-lea, de la Sfânta Alianţă, din 1815, până la pactul sovieto-nazist din 1939 Concluzia sa era că Tratatul Atlanticului de Nord se deosebea de toate acestea, „atât în spirit, cât şi în literă” Deşi „cele mai multe” alianţe tradiţionale negau „cu pioşenie” a avea „intenţii agresive sau expansioniste”, ele aveau frecvent alte obiective decât cele de apărare În mod uimitor, documentul Departamentului de Stat afirma că NATO nu era gândit să apere status quo-ul în Europa, ceea ce, desigur, reprezenta o noutate pentru aliaţii Americii Alianţa Atlantică sprijinea principiul, se spunea, nu teritoriul; ea nu se opunea schimbării, ci numai folosirii forţei pentru producerea schimbării Analiza Departamentului de Stat conchidea că Tratatul Atlanticului de Nord „nu este îndreptat împotriva nimănui; este îndreptat numai împotriva agresiunii El nu caută să influenţeze vreun «echilibru al puterii» în schimbare, ci să întărească «echilibrul principiului» ” Documentul saluta atât Tratatul Atlanticului de Nord, cât şi contemporanul acestuia, Pactul de la Rio, pentru apărarea emisferei vestice, drept „dezvoltări ale conceptului de securitate colectivă”, şi aproba spusele preşedintelui Comitetului senatorial, Tom Connally, cum că tratatul nu constituia o alianţă militară, ci „o alianţă împotriva războiului însuşi” Niciun student la istorie nu ar fi primit notă de trecere pentru o asemenea analiză Din punct de vedere istoric, alianţele arareori au numit ţările împotriva cărora erau îndreptate În schimb, ele au descris condiţiile ce trebuiau îndeplinite pentru ca alianţa să intre în joc – exact cum a făcut şi Organizaţia Tratatului Atlanticului de Nord De vreme ce în 1949 Uniunea Sovietică era singurul agresor potenţial din Europa, era încă şi mai puţină nevoie decât fusese în trecut de a fi precizate nume Insistenţa asupra faptului că Statele Unite apărau principiul şi nu teritoriul era esenţialmente americană, deşi prea puţin liniştitoare pentru ţările a căror principală temere era expansiunea teritorială sovietică Argumentul că America se opunea schimbării impuse prin forţă şi nu schimbării ca atare era în aceeaşi măsură liniştitoare şi neliniştitoare; pe parcursul îndelungatei istorii a Europei nu se puteau enumera multe, dacă fusese vreuna, schimbări teritoriale care să fi fost rezultatul a altceva decât aplicarea forţei Oricum, puţine documente ale Departamentului de Stat fuseseră salutate vreodată cu asemenea aprobare fără rezerve din partea de obicei prudentului Comitet pentru relaţii externe al Senatului Senatorul Connally nu a încetat să promoveze tema administraţiei, potrivit căreia scopul NATO era să se opună conceptului de agresiune, nu vreunei naţiuni anume Un extras din mărturia depusă de secretarul de stat Dean Acheson atestă entuziasmul nereţinut al lui Connally: PREŞEDINTELE [Senatorul Connaly]: Aşadar, domnule secretar, aţi făcut destul de clar faptul nu strică să reluăm puţin că acest tratat nu este îndreptat împotriva nici unei naţiuni anume El este îndreptat doar împotriva oricărei naţiuni sau a oricărei ţări care are de gând sau întreprinde o agresiune armată împotriva membrilor puterilor semnatare Este adevărat? SECRETARUL ACHESON: Este corect, domnule senator Connaly Nu este îndreptat împotriva nici unei ţări; este îndreptat numai împotriva agresiunii armate PREŞEDINTELE: Cu alte cuvinte, cu excepţia cazului în care o naţiune, alta decât semnatarele tratatului, are de gând, intenţionează, ori îşi face planuri în acest sens, de agresiune sau atac armat asupra unei alte naţiuni, nu are motive să se teamă de acest tratat SECRETARUL ACHESON: Este corect, domnule senator Connaly, şi mi se pare că oricărei naţiuni care pretinde că acest tratat este îndreptat împotriva sa, trebuie să i se amintească avertismentul biblic, că „Cel vinovat fuge şi fără să-l urmărească cineva”  Odată intrat în spiritul subiectului, comitetul a depus, practic, mărturie în numele tuturor celorlalţi martori ca, de pildă, pe parcursul acestui schimb de replici cu secretarul de la Apărare, Louis Johnson: PREŞEDINTELE: De fapt, acest tratat nu este în niciun sens o alianţă militară generală El este limitat la apărarea împotriva atacului armat SECRETARUL JOHNSON: Aşa este, domnule PREŞEDINTELE: Este exact opusul unei alianţe militare SECRETARUL TYDINGS: În întregime defensiv PREŞEDINTELE: În întregime defensiv Este o alianţă de pace, dacă vreţi s-o numiţi alianţă SECRETARUL JOHNSON: Îmi place exprimarea dumneavoastră PREŞEDINTELE: Este o alianţă împotriva atacului armat, este o alianţă împotriva războiului, şi nu împărtăşeşte elementele de bază ale celor mai importante obligaţii ale unei alianţe militare, în măsura în care cunoaştem noi alianţele militare; este adevărat? SECRETARUL JOHNSON: Aşa este, domnule  Pe scurt, Alianţă Atlantică, fără a fi într-adevăr o alianţă, avea pretenţia moralităţii universale Ea reprezenta majoritatea lumii împotriva minorităţii turbulenţilor Într-un sens, rolul Alianţei Atlanice era acela de a acţiona până la momentul în care Consiliul de Securitate al Naţiunilor Unite „va fi luat măsurile necesare pentru restabilirea păcii şi a securităţii” Dean Acheson a fost un secretar de stat de o subtilitate particulară, care îşi ştia lecţia Oricine îşi poate imagina sclipirea batjocoritoare din ochii săi în vreme ce-l lăsa pe preşedintele Comitetului să-l treacă prin propriul catehism Acheson avea o înţelegere limpede a cerinţelor echilibrului puterii, după cum reiese cu claritate din multe analize subtile făcute de el problemelor de geostrategie Însă era şi suficient de american în modul de abordare a diplomaţiei pentru a fi convins că, lăsată în seama propriilor sale mecanisme, Europa făcuse un talmeş-balmeş din echilibrul puterii şi că, pentru a avea vreun înţeles pentru americani, conceptul de echilibru trebuia să fie prins într-un ideal mai înalt Într-un discurs adresat Asociaţiei Foştilor Studenţi ai Universităţii Harvard la mult timp după ratificarea tratatului Acheson încă mai apăra Alianţa Atlantică în maniera caracteristică americană ca o abordare romanescă a relaţiilor internaţionale: …a susţinut cooperarea internaţională pentru a menţine pacea, pentru a promova drepturile omului, pentru a ridica nivelul de viaţă şi pentru a impune respectul faţă de principiul drepturilor egale şi al autodeterminării popoarelor  Pe scurt, America făcea orice pentru Alianţa Atlantică, în afară de a o numi alianţă Ea a practicat o politică istorică de coaliţie atâta vreme cât acţiunile sale au putut fi justificate prin doctrina securităţii colective, pe care Wilson, pentru prima oară o prezentase ca alternativă la sistemul alianţelor Astfel, echilibrul european al puterii era reînviat printr-o retorică americană unică La fel de importantă ca Alianţa Atlantică, deşi mai puţin luată în seamă de publicul american, a fost crearea Republicii Federale Germania prin unirea zonelor de ocupaţie americană, britanică şi franceză Pe de o parte, acest nou stat însemna că opera lui Bismarck era demontată, deoarece, pentru un viitor neprecizat, Germania avea să rămână divizată Pe de altă parte, existenţa Republicii Federale Germania implica o continuă provocare la adresa prezenţei sovietice în Europa Centrală de vreme ce Republica Federală nu avea să accepte niciodată statul comunist est-german sovietic (pe care sovieticii îl creaseră din zona lor de ocupaţie) Vreme de două decenii, Republica Federală Germania a refuzat să recunoască ceea ce s-a numit Republica Democrată Germană şi a ameninţat să rupă relaţiile diplomatice cu orice ţară care accepta această recunoaştere După 1970, Republica Federală Germania a abandonat aşa-numita doctrină Hallstein şi a stabilit relaţii diplomatice cu satelitul est-german, deşi fără să renunţe vreodată la pretenţia că vorbea în numele întregii populaţii germane Hotărârea cu care s-a lansat America în umplerea vidului de putere din Europa a surprins şi pe cei mai înfocaţi susţinători ai politicii de îngrădire „La sfârşitul lui 1944 mi-a trecut prin minte”, reflecta Churchill ulterior, „că Departamentul de Stat, sprijinit de copleşitoarea opinie publică americană, avea ca în mai puţin de doi ani nu numai să adopte şi să desfăşoare acţiunea al cărei curs îl deschisesem, dar şi să facă eforturi intense şi costisitoare, chiar cu caracter militar, pentru a o face să dea roade ” La patru ani după capitularea necondiţionată a puterilor Axei, ordinea mondială avea multe similitudini cu cea din perioada de imediat dinaintea primului război mondial: două alianţe rigide cu extrem de puţin spaţiu de manevră diplomatică între ele, înfruntându-se, de astă dată pe întreg globul Exista, totuşi, cel puţin o diferenţă crucială: alianţele premergătoare primului război mondial fuseseră ţinute laolaltă de frica fiecăreia dintre părţi că trecerea în cealaltă alianţă a unuia dintre parteneri putea dezmembra edificiul cu care ele îşi identificaseră securitatea În fapt, celui mai belicos dintre parteneri i se permitea atragerea celorlalţi spre abis În timpul Războiului rece, fiecare parte a fost dominată de o superputere îndeajuns de necesară şi suficient de puţin dispusă să-şi asume riscuri pentru a-i împiedica pe ceilalţi aliaţi să azvârle lumea în război Iar prezenţa armelor nucleare a prevenit iluzia din iulie 1914 că războiul putea fi scurt şi nedureros Conducerea americană a Alianţei a garantat faptul că noua ordine mondială avea să fie justificată în termeni morali şi, eventual, chiar mesianici Conducătorii americani au făcut eforturi şi sacrificii fără precedent în istoria coaliţiilor din timp de pace pentru a determina apelarea la valori fundamentale şi soluţii cuprinzătoare în locul calculelor de securitate naţională şi echilibru, care caracterizaseră diplomaţia europeană Ulterior, unii critici aveau să sublinieze pretinsul cinism al acestei retorici morale Dar nimeni dintre cei care i-au cunoscut pe autorii politicii de îngrădire nu le-a putut pune la îndoială sinceritatea Şi nici nu ar fi putut susţine America patru decenii de eforturi istovitoare în numele unei politici care să nu-i reflecte cele mai profunde valori şi idealuri Faptul este amplu demonstrat de măsura în care valorile morale au impregnat până şi cele mai secrete documente guvernamentale, care nu fuseseră niciodată avute în vedere pentru a fi puse la îndemâna opiniei publice Un asemenea caz este un document al Consiliului Naţional de Securitate, (NSC-68), elaborat în aprilie 1950 pentru a servi ca declaraţie oficială a Americii în legătură cu strategia Războiului rece NSC-68 definea în mare măsură interesul naţional în termenii principiului moral În viziunea sa, eşecurile morale erau chiar mai periculoase decât cele materiale: …o înfrângere a instituţiilor libere de oriunde este o înfrângere pretutindeni Şocul pe care noi l-am suportat la distrugerea Cehoslovaciei nu a fost proporţional cu importanţa materială a Cehoslovaciei pentru noi Într-un sens material, capacităţile sale se aflau deja la discreţia sovieticilor Dar atunci când a fost distrusă integritatea instituţiilor Cehoslovaciei, noi am înregistrat pe scara intangibilă a valorilor o pierdere mai distrugătoare decât pierderea materială pe care o suferisem deja  Odată ce interesele vitale fuseseră echivalate cu principiul moral, obiectivele strategice ale Americii au fost formulate în termeni mai degrabă de valoare, decât de putere pentru „a ne face puternici, atât în felul în care ne afirmăm valorile în administrarea vieţii noastre naţionale, cât şi în dezvoltarea forţei noastre politice şi economice” Doctrina părinţilor fondatori ai Americii, potrivit căreia naţiunea lor era un far al libertăţii pentru întreaga omenire, a impregnat filosofia americană a Războiului rece Respingând linia de gândire americană exprimată de avertismentul lui John Quincy Adams împotriva „plecării dincolo de ocean în căutare de monştri pe care să-i nimicim”, cei care au schiţat NSC-68 au optat pentru viziunea alternativă a Americii ca cruciat: „Numai prin afirmarea practică, în afara graniţelor şi acasă deopotrivă, a valorilor noastre esenţiale ne putem păstra propria integritate, în care rezidă adevărata frustrare a planurilor Kremlinului ” În aceşti termeni, obiectivul Războiului rece era convertirea adversarului: „sprijinirea unei schimbări fundamentale în sistemul sovietic”, definite ca „acceptarea din partea sovietică a condiţiilor specifice şi limitate necesare unui climat internaţional în care instituţiile libere să poată înflori şi în care popoarele ruse vor avea o nouă şansă de a-şi făuri propriul destin” Deşi NSC-68 continua cu descrierea diverselor măsuri militare şi economice vitale pentru construirea unor situaţii de forţă, tema sa centrală nu era niciun compromis al diplomaţiei tradiţionale, nicio etalare finală apocaliptică Reţinerea de a folosi sau de a ameninţa cu folosirea armelor nucleare în perioada monopolului atomic al Americii a fost justificată într-un mod unic american: victoria în orice asemenea război ar produce un rezultat vremelnic, prin urmare nesatisfăcător Cât despre o soluţie negociată, „…unica bază ce se poate concepe pentru o reglementare generală ar fi sferele de influenţă şi de nicio influentă o «reglementare» pe care Kremlinul ar putea-o rapid exploata în avantajul său” Cu alte cuvinte, America refuza să ia în considerare câştigarea unui război sau măcar o soluţie generală care să lase adversarul neconvertit În ciuda pretinsului său realism lipsit de orice sentimentalism, NSC-68 începea printr-o peroraţie pe tema democraţiei şi sfârşea cu afirmaţia că istoria avea să lucreze în esenţă în favoarea Americii Unicitatea acestui document consta în faptul că el împletea cerinţele universale cu renunţarea la forţă Niciodată până atunci o Mare Putere nu mai exprimase obiective atât de pretenţioase faţă de propriile sale resurse, fără orice alte aşteptări la reciprocitate decât răspândirea valorilor sale naţionale Iar aceste aşteptări aveau să fie împlinite prin reformă globală, nu prin cucerire globală, calea uzuală a cruciaţilor Aşa s-a întâmplat că pentru strădania sa, forţa americană s-a bucurat, pentru un scurt moment, de o supremaţie fără precedent, în ciuda faptului că America se autoconvinsese că era relativ slabă din punct de vedere militar În acele stadii timpurii ale periplului american prin politica de îngrădire, nimeni nu şi-ar fi putut imagina tensiunea ameninţătoare la adresa psihicului american creată de conflictele al căror ţel principal era transformarea lăuntrică a adversarului şi care nu aveau niciun criteriu ce putea fi folosit pentru evaluarea succesului fiecărui pas intermediar Ar fi părut de necrezut oricăruia dintre acei conducători americani siguri de ei înşişi că ţara lor avea să trebuiască, timp de două decenii, să navigheze prin mistuitoare îndoială de sine şi conflict intern înainte ca previziunile lor privind prăbuşirea comunismului să se îndeplinească Deocamdată, ei erau preocupaţi în exclusivitate de angajarea Americii în noul său rol internaţional, eschivând atacurile criticilor la adresa turnurii revoluţionare pe care o lua politica externă a Americii În vreme ce îngrădirea prindea încet formă, criticile pe care le întâmpina ea proveneau din trei şcoli de gândire diferite Prima era a „realiştilor”, reprezentaţi de Walter Lippmann, care susţinea că politica de îngrădire conducea la supraextindere psihologică şi geopolitică, secătuind resursele Americii Purtătorul de cuvânt al celei de-a doua şcoli de gândire era Winston Churchill, care se opunea amânării negocierilor până după ce poziţiile de forţă vor fi fost stabilite Argumentul lui Churchill era că poziţia Occidentului nu avea să mai fie niciodată atât de puternică precum la începutul a ceea ce a ajuns să se cunoască drept Războiul rece, şi că poziţia sa relativă de negociere nu se putea decât deteriora Şi, în fine, Henry Wallace, care contesta din pornire Americii dreptul moral de a întreprinde politica de îngrădire Postulând o echivalenţă morală fundamentală între cele două părţi, Wallace susţinea că sfera de influenţă sovietică din Europa Centrală era legitimă şi că împotrivirea Americii faţă de ea nu făcea decât să sporească încordarea El îndemna la o întoarcere la ceea ce el înţelegea a fi politica lui Roosevelt: terminarea Războiului rece printr-o decizie americană unilaterală Ca cel mai elocvent purtător de cuvânt al realiştilor, Walter Lippmann respingea premisa că societatea sovietică conţinea germenii proprie-i prăbuşiri El considera teoria prea speculativă pentru a servi drept fundament politicii americane: În aprecierile domnului X nu există rezerve pentru o zi ploioasă Nu există nicio marjă de siguranţă pentru ghinion, proastă conducere, eroare şi neprevăzut El ne cere să presupunem că puterea sovietică este deja în descompunere Ne sfătuieşte să credem că cele mai mari speranţe ale noastre vor fi fost curând realizate  Politica de îngrădire, susţinea Lippmann, avea să atragă America înăuntrul întinselor periferii ale imperiului sovietic, care includeau, după el, multe ţări ce nu reprezentau state cu care să se poată începe, în sensul modern Amestecul militar în regiuni atât de îndepărtate de casă nu putea spori securitatea americană şi avea să slăbească hotărârea Americii Îngrădirea, potrivit lui Lippmann, permitea Uniunii Sovietice să aleagă punctele de maximă derută pentru Statele Unite, păstrându-şi totodată iniţiativa diplomatică şi chiar militară Lippmann accentua importanţa stabilirii de criterii pentru definirea zonelor în care îngrădirea expansiunii sovietice constituia pentru America un interes vital Fără asemenea criterii, Statele Unite aveau să fie nevoite să organizeze o „paletă eterogenă de sateliţi, clienţi, dependenţi şi marionete”, care avea să permită nou găsiţilor aliaţi ai Americii să exploateze îngrădirea în propriul lor interes Statele Unite aveau să fie prinse în capcana sprijinirii unor regimuri neviabile, lăsând Washingtonului neplăcuta alegere între „liniştire şi înfrângere şi pierderea curajului sau… sprijinirea lor [a aliaţilor Statelor Unite] cu un preţ incalculabil” A fost, într-adevăr, o analiză profetică a ceea ce stătea înaintea Statelor Unite, cu toate că remediul propus de Lippmann nu se prea potrivea cu tradiţia universalistă a Americii, care era mult mai aproape de aşteptările lui Kennan pentru un rezultat apocaliptic Lippmann cerea ca politica externă americană să fie călăuzită mai degrabă de analizarea intereselor americane în fiecare caz în parte decât de principii generale, presupuse a fi universal aplicabile În opinia sa, politica americană trebuia să ţintească mai puţin la înlăturarea sistemului comunist cât la restabilirea echilibrului puterii în Europa, care fusese distrus de război Îngrădirea implica divizarea pe timp nedefinit a Europei, în vreme ce adevăratul interes al Americii trebuia să fie alungarea puterii sovietice din centrul continentului european: Timp de mai bine de o sută de ani, toate guvernele Rusiei au căutat să se extindă asupra Europei de Est Dar numai după ce Armata Roşie a ajuns la Elba au fost în stare conducătorii Rusiei să realizeze ambiţiile Imperiului rus şi ţelurile ideologice ale comunismului O politică veritabilă ar avea, prin urmare, ca obiectiv primordial stabilirea unor reglementări care să conducă la evacuarea Europei… Puterea americană trebuie să fie disponibilă nu pentru a-i „îngrădi” pe ruşi în puncte disparate, ci pentru a ţine sub control întreaga maşină militară rusească şi pentru a exercita o presiune sporită în sprijinul unei strategii diplomatice care are ca obiectiv concret o reglementare care înseamnă retragere  Soarta a fost cu siguranţă risipitoare în privinţa talentului pe care l-a dăruit Americii în perioada imediat postbelică Conducătorii politici americani au fost oameni distinşi şi experimentaţi Iar în umbra lor s-a aflat un rezervor de personalităţi eminente, precum John McCloy, Robert Lovett, David Bruce, Ellsworth Bunker, Averell Harriman şi John Foster Dulles, care au intrat şi au ieşit din guvern şi au fost întotdeauna gata să-l servească pe preşedinte pe o bază nepartizană Dintre intelectualii săi, America a fost în stare să se folosească şi de gândirea lui Lippmann şi de cea a lui Kennan, când aceştia s-au aflat în culmea puterilor lor Kennan a înţeles corect slăbiciunea intrinsecă a comunismului; Lippmann a prezis cu precizie frustrările unei politici externe esenţialmente reactive, bazate pe îngrădire Kennan a făcut apel la răbdarea de a îndura pentru a permite istoriei să-şi etaleze tendinţele inevitabile; Lippmann a făcut apel la iniţiativa diplomatică pentru a produce o reglementare europeană câtă vreme America deţinea încă o poziţie predominantă Kennan a avut o mai bună înţelegere intuitivă a principalelor resorturi ale societăţii americane; Lippmann, pe de altă parte, a înţeles încordarea ameninţătoare a suportării unui impas aparent fără sfârşit şi a situaţiilor ambigue pe care îngrădirea putea aduce America în situaţia de a le susţine În cele din urmă analiza lui Lippmann a găsit o importantă audienţă, deşi cu precădere printre opozanţii confruntării cu Uniunea Sovietică Iar aprobarea acestora se baza pe un singur aspect al argumentării lui Lippmann, evidenţiindu-i, cum au făcut, criticile ce i se aduceau şi ignorându-i în acelaşi timp prescripţiile Ei au luat în seamă apelul lui Lippmann pentru obiective mai limitate, însă i-au neglijat recomandarea în favoarea unei diplomaţii mai ofensive Aşa s-a făcut că în anii ’40, cea mai restrictivă strategie alternativă la politica de îngrădire a venit din partea nimănui altcuiva decât a lui Winston Churchill, atunci liderul opoziţiei din Parlamentul britanic S-a considerat în general că Churchill a fost cel care a inaugurat Războiul rece, atunci când şi-a ţinut discursul Cortinei de fier la Fulton, în Missouri În toate etapele celui de-al doilea război mondial, Churchill a căutat să limiteze expansionismul sovietic, în efortul de a îmbunătăţi formal poziţia de negociere postbelică a democraţiilor Churchill a sprijinit îngrădirea, dar pentru el aceasta nu a fost niciodată un scop în sine Nevoind să aştepte pasiv prăbuşirea comunismului, el a căutat mai degrabă să modeleze istoria decât să se bizuie pe ea astfel ca aceasta să facă treaba în locul lui Ceea ce urmărea el era o reglementare negociată Discursul lui Churchill de la Fulton avusese în vedere numai şi numai negocierile În 9 octombrie 1948, la Llandudno, Ţara Galilor, Churchill a revenit la părerea sa că poziţia de negociere a Occidentului nu avea să fie niciodată mai bună decât era la acel moment Într-un discurs mult neglijat, el a spus: „S-a pus întrebarea: Ce se va întâmpla când vor avea ei înşişi bomba atomică şi o vor fi acumulat în cantităţi însemnate? Puteţi judeca dumneavoastră înşivă ce se va întâmpla atunci, văzând ce se întâmplă acum Dacă aceste lucruri sunt făcute în pădurea verde [când totul merge bine n tr ], ce va fi de făcut în cea uscată?… Niciun om în toate minţile nu poate să creadă că ne stă înainte o perioadă de timp nesfârşită Trebuie să ducem lucrurile până la capăt şi să stabilim o reglementare Nu trebuie să mergem mai departe în hopuri, neprevăzător şi incompetent, aşteptând să intervină ceva, lucru prin care eu înţeleg a aştepta să se întâmple ceva rău pentru noi Este mult mai probabil că naţiunile Occidentului vor putea să ajungă la o reglementare durabilă, fără vărsare de sânge, dacă îşi formulează cererile lor juste cât timp deţin puterea atomică şi înainte să o aibă şi comuniştii ruşi  Doi ani mai târziu, Churchill a rostit aceeaşi pledoarie în Camera Comunelor: democraţiile erau destul de puternice pentru a negocia şi nu aveau decât să devină mai slabe, aşteptând Într-un discurs în care apăra reînarmarea NATO, în 30 noiembrie 1950, el a avertizat că înarmarea Occidentului în sine nu avea să-i schimbe acestuia poziţia de negociere, care, în cele din urmă, depindea de monopolul atomic al Americii: …deşi este bine să ne întărim forţele cât putem de rapid, nimic în acest proces, în perioada pe care am menţionat-o, nu va priva Rusia de superioritate efectivă în ceea ce acum se numeşte armament convenţional Aceasta nu va face decât să ne dea o unitate sporită în Europa şi să amplifice posibilităţile de opunere la agresiune… De aceea, mă declar pentru eforturile de ajungere la o reglementare cu Rusia sovietică de îndată ce se va prezenta o ocazie potrivită şi pentru a face acele eforturi atâta vreme cât superioritatea Statelor Unite în domeniul armelor nucleare egalează superioritatea sovieticilor în domeniul armelor convenţionale  Pentru Churchill, o poziţie de forţă era deja stabilită; pentru conducătorii americani, ea încă trebuia creată Churchill se gândea la negocieri ca la o modalitate de a pune puterea în raport cu diplomaţia Şi deşi nu a specificat-o niciodată, declaraţiile sale publice sugerează cu pregnanţă faptul că el avea în vedere un fel de ultimatum diplomatic al democraţiilor occidentale Conducătorii americani dădeau înapoi de la a-şi folosi monopolul atomic, fie şi numai ca ameninţare Churchill voia să restrângă aria influenţei sovietice, dar era pregătit să coexiste în limite reduse cu puterea sovietică Conducătorii americani aveau o repulsie aproape viscerală faţă de sferele de influenţă Ei voiau să distrugă, nu să restrângă sfera adversarului lor Preferau să aştepte victoria totală şi prăbuşirea comunismului, oricât de îndepărtate, pentru a aplica o soluţie wilsoniană la problema ordinii mondiale Dezacordul a apărut dintr-o diferenţă între experienţele istorice ale Marii Britanii şi Statelor Unite Societatea lui Churchill era familiarizată prea bine cu rezultatele imperfecte; Truman şi consilierii săi veneau dintr-o tradiţie în care, odată ce o problemă era recunoscută, ea era de obicei depăşită prin mobilizarea unor resurse uriaşe De unde preferinţa Americii pentru rezoluţii finale şi neîncrederea sa în genul de compromis care devenise o specialitate britanică Churchill nu avea nicio dificultate de principiu pentru ca să combine construirea de poziţii de forţă cu o diplomaţie activă, exercitând presiuni pentru obţinerea reglementării Conducătorii americani gândeau aceste eforturi ca faze succesive exact cum făcuseră în cel de-al doilea război mondial şi aveau să o facă iarăşi în Coreea şi în Vietnam Punctul de vedere american a prevalat deoarece America era mai puternică decât Marea Britanie şi deoarece Churchill, ca lider al opoziţiei parlamentare britanice, nu era în măsură să-şi impună strategia În cele din urmă, cea mai zgomotoasă şi mai persistentă provocare la adresa politicii americane nu a venit nici din partea şcolii realiste a lui Lippmann, nici din partea concepţiei echilibrului puterii, a lui Churchill, ci din partea unei tradiţii cu rădăcini adânci în gândirea radicală americană În vreme ce Lippmann şi Churchill au acceptat premisa administraţiei Truman conform căreia expansionismul sovietic reprezenta o provocare serioasă, şi doar au contestat strategia de a se opune, criticii radicali au respins toate aspectele îngrădirii Henry Wallace, vicepreşedinte în timpul celui de-al treilea mandat al lui Roosevelt, fost secretar la Agricultură şi secretar la Comerţ sub Truman a fost principalul lor purtător de cuvânt Produs al tradiţiei populiste americane, Wallace avea o neîncredere structurală specifică yankeilor în Marea Britanie Ca cei mai mulţi liberali americani de la Jefferson încoace, el insista că „aceleaşi principii morale care guvernează în viaţa privată trebuie să guverneze şi în politica internaţională” Din punctul de vedere al lui Wallace, America îşi pierduse busola morală şi practica o politică externă a „principiilor machiavelice, de înşelătorie, forţă şi neîncredere”, după cum a spus în public în Madison Square Garden, în 12 septembrie 1946 De vreme ce prejudecăţile, ura şi frica erau cauzele adânci ale conflictelor internaţionale, Statele Unite nu aveau niciun drept moral de a interveni în afara graniţelor înainte de a fi eradicat aceste flageluri din sânul propriei societăţi Noul radicalism reafirma viziunea istorică a Americii ca far al libertăţii, dar, pe parcurs, a făcut ca această viziune să se întoarcă împotriva ei însăşi Postularea echivalenţei morale a acţiunilor americane şi a celor sovietice a devenit o trăsătură caracteristică a criticii radicale pentru întreaga perioadă a Războiului rece Însăşi ideea ca America să aibă responsabilităţi internaţionale era, în ochii lui Wallace, un exemplu de aroganţă a puterii Englezii, susţinea el, îi duceau de nas pe credulii americani, făcându-i să le împlinească poruncile: „Politica britanică urmăreşte, evident, să creeze neîncredere între Statele Unite şi Rusia şi să pregătească astfel terenul pentru cel de-al treilea război mondial ” Pentru Wallace, prezentarea făcută de Truman conflictului dintre democraţie şi dictatură era pură fantezie În 1945, moment în care represiunea sovietică postbelică începea să devină tot mai evidentă şi brutalitatea colectivizării era larg recunoscută, Wallace declara că „ruşii au astăzi mai multe libertăţi politice decât au avut vreodată” De asemenea, el descoperea „tot mai mult semne ale libertăţii religioase” în URSS şi pretindea că exista o „lipsă fundamentală de conflict între Statele Unite şi Uniunea Sovietică” Wallace era de părere că politica sovietică era animată mai puţin de expansionism decât de frică În martie 1946, când încă mai era secretar la Comerţ Wallace îi scria lui Truman: Evenimentele ultimelor câteva luni i-au azvârlit pe sovietici înapoi în spaimele lor de dinainte de 1939 faţă de „încercuirea capitalistă” şi în credinţa lor greşită că lumea occidentală, inclusiv S U A , le este invariabil şi unanim ostilă  În discursul său din Madison Square Garden, de şase luni mai târziu, Wallace i-a lansat lui Truman o provocare directă, care l-a făcut pe preşedinte să-i ceară demisia: S-ar putea să nu ne placă ce face Rusia în Europa de Est Genul ei de reformă agrară, expropriere industrială şi suprimare a libertăţilor fundamentale supără marea majoritate a oamenilor din Statele Unite Dar fie că ne place, fie că nu, ruşii vor încerca să-şi socializeze sfera de influenţă exact la fel cum noi încercăm să democratizăm sfera noastră de influenţă… Ideile ruseşti despre dreptatea social-economică vor guverna aproape o treime din lume Ideile noastre despre democraţia liberei întreprinderi vor guverna mare parte din restul lumii Cele două idei se vor strădui să demonstreze care dintre ele poate oferi cea mai mare satisfacţie omului obişnuit din propria arie de dominaţie politică  Printr-o curioasă răsturnare a rolurilor, autoproclamatul apărător al moralităţii în politica externă accepta existenţa unei sfere de influenţă în Europa de Est din motive practice, în vreme ce administraţia pe care o ataca pentru promovarea unei politici cinice a puterii respingea sfera sovietică din considerente morale Potrivit lui Wallace, America nu avea niciun drept să intervină unilateral pe glob Apărarea era legitimă doar cu aprobarea Naţiunilor Unite (indiferent de faptul că Uniunea Sovietică avea acolo drept de veto), iar asistenţa economică trebuia să fie distribuită prin intermediul instituţiilor internaţionale De vreme ce Planul Marshall nu făcea faţă acestui test, Wallace prezicea că acesta avea să aducă Americii duşmănia omenirii  Provocarea lui Wallace s-a năruit după lovitura comunistă din Cehoslovacia, blocada Berlinului şi invadarea Coreii de Sud În calitate de candidat prezidenţial în 1948, el a obţinut numai un milion de voturi cele mai multe în New York faţă de peste 24 de milioane pentru Truman, care l-au situat pe locul al patrulea, în urma candidatului democrat disident, Strom Thurmond Cu toate acestea, Wallace a reuşit să dezvolte teme care aveau să rămână puncte de rezistenţă ale criticii radicale americane pe parcursul Războiului rece şi să ocupe centrul scenei în timpul războiului din Vietnam Acestea scoteau în evidenţă neajunsurile morale ale Americii şi pe cele ale prietenilor pe care ea îi susţinea; o echivalenţă morală fundamentală între America şi adversarii săi comunişti; afirmaţia că America nu avea nicio obligaţie de a apăra vreo zonă de pe glob împotriva unor ameninţări în mare măsură imaginare; şi părerea că opinia publică internaţională era un ghid mai bun pentru politica externă decât conceptele geopolitice Când a fost propus întâia oară ajutorul pentru Grecia şi Turcia Wallace a îndemnat administraţia Truman să prezinte chestiunea înaintea Naţiunilor Unite Dacă „ruşii îşi exercitau dreptul de veto, povara morală le revenea lor… Când acţionăm independent… responsabilitatea morală este asupra noastră” A respecta înaltul considerent moral însemna mai mult decât a apăra sau nu interesele geopolitice ale Americii Deşi critica radicală îndreptată de Wallace împotriva politicii externe postbelice americane a fost înfrântă pe parcursul anilor ’40, principalele sale idei au reflectat o tendinţă profundă a idealismului american, care a continuat să anime sufletul naţiunii Aceleaşi convingeri morale care conferiseră atâta energie angajărilor Americii pe plan internaţional au avut şi potenţialul de a fi întoarse spre înăuntru datorită deziluziilor încercate faţă de lumea din afară sau faţă de propriile imperfecţiuni ale Americii În anii ’20, izolaţionismul făcuse America să se retragă pe considerentul că era prea bună pentru lume; în timpul mişcării Wallace, această atitudine a reînviat prin afirmaţia că America trebuia să se retragă deoarece nu era îndeajuns de bună pentru lume Totuşi, când America şi-a lansat prima implicare internaţională permanentă pe timp de pace, îndoieli de sine şi sistematice încă planau departe în viitor Generaţia care construise New Deal şi câştigase cel de-al doilea război mondial avea o enormă încredere în sine şi în proporţiile imense ale acţiunii cutezătoare americane Iar idealismul naţiunii era cât se poate de potrivit pentru conducerea unei lumi dominate de două puteri, pentru care combinaţiile subtile presupuse de diplomaţia tradiţională a echilibrului puterii nu erau prea nimerite Numai o societate cu enormă încredere în realizările şi în viitorul său şi-ar fi putut concentra dăruirea şi resursele pentru a face eforturi în vederea realizării unei ordini mondiale în care duşmanii înfrânţi să fie împăcaţi, aliaţii năpăstuiţi repuşi în drepturi şi adversarii convertiţi Marile întreprinderi sunt adeseori impulsionate de o undă de naivitate Un rezultat al politicii de îngrădire a fost acela că, în timpul perioadei în care s-au aflat în culmea puterii, Statele Unite s-au autoexilat într-o diplomaţie esenţialmente pasivă Acesta este motivul pentru care îngrădirea a fost tot mai vehement atacată de încă o grupare, al cărei vehement purtător de cuvânt a devenit John Foster Dulles Gruparea era alcătuită din acei conservatori care acceptau premisele îngrădirii, dar contestau încetineala cu care era înfăptuită Chiar dacă îngrădirea reuşea până la urmă să submineze societatea sovietică, susţineau aceşti critici, ea avea să dureze şi avea să coste prea mult Indiferent de rezultatele pe care le putea obţine îngrădirea, o strategie a eliberării avea cu siguranţă să le accelereze Către sfârşitul preşedinţiei lui Truman, politica de îngrădire era prinsă sub foc încrucişat între cei care o considerau prea belicoasă (adepţii lui Wallace) şi cei care o credeau excesiv de pasivă (republicanii conservatori) Această controversă s-a înteţit deoarece, după cum prezisese Lippmann, crizele internaţionale se deplasau tot mai mult spre regiunile periferice ale globului, unde problemele morale erau confuze şi ameninţările directe la adresa securităţii americane erau dificil de demonstrat America s-a trezit atrasă în războaie din zone neprotejate prin alianţe şi în beneficiul unor cauze ambigue şi al unor rezultate neconcludente De la Coreea la Vietnam, aceste acţiuni au ţinut vie critica radicală, care a continuat să pună sub semnul întrebării validitatea îngrădirii Aşa a ieşit la iveală o nouă variantă de excepţionalism american Cu toate imperfecţiunile sale, America secolului al XIX-lea se crezuse un far al libertăţii; în anii ’60 şi ’70, se spunea că flacăra pâlpâie şi că ar fi trebuit să fie reaprinsă înainte ca America să poată reveni la rolul său istoric, de sursă de inspiraţie pentru cauza libertăţii Dezbaterea asupra îngrădirii s-a transformat într-o luptă pentru însuşi sufletul Americii Încă în 1957, George Kennan ajunsese să reinterpreteze îngrădirea în această lumină când scria: Pentru concetăţenii mei care m-au întrebat adeseori la ce trebuie să facă apel pentru a contracara ameninţarea sovietică, a trebuit să răspund: la eşecurile noastre americane, la lucrurile de care ne este ruşine în propriii noştri ochi sau care ne îngrijorează; la problema rasială, la condiţiile din marile noastre oraşe, la învăţământ şi la mediul în care trăieşte tineretul nostru, la prăpastia crescândă dintre cunoştinţele specializate şi înţelegerea populară  Un deceniu mai devreme, înainte de a fi fost deziluzionat de ceea ce el considera drept militarizarea invenţiei sale, George Kennan ar fi recunoscut că nu exista nicio asemenea alegere O ţară care pretinde de la sine însăşi perfecţiune morală ca test al propriei politici externe nu va ajunge nici la perfecţiune, nici la securitate Măsura realizărilor lui Kennan a fost faptul că, până în 1957, toate parapetele lumii libere fuseseră asigurate cu apărători, propriile sale vederi aducând o contribuţie decisivă la acest efort Parapetele erau, de fapt, atât de bine umplute cu apărători încât America îşi permitea să se complacă într-o doză zdravănă de autocritică Îngrădirea era o teorie extraordinară lipsită de sentimentalism şi idealistă totodată, profundă în evaluarea făcută motivaţiilor sovietice şi cu toate acestea curios de abstractă în prescripţii În întregime americană în utopia sa, ea pleca de la premisa că prăbuşirea unui adversar totalitarist se putea realiza într-un mod esenţialmente benign Deşi această doctrină a fost formulată la apogeul puterii absolute a Americii, ea propovăduia slăbiciunea relativă a Americii Postulând o grandioasă întâlnire diplomatică în momentul culminant al existenţei sale, îngrădirea nu lăsa diplomaţiei niciun rol până la scena finală apoteotică în care oamenii cu pălării albe acceptau convertirea celor cu pălării negre Având aceste însuşiri, îngrădirea a fost o doctrină care a însoţit America pe parcursul a mai bine de patru decenii de construcţie, luptă şi, în cele din urmă, triumf Victima ambiguităţilor sale s-au vădit a fi nu popoarele pe care America se pregătise să le apere în mare măsură cu succes –, ci conştiinţa americană Chinuindu-se de una singură în căutarea-i tradiţională a perfecţiunii morale, America avea să iasă, după mai mult de o generaţie de luptă, sfâşiată de eforturi şi controverse, dar cu aproape toate obiectivele stabilite atinse CAPITOLUL 19 Dilema politicii de îngrădire: Războiul din Coreea  Statele Unite ale Americii nu şi-au „adus băieţii acasă” din Europa, aşa cum avusese de gând Roosevelt În loc de asta, au rămas profund implicate, punând la punct instituţii şi programe de asigurare a apărării împotriva atacurilor sovietice şi făcând presiuni asupra sferei sovietice ori de câte ori a fost posibil Timp de trei ani, politica de îngrădire a funcţionat aşa cum fusese gândită Alianţa Atlantică servea drept bastion împotriva expansiunii sovietice, în vreme ce Planul Marshall întărea Europa Occidentală din punct de vedere economic şi social Programul de ajutorare greco-turc respingea ameninţarea sovietică din estul Mediteranei, iar podul aerian al Berlinului arăta că democraţiile erau pregătite să rişte războiul pentru a se opune ameninţărilor la adresa drepturilor ce le fuseseră recunoscute În toate cazurile, Uniunea Sovietică mai degrabă a dat înapoi decât a încercat să se măsoare cu Statele Unite Teoria îngrădirii avea însă o scăpare majoră, ceea ce i-a făcut pe conducătorii americani să acţioneze pornind de la două premise greşite şi anume: provocările cărora urmau să le facă faţă aveau să fie în continuare de un tip la fel de clar cum fuseseră pe parcursul celui de-al doilea război mondial; şi, în al doilea rând, comuniştii aveau să aştepte pasiv dezintegrarea propriei lor stăpâniri, după cum postula teoria îngrădirii Conducătorii americani nu au luat în considerare posibilitatea ca comuniştii să încerce o străpungere într-un punct oarecare, alegându-şi ca ţintă o zonă de maximă complexitate politică sau strategică pentru Statele Unite Politica de îngrădire a fost impusă unui Congres şovăitor, în beneficiul Europei Teama de o intervenţie militară sovietică în Mediterana făcuse să apară programul de ajutor greco-turc, iar pericolul unui atac sovietic asupra Europei Occidentale condusese la formarea Organizaţiei Tratatului Atlanticului de Nord Posibilitatea unei pătrunderi sovietice printr-un alt punct avea caracterul unei revelaţii, dacă apărea Apoi, în 25 iunie 1950, America a fost nevoită să se confrunte cu ambiguităţile politicii de îngrădire, atunci când a fost pusă în faţa agresiunii militare exercitate de un surogat comunist asupra unei ţări pe care Washingtonul o declarase în afara perimetrului de apărare al Americii şi din care toate forţele americane fuseseră retrase în anul precedent Agresorul era Coreea de Nord, iar victima era Coreea de Sud ambele situate cât se poate de departe de Europa, punctul nodal al strategiei americane Totuşi, la numai câteva zile de la atacul nord-coreean, Truman a înjghebat în pripă o forţă expediţionară din personalul slab pregătitelor trupe de ocupaţie din Japonia, pentru a implementa o strategie de apărare locală care nu fusese niciodată avută în vedere de planificarea americană şi nici nu fusese propusă în cadrul declaraţiilor Congresului Doctrina politică şi strategică americană postbelică pur şi simplu nu luase în calcul posibilitatea unui asemenea gen de agresiune Conducătorii americani nu definiseră decât două cauze probabile de război: un atac-surpriză sovietic asupra Statelor Unite, sau o invadare a Europei Occidentale de către Armata Roşie „Planurile privind securitatea naţională”, declara generalul Omar N Bradley, şeful Statului Major al armatei în 1948, trebuie să ia în considerare posibilitatea ca Statele Unite să fie ţinta unor atacuri aeriene şi de desant, pentru început Probabilitatea şi posibilitatea acestui tip de atac sporeşte zi de zi… Ar trebui [aşadar] să ţinem sub control bazele de unde un duşman ne-ar putea ataca pe calea aerului Apoi, va trebui să lansăm un contraatac imediat… în principal aerian… Pentru a ne pregăti contraloviturile vom avea nevoie de baze pe care acum nu le deţinem Capturarea şi păstrarea [acestor] baze… vor necesita elemente combatante ale armatei  Bradley nu a reuşit să explice cum sau de ce ar putea urma Uniunea Sovietică o asemenea strategie la trei ani după un război devastator, câtă vreme Statele Unite deţineau monopolul atomic, iar Uniunea Sovietică nu dispunea de capacităţi flotile aeriene cu rază lungă de acţiune Nimic din comportamentul Americii nu le-ar fi permis conducătorilor politici de la Moscova sau din Pyongyang, capitala Coreii de Nord să se aştepte la mai mult decât un protest diplomatic atunci când trupele nord-coreene au trecut paralela 38 Ei trebuie să fi fost la fel de surprinşi ca şi Saddam Hussein când America a trecut de la atitudinea conciliantă de la sfârşitul anilor ’80 la o campanie militară masivă în Golful Persic, în ’90 Comuniştii din Moscova şi din Pyongyang luaseră de bune declaraţiile conducătorilor americani conform cărora aceştia plasaseră Coreea în afara perimetrului de apărare american Ei au presupus că America nu avea să se opună preluării de către comunişti a unei jumătăţi din Coreea după ce acceptaseră victoria comunistă din China, care reprezenta un premiu incomparabil mai important Ei nu reuşiseră, evident, să înţeleagă că repetatele declaraţii americane proclamând opoziţia faţă de agresiunea comunistă drept o datorie morală aveau pentru conducătorii politici americani mult mai multă greutate decât analizele strategice Astfel, războiul coreean a luat amploare dintr-o dublă neînţelegere: comuniştii, analizând regiunea sub aspectul intereselor americane, nu au găsit plauzibil ca America să opună rezistenţă la capătul unei peninsule, când le recunoscuse comuniştilor cea mai mare parte a zonei continentale a Asiei; în vreme ce America, percepând provocarea în termeni de principiu, a fost mai puţin preocupată de semnificaţia geopolitică a Coreii pe care conducătorii americani o declaraseră public neimportantă decât de simbolismul gestului de a permite ca agresiunea comunistă să rămână fără ripostă Curajoasa decizie a lui Truman de a interveni în Coreea era în contradicţie flagrantă cu ceea ce conducătorii americani declaraseră cu doar un an înainte În martie 1949, generalul Douglas MacArthur, comandantul forţelor americane din Pacific, plasase răspicat Coreea în afara perimetrului defensiv american, în cursul unui interviu publicat într-un ziar: …linia noastră de apărare trece printr-un lanţ de insule ce mărginesc coastele Asiei El începe din Filipine şi continuă prin Arhipelagul Ryukyu, care include principalul său bastion, Okinawa Apoi se întoarce prin Japonia şi prin lanţul Insulelor Aleutine, spre Alaska  Într-un discurs ţinut în faţa membrilor Clubului Naţional al Presei în 12 ianuarie 1950, secretarul de stat Dean Acheson mersese şi mai departe El nu numai că plasase Coreea în afara perimetrului defensiv american, dar negase explicit orice intenţii de garantare a zonelor situate în partea continentală a Asiei: În ce priveşte securitatea militară a celorlalte zone ale Pacificului, trebuie să fie clar că nicio persoană nu poate garanta aceste zone împotriva atacurilor militare Dar trebuie, de asemenea, să fie clar că o asemenea garantare nici nu este raţională sau necesară pe tărâmul relaţiilor practice  În 1949, preşedintele Truman, acţionând la îndemnul Statelor Majore Reunite, retrăsese toate forţele militare americane din Coreea Armata sud-coreeană era antrenată şi echipată pentru puţin mai mult decât funcţiuni poliţieneşti, deoarece Washingtonul se temea ca nu cumva Coreea de Sud să fie tentată să unifice ţara prin forţă, dacă i s-ar fi acordat şi cea mai neînsemnată posibilitate de a o face Memoriile lui Hruşciov pretind că invadarea Coreii a fost zămislirea minţii lui Kim II Sung, dictatorul nord-coreean Stalin, iniţial circumspect, se spune că fusese de acord cu planul pentru că şi-a permis sieşi să creadă că acţiunea avea să reuşească cu uşurinţă Nici Moscova, nici Pyongyang-ul nu reuşiseră să înţeleagă rolul valorilor în abordarea de către America a relaţiilor internaţionale Când MacArthur şi Acheson vorbeau despre strategia americană, ei se gândeau la războiul general cu Uniunea Sovietică, singurul tip de război la care conducătorii americani se gândiseră vreodată sistematic Într-un asemenea război, Coreea ar fi fost, într-adevăr, în afara perimetrului defensiv al Americii, iar bătăliile decisive ar fi fost purtate altundeva Conducătorii americani pur şi simplu nu se gândiseră niciodată cum să reacţioneze la o agresiune limitată la Coreea sau la oricare altă zonă comparabilă Când au fost obligaţi să facă faţă unei asemenea situaţii foarte curând după blocada Berlinului, lovitura de stat din Cehia şi victoria comunistă din China, ei au interpretat-o ca pe o dovadă a faptului că comunismul era în marş şi trebuia oprit din principiu, mai degrabă chiar decât pe baze strategice Decizia lui Truman de a opune rezistenţă în Coreea avea o bază solidă şi în principiile tradiţionale vizând interesul naţional Comunismul expansionist îşi sporise provocările cu fiecare an care urmase războiului Reuşise să pună un picior în Europa de Est în 1945, ca urmare a ocupaţiei exercitate de Armata Roşie Obţinuse supremaţia în Cehoslovacia printr-o lovitură de stat internă, în 1948 Preluase puterea în China prin război civil, în 1949 Dacă armatele comuniste puteau acum mărşălui peste liniile de frontieră recunoscute pe plan internaţional, lumea putea reveni la condiţiile perioadei de dinainte de război Generaţia care supravieţuise Münchenului era menită să reacţioneze O invazie încununată de succes în Coreea ar fi avut un impact dezastruos asupra Japoniei, aflată imediat dincolo de îngusta Mare a Japoniei Japonia considerase întotdeauna Coreea drept punctul-cheie strategic al Asiei de Nord-Est Puterea comunistă necontestată ar fi introdus spectrul unui iminent monolit comunist asiatic şi ar fi schimbat orientarea prooccidentală a Japoniei Puţine decizii politice sunt mai dificile decât improvizarea de acţiuni militare care nu au fost niciodată prevăzute Totuşi, Truman a fost la înălţimea situaţiei În 27 iunie, la două zile după ce trupele nord-coreene trecuseră paralela 38, el a ordonat intrarea în acţiune a unităţilor aeriene şi navale americane Până în 30 iunie, el angajase trupe de uscat deplasate de la îndatoririle lor de ocupaţie, din Japonia Rigiditatea sovieticilor i-a uşurat lui Truman sarcina de a-şi conduce ţara în război Ambasadorul sovietic la Naţiunile Unite boicota de luni de zile Consiliul de Securitate şi alte instituţii ale Naţiunilor Unite în semn de protest faţă de refuzul organizaţiei de a restabili capitala Chinei la Beijing Dacă ambasadorul sovietic ar fi fost mai puţin înspăimântat de Stalin sau dacă ar fi fost în stare să-şi obţină mai rapid instrucţiunile, el şi-ar fi folosit dreptul de veto împotriva rezoluţiei Consiliului de Securitate propusă de Statele Unite, prin care se cerea Coreii de Nord să înceteze ostilităţile şi să se întoarcă dincolo de paralela 38 Neparticipând la sesiune şi nefolosindu-şi dreptul de veto, ambasadorul sovietic i-a dat lui Truman posibilitatea să organizeze rezistenţa ca decizie a comunităţii mondiale şi să justifice rolul american în Coreea în termenii wilsonieni obişnuiţi, de dreptate în opoziţie cu dictatura, de bine în opoziţie cu răul America, spunea Truman, pornea la război pentru a sprijini hotărârile Consiliului de Securitate Nu era vorba, aşadar, de a interveni într-un conflict local depărtat, ci de a se opune unui atac îndreptat împotriva întregii lumi libere: Atacul asupra Coreii limpezeşte, mai presus de orice îndoială, faptul că comunismul a trecut dincolo de folosirea subversiunii pentru a cuceri naţiuni independente şi că acum va folosi invazia armată şi războiul Comunismul a sfidat ordinele Consiliului de Securitate al Naţiunilor Unite emise pentru protejarea păcii şi securităţii internaţionale  Deşi Truman avea puternice argumente geopolitice în favoarea intervenţiei în Coreea, el a apelat la poporul american în baza valorilor esenţiale ale acestuia şi a descris intervenţia ca pe o acţiune de apărare a principiului universal şi nu a interesului naţional american: „întoarcerea la legea celui mai tare în relaţiile internaţionale ar avea efecte cu bătaie lungă Statele Unite vor continua să sprijine domnia legii ” Că America apără un principiu, nu interese, legea, nu puterea, a fost un principiu aproape sacrosanct al raţiunii fundamentale a Americii în angajarea forţelor sale militare din vremea celor două războaie mondiale până la escaladarea implicării sale în Vietnam şi Războiul din Golf din 1991 Odată stabilit faptul că problema se afla deasupra politicii de putere, definirea scopurilor practice ale războiului a devenit extraordinar de dificilă Într-un război general, care era ceea ce avusese în vedere doctrina strategică americană, intenţia era de a se obţine victoria totală şi capitularea necondiţionată a adversarului, cum se întâmplase în cel de-al doilea război mondial Dar care era obiectivul politic al unui război limitat? Cel mai simplu şi mai la îndemână scop al războiului ar fi fost aplicarea literală a rezoluţiilor Consiliului de Securitate împingerea forţelor coreene înapoi pe punctul lor de plecare, din lungul paralelei 38 Dar dacă nu avea să existe nicio penalitate pentru agresiune, cum avea să fie descurajată o agresiune viitoare? Dacă agresorii potenţiali ajungeau să înţeleagă că nu aveau să o ducă niciodată mai rău decât status quo ante, îngrădirea se putea transforma într-o înlănţuire nesfârşită de războaie limitate care aveau să vlăguiască forţele Americii în mare măsură după cum prezisese Lippmann Pe de altă parte, ce gen de penalitate era compatibilă cu angajarea într-un război limitat? Din strategia războaielor limitate în care sunt implicate direct sau indirect superputeri, face parte în mod firesc capacitatea fizică a fiecărei părţi de a ridica miza: aceasta le defineşte ca superputeri Prin urmare, trebuie stricat un echilibru Partea care o convinge pe cealaltă că este dispusă să-şi asume riscul cel mai mare va avea avantaj În Europa, Stalin, contrar oricărei analize raţionale a relaţiilor dintre forţe, reuşise să păcălească democraţiile, făcându-le să creadă că el era mai hotărât decât ele să meargă până la limită (şi dincolo de ea) În Asia partea comunistă era întărită de ameninţarea ce se lăsa ghicită din partea Chinei, care tocmai fusese preluată de comunişti şi avea potenţialul de a ridica miza fără implicarea directă a Uniunii Sovietice Democraţiile erau, prin urmare, mai speriate de escaladare decât adversarii lor sau cel puţin aşa credeau democraţiile Un alt factor care inhiba politica americană era angajarea la o abordare multilaterală prin intermediul Naţiunilor Unite La începutul războiului coreean Statele Unite se bucurau de un sprijin larg din partea ţărilor din NATO, precum Marea Britanie şi Turcia, care au trimis trupe considerabile Deşi indiferente faţă de soarta Coreii, aceste ţări sprijineau principiul acţiunii colective, pe care-l puteau invoca ulterior pentru propria lor apărare Odată ce acest scop a fost atins, majoritatea Adunării Generale a Naţiunilor Unite a fost mult mai puţin interesată să-şi asume riscurile suplimentare presupuse de aplicarea şi a altor penalităţi America s-a trezit aşadar intrată într-un război limitat pentru care nu avea nicio doctrină şi acţionând în apărarea unei ţări îndepărtate, în care declarase că nu avea niciun interes strategic Copleşită de ambivalenţă, America nu percepea niciun interes strategic naţional în peninsula Coreeană; obiectivul ei principal era să demonstreze că exista o penalitate pentru agresiune Pentru a face Coreea de Nord să plătească un preţ fără a declanşa un război mai amplu, America avea nevoie să convingă acele ţări având capacitate de escaladare, mai cu seamă Uniunea Sovietică şi China, de faptul că obiectivele americane erau într-adevăr limitate Din nefericire, teoria îngrădirii, în numele căreia America se angajase ea însăşi, producea exact tentaţia opusă: ea îl făcea pe Truman şi pe colegii săi să extindă câmpul de bătălie politic Fără excepţie, membrii importanţi ai administraţiei Truman credeau în existenţa unui plan global comunist şi tratau Coreea drept prima mişcare a unei strategii sino-sovietice coordonate, care putea fi foarte bine preludiul unui atac general În timp ce trupele americane erau deplasate în Coreea, erau căutate modalităţi de transmitere a hotărârii Americii de a se opune agresiunii comuniste în întreaga zonă a Pacificului Anunţarea trimiterii de trupe a fost cuplată cu un ordin adresat Flotei a VI-a de a apăra Taiwanul împotriva Chinei comuniste: „Ocuparea Formosei de forţele comuniste ar fi o ameninţare directă la adresa securităţii zonei pacifice şi a forţelor Statelor Unite în exerciţiul funcţiunii lor legale şi necesare din zonă ” Mai mult, Truman a sporit ajutorul militar acordat forţelor franceze ce se opuneau luptei de independenţă conduse de comunişti în Vietnam (Deciziile guvernamentale au de obicei mai mult decât un singur motiv; aceste acţiuni au avut, din punctul de vedere al lui Truman, avantajul de a coopta aşa-numitul lobby chinezesc din Senatul Statelor Unite, care avusese un rol extrem de important în „abandonarea” Chinei continentale de către administraţia sa ) Pentru Mao Zedong, proaspăt triumfător în războiul civil chinez, anunţurile lui Truman erau sortite să apară ca imaginea în oglindă a spaimei Americii de o conspiraţie comunistă: el le-a interpretat ca pe o mişcare deschisă a încercării americane de a răsturna victoria comuniştilor în războiul civil chinez Pentru a proteja Taiwanul, Truman a sprijinit ceea ce America încă mai recunoştea drept guvernul legitim chinez Programul de ajutor intensiv acordat Vietnamului apărea Beijingului ca o încercuire capitalistă Toate se adunau pentru a da Beijingului îndemnul de a face opusul a ceea ce America ar fi trebuit să considere de dorit: Mao avea dreptate să tragă concluzia că, dacă nu oprea America în Coreea, putea să fie nevoit să lupte cu America pe teritoriul chinez; cel puţin, nu i se dădea niciun motiv să gândească altfel „Imperialiştii americani speră din toată inima”, scria Cotidianul poporului, „că agresiunea lor armată împotriva Taiwanului ne va împiedica să-l eliberăm Mai cu seamă la adresa Chinei, planurile lor de blocade iau fiinţă sub forma unui şarpe care se întinde Începând din Coreea, el se întinde asupra Japoniei, Insulelor Ryukyu, Taiwan şi Filipine, după care se întoarce înapoi, spre Vietnam ” Strategia militară americană întărea percepţia greşită a Chinei asupra intenţiilor Americii După cum s-a observat mai devreme, în mod tradiţional conducătorii americani consideraseră diplomaţia şi strategia ca fiind activităţi separate În optica convenţională a militarilor americani, mai întâi obţin ei un rezultat şi apoi preiau diplomaţii ştafeta; nici unii nu spun vreodată celorlalţi cum să-şi atingă obiectivele Într-un război limitat, dacă obiectivele militare şi politice nu sunt sincronizate de la bun început, există întotdeauna pericolul de a face fie prea mult, fie prea puţin A face prea mult şi a permite elementului militar să predomine erodează linia de demarcaţie spre războiul total şi tentează adversarii să ridice ştacheta A face prea puţin şi a permite laturii diplomatice să domine riscă subordonarea obiectivului urmărit de război tacticilor de negociere şi cedarea în faţa înclinaţiei spre reglementări ce conduc la impas În Coreea, America a căzut în ambele capcane În stadiile timpurii ale războiului, forţa expediţionară americană a fost închisă într-un perimetru din jurul oraşului port Pusan, din capătul sudic al peninsulei coreene Principalul scop era supravieţuirea; relaţia dintre război şi diplomaţie nu constituia o preocupare pentru conducătorii Americii Comandant a fost Douglas MacArthur, cel mai talentat general al Americii din acest secol Spre deosebire de cei mai mulţi dintre colegii săi, MacArthur nu era un devotat al strategiei războiului de uzură, preferată de americani În timpul celui de-al doilea război mondial, în ciuda priorităţii acordate teatrului european, MacArthur dezvoltase strategia „săriturii în insulă”, care evita punctele tari ale japonezilor şi se concentra asupra insulelor slab apărate, aducând, în interval de doi ani, forţe americane din Australia în Filipine MacArthur a aplicat acum aceeaşi strategie în Coreea Împotriva sfatului mai ortodocşilor săi superiori din Washington, el a plasat pe uscat forţe americane la Inchon (portul oraşului Seul), la peste 350 de kilometri în spatele liniilor duşmane, tăind liniile de aprovizionare nord-coreene dinspre Pyongyang Armata nord-coreeană s-a prăbuşit şi calea spre nord a rămas deschisă Victoria a condus la probabil cea mai decisivă decizie a Războiului din Coreea Dacă America a fost să-şi pună vreodată în relaţie obiectivele militare cu ţelurile politice, atunci acela a fost momentul Truman avea trei opţiuni Putea ordona oprirea pe paralela 38 şi restabili status quo ante Putea autoriza continuarea înaintării spre nord pentru a aplica o penalitate agresiunii Îl putea autoriza pe MacArthur să unifice Coreea până în nord, la graniţa cu China; cu alte cuvinte, să lase ca rezultatele războiului să fie dictate exclusiv de considerente militare Cea mai bună decizie ar fi fost să avanseze până la cel mai îngust punct al peninsulei coreene, la vreo sută cincizeci de kilometri de frontiera chineză Aceasta ar fi fost o linie posibil de apărat, care ar fi inclus 90 la sută din populaţia peninsulei, ca şi capitala Coreii de Nord, Pyongyang Şi s-ar fi înregistrat un important succes politic fără a fi provocată China Deşi MacArthur a fost un strălucit strateg, el avea mai puţin discernământ ca analist politic Neţinând cont de amintirea pe care o păstra China invadării Manciuriei de către Japonia, care urmase aceeaşi cale prin Coreea, MacArthur a forţat o avansare către frontiera chineză, de pe râul Yalu Orbit de succesele neaşteptate ale comandantului său de la Inchon, Truman şi-a dat asentimentul Abandonând orice cale de mijloc între status quo ante şi victoria totală, Truman a renunţat la avantajele geografice şi demografice ale gâtuiturii peninsulei coreene El a dat o linie de apărare lungă de 160 de kilometri, situată la o distanţă apreciabilă de frontiera chineză, în schimbul necesităţii de a proteja un front de 650 de kilometri imediat în apropierea principalelor concentrări ale puterii comuniste chineze Se poate ca pentru China să nu fi fost o decizie uşoară aceea de a înfrunta cea mai mare putere militară a lumii după suferinţele, distrugerile şi dezastrele provocate de o invazie japoneză şi de un război civil Până când se vor deschide arhivele chineze, nu se va şti dacă Mao ar fi intervenit odată ce forţele americane ar fi trecut de paralela 38, indiferent cât de puţin ar fi avansat acestea sau cât de departe spre nord le-ar fi permis el să avanseze Arta politicii presupune însă o evaluare a riscurilor şi a compensaţiilor care afectează calculele adversarului Un mod de a influenţa decizia chineză de a interveni ar fi fost oprirea înaintării americane pe linia de îngustare a peninsulei Coreea şi oferta Americii de a demilitariza restul ţării sub o formă oarecare de control internaţional Washingtonul avea intuiţiile sale în această privinţă atunci când i-a ordonat lui MacArthur să nu se apropie de râul Yalu cu forţe necoreene Ordinul nu a fost, însă, niciodată tradus într-o propunere politică adresată Beijingului şi nici nu a fost făcut public vreodată În orice caz, MacArthur nu a acordat atenţie directivei, ca fiind „imposibilă” Iar Washingtonul, fidel tradiţiei sale de a nu bate la cap un comandant aflat în exerciţiu, nu a insistat MacArthur fusese atât de imprevizibil în succesele repurtate la Inchon încât conducătorii politici ai Americii erau mai mult decât pe jumătate convinşi că el înţelegea Asia mai bine decât ei Când armata Chinei Populare a lovit, şocul surprizei a provocat o retragere aproape în panică a forţelor americane de la Yalu la sud de Seul, care a fost abandonat pentru a doua oară în şase luni În lipsa unei doctrine pentru războiul limitat, criza a făcut ca administraţia Truman să piardă controlul asupra obiectivelor politice Depinzând de fluctuaţiile luptei, obiectivele politice au fost declarate a fi stoparea agresiunii, unificarea Coreii, menţinerea securităţii forţelor Naţiunilor Unite, garantarea unei încetări a focului în lungul paralelei 38 şi împiedicarea extinderii războiului Când trupele de uscat americane au intrat în luptă la începutul lui iulie 1950, obiectivul lor a fost declarat a fi „respingerea agresiunii”, deşi acestui termen nu i s-a dat niciodată o semnificaţie concretă După debarcarea la Inchon, din septembrie, şi colapsul armatei nord-coreene, obiectivul a fost schimbat în „unificare” Truman l-a proclamat în 17 octombrie 1950, dar fără a avansa un cadru politic pentru negocierile cu China Comunicarea cu Beijingul, avută în vedere de Truman, nu a depăşit niciodată repetarea unor proteste solemne de bună credinţă, care, pentru Mao, au fost exact ceea ce era în litigiu: „Unicul nostru scop în Coreea”, a spus Truman ordonând înaintarea spre nord, este stabilirea păcii şi independenţei Trupele noastre vor rămâne acolo doat atât cât Naţiunile Unite vor avea nevoie pentru aceasta Nu căutăm să obţinem vreun teritoriu sau vreun privilegiu special în Coreea sau oriunde altundeva Nu avem niciun plan agresiv cu privire la Coreea sau la vreun alt loc din Orientul îndepărtat sau de aiurea  Mao era incapabil să se bizuie pe asemenea asigurări din partea principalului său adversar capitalist, care la acel moment îi proteja în Taiwan pe duşmanii săi de moarte Şi nici Truman nu-şi definea concret „planurile agresive” la care renunţa şi nici nu fixa un termen limită pentru retragerea trupelor americane din Coreea de Nord Singura modalitate prin care Statele Unite l-ar fi putut opri pe Mao de la intervenţia armată, dacă într-adevăr aşa ceva ar fi fost posibil, ar fi fost propunerea de creare a unei zone tampon în lungul frontierei chineze Aceasta nu a fost încercată niciodată Pe parcursul următoarelor luni, forţele americane au dovedit ce risc imens îşi asumaseră conducătorii chinezi Victoriile lor de început, din lungul râului Yalu se datoraseră surprizei şi dispersării forţelor americane Curând, a devenit evident că armata chineză nu dispunea de forţa de foc necesară pentru a depăşi poziţiile fortificate americane şi că, în lipsa elementului surpriză, nu putea străpunge o linie bine stabilită de pildă, cea din lungul zonei de îngustare a peninsulei Odată ce forţele americane au fost organizate, ele au dovedit că, la nivelul de dezvoltare al Chinei, forţele acesteia nu se puteau măsura cu forţa de foc americană Nu intrase bine China în război şi obiectivele americane s-au schimbat iarăşi, efectiv în câteva zile În 26 noiembrie 1950, chinezii şi-au lansat contraatacul; în 30 noiembrie, Truman a emis o declaraţie prin care abandona unificarea ca obiectiv al războiului şi o lăsa pentru „negocieri ulterioare” Conceptul vag de „oprire a agresiunii” a devenit iarăşi principalul ţel al Americii: Forţele Naţiunilor Unite se află în Coreea pentru a stopa o agresiune care ameninţă nu numai întregul edificiu al Naţiunilor Unite, ci toate speranţele de pace şi dreptate ale omenirii Dacă Naţiunile Unite cedează înaintea forţelor agresiunii, nicio naţiune nu va mai fi în siguranţă  La începutul lui ianuarie 1951, linia frontului se afla la vreo optzeci de kilometri la sud de paralela 38 şi Seul se afla iarăşi în mâinile comuniştilor La acel punct, chinezii au repetat greşeala făcută de MacArthur cu trei luni mai devreme Dacă ei ar fi făcut oferta de a se stabili pe paralela 38, Washingtonul ar fi acceptat-o cu siguranţă, iar China ar fi câştigat creditul de a fi înfruntat armata Statelor Unite la un an după câştigarea propriului război civil Însă, la fel ca Truman cu şase luni mai devreme, Mao a fost purtat de entuziasmul provocat de succesele neaşteptate şi a încercat să scoată cu totul forţele americane din peninsulă A suferit şi el un important eşec Chinezii s-au ales cu mari pierderi când au atacat poziţiile fixe ale americanilor, de la sud de Seul În aprilie 1951, rezultatul bătăliei s-a răsturnat iarăşi şi forţele americane au trecut din nou paralela 38, pentru a doua oară Dar rezultatul bătăliei nu a fost singurul aspect al războiului care fusese răsturnat De aceea administraţia Truman era de-acum atât de traumatizată de şocul intervenţiei chineze încât evitarea riscului s-a transformat în principalul său obiectiv Evaluarea riscului de către Washington se baza, totuşi, pe un număr de fapte înţelese greşit America presupunea cum avea să facă şi un deceniu mai târziu în Vietnam că înfrunta o conspiraţie comunistă controlată centralizat ce viza preluarea controlului asupra lumii Iar dacă Moscova dădea semnalul de luptă, însemna că nici China, nici Coreea nu ar fi intrat în război fără a se asigura de sprijin sovietic Kremlinul, credea acum Washingtonul, nu avea să accepte înfrângerea; avea să refacă situaţia după fiecare eşec al clienţilor săi Ţintind la o victorie limitată, America putea declanşa un război general cu Uniunea Sovietică America nu-şi putea permite, prin urmare, să câştige nici măcar o victorie limitată, deoarece blocul comunist ar fi plătit orice preţ pentru a nu pierde Realitatea era cu totul alta Stalin fusese de acord cu atacul nord-coreean numai după ce Kim II Sung îl asigurase că riscul de război era mic Dacă Stalin a încurajat China să intervină, a fost probabil pentru a spori dependenţa Chinei faţă de Uniunea Sovietică Adevăraţii fanatici în problemă erau la Beijing şi la Pyongyang; războiul din Coreea nu a fost un plan al Kremlinului pus la cale în ideea de a atrage America în Asia, pentru a putea apoi ataca Europa Ceea ce împiedica un atac sovietic asupra Europei era Comandamentul Strategic al Forţelor Aeriene, care nu era folosit în Coreea Uniunea Sovietică avea, dacă avea, o forţă nucleară de atac redusă Dată fiind diferenţa de putere nucleară, Stalin avea mult mai mult de pierdut de pe urma unui război general decât Statele Unite Indiferent cât de mare era diferenţa dintre forţele terestre din Europa, este foarte improbabil ca Stalin să-şi fi asumat riscul unui război cu Statele Unite pentru Coreea Atât cât a fost, ajutorul dat Chinei de Stalin a fost lipsit de entuziasm şi acesta a cerut plată în numerar pentru a-l acorda, creând astfel premisele rupturii sino-sovietice Conducătorii Americii credeau că învăţaseră pericolele escaladării, dar ignorau penalităţile situaţiilor de blocaj „Luptăm împotriva unei îngrozitoare agresiuni în Coreea”, a spus Truman în aprilie 1951 Încercăm să împiedicăm extinderea conflictului coreean în alte zone Dar în acelaşi timp trebuie să ne desfăşurăm acţiunile militare astfel încât să asigurăm securitatea forţelor noastre Acest lucru este esenţial dacă este ca ele să continue lupta până când inamicul va renunţa la încercarea sa necruţătoare de a distruge Republica Coreea  A lupta, însă pentru „securitatea forţelor noastre” este o afirmaţie lipsită de sens sub aspect strategic De vreme ce războiul în sine este ceea ce le riscă securitatea, a face din „securitatea forţelor noastre” obiectivul acestuia se transformă într-o tautologie Deoarece Truman nu oferea niciun alt obiectiv al războiului decât determinarea duşmanului de a-şi abandona eforturile cu alte cuvinte, în cel mai bun caz o întoarcere la status quo ante frustrările rezultate au generat presiuni pentru obţinerea victoriei MacArthur nu considera impasul drept obiectiv raţional El a susţinut din răsputeri şi elocvent că pericolul escaladării caracterizase decizia iniţială de a interveni şi că nu putea fi redus prin limitarea desfăşurării operaţiunilor militare Dacă ceva se putea obţine, atunci era vorba de sporirea acestor riscuri, prin prelungirea războiului Într-o declaraţie publică, în 1951, MacArthur a insistat: „Aveţi în mâini un război şi nu puteţi spune pur şi simplu, «Lasă-l să se lungească oricât, în timp ce eu mă pregătesc pentru alt război…»” Deoarece nu accepta vederile administraţiei potrivit cărora războiul din Coreea trebuia purtat într-o manieră care să evite să dea sovieticilor un pretext de a lansa un atac pe scară largă, MacArthur pleda pentru o strategie prin care armatele chineze să fie înfrânte, cel puţin în Coreea Propunerile lui MacArthur includeau „un ultimatum în urma căruia ea [China] fie venea să discute termenii încetării focului într-o perioadă de timp rezonabilă, fie acţiunile ei în Coreea aveau să fie privite ca declaraţie de război împotriva naţiunilor angajate acolo, iar acele naţiuni aveau să facă acei paşi pe care aveau să-i considere necesari pentru a se ajunge la o finalizare a chestiunii” Cu diverse ocazii, MacArthur a îndemnat la bombardarea bazelor manciuriene, la instituirea unei blocade asupra Chinei, la întărirea trupelor americane din Coreea şi la introducerea în Coreea a forţelor chineze naţionaliste din Taiwan bazându-se pe ceea ce el considera „modalitatea firească” de a „determina o pace justă şi onorabilă cât mai curând cu putinţă, cu cele mai mici pierderi de vieţi omeneşti, prin utilizarea întregului nostru potenţial”  Câteva dintre recomandările lui MacArthur depăşeau cu mult domeniul atribuţiilor unui comandant militar De pildă, introducerea forţelor chineze naţionaliste în Coreea ar fi însemnat o declaraţie clară de război împotriva Republicii Populare Chineze Odată ce războiul civil chinez era transferat pe pământ coreean, nicio parte chineză nu-l mai putea termina înainte de obţinerea victoriei totale; iar America s-ar fi lăsat prinsă într-un război cu sfârşit incert Cu toate acestea, problema fundamentală era nu atât adecvarea recomandărilor exprese ale lui MacArthur, cât faptul că el pusese întrebarea-cheie: exista posibilitatea vreunei alegeri între blocarea situaţiei şi războiul declarat? în 11 aprilie 1951, când Truman l-a demis pe MacArthur, neînţelegerea dintre ei a devenit evidentă Curajos din fire, Truman nu avea nicio altă alternativă decât aceea de a demite un comandant a cărui insubordonare devenise publică Însă el, de asemenea, angajase America într-o strategie care lăsa iniţiativa în mâinile adversarului Pentru a face anunţul, Truman a modificat încă o dată obiectivele americane Pentru prima oară, „respingerea agresiunii” a fost definită ca ajungerea la reglementări pe linia de încetare a focului, oriunde s-ar fi aflat aceasta dându-se astfel chinezilor încă un stimulent pentru a-şi spori efortul militar de a obţine cea mai bună linie posibilă: Pacea adevărată poate fi obţinută printr-o înţelegere bazată pe următorii factori: Unu: Lupta trebuie să înceteze Doi: Trebuie făcuţi paşi concreţi pentru a exista asigurarea că luptele nu vor izbucni iarăşi Trei: Trebuie să se pună capăt agresiunii  Unificarea Coreii, pe care Statele Unite căutaseră să o realizeze cu şase luni înainte prin forţa armelor, era lăsată pe seama viitorului: „O reglementare bazată pe aceste elemente va deschide calea pentru unificarea Coreii şi retragerea tuturor forţelor străine ” MacArthur s-a întors pentru a fi primit ca un erou şi a răspunde unei serii de audieri în Senat, bucurându-se de o amplă publicitate MacArthur şi-a sprijinit poziţia pe ceea ce el a descris drept relaţiile tradiţionale dintre politica externă şi strategia militară: Definiţia generală, acceptată vreme de multe decenii, a fost că războiul este actul final al politicii; că atunci când toate celelalte mijloace politice au dat greş, faci apel la forţă; iar când faci asta, echilibrul controlului, echilibrul conceptului, principalul interes implicat, clipa când atingi stadiul de a ucide este sub control militar… Eu declar fără putinţă de tăgadă că atunci când oamenii sunt prinşi în bătălie, atunci nu trebuie să existe niciun artificiu în numele politicii, care să-şi handicapeze propriii oameni, să le scadă şansele de victorie şi să le sporească pierderile  MacArthur avea dreptate când se ridica împotriva blocării situaţiei ca politică naţională El făcuse, însă, restricţiile politice inevitabile opunându-se elaborării oricăror ţeluri politice, chiar şi a acelora necesare pentru sprijinirea unei victorii locale Dacă era ca diplomaţia să fie împiedicată să definească obiective ale războiului, orice conflict ar deveni automat un război declarat, indiferent de miză şi de riscuri, perspectivă deloc de ignorat în era armelor nucleare Administraţia Truman, însă, a mers şi mai departe Nu numai că a respins recomandările lui MacArthur, dar a pretins şi că nu era posibilă funcţionarea vreunei alternative la strategia blocării pe care o promova Generalul Bradley, acum şeful Marelui Stat Major, a definit trei opţiuni militare: Ori plecăm şi renunţăm la Coreea de Sud, ori încercăm să o obţinem prin luptă, în general de pe poziţiile pe care ne aflăm acum, fără a angaja forţe prea mari, ori declanşăm un război deschis şi angajăm forţe suficiente ca să-i scoatem pe oamenii ăia din Coreea În momentul de faţă, urmăm cel de-al doilea curs  În guvernarea americană, chestionarele sugerează aproape întotdeauna opţiunea din mijloc atunci când este de ales între trei posibilităţi Deoarece practica politicii externe tinde să-şi plaseze recomandările între a nu face nimic şi cursul unui război general, birocraţii experimentaţi ştiu că moralul subordonaţilor lor creşte dacă ei aleg calea de mijloc Aceasta a fost cu siguranţă situaţia în cazul opţiunii lui Bradley, deşi expresia „să o obţinem prin luptă, în general… fără a angaja forţe prea mari” pur şi simplu reformula dilema politicii fără obiective precise Dean Acheson a confirmat în limbajul diplomaţiei faptul că obiectivul Americii în Coreea era, într-adevăr, blocarea situaţiei Obiectivele americane în Coreea erau „oprirea agresiunii, protejarea împotriva reînnoirii ei şi restabilirea păcii” Fără a defini vreunul dintre aceşti termeni, Acheson a trecut la dezaprobarea eficacităţii măsurilor propuse de MacArthur: „Faţă de avantajele îndoielnice ale extinderii războiului într-o măsură iniţial limitată la teritoriul Chinei”, a spus secretarul de stat, „trebuie cântărit riscul unui război general cu China, riscul intervenţiei sovietice şi al unui al treilea război mondial, precum şi efectele probabile asupra solidarităţii în cadrul coaliţiei lumii libere”; era „dificil de văzut cum ar putea ignora Uniunea Sovietică un atac direct asupra Chinei continentale” Dacă Statele Unite nu îndrăzneau să obţină victoria, dar nu-şi puteau permite să piardă, care îi erau opţiunile? Când toată vorbăria generală era redusă la concret, pe câmpul de luptă era o situaţie de blocaj şi, prin urmare, la fel şi la masa de negociere În memoriile sale, Truman a rezumat vederile tuturor subordonaţilor săi, militari şi civili deopotrivă: Toate deciziile pe care le-am luat în legătură cu conflictul din Coreea au avut în vedere acest unic obiectiv: prevenirea unui al treilea război mondial şi distrugerile îngrozitoare pe care le-ar aduce lumii civilizate Aceasta a însemnat că nu trebuia să facem nimic care să ofere sovieticilor pretextul şi să arunce naţiunile libere într-un război deschis, la scară mare  Încredinţarea că Uniunea Sovietică era gata de un război general dezvăluie o extraordinară desprindere de adevăratele relaţii de putere Stalin nu căuta un pretext pentru a pomi un război general; ceea ce dorea el cel mai mult era să-l evite Dacă ar fi căutat confruntarea, îi stăteau la dispoziţie mai mult decât destule pretexte în Europa sau în acţiunile militare deja în curs în Coreea Deloc surprinzător, în niciun stadiu al războiului Uniunea Sovietică nu a ameninţat că va interveni sau că va întreprinde vreo acţiune militară Nimic din caracterul prudent şi bănuitor al lui Stalin nu indica un aventurier nesăbuit; el prefera întotdeauna furişarea şi acţiunea indirectă confruntării deschise şi fusese mai cu seamă grijuliu să nu-şi asume niciun risc de război cu Statele Unite pe bună dreptate Dată fiind diferenţa dintre capacităţile nucleare ale celor două părţi, cea care avea totul de pierdut dintr-un război general era Uniunea Sovietică În mod uimitor, toate documentele administraţiei puneau accentul pe punctul de vedere opus Marshall a pretins că Statelor Unite le-ar fi trebuit încă doi-trei ani să se pregătească de un război general Bradley a susţinut că „nu ne aflăm în cea mai bună situaţie pentru a face faţă unui război global” De unde faimoasa sa replică, adeseori citată, că războiul general cu Coreea ne-ar „implica în războiul nepotrivit, în locul nepotrivit, la momentul nepotrivit şi împotriva duşmanului nepotrivit” Acheson considera şi el că era nevoie de mai mult timp „pentru a alcătui o forţă de descurajare eficientă” De ce anume, în lumina apariţiei forţei nucleare sovietice, conducătorii Americii au trebuit să-şi imagineze că semnificaţia forţei lor de descurajare avea să sporească odată cu trecerea timpului poate fi explicat doar ca încă o manifestare a ciudatelor premise ale teoriei îngrădirii că America era slabă, când ea deţinea de fapt de monopolul atomic, şi că poziţia ei de forţă putea fi îmbunătăţită în timp ce Uniunea Sovietică îşi construia propriul arsenal nuclear Stalin a avut succes în descurajarea Statelor Unite de la încercarea de a obţine o victorie limitată în Coreea, capitalizând acea hipnoză autoindusă şi netrebuind să facă nimic ameninţător anume După ce au intervenit chinezii, America nu a mai explorat opţiunea unei victorii limitate Postulatul fundamental al administraţiei Truman, anume că încercarea de a obţine mai mult decât o situaţie de blocaj era fie imposibil, fie riscant pentru declanşarea unui război deschis, nu a epuizat, de fapt, întreaga paletă a opţiunilor posibile Un curs intermediar, precum cel pe care l-am discutat mai devreme o linie de demarcaţie în lungul zonei de îngustare a peninsulei, cu restul ţării demilitarizată sub control internaţional ar fi putut fi urmat, sau impus unilateral dacă era respins China probabil că nu ar fi avut mijloacele de a împiedica una ca asta cum era de părere şi generalul Matthew Ridgway, succesorul lui MacArthur, fără ca totuşi să facă vreo recomandare în acest sens MacArthur avea aproape cu siguranţă dreptate când a susţinut că „China îşi foloseşte maximul forţelor sale împotriva noastră” Cât priveşte Uniunea Sovietică, ea ar fi trebuit să decidă dacă, în lumina imensei superiorităţi nucleare a Statelor Unite şi a slăbiciunii economiei sovietice, o avansare americană pe scurta distanţă dintre paralela 38 şi zona de îngustare a peninsulei justifica riscul unui război general Desigur, China se putea ca nici să nu accepte, nici să nu lupte, ci să menţină o atitudine ameninţătoare, oriunde ar fi fost stabilită linia Situaţia, însă, nu ar fi fost foarte diferită de ceea ce până la urmă a rezultat în lungul paralelei 38 China, aproape cu siguranţă, ar fi încetat să exercite orice ameninţare după ce politica ei ar fi ajuns să fie dominată de frica unei agresiuni sovietice, iar ea ar fi început să se deplaseze în direcţia Statelor Unite Dacă prima provocare militară comunistă la adresa Statelor Unite ar fi suferit o respingere demonstrabilă, se poate ca, ulterior, alţi militanţi în zone precum Indochina să fi dat dovadă de o mai mare atenţie Iar ruptura sino-sovietică este aproape sigur că ar fi fost accelerată În primăvara lui 1951, o nouă ofensivă americană, sub comanda generalului Ridgway, şi-a croit pas cu pas drum spre nord, folosind tactici de uzură americane tradiţionale Ea eliberase oraşul Seul şi traversase paralela 38 când, în iunie 1951, comuniştii au propus negocieri pentru armistiţiu În acel punct, Washingtonul a ordonat să se pună capăt acţiunii ofensive; prin urmare, toate operaţiunile la nivel de batalion şi mai sus au trebuit să fie aprobate de comandantul suprem gest considerat de administraţia Truman că avea să îmbunătăţească atmosfera negocierilor, demonstrând chinezilor că Washingtonul nu urmărea victoria A fost un gest clasic american Datorită convingerii lor că pacea este normală, iar bunăvoinţa naturală, conducătorii americani au căutat în general să încurajeze negocierile prin înlăturarea elementelor de presiune şi prin demonstraţii unilaterale de bunăvoinţă De fapt, în cadrul celor mai multe negocieri, gesturile unilaterale anulează un element-cheie de negociere În general, diplomaţii rareori plătesc pentru servicii deja făcute mai ales în vreme de război În mod tipic, presiunea de pe câmpul de luptă este ceea ce generează negocierile Uşurarea acestei presiuni nu face decât să reducă stimulentul duşmanului de a negocia serios şi el caută să lungească negocierile pentru a-şi da seama dacă nu cumva mai urmează şi alte gesturi unilaterale Exact aşa s-a întâmplat în Coreea Reţinerea americană a permis Chinei să pună capăt procesului prin care armata sa era copleşită de superioritatea tehnică şi materială americană De acolo înainte, şi fără riscuri semnificative, China a putut folosi operaţiunile militare pentru a pricinui pierderi şi pentru a amplifica frustrările şi presiunile interne ale Americii în direcţia terminării războiului În timpul pauzei obţinute, comuniştii şi-au săpat poziţii aproape inexpugnabile de-a curmezişul ţinuturilor muntoase şi neprietenoase, eliminând treptat ameninţarea americană de reluare a ostilităţilor Aceasta a condus la un război nedecis, de uzură, care a fost oprit numai fiindcă între limitele fizice ale Chinei şi inhibiţiile psihologice ale Americii a apărut un echilibru chinuitor Totuşi, preţul blocării situaţiei a fost acela că pierderile americane de pe durata negocierilor le-au depăşit pe cele din perioada anterioară, de război efectiv Situaţia de blocaj urmărită de America şi-a avut ascendenţa deopotrivă în fronturile militar şi diplomatic Impactul blocajului militar asupra trupelor a fost bine descris de un observator oficial britanic, generalul de brigadă A K Ferguson: Mi se pare că faimosul obiectiv al forţelor ONU în Coreea, care este „respingerea agresiunii şi restabilirea păcii şi securităţii în zonă”, este mult prea vag în împrejurările actuale pentru a da comandantului suprem din teren un obiectiv militar, a cărui atingere să ducă la închiderea ostilităţilor… Deja, mulţi ofiţeri britanici şi americani, precum şi alte grade, au pus întrebări precum, „Când se termină războiul din Coreea?” „Când credeţi că pot fi retrase forţele ONU din Coreea?” „Care este rolul dumneavoastră în Coreea?” Asemenea întrebări tind să mă facă să cred că, dacă forţelor britanice şi americane din Coreea nu li se oferă un scop oarecare de atins, comandantul operaţiunilor de teren va avea dificultăţi din cele mai mari pentru menţinerea moralului… Optând pentru blocarea situaţiei, America a suferit prima mare schimbare radicală postbelică a opiniei generale asupra politicii sale externe Pentru MacArthur şi susţinătorii săi, Războiul din Coreea a fost o frustrare deoarece limitele sale au garantat blocajul militar şi politic Pentru administraţia Truman, războiul coreean a fost un coşmar deoarece a fost un război prea mare pentru obiectivele sale politice şi prea mic pentru doctrina sa strategică MacArthur căuta o rezolvare în forţă a situaţiei din Coreea, chiar dacă aceasta implica pornirea unui război împotriva Chinei, în vreme ce administraţia căuta să cruţe forţele Americii pentru a se opune înaintării sovietice în Europa, înaintare postulată de teoria îngrădirii Războiul din Coreea a scos, prin urmare, la iveală atât puterea, cât şi limitele îngrădirii În termenii conducerii tradiţionale a statului, Coreea a fost cazul-test pentru a se determina liniile de demarcaţie dintre cele două sfere de influenţă în competiţie, aflate atunci în proces de formare Americanii, însă, percepeau situaţia destul de diferit, ca pe un conflict între bine şi rău şi ca pe o luptă purtată în beneficiul lumii libere Această interpretare a conferit acţiunilor americane o enormă hotărâre şi dăruire De asemenea, a făcut ca îngrădirea să oscileze între tehnic şi apocaliptic Măreţe acte de construcţie, precum refacerea Europei şi a Japoniei au coexistat cu o gravă lipsă de apreciere pentru nuanţe şi o enormă supraestimare a capacităţilor sovietice Chestiunile care au putut fi încapsulate în formule morale sau legale au fost mânuite bine şi cu chibzuială; a existat însă şi tendinţa de concentrare mai degrabă asupra formulei decât asupra scopului pe care trebuia ea să-l servească În măsurarea succesului Americii în Coreea, Acheson era mai puţin preocupat de rezultatele obţinute pe câmpul de luptă decât de stabilirea conceptului de securitate colectivă: „Ideea de securitate colectivă a fost pusă la încercare şi a rezistat Naţiunile care cred în securitatea colectivă au arătat că se pot strânge laolaltă şi lupta împreună ” Stabilirea principiului acţiunii colective era mai important decât orice rezultat particular, câtă vreme înfrângerea era evitată Aceste aspecte ale politicii de îngrădire au impus o probabil exorbitantă povară asupra poporului american, căruia i se cerea să suporte pierderi grele în vreme ce conducătorii săi politici căutau să navigheze prin cele mai înguste strâmtori dintre opoziţia faţă de agresiune şi evitarea războiului general fără a da nici unuia dintre termeni un înţeles operaţional Consecinţa acestei abordări a fost o explozie de frustrare şi o căutare de ţapi ispăşitori Marshall şi, mai ales, Acheson au fost defăimaţi Presupuse infiltrări comuniste în Washington au fost exploatate sistematic de demagogi precum senatorul Joseph McCarthy Totuşi, cel mai semnificativ aspect al reacţiei publicului american faţă de Războiul din Coreea a fost nu îngrijorarea acestuia faţă de un război nedecis, ci suportarea lui În faţa tuturor frustrărilor, America a continuat să poarte povara responsabilităţii globale într-o luptă aparent fără sfârşit, care impunea grele pierderi fără să conducă la un rezultat definitiv În cele din urmă, America şi-a atins ţelul, deşi cu un preţ mai ridicat şi într-o perioadă de timp mai îndelungată decât era necesar Un deceniu şi jumătate mai târziu, americanii aveau să trăiască o încă şi mai profundă suferinţă din cauza conflictului din Indochina A existat, totuşi, o diferenţă fundamentală între problemele interne provocate de Coreea şi chinul suferit ulterior de America în legătură cu Indochina Criticii războiului coreean cereau o victorie cât mai rapidă, în vreme ce criticii Războiului din Vietnam susţineau acceptarea şi, uneori, importanţa înfrângerii Controversa asupra războiului coreean a oferit administraţiei Truman o pârghie pentru negocieri; Truman şi sfătuitorii săi puteau folosi opoziţia internă ca pe o ameninţare împotriva Coreii de Nord şi a Chinei, în timp ce alternativa era o continuare şi mai energică a războiului Opusul acestei situaţii era adevărat pentru războiul din Indochina Oponenţii războiului care promovau retragerea necondiţionată a forţelor americane din Vietnam au slăbit poziţia de negociere americană În ultimă instanţă, toţi beligeranţii în Războiul din Coreea au tras învăţăminte importante de pe urma lui Oamenii de stat americani ai momentului merită să fie amintiţi pentru viziunea cu care au angajat forţe într-o ţară îndepărtată, pe care, cu numai câteva luni mai devreme, o declaraseră a fi irelevantă pentru securitatea americană Când provocarea a fost lansată, ei au avut curajul să-şi revizuiască poziţia, deoarece au înţeles că acceptarea ocupaţiei comuniste din Coreea ar fi subminat poziţia americană în Asia, mai cu seamă relaţiile cruciale ale Americii cu Japonia La începutul unei generaţii în care i-a revenit rolul de conducător mondial, America a trecut primul său test, deşi cu oarecare greutate Cu toate acestea, inocenţa Americii nu a fost decât reversul unei extraordinare capacităţi de dăruire, care le-a permis americanilor să îndure moartea şi rănile a aproape 150 000 dintre ai lor într-un război fără rezultat decisiv Criza din Coreea a condus la o sporire a forţei în Europa şi la crearea Organizaţiei Tratatului Atlanticului de Nord, ceea ce a făcut posibilă susţinerea lungii confruntări de uzură care de-acum era sigur că avea să devină Războiul rece Un preţ a avut de plătit America printre conducătorii revoluţionari din Asia de Sud-Est şi din alte părţi, care au descoperit o metodă de purtare a războiului ce le permitea să evite luptele de amploare, având totuşi abilitatea de a măcina hotărârea unei superputeri Lecţiile învăţate de China au fost mai amestecate În ciuda substanţialei sale inferiorităţi materiale, China reuşise obţinerea unei situaţii de blocaj cu superputerea americană printr-o combinaţie de manevre militare şi politice Dar ea a mai învăţat şi preţul confruntării directe cu puterea militară americană Alte ciocniri sino-americane nu aveau să mai aibă loc pe parcursul Războiului rece Iar sprijinul invidios şi lipsit de generozitate acordat Beijingului de Uniunea Sovietică a creat premisele îndepărtării sino-sovietice Cea care a pierdut cel mai mult în Coreea s-a vădit a fi Uniunea Sovietică, ţara despre care conducătorii americani credeau că pusese la cale întreaga poveste În doi ani de la invadarea Coreii, America mobilizase partea sa de lume delimitată de linia de demarcaţie globală Statele Unite şi-au triplat cheltuielile de apărare şi au transformat Alianţa Atlantică dintr-o coaliţie politică într-o organizaţie militară integrată, condusă de un comandant suprem american Era avută în vedere reînarmarea Germaniei şi se făcea o încercare de creare a unei armate europene Vidul care existase înaintea armatelor sovietice în Europa Centrală se umplea Dacă s-ar presupune că America ar fi putut obţine mai mult în Coreea, sovieticii ar fi, atunci, obligaţi să-şi măsoare succesele în termeni ca, de pildă, atenuarea pierderilor şi, poate, încurajarea, mai târziu, a aventurierilor comunişti, mai ales în Indochina În schimb, ei s-au confruntat cu o masivă înclinare a balanţei puterii, puse în mişcare, din cauza reînarmării aliaţilor şi a întăririi coeziunii aliaţilor Schimbarea în ceea ce marxiştii numesc corelaţia forţelor nu a fost pierdută pentru conducătorul care se specializase în a-şi baza politica pe asemenea analize În optsprezece luni de la invadarea Coreii de Sud, Stalin a iniţiat o reconsiderare a politicii sovietice, care avea să culmineze cu cea mai semnificativă deschidere diplomatică sovietică din perioada imediat următoare războiului CAPITOLUL 20 Negociind cu comuniştii: Adenauer, Churchill şi Eisenhower  În martie 1952, înainte ca Războiul din Coreea să ia sfârşit, Stalin a iniţiat o deschidere diplomatică pentru reglementarea Războiului rece din motive cu totul contrarii aşteptărilor părinţilor politicii de îngrădire Această iniţiativă nu a fost determinată de transformarea sistemului sovietic, după cum preziseseră ei În loc de aşa ceva, superideologul a căutat să protejeze sistemul comunist de o cursă a înarmărilor pe care trebuie să-şi fi dat seama că nu o putea câştiga Într-adevăr, datorită combinaţiei de marxism şi paranoia care-l definea, Stalin probabil nu putea să creadă că America avea să mobilizeze prea multe forţe în scopuri principal defensive Oferta lui Stalin nu spunea nimic despre stabilirea unei ordini mondiale armonioase În loc să înlăture condiţiile care conduseseră la Războiul rece, propunerea lui Stalin făcea apel la recunoaşterea reciprocă a acelei permanente surse de nemulţumire a gândirii americane existenţa a două sfere de influenţă: una pentru America în Europa Occidentală, iar cealaltă pentru Uniunea Sovietică în Europa de Est, cu o Germanie unită şi înarmată, neutră între ele De atunci încoace, istoricii şi conducătorii politici s-au tot întrebat dacă manevra lui Stalin a reprezentat o ocazie pierdută de a se ajunge la reglementări în Războiul rece sau dacă fusese o stratagemă isteaţă pentru atragerea democraţiilor în negocieri a căror simplă deschidere ar fi blocat reînarmarea Germaniei Încerca Stalin să atragă Occidentul în acţiuni care i-ar fi slăbit coeziunea, sau voia să inverseze cursul tot mai profundei confruntări Est-Vest? Răspunsul este că nici Stalin însuşi nu se hotărâse cât de departe era gata să meargă pentru a reduce încordarea din relaţiile cu Occidentul Deşi a făcut oferte pe care democraţiile le-ar fi acceptat bucuros cu patru ani în urmă, felul în care se comportase între timp făcuse aproape imposibilă probarea sincerităţii sale într-adevăr, sinceritatea lui devenise aproape irelevantă Deoarece, indiferent care erau intenţiile finale ale lui Stalin, punerea lor la încercare ar fi supus coeziunea Alianţei Atlantice unei încordări extreme şi ar fi anulat, prin urmare, stimulentul care condusese la ofertă în prima instanţă În orice caz, supercalculatul Stalin neglijase să ia în considerare un factor decisiv: faptul că era el însuşi muritor La un an după ce făcuse propunerea, Stalin era mort Succesorii săi nu au avut tenacitatea de a insista asupra unor negocieri cuprinzătoare şi nici nu au avut autoritatea necesară pentru a face importantele concesii ce s-ar fi cerut pentru a le sprijini În cele din urmă, deschiderea de pace s-a tot tărăgănat ca un episod chinuitor, ilustrând mai presus de orice extrem de diferitele premise care motivau cele două tabere din Războiul rece Credincioasă ideii că angajamentele legale îşi creează propria realitate, America a aşteptat ca Stalin să transpună în viaţă acordurile de la Yalta şi de la Potsdam Considerând că un acord este obligatoriu doar în măsura în care reflectă un echilibru de forţe, Stalin aştepta ca democraţiile să insiste pentru drepturile lor într-un fel care să-i permită lui să analizeze riscurile şi recompensele corespunzătoare respectării înţelegerii Lungind-o astfel, Stalin aştepta momentul potrivit, strângând cât mai multe atuuri pentru negociere, pregătindu-se pentru o mişcare concretă sau pentru ceea ce el considera a fi o mişcare concretă din partea democraţiilor Acel moment părea să fi sosit la începutul anilor ’50 Statele Unite lansaseră în 1947 Planul Marshall, iar în 1949 Organizaţia Tratatului Atlanticului de Nord Republica Federală Germania luase fiinţă sub patronaj occidental Reacţia iniţială a lui Stalin a fost specific violentă; de unde blocada Berlinului, lovitura de stat din Cehia şi aprobarea invaziei din Coreea de Sud Totuşi, Statele Unite au reuşit să creeze, pas cu pas, o sferă de influenţă cuprinzând toate ţările industrial avansate ale lumii În ceea ce-l privea, Stalin reuşise să construiască o centură de securitate în Europa de Est, o realizare care, totuşi, echivala cu o extindere a slăbiciunii Estimator de forţă, el trebuie să fi înţeles, şi probabil că mai bine decât au putut-o face conducătorii democraţiilor, că ceea ce câştigase el nu era nicidecum o sporire a forţei, şi că, în balanţă, orbita sateliţilor avea să se dovedească a fi o irosire a resurselor sovietice Prin contrast, ţările din NATO şi Japonia reprezentau un vast rezervor industrial potenţial Tendinţele pe termen lung, atât de mult iubite de analiştii marxişti, erau favorabile sferei de influenţă americane În termenii folosiţi de Realpolitik, imperiul lui Stalin intrase la mare ananghie Din punct de vedere militar, grupării conduse de americani îi dăduseră dinţii, ca să zic aşa, în timpul Războiului din Coreea şi îşi dezvoltase un vast potenţial militar Stalin, se pare, realizase că provocările sale la adresa coeziunii democraţiilor produseseră reacţii nedorite Politica violentă şi brutală dusă de el în Europa de Est întărise unitatea coaliţiei occidentale şi scosese la vedere o Germanie reînarmată Lumea armonioasă postulată de gândirea americană din timpul războiului fusese transformată în două tabere armate, fiecare mânată de spaime ce s-au vădit a fi nefondate Conducătorii americani au perceput în războiul coreean o strategie sovietică menită să atragă America în conflictele îndepărtatei Asii pentru a uşura un atac sovietic asupra poziţiei aliaţilor în Europa, o supraestimare grosolană atât a puterii sovietice, cât şi a metodelor lui Stalin În niciun stadiu al carierei sale nu mizase acest analist meticulos şi viclean totul pe o carte În acelaşi timp, Stalin a interpretat edificiul occidental nu drept mişcarea defensivă care efectiv era, ci ca pe un pretext pentru o etalare de forţe pe care el o anticipase întotdeauna şi căutase atât de consecvent s-o evite Ambele părţi se pregăteau, de fapt, pentru ceea ce nu stătea în intenţia nici uneia dintre ele o provocare directă, totală Stalin nu dorea să verifice dacă coşmarul lui era sau nu adevărat Ori de câte ori s-a confruntat cu posibilitatea unui conflict militar cu America, Stalin a dat invariabil înapoi Aşa făcuse când Truman ceruse ca trupele sovietice să părăsească Azerbaidjanul iranian, în 1946, şi terminase blocada Berlinului din 1948-49 înainte de a se transforma într-un război deschis Acum, încerca energic să dezamorseze confruntarea pe care o provocase, semnalând o schimbare iminentă de direcţie printr-una din exprimările eliptice care-l caracterizau În această situaţie, abordarea lui Stalin a fost deosebit de obtuză, deoarece voia să evite să dea fie şi cea mai vagă impresie de slăbiciune unui adversar care era pe cale să-şi bazeze politica pe poziţii de forţă Scopul lui a fost să indice că dorea să evite o confruntare, fără să pară că dă înapoi în faţa ei Pretextul lui Stalin era un punct de vedere avansat într-o carte extrem de teoretică publicată cu câţiva ani mai înainte de economistul Evgheni Varga Autorul susţinea că sistemele capitaliste deveneau mai stabile şi, prin urmare, războiul între ele nu mai era inevitabil Dacă Varga avea dreptate, strategia pe care o urmase Stalin din anii ’20 de a-i asmuţi pe capitalişti unii împotriva altora nu mai funcţiona Capitaliştii, departe de a lupta unii împotriva altora, puteau merge până acolo încât să se unească împotriva patriei socialiste, o posibilitate prefigurată de crearea NATO şi de alianţa japono-americană Stalin a adus împotriva acestui argument un elaborat eseu propriu, intitulat „Probleme economice ale socialismului în URSS”, publicat în octombrie 1952 ca ghid pentru congresul partidului, ce urma să aibă loc În articolul său, Stalin reconsfinţea adevărata credinţă comunistă, aşa cum o promulgase el în 1934, 1939 şi 1940, în sensul că, departe de a deveni din ce în ce mai stabil, capitalismul se confrunta cu o criză tot mai accelerată: Se spune că contradicţiile dintre capitalism şi socialism sunt mai puternice decât contradicţiile dintre ţările capitaliste Teoretic, desigur, este adevărat Numai că nu mai este adevărat acum, la ora actuală; a fost adevărat înainte de cel de-al doilea război mondial Iar faptul a fost mai mult sau mai puţin înţeles de conducătorii ţărilor capitaliste Şi totuşi, cel de-al doilea război mondial nu a început ca un război cu URSS, ci ca un război între ţările capitaliste  Ori de câte ori Stalin îşi relua litania cunoscută cu privire la inevitabilitatea războiului dintre capitalişti, credincioşii săi înţelegeau că voia să-i liniştească Potrivit gândirii întortocheate a lui Stalin, perspectiva conflictului dintre capitalişti însemna că războiul între ei şi Uniunea Sovietică nu era iminent Articolul lui Stalin era, aşadar, o indicaţie dată diplomaţiei sovietice de a amâna o etalare de forţe până ce conflictul intern al capitaliştilor îi va fi slăbit pe aceştia suficient de mult În 1939, o declaraţie comparabilă semnalase că Stalin era gata de a încerca să ajungă la o înţelegere cu Hitler Analiza aceea, susţinea Stalin acum, în 1952, rămânea corectă, deoarece, dată fiind înclinaţia lor către război, capitaliştii riscau mai puţin luptându-se între ei decât pornind război împotriva Uniunii Sovietice: „…câtă vreme războiul între ţările capitaliste pune sub semnul întrebării numai supremaţia unora dintre ţările capitaliste asupra altora, războiul cu URSS trebuie cu siguranţă să pună sub semnul întrebării existenţa capitalismului însuşi ” Aceste baliverne extrem de teoretice, reprezentau modalitatea lui Stalin de a transmite un mesaj liniştitor capitaliştilor, mai ales Statelor Unite În fapt, el spunea capitaliştilor că nu aveau de ce să angajeze într-un război preventiv, de vreme ce Uniunea Sovietică nu avea intenţia de a lansa o provocare militară: …capitaliştii, deşi fac atâta caz, în scopuri „propagandistice”, de agresivitatea Uniunii Sovietice, de fapt nu cred că aceasta este agresivă, deoarece sunt conştienţi de politica paşnică a Uniunii Sovietice şi ştiu că, din partea ei, ea nu va ataca ţările capitaliste  Cu alte cuvinte, capitaliştii nu trebuiau să înţeleagă greşit regulile jocului pe care-l juca el: Stalin dorea să sporească puterea şi influenţa sovietică, dar el nu avea să meargă chiar până la război Ştiind că declaraţiile sale ideologice erau de ajuns pentru tovarăşii săi, Stalin era de asemenea conştient de faptul că adversarilor săi capitalişti le trebuia ceva mai consistent Dacă tensiunile aveau să se destindă şi exista vreo speranţă de revenire la vechiul joc de asmuţire a capitaliştilor unii împotriva altora, Moscova trebuia să slăbească măcar unele dintre presiunile care conduseseră la ceea ce Stalin considera a fi un sentiment artificial de unitate în interiorul lumii capitaliste Stalin a făcut un asemenea efort la nivel diplomatic şi într-un limbaj pe care democraţiile să-l poată înţelege, când, în martie 1952, el a înaintat aşa-numita Notă de pace asupra Germaniei După ani de confruntare şi refuz de a coopera, Uniunea Sovietică părea brusc interesată de o reglementare Atrăgând atenţia asupra absenţei unui tratat de pace cu Germania, Stalin a prezentat celorlalte trei puteri de ocupaţie proiectul unui text, îndemnând ca acesta să fie luat în consideraţie în cadrul „unei conferinţe internaţionale corespunzătoare, cu participarea tuturor guvernelor interesate” şi finalizat „în viitorul cel mai apropiat” Nota de pace făcea apel la o Germanie unită, neutră, bazată pe alegeri libere şi căreia să-i fie permisă menţinerea propriilor forţe armate, deşi trupele străine aveau să plece numai într-un an Totuşi, Nota de pace conţinea destule clauze prin care se putea bloca oricât de mult timp ajungerea la o înţelegere, chiar dacă Occidentul accepta principiul unei neutralităţi a Germaniei De pildă, proiectul interzicea „organizaţiile duşmănoase faţă de democraţie şi menţinerea păcii”, care, în terminologia sovietică, ar fi putut include toate partidele de gen occidental după cum se întâmplase deja în Europa de Est Apoi, odată ce democraţiile aveau să accepte să vină la masa negocierilor, negociatorul sovietic, care cu siguranţă avea să fie încăpăţânatul Molotov sau un echivalent al său, urma să facă tot posibilul să slăbească legăturile Germaniei cu Occidentul un beneficiu sovietic implicat de acceptarea principiului neutralităţii fără a plăti preţul unificării Germaniei Cu toate acestea, tonul şi precizia notei lui Stalin sugerau că scopul lui trecea dincolo de simpla propagandă; părea, mai degrabă, a fi mişcarea de deschidere a unor negocieri în care, pentru prima oară în perioada postbelică, Uniunea Sovietică s-ar fi putut să vrea să plătească un preţ semnificativ pentru relaxarea tensiunilor Destul de puţin caracteristic, Nota de pace a lui Stalin includea un paragraf ce indica oarecare flexibilitate: „Propunând studierea acestui proiect, guvernul sovietic… şi-a exprimat de asemenea disponibilitatea de a lua în considerare şi alte propuneri posibile în chestiune ” Dacă Stalin ar fi oferit aşa-numita Notă de pace cu patru ani mai devreme înainte de blocada Berlinului, de lovitura de stat din Cehia şi de Războiul din Coreea aceasta ar fi oprit aproape cu siguranţă drumul Germaniei spre apartenenţa la NATO Într-adevăr, este destul de probabil ca apartenenţa Germaniei la Alianţa Atlantică să nu fi fost luată în considerare niciodată Deoarece Nota implica genul de negocieri asupra viitorului Europei pe care Churchill îl propusese atât înainte, cât şi după război În intervalul de după 1948, însă, Alianţa Atlantică fusese formată, iar reînarmarea Germaniei lansată Comunitatea Defensivă Europeană (CDE), proiectată drept cadru politic pentru reînarmarea Germaniei, era dezbătută în parlamentele europene În Republica Federală Germania, Adenauer fusese ales cancelar cu un singur vot diferenţă (pesemne al său) în urma unui vot de balotaj secret al parlamentului, iar social-democraţii din opoziţie, deşi total democratic, îndemnau la înfăptuirea unificării în locul alianţei cu Occidentul Conducătorii occidentali au realizat că toate aceste iniţiative aveau să fie cu siguranţă blocate dacă ei aveau să exploreze propunerea sovietică şi că, o dată blocate, era posibil ca ocazia să fie pierdută pentru totdeauna În mai multe parlamente europene, mai cu seamă în Franţa şi în Italia, partidele comuniste reprezentau aproape o treime din voturi aceeaşi proporţie pe care o avuseseră comuniştii şi în Cehoslovacia înainte de lovitura de stat Iar partidele comuniste din Europa de Vest se opuneau cu înflăcărare tuturor măsurilor de integrare atlantică şi europeană Mai mult, tratatul pentru hotărârea viitorului Austriei se afla în cel de-al şaptelea an de negocieri, iar negocierile armistiţiului coreean intrau deja în cel de-al doilea an După câte ştiau democraţiile şi după câte ştim la momentul scrierii acestei lucrări, scopul urmărit de Stalin cu deschiderea negocierilor se prea poate să fi fost subminarea coeziunii aliaţilor şi consolidarea orbitei sateliţilor Moscovei Acesta, cu siguranţă, a fost obiectivul primordial al lui Stalin Evident este, oricum, că el era pregătit şi pentru a lua în considerare o reglementare generală Un indiciu asupra faptul că el păstra deschisă această opţiune a fost reacţia sa la răspunsul Occidentului dat Notei de pace În 25 martie, cele trei puteri de ocupaţie occidentale Franţa, Marea Britanie şi Statele Unite au dat răspunsuri identice, nu cu scopul de a deschide negocieri, ci de a pune capăt discuţiilor asupra lor Ele au acceptat principiul reunificării Germaniei, dar au respins ideea neutralităţii O Germanie unificată, au remarcat ele, era liberă să intre „în asociaţii compatibile cu principiile şi obiectivele Naţiunilor Unite” cu alte cuvinte să rămână în NATO Răspunsul Occidentului accepta principiul alegerilor libere, dar îl lega de condiţii precum dreptul imediat de liberă întrunire şi liberă expresie, ambele părând de natură să submineze controlul sovietic asupra regimului comunist din Germania de Est cu mult înainte ca alegerile să poată avea loc Notele puterilor occidentale erau menite să fie înregistrate ca atare, nu să încurajeze un târg În mod cu totul necaracteristic, Stalin a răspuns imediat, şi pe un ton conciliant El a reacţionat cu aceeaşi viteză, mai mare chiar, la fiecare refuz ulterior din partea democraţiilor Notei Occidentului din 25 martie i s-a răspuns în 9 aprilie; cea din 13 mai a primit răspuns în 24 mai; celei din 10 iulie i s-a răspuns în 23 august Fiecare replică sovietică s-a insinuat către poziţia Occidentului Numai nota din 23 septembrie nu a primit răspuns Pe atunci, Stalin era preocupat de Congresul al XIX-lea al partidului, care se apropia, şi, fără îndoială, aştepta rezultatele alegerilor prezidenţiale americane Deja cu sănătatea şubrezită, Stalin a ţinut o cuvântare scurtă la congresul partidului, care a îmbrăcat o doctrină a coexistenţei paşnice într-un limbaj ideologic belicos Imediat după congresul partidului, în decembrie 1952, Stalin a anunţat că este pregătit să se întâlnească cu preşedintele ales, Dwight D Eisenhower Oferta unei asemenea întâlniri la vârf era ceva ce Stalin nu binevoise niciodată să le acorde lui Roosevelt, Truman sau Churchill, pe care reuşise să îi manevreze astfel încât aceştia să trebuiască să facă prima mişcare Reluarea simultană a epurărilor interne în sânul Uniunii Sovietice a purtat întunecata şi familiara notă a unei iminente schimbări de politică Stalin nu se simţise niciodată în largul lui cu ideea de a implementa o politică nouă folosindu-se de personalul pe care-l folosise anterior pentru a realiza o cu totul altă orientare, chiar şi atunci când acest personal îi urmase cu servilism directivele, sau poate mai cu seamă atunci Stalin considera schimbarea convingerilor drept sămânţa neloialităţii şi era pentru soluţia definitivă a distrugerii celor care avuseseră responsabilitatea îndeplinirii politicii ce era pe cale de a fi modificată, în 1952, era limpede că se pregătea ceva pe această linie, avându-i ca ţintă evidentă pe loialiştii anilor anteriori ministrul de externe, Veaceslav Molotov; Lazar Kaganovici, un vechi membru bolşevic din Politbüro; şi Lavrenti Beria şeful poliţiei secrete Un nou set de chipuri avea să apară pentru a îndeplini planul diplomatic al lui Stalin Intenţia ofensivei diplomatice a lui Stalin era, ca un minimum, să investigheze ce ar fi putut obţine Uniunea Sovietică prin debarasarea de regimul comunist est-german Stalin nu recunoscuse niciodată acel regim drept stat suveran cu drepturi depline şi-i dăduse un statut distinct de cel al restului sateliţilor est-europeni anume pentru a-l păstra ca monedă de schimb în cazul în care unificarea germană ar fi fost vreodată serios negociată În ce-l privea pe Stalin, acel moment putea foarte bine să fi sosit în 1952 Oferind unificarea bazată pe alegeri libere, Stalin semnala că de acum se putea dispensa de regimul comunist est-german Deoarece, chiar în cazul în care comuniştii ar fi dominat alegerile est-germane, după cum se temeau aliaţii occidentali, populaţia mult mai numeroasă a Republicii Federale Germania ar fi asigurat o victorie decisivă a partidelor democratice prooccidentale Şi, după cum numai Stalin însuşi ar fi putut fi atât de hotărât şi de necruţător pentru a-şi târî poporul epuizat într-o confruntare cu democraţiile, el era totodată singurul conducător comunist cu autoritatea de a negocia renunţarea la un satelit sovietic Ori de câte ori Stalin a calculat greşit, cum a făcut cu această ocazie, a fost deoarece el a presupus că şi adversarii săi practicau Realpolitik, şi cu acelaşi sânge rece ca şi el În perioada imediat postbelică, el s-a gândit, evident, că putea fie să-i intimideze, fie, cel puţin, să-i înveţe că orice încercare de a smulge concesii de la Uniunea Sovietică avea să fie extrem de dureroasă şi de lungă durată Dar el a mai acţionat ca şi cum, la timpul potrivit, Statele Unite aveau să facă la fel pe baza calculării condiţiilor existente, neafectate de cele întâmplate înainte Stalin părea convins că nu avea să plătească niciun preţ pentru a fi brutalizat democraţiile Aceste presupuneri s-au vădit a fi extrem de greşite Statele Unite nu practicau Realpolitik cel puţin nu după cum o înţelegea Stalin Pentru conducătorii americani, maximele morale erau reale, iar obligaţiile legale aveau sens Stalin se poate să-şi fi imaginat blocada Berlinului ca pe o cale de a-şi întări poziţia de negociere asupra Germaniei, sau chiar ca pe o modalitate de a declanşa negocieri Şi se poate să fi văzut în războiul coreean o cale de a pune la încercare limitele îngrădirii America a rezistat, însă, acestor acte de agresiune în numele principiului, nu pentru apărarea unei sfere de interese; America depusese eforturi pentru a restabili situaţia faţă de o insultă adusă unei cauze universale, nu pentru a răspunde unei provocări la adresa status quo-ului local Exact ca în 1945, când considerase bunăvoinţa Americii fără limită, în 1952 Stalin a subestimat măsura dezamăgirii pe care o generaseră între timp acţiunile sale În perioada dintre 1945 şi 1948, conducătorii Americii îşi doriseră mult realizarea unor reglementări cu Uniunea Sovietică, însă nici nu erau dispuşi, nici nu puteau să pună laolaltă presiunile pe care Stalin le-ar fi luat în serios În 1952, Stalin lua destul de în serios presiunile Americii, dar reuşise prea bine să-i convingă pe conducătorii americani de reaua sa credinţă Prin urmare, aceştia i-au interpretat deschiderea doar ca pe o nouă tactică într-o bătălie a Războiului rece, putând conduce numai la victorie sau la înfrângere Compromisul cu Stalin nu se mai afla pe ordinea de zi Momentul ales de Stalin nu ar fi putut fi mai puţin prielnic Nota de pace fusese avansată cu mai puţin de opt luni înaintea unor alegeri prezidenţiale în care preşedintele Truman, beneficiarul Notei, nu participa În extrem de improbabila eventualitate ca Truman şi Acheson să fie înclinaţi să negocieze cu Stalin, aceştia nu ar fi avut destul timp pentru a încheia procesul Pentru administraţia Truman, Nota de pace oferea în orice caz mult mai puţin decât o întâlnire faţă în faţă Problema rezida mai puţin în termeni, care puteau fi modificaţi, cât în genul de lume pe care o avea în vedere Germania urma să fie neutră şi totuşi înarmată, cu toate trupele străine retrase de pe teritoriul său în interval de un an Şi totuşi, care era semnificaţia exactă a acestor termeni? Cum avea să fie definită „neutralitatea” şi cine avea să o supravegheze? Avea Uniunea Sovietică să câştige prin aceasta o voce permanentă în afacerile Germaniei şi probabil drept de veto în privinţa lor în numele supravegherii statutului de neutralitate al Germaniei? Şi către care poziţii să fie retrase trupele străine? Pentru forţele de ocupaţie occidentale, răspunsul era destul de clar nu exista, de fapt, nicio bază geografică posibil de menţinut în Europa În anii ’50, Franţa ar fi putut fi pregătită să accepte o forţă americană importantă, dar nu pentru mult timp şi nu fără restricţii Şi nici Congresul american nu ar fi aprobat o asemenea redizlocare de forţe după ce fusese creată o zonă tampon neutră între forţele americane şi cele sovietice În vreme ce forţele americane ar fi fost nevoite să se întoarcă în America, trupele sovietice ar fi fost obligate să se retragă doar la graniţa poloneză, o sută cincizeci de kilometri mai spre est Pe scurt, o aplicare literală a propunerii lui Stalin ar fi reprezentat dezmembrarea NATO, care tocmai se forma, pentru o retragere a trupelor sovietice de numai o sută cincizeci de kilometri Chiar şi în cazul în care clauza retragerii ar fi fost interpretată ca însemnând că trupele sovietice trebuiau să se retragă pe teritoriul sovietic, ar fi apărut noi complicaţii Deoarece nu era de crezut ca vreunul dintre regimurile satelit să se poată menţine fără prezenţa trupelor sovietice sau certitudinea intervenţiei sovietice în eventualitatea unei revolte Ar fi acceptat Stalin să interzică armatelor sovietice să reintre în Europa de Est chiar şi dacă un regim comunist ar fi fost dizolvat? Date fiind condiţiile predominante în 1952, întrebarea conţinea şi răspunsul Era peste puterea de imaginaţie a conducătorilor statelor democratice şi era justificat ca Stalin, bătrânul bolşevic, să fie de acord cu o asemenea revoltă Însă cel mai important motiv pentru care Truman şi Acheson au ignorat deschiderea lui Stalin avea legătură cu viitorul pe termen lung al Germaniei, aşa cum era el avut în vedere de Nota de pace Deoarece, chiar dacă ar fi fost posibilă definirea neutralităţii germane astfel încât să fie prevenită intervenţia permanentă sovietică şi prevăzută o dimensionare a armatei germane care să nu lase Germania la discreţia Uniunii Sovietice, aceasta nu ar fi făcut decât să restabilească ceea ce constituise dilema Europei după unificarea Germaniei, din 1871 O Germanie puternică, unită, în centrul continentului, urmând o politică pur naţională se dovedise a fi incompatibilă cu pacea Europei O asemenea Germanie ar fi fost mai puternică decât oricare dintre naţiunile Europei Occidentale şi probabil mai puternică decât toate laolaltă Iar în anii ’50, ea ar fi fost tentată de visuri revizioniste în est, îmboldită de 15 milioane de recent refugiaţi din teritoriile pe care cei mai mulţi dintre germani le considerau parte a ţării lor A lăsa necontrolată o Germanie unită, neutră, la atât de puţin timp după război era o încercare a norocului Mai presus de orice, un asemenea rezultat l-ar fi discreditat pe cel mai mare om de stat german de după Bismarck, pe cel care poartă distincţia istorică de a fi îndepărtat Germania de moştenirea lui Bismarck Konrad Adenauer s-a născut în 1876 în regiunea catolică a Rinului, care a făcut parte din Prusia numai după Congresul de la Viena şi avusese, istoriceşte, presimţiri negre cu privire la Reichul german centralizat condus de la Berlin Adenauer fusese primar general al Kölnului din 1917 până când fusese înlăturat de nazişti, în 1933 În timpul perioadei lui Hitler, s-a retras din politică, petrecând un timp într-o mănăstire Repus de Aliaţi în postul de primar general al Kölnului în martie 1945, el a fost iarăşi demis la sfârşitul lui 1945, de această dată de autorităţile de ocupaţie britanice, care priveau cu nemulţumire atitudinea sa independentă Cu trăsăturile tăiate ca în granit ale unui împărat roman, Adenauer avea şi pomeţii înalţi şi ochii uşor oblici, ceea ce-i dădea aerul unui cuceritor hun care s-ar fi putut aventura în traversarea anevoioasă a ţinutului Rinului în mileniul anterior Purtarea manierată a lui Adenauer, deprinsă în tinereţe, înainte de primul război mondial, reflecta o seninătate surprinzătoare la conducătorul unei ţări ocupate, dintre ai cărei cetăţeni adulţi puţini îşi puteau aduce aminte de un trecut politic cu care aveau de ce se mândri În biroul lui Adenauer din Palatul Schaumburg, o clădire albă, ornamentată, din perioada wilhelmiană draperiile erau permanent trase, făcând pe oricine pătrundea înăuntru să se simtă ca într-o gogoaşă de mătase, unde timpul stătea nemişcat Seninătatea era calitatea cea mai necesară unui conducător a cărui misiune era să dea ţării sale, având toate motivele să se îndoiască de trecutul ei, curajul de a înfrunta un viitor incert La momentul în care Adenauer a devenit cancelar, la vârsta de şaptezeci şi trei de ani, a părut ca şi cum întreaga sa viaţă fusese o pregătire pentru responsabilitatea refacerii respectului de sine al societăţii sale ocupate, demoralizate şi divizate Sentimentul de siguranţă interioară al lui Adenauer deriva mai mult din credinţă decât din analiză El nu era un cititor de tratate sau un cercetător al istoriei, ca Churchill sau de Gaulle Însă el îşi petrecuse exilul în meditaţie; el trecuse prin şcoala convulsiilor ţării sale şi avea o extraordinară intuiţie a tendinţelor perioadei sale Avea de asemenea o pătrunzătoare înţelegere a psihologiei contemporanilor săi, mai cu seamă a slăbiciunilor lor Într-o situaţie, mi-l amintesc pe Adenauer deplângând lipsa unor conducători puternici în Germania anilor ’50 Când am răspuns amintindu-l pe unul dintre cei mai dramatici contemporani ai săi, Adenauer a replicat în stilul său lapidar: „Nu confunda niciodată energia cu puterea ” Adenauer s-a străduit să învingă pasiunile turbulente ale Germaniei dând ţării sale cu istoria sa marcată de extremism şi înclinarea ei către romantism reputaţia de a fi demnă de încredere Adenauer era destul de în vârstă pentru a şi-l aminti pe Bismarck cancelar Fiu catolic al ţinutului Rinului, el nu a fost niciodată interesat de Realpolitik, nici măcar când Germania era unită, şi găsea grandilocventa Weltpolitik a Kaiserului ofensivă faţă de propriul său stil, sobru şi direct Nu avea nicio afinitate cu clasa junkerilor, care crease Germania imperială Credea că marea greşeală a lui Bismarck fusese să aşeze securitatea germană pe abilitatea de a manevra între Est şi Vest În opinia sa, o Germanie puternică, pe linia de plutire, aflată în centrul Europei constituia o ameninţare pentru oricine cu preţul propriei securităţi Răspunsul lui Adenauer la haosul lumii imediat postbelice a fost că o ţară divizată, ocupată, separată de rădăcinile sale istorice avea nevoie de o politică fermă, dacă era să recâştige oarecare control asupra propriului ei viitor Adenauer a refuzat să se lase abătut de la această direcţie de nostalgia trecutului sau de tradiţionala relaţie de iubire-ură germană faţă de Rusia El a optat necondiţionat pentru Occident, chiar cu preţul amânării unităţii germane Opozanţii din interior ai lui Adenauer, social-democraţii, îşi puteau îndrepta atacul asupra unei permanente opoziţii nedezminţite faţă de nazism Punctul lor de sprijin istoric se afla în zona de ocupaţie sovietică a Germaniei, care fusese obligată să devină comunistă o evoluţie căreia social-democraţii i se opuseseră curajos La fel de neîncrezători în politica de îngrădire pe cât erau de devotaţi democraţiei, social-democraţii atribuiau o mai mare prioritate unificării germane decât relaţiilor atlantice Ei au luptat împotriva orientării prooccidentale a lui Adenauer şi ar fi plătit bucuros avansarea către ţelurile naţionaliste ale Germaniei prin angajarea neutralităţii (La mijlocul anilor ’60, social-democraţii şi-au schimbat orientarea: au sprijinit Alianţa Atlantică şi au intrat în 1966 într-o „mare coaliţie” cu creştin-democraţii, lăsând totuşi loc unei mai mari flexibilităţi tactice spre est decât creştin-democraţii lui Adenauer ) Adenauer a respins târgul privitor la neutralitate, pe care social-democraţii erau dispuşi să-l facă parţial din considerente filosofice, parţial din motive pur practice Vârstnicul cancelar nu voia să redeştepte tentaţiile naţionaliste, mai ales acum, când existau două state germane, care, după cum avertizase Churchill în Discursul Cortinei de fier, s-ar fi putut scoate singure la mezat Şi el înţelegea mult mai bine decât opozanţii săi din interior că, în condiţiile istorice ale momentului, o Germanie unită, neutră nu putea ieşi decât din reglementări de pace organizate împotriva Germaniei Asupra noului stat aveau să fie impuse restricţii severe şi instituite controale internaţionale Vecini puternici urmau să aibă drept permanent de intervenţie Adenauer considera această subordonare implicită mai periculoasă psihologic pentru Germania decât divizarea El a optat pentru egalitate şi integrare cu Occidentul şi pentru respectabilitate pentru ţara sa Nu se va şti niciodată dacă Stalin ar fi putut învinge rezervele lui Adenauer şi ale celorlalţi conducători democratici şi împinge lucrurile către o conferinţă diplomatică majoră, sau ce anume concesii ar fi făcut el acolo, dacă ar fi făcut Propunerea sa pentru o conferinţă importantă ar fi fost cu siguranţă sprijinită de Churchill În orice caz, moartea lui Stalin a făcut sterile toate asemenea speculaţii Undeva între primele ore ale zilei de 1 martie 1953, când acesta şi-a părăsit colegii cu care văzuse un film şi ora 3:00 a dimineţii de 2 martie, când a fost găsit zăcând pe duşumeaua casei sale de ţară, Stalin a suferit un grav atac de apoplexie Ora la care a avut atacul este nesigură deoarece gărzilor le era prea frică să intre în camera lui înainte de ora fixată, aşa că se prea poate să fi zăcut pe duşumea ore întregi înainte să fie descoperit Asociaţii lui Stalin – Malenkov şi Beria, între alţii – au stat de veghe la căpătâiul lui până când a murit, trei zile şi jumătate mai târziu Doctorii au fost convocaţi, dar prestaţia lor nu se poate să fi fost lipsită de ambivalenţă Ei erau, în definitiv, victimele desemnate ale epurării „doctorilor Kremlinului”, ce urma să aibă loc Succesorii lui Stalin simţeau nevoia unei destinderi după tensiunile cu Occidentul, chiar cu mai multă disperare decât fostul lor conducător Oricum, le lipsea autoritatea, subtilitatea, perseverenţa lui şi, cel mai important, unitatea politică necesară urmăririi unui asemenea demers complicat Succesorii lui Stalin erau dezbinaţi de inevitabila luptă pentru putere care a urmat În războiul disperat purtat de toţi împotriva tuturor, în care fiecare încerca să-şi alinieze facţiuni pentru a-i sprijini propriile pretenţii la autoritate, nimeni nu accepta să-şi asume responsabilitatea de a face concesii capitaliştilor Această stare de lucruri a fost evidentă din modul în care a fost explicată epurarea lui Beria În realitate, păcatul lui fusese că ştia prea multe şi-şi ameninţase prea mulţi colegi puternici Oricum, el a fost arestat în timpul unei întâlniri, la Politbüro, şi executat la scurt timp după aceea sub acuzarea de a fi uneltit pentru cedarea Germaniei de Est chiar dacă înaintarea Notei de pace a lui Stalin din anul anterior şi toate schimburile sale ulterioare cu Occidentul fuseseră îndreptate în exact această direcţie Potrivit memoriilor lui Hruşciov, succesorii lui Stalin erau profund îngrijoraţi de faptul că Occidentul putea exploata moartea lui Stalin pentru a declanşa îndelung aşteptata etalare de forţe cu lumea comunistă Probabil pentru a descuraja orice intenţie de lovitură de stat, tiranul îşi avertizase frecvent asociaţii că Occidentul avea să le frângă gâturile ca la pui după dispariţia sa În acelaşi timp, suspiciunile nutrite de moştenitorii lui Stalin faţă de Occident erau contrabalansate de lupta disperată pentru putere, dusă între ei Cu toate că noua conducere tânjea după o întrerupere a Războiului rece, toţi concurenţii la putere ştiau că flexibilitatea politică se putea dovedi fatală înainte de dobândirea autorităţii absolute Nici continuarea încordării nu le era însă la îndemână În 1946, Churchill remarcase că Stalin voia roadele războiului fără război; în 1953, succesorii lui Stalin căutau roadele destinderii tensiunilor fără a fi dispuşi sau capabili să facă concesii În 1945, Stalin provocase un impas diplomatic pentru a-şi menţine poziţia de negociere faţă de Occident; în 1953, moştenitorii săi şi-au găsit refugiu într-un impas diplomatic pentru a-şi conserva opţiunile unii faţă de ceilalţi Când oamenii de stat vor să câştige timp, ei se oferă să stea de vorbă În 16 martie, la puţin mai mult de o săptămână după moartea dictatorului, Malenkov, care era acum prim-ministru, a invitat la negocieri fără a le preciza conţinutul: În prezent nu există nicio chestiunea litigioasă sau nerezolvată care nu ar putea fi reglementată prin mijloace paşnice, pe baza acordurilor mutuale dintre ţările implicate Aceasta priveşte relaţiile noastre cu toate statele, inclusiv Statele Unite ale Americii  Malenkov nu a făcut, însă, nicio propunere concretă Noii conducători sovietici nu erau siguri cum puteau să ajungă la o destindere a tensiunilor şi aveau mult mai puţină autoritate decât avusese Stalin pentru a născoci abordări noi În acelaşi timp, noua administraţia Eisenhower era tot atât de puţin doritoare de a se oferi să negociere cu sovieticii pe cât erau şi sovieticii de a oferi concesii americanilor Motivul temerii era acelaşi de ambele părţi ale liniei de demarcaţie – atât Statele Unite, cât şi Uniunea Sovietică se temeau de teritoriile neexplorate Fiecare întâmpina greutăţi în asimilarea schimbărilor care interveniseră în ambianţa internaţională după sfârşitul războiului Kremlinul se temea că abandonarea Germaniei de Est putea disloca orbita sateliţilor aşa cum s-a întâmplat o generaţie mai târziu Şi, lăsând deoparte renunţarea la Germania de Est, o reală destindere a tensiunilor nu s-a produs Statele Unite erau îngrijorate de faptul că începerea discuţiilor asupra Germaniei de Est putea conduce la eşuarea NATO şi, practic, la renunţarea la Alianţă în schimbul unei conferinţe Pentru a decide dacă Occidentul a pierdut de fapt vreo ocazie imediat după moartea lui Stalin, trebuie răspuns la trei întrebări Ar fi putut întreprinde Alianţa Atlantică o negociere majoră cu sovieticii fără a se fragmenta? Presată, ar fi făcut Uniunea Sovietică oferte semnificative? Ar fi exploatat conducerea sovietică negocierile ca pe o modalitate de stopare a reînarmării Germaniei şi a integrării occidentale fără a ceda, de fapt, satelitul est-german sau fără a-şi slăbi strânsoarea exercitată asupra Europei de Est? Conducătorii americani aveau dreptate să considere că marja efectivă a negocierilor era extrem de îngustă O Germanie neutră ar fi reprezentat fie un pericol, fie o invitaţie la şantaj Există unele experimente în diplomaţie care nu pot fi încercate, deoarece eşecul atrage riscuri ireversibile Iar riscul prăbuşirii a tot ce fusese construit în Alianţa Atlantică era semnificativ Era, de fapt, interesul tuturor mai ales al Uniunii Sovietice – ca Republica Federală Germania să rămână parte a sistemului integrat occidental, deşi niciunul dintre nesigurii conducători sovietici nu puteau să recunoască asta Dacă Germania rămânea în Alianţa Atlantică, era posibil să se ajungă la acorduri privind limitări ale dislocărilor de trupe militare în lungul noilor linii de demarcaţie (reducându-se astfel, de fapt, potenţialul militar al Germaniei unificate) Dacă însă teritoriul neutru cuprindea întreaga Germanie, NATO era mutilată, iar Europa Centrală devenea fie un vid, fie o ameninţare potenţială Urmaşii lui Stalin ar fi putut fi obligaţi să accepte o Germanie unită în interiorul NATO (deşi cu restricţii militare) numai dacă democraţiile ar fi fost pregătite să ameninţe cu consecinţe militare sau măcar cu o intensificare a Războiului rece Aceasta era ceea ce Churchill, revenit în 1951 în funcţia de prim-ministru, se poate să fi avut în minte chiar de pe când Stalin se mai afla în viaţă, potrivit însemnărilor secretarului său particular, John Colville: W[inston] mi-a împărtăşit de mai multe ori speranţele sale în legătură cu abordarea în comun a lui Stalin, probabil în cadrul unui congres la Viena, unde Conferinţa de la Potsdam să fie redeschisă şi încheiată Dacă ruşii ar fi fost necooperanţi, Războiul rece ar fi fost intensificat de noi: „Tinerii noştri”, mi-a spus W , „ar fi imediat ucişi în numele adevărului ” Dar niciun alt conducător în Occident nu a fost dispus să-şi asume asemenea riscuri sau să înainteze propuneri care ar fi putut fi uşor atacate de criticii Alianţei ca fiind strict unilaterale Prin urmare, conducătorii Americii s-au opus oricărei iniţiative majore şi, prin aceasta, au împiedicat o încercare serioasă de exploatare a confuziei sovieticilor imediat după moartea lui Stalin Pe de altă parte, ei au menţinut coeziunea Alianţei Atlantice Preţul acestui impas a fost o trecere a dezbaterilor dinspre substanţa negocierilor spre dorinţa începerii lor Iar Churchill a fost cel care, apropiindu-se acum de sfârşitul carierei sale, s-a transformat în purtător de cuvânt într-o negociere al cărei conţinut el nu l-a descris niciodată cu exactitate A fost, într-adevăr, o întorsătură oarecum neplăcută pentru octogenarul Churchill, care pe parcursul întregii sale vieţi fusese exponentul echilibrului puterii, să facă presiuni pentru o întâlnire la vârf ca scop în sine Conducătorii americani au pus pe nedrept zelul lui Churchill de a negocia pe seama apropierii senilităţii De fapt, Churchill fusese remarcabil de consecvent, susţinând negocierile atât în timpul şi imediat ulterior războiului, cât şi atunci când politica de îngrădire a fost formulată pentru prima oară (a se vedea capitolele 17 şi 18) Ceea ce se schimbase erau condiţiile în care erau făcute aceste propuneri În anii ’50 Churchill nu a dezvăluit niciodată detaliile reglementării globale pe care o propunea În timpul războiului, se pare că aceasta se bazase pe presupunerea că America avea să-şi retragă sau, în orice caz, nu avea să-şi staţioneze vreodată aici trupele din Europa, după cum Roosevelt subliniase în mod repetat Apoi, ca lider al opoziţiei între 1945–1951, Churchill avusese evident în vedere următoarele componente ale unei reglementări generale cu Uniunea Sovietică: o Germanie neutră, unită, un sistem de alianţe occidental în lungul frontierei franco-germane retragerea forţelor sovietice la frontiera polono-sovietică şi stabilirea de guvernări bazate pe sistemul finlandez în statele învecinate cu Uniunea Sovietică adică guverne democratice neutre, care să manifeste respect faţă de interesele sovietice, dar esenţialmente libere să-şi urmeze în mod independent propria politică externă O reglementare conformă acestor linii directoare înainte de 1948 ar fi refăcut Europa la dimensiunile ei istorice Pe parcursul războiului şi câţiva ani după aceea, Churchill a fost cu mult înaintea timpului său Dacă nu ar fi pierdut alegerile din 1945, se prea poate ca el să fi dat o direcţie diferită Războiului rece care tocmai începea cu condiţia ca America şi ceilalţi aliaţi să fi fost dispuşi să rişte confruntarea ce părea a constitui baza strategiei preferate a lui Churchill Cu toate acestea, în 1952, reglementarea pe care o avusese Churchill în vedere devenise aproape imposibilă, ameninţând să provoace un cutremur politic Faptul că genul de republică federală pe care a creat-o el ar fi fost de neimaginat înainte de 1949 este măsura măreţiei politice a lui Adenauer Trei ani mai târziu, lumea pe care o avusese în vedere Churchill după 1944 ar fi cerut terminarea integrării Republicii Federale Germania cu Occidentul şi obligarea ei de a reveni la statutul dinainte, de stat liber să se conducă în orice direcţie ar fi dorit În 1945, regimurile de tip finlandez din Europa de Est ar fi fost o reîntoarcere la normalitate În 1952, ele nu ar mai fi putut fi stabilite prin negocieri; s-ar mai fi putut reface numai prin prăbuşirea Uniunii Sovietice sau o confruntare majoră Acea confruntare, mai mult, ar fi trebuit să aibă ca obiect unificarea Germaniei şi nicio ţară vest-europeană nu era pregătită să-şi asume un asemenea risc în beneficiul unui duşman înfrânt, la atât de puţin timp după război Dacă Alianţa Atlantică ar fi fost o unică naţiune, în stare să urmeze o politică unitară, ea ar fi putut adopta o diplomaţie care să urmărească o reglementare generală conform liniilor directoare ale lui Churchill Dar în 1952 Alianţa Atlantică era mult prea fragilă pentru un asemenea joc Preşedinţii americani din ambele partide politice majore nu vedeau nicio altă alegere decât să-şi continue chinuitoarea politică de aşteptare a unei schimbări de intenţii sovietice, în spatele unor poziţii de forţă Noul secretar de stat al lui Eisenhower, John Foster Dulles, percepea conflictul Est-Vest ca pe o chestiune morală şi căuta să evite negocieri privitoare la aproape orice subiect până când avea să se producă o transformare esenţială în sistemul sovietic ceea ce reprezenta o contrazicere a vederilor de multă vreme stabilite ale Marii Britanii Pe parcursul întregii sale istorii, Marea Britanie nu avusese adeseori parte de luxul de a-şi limita negocierile la ţările prietene sau ideologic compatibile Nebucurându-se de nimic asemănător cu marja de siguranţă a Americii, nici măcar când se aflase în culmea puterii sale, Marea Britanie a considerat negocierea cu adversarii ideologici ca intrând în firea lucrurilor referitoare la aranjamentele practice ale coexistenţei Întotdeauna, o definiţie operantă a interesului naţional a permis publicului britanic să judece eficacitatea oamenilor săi de stat Englezii ar putea avea uneori dispute interne privitoare la termenii unei anumite reglementări, dar aproape niciodată cu privire la înţelepciunea negocierilor Credincios tradiţiei britanice, Churchill urmărea o coexistenţă mai suportabilă cu Uniunea Sovietică, prin intermediul unor negocieri aproape permanente Conducătorii americani, pe de altă parte, voiau mai degrabă să schimbe sistemul sovietic, decât să negocieze cu el Astfel, disputa anglo-americană s-a transformat treptat mai degrabă într-un dialog despre ceea ce era de dorit, decât privitor la substanţa negocierilor În timpul campaniei sale electorale din 1950, care s-a sfârşit cu o înfrângere, Churchill a propus o întâlnire la nivel înalt a celor Patru Puteri o idee revoluţionară în acel stadiu al Războiului rece: Totuşi, nu pot să nu revin la ideea unei noi întâlniri la cel mai înalt nivel cu Rusia Sovietică Mă atrage ideea unui efort suprem de a arunca o punte de legătură între ţărmurile celor două lumi, astfel ca fiecare să-şi poată trăi viaţa, dacă nu prietenie, cel puţin fără ura Războiului rece  Dean Acheson, proaspăt întemeietor al Alianţei Atlantice, gândea că o asemenea întreprindere era prematură: Singurul mod de a trata cu Uniunea Sovietică, am învăţat noi din experienţă dură, este de a crea situaţii de forţă… [C]ând vom fi eliminat toate zonele de slăbiciune, atât cât ne stă în putinţă vom fi în stare să dezvoltăm acorduri operante cu ruşii… Din preluarea iniţiativei de a-i chema noi la discuţii nu ar ieşi nimic bun… Churchill nu a mai revenit ca prim-ministru până în octombrie 1951 şi a ales să nu forţeze pentru o întâlnire la nivel înalt în intervalul rămas până la terminarea mandatului lui Truman A decis în schimb să aştepte noua administraţie, care să fie condusă de vechiul său camarad de arme, Dwight D Eisenhower Între timp, el a ajuns să fie de acord cu tendinţa predominantă de a justifica întâlnirile la vârf pe motivul că, indiferent cine era conducătorul sovietic, acesta avea să se dovedească receptiv faţă de un acord la nivel înalt În 1952, conducătorul era Stalin În luna iunie a acelui an, Churchill i-a spus lui John Colville că, dacă Eisenhower era ales, el va „avea un alt aplomb în realizarea păcii printr-o întâlnire a celor Trei Mari… Credea că atâta vreme cât Stalin trăia eram mult mai siguri că nu vom fi atacaţi decât dacă acesta murea şi locotenenţii lui începeau bătălia pentru succesiune” Când Stalin a murit, puţin după ce Eisenhower a devenit preşedinte, Churchill a susţinut începerea de negocieri cu noul conducător sovietic Eisenhower, însă, nu s-a dovedit mai receptiv decât predecesorul său faţă de ideea lui Churchill de a redeschide discuţii cu sovieticii Reacţionând la deschiderea lui Malenkov din 17 martie 1953, Churchill l-a îndemnat pe Eisenhower în 5 aprilie să nu scape nicio ocazie „de a afla cât de departe este pregătit regimul lui Malenkov să meargă pentru a uşura în general lucrurile” Răspunsul lui Eisenhower a fost ca Churchill să aştepte o declaraţie a intenţiilor politice pe care el urma să o facă în 16 aprilie înaintea Asociaţiei Americane a Editorilor de Ziare, care, de fapt, respingea premisa lui Churchill Eisenhower a susţinut că motivele de tensiune erau tot atât de bine cunoscute ca şi remediul lor: un armistiţiu coreean, un tratat cu privire la statul austriac şi „un capăt atacurilor directe şi indirecte la adresa securităţii Indochinei şi Malayei” Prin aceasta, el băga în aceeaşi găleată China şi Uniunea Sovietică, ceea ce era o evaluare eronată a relaţiilor sino-sovietice, după cum aveau să o dovedească evenimentele ulterioare, şi stabilea condiţii în mod clar de neîndeplinit de vreme ce evenimentele din Malaya şi Indochina erau departe de a se afla sub control sovietic Nu erau necesare niciun fel de negocieri, a spus Eisenhower: era vremea faptelor, nu a vorbelor Văzând un proiect al discursului lui Eisenhower înainte de a fi rostit, Churchill s-a temut că „un îngheţ brusc a degerat mugurii primăverii” Apoi, pentru a arăta că nu era convins de argumentele lui Eisenhower, a propus o întâlnire a puterilor de la Potsdam Statele Unite, Marea Britanie şi URSS care să fie precedată de o sesiune pregătitoare între Churchill şi Molotov, care fusese recent reinstalat ca ministru de externe sovietic Punând, în mod foarte util, şi o schiţă a invitaţiei alături de scrisoarea către Eisenhower, Churchill a făcut apel la o improbabilă legătură de prietenie dintre el şi Molotov: …am putea reînnoi relaţia noastră din vremea războiului şi… m-aş putea întâlni cu domnul Malenkov şi cu alţii dintre oamenii dvs importanţi Natural, nu-mi imaginez că am putea reglementa vreuna dintre chestiunile grave de care atârnă viitorul imediat al lumii Ar trebui, desigur, să fac explicit faptul că nu mă aştept la vreo decizie majoră în cadrul acestei întâlniri neoficiale, ci numai la restabilirea unei baze lejere şi prietenoase între noi… Pentru Eisenhower, însă, o întâlnire la vârf însemna o periculoasă concesie făcută sovieticilor Pe un ton oarecum iritat, el şi-a reiterat cererea ca sovieticii să întrunească nişte precondiţii: În nota mea către dumneavoastră, din 25 aprilie, mi-am exprimat opinia că nu ar trebui să grăbim prea tare lucrurile şi nu ar trebui să permitem în ţările noastre simpatie faţă de o întâlnire între şefi de state şi de guverne, care să ne împingă la iniţiative pripite… Deşi Churchill nu a fost de acord, el a recunoscut că dependenţa ţării sale faţă de Statele Unite nu-i permitea luxul de a lua iniţiative independente în chestiuni în care Washingtonul era atât de interesat Fără a comunica direct cu Malenkov, el a făcut cel mai bun lucru spunând Camerei Comunelor mare parte din ce ar fi transmis în particular primului-ministru sovietic În 11 mai 1953, el a definit felul în care analiza sa diferea de cea a lui Eisenhower şi a lui Dulles: în vreme ce conducătorii americani se fereau să pericliteze coeziunea Alianţei Atlantice şi reînarmarea Germaniei, Churchill era mai presus de orice împotriva periclitării unei evoluţii mai dătătoare de speranţe în Uniunea Sovietică: …ar fi păcat dacă dorinţa firească de a se ajunge la o reglementare generală a politicii internaţionale ar stânjeni vreo evoluţie spontană şi sănătoasă care ar putea avea loc în Rusia Am privit unele din manifestările interne şi schimbarea evidentă a dispoziţiei ca fiind mult mai importante şi mai semnificative decât ceea ce s-a întâmplat în afară Sunt îngrijorat ca nimic în prezentarea de politică externă a puterilor din NATO să nu ia, cum se spune, locul sau să capete importanţă pe seama a ceea ce ar putea fi o profundă deplasare în sentimentele ruseşti  Înainte de moartea lui Stalin, Churchill îndemnase la negocieri deoarece el îl considerase pe Stalin a fi conducătorul sovietic cel mai capabil de a garanta îndeplinirea a ceea ce promisese Acum Churchill susţinea o întâlnire la vârf pentru a proteja perspectivele promiţătoare care apăruseră după moartea dictatorului Cu alte cuvinte, negocierile erau necesare indiferent ce se întâmpla în Uniunea Sovietică sau cine controla ierarhia sovietică O conferinţă la cel mai înalt nivel, stăruia Churchill putea reglementa principiile şi direcţiile viitoarelor negocieri: Această conferinţă nu ar trebui să fie caracterizată de o agendă încărcată sau rigidă, sau să conducă la un labirint şi o junglă de detalii tehnice, zelos contestate de armate de experţi şi oficiali, elaborate într-o formă impozantă, greoaie Conferinţa ar trebui să se limiteze la un număr cât mai mic cu putinţă de puteri şi de persoane… S-ar putea să nu se ajungă la niciun acord clar, dar ar fi posibil să apară printre cei strânşi laolaltă sentimentul general că ei ar fi în stare să facă ceva mai bun decât să sfâşie rasa umană, inclusiv pe ei înşişi, în bucăţi  Dar ce anume avea Churchill în minte? Cum aveau conducătorii să-şi exprime hotărârea de a nu comite o sinucidere colectivă? Singura propunere concretă pe care a avansat-o Churchill a fost un acord similar Tratatului de la Locarno, din 1925, prin care Germania şi Franţa îşi acceptaseră reciproc frontierele, iar Marea Britanie garantase fiecare parte împotriva agresiunii celeilalte (a se vedea capitolul 11) Acesta nu era un exemplu bun Locarno nu durase decât un deceniu şi nu rezolvase niciodată nici măcar o criză Ideea că Marea Britanie, sau oricare altă naţiune, putea fi într-atât de indiferentă faţă de substanţa controverselor potenţiale încât să garanteze în acelaşi timp (şi prin intermediul aceluiaşi instrument) graniţele atât ale unui aliat cât şi pe cele ale unui adversar important fusese destul de bizară în 1925 şi nu adusese nicio îmbunătăţire în era de conflict ideologic ce se instalase trei decenii mai târziu Cine avea să garanteze care frontieră împotriva cărui pericol? Aveau puterile de la Potsdam să garanteze toate frontierele din Europa împotriva tuturor agresiunilor? în acest caz, diplomaţia s-ar fi întors cu o sută optzeci de grade, la ideea lui Roosevelt, a celor Patru Poliţişti Or, însemna aceasta că rezistenţa era interzisă cu excepţia cazului în care puterile de la Potsdam nu cădeau de acord? în acest caz, ideea avea să servească drept carte blanche pentru agresiunea sovietică De vreme ce Statele Unite şi Uniunea Sovietică vedeau fiecare în cealaltă superputere problema numărul unu a securităţii, cum putea o garanţie comună să fie soluţia pentru amândouă? Locarno fusese proiectată ca alternativă la alianţa militară dintre Franţa şi Marea Britanie, şi aşa fusese prezentată înaintea parlamentului şi a publicului Avea noul acord, modelat după Locarno, să dizolve alianţele existente? Situaţia lui Churchill, totuşi, nu depindea de vreo poziţie de negociere anume, în data de 1 iulie 1953, el a respins teoria că politica Kremlinului era imuabilă şi că Uniunea Sovietică era într-o oarecare măsură prima societate care să devină imună la eroziunea istoriei Potrivit lui Churchill, dilema occidentală consta în combinaţia dintre refuzul de a recunoaşte orbita de sateliţi sovietici şi lipsa voinţei de a risca un război pentru a o demonta Singura ieşire era lansarea unei „recunoaşteri în forţă” pentru a se determina implicaţiile noii realităţi sovietice El i-a scris lui Eisenhower: Nu intenţionez mai mult decât la Fulton sau în 1945 să fiu prostit de ruşi Cred totuşi că există o schimbare în echilibrul lumii, în mare măsură datorită acţiunii americane şi a reînarmării, dar şi datorită declinului filosofiei comuniste, schimbare ce justifică studierea ei la rece, pe baza faptelor, de către naţiunile libere, care trebuie să rămână unite şi puternice  Speranţa lui Churchill era că „zece ani de liniştire, plus ştiinţă productivă ar putea crea o lume diferită” Churchill nu mai propunea o reglementare globală, ci o politică ce ulterior avea să se numească „destindere” Churchill recunoscuse că dificultatea politicii de îngrădire în versiunea sa originală consta în aceea că, oricât de puternic era analizată, implementarea ei practică însemna rezistenţă de dragul rezistenţei până în acea îndepărtată zi când sistemul sovietic avea să se transforme cumva el însuşi Îngrădirea se prea putea să implice o destinaţie impresionantă, dar oferea puţine sub aspectul susţinerii pe parcursul călătoriei Alternativa sa era o reglementare cuprinzătoare imediată, care implica o călătorie mai uşoară spre o destinaţie mai puţin atrăgătoare, dar de asemenea risca şi coeziunea Alianţei Atlantice şi integrarea Germaniei în Occident un preţ exorbitant pentru orice quid pro quo previzibil atâta vreme cât nu era cerut de conducătorii germani înşişi Ceea ce propunea acum Churchill era ceva intermediar coexistenţă paşnică, pentru a permite eroziunii timpului să liniştească politica sovietică pe termen lung Presiunea psihologică a unei ere de confruntări fără obiect era evidenţiată de atitudinea schimbată a lui George F Kennan Realizând că modalitatea sa iniţială de abordare a Uniunii Sovietice se transforma în raţiunea fundamentală a unei nesfârşite confruntări militare, el a elaborat un concept de negociere a unei reglementări generale foarte asemănător cu ceea ce păruse a avea Churchill în minte în 1944–1945 Principalul obiectiv al aşa-numitei scheme de dezangajare a lui Kennan era retragerea trupelor sovietice din centrul Europei Pentru aceasta, Kennan era pregătit să plătească cu o retragere comparabilă a forţelor americane din Germania Susţinând cu înfocare că Germania avea să fie în stare să se apere de una singură cu arme convenţionale, aşa cum făcuse întotdeauna, mai ales dacă armatele sovietice aveau de traversat Europa de Est înainte de a ajunge la graniţele Germaniei, Kennan deplângea excesiva încredere în strategia nucleară El a susţinut o propunere a ministrului de externe polonez, Adam Rapacki, privind o zonă denuclearizată în Europa Centrală, cuprinzând Germania, Polonia şi Cehoslovacia  Dificultatea cu privire la ambele scheme, a lui Kennan şi a lui Rapacki, era aceeaşi cu cea relativă la Nota de pace a lui Stalin: ele ar fi dat integrarea Germaniei în Occident în schimbul retragerii sovietice din Germania de Est şi din părţi ale Europei Răsăritene, ceea ce, dacă nu era cuplat cu garanţii împotriva intervenţiei sovietice în vederea protejării regimurilor comuniste, ar fi condus la o dublă criză: una în Europa de Est şi o alta pentru găsirea unui rol naţional responsabil Germaniei, care se vădise a fi derutantă după unificarea sa în 1871 în lumina înţelepciunii convenţionale a acelui timp, conceptul Rapacki-Kennan de negociere a unei retrageri americane de aproape 5000 de kilometri pentru o retragere sovietică de câteva sute de kilometri implica riscul suplimentar de a se acorda o importanţă deosebită categoriei armamentului, în care Uniunea Sovietică era percepută ca având preponderenţă, cu stigmatizarea în acelaşi timp a armelor nucleare, lucru care, în cel mai bun caz, făcea agresiunea imposibil de calculat Aceasta a fost propria mea optică la acel moment  Churchill, ca de atâtea ori înainte, a avut intuiţia corectă chiar dacă, pe moment, nu a avut remediul corespunzător Popoarele democratice nu aveau să fie dispuse să susţină pe termen nedefinit confruntarea dacă guvernele lor nu aveau să demonstreze în prealabil fără dubiu că toate alternativele la conflict fuseseră explorate Dacă democraţiile nu reuşeau să dezvolte un program concret de calmare a tensiunilor cu sovieticii, atât popoarele cât şi guvernele lor îşi asumau riscul de a fi amăgite de ofensivele de pace în cadrul cărora îndelung aşteptata transformare a societăţii sovietice avea să fie proclamată pe baza a nimic mai substanţial decât o schimbare a tonului sovietic Dacă era ca democraţiile să evite oscilaţiile între extremele intransigenţei şi ale concilierii, ele trebuiau să-şi conducă diplomaţia în cadrul unei marje înguste: între o confruntare nesfârşită, care începea să devină apăsătoare pe măsură ce stocurile nucleare creşteau de ambele părţi, şi un gen de diplomaţie care calma percepţiile publicului relative la Războiul rece, fără a îmbunătăţi de fapt situaţia reală Democraţiile se aflau de fapt pe o poziţie puternică pentru a manevra în interiorul acestei marje înguste, deoarece sfera lor de influenţă era cu mult mai puternică decât cea a sovieticilor şi deoarece prăpastia economică şi socială dintre superputeri nu părea decât să se lărgească Istoria părea să fie de partea lor, cu condiţia ca ele să fie în stare să combine imaginaţia cu disciplina Aceasta, în orice caz, a fost raţiunea aflată în spatele politicii de destindere de mai târziu, a lui Nixon (a se vedea capitolul 28) A fost de fapt implicaţia retragerii de pe poziţie a lui Churchill din scrisoarea adresată lui Eisenhower în 1 iulie 1953, când vorbea de „zece ani de liniştire, plus ştiinţă productivă” care să facă o lume mai bună Alături de Adenauer, John Foster Dulles a fost omul de stat occidental care s-a opus cel mai ferm riscării în negocieri fluide a greu câştigatei coeziuni a Occidentului Evaluarea făcută de Dulles pericolului conţinut în ceea ce propusese Stalin şi pe care teoreticienii dezangajării au avansat-o ulterior era în esenţă corectă Totuşi, el a creat şi o vulnerabilitate psihologică susţinând că cea mai bună cale de a păstra coeziunea Occidentului era de a evita negocierile cu totul după cum reiese din nota sa de atenţionare către un scriitor de discursuri al Casei Albe în aprilie 1953: …există un anumit pericol până şi în aparenţa acceptării de către noi a acestor deschideri sovietice Este evident că ceea ce fac ei se datorează presiunilor din afară şi nu ştiu nimic mai bun de făcut decât să menţinem în momentul de faţă aceste presiuni  Cu asemenea afirmaţii, Dulles a atins limitele politicii de îngrădire Societăţile democratice aveau nevoie şi de nişte obiective, nu numai de rezistenţă pentru a justifica Războiul rece Cu toate că programele politice avute la dispoziţie erau incompatibile cu interesele democraţiilor, era nevoie de o concepţie politică alternativă pentru evoluţia paşnică a Europei Centrale un program care să pună accentul pe păstrarea Germaniei înăuntrul instituţiilor occidentale, împreună cu măsuri pentru calmarea tensiunilor din lungul liniei de despărţire ce traversa Europa Dulles a evitat să vorbească despre această nevoie, preferând să aducă în impas convorbirile miniştrilor de externe cu poziţii cunoscute, în ideea de a câştiga timp pentru consolidarea Alianţei Atlantice şi reînarmarea Germaniei Pentru Dulles, o asemenea politică evita discordia între aliaţi; cât despre conducătorii poststalinişti aflaţi în stare de confuzie, aceasta i-a scutit de încordarea de a fi nevoiţi să ia hotărâri dureroase Odată ce conducătorii comunişti şi-au dat seama că democraţiile nu aveau să preseze în chestiunile Europei Centrale, ei au căutat mult râvnitul răgaz în relaţiile cu Occidentul concentrându-se asupra a ceea ce Eisenhower şi Dulles definiseră drept teste de bună-credinţă: Coreea, Indochina şi Tratatul de stat al Austriei În loc să servească drept bilete de intrare la o negociere privitoare la Europa, pe care Churchill o avusese în vedere în 1953, aceste acorduri au ajuns să i se substituie În ianuarie 1954, o întâlnire a miniştrilor de externe având ca subiect Germania a ajuns repede în impas Dulles şi Molotov ajunseseră de fapt la concluzii identice Niciunul nu dorea să se angajeze într-o diplomaţie fluidă; fiecare prefera consolidarea propriei sfere de influenţă unei politici externe mai aventuroase Poziţiile celor două părţi nu erau, totuşi, simetrice Impasul servea obiectivelor tactice şi interne imediate ale Moscovei, dar acţiona în favoarea strategiei pe termen lung a Americii chiar dacă nu toţi conducătorii americani au înţeles asta întru totul De vreme ce Statele Unite şi aliatele lor erau sortite să câştige o cursă a înarmărilor, iar sfera lor de influenţă avea cel mai mare potenţial economic, ele concepeau în mod corespunzător că obiectivele sovietice pe termen lung necesitau într-adevăr o slăbire a tensiunilor şi o reglementare realistă a chestiunilor central-europene Molotov s-a ferit să facă concesii care, oricât de dureroase, ar fi putut scuti Uniunea Sovietică de supraextindere şi o eventuală prăbuşire; Dulles a evitat flexibilitatea, lucru pentru care a plătit preţul unor controverse economice inutile şi al vulnerabilităţii în faţa ofensivelor de pace cosmetice ale sovieticilor, dar care a pus şi bazele victoriei strategice finale a Americii Dulles a folosit răgazul pentru a-şi urmări obiectivul de a integra Germania în NATO Problema găsirii unei căi de a adecva Germania Federală la structura militară occidentală a fost iritantă Francezii nu erau nici doritori să vadă o Germanie complet reînarmată, nici nu voiau să îşi sacrifice sistemul naţional de apărare pentru un sistem de apărare integrat occidental care să includă Germania deoarece aceasta ar fi însemnat parţial să pună apărarea ţării lor în mâinile acelora care devastaseră Franţa cu numai un deceniu înainte şi ar fi limitat capacitatea Franţei de a-şi purta războaiele coloniale Acesta a fost motivul pentru care planul de a constitui o Comunitate Defensivă Europeană s-a năruit în faţa împotrivirii Franţei Dulles şi Anthony Eden s-au îndreptat aşadar către alternativa de a integra pur şi simplu Republica Federală Germania în NATO Sub presiune, Parisul şi-a dat acordul insistând ca Marea Britanie să se angajeze la staţionarea permanentă de trupe britanice pe pământ german Când Eden a acceptat această propunere, Franţei i-au fost date asigurările militare concrete pe care Marea Britanie le refuzase cu atâta consecvenţă după primul război mondial De atunci înainte, trupe britanice, franceze şi americane au fost staţionate în Germania ca aliate ale Republicii Federale Ceea ce începuse ca iniţiativa lui Stalin de a pune capăt împărţirii Germaniei (pentru o vreme, vag susţinută de Churchill) se încheiase confirmând împărţirea Europei Ca o ironie, Churchill, apostolul sferelor de influenţă, a căutat în cele din urmă să le îndulcească impactul şi, probabil, să le elimine cu totul; în vreme ce Dulles, ministrul de externe al ţării care întotdeauna tunase şi fulgerase împotriva sferelor de influenţă, s-a vădit a fi principalul purtător de cuvânt al politicii care le-a îngheţat pe poziţie America, ajungând să capete încredere în solidaritatea sferei sale, simţea acum că era în siguranţă să se adreseze ruşilor Fapt era, totuşi, că o dată consolidate blocurile american şi sovietic în Europa, existau din ce în ce mai puţine lucruri despre care să se discute Ambele părţi se simţeau suficient de în largul lor pentru a avea o întâlnire la vârf, nu pentru a reglementa Războiul rece, ci exact deoarece ştiau că aceasta ar fi evitat toate chestiunile fundamentale Churchill se retrăsese, Republica Federală Germania fusese pusă la adăpost în NATO, iar Uniunea Sovietică decisese că a-şi păstra sfera de influenţă în Europa de Est era mai sigur decât a încerca să ademenească Republica Federală pentru a o rupe din legăturile ei cu Occidentul Astfel, întâlnirea la vârf de la Geneva, din iulie 1955 s-a dovedit a fi extrem de departe de ceea ce propusese Churchill iniţial În loc să treacă în revistă motivele de tensiune, conducătorii prezenţi la întâlnire abia dacă au amintit chestiunile care provocaseră Războiul rece Agenda de lucru a oscilat între încercările de a se marca puncte propagandistice şi de a se transfera soluţia problemelor Est-Vest psihologiei amatoriste Propunerea „ceruri deschise” a lui Eisenhower, cu privire la efectuarea de raiduri reciproce de recunoaştere aeriană a teritoriului celuilalt risca puţin, deoarece nu le-ar fi spus sovieticilor niciun lucru pe care ei să nu-l fi cunoscut deja prin intermediul serviciilor lor de informaţii şi din surse publice, dezvăluind în schimb recunoaşterii americane enigma imperiului sovietic Ştiu din experienţă personală că analiştii politici din anturajul lui Eisenhower care au proiectat-o în principal sub îndrumarea lui Nelson Rockefeller, care era pe atunci consilier prezidenţial ar fi fost uimiţi dacă ar fi fost acceptată Şi nici respingerea ei de către Hruşciov nu a atras după sine vreo penalitate pentru Uniunea Sovietică Chestiunea viitorului Europei Centrale a fost pasată miniştrilor de externe fără linii directoare Rezultatul major al întâlnirii la vârf a fost că a demonstrat nevoia psihologică a democraţiilor de răgaz după un deceniu de confruntări După ce anterior susţinuseră cu fermitate în faţa lui Stalin propuneri specifice, democraţiile cedau acum înaintea unei schimbări de ton sovietice Erau precum alergătorul la maraton care, văzând linia de sosire, se aşază istovit pe marginea drumului şi le permite celorlalţi concurenţi să-l ajungă din urmă Eisenhower şi Dulles dezamorsaseră cu abilitate şi tenacitate rămăşiţele Notei de pace a lui Stalin şi ale chemărilor elocvente ale lui Chuchill pentru o întâlnire la vârf, insistând asupra unor soluţii specifice pentru probleme la fel de specifice Cu toate acestea, în cele din urmă, ei au ajuns la concluzia că aşteptarea apariţiei unei schimbări interne în Uniunea Sovietică transmitea un mesaj prea rigid şi că a elabora poziţii de negociere alternative se putea dovedi a fi prea riscant la adresa înţelegerii deja atinse Îngrădirea putea fi susţinută numai oferind poporului lor ceva speranţe privind terminarea Războiului rece Dar, în loc să se înţeleagă asupra unui program politic al lor, ei au ajuns să accepte tocmai lucrul de care se temuseră până atunci: tendinţa crescândă de a interpreta stilul mai puţin provocator al lui Hruşciov şi al lui Bulganin drept semn al unei schimbări de esenţă în atitudinea sovietică Simplul fapt că avusese loc o întâlnire oricât de nesemnificativă în conţinut pe parcursul căreia nu existaseră confruntări alimentase speranţa democraţiilor că îndelung prezisă transformare a Uniunii Sovietice era în curs de a se produce Chiar înainte ca întâlnirea să aibă loc, Eisenhower dăduse tonul discuţiilor Renunţând la insistenţa anterioară a administraţiei sale asupra evoluţiilor concrete şi amănunţite, el a formulat obiectivele diplomaţiei Est-Vest în termeni în mare măsură psihologici: Numeroasele noastre conferinţe postbelice au fost caracterizate prea mult de atenţia acordată detaliilor, de efortul de a lucra aparent pe probleme specifice în dauna stabilirii unui spirit şi a unei atitudini de abordare a lor  Reacţia mediilor de informare a fost extatică şi s-a concentrat pe afirmaţia că ceva fundamental avusese loc în cadrul întâlnirii la vârf, deşi ce anume rămânea o necunoscută „Dl Eisenhower a făcut chiar mai mult decât să înfrângă un duşman în luptă, cum primise misiunea să o facă în urmă cu un deceniu”, afirma un editorial în New York Times „A făcut ceva pentru a împiedica lupta să aibă loc… Altcineva poate că ar fi răspuns cu forţă la forţă A fost harul dlui Eisenhower să-i atragă pe ceilalţi în cercul bunăvoinţei sale şi să modifice atitudinea, dacă nu politica, micului grup de vizitatori sosit de peste Elba ” Chiar şi Dulles a fost transportat de „spiritul” Genevei „Până la momentul Genevei ” a spus el ministrului de externe britanic, Harold Macmillan, două luni mai târziu, „politica sovietică s-a bazat pe intoleranţă, care era nota dominantă a doctrinei sovietice Politica sovietică se bazează acum pe toleranţă, care include relaţii bune cu toată lumea…” întâlnirea la vârf şi atmosfera din jurul ei deveniseră propriile lor recompense Pătrunzând în spiritul lucrurilor, Harold Macmillan a susţinut că adevărata semnificaţie a întâlnirii la nivel înalt de la Geneva consta nu în vreun acord specific, ci în relaţiile personale dintre conducători, la stabilirea cărora contribuise Chiar şi în patria diplomaţiei echilibrului puterii, atmosfera era situată la înălţimea elementului-cheie al politicii externe: De ce a transmis această întâlnire o tresărire de speranţă şi bune aşteptări de jur împrejurul lumii? Nu pentru că discuţiile au fost cu totul remarcabile… Ceea ce a izbit imaginaţia lumii a fost faptul întâlnirii prietenoase între şefii celor două mari grupări în care este împărţită lumea Aceşti oameni, purtându-şi imensele poveri, s-au întâlnit şi au discutat şi au glumit împreună, ca muritorii de rând… Nu mă pot opri să gândesc că idila din vară de la Geneva nu a fost câtuşi de puţin o legătură vagă sau prefăcută  Numai dacă ar fi istoria mai iertătoare Conducătorii americani avuseseră dreptate în aprecierea lor anterioară cum că Războiul rece era rezultatul acţiunilor sovietice şi nu al retoricii sovietice sau al comportamentului personal Refuzul conducătorilor ambelor părţi de a se referi la cauzele tensiunii era menit să le perpetueze şi să le facă sensibile Dacă o simplă întâlnire putea avea asemenea impact asupra opiniei publice occidentale, ce i-ar mai fi îndemnat pe sovietici să facă concesii substanţiale? într-adevăr, nu avea să apară niciuna în legătură cu vreo chestiune politică pe parcursul unui deceniu şi jumătate care a urmat Sferele de influenţă de ambele părţi ale liniei germane de despărţire au îngheţat Între momentul înfiinţării NATO şi deschiderea negocierilor dintre democraţii şi Uniunea Sovietică, care au condus la Acordurile de la Helsinki, din 1975, singurele negocieri politice au fost cele iniţiate de ultimatumurile sovietice asupra Berlinului Diplomaţia s-a deplasat tot mai mult înspre domeniul controlului armamentului, care era cealaltă faţă a abordării de tip „poziţii de forţă” Susţinătorii acestei noi abordări căutau să transforme limitarea sau controlul armamentului într-un substitut al dialogului politic; sau, în limbajul îngrădirii, a limita poziţiile de forţă la cel mai jos nivel, compatibil cu interzicerea Dar, exact după cum poziţiile de forţă nu se traduceau automat în negocieri, nici controlul armamentului nu se traducea automat într-o relaxare a tensiunilor Chiar în timp ce era salutată în Occident drept începutul unui dezgheţ în Războiul rece, întâlnirea la vârf de la Geneva vestea pătrunderea în cea mai periculoasă fază a acestui război Deoarece conducătorii sovietici trăseseră concluzii cu totul diferite decât conducătorii democraţiilor Urmaşii lui Stalin îşi veniseră în fire în mijlocul confuziei şi a nesiguranţei generale cu privire la întrebarea dacă se putea ca democraţiile să exploateze dezordinea generală pentru a anula cuceririle sovietice postbelice Totuşi, în iunie 1953, la abia trei luni de la moartea tiranului, ei reuşiseră să înăbuşe o revoltă în Berlinul de Est, care era teoretic un oraş stăpânit de patru puteri, fără nicio reacţie din partea Occidentului Ei tărăgănaseră unificarea germană fără să întâmpine rezistenţă, iar controlul politic comunist asupra Europei Centrale şi de Est era pus sub semnul întrebării numai la modul retoric În cele din urmă, la întâlnirea la vârf de la Geneva, ei primiseră un certificat de bună purtare fără să se angajeze în explorarea serioasă a nici uneia dintre problemele care conduseseră la Războiul rece Marxişti convinşi, au tras singura concluzie compatibilă cu ideologia lor anume că: raportul de forţe se deplasa în favoarea lor Fără îndoială că această convingere a fost întărită de creşterea, deşi încă relativ mică, a stocurilor nucleare sovietice şi de paşii făcuţi înspre fabricarea bombei cu hidrogen Hruşciov a rezumat întâlnirea la vârf în memoriile sale: „… duşmanii noştri au realizat acum că eram în stare să rezistăm presiunilor lor şi să le desluşim şmecheriile ” În februarie 1956, la şapte luni după întâlnirea la nivel înalt, în cadrul aceluiaşi congres al partidului în care l-a înfierat pe Stalin, Hruşciov a descris situaţia internaţională într-o manieră dezaprobatoare faţă de democraţii: Criza generală a capitalismului continuă să se adâncească… Tabăra internaţională a socialismului exercită o tot mai mare influenţă asupra cursului evenimentelor mondiale… Poziţia forţelor imperialiste slăbeşte continuu… Cauza esenţială a neînţelegerii dintre conducătorii democraţiilor şi omologii lor din URSS era insistenţa celor dintâi de a aplica nomenklaturii sovietice criteriile extrase din propria lor experienţă istorică Era o înţelegere profund greşită Cea de-a doua generaţie de conducători comunişti era modelată de un trecut care ar fi fost de neconceput în democraţii Învăţătura căpătată la şcoala lui Stalin garantase malformaţii psihologice Numai sclavul unei ambiţii neînfrânate ar fi putut face tolerabil pătrunzătorul sentiment de teroare generat de pedeapsa cu moartea sau viaţa în gulag pentru cel mai neînsemnat pas greşit sau chiar pentru o schimbare de politică a dictatorului însuşi Generaţia care a crescut sub Stalin îşi putea reduce riscurile numai prin servilism faţă de toanele stăpânului şi prin denunţarea sistematică a colegilor Şi-au făcut existenţa de coşmar mai suportabilă printr-o încredere pătimaşă în sistemul căruia îşi datorau carierele Abia la generaţia următoare aveau să experimenteze conducătorii sovietici şocurile deziluziei După cum relevă materialul despre Stalin din memoriile lui Gromîko, subordonaţii lui Stalin erau conştienţi de atrocităţile ce erau comise în numele comunismului Cu toate acestea, ei îşi linişteau conştiinţele, care oricum nu erau din cale afară de elevate, atribuind stalinismul aberaţiilor unui individ, mai degrabă decât eşecului sistemului comunist În afară de aceasta, aveau puţine ocazii de reflecţie sistematică, deoarece Stalin avusese grijă ca cei din eşalonul superior de conducere să fie într-o stare de continuă mişcare Iar pierderea unei poziţii în regimul lui Stalin nu echivala cu revenirea într-o viaţă normală în „sectorul privat”; pentru puţinii norocoşi care au reuşit să supravieţuiască, a însemnat dizgraţie publică şi izolare completă de colegii de odinioară Neîncrederea morbidă care devenise un mod de viaţă pentru nomenklatura sovietică le-a caracterizat comportamentul şi în perioada imediat următoare fazei poststaliniste Urmaşii lui Stalin au pierdut aproape cinci ani cu lupta lor pentru succesiune: în 1953 a fost executat Beria; în 1955, Malenkov a fost înlăturat din funcţie; în 1957, Hruşciov a înfrânt aşa-numitul grup antipartid al lui Molotov, Kaganovici, Şepilov şi Malenkov, iar în 1958 a atins puterea absolută prin demiterea lui Jukov Această furtună a făcut ca relaxarea tensiunilor cu Occidentul să constituie o necesitate pentru conducerea Kremlinului, deşi nu a împiedicat-o să vândă arme în Egipt sau să suprime Revoluţia ungară Schimbarea tonului conducerii sovietice nu s-a tradus în acceptarea noţiunii occidentale de coexistenţă paşnică În 1954, când Malenkov vorbea despre pericolul războiului nuclear, se poate ca el să fi dat la iveală primele frământări ale recunoaşterii de către sovietici a realităţilor Erei nucleare Se poate la fel de bine ca el să fi încercat să submineze încrederea democraţiilor în arma pe care ele îşi bazau securitatea Condamnarea lui Stalin de către Hruşciov se poate să fi semnalat o îmblânzire a comunismului, dar e clar că el a folosit-o şi ca armă împotriva foştilor asociaţi ai lui Stalin, care reprezentau principala sa opoziţie, şi ca mijloc de obţinere a controlului asupra partidului comunist Este adevărat, Hruşciov a avut curajul de a-l epura pe Beria sau, cel puţin, a recunoscut nevoia de a face astfel pentru propria-i supravieţuire; şi a făcut capricios experimente cu un dezgheţ intelectual şi cu destalinizarea Europei de Est deopotrivă El a fost înaintemergătorul lui Gorbaciov prin aceea că a început un proces de schimbare, ale cărui implicaţii nu le înţelegea şi a cărui direcţie ar fi deplâns-o Din această perspectivă, se poate spune că prăbuşirea comunismului a început cu Hruşciov Această prăbuşire a fost atât de completă încât eşti tentat să uiţi cât de necruţător a provocat Hruşciov comunitatea internaţională Avea un instinct de ţăran pentru identificarea punctelor nevralgice ale ţărilor pe care ideologia sa le definise drept imperialiste A iscat o criză în Orientul Mijlociu, a lansat o serie de ultimatumuri la adresa Berlinului, a încurajat războaie de eliberare naţională şi a plasat rachete în Cuba Dar deşi a provocat mare derută Occidentului, nu a obţinut niciun câştig permanent pentru Uniunea Sovietică, deoarece se pricepea mai bine să provoace crize decât cum să le finalizeze Şi pentru că, în ciuda întregii confuzii create, Occidentul a rezistat până la sfârşit, rezultatul acţiunilor agresive ale lui Hruşciov a fost o imensă cheltuială a resurselor sovietice fără vreun câştig strategic permanent şi în schimbul unei umilinţe severe în timpul crizei cubaneze a rachetelor Întâlnirea la vârf de la Geneva, din 1955, a fost punctul de pornire pentru toate aceste aventuri Pe drumul de la Geneva spre casă, Hruşciov s-a oprit în Berlinul de Est pentru a recunoaşte suveranitatea regimului comunist est-german A fost o mişcare pe care Stalin o evitase Pentru restul Războiului rece, problema unificării Germaniei avea să dispară de pe agenda internaţională, deoarece Moscova o trecuse în seama negocierilor dintre cele două state germane De vreme ce valorile politice ale acestor state erau incompatibile şi niciunul nici altul nu era dispus să se sinucidă, unificarea nu ar fi putut interveni decât prin prăbuşirea politică a unuia dintre ele Aşadar, criza Berlinului din 1958-1962 şi-a avut originea la Geneva În 1955, la un deceniu după moartea lui Roosevelt, reglementarea postbelică în Europa îşi făcea în cele din urmă apariţia, nu prin negocieri între învingătorii în cel de-al doilea război mondial, ci ca rezultat al incapacităţii lor de a negocia o reglementare A fost exact ceea ce Roosevelt încercase să evite: două tabere armate confruntându-se în centrul continentului şi o angajare militară americană masivă în Europa un aranjament al sferelor-de-influenţă în toată puterea cuvântului Şi totuşi, era un aranjament care alimenta o anumită stabilitate Chestiunea Germaniei, chiar dacă nerezolvată, fusese cel puţin amânată Sovieticii au fost nevoiţi să accepte, dacă nu să recunoască statul german de Vest, iar americanii au făcut la fel în privinţa Germaniei de Est Nikita Hruşciov, însă, nu avea de gând să lase sfera americană să prospere fără luptă El avea să adreseze provocări Occidentului în domenii pe care Stalin le considerase întotdeauna a se afla în afara sferei sovietice de interes, făcând ca punctele fierbinţi ale competiţiei sovieto-americane să se mute în afara Europei Primul dintre aceste puncte fierbinţi avea să erupă în ceea ce s-a numit Criza Suezului, din 1956 CAPITOLUL 21 Evitând politica de îngrădire: Criza Suezului  Toate discuţiile despre coexistenţa paşnică având ca punct de pornire întâlnirea la vârf de la Geneva, din 1955, nu puteau modifica realitatea fundamentală: Statele Unite şi Uniunea Sovietică, indiscutabil puterile dominante ale lumii, erau încleştate într-o competiţie geopolitică Un câştig pentru una dintre părţi era larg perceput ca fiind o pierdere pentru cealaltă Pe la mijlocul anilor ’50, sfera de influenţă americană în Europa era în creştere şi voinţa demonstrată a Americii de a proteja această sferă prin forţa militară ţinea în frâu aventurismul sovietic Dar impasul din Europa nu însemna impas în întreaga lume În 1955, la numai două luni după întâlnirea la vârf de la Geneva, Uniunea Sovietică a făcut o vânzare masivă de armament către Egipt, dând arme pe bumbac, aflat atunci în criză de supraproducţie o mişcare îndrăzneaţă de extindere a influenţei sovietice în Orientul Mijlociu Făcându-şi oferta de influenţă în Egipt, Hruşciov, de fapt, evitase acel cordon sanitaire pe care Statele Unite îl construiseră împrejurul Uniunii Sovietice, confruntând astfel Washingtonul cu sarcina de a-i contra pe sovietici într-o zonă considerată până atunci ca aflată la adăpost în sfera occidentală Stalin nu fusese dispus niciodată să mizeze credibilitatea sovietică pe lumea în curs de dezvoltare Considera că aceasta era prea îndepărtată şi prea instabilă, cu conducători prea greu de controlat, iar Uniunea Sovietică încă nu îndeajuns de puternică pentru a se angaja în aventuri la mare distanţă cu toate că, în timp, creşterea puterii militare sovietice i-ar fi putut schimba atitudinea Până şi în 1947, Andrei Jdanov, care se vădise a fi unul dintre cei mai apropiaţi sfătuitori ai lui Stalin la acel moment, tot mai descria Orientul Mijlociu drept o zonă dominată de imperialiştii americani şi britanici, care se concurau reciproc  Conducătorii sovietici nu se poate să nu fi înţeles că prima lor vânzare de arme către o ţară în curs de dezvoltare avea să stârnească naţionalismul arab, să facă conflictul arabo-israelian şi mai greu de stăpânit şi să fie percepută ca o provocare majoră la adresa dominaţiei occidentale în Orientul Mijlociu Până să se împrăştie fumul, Criza Suezului distrusese deja statutul de Mari Puteri al Marii Britanii şi al Franţei În afara Europei, America avea să fie obligată de aici înainte să asigure cu trupe meterezele Războiului rece practic de una singură Gambitul deschiderii lui Hruşciov a fost destul de prudent Uniunea Sovietică nici măcar nu era implicată în vânzarea de arme iniţială, de vreme ce tranzacţia era teoretic cehoslovacă, deşi acest subterfugiu a fost repede abandonat Oricât de bine camuflată, vânzarea de arme sovietice în Orientul Mijlociu atingea un punct nevralgic al Europei Occidentale, în special al Marii Britanii După India, Egiptul reprezenta cea mai importantă moştenire a trecutului imperial al Marii Britanii În secolul XX, Canalul Suez devenise principala arteră de aprovizionare cu petrol a Europei de Vest Chiar şi aşa slăbită cum era după cel de-al doilea război mondial Marea Britanie, continua să se considere puterea dominantă în Orientul Mijlociu, dominaţia ei sprijinindu-se pe doi piloni: Iranul, care livra petrol prin intermediul unei companii mixte anglo-iraniene; şi Egiptul, care servea drept bază strategică Liga arabă fusese promovată de Anthony Eden în 1945 drept cadru politic al rezistenţei Orientului Mijlociu în faţa pătrunderii unor forţe din afară Forţe britanice semnificative staţionau în Egipt, Irak şi Iran Un ofiţer britanic, generalul John Glubb (Glubb Paşa), comanda Legiunea arabă a Iordanului În anii ’50 această lume a început să se destrame În aplauzele primei generaţii de ţări proaspăt independente, primul-ministru iranian Mossadegh a naţionalizat în 1951 industria petrolului şi a cerut retragerea trupelor britanice care protejau complexul petrolier de la Abadan Marea Britanie nu se mai simţea îndeajuns de puternică pentru a întreprinde o acţiune militară atât de aproape de graniţa sovietică fără sprijin american, care nu se afla la îndemână Mai mult, ea credea că dispune de o poziţie de repliere în principala sa bază din lungul Canalului Suez Provocarea lansată de Mossadegh a luat sfârşit doi ani mai târziu, când Statele Unite au încurajat o lovitură de stat pentru a-l răsturna (La acea vreme, Washingtonul încă mai considera operaţiunile acoperite ca fiind mai îndreptăţite decât intervenţia militară ) Supremaţia Marii Britanii în Iran nu a mai fost, însă, restabilită niciodată În 1952, se prăbuşea şi poziţia militară în Egipt a Marii Britanii Un grup de tineri ofiţeri exprimând atitudinea naţionalistă şi anticolonială care cuprindea întreaga regiune l-a detronat pe coruptul rege Farouk Figura lor dominantă era colonelul Gamal Abdel Nasser Personalitate puternică, de un farmec considerabil, Nasser a devenit o figură carismatică făcând apel la naţionalismul arab El se simţise profund umilit de înfrângerea arabilor în războiul din 1948, cu Israelul Vedea în crearea statului evreu punctul culminant al unui secol de colonialism occidental Era hotărât să expulzeze din zonă Marea Britanie şi Franţa Apariţia lui Nasser a scos la iveală conflictul latent dintre Statele Unite şi principalii săi aliaţi din NATO în chestiunea colonialismului Încă din aprilie 1951, Churchill, pe atunci încă lider al opoziţiei, chemase la acţiune unită în Orientul Mijlociu: Noi nu mai suntem destul de puternici pentru a purta întreaga povară politică pe care am purtat-o până acum în Mediterana, sau chiar pentru a ne asuma rolul conducător în controlul diplomatic al acelui teatru Dar Statele Unite şi Marea Britanie împreună, ajutate de Franţa… noi trei împreună am deţine o foarte puternică poziţie pentru a face faţă, să zicem, problemei egiptene şi întregii chestiuni a apărării Canalului Suez  Când a ajuns în Orientul Mijlociu, însă, America a respins rolul pe care îl jucase în Grecia şi în Turcia; şi nu avea nici să-şi asume moştenirea supremaţiei politice europene, nici să-şi permită să fie asociată cu tradiţia colonială Atât Truman cât şi Eisenhower s-au opus cu fermitate acţiunilor militare britanice în Iran sau Egipt pe motivul că asemenea dispute ar trebui să fie judecate de Naţiunile Unite În realitate, ei nu au vrut să fie identificaţi cu moştenirea colonială a Marii Britanii, pe care în mod corect o considerau de nesusţinut Cu toate acestea, America avea slăbiciunea propriilor iluzii, dintre care una era că mişcările de independenţă din lumea în curs de dezvoltare se asemănau cu experienţa americană şi că din acest motiv noile naţiuni ar sprijini politica externă americană odată ce ar fi realizat că atitudinea Statelor Unite faţă de colonialism se deosebea net de cea a puterilor europene Conducătorii mişcărilor de independenţă erau însă de o altă factură decât Părinţii fondatori ai Americii Ei făceau uz de retorica democraţiei fără să aibă angajarea faţă de aceasta a celor care au redactat Constituţia americană, care credeau în mod sincer într-un sistem de control şi echilibrare Imensa lor majoritate guvernau într-o manieră autoritară Mulţi erau marxişti Aproape toţi vedeau în conflictul Est-Vest o ocazie pentru a răsturna ceea ce ei identificau drept vechiul sistem imperialist Oricât s-ar fi disociat America de colonialismul european, conducătorii americani se vedeau cu amărăciune percepuţi, în ţările în curs de dezvoltare, mai degrabă ca auxiliari utili ai taberei imperialiste decât ca adevăraţi parteneri În cele din urmă, America a fost antrenată în Orientul Mijlociu de teoria îngrădirii, care presupunea împotrivire faţă de expansionismul sovietic din orice regiune, şi de doctrina securităţii colective, care încuraja crearea unor organizaţii similare cu NATO, pentru a face posibilă rezistenţa în faţa ameninţărilor militare efective sau potenţiale În cea mai mare parte a lor însă, naţiunile din Orientul Mijlociu nu împărtăşeau vederile strategice ale Americii Ele se gândeau la Moscova mai degrabă ca la o pârghie utilă pentru a obţine concesii din partea Occidentului, decât ca la o ameninţare la adresa independenţei lor Multe dintre noile naţiuni au reuşit să dea impresia că preluarea lor de către comunişti ar fi reprezentat un pericol mai mare pentru Statele Unite decât pentru ele însele, astfel încât nu aveau niciun motiv să plătească vreun preţ pentru protecţia americană Mai presus de orice, conducătorii populişti precum Nasser nu vedeau niciun viitor în a fi identificaţi cu Occidentul Ei voiau ca nestatornicele lor popoare să-i perceapă ca pe unii care au smuls nu numai independenţa, dar şi libertatea de acţiune de la democraţii Nealinierea era pentru ei în aceeaşi măsură o necesitate internă şi o alegere de politică externă La început, nici Marea Britanie, nici America nu au înţeles ce reprezenta Nasser Ambele naţiuni au plecat de la premisa că împotrivirea lui Nasser faţă de politicile lor se datora vreunui set anume de nemulţumiri care puteau fi rezolvate Puţinele şanse de a verifica această ipoteză au fost viciate de premisele diferite ale democraţiilor Marea Britanie căuta să-l determine pe Nasser să-i accepte dominanţa istorică, în vreme ce Statele Unite încercau să-l ademenească pe Nasser spre a lua parte la grandioasa lor strategie de îngrădire Uniunea Sovietică a sesizat o ocazie de a străpunge flancul „încercuirii capitaliste” şi de a-şi câştiga noi aliaţi fumizându-le arme fără a-şi asuma (ca în Europa de Est) responsabilitatea pentru guvernarea lor internă Nasser a folosit cu inteligenţă convergenţa tuturor acestor tendinţe pentru a-i face pe diferiţii competitori să se confrunte între ei Infuzia de arme sovietice în nestatornicul Orient Mijlociu a accelerat acest proces Cea mai bună ripostă a Marii Britanii şi a Americii ar fi fost să-l izoleze pe Nasser până când ar fi devenit evident că armele sovietice nu i-au adus nimic şi atunci, dacă Nasser şi-ar fi abandonat legăturile cu sovieticii sau, mai bine încă, dacă ar fi fost înlocuit cu un conducător mai moderat să urmeze cu o iniţiativă diplomatică generoasă Aceasta avea să fie strategia americană faţă de Anwar Sadat, douăzeci de ani mai târziu În 1955, democraţiile au ales tactica opusă: ele au încercat din greu să-l împace pe Nasser, îndeplinindu-i multe dintre cereri Precum mirajele în deşert, speranţele puterilor din afară s-au evaporat cu fiecare efort făcut pentru a fi implementate Marea Britanie a aflat că, indiferent de cum îşi glazura prezenţa militară în regiune, nu şi-o putea face să fie pe gustul guvernărilor locale Politica americană schizofrenică, de disociere de Marea Britanie în chestiunile Orientului Mijlociu pentru a-l include pe Nasser într-un parteneriat cu Marea Britanie în cadrul unei strategii globale antisovietice, nu a reuşit niciodată să se materializeze Pe Nasser nu-l îmboldea nimic să-şi abandoneze legăturile cu sovieticii Imboldul lui era exact contrariul, şi căuta să echilibreze fiecare beneficiu oferit de Statele Unite cu o mişcare de apropiere fie de Uniunea Sovietică, fie de radicalii neutri, dar de preferinţă de ambele aceste tabere Cu cât căuta Washingtonul să-l oprească pe Nasser, cu atât mai mult gravita şiretul egiptean înspre sovietici, prin aceasta sporind miza şi căutând să obţină cât mai multe beneficii de la Statele Unite În mod corespunzător, Uniunea Sovietică resimţea şi ea frustrările inerente relaţiilor cu grupul ţărilor nealiniate În fazele de început ale pătrunderii sovietice în Orientul Mijlociu, totul era câştig net În schimbul unui cost neglijabil pentru Moscova, democraţiile erau aruncate în defensivă Conflictele lor interne se adunau, în vreme ce prezenţa sovietică se întărea în zone până atunci încredinţate sferei de influenţă occidentale Cu trecerea timpului, însă, clienţii pasionaţi din Orientul Mijlociu ai Uniunii Sovietice au implicat Moscova în riscuri care depăşeau proporţiile oricărui câştig sovietic imaginabil Şi ori de câte ori Uniunea Sovietică încerca să-şi raporteze aceste riscuri la propriul interes naţional, aceasta stârnea neplăcerea, dacă nu nemulţumirea nou găsiţilor săi clienţi Faptul a permis diplomaţiei occidentale să demonstreze incapacitatea sovieticilor de a îndeplini obiectivele clienţilor săi culminând cu îndepărtarea lui Sadat de Moscova, cu începere din 1972 Marea Britanie a fost prima forţată să-şi abandoneze iluziile cu privire la Orientul Mijlociu Baza sa militară din lungul Canalului Suez a fost unul dintre ultimele sale avanposturi imperiale semnificative, încartiruind vreo 80 000 de soldaţi Însă Marea Britanie nu era deloc în stare să menţină o forţă însemnată în zona canalului în faţa opoziţiei egiptene şi în lipsa sprijinului american În 1954, forţată de Statele Unite, Marea Britanie a fost de acord ca până în 1956 să-şi retragă forţele din baza sa de la Suez Conducătorii americani se străduiau să combine două politici incompatibile: să pună capăt rolului imperial al Marii Britanii, exploatând rămăşiţele influenţei britanice în scopul construirii unei structuri a îngrădirii în Orientul Mijlociu Administraţia Eisenhower a dezvoltat conceptul de Parteneriat de nord al naţiunilor – care să fie compus din Turcia, Irak, Siria şi Pakistan, cu Iranul ca posibil participant într-o fază ulterioară Într-o versiune a NATO pentru Orientul Mijlociu, scopul acestuia era îngrădirea Uniunii Sovietice în lungul graniţelor sale sudice Conceptul a dat roade sub forma Pactului de la Bagdad, sponsorizat de englezi, dar s-a vădit a fi invalidat în mai multe ţări Pentru a fi eficace, o alianţă trebuie să reflecte un anumit sentiment al scopului comun, o percepţie a pericolului comun şi capacitatea de adunare a puterilor prin strângere laolaltă Niciunul dintre aceste elemente nu se aplica Pactului de la Bagdad Dezbinarea şi animozitatea dintre naţiunile din zonă erau mai mari decât frica lor comună de expansiunea sovietică Siria a refuzat să se alăture pactului; Irakul, deşi gazdă a pactului vreme de doi ani, s-a preocupat mai mult de respingerea radicalismului arab decât de agresivitatea sovietică; Pakistanul vedea ameninţările la adresa securităţii sale venind din India, nu dinspre Uniunea Sovietică Nici forţele militare ale diverselor membre ale Pactului de la Bagdad nu erau pregătite să-şi ajute vecinii în caz de agresiune din partea unei superputeri; obiectivul lor de bază era securitatea internă Mai presus de orice, însuşi Nasser, cea mai dinamică forţă din zonă, era hotărât să determine eşuarea pactului, pe care îl privea drept o manevră ocolită de a revigora dominaţia colonială în Orientul Mijlociu şi de izolare a lui şi a celorlalţi radicalişti Prea dezbinate pentru a pune la punct măsuri punitive în vederea contracarării influenţei sovietice în regiune, Marea Britanie şi Statele Unite au încercat apoi să convingă Egiptul să se depărteze de Moscova demonstrându-i avantajele aderării la tabăra occidentală În acest scop, au adoptat două politici au promovat pacea între Egipt şi Israel şi l-au ajutat pe Nasser să construiască Barajul de la Assuan Iniţiativa de pace s-a bazat pe încredinţarea că fondarea statului evreu prin forţa armelor, în 1948, era principala sursă a radicalismului arab O pace onorabilă, s-a gândit, va înlătura acea umilinţă Însă în acest punct, radicaliştii şi naţionaliştii arabi nu voiau pacea cu Israelul, onorabilă sau altminteri Pentru ei, statul evreu era o prezenţă străină, pătrunsă în forţă în ţinuturile tradiţional arabe pe baza unei pretenţii vechi de 2000 de ani şi urmărind să ispăşească suferinţele evreilor, pe care nu popoarele arabe le provocaseră Dacă Nasser ar fi încheiat o pace veritabilă cu Israelul adică, dacă ar fi ajuns la o reglementare privind coexistenţa el şi-ar fi anulat pretenţiile la conducerea lumii arabe Hotărât să nu fie pus într-o situaţie stânjenitoare înaintea comunităţii arabe, Nasser a propus ca Israelul să cedeze întregul Negev, regiunea deşertică din sud, cucerită în 1948, reprezentând mai bine de jumătate din teritoriul Israelului, în care să li se îngăduie să revină sutelor de mii de palestinieni refugiaţi, izgoniţi în 1948  Israelul nu ar fi fost niciodată de acord să cedeze jumătate din teritoriul său sau să permită repatrierea refugiaţilor arabi, care ar fi inundat ceea ce mai rămăsese din stat Ieşirea Israelului a fost să insiste asupra unui acord oficial de pace cu graniţe deschise o cerere sunând inofensiv, dar pe care conducătorii arabi au găsit-o şi cel mai dificil de îndeplinit deoarece presupunea acceptarea definitivă a noului stat Între cererea de pace a Israelului fără oferirea vreunui teritoriu şi cererea de teritoriu a ţărilor arabe fără definirea păcii impasul era inevitabil Primele negocieri au produs un document la care avea să se adere până la venirea lui Sadat în Egipt şi timp de alţi douăzeci de ani în restul lumii arabe până la acordul dintre OEP şi Israel, din septembrie 1993 Acum, Statele Unite şi Marea Britanie se aflau în dispută cu privire la o diversitate de probleme Cu toate că Dulles susţinea politica Parteneriatului de nord, el era supărat că Marea Britanie îşi asumase conducerea acestuia şi voia ca Pactul de la Bagdad să se axeze asupra Egiptului, care, la rândul său, se împotrivea pactului din răsputeri Marea Britanie ar fi preferat să-l răstoarne pe Nasser; America, oricât de incomodată de tranzacţia cu arme sovietice, gândea că era mai înţelept să-l îmbuneze Nerăbdători să-şi refacă unitatea zdruncinată, conducătorii anglo-americani şi-au întors în continuare atenţia către vastul proiect de construcţie al aşa-numitului Baraj înalt de la Assuan: înalt de 120 de metri şi lung de cinci kilometri, acesta urma să fie construit pe Nilul Superior, în apropierea graniţei Egiptului cu Sudanul Era prevăzut să regularizeze irigarea văii Nilului, de care depindea din timpuri imemoriale subzistenţa populaţiei Egiptului, şi să elimine dependenţa acesteia de revărsările anuale ale Nilului Anthony Eden, cel mai neînduplecat duşman al lui Nasser, fusese primul care identificase perspectiva sprijinului comun anglo-american pentru Barajul de la Assuan Americii revenindu-i partea leului (cam 90 la sută) din povară Faptul că Eden care era nerăbdător să scape de Nasser, s-a transformat în principalul avocat al Barajului de la Assuan poate fi explicat numai prin dorinţa acestuia de a fi perceput ca stăpânind diplomaţia Orientului Mijlociu şi ca zădărnicind orice încercare sovietică de a urma asistenţa militară de penetraţie economică În 24 decembrie 1955, Marea Britanie şi Statele Unite, au făcut o ofertă oficială de construcţie a barajului în două etape: unele fonduri limitate au fost disponibilizate imediat pentru stadiul pregătitor, în cursul căruia avea să fie făcută o determinare a extinderii şi a naturii sprijinului pentru etapa a doua, care presupunea construirea efectivă a barajului  A fost o decizie ciudată Două guverne se angajau într-o monumentală acţiune inginerească şi financiară cu toate că amândouă preferau să-l vadă înlocuit pe Nasser şi erau profund îngrijorate de deriva acestuia înspre orbita sovietică Cele două aliate dezbinate se consolau cu încredinţarea că, chiar în situaţia în care sprijinul gratuit din prima etapă nu avea să-l învingă pe Nasser, cea de-a doua etapă avea să facă Egiptul dependent financiar de ele în acelaşi fel în care construirea Canalului Suez dăduse Occidentului controlul financiar asupra Egiptului în secolul al XIX-lea Departe de a-l modera, proiectul Barajului de la Assuan a trezit în Nasser sentimentul propriei importanţe Pentru a-şi menţine pârghia de negociere, el a trecut rapid la întreprinderea unei serii de mişcări compensatoare Târguindu-se aprig cu privire la termenii financiari, el a respins ofertele stăruitoare americane de a facilita negocierile arabo-israeliene Când Marea Britanie a încercat să convingă Iordania să se alăture Pactului de la Bagdad, au izbucnit tulburări proegiptene, care l-au obligat pe regele Hussein să-l demită pe Glubb Paşa, comandantul englez al Legiunii arabe, în martie 1956  În 16 mai, Nasser a revenit asupra recunoaşterii guvernului lui Chiang Kai-Shek şi a stabilit relaţii diplomatice cu Republica Populară Chineză Acesta era un reproş adresat direct Statelor Unite, dar mai ales lui Dulles, care era profund angajat faţă de Taiwan În iunie, noul ministru de externe sovietic, Dmitri Şepilov, a sosit în Egipt cu o ofertă sovietică atât pentru finanţarea, cât şi pentru construirea barajului de la Assuan, dându-i lui Nasser posibilitatea de a se lansa în distracţia lui preferată, de a asmuţi superputerile una împotriva alteia În 19 iulie, Dulles s-a decis să pună capăt divertismentului Recunoaşterea Chinei comuniste fusese ultima picătură, care-l convinsese pe Dulles să-i dea o lecţie lui Nasser Când ambasadorul egiptean a revenit de la Cairo cu instrucţiuni de a accepta toate propunerile tehnice americane, Dulles a răspuns că Washingtonul ajunsese la concluzia că barajul depăşea posibilităţile economice ale Egiptului Nu avea să fie avansat niciun ajutor Dulles se simţise îndeajuns de puternic pentru o reacţie egipteană puternică El i-a spus lui Henry Luce, editorul lui Time, că decizia cu privire la Barajul de la Assuan era „o mutare de şah atât de importantă cum diplomaţia Statelor Unite nu a mai făcut de o bună perioadă de timp” Nasser, susţinea el, era „într-o situaţie păcătoasă şi indiferent ce face, poate fi folosit în avantajul Americii Dacă se duce acum la ruşi şi ei zic «nu», asta va submina întreaga ţesătură a recentei urzeli economice sovietice, din întreaga lume… Dacă sovieticii sunt de acord să-i dea lui Nasser barajul, atunci noi punem la punct un plan pentru a-i lămuri bine pe cei din ţările satelit că de-aceea sunt condiţiile lor de trai atât de mizerabile, fiindcă sovieticii risipesc milioane cu Egiptul” Frapant în observaţia lui Dulles era faptul că acesta se vădea dispus să sprijine o „mutare importantă” pnn acceptarea unor riscuri importante Era încă o dovadă a tendinţei congenitale a lui Dulles de a supraestima rolul propagandei, mai ales în spatele Cortinei de fier Oricât de şubredă ar fi fost din capul locului raţiunea politică privitoare la baraj, maniera în care a fost retrasă oferta americană de ajutor a făcut loc unei crize majore Ambasadorul francez la Washington, Maurice Couve de Murville (care ulterior avea să devină ministrul de externe al lui de Gaulle), a prezis cu exactitate ce urma să se întâmple: „Vor face ceva cu Suezul Este unica modalitate de a stârni ţările occidentale ” Înaintea unei mulţimi uriaşe adunate în Alexandria în 26 iulie 1956, Nasser i-a dat răspunsul lui Dulles, exprimându-şi riposta sub forma unui apel la naţionalismul arab: Aceasta, o, cetăţeni, este bătălia în care suntem acum implicaţi Este o bătălie împotriva imperialismului şi a metodelor şi tacticilor imperialismului şi o bătălie împotriva Israelului, avangarda imperialismului… Naţionalismul arab face progrese Naţionalismul arab triumfă Naţionalismul arab merge înainte; el îşi cunoaşte drumul şi îşi cunoaşte puterile Naţionalismul arab ştie care îi sunt vrăjmaşii şi cine îi sunt prietenii  Provocând Franţa cu bună ştiinţă, el a spus mulţimii: „Nu ştim dacă bătălia Algeriei nu este cumva bătălia noastră ” La mijlocul discursului său, Nasser a pronunţat numele lui Ferdinand de Lesseps, francezul care construise Canalul Suez Era codul pentru forţele militare egiptene de a prelua controlul asupra canalului Aceasta i-a permis lui Nasser, spre sfârşitul cuvântării, să anunţe unei mulţimi cuprinse de frenezie: „În acest moment în care vă vorbesc, fraţi de-ai voştri egipteni… au început preluarea companiei canalului şi a proprietăţilor ei, precum şi controlul navigaţiei prin canal canal care este situat pe teritoriu egiptean, care… este parte a Egiptului şi care este proprietatea Egiptului ” Diferenţele de vederi existente între democraţii, care au caracterizat preludiul crizei Suezului, le-au afectat acestora reacţia Eden, care ajunsese pe postul de prim-ministru cu un an înainte, după o aşteptare prea îndelungată, era nepotrivit temperamental pentru a lua decizii sub presiune A fi succesorul imediat al lui Churchill se va fi dovedit a fi o povară, dar faptul era combinat cu reputaţia pe care şi-o câştigase Eden, de putere în total dezacord cu fragilitatea sa psihică şi fizică Cu numai o lună mai devreme, el suferise o operaţie majoră şi avea nevoie permanentă de tratament medicamentos Mai presus de orice, Eden era prizonierul anilor săi de formare Vorbind fluent limba arabă, el se dezvoltase în perioada dominaţiei britanice asupra Orientului Mijlociu şi era hotărât să-l oprească pe Nasser, de unul singur, la nevoie Franţa era încă şi mai ostilă lui Nasser Interesele sale majore în lumea arabă erau în Maroc şi Algeria, primul protectorat francez, cea de-a doua fiind departament al Franţei metropolitane, cuprinzând un milion de francezi Ambele ţări nord-africane căutau să-şi obţină independenţa, proces căruia acţiunile lui Nasser îi ofereau un sprijin emoţional şi politic Tranzacţia cu arme sovietice deschidea perspectiva ca Egiptul să devină un canal pentru armele sovietice şi spre gherilele algeriene „Toate acestea [sunt] în politica lui Nasser, exact cum [a fost] scrisă politica lui Hitler în Mein Kampf”, a declarat prim-ministrul francez, Guy Mollet „Nasser [are] ambiţia să recreeze cuceririle Islamului ” Analogia cu Hitler nu era foarte potrivită A insinua că Egiptul lui Nasser era decis să cucerească naţiuni străine atribuia graniţelor Orientului Mijlociu o valabilitate pe care naţionaliştii arabi nu o recunoşteau Graniţele din Europa cu excepţia celor din Balcani reflectau în principal o istorie şi o cultură comună Prin contrast, graniţele Orientului Mijlociu fuseseră trasate de puteri străine, în mare parte europene, la sfârşitul primului război mondial, pentru a le facilita acestora dominaţia asupra zonei În mintea naţionaliştilor arabi, aceste frontiere tăiau, despărţind-o, naţiunea arabă şi negau cultura arabă comună A le şterge nu era o modalitate prin care o ţară să o domine pe alta; era o modalitate de a crea o naţiune arabă, foarte asemănător felului în care Cavour construise Italia, iar Bismarck crease Germania dintr-o multitudine de state suverane Indiferent cât de inexactă era analogia, odată ce Eden şi Mollet îşi prinseseră stindardul pe catargul anti-concilierii, ar fi trebuit să devină clar că nu vor mai da înapoi Ei aparţineau generaţiei care, în definitiv, vedea concilierea ca pe un păcat capital, iar Münchenul ca pe un permanent reproş Compararea unui conducător cu Hitler sau chiar cu Mussolini însemna că ei trecuseră dincolo de posibilitatea unui compromis Aveau fie să câştige, fie să piardă orice drept la guvernare în cea mai mare măsură în propriii lor ochi Reacţia lui Eden şi a lui Mollet faţă de naţionalizarea Canalului Suez a fost violentă Eden i-a telegrafiat lui Eisenhower a doua zi după discursul lui Nasser: „Dacă nu [adoptăm o poziţie fermă], influenţa noastră şi a voastră în Orientul Mijlociu va fi, suntem convinşi, în cele din urmă distrusă ” Trei zile mai târziu, în Camera Comunelor, el a anulat orice posibilitate de retragere: Pentru guvernul Maiestăţii sale nu ar putea fi acceptabil niciun aranjament privind viitorul acestei importante căi navale internaţionale, dacă ea va fi lăsată la discreţia unei singure puteri care ar putea, cum au arătat recentele evenimente, să o exploateze numai conform intereselor politicii naţionale  Franţa nu a fost nici ea mai puţin fermă În 29 iulie, ambasadorul francez la Londra l-a informat pe ministrul de externe englez că Franţa era gata să-şi pună forţele sub comandă britanică şi să scoată trupe din Algeria în vederea unei acţiuni comune împotriva Egiptului  Când Dulles şi-a făcut apariţia în Londra în 1 august, pentru consultaţii, el părea să împărtăşească aceste vederi Declarând că nu era acceptabil ca o singură naţiune să controleze Canalul, mai ales dacă acea naţiune era Egiptul, el a insistat că: Trebuie găsită o cale de a-l face pe Nasser să verse ceea ce a încercat să înghită… Trebuie să facem un efort real pentru a determina opinia publică mondială să fie de partea controlului internaţional asupra canalului… Trebuie să fie posibilă crearea unei opinii publice atât de adverse lui Nasser încât acesta să fie izolat După care, dacă ar trebui să fie întreprinsă o operaţiune militară, ea ar fi mai aptă de succes şi ar avea urmări mai puţin grave decât dacă ar fi întreprinsă pripit  El a propus ca o Conferinţă maritimă, compusă din douăzeci şi patru dintre principalele naţiuni maritime, să se întrunească la Londra peste două săptămâni pentru a pune la punct un sistem internaţional de navigaţie liberă prin Canal Apelul lui Dulles pentru convocarea unei conferinţe a fost începutul unui descumpănitor şi, pentru Marea Britanie şi Franţa, enervant, iar în cele din urmă umilitor proces Însăşi lovitura de deschidere a lui Dulles a fost un efort de a cupla un limbaj dur cu o diplomaţie prin care să se tragă de timp De la bun început, a devenit evident că aliaţii nu erau de acord cu privire la criză Eden şi Mollet vedeau răsturnarea sau umilirea lui Nasser ca pe un scop în sine, în vreme ce Eisenhower şi Dulles priveau criza în termenii relaţiilor pe termen lung cu lumea arabă Ambele părţi plecau de la prejudecăţi: Eden şi Mollet acţionau ca şi cum sfârşitul lui Nasser ar fi restabilit situaţia existentă înainte de venirea acestuia la putere; Eisenhower şi Dulles păreau să creadă că, dacă nu Nasser, atunci un alt conducător naţionalist din regiune putea fi atras într-un sistem de securitate în Orientul Mijlociu asemănător Alianţei Atlantice De asemenea, aceştia din urmă erau de părere că o acţiune militară împotriva lui Nasser avea să aprindă în asemenea măsură naţionalismul arab, încât influenţa occidentală avea să fie distrusă pentru o generaţie un scenariu mult mai întunecat decât pierderea controlului asupra Canalului Niciuna dintre presupuneri nu s-a dovedit a fi corectă Egiptul de dinainte de Nasser dispăruse pentru totdeauna Ceilalţi conducători naţionalişti care se modelaseră după Nasser erau imuni la cântecul de sirenă al îngrădirii Principala lor monedă de negociere era Războiul rece în sine, pe care l-au exploatat în aceeaşi măsură în care l-au şi condamnat Iar adevărata chestiune era ce anume ar fi stârnit mai rău naţionalismul arab victoria sau înfrângerea lui Nasser Dintr-un punct de vedere strict analitic, America ar fi trebuit să împărtăşească părerea britanică şi franceză conform căreia genul de naţionalism militant al lui Nasser reprezenta un obstacol de netrecut spre o politică constructivă în Orientul Mijlociu O demonstraţie a faptului că sprijinirea pe armele sovietice nu servea nici unui obiectiv pozitiv ar fi putut preveni decenii de tulburări în lumea în curs de dezvoltare Din acest punct de vedere, ar fi fost de dorit ca Nasser să fie înlăturat Dar, odată realizată înfrângerea lui, Statele Unite nu ar fi putut participa la restaurarea dominaţiei coloniale britanice şi franceze America ar fi trebuit să se despartă de aliatele sale dacă ar fi fost absolut necesar nu la începutul Crizei Suezului, ci la terminarea ei încununată de succes Demonstrarea faptului că sprijinirea pe ajutorul sovietic era dezastruoasă pentru Egipt ar fi trebuit să fie urmată de sprijin pentru obiectivele rezonabil naţionaliste ale unui succesor moderat al lui Nasser – foarte asemănător felului în care a reacţionat America faţa de Sadat, în anii ’70 Democraţiile, însă, nu erau pregătite pentru o strategie atât de complicată Marea Britanie şi Franţa nu au acceptat că precondiţia pentru răsturnarea lui Nasser era ca ele să fie dispuse să împlinească multe dintre cererile sale unui succesor mai moderat America nu a înţeles cât de important era pentru politica ei ca celor două apropiate aliate ale ei din NATO să le fie permis să se adapteze la noile circumstanţe fără a li se submina propria imagine despre ele însele ca Mari Puteri Deoarece, odată ce imaginea despre sine a unei naţiuni este distrusă, la fel se întâmplă şi cu dorinţa ei de a juca un rol internaţional important De aceea Harold Macmillan, pe atunci ministru de finanţe, i-a spus ambasadorului Robert Murphy, emisar al lui Dulles, că, dacă Marea Britanie nu îl înfrunta pe Nasser acum, „Anglia va deveni o nouă Olandă” Conducătorii Americii, însă, au optat pentru ocazia de a-i înfrânge pe naţionaliştii radicali, mai întâi disociindu-se de Marea Britanie şi Franţa diplomatic, apoi opunându-li-se public şi demonstrând limitele capacităţilor de a modela evenimentele din Orientul Mijlociu cu alte cuvinte, trezindu-le la realitate cu privire la terminarea rolului lor de Mari Puteri Tratând regimul Canalului ca pe o chestiune legală, Dulles s-a concentrat asupra întreruperii potenţiale a căilor maritime şi a dat rezultate în aducerea de formule legale pentru a ocoli obstacolele posibile în calea liberului tranzit prin Canal Eden şi Mollet, însă, erau hotărâţi să nu accepte naţionalizarea Canalului Suez; ei au încercat să-l transforme într-un pretext pentru a-l înlătura pe Nasser sau, cel puţin, pentru a-l umili Nasser, în cele din urmă, a încercat să câştige timp, aşa cum fac adeseori revoluţionarii după un fait accompli Cu cât acţiunile lor rezistă mai mult, cu atât mai dificil sunt ele anulate mai ales prin forţă Eisenhower a fost plin de înflăcărare în opoziţia sa faţă de folosirea forţei, fie ea şi pentru susţinerea principiului liberei treceri prin Canalul Suez pe care Dulles îl susţinuse public la Londra Dulles adusese cu sine o scrisoare de la preşedinte pentru Eden, în care se punea accent pe „lipsa de înţelepciune chiar şi a luării în considerare a folosirii forţei militare în acest moment…” Eisenhower a mers până acolo încât să dea de înţeles că acţiunea unilaterală britanică ar periclita dispoziţia Americii de a susţine NATO şi, implicit, ar putea lăsa aliaţii Americii la discreţia Moscovei Dacă războiul izbucnea, spunea scrisoarea, înainte ca Marea Britanie să fi demonstrat limpede că epuizase toate mijloacele paşnice de temperare a crizei, el putea „afecta extrem de grav sentimentele poporului nostru faţă de aliaţii noştri occidentali Nu vreau să exagerez, dar v-aş putea asigura că asta ar fi posibil să atingă o asemenea intensitate încât să aibă consecinţe profunde ” Confruntate cu o astfel de situaţie, Marea Britanie şi Statele Unite, conduse de oameni care împărtăşiseră atâtea experienţe de război, erau două ţări între care părea cel mai puţin probabil să izbucnească divergenţe Eden nu a putut crede că Eisenhower ar fi în stare să-şi transforme neîncrederea în acţiunile unilaterale ale Marii Britanii şi ale Franţei în împotrivire deschisă Iar Eisenhower era convins că, până la urmă, Franţa şi Marea Britanie nu vor îndrăzni să acţioneze fără sprijinul Americii Conducătorii englezi şi cei americani puneau mare preţ pe „relaţia lor specială”, întărită de parteneriatul din vremea războiului şi prietenia personală Dar în timpul crizei Suezului, acestea au fost anulate de un conflict fundamental între personalităţi Conducătorii britanici au găsit că Dulles era un interlocutor ţepos, iar Eden a ajuns să-l privească cu dezgust Prin tradiţie de familie şi vocaţie personală, John Foster Dulles părea excepţional de potrivit pentru funcţia de secretar de stat Bunicul lui, John Foster, funcţionase ca secretar de stat sub preşedintele Benjamin Harrison; unchiul lui Robert Lansing, fusese secretarul de stat al lui Wilson la Conferinţa de pace de la Versailles Cu toate că John Foster Dulles fusese avocat de firmă până la vârsta maturităţii, preocuparea sa de rezistenţă era politica externă Secretarii de stat americani au afirmat în mod tradiţional excepţionalismul american şi caracterul universal valabil al valorilor sale Dulles nu a făcut excepţie, numai că forma sa de excepţionalism era mai degrabă religioasă, decât filosofică Prima sa experienţă cu problemele internaţionale o avusese ca şef al unui comitet protestant angajat în promovarea păcii în lume El a declarat cândva cu mândrie: „Nimeni din Secretariatul de Stat nu ştie despre Biblie atât de multe ca mine” Şi a căutat să aplice principiile presbiterianismului său rigid în conducerea de zi cu zi a politicii externe americane „Sunt convins”, scria el în 1950, „că aici trebuie să facem ca ideile şi practicile noastre politice să reflecte mai fidel credinţa religioasă că omul îşi are originea şi destinul în Dumnezeu” Deşi Dulles a reprezentat un fenomen american clasic, pe care generaţia lui Gladstone ar fi recunoscut-o cu uşurinţă, generaţia postbelică de conducători britanici a detestat credinţa şi l-a considerat mai degrabă duplicitar, decât spiritual Din nefericire, tendinţa lui Dulles de a ţine prea des predici interlocutorilor i-a umbrit superbele cunoştinţe în materie de politică externă şi, în particular, analiza sa profundă asupra sistemului sovietic Churchill l-a descris pe Dulles drept „un puritan încăpăţânat, o faţă mare şi albă cu ochelari şi cu o mâzgălitură de gură”, iar în momentele de destindere se referea uneori la el numindu-l „Dullith” [Posomorâlă n t ], Eden a avut de la bun început puţină încredere în Dulles În 1952, înainte ca Eisenhower să-l fi numit pe Dulles secretar de stat, Eden şi-a făcut cunoscută speranţa de a avea un alt omolog: „Nu cred că am să pot lucra cu el ” Dulles avea multe calităţi, care făcuseră din el o persoană extrem de influentă Etica sa şi devotamentul său faţă de principii îl impresionaseră pe Eisenhower Konrad Adenauer îl privea pe Dulles ca pe „cel mai mare om” pe care-l cunoscuse el vreodată, şi drept unul care „îşi ţinea cuvântul” Concepţia rigidă a lui Dulles cu privire la o lume bipolară, grija sa de a nu se lăsa linguşit sau forţat la concesii faţă de Moscova şi hotărârea sa nestrămutată l-au făcut drag lui Adenauer şi altor conducători care se temeau de o înţelegere separată sovieto-americană La Londra, însă, invocarea de către Dulles a unei mai înalte moralităţi a accentuat incompatibilitatea tot mai mare dintre optica Londrei şi a Washingtonului Pretutindeni, Dulles a susţinut cu vehemenţă obiectivele declarate ale Marii Britanii şi ale Franţei, opunându-se în acelaşi timp cu tot atâta consecvenţă folosirii forţei pentru îndeplinirea lor Era extrem de creativ în privinţa găsirii de idei pentru depăşirea crizelor, dar, la o examinare mai atentă, acestea se dizolvau într-o acţiune învăluitoare de durată, care urmărea domolirea avântului anglo-francez de a declanşa un război Dacă Dulles ar fi fost pregătit să insiste asupra propriilor sale propuneri, ele ar fi putut sluji drept soluţie practică la Criza Suezului poate nu rezultatul preferat de Marea Britanie şi Franţa, dar unul cu care ele s-ar fi putut împăca Şi totuşi, Dulles abia întors în Statele Unite, a şi dezavuat folosirea forţei, chiar dacă propriile sale propuneri la Conferinţa maritimă erau respinse de Nasser În 3 august, el a spus: Nu… vrem să răspundem cu violenţa la violenţă Vrem, înainte de orice, să aflăm opinia numeroaselor naţiuni interesate vital, fiindcă noi credem că toate naţiunile implicate, inclusiv Egiptul, vor respecta opinia serioasă a naţiunilor care sunt parte a tratatului din 1888 sau, potrivit termenilor tratatului, îndreptăţite la beneficiile oferite de acesta  Retorica moralizatoare nu avea să afecteze realitatea că refuzul lui Dulles de a lua în considerare forţa îndrepta diplomaţia aliată spre un punct mort Singurul mod de a-l face pe Nasser să accepte regimul Canalului propus de Dulles era ameninţarea cu intervenţia militară britanică şi franceză în caz de refuz Cu toate acestea, Dulles şi-a echilibrat fiecare dintre schemele de control internaţional al Canalului cu nişte declaraţii de abjurare emfatică a folosirii forţei, care practic îl invitau pe Nasser să le respingă Dulles se alăturase Marii Britanii şi Franţei în apelul pentru o conferinţă a celor douăzeci şi patru de principale beneficiare ale Canalului Suez, incluzând cele opt ţări care semnaseră Convenţia de la Constantinopol din 1888 prin care se stabilea regimul pe care Nasser încerca să-l abroge Statele Unite au votat cu majoritatea de optsprezece naţiuni care au propus un nou regim al Canalului, prin care era acceptată suveranitatea egipteană şi participarea personalului egiptean, dar stabilea de asemenea că participanţii la Conferinţă erau de facto administratori ai Canalului În pofida multitudinii de soluţii practice propuse, Dulles s-a vădit a nu fi dispus să folosească alte sancţiuni, în afara opiniei publice, pentru a şi le implementa Negând că ar fi existat vreo inconsecvenţă între propunerile lui şi ceea ce se părea că este pregătit să facă în privinţa lor, Dulles a insistat că, în cele din urmă, persuasiunea morală îl va convinge pe Nasser să cedeze Potrivit vederilor sale, cei mai mulţi oameni: …manifestă un respect decent faţă de opinia omenirii… Şi pentru că eu sunt convins de asta, am încredere că din această conferinţă va rezulta o judecată de o asemenea forţă morală, încât putem avea încredere că, aşa cum a făcut-o în ultimii 100 de ani, Canalul Suez va continua şi în viitor să servească în pace interesele omenirii  După cum s-a întâmplat, presiunea morală s-a vădit a fi insuficientă în exact aceeaşi măsură în care forţa fizică fusese interzisă În 10 septembrie, Nasser a respins propunerile Conferinţei maritime de la Londra Trei zile mai târziu, Dulles a venit cu o altă propunere ingenioasă De astă dată, el a propus ca o Asociaţie a Utilizatorilor să administreze Canalul şi să strângă taxele printr-un fel de pichet de nave în afara porturilor Port Said şi Suez, la fiecare capăt al Canalului, imediat în afara apelor teritoriale ale Egiptului Dacă Nasser nu ceda, Asociaţia Utilizatorilor avea să meargă înainte fără el; dacă se alătura, el avea să renunţe la controlul asupra veniturilor Canalului în favoarea unui organism internaţional Complicata schemă ar fi putut funcţiona dacă Dulles, la fel ca în cazul Conferinţei maritime, nu şi-ar fi subminat el însuşi propunerea La o conferinţă de presă din 2 octombrie, Dulles a dezavuat încă o dată utilizarea forţei El a folosit ocazia şi pentru a-i ţine lui Eden un curs asupra inadecvatei propuneri ca NATO să rezolve criza Suezului: Există o anumită diferenţă în felul de a aborda problema Canalului Suez Diferenţa se referă probabil la unele lucruri mai de esenţă În unele zone, cele trei naţiuni sunt legate împreună prin tratate, precum zona Pactului Atlantic… în acelea, toate trei… stau alături Alte probleme se referă la alte zone şi ating într-un fel sau altul aşa-numita problemă a colonialismului În aceste chestiuni Statele Unite joacă un rol întrucâtva independent  Interpretarea lui Dulles era destul de valabilă, deşi, în viitor, răspunderea avea să îi revină altcuiva Deoarece aliaţii Americii aveau să invoce acelaşi argument când America a avut nevoie de ajutorul lor în Vietnam şi în alte aşa-numite scenarii „din afara zonei” Astfel, în timpul războiului din 1973 din Orientul Mijlociu, aliaţii europeni au refuzat să permită zborurilor americane spre Israel să le survoleze teritoriile, întorcând scenariul Suezului De aici înainte, aliaţii Americii aveau să fie cei care vor refuza să aplice obligaţiile NATO în afara zonei strict definite prin tratat Ceea ce a înfuriat Marea Britanie şi Franţa în 1956 a fost nu atât interpretarea legală, cât insistenţa lui Dulles că, în Orientul Mijlociu, Statele Unite îşi defineau interesele vitale în mod substanţial diferit de cel în care şi le defineau aliatele lor europene Aceasta s-a dovedit extrem de supărător pentru Londra, deoarece, în chiar ziua precedentă conferinţei de presă a lui Dulles, Eden îi telegrafiase lui Eisenhower spunându-i că problema nu mai era Nasser, ci Uniunea Sovietică: Nu mai încape nicio îndoială pentru noi că Nasser, fie că îi place, fie că nu, este acum efectiv la mâna ruşilor, exact cum Mussolini a fost la mâna lui Hitler Ar fi la fel de ineficient să arătăm acum slăbiciune faţă de Nasser pentru a-l îmbuna, cum a fost şi faţă de Mussolini  Pentru Eden, declaraţia lui Dulles însemna că Statele Unite nu i-au acceptat presupunerea că pentru Egipt ameninţarea venea în ultimă instanţă din partea Uniunii Sovietice El intenţionase să formuleze chestiunea egipteană în termenii politicii de îngrădire, în vreme ce Dulles părea să considere întreaga problemă drept o stânjenitoare încurcătură colonială de care Statele Unite, hotărâte să-şi păstreze imaginea de puritate morală, nu aveau să se apropie Este greu de crezut că Dulles nu era conştient de cât de periculos era jocul lui Deşi se comporta ca şi cum ar fi crezut că publicul american avea să răspundă cel mai bine la declaraţiile elevate, autojustificate şi moralizatoare, Dulles avea şi o vastă experienţă practică El nu a lăsat nicio explicaţie pentru acţiunile sale din timpul crizei Suezului Este plauzibil, însă, că a fost sfâşiat între două porniri contradictorii Dată fiind atitudinea sa faţă de comunism, el a fost de acord, după toate probabilităţile, cu analiza lui Eden şi Mollet privitoare la pericolul pătrunderii sovietice în Orientul Mijlociu Aceasta ar explica de ce interpretarea sa asupra motivelor lui Nasser nu se deosebea de cea a lui Eden şi de ce brutalitatea cu care a respins ideea Barajului de la Assuan a luat prin surprindere până şi cabinetul britanic În acelaşi timp Dulles era secretarul de stat al unui preşedinte care se opunea cu înflăcărare războiului într-un fel în care numai un militar cu experienţă o poate face Eisenhower nu era interesat de nuanţele echilibrului puterii; chiar dacă exista un pericol pe termen lung faţă de echilibrul global în Orientul Mijlociu, el trăsese concluzia că America era îndeajuns de puternică să se opună ulterior şi cu mult înainte ca supravieţuirea ei efectivă să fie în joc Pentru Eisenhower, criza Suezului nu era destul de ameninţătoare pentru a merita să fie folosită forţa În ciuda zâmbetului său larg, prietenos, el avea o personalitate extrem de puternică şi una nu foarte plăcută când se supăra După cum zicea cândva Dean Acheson, eficacitatea unui secretar de stat depinde de a şti cine este preşedintele Dulles este sigur că ştia, dar Eden şi Mollet, care îl credeau pe Eisenhower o momâie amabilă, nu Ei au ales să ignore implicaţiile unei scrisori pe care Eisenhower i-o trimisese lui Eden în 2 septembrie în legătură cu Conferinţa Maritimă, în care avertiza încă o dată împotriva folosirii forţei: …popoarele din Orientul Apropiat şi din nordul Africii, precum şi, în oarecare măsură, cele din întreaga Asie şi din toată Africa, se vor uni împotriva Occidentului într-o măsură care, mă tem, nu va putea fi depăşită pe parcursul unei generaţii şi, poate, nici măcar al unui secol, mai ales dacă se ţine cont de capacitatea ruşilor de a face rău  Dulles era prins între un Eisenhower de neclintit şi un grup furios de aliaţi europeni Eden şi Mollet trecuseră de punctul de unde puteau da înapoi şi erau înfuriaţi de nepotrivirea dintre duritatea obiectivelor declarate de Dulles şi repetatele sale dezavuări ale modalităţilor practice de atingere a lor Ei nu au înţeles niciodată cât de puternic se opunea Eisenhower folosirii forţei sau cât de precumpănitoare erau vederile sale Pentru Dulles, prăpastia dintre aliaţii săi şi Nasser era o problemă mai puţin importantă decât cea dintre preşedintele său şi prietenii personali din Europa ai preşedintelui El manevra pentru a umple această prăpastie prin abilitatea sa, sperând ca timpul să poată modifica fie poziţiile lor, fie pe cea a lui Eisenhower, sau să-l conducă pe Nasser la săvârşirea vreunei greşeli care să rezolve dilema fiecăruia În schimb, Dulles punea Marea Britanie şi Franţa în situaţia de a risca totul printr-o aruncare disperată de zar Dilema tacticii lui Dulles a fost rezumată în întrebarea unui ziarist la o conferinţă de presă din 13 septembrie: „Domnule secretar, cu anunţarea de către Statele Unite a faptului că ele nu vor folosi forţa şi cu Rusia sovietică sprijinind Egiptul prin propaganda sa, nu va lăsa aceasta toate atuurile în mâinile dlui Nasser?” Deşi Dulles a răspuns vag că forţa morală va învinge, întrebarea era drept la ţintă Distanţarea tot mai mare dintre democraţii a încurajat Kremlinul să urce miza Uimind Washingtonul, el a înlocuit ajutorul occidental pentru construirea barajului de la Assuan cu al său şi a început trimiterea de armament spre Orientul Mijlociu Un Hruşciov violent i-a spus ambasadorului iugoslav: „Nu uita că, dacă începe un război, vom da tot sprijinul nostru Egiptului Dacă fiul meu ar veni să se ofere să lupte ca voluntar pentru Egipt, l-aş încuraja să se ducă ” După conferinţa de presă din 2 octombrie, în care Dulles a dezavuat pentru a doua oară folosirea forţei, o Mare Britanie şi o Franţă disperate au decis să meargă înainte pe contul lor Intervenţia militară a Marii Britanii şi a Franţei mai presupunea de-acum numai câteva mutări tactice Una dintre acestea a fost un apel final adresat Naţiunilor Unite, care jucaseră un rol curios pe parcursul întregii afaceri La început, Marea Britanie şi Franţa căutaseră, cu sprijin american, să evite cu totul Naţiunile Unite, temându-se de solidaritatea grupului ţărilor nealiniate Apropiindu-se de limitele demersului lor diplomatic, totuşi, Franţa şi Marea Britanie au apelat la Naţiunile Unite, ca un fel de ultim gest, lipsit de convingere, pentru a demonstra că, datorită inutilităţii organizaţiei mondiale, ele nu aveau de ales decât să acţioneze singure Naţiunile Unite au fost astfel transformate dintr-un vehicul al rezolvării disputelor internaţionale într-un ultim obstacol de înlăturat înainte de recurgerea la forţă şi, într-un sens, chiar într-o scuză pentru aceasta În mod neaşteptat şi pentru un scurt timp, Naţiunile Unite s-au ridicat la înălţimea momentului Consultări secrete între miniştrii de externe egiptean, britanic şi francez au produs acordul asupra a şase principii foarte apropiate vederilor majorităţii Conferinţei maritime Au fost înfiinţate o comisie operativă egipteană şi o Comisie a Utilizatorilor, cu rol de supraveghere Disputele dintre cele două comisii urmau să fie reglementate prin arbitraj Eisenhower a fost plin de entuziasm atunci când a vorbit la televiziune, în 12 octombrie: Am de făcut un anunţ Am cel mai bun anunţ pe care cred că l-aş putea face Americii în seara asta Progresul făcut în reglementarea disputei Suezului în această după-amiază la Naţiunile Unite este cât se poate de mulţumitor Egiptul, Anglia şi Franţa s-au întâlnit, prin miniştrii lor de externe, şi au căzut de acord asupra unui set de principii pe care să îl negocieze; şi se pare că avem de-a face cu o foarte importantă criză de-acum depăşită  Deşi Eisenhower nu spusese exact „Pacea este aproape”, celebrarea evocată de declaraţia lui s-a vădit a fi prematură Exact în noaptea următoare, în 13 octombrie, Consiliului de Securitate i s-a cerut să aprobe Cele Şase Principii şi s-a confruntat cu o surpriză neplăcută În două votări separate, Principiile au fost unanim aprobate, dar măsurile de implementare a lor au fost respinse prin vetoul Uniunii Sovietice Cele Şase Principii fuseseră ultima şansă de a reglementa criza pe căi paşnice Presiunea americană asupra Egiptului ar fi putut face ca acesta să ceară Uniunii Sovietice să-şi retragă vetoul presupunând că vetoul nu rezultase de la bun început din înţelegerea secretă a celor două ţări De asemenea, presiunea americană asupra Uniunii Sovietice sub forma unui avertisment că, în cazul unei confruntări, Statele Unite aveau să se înţeleagă cu aliatele sale, i-ar fi putut face pe sovietici să se abţină de la lansarea vetoului Statele Unite, însă, erau decise să menţină prietenia cu aliatele sale şi să-şi păstreze deschisă opţiunea pentru grupul ţărilor nealiniate Încercarea duplicitară a Americii de a duce politici incompatibile a făcut războiul inevitabil Eden şi Mollet parcurseseră toate formulele pentru evitarea războiului: Conferinţa maritimă Asociaţia Utilizatorilor şi, acum, Cele Şase Principii În toate cazurile Începutul promiţător eşuase; în niciunul din cazuri, America nu-şi folosise influenţa diplomatică în sprijinul propunerilor pe care Dulles fie le făcuse, fie le aprobase Dar chiar dacă Marea Britanie şi Franţa aveau multe motive de înţeles pentru a pomi război, ele şi-au impus o povară fatală folosind o stratagemă ridicol de evidentă drept pretext Născocit de Franţa, şiretlicul cerea ca Israelul să invadeze Egiptul şi să avanseze spre Canalul Suez, moment în care Marea Britanie şi Franţa aveau să ceară, în numele libertăţii navigaţiei, ca atât Egiptul, cât şi Israelul să se retragă la o distanţă de cincisprezece kilometri de Canal În eventualitatea unui refuz egiptean, Marea Britanie şi Franţa aveau să ocupe zona Canalului Ce urma să se facă după aceea rămânea neprecizat Planul urma să fie declanşat cu o săptămână înainte de alegerile prezidenţiale americane Toată lumea a pierdut prin această schemă complicată Cu certitudine, era în dezacord complet cu diplomaţia în curs după luarea de către Nasser a Canalului Suez, care fusese iniţiată pentru a se stabili un oarecare regim internaţional asupra funcţionării Canalului De vreme ce diversele scheme aprobate pe plan internaţional pentru garantarea navigaţiei libere fuseseră respinse, următorul pas logic urma să fie ca Marea Britanie şi Franţa să impună una dintre ele prin forţă Cu toate că acţiunea lor unilaterală avea să cunoască, fără îndoială, o amplă opoziţie, ea ar fi fost cel puţin de înţeles în lumina activităţii diplomatice care o precedase Prin contrast, manevra în sine franceză şi britanică era prea transparentă şi prea cinică Fiecare dintre parteneri ar fi făcut mai bine dacă şi-ar fi urmat obiectivele independent Marea Britanie şi Franţa şi-au subminat pretenţiile de a fi mari puteri dând impresia că aveau nevoie de ajutorul Israelului pentru a înfrânge Egiptul Israelul şi-a pierdut avantajul moral al refuzului vecinilor săi de a discuta pacea permiţându-şi să apară ca o unealtă a colonialismului Poziţia Marii Britanii în Iordan şi Irak, bastioane-cheie ale acesteia în Orientul Mijlociu, a fost slăbită Eisenhower a fost profund ofensat de o manevră părând cuplată cu presupusa lui grijă de a nu intra în contradicţie cu votanţii evrei în ultima săptămână a campaniei electorale Este nevoie de perseverenţă pentru a găsi o politică ce combină dezavantajele tuturor liniilor de acţiune sau pentru a construi o coaliţie care slăbeşte simultan toţi partenerii Marea Britanie, Franţa şi Israelul au reuşit întocmai Aparent nepăsătoare faţă de furia internaţională care le aştepta, Marea Britanie şi Franţa şi-au combinat problemele politice prin adoptarea unei strategii astfel gândite încât să dea aparenţa tărăgănării În 29 octombrie, Israelul a năvălit în Sinai În 39 octombrie, Marea Britanie şi Franţa au cerut ca ambele părţi să se retragă din Canal, unde trupele israeliene încă nu ajunseseră În 31 octombrie, Marea Britanie şi Franţa au anunţat că vor interveni pe uscat Totuşi, trupele britanice şi franceze nu au debarcat în Egipt vreme de încă patru zile şi nu şi-au îndeplinit niciodată misiunea de a captura Canalul în cele câteva zile cât s-au aflat pe uscat Ceea ce nu pusese nimeni la socoteală a fost simţul de dreptate al Americii, stârnit de operaţiunea asupra Canalului În 30 octombrie, la douăzeci şi patru de ore de la atacul iniţial al Israelului, Statele Unite au prezentat o rezoluţie dură în Consiliul de Securitate, ordonând forţelor armate ale Israelului „să se retragă imediat… înapoia liniilor stabilite ale armistiţiului” Nu a fost făcută nicio cerere de condamnare a terorismului sponsorizat de Egipt sau blocada arabă ilegală a Golfului Aqaba Când Marea Britanie şi Franţa au intrat în conflict în 31 octombrie Eisenhower a condamnat implicarea lor într-un discurs televizat, în aceeaşi zi: De vreme ce este dreptul evident al fiecăreia dintre aceste naţiuni să recurgă la asemenea decizii şi acţiuni, este de asemenea dreptul nostru dacă aşa ne dictează judecata noastră să nu fim de acord Noi credem despre aceste acţiuni că au fost luate greşit Pentru că noi nu acceptăm folosirea forţei drept instrument înţelept şi potrivit pentru reglementarea disputelor internaţionale  O asemenea renunţare absolută la forţă nu era un principiu pe care administraţia Eisenhower să şi-l fi aplicat vreodată sieşi de pildă, când a aranjat răsturnarea guvernului guatemalez, cu doi ani înainte Şi nu a fost urmat nici doi ani mai târziu, când Eisenhower a ordonat trupelor americane să pătrundă în Liban Aceasta a fost prima şi ultima oară când Statele Unite au votat cu Uniunea Sovietică împotriva celor mai apropiaţi aliaţi ai săi Eisenhower a spus poporului american că, în vederea vetoului aşteptat al Marii Britanii şi al Franţei în Consiliul de Securitate, el îşi va prezenta cazul înaintea Adunării Generale, unde vetourile lor nu funcţionau În 2 noiembrie, Adunarea Generală a cerut terminarea ostilităţilor printr-un vot copleşitor de şaizeci şi patru la cinci Într-o sesiune prelungită peste noaptea de 3 spre 4, a fost votată o rezoluţie chiar mai puternică şi a început discutarea unei forţe a Naţiunilor Unite de menţinere a păcii în zona Canalului o mişcare semnal, pentru a facilita retragerea britanică şi franceză, de vreme ce forţele Naţiunilor Unite nu sunt menţinute niciodată pe teritoriul unei ţări suverane împotriva voinţei acesteia, iar Nasser era sigur că avea să ceară retragerea lor Până în 5 noiembrie, a fost stabilită o forţă a Naţiunilor Unite de menţinere a păcii În aceeaşi zi, Marea Britanie şi Franţa au anunţat că trupele lor se vor retrage imediat ce forţa Naţiunilor Unite avea să ajungă în teren probabil cu un arriôre pensée că forţele lor puteau face parte din contingentul Naţiunilor Unite Venind să se adauge usturătorului complot al Americii de umilire a celor mai apropiaţi aliaţi ai săi, forţele sovietice i-au zdrobit pe luptătorii pentru libertate maghiari exact în aceeaşi zi, în faţa a ceea ce poate fi descris numai, şi cu excesivă îngăduinţă, drept o opoziţie mimată a Naţiunilor Unite În noaptea de 5 noiembrie, la o săptămână după ultimatumul britanic şi francez şi la douăzeci şi patru de ore după ce tancurile sovietice începuseră să zdrobească Revoluţia ungară, a fost auzită şi Uniunea Sovietică Dezbinarea evidentă dintre America şi aliaţii săi i-au permis Moscovei să pozeze în protector al Egiptului cu risc minim, dezlănţuind un veritabil tir de comunicate Ministrul de externe Şepilov i-a scris preşedintelui Consiliului de Securitate; prim-ministrul Bulganin s-a adresat el însuşi lui Eden, Mollet, Eisenhower şi David Ben-Gurion, prim-ministrul israelit Tema în toate cele cinci mesaje a fost aceeaşi: agresiunea prădalnică” împotriva Egiptului trebuie să înceteze; Naţiunile Unite trebuiau să organizeze un efort comun în acest scop; Uniunea Sovietică avea să coopereze punându-şi la dispoziţie forţele aeriene şi navale Ca şi cum aceste declaraţii nu ar fi fost destul de ameninţătoare, scrisoarea lui Bulganin conţinea avertismente croite anume pentru fiecare dintre adresanţi Lui Eden de pildă, i-a fost adresată prima ameninţare sovietică explicită cu un atac de rachete împotriva unui aliat occidental, deşi deghizat sub forma acestei întrebări retorice: În ce situaţie s-ar găsi Marea Britanie dacă ar fi atacată de state mai puternice, posedând toate tipurile de arme distrugătoare modeme? Iar aceste ţări au putut, în momentul de fată, să se abţină de la a trimite forţe navale sau aeriene pe ţărmurile Angliei şi de la a folosi alte mijloace de pildă, rachete  De teamă ca întrebarea să nu fie greşit înţeleasă, Bulganin a mai înserat o frază ameninţătoare: „Noi suntem ferm hotărâţi să-i zdrobim pe agresori prin folosirea forţei şi să restabilim pacea în Orient ” Avertismente similare i-au fost trimise şi lui Mollet Deşi mai puţin precis, mesajul adresat lui Ben-Gurion era încă şi mai ameninţător, deoarece accentua faptul că acţiunile Israelului puneau „în pericol însăşi existenţa Israelului ca stat” În fine, în scrisoarea către Eisenhower, Bulganin propunea o acţiune militară comună sovieto-americană pentru a pune capăt ostilităţilor din Orientul Mijlociu A mers până acolo încât să facă aluzie la un al treilea război mondial: „Dacă războiul acesta nu este frânat, există pericolul unui, şi se poate transforma într-un, al treilea război mondial ” Venind din partea singurei alte ţări aflate în măsură să înceapă un asemenea război, era, într-adevăr, prevestitor de rele Ameninţările sovietice au conturat acea extraordinară bravadă care avea să devină trăsătura distinctivă a diplomaţiei lui Hruşciov Exact în acelaşi moment în care trupele sovietice îi suprimau cu brutalitate pe luptătorii pentru libertate din Ungaria, Uniunea Sovietică avea îndrăzneala să deplângă soarta presupuselor victime ale imperialismului occidental Numai o fire necruţătoare i-ar fi putut permite lui Hruşciov să dea glas ameninţării cu un al treilea război mondial în când Uniunea Sovietică era incomparabil mai slabă decât Statele Unite, mai ales în domeniul nuclear Uniunea Sovietică nu numai că nu era deloc în stare de o etalare de forţe, dar, cum a devenit iminent, Hruşciov ar fi putut fi obligat să se retragă dezonorat, cum de fapt a şi făcut-o şase ani mai târziu, în timpul crizei rachetelor din Cuba Eisenhower a respins cu indignare acţiunea militară comună cu Uniunea Sovietică şi a avertizat că Statele Unite se vor opune oricărei mişcări militare unilaterale sovietice În acelaşi timp, avertismentul sovietic a intensificat presiunea Washingtonului asupra Marii Britanii şi a Franţei În 6 noiembrie s-a înregistrat un număr alarmant de cereri de retragere de lire sterline din bănci Contrar practicii anterioare, America a rămas deoparte şi a refuzat să intervină pentru a linişti piaţa Atacat în repetate rânduri în Camera Comunelor, găsind puţin sprijin în Commonwealth şi complet abandonat de Statele Unite, Eden a cedat În 6 noiembrie, el a acceptat încetarea focului cu începere de a doua zi Forţele britanice şi franceze s-au aflat pe teren mai puţin de patruzeci şi opt de ore Expediţia britanică şi franceză fusese concepută teatral şi implementată fără profesionalism; proiectată sub impulsul frustrării şi lipsită de un obiectiv politic limpede definit, ea se autosortise eşecului Statele Unite nu ar fi sprijinit niciodată o asemenea întreprindere şubredă Cu toate acestea, rămâne întrebarea chinuitoare dacă disocierea Americii de aliatele sale a trebuit să fie atât de brutală Să nu fi avut Statele Unite altă alegere decât fie să sprijine aventura britanică şi franceză, fie să i se împotrivească făţiş? Sub aspect legal, Statele Unite nu aveau nicio obligaţie faţă de Marea Britanie şi Franţa în afara zonei clar definite de NATO Chestiunea, însă, nu era strict legală A fost interesul naţional al Statelor Unite într-adevăr servit prin lămurirea, într-un mod atât de brutal, a două dintre cele mai de neînlocuit aliate ale sale asupra faptului că îşi pierduseră cu totul capacitatea de acţiune autonomă? Statele Unite nu aveau deloc obligaţia să impună deliberărilor Naţiunilor Unite un asemenea ritm extraordinar, cum au făcut, sau să sprijine rezoluţii care ignorau sursele provocării şi erau în întregime concentrate asupra chestiunilor imediate Statele Unite ar fi putut atrage atenţia asupra tuturor schemelor internaţionale, atât de diverse, pentru a izola operaţiunea Canalul, asupra blocadei arabe ilegale a Golfului Aqaba sau asupra încurajării de către Nasser a raidurilor teroriste asupra Israelului Mai presus de orice putea, şi ar fi trebuit, să-şi fi legat condamnarea acţiunilor britanice şi franceze de condamnarea acţiunilor sovietice din Ungaria Acţionând de parcă problema Suezului ar fi fost cu totul morală şi legală şi de parcă aceasta nu ar fi avut niciun temei geopolitic, Statele Unite au evadat din realitatea faptului că o victorie necondiţionată a lui Nasser rezultat în legătură cu care Egiptul nu dădea nicio garanţie privitoare la administrarea Canalului era şi o victorie a politicii radicale încurajate de armele sovietice şi susţinute de ameninţările sovietice Miezul problemei ţinea de definirea noţiunilor Conducătorii Americii au avansat trei principii pe parcursul crizei Suezului, fiecare reflectând adevăruri bine stabilite: obligaţiile Americii faţă de aliaţii săi erau fixate prin documente legale precise; recurgerea la forţă de către oricare naţiune era inadmisibilă cu excepţia cazului când era strict definită drept autoapărare; şi, cel mai important, criza Suezului furnizase Americii o ocazie de a-şi urma adevărata vocaţie, aceea de conducătoare a lumii în curs de dezvoltare Prima chestiune a fost subliniată în discursul lui Eisenhower din 31 octombrie în care el arunca întreaga greutate diplomatică a Americii împotriva Marii Britanii şi a Franţei: „Nu poate fi nicio pace… în afara legii Şi nu poate exista lege… dacă ar fi să invocăm un cod al comportamentului internaţional pentru cei care ni se opun… şi altul pentru cei ce ne sunt prieteni ” Ideea că relaţiile internaţionale ar putea fi definite complet prin legi internaţionale avea rădăcini adânci în istoria americană Presupunerea că America ar trebui să acţioneze ca arbitrul moral imparţial al comportamentului naţiunilor, neafectată de interese naţionale sau geopolitice sau de alianţe, face parte din această nostalgie În lumea reală însă diplomaţia presupune, cel puţin în parte, capacitatea de a face deosebirea între situaţii şi de a distinge prietenii de adversari Perspectiva strict constructivă conform căreia singurul caz de război legitim este autoapărarea a fost prezentată în decembrie 1956 de John Foster Dulles, care a interpretat articolul 1 al tratatului NATO ca dând naştere acestei obligaţii: …ideea era că noi am considerat că un asemenea atac în condiţiile date viola Carta Naţiunilor Unite şi viola articolul 1 al Tratatului Atlanticului de Nord însuşi, care cere tuturor părţilor participante la tratat să renunţe la folosirea forţei şi să-şi reglementeze disputele prin mijloace paşnice Aceasta este nemulţumirea noastră: că tratatul a fost violat; nu că nu au existat consultări  Nimeni nu mai interpretase articolul 1 al Tratatului Atlanticului de Nord într-un asemenea mod pacifist; nimeni nu avea să o mai facă, Ideea că textul unei alianţe militare conţinea o clauză privind soluţionarea paşnică a tuturor disputelor era, desigur, derutantă În orice caz, adevărata chestiune care se punea nu era juridică, ci dacă o alianţă nu cumva include obligaţia tacită de a arăta oarecare înţelegere faţă de definiţia intereselor vitale ale unui aliat chiar în afara unei zone strict definite a tratatului şi, poate, puţină înţelegere faţă de o diferenţă întâmplătoare de vederi George Kennan şi Walter Lippmann, cei doi mari adversari în dezbaterea care avusese loc în America în legătură cu îngrădirea, este clar că aşa gândeau George Kennan a îndemnat la toleranţă: Am comis şi noi stângăcii în anumite ocazii trecute; iar prietenii noştri nu s-au întors împotriva noastră Mai mult, purtăm în mare măsură responsabilitatea pentru disperarea care a împins guvernele francez şi britanic la acţiuni rău gândite şi patetice  Walter Lippmann a mers şi mai departe şi a susţinut că America avea un interes în succesul britanic şi francez: Succesul franco-britanic va fi judecat după rezultat… Interesul american, deşi noi nu am fost de acord cu decizia în sine, este ca Franţa şi Marea Britanie să câştige acum Oricât de mult ne-am dori ca ei să nu fi început, nu putem dori să nu reuşească  Cea de-a treia premisă a politicii Americii, visul ei secret de a ajunge conducătorul lumii în curs de dezvoltare, s-a dovedit a fi imposibil de îndeplinit Richard Nixon, probabil cel mai rafinat învăţăcel al interesului naţional dintre conducătorii postbelici ai Americii, a plasat America în avangarda luptei anticoloniale în 2 noiembrie, cu patru zile înainte de alegeri, când a declarat: Pentru prima oară în istorie, am vădit independenţă în raport cu politica anglo-franceză faţă de Africa şi Asia, care nouă ni s-a părut a reflecta tradiţia colonială Declaraţia de independenţă a avut un efect electrizant asupra întregii lumi  În lumina declaraţiilor ulterioare ale lui Nixon, este greu de crezut că el făcea altceva decât să urmeze instrucţiuni Şi totuşi, aceasta nu a fost tot ce s-a întâmplat Nasser nu şi-a moderat politica nici faţa de Occident, nici faţă de aliaţii săi arabi Electoratul său radical nu i-ar fi permis să admită că fusese salvat de presiunile americane chiar dacă ar fi fost înclinat să facă astfel Dimpotrivă, pentru a impresiona tocmai acest electorat, el şi-a intensificat atacurile împotriva guvernelor moderate, prooccidentale din Orientul Mijlociu În interval de două zile de la începutul crizei Suezului, guvernul prooccidental din Irak a fost răsturnat şi înlocuit cu unul dintre cele mai radicale regimuri din lumea arabă, care a condus în cele din urmă la apariţia lui Saddam Hussein Siria a devenit şi ea din ce în ce mai radicală În cinci ani, trupele egiptene au intrat în Yemen în ceea ce s-a transformat într-un efort zadarnic de a răsturna regimul existent Din momentul în care, în cele din urmă, Statele Unite au moştenit poziţiile strategice abandonate de Marea Britanie, toată furia radicalismului lui Nasser s-a dezlănţuit împotriva Americii, culminând cu ruperea relaţiilor diplomatice, în 1967 Nici America nu şi-a îmbunătăţit poziţia printre restul ţărilor nealiniate La câteva luni de la criza Suezului, America nu o ducea deloc mai bine decât Marea Britanie în relaţiile sale cu ţările nealiniate Nu din cauză că majoritatea ţărilor nealiniate deveniseră subit răuvoitoare faţă de Statele Unite, ci doar din cauză că ajunseseră să-şi înţeleagă avantajul poziţional Ceea ce-şi aminteau aceste naţiuni în primul rând în legătură cu criza Suezului nu era sprijinul dat de America lui Nasser, ci faptul că Nasser repurtase succese importante datorită dexterităţii sale de a asmuţi superputerile una împotriva alteia Criza Suezului a servit de asemenea drept primă expunere a naţiunilor nealiniate la un alt adevăr esenţial al Războiului rece anume că: exercitarea de presiuni asupra Statelor Unite producea în general declaraţii de bună credinţă şi eforturi de a îndulci prejudiciul declarat, în vreme ce exercitarea de presiuni asupra Uniunii Sovietice putea fi riscantă, deoarece răspunsul sovietic invariabil era administrarea dură a unei contrapresiuni În deceniile următoare crizei Suezului, aceste tendinţe s-au amplificat Înfierarea politicilor americane s-a transformat în rituatul conferinţelor ţărilor nealiniate Condamnarea acţiunilor sovietice în declaraţii publicate la terminarea întâlnirilor periodice ale ţărilor nealiniate a fost extrem de rară şi prudentă De vreme ce statistic era improbabil ca Statele Unite să greşească întotdeauna, înclinaţia statelor nealiniate trebuie să fi reflectat un calcul de interese, nu o judecată morală Cea mai profundă consecinţă a crizei Suezului s-a propagat de ambele laturi ale liniei de ruptură din centrul Europei Anwar Sadat, pe atunci cel mai de seamă propagandist al Egiptului, scria în 19 noiembrie: Nu sunt decât două Mari Puteri în lume la ora actuală, Statele Unite şi Uniunea Sovietică… Ultimatumul a pus la locul lor Anglia şi Franţa, ca puteri nici mari, nici puternice  Aliaţii Americii au tras aceeaşi concluzie Criza Suezului îi ajutase să înţeleagă că una dintre premisele Alianţei Atlantice identitatea de interese dintre Statele Unite şi Europa nu era decât cel mult parţial valabilă Din acest punct înainte, argumentul că Europa nu avea nevoie de arme nucleare deoarece putea oricând conta pe sprijinul american se ciocnea de amintirea Suezului Marea Britanie desigur, avusese întotdeauna o reţinere particulară În privinţa Franţei, un articol din 9 noiembrie 1956, din cotidianul francez Le Populaire a exprimat ceea ce avea să devină o atitudine franceză constantă: „Guvernul francez va lua fără îndoială în scurt timp decizia de a fabrica arme nucleare… Ameninţarea sovietică că va folosi rachete a împrăştiat toate închipuirile şi iluziile ” Jucătorii din Criza Suezului nu au fost singurii care au simţit şocurile dezavuării de către America a celor mai apropiaţi aliaţi ai ei Cancelarul Adenauer, cel mai bun prieten al Americii din Europa postbelică, îl admira imens pe Dulles Cu toate acestea, chiar şi el a văzut acţiunile diplomatice ale Americii legate de Criza Suezului drept un potenţial precedent pentru un anumit tip de aranjament global între Statele Unite şi Uniunea Sovietică al cărui preţ avea să sfârşească prin a-l plăti Europa S-a întâmplat ca Adenauer să se afle la Paris în 6 noiembrie, ziua în care Eden şi Mollet au decis că vor trebui să cedeze presiunilor americane Potrivit ministrului de externe francez Christian Pineau, Adenauer a spus: Franţa şi Anglia nu vor fi niciodată puteri comparabile cu Statele Unite şi Uniunea Sovietică Şi nici Germania, de altfel Lor nu le rămâne decât un mod de a juca un rol decisiv în lume; anume de a se uni pentru a face Europa Anglia nu este destul de matură pentru asta, însă afacerea Suezului o va ajuta să-şi pregătească starea necesară Nu avem deloc timp de pierdut: Europa vă va fi revanşa  Această declaraţie aruncă lumină asupra raţiunii aflate în spatele politicii franco-germane ulterioare, culminând cu tratatul de prietenie şi consultare din 1963, al lui de Gaulle şi Adenauer Marea Britanie, trăgând multe dintre concluziile analitice la care ajunsese şi Franţa în legătură cu slăbiciunea relativă proprie, le-a pus în slujba unei politici complet diferite Îndepărtându-se de unitatea europeană, Marea Britanie a optat pentru subordonarea permanentă faţă de politica americană Înainte de Suez, Marea Britanie devenise deja perfect conştientă de dependenţa sa faţă de Statele Unite, deşi continuase să se poarte ca o Mare Putere După Suez, şi-a interpretat „relaţia specială” cu America ca un mijloc de a câştiga maximă influenţă asupra unor decizii ce erau luate în esenţă la Washington Cel mai periculos impact al Crizei Suezului s-a produs asupra Uniunii Sovietice În decurs de un an de la „spiritul Genevei”, Uniunea Sovietică reuşise să pătrundă în Orientul Mijlociu, să reprime o revoltă în Ungaria şi să ameninţe Europa de Vest cu atacul cu rachete Pretutindeni, oprobriul internaţional se concentrase asupra Marii Britanii şi Franţei, în vreme ce acţiuni mult mai brutale ale Uniunii Sovietice în Ungaria avuseseră parte de cel mult condamnări formale Ideologia şi personalitatea lui Hruşciov l-au făcut să atribuie comportamentul american mai degrabă slăbiciunii decât unui principiu superior Ceea ce începuse ca o încercare de tranzacţie de arme cehoslovace cu Egiptul se transformase într-o străpungere strategică sovietică majoră, care a divizat Alianţa Atlantică şi a făcut naţiunile în curs de dezvoltare să se întoarcă spre Moscova ca modalitate de a-şi spori puterea de negociere Hruşciov era cuprins de euforie Excelenta lui stare de spirit l-a propulsat ca într-o cursă de roller-coaster dintr-o confruntare în alta, începând cu ultimatumul Berlinului, din 1958, şi sfârşit cu umilirea sa în timpul crizei cubaneze a rachetelor, din 1962 Cu toată durerea provocată, criza Suezului marcase ascensiunea Americii până la poziţia de conducător al lumii Cu un oftat de uşurare, America a folosit ocazia Crizei Suezului pentru a se elibera de aliaţii pe care întotdeauna îi considerase responsabili pentru pacostea reprezentată de Realpolitik şi pentru devotamentul lor ştirbit faţă de echilibrul puterii Dar, aşa fiind viaţa, Americii nu i-a fost îngăduit să rămână cea de odinioară Suezul s-a dovedit a fi iniţierea Americii în realităţile puterii globale, dintre ale cărei lecţii una este aceea că golurile sunt întotdeauna umplute şi că principala problemă nu este dacă, ci de către cine Scoţând Marea Britanie şi Franţa din rolurile lor istorice în Orientul Mijlociu, America a descoperit că responsabilitatea pentru echilibrul puterii în acea regiune căzuse exact pe propriii ei umeri În 29 noiembrie 1956, guvernul Statelor Unite, salutând recenta întâlnire la vârf a Pactului de la Bagdad dintre conducătorii Pakistanului, Irakului, Turciei şi Iranului, a declarat: „O ameninţare la adresa integrităţii teritoriale sau a independenţei politice a membrilor va fi privită de Statele Unite cu cea mai mare seriozitate ” Era modalitatea diplomaţilor de a spune că Statele Unite aveau să acţioneze concret în apărarea statelor Pactului de la Bagdad, rol pentru care Marea Britanie era acum prea slabă şi prea discreditată În 5 ianuarie 1957, Eisenhower a trimis un mesaj Congresului, cerând aprobare pentru ceea ce a devenit cunoscut drept Doctrina Eisenhower un triplu program de ajutor economic, asistenţă militară şi protecţie împotriva agresiunii comuniste în Orientul Mijlociu în discursul său Starea Uniunii, din 10 ianuarie, Eisenhower a mers chiar mai departe, proclamând angajarea Americii în apărarea întregii lumi libere: În primul rând, interesele vitale ale Americii se extind în întreaga lume, acoperind ambele emisfere şi toate continentele În al doilea rând, avem comuniune de interese cu fiecare naţiune din lumea liberă, în al treilea rând, interdependenţa intereselor reclamă un respect decent pentru drepturile şi pacea tuturor popoarelor  Încercarea Americii de a se disocia de Europa o azvârlise în situaţia de a trebui să-şi asume de una singură povara de a proteja toate naţiunile libere (adică necomuniste) din toate regiunile globului Deşi pe parcursul Crizei Suezului America a încercat să facă faţă ambiguităţilor echilibrului în lumea în curs de dezvoltare prin intermediul Naţiunilor Unite, în doi ani forţele americane aveau să aterizeze în Liban pentru a pune în aplicare Doctrina Eisenhower Un deceniu mai târziu, America avea să se încleşteze în lupta din Vietnam de una singură, cei mai mulţi dintre aliaţii ei disociindu-se de ea prin invocarea multora dintre argumentele din zilele Suezului, aşa cum fuseseră ele creionate de America însăşi CAPITOLUL 22 Ungaria: revoltă în imperiu  În 1956, două evenimente petrecute simultan au transformat structura postbelică a relaţiilor internaţionale Criza Suezului a marcat sfârşitul inocenţei pentru Alianţa occidentală; de atunci înainte, aliaţii occidentali nu aveau să mai fie nicicând pe deplin capabili să creadă în propriile lor mărturisiri referitoare la existenţa unei perfecte simetrii a intereselor În acelaşi timp, represiunea sângeroasă a revoltei ungare a arătat că Uniunea Sovietică avea să-şi menţină sfera sa de interese, prin forţă la nevoie, şi că orice discuţie despre eliberare era vorbă goală Nu mai încăpea nicio îndoială că Războiul rece urma să fie şi îndelungat şi înverşunat, opunând armate ostile de-a lungul liniei de împărţire a Europei şi prelungindu-se indefinit în viitor Lupta ungurilor împotriva dominaţiei sovietice, sortită unui deznodământ tragic, a izbucnit dintr-un amestec exploziv de imperialism istoric rus, ideologie sovietică şi naţionalism ungar feroce Într-un anume sens, Ungaria nu a fost decât o victimă în plus a expansionismului rus, care se manifestase fără încetare din vremea lui Petru cel Mare Din punct de vedere istoric, statul rus căutase să reprime naţiunile care încercaseră să ducă o politică într-adevăr independentă la graniţele Rusiei tentaţie care a persistat şi în perioada de după Războiul rece Dar acesta era, de obicei, numai începutul problemelor Rusiei După ce înăbuşeau avântul de independenţă, ruşii erau obligaţi să menţină o prezenţă militară costisitoare în statul vecin, secătuindu-şi visteria proprie fără a-şi spori securitatea După cum scria George Kennan, „…regimul ţarist a sucombat de fapt din cauza indigestiei (provocate de) minorităţile europene dinspre vest, din care fusese îndeajuns de nechibzuit să se înfrupte ” Aceeaşi schemă a fost repetată sub regimul comunist Stalin a recuperat întregul teritoriu ţarist care fusese pierdut la sfârşitul primului război mondial şi i-a adăugat ceea ce a ajuns să fie cunoscut drept orbita sateliţilor din Europa de Est, ocupată de Armata Roşie şi controlată de guverne de tip sovietic, impuse de la Moscova Dominaţia imperială, care era îndeajuns de complicată pe vremea ţarilor, a devenit încă şi mai problematică sub comunişti, care, prin impunerea unui sistem economic neviabil, au sporit ura resimţită de populaţiile supuse faţă de regimul străin Planificarea centralizată de tip sovietic s-a dovedit intolerabilă pe termen lung, chiar şi în Uniunea Sovietică: în orbita sateliţilor, a fost dezastruoasă de la bun început Înainte de cel de-al doilea război mondial, nivelul de trai al Cehoslovaciei fusese comparabil cu acela al Elveţiei Mai târziu, el a fost redus la tiparul cenuşiu şi monoton care caracteriza întreaga sferă comunistă Polonia a avut o bază industrială la fel de largă ca cea a Italiei şi resurse mai bogate decât ale acesteia, dar a fost condamnată să supravieţuiască la nivelul est-european de sărăcie instituţionalizată Est-germanii au văzut în sistemul comunist singurul obstacol care îi împiedica să împărtăşească bunăstarea economică a Republicii Federale Germania Populaţia fiecărei ţări din Europa de Est era convinsă că îşi sacrifică bunăstarea în favoarea ideologiei comuniste şi a hegemoniei sovietice În vreme ce în Uniunea Sovietică comunismul se putea prezenta ca un fenomen autohton, în Europa de Est nu încăpea îndoială că acesta fusese impus cu forţa şi că vechile tradiţii naţionale erau înăbuşite Chiar deţinând controlul deplin asupra poliţiei, mass mediei şi sistemului educaţional, comuniştii din statele satelit erau şi se simţeau ca fiind o minoritate sub asediu Lenin scrisese că ar fi o greşeală ca bolşevicii să urmeze politica ţarului Nicolae al II-lea, de a impune vecinilor propriul model Dar, la momentul morţii lui Stalin, principala deosebire dintre regimul comunist şi cel autocrat ţarist era aceea că Stalin fusese de fapt mult mai brutal şi mai aspru În esenţă, politica sovietică s-a izbit de aceeaşi problemă cu care Rusia fusese confruntată anterior, în cursul istoriei sale: Europa Răsăriteană, forţată să devină comunistă pentru a spori securitatea statului sovietic, consuma resurse şi crea preocupări la nivel înalt într-o asemenea măsură încât a devenit mai mult o povară decât o pârghie strategică Stalin credea că sateliţii est-europeni nu puteau fi stăpâniţi decât prin control total şi intervenţie din partea Moscovei În 1948, Tito, singurul conducător comunist din Europa Răsăriteană care venise la putere în mare măsură prin propriile eforturi, a făcut cunoscut că Belgradul avea să-şi urmeze propria cale, independentă faţă de directivele Moscovei Stalin a răspuns prin excluderea Iugoslaviei din Cominform Contrazicând aşteptările lui Stalin, care-i prevedea o prăbuşire rapidă, Tito a supravieţuit cu ajutorul democraţiilor occidentale, care şi-au suspendat temporar obiecţiile ideologice faţă de învechitele considerente ale echilibrului puterii Stalin a reacţionat la demonstraţia de independenţă a lui Tito recurgând la încercata şi verificata sa metodă de restabilire a disciplinei procese publice în toate ţările satelit, conducând la asasinarea juridică a oricărei persoane capabile de gândire independentă Ca şi în cazul epurărilor din Moscova deceniului anterior, puţine dacă vor fi existat dintre victimele acestei din urmă terori fuseseră cu adevărat angajate în opoziţie Erau, la urma urmelor, comunişti de o viaţă, care serviseră ca instrumente ale regimului comunist impus de sovietici: Rudolf Slansky în Cehoslovacia, Laszlo Rajk în Ungaria, Traicio Kostov în Bulgaria şi Wladislaw Gomulka în Polonia (singurul care a supravieţuit) Epurarea acestor oameni, fiecare privit de propriul public drept unelte ale Moscovei, a dezvăluit falimentul moral al sistemului comunist, chiar şi celor puţini care încă mai credeau în declaraţiile sale oficiale Prea nesiguri pentru a urma modelul de represiune al tiranului, succesorii lui Stalin au fost şi prea dezbinaţi pentru a permite heterodoxia în interiorul blocului sovietic Ei erau prinşi între două temeri contradictorii: că represiunea în Europa de Est avea să zădărnicească mult dorita relaxare a tensiunilor cu Occidentul şi că liberalizarea în cadrul orbitei sateliţilor putea conduce la năruirea întregului edificiu comunist (Teama de reacţia occidentală nu îi împiedicase, totuşi, să trimită tancuri pentru a reprima o revoltă est-germană în iunie 1953 ) în 1955, ei s-au hotărât să accepte convieţuirea cu naţionalismul est-european, atâta timp cât conducerea ţărilor respective rămânea neabătut comunistă şi au ales reconcilierea cu Tito ca cel mai potrivit simbol al noii lor orientări În mai 1955, Hruşciov şi Bulganin au vizitat Belgradul pentru a împăca lucrurile Oricum, aşa cum avea să se întâmple în cazul tuturor încercărilor ulterioare de reformă, efortul de liberalizare a dus la deschiderea ecluzelor După discursul lui Hruşciov la cel de al XX-lea Congres al Partidului, din februarie 1956, în care acesta a dezvăluit crimele lui Stalin, comunismul a fost şi mai mult discreditat Excepţie a făcut Iugoslavia, unde comunismul se altoise pe o cauză naţionalistă Curând s-a dovedit că Stalin înţelesese corect ameninţarea titoistă la adresa Uniunii Sovietice Deoarece liderii ţărilor satelit se confruntau cu paradoxul că, pentru a obţine orice fel de aprobare publică, trebuiau să obţină oarecare credit naţionalist Ei trebuiau să se prezinte drept comunişti polonezi, cehi sau unguri, mai curând decât marionete ale Kremlinului După vizita lui Hruşciov la Belgrad, controlul Kremlinului asupra regimurilor satelit din Europa de Est s-a exercitat printr-o presiune crescândă Pe parcursul acestor evenimente, Statele Unite au menţinut o atitudine în esenţă pasivă O premisă centrală a politicii de îngrădire fusese aceea de a lăsa eliberarea Europei de Est pe seama timpului şi de a nu face opoziţie front-ă controlului sovietic În timpul campaniei prezidenţiale din 1952, într-un articol publicat în revista Life, intitulat „A Policy of Boldness” [O politică a îndrăznelii – N t ], John Foster Dulles a atacat această politică, pe care o considera prea pasivă Dulles susţinea că naţiunile Europei de Est pentru care el a inventat termenul de „naţiuni captive” erau la limita disperării, „pentru că Statele Unite, liderul istoric al forţelor libertăţii, par devotate politicii negative de «îngrădire» şi de «blocare»” El îndemna Statele Unite să „declare în mod public că doresc şi aşteaptă ca eliberarea să se producă” Totuşi, ce anume însemna „eliberarea”, din punct de vedere practic? Dulles era un prea bun cunoscător al problemelor sovietice ca să pună la îndoială faptul că Uniunea Sovietică ar fi reprimat orice revoltă În definitiv, Stalin era încă în viaţă când Dulles şi-a scris articolul Aşadar, Dulles a respins în mod explicit încurajarea unei „serii de răzmeriţe şi represalii sângeroase” El se gândea, zicea Dulles, la „desprinderea paşnică de Moscova” după modelul Tito, cu ajutorul propagandei americane şi al altor măsuri nemilitare În timp ce Acheson îl sprijinise pe Tito după ruptura sa cu Moscova bazându-se pe Realpolitik, Dulles a dat practic aceleiaşi politici o nuanţă de idealism universal, numind-o „eliberare” În practică, teoria eliberării a lui Dulles era o tentativă de a spori costul consolidării cuceririlor Moscovei fără a spori riscurile pentru Statele Unite Dulles încuraja titoismul, nu democraţia, iar deosebirea între ideile sale şi cele ale lui Acheson s-a dovedit a fi o nuanţă oratorică Pentru a fi drepţi, criticii lui Dulles i-au atribuit acestuia puncte de vedere asupra eliberării Europei de Est pe care el, de fapt, nu le exprimase Dar este la fel de adevărat că el s-a abţinut să-i corecteze Dulles fusese principalul susţinător al unor instituţii ca Radio Europa Liberă şi Radio Libertatea, al căror scop esenţial era să păstreze vii principiile libertăţii în Europa de Est, încurajând în acelaşi timp sentimente capabile să aprindă revolta Nu era nimic subtil în demersul postului Radio Europa Liberă Bazându-se pe teoria că declaraţiile sale nu erau oficiale, postul de radio pleda în favoarea „eliberării” în sensul cel mai literal şi militant al cuvântului Din nefericire, distincţia dintre reflecţiile „private” şi cele „oficiale” ale instituţiilor americane finanţate de guvern s-a dovedit a fi prea dificil de precizat pentru ca luptătorii pentru libertate din Europa de Est să o înţeleagă Aşa s-a făcut că, în aproape acelaşi moment în care democraţiile occidentale erau preocupate de Suez, Uniunea Sovietică se afla la mare strâmtoare în doi dintre principalii săi sateliţi, Polonia şi Ungaria Polonia s-a aprins cea dintâi În iunie, revoltele din oraşul industrial Poznan au fost reprimate sângeros şi s-au soldat cu zeci de morţi şi sute de răniţi În octombrie, acei conducători din Comitetul Central al Partidului Comunist Polonez care supravieţuiseră epurărilor făcute de Stalin în anii precedenţi au hotărât să se alăture cauzei naţionalismului polonez Gomulka, epurat şi căzut în dizgraţie în 1951, a fost rugat să revină ca prim-secretar al Partidului Comunist, iar la 13 octombrie 1956 a condus prima şedinţă a Biroului său Politic Mareşalul sovietic Konstantin Rokossovski, care fusese instalat ca ministru al apărării şi impus ca membru al Biroului Politic Polonez încă din 1949, a fost demis, acesta însemnând sfârşitul unuia dintre cele mai umilitoare simboluri ale tutelei sovietice Partidul Comunist Polonez a redactat o proclamaţie conform căreia, de atunci înainte, Polonia avea să urmeze o „cale naţională spre socialism”, declaraţie care, date fiind sentimentele înflăcărat naţionaliste şi indiferenţa Poloniei faţă de socialism, cu greu ar fi putut suna liniştitor pentru Moscova Pentru un moment, Kremlinul s-a jucat cu ideea unei intervenţii militare Tancurile sovietice au pornit înspre principalele oraşe când, în 19 octombrie, Hruşciov, însoţit de colegii săi din Biroul Politic Kaganovici, Mikoian şi Molotov, a descins la Varşovia Conducătorii polonezi nici măcar nu au clipit Ei l-au informat pe secretarul general sovietic că vizita sa nu era tratată ca o întâlnire între partide şi prin urmare nu avea să fie primit la sediul Comitetului Central al Partidului Comunist, în schimb, delegaţia sovietică a fost invitată la Palatul Belvedere, care era rezervat oaspeţilor de stat În ultimul moment, Hruşciov a dat înapoi În 20 octombrie, s-a dat ordin trupelor să se întoarcă la bazele lor La 22 octombrie, Hruşciov a confirmat instalarea lui Gomulka în funcţia de secretar general al Partidului Comunist, în schimbul angajamentului ca noua conducere să păstreze sistemul socialist şi să menţină statutul Poloniei de membru în Pactul de la Varşovia Formal, sistemul de apărare sovietic rămăsese intact Cu toate acestea, încrederea în sprijinul trupelor poloneze în cazul unui război cu Occidentul nu mai putea fi considerată nealterată, pentru a folosi un termen îngăduitor Uniunea Sovietică a bătut în retragere şi a permis comunismului naţional să iasă învingător în Polonia, în parte deoarece represiunea ar fi însemnat înfruntarea unei populaţii de peste 30 de milioane, al cărei curaj dovedit şi voinţă de a se împotrivi străinilor erau amplificate de amintirile legate de opresiunea istorică rusă şi de atrocităţile sovietice Dar, cel mai important, în acelaşi moment era Kremlinul chiar mai serios pus la încercare în Ungaria Ţară cu 9 milioane de locuitori, Ungaria trecuse prin acelaşi ciclu al opresiunii sovietice ca şi vecinii săi Din anii ’40, ea fusese guvernată de necruţătorul Mâtyâs Rákosi, un stalinist ortodox În anii ’30 Stalin îl răscumpărase efectiv dintr-o închisoare din Budapesta, oferind în schimb nişte drapeluri de luptă ungare, capturate de armata ţarului în 1849 Mulţi unguri vor fi avut motive să regrete acel târg atunci când Rákosi s-a întors cu Armata Roşie şi a instituit în ţară un sistem de represiune considerat sever până şi potrivit standardelor staliniste La scurt timp după revolta de la Berlin din 1953, i-a sosit, în sfârşit, şi lui Rákosi ceasul Convocat la Moscova, i s-a făcut cunoscut de către Beria, în maniera stalinistă, de o brutalitate inimitabilă, că, deşi Ungaria fusese condusă de diverse naţionalităţi, ea nu avusese niciodată un rege evreu şi conducerea sovietică nu era dispusă să accepte unul acum Rákosi a fost înlocuit cu Imre Nagy, care avea reputaţia de a fi un comunist reformist Doi ani mai târziu, după răsturnarea lui Malenkov, la Moscova, Nagy a fost demis, iar Rákosi a revenit ca prim-ministru Încă o dată, a fost impusă ortodoxia comunistă Artiştii şi intelectualii au început să fie persecutaţi, iar Nagy a fost exclus din Partidul Comunist Succesorilor lui Stalin le lipsea însă fermitatea ucigaşă a acestuia Nu numai că lui Nagy i s-a permis să supravieţuiască, dar el a putut chiar să publice o broşură în care punea în discuţie dreptul Uniunii Sovietice de a interveni în afacerile interne ale statelor comuniste prietene Intre timp, Râkosi, aflat acum pentru a doua oară la putere, nu s-a dovedit deloc mai receptiv la aspiraţiile poporului său decât fusese în cursul primului său mandat După denunţarea lui Stalin de către Hruşciov de la tribuna celui de al XX-lea Congres al Partidului, Râkosi a fost din nou înlocuit, de această dată de apropiatul său colaborator Emo Gero Deşi Gero se autodeclara naţionalist, el a fost atât de puternic identificat cu Râkosi, încât a fost incapabil să ţină piept valului de patriotism care mătura ţara La 23 octombrie, ziua care a urmat întoarcerii oficiale la putere a lui Gomulka în Polonia, mânia populară a izbucnit în Budapesta Studenţii au distribuit o listă de cereri care depăşeau considerabil nivelul reformelor înfăptuite în Polonia; acestea includeau libertatea de expresie, judecarea lui Râkosi şi a asociaţilor săi, plecarea trupelor sovietice şi readucerea lui Nagy la putere Când Nagy a apărut în faţa unei mulţimi uriaşe în Piaţa Parlamentului, el era acelaşi comunist reformist, iar programul său consta în introducerea unor proceduri democratice în sistemul comunist El a cerut mulţimii dezamăgite să aibă încredere că Partidul Comunist avea să introducă reformele necesare Dar era prea târziu să i se ceară poporului ungar să încredinţeze Partidului Comunist, pe care îl ura, îndreptarea propriilor greşeli Ceea ce a urmat a fost exact ca într-un film în care personajul principal este împins, împotriva voinţei lui şi poate chiar fără să înţeleagă, să îndeplinească o misiune pe care nu el a ales-o şi care apoi îi devine destin Comunist devotat o viaţă întreagă, chiar dacă reformist, Nagy părea hotărât, la primele sale apariţii din timpul revoltei, să salveze Partidul Comunist, foarte asemănător cu ce făcuse şi Gomulka în Polonia Dar pe măsură ce zilele treceau, el a fost transformat de înflăcărarea poporului său într-un simbol viu al adevărului pe care de Tocqueville îl exprimase cu un secol mai devreme: …experienţa sugerează că cel mai periculos moment pentru o guvernare rea este atunci când aceasta începe să se autoreformeze Doar o mare iscusinţă poate salva un prinţ ce purcede la uşurarea vieţii supuşilor săi după o îndelungată împilare Suferinţele îndurate cu răbdare, ca fiind de neocolit, devin de neîndurat în clipa în care se întrevede o portiţă de scăpare Reforma nu mai serveşte atunci decât la a dezvălui şi mai limpede ceea ce continuă să fie împilare şi mult mai greu de suportat, acum  Nagy avea să plătească cu viaţa pentru viziunea democraţiei, care i s-a relevat atât de târziu După ce sovieticii au înăbuşit revoluţia, ei i-au oferit lui Nagy posibilitatea de a se dezice Refuzul său şi execuţia care i-a urmat i-au asigurat un loc în panteonul celor martirizaţi pentru cauza libertăţii în Europa de Est La 24 octombrie demonstraţiile publice s-au transformat într-o adevărată revoluţie Tancurile sovietice, intrate precipitat în luptă, au fost incendiate, iar clădirile guvernului au fost ocupate În aceeaşi zi, Nagy a fost numit prim-ministru, şi doi membri ai Biroului Politic sovietic, Mikoian şi Suslov, au sosit în Ungaria să evalueze situaţia Pe 28 octombrie, vizitatorii sovietici păreau să fi ajuns la o concluzie asemănătoare cu cea pe care o trăsese Hruşciov la Varşovia să accepte o Ungarie titoistă Tancurile sovietice au început să se retragă din Budapesta Dar nici această mişcare nu a putut calma spiritele, cum se întâmplase în Polonia Demonstranţii cereau acum nici mai mult nici mai puţin decât stabilirea unui sistem multipartit, plecarea trupelor sovietice din întreaga Ungarie şi retragerea acesteia din Tratatul de la Varşovia Pe parcursul desfăşurării acestor evenimente, politica americană a rămas circumspectă în mod ostentativ În pofida tuturor discuţiilor despre „eliberare”, Washingtonul era clar că nu anticipase o dezlănţuire într-atât de radicală El părea sfâşiat între dorinţa de a ajuta pe cât posibil realizarea procesului şi teama că o politică atât de îndrăzneaţă ar da sovieticilor un pretext pentru intervenţie Mai presus de orice, Washingtonul a demonstrat că rareori este capabil să rezolve simultan două crize majore În timp ce studenţii şi muncitorii unguri luptau în stradă împotriva tancurilor sovietice, Washingtonul păstra tăcerea Moscova nu a fost nicidecum prevenită că ameninţarea cu forţa sau folosirea forţei ar pune în pericol relaţiile sale cu Washingtonul Statele Unite au făcut apel, într-adevăr, la Consiliul de Securitate în 27 octombrie, în lumina „situaţiei create de acţiunea forţelor militare străine în Ungaria” Dar subiectul a fost tratat într-o manieră atât de superficială, încât votul la rezoluţia emisă de Consiliul de Securitate nu s-a pronunţat decât în 4 noiembrie, după ce intervenţia sovietică avusese deja loc Hiatusul a fost umplut de Radio Europa Liberă, care şi-a asumat sarcina de a interpreta atitudinea americană, îndemnându-i pe unguri să accelereze ritmul revoluţiei lor şi să respingă orice compromis De pildă, în 29 octombrie Radio Europa Liberă a salutat instalarea lui Imre Nagy ca nou prim-ministru cu acest comunicat ostil: Imre Nagy şi suporterii săi doresc să revizuiască şi să modernizeze episodul cu Calul Troian Ei au nevoie de o încetare a focului, astfel ca actualul guvern aflat la putere în Budapesta să se poată menţine pe poziţie cât mai mult timp posibil Cei care luptă pentru libertate nu trebuie să piardă nicio clipă din vedere planurile guvernului potrivnic  Nici când, în 30 octombrie, Nagy a abolit sistemul unipartit şi a numit un guvern de coaliţie compus din reprezentanţi ai tuturor partidelor democratice care participaseră la ultimele alegeri libere, din 1946, Radio Europa Liberă nu s-a lăsat convinsă: Ministerul Apărării şi Ministerul de Interne se afla încă în mâinile comuniştilor Luptători pentru libertate, nu lăsaţi ca această situaţie să se perpetueze Nu vă agăţaţi armele în cui  Deşi Radio Europa Liberă era un post finanţat de guvernul american, el era condus de un consiliu de conducere independent şi de administratori care nu primeau instrucţiuni oficiale de la administraţie Totuşi, era prea mult să li se ceară luptătorilor pentru libertate din Ungaria să înţeleagă distincţia dintre guvernul Statelor Unite şi declaraţiile unui post de radio anume creat ca mijloc de aducere la cunoştinţa publicului politica de „eliberare”, pe care secretarul de stat avea pretenţia de a o fi inventat el însuşi În puţinele ocazii când administraţia Eisenhower şi-a exprimat punctele de vedere, ea părea preocupată, în primul rând, să-i liniştească pe sovietici Fără să o fi dorit, declaraţiile sale s-au dovedit aproape la fel de incendiare ca şi emisiunile Europei Libere La 27 octombrie, când trupele sovietice păreau să se retragă din capitala Ungariei, Dulles a ţinut în Dallas un discurs care a dat impresia că Statele Unite sperau să atragă Ungaria în afara orbitei sovietice fără ca Moscova să bage de seamă Orice ţară est-europeană care rupea relaţiile cu Moscova, a spus Dulles, putea conta pe sprijinul american Iar ajutorul respectiv nu avea să fie condiţionat „de adoptarea de către aceste ţări a unei anumite forme de societate” Cu alte cuvinte, pentru a beneficia de ajutorul american, o ţară est-europeană nu trebuia neapărat să devină democratică; era suficient ca ea să urmeze modelul titoist şi să părăsească Tratatul de la Varşovia Într-o arhetipală declaraţie americană, Dulles a cuplat acest comentariu cu o afirmare a altruismului Statelor Unite Conform spuselor secretarului său de stat, Statele Unite nu aveau „niciun interes ascuns pentru a dori independenţa ţărilor satelit”, şi nici nu le priveau ca pe „potenţiali aliaţi militari” Departe de a se dovedi liniştitoare, această constantă a retoricii diplomatice americane susţinerea inexistenţei oricărui motiv ascuns a fost în general interpretată, chiar în rândul conducătorilor nemarxişti, ca semn fie de impredictibilitate, fie de arbitrar În orice caz, în acel moment Moscova era mult mai neliniştită în legătură cu acţiunile decât cu motivele americanilor Cu opt ani în urmă, Moscova îşi folosise vetoul în cadrul scrutinului pentru participarea Europei de Est la Planul Marshall, deoarece percepuse ajutorul economic american ca pe o formă de atragere în cursa capitalistă Oferta de ajutor economic făcută de Dulles celor ce se desprindeau din Tratatul de la Varşovia avusese darul să confirme acea temere Cutremurul politic potenţial era făcut şi mai credibil de afirmaţiile lui Dulles, care sugerau cât se poate de limpede că răsturnarea alianţelor militare ale Ungariei era împiedicată, înainte de orice, de reţinerea americană În paralel cu asigurările incendiare pe care Dulles le adresa sovieticilor, Eisenhower a ţinut în 31 octombrie un discurs care s-a remarcat în mod deosebit prin evitarea fie şi a unei aluzii la o eventuală penalizare a Uniunii Sovietice în cazul în care aceasta ar fi trecut la represiune Eisenhower, probabil, fusese convins să adopte un ton conciliant deoarece, în ziua precedentă, Uniunea Sovietică făcuse publice unele criterii aparent aflate în curs de definitivare, cam ambigue, privind staţionarea trupelor sovietice în Europa de Est În acelaşi timp, Eisenhower trebuie să fi fost conştient de masiva mişcare, începută simultan, de întărire a poziţiilor sovietice pe tot cuprinsul Ungariei Reţinerea lui Eisenhower faţă de Uniunea Sovietică era şi mai remarcabilă prin comparaţie cu criticile aspre adresate Marii Britanii şi Franţei privitor la Suez, în cadrul aceleiaşi emisiuni În privinţa Ungariei, Eisenhower sublinia că, deşi Statele Unite sperau ca dominaţia sovietică în Europa de Est să ia sfârşit, „noi nu am putea, desigur, să realizăm această politică recurgând la forţă” Deoarece această cale ar fi „contrară atât propriilor interese ale popoarelor din Europa de Est, cât şi principiilor călăuzitoare Naţiunilor Unite”, adevăr în mod clar nesesizat nici de Radio Europa Liberă, nici de luptătorii pentru libertate, care în acel moment pledau pentru ajutorul american În acelaşi timp, continua Eisenhower, el se străduise „să înlăture orice temeri neîntemeiate că noi am privi noile guverne din Europa de Est ca potenţiali aliaţi militari Noi nu avem niciun asemenea scop ascuns Noi vedem în aceste popoare prieteni şi nu dorim decât ca aceşti prieteni să fie liberi” Negarea de către America a unor interese nemărturisite a sunat Kremlinului la fel de puţin convingător venind din partea preşedintelui, ca şi de pe buzele secretarului său de stat Sovieticii, care îşi bazau politica externă pe un amestec de ideologie marxistă şi interese naţionale ruse, pur şi simplu nu puteau înţelege negarea de către americani a oricărei motivaţii egoiste Dar renunţarea la forţă era ceva ce Biroul Politic putea înţelege, deoarece aceasta ar fi eliminat cea mai mare temere a sa, în cazul în care Rusia ar fi decis să încheie unele socoteli în Europa de Est, cum era evident că se şi pregătea să facă Ca o ironie, niciuna dintre cele două declaraţii oficiale făcute de administraţia Eisenhower în toiul revoluţiei ungare nu a fost intenţionat provocatoare Asigurarea că America nu căuta aliaţi în Europa de Est i-a neliniştit pe liderii de la Kremlin deoarece a sunat ca şi cum Europa de Est ar fi fost în curs să-şi câştige dreptul de a opta pentru răsturnarea alianţelor; renunţarea Americii la forţă a înteţit criza prin diminuarea temerilor sovietice cu privire la reacţia americană în cazul în care Armata Roşie ar fi zdrobit revolta Între timp, evenimentele din Budapesta scăpaseră chiar şi de sub controlul conducerii politice reformiste La 30 octombrie, revoluţionarii au ocupat sediul Partidului Comunist din Budapesta şi i-au masacrat pe ocupanţii acestuia, inclusiv, destul de ciudat, pe unul dintre cei mai apropiaţi asociaţi ai lui Nagy În aceeaşi după-amiază Nagy a anunţat formarea unui nou guvern, pe bazele existente în 1945 în timpul regimului coaliţiei partidelor democratice Sfârşitul domniei comuniste a unui singur partid a fost simbolizat prin prezenţa în cabinet a lui Béla Kovacz, ca reprezentant al Partidului burghez al Micilor Proprietari Cu câţiva ani în urmă, Kovacz fusese acuzat de trădare În plus, cardinalul Mindszenty, mult timp un simbol al opoziţiei anticomuniste, a fost eliberat din închisoare şi a vorbit mulţimilor entuziaste Cerând retragerea trupelor sovietice de pe întregul teritoriu al Ungariei, Nagy a început negocierile în acest sens cu cei doi emisari ai Biroului Politic, Mikoian şi Suslov Un număr de partide politice şi-au deschis birouri şi au început să publice ziare sau broşuri După ce i-au dat lui Nagy impresia că propunerea sa era negociabilă, Mikoian şi Suslov au plecat la Moscova, aparent pentru a se pregăti în vederea următoarei runde de convorbiri În aceeaşi seară de 31 octombrie, atât Pravda cât şi Izvestia au publicat o declaraţie oficială a Kremlinului, promulgată în ziua precedentă, conform căreia staţionarea trupelor străine pe teritoriul unei ţări comuniste prietene necesita aprobarea ţării gazdă şi a întregului Tratat de la Varşovia: …staţionarea trupelor unuia dintre statele membre ale Tratatului de la Varşovia pe teritoriul altui stat membru al tratatului se face cu acordul tuturor membrilor şi numai cu consimţământul statului pe teritoriul căruia şi la cererea căruia aceste trupe sunt staţionate sau se preconizează a fi staţionate  În baza acestei formulări, Eisenhower a inclus în discursul său difuzat la 31 octombrie, menţionat mai sus, o interpretare foarte optimistă a declaraţiei guvernului sovietic: „…dacă Uniunea Sovietică va acţiona într-adevăr de bună credinţă, conform intenţiei sale anunţate, lumea va fi martora celui mai important pas făcut pe calea dreptăţii, încrederii şi înţelegerii între naţiuni cunoscut de generaţia noastră ” Deşi declaraţia sovietică suna ca anume pregătită pentru această situaţie, sub aspectul principiilor generale, Washingtonul ignorase două avertismente cruciale: în primul rând, faptul implicit că retragerea trupelor cerea aceeaşi procedură ca şi staţionarea lor, ceea ce dădea Uniunii Sovietice un veto; în al doilea rând, paragrafele adresate în mod special Ungariei, cu un avertisment prevestitor de rele că Uniunea Sovietică nu va „permite” ca ceea ce ea definea drept „realizările socialiste” ale Ungariei să fie abandonate şi că le va apăra împreună cu celelalte ţari socialiste, la nevoie: Apărarea realizărilor socialiste ale Ungariei democrat-populare este cea mai importantă şi sfântă datorie a muncitorilor, a ţăranilor, a intelectualilor, a întregului popor muncitor ungar la momentul actual Guvernul sovietic îşi exprimă încrederea că popoarele ţărilor socialiste nu vor permite forţelor reacţionare străine şi din interior să zdruncine fundamentul sistemului democrat-popular… [E] le vor întări unitatea frăţească şi ajutorul reciproc dintre ţările socialiste pentru a susţine măreaţa cauză a păcii şi a socialismului  Ceea ce declaraţia desemna prin „Ungaria democrat-populară” încetase să mai numească aşa şi ca atare nu mai era în situaţia de a-şi apăra o astfel de identitate şi nici aşa-zisele realizări socialiste Nagy, activist comunist de o viaţă, nu se poate să nu fi înţeles semnificaţia avertismentelor sovietice sau pe aceea a schimbărilor pe care el însuşi le realiza Însă, în acel moment, Nagy, prins între furia poporului său şi neînduplecarea aliaţilor săi comunişti, era purtat de valul unor evenimente pe care nu le putea nici controla nici direcţiona Spre deosebire de poporul polonez, ungurii nu cereau liberalizarea regimului comunist, ci chiar distrugerea lui: nu egalitate cu Uniunea Sovietică, ci o desprindere totală de ea La 1 noiembrie, după ce crease deja ceea ce era de fapt un guvern de coaliţie, Nagy a făcut pasul final, irevocabil, de a declara neutralitatea Ungariei şi retragerea sa din Tratatul de la Varşovia Iar prin acest act, el a mers mult mai departe decât orice încercase Gomulka în Polonia Într-o declaraţie solemnă, care avea să-i servească drept act de condamnare la moarte, Nagy a anunţat pe postul de radio ungar: Guvernul naţional maghiar, pătruns de înalta responsabilitate faţă de poporul şi istoria Ungariei şi dând glas voinţei unanime a milioanelor de maghiari, declară neutralitatea Republicii Populare Ungare Poporul maghiar, în temeiul independenţei şi egalităţii şi în concordanţă cu spiritul Cartei Naţiunilor Unite, doreşte să trăiască în relaţii de adevărată prietenie cu vecinii săi, cu Uniunea Sovietică şi cu toate popoarele lumii Poporul maghiar doreşte să consolideze şi să dezvolte mai departe realizările revoluţiei sale naţionale fără a se alătura vreunui bloc de forţe  În acelaşi timp, Nagy a solicitat Naţiunilor Unite recunoaşterea neutralităţii Ungariei Nu a primit însă niciodată răspuns Patosul apelului lui Nagy a fost pe măsura indiferenţei cu care a fost primit de aşa-numita comunitate internaţională Nici Statele Unite, nici aliaţii europeni nu au făcut vreun demers pentru a determina Naţiunile Unite să analizeze mesajul lui Nagy în regim de urgenţă Iar sovieticii erau inaccesibili apelurilor de moderaţie În dimineaţa de 4 noiembrie, forţele sovietice, care se revărsaseră vreme de zile întregi pe teritoriul Ungariei, au lovit fără preaviz şi au reprimat cu sălbăticie revoluţia ungară Iános Kádár, o fostă victimă a epurărilor staliniste, pe care Nagy îl ridicase în funcţia de secretar general al Partidului Comunist şi care dispăruse în mod misterios cu câteva zile în urmă, a revenit cu trupele sovietice pentru a instala un nou guvern comunist Pal Maleter, comandantul armatei ungare, a fost arestat în timp ce negocia retragerea trupelor în ambasada Iugoslaviei, a acceptat promisiunea că putea trece în siguranţă în Iugoslavia, dar a fost arestat în timp ce părăsea clădirea ambasadei Cardinalul Mindszenty şi-a găsit refugiu la legaţia americană, unde avea să rămână până în 1971 Nagy şi Maleter au fost ulterior executaţi Spiritul lui Stalin era încă viu la Kremlin În 4 noiembrie, Naţiunile Unite, care de-a lungul întregii acestei perioade critice de întărire a poziţiei trupelor sovietice fuseseră ocupate în mod exclusiv cu denunţarea Marii Britanii şi a Franţei în problema Suezului, şi-au întors în fine atenţia spre ceea ce între timp devenise tragedia ungară O rezoluţie a Consiliului de Securitate, care cerea retragerea Uniunii Sovietice, a primit imediat vetoul ambasadorului sovietic O sesiune specială a Adunării Generale a votat o rezoluţie similară, care afirma dreptul Ungariei la independenţă şi cerea instalarea de observatori ai Naţiunilor Unite în Ungaria Era cea de-a doua rezoluţie din acea zi funestă, deoarece Adunarea Generală crease deja între timp o forţă de intervenţie a Naţiunilor Unite pentru Orientul Mijlociu Rezoluţia pentru Orientul Mijlociu a fost adoptată în unanimitate, consensului general alăturându-i-se până şi Marea Britanie şi Franţa Rezoluţia ungară a trecut cu un vot de cincizeci contra opt şi cincisprezece abţineri Blocul sovietic a votat împotrivă, în timp ce fruntaşi ai grupului de ţări nealiniate, precum India şi Iugoslavia, s-au abţinut, la fel ca şi toate ţările arabe Rezoluţia pentru Orientul Mijlociu a fost pusă în aplicare; rezoluţia pentru Ungaria a fost ignorată În urma represiunii brutale a revoltei ungare s-a ridicat întrebarea dacă o diplomaţie occidentală mai puternică şi mai imaginativă ar fi putut preveni sau diminua tragedia Era clar că întărirea masivă a trupelor sovietice se desfăşurase pe parcursul mai multor zile Ar fi stat oare în puterea democraţiilor să le împiedice acţiunea? Guvernul american fusese, el însuşi, cel dintâi care înălţase stindardul eliberării Propaganda sa, difuzată de Radio Europa Liberă, produsese un val de speranţă ce depăşise chiar şi ceea ce preconizase Dulles în articolul său apărut în 1952 în revista Life Când Ungaria a explodat, legaţia americană din Budapesta trebuie să fi transmis Departamentului de Stat ceea ce ştia orice ziarist: că structura politică a Ungariei comuniste era pe cale de a se dizolva Având la dispoziţie competenţa unei remarcabile pleiade de specialişti kremlinologi precum Charles Bohlen, Llewellyn Thompson, Foy Kohler şi George Kennan, este greu de crezut că Departamentul de Stat nu a luat în considerare, măcar, posibilitatea unei intervenţii militare sovietice În orice caz, administraţia Eisenhower nu a făcut niciun efort pentru a mări costul intervenţiei sovietice În timpul mişcării revoluţionare din Ungaria, America a fost departe de a se ridica la nivelul propriei sale retorici Refuzul de a risca un război pentru a răsturna controlul comunist asupra Europei de Est fusese o politică americană explicită vreme de un deceniu Dar incapacitatea Washingtonului de a cerceta serios posibilitatea oricărei alte opţiuni, în afara războiului, pentru a influenţa evenimentele a deschis o prăpastie uriaşă între ceea ce Washingtonul proclamase şi ceea ce de fapt era pregătit să susţină în mod concret Statele Unite nu au explicat niciodată limitele sprijinului american acordat tânărului şi neexperimentatului guvern ungar Nici nu i-au sfătuit vreodată pe unguri, prin numeroasele canale disponibile, în privinţa modului de a-şi consolida cuceririle înainte de a face alţi paşi, irevocabili, înainte În corespondenţa cu liderii Uniunii Sovietice, Statele Unite s-au bazat mult pe declaraţii publice care au sfârşit prin a provoca reacţii reprezentând exact opusul celor pe care le avea în vedere administraţia Eisenhower O poziţie americană mai fermă şi mai explicită ar fi fost esenţială pentru a face ca decizia sovietică de a interveni militar să fie mai puţin calculabilă sau măcar nu atât de lipsită de consecinţe pe cât părea Kremlinul ar fi putut fi avertizat că represiunea în Ungaria avea să atragă costuri politice şi economice importante şi să îngheţe relaţiile est-vest în viitorul previzibil Poziţia Americii şi cea a Naţiunilor Unite în problema Ungariei ar fi putut fi mai apropiată de cea adoptată faţă de Suez În loc de aşa ceva, America şi aliaţii săi s-au comportat ca şi cum ar fi fost spectatori, fără niciun interes în ceea ce avea să urmeze Democraţiile nu erau în situaţia să pornească război din cauza Ungariei, dar ar fi putut contura spectrul costurilor politice şi economice ale represiunii sovietice Aşa cum s-a întâmplat, Kremlinul nu a plătit aproape nimic pentru acţiunile sale, nici măcar pe plan economic La ceva mai mult de doi ani de la tragedia ungară şi în pofida ultimatului sovietic la adresa Berlinului, primul-ministru britanic Harold Macmillan a vizitat Moscova, aceasta fiind prima vizită pe care o făcea acolo un prim-ministru după război; la numai trei ani distanţă, Eisenhower şi Hruşciov sărbătoreau spiritul înţelegerii de la Camp David Suezul a oferit prilejul naţiunilor arabe, ca şi unor conducători ai mişcării de nealiniere, precum India şi Iugoslavia, să atace Marea Britanie şi Franţa Cu toate acestea, când a fost vorba despre Ungaria, acelaşi grup de naţiuni a refuzat să critice acţiunile sovietice şi cu atât mai puţin să le condamne în cadrul Naţiunilor Unite Ar fi fost de dorit ca voturile Naţiunilor Unite în problemele Ungariei şi Suezului să se fi aflat într-o oarecare relaţie Sau cel puţin măsurile întreprinse de America împotriva Marii Britanii şi Franţei să fi fost coordonate cu atitudini reciproce din partea naţiunilor nealiniate faţă de acţiunile sovietice din Ungaria După cum s-a dovedit, intervenţia Uniunii Sovietice în Ungaria nu i-a ştirbit acesteia cu nimic prestigiul în rândul ţărilor nealiniate, după cum influenţa Statelor Unite asupra aceluiaşi grup de ţări nu a avut nimic de câştigat ca urmare a poziţiei americane în problema Suezului În anii ’50, grupul aşa-numitelor Ţări nealiniate a reprezentat o nouă abordare a relaţiilor internaţionale Naţiuni neutre existaseră, desigur, întotdeauna, dar trăsătura lor distinctivă fusese o politică externă pasivă Prin contrast, Ţările nealiniate din perioada Războiului rece nu şi-au înţeles neutralitatea ca neimplicare Ele erau jucători activi, ridicând uneori glasul, promovând planuri elaborate în forumuri destinate să le unească forţele şi să le sporească influenţa, formând, de fapt, o alianţă a nealiniaţilor Deşi erau foarte vehemente în plângerile lor privitoare la tensiunile internaţionale, ele au ştiut cum să profite de pe urma acestora Au învăţat cum să asmuţă superputerile una împotriva alteia Şi pentru că se temeau de Uniunea Sovietică mai mult decât de Statele Unite, ele s-au situat în general de partea comuniştilor, fără să simtă nevoia să aplice Uniunii Sovietice aceleaşi exigenţe morale pe care le aplicau Statelor Unite La 16 noiembrie, primul-ministru Jawaharlal Nehru a prezentat Parlamentului indian propria-i expunere de motive, plină de emfază, cu privire la refuzul Indiei de a aproba Rezoluţia Naţiunilor Unite de condamnare a acţiunilor sovietice în Ungaria Faptele, a spus el, erau „obscure”; rezoluţia era formulată impropriu; iar apelul la alegeri locale supervizate de Naţiunile Unite erau o violare a suveranităţii naţionale a Ungariei Faptele nu fuseseră nicidecum obscure, iar reacţia Indiei era în întregime în linia practicilor tipice pentru Realpolitik Pur şi simplu, India nu dorea să renunţe la sprijinul sovietic în forumurile internaţionale; ea nu vedea deloc de ce şi-ar fi atras mânia sovietică şi şi-ar fi sacrificat o potenţială sursă de aprovizionare cu arme pentru o ţară europeană aflată la mare depărtare, de vreme ce China şi Pakistanul se aflau la graniţele sale şi nici Uniunea Sovietică nu era prea departe India nu concepea politica externă ca pe o dezbatere în Oxford Union, oricât ar fi pretins diplomaţii săi că făceau parte dintre cei cărora puterea de discernământ le dădea dreptul de a alege un câştigător numai pe baza meritului moral Conducătorii indieni frecventaseră şcoli în Anglia şi citiseră clasicii americani Ei combinau retorica lui Wilson şi Gladstone cu practicile lui Disraeli şi Theodore Roosevelt Din punctul de vedere al indienilor, acest lucru avea o remarcabilă noimă câtă vreme interlocutorii lor nu se amăgeau crezând că retorica indienilor era un ghid pentru practica indiană, ori că politica externă indiană era guvernată de o moralitate abstractă, superioară La 18 decembrie, după şase săptămâni de la tragedia ungară, Dulles a explicat, într-o conferinţă de presă, raţiunile care se aflau în spatele răspunsului pe care America l-a dat revoluţiei În mod surprinzător, el mai încerca încă să îi asigure pe sovietici de intenţiile paşnice ale Americii: …noi nu dorim câtuşi de puţin să înconjurăm Uniunea Sovietică cu un cordon de ţări ostile şi să reînviem ceea ce s-a numit cordon sanitaire, amplu dezvoltat de francezi după primul război mondial, în vederea încercuirii Uniunii Sovietice cu forţe ostile Noi ne-am făcut clară politica în acea privinţă, în speranţa de a facilita astfel o evoluţie o evoluţie paşnică a statelor satelit către o veritabilă independenţă  A fost o declaraţie uimitoare Ce era, la urma urmelor, politica de îngrădire, dacă nu o încercare de a înconjura Uniunea Sovietică cu forţe capabile să reziste expansionismului acesteia? La fel de surprinzător a fost tonul de scuză al lui Dulles, la atât de puţin timp după o demonstraţie de cruzime sovietică în Ungaria şi o declaraţie războinică simultan în Orientul Mijlociu La o conferinţă de presă în Australia, în 13 martie 1957, Dulles a rezumat atitudinea americană Avocat de formaţie, el şi-a sprijinit pledoaria pe absenţa oricărei obligaţii legale: …nu exista nicio bază pe care noi să acordăm ajutor militar Ungariei Nu aveam niciun angajament să facem acest lucm şi nu am crezut că făcând astfel am fi ajutat poporul Ungariei sau popoarele Europei sau restul lumii  Dulles continua să ocolească esenţa problemei Chestiunea nu era de natură legală; nu se punea întrebarea dacă America îşi respectase angajamentele, ci dacă ea îşi asumase implicaţiile propriilor declaraţii Proclamându-şi o misiune universală, era inevitabil ca America să se confrunte cu discordanţe între principiile şi interesele sale naţionale Suprapunerea problemelor Suezului şi Ungariei a fost o astfel de situaţie Marele vis al Americii fusese întotdeauna o politică externă care să rezolve toate problemele ce i-ar apărea înainte prin natura obligatorie şi universală a preceptelor sale Totuşi, timp de un deceniu, politicienii americani se simţiseră frustraţi din cauza ambiguităţilor pe care le presupune poziţia de conducător al omenirii concesiile făcute unor cauze imperfecte, care sunt grăunţe pentru moara diplomaţiei de zi-cu-zi, şi atenţia care trebuie acordată vederilor unor aliaţi cu perspective istorice foarte diferite Suezul păruse a oferi ocazia remedierii acestui defect şi a readucerii politicii în acord cu principiul Însăşi suferinţa asociată gestului de a-şi critica cei mai apropiaţi aliaţi a avut efectul unui act de penitenţă, prin aceea că a servit la reafirmarea purităţii morale a Americii Ungaria a fost un caz mai complicat, deoarece ar fi făcut necesară folosirea puterii într-o formă sau alta Însă conducătorii Americii nu doreau să pună în pericol vieţi americane pentru o cauză care, oricât le-ar fi frământat conştiinţa, nu privea în mod direct interesele securităţii americane Principiul nu permite nicio ambiguitate sau nuanţă În Suez, America a putut insista pe aplicarea întocmai a preceptelor sale, deoarece consecinţele nu implicau niciun risc imediat În Ungaria însă, ea a consimţit tacit la Realpolitik, ca şi celelalte naţiuni, deoarece insistenţa asupra principiilor ar fi atras riscul inevitabil al unui război, poate chiar al unui război nuclear Şi atunci când se află în joc vieţi omeneşti, omul de stat are datoria, atât faţă de propriul său popor cât şi faţă de sine însuşi, de a explica relaţia dintre riscuri şi interese, oricât de larg şi de generos ar putea fi ele prezentate Uniunea Sovietică era clar pregătită să-şi asume riscuri mai mari pentru a-şi menţine poziţia în Europa de Est decât ar fi fost Statele Unite dispuse să înfrunte pentru a elibera Ungaria Nimic nu putea ocoli această ecuaţie Din punctul de vedere al declaraţiilor anterioare revoluţiei, politica Americii faţă de Ungaria a fost, într-adevăr, deficitară; sub raportul intereselor sale, refuzul Americii de a-şi asuma riscul războiului a fost inevitabil şi corespunzător deopotrivă cu toate că el nu explică lipsa voinţei de a ridica costul intervenţiei sovietice prin mijloace nemilitare Suprapunerea problemelor Ungariei şi ale Suezului a stabilit coordonatele următoarei faze a Războiului rece Uniunea Sovietică reuşise să-şi menţină poziţia în Europa de Est; democraţiile inclusiv Statele Unite suferiseră un relativ declin al poziţie lor în Orientul Mijlociu Uniunea Sovietică găsise un mijloc de a ocoli îngrădirea În ziua care a urmat devastării Budapestei de către trupele sale şi în timp ce luptele mai continuau încă, Hruşciov ameninţa să atace cu rachete Europa Occidentală şi invita Statele Unite la o acţiune militară comună în Orientul Mijlociu, împotriva celor mai apropiaţi aliaţi ai Americii Statele Unite lăsaseră Ungaria în derivă pe marea evoluţiei istorice şi pe aliaţii Americii cu un sentiment de neputinţă Ceea ce nu devenise clar la acea vreme era slăbiciunea inerentă a Uniunii Sovietice Ca o ironie, susţinătorii comunişti ai relaţiilor de forţă se lansaseră într-un proiect pe care aveau să se dovedească incapabili să-l susţină Liderii comunişti puteau declama despre factorii obiectivi după placul inimii lor, dar un lucru rămânea de netăgăduit, anume că singurele revoluţii care au avut loc în ţările dezvoltate s-au declanşat în interiorul sferei comuniste Pe termen lung, Uniunea Sovietică s-ar fi bucurat de mai multă securitate şi putere economică dacă s-ar fi înconjurat, în Europa de Est, de guvernări în stil finlandez, deoarece nu ar mai fi trebuit să-şi asume răspunderea pentru stabilitatea internă şi progresul economic al ţărilor respective În schimb, imperialismul din Europa de Est a secătuit resursele sovietice şi a înspăimântat democraţiile occidentale fără să întărească puterea sovietică Comunismul nu a reuşit niciodată să-şi traducă controlul asupra guvernării şi mijloacelor de comunicare în acceptare publică Dacă nu doreau să se sprijine total pe baionetele sovietice, conducătorii comunişti din Europa de Est erau nevoiţi să se adapteze la programele oponenţilor lor naţionalişti Astfel, după o perioadă iniţială de teroare sângeroasă, Kâdâr s-a orientat treptat către obiectivele statuate de Nagy, deşi nu a mers până la retragerea din Tratatul de la Varşovia O generaţie mai târziu, slăbiciunea sovietică latentă avea să atribuie revoltei ungare rolul de vestitoare a falimentului final al sistemului comunist În pofida tuturor celor întâmplate, în zece ani Ungaria avea să fie, pe plan intern, mai liberă decât Polonia, iar politica sa externă mai independentă faţă de Uniunea Sovietică Iar treizeci şi cinci de ani mai târziu, în următoarea fază a tentativei Moscovei în direcţia liberalizării, sovieticii aveau să piardă în întregime controlul asupra evenimentelor Rezultatul evenimentelor din 1956 a contribuit la suferinţele şi oprimarea încă unei generaţii Oricât de scurt ar părea istoricilor intervalul dinaintea prăbuşirii finale, el nu poate da măsura chinului la care natura totalitară a sistemului şi-a supus nenumăratele victime În perioada imediat următoare, Moscova apreciind greşit echilibrul de forţe, aşa cum făcuseră şi capitaliştii a avut toate motivele să fie mulţumită Interpretând evenimentele anului ca pe o înclinare a balanţei de forţe în favoarea sa, Biroul Politic s-a angajat în cea mai serioasă provocare de până atunci a Războiului rece ultimatumul asupra Berlinului CAPITOLUL 23 Ultimatumul lui Hruşciov: Criza Berlinului, 1958–1963  La Conferinţa de la Potsdam, cei trei învingători au hotărât ca Berlinul să fie guvernat de cele patru puteri ocupante – Statele Unite, Marea Britanie, Franţa şi Uniunea Sovietică – state care vor administra împreună şi Germania După cum s-a dovedit, administrarea Germaniei de către cele patru puteri a durat puţin mai mult decât un an În 1949, zonele occidentale au fost unite pentru a forma Republica Federală Germania, iar zona rusă a devenit Republica Democrată Germană Conform aranjamentului celor patru puteri asupra Berlinului, acest oraş nu făcea parte din Germania – de Est sau de Vest – ci se afla în mod oficial sub conducerea celor patru aliaţi învingători în cel de-al doilea război mondial Sovieticii ocupau un sector întins din partea estică a oraşului, americanii aveau un sector în sud, iar britanicii şi francezii îşi aveau sectoarele lor în părţile de vest şi de nord Tot Berlinul era acum o insulă în interiorul a ceea ce devenise Republica Democrată Germană Cu trecerea anilor, est-germanilor şi sovieticilor cele trei sectoare vestice ale Berlinului le-au apărut ca un ghimpe, o vitrină a prosperităţii în mijlocul cenuşiului deprimant al blocului comunist Cel mai important, Berlinul de Vest servea drept canal de trecere pentru acei est-germani care căutau să emigreze în Occident: ei nu aveau decât să ia metroul spre unul dintre sectoarele vestice ale oraşului şi apoi să depună cerere de emigrare În mod uimitor, în pofida statutului său clar, de oraş controlat de patru puteri, un aranjament lipsit de ambiguitate privind accesul în Berlin nu fusese niciodată negociat Deşi cele patru puteri stabiliseră diferitele drumuri şi coridoare aeriene care urmau a fi folosite pentru a se ajunge în Berlin, ele nu căzuseră de acord în mod explicit asupra mecanismelor de trecere În 1948, Stalin încercase să profite de această lacună instituind blocada Berlinului pe motiv că drumurile de acces erau în reparaţie După un an de funcţionare a podului aerian occidental, accesul a fost restabilit, dar autoritatea legală a rămas la fel de vagă În anii imediat următori blocadei, Berlinul s-a dezvoltat, devenind un important centru industrial, cu nevoi care, în caz de urgenţă, nu ar mai fi putut fi rezolvate printr-un pod aerian Deşi din punct de vedere teoretic Berlinul era încă oraşul celor patru puteri şi Uniunea Sovietică răspundea de acces, satelitul est-german era cel care controla în realitate şoselele dinspre capitala sa, Berlinul de Est Poziţia Berlinului era prin urmare extrem de vulnerabilă Legăturile rutiere, feroviare şi aeriene puteau fi uşor supuse unor întreruperi aparent într-atât de lipsite de importanţă încât cu greu li se putea rezista prin forţă, deşi prin însumare ar fi putut ameninţa libertatea oraşului În mod teoretic, întregul trafic militar trebuia să se facă printr-un punct de control sovietic, dar aceasta era o ficţiune; în realitate, o gardă est-germană controla porţile, iar câţiva ofiţeri sovietici pierdeau vremea într-o baracă din apropiere, pentru a interveni în cazul vreunei neînţelegeri Nu a fost de mirare că Hruşciov, în căutarea unui teren în care să demonstreze o schimbare permanentă în corelaţia forţelor, a decis să exploateze vulnerabilitatea Berlinului El a notat în memoriile sale: „Ca s-o spunem pe şleau, piciorul american în Europa avea o bătătură dureroasă Aceasta era Berlinul de Vest De câte ori doream să-i călcăm pe americani pe picior şi să-i facem să îi doară, nu aveam decât să obstrucţionăm comunicaţiile occidentale cu oraşul de pe teritoriul Republicii Democrate Germane ” Provocarea lui Hruşciov la adresa poziţiei Occidentului în Berlin a apărut exact în momentul în care democraţiile se convinseseră, o dată în plus, că secretarul general în funcţie era cea mai bună speranţă de pace pentru ele Chiar şi un observator sceptic al scenei sovietice, precum John Foster Dulles, a răspuns discursului pronunţat de Hruşciov la cel de-al XX-lea Congres al Partidului, din februarie 1956, declarând că ar fi perceput o „schimbare notabilă” în politica sovietică Conducătorii sovietici, a spus el, ajunseseră la concluzia că „venise vremea să-şi modifice esenţial maniera de abordare a lumii necomuniste… Acum ei urmăresc realizarea obiectivelor politicii lor externe cu mai puţine manifestări de intoleranţă şi un mai slab accent pe violenţă ” în acelaşi sens, în septembrie 1957, la mai puţin de un an de la criza Suezului şi criza din Ungaria, ambasadorul Llewellyn Thompson raporta de la Moscova că Hruşciov „doreşte cu adevărat şi este aproape forţat să realizeze o destindere în relaţiile cu Occidentul” Comportamentul lui Hruşciov nu justifica un asemenea optimism Când, în octombrie 1957, sovieticii au lansat pe orbită Sputnik-ul, un satelit artificial, Hruşciov a interpretat această reuşită din prima încercare ca pe o dovadă că Uniunea Sovietică o lua înaintea democraţiilor în domeniul ştiinţific şi în cel militar deopotrivă Chiar şi în Occident, începea să câştige teren argumentul că un sistem planificat ar putea în cele din urmă să se dovedească superior economiei de piaţă Preşedintele Eisenhower a fost aproape singurul care a refuzat să intre în panică Miliar de carieră, el cunoştea diferenţa dintre un prototip şi o armă militară operaţională Hruşciov, pe de altă parte, luându-şi singur laudele în serios, a pornit o ofensivă diplomatică pe termen lung, proiectată să traducă presupusa superioritate a rachetelor sovietice într-un fel de victorie diplomatică În ianuarie Hruşciov i-a spus unui ziarist danez: Lansarea sateliţilor sovietici demonstrează înainte de toate… că în echilibrul de forţe dintre ţările socialiste şi cele capitaliste s-a produs o serioasă schimbare, în favoarea naţiunilor socialiste  În imaginaţia lui Hruşciov, Uniunea Sovietică nu numai că era, din punct de vedere ştiinţific şi militar, înaintea Statelor Unite, dar în curând urma să le depăşească şi producţia industrială În 4 iunie 1958, el a spus Congresului al VII-lea al Partidului Comunist Bulgar: „Noi suntem ferm convinşi că se apropie vremea când ţările socialiste vor depăşi cele mai dezvoltate ţări capitaliste, nu numai ca ritm, dar şi ca volum al producţiei industriale ” Ca un adevărat comunist, Hruşciov a simţit că practic trebuia să transforme această presupusă schimbare în balanţa de forţe, în monedă diplomatică Berlinul a fost prima sa ţintă Hruşciov a deschis provocarea cu trei iniţiative La 10 noiembrie 1958, el a rostit un discurs în care a cerut să se pună capăt statutului Berlinului de oraş al celor patru puteri şi a avertizat că Uniunea Sovietică intenţiona să predea satelitului său, Germania de Est, controlul asupra accesului în ţară Din acea zi, Hruşciov a făcut legământ: „să lase Statele Unite ale Americii, Marea Britanie şi Franţa să-şi construiască propriile lor relaţii cu Republica Democrată Germană şi să ajungă la înţelegere cu aceasta dacă sunt interesate în vreo problemă privind Berlinul ” La 27 noiembrie, Hruşciov a transpus esenţa acelui discurs într-o notificare oficială adresată Statelor Unite, Marii Britanii şi Franţei în care declara acordul celor patru puteri asupra Berlinului nul şi neavenit şi insista ca Berlinul de Vest să fie transformat într-un „oraş liber”, demilitarizat Dacă în curs de şase luni nu se ajungea la o înţelegere, Uniunea Sovietică urma să semneze un tratat de pace cu Germania de Est, prin care să predea acesteia drepturile sale de ocupant şi controlul asupra căilor de acces în Republica Democrată Germană Hruşciov transmisese aliaţilor occidentali echivalentul unui ultimatum La 10 ianuarie 1959, Hruşciov a supus atenţiei celorlalte trei puteri ocupante proiectul unui tratat de pace, care definea atât statutul Berlinului, cât şi pe cel al Germaniei de Est Mai târziu în cursul aceleiaşi luni, Hruşciov a explicat raţiunile politicii sale în faţa celui de al XXI-lea Congres al Partidului Precum un negustor necinstit care îşi vinde marfa, el a mers şi mai departe în evaluarea puterii sovietice, sugerând că, împreună cu Republica Populară Chineză, Uniunea Sovietică producea deja o jumătate din producţia industrială a lumii”; prin urmare, „situaţia internaţională se va schimba radical” Hruşciov îşi alesese ţinta cu mare dibăcie Provocarea inerentă prezentată de controlarea de către Germania de Est a căilor de acces spre Berlin era indirectă Aceasta confrunta democraţiile cu necesitatea de a alege dacă să recunoască satelitul est-german sau să ameninţe cu războiul pentru a decide o chestiune tehnică, şi anume cine să pună ştampila pe documentele de tranzit Totuşi, fanfaronada lui Hruşciov, către care avea o înclinaţie naturală, masca o slăbiciune reală a poziţiei sovieticilor Germania de Est pierdea forţă umană, prin fuga către Germania de Vest, via Berlin, a sute de mii dintre cetăţenii săi, adeseori dintre cei mai talentaţi profesionişti Berlinul se vădea a fi o uriaşă gaură în Cortina de fier Dacă această tendinţă continua, în Germania de Est, care se autoproclamase „paradisul muncitorilor”, nu ar mai fi rămas niciun muncitor Germania de Est era veriga cea mai fragilă din sfera de influenţă sovietică Confruntată cu o Germanie Occidentală mai prosperă şi mai mare, aflată la graniţa ei, şi recunoscută diplomatic numai de statele care, asemenea ei, erau sateliţi sovietici, Germaniei de Est îi lipsea legitimitatea Scurgerea forţei umane prin Berlin îi ameninţa însăşi supravieţuirea Dacă nu se făcea ceva, gândeau liderii din Berlinul de Est, întregul stat se putea prăbuşi în numai câţiva ani Aceasta ar fi însemnat o lovitură distrugătoare la adresa sferei de influenţă sovietică, pe care Hruşciov încerca să o consolideze, inchizându-i orice cale de scăpare, Hruşciov spera să dea satelitului est-german o nouă concesiune pe viaţă Iar forţând o retragere occidentală, el căuta să slăbească legăturile cu Occidentul ale Republicii Federale Germania Ultimatumul lui Hruşciov, a atins cele mai intime zone ale politicii lui Adenauer Timp de aproape un deceniu, Adenauer respinsese orice propunere de a promova unificarea prin sacrificarea legăturilor cu Occidentul Uniunea Sovietică fluturase ideea neutralităţii în faţa opiniei publice germane prin planul de pace al lui Stalin, din 1952, iar oponenţii din interior al lui Adenauer o sprijiniseră Adenauer mizase viitorul ţării sale pe ideea că interesele americane şi cele germane erau identice Înţelegerea tacită era ca Republica Federală Germania să adere la sistemul de apărare atlantic, iar aliaţii să facă din unificarea Germaniei o parte integrantă a diplomaţiei Est-Vest Prin urmare, pentru Adenauer, criza Berlinului era mult mai mult decât o problemă a procedurilor de acces Ea punea la încercare însăşi înţelepciunea orientării spre Occident a Republicii Federale Germania În ceea ce îl privea pe Adenauer, nu exista practic nicio posibilitate de ocolire a faptului că orice consolidare a statutului Germaniei de Est întărea pretenţia sovieticilor ca unificarea să fie lăsată în seama negocierilor directe dintre cele două state germane Într-un moment în care Partidul Social Democrat era încă neutru, o asemenea recunoaştere de facto de către aliaţii Republicii Democrate Germane ar fi revoluţionat politica internă a Germaniei Potrivit lui de Gaulle, Adenauer a spus cu prilejul unei întâlniri la vârf occidentale din decembrie 1959: Dacă ar fi să pierdem Berlinul, poziţia mea politică ar deveni dintr-odată de nesusţinut Socialiştii ar prelua puterea la Bonn Ei ar proceda la încheierea unui aranjament direct cu Moscova şi aceasta ar însemna sfârşitul Europei  În opinia lui Adenauer, ultimatumul lui Hruşciov fusese conceput, mai presus de orice, pentru a izola Republica Federală Germania Agenda sovietică de negocieri plasa Bonnul într-o situaţie din care nu se putea câştiga nimic În schimbul oricărei concesii pe care ar fi făcut-o, Occidentul ar fi primit, în cel mai bun caz, ceea ce avea deja: accesul la Berlin În acelaşi timp, satelitului est-german i s-ar fi dat un veto în problema unificării Germaniei, ceea ce ar fi condus fie la un impas, fie la un rezultat pe care Adenauer l-a descris în memoriile sale în felul următor: …nu puteam cumpăra reunificarea Germaniei cu preţul desprinderii Germaniei din blocul occidental şi renunţarea la realizările integrării europene Deoarece rezultatul ar fi fost acela că s-ar fi creat în mijlocul Europei o Germanie neangajată, lipsită de apărare, care în mod necesar ar fi fost tentată să asmuţă Estul împotriva Vestului  Pe scurt, Adenauer nu vedea vreun beneficiu în niciun fel de negociere purtată în condiţiile propuse de Hruşciov Totuşi, dacă negocierile se dovedeau inevitabile, el dorea ca acestea să fie o confirmare a înţelepciunii sale de a alege Occidentul drept sprijin El s-a opus ferm ideii de a răspunde ultimatumului lui Hruşciov prin concesii şi a preferat ca Occidentul să-şi întemeieze planurile de unificare pe alegeri libere Vederile lui Adenauer nu erau însă împărtăşite de aliaţii săi anglo-americani şi cel mai puţin de Marea Britanie Primul-ministru Harold Macmillan şi poporul britanic nu doreau să rişte un război din cauza capitalei unui duşman învins care, pe deasupra, fusese în mare măsură responsabil de distrugerea importantei poziţii de Mare Putere, deţinută de naţiunea britanică Spre deosebire de Franţa, Marea Britanie nu îşi identifica securitatea pe termen lung cu viitorul Germaniei De două ori în timpul aceleiaşi generaţii, Marea Britanie tocmai fusese salvată, cu greu, prin intervenţia americană, de asalturile Germaniei, care cucerise cea mai mare parte a Europei Deşi Marea Britanie ar fi preferat să păstreze Alianţa Atlantică, dacă ar fi fost obligată să facă o alegere ea ar fi riscat mai curând izolarea de Europa decât separarea de America Dilemele interne ale lui Adenauer îi preocupau pe conducătorii britanici mult mai puţin decât cele ale lui Eisenhower; într-o situaţie limită, de criză, posibilitatea acestuia din urmă de a obţine sprijin intern ar fi avut un mult mai mare impact asupra propriei supravieţuiri a Marii Britanii Din toate aceste motive, conducătorii britanici au refuzat să pună prea mare preţ pe unitatea germană şi au interpretat previziunile sumbre ale lui Adenauer drept mascaradă naţionalistă ascunsă sub o pedanterie legalistă Profund pragmatici, liderii britanici au considerat că era nefiresc să se rişte un război nuclear pentru transferul autorităţii de la oficialităţile sovietice către locţiitorii lor est-germani în aplicarea unei vize de tranzit În lumina consecinţelor îngrozitoare ale unui război nuclear, sloganul „Pourquoi mourir pour Danzig?” („De ce să mori pentru Danzig?”), care contribuise la starea de demoralizare a Franţei în 1940, ar fi pălit cu siguranţă în faţa mult mai detestabilului slogan „De ce să mori pentru o ştampilă de tranzit?” Macmillan a devenit astfel un apărător înflăcărat al negocierilor de orice fel – care puteau să „îmbunătăţească” procedurile de acces şi prin care se putea obţine măcar o amânare: „Când toţi şefii de stat îşi plimbau graţioasele făpturi unii pe teritoriile celorlalţi, cu greu putea cineva să creadă că avea să se declanşeze o explozie fatală, pe neaşteptate” îşi amintea el mai târziu Dintre toţi conducătorii aliaţilor, Eisenhower purta povara celei mai mari responsabilităţi deoarece, în ultimă instanţă, decizia de a risca un război nuclear apăsa pe umerii săi Pentru Statele Unite, criza Berlinului a dezvăluit faptul că armele nucleare, care de-a lungul deceniului în care America deţinuse monopolul sau cvasimonopolul nuclear păruseră să-i asigure o cale rapidă şi relativ necostisitoare către securitate, aveau, în epoca apropiatei parităţi nucleare, să limiteze tot mai mult disponibilitatea Americii de a-şi asuma riscuri şi, prin aceasta, să îi restrângă libertatea de manevră diplomatică Atâta timp cât America a fost practic imună la atacuri, armele nucleare i-au conferit un avantaj de care nicio naţiune nu se bucurase până atunci Aşa cum se întâmplă deseori, formularea cea mai elaborată a acestui avantaj a apărut în momentul când el se afla pe punctul de a dispărea Aproape de sfârşitul perioadei în care America deţinuse monopolul, sau cvasimonopolul, nuclear Dulles a dezvoltat conceptul de „ripostă masivă” pentru împiedicarea agresiunii sovietice şi pentru evitarea pe viitor a unor situaţii de blocaj prelungit, de felul celei existente în Coreea În loc să reziste agresiunii, când aceasta s-ar fi manifestat, Statele Unite aveau să treacă la represalii împotriva autorilor problemelor, la un moment şi cu arme pe care îşi luau libertatea de a le alege Cu toate acestea, Uniunea Sovietică a început să-şi dezvolte propriile arme termonucleare şi rachete strategice intercontinentale chiar în timpul declarării ripostei masive Credibilitatea acordată acelei strategii a început aşadar să se evapore rapid chiar mai repede la nivelul percepţiei decât în realitate Un război nuclear generalizat era un remediu pur şi simplu disproporţionat faţă de majoritatea crizelor previzibile, inclusiv criza Berlinului Cu siguranţă, liderii democraţiilor interpretaseră mult prea literal pretenţiile exagerate ale lui Hruşciov cu privire la forţa rachetelor sovietice (cu excepţia, notabilă, a lui Eisenhower) Dar în 1958 nu se putea pune la îndoială faptul că un război nuclear generalizat ar fi provocat, în numai câteva zile, distrugeri pe lângă care, cele provocate de ambele războaie mondiale la un loc ar fi părut infime Această ecuaţie simplă a generat o incompatibilitate fundamentală între genul de diplomaţie necesară pentru a face credibilă ameninţarea unui război nuclear, pe de o parte, şi ceea ce trebuia făcut pentru a reuni opinia publică democratică în vederea confruntării acesteia cu natura apocaliptică a riscului, pe de altă parte Credibilitatea în faţa Armagedonului însemna o reacţie imediată la provocări şi demonstrarea unei intoleranţe duse atât de departe, dincolo de orice calcul normal, încât niciun agresor să nu îndrăznească vreodată să o probeze Însă ce dorea opinia publică democratică, şi avea dreptul să obţină, era o diplomaţie calmă, raţională, calculată şi flexibilă, care să determine adversarul şi să se îndoiască de hotărârea Americii de a merge până la soluţia extremă a unui război nuclear generalizat La începutul crizei Berlinului, Eisenhower a decis că era mai important să liniştească opinia publică americană decât să-i şocheze pe liderii sovietici La conferinţele de presă din 18 februarie şi 11 martie 1959, el a avansat un număr de propuneri pentru a dezamorsa ameninţarea nucleară aflată la baza strategiei americane „Noi nu ne vom angaja, cu certitudine, într-un război terestru în Europa” a spus el, şi a inclus în mod explicit apărarea Berlinului în acea categorie Era puţin probabil, a mărturisit el, ca Statele Unite să-şi „croiască cu arma o cale spre Berlin” Şi pentru a nu lăsa loc la interpretări, a exclus şi folosirea armelor nucleare pentru apărarea Berlinului: „Nu ştim cum aţi putea elibera ceva cu armele nucleare ” Aceste declaraţii au transmis, cu siguranţă, impresia că dorinţa Americii de a risca un război din cauza problemei Berlinului era foarte limitată Moderaţia reacţiei lui Eisenhower se datora în parte părerii sale despre Hruşciov, pe care el încă îl mai considera, împreună cu majoritatea celorlalţi conducători americani, cea mai bună speranţă de pace pentru Occident Ultimatumul lui Hruşciov asupra Berlinului nu schimbase vederile ambasadorului Thompson, exprimate cu doi ani mai devreme La 9 martie 1959 Thompson a reafirmat convingerea sa că principalele preocupări ale lui Hruşciov erau de natură internă Conform opiniei ambasadorului, politica dusă pe muchie de cuţit era maniera lui Hruşciov de a concepe un model de coexistenţă care să servească drept premisă reformei economice şi liberalizării pe plan intern Cum anume stabilea ameninţarea de război un model de coexistenţă nu a fost explicat Asemenea analize nu au făcut deloc impresie unui alt membru al cvartetului internaţional preşedintele francez Charles de Gaulle, care tocmai revenise în funcţie după doisprezece ani petrecuţi în jungla politică El nu era de acord cu aprecierile anglo-americane asupra motivaţiilor lui Hruşciov şi nutrea convingerea că criza Berlinului trebuia să-i demonstreze lui Adenauer că Franţa era partenerul indispensabil al Republicii Federale Germania De Gaulle se temea mai mult de pericolul reînvierii naţionalismului german decât de ameninţările lui Hruşciov El voia să-i ofere lui Adenauer o ancoră în Occident; dacă s-ar fi putut, ar fi dorit să înroleze un Adenauer deziluzionat într-o structură europeană mai puţin dominată de America În vreme ce Eisenhower şi Macmillan încercau să găsească vreo cerere a sovieticilor care să poată fi satisfăcută cu cât mai puţine sau chiar fără daune pe termen lung, de Gaulle se împotrivea neclintit unei asemenea strategii El a respins ideea „discuţiilor exploratorii” recomandată de partenerii săi anglo-americani, deoarece nu vedea nici cel mai mic beneficiu pe care Occidentul l-ar fi avut din aceste explorări Trata cu dispreţ proiectele privind schimbările de procedură care se elaborau la Washington şi Londra în ideea că ar putea „îmbunătăţi” accesul La urma urmelor, Hruşciov nu îşi lansase ultimatumul pentru a îmbunătăţi accesul Occidentului În opinia lui de Gaulle, provocarea îşi avea sorgintea în structura internă sovietică, şi nu într-o anumită nemulţumire a sovieticilor Eisenhower înţelegea că Uniunea Sovietică era inferioară din punct de vedere militar; de Gaulle a mers cu un pas mai departe şi a atribuit ultimatumul lui Hruşciov unui sistem politic de proastă calitate, cu racile inerente şi fragil: …există, în această zarvă de imprecaţii şi cereri regizată de sovietici ceva atât de arbitrar şi de artificial încât eşti îndemnat să o atribui fie unei dezlănţuiri premeditate de ambiţii nebuneşti, fie dorinţei de a distrage atenţia de la marile dificultăţi: această a doua ipoteză mi se pare cu atât mai plauzibilă cu cât, în pofida constrângerilor, izolării şi actelor de forţă la care sistemul comunist supune ţările înhămate la jugul său… practic discrepanţele, neajunsurile, eşecurile sale interne şi mai presus de acestea caracterul său inuman opresiv sunt resimţite tot mai mult de elite şi de mase, care sunt tot mai greu de amăgit şi de subjugat  Puterea militară sovietică era, aşadar, o faţadă menită să ascundă nesfârşitele lupte interne, inerente sistemului sovietic: …în taberele lor, lupta dintre tendinţele politice, intrigile dintre clanuri, rivalităţile individuale conduc periodic la crize inevitabile, ale căror urmări sau chiar simptome prevestitoare nu îi pot ajuta, ci zbuciuma… A ceda presiunii sovietice ar fi echivalat numai cu a-l încuraja pe Hruşciov să-şi continue aventurile externe ca modalitate de a abate atenţia de la criza internă fundamentală a sistemului său, şi aceasta ar fi putut determina Germania să caute la Răsărit un viitor pe care nu mai are nicio speranţă că i-l va asigura Occidentul” De Gaulle îşi putea prea bine permite o astfel de intransigenţă clarvăzătoare deoarece, spre deosebire de preşedintele american, el nu purta responsabilitatea finală a iniţierii unui război nuclear Dacă de la vorbe s-ar fi ajuns la fapte, este foarte îndoielnic că de Gaulle ar fi fost mai pregătit să rişte un război nuclear decât era Eisenhower, şi dată fiind vulnerabilitatea ţării sale, ar fi fost probabil, mult mai puţin dispus să o facă Totuşi, tocmai deoarece era convins că principalul pericol de război era nehotărârea Occidentului, şi că America era singura naţiune capabilă să-i ţină în frâu pe sovietici, de Gaulle s-a simţit liber să manevreze astfel încât să oblige America să ia o poziţie fermă sau să-şi asume responsabilitatea pentru orice concesii ar fi trebuit făcute Nu era un joc frumos, dar raison d’état dă lecţii dure Şi pe baza acestei raison d’état a răsturnat de Gaulle tradiţia lui Richelieu de a încerca să menţină Germania slabă şi divizată, politică ce constituise esenţa politicii franceze în Europa Centrală vreme de trei sute de ani De Gaulle nu ajunsese la acest devotament faţă de prietenia franco-germană într-un acces subit de sentimentalism Din vremea lui Richelieu, politica franceză urmărise menţinerea ameninţătorului vecin german fie divizat, fie slab, de preferat şi una şi alta În secolul al XIX-lea, Franţa a înţeles că nu avea puterea de a ţine piept de una singură Germaniei; alianţele cu Marea Britanie, Rusia şi cu o serie de alte ţări mai mici au fost consecinţa În urma celui de-al doilea război mondial, chiar şi aceste opţiuni dispăreau Marea Britanie şi Franţa împreună nu fuseseră destul de puternice pentru a înfrânge Germania în cele două războaie mondiale Iar cu armatele sovietice în lungul Elbei şi cu Germania de Est devenită satelit sovietic, o alianţă cu Moscova era mai probabil să conducă la dominaţia Europei de către sovietici, decât la îngrădirea Germaniei Acesta a fost motivul pentru care a abandonat de Gaulle tradiţionala relaţie de adversitate faţă de Germania şi a încredinţat viitorul Franţei prieteniei cu duşmanul ereditar Criza Berlinului i-a oferit lui de Gaulle prilejul să-şi avanseze strategia Cu grijă, el a plasat Franţa în rolul de apărător al identităţii europene şi a folosit criza Berlinului pentru a demonstra că Franţa înţelegea realităţile Europei şi era sensibilă la interesele naţionale ale Germaniei Abordarea lui de Gaulle era deosebit de complexă, necesitând acţiuni extrem de subtile de echilibrare între a vădi sprijin pentru obiectivele naţionale germane şi a nu-i încuraja pe germani să le urmărească, de unii singuri sau în înţelegere cu Uniunea Sovietică De Gaulle ajunsese să se teamă că strangularea Germaniei de Est de către Moscova le putea permite conducătorilor sovietici să se erijeze în campioni ai unităţii germane, sau să întemeieze o Germanie flotantă în lungul graniţelor franceze Străvechiul coşmar german al Franţei se transformase în coşmarul unei posibile înţelegeri germano-sovietice De Gaulle a răspuns cu îndrăzneală caracteristică Franţa avea să admită puterea militară şi economică, ba chiar supremaţia Germaniei în aceste domenii, şi va sprijini unificarea germană în schimbul recunoaşterii de către Bonn a Franţei ca lider politic al Europei A fost un calcul rece, cu o mare pasiune; cu siguranţă, de Gaulle nu a murit cu sentimentul de neîmplinire din cauză că Germania nu s-a reunificat în timpul vieţii sale Încercând să ajungă la un echilibru între intransigenţa ostentativă a lui de Gaulle şi urmărirea de către Macmillan a iniţierii unor negocieri demonstrative, Dulles a recurs la tactica sa obişnuită de a învălui problema, înecând-o în detalii juridice care, în concepţia lui, îi serviseră atât de bine în timpul crizei Suezului La 24 noiembrie 1958, la două săptămâni după discursul ameninţător al lui Hruşciov, Dulles a început să exploreze noi opţiuni privind schimbarea procedurilor de acces, fără ca de fapt să facă vreo concesie de substanţă El i-a scris lui Adenauer că va încerca „să ţină Uniunea Sovietică la chestiunea obligaţiilor acesteia”, ocupându-se în acelaşi timp „pe o bază de facto de funcţionarii mărunţi [ai RDG], deoarece aceştia abia dacă duceau la îndeplinire actualele aranjamente” La o conferinţă de presă din 26 noiembrie, Dulles a avansat ideea că era posibil ca oficialii est-germani să funcţioneze ca „agenţi” ai Uniunii Sovietice stratagemă moştenită de la Asociaţia Utilizatorilor, din timpul crizei Suezului (vezi capitolul 21) La o conferinţă de presă din 13 ianuarie 1959, Dulles a făcut un pas mai departe, semnalând o schimbare în poziţia istorică a Americii în problema unificării germane După ce a susţinut că alegerile libere erau „metoda firească” de a unifica Germania, el a adăugat: „nu aş zice că e singura modalitate prin care s-ar putea realiza reunificarea ” El a lăsat chiar să se înţeleagă că un fel de confederaţie a celor două state germane s-ar putea dovedi acceptabilă: „Există tot felul de metode prin care se pot strânge laolaltă ţările şi popoarele…” El a sugerat clar că responsabilitatea unificării ar putea fi transferată de la aliaţi către germanii înşişi, subminând esenţa politicii lui Adenauer Reacţia germană era previzibilă, dar cu toate acestea nimeni nu o prevăzuse Willy Brandt, pe atunci primar al Berlinului, şi-a exprimat „şocul şi îngrijorarea” Teoria agentului, a lui Dulles, a spus Brandt, avea să-i încurajeze pe sovietici să adopte o atitudine încă şi mai „intransigentă” Violenţa nu caracteriza stilul normal al lui Adenauer De asemenea, el îl admira foarte mult pe Dulles Cu toate acestea, el a reacţionat la ideea lui Dulles foarte asemănător felului în care reacţionase Eden în cazul Suezului Într-o conversaţie cu ambasadorul David Bruce, Adenauer a susţinut, arătându-şi agitaţia, că declaraţiile lui Dulles subminau politica guvernului său, care căutase unificarea prin Occident şi pe bază de alegeri libere „…[C]onfederaţia sub orice formă”, a insistat el, ar fi „total inacceptabilă” Diferenţa de vederi a devenit supărător de evidentă la mijlocul lunii ianuarie 1959, când Adenauer l-a trimis pe subsecretarul permanent pentru problemele politice din Ministerul de Externe, Herbert Dittmann, la Washington, pentru a exprima „şocul” faţă de propunerea sovieticilor de a încheia un tratat de pace german şi pentru a solicita adoptarea unei poziţii de negociere bazată pe politica standard a Occidentului Interlocutorul lui Dittmann, subsecretarul de stat american Livingston Merchant, a exprimat cu claritate faptul că, în această criză, Adenauer nu mai putea conta pe obişnuitul sprijin total al lui Dulles Dulles, a susţinut el, dorea să evite orice „poziţie extremă” şi „să-i aducă pe ruşi la masa tratativelor” Germanii ar putea contribui cel mai bine „propunându-ne idei noi” Pe parcursul derulării crizei, ori de câte ori America şi Marea Britanie solicitau „idei noi”, ele foloseau un eufemism pentru ceea ce de fapt însemna îmbunătăţirea situaţiei regimului est-german sau găsirea unei formule de a veni în întâmpinarea unor cereri sovietice A fost o ironie ca Marea Britanie şi Statele Unite să îndemne Germania pe o cale care aproape sigur avea să ducă la intensificarea naţionalismului german, iar Adenauer, având mult mai puţină încredere în concetăţenii săi, să rămână decis să nu îi expună unei asemenea tentaţii Eisenhower şi Macmillan îşi puneau încrederea în convertirea germanilor; Adenauer nu le putea uita păcatul originar Macmillan a fost primul care a rupt rândurile La 21 februarie 1959, el a călătorit singur la Moscova, pentru „discuţii exploratorii” Din moment ce Adenauer îşi exprimase dezacordul cu tot acest demers şi nu exista niciun consens al aliaţilor, „explorarea” lui Macmillan privind posibile concesii ce puteau fi făcute trebuie să fi inclus cunoscutul deja catalog de „îmbunătăţiri” la procedurile de acces, împreună cu obişnuitul său apel la o pace bazată pe relaţiile personale dintre conducătorii lumii Hruşciov a interpretat vizita lui Macmillan drept o confirmare în plus a faptului că echilibrul de forţe îi era favorabil şi drept prevestire a unor lucruri încă şi mai bune pe viitor În timpul vizitei lui Macmillan, Hruşciov a ţinut un discurs zgomotos, în care îşi reînnoia cererile într-un mod ce nu lăsa loc nici unui compromis Într-un alt discurs, după plecarea primului-ministru, el a respins afirmaţia lui Macmillan că relaţiile personale bune între liderii lumii ar uşura calea spre realizarea păcii: „Istoria ne învaţă că nu conferinţele sunt acelea care schimbă graniţele statelor Deciziile conferinţelor pot doar să reflecte noua aliniere a forţelor Iar aceasta este rezultat al victoriei sau înfrângerii de la sfârşitul unui război, sau al altor circumstanţe ” Era o declaraţie făţişă de aderare la Realpolitik, care ar fi putut veni foarte bine de pe buzele lui Richelieu sau Bismarck După izbucnirea lui Adenauer, Dulles a bătut în retragere La 29 ianuarie, el a abandonat „teoria agentului” şi a încetat să mai facă aluzie la confederaţie drept cale spre unitatea germană Retragerea lui Dulles, totuşi, era în mare măsură tactică Nici convingerile nu se modificaseră, nici personalităţile La fel ca în timpul crizei Suezului, în urmă cu doi ani, politica americană depindea de armonizarea subtilelor nuanţe diferite din manierele de abordare ale lui Eisenhower şi Dulles Date fiind propriile sale analize asupra sistemului sovietic, este foarte probabil ca Dulles să fi înţeles punctul de vedere al lui Adenauer şi să-l fi împărtăşit în bună măsură Dar, ca şi înainte, Dulles trebuia să găsească modalitatea de a pune în acord strategia sa cu abordarea mult mai rudimentară a lui Eisenhower Căci, la urma urmelor, majoritatea problemelor care-l preocupau pe Adenauer lui Eisenhower i se păreau teoretice, dacă nu chiar irelevante A fost, într-adevăr, un noroc faptul că Hruşciov nu era la curent cu gândurile mai ascunse ale lui Eisenhower Nu mai devreme de 27 noiembrie 1958 – data ultimatumului oficial dat de Hruşciov – Eisenhower i-a spus lui Dulles, în cadrul unei convorbiri telefonice, că el era receptiv la ideea unui oraş liber, fără trupe americane, cu condiţia ca atât Berlinul, cât şi căile sale de acces să fie puse sub jurisdicţia Naţiunilor Unite Când consilierii prezidenţiali sau membrii cabinetului nu sunt de acord cu şeful lor, ei trebuie să decidă dacă este bine să-şi susţină propria opinie atâta timp cât dezacordul este încă de natură teoretică, sau să aştepte momentul unei decizii propriu-zise Răspunsul are implicaţii în viitor, deoarece preşedinţii sunt în general personalităţi cu o voinţă puternică, ce pot fi contrazişi numai când şi când În situaţia în care consilierii se decid să combată decizii ipotetice, ei pot da naştere la reacţii tăioase inutile, de vreme ce preşedintele îşi poate schimba şi singur părerea Pe de altă parte, dacă aşteaptă desfăşurarea evenimentelor, ei riscă să nu mai aibă când interveni Dulles a optat pentru o cale de mijloc Prevenindu-l pe Eisenhower de pericolul „acordurilor pe hârtie”, el a avertizat că pentru a păstra Berlinul liber, era nevoie de prezenţa trupelor americane După cum s-a dovedit, ocazia unei hotărâri efective nu a apărut niciodată La acel moment, Dulles era bolnav în ultima fază, iar şase luni mai târziu, la 24 mai a murit La 1 iulie, Eisenhower a revenit la tema concilierii Într-o întâlnire cu adjunctul primului-ministru sovietic, Frol Kozlov, el a răspuns la plângerea sovietică privind poziţia ilogică a Americii în problema Berlinului „Admitem că este ilogică, dar nu vom renunţa la drepturile şi responsabilităţile noastre decât în cazul în care avem o cale de a o face ” A menţine drepturile cuiva până când poate fi aranjată o cale de a le abandona nu prea sună a strigăt înflăcărat de bătălie La Camp David, în septembrie 1959, Eisenhower i-a spus lui Hruşciov că America nu avea deloc intenţia să rămână pentru totdeauna în Berlin „În mod cert”, a spus el, „nu am avut în vedere 50 de ani de ocupaţie acolo” Nici a da de înţeles că exista riscul unui război nuclear din cauza unui oraş care urma să fie părăsit nu prea suna a instigare la luptă La 28 septembrie, Eisenhower a mers şi mai departe, acceptând în esenţă premisa provocării sovietice că situaţia din Berlin era, într-adevăr, „anormală”: Ea a fost creată de un răgaz, o încetare a ostilităţilor militare după sfârşitul războiului, de un armistiţiu, şi în mod nefiresc a pus câteva, sau un număr de popoare libere într-o poziţie extrem de incomodă  Este greu de imaginat ce s-ar fi putut întâmpla în cazul în care Hruşciov fie ar fi mărit presiunea provocării sale, fie ar fi formulat un oarecare „compromis”, pe baza numeroaselor sugestii pe care le primea Din fericire, capacitatea limitată de concentrare a lui Hruşciov, evaluarea greşită a propriei puteri relative şi poate disensiunile din interiorul conducerii sovietice au contribuit toate la a conferi comportamentului sovietic o ineficienţă stranie Ultimatumurile lui Hruşciov alternau cu perioade de acalmie, în care termenele-limită veneau şi treceau fără ca liderul sovietic să insiste vreodată asupra satisfacerii cererilor sale sau asupra unor negocieri În primul caz s-ar fi dovedit cât de hotărâţi erau aliaţii în realitate; cel de-al doilea caz ar fi pus la încercare dorinţa evidentă, cel puţin a Marii Britanii şi a Statelor Unite, de a modifica accesul în Berlin şi statutul oraşului Eşecul lui Hruşciov în a-şi urmări obiectivele a ferit Alianţa Atlantică de ceea ce s-ar fi putut transforma în cea mai mare criză a sa Hruşciov nu a urmărit consecvent nici confruntarea, nici negocierile Fie şi numai asta ar fi trebuit să trezească în mintea occidentalilor unele îndoieli asupra coerenţei sistemului sovietic A ameninţa cu războiul nuclear şi a pune în discuţie status quo-ul european fără a dezvolta o strategie care să conducă cel puţin la o confruntare diplomatică s-a vădit a fi o anticipare a paraliziei care avea să cuprindă sistemul sovietic cu douăzeci de ani mai târziu Hruşciov era aparent prins la mijloc, între „uliii” din Biroul său Politic, care, crezându-i laudele despre înclinarea balanţei puterii, considerau că Occidentul nu oferea destul, şi „porumbeii”, care, conştienţi de realităţile militare, refuzau chiar şi cel mai mic risc de război cu Statele Unite În mijlocul acestui proces ciudat, Hruşciov a permis ca primul său ultimatum să treacă fără să aibă de arătat în sprijinul lui nimic în afară de o conferinţă a miniştrilor de externe cu două săptămâni înainte de expirarea termenului-limită Acea reuniune nu a reuşit să marcheze niciun progres, deoarece Andrei Gromîko, recent numitul ministru de externe, a folosit prilejul pentru a-şi şlefui formidabilul talent de obstrucţionist, cu care avea să chinuiască vreme de o întreagă generaţie miniştrii de externe ai ţărilor democrate De fapt, nu un impas era lucrul de care aveau nevoie sovieticii când ultimatumul era pe cale de a expira El i-a permis însă lui Eisenhower să mai câştige puţin timp, invitându-l pe Hruşciov să viziteze Statele Unite Conducătorul sovietic a întreprins un turneu în Statele Unite între 15 şi 27 septembrie 1959, stârnind din partea opiniei publice aceeaşi reacţie euforică pe care o trezise întâlnirea la vârf de la Geneva, cu patru ani înainte O dată în plus, întâlnirea celor doi şefi de guverne punea mai mult accent pe atmosferă decât pe substanţă, aşa cum sugera sloganul „spiritul acordului de la Camp David” Revista Newsweek a publicat un punctaj din care reieşea că numărul realizărilor ce se puteau deduce îl depăşea cu mult pe cel al neîmplinirilor Şi indiferent ce nereuşite vor fi existat, se spunea în revistă, ele priveau în primul rând incapacitatea liderilor de a înregistra vreun progres în problema Berlinului ca şi cum aceasta ar fi fost o chestiune minoră Lista reuşitelor includea schimburi culturale, creşterea volumului comerţului şi o intensificare a cooperării ştiinţifice, pentru niciuna dintre aceste probleme nefiind nevoie de o întâlnire a şefilor de guverne Câştigul cel mai des citat era ceea ce se presupunea că aflase liderul sovietic despre gazdele sale, ceea ce reflecta încredinţarea tipic americană că orice conflict între naţiuni era cauzat de neînţelegeri, mai curând decât de interese contradictorii şi că nu se poate ca cineva să vină, să vadă şi apoi să părăsească America rămânând ostil faţă de ea Conform unui sondaj de opinie al revistei Newsweek, americanii credeau că Hruşciov înţelesese în cele din urmă „că americanii, de la preşedinte şi până la ultimul cetăţean, doresc pacea cu adevărat” Dacă aceasta era într-adevăr convingerea lui Hruşciov, efectul a fost cu siguranţă cu două tăişuri În orice caz, el a făcut secret de stat din această revelaţie interioară Vorbind cu câteva săptămâni mai târziu, la începutul lunii decembrie, Hruşciov s-a lăudat că „lumea capitalistă se zguduie sub loviturile taberei socialiste… Noi avem voinţa de a învinge” Eisenhower, la rândul său, a ieşit din această întâlnire cu aceeaşi convingere pe care o avusese de la început: el rămânea dispus, dacă nu chiar dornic, să schimbe statutul Berlinului La sfârşitul întâlnirii la vârf, la 1 octombrie, Eisenhower îi expunea consilierului cu securitatea naţională, Gordon Gray, concepţia sa despre calea cea mai potrivită de a ieşi din criză: Trebuie să ne amintim că Berlinul se află într-o situaţie anormală; că noi am găsit necesar să o acceptăm ca atare şi că ea este rezultatul unor greşeli ale conducătorilor noştri Churchill şi Roosevelt Totuşi, el [Eisenhower] avea convingerea că trebuia să existe o cale de a dezvolta un gen de oraş liber care să facă cumva parte din Germania de Vest, ceea ce ar putea face necesar ca Naţiunile Unite să devină participant la garantarea libertăţii, siguranţei şi securităţii oraşului, al cărui statut de zonă demilitarizată să nu permită decât prezenţa forţelor de poliţie [El a reafirmat că] avea să vină momentul, şi probabil curând, când va trebui pur şi simplu să ne retragem forţele de acolo  Cum Hruşciov, din fericire, nu a fost dispus să analizeze vreuna dintre aceste idei, sau altele, aliaţii au reuşit să-şi atingă, prin neprezentarea părţii adverse, principalul obiectiv: acela de a câştiga timp În 1955, întâlnirea la vârf de la Geneva îi permisese lui Hruşciov să realizeze o destindere a tensiunilor fără să apeleze la concesii de substanţă; în 1959, Eisenhower a obţinut acelaşi rezultat făcând apel la aşa-numitul spirit de la Camp David Principalul rezultat al înţelegerii de la Camp David a fost încă o amânare Eisenhower şi Hruşciov au căzut de acord să convoace o reuniune a celor patru puteri care ocupau Berlinul Dar Eisenhower a vrut să-şi consulte aliaţii mai întâi De Gaulle a refuzat să accepte invitaţia dacă Hruşciov nu făcea mai întâi o vizită la Paris Având în vedere toate aceste condiţii preliminare, cea mai apropiată dată pentru o întâlnire la vârf s-a dovedit a fi luna mai 1960, aceasta urmând să aibă loc la Paris Până la urmă, cu două săptămâni înaintea întâlnirii, un avion spion american U-2 a fost doborât pe teritoriul Uniunii Sovietice Acel zbor i-a dat lui Hruşciov pretextul de a demola întreaga conferinţă, care la acel moment avea deja mai bine de un an de gestaţie S-a dovedit că a fost chiar mai bine aşa, întrucât poziţia de retragere a americanilor cu privire la Berlin era planul unui „oraş garantat”, care încorpora multe din gândurile pe care Eisenhower i le împărtăşise lui Gordon Gray În practică, schema diferea de propunerea de oraş liber a lui Hruşciov în principal prin eticheta acordată noului statut al oraşului Deşi timp de mai multe zile aliaţii occidentali s-au temut că Hruşciov îşi va fi găsit în cele din urmă pretextul pentru o confruntare, s-a dovedit foarte curând că liderul sovietic căuta tocmai contrariul un pretext pentru a evita etalarea Agresivitatea verbală a devenit un substitut al confruntării cu care Hruşciov ameninţase cu tot atâta consecvenţă cu câtă renunţase la ea Contrar oricăror aşteptări, când Hruşciov s-a oprit la Berlin, în drumul său de întoarcere de la întâlnirea eşuată de la Paris, el a anunţat încă o amânare a termenului limită a ultimatumului său, de data aceasta până după alegerile prezidenţiale din America În momentul când John F Kennedy îşi începea mandatul, trecuseră deja trei ani de când Hruşciov îşi emisese primul ultimatum Trecerea timpului redusese treptat credibilitatea ameninţării sale şi sentimentul general al pericolului Tocmai când chestiunea Berlinului părea să se liniştească, încercarea nereuşită a administraţiei Kennedy de a-l răsturna pe Castro la Golful Porcilor şi nehotărârea sa în problema Laosului se pare că l-au convins pe Hruşciov că preşedintele Kennedy era o pradă uşoară La o întâlnire la vârf cu Kennedy, desfăşurată la începutul lui iunie 1961 la Viena, Hruşciov a stabilit un nou termen-limită de şase luni, inaugurând una dintre cele mai intense perioade de confruntări din timpul întregului Război rece Vorbind la 15 iunie despre întâlnirea la vârf, Hruşciov a spus lumii că încheierea unui tratat de pace german nu mai putea fi amânată: „O reglementare privind pacea în Europa trebuie realizată în acest an ” Pentru a rosti unul din discursurile sale, Hruşciov a apărut îmbrăcat în uniformă de general locotenent, grad onorific pe care i-l conferise Stalin în timpul războiului Cu un alt prilej, Hruşciov i-a spus ambasadorului britanic că i-ar trebui numai şase bombe atomice pentru a distruge Anglia şi nouă pentru a rade Franţa de pe faţa pământului În septembrie 1960, Hruşciov a pus capăt interzicerii neoficiale a testelor nucleare, pe care ambele părţi o respectaseră timp de trei ani Ca parte a programului său de teste, Uniunea Sovietică a declanşat o explozie monstruoasă de cincizeci de megatone Cererile lui Hruşciov de stabilire a unei reglementări postbelice nu erau o noutate Încă din 1943, Churchill susţinuse ideea unei reglementări postbelice; Stalin propusese una în Nota de pace, din 1952; George Kennan pledase pentru o reglementare asupra Germaniei la mijlocul anilor ’50 Dar, spre deosebire de alte războaie, în urma celui de-al doilea război mondial nu a existat nicio reglementare postbelică Sferele de influenţă americană şi sovietică aveau să fie stabilite pas cu pas, şi aceasta prin acceptarea unor situaţii de faits accomplis, mai curând decât prin înţelegeri oficiale Actul final al definirii sferelor de influenţă a început în zorii zilei de 13 august, 1961 Locuitorii Berlinului de Vest s-au trezit, efectiv, într-o închisoare Est-germanii înălţaseră bariere de sârmă ghimpată între sectorul sovietic al Berlinului şi sectoarele ocupate de cele trei puteri occidentale şi construiseră un zid de jur-împrejurul Berlinului Familiile ai căror membri se aflau de o parte şi de cealaltă a zidului au fost despărţite Pe zi ce trecea, zidul era consolidat; betonul, minele de teren şi câinii de pază au devenit simbolul oraşului divizat şi al comunismului inuman Falimentul unui regim comunist incapabil să-şi convingă propriii cetăţeni să rămână în ţara lor se dezvăluia întregii lumi Cu toate acestea, liderii comunişti astupaseră o gaură în barajul blocului sovietic… cel puţin pentru un timp Înălţarea iadului a readus în faţa democraţiilor dilema lor referitoare la Berlin Ele erau pregătite să apere libertatea Berlinului împotriva agresiunii făţişe, dar nu se hotărâseră cu privire la un mod de a răspunde unei acţiuni ce se situa sub acel prag, precum nici asupra definiţiei agresiunii Aproape imediat, Kennedy a apreciat că înălţarea zidului nu se încadra în definiţia pe care America o dădea agresiunii şi a decis să nu răspundă militar Încercarea americană de a minimaliza construirea zidului a fost evidenţiată de faptul că, în ziua în care s-a ridicat zidul, Kennedy a făcut o plimbare cu vaporul, iar secretarul de stat Rusk a urmărit un joc de baseball La Washington nu era deloc o atmosferă de criză Adevărul este că opţiunile militare ale lui Kennedy erau destul de limitate Dacă trupele americane ar fi ridicat bariera din zona de frontieră, s-ar fi putut trezi cu un zid reconstruit la câteva sute de metri în spatele primului Ar fi intrat ei atunci în Berlinul de Est pentru a-l dărâma şi pe acesta? Ar fi sprijinit opinia publică occidentală un război pentru cauza libertăţii de mişcare în interiorul Berlinului când în realitate Berlinul de Est fusese cedat cu mult timp înainte drept capitală a satelitului comunist est-german? Când a devenit evident faptul că America nu avea să se opună prin forţă înălţării zidului, Berlinul de Vest şi Republica Federală Germania au trăit acel gen de şoc pe care îl trăieşte cineva confruntat cu o realitate de care, subconştient, avea ştiinţă, dar pe care se temea să o recunoască Îndată după revoluţia ungară, ar fi trebuit să fie clar că Occidentul nu avea să se opună prin mijloace militare sferelor de influenţă existente Brandt avea să susţină mai târziu că politica sa de Ostpolitik, care a condus la recunoaşterea regimului est-german, a fost rezultatul dezamăgirii sale provocate de reacţia Americii la construirea zidului După toate probabilităţile, însă, şocul germanilor ar fi fost şi mai mare dacă din efortul de a-l dărâma ar fi rezultat un război Însuşi Adenauer i-a spus lui Acheson că el nu dorea ca Berlinul să fie apărat printr-un război nuclear, ştiind foarte bine că de fapt nu exista niciun alt mijloc prin care putea fi acesta apărat Ambele superputeri au continuat să folosească tertipuri pentru a-şi defini nu numai responsabilităţile, dar şi limitele acestora În iulie, Kennedy a mărit substanţial bugetul american al apărării, a concentrat rezerviştii şi a trimis forţe suplimentare în Europa În august 1961, după ce a fost construit zidul, Kennedy a trimis 1500 de soldaţi spre Berlin pe Autobahn, prin zona sovietică, provocându-i pe sovietici să-i oprească Sosiţi la destinaţie fără nicio piedică, soldaţii au fost întâmpinaţi cu un discurs mobilizator de către vicepreşedintele Johnson, care zburase înaintea lor, pentru a-i întâmpina la sosire Curând după aceea, generalul Lucius Clay, eroul blocadei Berlinului din 1948, a fost numit reprezentant personal al preşedintelui american la Berlin Kennedy punea în joc credibilitatea Americii pentru libertatea Berlinului Hruşciov se implicase din nou într-o situaţie fără ieşire, asemănătoare celei din timpul administraţiei Eisenhower Fanfaronada lui dăduse naştere unei reacţii americane pe care s-a vădit că nu era dispus să o înfrunte Iar rapoartele de la colonelul Oleg Penkovski, extraordinarul spion american infiltrat în serviciile de informaţii militare sovietice, dezvăluiau faptul că înalţii ofiţeri sovietici erau foarte conştienţi de lipsa lor de pregătire şi adeseori bombăneau între ei despre nesăbuinţa lui Hruşciov Încă din 1960, Eisenhower înţelesese cacealmaua lui Hruşciov, spunându-i unui vizitator că, în eventualitatea unui război, el ar fi mult mai îngrijorat de emanaţiile radioactive ale armelor americane decât de riposta sovietică O dată ajuns preşedinte, Kennedy şi-a dat şi el repede seama că Uniunea Sovietică era inferioară Statelor Unite ca forţă strategică generală Această stare de lucruri a fost favorabilă celor care doreau să menţină status quo-ul În acelaşi timp, Kennedy a fost chiar mai explicit decât fusese Eisenhower în exprimarea refuzului său de a-şi asuma chiar şi cel mai mic risc de declanşare a unui război nuclear din cauza Berlinului În drumul său de întoarcere de la întâlnirea la vârf pe care o avusese cu Hruşciov, la Viena, Kennedy reflecta: …pare cât se poate de stupid să rişti uciderea unui milion de americani din cauza unei neînţelegeri privind drepturile de acces pe o autostradă… sau pentru că germanii vor o Germanie reunificată Dacă o să am de gând să ameninţ Rusia cu războiul nuclear, va trebui să fie pentru o cauză mult mai mare şi mai importantă decât asta  Strategia lui Eisenhower fusese extrasă din scenariul original al politicii de îngrădire El s-a străduit să-i blocheze pe sovietici de fiecare dată când aceştia au lansat provocări Occidentului Obiectivele lui Kennedy erau mai ambiţioase El spera să pună capăt pentru totdeauna conflictului sovieto-american pe calea negocierilor directe între superputeri şi să folosească criza Berlinului drept punctul de cotitură necesar Aşadar, în timpul lui Kennedy, Casa Albă a insistat pe o diplomaţie mai flexibilă în problema Berlinului şi, la nevoie, unilaterală Pentru Eisenhower, Berlinul fusese o provocare ce trebuia suportată şi depăşită; pentru Kennedy, ea era o staţie pe drumul spre noua ordine internaţională proiectată de el Eisenhower sau Dulles veniseră cu formule pentru a dezamorsa o ameninţare anumită; Kennedy dorea să elimine un obstacol permanent în calea păcii Atitudinile celor doi preşedinţi faţă de NATO erau şi ele diferite În timp ce Eisenhower comandase alianţa din timpul războiului în Europa, Kennedy fusese implicat în războiul din Pacific, unde efortul american fusese în mai mare măsură naţional şi unilateral Kennedy nu era pregătit să acorde aliaţilor dreptul de veto în chestiunea negocierilor şi adevărul este că prefera să trateze direct cu Uniunea Sovietică, aşa cum se poate vedea din această directivă prezidenţială dată secretarului său de stat, Dean Rusk, la 21 august 1961, la o săptămână după înălţarea Zidului Berlinului: Atât calendarul negocierilor, cât şi substanţa poziţiei occidentale rămân incerte şi eu nu mai cred că se poate ajunge la un progres satisfăcător numai prin discuţii la nivelul celor patru puteri Eu cred că ar trebui să acţionăm prompt pentru a defini o poziţie fermă a Statelor Unite în ambele direcţii şi să clarificăm faptul că noi nu putem accepta un veto din partea vreunei alte puteri… Ar trebui ca în cursul acestei săptămâni să arătăm limpede celor trei aliaţi ai noştri că aceasta este intenţia noastră şi că ei trebuie să meargă împreună cu noi sau să stea deoparte  Ca urmare a acestei directive, Dean Rusk a abandonat negocierile celor patru puteri, în favoarea unui dialog direct cu Moscova În acea toamnă, Rusk şi Gromîko s-au întâlnit de câteva ori la Naţiunile Unite Alte discuţii au avut loc la Moscova, între ambasadorul Thompson şi Gromîko Totuşi, sovieticii nu prea erau de acord cu o agendă de negocieri în chestiunea Berlinului Necazul era că fiecare dintre părţi era prinsă în capcana unei dileme specifice erei nucleare Îşi puteau folosi forţele nucleare pentru a-şi asigura supravieţuirea, dar recurgerea la acest tip de arme nu oferea garanţia unor transformări pozitive Oricare ar fi fost, din punct de vedere teoretic, nivelul de superioritate estimat, riscul războiului nuclear era disproporţionat cu orice obiectiv care ar fi putut fi atins Chiar şi un risc de război de 5 la sută este intolerabil când preţul presupune distrugerea totală a propriei societăţi a civilizaţiei Aşadar, când se trăgea linia, fiecare parte dădea înapoi din faţa pericolului de război În acelaşi timp, niciuna dintre părţi nu era în situaţia de a înlocui diplomaţia cu puterea În pofida tensiunii crescânde, argumentele în favoarea status quo-ului păreau întotdeauna să atârne mai greu decât impulsul de a-l modifica În tabăra democraţiilor, părea imposibil să se ajungă la un consens; în tabăra comunistă, lăudăroşenia lui Hruşciov se poate să fi amplificat aşteptările colegilor săi în asemenea măsură încât chiar şi concesiile majore pe care Occidentul era gata să le facă păreau inadecvate durilor de la Kremlin În final, Hruşciov a încercat să iasă din impas angajându-se în dezastruoasa aventură de a plasa rachete în Cuba, ceea ce nu a făcut decât să arate cât de mult trebuia mărită miza înainte ca puterea militară să afecteze diplomaţia Aceste tendinţe către stagnare au obligat administraţia Kennedy la efortul de a ieşi din impas prin iniţiative diplomatice Orice concesie ce se putea concepe ca acceptabilă pentru Hruşciov ar fi slăbit Alianţa Atlantică, iar orice reglementare tolerabilă din punctul de vedere al democraţiilor ar fi zdruncinat poziţia lui Hruşciov Efortul administraţiei Kennedy de a descoperi în lista de cereri ale sovieticilor unele care să poată fi satisfăcute fără risc a fost sortit eşecului La 28 august Megeorge Bundy, consilierul lui Kennedy pentru securitatea naţională, a rezumat viziunea Casei Albe într-un memorandum adresat preşedintelui: „Linia directoare a gândirii celor care lucrează în prezent la elaborarea poziţiei noastre de negociere este aceea că noi putem şi ar trebui să trecem substanţial spre acceptarea R D G , a liniei Oder-Neisse, a pactului de neagresiune şi chiar a ideii a două tratate de pace ” Memorandumul nu menţiona ce aşteptau Statele Unite să primească în schimb Asemenea atitudini au făcut inevitabilă îndepărtarea treptată a Washingtonului de Adenauer La 22 septembrie, o notă informativă a administraţiei spunea clar: O sursă autorizată a Statelor Unite a solicitat astăzi Germaniei Occidentale să accepte, în propriul său interes, „realitatea” existenţei a două state germane Sursa a spus că Germania de Vest ar avea mai multe şanse de a reunifica Germania „prin discuţii cu est-germanii” decât prin ignorarea lor  În decembrie 1961, Bundy a încercat să liniştească Bonnul, referindu-se la obiectivul „fundamental” al Americii, anume de a asigura faptul ca poporul german „să nu aibă niciun motiv legitim de a regreta încrederea pe care şi-au pus-o în noi” În acelaşi timp, el a avertizat împotriva interpretării acelei asigurări drept un cec în alb: „Noi nu puteam garanta şi niciun oficial german nu a cerut-o un veto german la politica Occidentului Un parteneriat între oameni liberi nu poate niciodată acţiona la chemarea unui singur membru ” În practică, aceste fraze conciliatorii se anulau reciproc Din moment ce poziţiile oficiale americane şi germane erau ireconciliabile, iar Germania era total dependentă de Statele Unite în privinţa apărării Berlinului, a refuza Bonnului dreptul la veto nu putea produce decât unul din următoarele două rezultate: riscarea unui război pentru o cauză în care administraţia Kennedy afirmase că nu crede, ori impunerea la Bonn a unor puncte de vedere pe care liderii germani le respinseseră Primul curs nu ar fi putut fi susţinut în Congresul american sau în faţa opiniei publice; cel de al doilea ar fi spulberat angajamentul Germaniei faţă de Occident şi coeziunea Alianţei Atlantice Relaţiile dintre Washington şi Bonn au devenit tot mai reci Temându-se de o situaţie de impas şi de o ruptură cu Adenauer, Departamentul de Stat s-a mişcat în ritm de melc timp de mai multe luni şi nu a pus în aplicare directivele lui Kennedy de a angaja negocieri directe cu Moscova sau mai curând a ţinut întâlniri fără să furnizeze multe idei noi Dacă Hruşciov ar fi avut simţul măsurii, el şi-ar fi dat seama că era momentul să decidă care dintre variatele propuneri occidentale putea fi transformată în monedă politică forte În loc de aşa ceva, el a continuat să ridice miza şi să evite negocierile În această perioadă de suspendare a acţiunilor diplomatice şi de tensiune între aliaţi, eu am fost indirect implicat în elaborarea politicii Casei Albe, în calitate de consultant în Consiliul de Securitate Naţională Deşi eram la curent cu problemele aflate în dezbatere şi cu diferitele curente contradictorii din jurul preşedintelui, nu am participat personal la adoptarea deciziilor finale Tradiţionaliştii NATO mai ales Acheson, care activa în calitate de consultant extern în acele perioade când limba sa ascuţită nu-l scotea din graţii se opuneau oricăror negocieri Asemeni lui de Gaulle sau lui Adenauer, ei nu vedeau nicio posibilitate de îmbunătăţire în noile proceduri de acces şi nu se aşteptau ca încercările de negociere a problemei unificării Germaniei să le aducă altceva decât adversităţi Oricât îl admiram eu pe Acheson, nu credeam că o strategie obstrucţionistă putea fi susţinută Oricând ar fi dorit, Hruşciov ar fi putut forţa o negociere; niciun lider occidental, nici chiar de Gaulle, nu ar fi putut pune în faţa opiniei publice din ţara sa necesitatea unei confruntări, dacă nu ar fi demonstrat mai întâi că explorase toate mijloacele de a o evita Considerând că era periculos să negociem pe baza unei agende sovietice, am gândit că era vital să o luăm noi înainte, cu un plan american pentru viitorul Germaniei Mă temeam pentru coeziunea aliaţilor în cazul în care deciziile ar fi fost înaintate spre rezolvare unei conferinţe sau lăsate la cheremul termenelor-limită Ca procedură, eram pentru negocieri; sub aspectul conţinutului, mă situam aproape de poziţiile tradiţionale ale lui Adenauer şi Acheson Scurta mea misiune la Casa Albă din timpul lui Kennedy mi-a prilejuit o serie de întâlniri cu Adenauer Acestea mi-au slujit să înţeleg, cu durere, măsura neîncrederii pe care criza Berlinului o generase între ţări care până atunci fuseseră aliaţi apropiaţi În 1958, la scurt timp după publicarea cărţii mele Nuclear Weapons and Foreign Policy [Armele nucleare şi politica externă n t ], Adenauer m-a invitat să-i fac o scurtă vizită, deşi eu eram pe atunci un profesor asistent relativ necunoscut În timpul acelei conversaţii, Adenauer mi-a spus insistent să nu mă las amăgit de aparenţa unui bloc monolitic comunist, întins de la Marea Baltică până în Asia de Sud-Est; după părerea lui, o ruptură între China şi Uniunea Sovietică era inevitabilă El spera, mi-a spus, că atunci când se va produce, democraţiile vor fi pregătite să profite de ea Nu mai auzisem această afirmaţie şi nici nu am crezut în ea Adenauer trebuie să fi interpretat uimirea mea tăcută drept o încuviinţare, pentru că, trei ani mai târziu, când l-a întâlnit pe Kennedy, el a încheiat o amplă prezentare pe marginea inevitabilităţii unei rupturi chino-sovietice menţionând că eu îi împărtăşeam părerea Ceva mai târziu, am primit din partea lui Kennedy un mesaj prin care-mi transmitea că ar fi fost recunoscător dacă, pe viitor, aveam să împărtăşeasc previziunile mele geopolitice nu numai cancelarului german, ci şi lui Presupunând pesemne ca urmare a acestei conversaţii dintre Adenauer şi Kennedy că eu eram mai apropiat de Adenauer decât, probabil, era cazul în realitate, Casa Albă mi-a cerut, la începutul anului 1962, să încerc să atenuez grijile pe care cancelarul şi le exprima cu voce tot mai ridicată cu privire la politica administraţiei Kennedy în problema Berlinului Urma ca eu să-l informez pe Adenauer despre abordarea americană a negocierilor, planul privind situaţiile militare neprevăzute referitoare la Berlin şi, ca o dovadă de consideraţie deosebită, despre capacitatea nucleară a Americii, care, mi s-a spus, nu fusese niciodată dezvăluită vreunui aliat, cu excepţia Marii Britanii Aceasta s-a dovedit a fi o sarcină extrem de dificilă Abia îmi începusem prezentarea, când Adenauer m-a întrerupt: „Asta deja mi-au spus-o la Washington Nu m-a impresionat acolo; de ce cred ei că m-ar impresiona aici?” Eu am răspuns tăios că nu eram un funcţionar guvernamental, că mi se ceruse doar să îi fac o scurtă vizită pentru a-i diminua îngrijorarea şi că ar trebui să mă asculte înainte de a trage concluzii Adenauer a rămas perplex M-a întrebat cât anume din timpul meu îl petreceam lucrând efectiv la Casa Albă în calitate de consultant Când i-am spus că 25 la sută, el a răspuns calm: „în acest caz trebuie să presupunem că îmi spui 75 la sută din adevăr” Acestea au fost rostite în prezenţa ambasadorului american Walter C Dowling, care, conform formulei lui Adenauer, ar fi trebuit să mintă tot timpul Dar chiar şi la acel nivel scăzut al relaţiilor germano-americane, Adenauer demonstra că, pentru el, a fi de încredere era un imperativ moral Deşi strategia nucleară nu era principalul său domeniu de interes, el a apreciat profund semnul de încredere implicat de informarea asupra capacităţii nucleare, pe care Washingtonul i-l transmisese prin mine Deoarece emigrasem din Germania la vârsta de cincisprezece ani, cu vreo douăzeci şi cinci de ani în urmă, simţeam că vocabularul meu în limba germană nu era pe măsura unei discuţii despre arme nucleare şi mi-am susţinut partea de conversaţie în limba engleză Interpretul nostru era un membru al personalului cancelariei Douăzeci şi cinci de ani mai târziu, acel oficial, care între timp avansase în vârstă şi era la pensie, mi-a scris că, în calitate de interpret care îşi cunoaşte meseria, făcuse o înregistrare a informării pe tema nucleară, pe care o prezentase preşedintelui Adenauer Răspunsul cancelarului a fost că îşi dăduse cuvântul că acea informare avea să rămână confidenţială; prin urmare, chiar şi păstrarea unei singure copii de dosar ar fi fost incompatibilă cu promisiunea făcută Şi a dat ordin ca toate înregistrările legate de acea parte a convorbirii noastre să fie distruse Totuşi, prin aprilie 1962, relaţiile germano-americane scăpaseră de sub control La 21 aprilie au fost lăsate să se scurgă informaţii privitoare la un plan american care chema la crearea unei Autorităţi Internaţionale de Acces, împuternicită să controleze traficul către şi dinspre Berlin Această autoritate urma să fie formată din cinci membri occidentali (cele trei puteri occidentale ocupante, plus Republica Federală Germania şi Berlinul de Vest), cinci participanţi comunişti (Uniunea Sovietică, Polonia, Cehoslovacia, Republica Democrată Germană şi Berlinul de Est) şi trei neutri (Suedia, Elveţia şi Austria) Unificarea urma să fie promovată prin acţiunea unor comitete formate dintr-un număr egal de oficiali vest-germani şi est-germani Deloc surprinzător, Adenauer s-a opus ferm creării unei Autorităţi de Acces, mai ales dacă în cadrul acesteia Germania de Vest şi cea de Est urmau să aibă statut de egalitate Mai mult, participarea reprezentanţilor atât ai Berlinului de Est cât şi ai celui de Vest ar fi slăbit statutul deja fragil al oraşului celor patru puteri şi ar fi întărit şi mai mult rolul Germaniei de Est Din moment ce numărul comuniştilor din Autoritatea de Acces era egal cu numărul reprezentanţilor democraţiilor, însemna ca trei neutre, slabe, supuse şantajului sovietic să aibă cuvântul hotărâtor Adenauer considera toată această combinaţie drept un substitut jalnic al unei angajări americane Adenauer a decis să-şi dea frâu liber furiei făcând ceea ce pentru el era un pas fără precedent, anume să-şi critice în mod public principalul aliat La o conferinţă de presă din 7 mai 1962, el a respins hotărât Autoritatea Internaţională de Acces Mie mi se pare că tot acest plan nu poate fi pus în aplicare Ştiţi că în cele din urmă trei ţări, şi anume Suedia, Austria şi Elveţia ar urma să aibă cuvântul decisiv, pentru că voturile celor din Est şi Vest probabil că se vor echilibra Ei bine, atunci aş vrea să vă întreb dacă aceste ţări vor răspunde afirmativ când vor fi întrebate dacă le place acest rol Eu cred că nu! Pentru a-şi sublinia măsura nemulţumirii, Adenauer a adăugat o remarcă amară la adresa încercării administraţiei Kennedy de a acorda o mai mare prioritate ţărilor în curs de dezvoltare: Şi eu sunt împotriva coloniilor şi cu totul în favoarea ajutorului pentru dezvoltare Dar eu cer de asemeni ca 16 000 000 de germani [din Germania de Est] să fie lăsaţi să-şi trăiască viaţa Vom spune aceasta şi prietenilor şi duşmanilor noştri  Aceste diferende nu au fost rezolvate niciodată În 17 iulie 1962, Kennedy tot îi mai spunea lui Anatoli Dobrinin, noul ambasador sovietic, că „s-ar putea foarte bine să mai existe unele chestiuni în legătură cu care să vrem să exercităm presiuni destul de dure asupra germanilor, cum ar fi, de exemplu structura unei autorităţi de acces” De vreme ce Adenauer deja explicase în mod public şi în detaliu obiecţiile sale atât faţă de componenţa, cât şi faţă de funcţionarea unei asemenea autorităţi, Hruşciov ar fi trebuit să ştie că el deţinea cheia dezlănţuirii unei crize majore în cadrul Alianţei Atlantice În mod uimitor tocmai când succesul sovieticilor părea iminent, Hruşciov a schimbat cursul Încercând să obţină dintr-o singură lovitură victoria care-l ocolise în ultimii trei ani, Hruşciov a plasat rachete cu rază medie de acţiune în Cuba Desigur, Hruşciov calculase că, dacă reuşea în această aventură, superioritatea poziţiei sale de negociere într-o eventuală serie de negocieri asupra Berlinului avea să fie covârşitoare Din acelaşi motiv, Kennedy nu putea permite o asemenea extindere a puterii strategice sovietice în emisfera vestică Îndrăzneala şi talentul cu care Kennedy a tratat criza nu numai că l-au forţat pe Hruşciov să retragă rachetele sovietice, dar pe parcursul evenimentelor au reuşit să înlăture şi restul de credibilitate al diplomaţiei acestuia relative la Berlin Recunoscând că-i lipseau soluţiile, Hruşciov a anunţat în ianuarie 1963 că „succesul” înregistrat cu Zidul Berlinului făcuse inutil un tratat de pace separat cu Berlinul Criza Berlinului se terminase, în sfârşit Ea durase cinci ani Prin ea, aliaţii îşi menţinuseră poziţiile în toate chestiunile esenţiale deşi cu multe ezitări În ceea ce-l privea, Hruşciov nu reuşise mai mult decât să construiască un zid cu care să-i împiedice pe est-germanii aserviţi fără voia lor să-şi ia tălpăşiţa din utopia comunistă A fost o întâmplare neprevăzută pentru Occident faptul că Hruşciov îşi supraevaluase mâna, întrucât Alianţa fusese periculos de aproape de a se destrăma Poziţia americană în timpul administraţiilor Eisenhower şi Kennedy deopotrivă s-a întemeiat pe maxima tradiţională americană conform căreia America se opunea schimbării obţinute prin ameninţarea cu forţa, nu schimbării ca atare Ca teză academică, era mai presus de orice obiecţie, cu condiţia să fi existat convingerea generală că rezultatul crizei avea să fie judecat prin prisma substanţei, nu a metodei Iar din punct de vedere al substanţei, diferitele variante aflate în atenţia ambelor administraţii, Eisenhower şi Kennedy deopotrivă, erau extrem de riscante Toate aveau în comun neajunsul de a modifica situaţia generală existentă în direcţia dorită de sovietici Nici nu putea fi altfel, deoarece Uniunea Sovietică cu siguranţă că nu declanşase criza pentru a-şi înrăutăţi propria poziţie Fiecare quid pro quo propus ar fi obligat Uniunea Sovietică să lanseze o ameninţare pe care nu ar fi avansat-o niciodată pentru vreo îmbunătăţire obiectivă a statutului satelitului său est-german şi pentru modificarea procedurilor de acces existente Dublul coşmar al lui Adenauer că Germania de Est comunistă ar putea dobândi mijloacele prin care să exploateze vulnerabilitatea Berlinului, şi că între obligaţiile Bonnului faţă de Alianţă şi aspiraţiile sale la unitatea naţională s-ar putea crea o prăpastie era inerent oricărei scheme de negociere propuse Dean Acheson, care, după spusele lui, fusese „prezent la crearea” sistemului de alianţe postbelice, a văzut clar acest lucru, într-o scrisoare adresată lui Truman în 21 septembrie 1961, el prevedea o înfrângere umilitoare a Occidentului în problema Berlinului, „înfăţişată atrăgător ca un act diplomatic al noii ordini” Dacă o asemenea înfrângere devenea inevitabilă, susţinea Acheson, viitorul alianţei occidentale depindea de cine anume îşi va asuma responsabilitatea dezastrului „Este mai bine”, îi scria el generalului Lucius Clay în ianuarie 1962, „ca discipolii să-şi părăsească liderul, decât ca liderul să-şi urmeze discipolii Cine adună după aceea piesele împrăştiate? Cui i se încredinţează conducerea într-un nou început?” Era reversul strategiei lui de Gaulle Pe parcursul crizei Berlinului, priorităţile Germaniei s-au schimbat De-a lungul perioadei postbelice, Statele Unite fuseseră principalul punct de sprijin al lui Adenauer La un an după ultimatumul lui Hruşciov, situaţia nu mai era aceeaşi Un raport al serviciilor de informaţii din Departamentul de Stat, din 26 august 1959, nota faptul că Adenauer era profund afectat de lipsa de unanimitate din rândul aliaţilor Conform raportului, Adenauer încă mai spera într-o refacere a unităţii aliaţilor Dar dacă „o combinaţie Statele Unite-Marea Britanie pare să se îndrepte înspre o înţelegere cu Hruşciov, Adenauer va fi forţat să îşi găsească principalul punct de sprijin în Franţa” Pe întreaga durată a crizei, Hruşciov s-a comportat ca un jucător de şah care, după ce făcut o uluitoare mişcare de deschidere, se retrage şi aşteaptă ca adversarul să se declare învins contemplându-şi dilema fără a duce jocul până la capăt Citind raportul diplomatic, este greu de înţeles de ce Hruşciov nu a explorat niciodată vreuna din nenumăratele opţiuni de negociere care i se ofereau, care erau dezbătute şi la care se făcea deseori aluzie Printre acestea se numărau Autoritatea de Acces, cele două tratate de pace şi conceptul de „oraş-garantat” Până la urmă Hruşciov nu a acţionat niciodată în sensul împlinirii vreunia din termenele sale limită sau potrivit numeroaselor opţiuni pe care le avusese pentru a angaja aliaţii occidentali într-o negociere După trei ani de ultimatumuri şi ameninţări care îngheţau sângele în vene, singurul „succes” real al lui Hruşciov a fost construirea Zidului Berlinului, care în cele din urmă a ajuns să simbolizeze eşecul politicii sovietice în problema Berlinului Hruşciov se agăţase singur în iţele încurcate ale propriei sale creaţii Prins în capcană, şi-a dat seama că nu putea spera să-şi satisfacă cererile fără un război Pentru aşa ceva nu s-a dovedit niciodată destul de pregătit şi totuşi a îndrăznit să nu accepte ofertele de negociere ale Occidentului, pentru a nu fi acuzat de „uliii” de la Kremlin şi de partenerii săi chinezi că a cedat pentru prea puţin Prea slab pentru a-şi îmboldi „porumbeii” către o soluţie de confruntare, prea nesigur de soliditatea poziţiei sale pentru a impune concesii „uliilor”, Hruşciov a tergiversat lucrurile cât a putut de mult, apoi a mizat totul pe o aruncare disperată de zar, plasând rachete în Cuba Criza Berlinului împreună cu apogeul său în criza rachetelor din Cuba a marcat un punct de cotitură în Războiul rece, deşi la vremea aceea nu a fost perceput astfel Dacă democraţiile nu ar fi fost atât de acaparate de disputele lor interne, ele ar fi putut interpreta criza Berlinului drept ceea ce a fost o demonstraţie a slăbiciunii latente sovietice În final, Hruşciov, nereuşind să atingă niciunul din obiectivele pe care le trâmbiţase când a lansat criza, a fost obligat să accepte în continuare un avampost occidental adânc în interiorul teritoriului sovietic Astfel, împărţirea Europei în două blocuri a fost reafirmată din nou, aşa cum se întâmplase şi în cazul Revoluţiei din Ungaria, din 1956 Ambele părţi se plângeau de situaţie, dar niciuna nu a încercat vreodată să o modifice prin forţă Rezultatul cumulat al eşecului lui Hruşciov în privinţa iniţiativelor referitoare la Berlin şi Cuba a fost că Uniunea Sovietică nu şi-a mai asumat riscul unei provocări directe la adresa Statelor Unite, cu excepţia unei scurte izbucniri de la sfârşitul războiului din Orientul Mijlociu, din 1973 Deşi sovieticii acumulau o forţă uriaşă de rachete cu rază lungă de acţiune, Kremlinul nu a considerat niciodată că acestea erau suficiente pentru a deveni o ameninţare directă la adresa drepturilor stabilite ale americanilor În schimb, presiunea militară sovietică şi-a schimbat direcţia, îndreptându-se către sprijinirea aşa-numitelor războaie de eliberarea naţională din zone ale lumii în curs de dezvoltare precum Angola, Etiopia Afghanistan şi Nicaragua Timp de un deceniu, sovieticii nu au mai făcut nicio încercare de a împiedica accesul spre Berlin, care a continuat să se desfăşoare conform procedurilor stabilite În acest interval, recunoaşterea regimului Germaniei de Est s-a făcut treptat şi ca o decizie vest-germană, susţinută de toate partidele importante din Germania, nu ca o iniţiativă impusă de Statele Unite Cu timpul, aliaţii au exploatat nerăbdarea sovieticilor de a obţine recunoaşterea Germaniei de Est insistând asupra condiţiei preliminare ca Uniunea Sovietică să stabilească proceduri stricte de acces în Berlin şi să confirme statutul acestuia de oraş al celor patru puteri Sovieticii au acceptat în mod oficial aceste condiţii, în cadrul Acordului cvadripartit din 1971 Nici Berlinul şi nici drumurile sale de acces nu au mai fost puse în discuţie până în momentul dărâmării Zidului, în 1989, act ce a condus la reunificarea germană Politica de îngrădire funcţionase, la urma urmelor CAPITOLUL 24 Concepţii privind unitatea occidentală: Macmillan, de Gaulle, Eisenhower şi Kennedy  Criza Berlinului a marcat consolidarea finală a celor două sfere de influenţă care, timp de aproape două decenii, s-au împins una pe cealaltă de-a lungul liniei de diviziune ce împărţea continentul european În prima fază a acestui proces, din 1945 până în 1948, Stalin stabilise sfera de influenţă sovietică, transformând ţările din Europa de Est în state-satelit şi, implicit, ameninţând Europa Occidentală În cea de-a doua fază, din 1949 până în 1956, democraţiile au reacţionat prin formarea NATO, prin consolidarea propriilor zone de ocupaţie din Republica Federală Germania şi prin iniţierea procesului de integrare vest-europeană Pe parcursul perioadei de consolidare au existat încercări periodice din partea fiecărei tabere de a disloca sfera celeilalte Toate aceste scheme au eşuat Nota de pace a lui Stalin, din 1952, care fusese gândită să atragă Republica Federală Germania în afara taberei occidentale, nu a dus nicăieri în parte din cauza morţii lui Stalin Lipsa de substanţă a strategiei lui Dulles pentru „eliberarea” Europei de Est a fost demonstrată în timpul mişcării de expulzare a sovieticilor din Ungaria, în 1956 Ultimatumul lui Hruşciov asupra Berlinului, din 1958, a reprezentat o altă tentativă de desprindere a Republicii Federale Germania de Occident Dar în final sovieticii au fost nevoiţi să ajungă la o reglementare pentru a-şi întări priza asupra satelitului reprezentat de Germania de Est După criza rachetelor din Cuba, sovieticii s-au concentrat asupra pătrunderii în ţările în curs de dezvoltare Rezultatul a fost o stabilitate bipolară în Europa, a cărei natură paradoxală a fost rezumată în 1958 de marele filosof francez şi specialist în ştiinţe politice, Raymond Aron: Situaţia actuală din Europa este anormală sau absurdă Dar ea este bine conturată şi toată lumea ştie unde se află linia de demarcaţie, aşa încât nimeni nu se prea teme de ceea ce s-ar putea întâmpla Dacă ceva se întâmplă de partea cealaltă a Cortinei de fier şi avem experienţa de acum un an de partea aceasta nu se întâmplă nimic O asemenea împărţire netă a Europei este considerată, justificat sau nu, mai puţin periculoasă decât oricare alt aranjament  Tocmai această stabilitate a permis ca diferenţele de vederi latente din interiorul aşa-numitei Comunităţi Atlantice să iasă la iveală În perioada imediat următoare crizei Berlinului, Macmillan din partea Marii Britanii, de Gaulle din partea Franţei şi Kennedy din partea Statelor Unite au fost obligaţi să-şi pună de acord planurile de perspectivă contradictorii privind natura Alianţei, rolul armelor nucleare şi viitorul Europei Macmillan a fost cel dintâi prim-ministru britanic care s-a confruntat explicit cu realitatea dureroasă că ţara sa nu mai era o putere mondială Churchill tratase cu America şi cu Uniunea Sovietică de pe poziţii de egalitate Chiar dacă postura sa nu reflecta adevăratul echilibru al forţelor, Churchill a clădit, prin geniul său şi invocând efortul eroic al Marii Britanii în timpul războiului, o punte peste prăpastia dintre dorinţă şi realitate Când Churchill a propus negocieri cu Moscova imediat după sfârşitul războiului, în timpul când a fost liderul opoziţiei, şi din nou după moartea lui Stalin, în 1953, în calitate de prim-ministru, el a făcut aceasta ca purtător de cuvânt al unei puteri importante care, deşi nu se mai situa în linia întâi, era totuşi în măsură să influenţeze calculele tuturor celorlalte puteri Pe parcursul crizei Suezului, Eden a continuat să se comporte ca un şef de guvern al unei puteri substanţial autonome, cu capacitate de acţiune unilaterală În vremea când Macmillan se confrunta cu criza Berlinului, iluzia că Marea Britanie avea capacitatea de a modifica de una singură calculele strategice ale superputerilor nu se mai susţinea Un sceptic elegant şi civilizat, Macmillan era reprezentantul ultimilor tories de stil vechi El era produsul epocii lui Eduard, când Marea Britanie era puterea supremă în lume şi când steagul britanic flutura practic în toate colţurile pământului Deşi poseda un ascuţit simţ al umorului, Macmillan degaja o melancolie ce nu putea fi separată de faptul că era obligat să participe la alunecarea constantă a Angliei din zenitul puterii, în urma experienţei sfâşietoare a primului război mondial Macmillan avea să relateze în termeni mişcători întâlnirea celor patru supravieţuitori din clasa lui de la Christ Church din Oxford În timpul grevei minerilor din 1984, Macmillan care la vremea aceea nu mai era de douăzeci de ani prim-ministru mi-a spus că, deşi o respecta mult pe doamna Thatcher şi înţelegea ceea ce încerca ea să facă, el nu ar fi putut niciodată să ducă până la capăt o luptă cu fiii oamenilor pe care trebuise să-i trimită la atac în primul război mondial şi care se sacrificaseră cu atâta generozitate Macmillan a fost propulsat în Downing Street nr 10 de înfrângerea de la Suez, evenimentul de cumpănă pentru declinul rolului mondial al ţării sale Macmillan şi-a jucat cartea cu mare aplomb, dar nu fără o oarecare neplăcere În calitate de fost ministru de finanţe, el ştia foarte bine că economia Marii Britanii era în declin şi că rolul său militar nu va fi niciodată la înălţimea uriaşelor arsenale ale superputerilor nucleare Marea Britanie respinsese ideea Pieţei Comune, atunci când aceasta fusese propusă pentru întâia oară Referirea lui Chamberlain la Cehoslovacia În 1938, ca la o ţară mică, îndepărtată, despre care britanicii ştiau foarte puţin, era descrierea exactă a detaşării cu care Anglia, o ţară care petrecuse un secol şi jumătate în războaie coloniale purtate de cealaltă parte a lumii, privea crizele din Europa, aflată la câteva sute de kilometri depărtare Dar către sfârşitul anilor ’50 Marea Britanie nu mai putea contempla Europa de la distanţă, ca pe un loc unde forţele britanice interveneau când şi când pentru a detrona un presupus tiran Macmillan a răsturnat prin urmare politica de distanţare faţă de Europa şi a solicitat intrarea în Comunitatea Europeană Totuşi, în pofida dezastrului de la Suez, preocuparea principală a lui Macmillan a rămas cultivarea „relaţiei speciale” a Marii Britanii cu Statele Unite Marea Britanie nu se considera o putere exclusiv europeană La urma urmelor, de prea multe ori pericolele care o ameninţaseră îşi avuseseră sursa în Europa, iar salvarea îi venise de peste Oceanul Atlantic Macmillan nu era de acord cu afirmaţia gaullistă că securitatea europeană ar fi întărită prin disociere de Statele Unite Făcând toate socotelile Marea Britanie era probabil cel puţin la fel de dispusă să lupte pentru Berlin pe cât era şi Franţa, deşi motivele sale ar fi fost nu atât apărarea vagului concept al drepturilor de ocupant al aliaţilor, cât susţinerea Americii în aprecierea acesteia că echilibrul global al puterii era ameninţat După Suez, Franţa şi Marea Britanie au tras concluzii diametral opuse în urma umilinţei suferite din partea Americii Franţa şi-a accelerat cursul spre independenţă; Marea Britanie a optat pentru o întărire a relaţiilor cu America Imaginea parteneriatului anglo-american apăruse chiar înaintea celui de-al doilea război mondial şi de atunci fusese alimentată permanent Nu mai târziu de 1935, primul-ministru Stanley Baldwin o conturase într-un discurs ţinut la Albert Hall: Am crezut întotdeauna că cea mai mare securitate împotriva apariţiei unui război în orice parte a lumii, în Europa, în Orient, oriunde, ar fi asigurată de strânsa colaborare dintre Imperiul britanic şi Statele Unite ale Americii… Ar putea trece o sută de ani până ca acest deziderat să fie atins; sau ar putea ca asta să nu se petreacă niciodată Dar uneori ne putem permite să visăm Privesc cu încredere în viitor şi văd acea coeziune de forţe în slujba păcii şi a dreptăţii în lume şi nu pot decât să mă gândesc că, deşi oamenii nu o pot încă susţine deschis, totuşi, într-o bună zi, cei care vin în urma noastră o vor putea vedea…” Nu a fost nevoie de o sută de ani pentru ca acel vis să devină realitate Începând cu cel de-al doilea război mondial, Marea Britanie şi Statele Unite au fost legate prin necesităţi comune, chiar dacă acestea au fost filtrate prin experienţe istorice foarte diferite Un factor important în stabilirea unei legături puternice între cele două naţiuni a fost extraordinara abilitate a Marii Britanii de a se adapta la împrejurările mereu în schimbare Se prea poate să fi fost adevărat, aşa cum a subliniat Dean Acheson, că Marea Britanie se cramponase prea mult timp de iluzia imperiului şi nu reuşise să-şi definească un rol contemporan al său în Europa Pe de altă parte, în relaţiile sale cu Washingtonul, Marea Britanie demonstra, aproape zi de zi, că, ţară veche cum era, nu se înşela în chestiunile fundamentale Calculând inteligent că nu mai puteau spera să modeleze politica americană prin metodele tradiţionale, de stabilire a unui echilibru între beneficii şi riscuri, liderii britanici au ales mai ales după criza Suezului să păşească pe drumul către o mai mare influenţă Conducătorii britanici din ambele partide au reuşit să se facă atât de indispensabili procesului american de elaborare a deciziilor, încât preşedinţii şi anturajul lor ajunseseră să considere consultările cu Londra nu ca pe o favoare specială făcută unui aliat mai slab, ci ca pe o componentă vitală a propriei lor guvernări Cu toate acestea, cu greu s-ar fi putut spune că Marea Britanie era de acord cu concepţia americană privind relaţiile internaţionale Britanicii nu au împărtăşit niciodată punctul de vedere american privind caracterul perfectibil al omului şi nu s-au avântat să proclame principii morale absolute În termenii filosofiei lor, conducătorii britanici au fost, în general, adepţii lui Hobbes Aşteptându-se la tot ce e mai rău din partea omului, arareori au cunoscut dezamăgirea În politica externă, Marea Britanie a avut întotdeauna tendinţa de a practica o formă avantajoasă de egoism etic: ceea ce era bun pentru Marea Britanie era considerat bun şi pentru restul lumii Ca să fi fost purtătorul unei asemenea concepţii, era nevoie de o deosebită încredere în sine, pentru a nu mai vorbi de un simţ înnăscut al superiorităţii Când, în secolul al XIX-lea, un diplomat francez i-a spus primului-ministru britanic Palmerston că Franţa se obişnuise ca aceasta să scoată din mânecă o carte diplomatică în ultimul moment, bravul englez a răspuns: „Dumnezeu a pus cărţile acolo ” Totuşi, Marea Britanie a pus în practică egoismul naţional cu un asemenea simţ al moderaţiei, încât prezumţia sa de a reprezenta binele general a fost frecvent justificată Marea Britanie a finalizat trecerea de la putere la influenţă sub Macmillan El a decis să integreze politica britanică în politica americană şi să extindă paleta de opţiuni britanice printr-o manevrare abilă a relaţiilor cu Washingtonul Macmillan nu a contestat niciodată un punct de vedere filosofic sau conceptual şi a pus rareori sub semnul întrebării politicile-cheie americane El a recunoscut prompt Washingtonului rolul principal, încercând să dirijeze piesa din spatele cortinei De Gaulle s-a comportat de multe ori zgomotos sfidător pentru ca ignorarea lui să doară; Macmillan a făcut ca Statelor Unite să le vină atât de firesc să solicite opiniile Marii Britanii, încât ignorarea lui să fie jenantă Tactica lui Macmillan în timpul crizei Berlinului a materializat acest mod de abordare Accesul în Berlin nu-i părea să merite declanşarea unui holocaust nuclear Pe de altă parte, riscul de a pierde relaţia cu America ar fi fost un blestem şi mai mare El avea să stea alături de americani chiar şi în cazul unei confruntări nucleare, ceea ce însemna mai mult decât puteau garanta cei mai mulţi dintre aliaţi Oricum, înainte de a fi pus în faţa acestei alegeri decisive, Macmillan era hotărât să exploreze alternativele posibile Făcând din necesitate o virtute, el a decis să se prezinte drept principalul apărător al păcii, din partea Occidentului, pentru a împiedica acţiuni americane precipitate şi pentru a demonstra opiniei publice britanice că „liderii lor au făcut toate eforturile pentru a se ajunge la înţelegere şi acord” Mijloacele s-au transformat foarte curând în scopuri Macmillan avea destulă încredere în propria sa măiestrie încât să încerce a înlătura pericolul provocării sovietice printr-o abilă angajare personală în negocieri, în concepţia lui Macmillan, procesul diplomatic în sine putea contribui la dezamorsarea ameninţării constituite de ultimatumurile lui Hruşciov, făcându-se uz de un şir de negocieri neconcluzive pentru a se prelungi orice termen limită pe care l-ar anunţa impetuosul lider sovietic Spre profunda nemulţumire a lui Adenauer, Macmillan a întreprins o călătorie de 11 zile în Uniunea Sovietică În februarie-martie 1959, deşi până la acea dată Hruşciov îşi repetase de mai multe ori ultimatumul iniţial Macmillan nu a realizat nimic important În vreme ce Hruşciov s-a folosit de prezenţa lui pentru a-şi reînnoi ameninţările Cu toate acestea, primul-ministru şi-a urmărit neabătut şi neobosit obiectivul de a programa o serie de conferinţe ca cel mai practic mijloc de a ocoli termenele limită ale lui Hruşciov El reflecta în memoriile sale: Eram nerăbdător să promovez ideea unei serii de întâlniri care să avanseze hotărât punct cu punct, în care „coexistenţa paşnică” (pentru a folosi limbajul zilei) dacă nu chiar pacea să poată domni neameninţată în lume  Totuşi, când discuţiile devin scop în sine, ele sunt la cheremul părţii celei mai dispuse să le întrerupă, sau care, cel puţin, poate da această impresie Astfel, Hruşciov s-a simţit capabil să definească ce anume era „negociabil” în fapt Interesat să menţină cursul dialogului, Macmillan şi-a pus în acţiune întreaga ingeniozitate pentru a descoperi pe agenda sovietică un articol anume care să poată fi urmărit în relativă siguranţă La o zi după ce primise din partea lui Hruşciov nota oficială asupra Berlinului, la 27 noiembrie 1958, Macmillan i-a scris ministrului său de externe Selwyn Lloyd: „Nu vom putea să evităm negocierile Cum trebuie să fie purtate? Vor conduce în mod necesar la discutarea viitorului unei Germanii unite şi a unor posibile «planuri de dezangajare»?” Trăsătura comună a diferitelor planuri de dezangajare era stabilirea unor zone cu armament limitat în Europa Centrală, care a fost definită ca Germania Polonia şi Cehoslovacia, şi retragerea armelor nucleare din aceste ţări Pentru Macmillan şi, într-o mai mică măsură, chiar şi pentru liderii americani, amplasamentul acestor arme avea mai întâi importanţă simbolică De vreme ce strategia militară avea să se sprijine pe arsenalul nuclear al Americii (a cărui parte covârşitoare nu era amplasată pe continentul european), discutarea unui plan de dezangajare cu sovieticii îi apărea lui Macmillan ca o modalitate relativ inofensivă de a câştiga timp Adenauer s-a opus tuturor acestor planuri, deoarece, odată ce armele nucleare americane ar fi fost retrase din Germania, ele ar fi trebuit returnate Americii, rupându-se astfel ceea ce Adenauer considera a fi legătura politică crucială în domeniul apărării nucleare dintre Europa şi America Raţionamentul lui Adenauer – sau cel puţin al experţilor săi în domeniul apărării era că, atâta timp cât armele nucleare erau staţionate pe solul german, Uniunea Sovietică nu putea risca să atace Europa Centrală fără a distruge aceste arme Şi fiindcă acest lucru ar fi însemnat un atac nuclear, riposta americană ar fi fost aproape automată Dacă totuşi armele nucleare americane erau retrase în America, un atac convenţional asupra Germaniei ar fi devenit posibil Adenauer nu era sigur dacă în acest caz răspunsul liderilor americani ar fi fost acela de a iniţia un război nuclear, având în vedere dezastrul pe care acesta l-ar fi putut provoca în propria lor ţară Astfel, explorarea opţiunilor de negociere în privinţa Berlinului au devenit un substitut la continuarea dezbaterii strategiei militare a Alianţei Atlantice Ori de câte ori Macmillan sau Eisenhower luau vreo iniţiativă diplomatică solitară, reacţia celuilalt servea la ilustrarea faptului că vanitatea nu lipseşte niciodată în relaţiile dintre oamenii de stat Deşi erau prieteni apropiaţi, la începutul anului 1959 pe Eisenhower l-a iritat incursiunea lui Macmillan la Moscova; iar în toamna aceluiaşi an, Macmillan s-a şifonat când a aflat că Eisenhower îl invitase pe Hruşciov la Camp David: Preşedintele, după ce s-a încâlcit în doctrina „niciun summit fără un progres prealabil în cadrul întâlnirii miniştrilor de externe”, încearcă acum să se dezică Singura cale la care s-a gândit a fost să înlocuiască discuţiile cu distracţia Astfel că îi cere lui Hruşciov să stea cu el în America şi îi promite o vizită de răspuns în Rusia Toate acestea au aerul unei diplomaţii foarte ciudate  Nu era ciudată pe cât era de inevitabilă De îndată ce şi-a dat seama că Marea Britanie nu se va despărţi de America, Hruşciov s-a concentrat asupra lui Eisenhower În opinia lui Hruşciov, Macmillan îi făcuse un serviciu aducând Washingtonul la negocieri Deoarece, în ultimă instanţă, singurul interlocutor care ar fi putut oferi ceea ce dorea Hruşciov era preşedintele american Astfel că principalele discuţii, cele de substanţă, au fost acelea dintre Hruşciov şi Eisenhower de la Camp David, iar mai târziu dintre Hruşciov şi Kennedy, de la Viena Totuşi, cu cât America şi Uniunea Sovietică monopolizau dialogul internaţional, cu atât creau unora dintre aliaţii NATO dorinţa de a căuta să obţină oarecare libertate de manevră în numele propriu Pe măsură ce ameninţarea sovietică la adresa Europei Occidentale, ca şi teama comună faţă de Moscova a scăzut în intensitate, dezacordurile din interiorul Alianţei Atlantice au devenit mai puţin riscante, iar de Gaulle a încercat să folosească această stare de lucruri pentru a încuraja o politică europeană mai independentă Dar alegerea de către Marea Britanie a conducerii pe care să o urmeze s-a dovedit a nu fi o competiţie De vreme ce Macmillan prefera subordonarea faţă de America şi nu faţă de Europa, el nu avea niciun interes să încurajeze planul lui de Gaulle şi niciodată nu s-a alăturat mişcărilor menite să despartă Europa de America, oricare ar fi fost pretextul invocat Cu toate acestea, când a fost vorba de apărarea intereselor vitale britanice, Macmillan a dat dovadă de exact aceeaşi tenacitate ca şi de Gaulle Aceasta s-a văzut în timpul aşa numitei afaceri Skybolt Pentru a prelungi viaţa îmbătrânitei sale flote de bombardiere, Marea Britanie decisese să cumpere Skybolt, o rachetă de croazieră americană, cu rază lungă de acţiune, lansabilă din aer, aflată atunci în proces de proiectare În toamna anului fără preaviz, administraţia Kennedy a anulat proiectul Skybolt, zice-se din motive tehnice, dar de fapt pentru a reduce folosirea avioanelor, considerate mai vulnerabile decât rachetele şi, fără îndoială, pentru a descuraja o capacitate nucleară autonomă a Marii Britanii O decizie americană unilaterală, luată fără consultări prealabile, condamna bombardierele britanice la o rapidă demodare Avertismentele Franţei împotriva dependenţei de Washington păreau să se confirme Următoarea fază a afacerii Skybolt, însă, a demonstrat beneficiile „relaţiei speciale” cu America Macmillan a făcut apel la câteva dintre poliţele pe care le acumulase în timpul efortului său răbdător de întărire a legăturilor cu America, fără să fie deloc amabil: Dacă dificultăţile implicate de dezvoltarea Skybolt ar fi folosite, sau ar părea că sunt folosite, ca o modalitate de a forţa Marea Britanie să renunţe la capacitatea ei nucleară independentă, rezultatele ar fi, într-adevăr, foarte serioase Acest lucru ar fi profund resimţit atât de către aceia dintre noi care au fost pentru dezvoltarea unei capacităţi nucleare independente, cât şi de către aceia care s-au opus acestei idei Ar fi o ofensă adusă sentimentului de mândrie naţională şi am fi gata să folosim împotriva ei toate mijloacele care ne stau în putere  Kennedy şi Macmillan s-au întâlnit la Nassau, unde, la 21 decembrie, au căzut de acord să modernizeze parteneriatul anglo-american în domeniul nuclear America avea să compenseze Marea Britanie pentru Skybolt vânzându-i cinci submarine Polaris şi rachetele aferente, pentru care Marea Britanie avea să-şi construiască singură focoasele Pentru a veni în întâmpinarea preocupării americane de a menţine controlul asupra strategiei nucleare, Marea Britanie a fost de acord să „atribuie” aceste submarine NATO, cu excepţia cazurilor în care „interesul naţional suprem era în joc” Integrarea forţelor britanice în NATO s-a dovedit a fi în mare măsură simbolică Din moment ce Marea Britanie era liberă să-şi folosească submarinele oricând în „interesul naţional suprem” şi atâta timp cât, prin definiţie, nu se punea problema folosirii armelor nucleare decât atunci când interesul naţional suprem era în joc Acordul de la Nassau oferea de fapt Marii Britanii, prin consultări, aceeaşi libertate de acţiune pe care Franţa încerca să o cucerească prin confruntări Diferenţa dintre atitudinea britanică şi cea franceză faţă de armele lor nucleare era că Marea Britanie era pregătită să sacrifice forma în favoarea conţinutului, pe când de Gaulle, în strădania de a reafirma identitatea Franţei, a pune semnul egalităţii între formă şi conţinut Franţa era, desigur, într-o situaţie cu totul deosebită, deoarece ea nu avea nicio perspectivă de a câştiga aceeaşi influenţă asupra deciziilor americane de care se bucura Marea Britanie De aceea, sub conducerea lui de Gaulle, Franţa a ridicat problema filosofică a naturii cooperării atlantice într-un mod care s-a transformat într-o competiţie pentru ocuparea poziţiei de lider în Europa, iar pentru America într-o refamiliarizare cu stilul istoric al diplomaţiei europene Statele Unite deciseseră asupra problemelor mondiale după sfârşitul celui de-al doilea război mondial într-un mod care nu se aflase la îndemâna nici unei naţiuni până atunci Cu numai o mică parte a populaţiei lumii, acest stat producea aproape o treime din întreaga producţie mondială de bunuri şi servicii Întărită de un avans enorm în domeniul tehnologiei nucleare, America se bucura de o imensă maijă de superioritate asupra oricărui rival sau asociere imaginabilă de rivali Timp de mai multe decenii, acest prisos de bunăstare îi făcuse pe liderii americani să uite cât de nereprezentative erau atitudinile unei Europe devastate, temporar neputincioase şi prin urmare maleabile, în comparaţie cu comportamentul Europei din vremea când dominase, timp de două secole, problemele mondiale Ei nu au reuşit să-şi amintească de dinamismul european care lansase revoluţia industrială, de filosofia politică din care izvorâse conceptul de suveranitate naţională sau de stilul european de diplomaţie care ţinuse în funcţiune, timp de trei secole, un sistem complex al echilibrului puterii Pe măsură ce Europa îşi refăcea forţele, cu ajutorul de neînlocuit al Americii, era inevitabil ca unele dintre modelele tradiţionale ale diplomaţiei sale să reapară, mai ales în Franţa, unde arta modernă a guvernării îşi avea rădăcinile din vremea lui Richelieu Nimeni nu a simţit această nevoie mai puternic decât Charles de Gaulle În anii ’60, în momentul de vârf al controversei sale cu Statele Unite, era în vogă ca preşedintele francez să fie acuzat că suferă de mania grandorii Problema lui era însă exact contrariul: cum se putea restaura identitatea unei ţări copleşite de sentimentul eşecului şi al vulnerabilităţii Spre deosebire de America, Franţa nu deţinea supremaţia puterii; spre deosebire de Marea Britanie, ea nu privea cel de-al doilea război mondial ca pe o experienţă unificatoare sau edificatoare Puţine ţări au cunoscut suferinţele Franţei, după ce îşi pierduse mare parte din tineri în primul război mondial Supravieţuitorii acelei catastrofe şi-au dat seama că Franţa nu ar fi putut face faţă încă unei asemenea încercări cumplite În aceste împrejurări, cel de-al doilea război mondial a devenit un coşmar trăit aievea, făcând din căderea Franţei în 1940 un dezastru, nu numai militar, dar şi psihologic Iar deşi teoretic Franţa ieşise din război ca unul dintre învingători, conducătorii francezi ştiau prea bine că salvarea ţării se datorase în mare parte eforturilor altora Pacea nu a adus Franţei nicio uşurare Cea de-a Patra Republică trecea prin aceeaşi instabilitate guvernamentală ca şi cea de-a Treia şi, în plus, avea de traversat procesul vlăguitor al decolonizării Umilită în 1940, armata franceză abia fusese refăcută când a fost obligată să se angajeze în aproape două decenii de războaie coloniale frustrante, mai întâi în Indochina şi apoi în Algeria, fiecare soldate cu înfrângeri Binecuvântată cu un guvern stabil şi cu încrederea în propriile puteri întărită de victoria totală, Statele Unite se puteau avânta cu toată hotărârea în orice misiune pe care i-ar fi dictat-o valorile sale Conducând o ţară sleită de conflicte întinse pe o întreagă generaţie şi de decenii de umilinţă, de Gaulle judeca politicile nu atât după criterii pragmatice, cât în funcţie de capacitatea lor de a contribui la refacerea sentimentului francez al propriei demnităţi Conflictul care a rezultat între Franţa şi Statele Unite a devenit cu atât mai înverşunat cu cât cele două părţi, neînţelegându-se reciproc, nu păreau niciodată să vorbească despre acelaşi lucru Deşi erau în general personalităţi lipsite de pretenţii, liderii americani aveau totuşi tendinţa să fie exagerat de siguri pe ei în privinţa reţetelor practice oferite De Gaulle, al cărui popor devenise sceptic după atâtea elanuri înfrânte şi vise dovedite deşarte, a găsit necesar să compenseze nesiguranţa înrădăcinată în inima societăţii sale printr-o atitudine semeaţă, arogantă chiar Interacţiunea dintre modestia personală a conducerii americane combinată cu mândria istorică, pe de o parte, şi aroganţa personală a lui de Gaulle combinată cu umilinţa istorică, pe de altă parte, a definit prăpastia psihologică dintre America şi Franţa Deoarece Washingtonul era convins de uniformitatea de interese între membrii alianţei occidentale, el considera consultările drept un fel de remediu universal pentru toate dezacordurile În opinia americană, o alianţă era ca o societate pe acţiuni; se presupunea că influenţa în cadrul acesteia reflecta cota-parte a fiecărui acţionar şi trebuia calculată direct proporţional cu contribuţia materială a fiecărei naţiuni la efortul comun Nimic din tradiţia de secole a diplomaţiei franceze nu conducea la astfel de concluzii Încă din timpul lui Richelieu, iniţiativele Franţei izvorâseră în mod invariabil dintr-un calcul al riscurilor şi recompenselor Ca produs al acelei tradiţii, de Gaulle era mai puţin interesat de natura mecanismului consultativ decât de a acumula opţiuni pentru eventualitatea unui dezacord De Gaulle era încredinţat că aceste opţiuni aveau să determine poziţiile relative de negociere Pentru de Gaulle, relaţiile sănătoase între naţiuni depindeau de calcularea intereselor, nu de procedurile formale de soluţionare a disputelor El nu vedea armonia ca pe o stare naturală, ci ca pe ceva care trebuia smuls dintr-un conflict de interese: Omul „limitat prin natură” este „infinit în aspiraţii” Această lume este, aşadar, plină de forţe contradictorii Desigur, înţelepciunea umană a reuşit adeseori să împiedice ca aceste rivalităţi să degenereze în conflicte sângeroase Dar competiţia eforturilor este condiţia vieţii… În ultimă analiză şi ca întotdeauna, lumea nu îşi va afla pacea decât în echilibru  Scurta mea apropiere de de Gaulle mi-a dat prilejul să-i aflu îndeaproape principiile Prima noastră întâlnire a avut loc în timpul vizitei lui Nixon la Paris, în martie 1969 La Palatul Elysee, unde de Gaulle oferea o mare recepţie, un asistent m-a căutat în mulţime pentru a-mi spune că preşedintele francez dorea să-mi vorbească Oarecum emoţionat, m-am apropiat de figura impunătoare Văzându-mă, a îndepărtat grupul din jurul său şi, fără un salut sau altă formă de curtoazie, m-a întâmpinat cu întrebarea: „De ce nu vă retrageţi din Vietnam?” Am răspuns cu oarecare ezitare că o retragere unilaterală ar submina credibilitatea americană De Gaulle nu a fost impresionat şi m-a întrebat unde ar putea apărea o astfel de pierdere a credibilităţii Când am menţionat Orientul Mijlociu, răceala lui s-a transformat în melancolie şi a remarcat: „Ce ciudat Credeam că tocmai în Orientul Mijlociu probleme de credibilitate aveau duşmanii voştri ” În ziua următoare, după o întrevedere cu preşedintele francez, Nixon m-a invitai să comentez expunerea lui de Gaulle privind viziunea sa asupra unei Europe compuse din state-naţiune faimoasa „Europe des patries” Cu îndrăzneală, deoarece lui de Gaulle nu-i plăcea deloc să poarte discuţii cu asistenţii sau, cum era cazul de faţă, în prezenţa unor asistenţi am întrebat cum îşi propunea Franţa să împiedice Germania de a domina Europa pe care tocmai o descrisese Evident, de Gaulle nu a considerat că această întrebare merita un răspuns pe larg „Par la guerre” (prin război), a răspuns el scurt la numai şase ani după ce semnase un tratat de veşnică prietenie cu Adenauer Devotamentul neclintit faţă de interesul naţional francez a modelat stilul rezervat şi fără compromisuri al diplomaţiei lui de Gaulle În timp ce liderii americani insistau pe ideea parteneriatului, de Gaulle punea accent pe responsabilitatea statelor de a-şi asigura propria securitate În timp ce Washingtonul dorea să atribuie fiecărui membru al alianţei o parte din sarcina generală, de Gaulle credea că o asemenea divizune a muncii ar fi coborât Franţa pe o poziţie de subordonare şi i-ar fi distrus sentimentul identităţii: Este intolerabil pentru un mare stat să-şi lase destinul în seama deciziilor şi acţiunilor altui stat, oricât de prieten ar fi… Ţara integrată îşi pierde interesul pentru apărarea naţională, din moment ce nu poartă răspunderea acesteia Aceasta explică procedeul diplomatic aproape stereotip al lui de Gaulle de a avansa propuneri cu un minimum de explicaţii şi de a le aplica unilateral în cazul că erau respinse Pentru de Gaulle, nimic nu era mai important decât ca francezii să vadă cu ochii lor şi să fie percepuţi de ceilalţi ca acţionând conform propriei lor voinţe De Gaulle a tratat umilinţa din 1940 ca pe o nereuşită vremelnică, ce putea fi depăşită printr-o guvernare fermă şi fără compromisuri În concepţia lui, Franţa nu ar fi putut accepta niciodată nici cea mai neînsemnată impresie că ar fi subordonată cuiva, fie şi temutului şi respectatului aliat american: …faţă de Statele Unite ţară bogată, activă şi puternică – [Franţa] s-a aflat într-o poziţie de dependenţă Franţa a avut permanent nevoie de ajutorul american pentru a evita prăbuşirea monetară Din America a primit ea armele pentru soldaţii săi Securitatea Franţei a depins în întregime de protecţia ei… În toate aceste acţiuni, puse sub imperativul integrării, autoritatea americană apărea ca un postulat Aşa s-a întâmplat în cazul proiectului pentru aşa-numita Europă supranaţională, în care Franţa în sine ar fi dispărut… o Europă fără realitate politică, fără voinţă economică, fără capacitate defensivă şi, prin urmare condamnată să apară în faţa blocului sovietic ca fiind nimic mai mult decât un subordonat al acelei mari puteri occidentale, care spre deosebire de celelalte, avea o politică, o economie şi o apărare – Statele Unite ale Americii  De Gaulle nu era antiamerican din principiu El era deschis cooperării ori de câte ori, în opinia lui, interesele franceze şi americane ar fi fost cu adevărat convergente Astfel, în timpul crizei rachetelor din Cuba, oficialii americani au fost surprinşi de sprijinul total al lui de Gaulle cel mai necondiţionat ajutor care le-a fost oferit de vreunul dintre conducătorii aliaţi Şi el s-a opus diferitelor planuri de dezangajare militară în Europa Centrală, mai întâi de toate pentru că aceasta ar fi plasat forţele militare americane prea departe, iar armata sovietică prea aproape: …această „degajare” sau „dezangajare” în sine nu are pentru noi vreo semnificaţie de valoare Deoarece, dacă dezarmarea nu cuprinde o zonă care să fie la egală distanţă faţă de Urali şi de Atlantic, cum ar putea Franţa să fie protejată? Atunci, ce ar putea împiedica un agresor, în caz de conflict, să traverseze, dintr-un singur pas sau în zbor, Germania neapărată, acel teritoriu al nimănui? Insistenţa cu care de Gaulle susţinea independenţa ar fi rămas la nivelul teoriei, dacă el nu ar fi legat-o de un număr de propuneri a căror consecinţă practică ar fi fost slăbirea rolului Americii în Europa Prima dintre acestea a fost afirmaţia că Europa nu putea conta la nesfârşit pe prezenţa Americii Europa trebuia să se pregătească sub conducerea franceză să facă faţă singură viitorului De Gaulle nu susţinea că preferă o astfel de situaţie şi părea să nu-şi dea seama că afirmaţiile sale ar fi putut fi interpretate ca profeţii ce traduceau o dorinţă personală În timpul unei vizite la Paris în 1959, preşedintele Eisenhower a atacat problema frontal, întrebându-l pe liderul francez: „De ce vă îndoiţi că America şi-ar identifica destinul cu acela al Europei?” Având în vedere comportamentul lui Eisenhower în timpul crizei Suezului, această întrebare era ciudată şi oarecum falsă De Gaulle a răspuns politicos, amintindu-i lui Eisenhower unele episoade mai îndepărtate din istorie America nu venise în ajutorul Franţei în primul război mondial decât după trei ani de pericol mortal, şi America intrase în cel de-al doilea război mondial după ce Franţa era deja ocupată În era nucleară, ambele intervenţii ar fi venit prea târziu De Gaulle nu a pierdut niciun prilej de a încerca să demonstreze că, în chestiuni specifice, raţionamentul Americii era mai puţin european decât cel al Franţei şi în acest sens a exploatat fără scrupule ultimatumul lui Hruşciov asupra Berlinului De Gaulle dorea ca Franţa să fie percepută la Bonn ca un aliat mai de încredere decât America şi să substituie treptat conducerea franceză celei americane Şi atunci când, din iniţiativa unilaterală a Americii, pe agenda diplomatică au fost înscrise mai multe principii, până atunci inviolabile, legate de politica postbelică a Berlinului de Vest, neliniştea crescândă a lui Adenauer a dat naştere atât unui pericol, dar şi unei oportunităţi pentru Franţa Pericol, deoarece „dacă poporul german ar fi să treacă în cealaltă tabără, echilibrul european ar fi deranjat, şi aceasta ar putea fi un semnal de război”; oportunitate, deoarece temerile Germaniei ar fi întărit influenţa franceză în Europa Ceea ce avea de Gaulle în intenţie era o Europă organizată de-a lungul frontierelor Germaniei din timpul lui Bismarck adică unificată pe bază de state, dintre care unul (Franţa) avea să joace rolul dominant, cu aceeaşi funcţie pe care o deţinuse Prusia în interiorul Germaniei imperiale Toate ţările ar fi jucat un anumit rol în această redefinire de către de Gaulle a vechiului vis nutrit de Richelieu, al unei Franţe care să deţină supremaţia: Uniunea Sovietică ar fi avut grijă de împărţirea Germaniei; Statele Unite de apărarea Europei Occidentale împotriva Uniunii Sovietice; Franţa de orientarea aspiraţiilor naţionale germane către unitatea europeană Dar, spre deosebire de Prusia, Franţa nu era statul cel mai puternic din Europa de Vest; ea nu avea forţa economică de a-i domina pe alţii şi, în sfârşit, ea nu era în situaţia de a domina un echilibru prin care să fie ţinute în frâu cele două superputeri Aceste dezacorduri ar fi putut fi lăsate în seama timpului, mai ales când Adenauer se agăţa cu disperare de apropierea faţă de Statele Unite În plus, toţi liderii germani erau atât de conştienţi de disparitatea dintre puterea Franţei şi cea a Statelor Unite, încât nu era de presupus că aveau să renunţe la protecţia nucleară americană în schimbul vigilenţei mai mari a Franţei în chestiunile politice Exista o problemă, însă, în care dezacordul naţional între Franţa şi America era inerent însăşi esenţei problemei şi care nu suferea amânare: controlul strategiei militare în era nucleară Aici, insistenţa Americii pentru integrare şi apelul Franţei la autonomie erau ireconciliabile şi nu exista nicio soluţie tampon, care să modereze disputa De vreme ce puterea armelor nucleare era fără precedent, istoria nu putea oferi niciun ghid de încredere pentru formularea unei strategii militare Toţi conducătorii de stat umblau pe orbecăite când încercau să estimeze impactul noii tehnologii atât asupra politicii, cât şi a strategiei; concluziile izvorau din construcţii teoretice, pentru care nu exista nicio experienţă practică sau date În primul deceniu al perioadei postbelice, părea că monopolul nuclear împlinise visurile de atotputernicie ale Americii Dar spre sfârşitul anilor ’50 devenea evident faptul că fiecare dintre superputerile nucleare avea să fie în curând capabilă să producă celeilalte un grad de distrugere pe care nicio societate anterioară nu şi-l putuse imagina, ameninţând supravieţuirea civilizaţiei însăşi Această înţelegere a stat în centrul unei revoluţii care avea să schimbe însăşi natura relaţiilor internaţionale Deşi armele deveniseră din ce în ce mai sofisticate, puterea lor de distrugere rămăsese relativ limitată până la sfârşitul celui de-al doilea război mondial Războaiele necesitau o vastă mobilizare de resurse şi forţă umană, care cereau timp pentru a fi acumulate şi puse laolaltă Pierderile creşteau relativ treptat În mod teoretic, un război putea fi oprit înainte de a fi scăpat de sub control Deoarece puterea nu putea fi sporită decât prin creşteri relativ mici, afirmaţia că un stat ar putea deţine prea multă putere pentru obiective politice raţionale ar fi părut absurdă Şi totuşi, exact acest lucru s-a întâmplat în era nucleară Principala dilemă strategică a superputerilor a devenit nu cum să acumuleze mai multă putere, ci cum să limiteze vastele arsenale de care dispuneau Niciuna dintre părţi nu a reuşit vreodată să rezolve această problemă Tensiunii politice care în trecut ar fi condus cu siguranţă la război, erau acum stăpânite de teama unei conflagraţii nucleare, stabilindu-se astfel un prag de risc prin care avea să se asigure pacea timp de o jumătate de secol Dar această stare de lucruri a dat naştere, în acelaşi timp, unui sentiment de frustrare politică şi a făcut ca înfruntările nenucleare să devină mai plauzibile şi mai frecvente Niciodată nu a fost mai mare diferenţa militară dintre o superputere şi un stat nenuclear; şi niciodată nu a fost mai puţin probabil de a fi invocată Nici Coreea de Nord, nici Vietnamul de Nord nu au fost împiedicate de arsenalul nuclear al Americii să-şi urmărească obiectivele, chiar împotriva forţelor militare americane; şi nici gherilele afgane nu au fost ţinute în loc de capacitatea nucleară a Uniunii Sovietice Pentru întâia oară în istorie, era nucleară a făcut posibilă o modificare a echilibrului puterii prin evoluţia evenimentelor având loc în întregime pe teritoriul unui stat suveran Achiziţionarea unei bombe atomice de către o singură ţară modifica echilibrul în măsură mai semnificativă decât orice achiziţie teritorială în trecut Totuşi, cu singura excepţie a atacului israelian împotriva unui reactor nuclear irakian, în 1981, pe întregul parcurs al Războiului rece, nicio ţară nu a recurs vreodată la forţă pentru a preveni o astfel de sporire a puterii unui adversar Era nucleară a transformat strategia în intimidare, iar intimidarea într-un exerciţiu intelectual ezoteric Deoarece intimidarea poate fi testată numai negativ, prin evenimente care nu se petrec, şi din moment ce nu este niciodată posibil să se demonstreze de ce nu s-a întâmplat un anume lucru, a devenit foarte dificil de stabilit dacă politica existentă era cea mai bună posibilă sau numai una eficientă Probabil că intimidarea nici nu era necesară, deoarece era imposibil de dovedit dacă într-adevăr adversarul a avut vreodată intenţia să atace primul Asemenea elemente greu de estimat au provocat numeroase dezbateri pe plan intern sau internaţional pe marginea chestiunilor nucleare, acoperind o gamă largă de probleme, de la pacifism la intransigenţă, de la îndoiala paralizantă până la un exagerat simţ al puterii şi de la teorii ale apărării ce nu puteau fi dovedite până la teorii ale controlului asupra armamentului ce nu puteau fi demonstrate Tensiunea potenţială din interiorul oricărei alianţe posibilitatea apariţiei unor interese divergente a fost exacerbată de aceste incertitudini De-a lungul istoriei, naţiunile aderaseră, în general, deşi cu siguranţă că nu întotdeauna, la alianţe deoarece consecinţele abandonării unui aliat erau considerate mai riscante decât îndeplinirea propriilor obligaţii În era nucleară, această regulă nu îşi mai păstra în mod necesar valabilitatea; a abandona un aliat însemna riscul unui eventual dezastru, dar a recurge la război nuclear alături de un aliat garanta catastrofa imediată Pentru a întări intimidarea nucleară, America şi aliaţii săi au avut tot interesul să sublinieze atât certitudinea cât şi ferocitatea reacţiei lor la o provocare Pentru a spori credibilitatea ameninţării, dar şi pentru a reduce proporţiile dezastrului în cazul în care intimidarea nu ar fi avut efect, America a avut un şi mai mare interes în a găsi modalităţi de a face ca războiul nuclear să devină mai calculabil şi mai puţin catastrofal Diferenţierea obiectivelor, comanda şi controlul centralizate şi o strategie bazată pe flexibilitate în reacţii au devenit tot mai curente în modul de lucru al celor ce concepeau apărarea americană Totuşi, aliaţii Americii s-au opus cu toţii acestor măsuri, deoarece se temeau că, în aceeaşi măsură în care războiul nuclear putea fi făcut mai uşor calculabil şi mai tolerabil, agresiunea putea deveni şi ea mai probabilă De asemenea, în ultimul moment, America putea foarte bine să bată în retragere înainte să permită dezlănţuirea arsenalului ei nuclear, oricât de limitată ar fi fost această opţiune, şi astfel Europa putea să se aleagă cu ce era mai rău în ambele lumi: o intimidare redusă şi o strategie nepusă în practică Aceste temeri erau departe de a fi neîntemeiate În acelaşi timp, nici preocuparea liderilor americani cu privire la problema consecinţelor multiple pe care le-ar fi avut crearea unor forţe nucleare autonome, franceze şi britanice, nu era lipsită de temei Dacă forţele europene ar fi fost folosite împotriva Uniunii Sovietice, ele ar fi putut împinge America într-un război nuclear Deoarece era cu totul posibil ca reacţia Uniunii Sovietice să se îndrepte împotriva Americii, pentru a o împiedica pe aceasta să profite de pierderile provocate Uniunii Sovietice Scenariul cel mai probabil, totuşi, era unul în care reacţia Uniunii Sovietice la adresa aliaţilor Americii să fie atât de violentă încât să apară întrebarea dacă America putea să adopte o poziţie de pasivitate în timp ce aliaţii săi cei mai apropiaţi erau distruşi oricare ar fi fost provocarea lor Prin urmare, liderii americani erau hotărâţi să nu se lase împinşi într-un război nuclear împotriva voinţei lor Decizia de a risca distrugerea propriei lor societăţi era deja destul de sumbră pentru a mai fi nevoie să îşi facă griji că le-ar fi impusă de aliaţi Pe de altă parte, „soluţia” Americii la această dilemă de a-şi lipsi aliaţii de capacitatea unei acţiuni independente aducea perfect cu vechile coşmaruri ale istoriei europene Liderii europeni ştiau prea bine ce înseamnă să trebuiască să abandonezi sau să fii abandonat de aliaţi, şi din motive mult mai puţin presante decât distrugerea nucleară După ei, supravieţuirea lor depindea de măsura în care reuşeau să împiedice America să opteze pentru separarea sa de Europa în cazul unul război nuclear iminent sau, dacă nu reuşeau aceasta, de a avea la dispoziţie forţe nucleare naţionale ca o formă de asigurare Deosebirile dintre abordarea americană şi cea europeană a strategiei nucleare creau o dilemă de nerezolvat Dorinţa Marii Britanii şi a Franţei de a păstra un oarecare control asupra deciziilor care le afectau destinul era înţeleasă şi în concordanţă cu evoluţia lor istorică La fel de valabilă era şi preocuparea Americii de a nu amplifica pericolele erei nucleare prin iniţiativele individuale ale aliaţilor Din punctul de vedere al intimidării, hotărârea britanicilor şi a francezilor de a crea centre suplimentare de decizie era într-adevăr meritorie; calculele agresorului ar fi fost îngreunate de faptul că avea de ţinut seama de existenţa unor forţe nucleare independente Privită din punctul de vedere al necesităţii de a avea o strategie acceptabilă în conducerea unui război, insistenţa Americii pe ideea unui control unitar era la fel de justă Preocupările aflate în conflict erau ireconciliabile, ele reprezentând încercarea naţiunilor de a-şi decide propria soartă în circumstanţe fără precedent şi în faţa unor pericole de neimaginat Reacţia Americii în faţa dilemei a fost aceea de a încerca să o „rezolve”; de Gaulle, considerând-o de nerezolvat, s-a străduit să întărească independenţa Franţei Politica americană a fost făcută cunoscută în două etape distincte, fiecare dintre acestea reflectând personalitatea preşedintelui în exerciţiu Demersul lui Eisenhower a urmărit să îl convingă pe neînduplecatul de Gaulle că o forţă nucleară franceză independentă nu era necesară şi să trateze ca semn de neîncredere încercarea de a crea o astfel de forţă Cu un amestec tipic american de legalism şi idealism, Eisenhower a căutat o soluţie tehnică la coşmarul american al unui război nuclear dezlănţuit de aliaţii săi În 1959, cu ocazia unei vizite la Paris, el l-a întrebat pe de Gaulle cum puteau fi integrate într-un singur plan militar diferitele forţe nucleare naţionale din cadrul alianţei În acel moment, Franţa anunţase un program nuclear, dar încă nu testase o armă Cu acea întrebare, Eisenhower a provocat un răspuns pe care nu era pregătit să îl accepte Pentru de Gaulle, integrarea forţelor nucleare era o problemă politică, şi nu una de natură tehnică Faptul că Eisenhower părea să nu fi înţeles că de Gaulle răspunsese întrebării lui în urmă cu un an, când propusese Directoratul, era simptomatic pentru prăpastia dintre cele două concepţii Eisenhower lupta pentru opţiuni strategice; de Gaulle căuta opţiuni politice Eisenhower era preocupat în primul rând de găsirea unei structuri eficiente de comandă pe timp de război De Gaulle era mai puţin interesat de planurile de purtare a unui război general (în care situaţie el considera că, oricum, totul era pierdut), decât de a-şi spori opţiunile diplomatice prin menţinerea libertăţii de acţiune a Franţei înainte de declanşarea oricărui război La 17 septembrie 1958, de Gaulle le prezentase, lui Eisenhower şi lui Macmillan, un memorandum care conţinea ideile sale cu privire la o structură NATO corespunzătoare El propunea un Directorat politic în cadrul Alianţei Atlantice, compus din şefii de guverne ai Statelor Unite, Marii Britanii şi Franţei Directorul urma să se întrunească periodic, să stabilească o echipă comună şi să elaboreze o strategie comună, în special privitoare la crizele din afara zonei NATO: …chestiunile politice şi strategice de importanţă mondială ar trebui încredinţate unui nou organism, format din Statele Unite ale Americii, Marea Britanie şi Franţa Acest organism ar trebui să îşi asume responsabilitatea luării unor decizii comune în legătură cu toate problemele politice care afectează securitatea mondială şi a elaborării, iar la nevoie a punerii în aplicare, a unor planuri strategice, cu deosebire a acelora care implică folosirea armelor nucleare El ar trebui, de asemeni, să răspundă de organizarea apărării, acolo unde este cazul, unor regiuni operaţionale individuale, cum ar fi Zona Arctică, Atlanticul, Pacificul şi Oceanul Indian Aceste regiuni ar putea fi la rândul lor subdivizate, dacă se consideră necesar  Pentru a dovedi seriozitatea propunerilor sale, de Gaulle le-a însoţit cu ameninţarea retragerii Franţei din NATO „Guvernul francez”, nota el, „consideră indispensabilă o asemenea organizare pentru securitate De acum înainte, întreaga evoluţie a participării sale prezente în NATO este legată de aceasta ” La nivel aparent, de Gaulle cerea pentru Franţa un statut egal cu acela al Marii Britanii în relaţia sa specială cu America La un nivel mai profund, el sugera un acord de securitate, similar cu ideea celor Patru Poliţişti a lui Roosevelt, în care Franţa să înlocuiască Uniunea Sovietică în rolul unuia dintre jucători un concept larg al unei securităţi globale colective bazate pe arme nucleare, deşi, cu siguranţă, capacitatea nucleară a Franţei în acel moment era încă în fază incipientă De Gaulle pătrunsese în miezul problemei nucleare: în era nucleară nu puteau exista soluţii tehnice rapide alternative, prin care să se asigure coordonarea Riscul potenţial pe care îl implica folosirea oricărei arme nucleare era atât de mare încât evitarea lui tindea să oblige diferiţii jucători să îşi asume poziţii extrem de naţionale care să le servească propriile interese Singura speranţă pentru o acţiune comună era ca relaţiile politice să devină atât de intime încât diferiţii participanţi la procesul consultativ să se perceapă ca formând un tot unitar, însă o asemenea relaţie este extrem de greu de realizat între naţiuni suverane, şi în orice caz, stilul diplomatic al lui de Gaulle a făcut-o aproape imposibilă Concepea oare de Gaulle Directoratul ca pe o soluţie provizorie, până ce forţele nucleare ale Franţei ar fi fost destul de puternice pentru a ameninţa cu o acţiune autonomă? Sau obiectivul lui era o nouă cooperare, fără precedent, care ar fi învestit Franţa cu un rol special de conducere pe continent? Răspunsul nu va fi cunoscut niciodată, deoarece ideea Directoratului a avut parte de o primire foarte rece, atât din partea lui Eisenhower, cât şi din partea lui Macmillan Marea Britanie nu era dispusă să-şi strice „relaţia specială” cu Statele Unite; America nu dorea deloc să ofere o motivaţie pentru răspândirea armelor nucleare prin crearea unui Directorat din care să facă parte numai puterile nucleare, cu atât mai puţin cele aflate în fază incipientă Ceilalţi membri NATO au respins ideea că ar fi existat două categorii de participare la alianţă: una pentru puterile nucleare şi alta pentru restul celorlalte Iar liderii americani preferau să trateze cu Alianţa Atlantică ca şi cum aceasta ar fi fost un tot unitar deşi nu reieşea de nicăieri cum se împăca acest mod de abordare cu recentele dezacorduri privitoare la Suez şi Berlin Răspunsurile oficiale ale lui Eisenhower şi Macmillan au fost evazive Obişnuiţi cu prim-miniştrii relativ maleabili şi extrem de efemeri ai celei de-a Patra Republici, ei i-au răspuns lui de Gaulle avansând scheme în esenţă birocratice, sperând că, în timp, propunerea lui de Gaulle să fie dată uitării Ei au acceptat principiul consultărilor periodice, dar au încercat să le coboare la un nivel mai jos decât acela al şefilor de guvern, exprimându-şi preferinţa ca agenda să fie limitată la chestiuni militare Tactica lui Eisenhower şi Macmillan aceea de a căuta să înece esenţa în procedură avea sens numai dacă se presupunea că de Gaulle era un uşuratic plin de infatuare şi că nu avea de ales, două ipoteze care s-au dovedit complet greşite Refuzat, de Gaulle a recurs la tactica sa personală de a-şi înştiinţa interlocutorii că, de fapt, el avea alte opţiuni El a ordonat retragerea armelor nucleare americane de pe teritoriul Franţei, a retras flota franceză de sub comanda integrată NATO şi, în 1966, a retras Franţa complet de sub comanda NATO Dar înainte, de a face ultimul pas hotărâtor, de Gaulle s-a ciocnit cu tânărul şi dinamicul preşedinte american, John F Kennedy Kennedy reprezenta o nouă generaţie de lideri americani Ei luptaseră în cel de-al doilea război mondial, dar nu îl conduseseră; ei sprijiniseră edificarea ordinii postbelice, dar nu se număraseră printre creatorii ei Predecesorii lui Kennedy, care fuseseră „prezenţi la creaţie”, se străduiau să menţină ceea ce construiseră Administraţia Kennedy avea în vedere o nouă arhitectură Pentru Truman şi Eisenhower, scopul Alianţei Atlantice fusese acela de a rezista agresiunii sovietice; Kennedy dorea să întemeieze o Comunitate Atlantică al cărei rol să fie acela de a conduce spre ceea ce mai târziu avea să se numească o nouă ordine internaţională În vederea atingerii acestui obiectiv, administraţia Kennedy a dezvoltat o abordare axată pe două direcţii în încercarea de a găsi o modalitate raţională de folosire a armelor nucleare în acelaşi timp cu elaborarea unei definiţii politice pentru ceea ce înţelegea ea prin Comunitatea Atlantică Kennedy era înspăimântat de consecinţele distrugătoare ale aplicării doctrinei militare a ripostei masive, care încă domina în acea vreme Sub conducerea strălucitului său secretar al apărării, Robert McNamara, el a făcut eforturi pentru a dezvolta o strategie care să creeze opţiuni militare, altele decât Armagedonul sau capitularea (Noul Testament: bătălia finală între bine şi rău; conflict catastrofal, distrugător ) Administraţia Kennedy a pus accent mai mare pe forţele convenţionale şi a încercat să găsească o altă folosire armelor nucleare Vulnerabilitatea crescândă a Americii în faţa unui eventual atac nuclear venit din partea Uniunii Sovietice a condus la aşa-numita strategie a răspunsului flexibil, al cărui sistem de comandă şi multiple opţiuni erau concepute astfel încât să dea Statelor Unite posibilitatea de a hotărî, în măsura în care adversarul coopera, cum şi cu ce arme să fie purtat un război şi în ce condiţii să fie încheiat Totuşi, pentru ca o asemenea strategie să funcţioneze, armele nucleare trebuiau să fie ţinute sub control central, adică american Kennedy s-a referit la programul nuclear francez ca fiind „duşmănos” faţă de NATO, iar secretarul american al apărării înfiera noţiunea de forţe nucleare europene, între care le includea şi pe cele ale Marii Britanii, cu o varietate de adjective tăioase, precum „periculoase”, „costisitoare”, „în pericol de a fi depăşite” şi „lipsite de credibilitate” Subsecretarul de stat George Ball adăuga argumentul că „drumul către proliferarea nucleară nu are niciun sfârşit logic”  Administraţia Kennedy susţinea, aşadar, „integrarea” tuturor forţelor nucleare NATO şi a prezentat un proiect în vederea realizării acestui obiectiv Forţa Multilaterală NATO (FML) Câteva sute de rachete cu rază medie de acţiune, între 1500-2000 mile urmau să fie plasate pe nave aflate sub comandă NATO Pentru a sublinia apartenenţa acestei forţe la alianţă, echipajele navelor urmau să fie compuse din naţionalităţile participante Dar de vreme ce Statele Unite îşi păstrau dreptul de veto, FML nu rezolva dilema nucleară esenţială a NATO; ea era fie redundantă, fie inutilă În 4 iulie 1962, Kennedy a proclamat solemna sa Declaraţie de Interdependenţă dintre Statele Unite şi o Europă Unită Europa integrată din punct de vedere politic şi economic urma să devină un partener egal al Statelor Unite, cu care avea să împartă povara şi obligaţiile conducerii lumii Dezvoltând ideea acestui simbol într-un discurs ulterior, rostit la Paulskirche din Frankfurt, unde se reunise Adunarea Naţională Germană liberală în 1848, Kennedy a legat perspectivele parteneriatului atlantic de problema integrării europene: Numai o Europă în deplină coeziune ne poate apăra pe noi toţi împotriva unei fragmentări a alianţei Numai o astfel de Europă va permite reciprocitatea totală a tratamentului de o parte şi de alta a oceanului în maniera de a aborda agenda Alianţei Atlantice Numai cu o astfel de Europă putem avea un schimb complet ca între egali, o asumare egală a responsabilităţilor şi un nivel egal al sacrificiului  Provocarea elocventă a lui Kennedy s-a împotmolit în mlaştinile ambivalenţei europene rezultată dintr-o creştere a puterii economice şi dintr-un sentiment al incapacităţii militare, în special în domeniul nuclear Aceleaşi calităţi care făcuseră ideea răspunsului flexibil atât de atrăgătoare şi atât de necesară Statelor Unite au trezit dubii în rândul aliaţilor NATO Consecinţa practică a strategiei răspunsului flexibil era că ea ar fi permis Washingtonului să dobândească o mai mare libertate a alegerii politice privitoare la decizia de a intra în război un obiectiv a cărui realizare de Gaulle s-a străduit să o împiedice cu force de frappe, cum a numit el forţa nucleară franceză când, în cele din urmă, aceasta a luat naştere, în anii ’60 Însăşi calitatea deliberării şi flexibilitatea, atât de dorite de America, au întărit argumentele Franţei în favoarea autonomiei nucleare, ca o barieră de protecţie în cazul în care America şi-ar fi schimbat părerea într-un moment de criză Deşi scopul Americii fusese acela de a întări intimidarea conferind o mai mare credibilitate ameninţării nucleare, cei mai mulţi aliaţi au preferat să-şi întemeieze politica de intimidare pe ideea contrară sporirea riscului adversarului printr-o strategie consecventă de ripostă masivă, indiferent de gravitatea consecinţelor Nu s-a discutat niciodată despre ceea ce trebuia făcut în cazul în care cacealmaua dădea greş, deşi soluţia capitulării nu poate fi exclusă Dezbaterea pe tema integrării militare avea în ea ceva dogmatic În timp de pace, comandamentul NATO este, înainte de toate, o echipă de planificare: operaţional, forţele militare ale fiecărui aliat rămânând sub comandă naţională, iar dreptul de retragere a forţelor este atât de clar încât nici nu a fost vreodată pus în discuţie Aceasta s-a demonstrat prin retragerea forţelor franceze pentru a fi folosite în Algeria şi a forţelor americane în timpul crizelor care s-au succedat în Orientul Mijlociu în Liban în 1958, în Războiul arabo-israelian din 1973 şi în timpul Războiului din Golf, în 1991 În dezbaterile lor asupra dogmei şi meritelor „integrării”, nici Statele Unite şi nici Franţa nu au definit vreodată ce acţiuni comune ar putea fi realizate sub eticheta „integrării”, pe care le-ar fi împiedicat mai liberalul concept francez de „cooperare” Niciun acord privind comanda nu putea rezolva problema politică esenţială analizată de preşedintele de Gaulle astfel: Americanii, aliaţii şi prietenii noştri, au fost singurii care au deţinut, mult timp, un arsenal nuclear Atâta vreme cât ei singuri dispuneau de un asemenea arsenal şi câtă vreme şi-au arătat voinţa de a-l folosi de îndată ce Europa ar fi fost atacată… americanii s-au comportat astfel încât pentru Franţa cu greu se putea pune problema unei invazii, din moment ce nu exista nicio probabilitate de atac… De atunci, sovieticii au realizat şi ei un arsenal nuclear, iar acel arsenal este suficient de puternic pentru a pune în pericol însăşi viaţa Americii Fireşte, nu fac o evaluare dacă este într-adevăr posibil să se găsească grade de comparaţie între o moarte şi alta dar adevărul nou, în toată dimensiunea sa, este în faţa noastră  Controversa asupra afacerii Skybolt a adus la suprafaţă toate aceste conflicte latente De-a lungul activităţii sale politice, de Gaulle se opusese „relaţiei speciale” dintre America şi Marea Britanie tocmai pentru că, în opinia sa, aceasta simboliza statutul de Mare Putere al Marii Britanii, egal cu cel al Statelor Unite, în timp ce Franţa era redusă la o poziţie secundară Fără îndoială, Kennedy acordase aceeaşi asistenţă programului nuclear al Franţei ca şi celui britanic Dar, pentru de Gaulle, nuanţa care marca diferenţa dintre integrare şi coordonare definea esenţa unei politici cu adevărat independente În orice caz, faptul că Acordul de la Nassau fusese negociat de liderii anglo-americani şi comunicat lui de Gaulle public, prin media, l-a determinat pe acesta să îl respingă El nici nu se gândea să facă dependentă capacitatea nucleară a ţării sale de o tehnologie care, la fel ca Skybolt, putea fi anulată în orice moment La o conferinţă de presă din 14 ianuarie 1963, de Gaulle a respins aşadar oferta lui Kennedy, pe aceeaşi cale publică prin care o şi primise, observând acid: „Desigur, vorbesc numai despre această propunere şi despre acest acord deoarece ele au fost făcute publice şi conţinutul lor este cunoscut ” Trăgând linia, de Gaulle a folosit de asemenea ocazia pentru a se opune intrării Marii Britanii în Piaţa Comună şi, concomitent, a respins concepţia lui Kennedy potrivit căreia obiectivul european al celor doi piloni gemeni avea nevoie să fie organizat pe o structură supranaţională: Orice sistem care ar consta în transferul suveranităţii noastre către auguste organisme internaţionale ar fi incompatibil cu drepturile şi îndatoririle Republicii Franceze Dar un asemenea sistem s-ar dovedi totodată, fără îndoială, incapabil să convingă şi să conducă popoarele începând cu poporul nostru în domenii în care sunt puse în cauză trupul şi sufletul lor  Punctul culminant al provocării pe care de Gaulle a lansat-o conducerii americane a venit câteva zile mai târziu De Gaulle şi Adenauer au semnat un tratat bilateral de prietenie, care asigura baza unor consultări permanente în toate problemele majore: Cele două guverne se vor consulta reciproc, înaintea oricărei decizii, în toate chestiunile importante de politică externă, şi în primul rând în chestiuni de interes comun, în scopul de a ajunge, în măsura posibilului, la o poziţie similară  Tratatul nu se remarca prin substanţă Era, într-adevăr, un recipient gol, care putea fi umplut cu tot ce doreau liderii francezi şi germani să pună în el, pe parcursul următorilor ani Simbolic însă, el avea o importanţă deosebită Încă de la plecarea lui Bismarck, în 1890, Franţa şi Marea Britanie se opuseseră Germaniei în toate crizele internaţionale Totuşi, când de Gaulle a exclus Marea Britanie din Piaţa Comună, în pofida puternicei presiuni americane, un cancelar german a fost acela care a ajutat Franţa să evite izolarea Franţa poate că nu era destul de puternică pentru a impune propriile soluţii în problemele esenţiale, dar sprijinită de Germania, avea să devină destul de puternică pentru a bloca soluţiile altora În esenţă, problema revenea la întrebarea de ce cooperau naţiunile În concepţia americană, toate popoarele înţelepte ajung în final la aceeaşi concluzie; prin urmare, obiectivele comune sunt, mai mult sau mai puţin, considerate ca de la sine înţelese şi accentul se pune pe mecanismul prin care se poate realiza armonia care stă la bază Abordarea europeană izvorăşte dintr-o lungă istorie de interese naţionale aflate în conflict; reconcilierea acestor interese a constituit esenţa diplomaţiei europene Liderii europeni percep armonia ca pe ceva care trebuie smuls mediului de la caz la caz, prin acte deliberate de guvernare Această concepţie anume a fost pusă în discuţie în anii ’60, cu privire la controlul nuclear; ea a stat la baza atitudinii lui de Gaulle, de respingere a unei Europe supranaţionale, şi avea să reapară cu privire la Tratatul de la Maastricht, în anii ’90 Fără îndoială, de Gaulle era animat şi de motive mai puţin filosofice Discipol al lui Richelieu, el considera că rolul dominant al Franţei în Comunitatea Europeană era ameninţat prin intrarea Marii Britanii, atât din cauza prestanţei de care se bucura aceasta, cât şi din cauza afinităţii sale cu Statele Unite Totuşi, oricât de egoiste i-ar fi fost răspunsurile, întrebările lui de Gaulle au pătruns în esenţa rolului internaţional al Americii, în special în era următoare Războiului rece Deoarece una dintre cele mai grele lecţii pe care America le are încă de învăţat este aceea că naţiunile cooperează pe perioade îndelungate numai când au obiective politice comune, şi că politica americană trebuie să se concentreze mai degrabă pe aceste obiective decât pe mecanismele folosite pentru a le realiza O ordine internaţională funcţională trebuie să lase suficient loc pentru interese naţionale diferite Şi, deşi este de datoria ei să încerce să le reconcilieze, nu trebuie niciodată să şi le asume exclusiv Viziunea avântată a lui Kennedy despre un parteneriat atlantic bazat pe pilonii îngemănaţi reprezentaţi de Europa şi America şi care să sprijine împreună un acoperiş comun a întâlnit opoziţia constantă a lui de Gaulle, care a avansat propriul său concept al unui mult mai complicat, deşi mai puţin elevat, set de relaţii Fiecare dintre aceste două concepţii reflecta istoria şi valorile ţării respective Cea a lui Kennedy era o actualizare a moştenirii lăsate de Wilson şi Franklin Delano Roosevelt; cea a lui de Gaulle era o versiune mai elaborată a echilibrului clasic european bazat pe o Germanie divizată, pe o preponderenţă economică a Germaniei de Vest, pe o dominaţie politică franceză în cadrul Comunităţii Europene şi pe protecţia nucleară a Americii, ca formă de asigurare Totuşi, în final, de Gaulle a fost înfrânt tocmai datorită accentului pe care l-a pus pe ideea perimată a interesului naţional, atât de mult invocat O conducere înţeleaptă nu ţinteşte mai departe decât poate ajunge Analizele strălucite ale lui de Gaulle au fost viciate de eroarea sa de a nu fi ţinut seama de faptul că interesul naţional francez nu era compatibil cu provocarea unor dezacorduri cu Statele Unite, duse până acolo încât să determine disocierea Americii de Europa – cel puţin nu atâta timp cât Uniunea Sovietică era încă intactă Franţa avea capacitatea de a pune piedici, în unele situaţii, în calea proiectelor americane, dar nu era sub nicio formă destul de puternică pentru a-şi impune propriile proiecte Fie că de Gaulle ignora acest adevăr, fie că era prea mândru pentru a-l recunoaşte, el transforma frecvent propuneri strict teoretice într-un atac la adresa intenţiilor americane, ca şi cum esenţa politicii franceze ar fi fost aceea de a manifesta permanentă neîncredere în cadrul Alianţei Făcând acest lucru, de Gaulle a adus prejudicii propriului său plan Afirmaţia sa conform căreia decizia cu privire la război şi la pace este, în sensul cel mai profund, politică era destul de adevărată Iar ideea sa cu Directoratul atrăgea în mod corect atenţia asupra imperativului de armonizare a obiectivelor politice, mai ales în afara zonei acoperite de Alianţa Atlantică De Gaulle, însă, avea tendinţa de a împinge argumente valabile la extrem, spre propria-i înfrângere Un lucru era ca el să respingă structurile care făceau acordul obligatoriu şi încercau să preîntâmpine acţiuni autonome prin mijloace procedurale, şi cu totul altceva era să cultive relaţiile atlantice sub forma unei permanente confruntări între Europa şi America Tactica sa arogantă a venit prea tare în contradicţie cu modul în care americanii concepeau relaţiile internaţionale, mai ales alianţele, şi era incompatibilă cu atitudinile celorlalţi membri ai NATO, care, puşi în situaţia de a alege între Washington şi Paris, optau întotdeauna pentru primul Acest lucru a fost adevărat mai ales în cazul relaţiilor Franţei cu Germania De Gaulle făcuse din cooperarea franco-germană axul principal al politicii sale externe Dar deşi se bucura de sprijinul Germaniei în politica sa privind problema Berlinului şi de o considerabilă simpatie faţă de concepţia sa asupra controlului nuclear, exista o limită dincolo de care niciun conducător german nu ar fi vrut şi nici nu ar fi putut trece în disocierea de Statele Unite Oricare ar fi fost îndoielile lor cu privire la anumite politici americane, conducătorii germani nu doreau sub nicio formă să rămână să înfrunte Uniunea Sovietică bazându-se doar pe sprijinul Franţei Indiferent de modul în care conducătorii germani apreciau meritele relative ale poziţiilor anglo-americane în problemele legate de controlul nuclear şi integrarea europeană, niciunul dintre ei nu putea să prefere sprijinul modestelor forţe franceze în locul vastului arsenal nuclear american, sau sprijinul politic francez în locul celui al Statelor Unite Exista, aşadar, o limită inerentă pentru ceea ce putea obţine de Gaulle adoptând o atitudine antiamericană; eforturile sale de a preveni apariţia unei Germanii naţionaliste riscau să stimuleze naţionalismul german să manevreze între diversele lui opţiuni O caracteristică a crizelor anilor ’60 a fost faptul că întotdeauna eşuau După criza Berlinului din anii 1958-1963, nu au mai existat atacuri frontale din partea sovieticilor la adresa intereselor occidentale în Europa După crizele Atlanticului din anii 1960-1966, problemele NATO s-au potolit, cedând locul unei coexistenţe paşnice între concepţiile americane şi franceze În timpul anilor ’70, Administraţia Nixon, în al său „An al Europei”, a încercat să reînvie ceva din spiritul abordărilor lui Kennedy, pe baza unor propuneri mai modeste Ea s-a izbit de vechea stâncă a opoziţiei gaulliste şi în mare parte din aceleaşi motive Din timp în timp, Franţa a încercat să creeze o capacitate militară europeană cu adevărat independentă, dar rezerva americană şi ambivalenţa germană au împiedicat ca aceste planuri să devină semnificative Cu trecerea deceniilor, ambele abordări, şi cea americană şi cea franceză, au fost depăşite de evenimente Ca o ironie, în lumea de după Războiul rece, cei doi adversari se trezesc acum într-un mediu în care cooperarea lor finală a devenit cheia unei relaţii euro-atlantice creatoare Viziunea wilsoniană a unei comunităţi de state democratice, care să funcţioneze pe baza unui ţel comun şi a unei diviziuni a muncii era potrivită cu ordinea internaţională a anilor ’50 şi ’60, caracterizată prin ameninţarea externă copleşitoare a unei ideologii totalitare şi prin superioritatea economică şi cvasimonopolul nuclear al Americii Dar dispariţia unei ameninţări unice şi unificatoare, împreună cu prăbuşirea ideologică a comunismului, precum şi o distribuţie mai echilibrată a puterii economice impun în ordinea internaţională nevoia unei mai subtile echilibrări a intereselor naţionale cu cele regionale Comunismul s-a prăbuşit, într-adevăr, aşa cum preziseseră Kennan, Acheson şi Dulles Însă, aşteptând la capătul drumului nu se afla o lume a idealismului lui Wilson, ci o formă virulentă a naţionalismului pe care Wilson şi discipolii săi îl etichetaseră „de modă veche” De Gaulle nu ar fi fost surprins de această nouă lume Fără îndoială că nici nu ar fi considerat-o „nouă”, măcar Ar fi susţinut că ea fusese prezentă tot timpul, doar că acoperită, cu un văl fin, de fenomenul vremelnic al hegemoniei celor două puteri În acelaşi timp, prăbuşirea comunismului şi unificarea Germaniei au răsturnat şi cele mai multe dintre previziunile lui de Gaulle Sceptic în legătură cu tot ce nu privea rolul internaţional al ţării sale, de Gaulle a supraestimat capacitatea Franţei de a controla de una singură procesele istorice „Noua ordine mondială” nu s-a arătat deloc mai favorabilă visului de supremaţie politică a Franţei în Europa, pe care îl nutrea de Gaulle, decât conducerii globale necontestate, urmărite de America O Germanie unificată nu mai are nevoie din partea aliaţilor săi de certificatul de legitimitate superioară vizavi de Germania de Est rivală Cu sateliţii est-europeni de odinioară ai Uniunii Sovietice acum intraţi în joc, Franţa se trezeşte lipsită de forţa de a organiza singură un nou echilibru european Opţiunea tradiţională a Franţei de a ţine la distanţă Germania căutând apropierea de Rusia este exclusă de ambele consecinţe posibile ale revoluţiei fostei Uniuni Sovietice: dacă în Rusia se ajunge la haos şi anarhie, aceasta va fi prea slabă pentru a acţiona ca o contrapondere a Germaniei; dacă naţionalismului rus învinge şi apare recentralizarea, noul stat, deţinând încă mii de arme nucleare, ar putea fi prea puternic pentru a servi drept partener Franţei Şi nici nu se poate anticipa că un astfel de stat ar opta pentru Franţa El ar găsi cu siguranţă o opţiune americană sau germană cel puţin la fel de atrăgătoare Mai presus de toate, orice încercare de a încercui Germania ar redeştepta tocmai acel naţionalism pe care conducătorii săi au reuşit până în prezent să îl domolească şi care a constituit coşmarul etern al Franţei America rămâne astfel partenerul cel mai sigur al Franţei, chiar dacă teoretic cel mai dificil, precum şi unica asigurare existentă pentru politica sa de prietenie, atât de necesară, cu Germania Aşadar, la capătul drumului pe care de Gaulle iniţial îl proiectase pentru a se putea dispensa de America, şi prin care America sperase că avea să integreze Franţa mai uşor în NATO, cooperarea dintre aceşti doi adversari prietenoşi ceva în genul relaţiei speciale a Americii cu Marea Britanie a apărut ca o cheie a echilibrului, exact aşa cum ar fi trebuit atunci când, cu două generaţii mai devreme, Wilson apăruse în Franţa pentru a elibera Lumea Veche de nebunia ei şi pentru a-i înălţa orizontul deasupra ideii de stat-naţiune CAPITOLUL 25 Vietnam: America la ananghie; Truman şi Eisenhower  Totul a început cu cele mai bune intenţii Timp de două decenii, după cel de-al doilea război mondial, America îşi asumase conducerea în edificarea unei noi ordini internaţionale din rămăşiţele unei lumi zdruncinate din temelii Ea reabilitase Europa şi refăcuse Japonia, descurajase expansionismul comunist în Grecia, Turcia, Berlin şi Coreea, intrase în primele alianţe pe timp de pace şi lansase un program de asistenţă tehnică pentru ţările în curs de dezvoltare Statele aflate sub umbrela americană se bucurau de pace, prosperitate şi stabilitate În Indochina, însă, toate modelele anterioare ale implicării Americii dincolo de graniţe au fost zdruncinate Pentru întâia oară în experienţa internaţională a Americii secolului XX, relaţia directă, aproape cauzală, dintre sistemul de valori şi realizări, de care naţiunea americană beneficiase întotdeauna, a început să se erodeze Aplicarea prea universală a propriilor valori i-a făcut pe americani să se îndoiască de ele şi să se întrebe de ce, în primul rând, acestea i-au împins în Vietnam S-a deschis, astfel, o prăpastie între credinţa americanilor în natura excepţională a experienţei lor naţionale şi compromisurile şi ambiguităţile inerente ale geopoliticii de îngrădire a comunismului În creuzetul vietnamez, excepţionalismul american s-a întors împotriva sa Societatea americană nu a dezbătut, aşa cum ar fi făcut altele, neajunsurile politicii proprii, ci calitatea Americii de a-şi asuma vreun rol pe arena internaţională Tocmai acest aspect al controversei privind Vietnamul a produs răni care s-au dovedit a fi atât de dureroase şi de greu de vindecat Rareori s-a întâmplat ca urmările acţiunilor întreprinse de o naţiune să fie atât de departe de intenţiile sale iniţiale În Vietnam, America a pierdut complet din vedere principiul de bază al politicii externe pe care Richelieu îl avansase cu trei secole mai devreme: „…între lucrul care trebuie susţinut şi forţa care urmează să-l susţină trebuie să se afle un raport de proporţie geometrică” (vezi cap 3) O abordare geopolitică conformă unei analize a interesului naţional ar fi făcut distincţia între ceea ce era semnificativ din punct de vedere strategic şi ceea ce era periferic Ea ar fi întrebat de ce crezuse America util pentru securitatea sa să stea deoparte în 1948, când comuniştii cucereau marele premiu care era China, iar acum îşi identifica securitatea naţională cu o ţară asiatică mult mai mică şi care nu mai fusese independentă timp de 150 de ani şi nici nu cunoscuse vreodată independenţa în graniţele ei actuale Când, în secolul al XIX-lea, Bismarck, superpracticianul Realpolitik, şi-a găsit cei mai apropiaţi aliaţi Austria şi Rusia într-o aprigă dispută privind frământările din Balcani, care se desfăşurau la câteva sute de mile depărtare faţă de graniţele Germaniei, el a spus răspicat că Germania nu va intra în război din cauza problemelor din Balcani; pentru Bismarck, Balcanii nu valorau, după propria lui expresie, cât oasele unui grenadier din Pomerania Statele Unite nu şi-au bazat calculele pe o aritmetică similară În secolul al XIX-lea, preşedintele John Quincy Adams, un viclean practician al politicii externe, îşi avertizase compatrioţii asupra pericolului unei aventurări în afara hotarelor în urmărirea unor „monştri îndepărtaţi” Totuşi, maniera wilsoniană de a aborda politica externă nu permitea nicio distincţie între monştrii care trebuiau căsăpiţi Universalist în abordarea ordinii mondiale, wilsonismul nu s-a bazat pe o analiză a importanţei relative a diverselor ţări America era obligată să lupte pentru ceea ce era drept, indiferent de condiţiile locale şi independent de geopolitică În cursul secolului XX, preşedinţii au susţinut, fiecare la rândul său, că America nu avea interese „egoiste”; că principalul, dacă nu chiar singurul, obiectiv internaţional urmărit îl constituiau pacea şi progresul În acest spirit Truman, în discursul său inaugural din 20 ianuarie 1949, îşi angaja ţara în slujba obiectivului măreţ al unei lumi în care „toate naţiunile şi toate popoarele sunt libere să se guverneze aşa cum cred ele de cuviinţă…” Nu se urmărea niciun interes strict naţional: „Noi nu am căutat să cucerim niciun teritoriu Nu ne-am impus voinţa nimănui Nu am cerut niciun privilegiu pe care să nu-l fi împărtăşit şi altora ” Statele Unite aveau „să întărească naţiunile iubitoare de libertate împotriva pericolului agresiunii” prin asigurarea de „consultanţă militară şi echipament naţiunilor libere care vor coopera cu noi în menţinerea păcii şi securităţii” Libertatea fiecărei naţiuni independente în parte devenise obiectiv naţional, indiferent de importanţa strategică pe care o aveau acele naţiuni pentru Statele Unite În cele două discursuri inaugurale ale sale, Eisenhower a preluat aceeaşi temă, într-un limbaj încă şi mai exaltat El a descris o lume în care tronurile fuseseră răsturnate, imperii uriaşe fuseseră măturate de pe faţa pământului şi noi naţiuni luaseră fiinţă În mijlocul acestei vâltori, destinul încredinţase Americii sarcina de a apăra libertatea fără limitări impuse de considerente geografice sau de calculări ale interesului naţional Desigur, Eisenhower sugera faptul că astfel de calcule erau împotriva sistemului de valori american, conform căruia toate naţiunile şi popoarele sunt tratate egal: „Concepând apărarea libertăţii, ca şi libertatea însăşi, ca fiind unică şi indivizibilă, noi tratăm toate continentele şi popoarele cu egal respect şi cinstire Noi respingem orice insinuare că o rasă sau alta, un popor sau altul sunt, în vreo privinţă, inferioare sau de sacrificiu ” Eisenhower a descris politica externă a Americii ca fiind diferită de a oricărei alte naţiuni; ea era mai curând o extindere a responsabilităţii morale a Americii decât o consecinţă a punerii în balanţă a riscurilor şi recompenselor Proba politicii americane nu era atât fezabilitatea asupra căreia nu existau îndoieli cât valoarea sa: „deoarece istoria nu încredinţează vreme îndelungată sarcina de a veghea pentru libertatea celor slabi sau timizi ” Poziţia de conducere era în sine o recompensă: beneficiul Americii era definit ca privilegiul de a-i ajuta pe ceilalţi să se ajute singuri Altruismul astfel conceput nu avea nicio limitare de ordin politic sau geografic În singurul său discurs inaugural, Kennedy a dus şi mai departe tema altruismului american şi a datoriei pe care America o avea faţă de omenire Proclamând generaţia sa ca fiind descendentă directă a primei revoluţii democratice din lume, el s-a angajat în mod solemn, în numele administraţiei sale, să nu „permită nesocotirea încetul cu încetul a acelor drepturi ale omului cărora această naţiune le-a fost întotdeauna ataşată şi faţă de care noi avem astăzi obligaţii la noi în ţară şi în întreaga lume Să ştie toate naţiunile, indiferent dacă ne doresc răul sau binele, că vom plăti orice preţ, vom purta orice povară, vom înfrunta orice greutate, vom sprijini orice prieten şi ne vom opune oricărui duşman pentru a asigura supravieţuirea şi succesul libertăţii ” Angajamentul global american nu era legat de niciun interes anume privind securitatea naţională şi nu excludea nicio ţară sau regiune din lume Discursul elocvent al lui Kennedy era reversul maximei lui Palmerston, că Marea Britanie nu avea prieteni, ci numai interese; America, în numele libertăţii, nu avea interese, ci numai prieteni La data preluării mandatului de către Lyndon B Johnson, 20 ianuarie 1965, înţelepciunea convenţională culminase în afirmaţia că angajamentele externe ale Americii, izvorâte organic din sistemul său democratic de guvernământ, înlăturaseră orice distincţie între responsabilităţile interne şi cele internaţionale Pentru America, susţinea Johnson, niciun străin nu era fără speranţă: „Pericolele înspăimântătoare şi problemele pe care le numeam odinioară «străine» există astăzi în mod constant printre noi Dacă trebuie ca vieţi americane să piară şi bogăţie americană să fie risipită, în ţări pe care abia dacă le cunoaştem, atunci acesta este preţul pe care schimbarea l-a cerut convingerilor noastre şi legământului nostru ferm ” Mult mai târziu, a devenit o modă ca astfel de declaraţii să fie citate ca exemple de aroganţă a puterii, sau ca pretexte ipocrite pentru dorinţa Americii de a domina Un asemenea cinism facil oferă o interpretare greşită esenţei credinţei politice a Americii, care este „naivă”, dar în acelaşi timp îşi extrage din această naivitate imboldul pentru acte de curaj extraordinare Cele mai multe ţări intră în război pentru a se opune unor ameninţări concrete, definibile la adresa securităţii lor În acest secol, America a pornit la război – de la primul război mondial şi până la Războiul din Golf din 1991 – în mare măsură din ceea ce ea a perceput drept obligaţie morală de a se opune agresiunii sau nedreptăţii, ca garant al securităţii colective Această angajare a fost pronunţată mai ales în cadrul generaţiei de lideri americani care fuseseră, în tinereţea lor, martorii tragediei Münchenului În fiinţa lor era imprimată lecţia că a nu opune rezistenţă agresiunii oriunde şi oricum ar apărea garantează faptul că mai târziu aceasta va trebui să fie înfruntată în condiţii mult mai grele Începând de la Cordell Hull înainte, fiecare secretar de stat american a repetat această temă A fost singurul punct asupra căruia Dean Acheson şi John Foster Dulles au căzut de acord Analiza geopolitică a pericolelor specifice create de cucerirea comunistă a unei ţări îndepărtate a fost considerată subordonată celor două sloganuri pereche, al opunerii împotriva agresiunii în abstract şi al împiedicării extinderii comunismului Victoria comunistă în China întărise convingerea politicienilor americani că nicio continuare a expansiunii comuniste nu mai putea fi tolerată Documente politice şi declaraţii oficiale ale vremii arată că această convingere nu a fost, în mare, pusă sub semnul întrebării În februarie 1950, cu patru luni înaintea declanşării conflictului din Coreea, documentul 64 al Consiliului Naţional al Securităţii conchidea că Indochina era o „zonă cheie a Asiei de Sud-Est şi se află sub ameninţare directă” Memorandumul a marcat începutul aşa-numitei Teorii a Dominoului, care prevedea că, în cazul căderii Indochinei, Burma şi Thailanda aveau să cadă şi ele curând, iar „echilibrul Asiei de Sud-Est se va afla atunci în mare pericol” În ianuarie 1951, Dean Rusk declara că „a neglija continuarea cursului actual la limita maximă a posibilităţilor noastre ar fi dezastruos pentru interesele noastre în Indochina şi, ca urmare, în restul Asiei de Sud-Est” În luna aprilie a anului precedent, documentul 68 al CNS concluzionase că echilibrul global în Indochina se afla în pericol: „…orice extindere substanţială a ariei de dominaţie a Kremlinului ar crea posibilitatea ca nicio coaliţie capabilă să înfrunte Kremlinul cu o forţă mai mare să nu poată fi formată ” Dar era oare adevărat, după cum lăsa să se înţeleagă documentul, că orice câştig comunist extindea aria controlată de Kremlin – mai ales dată fiind experienţa titoismului? Şi se putea oare concepe că alipirea Indochinei la tabăra comunistă putea, ea singură, răsturna echilibrul global al puterii? De vreme ce aceste întrebări nu au fost puse, America nu s-a confruntat niciodată cu o anumită realitate geopolitică, şi anume aceea că în Asia de Sud-Est ea atingea punctul în care angajamentul global se transforma în supraextindere exact cum atrăsese atenţia Walter Lippmann, cu câtva timp înainte (vezi capitolul 18) Existau, de fapt, diferenţe foarte mari în natura ameninţărilor În Europa, ameninţarea principală venea din partea superputerii sovietice În Asia, ameninţarea la adresa intereselor americane venea din partea unor puteri secundare, care erau, în cel mai bun caz, surogate ale Uniunii Sovietice şi asupra cărora controlul sovietic era – sau ar fi trebuit să se înţeleagă că era – improbabil În realitate, pe măsură ce războiul din Vietnam a evoluat, America a ajuns să lupte cu surogatul unui surogat, fiecare nutrind la rându-i o profundă neîncredere în respectivul partener superior Conform analizei americane, echilibrul global se afla sub asediul Vietnamului de Nord, presupus a fi controlat la Beijing, care, la rândul său, era văzut ca aflându-se sub controlul Moscovei În Europa, America apăra state istorice; în Indochina ea trata cu societăţi care, la dimensiunile lor actuale, edificau state pentru prima dată în istorie Naţiunile europene aveau tradiţii de mult stabilite în privinţa modului de a coopera în apărarea echilibrului puterii În Asia de Sud-Est statul de-abia se contura, conceptul de echilibru al puterii era ceva străin şi nu exista niciun precedent pentru cooperare între statele existente Aceste diferenţe fundamentale între geopolitica europeană şi cea a Asiei, împreună cu interesele Americii în fiecare dintre aceste zone, au fost înglobate în abordarea ideologică, universalistă a politicii externe americane Lovitura de stat din Cehia, blocada Berlinului, testarea bombei atomice sovietice, victoria comunistă din China şi atacul comunist asupra Coreii de Sud au fost toate strânse laolaltă de conducătorii Americii într-o singură ameninţare globală o conspiraţie globală Într-adevăr, controlată de la centru Realpolitik ar fi încercat să limiteze Războiul din Coreea la cele mai reduse dimensiuni posibile; concepţia maniheistă a Americii asupra conflictului a acţionat în direcţia opusă Conferind Coreii o semnificaţie globală, Truman însoţise trimiterea trupelor americane cu anunţul privind o creştere semnificativă a ajutorului militar acordat Franţei în războiul acesteia împotriva gherilelor comuniste din Indochina (numit atunci Vietminh) şi deplasase flota a Vil-a pentru protejarea Taiwanului Politicienii americani au stabilit o analogie între asalturile simultane ale Germaniei şi Japoniei în Europa şi Asia din timpul celui de-al doilea război mondial şi manevrele Moscovei şi Beijingului din anii ’50, Uniunea Sovietică luând locul Germaniei, iar China jucând rolul Japoniei În anul 1952, o treime din cheltuielile Franţei în Indochina erau subvenţionate de Statele Unite Intrarea Americii în Indochina a ridicat o problemă morală cu totul nouă NATO apăra democraţiile; ocuparea Japoniei de către americani adusese instituţiile democratice în sânul acestei naţiuni; Războiul din Coreea fusese purtat pentru a respinge un atac la adresa independenţei naţiunilor mici În Indochina, însă, politica de îngrădire fusese formulată iniţial în termeni aproape exclusiv geopolitici, făcând ca încorporarea sa de către ideologia americană dominantă să fie mult mai dificilă De aceea, apărarea Indochinei venea în contradicţie totală cu tradiţia anticolonialistă americană Fiind încă, teoretic, colonii franceze, statele Indochinei nu erau nici democraţii şi nici măcar nu erau independente Cu toate că, în 1950, Franţa transformase cele trei colonii ale sale, Vietnam, Laos şi Cambogia în „State Asociate ale Uniunii Franceze”, această nouă denumire lăsa descoperită tocmai noţiunea de independenţă, deoarece Franţa se temea că, dacă ar fi acordat suveranitate deplină, ar fi trebuit să facă acelaşi lucru şi cu cele trei posesiuni nord-africane ale sale Tunisia, Algeria şi Maroc Sentimentul anticolonial al Americii în timpul celui de-al doilea război mondial se concentrase în mod deosebit asupra Indochinei Lui Roosevelt îi displăcuse de Gaulle şi de aceea nici nu era deloc un mare admirator al Franţei, mai ales după prăbuşirea ei din 1940 Pe tot parcursul războiului, Roosevelt a cochetat cu ideea de a transforma Indochina într-un teritoriu sub mandatul Naţiunilor Unite, deşi la Yalta a început să dea înapoi Schema a fost apoi abandonată de administraţia Truman, care era interesată să obţină sprijinul Franţei în formarea Alianţei Atlantice În jurul anului 1950, administraţia Truman hotărâse că securitatea lumii libere cerea ca Indochina să fie ţinută în afara influenţei comuniste ceea ce, în practică, însemna renunţarea la principiile anticolonialiste ale Americii pentru a sprijini lupta Franţei în Indochina Truman şi Acheson nu au văzut altă soluţie pentru că şefii de Stat Major ajunseseră la concluzia că forţele armate americane erau suprasolicitate de angajamentele simultane faţă de NATO şi Coreea şi că niciuna dintre acestea nu putea fi sacrificată în favoarea Indochinei nici chiar dacă aceasta ar fi fost invadată de China Prin urmare, ei nu vedeau nicio altă alegere posibilă decât aceea de a se sprijini pe armata franceză, care trebuia să reziste comuniştilor din Indochina cu sprijin financiar şi logistic american După victoria în acea luptă, America intenţiona să-şi reconcilieze convingerile strategice cu cele anticoloniale făcând presiuni în favoarea independenţei După cum s-a dovedit, angajamentul iniţial al Americii în Indochina, din 1950, a stabilit schema viitoarei sale implicări: destul de cuprinzătoare pentru a angaja America, dar nu îndeajuns de semnificativă pentru a se dovedi decisivă În primele faze ale acestui proces deosebit de complicat, rezultatul s-a datorat în mare măsură necunoaşterii de către America a condiţiilor concrete şi imposibilităţii practice de a conduce operaţiunile prin intermediul a două niveluri ale autorităţii coloniale franceze, precum şi al autorităţilor locale pe care aşa-numitele State Asociate, Vietnam, Laos şi Cambogia, aveau dreptul de a le stabili Nedorind să fie etichetaţi ca partizani ai colonialismului, atât şefii Statelor Majore cât şi Departamentul de Stat au încercat să apere prestigiul moral al ţării exercitând presiuni asupra Franţei, pentru ca aceasta să promită independenţa finală13 Această delicată tentativă de echilibrare a revenit în final Departamentului de Stat, care şi-a exprimat înţelegerea faţă de complexitatea problemei numindu-şi programul de acţiune în Indochina „Operaţiunea Eggshell” [Operaţiunea Coajă de ou n t ] Eticheta, din nefericire, comunica o mult mai mare capacitate de înţelegere a situaţiei dificile decât vădeau soluţiile avansate de program Ideea era de a împinge Franţa în direcţia acordării independenţei Indochinei şi de a o stimula în acelaşi timp să continue războiul anticomunist Nimeni nu a explicat de ce trebuia Franţa să rişte vieţi omeneşti într-un război menit să-i facă dispensabilă prezenţa în regiune Dean Acheson a descris această dilemă în maniera sa caustică Pe de o parte, spunea el, Statele Unite puteau „să piardă” continuând să sprijine „atitudinile coloniale depăşite” ale Franţei; pe de altă parte, presată prea mult, Franţa putea pur şi simplu să renunţe cu totul, aducând argumentul: „Foarte bine, preluaţi voi întreaga ţară Nouă nu ne trebuie ” „Soluţia” lui Acheson s-a dovedit a fi o reafirmare a contradicţiilor politicii americane: sporirea ajutorului american acordat Indochinei şi în acelaşi timp îndemnarea Franţei şi a conducătorului local ales de ea, Bao Dai, să „atragă naţionaliştii de partea sa” Acheson nu a prezentat niciun plan de soluţionare a acestei dileme În perioada în care administraţia Truman se pregătea să-şi încheie mandatul, sustragerea de la responsabilităţi devenise politică oficială În 1952, un document al Consiliului de Securitate Naţională a oficializat Teoria Dominoului şi i-a conferit un caracter general Descriind un atac militar asupra Indochinei drept pericol „inerent existenţei unei Chine comuniste ostile şi agresive”, el susţinea că pierderea fie şi a unei singure ţări din Asia de Sud-Est avea să conducă la „o relativ rapidă supunere a celorlalte ţări în faţa comunismului sau la o aliniere la acesta În continuare, ar urma cu toată probabilitatea o aliniere la comunism a restului Asiei de Sud-Est şi Indiei, iar pe termen lung a Orientului Mijlociu (posibil cu excepţia măcar a Pakistanului şi Turciei) Evident, dacă această estimare era realistă, o astfel de prăbuşire masivă avea să pună de asemenea în pericol securitatea şi stabilitatea Europei şi să „facă extrem de dificil de împiedicat adaptarea finală a Japoniei la comunism” Memorandumul Consiliului Naţional al Securităţii nu a oferit nicio analiză care să spună de ce trebuia ca prăbuşirea să fie atât de automată sau atât de globală Şi mai presus de orice, el nu a reuşit să exploreze posibilitatea de a stabili o zonă de încetare a focului la graniţele Malaysiei şi Thailandei, care se bucurau de o stabilitate mult mai mare decât Indochina având avantajul unor conducători britanici Percepţia pericolului pe termen lung asupra Europei nu a fost împărtăşită nici ea de aliaţii europeni ai Americii, care, în anii ce aveau să urmeze, au refuzat consecvent să participe la apărarea Indochinei Analiza conform căreia un dezastru potenţial pândea Indochina a fost urmată de un remediu care nici pe departe nu atingea problema într-adevăr, în acest caz, nu exista niciun fel de remediu, deoarece rezultatul nul din Coreea distrusese, cel puţin pentru un timp, dorinţa Americii de a mai lupta într-un război terestru în Asia „Nu am putea să avem o nouă Coree, nu am putea să debarcăm forţe de uscat în Indochina”, argumenta Acheson Ar fi „zadarnic şi am comite o greşeală să apărăm Indochina în Indochina” Această remarcă cifrată părea să însemne că, dacă Indochina devenise într-adevăr pivotul echilibrului global şi dacă într-adevăr China era sursa problemei, America trebuia să atace chiar China, cel puţin cu forţe aeriene şi navale exact ceea ce Acheson refuzase categoric în cazul Coreii Mesajul lăsa deschisă şi problema modului în care America trebuia să răspundă în cazul în care Franţa şi aliaţii săi indochinezi erau înfrânţi de forţele comuniste indigene, mai curând decât prin intrarea Chinei în război Dacă Hanoiul era un surogat al Beijingului, iar Beijingul un împuternicit al Moscovei, aşa cum credeau atât executivul cât şi Congresul, Statele Unite ar fi fost obligate să aleagă cu seriozitate între convingerile sale geopolitice şi cele anticoloniale Astăzi ştim că, nu mult după victoria în războiul civil, China comunistă a ajuns să considere Uniunea Sovietică drept cea mai serioasă ameninţare la adresa independenţei sale şi că, din punct de vedere istoric, Vietnamul nutrea aceeaşi teamă faţă de China Prin urmare, o victorie comunistă în Indochina anilor ’50 ar fi accelerat, după toate aparenţele, toate aceste rivalităţi Şi aceasta ar fi însemnat pentru Occident o provocare, dar nu cea a unei conspiraţii globale controlată de la centru Pe de altă parte, argumentele memorandumului Consiliului Naţional al Securităţii nu erau atât de superficiale pe cât au părut mai târziu Chiar în absenţa unei conspiraţii centrale, şi cu tot ce ştia Occidentul în vremea aceea, Teoria Dominoului s-ar fi putut totuşi dovedi valabilă Aşa credea, era limpede, şi Lee Kuan Yew, înţeleptul şi pragmaticul prim-ministru singaporez, şi de obicei se dovedea că avea dreptate În epoca ce a urmat imediat războiului, comunismul încă mai avea un important dinamism ideologic Demonstrarea falimentului în organizarea economiei sale urma peste o generaţie Multe dintre democraţii, mai cu seamă din ţările independente de puţină vreme, considerau că lumea comunistă întrecea lumea capitalistă sub aspectul capacităţii industriale Guvernele multora dintre ţările devenite de curând independente erau fragile şi ameninţate de insurecţii interne Chiar în perioada în care se pregătea memorandumul Consiliului Naţional de Securitate, în Malaysia se desfăşura un război al gherilelor comuniste Politicienii de la Washington aveau toate motivele să fie preocupaţi de posibilitatea ca Indochina să fie cucerită de o mişcare care înghiţise deja Europa de Est şi pusese stăpânire pe China Indiferent dacă expansiunea comunistă era sau nu organizată centralizat, ea părea să aibă suficient avânt pentru a antrena fragilele naţiuni ale Asiei de Sud-Est în tabăra antioccidentală Adevărata problemă nu era aceea dacă era posibil ca un număr de piese de domino să cadă în Asia de Sud-Est, ceea ce părea probabil, ci dacă nu cumva existau locuri mai bune în acea regiune, unde s-ar fi putut trage linia de pildă În jurul unor ţări ca Malaysia şi Thailanda, unde elementele politice şi de securitate erau mai bine ţinute în frâu Şi cu siguranţă concluzia declaraţiei politice a Consiliului Naţional de Securitate – că, în cazul căderii Indochinei, chiar Europa şi Japonia ar putea ajunge să creadă în caracterul ireversibil al fluxului comunist şi să se adapteze acestuia mergea mult prea departe Moştenirea lăsată de Truman succesorului său, Dwight D Eisenhower, a fost un program de asistenţă militară anuală pentru Indochina de circa 200 milioane de dolari (ceva mai mult de un miliard în dolarii din 1993) şi o teorie strategică în căutarea unei politici Administraţia Truman nu fusese obligată să se confrunte cu prăpastia potenţială dintre doctrina strategică şi convingerile sale morale sau să dea piept cu necesitatea de a face o alegere între raţiunile de ordin geopolitic şi capacitatea americană: lui Eisenhower i-a revenit responsabilitatea de a face faţă provocării dintâi; lui Kennedy, Johnson şi Nixon celei de-a doua Administraţia Eisenhower nu a pus în discuţie rostul angajării, moştenite, a Americii în chestiunea securităţii Indochinei Ea a căutat să-şi împace convingerile morale cu doctrina strategică sporind presiunile pentru realizarea unei reforme în Indochina În mai 1963 la patru luni după depunerea jurământului de învestitură Eisenhower l-a îndemnat pe ambasadorul american în Franţa, Douglas Dillon, să-i preseze pe francezi pentru a numi noi lideri, cu autoritate, care să „câştige victoria” în Indochina şi să facă, totodată, „anunţuri publice clare şi lipsite de echivoc, repetate ori de câte ori este nevoie”, că independenţa va fi acordată „de îndată ce va fi fost câştigată victoria împotriva comuniştilor” În luna iulie, Eisenhower se plângea senatorului Ralph Flanders de faptul că angajamentul pe care şi-l asuma guvernul francez în privinţa independenţei era exprimat „într-o manieră obscură şi ocolită în loc să fie făcut cu îndrăzneală, în mod deschis şi repetat” Pentru Franţa, problema depăşise deja cu mult sfera reformei politice Forţele sale din Indochina erau prinse într-un război de gherilă sâcâitor, pentru care nu aveau niciun fel de experienţă Într-un război convenţional, cu linii ale frontului bine stabilite, puterea de foc superioară o scoate de obicei la capăt Prin contrast, un război de gherilă nu este purtat, în general, de pe poziţii fixe, iar armata de gherilă se ascunde în mijlocul populaţiei Într-un război convenţional se află în joc controlul asupra teritoriului; într-un război de gherilă, securitatea populaţiei Deoarece armata de gherilă nu este legată de apărarea unui teritoriu anume, ea este liberă, în mare măsură, să aleagă câmpul de luptă şi să controleze pierderile de ambele părţi Într-un război convenţional, o rată a succesului în bătălie de 75 la sută garantează de obicei victoria Într-un război de gherilă, a proteja populaţia doar 75 la sută din timp asigură înfrângerea Sută la sută securitate în 75 la sută din teritoriu este mult mai bine decât 75 la sută securitate în 100 la sută din teritoriu… Dacă forţele de apărare nu pot asigura securitate aproape perfectă pentru populaţie cel puţin în zona pe care o consideră esenţială este inevitabil ca armata de gherilă să câştige, mai curând sau mai târziu Ecuaţia de bază a războiului de gherilă este pe atât de simplă pe cât este de dificilă rezolvarea ei: armata de gherilă câştigă atâta vreme cât reuşeşte să nu aibă pierderi; armata convenţională este sortită să piardă dacă nu câştigă în mod decisiv Un rezultat nul nu se înregistrează aproape niciodată Orice ţară care se angajează într-un război de gherilă trebuie să fie pregătită pentru o luptă de durată Armata de gherilă poate continua tacticile de asalt timp îndelungat, chiar cu forţe reduse la extrem O victorie netă este foarte rară; războaiele de gherilă de succes se epuizează în perioade îndelungate de timp Cele mai notabile exemple de victorie asupra forţelor de gherilă s-au înregistrat în Malaysia şi Grecia, unde forţele de apărare au reuşit deoarece gherilelor le-a fost tăiată orice legătură cu sursele de aprovizionare din afară (în Malaysia datorită poziţiei geografice, în Grecia datorită rupturii dintre Tito şi Moscova) Nici armata franceză şi nici cea americană, care i-a călcat pe urme un deceniu mai târziu, nu au dezlegat vreodată şarada războiului de gherilă Ambele au luptat în singurul fel în care înţelegeau ele că se poartă un război şi pentru care fuseseră antrenate şi echipate o luptă convenţională, clasică, bazată pe linii de front demarcate net Ambele armate, bazându-se pe o putere de foc superioară, s-au străduit să ducă un război de uzură Ambele şi-au văzut propria strategie întoarsă împotrivă-le de un duşman care, luptând pe teren propriu, le putea epuiza cu răbdarea de care dădea dovadă şi putea genera o presiune pe plan intern pentru a pune capăt conflictului Pierderile s-au tot acumulat, în vreme ce criteriile de apreciere a progresului înregistrat au rămas vagi Franţa s-a recunoscut învinsă mai repede decât America, deoarece densitatea forţelor sale militare a fost mult diminuată de efortul de a controla întregul teritoriu al Vietnamului cu o treime din forţele pe care America avea să le angajeze până la urmă în apărarea unei singure jumătăţi din teritoriul ţării Franţa a avut de luptat pe două fronturi, aşa cum avea să se întâmple cu America, un deceniu mai târziu: ori de câte ori îşi concentra forţele în jurul unor centre populate, comuniştii dominau cea mai mare parte a regiunii rurale; când încerca să iasă în apărarea zonelor din afara oraşelor, comuniştii atacau oraşele şi forturile, unul după altul În Vietnam a existat întotdeauna ceva care a afectat puterea de judecată a străinilor care s-au aventurat acolo În mod bizar, războiul franco-vietnamez a atins apogeul la o întretăiere de drumuri numită Dien Bien Phu, din nord-vestul îndepărtat al Vietnamului, lângă frontiera laoţiană Franţa amplasase acolo o forţă de elită, în speranţa de a-i atrage pe comunişti într-o amplă bătălie de uzură şi pe parcurs s-a băgat singură într-o situaţie din care nu putea ieşi câştigătoare În cazul în care comuniştii ignorau desfăşurarea de forţe franceze, acestea aveau să fie irosite într-o poziţie departe de zonele cu importanţă strategică Dacă înghiţeau momeala, singurul lor motiv trebuia să fie convingerea că se aflau aproape de victoria decisivă Franţa îşi redusese astfel opţiunile la irelevanţă sau înfrângere Francezii au subapreciat mult duritatea şi ingeniozitatea oponenţilor lor aşa cum aveau să facă şi americanii, un deceniu mai târziu La 13 martie 1954, nord-vietnamezii au lansat un atac total împotriva zonei Dien Bien Phu, căreia, încă de la asaltul iniţial, îi fuseseră distruse două forturi exterioare, care ar fi trebuit să domine înălţimile din jur În acest atac ei au folosit o artilerie pe care nimeni nu îi bănuise că o posedă şi care le fusese furnizată de China, după Războiul din Coreea Din acel moment, înfrângerea restului armatei franceze nu a mai fost decât o chestiune de timp Epuizat de ceea ce devenise un război de uzură şi nemaivăzând sensul continuării luptei doar pentru a trebui să se retragă din Indochina sub presiune americană, un guvern francez proaspăt ales a acceptat propunerea sovietică de a ţine o conferinţă în problema Indochinei, la începutul lunii aprilie, la Geneva Imineţa acestei conferinţe i-a făcut pe comunişti să-şi sporească presiunile militare şi a forţat administraţia Eisenhower să aleagă între teoriile şi posibilităţile sale reale Înfrângerea de la Dien Bien Phu avea să oblige Franţa să cedeze comuniştilor o parte însemnată a Vietnamului, dacă nu cu totul Dien Bien Phu nu mai putea fi salvat decât printr-o escaladare militară majoră, pentru care Franţa nu avea nici resursele, nici voinţa Statele Unite trebuiau să hotărască dacă vor sprijini sau nu Teoria Dominoului printr-o acţiune militară directă Când şeful Statului Major francez, generalul Paul Ely, a vizitat Washingtonul la 23 martie, amiralul Arthur Radford, şeful Statelor Majore reunite, i-a creat acestuia impresia că ar recomanda un atac aerian masiv asupra poziţiilor comuniste din jurul Dien Bien Phuului incluzând posibilitatea folosii armelor nucleare Dulles, însă, era prea ataşat ideii de securitate colectivă pentru a concepe un asemenea pas fâră o pregătire diplomatică Într-un important discurs din 29 martie 1954, el a îndemnat de fapt la o acţiune militară colectivă pentru a salva Indochina de comunişti, folosind argumentul tradiţional al şcolii antipacifiste acela că a nu acţiona imediat avea să reclame acţiuni mult mai costisitoare pe mai departe: …impunerea asupra Asiei de Sud-Est a sistemului politic comunist al Rusiei şi al aliatului său comunist chinez, prin orice mijloace s-ar înfăptui aceasta, ar reprezenta o gravă ameninţare la adresa întregii comunităţi libere Statele Unite consideră că această posibilitate nu ar trebui acceptată cu pasivitate, ci întâmpinată prin acţiune unită Acest lucru ar putea implica riscuri serioase, dar aceste riscuri sunt mult mai mici decât acelea cu care ne vom confrunta peste câţiva ani dacă nu îndrăznim să fim hotărâţi astăzi… Sub drapelul „Acţiunii Unite”, Dulles propunea să se formeze o coaliţie între Statele Unite, Marea Britanie, Franţa, Noua Zeelandă, Australia şi Statele Asociate ale Indochinei, pentru a opri pătrunderea comunismului în Indochina Eisenhower a îmbrăţişat ideea lui Dulles, îndemnând la acţiune colectivă, deşi aproape sigur mai mult pentru a zădărnici intervenţia decât pentru a o promova Sherman Adams, şeful Statului Major al lui Eisenhower, a descris atitudinea preşedintelui în felul următor: „După ce reuşise să evite un război total cu China roşie, cu un an înainte, în Coreea, când avea sprijinul Naţiunilor Unite, el [Eisenhower] nu era deloc dispus să provoace un altul în Indochina… fără britanici şi alţi aliaţi occidentali ” Eisenhower personifica acel fenomen straniu al politicii americane prin care preşedinţii care par a fi cei mai sinceri se dovedesc adesea a fi cei mai complicaţi, în acest sens, Eisenhower a fost un precursor al lui Ronald Reagan, deoarece a reuşit să ascundă extraordinare talente de manipulator sub aparenţa unei calde amabilităţi Cum avea să se dovedească doi ani mai târziu, în cazul Suezului, şi iarăşi în cazul Berlinului, cuvintele lui Dulles implicau o linie dură în acest caz, planul lui Radford de intervenţie aeriană, sau o variantă a acestuia Eisenhower prefera, aproape cert, să evite cu totul o acţiune militară El ştia prea multe despre chestiunile militare pentru a crede că un singur atac aerian putea fi decisiv şi nu voia să recurgă la o ripostă masivă (strategia oficială) împotriva Chinei Şi nu era deloc dornic să poarte un război de uscat prelungit în Asia de Sud-Est În plus, Eisenhower avusese suficient timp să experimenteze diplomaţia de coaliţie pentru a-ţi da seama că era extrem de improbabil ca Acţiunea Unită să fie realizată într-un interval de timp relevant pentru soarta Dien Bien Phuului Pentru Eisenhower, aceasta asigura, fără îndoială, o portiţă de scăpare, deoarece el prefera pierderea Indochinei maculării Americii cu acuzaţia de a fi procolonialistă După cum a scris într-un fragment nepublicat din memoriile sale: …situarea Statelor Unite pe poziţia celei mai mari dintre puterile anticoloniale este un bun de o valoare incalculabilă pentru Lumea Liberă… De aceea poziţia morală a Statele Unite trebuia să fie apărată mai mult decât Delta Tonkin, decât toată Indochina  Oricare le-ar fi fost rezervele personale, Dulles şi Eisenhower au făcut un efort important pentru a realiza Acţiunea Unită La 4 aprilie 1954, într-o lungă scrisoare, Eisenhower i s-a adresat lui Churchill, care se afla atunci în ultimul an al mandatului său de prim-ministru: Dacă ei [Franţa] nu duc lucrurile până la capăt şi Indochina trece în mâinile comuniştilor, efectul final asupra poziţiei strategice globale a noastre şi a voastre cu schimbarea rezultată în echilibrul puterii din întreaga zonă a Asiei şi Pacificului, ar putea fi dezastruos şi, ştiu bine, inacceptabil pentru vreunul dintre noi Este greu de imaginat cum ar putea fi oprite Thailanda, Birmania şi Indonezia să încapă în mâinile comuniştilor Asta nu ne-o putem permite Ameninţarea asupra Malaysiei, Australiei şi Noii Zeelande ar fi directă Lanţul de insule din larg s-ar rupe Presiunea economică asupra Japoniei, care ar fi lipsită de pieţele necomuniste şi sursele de alimente şi materie primă, ar fi atât de mare, după un timp, încât este greu de imaginat cum ar putea fi împiedicată să ajungă la o înţelegere cu lumea comunistă, care să combine forţa umană şi resursele naturale ale Asiei cu potenţialul industrial al Japoniei ” Churchill însă nu a fost convins, iar Eisenhower nu a mai făcut niciun efort de a-l câştiga de partea sa Oricât de devotat ar fi fost „relaţiei speciale” cu America, Churchill era întâi englez şi vedea în Indochina mai multe pericole decât beneficii El nu a acceptat afirmaţia că piesele dominoului aveau să cadă chiar în mod inexorabil sau că un punct pierdut în colonii avea să ducă automat la o catastrofă globală Churchill şi Anthony Eden credeau că graniţele Malaysiei erau cel mai bun loc unde putea fi apărată Asia de Sud-Est; prin urmare, Churchill a dat răspunsul neangajant că Eden avea să transmită decizia cabinetului său lui Dulles, care tocmai se pregătea să plece la Londra Evitarea de către Churchill a chestiunii esenţiale nu a lăsat nicio îndoială asupra faptului că Marea Britanie căuta o modalitate mai puţin dură de a respinge Acţiunea Unită Dacă veştile ar fi fost bune, Churchill le-ar fi transmis el însuşi, fără îndoială În plus, antipatia lui Eden faţă de Dulles era proverbială Încă dinainte de sosirea secretarului de stat, Eden „credea că este lipsit de realism să speri că învingătorul îşi putea impune condiţiile în faţa unui duşman neînvins” La 26 septembrie, Churchill şi-a prezentat personal rezervele amiralului Radford, care vizita Londra Conform rapoartelor oficiale, Churchill a avertizat asupra pericolului unui „război neconvenţional, în care ruşii erau puternici şi puteau mobiliza entuziasmul popoarelor naţionaliste şi oprimate” Într-adevăr, pentru Marea Britanie nu exista nicio raţiune politică de a se implica într-o cauză pe care Churchill o descria astfel: Poporul britanic nu se va lăsa uşor influenţat de ceea ce se întâmplă în jungla îndepărtată a Asiei de Sud-Est; dar el ştie bine că există o puternică bază americană în Anglia de est şi că războiul cu China, care invoca pactul chino-rus, putea însemna un asalt cu bombe cu hidrogen asupra acestor insule  Mai presus de orice, un astfel de război ar fi zădărnicit măreţul vis al bătrânului războinic, din ultimul an al mandatului său acela de a organiza o întâlnire la nivel înalt cu conducerea poststalinistă, „calculat aşa încât să-i facă pe ruşi să înţeleagă totalitatea implicaţiilor puterii occidentale şi să le atragă atenţia asupra nebuniei unui război” (vezi capitolul 20) Intre timp, trecuse destul timp, astfel încât, indiferent de decizia Marii Britanii, Acţiunea Unită să nu mai poartă salva Dien Bien Phu, care a căzut la 7 mai, chiar în timp ce diplomaţii discutau la Geneva problema Indochinei Aşa cum se întâmplă deseori când este în discuţie securitatea colectivă, Acţiunea Unită se transformase într-un alibi pentru a nu se face nimic Dezbaterea în problema intervenţiei la Dien Bien Phu a arătat, mai întâi de toate, confuzia care începea să-şi facă loc în politica privind Vietnamul şi dificultatea crescândă de a reconcilia analiza geopolitică, doctrina strategică şi convingerile morale Dacă era adevărat că o victorie comunistă în Indochina ar fi făcut ca piesele dominoului să cadă, din Japonia şi până în Indonezia, după cum prevăzuse Eisenhower în scrisoarea sa adresată lui Churchill şi într-o conferinţă de presă din 7 aprilie, atunci America trebuia să tragă linia, indiferent de reacţia altor ţări, mai ales că contribuţia militară a potenţialilor participanţi la Acţiunea Unită ar fi fost în mare măsură simbolică Deşi acţiunea colectivă era preferabilă, cu siguranţă ea nu era o condiţie prealabilă a apărării echilibrului global, dacă într-adevăr acesta era cel ameninţat Pe de altă parte, cam în acelaşi timp în care încerca să organizeze acţiunea colectivă, administraţia îşi schimbase şi doctrina militară, în sensul „ripostei masive” Propunerea de a lovi direct sursa agresiunii însemna în fapt că un război pentru Indochina avea să fie îndreptat împotriva Chinei Însă nu exista nicio bază politică sau morală pentru a lansa atacuri aeriene împotriva unei ţări care participa doar indirect la Războiul din Vietnam, şi încă pentru o cauză pe care Churchill i-o descrisese lui Radford ca fiind prea marginală şi prea periculoasă pentru a putea fi susţinută prea mult timp în faţa opiniei publice occidentale Fără îndoială, pentru liderii poststalinişti de la Kremlin ar fi fost extrem de neplăcut ca în primul lor an la putere să fie nevoiţi să înfrunte America de dragul Chinei Cu toate acestea, deoarece conducătorii militari ai Americii erau incapabili să descrie fie obiectivele de atins, fie rezultatul probabil al unui atac masiv împotriva Chinei (sau în interiorul Indochinei, în cazul de faţă) şi din moment ce independenţa Indochinei era încă numai un plan, nu exista nicio bază realistă pentru intervenţie Eisenhower a întârziat cu înţelepciune o manifestare de forţă până ce diferitele curente ale demersului american puteau fi armonizate Din păcate, acestea nu erau în armonie niciun deceniu mai târziu, când America, uitând amploarea întreprinderii, prelua plină de încredere sarcina în faţa căreia Franţa eşuase în mod nedemn Deoarece atât Uniunea Sovietică cât şi China se temeau de intervenţia americană, diplomaţia lui Eisenhower şi Dulles, de a face ameninţări implicite, a ajutat ca la Conferinţa de la Geneva să se poată obţine un rezultat aparent mult mai bun decât putea garanta situaţia militară din teren Acordurile de la Geneva din iulie 1954 au prevăzut divizarea Vietnamului în lungul paralelei 17 Pentru a lăsa o cale deschisă unificării, divizarea a fost descrisă nu ca o „frontieră politică”, ci ca un aranjament administrativ, pentru facilitarea regrupării forţelor militare înaintea unor alegeri desfăşurate sub control internaţional Acestea urmau să aibă loc în doi ani Toate forţele străine urmau să fie retrase din cele trei state ale Indochinei în 300 de zile; bazele străine şi alianţele cu alte ţări erau interzise Trecerea în revistă a diferitelor prevederi creează, însă, o impresie greşită asupra formalităţii şi rigorii Acordurilor de la Geneva Existau numeroşi semnatari ai diferitelor capitole ale Acordului, dar nu părţi contractante, prin urmare nici „obligaţii colective” Richard Nixon a rezumat mai târziu acest talmeş-balmeş în felul următor: „La Conferinţă s-au întâlnit nouă ţări, care au elaborat şase declaraţii unilaterale, trei acorduri bilaterale de încetare a focului şi o declaraţie nesemnată ” Tot ce s-a reuşit a fost găsirea unei modalităţi de a pune capăt ostilităţilor, împărţirea Vietnamului iar soluţia politică a fost lăsată în seama viitorului Analiştii amatori invocă adeseori ambiguitatea unor astfel de acorduri pentru a demonstra confuzia sau duplicitatea negociatorilor acuzaţie care a fost adusă mai târziu şi Acordurilor de pace de la Paris, din 1973 Totuşi, de cele mai multe ori, documente ambigue de genul celor de la Geneva reflectă realitatea; ele soluţionează ce se poate soluţiona, cu conştiinţa clară a faptului că finisarea detaliilor trebuie să aştepte evoluţia evenimentelor Uneori interludiul permite naşterea fără conflicte a unei nou constelaţii politice; alteori, conflictul izbucneşte din nou, obligând fiecare parte să îşi revizuiască oferta În 1954 se crease un impas stânjenitor pe care niciuna din părţi nu era încă în măsură să îl dezamorseze Uniunea Sovietică nu era pregătită de o confruntare atât de curând după moartea lui Stalin şi în Asia de Sud-Est avea numai interese periferice; China se temea de un alt război cu America la mai puţin de un an după încheierea conflictului coreean (mai ales în lumina noii doctrine americane de ripostă masivă); Franţa era în curs de retragere din zonă; Statelor Unite le lipseau deopotrivă o strategie şi suportul opiniei publice pentru intervenţie; iar comuniştii vietnamezi încă nu erau destul de puternici pentru a continua războiul fără surse externe de aprovizionare În acelaşi timp, nimic din ceea ce s-a realizat la Conferinţa de la Geneva nu a schimbat concepţiile de bază ale protagoniştilor Administraţia Eisenhower nu-şi modificase convingerea că Indochina era cheia pentru echilibrul puterii în Asia şi probabil la scară globală; şi nici nu renunţase complet la ideea unei intervenţii militare, ci numai la o intervenţie alături de Franţa colonialistă Vietnamul de Nord nu îşi abandonase obiectivul unificării întregii Indochine sub conducere comunistă, pentru care liderii săi luptaseră timp de două decenii Noua conducere sovietică îşi declara în continuare ataşamentul faţă de lupta de clasă internaţională Sub aspectul doctrinei, China era cea mai radicală dintre ţările comuniste, deşi, aşa cum s-a văzut cu câteva decenii mai târziu, ea şi-a filtrat în general convingerile ideologice prin prisma interesului naţional Iar percepţia pe care China o avea în legătură cu interesul său naţional a făcut-o să aibă o atitudine profund ambivalenţă în legătură cu perspectiva de a avea o mare putere, fie ea şi comunistă, la graniţa de sud rezultatul inevitabil al unificării Indochinei sub conducere comunistă Dulles s-a mişcat cu multă abilitate prin acest hăţiş Aproape sigur, el prefera intervenţia militară şi distrugerea comunismului, chiar şi în Nord De exemplu, la 13 aprilie 1954 el a declarat că singurul rezultat „satisfăcător” era o retragere completă a comuniştilor din Indochina Cu toate acestea, el s-a trezit participant la o conferinţă al cărui unic rezultat posibil era acela de a da conducerii comuniste din Vietnamul de Nord un aer de legitimitate, care, la rândul lui, avea să extindă influenţa comunistă în întreaga Indochină Cu toată atitudinea lui de „puritan într-o casă rău famată”, Dulles a încercat să elaboreze o reglementare care, deşi era „ceva de care trebuia să facem haz”, era în acelaşi timp „lipsită de tenta colonialismului francez” Pentru prima oară de când se implicase America în Vietnam, analiza strategică şi convingerea morală coincideau Dulles a definit scopul Americii ca fiind acela de a ajuta să se „ajungă la decizii care vor ajuta naţiunile din acea zonă să se bucure în pace de integritate teritorială şi independenţă politică sub guvernări libere şi stabile, având posibilitatea de a-şi dezvolta economiile” Dificultatea imediată era, desigur, aceea că Statele Unite refuzaseră să participe oficial la Conferinţa de la Geneva America a încercat să fie şi prezentă şi absentă îndeajuns de implicată pentru a-şi susţine principiile şi destul de retrasă pentru a evita să fie acuzată acasă de a fi trebuit să abandoneze o parte dintre ele Ambiguitatea Americii a fost cel mai bine exprimată într-o declaraţie de încheiere în care se afirma că Statele Unite „iau notă” de declaraţiile finale şi „se vor abţine de la ameninţarea cu forţa sau folosirea forţei, pentru a le deranja”, în acelaşi timp, declaraţia avertiza că America „va privi orice reînnoire a agresiunii, cu violarea înţelegerilor menţionate, cu serioasă îngrijorare şi va considera aceasta ca o gravă ameninţare la adresa păcii şi securităţii internaţionale” Nu mai cunosc în istoria diplomaţiei vreo situaţie în care o naţiune să garanteze un acord pe care a refuzat să îl semneze şi asupra căruia şi-a exprimat asemenea rezerve serioase Dulles nu fusese capabil să împiedice consolidarea comunismului în Vietnamul de Nord, dar spera să prevină căderea pieselor dominoului în restul Indochinei Având de înfruntat ceea ce el şi Eisenhower considerau a fi îngemănarea a două rele, colonialismul şi comunismul, Dulles se descotorosise de colonialismul francez, fiind din acel moment liber să se concentreze asupra îngrădirii comunismului El găsea că meritul Conferinţei de la Geneva era acela de a fi creat un cadru politic în care obiectivele politice şi militare ale Americii să fie puse de acord, asigurând totodată baza legală pentru respingerea în continuare a mişcărilor comuniste În ceea ce-i privea, comuniştii erau preocupaţi să-şi stabilească propriul sistem de guvernare la nord de paralela 17, sarcină pe care au urmărit-o cu sălbăticie caracteristică, ucigând cel puţin 50 000 de oameni şi închizând alţi 100 000 în lagăre de concentrare Aproximativ 80 000-100 000 de soldaţi din gherilele comuniste s-au deplasat în nord, în timp ce un milion de nord-vietnamezi au fugit în Vietnamul de Sud, unde Statele Unite descoperiseră în persoana lui Ngo Dinh Diem un lider pe care credeau că îl pot sprijini El avea o reputaţie imaculată de naţionalist; din nefericire, ataşamentul faţă de valorile democraţiei s-a vădit că nu era punctul lui forte Hotărârea înţeleaptă a lui Eisenhower de a nu se implica în Vietnam în 1954 s-a dovedit a fi de ordin tactic, nu strategic După Geneva, el şi Dulles au rămas convinşi de importanţa strategică decisivă a Indochinei În timp ce Indochina se organiza, Dulles definitiva ultimele detalii ale cadrului securităţii colective, care la începutul anului dăduse rateuri Organizaţia Tratatului Asiei de Sud-Est (SEATO), care luase fiinţă în septembrie 1954, era compusă, alături de Statele Unite, din Pakistan, Filipine, Thailanda, Australia, Noua Zeelandă, Regatul Unit şi Franţa Ceea ce îi lipsea era un obiectiv politic comun sau mijloacele pentru acordarea de ajutor reciproc Într-adevăr, statele care au refuzat să participe la SEATO au fost mai numeroase decât membrii acestei organizaţii India, Indonezia, Malaysia, Birmania au preferat să-şi caute securitatea în neutralitate, iar trei dintre statele Indochinei aveau interdicţie de a participa, conform Acordurilor de la Geneva Cât despre aliaţii europeni ai Americii, Franţa şi Marea Britanie, era improbabil ca ele să-şi asume riscuri în numele unei zone din care fuseseră de curând alungate, într-adevăr, este aproape sigur că Franţa şi într-o mai mică măsură Marea Britanie – s-au alăturat SEATO în vederea obţinerii dreptului de veto asupra a ceea ce ele considerau că ar fi un potenţial de acţiuni americane pripite Obligaţiile oficiale în cadrul SEATO erau mai curând neclare Cerându-le părţilor semnatare să întâmpine un „pericol comun” cu „procedurile lor constituţionale”, Tratatul nu stabilea nici criteriile de definire a pericolului comun, nici nu construia mecanismul acţiunii comune aşa cum făcea NATO Cu toate acestea, SEATO a servit scopului lui Dulles, prin asigurarea unui cadru legal pentru apărarea Indochinei Acesta este motivul pentru care, destul de ciudat, SEATO se referea mult mai precis la problema agresiunii comuniste îndreptată împotriva celor trei naţiuni din Indochina a căror participare la SEATO era interzisă prin Acordurile de la Geneva decât la problema atacului comunist asupra semnatarilor Un protocol separat stabilea ameninţările la adresa Laosului, Cambogiei şi Vietnamului de Sud ca fiind ostile păcii şi securităţii semnatarilor, asigurând de fapt o garanţie unilaterală Totul depindea acum de posibilitatea ca noile state din Indochina, mai ales Vietnamul de Sud, să fie transformate în naţiuni care să funcţioneze în plin Niciuna dintre ele nu fusese vreodată guvernată ca entitate politică în cadrul frontierelor sale existente Hue era vechea capitală imperială Francezii împărţiseră Vietnamul în trei regiuni – Tonkin, Annam şi Cochinchina – guvernate de la Hanoi, Hue şi respectiv Saigon Zona din jurul Saigonului şi Delta Mekongului fuseseră colonizate de vietnamezi relativ recent, în secolul al XIX-lea, aproape în acelaşi timp cu venirea francezilor Autorităţile existente constau într-o combinaţie de funcţionari civili instruiţi de francezi şi un păienjeniş de societăţi secrete – aşa-numitele secte – dintre care unele aveau afiliaţii religioase, dar care se autofinanţau şi îşi menţineau statutul autonom prin scuturarea populaţiei Diem, noul conducător, era fiul unui oficial de la curtea imperială de la Hue Educat în şcoli catolice, el lucrase câţiva ani ca funcţionar în administraţia colonială la Hanoi, dar demisionase când francezii refuzaseră să pună în aplicare câteva dintre reformele propuse de el El şi-a petrecut următoarele două decenii din viaţă ca un savant izolat în propria lui ţară sau în exil, în străinătate – mai ales în America – refuzând ofertele japonezilor, ale comuniştilor şi ale liderilor vietnamezi sprijiniţi de Franţa de a participa în diferitele lor guverne Liderii aşa-numitelor mişcări pentru libertate nu sunt de obicei personalităţi democratice; ei se întreţin, de-a lungul anilor de exil şi de detenţie, cu viziuni ale transformărilor pe care le vor produce ei după preluarea puterii Modestia este arareori unul dintre atributele lor; dacă ar fi, ei nu ar mai exista ca revoluţionari Instalarea unui guvern care face din lider o persoană dispensabilă – esenţa democraţiei – li se pare celor mai mulţi o contradicţie de termeni Liderii luptelor pentru independenţă tind să fie eroi şi eroii nu sunt în general companii comode Trăsăturile personalităţii lui Diem erau marcate de tradiţia politică de orientare confucianistă a Vietnamului Spre deosebire de teoria democratică, potrivit căreia adevărul rezultă dintr-o confruntare de idei, confucianismul susţine că adevărul este obiectiv şi poate fi descoperit numai prin studiu asiduu şi o educaţie de care extrem de puţini sunt consideraţi capabili În căutarea adevărului, confucianismul nu acordă merite egale ideilor aflate în conflict, aşa cum face teoria democratică Din moment ce există un singur adevăr, ceea ce nu este adevăr nu poate avea nicio valoare şi nici nu şi-o poate câştiga prin competiţie Confucianismul este în esenţă ierarhic şi elitist, punând accent pe loialitatea faţă de familie, instituţii şi autoritate Niciuna dintre societăţile pe care le-a influenţat nu a creat încă un sistem pluralist funcţional (Taiwanul anilor ’90 apropiindu-se cel mai mult de acest ideal) În 1954, în Vietnamul de Sud nu prea exista bază pentru crearea unui stat naţional şi cu atât mai puţin a unei democraţii Totuşi, nici evaluarea strategică şi nici credinţa Americii că Vietnamul de Sud trebuia salvat printr-o reformă democratică nu au ţinut seama de aceste realităţi Cu un entuziasm naiv, administraţia Eisenhower s-a avântat cu elan în apărarea Vietnamului de Sud împotriva agresiunii comuniste şi şi-a asumat sarcina de a clădi o naţiune în numele idealului de a oferi posibilitatea unei societăţi, a cărei cultură era mult diferită de cea a Americii, să îşi menţină independenţa proaspăt cucerită şi să practice libertatea în sensul american Dulles insistase permanent pentru sprijinirea lui Diem, pe motiv că era „singurul cal disponibil” În octombrie 1954, Eisenhower a făcut din necesitate o virtute şi i-a scris lui Diem, promiţând ajutor condiţionat de „performanţa… în înfăptuirea reformelor necesare” Sprijinul american trebuia să fie „combinat cu” un Vietnam independent, „înzestrat cu un guvern puternic… atât de receptiv la aspiraţiile naţionaliste ale poporului” încât să impună respect atât în interior, cât şi pe plan internaţional  Timp de câţiva ani, totul a părut să meargă bine Până la sfârşitul mandatului administraţiei Eisenhower, Statele Unite dăduseră Vietnamului de Sud peste un miliard de dolari sub formă de ajutor; în Vietnamul de Sud se aflau 1500 de funcţionari americani; ambasada Statelor Unite din Saigon devenise una dintre misiunile cele mai mari din lume Grupul Consultativ Militar al Statelor Unite, numărând 692 de membri, ignorase limitele stabilite pentru personalul militar străin în cadrul Acordurilor de la Geneva  Contrar oricăror aşteptări şi cu sprijinul masiv al serviciilor de informare americane, Diem a suprimat societăţile secrete, a stabilizat economia şi a reuşit să stabilească un control central realizări uimitoare, care au fost bine primite în Statele Unite După vizita în Vietnam din 1955, senatorul Mike Mansfield raporta că Diem reprezenta „naţionalismul autentic” şi, îmbrăţişând „cauza pierdută a libertăţii, i-a insuflat o nouă viaţă”  Senatorul John F Kennedy a sprijinit cei doi piloni ai politicii americane în Vietnam, securitatea şi democraţia, descriind Vietnamul nu numai ca fiind „cheia de boltă” a securităţii în Asia de Sud-Est, dar şi ca pe un „teren de încercare a democraţiei în Asia”  Evenimentele au dovedit curând că America sărbătorise doar o scurtă perioadă de întrerupere a presiunii comuniste şi nu o reuşită de durată Convingerea Americii că propriul său model unic de democraţie era uşor exportabil s-a dovedit greşită În Occident, pluralismul politic înflorise în societăţi închegate, în care un puternic consens social existase suficient timp pentru a permite acceptarea unei opoziţii, fără ca prin aceasta să fie ameninţată supravieţuirea statului Dar acolo unde naţiunea încă nu este creată, opoziţia poate apărea ca o ameninţare la adresa existenţei naţionale, mai ales în lipsa unei societăţi civile, care să asigure o plasă de siguranţă În aceste condiţii, există o tentaţie puternică, uneori copleşitoare, de a pune seninul egalităţii între opoziţie şi trădare Toate aceste tendinţe se amplifică într-un război de gherilă, deoarece strategia gherilei este aceea de a submina în mod sistematic orice fel de coeziune la care ar putea ajunge instituţiile guvernamentale În Vietnam, activitatea gherilelor nu a încetat niciodată, iar în 1959 ea a atins cote şi mai înalte Scopul iniţial al gherilelor este acela de a împiedica întărirea instituţiilor legitime, stabile Ţintele lor de predilecţie sunt cei mai răi şi cei mai buni oficiali din guvem Pe cei mai răi îi atacă pentru a câştiga simpatia maselor prin „pedepsirea” funcţionarilor corupţi sau opresivi; pe cei mai buni îi atacă pentru că acesta este cel mai eficient mod de a împiedica un guvern să-şi dobândească legitimitatea şi de a descuraja un serviciu eficient pus în slujba naţiunii Până în 1960, aproximativ 2 500 de oficiali sud-vietnamezi au fost asasinaţi în fiecare an  Doar un mic număr dintre cei mai puternic motivaţi şi un procentaj mult mai mare dintre cei mai corupţi îşi asumau asemenea riscuri În confruntarea dintre edificarea unei naţiuni şi haos, dintre democraţie şi represiune, gherilele se bucurau de un avantaj uriaş Chiar dacă Diem ar fi fost un reformator după modelul american, este îndoielnic că el ar fi putut câştiga în cursa inegală dintre timpul necesar pentru reformă şi timpul suficient pentru a produce haosul Cu siguranţă, chiar dacă ţara sa nu ar fi fost prinsă într-un război de gherilă, Diem nu s-ar fi dovedit a fi lider democrat într-o măsură mai semnificativă Întruchiparea mandarinului din vremea Chinei imperiale, el avea drept model conducătorul confucianist, care guverna prin virtute, nu prin consens şi care îşi dobândea legitimitatea, aşa-numitul mandat divin, prin succes Diem refuza din instinct ideea unei opoziţii legale, aşa cum făcuseră toţi liderii de tip chinez, din Beijing în Singapore, şi aproape toţi liderii din Asia de Sud-Est, care avuseseră de înfruntat dificultăţi interne mult mai puţin grave Pentru un timp, realizările lui Diem pe linia edificării naţionale au ţinut în umbră ritmul lent al reformei democratice Însă, pe măsură ce securitatea în interiorul Vietnamului de Sud se deteriora, conflictele latente dintre valorile americane şi tradiţiile sud-vietnameze era firesc să se adâncească În pofida sponsorizării de către America a constituirii unei armate sud-vietnameze, situaţia securităţii se înrăutăţea în mod constant Militarii americani erau motivaţi de aceeaşi încredere excesivă în sine care-i caracteriza şi pe politicienii reformatori americani Şi unii şi alţii erau convinşi că descoperiseră, într-un fel, reţeta infailibilă a succesului într-o ţară roasă de conflicte, situată din punct de vedere geografic şi cultural la mare distanţă de Statele Unite Ei se porniseră să creeze o armată vietnameză ca o replică a propriei lor armate Forţele armate americane erau pregătite pentru lupta în Europa; singura lor experienţă cu lumea în curs de dezvoltare fusese în Coreea, unde sarcina lor fusese aceea de a lupta cu o armată convenţională, trecând peste o linie de demarcaţie recunoscută la nivel internaţional, în mijlocul unei populaţii în general gata să-şi ofere sprijinul, situaţie foarte asemănătoare cu ceea ce strategii militari anticipaseră că avea să se întâmple în Europa Dar în Vietnam, războiul nu se ducea pe linii de front bine definite; inamicul, aprovizionat de Hanoi, nu apăra nimic şi ataca fără să aleagă; era pretutindeni şi nicăieri în acelaşi timp Din momentul în care armata americană a sosit în Vietnam, ea a început să-şi aplice binecunoscuta metodă de luptă: uzura bazată pe putere de foc, mecanizare şi mobilitate Toate aceste scheme erau inaplicabile în Vietnam Armata sud-vietnameză antrenată de americani s-a trezit curând prinsă în aceeaşi capcană în care căzuse forţa expediţionară franceză cu un deceniu în urmă Războiul de uzură funcţionează cel mai bine atunci când adversarul nu are de ales, trebuind să apere un obiectiv vital Dar gherilele rareori au vreun obiectiv de apărat Mecanizarea şi organizarea pe divizii au făcut ca armata vietnameză să devină aproape nepotrivită cu lupta pentru propria ei ţară În acele zile de început ale implicării Americii în Vietnam, războiul de gherilă era încă în faşă, iar problema armatei nu era încă dominantă Părea, aşadar, că se înregistra un real progres Până la sfârşitul administraţiei Eisenhower, Hanoiul nu s-a angajat cu adevărat în război şi avea să mai treacă un timp până ce nord-vietnamezii să fie capabili să pună la punct un sistem logistic în măsură să susţină un război amplu de gherilă Pentru a realiza acest lucru, ei au invadat Laosul, un stat mic, paşnic şi neutru, prin care au construit ceea ce s-a numit mai târziu Calea lui Ho Chi Minh În perioada când Eisenhower se pregătea să-şi încheie mandatul, centrul preocupărilor sale era de fapt Laosul În Waging Peace, el descria această ţară drept cuiul de la osie al „Teoriei Dominoului”: …căderea Laosului în faţa comunismului ar putea însemna prăbuşirea în continuare asemeni unor piese de domino care cad una după cealaltă a vecinilor săi încă liberi Cambogia şi Vietnamul de Sud şi, după toate probabilităţile, Thailanda şi Birmania Un asemenea lanţ de evenimente ar deschide calea pentru o acaparare totală a Asiei de sud-est de către comunişti  Eisenhower considera independenţa Laosului crucială într-atât încât era pregătit să „lupte… cu sau fără aliaţii noştri” Apărarea Laosului avea să fie cea mai precisă recomandare pe care a făcut-o preşedintelui ales Kennedy în timpul perioadei de tranziţie din ianuarie 1961 Deoarece administraţiile erau în curs de schimbare, nivelul şi natura implicării Americii în problemele Indochinei nu erau încă în măsură să prejudicieze credibilitatea globală a Americii în mod ireparabil Efortul american tot mai păstra o legătură cu obiectivele securităţii regionale; şi el nu atinsese încă o asemenea amploare încât actul de a-l motiva să-şi găsească propria justificare Teoria Dominoului devenise înţelepciune convenţională şi rareori era pusă în discuţie Dar, ca şi wilsonismul, Teoria Dominoului nu era atât de greşită pe cât era de nenuanţată Problema reală pusă de Vietnam nu era dacă trebuia sau nu să fie opusă rezistenţă comunismului în Asia, ci dacă paralela 17 era locul potrivit pentru a trage linia; nu ce avea să se întâmple în Indochina dacă se prăbuşea dominoul sud-vietnamez, ci dacă se putea trasa o altă linie de apărare, de pildă, la graniţele Malaysiei Problema aceasta nu a fost niciodată atent examinată în termeni geopolitici Cum Münchenul fusese lecţia esenţială pentru acea generaţie de lideri americani, retragerea era considerată ca având darul de a amplifica dificultăţile, şi, mai presus de orice, ca fiind greşită din punct de vedere moral Iată cum apăra, de fapt, Eisenhower implicarea americană din 1959: …propriile noastre interese naţionale cer din partea noastră un ajutor pentru susţinerea în Vietnam a moralului, a progresului economic şi a puterii militare necesare continuării existenţei sale libere… Costul neglijării în continuare a acestor probleme va fi mult mai ridicat decât trebuie să suportăm noi în prezent într-adevăr, mai mare decât ne-am putea permite  Tradiţia sa universalistă pur şi simplu nu îi permitea Americii să facă vreo deosebire între victimele potenţiale pe baza avantajelor strategice Atunci când liderii americani invocau altruismul naţiunii lor, o făceau deoarece credeau sincer în el; era mai probabil ca ei să apere o ţară pentru a susţine principii, decât în baza interesului naţional american Alegând Vietnamul ca loc de trasare a liniei în faţa expansionismului comunist, America a deschis calea altor grave dileme Dacă reforma politică era modalitatea de a înfrânge gherilele, însemna puterea crescândă a acestora că recomandările americane nu erau corect aplicate, sau că pur şi simplu nu erau relevante, cel puţin în acea fază a luptei? Şi dacă Vietnamul era, într-adevăr, atât de important pentru echilibrul global pe cât susţineau aproape toţi liderii americani, nu însemna oare aceasta că necesităţile geopolitice aveau să le domine, în cele din urmă, pe toate celelalte şi să oblige America să ia asupra sa un război la 12 000 de mile depărtare de casă? Răspunsurile la aceste întrebări au fost lăsate în sarcina succesorilor lui Eisenhower, respectiv John F Kennedy şi Lyndon B Johnson CAPITOLUL 26 Vietnam: drumul disperării; Kennedy şi Johnson  Fiind al treilea preşedinte consecutiv obligat să se ocupe de problema Indochinei, John F Kennedy a moştenit un set de premise politice bine stabilite Ca şi predecesorii săi, Kennedy considera Vietnamul o verigă esenţială a poziţiei geopolitice de ansamblu a Americii El credea, cum crezuseră şi Truman şi Eisenhower, că prevenirea unei victorii comuniste în Vietnam constituia un interes vital al Americii Şi, la fel ca şi predecesorii săi, vedea conducerea comunistă de la Hanoi ca pe un substitut al Kremlinului Pe scurt, Kennedy era de acord cu cele două administraţii anterioare că apărarea Vietnamului de Sud era esenţială pentru ansamblul strategiei de îngrădire globală Deşi politica lui Kennedy în Vietnam era în multe privinţe o continuare a politicii lui Eisenhower, existau diferenţe importante Eisenhower privise conflictul cu ochii unui soldat ca pe un război între două entităţi distincte, Vietnamul de Nord şi cel de Sud Pentru echipa lui Kennedy, atacurile Vietcongului asupra Vietnamului de Sud nu reprezentau atât un război tradiţional, cât un conflict cvasicivil caracterizat prin fenomenul relativ nou al luptei de gherilă Soluţia preferată de echipa lui Kennedy era ca Statele Unite să facă din Vietnamul de Sud o naţiune din punct de vedere social, politic, economic şi militar astfel încât să poată învinge gherilele fără a risca vieţile americanilor În acelaşi timp, echipa lui Kennedy interpreta aspectul militar al conflictului în termeni chiar mai apocaliptici decât o făcuseră predecesorii săi În timp ce Eisenhower văzuse ameninţarea militară la adresa Vietnamului prin prisma unui război convenţional, echipa lui Kennedy credea prematur, după cum s-a dovedit – că între Statele Unite şi Uniunea Sovietică exista deja un impas nuclear care, conform declaraţiilor secretarului apărării, Robert McNamara, făcea de neconceput un război general Administraţia era convinsă că acumulările sale militare interziceau comuniştilor posibilitatea de a purta războaie limitate de tip coreean Printr-un proces de excludere, ea a ajuns să considere războiul de gherilă ca o mişcare a viitorului, iar rezistenţa în faţa lui ca testul decisiv al capacităţii Americii de a îngrădi comunismul La 6 ianuarie 1961, cu două săptămâni înainte de instalarea lui Kennedy, Hruşciov descria „războaiele de eliberare naţională” drept „sfinte” şi le garanta sprijin sovietic Proaspăta iniţiativă a lui Kennedy, cunoscută sub numele de Noua Frontieră a tratat acest angajament sovietic ca pe o declaraţie de război împotriva speranţei sale de a da o nouă dimensiune relaţiilor Americii cu lumea în curs de dezvoltare Astăzi, discursul lui Hruşciov este în general perceput ca a fi fost îndreptat în primul rând împotriva zbirilor săi ideologici de la Beijing, care îl acuzau de perimarea doctrinei leniniste fiindcă tocmai prelungise pentru a treia oară ultimatumul asupra Berlinului şi deoarece exprimase prea multe rezerve în legătură cu războiul nuclear La acea vreme însă, Kennedy, în primul său discurs Starea Uniunii, din 31 ianuarie 1961, a interpretat discursul lui Hruşciov ca pe o dovadă a ambiţiilor Uniunii Sovietice şi Chinei „de a domina lumea ambiţii pe care le-au reafirmat cu tărie cu numai puţin timp în urmă”  În septembrie 1965, aceeaşi neînţelegere a apărut în timpul administraţiei Johnson cu privire la China, atunci când ministrul chinez al apărării, Lin Biao, în discursul său despre „Războiul poporului”, s-a referit cu aroganţă la „încercuirea” puterilor industriale ale lumii prin revoluţii pe tot cuprinsul lumii a treia  Administraţia Johnson a interpretat aceasta ca pe un avertisment în legătură cu o posibilă intervenţie a Chinei în Hanoi, ignorând subtextul lui Lin, care accentua nevoia revoluţionarilor de a se baza pe forţele proprii Întărită de afirmaţia lui Mao că armatele Chinei nu s-au deplasat în afara hotarelor, declaraţia voia totodată să sugereze ideea că nu exista nicio intenţie din partea Chinei de a se implica din nou în războaie comuniste de eliberare Aparent, ambele părţi ale Războiului din Coreea învăţaseră aceeaşi lecţie; ele erau hotărâte să nu mai repete acea experienţă Interpretarea dată de administraţiile Kennedy şi Johnson declaraţiilor comuniste a făcut ca Indochina să nu mai fie percepută ca o bătălie între multe altele, în cadrul Războiului rece Pentru Noua Frontieră, Indochina reprezenta bătălia decisivă care avea să hotărască dacă războiul de gherilă putea fi oprit şi Războiul rece câştigat Interpretarea dată de Kennedy conflictului, de conspiraţie globală coordonată, l-a făcut să tragă concluzia că Asia de Sud-Est era locul unde îşi putea restabili credibilitatea, după ce fusese intimidat de Hruşciov la summitul de la Viena, din iunie 1961: „Acum problema noastră este” îi spunea el lui James Reston, care era atunci editorialistul publicaţiei The New York Times, „de a încerca să ne facem puterea credibilă, iar Vietnamul pare a fi locul potrivit”  Ca într-o tragedie clasică, în care eroul este condus încetul cu încetul către destinul său de un şir de evenimente aparent întâmplătoare, intrarea administraţiei Kennedy în Vietnam s-a făcut pe calea unei crize de care predecesorii săi fuseseră scutiţi viitorul Laosului Puţini oameni au meritat mai puţin suferinţele impuse blândului şi iubitorului de pace popor al Laosului Închişi între lanţuri muntoase greu de trecut, dincolo de care se întind Vietnamul şi largul fluviu Mekong, care formează graniţa cu Thailanda, locuitorii Laosului nu le-au cerut războinicilor lor vecini decât să fie lăsaţi în pace Aceasta a fost însă o dorinţă pe care Vietnamul de Nord nu le-a îndeplinit-o niciodată După ce Hanoiul şi-a lăsat războiul de gherilă în Vietnamul de Sud, în 1959, presiunile asupra Laosului au crescut în mod inevitabil Dacă Hanoiul ar fi încercat să-şi aprovizioneze forţele de gherilă din sud prin teritoriul vietnamez, el ar fi trebuit să se infiltreze prin aşa-numita zonă demilitarizată, linia de demarcaţie care împărţea Vietnamul şi care se întindea pe aproape patruzeci de mile în lungul paralelei 17 Acea distanţă ar fi putut fi blocată de armata sud-vietnameză, cu ajutor american Sau nord-vietnamezii ar fi trebuit să lanseze un atac al unor unităţi militare organizate care să traverseze paralela 17, ceea ce ar fi declanşat aproape cu siguranţă intervenţia americană şi poate chiar a SEATO iar Hanoiul nu a părut dispus să-şi asume acest risc până în 1972, spre sfârşitul Războiului din Vietnam Conform logicii extrem de lucide, care a marcat strategia comunistă pe parcursul întregului război, Hanoiul a tras concluzia că infiltrarea în Vietnamul de Sud via Laosul neutru şi Cambogia ar implica mai puţine sancţiuni internaţionale decât o străpungere directă a paralelei 17 Chiar dacă neutralitatea Laosului şi a Cambogiei fuseseră garantate prin Acordurile de la Geneva din 1954 şi reafirmate de Tratatul SEATO, Hanoiul şi-a impus raţionamentul În fapt, el a anexat fâşia de teritoriu suveran a Laosului şi a stabilit baze, atât acolo cât şi în Cambogia, fără să întâmpine o opoziţie semnificativă din partea comunităţii internaţionale, într-adevăr, ceea ce trecea drept opinie internaţională a coincis cu raţionamentul bizar al Hanoiului: tocmai eforturile americane şi sud-vietnameze de a întrerupe vasta operaţiune de infiltrare pe teritoriul neutru au ajuns să fie înfierate drept „extindere” a războiului Teritoriul alungit al Laosului punea la dispoziţia nord-vietnamezilor căi de acces la adăpostul vegetaţiei de junglă pe o distanţă de aproximativ 650 de mile de-a lungul întregii frontiere a Vietnamului de Sud cu Laosul şi Cambogia Peste 6000 de soldaţi nord-vietnamezi au pătruns în Laos în 1959, având ca pretext misiunea de a-l sprijini pe comunistul Pathet Lao, care, după Acordurile de la Geneva din 1954, fusese impus de Hanoi în provinciile nord-estice din lungul graniţei vietnameze În calitate de militar, Eisenhower a înţeles că apărarea Vietnamului de Sud trebuia să înceapă în Laos Se pare că în perioada de tranziţie [dintre cele două administraţii n î ] el i-a spus lui Kennedy că era pregătit să intervină în Laos, chiar unilateral, dacă era necesar Primele declaraţii ale lui Kennedy în privinţa Laosului au fost în concordanţă cu recomandările lui Eisenhower La o conferinţă de presă din 23 martie 1961, el avertiza: „Securitatea întregii Asii de Sud-Est va fi pusă în pericol dacă Laosul îşi pierde independenţa şi neutralitatea Propria sa securitate înseamnă securitatea noastră, a tuturor în condiţiile unei reale neutralităţi, respectată de toţi ” Totuşi, cu numai 5 zile mai târziu, când şi-a prezentat noua politică de apărare, Kennedy a subliniat că „problemele esenţiale cu care se confruntă lumea în prezent nu sunt susceptibile de a fi soluţionate pe cale militară”  Deşi nu în total dezacord cu hotărârea de a apăra Laosul, această declaraţie nu era tocmai un sunet de goarnă îndemnând la acţiune militară Hanoiul nu se îndoise nicio clipă de faptul că se afla în război şi era gata să folosească orice mijloace de care dispunea pentru a-l câştiga Kennedy era mai ambiguu El spera să reuşească să ţină piept comuniştilor prin mijloace politice şi prin compromis, dacă era posibil În aprilie 1961, zdruncinat de eşecul de la Golful Porcilor, Kennedy a hotărât să nu intervină, alegând în schimb să apeleze la negocieri pentru a întări neutralitatea Laosului O dată îndepărtată ameninţarea intervenţiei americane, negocierile asupra neutralităţii aveau să confirme, cu siguranţă, că Hanoiul deţinea controlul De fapt, era a doua oară când Hanoiul vindea neutralitatea Laosului, pe care se angajase deja să o respecte la Conferinţa de la Geneva din 1954 Dezvoltând reţeaua logistică denumită mai târziu Calea lui Ho Chi Minh, nord-vietnamezii au blocat negocierile timp de un an În cele din urmă, în mai Kennedy a trimis trupe marine în Thailanda învecinată Acest lucru a condus la o încheiere rapidă a negocierilor S-a cerut ca toate trupele străine şi consilierii să fie retraşi din Laos prin punctele de control internaţional Toţi consilierii thailandezi şi americani au părăsit ţara conform calendarului stabilit; din cei peste 6 000 de angajaţi militari care se transferaseră în Laos, exact patruzeci (da, patruzeci) au plecat prin punctele de control internaţional Cât despre cei rămaşi, Hanoiul a negat fără jenă că ei s-ar fi aflat vreodată acolo Drumul către Vietnamul de Sud era acum larg deschis S-a dovedit că Eisenhower avusese dreptate Dacă Indochina era, într-adevăr, cheia securităţii americane în Pacific, aşa cum susţinuseră liderii de la Washington timp de peste un deceniu, Laosul era un loc mai potrivit decât Vietnamul pentru a o apăra; de fapt, poate că era chiar singurul loc de unde Indochina putea fi apărată Chiar dacă Laosul era o ţară îndepărtată şi înconjurată de uscat din toate părţile, nord-vietnamezii, ca străini temuţi şi urâţi, nu ar fi putut purta un război de gherilă pe teritoriul acestuia America ar fi putut purta acolo genul de război convenţional pentru care fusese pregătită armata sa, iar trupele thailandeze ar fi sprijinit, aproape sigur, eforturile americane În faţa acestor perspective, este foarte posibil ca Hanoiul să fi dat înapoi, aşteptând un moment mai prielnic pentru un război de proporţii O analiză strategică făcută cu un asemenea sânge rece, însă, a fost considerată inadecvată pentru un conflict care era încă perceput, în mare măsură, în termeni ideologici (Nici eu nu gândeam astfel la momentul respectiv ) Timp de un deceniu, liderii americani făcuseră o cauză din apărarea Vietnamului deoarece el reprezenta un element cheie în teoria apărării Asiei; a revizui acea strategie prin desemnarea bruscă a unui regat îndepărtat şi înapoiat din inima munţilor drept suport pentru axul central al Teoriei Dominoului ar fi putut distruge consensul intern Pentru toate aceste motive, Kennedy şi consilierii săi au ajuns la concluzia că Indochina trebuia apărată în Vietnamul de Sud, unde agresiunea comunistă avea o anumită semnificaţie pentru americani, deşi ei tocmai luaseră o decizie care, din punct de vedere militar, făcea aproape imposibilă îndeplinirea acelei misiuni Deoarece nu numai că prin Laos erau deschise căile de aprovizionare, dar vicleanul şi abilul conducător al Cambogiei, prinţul Sianuk, decisese că jocurile erau făcute şi a consimţit la stabilirea unor baze comuniste de-a lungul întregii graniţe a Cambogiei cu Vietnamul de Sud Astfel s-a creat o nouă situaţie de tipul Catch 22: dacă zonele destinate acestor baze în Cambogia erau lăsate deranjate, nord-vietnamezii puteau să atace sudul şi apoi să se retragă în siguranţă pentru odihnă şi refacere, făcând ca apărarea Vietnamului de Sud să fie de nerealizat; dacă bazele erau atacate, atunci Vietnamul de Sud şi aliaţii săi aveau să fie puşi la zid pentru a fi comis o „agresiune” împotriva unei ţări „neutre” Confruntat cu o criză a Berlinului, rezerva lui Kennedy de a risca un război în Laos, la graniţa cu China şi într-o ţară despre care nici unu la sută din populaţia Americii nu auzise vreodată, era de înţeles Alternativa, aceea de a abandona complet Indochina, nu a fost luată în calcul niciodată Lui Kennedy îi era extrem de neplăcut să întoarcă spatele unui deceniu de angajamente bipartizane mai ales în urma evenimentelor din Golful Porcilor Retragerea ar fi însemnat de asemenea acceptarea înfrângerii în ceea ce era privit ca un test al capacităţii de a anihila noua strategie comunistă, a războiului de gherilă Mai presus de orice, Kennedy credea în opinia consilierilor săi, şi anume că ajutorul american avea să permită forţelor militare sud-vietnameze să învingă gherilele comuniste În acele vremuri ale inocenţei, niciun lider american, din oricare dintre cele două partide, nu se îndoia câtuşi de puţin că America se îndrepta către o situaţie extrem de dificilă Kennedy avea în problema Indochinei o întreagă istorie de comentarii publice, întinsă pe parcursul unui deceniu Încă din noiembrie 1951, el abordase tema pe care nu avea să o mai abandoneze niciodată: forţa singură nu era suficientă pentru a stopa comunismul; aliaţii Americii în această luptă trebuiau să îi clădească un fundament politic A bloca înaintarea comunismului înspre sud este de înţeles, dar nu numai bazat pe forţa armelor Sarcina este mai curând aceea de a împământeni un puternic sentiment non-comunist în aceste zone şi să ne bazăm pe acesta ca pe un vârf de lance al apărării, mai degrabă decât pe legiunile generalului Lattre [comandant francez în Indochina]  În aprilie 1954, în timpul campaniei lui Dulles, Acţiunea Unită, pentru salvarea oraşului Dien Bien Phu, Kennedy, într-un discurs rostit în Senat, s-a opus intervenţiei atâta timp cât Indochina rămânea colonie franceză  în 1956, după ce Franţa se retrăsese şi independenţa Vietnamului de Sud fusese dobândită, Kennedy era gata să adere la ortodoxia dominantă: „Aceasta este realizarea noastră nu o putem abandona ” În acelaşi timp, el a reiterat ideea că acel conflict nu era atât o provocare militară, cât una de natură politică şi morală „într-o ţară în care conceptele de liberă-iniţiativă şi capitalism sunt lipsite de sens, unde sărăcia şi foamea nu sunt duşmanii de dincolo de paralela 17 ci duşmanii dinlăuntru… Ceea ce trebuie să le oferim este o revoluţie o revoluţie politică, economică şi socială, mult superioară oricărei oferte comuniste” În joc nu era nici mai mult nici mai puţin decât credibilitatea Americii: „Şi dacă ea cade victimă vreunuia dintre pericolele care îi ameninţă existenţa comunismul, anarhia politică, sărăcia şi restul atunci Statele Unite, cu o anumită îndreptăţire, vor fi făcute responsabile; iar prestigiul nostru în Asia va cunoaşte o nouă diminuare ” Secretul, părea să spună Kennedy, era acela de a face ca victima să fie mai puţin expusă agresiunii Această abordare avea să nască un nou concept, nemaiîntâlnit în vocabularul diplomatic şi care mai există şi astăzi noţiunea de „nation-building” [edificare a naţiunii n t ] Strategia preferată a lui Kennedy era aceea de a-i întări pe sud-vietnamezi, astfel încât aceştia să poată rezista ei înşişi comuniştilor Se punea accent pe acţiunea civică şi reforma internă, iar retorica oficială a fost modificată pentru a sugera că în Vietnam se aflau în joc prestigiul şi credibilitatea Americii, nu neapărat securitatea acesteia Fiecare nouă administraţie obligată să trateze problema Indochinei părea să se afunde şi mai tare în mlaştină Truman şi Eisenhower înfiinţaseră programul de asistenţă militară; accentul pus de Kennedy pe reformă a condus la creşterea implicării americane în politica internă a Vietnamului de Sud Problema era că reforma şi edificarea naţiunii în Vietnamul de Sud aveau nevoie de decenii pentru a da roade În Europa anilor ’40 şi ’50, America sprijinise ţări constituite de multă vreme, cu puternice tradiţii politice, extinzând ajutorul oferit prin Planul Marshall şi prin intermediul alianţei militare NATO Dar Vietnamul era o ţară abia creată şi nu dispunea de nicio instituţie pornind de la care să se poată construi Dilema centrală a devenit aceea că obiectivul politic al Americii, de a introduce o democraţie stabilă în Vietnamul de Sud, nu putea fi atins la timp pentru a preveni o victorie a gherilei, fapt ce constituia obiectivul strategic al Americii America trebuia să-şi modifice fie obiectivele militare, fie pe cele politice Când Kennedy şi-a preluat funcţia, războiul de gherilă din Vietnamul de Sud atinsese un nivel de violenţă suficient de mare pentru a împiedica întărirea guvernului lui Ngo Dinh Diem fără a provoca îndoieli în privinţa şanselor sale de supravieţuire Această aparentă plafonare a activităţii de gherilă a determinat administraţia Kennedy să creadă că un efort suplimentar relativ mic ar putea aduce victoria totală Calmul vremelnic, însă, era datorat în cea mai mare măsură faptului că Hanoiul era preocupat de Laos; s-a dovedit a fi liniştea dinaintea furtunii O dată deschise noile căi de aprovizionare prin Laos, războiul de gherilă din sud a început din nou să se intensifice, iar dilemele Americii au devenit din ce în ce mai greu de soluţionat Administraţia Kennedy şi-a început aventura în spaţiul vietnamez în mai 1961, cu o misiune la Saigon a vicepreşedintelui Johnson, în scopul de a „evalua” situaţia Astfel de misiuni semnalează aproape întotdeauna că s-a ajuns deja la o decizie Niciun vicepreşedinte nu este în măsură să facă o apreciere corectă asupra unui război de gherilă care durează de un deceniu pe parcursul unei vizite de două sau trei zile Deşi accesul său la rapoartele serviciilor de informaţii şi la telegramele informative este de obicei aproape nelimitat (în funcţie de preşedinte), un vicepreşedinte nu are personal adecvat pentru analize de amploare şi niciun fel de personal pentru a le pune în aplicare concluziile Misiunile în exterior ale vicepreşedinţilor sunt în general menite să întărească nivelul prestigiului american sau să confere credibilitate pentru decizii deja luate Călătoria lui Johnson în Vietnam a fost un exemplu tipic pentru aceste reguli, înainte de a anunţa misiunea, Kennedy s-a întâlnit cu senatorul J William Fulbright, preşedintele Comitetului pentru Relaţii externe din Senat şi l-a prevenit în legătură cu posibilitatea trimiterii de trupe americane în Vietnam şi Thailanda Senatorul Fulbright a promis că avea să-şi dea concursul, cu condiţia ca ţările respective să fi cerut ele însele asistenţă  Reacţia lui Fulbright a fost una tipic americană Un Richelieu, un Palmerston sau un Bismarck ar fi întrebat în slujba cărui interes naţional se acţiona Fulbright era mai curând preocupat de aspectul moral şi legal al poziţiei americane Simultan cu plecarea lui Johnson, o directivă a Consiliului Naţional de Securitate, datată 11 mai, stabilea împiedicarea dominaţiei comuniste asupra Vietnamului de Sud drept obiectiv naţional al Americii Strategia prevedea „crearea în acea ţară a unei societăţi democratice viabile”, prin acţiuni cu caracter militar, politic, economic, psihologic, precum şi prin acţiuni desfăşurate sub acoperire  îngrădirea se transforma în edificare a unei naţiuni Johnson a raportat că cel mai mare pericol în Indochina nu era provocarea comunistă pe care, din motive inexplicabile, el a descris-o ca „momentană” –, ci foamea, ignoranţa, sărăcia şi boala Johnson l-a apreciat pe Diem ca admirabil, dar „distanţat” de poporul său; singura alegere a Americii, spunea el, era între a-l sprijini pe Diem sau a părăsi zona  Johnson nu a explicat cum puteau Statele Unite eradica foametea, sărăcia şi boala într-o perioadă de timp dictată de ritmul derulării războiului de gherilă Odată enunţat principiul, administraţia era obligată să stabilească şi o politică Cu toate acestea, în următoarele trei luni, preocuparea sa principală a fost criza Berlinului În momentul când şi-a putut din nou concentra atenţia asupra Vietnamului, în toamna anului 1961, situaţia securităţii se deteriorase până într-acolo încât nu mai putea fi remediată decât printr-un gen oarecare de intervenţie militară americană Generalul Maxwell Taylor, consilierul de probleme militare al preşedintelui, şi Walt Rostow, directorul compartimentului de elaborare a politicii din cadrul Departamentului de Stat, au fost trimişi în Vietnam pentru a stabili o politică adecvată Spre deosebire de vicepreşedinte, Taylor şi Rostow făceau parte din cercul iniţiaţilor, fiind consilieri apropiaţi ai lui Kennedy; asemenea lui Johnson, ei aveau opinii bine conturate asupra politicii americane în Vietnam, chiar dinainte de a părăsi Washingtonul Adevăratul scop al misiunii lor era acela de a determina nivelul la care trebuia să se implice America şi maniera în care trebuia să se amplifice această participare După cum s-a dovedit, Taylor şi Rostow au recomandat o întărire puternică a rolului de consilier al Americii, la toate nivelurile administraţiei vietnameze O aşa-numită forţă logistică militară de 8 000 de oameni urma să fie trimisă în Indochina, aparent în scopul de a ajuta la controlul inundaţiilor din Delta Mekongului, dar înzestrată cu suficientă forţă militară pentru a se apăra; recomandarea prevedea şi o creştere substanţială a numărului de consilieri civili Rezultatul a fost, în practică, un compromis între aceia din administraţia Kennedy care doreau să limiteze participarea americană în Vietnam la un rol de consultanţă şi aceia care erau în favoarea introducerii imediate a trupelor combatante Părerilor celor din urmă erau departe de a fi în armonie în privinţa misiunii care ar fi trebuit îndeplinită de către trupele combatante; ele erau unanime doar în a subestima amploarea problemei Secretarul adjunct al apărării în exerciţiu, William Bundy, aprecia că introducerea unor trupe de război cu un efectiv de până la 40 000 de soldaţi, conform recomandărilor şefilor Marelui Stat Major, avea 70 la sută şanse de a „frâna lucrurile”  Deoarece războiul de gherilă nu cunoaşte cale de mijloc între victorie şi înfrângere, „a frâna lucrurile” nu ar fi făcut, desigur, decât să amâne bătălia decisivă, punând în acelaşi timp sub semnul întrebării credibilitatea globală a Americii Bundy a adăugat, previzionar, că ceea ce înţelegea el prin 30 la sută posibilitate de eşec implica o situaţie de genul celei prin care trecuse Franţa în 1954 În acelaşi timp, secretarul apărării, Robert McNamara şi şefii Marelui Stat Major estimau că victoria ar fi necesitat 205 000 de americani, dacă Hanoiul şi Beijingul ar fi intervenit deschis  După cum s-a dovedit în realitate, această cifră a reprezentat mai puţin de jumătate din numărul de soldaţi pe care America i-a angajat de fapt numai împotriva Hanoiului Compromisul birocratic reflectă adeseori speranţa subconştientă că ceva se va întâmpla între timp şi va face ca problema să se rezolve de la sine Dar în cazul Vietnamului nu exista nicio bază pentru asemenea speranţă Cu estimările oficiale cuprinse între 40 000 de oameni pentru un rezultat nul şi 205 000 de oameni pentru victorie, administraţia Kennedy trebuie să fi considerat angajarea în luptă a 8 000 de soldaţi fie ca nefericit de neadecvată, fie ca un prim pas în cadrul unui rol cu mult mai important al Americii Şi cu toate că probabilitatea de 70 la sută pentru „frânarea lucrurilor” putea să pară atrăgătoare, aceasta trebuia pusă în balanţă cu impactul global al unui dezastru asemănător cu cel pe care-l suferise Franţa Intenţia era, în mod clar, de a spori ulterior efectivele, de vreme ce Kennedy nu-şi modificase aprecierea cu privire la ceea ce se afla în joc La 14 martie 1961, el a spus echipei sale că reacţia Statelor Unite la „agresiunea” comunistă va fi „examinată de ambele părţi ale Cortinei de fier… ca o măsură a intenţiilor şi hotărârii administraţiei” Dacă America alegea să negocieze mai curând decât să trimită întăriri, ea putea „fi considerată de fapt mai slabă decât Laosul”  El a respins propunerea lui Chester Bowles şi a lui Averell Harriman pentru o „negociere” în vederea aplicării Acordurilor de la Geneva din 1954, un eufemism pentru abandonarea operaţiunilor din Vietnamul de Sud Dar dacă această negociere era respinsă şi întărirea militară era considerată invitabilă, atunci un angajament american nelimitat ar fi putut fi evitat numai în cazul în care Hanoiul ar fi bătut în retragere Aceasta, însă, ar fi cerut o întărire masivă, nu o simplă suplimentare a forţelor, presupunând că lucrul chiar ar fi fost realizabil America nu era pregătită să accepte realitatea că adevărata alegere pe care o avea de făcut era între o angajare totală sau o retragere şi că cea mai periculoasă evoluţie era escaladarea treptată Din nefericire, escaladarea treptată era moda zilei Concepută cu scopul de a opri agresiunea fără folosirea excesivă a forţei, această cale avea şi un obiectiv mai larg, acela de a împiedica planurile militare să treacă înaintea deciziilor politice, aşa cum se întâmplase în ajunul primului război mondial Reacţia gradată a fost concepută iniţial ca o strategie în războiul nuclear escaladarea treptată pentru evitarea unui holocaust total Aplicată la războiul de gherilă, această strategie risca totuşi să invite la o escaladare nesfârşită Fiecare act de angajare limitată presupunea pericolul de a fi interpretată ca reţinere mai curând decât ca hotărâre şi, prin urmare, ar fi putut încuraja adversarul să continue să păşească pe treptele escaladării: el ar fi putut socoti că era destul timp pentru a stabili când anume şi dacă riscurile deveneau inacceptabile O analiză mai atentă a mărturiilor istorice ar fi arătat că liderii de la Hanoi nu erau nici pe departe pe punctul de a se lăsa descurajaţi de teoriile strategice ezoterice ale americanilor, că ei aveau un adevărat geniu în a învinge tehnologia occidentală şi că democraţia nici nu se număra printre obiectivele lor şi nici nu era un sistem care să le trezească admiraţia Bucuriile construcţiei paşnice nu reprezentau o tentaţie pentru aceşti veterani întăriţi de anii de detenţie solitară din timpul francezilor şi de deceniile de războaie de gherilă Versiunea americană a reformei le trezea dispreţul Ei luptaseră şi suferiseră toată viaţa pentru a întemeia un Vietnam unit comunist şi pentru a scăpa de influenţa străină Lupta revoluţionară era singura lor profesie Dacă ar fi căutat în toată lumea, America nu ar fi putut găsi un adversar mai dificil Obiectivul american, conform opiniei lui Roger Hilsman, care era atunci director al Biroului de Informaţii şi Cercetare din Departamentul de Stat, era acela de a reduce Vietcongul la „foamete, bande de jefuitori şi criminali care-şi consumă toate energiile pentru a supravieţui”  Dar care război de gherilă din istorie oferea precedentul unui asemenea rezultat? În Malaysia fusese nevoie de 80 000 de militari britanici şi de un număr dublu de malaysieni ca să lupte timp de aproape treisprezece ani pentru a învinge un inamic numărând nu mai mult de 10 000 de oameni, fără sprijin exterior semnificativ sau reţele de comunicaţie sigure şi cu puţine şanse de a-şi spori efectivele În Vietnam, armata de gherilă număra zeci de mii de oameni, iar nordul se organizase ca zonă din spatele frontului, construise baze pe sute de mile în lungul frontierei şi menţinea opţiunea permanentă de a interveni cu o armată nord-vietnameză experimentată ori de câte ori armata de gherilă s-ar fi aflat sub o presiune prea mare America reuşise să se pună într-o situaţie care în cel mai bun caz putea fi de egalitate, potrivit cererii de 40 000 de soldaţi estimaţi de Bundy ca fiind necesari şi de care nici nu dispunea Când Kennedy a preluat mandatul, numărul personalului militar american în Vietnam era aproape de 900 Spre sfârşitul anului 1961 acesta se ridicase la 3 164; în preajma asasinării lui Kennedy, în 1963, cifra era de 16 263, pe cale să fie ridicată şi ea În 1960, numărul americanilor morţi era de 5; în 1961, de 16; în 1963, 123, iar în 1964, ultimul an de pace dinaintea intrării în acţiune a unităţilor combatante americane, numărul se ridicase la mai mult de 200 Situaţia militară, însă, nu cunoscuse o îmbunătăţire substanţială Cu cât creştea rolul militar al Americii în Vietnamul de Sud, cu atât America punea mai mult accent pe reforma politică Şi, cu cât Washingtonul devenea mai insistent cu privire la schimbările interne, cu atât creştea caracterul american al războiului În prima trecere în revistă a situaţiei apărării, la 28 martie 1961, Kennedy a reafirmat tema sa centrală: că, indiferent de cât de puternice erau armele strategice ale Americii, aceasta ar fi putut fi totuşi împinsă uşor spre periferie „de forţe subversive, de infiltrare, de intimidare, prin agresiune indirectă sau nedeclarată, revoluţie internă, şantaj diplomatic, război de gherilă” pericole care ar fi putut fi învinse, în cele din urmă, numai prin reforme politice şi sociale care să abiliteze potenţialele victime să-şi vină singure în ajutor Administraţia Kennedy a considerat un truism ceea ce s-a dovedit a fi una dintre numeroasele dileme de nerezolvat ale Indochinei; insistenţa pentru reformă politică şi victorie militară simultane a creat un cerc vicios În limite largi, gherilele erau în situaţia de a hotărî intensitatea războiului şi prin urmare nivelul securităţii, care era, pentru moment, oarecum independent de ritmul reformei Cu cât insecuritatea era mai mare, cu atât creştea posibilitatea ca guvernul de la Saigon să devină mai opresiv Şi câtă vreme Washingtonul considera că succesele gherilelor se datorau, cel puţin parţial, întârzierii reformei, Hanoiul putea să adopte un comportament care să determine mărimea presiunii americane asupra guvernului de la Saigon, pe care nord-vietnamezii încercau să îl submineze Prins între fanaticii ideologi de la Hanoi şi neexperimentaţii idealişti de la Washington, guvernul lui Diem a adoptat o atitudine rigidă şi, în cele din urmă, s-a prăbuşit Chiar şi unui lider politic mai puţin modelat de tradiţiile de curte decât era Diem i s-ar fi părut descurajant să încerce să întemeieze o democraţie pluralistă în plin război de gherilă şi într-o societate fragmentată pe criterii regionale, sectare şi de clan O lipsă de credibilitate pândea întregul demers al Americii, nu atât pentru că liderii americani dezamăgiseră opinia publică, ci pentru că se amăgiseră în primul rând pe ei înşişi în privinţa capacităţii lor, inclusiv aceea de a transfera instituţii americane în alte culturi În esenţă, administraţia Kennedy punea în aplicare teoria wilsoniană După cum Wilson avusese convingerea că noţiunile americane de democraţie şi diplomaţie puteau fi grefate Europei sub forma celor 14 Puncte, tot astfel şi administraţia Kennedy căuta să dea vietnamezilor reguli specific americane cu ajutorul cărora să guverneze ei înşişi Dacă despoţii din sud puteau fi înlăturaţi şi înlocuiţi cu buni democraţi, conflictul dezlănţuit în Indochina avea să fie, cu siguranţă, atenuat Fiecare nouă administraţie americană a căutat să sporească ajutorul acordat Vietnamului, condiţionându-l de reformă Eisenhower făcuse aceasta în 1954; Kennedy a fost chiar mai insistent în 1961, legând creşterea masivă a ajutorului de condiţia ca Statelor Unite să li se asigure rolul consultativ la toate nivelurile de guvernare După cum era de aşteptat, Diem a refuzat; conducătorii luptelor pentru independenţă rareori apreciază meritele tutelei Senatorul Mansfield, care a vizitat Vietnamul la sfârşitul anului 1962, a revenit asupra unei opinii exprimate anterior (vezi capitolul 25), recunoscând că guvernul lui Diem „pare mai curând îndepărtat decât apropiat de o formulă de guvernare responsabilă şi receptivă faţă de popor”  Această apreciere era corectă Totuşi întrebarea esenţială era în ce măsură aceste condiţii se datorau guvernării inadecvate, prăpastiei culturale dintre Vietnam şi America, ori jafului comis de gherile Relaţiile dintre administraţie şi Diem s-au deteriorat pe parcursul anului 1963 Presa care transmitea ştirile din Saigon, care până atunci susţinuse implicarea americană, a devenit ostilă Criticile nu vizau obiectivele americane, aşa cum aveau să o facă mai târziu, ci posibilitatea de a face din Vietnamul de Sud o ţară democratică, necomunistă, având în continuare un lider represiv ca Diem Diem era chiar suspectat că ar fi avut în vedere un compromis cu Hanoiul exact ceea ce, cu câţiva ani mai târziu, un alt preşedinte sud-vietnamez, Nguien Van Thieu, avea să fie acuzat de a fi respins Ruptura finală cu Saigonul a fost provocată de un conflict survenit între budiştii sud-vietnamezi şi Diem, al cărui guvern emisese un decret care interzicea arborarea drapelelor de către secte, grupările religioase sau partidele politice Punând în aplicare ordinul, soldaţii au tras în demonstranţii protestatari budişti, ucigând mai mulţi dintre ei, la Hue, în 8 mai 1963 Protestanţii ridicau o serie de probleme reale, repede preluate de mediile de informare internaţionale deşi lipsa democraţiei nu se număra printre ele Budiştii, care erau la fel de autoritarişti ca şi Diem, au refuzat să pună condiţii pe care Diem le-ar fi putut satisface, în cazul în care ar fi fost dispus să o facă De fapt, problema nu era atât democraţia, cât puterea Paralizat de războiul de gherilă şi de propria sa lipsă de adecvare, guvernul lui Diem a refuzat să facă orice concesii Washingtonul şi-a intensificat presiunile pentru a-l obliga pe Diem la aceasta şi a cerut îndepărtarea fratelui acestuia, Ngo Dinh Nhu, care conducea forţele de securitate, démarché (demers) pe care Diem l-a interpretat ca pe un joc al puterii cu scopul de a fi lăsat la discreţia duşmanilor săi Ruptura finală s-a produs la 21 august, când agenţii lui Nhu au întreprins raiduri într-un număr de pagode şi au arestat 1 400 de călugări La 24 august, noul ambasador Henry Cabot Lodge a primit instrucţiuni să ceară îndepărtarea lui Nhu şi să-l avertizeze pe Diem că, dacă refuza, Statele Unite erau obligate să „ia în considerare posibilitatea ca Diem însuşi să nu mai poată fi păstrat”  Conducătorii militari ai Saigonului aveau să fie notificaţi oficial că ajutorul american pe viitor depindea de îndepărtarea lui Nhu, lucru interpretat de interlocutorii vietnamezi ai lui Lodge în sensul că Diem trebuia răsturnat de la putere Kennedy şi McNamara au repetat ulterior în esenţă aceleaşi cereri, în mod public Pentru ca generalilor să nu le scape sensul aluziei, li s-a spus că Statele Unite le vor acorda „sprijin direct în orice perioadă de interimat, în cazul dezmembrării mecanismului central al guvernării”  Generalilor sud-vietnamezi le-au trebuit aproape două luni pentru a-şi găsi curajul de a acţiona după cum îi îndemna insistentul lor aliat În cele din urmă, la 1 noiembrie, l-au răsturnat de la putere pe Diem, ucigându-i, pe el şi pe Nhu, în cursul evenimentelor Încurajând răsturnarea lui Diem, America şi-a materializat implicarea în Vietnam În esenţă, orice război revoluţionar pune în discuţie legitimitatea guvernamentală; subminarea acesteia este scopul principal al gherilelor Înlăturarea lui Diem a servit Hanoiului pe tavă acest obiectiv Ca o consecinţă a stilului feudal de guvernare al lui Diem, îndepărtarea sa a afectat fiecare nivel al administraţiei civile, până la cel rural Autoritatea trebuia acum reconstruită din temelii Şi istoria ne învaţă această regulă de fier a revoluţiilor: cu cât este mai extinsă eradicarea autorităţii existente, cu atât succesorii acesteia trebuie să se bazeze pe puterea brută pentru a se instala Pentru că, în final, legitimitatea implică o acceptare a autorităţii fără constrângere; absenţa ei transformă orice competiţie într-o încercare a forţelor Înaintea loviturii existase permanent, cel puţin în teorie, posibilitatea ca America să refuze să se implice direct în operaţiuni militare, în mare măsură aşa cum făcuse Eisenhower când se retrăsese în ultimul moment, înaintea atacului asupra Dien Bien Phu, cu aproape un deceniu mai devreme De vreme ce lovitura de stat fusese justificată prin necesitatea de a facilita o continuare mai eficace a războiului, retragerea dispărea ca opţiune politică Îndepărtarea lui Diem nu a condus la strângerea poporului în jurul generalilor, aşa cum sperase Washingtonul Deşi The New York Times a salutat lovitura de stat ca pe o oportunitate „în sensul îndepărtării pericolului unor viitoare năvăliri comuniste în întreaga Asie de Sud-Est”, ceea ce s-a întâmplat a fost exact contrariul Suportul unei societăţi pluraliste este reprezentat de consensul asupra valorilor fundamentale, ceea ce limitează implicit pretenţiile indivizilor sau grupurilor aflate în competiţie În Vietnam, acest consens fusese slab de la bun început Lovitura de stat a distrus structura care fusese construită timp mai bine de un deceniu, lăsând în loc de grup de generali rivali, lipsiţi de experienţă politică sau de aderenţă politică Numai pe parcursul anului 1964, au avut loc încă şapte schimbări de guvern, dintre care niciunul nu a adus măcar o umbră de democraţie, şi care au fost, toate, rezultatul unor lovituri de stat de un fel sau altul Succesorii lui Diem, lipsiţi de prestigiul acestuia ca naţionalist şi ca întruchipare a mandarinilor de odinioară, nu au prea avut o altă alegere decât aceea de a transfera americanilor războiul În urma răsturnării lui Diem se susţinea, în mod justificat, că „problema nu era cum să fie încurajat în Vietnamul de Sud un regim pe care America să-l poată sprijini, ci aceea de a găsi unul care să sprijine America în continuarea luptei sale împotriva comuniştilor ca jubilau” Negustorii puterii de la Hanoi au sesizat imediat prilejul ce li se oferea O şedinţă din decembrie 1963 a Comitetului Central al Partidului Comunist a stabilit noua strategie: unităţile de gherilă aveau să fie întărite, iar infiltrarea în sud accelerată Şi mai important încă, urmau să fie introduse unităţile regulate nord-vietnameze: „Este timpul ca Nordul să sporească ajutorul acordat Sudului, Nordul trebuie să acorde o mai mare importanţă rolului său de bază revoluţionară pentru întreaga naţiune ” Curând după aceea, divizia a 325-a, regulată, a Vietnamului de Nord şi-a început deplasarea către sud Înaintea loviturii de stat, infiltraţia din nord constase în mare măsură din sudicii care fuseseră regrupaţi în 1954; după aceea, procentul de nordici a crescut în mod constant până când, după ofensiva Tet din 1968, aproape toţi cei infiltraţi erau nord-vietnamezi Odată cu intrarea unităţilor armate regulate nord-vietnameze, ambele părţi au trecut Rubiconul La puţin timp după căderea lui Diem, Kennedy a fost asasinat Noul preşedinte, Lyndon Baines Johnson, a interpretat intervenţia unităţilor regulate nord-vietnameze drept un caz clasic de agresiune deschisă Diferenţa consta în aceea că Hanoiul punea în aplicare o strategie, în timp ce Washingtonul nu avea decât teorii care se concurau între ele, fără ca vreuna să fie dusă până la capăt Suspendată între dorinţa sa de a obţine o victorie nemilitară şi presimţirea unui dezastru militar, America se afla în faţa unui tragic impas La 21 decembrie McNamara raporta noului preşedinte că situaţia securităţii în interiorul Vietnamului de sud devenise foarte neliniştitoare America nu mai putea evita alegerea care fusese permanent implicită: escaladarea puternică a implicării sale militare sau prăbuşirea Vietnamului de Sud Administraţia Kennedy se temuse să intre în război de partea unui aliat nedemocratic; administraţia Johnson se temea să abandoneze noul guvern, nedemocratic, de la Saigon mai mult decât să participe la război Privind înapoi, ultimul moment în care America s-ar fi putut retrage din Vietnam la un preţ acceptabil deşi greu de suportat ar fi fost fie imediat înainte, fie imediat după ce Diem a fost răsturnat de la putere Administraţia Kennedy a avut dreptate când a apreciat că nu putea câştiga cu Diem Administraţia Johnson s-a înşelat când a crezut că putea câştiga cu succesorii acestuia În lumina celor petrecute în urma loviturii de stat ar fi fost mai uşor pentru America să se dezangajeze lăsându-l pe Diem să cadă pradă propriilor greşeli sau, cel puţin, nepunându-se în calea negocierilor cu Hanoiul, de plănuirea cărora era acesta suspectat La o analiză a situaţiei, Kennedy avusese dreptate să respingă oricare dintre aceste variante pe motivul că ele ar fi condus în mod inevitabil la o victorie comunistă Problema era că America nu era pregătită nici să înfrunte implicaţiile remediului, nici să accepte rezultatul probabil al cursului lucrurilor lăsate în voia lor Unii dintre foştii membri ai administraţiei Kennedy au susţinut că, după alegerile prezidenţiale din 1964, preşedintele lor intenţiona să retragă forţele americane, ale căror efective erau atunci în curs de suplimentare Alţii, cel puţin la fel de bine plasaţi, au dezminţit acest lucru Tot ce se poate spune despre intenţia finală a lui Kennedy este că fiecare întărire succesivă a forţelor din Vietnam îi făcea alegerea mai clară, iar consecinţele, fie ale angajării, fie ale retragerii, mai dureroase şi mai costisitoare Şi cu fiecare lună care trecea, miza Americii era tot mai mare, la început doar pe plan militar, dar foarte curând şi sub aspectul poziţiei sale internaţionale Asasinarea lui Kennedy a făcut ca desprinderea Americii din Vietnam să fie şi mai dificilă Dacă într-adevăr Kennedy ar fi avut revelaţia că America se angajase într-un curs ce nu putea fi susţinut, el nu trebuia să-şi modifice decât propria hotărâre; Johnson, însă, ar fi trebuit să arunce peste bord ceea ce apărea a fi politica unui onorat predecesor dispărut Aceasta s-a întâmplat mai ales pentru că niciunul dintre consilierii pe care i-a moştenit de la Kennedy nu a recomandat dezangajarea (cu excepţia notabilă a subsecretarului de stat George Ball, care însă nu făcea parte din cercul apropiaţilor) Ar fi trebuit un lider cu o într-adevăr extraordinară încredere în sine şi ştiinţă de a organiza o retragere de asemenea amploare, la atât de puţin timp de la învestire Iar când era vorba despre problemele de politică externă, Johnson era extrem de nesigur pe sine Privind retrospectiv, ar fi fost bine ca noul preşedinte să fi întreprins o analiză care să stabilească dacă obiectivele militare şi politice în numele cărora America investise atât de mult puteau fi atinse, prin ce mijloace şi în ce interval de timp dacă, într-adevăr, înseşi premisele care generaseră aceste angajamente erau corecte Lăsând la o parte faptul că Johnson i-a găsit pe sofisticaţii asistenţi moşteniţi de la Kennedy unanimi în favoarea încercării de a câştiga în Vietnam (cu excepţia, iarăşi, a lui George Ball), este neîndoios că rezultatul, în urma întocmirii unei astfel de analize, ar fi fost semnificativ diferit Departamentul Apărării, al lui McNamara, şi personalul Casei Albe, de sub ordinele lui Bundy, erau împătimiţi ai analizelor Cei doi erau oameni de o inteligenţă extraordinară Ceea ce le lipsea erau criteriile de apreciere a unei provocări atât de diferite de experienţa şi ideologia americană Motivaţia iniţială a Americii pentru a se implica fusese aceea că pierderea Vietnamului ar fi condus la căderea Asiei necomuniste şi la adaptarea Japoniei la comunism În termenii acelei analize, apărând Vietnamul de Sud, America lupta pentru ea însăşi, indiferent dacă Vietnamul de Sud era democratic sau putea fi făcut să devină astfel cândva O astfel de analiză, însă, era pentru americani prea geopolitică şi orientată înspre putere şi de aceea a fost curând luată de valul idealismului wilsonian O administraţie după alta încercaseră să-şi asume o dublă sarcină, ale cărei părţi erau greu de realizat chiar şi separat: înfrângerea unei armate de gherilă cu baze sigure, răspândite pe un contur extins, şi democratizarea unei societăţi lipsite de orice tradiţie a pluralismului În cazanul Vietnamului, America a avut de învăţat că există limite chiar şi pentru cele mai sacrosancte credinţe, şi a fost forţată să accepte prăpastia ce poate apărea între putere şi principii Tocmai pentru că refuza să primească lecţii atât de contrare experienţei sale istorice, America a găsit şi că este extraordinar de dificil să se împace cu situaţia Astfel că suferinţa legată de aceste două frustrări a fost rezultatul celor mai bune, nu al celor mai rele trăsături ale ei Respingerea de către America a interesului naţional ca bază a politicii externe aruncase ţara în voia valurilor unei mări de moralism nenuanţat În august 1964, un presupus atac nord-vietnamez asupra distrugătorului Maddox a condus la o lovitură de răspuns a Americii împotriva Vietnamului de Nord aproape unanim susţinută de Senat prin aşa-numita Rezoluţie a Golfului Tonkin Această rezoluţie a fost folosită la rândul ei pentru justificarea raidurilor aeriene de represalii cu câteva luni mai devreme În februarie 1965, un atac asupra birourilor consilierilor americani din oraşul Pleiku, situat în centrul zonei muntoase, a declanşat un raid american de represalii asupra Vietnamului de Nord, care s-a transformat rapid într-o campanie de bombardare sistematică, având numele de cod „Rolling Thunder” În iulie 1965, unităţile combatante americane erau deplin angajate, iar prezenţa trupelor americane a început să sporească, ajungând la 543 000 de soldaţi la începutul anului 1969 Ca urmare, întrebarea dacă administraţia Johnson fusese absolut sinceră cu poporul american în legătură cu atacul asupra distrugătorului Maddox a devenit parte a tot mai acerbei controverse în legătură cu Vietnamul Ea a fost folosită pentru a discredita atât Rezoluţia Golfului Tonkin, cât şi participarea Americii în război Fără îndoială, Rezoluţia Golfului Tonkin nu s-a bazat pe o prezentare completă a faptelor, lăsând chiar şi loc de confuzie asupra luptei Dar nici nu a constituit un factor important pentru angajarea Americii în luptele terestre din Vietnam Mai curând, ea a fost un mic pas pe un drum care ar fi purtat America spre aceeaşi destinaţie, având în vedere convingerile tuturor personalităţilor de la conducere Metodele folosite pentru realizarea Rezoluţiei Tonkin nu ar mai fi posibile astăzi şi democraţia americană este garanţia acestui lucru În acelaşi timp, nici tactica şi nici sinceritatea lui Johnson nu au fost în mod semnificativ diferite de cele ale lui Franklin Delano Roosevelt când acesta împinsese America spre implicarea în cel de-al doilea război mondial de exemplu relatarea lui Roosevelt nu tocmai sinceră a torpilării distrugătorului Greer, pretextul angajării Americii într-un război naval în Atlantic, în 1941 În fiecare dintre cazuri, un preşedinte definea unilateral ceea ce America nu ar fi tolerat: victoria germană în anii ’40; preluarea controlului asupra Indochinei în anii ’60 Ambii preşedinţi erau pregătiţi să pună forţele militare ale ţării lor în calea răului şi să răspundă, în cazul în care răul li s-ar fi întâmplat, aşa cum părea să fie cazul În fiecare dintre cazuri, decizia finală de a intra în război s-a bazat pe consideraţii care mergeau mult mai departe de incidentele imediate Coşmarul Vietnamului a fost nu calea pe care a intrat America în război, ci motivul pentru care a făcut acest lucru fără o evaluare mai atentă a costurilor şi a rezultatelor posibile O naţiune nu trebuie să-şi trimită o jumătate de milion din tinerii săi pe un continent îndepărtat sau să-şi pună în joc poziţia internaţională şi coeziunea internă atâta timp cât liderii săi nu-şi pot preciza obiectivele politice şi nu pot oferi o strategie realistă de a le realiza, aşa cum a făcut preşedintele Bush mai târziu În Războiul din Golf Washingtonul ar fi trebuit să-şi pună două întrebări esenţiale: Exista oare posibilitatea de a institui democraţia şi de a obţine victoria militară mai mult sau mai puţin simultan? Sau chiar mai important, aveau oare beneficiile să justifice costurile? Preşedinţii sau consilierii acestora care au angajat America în lupte de uscat în Vietnam au luat de bun răspunsul afirmativ Purtarea cu succes a unui război de gherilă presupune combinarea subtilă a strategiilor militare cu cele politice Liderii militari americani, însă, nu au consimţit niciodată cu uşurinţă să acorde acţiunile militare cu obiectivele politice Pe parcursul Războiului din Vietnam, mijloacele au fost insuficiente pentru obiectivele declarate, iar obiectivele erau realizabile dacă erau într-adevăr numai cu riscuri pe care Washingtonul nu era pregătit să şi le asume Una din lecţiile principale ale Războiului din Coreea ar fi trebuit să fie aceea că războaiele prelungite şi fără rezultate clare erau de natură să spulbere consensul intern al Americii Însă Washingtonul părea să fi extras exact opusul acestei lecţii: că sursa frustrării din Coreea fusese înaintarea lui MacArthur către Yalu şi încercarea sa de a obţine o victorie totală În această lumină, rezultatul Războiului din Coreea a fost reinterpretat ca succesul de a fi împiedicat o victorie a chinezilor Implicarea Americii în Vietnam a fost în mod conştient limitată la un obiectiv similar: fără a provoca intervenţia chineză, să se demonstreze Vietnamului de Nord că nu i se permitea să ocupe Vietnamul de Sud şi că, prin urmare, singura sa alegere era negocierea Dar negocierea în ce scop mai ales cu un duşman care punea semnul egalităţii între compromis şi înfrângere? Liderii americani uitaseră cu siguranţă că ultimii doi ani ai Războiului din Coreea şi perioada lui McCarthy aproape dezbinaseră o societate americană care-şi pierduse răbdarea în faţa prelungirii situaţiei de impas În mod teoretic, numai două strategii au şanse de a se impune într-un război de gherilă Una este în esenţă defensivă şi urmăreşte să scoată populaţia de sub controlul adversarului Această strategie necesită stabilirea unei securităţi aproape totale pentru o parte a populaţiei suficient de mare încât câştigul gherilelor în rândul celeilalte părţi a populaţiei să nu fie în măsură să le asigure o bază politică coerentă Se pare că generalul Maxwell Taylor a avut o astfel de strategie în vedere atunci când a recomandat stabilirea unei serii de enclave protejate de forţele americane în timp ce armata sud-vietnameză încerca să prevină consolidarea unei zone comuniste clar definite, fără să încerce să ţină sub control zi şi noapte până la ultimul district A doua strategie posibilă consta în atacarea unor ţinte pe care armata de gherilă trebuia să le apere, precum zonele de retragere, depozitele de provizii şi bazele interne de exemplu, prin interzicerea accesului pe Calea Ho Chi Minh cu forţele terestre şi prin blocada asupra porturilor din Vietnamul de Nord şi Cambogia care deserveau taberele Această strategie cel puţin teoretic ar fi putut să aibă ca rezultat relativ rapidul război de uzură pe care îl dorea cu disperare armata americană, şi să forţeze un rezultat negociat Ceea ce nu putea funcţiona era strategia pe care de fapt o adoptase America: mirajul stabilirii unei securităţi de 100 la sută în 100 la sută din teritoriul ţării şi încercarea de a epuiza gherilele prin operaţii de tipul urmăreşte-şi-distruge Oricât de mare ar fi fost o forţă expediţionară, ea nu se putea dovedi niciodată suficientă împotriva unui duşman ale cărui linii de aprovizionare se aflau în afara Vietnamului, şi care poseda zone de retragere extinse şi era animat de o voinţă sălbatică La sfârşitul anului 1966, primul-ministru nord-vietnamez Pham Van Dong i-a spus lui Harrison Salisbury de la The New York Times că, deşi Statele Unite erau mult mai puternice din punct de vedere militar, ele vor pierde războiul în cele din urmă, deoarece existau mult mai mulţi vietnamezi decât americani gata să moară pentru Vietnam şi să lupte oricât de mult timp ar fi trebuit pentru a supravieţui americanilor  Aprecierea lui s-a dovedit corectă Johnson a respins cu fermitate orice „extindere” a războiului Washingtonul se convinsese că cele patru state din Indochina erau entităţi separate, chiar dacă timp de două decenii, fuseseră tratate ca scenă unică de către comunişti, care folosiseră o strategie coordonată în privinţa tuturor acestor ţări Mai mult decât atât, evaluările cu privire la contextul general internaţional îndreptaseră atenţia Washingtonului mai mult asupra intervenţiei chineze, făcându-l să ignore declaraţia lui Lin Biao, conform căreia armatele Chinei nu aveau să treacă graniţa, declaraţie reiterată de Mao în prezenţa lui Edgar Snow, un jurnalist american simpatizant al comunismului chinez: conform spuselor lui Mao, China nu avea trupe în afara propriilor frontiere şi nu avea nicio intenţie să se lupte cu nimeni, decât în cazul în care îi era atacat teritoriul  Aşa s-a întâmplat că, în două războaie aflate la distanţă de un deceniu şi jumătate, America a plătit preţul pentru a nu fi luat în serios declaraţiile Chinei: în Coreea, a ignorat avertismentele Chinei şi s-a îndreptat către Yalu, provocând intervenţia chineză; în Vietnam, a ignorat asigurările date de chinezi că nu vor interveni, respingând singura strategie care ar fi putut aduce victoria Americii Îngrijorat în legătură cu o intervenţie chineză, hotărât să păstreze opţiunea relaxării tensiunilor cu Uniunea Sovietică şi dornic să menţină un consens în spatele programului său intern Great Society, Johnson a optat pentru jumătăţi de măsură, ceea ce a pus în joc poziţia pe plan internaţional a Americii fără să ducă la atingerea obiectivelor declarate Încercând să împace obiectivul înfrângerii unei conspiraţii globale cu dorinţa de a evita un conflict global, politica americană nu a reuşit decât să pară că se contrazice singură Despre un război de uzură nu putea fi vorba atâta timp cât gherilele erau în măsură să aleagă când şi unde aveau să lupte Operaţiunile aeriene împotriva Vietnamului de Nord menite să accentueze constant inconvenientele provocate, s-au dovedit neconcludente, deoarece sistemul de transport nord-vietnamez era prea rudimentar pentru a fi paralizat şi prea neînsemnat pentru a servi drept ţintă nevralgică Situaţia de impas servea interesele Hanoiului mai ales că ea se putea limita la teritoriul Vietnamului de Sud şi provoca pierderi grele americanilor Toate aceste nereuşite au făcut să crească opoziţia faţă de război în America o opoziţie al cărei punct comun a devenit apelul de a înceta chiar campania de bombardamente, care avea rolul să atragă atenţia Hanoiului că nu putea câştiga Washingtonul încerca să demonstreze că agresiunea nu merită şi că războiul de gherilă nu avea niciun viitor Ceea ce nu a reuşit să înţeleagă a fost cum îşi calcula adversarul costurile şi beneficiile Johnson credea că ieşirea consta în a demonstra moderaţie, în a linişti Hanoiul şi în a propune un compromis Dar toate acestea erau mai curând de natură să încurajeze Hanoiul în a persista, iar, în timp, America să înţeleagă că nu există recompensă pentru ceea ce se pierde prin moderaţie Johnson a explicat obiectivele Americii în felul următor: Noi nu încercăm să desfiinţăm Vietnamul de Nord Noi nu încercăm să-i schimbăm guvernul Noi nu încercăm să stabilim baze permanente în Vietnamul de Sud… …noi suntem acolo pentru că încercăm să-i facem pe comuniştii din Vietnamul de Nord să înceteze să tragă în vecinii lor… să demonstrăm că lupta de gherilă, inspirată de o naţiune împotriva altei naţiuni, nu va reuşi niciodată… noi trebuie să continuăm până când comuniştii din Vietnamul de Nord îşi vor da seama că preţul agresiunii este prea ridicat şi vor încuviinţa fie la o reglementare paşnică, fie la încetarea luptei… El dorea să-i determine pe comuniştii de la Hanoi să înţeleagă că: …în clipa când vă veţi da seama că o victorie militară iese din discuţie şi renunţaţi la folosirea forţei, ne veţi găsi dispuşi şi gata să facem acelaşi lucru… Noi dorim o pace onorabilă în Vietnam În mâinile voastre se află cheia păcii Nu aveţi decât să o răsuciţi  Johnson nu merita ura şi ridicolul pe care le-au inspirat asemenea apeluri La urma urmei, nu făcea decât să reafirme adevăruri tradiţionale americane Dar nici el şi nici societatea din care făcea parte nu aveau noţiunile necesare pentru a înţelege un adversar pentru care asemenea asigurări erau derizorii; mai mult, un adversar pentru care definiţia americană a compromisului suna ca un apel la capitulare în lupta de o viaţă Pentru liderii duri şi devotaţi de la Hanoi, conceptul de stabilitate nu avea un sens operaţional Ei îşi petrecuseră viaţa adultă luptând pentru libertate, mai întâi împotriva Franţei, iar acum împotriva unei superputeri În numele comunismului, ei provocaseră suferinţe incredibile propriului popor „A-şi lăsa vecinul în pace” era un lucru pe care liderii de la Hanoi erau, în mod firesc, incapabili să îl facă Bismarck declarase odată că unitatea germană nu se va realiza niciodată prin discuţii, ci prin „sânge şi fier”, ceea ce corespundea cu siguranţă viziunii Hanoiului asupra unităţii vietnameze Americani de toate convingerile continuau să facă apel la Hanoi pentru ca acesta să participe la găsirea unei soluţii democratice şi îşi frământau mintea pentru a concepe scheme electorale acceptabile Dar niciuna dintre temele gândirii americane în domeniul problemelor internaţionale nu a prezentat pentru Hanoi nici cea mai mică atracţie, decât ca instrument pentru provocarea confuziei în rândul americanilor Întemeietor al uneia dintre cele mai severe dictaturi din lume, Biroul Politic de la Hanoi nu ar fi acceptat niciodată să devină un simplu partid politic între celelalte din sud Hanoiul nu avea niciun motiv să renunţe la folosirea forţei; în definitiv, era inevitabil să câştige, atâta timp cât nu pierdea, şi este sigur că nu pierdea într-adevăr, strategia americană, care urmărea în mod explicit un rezultat nul, nu îngăduia ca Hanoiul să piardă Programul de reconstrucţie masivă, deschis tuturor, pe care l-a oferit Johnson, a bătut la porţi închise  Hanoiul dorea victoria, nu ajutor pentru dezvoltare, şi, cu aroganţa caracteristică, a acţionat ca şi cum nu era deloc nevoie să aleagă între cele două De îndată ce opinia publică americană s-a întors împotriva războiului, criticii lui Johnson l-au acuzat şi mai virulent pentru impasul diplomatic În măsura în care aceste acuzaţii sugerau că Johnson nu era dispus să negocieze, ele erau neîntemeiate Nerăbdarea lui Johnson de a începe negocieri era atât de evidentă încât se expunea pericolului autoînfrângerii Acest lucru a convins Hanoiul că amânarea putea aduce oferte şi mai generoase Johnson a ordonat repetate întreruperi ale bombardamentului (în memoriile sale, el menţionează şaisprezece), spulberând orice îndoială că Statele Unite erau gata să plătească un preţ de intrare fără egal pentru a pomi negocierile; Hanoiul avea toate motivele să facă acest preţ cât mai mare posibil Personal, am fost implicat într-una dintre iniţiativele care ilustrau atât dorinţa administraţiei Johnson de a negocia, cât şi iscusinţa Hanoiului de a pune această dorinţă în serviciul propriilor interese Angajarea mea personală în Vietnam s-a petrecut treptat Pe tot parcursul anilor ’50, preocupările mele în domeniul politicii externe se concentraseră asupra Europei şi strategiei nucleare Din administraţia Kennedy făceau parte multe persoane pe care le admiram şi am fost favorabil efortului acesteia de a soluţiona problema Indochinei, fără însă ca problema să mă preocupe prea mult Am început să reflectez serios asupra Vietnamului după trei vizite în acea ţară, în 1965 şi 1966, în calitate de consultant în chestiunea pacificării în cadrul Lojei Ambasadorilor Aceste vizite mi-au oferit prilejul de a călători în multe dintre provinciile Vietnamului de Sud şi să port discuţii cu aşa-numiţii raportori provinciali ai ambasadei americane un grup extraordinar de tineri funcţionari în serviciul extern, capabili şi devotaţi, aflaţi în diferite regiuni ale ţării Aceste vizite m-au convins că războiul nu putea fi câştigat cu strategia curentă şi că America trebuia să iasă din acea situaţie prin negocieri cu Hanoiul, deşi nu aveam o idee precisă asupra conţinutului unor asemenea negocieri În vara anului 1967, am participat la una din aşa-numitele Conferinţe Pugwash ale oamenilor de ştiinţă interesaţi de problema dezarmării nucleare Doi participanţi, care aflaseră de vizitele mele în Indochina, m-au abordat cu ceea ce părea a fi o propunere ciudată Raymond Aubrac, un funcţionar din Organizaţia Mondială a Sănătăţii, îl cunoscuse pe Ho Chi Minh în 1946, când îl găzduise pe liderul comunist vietnamez în casa lui de la Paris, pe parcursul negocierilor cu Franţa Aubrac s-a oferit să viziteze Hanoiul, însoţit de un coleg, om de ştiinţă din Mişcarea pentru pace, Herbert Marcovich, pentru a discuta personal cu Ho Chi Minh subiectul negocierilor L-am informat pe Bundy, care devenise secretar de stat adjunct, şi pe secretarul apărării, McNamara Ei au încurajat vizita, cu condiţia ca cei doi oameni de ştiinţă să călătorească în calitate de persoane particulare şi să nu pretindă să reprezinte punctul de vedere oficial american Aubrac şi Marcovich au călătorit la Hanoi, unde au fost primiţi de Ho Chi Minh După ce a încheiat ritualul condamnării „agresiunii” americane, Ho Chi Minh a sugerat că Hanoiul ar fi dispus să negocieze, cu condiţia ca America să înceteze bombardamentele asupra Vietnamului de Nord Mai Van Bo, reprezentantul diplomatic al Hanoiului la Paris, a fost desemnat să menţină contactul oficial Au urmat mai multe schimburi, realizate printr-o procedură complicată şi categoric nediplomatică Deoarece Hanoiul nu comunica direct cu Washingtonul înaintea unei întreruperi a bombardamentului, eu, ca cetăţean particular, serveam drept intermediar Chiar şi aşa, Hanoiul, punând deoparte şi ultimul dram de disponibilitate pentru negociere, nu îşi autoriza reprezentantul să trateze nici măcar cu un neoficial american Astfel, mesajele îmi erau trimise mie de la Washington, de obicei de către secretarul McNamara, apoi treceau de la mine la cei doi francezi, care le transmiteau lui Mai Van Bo, însoţite de orice explicaţii eram autorizat să ofer McNamara dorea sfârşitul războiului şi m-a implorat în repetate rânduri să obţin de la interlocutorii mei invizibili orice indiciu, oricât de indirect, care să-i permită să promoveze cauza unei soluţii negociate Am participat la o parte a întâlnirii dintre preşedintele Johnson şi consilierii săi, în timpul căreia s-a pregătit oferta finală americană A fost o experienţă tristă Era clar că instinctiv Johnson era împotriva opririi bombardamentelor Nesigur pe el cum era în materie de politică externă, Johnson acumulase suficientă experienţă în politică pentru a se îndoi de avantajul de a deschide o negociere pe baza unei concesii unilaterale Totuşi, supus unor aspre critici interne şi nefiind dispus să treacă peste opinia consilierilor săi care doreau să facă apel la diplomaţie, el dorea cu disperare să pună capăt războiului În cele din urmă, Johnson a cedat Rezultatul a fost aşa-numita Formula San Antonio, la care s-a ajuns după ce au ieşisem din încăpere, formulă pe care Johnson a prezentat-o într-un discurs ţinut în acel oraş, la 29 septembrie 1967: Statele Unite sunt gata să oprească orice bombardament aerian sau naval asupra Vietnamului de Nord, dacă aceasta va conduce imediat la discuţii fructuoase Desigur, noi presupunem că pe durata desfăşurării discuţiilor, Vietnamul de Nord nu va profita de încetarea sau limitarea bombardamentului  Formula San Antonio a fost unul dintre punctele de cotitură decisive ale războiului America s-a oferit să oprească acţiunea militară împotriva Vietnamului de Nord o obligaţie precisă în schimbul unor discuţii „productive”, atâta timp cât Hanoiul nu profita de oprirea bombardamentelor Nu se avansa niciun criteriu care să definească termenii „productiv” sau „a profita” Totuşi, după ce şi-a demonstrat capacitatea de a manipula dezbaterea internă americană, Hanoiul putea fi aproape sigur că orice încercare americană de a abroga oprirea bombardamentelor avea să fie deopotrivă controversată şi de durată Desigur, a nu „profita” de pe urma opririi bombardamentelor nu părea să oblige Hanoiul să înceteze războiul de gherilă sau să renunţe la ceva din ceea ce deja făcea; cel mult, prevederea însemna că Hanoiul nu trebuia să dezvolte o strategie învingătoare Era caracteristic tacticilor de negociere ale Hanoiului să refuze chiar şi o ofertă practic unilaterală Într-adevăr, Hanoiul a folosit oferta ca plasă de siguranţă pentru protejarea efortului militar total pe care urma să îl dezlănţuie În câteva zile, canalul meu de legătură cu Hanoiul a fost distrus Nord-vietnamezii, considerând că preţul opririi bombardamentelor de către America era tot atât de modest pe cât era de greu de înţeles, au încercat să mărească presiunea asupra lui Johnson înainte de a se aşeza la masa tratativelor şi de a accepta propunerea Ofensiva Tet avea să urmeze peste câteva luni Hanoiul intuise corect că nemulţumirea crescândă a americanilor nu va tolera un rezultat nul în Vietnam, la fel cum se întâmplase şi în Coreea Totuşi, exista o diferenţă calitativă în natura celor două controverse interne ce s-au succedat, înţelepciunea Americii de a se fi implicat în Coreea nu fusese pusă niciodată sub semnul întrebării; dezacordul privise măsurile necesare pentru reuşită În privinţa Vietnamului, consensul larg pe care se bazase la început politica Statelor Unite se evaporase brusc În Coreea, criticii administraţiei ar fi vrut ca Statele Unite să facă mai mult; alternativa lor la politica lui Truman fusese strategia de escaladare a lui MacArthur În Vietnam, majoritatea covârşitoare a criticilor cereau reducerea efortului american şi, cu timpul, abandonarea sa definitivă; opiniile lor mergeau de la modificarea strategiei Americii până la retragerea necondiţionată, în Coreea, adversarii Americii ar fi avut de înfruntat o alternativă mult mai rea în cazul în care opoziţia şi-ar fi impus punctul de vedere În Vietnam, odată ce extinderea dezacordurilor pe plan intern a devenit evidentă, Hanoiul a înţeles rapid că o diplomaţie menţinută într-un punct mort, combinată cu presiuni militare, avea să lucreze în favoarea sa Administraţia Johnson ar fi pus situaţia de impas pe seama lipsei de iniţiativă diplomatică, iar pierderile continue suferite de americani aveau să conducă la apeluri pentru restrângerea, dacă nu chiar la abandonarea războiului Critica la adresa politicii americane în Vietnam a început destul de convenţional, prin exprimarea unor întrebări privind posibilitatea de câştigare a războiului şi relaţia dintre scopuri şi mijloace La 11 martie 1968, Walter Lippmann a aplicat Vietnamului deja bine stabilita sa critică la adresa îngrădirii America, susţinea el, se extinsese peste măsură, iar politica de îngrădire distrugea orice echilibru raţional între obiectivele naţionale şi resursele pe baza cărora puteau fi atinse aceste obiective: Problema este că obiectivele războiului său [al lui LBJ] sunt nemăsurate: ele promit pacificarea întregii Asii Pentru astfel de obiective nemăsurate nu este posibil să câştigi un război prin mijloace limitate Deoarece obiectivele noastre sunt nemăsurate, vom fi cu siguranţă „înfrânţi”  Pentru a simboliza irelevanţa categoriilor tradiţionale ale gândirii când era vorba despre Vietnam, Lippmann a plasat cuvântul „înfrângere” între ghilimele, semnificând că Vietnamul era nesemnificativ pentru securitatea americană Retragerea, în această perspectivă, avea să întărească poziţia globală a Americii Acelaşi lucru fusese subliniat şi în 1966, când senatorul Fulbright criticase Statele Unite pentru a fi devenit victime ale „aroganţei puterii”, confundându-şi „puterea cu virtutea şi responsabilităţile majore cu o misiune universală” Cu mai puţin de doi ani înainte, Fulbright îl mustrase pe de Gaulle pentru a fi făcut „situaţia şi mai confuză”, propunând ca Vietnamul să fie neutralizat La acel moment, Fulbright avertizase că o asemenea evoluţie ar putea „pune în mişcare o înlănţuire neprevăzută de evenimente, deoarece ea [Franţa] nu este nicio forţă militară majoră, nicio forţă economică majoră în Orientul îndepărtat şi este, prin urmare, puţin probabil să poată controla sau influenţa în mod esenţial evenimentele pe care iniţiativa sa le-ar putea precipita” În 1964, Fulbright detectase doar două opţiuni „realiste”: „extinderea conflictului, într-un fel sau altul, sau un efort reînnoit de a sprijini capacitatea Vietnamului de Sud de a continua cu succes războiul, la nivelul său actual ” Ce se întâmplase în numai doi ani pentru a-l convinge pe senator să coboare statutul Vietnamului de la vital la periferic? Şi de ce era interpretat ca aroganţă faptul că Johnson pusese în aplicare, între timp, ambele recomandări ale lui Fulbright? Liderii americani, credincioşi tradiţiilor lor naţionale, nu fuseseră mulţumiţi să fundamenteze chestiunea ajutorului american către Vietnam pe raţiuni de securitate care, mai curând sau mai târziu, puteau da naştere unor dispute pe tema raportului dintre costuri şi beneficii Înfăţişând problema în termenii aducerii democraţiei în Asia de Sud-Est, ei au lăsat deoparte orice punct de oprire logic pentru angajare şi, după cum s-a întâmplat, pentru dezangajare Criticii războiului au străbătut acelaşi drum ca şi conducătorii care îl purtau, numai că în sens opus Ei au început prin a fundamenta concluzii pe temeiuri eminamente practice: războiul nu putea fi câştigat, costurile depăşeau beneficiile, iar America se extindea prea mult Dar criticii, care erau produsul aceluiaşi idealism american, şi-au extins rapid critica în planul moral, în două etape: în primul rând, motivând că sub aspect moral exista de fapt o mică diferenţă între Hanoi şi Saigon, ceea ce anula dintr-un condei baza ideologică a războiului; în al doilea rând, pentru că persistenţa Americii în război nu reflecta o fisură în raţionamentul practic, ci un viciu moral intim sistemului american Ca rezultat, o politică ce beneficiase de un suport cvasiuniversal s-a transformat, pe parcursul a doi ani, într-un act de acuzare la adresa moralităţii întregii politici externe a Americii şi, doar puţin mai târziu, într-o critică a societăţii americane înseşi În perioada postbelică, America avusese norocul de a nu fi obligată să aleagă între convingerile morale şi analizele sale strategice Toate deciziile sale importante fuseseră uşor justificate prin intenţia de a promova democraţia şi de a se opune agresiunii Vietnamul de Sud, însă, nici măcar printr-un efort de imaginaţie nu putea fi calificat drept democratic Toate regimurile care i-au succedat lui Diem s-au simţit asediate; generalii sud-vietnamezi, care până atunci fuseseră necunoscuţi publicului, nu erau prea nerăbdători să-şi testeze popularitatea la urne Un argument convingător l-ar fi putut constitui faptul că noii conducători de la Saigon erau mult mai puţin represivi decât cei de la Hanoi Acest argument a fost exprimat, de altfel, adesea, dar niciodată nu a fost luat în serios Relativismul moral era inacceptabil pentru o naţiune educată în spiritul credinţei în absoluta distincţie dintre bine şi rău Criticii susţineau tot mai frecvent că în situaţii în care Saigonul nu reuşea să răspundă pe deplin standardelor democratice lucru pe care în sinea lor îl ştiau imposibil acesta merita să fie complet abandonat Pe măsura trecerii timpului, Teoria Dominoului, premisa de securitate centrală pe care se bazase apărarea Vietnamului timp de aproape două decenii, a fost mai întâi părăsită, apoi ridiculizată Într-unul dintre cele mai cuprinzătoare articole, Richard Renfield, profesor la Yale, a combinat critica lui Lippmann la adresa supraextinderii strategice cu acuzaţia că cele două tabere ale conflictului din Vietnam erau echivalente sub aspect moral; prin urmare, războiul era lipsit de sens În Vietnam, susţinea el, America nu se opunea atât agresiunii, cât sprijinea forţele conservatoare împotriva schimbărilor sociale  Criticii subliniau numeroasele greşeli ale Saigonului pentru a demonstra că atitudinea americană era inacceptabilă din punct de vedere moral În 1968, James Reston a pus întrebarea care frământase atât de mulţi americani: „Care este obiectivul care justifică acest măcel? Cum vom salva noi Vietnamul dacă îl distrugem în luptă?” În 1972, Fulbright a afirmat că Johnson nu înţelesese niciodată că „nu se punea problema de a alege între un ’popor liber’ şi un ’regim totalitar’, ci între regimuri totalitare rivale; faptul că războiul nu era unul de agresiune internaţională, ’directă’ sau de altă natură, ci un război anticolonial, şi apoi un război civil”  Pe vremea aceea, televiziunea tocmai îşi intra în drepturi Ştirile obişnuite de seară atrăgeau audienţe de ordinul a zeci de milioane, cu mult mai numeroase decât ce puteau spera să atingă într-o viaţă întreagă până şi cei mai populari gazetari ai presei scrise Iar emisiunile televizate deţineau avantajul imaginii vizuale pentru asigurarea comentariului editorial Programele de ştiri reflectau o pasiune pentru dramă şi spectacol, care, chiar cu cele mai bune intenţii, nu putea fi întotdeauna potolită, fie şi numai datorită imposibilităţii tehnice de a reflecta atrocităţile pe care Vietcongul le comitea în zonele de sub controlul său Prezentatorul de ştiri a devenit o figură politică, în sensul că numai un preşedinte s-ar fi putut adresa atât de multor oameni şi cu siguranţă nu cu asemenea regularitate Pe parcursul perioadei postbelice, americanii răspunseseră mereu la apelurile liderilor lor de a se sacrifica pentru a veni în ajutorul unor societăţi îndepărtate În creuzetul Vietnamului, excepţionalismul american credinţa în aplicabilitatea universală a valorilor americane –, care dăduse un asemenea impuls reconstrucţiei postbelice, a început să se întoarcă împotrivă-şi, iniţiind totodată adoptarea unei politici morale a pământului pârjolit Pe măsură ce pierderile se acumulau, critica la adresa politicii externe americane şi-a schimbat ţinta, de la a-i pune în discuţie eficacitatea, la a-i pune sub semnul întrebării utilitatea de la atacarea necesităţii aliatului vietnamez la exprimarea îndoielilor privind rostul prezenţei Americii, nu numai în Vietnam, ci şi pe plan global Ceea ce a conferit o ascuţime deosebită atacurilor la adresa calificării Americii de a conduce o politică globală a fost faptul că ele proveneau, în mare măsură, de la apărători devotaţi ai idealismului internaţional al Americii 35 Implicaţi de Kennedy în procesul de luare a deciziilor, mulţi lideri ai intelectualităţii au fost zdruncinaţi atunci când asasinarea sa a pus brusc un capăt iniţiativei Noua Frontieră, şi iarăşi zdruncinaţi de protestele antirăzboinice ale studenţilor lor Modalităţile de ieşire din Vietnam nu mai prezentau niciun interes pentru ei; sub presiunea propriilor lor studenţi, mulţi profesori s-au apropiat mai mult decât oricând de ideea unei retrageri unilaterale, necondiţionate Punând sub semnul întrebării premisele a douăzeci de ani de politica externă bipartizană, aripa radicală a protestului în problema Vietnamului a ridiculizat anticomunismul, descriindu-l ca arhaic: „Noi refuzăm să fim anticomunişti”, au spus doi pelerini la Hanoi, Staughton Lynd şi Tom Hayden „Insistăm asupra faptului că termenul şi-a pierdut întregul conţinut specific, deţinut cândva În schimb, el serveşte drept categorie-cheie a gândirii abstracte folosite de americani pentru justificarea unei politici externe care de multe ori nu este deloc mai sofisticată decât un viol ” Chiar şi Hans Morgenthau, decanul filosofilor americani ai interesului naţional, a ajuns să proclame imoralitatea Americii: „Când vorbim despre încălcarea regulilor războiului, trebuie să ne gândim că încălcarea fundamentală, din care decurg toate celelalte încălcări specifice, este însăşi esenţa purtării unui asemenea război ” Pentru liderii generaţiei care fusese educată în spiritul adevărurilor în esenţă necontestate ale Războiului rece, aceste răbufniri erau cu adevărat şocante Lyndon Johnson, el însuşi figură principală a consensului postbelic, se afla în încurcătură trebuind să facă faţă unui atac întreprins de bărbaţi şi femei din universităţi de seamă, după a căror aprobare tânjea şi cu care se vădea incapabil de a găsi un limbaj comun David Halberstam, care în 1966 era un critic acerb al războiului, susţinuse el însuşi, cu puţin timp în urmă, „că Vietnamul face parte legitimă din acea angajare globală (a Statelor Unite)… el este probabil una dintre cele cinci sau şase naţiuni din lume cu adevărat vitale pentru interesele Statelor Unite Dacă este atât de important, atunci poate că merită o angajare mai amplă din partea noastră”  Johnson a reacţionat făcând apel la ortodoxia predecesorilor săi, de la Truman la Kennedy Dar aceasta părea deja depăşită de timp, irelevantă, chiar, pentru critici Ofertele sale de negocieri necondiţionate au fost respinse de liderii de la Hanoi, care erau mult prea subtili în meşteşugul lor pentru a furniza o supapă de siguranţă revoltelor interne ale Americii Pentru a stăvili valul de nemulţumire, Johnson şi-a modificat treptat poziţia de negociere, pornind de la a cere nord-vietnamezilor să se retragă înainte ca America să oprească ostilităţile şi ajungând la Formula San Antonio, de suspendare a bombardamentelor înainte de începerea negocierilor; şi de la refuzul de a trata cu frontul din sud al Hanoiului, Frontul de Eliberare Naţională (sau NEL), până la acceptarea discuţiilor cu reprezentanţi individuali ai acestuia şi, în cele din urmă, la recunoaşterea participării NEL ca entitate politică în negocieri El a încercat, de asemenea, să îmbie Hanoiul cu un program de ajutor economic pentru întreaga Indochină Toate aceste mişcări au fost respinse de Hanoi ca inadecvate, iar de majoritatea criticilor interni ai Statelor Unite ca nesincere Dezbaterea naţională s-a polarizat între victorie, pentru care nu exista nicio strategie, şi retragere, pentru care nu exista nicio politică Criticii mai moderaţi ai administraţiei grup din care făceam şi eu parte recomandau un compromis negociat Adevăratul obstacol în calea acestuia, însă, nu era Washingtonul, ci Hanoiul Comuniştii nord-vietnamezi nu îşi petrecuseră o viaţă în lupte ucigătoare pentru a o sfârşi prin a împărţi puterea sau printr-o diminuare a intensităţii războiului de gherilă, cel mai eficient mijloc de presiune pe care îl deţineau Comuniştii vietnamezi nu erau mai capabili decât fusese Stalin, cu o generaţie înainte, să se lupte cu speranţa în egală măsură nerealistă a unei negocieri separate de un anumit echilibru de forţe implicit, sau a uneia lăsate pur şi simplu în voia procesului de negociere însuşi Asigurările frecvente ale lui Johnson, că avea să fie flexibil şi deschis păreau Hanoiului naive şi lipsite de relevanţă totodată Ca o ironie, America trebuia să plătească pentru compromis acelaşi preţ pe care l-ar fi plătit pentru victorie Hanoiul ar fi acceptat compromisul numai dacă s-ar fi simţit prea slab pentru a câştiga adică, după ce ar fi fost învins America ar fi putut să manifeste moderaţie numai după război, nu în timpul acestuia Toate „soluţiile” standard atât ale administraţiei cât şi cele ale criticilor moderaţi deveneau irelevante în faţa hotărârii implacabile a Hanoiului O încetare a focului, care americanilor le părea drept o modalitate dezirabilă de oprire a masacrului, în opinia Hanoiului ar fi lipsit America de stimulent pentru retragere Un guvern de coaliţie, care nu era decât praf în ochi pe calea preluării controlului de către comunişti, părea liderilor de la Hanoi a garanta supravieţuirea Saigonului Adevărata alegere ce stătea înaintea Americii nu era între victorie şi compromis, ci între victorie şi înfrângere Diferenţa dintre nord-vietnamezi şi americani era aceea că Hanoiul percepea corect realitatea, în timp ce nici Johnson şi nici criticii săi moderaţi nu erau capabili să o accepte Cei care practicau Realpolitik la Hanoi erau convinşi că soarta Vietnamului avea să fie stabilită de echilibrul de forţe din teren nu la masa tratativelor Privind retrospectiv, nu prea încape îndoială că America nu trebuia să plătească orice preţ pentru deschiderea negocierilor Hanoiul hotărâse să negocieze înaintea alegerilor prezidenţiale americane din 1968, fie şi numai pentru a angaja ambele partide politice în negocierea unei soluţii Dar liderii de la Hanoi nu aveau să intre în negocieri fără să fi făcut în prealabil un efort major pentru a înclina balanţa militară în favoarea lor Instrumentul folosit pentru ameliorarea poziţiei lor de negociere a fost Ofensiva Tet, care s-a desfăşurat în timpul noului an lunar, sau Tet În fiecare an, inclusiv 1968, se căzuse de acord pentru încetarea ostilităţilor pe acea perioadă Cu toate acestea, la 30 ianuarie, forţele comuniste, au lansat o ofensivă de proporţii împotriva a treizeci de capitale provinciale ale Vietnamului de Sud Realizând surpriza totală, comuniştii au ocupat obiective cheie din Saigon, ajungând până şi la ambasada Statelor Unite şi sediul general Westmorland Vechea capitală Hue a căzut în mâinile comuniştilor, care şi-au menţinut controlul asupra ei timp de douăzeci şi cinci de zile Din punct de vedere militar, Ofensiva Tet este astăzi recunoscută ca o înfrângere comunistă majoră A fost pentru prima dată când gherilele au ieşit la iveală şi s-au angajat în luptă deschisă Decizia de a lansa un atac la scară naţională i-a obligat să lupte pe câmpuri de bătălie pe care nu le-ar fi ales în mod normal Puterea de foc superioară a americanilor a distrus aproape întreaga infrastructură a gherilei, exact aşa cum prevedeau manualele armatei Statelor Unite Pe tot restul războiului, gherilele Vietcongului au încetat să mai fie o forţă eficientă; aproape toată lupta a fost dusă de unităţile armatei regulate nord-vietnameze În anumite privinţe, Ofensiva Tet a adus recunoaştere doctrinei militare americane Mizând totul pe o carte, comuniştii au acceptat lupta de uzură pe care şi-o dorise îndelung strategia americană Probabil că ei suferiseră pierderi mai mari decât cele sugerate în rapoartele oficiale; sau poate că au contat pe dorinţa Americii de a negocia, pentru a-şi asigura o plasă de salvare Şi totuşi, Ofensiva Tet s-a transformat într-o mare victorie psihologică pentru Hanoi Ne putem gândi cu oarecare melancolie la cursul pe care l-ar fi luat evenimentele dacă liderii americani şi-ar fi intensificat presiunile asupra principalelor unităţi ale forţelor nord-vietnameze, care erau acum lipsite de protecţia gherilei Dacă America ar fi mers la risc, probabil că Johnson ar fi obţinut negocierile necondiţionate pe care le propunea şi poate chiar o încetare a focului necondiţionată Această posibilitate este sugerată de rapiditatea mai puţin de şaptezeci şi două de ore cu care Hanoiul a acceptat oferta reînnoită a lui Johnson de a începe negocierile, care era cuplată cu o oprire parţială a bombardamentelor, bazată pe Formula San Antonio Liderii americani, însă, îşi pierduseră răbdarea şi nu pentru că opinia publică i-ar fi părăsit Urnele au arătat că 61 la sută din americani se considerau ulii, 23 la sută porumbei, în timp ce 70 la sută erau în favoarea continuării bombardamentelor Grupul care îşi pierduse curajul era tocmai acela care susţinuse tot timpul intervenţia Johnson a adunat un grup de lideri din administraţiile anterioare, majoritatea ulii, incluzând oameni fermi precum Dean Acheson, John McCloy, McGeorge Bundy şi Douglas Dillon, printre alţii Cu o largă majoritate, ei au recomandat încetarea escaladării şi începerea lichidării războiului Dată fiind atitudinea Hanoiului, care în general încă nu era înţeleasă, această decizie avea să fie începutul înfrângerii Respectând adevărul, eu am mers în general pe linia acestor „înţelepţi”, ceea ce dovedeşte că momentele cruciale sunt mai uşor de recunoscut în retrospectivă decât atunci când au loc La 27 februarie 1968, realizatorul de emisiuni televizate în direct Walter Cronkite, aflat atunci în culmea carierei şi a influenţei pe care o putea exercita, a trimis unde de şoc prin Casa Albă prevestind eşecul: Acum pare mai sigur decât oricând că experienţa sângeroasă a Vietnamului va sfârşi printr-un impas Impasului aproape sigur din această vară i se va pune capăt fie prin adevărate negocieri bazate pe concesii reciproce, fie printr-o teribilă escaladare; şi pentru fiecare mijloc pe care îl avem noi pentru a escalada, duşmanul poate găsi unul echivalent… Ultima propoziţie putea fi pusă serios sub semnul întrebării; pur şi simplu nu putea fi adevărat că Vietnamul de Nord era singura ţară din istorie care să fie impenetrabilă la orice calcul posibil al riscurilor şi beneficiilor Era adevărat că ea avea un prag al suferinţei mult mai înalt decât al oricărei alte ţări, dar un prag exista totuşi Iar ultimul lucru de care era interesat Hanoiul era o înţelegere bazată pe concesii reciproce Totuşi, afirmaţia lui Cronkite conţinea un element de adevăr important: punctul de cedare al Hanoiului îl depăşea clar pe cel al Americii The Wall Street Journal care până în acel moment fusese un suporter al administraţiei, a părăsit şi el barca, întrebând retoric dacă nu cumva evoluţia evenimentelor „împiedica obiectivele noastre iniţiale, lăudabile?… Dacă practic nu va mai rămâne nimic din guvern sau naţiune, ce mai este de salvat şi pentru ce?” Ziarul considera că „poporul american trebuie să se pregătească să accepte, dacă nu a făcut-o deja, perspectiva ca întregul efort din Vietnam să fie condamnat”  La 10 martie, NBC a încheiat un program special dedicat Vietnamului cu ceea ce se transforma rapid într-un refren la ordinea zilei: „Lăsând deoparte orice alte dispute, a sosit timpul când trebuie să hotărâm dacă nu cumva este zadarnic să distrugem Vietnamul pentru a-l salva ” Revista Time s-a alăturat şi ea corului la 15 martie: „anul 1968 ne-a pus în faţa adevărului că victoria în Vietnam sau chiar o reglementare favorabilă ar putea pur şi simplu să depăşească posibilităţile celei mai mari puteri a lumii ” Unii dintre cei mai importanţi senatori s-au implicat în dispută Mansfield declara: „Ne aflăm într-un loc nepotrivit şi purtăm un război nepotrivit ” Fulbright a ridicat problema „autorităţii administraţiei de a extinde războiul fără aprobarea Congresului şi fără o dezbatere sau luare în studiu în cadrul acestuia” Sub impactul unor asemenea atacuri, Johnson a dat înapoi La 31 martie 1968, el a anunţat o oprire parţială unilaterală a bombardamentelor, în zona de la nord de paralela 20, ce avea să fie urmată de o oprire totală a bombardamentelor de îndată ce aveau să înceapă negocieri de substanţă El a arătat că nu vor fi trimise în Vietnam întăriri semnificative şi a repetat, şi cu această ocazie, asigurarea des invocată că „obiectivul nostru în Vietnamul de Sud nu a fost niciodată anihilarea inamicului” La şase săptămâni după ce Hanoiul încălcase o încetare oficială a focului prin lansarea unui atac devastator asupra poziţiilor americane şi ucisese mii de civili numai în Hue, Johnson i-a invitat pe liderii de la Hanoi să participe la dezvoltarea economică a Asiei de Sud-Est, o aluzie transparentă la perspectiva unui ajutor economic El a anunţat, de asemeni, că nu va candida la următoarele alegeri Preşedintele care trimisese 500 000 de soldaţi în Asia de Sud-Est avea intenţia să lase retragerea lor în sarcina succesorilor A fost una dintre cele mai importante decizii ale perioadei postbelice Dacă Johnson nu ar fi ales această dramatică renunţare, el ar fi putut participa în alegeri aducând argumentul Vietnamului şi şi-ar fi putut asigura, într-un fel sau altul, un mandat popular Dacă sănătatea nu îi permitea să rişte un al doilea mandat, Johnson trebuia să fi menţinut presiunea asupra Hanoiului pe perioada care îi rămăsese din mandatul în curs, astfel încât să-i lase deschise succesorului său cele mai bune opţiuni posibile pentru oricare dintre soluţiile asupra cărora ar fi căzut de acord cu Congresul, după alegeri Având în vedere slăbiciunea Hanoiului după Ofensiva Tet, o politică de presiune după 1968 ar fi creat, aproape cu siguranţă, un cadru de negociere mult mai bun decât cel rezultat în cele din urmă Prin actele simultane de reducere a intensităţii războiului, de renunţare la candidatură şi de prezentare a ofertei deschise pentru negocieri, Johnson a reunit toate dezavantajele Succesori săi potenţiali s-au întrecut în promisiuni de pace, dar fără să definească termenul Au fost create astfel condiţiile pentru apariţia dezamăgirii publice odată cu începerea efectivă a negocierilor Hanoiul a obţinut oprirea bombardamentelor în schimbul unor simple discuţii de procedură şi i s-a dat posibilitatea să-şi refacă infrastructura în sud, deşi cu personal nord-vietnamez Nu avea niciun interes să găsească o soluţie împreună cu Johnson, simţindu-se în schimb tentat să repete acelaşi test al puterii cu succesorul acestuia CAPITOLUL 27 Vietnam: retragerea americanilor; Nixon  Administraţiei Nixon i-a revenit scoaterea Americii din prima ei experienţă a unui război necâştigat şi din primul angajament extern în care convingerile morale ale Americii s-au aflat în conflict cu ce era posibil de făcut Puţine obiective de politică externă s-au dovedit a fi mai contorsionante; nicio ţară nu a reuşit o asemenea tranziţie fără chin Deşi retragerea Franţei din Algeria a fost deseori citată ca modelul pe care ar trebui să-l urmeze America, lui de Gaulle i-a trebuit ceva mai mult decât cei patru ani necesari administraţiei Nixon pentru a pune capăt implicării americane în Indochina Când a scos Franţa din Algeria, de Gaulle şi-a asumat povara abandonării unui milion de francezi stabiliţi acolo, unii trăgându-se din familii care trăiau acolo de generaţii Când a retras trupele americane din Vietnam, Nixon a trebuit să lichideze un angajament pe care patru preşedinţi americani, pe parcursul a două decenii, îl proclamaseră ca fiind vital pentru securitatea tuturor popoarelor libere Nixon a preluat această misiune impresionantă în cele mai explozive circumstanţe interne cunoscute după războiul civil Chiar şi la o depărtare de douăzeci şi cinci de ani, caracterul abrupt al prăbuşirii consensului naţional în problema Vietnamului vine ca un şoc În 1965, America se dedica în aprobarea generală câştigării unui război de gherilă împotriva a ceea ce era perceput ca o conspiraţie comunistă globală şi edificării unor instituţii libere în Asia de Sud-Est; doi ani mai târziu, în 1967, aceeaşi acţiune a început să fie percepută nu numai ca fiind ratată, ci ca politica aberantă a unor politicieni pasionaţi de război Într-unul din momente comunitatea intelectuală sărbătorea alegerea unui tânăr preşedinte progresist; în momentul următor aceeaşi comunitate îl acuza pe succesor de atrocităţi, de minciună sistematică şi de poftă de război, în ciuda faptului că strategia noului preşedinte, sau cel puţin strategii lui, erau în esenţă aceiaşi cu cei ai deplânsului său predecesor Spre sfârşitul preşedinţiei sale, în 1968, Johnson nu mai putea apărea în public, cu excepţia bazelor militare sau a altor locuri în care protestanţii violenţi puteau fi ţinuţi fizic la distanţă Deşi era preşedinte în funcţie, nu a fost cu putinţă să apară nici la convenţia naţională din 1968 a propriului său partid După o pauză de numai câteva luni, opoziţia violentă faţă de război a reapărut, cu o intensitate sporită, chiar, în timpul succesorului lui Johnson, Richard Nixon Ceea ce făcea disputa internă atât de amarnică şi aproape imposibil de rezolvat era faptul că dezacordurile publice mascau de fapt o controversă filosofică mult mai profundă Nixon era dornic să negocieze o retragere onorabilă, pe care el o definea drept aproape orice în afara predării în mâinile nord-vietnamezilor a milioanelor de oameni care fuseseră încurajaţi de predecesorii săi să se sprijine pe America El a tratat cu seriozitate noţiunile de credibilitate şi onoare, deoarece ele defineau capacitatea Americii de modelare a unei ordini internaţionale paşnice Pe de altă parte, liderii Mişcării pentru Pace considerau războiul atât de respingător încât o retragere onorabilă din Vietnam ajunsese să sune ca o absurditate Ceea de administraţia Nixon percepea drept o posibilă umilire naţională era tratat de cei ce protestau împotriva Războiului din Vietnam ca un catharsis naţional de dorit Administraţia căuta să găsească o soluţie care să permită Americii să-şi menţină rolul internaţional din perioada postbelică, de protector şi susţinător al popoarelor libere exact rolul căruia mulţi din Mişcarea pentru Pace doreau să i se pună capăt, considerându-l expresia aroganţei şi îngâmfării unei societăţi fisurate În spaţiul unei singure generaţii, America traversase cel de-al doilea război mondial, Războiul din Coreea şi un deceniu şi jumătate de crize în cadrul Războiului rece Vietnamul se vădea a fi efortul în plus, sacrificiul de nesuportat deoarece venea prea puternic în contradicţie cu valorile tradiţionale şi aşteptările americane În anii ’20 şi ’30, când generaţia lui Nixon şi a lui Johnson era la vârsta adolescenţei, americanii se consideraseră a fi deasupra aranjamentelor machiavelice ale europenilor În timpul anilor ’40 şi ’50, când acea generaţie ajunsese la maturitate, America se credea chemată să îndeplinească o misiune dreaptă, globală Într-adevăr, ea a apărut ca liderul necontestat al lumii libere La vremea când aceşti oameni atingeau apogeul carierelor lor politice, în anii ’60, Mişcarea pentru Pace în Vietnam punea sub semnul întrebării acea misiune globală În anii ’70, a intrat în scenă o nouă generaţie de americani, care nu mai credea în puritatea Americii Pentru a merita să se implice în problemele lumii, America avea nevoie, în opinia lor, de o perioadă de concentrare asupra propriei sale ameliorări Aşadar, generaţiile se schimbau tocmai în momentul când America se confrunta cu cea mai ambiguă provocare morală din întreaga perioadă postbelică Criticii erau dezgustaţi de imaginile în care televiziunea prezenta brutalităţile războiului şi erau tot mai nesiguri în privinţa staturii morale a aliatului Americii Convinşi că trebuia să existe o soluţie care să permită încetarea imediată a morţilor provocate de război, ei erau tot mai abătuţi Excepţionalismul american susţinuse una din marile ere ale politicii americane cu idealismul, cu inocenţa şi devotamentul său; acum el se vădea neînduplecat în a pretinde acelaşi perfecţionalism şi aliaţilor Americii, o lipsă de ambiguităţi în opţiunile Americii Neputinţa de a răspunde acestor exigenţe însemna numai ruşine pentru America şi osândă pentru aliatul său Justeţea morală a Americii inhiba flexibilitatea diplomaţiei sale Vietnamul prezenta în cel mai bun caz alternative imperfecte şi alegeri sfâşietoare Impulsul instinctiv al Mişcării pentru Pace era să se retragă din acea lume, căutându-şi sfârşit în viziunea originală a Americii despre sine însăşi ca monument de virtute neîntinată Poate că un lider charismatic precum Franklin Roosevelt, John Kennedy sau Ronald Reagan ar fi putut găsi o cale de înţelegere cu această nostalgie S-a dovedit a fi mai presus de extraordinarele talente ale lui Richard Nixon Spre deosebire de Johnson, Nixon era extrem de rafinat în problemele internaţionale El a venit la preşedinţie convins, ca mulţi alţi critici ai războiului, că o victorie decisivă în Vietnam nu mai era posibilă, dacă fusese vreodată De la bun început, Nixon a înţeles că soarta îi împărţise cartea ingrată de a trebui să aranjeze o retragere şi un oarecare fel de ieşire dintr-un conflict demoralizant Faptul că el şi-a dorit să îndeplinească această sarcină cu onoare era natural pentru un preşedinte era cuprins în fişa postului Ceea ce i-a fost greu să accepte, fie emoţional, fie intelectual, a fost faptul că absolvenţii celor mai bune şcoli şi membrii aparatului statului, pe care el îl admira până la invidie, cereau un curs de acţiune care, în opinia lui, echivala cu o prăbuşire umilitoare pentru America şi trădarea unui aliat Nixon a ales să interpreteze deseori violentele proteste ale celor pe care el îi considera privilegiaţi ca pe culminarea unui atac personal la adresa lui, din partea duşmanilor ideologici de o viaţă În ochii lui, aceasta transforma chestiunea Vietnamului într-o bătălie politică Pe cât era de sensibil şi de subtil în conducerea diplomaţiei, Nixon era şi un luptător de stradă când era vorba despre politica internă, sprijinindu-se pe metode pe care nu a încetat niciodată să le considere ca făcând parte din inventarul multora dintre predecesorii săi Nu se va şti niciodată dacă un act de graţie al preşedintelui ar fi potolit mânia care începuse să se adune cu mult înainte ca Nixon să preia mandatul Către sfârşitul anilor ’60, protestele violente ale studenţilor ajunseseră la proporţiile unui fenomen global, având loc şi în Franţa, Olanda şi Germania deopotrivă niciuna dintre ele nefiind implicată într-o situaţie comparabilă cu Vietnamul sau având probleme rasiale în sensul american Nixon a fost în orice caz prea nesigur şi prea vulnerabil pentru ca să înceapă să construiască poduri în acel stadiu al vieţii sale Pentru a respecta adevărul, trebuie spus că Nixon a primit puţin ajutor din partea aparatului statului, care, la urma urmelor, îl lăsase să se descurce singur cu problema cu care se confrunta Oficiali cu state vechi ai administraţiilor precedente care implicaseră America în Războiul din Vietnam împărtăşeau multe din convingerile administraţiei Nixon Oameni ca Averell Harriman şi fostul secretar al apărării Clark Clifford se număraseră printre principalii practicieni ai consensului bipartizan postbelic în politica externă; în mod normal, ei ar fi trebuit să se simtă obligaţi să menţină o oarecare coeziune naţională într-o vreme de criză şi să închidă flancul cu o administraţie asediată, în cadrul unui oarecare program de pace minim convenit De astă dată Însă cei care modelaseră consensul politicii externe postbelice nu s-au putut strânge laolaltă pentru a-şi sprijini preşedintele De fapt, ei au fost primele ţinte ale demonstraţiilor pentru pace soartă pe care ei au considerat-o extrem de nedreaptă, deoarece în avangarda Mişcării pentru Pace se aflau bărbaţi şi femei pe care ei îi admirau şi pe care îi consideraseră multă vreme drept nucleul electoratului lor Ei fuseseră pedestraşii Noii Frontiere şi, metaforic dacă nu în fapt vedeau în protestatari propria progenitură Fără a fi de acord cu metodele Mişcării pentru Pace, membrii cheie ai administraţiei Johnson au alunecat în alianţă de facto cu cei mai radicali dintre protestatari Barajul lor permanent de obiecţii aparent moderate la politicile administraţiei a făcut ca poziţiile lor să se afle mereu la o concesie distanţă de înţelegerea cu Nixon şi a amplificat resentimentele preşedintelui faţă de faptul că împiedicau în acest fel ajungerea la un consens naţional Nixon a hotărât să continue lupta pentru a produce o pace onorabilă Pentru că am fost principalul său asociat în acest efort, relatarea mea este inevitabil influenţată de rolul pe care l-am jucat şi de identificarea cu premisele ei În intervalul dintre alegeri şi inaugurare, Nixon îmi ceruse să-i informez pe nord-vietnamezi de angajarea lui pentru o soluţionare negociată Răspunsul lor a fost introducerea noastră în ceea ce a devenit cererea standard a Hanoiului: retragerea necondiţionată a Americii, cuplată cu răsturnarea guvernului lui Nguyen Van Thieu, din Saigon Hanoiul nu s-a ostenit nici măcar să supună la probă sinceritatea declaraţiilor lui Nixon În trei săptămâni de la instalarea oficială a lui Nixon, s-a lansat o nouă ofensivă aşa-numita Ofensivă Mini-Tet în cursul căreia au fost ucişi în medie 1000 de americani pe lună pe parcursul următoarelor patru luni În mod clar, oferta de compromis a lui Nixon nu reuşise să stârnească niciun sentiment de reciprocitate în acei lideri neînduplecaţi Şi nici nu s-a simţit Hanoiul obligat, fie şi în cea mai neînsemnată măsură, de „înţelegerea” din 1968 cu administraţia Johnson, prin care se angajase să nu profite de oprirea bombardamentelor Administraţia Nixon şi-a preluat funcţia sperând să dezvolte un consens naţional prin propuneri de compromis rezonabile şi prin aceasta să înfrunte Hanoiul ca o naţiune într-adevăr unită A devenit repede limpede că, la fel ca predecesorii săi, Nixon subestimase tenacitatea şi hotărârea Hanoiului Ho Chi Minh era tot mai sigur că, dată fiind conducerea incompetentă de la Saigon şi angajarea americană şovăitoare, forţele Hanoiului puteau să câştige o victorie necondiţionată Practician al Realpolitik, Ho nu avea deloc de gând să cedeze la masa negocierilor ceea ce se aştepta să câştige pentru el sângele şi gloanţele pe câmpul de luptă Nu ar fi putut exista interlocutori mai nereceptivi pentru o pace de compromis decât neînduplecaţii eroi care constituiau conducerea de la Hanoi Când administraţia Nixon a preluat mandatul, Partidul Democrat, cel care lansase aventura din Vietnam, făcuse distincţie clară între o platformă oficială şi o poziţie minoritară de „porumbei” (susţinută de lideri precum senatorii Ted Kennedy, George Megovem şi Eugene McCarthy), care fusese respinsă de Convenţia Naţională Democrată În nouă luni de la învestitură, administraţia republicană a lui Nixon depăşise platforma porumbeilor a Partidului Democrat Hanoiul aduna toate concesiile americane fără să dea vreun semn de reciprocitate şi rămânea neclintit în pretenţiile sale de fixare a unui termen limită necondiţionat pentru retragerea americană şi înlocuirea guvernului de la Hanoi prin ceea ce era efectiv un regim comunist Hanoiul insista că, fără îndeplinirea simultană a acestor două condiţii, prizonierii americani nu aveau să fie eliberaţi Ceea ce pretindea Hanoiul echivala cu o capitulare şi o dezonoare Preşedinţii, însă, nu pot abandona o sarcină pentru că se vădeşte a fi mai dificilă decât o crezuseră Chiar înainte de preluarea funcţiei, Nixon ordonase o trecere în revistă sistematică a modalităţilor de terminare a războiului Au fost analizate trei opţiuni: retragerea unilaterală; o confruntare cu Hanoiul printr-o combinaţie de presiuni militare şi politice; şi o trecere treptată a responsabilităţilor războiului în sarcina guvernului de la Saigon pentru a permite Statelor Unite să se retragă treptat Prima opţiune, cea a retragerii unilaterale, avea să devină mai târziu subiectul multor speculaţii revizioniste S-a susţinut că, în momentul instalării în funcţie, Nixon ar fi trebuit să anunţe o dată pentru retragere şi să pună capăt războiului printr-o decizie unilaterală americană  Dacă ar fi istoria atât de simplă ca ziaristica Cu toate că preşedinţii au o mare libertate de decizie, aceasta este condiţionată de mediul politic şi limitată de realitatea practică Când Nixon a preluat funcţia în 1969, niciun partid politic nu susţinuse vreodată retragerea unilaterală şi niciun sondaj de opinie nu arătase vreun sprijin pentru ea Platforma „porumbeilor”, respinsă la Convenţia Naţională Democrată din 1968, făcuse apel la o reducere a operaţiunilor ofensive ale Statelor Unite, o retragere reciprocă a forţelor externe (inclusiv cele ale Vietnamului de Nord) şi încurajarea unei politici de reconciliere între guvernul de la Saigon şi Frontul Naţional de Eliberare Reciprocitatea era ideea fundamentală şi nu fusese făcută nicio menţiune privitoare la o retragere unilaterală Programul de pace al administraţiei Johnson fusese exprimat în Formula Manila, care propunea ca forţele americane să înceapă retragerea numai la şase luni după retragerea nord-vietnameză şi numai după ce nivelul violenţei va fi fost redus Chiar şi atunci, o substanţială forţă reziduală americană era prevăzută să rămână în Vietnam, după modelul Coreii Platforma democrată oficială făcuse apel la o competiţie politică liberă în Vietnamul de Sud, dar numai după terminarea operaţiunilor militare În cele din urmă, platforma republicană chemase la „dezamericanizarea” războiului, la o schimbare a strategiei militare şi la negocieri care să nu fie bazate nici pe „pace cu orice preţ”, nici pe o capitulare camuflată Când Nixon şi-a preluat mandatul, însă, toate aripile ambelor partide politice importante îndemnaseră la obţinerea unor rezultate care, fără excepţie, insistau pe condiţii pe care Hanoiul ar fi trebuit să le îndeplinească înainte ca Statele Unite să se retragă Toate implicau ajungerea la o înţelegere, nu capitularea O retragere imediată, necondiţionată şi unilaterală americană ar fi pus de asemenea şi probleme practice insurmontabile Mai bine de 500 000 de americani luptau alături de o armată sud-vietnameză de vreo 700 000 de oameni şi înfruntau cel puţin 250 000 de soldaţi din armata regulată nord-vietnameză şi un număr egal de luptători de gherilă În primele zile ale administraţiei Nixon, angajarea imediată la o retragere unilaterală ar fi lăsat o vastă forţă expediţionară americană prinsă între furia sud-vietnamezilor, aliaţii trădaţi ai Americii, şi asaltul implacabil al nord-vietnamezilor Departamentul Apărării estima că o retragere ordonată nu putea fi organizată în mai puţin de cincisprezece luni, timp în care poziţia forţelor americane avea să slăbească treptat până în punctul în care forţa reziduală se putea transforma în ostatic al ambelor părţi vietnameze Chiar dacă presupunând că armata sud-vietnameză s-ar fi prăbuşit pur şi simplu în loc să se întoarcă asupra aliatului său american, cu siguranţă că ar fi căutat să se folosească de poziţia tot mai dominantă pentru a impune termeni de pace chiar mai aspri Retragerea unilaterală avea toate caracteristicile unui eşec oribil şi sângeros Mai presus de orice, administraţia Nixon era convinsă că retragerea unilaterală avea să se transforme într-un dezastru geopolitic Încrederea pe care o inspira America fusese construită cu trudă vreme de douăzeci de ani Era componenta cheie a structurii lumii libere O întoarcere cu 180 de grade a unui angajament american major, extins pe parcursul a patru administraţii, făcută de un preşedinte identificat până atunci cu o politică externă conservatoare ar fi produs o profundă dezamăgire în rândul aliaţilor Americii, mai cu seamă printre cei mai dependenţi de sprijinul american, indiferent dacă ei erau sau nu de acord cu detaliile politicii Americii faţă de Vietnam În aceste circumstanţe, administraţia Nixon a tras concluzia că era nevoie de o strategie care să afecteze calculele Hanoiului în legătură cu inevitabilitatea victoriei sale totale şi posibilitatea sa de a impune retragerea unilaterală Prin urmare, cea de-a doua opţiune avută în vedere era să se încerce aducerea rapidă a lucrurilor la un capăt printr-o combinaţie de măsuri militare şi politice A fost strategia pe care eu personal o preferam, deoarece credeam că avea să pună capăt luptelor interne care ne secătuiau şi să permită administraţiei să se ocupe de sarcini mai unificatoare Această opţiune avea trei componente: (1) o aprobare din partea Congresului pentru continuarea războiului; (2) un mare efort în cadrul negocierilor unde America să facă toate concesiile posibile, mai puţin acceptarea preluării comuniste a Vietnamului de Sud; şi (3) o strategie militară schimbată care, în Vietnamul de Sud, să se concentreze pe apărarea zonelor puternic populate, şi în acelaşi timp să încerce să distrugă rutele de aprovizionare ale Hanoiului prin închiderea Căii Ho Chi Minh din Laos, să cureţe zonele de bază din Cambogia şi să mineze porturile Vietnamului de Nord Într-o perioadă de patru ani, toate aceste măsuri au fost până la urmă adoptate, şi ele chiar au făcut Hanoiul să accepte în 1972 termeni pe care îi respinsese consecvent vreme de un deceniu Dacă ar fi fost iniţiate simultan şi câtă vreme America încă mai avea o mare forţă de luptă în Vietnam, impactul s-ar fi putut dovedi decisiv La începutul mandatului său, Nixon ar fi putut merge în Congres, să îşi contureze ideea asupra unei ieşiri onorabile din Războiul din Vietnam şi să ceară sprijin, scoţând în evidenţă că, în absenţa acesteia, nu ar fi avut nicio altă alegere în afara retragerii unilaterale, indiferent cât de îngrozitoare ar fi fost urmările Nixon a respins sfatul de a proceda astfel din două motive În primul rând, o vedea ca pe o abdicare de la responsabilităţile prezidenţiale În al doilea rând, dat fiind că fusese congresman vreme de şase ani, el nutrea convingerea aproape sigur corectă potrivit căreia Congresul avea să evite să facă o alegere clară, acordându-i în cel mai bun caz un oarecare sprijin ambiguu, limitat de atâtea condiţii încât problema să devină şi mai grea La început, Nixon a ezitat să atace sistemul logistic vietnamez Relaţiile încă precare cu Uniunea Sovietică şi China se puteau deteriora şi mai mult, iar realizarea relaţiei triunghiulare care a contribuit atât de mult la flexibilitatea de mai târziu a politicii externe americane putea fi întârziată sau zădărnicită Speranţele neîmplinite ale publicului în direcţia relaxării tensiunilor din Vietnam ar fi putut aţâţa şi mai mult Mişcarea pentru Pace Rezultatul militar păreaprea nesigur, iar costurile interne se puteau dovedi de nesuportat „Strategia înaintării” ar fi întâmpinat o asemenea împotrivire din partea celor mai apropiaţi consilieri ai lui Nixon, încât nu ar fi putut fi implementată decât printr-o zguduire a cabinetului şi o cheltuire a energiei prezidenţiale care ar fi putut distruge perspectivele altor iniţiative vitale, de anvergură Poporul american părea să ceară guvernului său urmărirea simultană a două obiective incompatibile: voia ca războiul să ia sfârşit şi America să nu capituleze Nixon şi consilierii săi împărtăşeau această ambivalenţă Încercând să strecoare politica americană printre aceste contradicţii, Nixon a ales cea de-a treia opţiune aşa-numita cale a vietnamizării nu pentru că ar fi considerat-o o strălucită deus ex machina, ci pentru că, în opinia lui, aceasta menţinea în relativ cel mai sigur echilibru cele trei componente cheie ale retragerii Americii din Vietnam: susţinerea moralului Americii pe plan intern, acordarea unei şanse oneste Saigonului de a sta pe propriile picioare şi oferirea de stimulente Hanoiului pentru o reglementare de pace Păstrarea acestor trei dimensiuni ale politicii într-o relaţie mutuală controlabilă a devenit testul decisiv al ieşirii Americii din Vietnam Publicul american trebuia să fie liniştit prin retragerea forţelor americane şi prin eforturi de negociere serioase; Vietnamului de Sud avea să-i fie oferită o posibilitate veritabilă de a se apăra, prin sprijin masiv american şi pregătire; Hanoiul urma să fie momit cu iniţiative de pace şi ameninţat cu represalii periodice care să-l epuizeze şi să-i servească drept avertisment că reţinerile Americii aveau limitele lor Strategie complexă, vietnamizarea implica însă riscul uriaş de a se vădi că ea nu putea pur şi simplu să sincronizeze cele trei elemente ale strategiei; timpul putea să treacă, iar politica putea sfârşi prin a alerga după doi iepuri fără a prinde vreunul Era în cel mai bun caz o întreprindere şubredă, deoarece fiecare formă de retragere avea să încurajeze Hanoiul, iar fiecare acţiune punitivă avea să stârnească Mişcarea pentru Pace Într-un memorandum pe care i l-am trimis lui Nixon, datat 10 septembrie 1969 şi care în mare parte fusese conceput de Anthony Lake, pe atunci asistentul meu executiv, iar în prezent consilierul pentru securitatea naţională al preşedintelui Clinton am atras atenţia asupra pericolului vietnamizării  Dacă vietnamizarea dura prea mult, susţinea memorandumul, nerăbdarea publicului putea spori, în loc să scadă Administraţia se putea găsi atunci într-o zonă a nimănui, între ulii şi porumbei prea conciliantă pentru ulii, prea belicoasă pentru porumbei Declaraţiile guvernului, prevăzute să împace ambele grupuri, aveau să „servească la derutarea Hanoiului, dar totodată la întărirea convingerii acestuia că trebuia să-şi urmeze cursul şi să ne aştepte retragerea”: …„Viemamizarea” va avea probleme din ce în ce mai serioase pe măsură ce vom înainta pe calea ei — Retragerea trupelor americane va fi ca alunele sărate pentru publicul american: cu cât vor veni mai mulţi soldaţi acasă, cu atât vor fi ceruţi mai mulţi Aceasta va putea sfârşi prin cereri de retragere unilaterală probabil într-un an — Cu cât sunt retraşi mai mulţi soldaţi, cu atât va fi Hanoiul mai încurajat… — Fiecare soldat american retras va fi relativ mai important pentru efortul din sud, după cum va reprezenta un procent mai mare din forţele Statelor Unite decât predecesorul lui… — Va fi tot mai greu de menţinut moralul celor rămaşi, pentru a nu mai vorbi de mamele lor — „Vietnamizarea” poate să nu conducă la reducerea pierderilor americane până în stadiile ei finale, de vreme ce rata pierderilor noastre poate să nu aibă nicio legătură cu numărul total al soldaţilor americani din Vietnamul de Sud Pentru a ucide 150 de soldaţi americani pe săptămână, inamicul nu trebuie să atace decât o mică porţiune a forţelor noastre… Dacă toate acestea erau adevărate, susţinea memorandumul, Hanoiul se va concentra asupra provocării unei înfrângeri psihologice, nu militare, a Statelor Unite; va prelungi războiul, va bloca negocierile şi va aştepta ca situaţia internă a Americii să se lămurească prezicere care s-a adeverit în mare parte Memorandumul a prevăzut multe dintre dificultăţile noastre ulterioare; a fost, de asemenea, sortit să fie lipsit de relevanţă De pildă, cu toate că a fost prezentat preşedintelui, eu nu l-am susţinut în Biroul Oval [biroul preşedintelui] La Washington, ideile nu se susţin singure Autorii de memorandumuri care nu sunt dispuşi să lupte pentru ele cel mai probabil că-şi vor găsi cuvintele transformate în alibiuri ex post facto decât în ghiduri de acţiune Dând înapoi dinaintea unei opoziţii îndârjite şi a unor tulburări interne pe care le-ar fi stârnit alternativa încercării unei etalări de forţe cu Hanoiul, nu am forţat niciodată o luare în considerare sistematică a acestei opţiuni Şi nici preşedintele nu a cercetat-o în detaliu, aproape sigur din aceleaşi considerente Nixon nu avea niciun motiv să-şi schimbe decizia în favoarea opţiunii vietnamizării câtă vreme niciuna dintre agenţiile ce se ocupau de chestiunea Vietnamului nu exprima vreo reţinere Şi niciuna dintre ele nu a exprimat o asemenea reţinere, în primul rând pentru că erau prea şocate de demonstraţii pentru a vrea să intre în prima linie Am trecut în revistă chinurile acelei alegeri pentru a arăta că, în momentul când Nixon a preluat funcţia de preşedinte, singurele soluţii în Vietnam erau la fel de proaste Faptul că vietnamizarea se dovedea dureros de dificilă nu însemna că celelalte opţiuni erau cu ceva mai atrăgătoare Această realitate centrală a scăpat criticilor americani ai războiului din Vietnam, după cum a scăpat într-adevăr şi unei mari părţi a publicului american în alte împrejurări: politica externă presupune adeseori o alegere între alternative imperfecte Alegerea cu care s-a confruntat Nixon în Vietnam a fost între alternative aproape la fel de neplăcute După douăzeci de ani de îngrădire, America plătea preţul supraextinderii; nu mai avea de ales Cu toate că vietnamizarea era un curs riscant, pusă în balanţă ea era cea mai bună opţiune disponibilă Ea avea avantajul de a oferi popoarelor american şi sud-vietnamez o cale de acomodare cu inevitabila retragere americană Dacă, în cursul reducerii inexorabile a forţelor americane, America reuşea întărirea Vietnamului de Sud iar administraţia Nixon tocmai aceasta avea în vedere obiectivul Americii avea să fie atins Dacă nu reuşea şi retragerea unilaterală rămânea unica alegere, ieşirea finală din Vietnam putea avea loc după ce forţele americane vor fi fost reduse la un nivel care să reducă riscurile producerii haosului şi umilirii Pe măsura derulării acestei politici, Nixon era decis să facă un efort major de negociere şi mi-a cerut să implementez această sarcină Preşedintele francez, Georges Pompidou a rezumat în câteva cuvinte ce mă aştepta pe mine De vreme ce serviciul lui aranja logistica pentru negocierile mele secrete la Paris cu nord-vietnamezii, îi prezentam o scurtă informare după aproape fiecare sesiune de negociere Cu o asemenea ocazie, când mă simţeam cu totul deprimat de impasul aparent de nerezolvat în care mă aflam, Pompidou a remarcat în stilul lui practic, de bun simţ: „Eşti condamnat să reuşeşti ” Funcţionarii publici nu au libertatea să-şi aleagă momentul când trebuie să-şi servească ţara sau ce sarcini au de îndeplinit Dacă aş fi avut de ales, aş fi ales, desigur, un partener de negociere mai flexibil decât Le Duc Tho Experienţa îi întărise ceea ce îi învăţase ideologia, pe el şi pe colegii lui din Biroul Politic de la Hanoi că în războaiele de gherilă este vorba despre învingători şi învinşi, nu despre compromisuri În fazele sale incipiente, vietnamizarea nu i-a impresionat: „Cum te poţi aştepta să învingi numai cu armata sud-vietnameză, când ea nu a putut învinge cu ajutorul a 500 000 de americani?” a întrebat în 1970 un Le Duc Tho deplin încrezător în forţele sale Era o întrebare obsesivă, care ne chinuia şi pe noi Peste patru ani, o combinaţie între un Saigon întărit şi un Hanoi slăbit a făcut ca un răspuns favorabil să pară la îndemână Chiar şi atunci, avea să mai fie nevoie de o blocadă, o ofensivă nord-vietnameză ratată şi un bombardament intens pentru a aduce Hanoiul în situaţia de a încheia o înţelegere Fenomenul unui duşman implacabil, total neinteresat de un compromis într-adevăr, căutând să transforme impasul într-o armă era străin experienţei americane Tot mai mulţi americani tânjeau după ajungerea la un compromis Însă liderii de la Hanoi îşi lansaseră războiul pentru a câştiga, nu pentru a ajunge la o înţelegere Astfel încât, categoriile cu care vehicula dezbaterea americană numeroasele propuneri de oprire a bombardamentelor, încetări ale focului, termene limită pentru retragerea americană şi guvern de coaliţie nu erau deloc relevante pentru calculele Hanoiului Hanoiul se târguia numai când se afla sub presiune serioasă în particular, de fiecare dată când America relua bombardamentele şi mai cu seamă după minarea porturilor nord-vietnameze Şi totuşi, tocmai recurgerea la presiuni era ceea ce aprindea cel mai rău criticile acasă, în Statele Unite Negocierile cu nord-vietnamezii s-au desfăşurat pe două niveluri Au avut loc întâlniri oficiale ale celor patru participanţi în conflict la hotelul Majestic din Paris, incluzând Statele Unite, guvernul Thieu, NLF (organizaţia frontului sud-vietnamez de la Hanoi) şi guvernul de la Hanoi Cu toate că fuseseră irosite luni de zile pentru a se ajunge la o concluzie în privinţa formei mesei la care NLF putea fi aşezat fără a fi implicată recunoaşterea sa de către Saigon, negocierile oficiale au eşuat imediat Forumul era prea larg, publicitatea prea sâcâitoare, iar Hanoiul s-a vădit prea puţin dispus să confere statut egal Saigonului sau chiar înlocuitorului acestuia, NLF De aceea, administraţia Nixon a continuat aşa-numitele convorbiri particulare – adică secrete –, limitate la delegaţiile americană şi nord-vietnameză, care fuseseră începute de Averell Harriman şi Cyrus Vance, negociatorii din timpul ultimelor luni ale administraţiei Johnson Tipic, sosirea lui Le Duc Tho la Paris semnifica faptul că Hanoiul era gata pentru o nouă rundă de convorbiri Deşi el era numărul cinci în ierarhia de la Hanoi, a fost ideea lui Le Duc Tho să se numească doar consilier special al lui Xuan Thuy, un funcţionar al Ministerului de Externe care era, teoretic, şeful delegaţiei nord-vietnameze la hotelul Majestic Poziţia de negociere americană era să despartă chestiunile militare de cele politice, şi nu s-a schimbat după 1971 Acest program a făcut apel la o încetare a focului urmată de retragerea totală a forţelor americane şi încetarea alimentării frontului dinspre nord Viitorul politic al Vietnamului de Sud avea să fie lăsat în seama unei libere competiţii politice Poziţia Hanoiului până la momentul de cotitură din octombrie 1972 a fost să ceară un termen limită necondiţionat pentru retragerea americană totală şi înlăturarea guvernului lui Thieu Termenul limită era preţul de admitere la negocieri privind orice alte chestiuni, şi urma să fie menţinut indiferent de succesul în celelalte direcţii America cerea compromisul; Hanoiul capitularea Nu a existat nicio cale de mijloc până în momentul când echilibrul forţelor din teren a făcut compromisul posibil şi care a durat numai atât cât a durat şi echilibrul de forţe Întâlnirile erau cerute invariabil de partea americană, folosindu-l pe generalul Vemon Walters, ataşatul militar al ambasadei Statelor Unite din Paris, ca intermediar (Walters a avut apoi o excepţională carieră ca director adjunct al Serviciilor Centrale de Informaţii, reprezentant permanent la Naţiunile Unite şi ambasador în Germania, pe lângă îndeplinirea a numeroase misiuni delicate din însărcinare prezidenţială ) Manevrarea Statelor Unite astfel încât să-i aparţină prima mişcare a fost unul dintre permanentele obiective ale Hanoiului pentru a-şi asigura dominaţia psihologică Tactica a arătat cât de bine înţelesese Hanoiul criza internă a Americii Dacă Le Duc Tho se afla în Paris pentru vreo perioadă de timp fără să fie contactat de guvernul Statelor Unite, avea grijă să dea ziariştilor sau membrilor Congresului american aflaţi în vizită numeroase indicii asupra eşecului administraţiei Nixon în a explora intenţiile de pace, demonstrabile, ale Hanoiului Dată fiind situaţia disputei interne americane, asemenea indicii era sigur că aveau să fie larg acceptate, şi el era în stare să le arunce până şi în timp ce aveau loc discuţii În timpul fiecărei vizite a lui Le Duc Tho la Paris între 1970 şi 1972, au avut loc cinci sau şase convorbiri într-o perioadă de câteva luni (Au mai avut loc şi câteva întâlniri numai cu Xuan Thuy În absenţa lui Le Duc Tho, ele s-au dovedit a fi curată pierdere de timp ) Negocierile urmau o procedură stereotipă Ca şef al echipei vietnameze de negociere, Xuan Thuy începea cu o interminabilă recitare a poziţiei de negociere vietnameze, care ne era cunoscută din cadrul sesiunilor de la hotelul Majestic După care, „dădea cuvântul consilierului special Le Duc Tho” Impecabil îmbrăcat într-un costum de tip Mao maro sau negru, Le Duc Tho rostea atunci un discurs la fel de lung, concentrat pe chestiunile esenţiale, aşa cum le vedea el, presărate cu relatări narative ale luptelor anterioare vietnameze pentru independenţă Până aproape de sfârşitul negocierilor, tema lui Le Duc Tho a rămas aceeaşi: echilibrul de forţe era în favoarea Hanoiului şi avea să fie şi mai şi; războaiele erau purtate pentru atingerea unor obiective politice, prin urmare, propunerea americană de încetare a focului şi schimbul de prizonieri era absurdă şi inacceptabilă; soluţia politică trebuia să înceapă cu răsturnarea de către Statele Unite a guvernului sud-vietnamez (La un moment dat, Le Duc Tho a sugerat o metodă pentru realizarea acestui obiectiv asasinarea lui Thieu ) Totul era prezentat cu o politeţe impecabilă, o atitudine rece care transmitea superioritate morală, şi într-un vocabular marxist insensibil la interjecţiile ignoranţilor de imperialişti Le Duc Tho nu cruţa nici cea mai dificil de înţeles observaţie care se preta la educaţie ideologică O dată, am încercat să creez o întrerupere în convorbiri, invocând ceea ce eu consideram a fi o formulare marxistă îndeajuns de plină de tact că „necesitatea obiectivă” făcea o întrerupere necesară Asta, însă, doar l-a făcut pe Le Duc Tho să se lanseze într-un alt expozeu de zece minute despre neadecvarea gestului unui imperialist ca mine de a folosi terminologia marxistă Strategia de bază din spatele modului glacial de a proceda al lui Le Duc Tho era aceea de a transmite că timpul era de partea lui deoarece el era în măsură să exploateze dezbinarea din America în folosul lui Pe durata primului set de întâlniri, dintre februarie şi aprilie 1970, el a respins o încetare a focului, o schemă de retragere pe parcursul a cincisprezece luni, scăderea intensităţii luptelor şi neutralizarea Cambogiei (Destul de interesant, pe lista nemulţumirilor lui, în care nu ne scutea de niciun detaliu, Le Duc Tho nu a menţionat niciodată bombardarea „secretă” a sanctuarelor cambodgiene ) Pe parcursul celui de-al doilea set de negocieri, din mai până în iulie 1971, Le Duc Tho a sondat o nouă adâncime a cinismului În cadrul forumului public, NLF-ul prezentase un plan în şapte puncte Le Duc Tho a propus o schemă mult mai specială, în nouă puncte, pe care a prezentat-o în întâlnirile secrete, insistând anume ca aceasta să fie folosită ca bază a negocierilor reale Între timp, purtătorii de cuvânt comunişti cereau sus şi tare un răspuns la planul lor public în şapte puncte, iar administraţia Nixon a căzut sub atac pentru a nu fi răspuns unei propuneri pe care negociatorii vietnamezi menţionaseră clar că nu voiau să o negocieze Şarada a durat până când Nixon a dezvăluit public manevra, la care Hanoiul a publicat o „elaborare” în două puncte a planului în şapte puncte, care curând a pus alte presiuni publice asupra lui Nixon După ce negocierile finale au luat sfârşit, l-am întrebat pe Le Duc Tho ce anume „elaborase” elaborarea în două puncte „Nimic”, a răspuns el cu un zâmbet În timpul celei de-a treia runde de negocieri, care s-a desfăşurat din august 1972 până în ianuarie 1973, s-a putut face pasul înainte În 8 octombrie, Le Duc Tho şi-a abandonat cererea standard ca America să răstoarne guvernul de la Saigon şi a fost de acord cu o încetare a focului Din acel moment, totul s-a deplasat rapid către finalizare Le Duc Tho a demonstrat că era tot atât de ingenios la găsirea de soluţii pe cât fusese de neclintit în timpul cât se împotrivise Şi-a schimbat până şi discursul de deschidere, care, fără să fie mai scurt, s-a transformat într-un îndemn la realizarea de progrese Nu a lăsat însă ca începerea negocierilor serioase să-i limiteze înclina ia pe care o avea de a se face nesuferit O frază pe care o rostea invariabil în fiecare dimineaţă ca parte a noii sale litanii era: „Voi faceţi un efort mare, iar noi vom face un efort mare ” într-o dimineaţă, a lăsat deoparte adjectivul, spunând că America trebuia să facă un mare efort, la care avea şi el să răspundă cu un efort Pentru a mai rupe monotonia, i-am atras atenţia asupra omisiunii „Sunt foarte bucuros că aţi remarcat-o”, a spus imperturbabilul meu interlocutor „însă ieri noi am făcut un efort mare, iar dumneavoastră nu aţi făcut decât un efort Aşa că astăzi inversăm procedura: dumneavoastră veţi avea de făcut un efort mare, iar noi nu vom face decât un efort ” În parte, necazul era că Le Duc Tho nu avea decât un obiectiv, în vreme ce, ca superputere, America, trebuia să aibă mai multe Le Duc Tho era decis să-şi încununeze cariera revoluţionară victorios; America trebuia să echilibreze considerentele interne cu cele internaţionale, viitorul Vietnamului cu menţinerea rolului mondial al Americii Le Duc Tho manevra psihologia publicului american ca un chirurg priceput care îşi opera pacientul; administraţia Nixon era obligată să lupte pe atâtea fronturi încât doar arareori avea ocazia să întreprindă o diplomaţie ofensivă Într-adevăr, de la începutul şi pe parcursul negocierilor, administraţia Nixon a trebuit să depună o energie extraordinară pentru a înlătura atacurile la buna sa credinţă În ciuda numeroaselor gesturi unilaterale, care nu s-au bucurat de răspuns, făcute deja de Nixon faţă de Hanoi, preşedintele şi-a atras aproape imediat după preluarea mandatului critici pentru a nu fi îndeajuns de dedicat păcii Până în septembrie 1969, Statele Unite oferiseră deja NLF-ului participarea în procesul politic şi în comisii electorale mixte, îşi retrăsese mai mult de 10 la sută din forţe şi convenise asupra retragerii totale a ce mai rămăsese după o reglementare fără a avea de văzut pentru aceste concesii decât repetarea la nesfârşit a cererii comuniste standard de retragere unilaterală şi răsturnarea guvernului de la Saigon Cu toate acestea, la 25 septembrie 1969 senatorul republican Charles Goodell din New York a declarat că va introduce o rezoluţie prin care să ceară retragerea forţelor americane din Vietnam până la sfârşitul lui 1970 În 15 octombrie au avut loc în întreaga ţară aşa-numitele demonstraţii ale moratoriului O mulţime de 20 000 de oameni s-a adunat la un miting ţinut la miezul zilei în districtul financiar pentru a-l asculta pe Bill Moyers, care fusese asistentul preşedintelui Johnson şi secretar de presă, condamnând războiul Treizeci de mii s-au adunat la New Haven Green Cincizeci de mii s-au strâns la Monumentul din Washington, lângă Casa Albă În Boston, 100 000 de oameni s-au îndreptat spre Common pentru a-l asculta pe senatorul Megovem în vreme ce un avion a desenat pe cer simbolul păcii, pentru a sugera că administraţia respingea dorinţa de pace Aşa cum era încorporat în Mişcarea pentru Pace, excepţionalismul american nu permitea niciun fel de discuţie cu privire la aspectul practic al ieşirii din Vietnam, şi trata încercările de a face astfel drept un simptom al dorinţei ascunse a administraţiei de a continua războiul Transformând războiul într-un conflict intern între bine şi rău, Mişcarea pentru Pace prefera din motive pe care le considera elevate moral prăbuşirea Americii în Vietnam unui rezultat care, anume pentru că putea fi considerat „onorabil”, putea în acelaşi timp stimula apetitul guvernului pentru continuarea aventurilor pe plan extern Din acest motiv s-a dovedit a fi imposibil de găsit vreo bază comună pentru Mişcarea pentru Pace şi administraţie Nixon redusese forţele americane din Vietnam de la aproape 550 000 la 20 000 de oameni în trei ani; pierderile scăzuseră de la vreo 16 000 de oameni sau 28 la sută din total în 1968 la în jur de 600 de oameni sau cam 1 la sută din total în 1972, ultimul an de război Asta nu a micşorat neîncrederea sau durerea Deoarece diferenţa fundamentală nu putea fi acoperită: Nixon dorea să părăsească Vietnamul cu onoare, iar Mişcarea pentru Pace credea că onoarea cerea Americii să părăsească Vietnamul în fapt necondiţionat Dacă terminarea războiului era unicul obiectiv, guvernul de la Saigon a devenit în ochii criticilor un obstacol în calea păcii mai degrabă decât un aliat Convingerea iniţială că Vietnamul de Sud era un element cheie al securităţii Americii fusese părăsită cu mult timp înainte Ceea ce rămăsese era sentimentul că, în Vietnam, America se afla într-o companie nepotrivită Noua ortodoxie a criticilor era că Thieu trebuia înlocuit printr-un guvern de coaliţie, dacă era nevoie prin tăierea fondurilor americane pentru Vietnamul de Sud Ideea unui guvern de coaliţie s-a transformat în remediul suprem al dezbaterii interne exact în momentul în care negociatorii nord-vietnamezi evidenţiau faptul că, potrivit definiţiei lor, un guvern de coaliţie era un eufemism pentru preluarea comunistă a sudului Nord-vietnamezii puseseră de fapt la punct o formulă deşteaptă pentru a răspândi confuzia în rândul publicului american Ei recunoşteau că obiectivul lor era o „coaliţie” guvernamentală tripartită compusă din NLF (propriii lor pioni), un element neutru şi din membri ai administraţiei de la Saigon care erau pentru „pace, libertate şi independenţă” Ca în cazul multor manevre neruşinate ale Hanoiului, trebuia să citeşti partea scrisă cu litere mărunte pentru a determina înţelesul real al propunerii, altfel aparent rezonabile Numai aşa devenea clar că organismul tripartit nu avea să conducă Saigonul, ci să negocieze cu NLF-ul pentru o reglementare finală Cu alte cuvinte, un organism dominat de comunişti avea să negocieze cu un grup eminamente comunist viitorul politic al Vietnamului de Sud Hanoiul propunea să pună capăt războiului printr-un dialog cu sine însuşi Nu acesta era, însă, modul în care apărea chestiunea în discuţiile americane În cartea sa The Crippled Giant, senatorul J William Fulbright afirma că această chestiune se punea între totalitarişti rivali Senatorul Megovem, care în 1971 avusese în vedere un „guvern mixt” în Saigon, în 1972, aflat pe punctul de a fi candidatul democrat la preşedinţie, îndemna la retragerea forţelor americane şi întreruperea ajutorului militar acordat Vietnamului de Sud Administraţia Nixon era gata să rişte guvernul Thieu în alegeri supravegheate internaţional Ceea ce refuza să facă era să răstoarne un guvern aliat instalat de predecesoarea ei, pentru a realiza ieşirea Americii din Vietnam Criteriul pentru succes al Mişcării pentru Pace era, pur şi simplu, dacă războiul se termina sau nu Iar dacă răspunsul era nu, poziţia de negociere a Americii era sortită invalidării Mişcarea pentru Pace nu condamna Hanoiul, nici pentru poziţia sa de negociere, nici pentru metodele de purtare a războiului, dând prin aceasta Hanoiului toate motivele să refuze cooperarea Până în 1972, America îşi retrăsese unilateral 500 000 de soldaţi Saigonul se oferise oficial să ţină alegeri libere, iar America să-şi retragă restul forţelor în patru luni de la un acord Thieu consimţise să demisioneze cu o lună înainte de alegeri Statele Unite propuseseră crearea unei comisii mixte care să supravegheze alegerile, toate acestea condiţionate de o încetare a focului sub supraveghere internaţională şi de returnarea prizonierilor de război Niciuna dintre aceste măsuri nu a înlăturat asaltul la adresa motivelor sau a politicilor americane Pe măsură ce lunile treceau, dezbaterea internă se concentra tot mai mult asupra cererii preliminare a Hanoiului ca Statele Unite să fixeze unilateral o dată pentru retragere, ca formulă a terminării războiului Propunerile de date fixe de retragere au devenit rapid emblema rezoluţiilor împotriva războiului ale Congresului (au fost vreo douăzeci şi două în 1971 şi treizeci şi cinci în 1972) Natura lor neangajantă a oferit sprijinitorilor lor cea mai bună dintre lumi: disocierea de administraţie, fără responsabilităţi în privinţa consecinţelor Nimic nu părea mai uşor decât terminarea războiului prin simpla retragere din realitatea lui numai că nimic în Vietnam nu era atât de simplu pe cât părea După întâlniri avute cu negociatorii nord-vietnamezi şi ai NLFului, membri ai Mişcării Americane pentru Pace au tot spus că ei „ştiau” că eliberarea prizonierilor şi reglementarea celorlalte chestiuni aveau să urmeze rapid odată ce Statele Unite s-ar fi angajat la o dată limită fixă, irevocabilă pentru retragere De fapt, Hanoiul nu făcuse niciodată o asemenea promisiune, aderând la acelaşi vechi scenariu cu ambiguităţi chinuitoare pe care îl folosise în perioada opririi bombardamentelor din 1968 Fixarea unei date limită avea să creeze „condiţii favorabile” pentru soluţionarea altor probleme, afirma Le Duc Tho, dar când era vorba de negocieri efective, insista că data limită pentru retragere, o dată stabilită, trebuia să fie respectată indiferent de ce se întâmpla în cadrul altor negocieri, asupra încetării focului sau a eliberării prizonierilor În realitate, Hanoiul condiţiona eliberarea prizonierilor şi încetarea focului de răsturnarea guvernului de la Saigon După cum continua să explice Le Duc Tho, ca şi cum ar fi condus un seminar de ştiinţe politice pentru începători, acesta era motivul principal pentru care era dus războiul Cea mai mare ironie a disputei interne americane s-a vădit a fi aceea că Hanoiul nu era, de fapt, câtuşi pe puţin interesat de retragerea unilaterală americană Acest aspect este încă greşit înţeles în mare parte a literaturii scrise pe marginea războiului Până aproape de sfârşit, Hanoiul nu s-a abătut deloc de la formula sa standard: o dată irevocabilă pentru retragerea americană, cuplată cu un angajament american de răsturnare a guvernului sud-vietnamez la plecare Era fundamental lipsit de interes faţă de nuanţele diverselor scheme de retragere pe care membri bine intenţionaţi ai Congresului erau dispuşi să i le arunce la picioare, cu excepţia măsurii în care acestea întăreau dezbinarea internă americană, îndulcirea hapului prin oferirea unei uşor mai conciliatorii scheme de retragere nu avea să schimbe poziţia nord-vietnameză Rezultatul conflictului, din punctul de vedere al Hanoiului, avea să fie stabilit prin forţă Avea să pună bucuros mâna pe orice i s-ar fi ivit, fără ca aceasta să-i afecteze poziţia de negociere Criticii războiului se gândeau că Hanoiul avea să devină rezonabil dacă America îşi arăta dispoziţia de a merge mai departe Greşeau în această privinţă Tot ce auzea Washingtonul de la Hanoi era o cerere circulară de capitulare: retragere necondiţionată, urmată de răsturnarea administraţiei existente în Vietnamul de Sud, înlocuirea acesteia cu marionetele Hanoiului şi apoi, când America rămânea fără niciun atu, o negociere asupra prizonierilor, care putea fi cu uşurinţă retrasă pentru obţinerea de noi concesii După cum s-a dovedit, disputa asupra retragerii a marcat un punct de cotitură al războiului din Vietnam prin demonstrarea faptului că multe din victoriile administraţiei erau într-adevăr în stilul lui Pirus Nixon şi-a menţinut poziţia de a nu accepta o dată limită fixă pentru retragere decât în schimbul altor obiective esenţiale americane Dar a trebuit să plătească preţul pentru a fi fost de acord cu retragerea totală după îndeplinirea condiţiilor sale Vietnamul de Sud a fost astfel pus în situaţia de a trebui să se apere singur împotriva unui duşman mult mai necruţător decât înfruntase oricare alt aliat al Americii şi în condiţii pe care America nu mai ceruse niciodată vreunui alt aliat să le îndeplinească Trupele americane fuseseră în Europa vreme de două generaţii; armistiţiul din Coreea fusese protejat de forţele americane timp de peste patruzeci de ani Numai în Vietnam au fost de acord Statele Unite, mânate de dezacorduri interne, să nu lase nicio forţă reziduală; pe parcurs, America s-a lipsit de orice marjă de siguranţă în privinţa protejării acordului la care s-a ajuns în cele din urmă Nixon conturase termenii americani ai unei reglementări în două discursuri majore, din 25 ianuarie 1972 şi din 8 mai 1972 Aceşti termeni erau: o încetare a focului supravegheată internaţional; returnarea şi contabilizarea prizonierilor; continuarea ajutorului economic şi militar acordat Saigonului; lăsarea viitorului politic al Vietnamului de Sud în seama partidelor, pe bază de alegeri libere În 8 octombrie 1972, Le Duc Tho a acceptat propunerile cheie ale lui Nixon, şi Hanoiul a renunţat în fine la cererea sa ca America să i se alăture în instalarea unui guvern comunist în Saigon A fost de acord cu o încetare a focului, cu returnarea tuturor prizonierilor americani şi cu contabilizarea celor dispăruţi în misiune Guvernul Thieu a fost lăsat neatins, iar Statelor Unite li s-a permis să continue să-i furnizeze acestuia ajutor militar şi economic Până atunci, Le Duc Tho refuzase până şi să discute asemenea termeni Este motivul pentru care a introdus propunerea care semnifica schimbarea radicală a poziţiei prin următoarea declaraţie: …această nouă propunere este exact ceea ce propusese preşedintele Nixon: încetarea focului, terminarea războiului, eliberarea prizonierilor şi retragerea trupelor… iar noi propunem un număr de principii în chestiunile politice Aţi propus şi asta Şi vom lăsa partidelor din Vietnamul de Sud soluţionarea acestor chestiuni  Niciuna dintre tragediile şi controversele care au urmat nu au putut şterge mândria pe care am resimţit-o noi, cei care conduceam politica americană, atunci când am realizat că ne aflam pe punctul de a dobândi ceea ce căutasem vreme de patru ani plini de chin şi că America nu avea să fie nevoită să-i abandoneze pe cei ce se încrezuseră în ea Nixon declarase în nenumărate ocazii că, îndată ce condiţiile sale erau îndeplinite, avea să stabilească repede reglementările necesare În 14 august 1972, i-am spus lui Thieu că, dacă Hanoiul avea să accepte propunerile preşedintelui Nixon aşa cum erau ele formulate, America va finaliza rapid un acord Aveam obligaţia de a ne ţine promisiunea Şi nu aveam de ales Dacă amânam, Hanoiul şi-ar fi publicat propunerea, forţând administraţia să explice de ce respinsese propriii termeni şi declanşând votul Congresului în sensul reducerii fondurilor O combinaţie de factori a adus Hanoiul pe punctul de a accepta ceea ce respinsese cu consecvenţă: epuizarea proviziilor sale ca urmare a minării porturilor nord-vietnameze, atacul sanctuarelor cambodgiene şi laoţiene din 1970 şi 1971, înfrângerea ofensivei sale de primăvară din 1972, lipsa sprijinului politic din partea Moscovei şi a Beijingului la reluarea de către administraţia Nixon a bombardării Nordului şi teama că Nixon, o dată reales, va împinge lucrurile spre o confruntare deschisă Factorul decisiv a fost probabil acela că în evaluarea consecinţelor alegerilor prezidenţiale din 1972, grijuliii analişti de la Hanoi au făcut o greşeală de calcul majoră Hanoiul a părut să creadă că victoria electorală copleşitoare mai mult ca sigură a lui Nixon îi va da acestuia mână liberă în purtarea războiului Administraţia Nixon ştia că noul Congres nu avea să fie deloc mai prietenos faţă de politica în Vietnam a lui Nixon, ba chiar, probabil, mai personal ostil faţă de acesta Una dintre rezoluţiile Congresului, reprezentând literal un scor, privitoare la tăierea fondurilor pentru război se părea că avea să treacă probabil cuplată cu o lege suplimentară care urma să fie introdusă la începutul lui 1973 pentru plata cheltuielilor legate de înfrângerea ofensivei comuniste din primăvara lui 1972 Am salutat perspectiva de pace cu speranţa că ea va permite Americii să înceapă procesul de vindecare naţională şi va reîntări consensul bipartit care modelase politica externă postbelică a Americii Mişcarea pentru Pace, în fond, îşi va fi atins obiectivul obţinerii păcii, iar cei care se străduiseră pentru un rezultat onorabil se puteau simţi satisfăcuţi că suferinţele meritaseră În prezentarea mea, care contura termenii acordului final, m-am adresat adversarilor din timpul a patru ani de dispute interne: …ar trebui să fie deja clar că nimeni în acest război nu a deţinut monopolul suferinţei şi că nimeni în aceste dispute nu a deţinut monopolul îndreptăţirii morale; iar acum, că în cele din urmă am obţinut un acord prin care Statele Unite nu preconizează viitorul politic al aliaţilor, un acord care să păstreze demnitatea şi respectul de sine al tuturor părţilor implicate, odată cu vindecarea rănilor din Indochina, putem începe să vindecăm rănile din America  Firavele perspective de unitate naţională se prăbuşiseră însă iremediabil în contextul chestiunii Cambogia Deoarece Cambogia era unicul teatru de luptă american din Indochina pe care Nixon nu-l moştenise de la predecesori, ea a aprins dispute între diversele partide, transformându-le în una dintre cele mai aprige controverse ale epocii Vietnamului Nu am intenţia să redeschid aici acele controverse Detaliile lor au fost tratate în altă parte În esenţă, învinuirile aduse de criticii administraţiei se concentrează în două acuze majore: că Nixon a extins în mod gratuit războiul în Cambogia şi că, pe parcurs, politica americană a ajuns să poarte principala responsabilitate pentru genocidul comis de khmerii roşii comunişti după victoria câştigată de ei în 1975 Ideea că Nixon extinsese războiul în mod uşuratic era o materializare a concepţiei strategice greşite din 1961-62 în legătură cu Laosul, anume că rolul Americii în toate cele trei ţări ale teatrului indochinez Armata nord-vietnameză construise o reţea de sanctuare în Cambogia, imediat dincolo de graniţa cu Vietnamul de Sud, de unde lansa atacuri la nivel de divizie asupra forţelor americane şi sud-vietnameze Sanctuarele erau aprovizionate fie pe Calea lui Ho Chi Minh, prin Laos, fie prin portul maritim cambodgiene Sianukville în flagrantă violare a neutralităţii cambodgiene Pe măsură ce retragerea americană se accelera, poziţia militară atât a forţelor sud-vietnameze, cât şi a celor americane era sortită imposibilităţii de a mai fi menţinută dacă acea reţea logistică era lăsată intactă, iar forţele americane în continuă scădere se confruntau cu trupe nord-vietnameze cu efective menţinute la acelaşi nivel şi beneficiind de aprovizionare externă nelimitată Administraţia Nixon a luat atunci decizia tactică de a ataca zonele taberelor pe calea aerului în 1969 şi de la sol în 1970 Atacurile aeriene au fost o ripostă la un val de atacuri nord-vietnameze în sud, care ucideau 400 de soldaţi americani pe săptămână şi încălcau „înţelegerea” Hanoiului cu preşedintele Johnson de pe vremea opririi bombardamentelor din 1968; atacurile terestre au fost o strategie menită să apere retragerea trupelor americane, care ajungea la 150 000 de oameni pe an Fără a deranja bazele logistice nord-vietnameze, nicio strategie imaginabilă a retragerii americane nu ar fi putut funcţiona În fiecare dintre situaţii, ofensivele americane au fost salutate de autorităţile cambodgiene, care le-au considerat acţiuni de apărare a neutralităţii ţării lor; în fond, nimeni nu-i invitase pe nord-vietnamezi în Cambogia Cu toate acestea, ambele acţiuni americane au devenit chestiuni extrem de sensibile în Statele Unite, transformându-se într-o dispută care a depăşit de mult strategia militară Cambogia a fost rapid integrată în dezbaterea vietnameză de bază Politica administraţiei reflecta o strategie; critica se concentra asupra valabilităţii morale a războiului în sine Această atitudine a fost amplificată de neputinţa naţiunii de a pătrunde natura şi caracterul neîndurător al ideologiei revoluţionare Toate dovezile arată că khmerii roşii fuseseră ideologi fanatici încă din timpul studenţiei lor la Paris, în anii ’50 Ei erau hotărâţi să smulgă din rădăcini şi să distrugă societatea cambogiană existentă şi să impună un fel de utopie nebunească prin exterminarea tuturor celor având şi cea mai vagă educaţie „burgheză”  A pretinde că ei se transformaseră în ucigaşi datorită acţiunilor americane este un gest de aceeaşi statură morală cu a susţine că holocaustul a fost provocat de bombardamentul strategic american asupra Germaniei Scopul acestor pagini nu este de a căuta să ofere o sentinţă definitivă cu privire la chestiuni asupra cărora pasiunile s-au dezlănţuit într-atât încât au produs, între timp, propria lor literatură de cult Dar America îşi datorează sieşi recunoaşterea faptului că, tragic şi indiferent de sentinţa finală asupra înţelepciunii tactice a deciziilor americane din Cambogia, khmerii roşii au fost cei care au comis crimele, iar cambodgienii cei care au plătit preţul dezbinării interne a Americii Criticii, care au pus America în imposibilitatea de a continua să ajute guvernul Cambogian în eforturile sale de a rezista atacului khmerilor roşii, nu au realizat că în urma tăierii ajutorului american pe care o susţineau şi pe care au reuşit în final să o obţină, avea să vină o baie de sânge Au fost, cu siguranţă, oripilaţi de ea Cu toate astea, greşeala făcută de ei în judecarea duşmanilor care au desfăşurat genocidul a contat mult mai puţin în necroloagele lor decât condamnarea aruncată de ei asupra propriilor compatrioţi Proba unei societăţi este dată de posibilitatea ei de a-şi subordona diferenţele de opinie urmăririi unor obiective comune şi de capacitatea ei de a nu uita că societăţile prosperă ca urmare a reconcilierii, nu ca urmare a conflictelor pe care le întreţin America a ratat acest test în Indochina Rănile, însă, au fost atât de adânci încât pacea a adus puţină bucurie, şansele care existaseră pentru ca înţelegerea să devină un vehicul al vindecării naţionale au fost slăbite de intervalul de trei luni dintre momentul în care s-a ajuns la acordul iniţial şi momentul semnării lui, şi, mai presus de orice, de bombardarea zonei Hanoiului cu bombardiere B-52 în a doua jumătate a lui decembrie 1972 Cu toate că distrugerile civile au fost minime, explozia de demonstraţii antirăzboinice care au urmat a determinat semnarea acordului în 27 ianuarie 1973, pentru a oferi, mai presus de orice, un sentiment de sfârşită şi circumspectă uşurare În ce îi privea, protestatarii nu erau împăcaţi cu acceptarea de către Hanoi a termenilor de pace americani Ei se temeau că, dacă noţiunea lui Nixon de pace cu onoare era acceptată, America putea fi iarăşi tentată de acelaşi gen de supraangajare internaţională pentru care, în opinia lor, simbol dispreţuit devenise Vietnamul Astfel, ei au salutat acordul de pace cu acelaşi cinism cu care priviseră purtarea războiului şi diplomaţia Criticii susţineau cu diferite argumente că acordul era un plan cu substrat politic, că aceiaşi termeni fuseseră la îndemână cu patru ani mai înainte, şi că actul reprezenta o trădare a lui Thieu fără să ţină seama de faptul că cererea ca Thieu să fie răsturnat constituise ani de zile o temă centrală a cererilor Mişcării pentru Pace Nimic nu putea fi mai departe de adevăr decât afirmaţia că acordul cu Hanoiul fusese încheiat pentru a influenţa alegerile naţionale Dimpotrivă, Nixon considerase încheierea unui acord înainte de alegeri o responsabilitate; avansul lui în sondaje era de neatacat şi nu putea fi decât primejduit de o dezbatere privind termenii păcii Motivul lui pentru a merge înainte cu acordul era exact opusul a ceea ce susţineau criticii săi: el nu voia să pună considerente electorale în calea unui acord despre care promisese în repetate rânduri poporului american că avea să fie încheiat imediat după acceptarea termenilor formulaţi de administraţie Unul dintre cele mai persistente mituri despre politica administraţiei Nixon în Vietnam a fost teza că Nixon a prelungit războiul cu patru ani fără să fie nicio nevoie, de vreme ce aceeaşi termeni ar fi putut fi obţinut şi cu patru ani înainte Problema cu această idee este că ea face uitate toate faptele cunoscute Documentele istorice demonstrează din plin că America a finalizat acordul imediat ce termenii ei, consecvent respinşi de nord-vietnamezi pe parcursul celor patru ani anteriori, au fost acceptaţi În 1975, desigur, efortul american în Indochina a luat sfârşit cu o cădere care ar fi putut avea loc oricând mai devreme, dacă obiectivul Americii ar fi fost capitularea Dar nici administraţia, nici poporul american nu au urmărit vreodată acel obiectiv; în campania electorală din 1968 toţi candidaţii prezidenţiali au susţinut compromisul, nu capitularea În 1972, candidatul care a îndemnat la capitulare a fost învins Chiar şi aşa, cititorul este liber să tragă concluzia, privind înapoi, că scopul în 1969 ar fi trebuit să fie capitularea Nimic în campania politică din 1968 nu a sugerat că poporul american sau partidele politice erau pentru un asemenea rezultat Chinul nu a luat sfârşit cu Acordul de la Paris Nu se terminase bine războiul şi controversa s-a şi mutat asupra dreptului Americi de a impune pacea Nu exista nici măcar un membru vechi al administraţiei Nixon care să nu se îndoiască de fragilitatea acordului Noi mersesem la limita exterioară a ceea ce se putea accepta, aşa cum Nixon promisese întotdeauna că va face Iar tulburarea pe plan intern lăsase administraţiei puţină libertate de mişcare Cu toate acestea, Nixon împreună cu mine şi mulţi membri vechi ai administraţiei credeam că prevederile economice şi militare ale acordului aveau să permită Vietnamului de Sud să reziste presiunilor previzibile ale Nordului, cu condiţia ca nord-vietnamezii să adere la partea acordului care interzicea reluarea infiltraţiei Nixon, însă, a recunoscut întotdeauna că puteau apărea încălcări ale acordului şi de o amploare care să le facă să nu poată fi nici ţinute în frâu, nici respinse fără sprijin american El era gata să încurajeze Vietnamul de Nord să se alăture comunităţii internaţionale cu un program de asistenţă economică Însă dacă nimic altceva nu era cu putinţă, folosirea forţei aeriene pentru impunerea acordului nu a fost niciodată scoasă din calcul, nici în mintea membrilor administraţiei Nixon, nici în declaraţiile publice ale acesteia După terminarea războiului, administraţia a strâns din dinţi, deoarece proba tăriei, pe care experienţa i-o predase, era posibil să aibă loc pe parcursul implementării acordului Noi consideram de la sine înţeles că aveam dreptul responsabilitatea, de fapt să apărăm un acord pentru realizarea căruia muriseră 50 000 de americani Altfel, orice acord de pace cu Statele Unite ar fi echivalentul legal al capitulării Termenii care nu sunt apăraţi înseamnă capitulare Dacă unei naţiuni nu îi este permis să impună termenii păcii, este mai bine să îşi abandoneze cauza, simplu şi deschis Nixon şi consilierii săi cheie şi-au anunţat intenţia de a apăra acordul în nenumărate ocazii de exemplu, în 3 mai 1973, în Raportul asupra politicii externe, prezentat de Nixon: „Un asemenea curs [încălcări masive] ar pune în pericol greu obţinutele câştiguri de partea păcii în Indochina S-ar risca reluarea confruntării cu noi… Noi am spus Hanoiului, în particular şi în public, că nu vom tolera încălcări ale acordului ” Modelul celor cinci ani anteriori s-a repetat Poate că un preşedinte neafectat, proaspăt reales ar fi putut insista asupra unor măsuri militare severe, periodice, necesare pentru impunerea acordului Însă cu afacerea Watergate deja măcinând preşedinţia, nu exista nicio şansă pentru aşa ceva Chiar în timp ce mii de camioane nord-vietnameze parcurgeau Calea lui Ho Chi Minh, aproape 5 000 de soldaţi nord-vietnamezi intrau în Vietnam, iar Hanoiul refuza să dea o situaţie corespunzătoare cu cei dispăruţi în misiune toate acte de flagrantă încălcare a acordului –, oponenţi ai politicii care condusese la încheierea acordului insistau că Nixon nu avea nicio autoritate să-l impună, indiferent cât de gravă era violarea condiţiilor convenite Ei tratau acordul ca şi cum acesta ar fi fost retragerea unilaterală pe care o susţinuseră ei dintotdeauna În iunie 1973, Congresul a refuzat finanţarea în continuare „a sprijinirii directe sau indirecte a activităţilor de luptă din sau pentru Cambogia, Laos, Vietnamul de Nord şi Vietnamul de Sud de către forţele Statelor Unite” după 15 august, inclusiv recunoaşterea aeriană, în iulie 1973 a devenit clar că nu exista niciun sprijin din partea Congresului pentru un program de ajutorare economică a Vietnamului de Nord Acordul de pace nu se putea autoimpune; niciun asemenea acord nu ar fi putut Vietnamul de Nord tot mai urmărea unirea Vietnamului sub conducerea sa, şi o bucată de hârtie semnată la Paris nu avea să modifice obiectivele permanente ale Hanoiului Acordurile de la Paris scoseseră Statele Unite din conflictul militar din Vietnam, dar asigurarea de viaţă a Vietnamului de Sud depindea de sprijinul american Congresul trebuia să decidă dacă să continue o politică de gen îngrădire în Indochina după plecarea trupelor americane Şi a decis că nu Până şi asistenţa economică acordată Vietnamului de Sud a fost controlată drastic În 1972, Congresul votase un ajutor de 2 miliarde de dolari; în 1973, suma a fost redusă la 1,4 miliarde, iar în 1974 a fost redusă la jumătate, deşi preţul petrolului crescuse de patru ori Prin 1975, Congresul discuta despre un ajutor de 600 de milioane de dolari Cambogia a fost tăiată cu totul de pe listă, cu argumentul că acesta avea să ajute la salvarea de vieţi omeneşti un eufemism pentru abandonare şi o glumă macabră în lumina genocidului care a urmat În 1975, Cambogia şi Vietnamul de Sud erau copleşite de comunişti în două săptămâni una după alta, punând capăt nefericii morale a Americii, dar nu şi celei a Indochinei Idealismul american, sursa de inspiraţie în atât de mare măsură a ordinii mondiale postbelice, se învinsese singur, cu propriile arme Patru preşedinţi definiseră Vietnamul ca fiind vital pentru securitatea americană Doi preşedinţi din partide diferite identificaseră onoarea Americii cu neabandonarea celor ce se încrezuseră în declaraţiile Americii Nixon câştigase detaşat alegerile din 1972 exact pe baza unor asemenea declaraţii În manieră americană clasică, ambele părţi ale disputei asupra Vietnamului îşi percepuseră obiectivele în termenii unei morale absolute şi nu au găsit niciodată o modalitate prin care să acopere prăpastia dintre ele Nici după douăzeci de ani, dezbaterea publică americană tot nu a ajuns la o perspectivă obiectivă şi încă pare mai dornică să atribuie vini decât să tragă învăţăminte din experienţă Victoria comunistă a liniştit rapid una dintre veşnicele dispute ale epocii Războiului din Vietnam dacă spectrul băii de sânge urmând preluării comuniste era sau nu o fantoşă a politicienilor în goana lor după pretexte pentru continuarea războiului În Cambogia, desigur, genocidul chiar s-a produs Noii conducători au ucis cel puţin 15 la sută din propria populaţie În Vietnam, suferinţele au fost mai puţin drastice Totuşi, sute de mii de sud-vietnamezi au fost mânaţi în „tabere de reeducare” o altă denumire pentru lagărele de concentrare La începutul lui 1977, autorităţile comuniste au recunoscut că deţineau 50 000 de deţinuţi politici, însă majoritatea observatorilor independenţi credeau că cifra era mai apropiată de 200 000 În privinţa aşa-numitului Front Naţional de Eliberare a Vietnamului de Sud (NLF), căruia i se făcuse reclamă în Occident timp de un deceniu drept presupusa piesă centrală a unei guvernări democratice de coaliţie, cuceritorii nord-vietnamezi au afirmat clar că planul lor actual era cu totul altul În 1969, NLF-ul fusese metamorfozat în aşa-numitul Guvern Revoluţionar Provizoriu al Vietnamului de Sud, adică GRP În iunie 1975, la două luni după căderea Saigonului, „cabinetul” GRP-ului s-a întrunit şi a luat hotărârea unei refaceri a facilităţilor bancare din Vietnamul de Sud; au fost înfiinţate comitete consultative pentru a ajuta la administrarea ţării, incluzând şi câţiva politicieni necomunişti care i se opuseseră lui Thieu; GRP-ul a stabilit relaţii diplomatice cu douăzeci şi opt de ţări Nu exista, însă nimic mai puţin dorit de Hanoi decât un Vietnam de Sud independent, nici chiar unul comunist; tentaţiile titoismului aveau să fie retezate din faşă Decizia „cabinetului” a fost rapid anulată, comitetelor consultative nu li s-a acordat un rol, iar ambasadorii GRP-ului nu au fost niciodată trimişi în străinătate Guvernul Vietnamului de Sud a rămas în mâinile comitetelor militare locale conduse de partidul comunist nord-vietnamez şi funcţionari militari din nord În 1975, liderii de la Hanoi şi presa au început o campanie publicitară făcând apel la reunificarea ţării adică, anexarea oficială a Sudului care a şi fost realizată, în răstimp de un an Cu toate că, în sens strict, singurele piese ale dominoului care au căzut au fost Cambogia şi Laosul, revoluţionarii antioccidentali din multe alte zone ale globului au început să se simtă încurajaţi Este îndoielnic faptul că Fidel Castro ar fi intervenit în Angola sau Uniunea Sovietică în Etiopia dacă America nu ar fi fost percepută ca a se fi prăbuşit în Indochina, ca fiind demoralizată de Watergate şi ca a se fi retras apoi ca într-o carapace În acelaşi timp, se susţinea cu plauzibilitate considerabilă că, dacă Vietnamul de Sud ar fi căzut la începutul anilor ’60, comuniştii ar fi încercat să dea o lovitură de stat în Indonezia, ceea ce aproape a şi reuşit în 1965, ar fi putut răsturna guvernul şi produce un alt dezastru strategic America În orice caz, a plătit pentru aventura sa din Vietnam un preţ care a fost cu totul disproporţionat faţă de orice câştig care poate fi conceput A fost în mod clar o greşeală să se pună mize atât de mari pe cauze atât de prost definite America se implicase în primul rând deoarece aplicase literal maximele politicii de succes duse în Europa la o regiune cu total alte condiţii politice, sociale şi economice Idealismul wilsonian nu permitea nicio diferenţiere culturală, iar teoria securităţii colective susţinea că, securitatea fiind indivizibilă, ţesătura întregii ordini mondiale avea să se destrame dacă era tras fie şi numai un fir Prea idealistă pentru a-şi baza politica pe interesul naţional şi prea centrată pe cerinţele unui război general în doctrina strategică, America a fost incapabilă să stăpânească o problemă strategică nefamiliară în care obiectivele politice şi militare erau întreţesute Pătrunsă de credinţa în aplicabilitatea universală a valorilor sale, America a subestimat imens obstacolele aflate în calea democratizării unei societăţi modelate de confucianism şi în sânul unui popor care se lupta pentru identitate politică sub asaltul unor forţe din afară Probabil că cea mai serioasă şi cu siguranţă că şi cea mai dureroasă piesă a dominoului care a căzut ca rezultat al războiului din Vietnam a fost coeziunea societăţii americane Idealismul american făcuse ca atât oficialii, cât şi criticii lor să adopte concepţia falsă că societatea vietnameză putea fi transformată relativ uşor şi repede într-o democraţie de tip american Când această perspectivă optimistă s-a prăbuşit şi a devenit limpede că Vietnamul era departe de a fi o democraţie, deziluzionarea a fost inevitabilă Exista, de asemenea, o concepţie eronată aproape de neînţeles asupra naturii problemei militare Lipsiţi de criterii de judecată, oficialii adeseori greşeau în înţelegerea şi, prin urmare, în declaraţiile făcute asupra diverselor probleme Însă când aceşti funcţionari pretindeau că văd o lumină la capătul tunelului, asta şi era de fapt ceea ce majoritatea lor zăreau Oricât de greşite le-au fost aprecierile, ei s-au înşelat, mai presus de orice, pe ei înşişi Întotdeauna, chestiunile care ajung la politicienii din vârf sunt în general complicate; problemele simple, care nu dau naştere la controverse, sunt rezolvate prin consens la niveluri mai joase ale guvernării Însă, odată ce este luată o decizie, indiferent cât de mari sunt dubiile interioare în privinţa ei, politicianul este angajat total; de unde, aparenţa de siguranţă cu care este prezentată poate induce în eroare uneori Mai mult, această impresie falsă este frecvent amplificată de tendinţa birocraţiilor de a-i înfrumuseţa propriile realizări Expunerea denaturărilor intenţionate ale ramurii executive a guvernului nostru este o funcţie crucială a presei şi a Congresului Nu există scuză pentru denaturarea deliberată Dar există puţin temei pentru pretenţia că problemele esenţiale legate de Vietnam au fost afectate de aşa-numitele goluri de credibilitate America şarjase în Vietnam cu toate steagurile sus; nimeni nu o strecurase pe furiş în Vietnam Congresul era conştient de nivelul angajării Americii şi votase cele necesare an de an A fi dorit prevenirea preluării comuniste a unei naţiuni tinere se poate să fi fost o naivitate, dar asta nu ar fi trebuit să conducă la asaltul asupra valorilor centrale ale Americii, care a devenit un aspect atât de important al dezbaterii naţionale Aceste controverse amare continuă să arunce confuzie asupra celor întâmplate de fapt în Indochina, creând un vid intelectual în legătură cu o perioadă extinsă pe două decenii şi patru administraţii ale ambelor partide politice America îşi va reveni după Vietnam numai când va începe să tragă învăţăminte bi-partizane din acea experienţă traumatizantă În primul rând, înaintea să se angajeze în luptă, Statele Unite trebuie să aibă o înţelegere clară a naturii ameninţării pe care o înfruntă şi a obiectivelor pe care în mod realist le poate atinge Trebuie să aibă o strategie militară limpede şi o definiţie lipsită de ambiguităţi a ceea ce constituie un rezultat politic de succes În al doilea rând, când America se angajează într-o acţiune militară, nu poate exista alternativă la victorie, cum atrăgea atenţia generalul Douglas Mearthur Temerile nu pot fi liniştite printr-o execuţie ezitantă; impasul prelungit macină rezistenţa şi de aici voinţa publicului american Aceasta impune elaborarea atentă a obiectivelor politice şi a strategiei militare pentru atingerea lor înainte de luarea deciziei de a pomi la război În al treilea rând, o democraţie nu poate conduce o politică externă serioasă dacă facţiunile rivale din interiorul ei nu îşi impun o înfrânare minimă una faţă de cealaltă Odată ce victoria asupra adversarilor interni devine unicul obiectiv al politicii, coeziunea se destramă Nixon era convins că preşedintelui îi revenea responsabilitatea finală de a apăra interesul naţional, chiar în condiţiile în care aceasta avea de înfruntat înfocarea oponenţilor din propria sa ţară poate mai cu seamă atunci Însă Vietnamul a arătat că preşedinţii nu pot purta război prin decret executiv Confruntat cu demonstraţii violente, rezoluţii ale Congresului bătând tot mai mult spre retragerea unilaterală, şi ostilitatea mass media, Nixon ar fi trebuit să se adreseze Congresului, încă de la începutul mandatului, să-şi contureze strategia şi să ceară sprijin clar pentru politica lui Dacă nu ar fi putut obţine acel sprijin, ar fi trebuit să ceară un vot pentru lichidarea războiului şi să oblige Congresul să-şi asume responsabilitatea Aşa cum am menţionat mai devreme, Nixon a respins un asemenea sfat deoarece a simţit că istoria nu avea să ierte niciodată îngrozitoarele consecinţe ale ceea ce el considera a fi fost o abdicare de la responsabilităţile executivului A fost o decizie onorabilă într-adevăr, superioară sub aspect moral şi corectă intelectual Însă în sistemul american de control-şi-echilibru, sarcina pe care a luat-o Nixon asupra sa nu era menită să fie purtată de un singur om În perioada Vietnamului, America a fost obligată să se confrunte cu propriile limite Pe parcursul celei mai mari părţi a istoriei sale, excepţionalismul Americii proclamase o superioritate morală care se sprijinea pe belşugul material al naţiunii În Vietnam, însă, America s-a trezit implicată într-un război care devenea ambiguu sub aspect moral şi în care superioritatea materială a Americii era în mare măsură irelevantă Familiile-poză perfecte ce înfrumuseţau ecranele televizoarelor în anii ’50 fuseseră grupul cultural de sprijin pentru orgoliile lui Dulles şi idealismul avântat al lui Kennedy Zădărnicită în aceste aspiraţii, America şi-a cercetat sufletul şi s-a întors spre sine Cu siguranţă, nicio altă societate nu ar fi avut încredere comparabilă în propria-i coeziune fundamentală pentru a se sfâşia astfel, ştiind că avea să se poată aduna iarăşi laolaltă Niciun alt popor nu ar fi fost atât de mândru în a-şi asuma riscul de a se sfărâma pentru a se reînnoi scânteietor Sub aspectul rezultatului imediat, piesa internă a fost o tragedie; însă, în perspectivă, suferinţa s-a putut transforma în preţul pe care America a trebuit să-l plătească pentru a-şi pune în acord perfecţionismul moral, care inspirase atâtea eforturi americane măreţe, cu necesităţile unui mediu internaţional mai puţin primitor şi mai complex decât oricând în trecut Experienţa Vietnamului rămâne întipărită adânc în psihicul american, în vreme ce istoria se pare că şi-a rezervat pentru sine una dintre cele mai grăitoare lecţii ale sale După cercetarea sufletului, America şi-a recâştigat încrederea în sine, şi Uniunea Sovietică, în ciuda aparenţei sale de monolit, a plătit o penalizare mortală pentru supraextinderea morală, politică şi economică După o opintire de expansionism Uniunea Sovietică s-a trezit prinsă în contradicţii şi în cele din urmă s-a prăbuşit Aceste evoluţii inspiră reflecţii destul de ironice asupra naturii lecţiilor istoriei Statele Unite s-au dus în Vietnam pentru a opri ceea ce considerau a fi o conspiraţie comunistă condusă centralizat, şi au eşuat Din eşecul Americii, Moscova a tras concluzia de care susţinătorii Teoriei Dominoului se temuseră atâta anume că aranjamentele istorice de forţe erau în favoarea ei Ca rezultat, a încercat să se extindă în Yemen, Angola, Etiopia şi, în cele din urmă, în Afghanistan Dar pe parcurs a aflat că realităţile geopolitice se aplicau în aceeaşi măsură societăţilor comuniste cum se aplicau şi celor capitaliste În fapt, fiind mai puţin elastică, supraextinderea sovietică a produs nu catharsis, cum s-a întâmplat cu America, ci dezintegrare  Rămâne întrebarea dacă evenimentele s-ar fi deplasat în aceeaşi direcţie şi în cazul în care America ar fi rămas pasivă şi ar fi lăsat în seama evoluţiei istoriei rezolvarea provocării comuniste Sau ar fi dat o asemenea renunţare un impuls lumii comuniste şi convingere în victoria sa inevitabilă, suficiente pentru amânarea, poate chiar oprirea, prăbuşirii sovietice? Oricare ar fi răspunsul teoretic, omul de stat nu poate adopta abdinarea ca principiu de politică El poate învăţa să îşi modereze încrederea în evaluările pe care le face şi să lase loc imprevizibilului; dar a se baza pe eventualul colaps al unui adversar ameninţător este o politică ce nu oferă nicio alinare milioanelor de victime imediate şi transformă politica într-un joc uşuratic al intuiţiei Suferinţa Americii legată de Vietnam a fost o extraordinară dovadă a scrupulelor sale morale, care constituie în sine un bun răspuns la toate întrebările despre semnificaţia etică a experienţei americane După un interval relativ scurt, americanii şi-au refăcut ţinuta pe parcursul anilor ’80 În anii ’90, popoarele libere de pretutindeni priveau iar înspre America pentru îndrumare în construirea încă unei noi ordini mondiale Şi cea mai mare teamă a lor era nu implicarea cu înfumurare a Americii în lume, ci, iarăşi, retragerea acesteia din ea Este motivul pentru care tristeţea amintirilor din Indochina trebuie să ne servească la a ne aduce aminte că unitatea americană este deopotrivă o datorie şi speranţa omenirii CAPITOLUL 28 Politica externă ca geopolitică: diplomaţia triunghiulară a lui Nixon  Pentru Nixon, procesul chinuitor al scoaterii Americii din Vietnam fusse, la urma urmelor, unul de menţinere a poziţiei Americii în lume Chiar şi fără acel purgatoriu, o reevaluare majoră a politicii externe americane ar fi fost binevenită, deoarece epoca în care America dominase aproape cu totul scena mondială se apropia de sfârşit Superioritatea nucleară a Americii diminua treptat, iar supremaţia sa economică era pusă în discuţie de creşterea dinamică a Europei şi Japoniei, ambele refăcute cu resurse americane şi apărate de garanţiile de securitate americane Vietnamul a semnalat în cele din urmă că tocmai sosise timpul reevaluării rolului jucat de America în lumea în curs de dezvoltare şi al găsirii unei soluţii valabile între abdicare şi supraextindere La celălalt capăt al registrului, diplomaţiei americane i se ofereau şanse noi, odată cu apariţia unor serioase fisuri în ceea ce în timpul Războiului rece fusese privit ca monolitul comunist Dezvăluirile lui Hruşciov, din 1956, cu privire la brutalitatea regimului lui Stalin şi invazia sovietică în Cehoslovacia, din 1968, diminuaseră atracţia ideologică exercitată de comunism asupra restului lumii Mai important chiar, ruptura dintre China şi Uniunea Sovietică submina pretenţia Moscovei de a fi liderul unei mişcări comuniste unite Toate aceste evoluţii sugerau că era loc pentru o nouă flexibilitate diplomatică Timp de douăzeci de ani, idealismul wilsonian dăduse liderilor americani posibilitatea să îşi joace rolul mondial cu vigoare misionară Dar America de la sfârşitul anilor ’60 aflată în impas în Indochina şi sfâşiată de conflicte interne avea nevoie de o definire mai complexă şi nuanţată a angajării sale internaţionale Wilson condusese o ţară intrată de puţin timp în problemele internaţionale şi încrezătoare în capacitatea ei de a urmări orice problemă, până la soluţionarea finală; Nixon moştenea o societate sfâşiată de frustrări, al cărei viitor depindea de capacitatea ei de a formula obiective realizabile, pe termen lung, şi de a persevera în urmărirea acestor obiective chiar şi în faţa adversităţilor, fără a se lăsa învinsă de îndoieli Richard Milhous Nixon moştenise o stare aproape de război civil Profund suspicios faţă de autoritatea instituţională şi având parte, la rândul său, de neîncrederea multora dintre reprezentanţii acesteia, el a rămas totuşi ferm în convingerea că cea mai importantă democraţie a lumii nu putea nici abdica de la responsabilităţile sale, nici fugi din calea propriului destin Puţini preşedinţi au fost atât de complecşi precum Nixon: timid şi totuşi hotărât; nesigur şi totuşi decis; neîncrezător în intelectuali şi totuşi profund reflexiv în particular; impulsiv uneori în declaraţii şi totuşi dând dovadă de răbdare şi lucid în planurile sale strategice, Nixon s-a aflat în situaţia de a trebui să călăuzească America prin tranziţia de la supremaţie la conducere Deseori lipsit de generozitate în declaraţii şi incapabil să transmită căldură umană Nixon a reuşit totuşi ca în condiţiile cele mai dificile să treacă testul crucial al poziţiei de conducător, trecându-şi propria societate dintr-o lume familiară într-una complet necunoscută Niciun preşedinte american nu a avut o cunoaştere mai amplă a problemelor internaţionale Nimeni, cu excepţia lui Theodore Roosevelt, nu a călătorit mai mult peste graniţe şi nici nu a încercat cu un asemenea autentic interes să înţeleagă vederile altor conducători Nixon nu a studiat istoria în felul în care o făcuseră Churchill sau de Gaulle El în general învăţa despre trecutul unei ţări numai atât cât să-şi însuşească elementele factuale de bază pentru situaţia acesteia şi uneori nici atât Avea însă o abilitate stranie de a sesiza dinamica politică a oricărei ţări care îi captase atenţia Iar înţelegerea sa asupra realităţilor geopolitice era într-adevăr remarcabilă Maniera lui Nixon de a trata politica internă putea fi uneori deformată de ambiţii şi nesiguranţă personală Dar când era vorba de politica externă, marea sa capacitate de analiză şi extraordinara sa intuiţie geopolitică erau întotdeauna ferm concentrate asupra interesului american Nixon nu accepta teoriile wilsoniene cu privire la bunătatea înnăscută a omului sau armonia fundamentală dintre naţiuni care trebuia menţinută prin securitate colectivă Wilson percepuse lumea ca îndreptându-se implacabil spre pace şi democraţie; misiunea Americii în această lume era de a ajuta inevitabilul să se întâmple Pentru Nixon, lumea era împărţită în prieteni şi adversari; între ariile de cooperare şi cele în care interesele intrau în conflict În percepţia lui Nixon, pacea şi armonia nu reprezentau ordinea naturală a lucrurilor, ci oaze vremelnice într-o lume periculoasă, în care stabilitatea nu putea fi menţinută decât printr-un efort vigilent Nixon a căutat să navigheze ghidându-se după un concept al interesului naţional al Americii oricât de neplăcută a fost această idee pentru mulţi idealişti tradiţionali Dacă marile puteri, inclusiv Statele Unite, îşi urmăreau propriile interese în mod raţional şi previzibil, credea Nixon în spiritul Iluminismului secolului al XVIII-lea –, din ciocnirea intereselor aflate în competiţie ar fi rezultat un echilibru Asemenea lui Theodore Roosevelt dar spre deosebire de oricare alt preşedinte american din secolul XX Nixon a contat pe faptul că echilibrul puterii produce stabilitate şi a considerat că o Americă puternică era esenţială pentru echilibrul global Ambele idei erau extrem de demodate la vremea aceea Nixon a declarat următoarele într-un interviu luat de revista Time în 3 ianuarie 1972: Trebuie să nu uităm că numai atunci când a existat echilibrul puterii am avut perioade de pace mai lungi în istoria lumii Când o naţiune devine infinit mai puternică în raport cu concurentul său potenţial, atunci apare pericolul de război Aşadar, eu cred într-o lume în care Statele Unite sunt puternice Cred că această lume va fi mai sigură şi mai bună dacă Statele Unite, Europa, Uniunea Sovietică, China şi Japonia sunt puternice şi sănătoase, echilibrându-se una pe cealaltă, nu jucând una împotriva alteia, realizând un echilibru corect  În acelaşi timp, Nixon reflecta ambivalenţa esenţială a societăţii sale având atâta nevoie să fie percepută ca pragmatică şi totuşi atât de dependentă de forţa interioară pe care şi-o extrăgea din idealismul său tradiţional În mod surprinzător, preşedintele cel mai admirat de Nixon ale cărui maxime erau departe de a fi wilsoniene era însuşi Woodrow Wilson Fiecare nou preşedinte are libertatea de a alege portretele predecesorilor săi pe care doreşte să şi le pună pe perete în cabinet Nixon le-a ales pe cele ale lui Wilson şi Eisenhower Când a cerut ca vechiul birou al lui Wilson să fie aşezat în Biroul Oval, a fost ca şi cum Nixon ar fi fost urmărit de ironia sorţii: biroul pe care l-a prezentat custodele Casei Albe s-a dovedit a fi aparţinut nu lui Woodrow Wilson, ci lui Henry Wilson, vicepreşedintele lui Ulysses Grant Nixon a făcut adeseori apel la retorica standard wilsoniană „Noi avem într-adevăr un destin”, spunea el, „acela de a da lumii ceva mai mult decât un exemplu pe care şi alte naţiuni din trecut au fost capabile să îl dea… un exemplu de conduită spirituală şi de idealism pe care nicio putere materială sau militară nu îl poate oferi” Într-adevăr, el împărtăşea marele ideal american al unei politici externe lipsite de interes propriu Vorbind în numele Statelor Unite, pot să afirm următoarele: nu râvnim la teritoriul nimănui; nu urmărim să obţinem controlul asupra nici unui alt popor; vrem dreptul de a trăi în pace, nu numai pentru noi înşine, ci pentru toate popoarele acestui pământ Puterea noastră va fi folosită numai pentru păstrarea păcii, niciodată pentru a o înedica, numai pentru apdrarea libertddii, niciodatD pentru a o distruge  Invocarea altruismului de către un preşedinte care în acelaşi timp insista asupra faptului că viitorul lumii ar trebui să fie hotărât de cinci mari puteri urmărindu-şi propriile interese naţionale reprezenta o nouă sinteză a experienţei americane Nixon a luat în serios idealismul american, în sensul că el împărtăşea internaţionalismul înfocat al lui Wilson şi credinţa acestuia în indispensabilitatea Americii Dar s-a simţit obligat în egală măsură să pună în relaţie misiunea Americii cu propriile sale concluzii privind modul concret în care funcţiona lumea Chiar dacă Nixon dorea ca ţara sa să reprezinte valorile lui Wilson, el era în acelaşi timp dureros de conştient că destinul îi atribuise sarcina ingrantă de a conduce retragerea Americii din cruciadele închinate acelor valori trimiţându-şi armatele în întreaga lume Punctul de plecare al lui Nixon era excepţionalismul american, deşi bogata sa experienţă a relaţiilor cu liderii străini îl învăţase că foarte puţini dintre ei erau altruişti; dacă ar fi existat un ser al adevărului, cei mai mulţi dintre ei ar fi optat pentru o anumită doză de calcul în politica externă a Americii şi ar fi considerat că se puteau baza mai curând pe interesul naţional american decât pe altruism De aceea a preferat Nixon să acţioneze pe două căi simultan: invocând retorica wilsoniană pentru a-şi explica obiectivele şi făcând în acelaşi timp apel la interesul naţional pentru a-şi susţine tacticile A fost o ironie că ataşamentul lui Nixon faţă de rolul american în cursa pentru pace mondială l-a plasat în opoziţie cu mulţi dintre distinşii săi contemporani americani care anterior se identificaseră cu wilsonismul, dar acum sugerau politici care, în opinia lui Nixon, însemnau abdicarea de la rolul internaţional al Americii Nixon, conştient de faptul că însăşi propria sa abordare a responsabilităţii globale a Americii reprezenta o diminuare a acesteia în comparaţie cu cea a predecesorilor săi imediaţi, a considerat că era sarcina sa de a defini un rol care să poată fi susţinut de o Americă idealistă într-un context internaţional de o complexitate fără precedent unul în care, după Nixon, wilsonismul şi Realpolitik s-ar fi putut combina Strategia îngrădirii de la începutul perioadei postbelice proiectase America în linia întâi a tuturor crizelor internaţionale; retorica avântată a perioadei Kennedy stabilise obiective care depăşeau posibilităţile fizice şi emoţionale ale Americii Ca urmare, justeţea americană se transforma în ură de sine, iar critica la adresa supraextinderii în abdicare Într-un asemenea context, Nixon a perceput ca primă sarcină ce îi revenea aceea de a da o perspectivă experienţei din Vietnam Statele Unite rămâneau esenţiale pentru stabilitatea mondială, dar nu erau capabile să susţină intervenţionismul dezlănţuit care adusese mai mult de 500 000 de americani în Indochina fără o strategie a victoriei Supravieţuirea omenirii depindea în ultimă instanţă de relaţia dintre cele două superputeri, însă pacea lumii depindea de capacitatea Americii de a distinge între acele responsabilităţi pentru care rolul său era numai folositor şi acelea pentru care era indispensabil, ca şi de posibilitatea ei de a-şi asuma acest din urmă rol fără să se autodistrugă Nixon a ales un prilej destul de neobişnuit pentru a prezenta răspunsul său la aceste dileme La 25 iulie 1969 se afla în Guam, la începutul unui turneu mondial care urma să-l poarte din Asia de Sud-Est până în România La începutul acelei zile asistase la amerizarea, în apropierea insulei Johnston din Pacific, a primilor astronauţi care păşiseră pe lună Jurnalismul modem, care nu stăruie prea mult nici asupra celor mai inedite drame istorice, are nevoie de un eveniment nou pentru fiecare dintre ciclurile de ştiri, mai ales în timpul turneelor prezidenţiale Iar Guamul era de cealaltă parte a liniei internaţionale de delimitare a datei pe glob faţă de amerizare (motiv pentru care amerizarea a fost înregistrată a fi avut loc la 24 iulie) şi prin urmare făcea parte dintr-un alt ciclu de ştiri Dându-şi seama de situaţie, Nixon a ales această ocazie pentru a avansa principiile care urmau să ghideze noua abordare a ţării sale în relaţiile internaţionale Deşi Nixon şi consilierii săi discutaseră adeseori această nouă abordare, nu existase niciun plan pentru ca ea să fie prezentată publicului anume cu această ocazie De aceea a constituit o mare surpriză pentru toată lumea, inclusiv pentru mine, faptul că Nixon a anunţat noile criterii pentru implicarea externă a Americii Numite de atunci Doctrina Nixon, aceste criterii au fost dezvoltate într-un discurs din noiembrie 1969 şi iarăşi în februarie 1970, în primul raport anual al preşedintelui privind politica externă, o inovaţie a perioadei în care Nixon punea bazele politicii sale externe Doctrina Nixon trata paradoxul că cele două angajări militare postbelice ale Americii, în Coreea şi în Vietnam, fuseseră asumate în numele unor ţări faţă de care America nu avea nicio obligaţie oficială şi în regiuni care teoretic nu erau acoperite de alianţe Cu privire la aceste regiuni, Doctrina Nixon încerca să navigheze între supraextindere şi renunţare, stabilind trei criterii pentru angajarea americană: – Statele Unite îşi vor respecta angajamentele prevăzute în tratate – Statele Unite vor „asigura protecţie dacă o putere nucleară ameninţă libertatea unei naţiuni aliate cu noi sau a unei naţiuni a cărei supravieţuire noi o considerăm vitală pentru securitatea noastră” – În cazuri de agresiune nenucleară, Statele Unite se vor „îngriji ca naţiunea direct ameninţată să-şi asume responsabilitatea primară de a asigura forţa umană pentru apărare”  Realitatea, însă, s-a vădit a nu fi de acord cu îngrădirea ei în asemenea criterii formale Asigurarea că America îşi va respecta angajamentele era o formulare standard; ca şi jurământul de castitate, ea are plauzibilitate limitată, de vreme ce renunţarea la respectarea ei nu se prea anunţă dinainte Oricum, problema cheie în era nucleară era nu dacă angajamentele vor fi sau nu respectate, ci cum vor fi ele definite şi interpretate Doctrina Nixon nu oferea niciun algoritm pentru modul de soluţionare a disputelor aliaţilor privind strategia nucleară: dacă armele nucleare urmau să fie folosite şi pentru a o spune de-a dreptul pe al cui teritoriu; dacă aliaţii aveau să se bazeze pe un război nuclear general, care ar fi afectat în primul rând superputerile, sau pe o variantă oarecare de „răspuns flexibil”, care ar fi ameninţat mai întâi teritoriile victimelor agresiunii Clauza care prevedea că Statele Unite vor asigura un scut pentru ţările „vitale pentru securitatea noastră” dacă acestea erau ameninţate de o putere nucleară conţinea două ambiguităţi: dacă Statele Unite apărau ţările vitale pentru securitatea lor numai în cazul în care acestea erau ameninţate de o putere nucleară, care ar fi fost atitudinea Statelor Unite dacă o ţară importantă pentru securitatea lor era ameninţată de o putere nenucleară sau de o putere nucleară care hotăra să nu folosească armele nucleare? Şi dacă sprijinul venea mai mult sau mai puţin automat în faţa unei ameninţări nucleare, mai era necesară o alianţă formală? Doctrina Nixon cerea de asemenea ţărilor ameninţate să-şi asume în mai mare măsură sarcina apărării convenţionale proprii Dar ce avea să facă America dacă o ţară ameninţată miza pe suportul american indiferent dacă reuşea sau nu să împartă sarcina apărării mai ales în faţa presiunii unei puteri nucleare? Ca o ironie, accentul pus de administraţia Nixon pe interesul naţional putea să ofere naţiunilor, o motivaţie de a-i ignora imperativul unor eforturi de apărare sporite Deoarece, dacă interesul naţional era într-adevăr ghidul principal, America ar fi fost obligată să apere orice zonă considerată esenţială pentru securitatea sa, fără a ţine seama de meritele victimei sau de contribuţia acesteia la apărarea comună În aceasta constau toate dilemele care mai târziu au devenit predominante la capitolul împărţirii sarcinilor între aliaţi Doctrina Nixon era, aşadar, relevantă în primul rând pentru crizele din zonele periferice, neacoperite de alianţe oficiale şi ameninţate de surogatele sovietice, care, după cum s-a dovedit, erau extrem de puţine În încercarea sa de a inventa o „doctrină” pentru a evita un alt conflict de genul Vietnamului, administraţia Nixon a dezvoltat o doctrină aplicabilă în primul rând unor situaţii asemănătoare Vietnamului, pe care era hotărâtă să nu o repete Totuşi, în momentul când Nixon şi-a început mandatul, relaţiile Est-Vest dădeau semne evidente că au nevoie de reevaluare Conflictul cu Uniunea Sovietică împinsese America la un angajament global şi strategia acelui conflict era cea care trebuia reconsiderată în lumina traumei suferite în Vietnam Ceea ce a făcut reevaluarea atât de dificilă a fost faptul că, pe parcursul Războiului rece, o mare parte a dezbaterilor asupra politicii de îngrădire se purtase în termenii clasici americani, care excludeau geopolitica, între un grup care privea politica externă ca pe un subcapitol al teologiei şi adversarii acestuia, care considerau politica externă ca un subcapitol al psihiatriei Părinţii îngrădirii Acheson şi Dulles împreună cu colegii lor –, în pofida rafinamentului lor în tratarea problemelor internaţionale, îşi concepuseră opera în termeni esenţialmente teologici Deoarece priveau înclinaţia sovietică spre dominaţie mondială ca fiind înnăscută, ei nu îi considerau pe liderii sovietici parteneri de negociere potriviţi înainte ca Moscova să îşi abandoneze ideologia Şi, deoarece principala sarcină a politicii externe americane era considerată realizarea răsturnării sovietelor, negocieri cuprinzătoare sau chiar un plan diplomatic în acest sens erau lipsite de obiect (dacă nu chiar imorale) înainte ca „poziţiile de forţă” să fi determina o modificare a obiectivelor sovietice O societate lipsită de experienţă în conflicte ireconciliabile şi având o încredere totală în compromis ca soluţie a disputelor găsea dificil să-şi adune răbdarea necesară pentru un curs al evenimentelor atât de rigid Mulţi dintre cei care credeau în premisele morale ale lui Acheson şi ale lui Dulles au încercat să grăbească ritmul negocierilor, pretinzând că sistemul sovietic deja se transformase, sau era pe cale să o facă Dorinţa opiniei publice americane de a pune capăt confruntării a determinat o oarecare vulnerabilitate la schimbările atmosferice chiar şi în rândurile şcolii dure a îngrădirii, fapt reflectat în aşa-numitul spirit al Genevei şi de la Camp David, în vremea când Dulles era secretar de stat Potrivit „şcolii psihiatrice”, liderii sovietici nu se deosebeau atât de mult de cei americani în dorinţa lor pentru pace Ei acţionau cu intransigenţă în parte deoarece Statele Unite le dăduseră un sentiment de insecuritate „Şcoala psihiatrică” îndemna la răbdare în ideea întăririi segmentului favorabil păcii din conducerea sovietică, despre care se spunea că ar fi fost împărţită în ulii şi porumbei, într-un mod foarte asemănător celui în care era împărţit guvernul american Dezbaterea naţională s-a orientat tot mai mult spre amploarea presupuselor schimbări interne sovietice, fără a fi capabilă să rezolve dilema iniţială, aceea că politica de îngrădire, pentru care nu exista cale de mijloc între confruntare şi status quo, nu răspunsese niciodată la întrebarea care privea obiectul negocierii Pe la începutul anilor ’70, ambele şcoli de gândire au avut de făcut faţă unui nou radicalism Abordarea lui Henry Wallace din anii ’40 fusese reînviată şi purta etichete noi, făcând apel la o retorică mult mai surprinzătoare, ce se ocupa în primul rând de îngrădire Nu numai că susţinea, precum o făcuseră şi precursoarele ei, că America nu avea niciun drept moral să se opună comunismului, dar afirma că împotrivirea faţă de comunism întărea, de fapt, comunismul Potrivit noului radicalism, comunismul nu era nevoie să fie îngrădit; a-i supravieţui era de ajuns Deoarece, în cele din urmă, istoria însăşi avea să-l înfrângă, dacă merita înfrângerea Descriind un marş asupra Washingtonului, romancierul Norman Mailer a rezumat acest punct de vedere pledând pentru retragerea necondiţionată din Vietnam: …dacă înving comuniştii în Asia… atunci or să apară dezbinări, schisme şi secte… Prin urmare, a părăsi Asia ar însemna realizarea echilibrului puterii… Cu cât se extinde mai mult comunismul, cu atât mai monumentale îi vor fi problemele şi cu atât mai slabe preocupările de a cuceri lumea În extinderea comunismului se afla propria lui îngrădire  Susţinând că comunismul putea fi învins cel mai bine, şi poate că numai astfel, prin propriile lui victorii mai degrabă decât prin opoziţia americană, noul radicalism propovăduia exact contrariul îngrădirii Supraextinderea fiind rădăcina slăbiciunii comuniste, cu cât comunismul avansa, cu atât mai sigură îi era prăbuşirea Argumentul că în abţinerea Americii de la a opune rezistenţă în faţa comunismului se aflau germenii victoriei asupra acestuia era într-adevăr paradoxul unui romancier Poetica lui Mailer a fost sprijinită de analişti mult mai rafinaţi, care nu s-au exprimat chiar atât de personal „Teoria convergenţei”, îmbrăţişată de astfel de intelectuali de categorie grea ca John Kenneth Galbraith7, afirma în esenţă că era lipsit de sens ca America să-şi asume riscuri uriaşe opunându-se comunismului, de vreme ce, în cursul firesc al evenimentelor, cele două societăţi erau menite să devină din ce în ce mai asemănătoare Relaţiile Est-Vest atinseseră un punct mort Conceptul tradiţional al îngrădirii condusese la un impas diplomatic Alternativa sa principală era o erezie care cerea abandonarea tuturor premiselor pe care se sprijinise angajamentul unei generaţii Totuşi, niciun preşedinte american responsabil nu ar fi putut încredinţa soarta ţării sale unor presupuse forţe ale istoriei La urma urmelor, nu a fost nicio consolare pentru Cartagina faptul că la câteva sute de ani după distrugerea sa de către cuceritorii romani, Roma a dispărut şi ea Nixon a respins toate cele trei şcoli de gândire şi a hotărât să stabilească interesul naţional drept criteriu de bază pentru politica externă americană pe termen lung Cel mai important vehicul pentru acest efort a fost raportul anual prezidenţial pe probleme de politică externă Patru astfel de rapoarte anuale privind politica externă americană au fost elaborate cu începere din 1970 Concepute de echipa mea împreună cu mine, aceste rapoarte reflectau opiniile preşedintelui şi erau emise în numele lui Nixon Ca întotdeauna în cazul unor asemenea declaraţii, este mai puţin semnificativ cine le-a redactat decât asumarea de către preşedinte a responsabilităţii în privinţa lor Deşi aceste rapoarte au prezentat abordarea conceptuală a noii administraţii, ele nu au reuşit pe deplin acest lucru Mediile de informare, reacţionând mai degrabă la evenimente decât la concepte, le-au ignorat în cea mai mare parte, cu excepţia secţiunilor legate de Vietnam Iar liderii străini le-au tratat ca documentaţie obişnuită, la care se putea apela în cazul în care apăreau circumstanţele la care se refereau rapoartele Cu toate acestea, pentru cel care studiază acea perioadă, ele constituie cel mai bun ghid al politicii externe din vremea lui Nixon şi ar fi fost la fel de bune şi pentru ziariştii şi conducătorii străini care, după cum s-a dovedit, au omis multe indicii evidente concentrându-se numai asupra problemelor de zi cu zi ale schimburilor diplomatice Tema centrală a rapoartelor era aceea că politica externă americană avea să fie stabilită, din acel moment, pe baza unei analize a interesului naţional şi că America avea să se angajeze în cauze politice mai degrabă decât în exegeza principiilor legale Primul raport anual de politică externă al preşedintelui, din 18 februarie 1970, exprima această idee: Obiectivul nostru este, în primul rând, de a ne sprijini interesele pe termen lung printr-o politică externă sănătoasă Cu cât este bazată acea politică pe o evaluare mai realistă a intereselor noastre şi ale celorlalţi, cu atât mai eficient va putea fi rolul nostru în lume Noi nu ne implicăm pe plan mondial pentru că avem angajamente; noi avem angajamente pentru că suntem implicaţi Interesele noastre sunt cele care trebuie să dea formă angajamentelor noastre, mai curând decât invers  Într-un document de stat britanic sau francez, asemenea declaraţii ar fi trecut drept truisme şi nu s-ar fi considerat necesar să li se acorde o importanţă deosebită În America era o situaţie fără precedent ca un preşedinte să-şi mizeze politica pe afirmarea explicită a interesului naţional Niciunul dintre predecesorii lui Nixon din acest secol cu excepţia lui Theodore Roosevelt nu tratase idealismul american ca un factor printre alţii sau viitorul în termenii unui angajament permanent, opus cruciadelor specifice, cu puncte terminale fixe În relaţia cu Uniunea Sovietică, se arăta în raport, politica americană va fi bazată pe o înţelegere precisă a naturii sistemului sovietic, care nici să subestimeze profunzimea angajamentului ideologic comunist şi nici să nu cadă pradă iluziei că liderii comunişti „au renunţat deja la convingerile lor sau sunt pe cale să o facă…” Şi nici nu îşi va permite America să devină dependentă emoţional de relaţiile cu Uniunea Sovietică Criteriul progresului va fi de substanţă exprimat în acorduri precise, care să reflecte interese mutuale şi nu paraziţi atmosferici Mai presus de orice, destinderea încordărilor trebuia abordată pe un front larg: Îi vom privi pe adversarii noştri comunişti înainte de toate ca pe naţiuni care-şi urmăresc propriile interese aşa cum percep ei aceste interese, la fel cum şi noi ne urmărim propriile interese aşa cum le concepem noi Îi vom judeca după acţiunile lor, aşa cum ne aşteptăm ca şi noi să fim judecaţi după ale noastre Acordurile specifice şi structura păcii la a cărei realizare contribuie acestea vor rezulta dintr-o ajustare realistă a intereselor aflate în conflict  Raportul din 1971 a reluat aceeaşi temă: „Ordinea internă a URSS, ca atare, nu constituie un obiect al politicii noastre, deşi nu ascundem faptul că respingem multe din caracteristicile ei Relaţiile noastre cu URSS, ca şi cu alte ţări, sunt determinate de comportamentul său pe plan internaţional ” Accentul pe interesul naţional avea să fie ţinta unui intens atac al conservatorismului, mai ales după terminarea războiului din Vietnam şi înlăturarea nevoii presante de eliberare de sub tensiunile internaţionale Problema reală nu era însă că Nixon îşi punea prea multă nădejde în liderii sovietici, cum îl acuzau criticii la acea vreme lucru absurd, ţinând cont de accentul pus de Nixon pe concret şi de vederile lui pesimiste privind natura umană –, ci strategia cea mai potrivită pentru a opri expansionismul sovietic Nixon credea că În vâltoarea creată de Vietnam, interesul naţional se dovedise a fi cel mai bun criteriu pentru a rezista expansionismului comunist şi a păstra sprijinul opiniei publice Criticii săi au considerat accentul pus pe interesul naţional ca o formă de dezarmare morală În hotărârea de a împiedica extinderea în continuare a sferei comuniste, vederile administraţiei Nixon nu s-au deosebit cu nimic de acelea ale lui Acheson şi Dulles care au precedat-o, sau de acelea ale lui Reagan, care i-a urmat Chiar în perioada când Războiul din Vietnam era în plină dezlănţuire, administraţia Nixon a avut reacţii nevralgice la orice ameninţare geopolitică sau strategică percepută din partea Uniunii Sovietice: în 1970, în legătură cu construirea unei baze navale sovietice în Cuba, la deplasarea rachetelor sol-aer sovietice către Canalul de Suez şi ca răspuns la invadarea Iordaniei de către Siria; în 1971, în legătură cu rolul sovieticilor în războiul dintre India şi Pakistan; iar în 1973, împotriva unei ameninţări mascate a lui Brejnev cu intervenţia militară în Războiul arabo-israelian Aceeaşi atitudine a continuat şi în timpul administraţiei Ford ca reacţie la trimiterea de trupe cubaneze în Angola În acelaşi timp, abordarea de către administraţia Nixon a îngrădirii diferea de cea a lui Acheson sau de cea a lui Dulles prin faptul că ea nu făcea din transformarea societăţii sovietice o precondiţie pentru negocieri Nixon a părăsit linia iniţiatorilor politicii de îngrădire şi a ales o cale ce amintea de Churchill, care în 1953 invitase Moscova la discuţii în urma morţii lui Stalin Nixon credea că procesul de negocieri şi o lungă perioadă de competiţie paşnică aveau să accelereze transformarea sistemului sovietic şi să întărească democraţiile Ceea ce Nixon definea ca eră a negocierilor a servit drept strategie pentru a da posibilitatea Americii să recâştige iniţiativa diplomatică, chiar în timp ce Războiul din Vietnam era în plină desfăşurare Scopul lui Nixon era acela de a limita Mişcarea pentru Pace la problema Vietnamului şi de a o împiedica să paralizeze toate aspectele politicii externe americane Abordarea lui Nixon nu era în primul rând tactică El şi consilierii săi credeau că între cele două superputeri nucleare exista o destul de posibilă confluenţă temporară de interese, în condiţiile slăbirii încordărilor Echilibrul nuclear părea să se apropie de un fel de stabilitate, sau putea fi condus spre o asemenea stare fie unilateral, fie prin negocieri asupra controlului armamentului America avea nevoie de un respiro pentru a se putea retrage din Vietnam şi a construi o nouă politică pentru era post-Vietnam, în timp ce Uniunea Sovietică avea probabil motive şi mai puternice de a dori un răgaz Constituirea diviziilor sovietice la graniţa chineză însemna că o Uniunea Sovietică ce avea de înfruntat tensiuni pe două fronturi aflate la mii de kilometri depărtare putea foarte bine să fie gata să exploreze împreună cu America soluţii politice, mai ales dacă noi reuşeam deschiderea cu China care era un punct cheie al strategiei lui Nixon Oricare i-ar fi fost convingerile ideologice, conducerea sovietică ar fi putut dezvolta un interes destul de mare faţă de relaţiile cu Occidentul pentru a amâna confruntarea În opinia noastră, cu cât era amânată confruntarea Uniunii Sovietice cu Occidentul, cu atât mai dificilă devenea sarcina de a asigura coeziunea imperiului sovietic, mai ales că problemele sale politice se combinau cu o stagnare economică Cu alte cuvinte, Nixon şi consilierii săi credeau că timpul era de partea Statelor Unite şi nu de cea a lumii comuniste Nixon avea în legătură cu Moscova o percepţie mai nuanţată decât cea a predecesorilor săi El nu vedea relaţiile cu Uniunea Sovietică prin prisma expresiei „totul sau nimic”, ci ca pe o combinaţie de probleme cu grade diferite de soluţionare El a căutat să împletească numeroasele elemente ale relaţiei dintre superputeri într-o abordare globală care nu avea în exclusivitate un caracter de confruntare (precum cea a „teologilor”), nici în exclusivitate un caracter de conciliere (ca cea a „psihiatrilor”) Ideea era ca accentul să fie pus pe acele zone în care cooperarea era posibilă, iar acea cooperare să fie folosită ca pârghie pentru modificarea comportamentului sovietic în problemele în care cele două ţări se aflau în conflict Acesta a fost sensul pe care administraţia Nixon l-a dat cuvântului „destindere” şi nu caricaturile care au ajuns să caracterizeze dezbaterile ulterioare Au existat numeroase obstacole în calea acestei politici de „intercondiţionare”, cum a fost ea denumită cooperare într-un domeniu pentru a induce progresul în altul Ideea aproape obsesivă a controlului asupra armamentului, susţinută de mulţi americani influenţi, s-a dovedit a fi o astfel de piedică Negocierile asupra dezarmării din anii ’20, care se axaseră pe reducerea armelor până la niveluri care nu mai însemnau o ameninţare eşuaseră dezastruos În era nucleară, obiectivul devenise şi mai complex, deoarece un nivel „de siguranţă” al armelor nucleare era aproape o contradicţie de termeni Nici nu-şi putea imagina cineva cum să verifice nivelurile scăzute necesare pe un teritoriu atât de vast ca acela al Uniunii Sovietice Numai atunci când Războiul rece s-a apropiat de sfârşit s-au înregistrat şi adevăratele reduceri Dar de-a lungul anilor ’60 şi ’70 dezarmarea a fost subordonată efortului de a reduce pericole specifice, definibile, iar cel mai important a fost efortul de a preveni un atac surpriză întreprindere care a căpătat numele de control al armamentului Politicienii nu se aşteptaseră ca reducerea riscului unui atac prin surprindere să devină problema cheie în negocierile asupra controlului armamentului Bunul simţ părea să sugereze că uriaşul potenţial distructiv al superputerilor avea să conducă la anulare reciprocă şi că fiecare dintre părţi era în orice moment capabilă să provoace daune inacceptabile, indiferent ce ar fi făcut adversarul Apoi, în 1959, într-unul din articolele cu adevărat originale din perioada Războiului rece, Albert Wohistetter, pe atunci analist al Rand Corporation, a arătat că bunul simţ nu era un ghid adecvat pentru relaţiile nucleare Faptul că armele nucleare erau instalate pe avioane concentrate într-un număr relativ mic de baze aeriene făcea teoretic posibilă distrugerea forţelor strategice ale adversarului înainte ca acestea să fie lansate  În asemenea situaţie, partea atacantă ar fi putut reduce contralovitura la un nivel tolerabil şi să se plaseze pe o poziţie care să-i permită să-şi impună voinţa În acelaşi fel, teama de un atac prin surprindere ar fi putut tenta la preempţiune adică, la un atac fără niciun alt motiv decât acela de a preîntâmpina un atac-surpriză anticipat În opinia lui Wohistetter, echilibrul nuclear era de fapt extrem de instabil Presupusul decalaj dintre ceea ce s-a numit capacitatea de a da prima lovitură şi pe cea de-a doua a ajuns obsesia analiştilor în domeniul apărării şi a experţilor în controlul armamentului A fost susţinută ideea că ambele părţi puteau fi interesate în negocierea unor angajamente prin care să-şi asigure protecţia până şi în faţa ultimului pericol imaginat Seminarii academice susţinute la Harvard, MIT, Stanford şi Cal Tech au elaborat teorii şi propuneri susţinute în legătură cu controlul armamentului şi stabilitatea strategică, care aveau rolul de a veni în ajutorul politicienilor pe parcursul următoarelor două decenii Articolul lui Wohistetter a însemnat pentru analiza strategică ceea ce articolul „X” al lui Kennan însemnase pentru analiza politică, în 1947 De atunci înainte, diplomaţia în controlul armamentului s-a concentrat pe limitarea compoziţiei şi stabilirea caracteristicilor forţelor strategice, pentru a reduce la minimum tendinţa de a recurge la atacuri surpriză Dar controlul armamentului a adus cu sine propriile complicaţii Subiectul era atât de ezoteric încât înmulţea neliniştile, atât ale politicienilor cât şi ale publicului larg Într-un sens, el suprasimplifica natura problemei Decizia de a iniţia războiul nuclear nu avea să fie luată de oameni de ştiinţă, familiarizaţi cu natura acestor arme, ci de conducători politici supuşi presiunilor, conştienţi că cea mai mică greşeală de calcul le-ar putea distruge societăţile, dacă nu chiar însăşi civilizaţia Niciuna dintre părţi nu deţinea experienţă operaţională legată de noua tehnologie şi, pentru a învinge într-un război nuclear, ar fi putut fi lansate simultan mii de focoase de rachetă Pe parcursul întregului Război rece, însă, Uniunea Sovietică nu a testat niciodată mai mult de trei rachete simultan, iar Statele Unite nu au lansat niciodată nici măcar un focos din bazele operaţionale (pentru că bazele operaţionale americane erau plasate în centrul ţării, iar Washingtonul se temea de incendierea pădurilor în cazul în care o rachetă de încercare ar fi căzut pe pământ Într-atâta încredere exista ) Aşadar, pericolul unui atac-surpriză era de fapt exagerat de două grupuri ale căror obiective se aflau în conflict: cei care doreau bugete substanţiale pentru apărare pentru a proteja ţara de pericolul unui atac surpriză şi cei care invocau teama de un atac surpriză ca motiv pentru a reduce bugetul apărării Problemele fiind atât de complexe, s-a instituit un premiu pentru capacitatea de a le simplifica Iar pasiunile mergeau atât de departe, încât nu era uşor de spus dacă oamenii de ştiinţă ajunseseră la concluziile lor prin studiu ştiinţific sau dacă ei invocau ştiinţa ca suport pentru concluziile lor preconcepute cea din urmă alternativă fiind cel mai adesea cea valabilă Vai de politicianul devenit prizonierul sfaturilor date de oameni de ştiinţă cu păreri larg divergente şi care au dedicat studiului problemelor nucleare mult mai mulţi ani decât orele pe care le-ar avea la dispoziţie omul de stat pentru a le lua în consideraţie Dezbaterile asupra unor subiecte atât de ezoterice precum vulnerabilitatea, acurateţea şi caracterul calculabil atingeau complexitatea disputelor medievale asupra teologiei, când de fapt nu erau decât substitutul unor vechi dezacorduri de principiu, datând de la începuturile politicii de îngrădire În timpul celor mai intense dezbateri pe marginea controlului armamentului din anii ’70, criticii conservatori au atras atenţia asupra faptului că nu se putea conta pe liderii sovietici şi asupra ostilităţii ideologiei sovietice Avocaţii controlului armamentului au accentuat contribuţia acordurilor privind controlul armamentului la crearea unei atmosfere generale de destindere, independent de meritul acordurilor în vigoare Era vechea dispută dintre „teologi” şi „psihiatri”, îmbrăcată în veşmânt tehnologic La început, controlul armamentului a fost altoit pe teoria îngrădirii Ideea sprijinirii pe poziţiile de forţă a fost îmbrăţişată în acelaşi timp cu conceptul controlului asupra armamentului, care-şi propunea să facă îngrădirea mai puţin periculoasă Pe măsura trecerii timpului, a devenit evident că prin controlul armamentului îngrădirea a căpătat totodată şi un caracter mai permanent Se vorbea din ce în ce mai puţin despre o soluţionare politică şi se făceau tot mai puţine încercări în vederea negocierii unei astfel de soluţii Într-adevăr, cu cât lumea apărea mai sigură celor ce promovau controlul armamentului, cu atât găseau oamenii de stat mai puţine motive să părăsească un teren familiar în schimbul tărâmului neexplorat al reconcilierii politice Crizele veneau şi treceau Scântei s-au aprins din Asia de Sud-Est până în Caraibe şi Europa Centrală, dar ambele părţi păreau să aştepte căderea mai mult sau mai puţin automată a adversarului sub impactul evoluţiei istorice Până în momentul când avea să devină evident a cui concepţie privind evoluţia istorică avea câştig de cauză, viaţa avea să fie făcută mai suportabilă prin negocieri privind controlul armamentului Părea a fi un mediu sortit impasului: doctrina politică (îngrădirea) nu avea niciun răspuns la cursa înarmărilor, iar teoria strategică (controlul armamentului) nu oferea nicio soluţie pentru conflictul politic În această atmosferă şi-a început Nixon mandatul, fiind presat de Congres şi de presă să treacă rapid la negocieri cu sovieticii asupra controlului armamentului Lui Nixon îi displăcea ideea de a-şi conduce diplomaţia ca şi cum nimic nu s-ar fi întâmplat, la mai puţin de şase luni după ce trupele sovietice ocupaseră Cehoslovacia Ca un minimum, el voia să împiedice transformarea controlului armamentului într-o supapă de siguranţă pentru expansionismul sovietic Administraţia Nixon şi-a propus să stabilească dacă nu cumva dorinţa sovieticilor de a linişti o administraţie percepută mai puternică decât predecesoarea ei şi deci mai ameninţătoare la adresa intereselor sovietice putea fi folosită pentru a obţine cooperarea sovietică pentru înlăturarea ameninţării la adresa Berlinului, pentru destinderea încordărilor din Orientul Mijlociu şi, mai presus de orice, pentru încetarea Războiului din Vietnam Această abordare a fost numită „intercondiţionare” şi a devenit un subiect foarte controversat Una dintre principalele sarcini ale conducerii unui stat este aceea de a înţelege care lucruri se află într-adevăr în relaţie şi pot fi folosite pentru a se întări reciproc Cel mai adesea, politicianul are puţine opţiuni în domeniu; în ultimă instanţă, realitatea, nu politica, este cea care leagă evenimentele Rolul omului de stat este acela de a recunoaşte relaţia atunci când ea există cu adevărat cu alte cuvinte, de a crea o reţea de motivaţii şi penalizări pentru a produce rezultatul cel mai favorabil Nixon a exprimat aceste idei într-o scrisoare către membrii cabinetului responsabili cu securitatea naţională În 4 februarie 1969, la două săptămâni după depunerea jurământului: …Eu cred cu tărie că o criză sau confruntarea într-un loc şi o reală cooperare într-altul nu pot fi susţinute prea multă vreme simultan Recunosc că administraţia anterioară a fost de părere că atunci când sesizăm un interes comun cu URSS într-o anumită chestiune, trebuie să urmărim acordul şi să încercăm să-l izolăm pe cât posibil de fluctuaţiile conflictelor din alte părţi Aceasta s-ar putea aplica foarte bine la numeroasele chestiuni de ordin practic bilateral, cum sunt schimburile culturale sau ştiinţifice Dar, în problemele cruciale ale zilelor noastre, eu cred că trebuie să încercăm să avansăm pe un front cel puţin atât de larg cât să putem evidenţia că noi vedem o anumită relaţie între problemele politice şi cele militare  Dezbaterea pe tema intercondiţionării a durat atât cât să împiedice să se vadă ce simple erau postulatele echipei lui Nixon Războiul rece era o relaţie de ostilitate între cele două superputeri Nixon nu spunea mai mult dar nici mai puţin decât că era absurd să alegi o zonă a acelei relaţii spre a o îmbunătăţi, în timp ce confruntarea continua în toate celelalte Relaxarea selectivă a tensiunilor le păreau, lui Nixon şi consilierilor săi, o strategie garantată pentru subminarea poziţiei democraţiilor Era absurd ca un subiect atât de complex şi ezoteric precum controlul armamentului să constituie cazul de probă pentru proiectele de pace, în timp ce armele sovietice încurajau conflictul din Orientul Mijlociu şi ucideau americani în Vietnam Conceptul de intercondiţionare a avut o primire furtunoasă în comunitatea celor implicaţi în elaborarea şi înfăptuirea politicii externe Birocraţia politicii externe americane este în cea mai mare parte formată din indivizi care s-au dăruit unei cariere destul de neortodoxe pentru societatea americană, astfel încât să poată promulga şi pune în aplicare viziunea lor despre o lume mai bună Opiniile lor sunt, în plus, şlefuite într-un sistem în cadrul căruia politica rezultă din lupte birocratice niciodată definitiv încheiate, după cum sublinia mai târziu secretarul de stat George Shultz Segmentată într-o serie de iniţiative individuale şi uneori izolate, legate de probleme specifice în cel mai înalt grad, politica externă americană este rareori abordată din punctul de vedere al unui concept global Abordările departamentale ad hoc au purtători de cuvânt mai mulţi şi mai pasionaţi decât o strategie globală, care adeseori nici nu are vreun purtător de cuvânt Este nevoie de un preşedinte deosebit de puternic şi hotărât, bun cunoscător al procedurilor Washingtonului, pentru a sparge acest şablon Încercarea lui Nixon de a lega deschiderea negocierilor asupra armelor strategice de progresul în probleme politice venea în contradicţie cu convingerile înfocate atât ale susţinătorilor controlului armamentului, care dorea să limiteze cursa înarmărilor, cât şi cu ale kremlinologilor, care erau convinşi că politica externă americană trebuia să întărească porumbeii Kremlinului împotriva uliilor Kremlinului în presupusele lor dispute politice Birocraţia Într-o serie de scurgeri controlate de informaţii către presă, a criticat poziţia politică schiţată în scrisoarea preşedintelui, accentuând ideea controlului asupra armamentului ca un scop în sine Deşi „neautorizate”, aceste scurgeri către presă nici nu au fost vreodată dezavuate În The New York Times din 18 aprilie 1969, „persoane oficiale” descriau acordurile privind armamentul cu Uniunea Sovietică drept „un obiectiv prioritar al politicii externe a lui Nixon” La 22 aprilie în publicaţia Times „diplomaţi americani” prevedeau pentru luna iunie discuţiile asupra limitării armelor strategice (SALT)  La 13 mai The Washington Post cita surse ale administraţiei în privinţa stabilirii datei de 29 mai pentru deschiderea convorbirilor  Aceste presiuni cumulate în scopul de a modifica intenţia declarată a lui Nixon de a lega controlul armamentului de chestiunile politice nu s-au prezentat niciodată ca o provocare făţişă; în schimb, s-au folosit o serie de comentarii tactice, repetate zilnic, cu scopul de a îndrepta lucrurile în direcţia preferată de birocraţie Analiştii din afara guvernului şi-au lansat foarte curând propria critică La 3 iunie 1969, The New York Times caracteriza restricţiile comerciale americane legate de alte chestiuni drept „autoînfrângere” Ele erau „politici ale Războiului rece”, „incompatibile cu teoria administraţiei Nixon că este timpul să trecem dintr-o eră a confruntării, într-una a negocierii şi cooperării” The Washington Post lansa aceleaşi argumente „Realitatea este prea complexă şi neînduplecată”, se spunea în 5 aprilie, „pentru a permite oricărui preşedinte să creadă că poate să înşire atâtea raţe pe o singură sfoară Controlul armamentului are o valoare şi o urgenţă cu totul deosebite de statutul problemelor politice ” Nixon intenţiona să lărgească dialogul cu Moscova prin amânarea tratativelor SALT Inerţia birocratică şi dezacordul principial s-au combinat pentru a cheltui valori pe care Nixon ar fi preferat să le gospodărească Nu se poate spune că modul de abordare al administraţiei a avut un succes imediat În aprilie 1969, încercarea de a-l trimite pe viitorul secretar de stat Cyrus Vence la Moscova cu autoritatea de a negocia simultan limitarea armelor strategice şi Vietnamul a eşuat  Cele două probleme erau mult prea vaste; rezultatul discuţiilor asupra armelor strategice a fost prea nesigur, conducerea de la Hanoi era prea inabordabilă iar programul celor două negocieri a fost prea greu de sincronizat Dar, în cele din urmă, Nixon şi consilierii săi au reuşit să determine diferitele curente politice să se susţină reciproc Intercondiţionarea a început să funcţioneze deoarece administraţia Nixon a reuşit să creeze un stimulent major moderaţiei sovietice prin realizarea unei deschideri spectaculoase către China Una dintre lecţiile de bază pentru cei care învaţă şahul este aceea că, atunci când se face alegerea între mai multe mutări, este o greşeală dacă nu se ia în calcul numărul de pătrate dominate prin fiecare mişcare În general, cu cât un jucător domină mai multe pătrate, cu atât mai largi îi sunt opţiunile şi cu atât mai restrânse devin cele ale adversarului În mod similar, în diplomaţie, cu cât una din părţi dispune de mai multe opţiuni, cu atât mai puţine îi vor rămâne celeilalte părţi şi cu atât va fi aceasta mai atentă în urmărirea obiectivelor sale Într-adevăr, o asemenea stare de lucruri ar putea, în timp, să-l stimuleze pe adversar să caute să pună capăt rolului său de oponent Odată ce Uniunea Sovietică nu mai putea conta pe ostilitatea permanentă dintre puterile cele mai mari ale lumii şi dintre naţiunile cele mai numeroase cu atât mai mult cu cât exista percepţia că ele începuseră să coopereze aria de manifestare a intransigenţei sovietice avea să se îngusteze şi probabil treptat să dispară Liderii sovietici aveau să fie nevoiţi să-şi reducă miza, deoarece o postură ameninţătoare ar fi putut duce la intensificarea cooperării sino-americane În condiţiile de la sfârşitul anilor ’60, îmbunătăţirea relaţiilor sino-americane a devenit cheia strategiei sovietice a administraţiei Nixon În momentul în care comuniştii au câştigat războiul civil în 1949 şi au intervenit în Războiul din Coreea, în 1950, sentimentele prieteneşti istorice ale Americii faţă de China s-au destrămat Locul le-a fost luat de o politică de izolare deliberată a liderilor comunişti de la Beijing Un simbol elocvent al acestei stări de spirit a fost refuzul lui Dulles de a da mâna cu Zhou Enlai la Conferinţa de la Geneva în problema Indochinei, în 1954 gest care încă îl mai rodea pe premierul chinez cu şaptesprezece ani mai târziu, când m-a întâmpinat la Beijing şi m-a întrebat dacă mă număram printre americanii care au refuzat să dea mâna cu liderii chinezi Singurul contact diplomatic pe care îl mai aveau cele două state se realiza prin ambasadorii lor de la Varşovia, care se întâlneau la intervale de timp neregulate, pentru a schimba insulte În timpul revoluţiei culturale chineze, la sfârşitul anilor ’60 şi în anii ’ 70 al cărei cost în vieţi omeneşti şi suferinţă a fost comparabil cu epurările lui Stalin toţi ambasadorii chinezi (cu excepţia, din motive de nepătruns, a celui din Egipt) au fost rechemaţi în China, întrerupând tratativele de la Varşovia şi lăsând Washingtonul şi Beijingul fără niciun fel de contacte diplomatice sau politice Destul de interesant, liderii care au perceput primii oportunităţile care decurgeau din ruptura chino-sovietică au fost cei doi veterani ai diplomaţiei europene, Adenauer şi de Gaulle Adenauer, bazându-se pe o carte pe care tocmai o citise, a început să vorbească despre asta în jurul anului 1957, deşi Republica Federală Germania nu se afla încă în poziţia de a duce o politică globală De Gaulle nu a simţit astfel de constrângeri El a sesizat corect la începutul anilor ’60 că sovieticii aveau probleme serioase de-a lungul întinsei graniţe cu China şi că aceasta îi va obliga să urmărească mai multă cooperare cu Occidentul Fiind de Gaulle, el credea că acest lucru va accelera o destindere franco-sovietică Dată fiind problema pe care o constituia China pentru Moscova, era de conceput ca Moscova şi Parisul să poată negocia înlăturarea Cortinei de fier şi să treacă la realizarea versiunii lui de Gaulle, a unei „Europe de la Atlantic la Urali” Dar Franţa lui de Gaulle nu era destul de puternică pentru a înfăptui o asemenea revoluţie diplomatică Moscova nu considera Parisul un partener egal pentru destindere Cu toate acestea, deşi soluţiile politice ale lui de Gaulle erau distorsionate de faptul că el le percepea numai prin prisma franceză, esenţa analizei acestuia a fost vizionară Mult timp, politicienii americani, orbiţi de idei preconcepute, nu au reuşit să vadă că ruptura chino-sovietică reprezenta o oportunitate strategică pentru Occident Opinia americană asupra Chinei, aşa cum era ea, era dezbinată potrivit tiparelor specifice ale Războiului rece Un grup restrâns de sinologi au tratat dezbinarea ca psihologică: ei au îndemnat America să răspundă nemulţumirilor chinezilor, acordând Beijingului locul ce revenea Chinei la Naţiunile Unite şi relaxând tensiunile prin contacte de anvergură Marea majoritate a opiniei avizate, însă, considera China comunistă incurabilă în expansionismul său, fanatică din punct de vedere ideologic şi angajată cu intransigenţă în revoluţia mondială America se implicase în Indochina în mare parte pentru a atenua ceea ce fusese perceput drept o conspiraţie comunistă condusă de chinezi pentru ocuparea Asiei de Sud-Est Înţelepciunea convenţională aprecia că, în măsură chiar mai mare decât în cazul Uniunii Sovietice, sistemul comunist chinez trebuia transformat înainte de a se pune problema negocierilor Această idee a primit sprijin dintr-o direcţie neaşteptată Sovietologii, care timp de mai mult de un deceniu îndemnaseră la un dialog permanent cu Moscova, s-au situat pe o poziţie diametral opusă în privinţa Chinei La începutul mandatului lui Nixon, un grup de foşti ambasadori în Uniunea Sovietică, neliniştiţi de primele tatonări ale Washingtonului în direcţia Beijingului, au adresat preşedintelui un avertisment solemn Liderii sovietici, argumentau ei, erau atât de paranoici în privinţa Chinei comuniste, încât orice încercare de a îmbunătăţi relaţiile americane cu Beijingul ar fi implicat un risc inacceptabil de confruntare cu Uniunea Sovietică Administraţia Nixon nu împărtăşea această viziune asupra relaţiilor internaţionale A exclude o ţară de mărimea Chinei din opţiunile diplomatice ale Americii ar fi însemnat că America acţiona pe plan internaţional cu o mână legată la spate Noi eram convinşi că lărgirea opţiunilor Americii în politica externă avea să modereze şi nu să înăsprească poziţia Moscovei O declaraţie politică pe care am conceput-o pentru Nelson Rockefeller cu ocazia nominalizării sale din partea republicanilor pentru cursa prezidenţială din 1968 conţinea următoarea declaraţie: „…voi iniţia un dialog cu China comunistă Într-un subtil triunghi de relaţii între Washington, Pekin şi Moscova, îmbunătăţim posibilităţile de armonizare cu fiecare din ele pe măsură ce ne lărgim opţiunile în privinţa fiecăreia ” Nixon avansase idei identice chiar mai devreme, într-un limbaj acordat noţiunilor americane de comunitate mondială În octombrie 1967, el scrisese în Foreign Affairs: Având în vedere perspectiva îndelungată, pur şi simplu nu ne putem permite să lăsăm China pentru totdeauna în afara familiei naţiunilor, ca să-şi hrănească fanteziile, să-şi cultive ura şi să-şi ameninţe vecinii Pe această mică planetă nu este loc pentru ca un miliard dintre cei mai capabili, potenţial, locuitori ai săi să trăiască într-o izolare duşmănoasă  La scurt timp după ce a primit nominalizarea prezidenţială, Nixon a devenit mai explicit Într-un interviu acordat unei reviste în septembrie 1968, el declara: „Nu trebuie să uităm China Noi trebuie să căutăm mereu ocazii să stăm de vorbă cu ea, ca şi cu URSS… Nu trebuie doar să aşteptăm schimbări Trebuie să încercăm să le producem ” În cele din urmă, Nixon şi-a atins obiectivul, deşi China a fost determinată să se alăture comunităţii naţiunilor mai puţin datorită dialogului cu Statele Unite cât din teama de a nu fi atacată de pretinsul ei aliat, Uniunea Sovietică Administraţia Nixon, care nu a înţeles imediat această dimensiune a relaţiei sino-sovietice, a fost avertizată asupra acesteia de însăşi Uniunea Sovietică Nu era pentru prima şi nici pentru ultima dată când, din stângăcie, politica externă sovietică accelera tocmai lucrul de care Kremlinul se temea mai mult În primăvara anului 1969 au avut loc o serie de confruntări între forţele chineze şi cele sovietice, pe o porţiune îndepărtată a graniţei chino-sovietice, în lungul râului Ussuri, în Siberia Pe baza experienţei a două decenii, la început Washingtonul a fost sigur că aceste ambuscade fuseseră instigate de liderii fanatici chinezi Numai diplomaţia dură a sovieticilor a fost cea care a dus la o reconsiderare a situaţiei Deoarece diplomaţii sovietici furnizau Washingtonului rapoarte detaliate ale versiunii sovietice asupra evenimentelor, interesându-se care ar fi atitudinea americană în cazul escaladării acestor confruntări Râvna fără precedent cu care sovieticii consultau Washingtonul într-o problemă faţă de care America nu manifestase un interes deosebit ne-a făcut să ne întrebăm dacă nu cumva rapoartele erau concepute pentru a pregăti terenul unui atac sovietic asupra Chinei Această suspiciune a fost întărită atunci când studiile serviciilor secrete americane, determinate de rapoartele sovietice, au relevat faptul că, în mod invariabil, confruntările aveau loc în apropierea bazelor de aprovizionare sovietice şi departe de centrele de comunicaţie chineze o schemă la care te puteai aştepta numai în cazul în care forţele sovietice erau de fapt agresorii Această analiză a fost făcută şi mai credibilă de neîncetata întărire a forţelor sovietice pe întreaga lungime de 4000 de mile a frontierei chineze, care ajunse rapid la peste patruzeci de divizii Dacă analiza administraţiei Nixon era corectă, se pregătea o criză internaţională majoră, chiar dacă cea mai mare parte a lumii nu era conştientă de aceasta Intervenţia militară sovietică în China ar fi fost semnalul celei mai serioase ameninţări la adresa echilibrului global al puterii de după criza rachetelor din Cuba Aplicarea doctrinei lui Brejnev în cazul Chinei însemna că Moscova avea să încerce să facă guvernul de la Beijing la fel de supus cum fusese obligat să devină cel al Cehoslovaciei în anul precedent Cea mai numeroasă naţiune a lumii avea să fie atunci subordonată unei superputeri nucleare o combinaţie de rău augur, care ar fi putut duce la restaurarea temutului bloc chino-sovietic, a cărui natură monolitică inspirase atâta îngrijorare în anii ’50 Era cât se poate de neclar dacă Uniunea Sovietică era capabilă sau nu să realizeze un proiect de o asemenea amploare Ceea ce era evident însă mai ales pentru o administraţie care îşi baza politica externă pe o concepţie geopolitică era că riscul nu putea fi asumat Dacă echilibrul puterii este luat în serios, atunci până şi perspectivei unei răsturnări geopolitice trebuie să i se opună rezistenţă; în momentul când schimbarea s-a produs, poate fi prea târziu să i se mai opună cineva Costul rezistenţei va creşte cel puţin exponenţial Astfel de consideraţii l-au determinat pe Nixon să adopte două decizii extraordinare în vara anului 1969 Prima a fost aceea de a lăsa deoparte toate problemele care constituiau baza dialogului sino-american Convorbirile de la Varşovia stabiliseră o agendă atât complexă, cât şi de durată Fiecare dintre părţi îşi exprimase nemulţumirile: ale Chinei erau legate de viitorul Taiwanului şi de bunurile chinezeşti sechestrate de Statele Unite; Statele Unite solicitau renunţarea la forţă în Taiwan, participarea Chinei la negocierile asupra controlului armamentului şi rezolvarea litigiilor economice ale Americii cu China În schimb, Nixon a hotărât să se concentreze pe problema mai largă a atitudinii Chinei faţă de un dialog cu Statele Unite Atenţia prioritară era acordată determinării evoluţiei în perspectivă a triunghiului chino-sovieto-american care se prefigura Dacă puteam verifica ceea ce suspectam noi că Uniunea Sovietică şi China se temeau mai mult una de cealaltă decât de Statele Unite pentru diplomaţia americană se deschideau oportunităţi fără precedent Dacă relaţiile se îmbunătăţeau pe această bază, agenda tradiţională s-ar fi rezolvat de la sine; dacă relaţiile nu cunoşteau o ameliorare, atunci agenda tradiţională rămânea de nerezolvat Cu alte cuvinte, problemele practice aveau să fie rezolvate ca o consecinţă a apropierii chino-americane, nu să croiască drum spre aceasta În aplicarea strategiei de transformare a lumii celor două puteri într-un triunghi strategic, Statele Unite au anunţat în luna iulie 1969 o serie de iniţiative unilaterale pentru a marca schimbarea de atitudine Interdicţia dată americanilor de a călători în China a fost eliminată; americanilor li se permitea să aducă în Statele Unite bunuri fabricate în China în valoare de până la 100 de dolari; şi au fost autorizate exporturi navale limitate de grâne americane către China Deşi nesemnificative în sine, aceste măsuri erau menite să exprime noua atitudine a Americii Secretarul de stat William P Rogers a făcut explicite aceste sugestii într-un discurs important, aprobat de Nixon La 8 august 1969, el a anunţat în Australia că Statele Unite ar considera binevenită asumarea de către China comunistă a unui rol semnificativ în problemele Asiei şi Pacificului În cazul în care China avea să renunţe la „concepţia sa introspectivă asupra lumii”, America avea să „deschidă canale de comunicare” În cel mai călduros comentariu la adresa Chinei făcut de un secretar de stat american în douăzeci de ani, Rogers a atras atenţia asupra iniţiativelor unilaterale luate de America în domeniul economic, măsuri „menite să ajute poporul chinez de pe continent să-şi amintească de prietenia noastră istorică faţă de el” Dar dacă exista un pericol real ca sovieticii să atace China în vara anului 1969, atunci nu era timp pentru ca aceste complexe manevre să se desfăşoare treptat Prin urmare, Nixon a luat măsura poate cea mai îndrăzneaţă din perioada preşedinţiei lui avertizând Uniunea Sovietică de faptul că Statele Unite nu vor rămâne indiferente în cazul în care Moscova avea să atace China Indiferent de răspunsul imediat al Chinei faţă de Statele Unite, Nixon şi consilierii săi considerau independenţa Chinei indispensabilă pentru echilibrul global şi socoteau contactele diplomatice cu China esenţiale pentru flexibilitatea diplomaţiei americane Avertismentul dat de Nixon sovieticilor a fost de asemenea o expresie concretă a noului accent pus de administraţie pe aşezarea la baza politicii americane a analizei atente a interesului naţional Îngrijorat de acumularea de forţe militare sovietice în lungul graniţei chineze, Nixon a autorizat o declaraţie puternică, cu două tăişuri, la 5 septembrie 1969, în care se arăta că Statele Unite erau „profund îngrijorate” de un război sino-sovietic Subsecretarul de stat Elliot Richardson a fost însărcinat cu rostirea mesajului; situat suficient de sus în ierarhie pentru a nu lăsa niciun dubiu că vorbea în numele preşedintelui Richardson era, în acelaşi timp, prea puţin proeminent pentru a promova frontal Uniunea Sovietică: Noi nu încercăm să exploatăm în avantajul nostru ostilitatea dintre Uniunea Sovietică şi Republica Populară Chineză Diferenţele ideologice dintre cei doi giganţi comunişti nu sunt problema noastră Însă nu putem să nu fim profund îngrijoraţi de escaladarea acestei dispute într-o importantă încălcare a păcii şi securităţii  Când o ţară neagă intenţia sa de a exploata conflictul dintre alte două părţi, ea semnalează de fapt că dispune de capacitatea de a o face şi că ambele părţi ar face bine să facă eforturi pentru a menţine acea neutralitate De asemenea, când un stat îşi exprimă „profunda îngrijorare” în legătură cu un incident militar, el transmite mesajul că va sprijini într-un mod încă nespecificat victima actului definit ca agresiune Nixon a fost singurul dintre preşedinţii americani ai acestui secol care şi-a arătat în acest mod disponibilitatea de a sprijini o ţară cu care Statele Unite nu mai aveau relaţii diplomatice de douăzeci de ani, cu care propria sa administraţie nu avusese până în acel moment niciun contact, la niciun nivel, şi ai cărei diplomaţi şi media nu pierdeau niciun prilej pentru a defăima „imperialismul” american Aceasta a marcat întoarcerea Americii la lumea Realpolitik Pentru a pune în evidenţă această nouă abordare, importanţa îmbunătăţirii relaţiilor dintre China şi Statele Unite a fost subliniată în fiecare dintre rapoartele anuale prezidenţiale privind politica externă În februarie 1970 înainte să fi avut loc vreun contact direct între Washington şi Beijing raportul a pledat pentru negocieri practice cu China şi a accentuat faptul că Statele Unite nu vor coaliza cu Uniunea Sovietică împotriva Chinei Acesta era, desigur, reversul avertismentului dat Moscovei; el implica ideea că Washingtonul avea şi acea opţiune, dacă era determinat să o facă Raportul din februarie 1971 a repetat disponibilitatea Americii de a stabili contacte cu China şi a asigurat China că America nu avea intenţii ostile: Noi suntem pregătiţi să stabilim un dialog cu Pekinul Nu putem accepta preceptele sale ideologice, sau ideea conform căreia China comunistă trebuie să-şi exercite hegemonia asupra Asiei Dar nici nu dorim să impunem Chinei o poziţie internaţională prin care să renunţe la interesele sale naţionale legitime  Încă o dată, raportul reitera neutralitatea Americii în conflictul dintre cele două importante centre comuniste: Noi nu vom face nimic pentru a ascuţi acest conflict nici pentru a-l încuraja Este absurd să se creadă că noi am putea coaliza cu una dintre părţi împotriva celeilalte… În acelaşi timp, nu putem permite nici Chinei comuniste, nici URSS-ului să ne dicteze politica şi conduita pe care să o adoptăm faţă de celălalt… Noi vom avea de judecat China, ca şi URSS-ul, nu după retorica, ci după acţiunile sale  Renunţarea declarată de a coaliza cu vreunul dintre giganţii comunişti a fost o invitaţie adresată fiecăruia dintre aceştia de a-şi îmbunătăţi relaţiile cu Washingtonul şi un avertisment pentru amândoi privind consecinţele continuării ostilităţilor Dat fiind că atât China cât şi Uniunea Sovietică şi-au făcut socoteala că urmau să aibă nevoie de bunăvoinţa americanilor, sau poate că de teama unei mişcări a Americii în direcţia adversarului, amândouă au fost stimulate să-şi îmbunătăţească relaţiile cu Washingtonul Iar ambelor ţări li se spusese cât se putea de clar într-adevăr, putea înţelege oricine că premisa unor legături mai strânse cu Washingtonul era abţinerea de la orice ameninţare la adresa intereselor vitale americane Aşa cum au evoluat lucrurile, s-a dovedit că o nouă arhitectură a relaţiilor cu China era mai uşor de definit decât de pus în practică Izolarea dintre America şi China fusese atât de totală, încât niciuna dintre ţări nu ştia cum să o contacteze pe cealaltă sau cum să găsească un vocabular prin care să o asigure pe cealaltă că apropierea nu era concepută ca o capcană China a întâmpinat dificultăţi mai mari, în parte deoarece diplomaţia de la Beijing era atât de subtilă şi indirectă, încât a depăşit cu mult puterea noastră de înţelegere, la Washington La 1 aprilie 1969 la două luni după ce Nixon a depus jurământul Lin Biao, ministru apărării chinez, care era pe cale să fie numit moştenitorul lui Mao, într-un raport la cel de-al IX-lea Congres naţional al Partidului Comunist, a lansat termenul care avea de atunci înainte să constituie desemnarea standard a Statelor Unite ca principalul duşman al Chinei Atunci când Lin Biao a descris Uniunea Sovietică drept o ameninţare la fel de mare s-a îndeplinit precondiţia fundamentală a diplomaţiei triunghiulare Lin Biao a reafirmat, de asemenea, declaraţia pe care o făcuse Mao în 1965 ziaristului Edgar Snow că China nu avea trupe în afara frontierelor sale şi nu avea nicio intenţie să lupte cu cineva dacă teritoriile nu îi erau atacate Unul dintre motivele pentru care semnalele lui Mao fuseseră ignorate a fost acela că chinezii supraestimaseră imens importanţa lui Edgar Snow în America Liderii de la Beijing credeau că Snow, un jurnalist american care manifesta de multă vreme simpatie faţă de comuniştii chinezi, se bucura de o credibilitate specială în Statele Unite în problemele chineze Washingtonul, însă, îl considera o unealtă comunistă şi nu era dispus să-i încredinţeze secrete Gestul lui Mao de a-l plasa pe Snow alături de el la trecerea în revistă de la parada ocazionată de Ziua Independenţei Chinei, în octombrie 1970, ne-a scăpat La fel ca şi interviul pe care Mao i l-a acordat lui Snow în decembrie 1970, în care îl invita pe Nixon să viziteze China, fie ca turist, fie ca preşedinte al Americii Deşi Mao ordonase interpretei sale să-i transmită notele sale lui Snow (o dovadă a încrederii sale), Washigtonul nu a aflat despre acea invitaţie decât atunci când problema vizitei lui Nixon fusese deja rezolvată pe alte canale, cu multe luni mai târziu Între timp, contactele diplomatice dintre Statele Unite şi China au fost reluate în decembrie 1969, la Varşovia Dar ele nu s-au dovedit mai satisfăcătoare decât fuseseră în trecut Nixon îl instruise pe Walter Stoessel, extrem de capabilul şi discretul ambasador american de la Varşovia, să-l abordeze pe însărcinatul cu afaceri chinez la prima reuniune la care s-ar fi aflat amândoi şi să-l invite să reia discuţiile la nivel de ambasadori Această ocazie i s-a prezentat lui Stoessel la 3 decembrie 1969, într-un loc neobişnuit o paradă a modei iugoslave organizată la Palatul Culturii din Varşovia Însărcinatul chinez, neavând niciun fel de instrucţiuni pentru situaţia în care ar fi fost abordat de un diplomat american, la început a fugit Numai atunci când Stoessel a reuşit în cele din urmă să-l prindă la colţ pe traducătorul acestuia, mesajul a putut fi transmis Până la 11 decembrie, însă, însărcinatul primise instrucţiunile privind modul de a trata cu americanii şi l-a invitat pe Stoessel la ambasada Chinei pentru o reluare a vechilor discuţii de la Varşovia Impasul a apărut aproape imediat Pe agenda tip a nici uneia dintre părţi nu figura explorarea problemelor geopolitice de bază care, în opinia lui Nixon şi după cum s-a dovedit şi în cea a lui Mao şi Zhou aveau să determine viitorul relaţiilor sino-americane Mai mult decât atât, aceste probleme erau filtrate, de partea americană, printr-un proces greoi de consultări cu Congresul şi aliaţii principali, consultări care au făcut ca progresul, dacă s-ar fi înregistrat vreunul, să fi fost dificil şi obiect a numeroase veto-uri Rezultatul a fost că tratativele de la Varşovia au produs în guvernul Statelor Unite mai multe controverse decât în cadrul întâlnirilor dintre cele două părţi Aşa încât şi Nixon şi eu am fost oarecum uşuraţi când am aflat că partea chineză întrerupea discuţiile la nivel de ambasadori pentru a protesta împotriva atacurilor americane asupra sanctuarelor cambodgiene, în mai 1970 Din acel moment, ambele părţi au fost în căutarea unui canal mai flexibil Guvernul pakistanez a răspuns în cele din urmă acestei nevoi Ritmul accelerat al schimburilor a culminat cu călătoria mea secretă la Beijing, în iulie 1971 Nu puteam întâlni un grup de interlocutori mai receptivi la stilul de diplomaţie al lui Nixon decât liderii chinezi Ca şi Nixon, ei considerau agenda tradiţională de o importanţă secundară şi erau preocupaţi, mai presus de orice, să exploreze posibilitatea unei cooperări pe baza unor interese congruente Acesta este motivul pentru care, mai târziu, una dintre primele remarce ale lui Mao către Nixon a fost: „Problema mică este Taiwanul; problema mare este lumea ” Ceea ce doreau liderii chinezi era asigurarea din partea Americii că nu va coopera cu Kremlinul în implementarea doctrinei lui Brejnev; ceea ce dorea Nixon să ştie era dacă Beijingul ar fi cooperat cu America pentru a contracara ofensiva geopolitică sovietică Obiectivele fiecăreia dintre părţi erau în esenţă conceptuale, deşi, mai curând sau mai târziu, acestea trebuiau traduse într-o diplomaţie practică Prezentarea de către fiecare parte a propriilor vederi asupra lumii trebuia să fie convingătoare şi să degaje un sentiment al interesului comun – sarcină pentru care Nixon era extrem de potrivit Din aceste motive, fazele iniţiale ale dialogului chino-american s-au concentrat în primul rând pe împletirea conceptelor şi abordărilor fundamentale Mao, Zhou şi mai târziu Deng erau cu toţii personalităţi extraordinare Mao era revoluţionarul vizionar, brutal, nemilos, la nevoie ucigaş Zhou, administratorul elegant, fermecător, strălucit; iar Deng, reformatorul convingerilor fundamentale Cei trei bărbaţi reflectau o tradiţie comună de analiză laborioasă şi de distilare a experienţelor unei ţări străvechi, cu un instinct care le permitea să distingă între ceea ce era permanent şi ceea ce ţinea de tactică Stilul lor de negociere era cât se poate de diferit de cel al părţii sovietice Diplomaţii sovietici nu discutau aproape niciodată chestiuni conceptuale Tactica lor consta în a alege o problemă de interes imediat pentru Moscova şi a insista pentru rezolvarea ei cu o perseverenţă menită să epuizeze interlocutorii mai curând decât să-i convingă Insistenţa şi vehemenţa cu care negociatorii sovietici promovau consensul Biroului Politic reflectau disciplina brutală şi tensiunile interne din politica sovietică şi transformau politica la nivel înalt într-un epuizant comerţ cu amănuntul Gromîko simboliza chintesenţa acestui mod de abordare în diplomaţie Liderii chinezi reprezentau o societate mult mai stabilă din punct de vedere emoţional Ei erau mai puţin interesaţi de elaborarea unor articole finisate de proiect şi mai mult de clădirea încrederii La întâlnirea lui Nixon cu Mao, liderul chinez nu şi-a pierdut timpul încercând să asigure preşedintele că ţara sa nu va recurge la forţă împotriva Taiwanului „Noi ne descurcăm fără ei [Taiwan] deocamdată şi îi lăsăm să vină peste 100 de ani ” Mao nu a cerut reciprocitate pentru asigurarea pe care America o aştepta de douăzeci de ani În timp ce lucram la comunicatul de la Shanghai împreună cu Zhou Enlai, la un moment dat eu am propus să schimbăm o frază ofensivă din proiectul chinez cu ceva din varianta americană la care Zhou ar fi putut obiecta „Nu vom ajunge nicăieri în felul acesta” a răspuns el „Dacă mă poţi convinge de ce este fraza mea ofensivă, atunci ţi-o dau ţie ” Atitudinea lui Zhou nu era produsul unei bunăvoinţe abstracte, ci al unei înţelegeri neîndoielnice a priorităţilor pe termen lung În acel moment China avea nevoie să inspire încredere; câştigarea unor puncte în dezbateri ar fi fost împotriva intereselor sale În opinia lui Mao, principala ameninţare la adresa securităţii era Uniunea Sovietică: „în prezent, problema agresiunii din partea Statelor Unite sau a Chinei este relativ minoră… Voi doriţi să retrageţi o parte din trupele voastre înapoi pe teritoriul vostru; ale noastre nu ies în afară ” Cu alte cuvinte, China nu se temea de Statele Unite, nici măcar în Indochina; ea nu intenţiona să ameninţe interesele vitale ale Americii (indiferent de ceea ce ar fi putut face Statele Unite în Vietnam) şi era preocupată în primul rând de ameninţările din partea Uniunii Sovietice (şi a Japoniei, după cum a reieşit mai târziu) Pentru a sublinia accentul pe care îl punea pe echilibrul global, Mao şi-a calificat propriile declaraţii antiimperialiste drept „tunuri goale” Natura conceptuală a abordării a uşurat primele noastre întâlniri În februarie 1972 Nixon a semnat Comunicatul de la Shanghai, care avea să asigure o hartă a relaţiilor sino-americane pentru deceniul următor Comunicatul avea un caracter fără precedent; mai mult de jumătate din el era dedicat expunerii concepţiilor contradictorii ale celor două părţi asupra ideologiei, problemelor internaţionale, Vietnamului şi Taiwanului În mod curios, lista dezacordurilor conferea o semnificaţie sporită acelor subiecte asupra cărora cele două părţi erau de acord Acestea afirmau că: — Progresul pe calea normalizării relaţiilor între China şi Statele Unite este în interesul tuturor ţărilor; — Ambele doresc să reducă pericolul unui conflict militar internaţional; — Niciuna dintre părţi nu trebuie să urmărească hegemonia în regiunea Asia-Pacific şi fiecare se opune eforturilor oricărei alte ţări sau grup de ţări de a stabili o astfel de hegemonie; şi — Niciuna dintre părţi nu este pregătită să negocieze în numele unei a treia părţi sau să încheie acorduri sau înţelegeri cu cealaltă, îndreptate împotriva altor state  Traduse din limbajul diplomatic, aceste acorduri însemnau, minimum, că China nu va întreprinde nimic pentru a agrava situaţia din Indochina sau Coreea, că nici China şi nici Statele Unite nu vor coopera cu blocul sovietic şi că ambele se vor opune oricărei încercări a unei alte ţări de a obţine dominaţia în Asia Deoarece Uniunea Sovietică era singura ţară capabilă să domine Asia, era pe cale să se formeze o alianţă tacită pentru a bloca expansionismul sovietic în Asia (nu deosebită de acea Entente Cordiale dintre Marea Britanie şi Franţa în 1904 şi dintre Marea Britanie şi Rusia în 1907) În decurs de un an, acea înţelegere dintre Statele Unite şi China a fost făcută mai explicită şi mai globală; într-un comunicat publicat în februarie 1973, China şi Statele Unite şi-au exprimat acordul să reziste (reformulare îmbunătăţită a termenului „opună”, cum apărea în Comunicatul de la Shanghai) împreună (reformulare îmbunătăţită a ceea ce fusese un „angajament separat”) încercărilor din partea oricărei ţări de a domina lumea (reformulare îmbunătăţită a termenului Asia), în interval de numai un an şi jumătate relaţiile chino-americane se modificaseră de la o ostilitate stridentă şi izolare la o alianţă de facto în faţa ameninţării principale Comunicatul de la Shanghai şi activitatea diplomatică ce a condus la acest rezultat a fost au permis administraţiei Nixon să pună bazele a ceea ce a numit, poate cu oarecare grandilocvenţă, o nouă structură de pace De îndată ce a fost anunţată deschiderea Americii către China, tabloul relaţiilor internaţionale a cunoscut o schimbare dramatică Mai târziu când se vorbea în Occident despre relaţiile cu China, se folosea termenul de „cartea” chineză, ca şi cum politica liderilor duri care guvernau din Oraşul Interzis ar fi putut fi concepută la Washington De fapt, „cartea” chineză ori se juca singură, ori nu exista Rolul politicii americane era acela de a stabili un cadru care să reflecte dorinţa fiecărei naţiuni de a sprijini pe cealaltă atunci când interesele naţionale coincideau Conform analizei lui Nixon şi a consilierilor săi, atâta timp cât China avea mai multe motive să se teamă de Uniunea Sovietică decât de Statele Unite, interesul propriu avea să o îndemne să coopereze cu Statele Unite Prin urmare, China nu făcea o favoare Statelor Unite opunându-se expansionismului sovietic, deşi aceasta servea atât interesele americane cât şi cele chineze Oricât ar fi fost de impresionat de claritatea gândirii liderilor chinezi mai ales de cea a premierului Zhou Enlai Nixon nu avea niciun interes să plaseze Statele Unite în mod clar în vreuna din părţile conflictului dintre China şi Uniunea Sovietică Poziţia de negociator a Americii era cea mai puternică atâta vreme cât America se afla mai aproape de ambii giganţi comunişti decât erau fiecare dintre ei faţă de celălalt Deschiderea Americii către China oferă un foarte bun studiu de caz al rolului personalităţilor în politica externă Ceea ce ajunge să aprecieze posteritatea drept un nou punct de plecare rezultă de obicei dintr-o serie de acţiuni mai mult sau mai puţin întâmplătoare, care fac greu de distins ce a constituit o alegere conştientă de ce a însemnat un simplu impuls Datorită faptului că relaţiile chino-americane au luat fiinţă după douăzeci de ani de izolare aproape totală, totul era absolut nou şi prin urmare semnificativ pentru ceea ce s-a întâmplat mai târziu Pentru ambele părţi, necesitatea impunea ca apropierea să se producă şi încercarea trebuia făcută, indiferent de cine se afla la guvernare în fiecare dintre ţări Dar lipsa de asperităţi şi viteza cu care s-a dezvoltat, ca şi anvergura pe care a luat-o s-au datorat în mare parte subtilităţii şi onestităţii liderilor ambelor părţi, care au realizat această apropiere şi, mai ales de partea americană, accentului fără precedent care s-a pus pe analiza interesului naţional Mao, comunistul devotat, a manifestat siguranţa de sine a celui ce se ştia moştenitor al unei tradiţii de autodeterminare neîntrerupte, care se întinsese de-a lungul a trei milenii După ce şi-a supus uriaşa ţară excesului ideologic şi îngrozitoarelor vărsări de sânge ale Revoluţiei Culturale, Mao se afla pe cale să insufle politicii externe chineze un oarecare spirit practic Timp de secole, Regatul Mijlociu îşi asigurase securitatea asmuţindu-i pe barbarii din depărtări împotriva vecinilor apropiaţi Profund îngrijorat de expansionismul sovietic, Mao a adoptat aceeaşi strategie în deschiderea sa către Statele Unite Pe Nixon nu îl interesau motivele lui Mao Obiectivul său principal era ca America să-şi recâştige iniţiativa în politica externă Încercând să găsească în ceea ce el a numit o eră de negocieri între Uniunea Sovietică şi Statele Unite un remediu pentru trauma sufletească din Vietnam, Nixon nu s-a bazat nici pe relaţii personale, nici pe convertirea sovieticilor, ci pe o echilibrare a intereselor ca modalitate de a face Kremlinul mai maleabil După deschiderea Americii către China, Uniunea Sovietică a trebuit să facă faţă provocărilor de pe două fronturi NATO la vest şi China la est Într-o perioadă care, în alte privinţe, reprezenta o cotă înaltă a încrederii în sine pentru Uniunea Sovietică şi una coborâtă pentru America, administraţia Nixon a reuşit să-şi regrupeze forţele A urmărit în continuare ca varianta războiului general să fie prea riscantă pentru sovietici După deschiderea către China, presiunile sovietice, chiar sub nivelul războiului general, au devenit la fel de riscante, pentru că ele puteau conduce la accelerarea atât de temutei apropieri chino-americane Odată ce America s-a deschis către China, opţiunea cea mai bună a Uniunii Sovietice a devenit aceea de a căuta o detensionare a propriilor relaţii cu Statele Unite Bazându-se pe ideea că ar fi avut mai mult de oferit Statelor Unite decât China, Kremlinul şi-a imaginat chiar că ar putea reuşi să împingă America într-o cvasialianţă împotriva Chinei, lucru pe care Brejnev chiar l-a propus stângaci preşedintelui Nixon, atât în 1973, cât şi în 1974  În noua sa manieră de abordare a politicii externe, America nu intenţiona să-l susţină pe cel mai puternic împotriva celui mai slab indiferent de situaţia echilibrului puterii Fiind ţara care dispunea de cea mai mare capacitate fizică de a tulbura pacea, Uniunii Sovietice trebuia să i se dea motive să modereze crizele existente şi să evite crearea altora noi, confruntată cum era cu o opoziţie pe două fronturi Iar China, care avea propria sa capacitate de a afecta echilibrul în Asia, trebuia să-şi tempereze, datorită nevoii de a câştiga bunăvoinţa americană, acţiunile de îngrădire a aventurismului sovietic Ţinând seama de toate acestea, administraţia Nixon trebuia să încerce să rezolve problemele practice cu Uniunea Sovietică, menţinând în acelaşi timp un dialog privind conceptele globale cu China Deşi cei mai mulţi experţi în problemele sovietice îl avertizaseră pe Nixon că îmbunătăţirea relaţiilor cu China va duce la răcirea relaţiilor sovieto-americane, s-a întâmplat tocmai opusul Înaintea călătoriei mele secrete în China, Moscova blocase timp de mai bine de un an demersurile pentru o întâlnire la vârf între Brejnev şi Nixon Printr-un fel de intercondiţionare inversă, ea încerca să facă întâlnirea la nivel înalt dependentă de o întreagă listă de condiţii Apoi, la o distanţă de o lună de la vizita mea la Beijing, Kremlinul şi-a schimbat poziţia şi l-a invitat pe Nixon la Moscova Toate negocierile sovieto-americane au cunoscut o accelerare de îndată ce liderii sovietici au renunţat la încercările lor de a smulge americanilor concesii unilaterale Nixon a fost primul preşedinte după Theodore Roosevelt care a condus politica externă americană în mare măsură în numele interesului naţional Neajunsul abordării sale a fost lipsa rezonanţei emoţionale în rândul poporului american Deşi Nixon a vorbit deseori despre o structură a păcii, structurile sunt instrumente care ele singure nu au puterea de a trezi sentimentul angajării în inima şi mintea unei societăţi mai ales ale uneia pătrunsă de tradiţia americană a excepţionalismului Şi nici interesul naţional nu este chiar aşa de evident pe cât presupuneau diferitele rapoarte prezidenţiale În lipsa unei tradiţii stabilite, grupurile conducătoare americane nu vehiculează cu aceeaşi uşurinţă conceptul de interes naţional precum, să spunem, Marea Britanie, Franţa sau China Chiar şi în condiţii optime şi liniştite, stabilirea unei tradiţii de politică externă bazată pe modul de abordare a lui Nixon ar fi luat cea mai mare parte a duratei unui mandat prezidenţial În timpul primului său mandat, Nixon nu a prea avut ocazia să îşi asume o astfel de sarcină educativă, deoarece societatea sa era stăpânită de protestul şi de convingerea că guvernul Statelor Unite devenise preocupat de ameninţarea comunismului De la bun început, cel de-al doilea mandat al lui Nixon a fost împovărat de afacerea Watergate Un preşedinte pus sub acuzare nu avea şanse să fie acceptat în fruntea curentului de remodelare a gândirii tradiţionale Un alt motiv a fost acela că Nixon şi asociaţii săi îşi prezentaseră concepţia într-un mod prea contrastant cu tradiţiile ideologice ale Americii Cu douăzeci de ani mai devreme, John Foster Dulles îşi îmbrăcase analizele realiste în veşmântul retoricii excepţionalismului; zece ani mai târziu, Ronald Reagan avea să câştige suportul opiniei publice americane faţă de o politică externă care, în detaliile sale operaţionale, nu se deosebea în mod semnificativ de aceea a lui Nixon, conferindu-i o tentă idealistă Guvernând, aşa cum s-a întâmplat, în perioada Vietnamului, dilema lui Nixon a fost aceea dacă nu cumva un stil retoric de genul celui practicat de Dulles sau de Reagan ar fi pus paie pe foc Apoi, chiar în vremuri mai liniştite, Nixon era probabil prea cerebral pentru a fi adoptat stilul retoric al lui Dulles sau al lui Reagan Pe măsură ce realizările politicii externe a lui Nixon au ajuns să fie considerate fireşti şi pericolele pe care aceasta le evitase îndepărtate, modalitatea de abordare adoptată de Nixon (şi de mine) a devenit tot mai controversată Fără Watergate, poate că Nixon ar fi reuşit să câştige adeziunea ţării sale la stilul său de diplomaţie şi să demonstreze că acesta era de fapt modul cel mai realist de a apăra idealismul american Dar combinaţia dintre Vietnam şi Watergate a împiedicat apariţia unui nou consens Chiar dacă Nixon reuşise, în pofida tragediei din Indochina, să-şi conducă ţara pe o poziţie dominantă pe plan internaţional, cel de-al doilea mandat al său a fost martorul unei extraordinar de intense dezbateri privind rolul naţiunii sale în lume şi mai ales privind atitudinea ei faţă de comunism CAPITOLUL 29 Destinderea şi nemulţumirile generate de ea  Prin scoaterea Statelor Unite din experienţa demoralizantă a vărsărilor de sânge din Vietnam şi prin reîntoarcerea atenţiei naţiunii asupra unor probleme internaţionale de mai mare anvergură, administraţia Nixon a încercat să creeze ceea ce a numit cu oarecare emfază o „structură a păcii” Relaţia triunghiulară dintre Statele Unite, URSS şi China a deschis calea unei serii de realizări importante: sfârşitul Războiului din Vietnam; un acord care garanta accesul în Berlinul divizat; o reducere drastică a influenţei sovietice în Orientul Mijlociu şi începutul procesului de pace arabo-israelian; precum şi Conferinţa pentru securitate în Europa (încheiată în timpul administraţiei Ford) Fiecare dintre aceste evenimente a contribuit la realizarea celorlalte Potenţarea a funcţionat recompensator Destinderea a conferit o nouă fluiditate diplomaţiei europene, un teatru ce fusese ca şi pietrificat după consolidarea finală a sferelor de influenţă Est-Vest, în 1961 Până la alegerea lui Willy Brandt în funcţia de cancelar, în septembrie 1969, guvernele vest-germane care s-au succedat susţinuseră că singurul guvern german legitim se afla la Bonn Republica Federală a refuzat să recunoască regimul est-german şi a rupt relaţiile diplomatice cu orice guvern (în afară de Rusia) care l-a recunoscut aşa-numita Doctrină Hallstein După construirea zidului Berlinului în 1961, problema unificării germane a dispărut treptat de pe agenda negocierilor Est-Vest şi obiectivul unificării, urmărit de germani, a fost temporar pus deoparte În cursul acelor ani, de Gaulle a explorat posibilitatea de a negocia cu Moscova independent de Statele Unite, proclamând o politică de „destindere, înţelegere şi cooperare” cu Europa de Est El spera că, dacă Moscova ar fi privit Europa ca pe o entitate independentă mai curând decât ca pe un satelit american, liderii de la Kremlin, date fiind problemele pe care le aveau cu China, ar fi putut fi făcuţi să slăbească strânsoarea în care ţineau Europa de Est De Gaulle dorea ca Germania de Vest să se desprindă ea însăşi într-o oarecare măsură de Washington şi să urmeze direcţia indicată de Franţa în demersul său către sovietici De Gaulle făcuse o analiză corectă, dar supraestimase capacitatea Franţei de a exploata situaţia internaţională, a cărei mobilitate se accentuase Republica Federală nu era dispusă să întoarcă spatele unei Americi puternice Cu toate acestea, conceptul lui de Gaulle nu a scăpat unor lideri germani, care au ajuns să creadă că Republica Federală ar fi dispus de moneda de schimb care îi lipsea Parisului Brandt, care era ministru de externe al Germaniei în vremea când generalul îşi juca gambitul, a înţeles implicaţiile viziunii lui de Gaulle Acei germani care susţineau iniţiativa lui de Gaulle, îşi amintea el, nu reuşeau să înţeleagă că generalul nu urmărea realizarea visului lor privind o forţă nucleară europeană de intimidare (la care el respingea categoric participarea germană) Ei scăpau de asemenea din vedere faptul că el era angajat în elaborarea unei politici de destindere care nu s-ar fi bucurat niciodată de sprijinul aripii drepte a Uniunii [partidul conservator german] şi care deschidea cu adevărat, în multe privinţe, drum viitoarei noastre Ostpolitik  Invazia sovietică în Cehoslovacia, din 1968, a pus capăt iniţiativei lui de Gaulle, dar, ca o ironie, a deschis uşa pentru Brandt, când în 1969, acestuia i-a venit rândul să devină lider al Germaniei de Vest Brandt a avansat teza, surprinzătoare atunci, conform căreia, de vreme ce bizuirea pe Occident condusese la blocaj, unificarea trebuia căutată prin apropierea Germaniei de lumea comunistă El îşi îndemna ţara să recunoască satelitul est-german, să accepte graniţa cu Polonia (Linia Oder-Neisse) şi să-şi îmbunătăţească relaţiile cu Uniunea Sovietică Cel puţin, condiţia populaţiei Germaniei de Est putea fi astfel ameliorată Iniţial, administraţia Nixon a avut rezerve serioase în legătură cu ceea ce Brandt numea Ostpolitik În încercarea lor de a se seduce unul pe celălalt, cele două state germane puteau ajunge în cele din urmă împreună la un oarecare program neutru, naţionalist, aşa cum se temuseră Adenauer şi de Gaulle Republica Federală avea un sistem politic şi social mai atrăgător; comuniştii aveau avantajul că recunoaşterea statutului lor, odată obţinută, era ireversibilă şi conţinea în sine cheia unificării Mai presus de orice, administraţia Nixon se temea pentru unitatea Occidentului De Gaulle rupsese deja frontul unit al Occidentului în faţa Moscovei prin retragerea Franţei din NATO şi abordarea unei politici proprii de destindere cu Kremlinul Washingtonul privea cu nelinişte spectrul unei Germanii de Vest începând să acţioneze independent Şi totuşi, cu cât iniţiativa lui Brandt îşi lua avânt, cu atât Nixon şi asociaţii săi îşi dădeau seama că, oricare ar fi fost capcanele Ostpolitik, alternativa era şi mai riscantă Devenise din ce în ce mai clar că Doctrina Hallstein nu putea fi susţinută Pe la jumătatea anilor ’60, însuşi Bonnul o modificase în ceea ce privea guvernele comuniste est-europene, cu argumentul neîntemeiat că ele nu erau libere să ia decizii proprii Problema era, de fapt, mai profundă În anii ’60 era de neconceput ca Moscova să-şi lase satelitul est-german să se prăbuşească fără o criză uriaşă Iar orice criză rezultată din insistenţa Germaniei asupra aspiraţiilor naţionale sau care putea fi astfel prezentată avea un puternic potenţial distructiv asupra Alianţei Occidentale Niciun aliat nu dorea să-şi asume riscul unui război în numele unificării unei ţări care le cauzase atâtea suferinţe în timp de război Nimeni nu se grăbise spre baricade atunci când Nikita Hruşciov ameninţase să predea comuniştilor est-germani dreptul de a controla căile de acces în Berlin Fără excepţie, aliaţii occidentali acceptaseră construirea zidului care împărţea Berlinul şi simboliza divizarea Germaniei Ani la rând, democraţiile vorbiseră despre ideea unităţii germane, fără să fi făcut ceva pentru a o provoca Această modalitate de abordare ajunsese la capătul posibilităţilor sale Politica germană a Alianţei Atlantice se prăbuşea Aşadar, Nixon şi consilierii săi au ajuns în situaţia de a accepta Ostpolitik ca o necesitate, deşi ei credeau că Brandt spre deosebire de Adenauer nu avea niciun fel de ataşament personal la Alianţa Atlantică Nu existau decât trei puteri capabile să răstoarne status quo-ul în Europa cele două superputeri şi Germania, dacă se hotăra să subordoneze totul obiectivului unificării În anii ’60 Franţa lui de Gaulle încercase să anuleze aranjamentul sferelor de influenţă şi nu reuşise Dar dacă Germania, cea mai puternică economie a Europei şi ţara europeană cu cele mai importante revendicări teritoriale, încerca să răstoarne ordinea postbelică, consecinţele erau într-adevăr grave Atunci când Brandt şi-a arătat intenţia de a face propria sa deschidere către est, administraţia Nixon a considerat că era mai bine ca Statele Unite să îl susţină, decât să-i obstrucţioneze eforturile şi să rişte desprinderea Republicii Federale din legăturile NATO şi de sub restricţiile comunităţii europene În plus, acordând sprijin Ostpolitik, America dobândea sistemul de pârghii necesar pentru a pune capăt crizei Berlinului, care dura de douăzeci de ani Administraţia Nixon a insistat asupra legăturii stricte dintre Ostpolitik şi accesul în Berlin, precum şi dintre aceste două probleme şi restricţiile generale impuse sovieticilor Cum Ostpolitik se baza pe concesii concrete din partea germanilor recunoaşterea Liniei Oder-Neisse şi a regimului est-german în schimbul a ceva intangibil precum relaţiile îmbunătăţite Brandt nu avea să obţină niciodată aprobarea parlamentului dacă acestea nu erau legate de noi garanţii concrete privind accesul în Berlin şi libertatea oraşului Altfel, Berlinul avea să cadă pradă hărţuielii comuniste, la 110 mile înăuntrul teritoriului unui satelit est-german a cărui suveranitate avea să fie acum recunoscută de comunitatea internaţională exact situaţia pe care Stalin şi Hruşciov încercaseră să o provoace prin blocade şi ultimatumuri În acelaşi timp, Bonnul nu dispunea de suficiente pârghii pentru a urma singur chestiunea Berlinului Numai America era suficient de puternică pentru a rezista la presiunile potenţiale implicate de izolarea Berlinului şi dispunea de suficiente pârghii diplomatice pentru a produce o schimbare în procedurile de acces Statutul legal al Berlinului, de enclavă plasată adânc în teritoriul controlat de sovietici se baza pe ficţiunea legală că era teoretic „ocupat” de cei patru învingători din cel de-al doilea război mondial Prin urmare, a trebuit ca negocierile în problema Berlinului să fie purtate de Statele Unite, Franţa, Marea Britanie şi Uniunea Sovietică După cum era de aşteptat, atât conducerea sovietică cât şi Brandt (prin extrem de abilul său confident Egon Bahr) au abordat Washingtonul, cerând ajutor pentru ieşirea din impas În urma unor negocieri complicate, în vara anului 1971 s-a ajuns la o nouă înţelegere a celor patru puteri, prin care se garanta libertatea Berlinului de Vest şi accesul Occidentului la oraş Din acel moment, Berlinul a dispărut de pe lista punctelor de criză internaţională Următoarea ocazie cu care a apărut pe agenda globală a fost atunci când zidul a fost dărâmat, iar Republica Democrată Germană s-a prăbuşit Pe lângă acordul asupra Berlinului, Ostpolitik a lui Brandt a dat naştere unor acorduri de prietenie între Germania de Vest şi Polonia, între Germania de Vest şi cea de Est, între Germania de Vest şi Uniunea Sovietică Faptul că sovieticii puneau un asemenea accent pe recunoaşterea de către Germania de Vest a graniţelor stabilite de Stalin indica de fapt slăbiciune şi insecuritate Republica Federală, rămăşiţa unui stat, nu era în măsură să pună probleme unei superputeri nucleare În acelaşi timp, aceste tratate dădeau sovieticilor toate motivele pentru adoptarea unui comportament reţinut, cel puţin atâta timp cât negocierile şi ratificarea lor erau în curs În timp ce tratatele se aflau în discuţia parlamentului vest-german, sovieticii s-au abţinut să facă vreun gest care ar fi putut pune în pericol aprobarea lor; după aceea ei au avut grijă să nu împingă Germania înapoi către politica lui Adenauer Astfel, când Nixon a decis să mineze porturile nord-vietnameze şi să reia bombardamentele asupra Hanoiului, Moscova a răspuns prin tăcere Atâta timp cât Nixon a avut o poziţie puternică pe plan intern, destinderea a reuşit să realizeze interconectarea întregii serii de probleme dintre Est şi Vest, în întreaga lume Dacă sovieticii voiau să se bucure de beneficiile relaxării tensiunilor, atunci aveau şi ei obligaţia de a contribui la destindere În timp ce în Europa Centrală administraţia Nixon a putut lega între ele mai multe negocieri, în Orientul Mijlociu a folosit destinderea ca pe o plasă de siguranţă în procesul de reducere a influenţei politice a Uniunii Sovietice Pe parcursul anilor ’60, Uniunea Sovietică devenise principalul furnizor de armament pentru Siria şi Egipt şi un sprijinitor tehnic şi organizatoric al grupărilor arabe radicale În forumurile internaţionale, Uniunea Sovietică acţiona ca purtător de cuvânt al poziţiei arabe şi destul de des, al celor mai radicale puncte de vedere ale acesteia Atâta timp cât lucrurile se desfăşurau după această schemă, progresul diplomatic era atribuit sprijinului sovietic, pe când impasul atrăgea riscul unor crize repetate Punctul mort nu putea fi depăşit decât dacă toate părţile erau obligate să se confrunte cu realitatea geopolitică fundamentală din Orientul Mijlociu: anume că Israelul era prea puternic (sau putea fi făcut prea puternic) pentru a fi învins, chiar şi de forţele combinate ale tuturor vecinilor săi, şi că Statele Unite aveau să păzească zona de intervenţie sovietică Administraţia Nixon a insistat deci ca toate părţile, şi nu numai aliaţii Americii, să dovedească voinţa de a face sacrificii înainte ca America să se angajeze ea însăşi în procesul de pace Uniunea Sovietică avea o mare capacitate de a ridica nivelul tensiunilor, dar nu dispunea de nicio modalitate de a pune capăt unei crize sau de a promova cauzele prietenilor săi pe cale diplomatică Ea putea ameninţa cu intervenţia, aşa cum făcuse în 1956, dar experienţa dovedise din plin tendinţa sovieticilor de a se retrage din faţa opoziţiei americane Cheia păcii din Orientul Mijlociu se afla, aşadar, la Washington şi nu la Moscova Dacă Statele Unite îşi jucau cartea cu atenţie, atunci fie Uniunea Sovietică era obligată să contribuie la găsirea unei soluţii reale, fie unul din clienţii săi arabi rupea rândurile şi se îndrepta spre Statele Unite În ambele cazuri, influenţa sovietică în rândul statelor arabe radicale avea de suferit Este motivul pentru care, la începutul primului mandat al lui Nixon, am avut destulă încredere să-i spun unui ziarist că noua administraţie avea să caute să elimine influenţa sovietică din Orientul Mijlociu Deşi această remarcă imprudentă a stârnit emoţii, ea descria exact strategia pe care era pe cale de a o implementa administraţia Nixon Neînţelegându-şi dilema strategică, liderii sovietici au încercat să ademenească Washingtonul să sprijine soluţii diplomatice care ar fi întărit poziţia sovietică în lumea arabă Dar atâta timp cât Uniunea Sovietică continua să aprovizioneze statele radicale din Orientul Mijlociu cu cea mai mare parte a armamentului, iar programele lor diplomatice erau identice, Statele Unite nu aveau niciun interes să coopereze cu Moscova deşi acest lucru nu a fost întotdeauna clar pentru aceia care considerau cooperarea cu Uniunea Sovietică un scop în sine În concepţia lui Nixon şi a consilierilor săi, cea mai bună strategie era aceea de a demonstra că deşi Uniunea Sovietică avea capacitatea de a provoca şi întreţine crize, aceasta nu era dublată şi de abilitatea de a le rezolva Moderaţia arabă avea să fie încurajată prin recompensarea cu sprijin american a liderilor arabi care dovedeau simţ de responsabilitate, atunci când revendicările lor erau legitime Uniunea Sovietică nu avea în acest caz decât fie să participe, fie să fie împinsă spre periferia diplomaţiei Orientului Mijlociu Pentru a atinge acest obiectiv, Statele Unite au adoptat două politici complementare: au blocat orice mişcare arabă rezultată din sprijin militar sovietic sau care implica o ameninţare militară sovietică; şi au preluat responsabilitatea procesului de pace de îndată ce insatisfacţia provocată de situaţia de impas i-a determinat pe unii lideri arabi importanţi să se disocieze de Uniunea Sovietică şi să se îndrepte către Statele Unite Aceste condiţii au apărut după războiul din Orientul Mijlociu din 1973 Până atunci, Statele Unite avuseseră de traversat un drum stâncos În 1969 secretarul de stat Rogers a prezentat un plan, care ulterior i-a purtat numele, prin care se garantau graniţele Israelului din 1967, cu unele rectificări „minore”, în schimbul unui acord de pace multilateral Acest plan a cunoscut destinul obişnuit al iniţiativelor întreprinse înainte de schimbarea datelor fundamentale ale realităţii: Israelul l-a respins, refuzând să accepte delimitarea graniţelor; ţările arabe l-au respins pentru că nu erau dispuse să-şi asume un angajament în direcţia păcii (oricât de vagă s-ar fi dovedit această promisiune) În 1970 au avut loc confruntări militare serioase Prima a fost în lungul Canalului Suez, când Egiptul a început aşa-numitul război de uzură împotriva Israelului Israelul a ripostat cu atacuri aeriene în interiorul teritoriului egiptean Uniunea Sovietică a răspuns prin instalarea în Egipt a unui important sistem de apărare aeriană, deservit de 15 000 de militari sovietici Pericolele nu se limitau însă la Egipt Mai târziu în cursul aceluiaşi an, Organizaţia pentru Eliberarea Palestinei (OEP), care stabilise aproape un stat în stat în Iordania, a deturnat patru avioane şi le-a îndreptat către Iordania Regele Hussein a ordonat imediat armatei sale să atace OEP şi i-a expulzat din ţară pe liderii acesteia; Siria a invadat Iordania: Israelul s-a mobilizat Orientul Mijlociu părea pe picior de război Statele Unite şi-au întărit masiv forţele navale din Mediterana şi a dat de înţeles că nu va tolera nicio intervenţie din exterior Curând a devenit evident că Uniunea Sovietică nu avea intenţia să rişte o confruntare cu Statele Unite Siria s-a retras şi criza a luat sfârşit, deşi nu înainte de a fi demonstrat mai întâi lumii arabe care dintre superputeri era mai capabilă de a modela viitorul zonei Primul semn că strategia lui Nixon avea impact a apărut în 1972 Preşedintele egiptean Anwar Sadat şi-a concediat toţi consilierii militari sovietici şi a cerut tehnicienilor sovietici să părăsească ţara În acelaşi timp au început contacte diplomatice secrete între Sadat şi Casa Albă, deşi acestea au fost împiedicate mai întâi de alegerile prezidenţiale din America, iar apoi de afacerea Watergate În 1973, Egiptul şi Siria au pornit război împotriva Israelului Atât Israelul cât şi Statele Unite au fost luate complet prin surprindere, demonstrând că adeseori prejudecăţile pot influenţa evaluările serviciilor de informaţii  Evaluarea americană era în asemenea măsură dominată de încrederea în marea superioritate a Israelului, încât toate avertismentele arabe fuseseră considerate o fanfaronadă Nu exista nicio dovadă că Uniunea Sovietică ar fi încurajat activ Egiptul şi Siria să pornească război, iar Sadat ne-a spus mai târziu că liderii sovietici făcuseră de la început presiuni pentru o încetare a focului După cum nici amploarea şi impactul furnizorilor sovietici către prietenii lor arabi nu au fost nici pe departe comparabile cu amploarea şi impactul podului aerian american spre Israel La sfârşitul războiului, armatele arabe luptaseră efectiv mai mult decât în oricare dintre conflictele anterioare Dar Israelul traversase Canalul Suez, înaintând până la o distanţă de circa douăzeci de mile de Cairo şi ocupase teritoriul sirian până aproape de periferia Damascului Era nevoie de ajutorul american, mai întâi pentru a restabili status quo ante şi apoi pentru a progresa în direcţia păcii Primul conducător arab care a recunoscut acest lucru a fost Sadat, care a renunţat la maniera sa de a cere totul sau nimic şi s-a întors dinspre Moscova către Washington pentru a solicita asistenţă în cadrul unui proces treptat în direcţia păcii Chiar şi preşedintele sirian Hafez Asad, considerat cel mai radical dintre cei doi lideri şi având legături mai strânse cu Uniunea Sovietică, a făcut apel la diplomaţia americană în legătură cu înălţimile Golan În 1974, au existat acorduri intermediare cu Egiptul şi Siria prin care a început procesul retragerii Israelului, în schimbul unor garanţii de securitate arabe În 1975, Israelul şi Egiptul au încheiat un al doilea acord de dezangajare În 1979, Egiptul şi Israelul au semnat un acord de pace oficial, mijlocit de preşedintele Carter Începând de atunci, fiecare administraţie americană şi-a adus o contribuţie majoră la procesul de pace incluzând primele negocieri directe între arabi şi israelieni, organizate în 1991 de secretarul de stat James Baker, şi acordul israeliano-palestinian, sub patronajul lui Clinton, în 1993 Kremlinul nu a avut un rol semnificativ în niciuna dintre aceste iniţiative Aceste pagini nu se pot ocupa de detaliile diplomaţiei din Orientul Mijlociu, fiind în primul rând concentrate pe modul în care Statele Unite au folosit relaţiile cu Moscova în scopul de a reduce influenţa sovietică în Orientul Mijlociu fără a produce o criză majoră În dezbaterile din anii ’70, criticii lui Nixon s-au amuzat mult pe seama dorinţei declarate a acestuia de a-i determina pe sovietici să încheie acorduri numai pentru a le încheia, pentru a ajunge la o reducere iluzorie a tensiunilor Totuşi diplomaţia lui Nixon în Orientul Mijlociu a fost o bună ilustrare a modului în care Nixon şi consilierii săi percepeau structura păcii, atât de des invocată de preşedinte Ea nu a fost o încercare naivă de a coopera de dragul cooperării, ci o metodă de a conduce competiţia geopolitică Strategia americană s-a bazat pe ideea că Uniunea Sovietică trebuia să fie pusă în situaţia să aleagă între a se despărţi de clienţii săi arabi radicali şi a accepta reducerea influenţei sale În final această strategie a micşorat influenţa sovietică şi a plasat Statele Unite pe poziţia centrală în diplomaţia Orientului Mijlociu Administraţia Nixon a urmat două căi pentru a atinge acest obiectiv În timpul războiului din Orientul Mijlociu, ea a menţinut un canal de comunicaţie zilnică cu Kremlinul, pentru a nu permite luarea unor decizii sub impulsul momentului sau pe baza unor informaţii inadecvate Aceasta nu a putut preveni chiar toate tensiunile inerente unui conflict de interese, dar a redus pericolul unei crize ce se putea naşte dintr-o neînţelegere Simultan, am purtat negocieri pe o mare varietate de probleme, cu scopul de a le oferi sovieticilor o miză pe care să nu dorească să o pună în primejdie Negocierile de la Berlin au contribuit la o încorsetare a acţiunii sovietice în Orientul Mijlociu până spre anul 1973 După aceea, Conferinţa pentru securitate în Europa a ajutat la moderarea reacţiei sovietice în timpul numeroaselor manevre diplomatice care au condus Uniunea Sovietică pe o poziţie marginală în diplomaţia Orientului Mijlociu Era nevoie de stabilirea unui fin echilibru între definirea criteriilor semnificative pentru progres şi realizarea de acorduri în sine, prin aceasta creându-se o dependenţă de bunăvoinţa sovieticilor Destinderea nu numai că a calmat situaţia internaţională, dar a creat inhibiţii care i-au făcut pe liderii sovietici să accepte ceea ce a echivalat cu o retragere geopolitică majoră În pofida acestor succese, administraţia Nixon s-a confruntat cu o controversă crescândă pe tema politicii sale externe Orice schimbare în politica externă întâmpină rezistenţă din partea aderenţilor la linia politică anterioară, orice negociere reuşită trebuie să accepte provocarea celor ce neagă faptul că un acord reflectă, în general, concesii reciproce mai curând decât satisfacţii unilaterale Ideea de intercondiţionare era contrară tradiţiilor legaliste ale politicii externe instituţionalizate americane Deschiderea către China a deranjat lobby-ul chinez Combinaţia de adversitate şi cooperare care a caracterizat comportamentul Americii în procesul de destindere cu Uniunea Sovietică i-a iritat pe cei care susţineau teoria lipsită de nuanţe conform căreia orice ţară era fie prieten fie duşman şi în niciun caz o combinaţie din amândouă, cum se întâmplă în realitate Aceste dezacorduri semănau destul de mult cu cele cu care se confruntase Wilson în anii 1915-1919, când şi-a împins ţara izolaţionistă către un rol mondial; situaţia era similară cu cea întâmpinată de Roosevelt în anii 1939-1941, când a angajat America de partea Marii Britanii; şi cu ceea ce trebuia să învingă Truman în anii 1946-1949, când a dezvoltat arhitectura Războiului rece Diferenţa esenţială consta în faptul că aceste dezbateri aveau loc acum în vâltoarea unor evenimente ca cele din Vietnam, urmate imediat de Watergate În sistemul american, preşedintele este singura persoană aleasă la nivel naţional: el este, de asemeni, singurul centru de definire a obiectivelor naţionale Alte instituţii pot face declaraţii de politică externă, dar numai preşedintele este în măsură să implementeze politica pe o perioadă mai mare de timp Congresul, în calitate de corp legislativ, tinde să segmenteze problemele într-o serie de decizii individuale, pe care ulterior încearcă să le rezolve prin compromisuri reciproce Presa poate să recomande o soluţie, dar nu este în măsură să trateze nuanţele punerii ei în aplicare Dar esenţa politicii externe constă tocmai în abilitatea de a acumula nuanţe în urmărirea obiectivelor pe termen lung Aşadar, cade în sarcina preşedintelui să stabilească direcţia de acţiune Şi cu toate că celelalte instituţii sunt în măsură să o modifice, sau chiar să o blocheze, ele sunt incapabile să pună în practică o alternativă coerentă Toate marile curente ale politicii externe americane au fost rezultatul interacţiunii dintre preşedinţi puternici şi celelalte instituţii ale Americii Preşedintele este în poziţia educatorului a cărui concepţie morală conferă cadrul dezbaterii În cazul afacerii Watergate însă, Nixon ar fi putut fi capabil să traducă succesele foarte concrete ale politicii externe din timpul primului său mandat în principii operaţionale permanente asemenea modului în care Franklin Delano Roosevelt crease şi apoi consolidase o nouă abordare a politicii interne americane, iar Truman şi Acheson trasaseră direcţiile politicii de îngrădire Dar capacitatea lui Nixon de a conduce s-a năruit în urma afacerii Watergate Nu este acum cazul să ne oprim asupra acestei tragedii: pentru a servi scopului acestei lucrări este suficient să subliniez faptul că afacerea Watergate l-a lipsit pe Nixon de autoritatea morală esenţială pentru sarcina educativă la care obliga politica sa În problemele curente, el a continuat să acţioneze cu hotărâre şi discernământ, până la capăt Dar pentru controversele cu bătaie lungă sau conceptuale, chiar dacă şi-a păstrat capacitatea de a ridica probleme fundamentale, el nu a mai găsit forţa necesară de a formula şi soluţiile În absenţa echilibrului asigurat de un preşedinte puternic, care să acţioneze ca factor moderator şi integrator, fiecare dintre grupurile rivale şi-a putut împinge până la extrem punctul de vedere propriu O mare parte a anilor ’70 s-a transformat astfel într-o perioadă de dezvoltare a conflictului asupra temelor care fuseseră părţi şi părticele ale marilor iniţiative americane suferind însă de lipsa sintezelor care în alte perioade formative conferiseră impulsul necesar noilor direcţii de acţiune ale Americii Noua manieră de abordare a problemelor politicii externe de către Nixon a fost o provocare la adresa excepţionalismului american şi a imperativului acestuia, ca politica să se bazeze pe afirmarea valorilor transcendente Provocarea Americii, aşa cum au văzut-o Nixon şi consilierii săi, însemna adaptarea acestor adevăruri tradiţionale la noua ambianţă internaţională Ca rezultat al experienţei sale pe plan intern, America a fost tentată să interpreteze ordinea internaţională ca fiind în esenţă benignă, iar diplomaţia ca pe o expresie a bunăvoinţei şi a disponibilităţii spre compromis În acest aranjament al lucrurilor, ostilitatea apărea ca o aberaţie Politica externă a lui Nixon, pe de altă parte, percepea lumea ca fiind compusă din provocări confuze, din naţiuni impulsionate mai curând de interese decât de bune intenţii, şi din schimbări mai degrabă cantitative decât decisive o lume pe scurt, care putea fi administrată, dar care nu putea fi nici dominată şi nici respinsă Într-o astfel de lume nu se întrevedea niciun punct terminal clar conturat, iar soluţia găsită unei probleme era cel mai probabil să se transforme în bilet de intrare pentru o nouă problemă O asemenea lume reclama o politică externă adaptată în egală măsură menţinerii puterii şi asigurării salvării Valorile tradiţionale americane şi-au păstrat importanţa lor dintotdeauna, dar, spre deosebire de epoca wilsoniană, ele nu mai puteau fi traduse într-o agendă de rezultate imediate, cu caracter decisiv În loc de aşa ceva, trebuia ca ele să asigure Americii forţa interioară necesară pentru a se îndrepta, trecând peste ambiguităţi, înspre o lume care era, după cum spera toată lumea, mai bună decât cea anterioară, dar niciodată pe deplin finalizată Nixon şi consilierii săi nu au văzut nicio contradicţie în modul de a trata lumea comunistă în acelaşi timp ca adversar şi colaborator: adversar în ideologia fundamentală şi în nevoia de a preveni tulburarea echilibrului global de către comunism; colaborator în împiedicarea conflictului ideologic să explodeze într-un război nuclear Totuşi, după ce au traversat întreaga distanţă emoţională a deziluziei americane din Vietnam, mulţi americani au încercat să-şi recapete încrederea prin reafirmarea unui angajament moral, mai curând decât printr-un calcul al intereselor În absenţa unei preşedinţii convingătoare din punct de vedere moral, mulţi dintre cei educaţi în linia tradiţională a politicii externe americane atât din tabăra liberală cât şi din cea conservatoare şi-au unit forţele pentru a se opune noii abordări promovate de Nixon Liberalii au făcut acest lucru deoarece considerau amoral noul accent pus pe interesul naţional, conservatorii deoarece erau mai angajaţi în competiţia ideologică cu Moscova decât în cea geopolitică Dat fiind că gândirea americană în domeniul politicii externe fusese modelată de ideile liberale încă din timpul lui Woodrow Wilson, nu exista un grup deja constituit care să sprijine stilul de diplomaţie al lui Nixon Nixon nu a îmbrăţişat abordarea pragmatică a fiecărui caz în parte, preferată de specialiştii în politica externă şi de avocaţii care au formulat atât de multe dintre ideile liberale ale Americii în domeniul relaţiilor internaţionale Şi nici nu şi-a dat girul conceptelor lui Wilson privind securitatea colectivă, soluţionarea disputelor juridice şi accentul pus pe dezarmare ca singură sau chiar principală cale de realizare a ordinii internaţionale Ca rezultat, liberalii s-au găsit în încurcătură: rezultatele diplomatice pe care le aprobau în esenţă, precum relaxarea tensiunilor cu Uniunea Sovietică şi deschiderea către China, izvorau din principii condamnate de tradiţia wilsoniană, ca accentul pe interesul naţional şi echilibrul puterii Chiar atunci când administraţia Nixon a promovat cu succes politici întemeiate pe idealuri wilsoniene, cum a fost sporirea emigrării din Uniunea Sovietică, tendinţa ei de a le urmări aceste obiective pe calea unei diplomaţii secrete a accentuat înstrăinarea faţă de reprezentanţii ritmului istoric al politicii externe americane Conservatorilor, strategia lui Nixon de a trata Uniunea Sovietică drept un fenomen geopolitic le era străină şi neplăcută Marea lor majoritate considerau conflictul cu comunismul ca fiind aproape exclusiv de natură ideologică Convinşi de impermeabilitatea Americii la provocările geopolitice, ei tratau problemele de primă importanţă ale îngrădirii ca marginale şi prea aproape de interesele luptelor tradiţionale ale puterilor europene, cărora, în ansamblu, le acordau puţină stimă Ei renunţaseră la Vietnam încă din timpul administraiei Johnson, văzând în acesta o diversiune de la lupta principală şi nu, aşa cum îl considera Nixon, o componentă principală a ei Fiind absolutişti morali, ei priveau cu neîncredere orice negociere cu Uniunea Sovietică, echivalând compromisul cu o retragere Aripa conservatoare a Partidului Republican era gata să accepte deschiderea către China, deşi scrâşnind din dinţi, ca pe o contribuţie la împiedicarea planurilor Moscovei şi ca pe o necesitate tactică pentru ieşirea Americii din Vietnam Dar, având dintotdeauna reţineri în privinţa negocierilor cu Moscova şi simţindu-se cel mai în largul lor cu abordarea originală a echipei Acheson-Dulles, aceea de a aştepta prăbuşirea comunismului rămânând pe poziţiile de forţă, conservatorii au considerat o negociere de amplă perspectivă asupra unor chestiuni politice şi militare drept o abandonare a aspectului moral Conservatorilor tradiţionali li s-au alăturat treptat forţe proaspete dintr-o direcţie neaşteptată democraţi profund anticomunişti, liberali, care fuseseră îndepărtaţi din partidul lor de ascensiunea aripii radicale a acestuia Candidatura lui Megovem în 1972 completase dezamăgirea acestor neoconservatori autoformaţi, iar războiul din Orientul Mijlociu din 1973 le-a oferit primul prilej de a-şi afirma concepţiile de politică externă în mod coerent şi la nivel naţional Anticomunişti consecvenţi, neoconservatorii s-ar fi putut transforma în sprijinitori morali ai unei administraţii care insistase în Vietnam în mare măsură pentru a susţine pretenţia Americii de a fi furnizorul trupelor pentru frontul anticomunist Asemeni conservatorilor, însă, neoconservatorii erau mai preocupaţi de ideologie decât de geopolitică Câteva dintre personalităţile deosebit de influente din rândul lor se opuseseră cu înflăcărare Războiului din Vietnam Şi au adus cu ei în noua tabără toate rezervele avute încă dinainte în privinţa lui Nixon, neacordându-i acestuia creditul îndurării luptei îndârjite pentru o pace onorabilă Pentru că nici nu îl simpatizau pe Nixon şi nici nu aveau încredere în el, ei se temeau că acesta ar putea abandona interesele vitale în încercarea de a-şi salva preşedinţia Aerul de superioritate cu care Casa Albă trata birocraţia guvernamentală instituţionalizată a complicat lucrurile şi mai mult În timpul primului său mandat, Nixon schimbase mult conduita diplomatică la Casa Albă, aşa cum anunţase în campania prezidenţială De îndată ce liderii sovietici înţeleseseră că Nixon nu avea să delege niciodată luarea deciziilor cheie ale politicii externe, între ambasadorul sovietic Anatoli Dobrinin şi Casa Albă a fost stabilit un canal de contact direct În acest mod, preşedintele şi conducerea superioară de la Kremlin au avut posibilitatea să trateze direct cele mai importante probleme Nu există furie mai mare decât a unui birocrat dispreţuit, iar Casa Albă în timpul mandatului lui Nixon a agravat problema prin nepăsarea cu care a nesocotit procedura stabilită Prin definiţie, o negociere înseamnă un schimb de concesii Dar cei care sunt excluşi din fluxul şi refluxul negocierilor se simt liberi să dea expresie închipuirii unei negocieri în care toate concesiile sunt făcute de partea cealaltă, iar concesiile Americii ar fi putut fi evitate dacă ar fi fost solicitat sfatul lor Lipsită de plasa de siguranţă birocratică uzuală şi asaltată de conservatori nemulţumiţi, liberali frustraţi şi neoconservatori agresivi, Casa Albă a lui Nixon s-a aflat în situaţia ciudată de a fi în defensivă cu privire la o politică externă reuşită De fapt, criticii îndemnau administraţia să adopte o linie de confruntare într-un moment când America se clătina sub asaltul Mişcării pentru Pace, când preşedintele era pe cale de a fi suspendat (iar succesorul său, Gerald R Ford, a fost mai degrabă numit decât ales) şi când fiecare sesiune a Congresului limita autoritatea preşedintelui la folosirea ameninţării cu forţa şi încerca, în acelaşi timp, să reducă bugetul apărării Sarcina imediată, aşa cum o vedea administraţia Nixon, era aceea de a depăşi problema Vietnamului fără pierderi de natură geopolitică şi de a stabili faţă de comunişti o politică în concordanţă cu situaţia de pe câmpurile de luptă relevante Nixon vedea destinderea ca pe o tactică într-o luptă geopolitică de durată; criticii săi liberali o tratau ca pe un scop în sine, în vreme ce conservatorii şi neoconservatorii respingeau abordarea geopolitică pentru a fi fost prea pesimistă istoric, preferând o politică de confruntare ideologică constantă Ca o ironie, până în 1973 politica lui Nixon calmase într-o asemenea măsură relaţiile Est-Vest, încât nu mai era periculos ca ea să fie contestată în interior În centrul controversei se afla o întrebare mai profundă şi anume dacă era posibil sau de dorit ca politica americană să fie lipsită de încrederea ei în rezultate finale şi angajamente episodice Nixon susţinea că, într-o lume multipolară, schimbările trebuiau realizate prin evoluţie Aceasta cerea răbdare nu tradiţionalul proces îndelung al diplomaţiei americane Criticii lui Nixon, reflectând tradiţia excepţionalismului american, insistau ca America să-şi fixeze ca obiectiv restructurarea grabnică a societăţii sovietice un scop ce nu fusese niciodată urmărit, nici măcar în vremea când America deţinuse monopolul nuclear O dezbatere naţională majoră era deopotrivă inevitabilă şi necesară între susţinătorii politicii externe ca strategie şi adepţii politicii externe de tip cruciadă; între cei care credeau că cel mai înţelept mod de a acţiona era acela de a disciplina o superputere rivală şi cei care insistau ca răul să fie aspru pedepsit Eşecul preşedinţiei s-a produs în mod inevitabil, ceea ce a împiedicat o soluţionare semnificativă a dezbaterii În absenţa unui set de principii dominante, fiecare parte aflată în dispută şi-a concentrat atenţia pe ameninţări diferite Coşmarul lui Nixon era vulnerabilitatea geopolitică în faţa expansionismului sovietic, care-i dădea frisoane Teama conservatorilor era dezarmarea morală sau o demonstraţie nucleară apocaliptică făcută posibilă de vreun oarecare progres tehnologic sovietic Preocuparea liberalilor era legată de accentul exagerat pus de America pe securitatea militară Conservatorii se temeau de supremaţia militară sovietică Liberalii doreau evitarea supraextinderii Nixon încerca să găsească o strategie pe lung termen posibil să fie susţinută Rezultatul a fost un vârtej de conficite şi presiuni de nerezolvat Liberalii urmăreau cu atenţie orice semn de slăbire a angajamentului de a menţine controlul armamentului Nixon a rezistat cu vigilenţă ameninţărilor geopolitice, din Cuba şi până în Orientul Mijlociu Conservatorii au atacat ceea ce au considerat a fi retragerea Americii din confruntarea ideologică şi strategia nucleară Aceasta a condus la situaţia bizară în care liberalii atacau programul de apărare al lui Nixon ca fiind prea pretenţios, în timp ce conservatorii criticau politica lui Nixon de control al armamentului ca fiind prea conciliantă Programele de apărare au fost prezentate de către Nixon Congresului cu ajutorul conservatorilor, în pofida opoziţiei liberale, iar măsurile de control asupra armamentului au fost aprobate în cazurile în care a fost nevoie de aprobarea Congresului cu ajutor liberal împotriva unei oarecare opoziţii conservatoare Partea cea mai gravă în majoritatea acestor critici (în final chiar şi în cele ale liberalilor) era apelul de a se reveni la premisele îngrădirii şi cererea de a se aştepta, în spatele unui sistem de apărare puternic, transformarea sistemului sovietic Nixon era de acord cu necesitatea unei apărări puternice, dar el nu credea într-o politică prin care să fie dată Moscovei posibilitatea să stabilească agenda diplomatică şi să determine scăparea de sub control a crizei interne americane Criticii credeau că o diplomaţie activă Est-Vest avea să amorţească vigilenţa poporului american Nixon credea că pentru a întări voinţa Americii de a se opune comunismului era nevoie de flexibilitate diplomatică El era hotărât să se opună oricărei mişcări expansioniste a sovieticilor ceea ce a fost interpretat de unii critici ca o injecţie de geopolitică în stil european în ceea ce iniţial nu fusese decât un conflict ideologic În iunie 1974, senatorul Henry Jackson a înaintat Subcomitetului pentru Controlul Armamentului, pe care îl prezida, o analiză critică a destinderii, pregătită de un grup de specialişti eminenţi, care susţinea: În terminologia sovietică actuală, detente sau „coexistenţă paşnică” înseamnă o alternativă strategică la antagonismul militant deschis împotriva aşa-numitelor „ţări capitaliste” Aceasta nu implică din partea Uniunii Sovietice şi a aliaţilor săi abandonarea conflictului cu ţările occidentale liberale… Conflictul frontal urmează să lase locul unor metode indirecte de luptă, folosind mijloace nemilitare, descrise ca „ideologice”: în practica sovietică acest termen acoperă subversiunea, propaganda, şantajul politic şi operaţiunile serviciilor de informaţii  George Meany, preşedinte al AFL-CIO [Federaţia Americană a Muncii şi Congresul Organizaţiilor Industriale], a exprimat aceleaşi gânduri în limbajul nespecialistului, în faţa Comitetului pentru Relaţii externe al Senatului: Iată cum vede Uniunea Sovietică destinderea: destinderea se bazează pe slăbiciunea Statelor Unite Destindere înseamnă intensificarea războiului ideologic Destindere înseamnă subminarea NATO Destindere înseamnă superioritatea militară finală a sovieticilor asupra Occidentului Destindere înseamnă recunoaşterea de către Occident a stăpânirii Uniunii Sovietice asupra Europei de Est Destindere înseamnă retragerea forţelor americane din Europa  Asemenea critici exasperau administraţia Nixon, care nu se îndoise niciodată că la Kremlin destinderea era privită ca servind cel puţin unora din interesele sovietice altfel Moscova nu ar fi acţionat în direcţia ei Adevărata problemă era dacă destinderea servea şi obiectivelor Americii Nixon şi consilierii săi credeau că timpul era de partea democraţiilor, deoarece o perioadă de pace fără expansiune avea să întărească forţele centrifuge din interiorul comunismului Eu am formulat o analiză a esenţei destinderii în martie 1976, în timpul administraţiei Ford, care practic a continuat politica administraţiei Nixon şi şi-a atras aceleaşi adversităţi: Forţa sovietică este inegală; slăbiciunea şi frustrările sistemului sovietic sunt izbitoare şi au fost clar dovedite În pofida inevitabilei sporiri a puterii sale, Uniunea Sovietică rămâne mult în urma noastră şi a aliaţilor noştri la orice evaluare globală a forţei militare, economice şi tehnologice; ar fi o mare nechibzuinţă ca Uniunea Sovietică să intre în competiţie cu democraţiile industriale Şi societatea sovietică nu mai este izolată de influenţele şi atracţiile venite din afară şi nici impermeabilă la nevoia de a stabili contacte cu exteriorul  Lăsată în voia trecerii timpului, dezbaterea în esenţă teoretică asupra destinderii ar fi putut fi depăşită de evenimente Dar liderul intelectual al criticilor, formidabilul senator Henry Jackson, nu era nici pe departe dispus să lase destinderea în seama probei timpului şi a mobilizat forţe pentru a o bloca pe dram Democrat din statul Washington şi unul dintre cei mai impresionanţi funcţionari de stat, Jackson abordase cu seriozitate studiul relaţiilor internaţionale, mai ales ale Uniunii Sovietice şi era un expert de talie mondială în problemele apărării La el, erudiţia era dublată de o stăpânire perfectă a ştiinţei de a manipula diferitele ramuri ale guvernării, reconciliind Congresul cu elementele favorabile din ramura executivului Echipa lui Jackson, condusă de subtilul Richard Perle, a fost pe măsura erudiţiei sale şi chiar i-a depăşit cizelatul talent al manipulării Deşi fusese prima alegere a lui Nixon pentru funcţia de secretar al apărării, Jackson avea să devină cel mai implacabil oponent al politicii administraţiei faţă de sovietici Pe parcursul celei mai mari perioade din primul mandat al lui Nixon, Jackson s-a situat cu statornicie pe o poziţie rezonabilă în problema Vietnamului, dovedindu-se un suporter de nădejde al eforturilor lui Nixon de a menţine forţa apărării americane, împotriva presiunii neîncetate a Congresului pentru ajustarea bugetului în mod unilateral El se dovedise indispensabil în conducerea prin Senat a propunerii lui Nixon privind sistemul de apărare cu rachete antibalistice (ABM) Cu toate acestea, la sfârşitul primului mandat al lui Nixon, drumurile celor doi s-au despărţit, deşi interpretările pe care le dădeau ei obiectivelor sovietice erau aproape identice Jackson nu a fost de acord cu Tratatul ABM, care limita numărul de baze de rachete defensive la două de fiecare parte şi foarte curând şi-a extins opoziţia la întreaga arie de relaţii Est-Vest Programul iniţial al lui Nixon privind rachetele defensive (ABM) prevedea o duzină de baze de apărare în lungul perimetrului Statelor Unite Acest sistem ar fi fost eficient împotriva unor forţe nucleare mai mici, precum cea a Chinei, şi împotriva unor atacuri sovietice de mai mică amploare, şi ar fi putut constitui nucleul unui sistem de apărare final optim dimensionat împotriva Uniunii Sovietice Dar Congresul a redus numărul de baze în fiecare an, aşa încât, în jurul anului 1970 Pentagonul indusese numai două baze în propunerea pentru noul buget O asemenea evoluţie nu servea nici unui obiectiv strategic; singura sa utilitate era experimentală În plus, reflectând mentalitatea antimilitară a vremii, majoritatea Congresului redusese, în fiecare sesiune, bugetul pentru apărare propus (fără a mai pune la socoteală programele pe care administraţia Nixon nu le-a înaintat niciodată, ştiind dinainte că vor fi respinse) Aceste presiuni au transformat Departamentul Apărării într-un neaşteptat şi neobişnuit avocat al controlului armamentului La începutul anului 1970, secretarul adjunct al apărării, David Packard, l-a îndemnat pe Nixon să întreprindă imediat o nouă iniţiativă SALT „cu ajutorul căreia putem încerca realizarea unui acord la Viena, până la jumătatea lunii octombrie, sau, cel mai târziu, în noiembrie £1 considera esenţială încheierea rapidă a unui acord, chiar şi parţial, deoarece la orizont se întrevedea o „reducere drastică a bugetului naţional”, care „era probabil” să determine „mari reduceri în programele de apărare, incluzând forţele strategice” Dacă nu se realiza acest acord, deciziile unilaterale ale Congresului aveau să „slăbească în mod progresiv sistemul nostru de pârghii în procesul de negociere” În această atmosferă politică, în vara anului 1970, Nixon a iniţiat o corespondenţă cu primul ministru sovietic Alexei Kosîghin, care a stabilit cadrul pentru încheierea unui acord asupra limitării armelor strategice (SALT), doi ani mai târziu Până atunci, sovieticii insistaseră ca discuţiile privind controlul armamentului să se rezume la limitarea armelor defensive, domeniu în care Statele Unite aveau un avans tehnologic, dar să amâne limitarea numărului rachetelor ofensive, din care Uniunea Sovietică producea 200 pe an, din toate tipurile, iar Statele Unite niciuna Nixon a arătat clar că nu va accepta niciodată o tratare atât de unilaterală Rezultatul corespondenţei Kosîghin-Nixon a fost acela că sovieticii au fost de acord ca ambele tipuri de arme, ofensive şi defensive, să fie limitate simultan Negocierile care au urmat au condus la două acorduri Tratatul ABM din 1972 limita apărarea la două baze şi 200 de lansatoare de rachete prea puţine pentru a stăvili chiar şi un atac de proporţii reduse Nixon a acceptat acest plafon pentru a putea păstra un nucleu al apărării şi pentru că se temea că, altfel, Congresul avea să elimine chiar şi programul experimental La vremea aceea, limitările armelor defensive nu făceau obiectul unei controverse Ceea ce a aprins spiritele a fost un acord interim pe cinci ani, care obliga ambele părţi să îngheţe forţele strategice terestre sau marine reprezentate de rachetele ofensive, un nivel stabilit de comun acord Statele Unite îşi stabiliseră propriile niveluri cu cinci ani în urmă şi, socotindu-le suficiente, nu avuseseră niciodată un program prin care să le modifice Uniunea Sovietică producea 200 de rachete pe an Pentru a atinge plafonul convenit, trebuia să demonteze 210 rachete mai vechi, cu rază lungă de acţiune Bombardierele (în care Statele Unite deţineau avantajul), nu era prevăzut a fi plafonate Ambele părţi aveau libertatea de a-şi îmbunătăţi tehnologia forţelor lor Era greu de făcut o comparaţie între forţa rachetelor celor două părţi Rachetele americane erau mai mici şi mai precise; jumătate din ele erau echipate cu focoase multiple (însemnând că fiecare rachetă purta mai multe dispozitive explozive) Rachetele sovietice erau mai mari, mai grosolane şi mai puţin flexibile De asemenea, ele întreceau în număr, cu circa 300, pe cele americane Atâta timp cât fiecare parte îşi lua propriile decizii, disparitatea nu părea să deranjeze pe nimeni, fără îndoială deoarece America deţinea un mare avantaj la numărul de avioane şi, datorită focoaselor multiple, un tot mai mare avans în domeniu care avea să crească în intervalul celor cinci ani de valabilitate a acordului Cu toate acestea, de îndată ce Acordul SALT a fost semnat, în mai 1972, în cadrul întâlnirii la vârf de la Moscova, disparitatea între lansatoarele care făcuseră obiectul acordului a şi produs controverse Era o stare de lucruri ciudată, înainte ca negocierile SALT să fi fost măcar concepute, Statele Unite stabiliseră plafoanele existente Pentagonul nu făcuse niciun efort pentru a ridica nivelul acestora în timpul primului mandat al lui Nixon; nu fusese primită, şi cu atât mai puţin respinsă, nicio cerere a Pentagonului de a spori forţele strategice Şi chiar după ce s-a convenit asupra unor plafoane mai înalte şi egale prin acordul de la Vladivostok din 1974, Departamentul Apărării nu a propus niciodată creşterea numărului de lansatoare, care fusese stabilit în 1967 Dar un vizitator de pe Marte care ar fi urmărit dezbaterea internă din America ar fi auzit o poveste uimitoare despre cum „încuviinţase” guvernul Statelor Unite o inegalitate în privinţa rachetelor prin acceptarea propriului său program unilateral, pe care, în absenţa acordului SALT, nu ar fi plănuit să-l schimbe niciodată şi nici nu a făcut-o nici atunci când, după doi ani, s-a renunţat la plafonul stabilit – şi nici măcar în timpul administraţiei Reagan Un nivel al forţelor pe care Statele Unite îl adoptaseră de bună voie deoarece acesta permitea Americii să dispună de mai multe focoase decât Uniunea Sovietică şi pe care Statele Unite nu aveau puterea să îl modifice pe durata acordului, a fost deodată caracterizat drept periculos, atunci când a fost reafirmat ca parte a acelui acord  Din nefericire pentru Nixon şi consilierii săi, „inegalitatea” era unul dintre acele cuvinte simbolice care îşi creează propria lor realitate În momentul în care oponenţii administraţiei au terminat de comparat lansatoarele şi focoasele, ca şi plafoanele programate cu cele negociate, nu a mai rămas decât sentimentul neplăcut că administraţia acoperea de fapt un „decalaj de rachete” în dezavantajul Statelor Unite Administraţia Nixon a văzut în Acordul SALT o modalitate de a-şi proteja programele de apărare esenţiale de asaltul Congresului, şi aceasta pe două căi: insistând ca plafoanele stabilite de acord să fie tratate de Congres ca repere şi dublând acordul cu o creştere a bugetului apărării de 4,5 miliarde dolari, pentru modernizare Chiar şi acum, după douăzeci de ani, cele mai importante programe strategice (B-l, bombardierele Stealth, racheta MX, rachetele strategice de croazieră, racheta Trident şi submarinele) îşi au originea din timpul administraţiilor Nixon şi Ford, din perioada în care a fost în vigoare SALT I Ceea ce părea a fi o dezbatere pe tema rachetelor celor două părţi era în realitate simbolul unei preocupări mai profunde şi foarte justificate Jackson şi suporterii săi au văzut în sporirea accentului pus pe controlul armamentului într-adevăr, mijloacele de informare şi comunitatea academică îşi făcuseră aproape o obsesie din acesta o ameninţare potenţială la adresa oricărei politici de apărare serioase Noi programe militare erau justificate tot mai mult pe temei că serveau ca monedă de schimb în viitoarele negocieri SALT Echipa Jackson se temea că un asemenea curent putea eroda orice concepţie strategică pentru apărare În definitiv, care era rostul alocării de resurse insuficiente unor programe costisitoare al căror obiectiv principal era de a fi predate spre demontare? În acest context, dezbaterea pe marginea prevederilor acordului s-a rezumat în ultimă instanţă la găsirea unei modalităţi de a înfrunta sfârşitul superiorităţii strategice a Americii În mod teoretic, era clar de un deceniu că puterea distrugătoare a armelor nucleare atrăgea după sine situaţia de impas, prin aceea că excludea posibilitatea unei victorii cu orice preţ pe care un lider politic raţional să o poată accepta Înţelegerea acestui lucru a determinat administraţia Kennedy să dezvolte doctrina strategică a „distrugerii asigurate”, care făcea din capacitatea fiecărei părţi de a o distruge pe cealaltă un mijloc de intimidare Departe de a rezolva dilema, această doctrină strategică nu a făcut decât să o redefinească O strategie naţională bazată pe ameninţarea cu sinuciderea era condamnată să ajungă într-un punct mort, mai curând sau mai târziu Iar SALT I a adus la cunoştinţa publicului ceea ce experţii ştiau de cel puţin un deceniu Brusc, SALT a început să fie acuzat pentru o stare de lucruri care ar fi existat într-o formă conflictuală mult mai gravă în condiţiile în care armamentul nu ar fi fost supus unor restricţii Dilema era destul de reală, dar nu SALT o provocase Atâta timp cât ameninţarea era pusă în ecuaţia cu distrugerea reciprocă, inhibiţiile psihologice în faţa războiului nuclear aveau să fie copleşitoare America construia arme nucleare numai pentru descurajarea adversarului şi nu pentru relevanţa lor în cazul unei crize politice previzibile Acest adevăr o dată pătruns în conştiinţe, era inevitabil ca Distrugerea Reciprocă Asigurată să submineze morala şi să distrugă alianţele existente Aceasta, şi nu SALT, era adevărata dilemă nucleară Astfel, în esenţă, dezbaterea pe marginea acordului SALT şi a destinderii reflecta o revoltă împotriva unei lumi în care un conflict ideologic înverşunat se purta în condiţiile unui impas strategic inevitabil Adevăratul conflict în problema SALT avea la bază două puncte de vedere foarte diferite asupra impasului nuclear Nixon şi consilierii săi au ajuns la concluzia că oricare dintre părţi avea să fie capabilă să lanseze provocări la limita ameninţării cu un război nuclear, aceea avea să câştige cu timpul un tot mai important potenţial de şantajare şi să poată duce o politică de expansionism treptat De aceea Nixon a pus accent pe rezistenţa în faţa ameninţării geopolitice În absenţa unei capacităţi de contrapondere posibilitatea de a dezarma adversarul din prima lovitură puterea strategică americană devenea tot mai puţin adecvată apărării unor teritorii din afara continentului, incluzând, în cele din urmă, chiar şi Europa (vezi capitolul 24) Grupurile asociate lui Jackson au înţeles acest lucru şi aspirau la o restaurare a superiorităţii strategice a Americii Dar ele şi-au învăluit preocuparea în teama nu numai că America avea să-şi piardă capacitatea primei lovituri ceea ce era adevărat dar că, în timp, Uniunea Sovietică ar putea dobândi ea această capacitate – ceea ce nu era adevărat, desigur nu într-un interval de timp relevant pentru dezbatere Coşmarul lui Jackson era vulnerabilitatea strategică; coşmarul lui Nixon era vulnerabilitatea geopolitică Preocuparea lui Jackson era echilibrul forţelor militare; principala preocupare a lui Nixon era distribuţia globală a puterii politice  Jackson şi susţinătorii săi au încercat să folosească SALT pentru a forţa Uniunea Sovietică să-şi regândească întreaga forţă strategică în conformitate cu preferinţele americane Nixon şi consilierii săi nu credeau că America dispunea de pârghiile necesare pentru un asemenea proiect într-o perioadă de reduceri în bugetul apărării impuse de Congres, deşi mai târziu Reagan avea să demonstreze utilitatea politică a unei creşteri decise a forţei militare americane Jackson şi susţinătorii săi şi-au concentrat atenţia în primul rând asupra echilibrului strategic, a cărui ameninţare au tratat-o ca pe o problemă tehnologică în mare măsură Administraţia Nixon a încercat să pregătească America pentru un rol nou în istoria sa dar de vechimea sistemului statal: acela de a împiedica adversarul să acumuleze avantaje geopolitice aparent neînsemnate care, în timp, să răstoarne echilibrul puterii Forţele reprezentate de Jackson erau relativ tolerante faţă de schimbările globale geopolitice (Jackson a votat împotriva ajutorului pentru partea necomunistă a Angolei în 1975) dar erau pline de zel în privinţa implicaţiilor celei mai ezoterice tehnologii a armamentului Acest impas a condus dezbaterea pe tema SALT pe un tărâm şi mai obscur, până când controversa s-a oprit asupra detaliilor sistemelor de armament pe care niciun profran nu le-ar fi putut înţelege, şi asupra cărora chiar înşişi experţii în problemele de armament erau în profund dezacord În perspectiva unui deceniu, discuţiile legate de schimbul de rachete de croazieră şi bombardierele sovietice Backfire, de agregate totale egale şi focoase multiple inegale, apar ca nişte tratate din epoca medievală însemnate de scribii unei mănăstiri retrase departe de lume Problemele ridicate în cadrul dezbaterii erau fundamentale şi inevitabile Ceea ce a provocat impasul a fost chinul preşedinţiei, care a făcut imposibilă armonizarea ideilor Idealismul american domnea ca putere supremă, lipsit de orice tendinţă spre compromis politic Preşedintele nu putea impune nicio pedeapsă şi nici oferi vreo recompensă, atribuţii fireşti ale prerogativelor funcţiei sale Criticii nu aveau niciun interes politic să îşi modifice vederile Dezbaterea a căpătat aura unei reuniuni între universitari încăpăţânaţi Istoricii, însă, aveau să tragă un folos din expunerea poziţiilor într-un mod mult mai explicit decât era în mod normal cazul într-un proces politic America şi-a plătit autoflagelarea printr-o întârziere de aproape un deceniu în confruntarea cu necesităţile sale geopolitice În cele din urmă, comunismul s-a prăbuşit parţial ca urmare a propriei anchilozări, parţial datorită presiunilor unui Occident revigorat Iată de ce judecata finală a istoriei va fi fără îndoială mai clementă cu taberele aflate în opoziţie în controversa internă a Americii decât au fost ele una faţă de cealaltă Istoria va percepe demersurile lui Nixon şi ale criticilor săi conservatori ca a fi fost complementare, mai curând decât contradictorii, una din părţi punând accentul pe aspectul geopolitic, iar cealaltă pe aspectul tehnologic al unei lupte a cărei esenţă morală era concepută de ambele părţi într-un mod asemănător Controlul armamentului s-a dovedit a fi, sub aspect tehnic, prea greoi el însuşi pentru a mai purta şi greutatea controversei filosofice asupra naturii politicii externe americane Treptat, dezbaterea s-a transformat într-o temă mai apropiată de idealismul tradiţional american şi una cu o mai mare rezonanţă la publicul larg – propunerea ca drepturile omului să se numere printre principalele obiective ale politicii externe americane Dezbaterea asupra drepturilor omului a început ca un apel prin care se cerea Statelor Unite să facă uz de influenţa lor pentru a îmbunătăţi tratamentul cetăţenilor sovietici, dar s-a transformat treptat într-o strategie menită să provoace o revoltă internă sovietică Ca şi în cazul controlului armamentului, problema nu privea obiectivul, care nu era pus în discuţie, ci măsura în care confruntarea ideologică trebuia să devină prioritatea politicii externe americane Ca subiect diplomatic, problema emigrării evreilor din Uniunea Sovietică fusese creaţia gândirii administraţiei Nixon Înainte de 1969, o asemenea emigrare nu se aflase niciodată pe agenda dialogului Est-Vest: toate administraţiile anterioare ale ambelor partide o trataseră ca aparţinând jurisdicţiei interne a Uniunii Sovietice Niciuna dintre ele nu fusese dispusă să împovăreze relaţiile Est-Vest, care erau deja suficient de încordate, cu o controversă în plus În 1968, numai 400 de evrei primiseră aprobarea de a emigra din Uniunea Sovietică şi nicio ţară democrată nu ridicase problema Pe măsură ce relaţiile americano-sovietice se îmbunătăţeau, administraţia Nixon a început să discute subiectul pe canalul prezidenţial, cu argumentul că acţiunile sovietice nu vor trece neobservate la cele mai înalte niveluri ale guvernului american Kremlinul a început să răspundă „sugestiilor” americane, mai ales după ce relaţiile sovieto-americane au început să se îmbunătăţească În fiecare an, numărul emigranţilor evrei a crescut, pentru ca în anul 1973 cifra anuală să atingă 35 000 În plus, Casa Albă prezenta în mod regulat liderilor sovietici o listă cu cazuri dificile persoane cărora le fusese refuzată viza de ieşire sau ale căror familii erau despărţite, unele aflându-se în închisoare Celor mai mulţi dintre aceşti cetăţeni sovietici li s-a permis să emigreze Toate acestea aveau loc prin ceea ce specialiştii în diplomaţie ar numi „învoială tacită” Nu era formulată nicio cerere oficială şi nu era dat niciun răspuns oficial Acţiunile sovietice erau notate fără ca faptul să fie recunoscut ca atare, într-adevăr, practicile de emigrare ale Uniunii Sovietice erau în mod constant îmbunătăţite, deşi Washingtonul nu exprimase nicio cerere în acest sens Administraţia Nixon a respectat aceste reguli de bază cu atâta rigoare încât nu şi-a revendicat niciodată meritul de a fi ameliorat practicile emigrării sovietice nici chiar în timpul campaniilor electorale până când Henry Jackson a transformat problema emigrării evreilor într-o confruntare publică Ceea ce l-a provocat pe Jackson a fost o decizie curioasă luată de Kremlin în vara anului 1972, prin care se impunea o „taxă de ieşire” pentru emigranţi, zice-se pentru a rambursa statului sovietic cheltuielile făcute de sistemul de învăţământ pentru instruirea cetăţenilor care plecau Nu a fost niciodată o explicaţie; era probabil o încercare de a ameliora poziţia sovietică în lumea arabă, a cărei precaritate fusese recent demonstrată de expulzarea trupelor combatante sovietice din Egipt O altă explicaţie este că taxa de ieşire ar fi putut fi concepută cu scopul de a genera valută străină, în ideea că avea să fie plătită de suporterii americani ai unei emigrări mai active Temându-se că fluxul emigraţiei s-ar putea bloca, grupurile de evrei au făcut apel atât la administraţia Nixon, cât şi la vechiul lor susţinător, Henry Jackson În timp ce administraţia Nixon continua să lucreze în linişte pentru soluţionarea problemei cu ambasadorul Dobrinin, Jackson a inventat un mijloc ingenios de presiune publică asupra Uniunii Sovietice Ca parte la întâlnirea la vârf din Statele Unite semnaseră un acord prin care se garanta Uniunii Sovietice statutul „Naţiunii celei mai favorizate” (MFN) în schimbul unei reglementări privind datoria împrumut/închiriere din timpul războiului În octombrie 1972, Jackson a introdus un amendament prin care se bloca accesul la statutul de naţiunea cea mai favorizată pentru toate ţările care puneau restricţii emigrării Aceasta a fost o strălucită mişcare tactică Statutul naţiunii celei mai favorizate sună mult mai semnificativ decât este în realitate Ceea ce asigură el este un statut nediscriminatoriu, el nu garantează nicio favoare specială, ci oferă pur şi simplu beneficiarului toate acele privilegii de care se bucură toate naţiunile cu care Statele Unite întreţin relaţii comerciale normale (în acel moment numărul lor fiind de peste o sută) Statutul naţiunii celei mai favorizate facilitează un comerţ normal pe baza reciprocităţii comerciale Dată fiind starea economiei sovietice, nu era de aşteptat ca nivelul unui asemenea comerţ să fie prea mare Ceea ce a reuşit Amendamentul Jackson a fost să facă din practicile emigrării sovietice nu numai obiectul diplomaţiei publice, dar şi al unei acţiuni legislative a Congresului american Nu exista niciun dezacord de substanţă între administraţie şi Jackson, într-adevăr, administraţia luase poziţie într-un număr de alte probleme legate de drepturile omului De exemplu, eu făcusem numeroase şi insistente apeluri la Dobrinin în favoarea scriitorului disident Alexandr Soljeniţân, care au contribuit la plecarea acestuia din Uniunea Sovietică Jackson, totuşi, nu era adeptul diplomaţiei discrete în favoarea drepturilor omului şi insista ca angajamentul american să fie afirmat manifest succesele să-i fie lăudate, iar eşecurile penalizate La început, presiunile Congresului au venit în ajutorul propriilor eforturi ale administraţiei, făcute în aceeaşi direcţie Curând, însă, deosebirea a mers până dincolo de metodă Nixon, care era la originea ideii de a încuraja emigraţia evreilor, făcuse aceasta ca pe un gest umanitar (şi poate, într-o mică măsură, politic, deşi nu s-a folosit niciodată de el în mod public) Dar el a tras o linie între relaţiile Est-Vest şi problema emigrării evreieşti, deoarece nu credea că interesul naţional american era în joc într-o asemenea măsură încât să le subordoneze pe unele celeilalte Pentru Jackson şi adepţii săi, problema emigrării evreieşti era un surogat pentru confruntarea ideologică cu comunismul Nu e de mirare că ei au considerat fiecare concesie sovietică drept o dovadă a faptului că tacticile lor de presiune funcţionau Într-adevăr, liderii sovietici au revocat taxa de ieşire fie din cauza obiecţiilor Casei Albe, fie a Amendamentului Jackson, fie, mai degrabă, a lor împreună, deşi verdictul final trebuie să aştepte deschiderea arhivelor sovietice, încurajaţi, criticii administraţiei au cerut o dublare a cifrelor emigranţilor evrei şi înlăturarea restricţiilor asupra emigrării pentru alte naţionalităţi, conform unei scheme aprobate de Statele Unite Forţele Jackson au legiferat de asemenea, restricţii asupra împrumuturilor acordate Uniunii Sovietice de către Export-Import Bank (Amendamentul Stevenson) astfel încât, în problemele comerciale, Uniunea Sovietică a sfârşit într-o situaţie mai grea după destindere decât cea dinaintea relaxării tensiunilor Est-Vest Ca lider al unei ţări abia ieşită dintr-un război epuizant şi îndreptându-se către o criză a preşedinţiei, Nixon şi-a asumat numai acele riscuri pe care le impunea ideea sa de interes naţional şi pe care ţara sa era pregătită să le suporte Totuşi criticii săi doreau ca diplomaţia americană să provoace căderea sistemului sovietic prin cereri unilaterale privind controlul armamentului, prin blocarea schimburilor comerciale şi o pledoarie provocatoare în favoarea drepturilor omului În cursul evenimentelor s-a produs o răsturnare extraordinară a poziţiilor unora dintre cei mai importanţi participanţi la dezbaterea naţională The New York Times, în editorialele sale din 1971, avertizase asupra faptului că „tactica de a folosi comerţul american drept pârghie pentru negocieri ulterioare asupra unor diverse probleme are mult mai puţine şanse de a influenţa favorabil politica sovietică decât comerţul însuşi…” Doi ani mai târziu, autorul editorialului exprima o opinie diferită El condamna vizita ministrului de finanţe, George Shultz, în Uniunea Sovietică drept o dovadă că „administraţia este atât de interesată de comerţ şi destindere, încât este dispusă să neglijeze preocuparea la fel de importantă a poporului american ca drepturile omului să fie respectate pretutindeni” Nixon încercase să încurajeze moderaţia în conduita pe plan internaţional a sovieticilor, condiţionând creşterea comerţului cu America de testul de cumpătare pe care trebuia să-l treacă politica externă sovietică Oponenţii săi au dus teoria intercondiţionării puţin mai departe, încercând să folosească schimburile comerciale drept mijloc de a produce revolte interne în Uniunea Sovietică, într-un moment când aceasta era încă puternică şi încrezătoare Atacat pentru rolul său în Războiul rece cu patru ani mai devreme, Nixon era acum aspru criticat ca fiind prea blând şi încrezător faţă de Uniunea Sovietică cu siguranţă, prima acuzaţie de acest gen adusă omului care îşi începuse cariera politică în investigaţiile anticomuniste de la sfârşitul anilor ’40 Curând a fost pus în discuţie însuşi conceptul de îmbunătăţire a relaţiilor sovieto-americane, ca în acest editorial din The Washington Post: Întrebarea foarte dificilă asupra substanţei „destinderii” sovieto-americane trece dintr-o etapă de dezbatere într-o etapă politică Un număr semnificativ de americani par să creadă în prezent că nu este nici de dorit, nici posibil şi nici sigur să fie îmbunătăţite relaţiile cu Uniunea Sovietică până când Kremlinul nu liberalizează unele aspecte ale politicii sale interne  America se întorcea la esenţa concepţiei lui Acheson şi Dulles şi a documentului 68 al Consiliului Naţional de Securitate: credinţa că o schimbare fundamentală în obiectivele şi practicile interne ale sovieticilor trebuia să preceadă negocierile serioase dintre Statele Unite şi Uniunea Sovietică Dar în timp ce pionierii Războiului rece se mulţumiseră să conteze pe faptul că politica de îngrădire avea să producă această schimbare la vremea cuvenită, succesorii lor promiteau schimbări pozitive în sistemul sovietic ca urmare a presiunii directe a Americii şi a prezentării publice a cerinţelor americane În timpul lui Brejnev au existat mai multe situaţii în care Nixon şi asociaţii săi au avut confruntări cu conducerea sovietică, atunci când dorinţa de putere a sovieticilor încă nu se erodase Şi ne-am găsit în faţa unor adversari formidabili Un atac general asupra sistemului comunist în condiţiile unei parităţi nucleare promitea să fie lung şi înverşunat După Vietnam şi în plină afacere Watergate, ne-am aflat în poziţia unui înotător care, de-abia scăpat de la înec, este obligat să traverseze Canalul Mânecii şi este apoi acuzat de pesimism dacă manifestă lipsă de entuziasm în faţa perspectivei Jackson se distinsese pe baricadele bătăliei geopolitice anticomuniste, după cum avea să facă şi mai târziu; nu acelaşi lucru se putea spune despre mulţi dintre recruţii săi, de a căror sinceritate ne-am îndoit mult mai puţin decât de consecvenţa lor Într-o criză internaţională, preşedintele este punctul focal indispensabil pentru guvern Privită numai din acest punct de vedere, perioada Watergate nu era deloc momentul ideal pentru lansarea unei politici deliberate de confruntare sovieto-americană Preşedintele era pe cale de a fi pus sub acuzaţie; rănile Vietnamului erau încă deschise; iar neîncrederea în administraţie era atât de mare încât, după ce sovieticii ameninţaseră în mod explicit să intervină în războiul din Orientul Mijlociu, un ziarist respectat a considerat că poate să întrebe, la o conferinţă de presă din octombrie 1973, dacă forţele Statelor Unite fuseseră alertate pentru a devia atenţia de la Watergate Controversa se întorsese la o dezbatere care data încă din vremea lui John Quincy Adams, când se punea întrebarea dacă Statele Unite ar trebui să se mulţumească cu afirmarea valorilor sale morale sau dacă ar trebui să lupte în numele lor Nixon a încercat să acorde obiectivele Americii cu capacităţile sale În cadrul acestor limite, el era gata să angajeze influenţa Americii în promovarea valorilor sale, aşa cum o dovedise poziţia pe care o adoptase în problema emigrării evreilor Criticii săi insistau asupra aplicabilităţii imediate a principiilor universale şi respingeau grăbiţi orice problemă de fezabilitate ca pe o dovadă de insuficienţă morală sau de pesimism istoric Susţinând că idealismul american trebuie să dea dovadă de discernământ, administraţia Nixon a simţit că îndeplinea o funcţie educativă vitală Ce ironie a sorţii ca tocmai în momentul în care Americii i se spunea în Vietnam că trebuie să-şi cunoască limitele geopolitice, să fie îndemnată de câteva personalităţi naţionale dintre care multe fuseseră în avangarda criticii Vietnamului să se lanseze în programul unei agende de intervenţionism global în probleme umanitare După cum aveau să o demonstreze anii mandatului lui Reagan, o politică mai îndrăzneaţă faţă de Uniunea Sovietică era foarte recomandată, deşi aceste succese nu puteau să apară până într-o fază mai avansată a relaţiilor sovieto-americane Dar în timp ce dezbaterea asupra destinderii era mai aprinsă, America avea încă să-şi revină după Vietnam şi să lase lucrurile să se liniştească după Watergate Şi liderii sovietici au avut de trecut printr-o predare de ştafetă între generaţii Modul în care s-a desfăşurat dezbaterea la începutul anilor ’70, totuşi, a împiedicat realizarea echilibrului între idealismul care a dat strălucire tuturor marilor iniţiative americane şi realismul la care obliga atmosfera globală aflată în schimbare Criticii destinderii şi-au simplificat peste măsură cazul; administraţia Nixon a contribuit la crearea impasului prin răspunsul mult prea pedant pe care l-a dat Rănit de atacul foştilor aliaţi şi prieteni, Nixon a respins criticile ca fiind motivate politic Oricât ar fi fost de corectă această apreciere, era dovada unei lipse de profunzime ca politicienilor de profesie să li se atribuie motivaţii politice, întrebarea pe care ar fi trebuit să şi-o pună administraţia era de ce atât de mulţi politicieni au considerat potrivit să se alăture grupului Jackson Prinsă între un moralism nenuanţat şi un accent exagerat pe geopolitic, politica americană a intrat într-un punct mort la sfârşitul mandatului lui Nixon Când promisiunea creşterii volumului comerţului a fost retrasă, ea nu a fost înlocuită cu alternativa sporirii cheltuielilor pentru apărare, sau măcar cu perspectiva disponibilităţii de a face faţă confruntărilor geopolitice SALT a intrat în impas; emigraţia evreilor din Uniunea Sovietică a ajuns să se facă cu picătura; iar ofensiva geopolitică a comunismului a fost reluată când o forţă expediţionară cubaneză a fost trimisă în Angola, stabilind acolo un guvern comunist, în timp ce conservatorii americani se opuneau unei riposte puternice a americanilor Eu am atras atenţia asupra dificultăţilor: Dacă un grup de critici subminează negocierile asupra controlului armamentului şi închide perspectiva unor legături mai constructive cu Uniunea Sovietică, în timp ce un alt grup ajustează bugetele apărării şi al serviciilor de informaţii şi zădărniceşte rezistenţa americană în faţa aventurismului sovietic, ele vor sfârşi amândouă indiferent dacă au avut sau nu această intenţie prin a distruge capacitatea statului de a duce o politică externă puternică, creatoare, moderată şi prudentă  Aşa s-a întâmplat că au ajuns să fie controversate chiar şi marile realizări ale diplomaţiei din acea perioadă Diplomaţia americană, care domina Orientul Mijlociu din 1973 şi care redusese drastic influenţa sovietică în acea regiune strategică, a fost prezentată timp de mai mulţi ani ca un recul, până când avântul procesului de pace a împrăştiat până şi rezervele scepticilor O soartă asemănătoare a cunoscut şi ceea ce posteritatea a considerat a fi o reuşită semnificativă a diplomaţiei occidentale Conferinţa celor treizeci şi cinci de naţiuni în problemele securităţii şi cooperării în Europa, care a produs Acordurile de la Helsinki Acest uriaş proces diplomatic s-a născut din sentimentul de insecuritate adânc înrădăcinat al Moscovei şi setea ei nestinsă pentru legitimitate Chiar dacă era în curs de a clădi o enormă structură militară şi deţinea controlul asupra unui mare număr de state, Kremlinul acţiona ca şi cum avea permanentă nevoie de asigurări În pofida uriaşului său arsenal nuclear aflat în plină dezvoltare, Uniunea Sovietică cerea tocmai ţărilor pe care le ameninţase timp de decenii şi pe care le condamnase la lada de gunoi a istoriei o formulă prin care să-şi poată consacra achiziţiile În acest sens, Conferinţa pentru securitate în Europa a devenit substitutul lui Brejnev pentru tratatul de pace german pe care Hruşciov nu reuşise să îl smulgă cu ultimatul său asupra Berlinului şi o solidă confirmare a status quo-ului postbelic Beneficiul exact avut în vedere de Moscova nu era foarte clar Insistenţa cu care leagănul revoluţiei ideologice urmărea confirmarea legitimităţii sale din partea acelora pe care îi proclamase victime ale inevitabilităţii istorice era un simptom al unei extraordinare neîncrederi în sine Probabil că liderii sovietici mizau pe posibilitatea ca în urma Conferinţei să fie create unele instituţii care să dilueze activitatea NATO sau cel puţin să o facă irelevantă În această privinţă s-au înşelat Nicio ţară NATO nu aştepta să substituie bagajul declarativ şi birocratic al unei Conferinţe pentru securitate în Europa realităţii militare a NATO sau prezenţei forţelor militare americane pe continent Moscova, după cum s-a dovedit, avea mult mai mult de pierdut decât democraţiile dintr-o Conferinţă care a sfârşit prin a oferi tuturor participanţilor, inclusiv Statelor Unite, dreptul de a se pronunţa în evoluţiile politice din Europa de Est După o perioadă de ambivalenţă, administraţia Nixon a căzut de acord cu propusa conferinţă Recunoscând faptul că Uniunea Sovietică îşi avea propria agendă, total opusă, noi am întrezărit totuşi o oportunitate pe termen lung Graniţele ţărilor Europei de Est fuseseră deja recunoscute prin tratate de pace încheiate la sfârşitul celui de-al doilea război mondial între aliaţi şi sateliţii Germaniei din timpul războiului, din Europa de Est Ele fuseseră apoi confirmate în mod explicit de acordurile bilaterale ale lui Willy Brandt între Republica Federală şi ţările Europei de Est, ca şi ale altor democraţii membre ale NATO, în mod special Franţa, cu ţările din Europa de Est (inclusiv Polonia şi Uniunea Sovietică) Mai mult decât atât, toţi aliaţii NATO făceau presiuni pentru organizarea unei Conferinţe pentru securitate în Europa; la fiecare întâlnire cu omologii lor sovietici, liderii vest-europeni se apropiau tot mai mult de acceptarea agendei sovietice Astfel, în 1971, administraţia Nixon a decis să adauge Conferinţa pentru securitate în Europa la lista sa de stimulente pentru încurajarea spre moderaţie a părţii sovietice Noi am făcut uz de strategia intercondiţionării, exprimată sintetic de consilierul din Departamentul de Stat Helmut Sonnenfeldt, într-un mod pe cât de arogant pe atât de precis: „Am pus-o la bătaie pentru tratatul germano-sovietic, am pus-o la bătaie pentru tratatul asupra Berlinului, şi am pus-o iarăşi la bătaie pentru deschiderea MBFR [Reducerea Mutual Echilibrată a Forţelor] ” Administraţiile Nixon şi Ford au prefigurat rezultatele condiţionând participarea Americii de un comportament sovietic reţinut în toate celelalte probleme Ele au insistat asupra încheierii satisfăcătoare a negocierilor asupra Berlinului şi pentru iniţierea de negocieri privind reducerile reciproce de forţe în Europa Când aceste obiective au fost atinse, delegaţii din treizeci şi cinci de state au venit la Geneva, deşi despre o marte parte a acestor intense negocieri nu s-a relatat în presa occidentală Apoi, în 1975, Conferinţa a ieşit din umbră, în momentul când s-a anunţat că ajunsese la acorduri care urmau să fie semnate cu ocazia unei întâlniri la vârf, la Helsinki Influenţa americană făcuse ca recunoaşterea frontierelor să fie limitată la asumarea obligaţiei ca acestea să nu fie modificate prin forţă, ceea ce era o simplă repetare a Cartei Naţiunilor Unite Din moment ce nicio ţară europeană nu avea capacitatea să provoace o schimbare prin forţă sau să ducă o politică în acest sens, renunţarea formală cu greu putea fi considerată un avantaj de partea sovieticilor Chiar şi această recunoaştere limitată a legitimităţii era viciată de o declaraţie de principiu care o preceda intens negociată de Statele Unite Ea declara că statele semnatare „consideră că frontierele lor pot fi modificate, în acord cu legea internaţională, prin mijloace paşnice şi prin înţelegere” Cea mai semnificativă prevedere a Acordului de la Helsinki s-a dovedit a fi aşa-numitul Basket III în problema drepturilor omului (Baschet I şi II tratau problemele politice şi respectiv economice ) Basket III a fost menit să joace un rol important în dezintegrarea orbitei sateliţilor sovietici şi a devenit un act de referinţă pentru toţi activiştii în domeniul drepturilor omului din ţările NATO Delegaţia americană a contribuit la formularea prevederilor finale ale Acordurilor de la Helsinki Dar activiştii pentru drepturile omului sunt cei care merită recunoştinţă, deoarece fără presiunea pe care au exercitat-o ei progresul ar fi fost mult mai lent şi probabil mult mai neînsemnat Basket III îi obliga pe toţi semnatarii să aplice şi să supravegheze respectarea unor anumite drepturi de bază ale omului Iniţiatorii occidentali sperau că prevederile vor crea un standard internaţional care va împiedica Uniunea Sovietică să treacă la represalii împotriva disidenţilor şi revoluţionarilor După cum s-a dovedit, reformatorii eroici din Europa de Est au folosit Basket III drept punct de referinţă în lupta pentru eliberarea ţărilor lor de sub dominaţia sovietică Atât Vaclav Havel în Cehoslovacia, cât şi Lech Walesa în Polonia şi-au cucerit un loc în panteonul luptătorilor pentru libertate folosind aceste prevederi, atât pe plan intern cât şi internaţional, pentru a submina nu numai dominaţia sovietică dar şi regimurile comuniste din propriile lor ţări Conferinţa pentru Securitate în Europa a ajuns astfel să joace un important dublu rol: în etapele sale de pregătire, ea a moderat conduita sovietică în Europa şi, ulterior, a accelerat căderea imperiului sovietic Amintirea atitudinii contemporanilor faţă de Conferinţa de la Helsinki, s-a estompat nemilos Preşedintele Ford a fost acuzat de a fi făcut concesii istorice prin participarea la Conferinţă şi semnarea documentului principal, aşa-numitul Act Final, în 1975, The New York Times scria în editorial: Conferinţa celor 35 de state pentru securitate şi cooperare în Europa, care atinge în prezent punctul culminant după 32 de luni de echivoc semantic, nu ar fi trebuit să aibă loc Niciodată nu s-au luptat atât de mulţi, atât de mult timp, pentru atât de puţin… Dacă este prea târziu pentru a anula întâlnirea la vârf de la Helsinki… acolo trebuie făcute toate eforturile, în mod public precum şi în particular, pentru a împiedica euforia în Occident  Trei săptămâni mai târziu, eu am rezumat, într-un discurs, atitudinea administraţiei Ford: Statele Unite urmăresc procesul de relaxare a tensiunilor de pe o poziţie de siguranţă de sine şi forţă Nu noi ne-am aflat în defensivă la Helsinki; nu noi am fost cei somaţi de toate delegaţiile să trăim potrivit principiilor care se semnau La Helsinki, pentru prima dată în perioada postbelică, drepturile şi libertăţile fundamentale ale omului au devenit subiecte recunoscute ale dialogului şi negocierilor Est-Vest Conferinţa a promovat standardele noastre de conduită umană, care au fost şi încă mai sunt o rază de speranţă pentru milioane de oameni  Era o perioadă tristă, în care încercarea de a convinge părea inutilă Într-un discurs din martie 1976, am lansat, cu oarecare exasperare, o provocare provocatorilor: Nicio politică nu va elimina curând, dacă o va face vreodată, competiţia şi diferenţele ideologice ireconciliabile dintre Statele Unite şi Uniunea Sovietică Nici nu va face compatibile toate interesele Noi suntem angajaţi într-un proces îndelungat, cu inevitabile suişuri şi coborâşuri Dar nu există alternativă la politica de sancţionare a aventurismului şi de recompensare a moderaţiei Ce anume propun să facă această ţară cei care vorbesc cu atâta uşurinţă despre „drumuri cu sens unic” sau „concesii preemptive”? La ce anume s-a renunţat? Ce nivel de confruntare doresc ei? Ce ameninţări ar face ei? Ce riscuri şi-ar asuma? Pentru care anume schimbări în situaţia noastră în domeniul apărării, pentru ce nivel al cheltuielilor pentru care perioadă de timp pledează ei? Cum anume sugerează ei să controlăm relaţiilor sovieto-americane într-o eră de egalitate strategică? „Structura păcii” în viziunea lui Nixon răspunsese dorinţei naţiunii de a se pune capăt aventurilor la mari distanţe Totuşi, de-a lungul aproape întregii lor istorii, americanii au considerat pacea ca pe ceva de la sine înţeles; definiţia păcii ca absenţă a războiului era în acelaşi timp o noţiune prea pasivă şi prea puţin inspiratoare pentru a deveni tema permanentă a politicii americane Concepţia administraţiei Nixon privind relaţiile internaţionale era mult mai realistă decât cea pe care o moştenise şi, pe termen lung, ea a reprezentat o ajustare necesară adusă politicii externe americane Ea nu era însă întemeiată pe principii familiare – lacună acoperită de administraţiile următoare În America, o interpretare geopolitică a problemelor internaţionale devenise tot atât de necesară pe cât era, în sine, de insuficientă Pe de altă parte, criticii lui Nixon se comportau ca şi cum ambianţa internaţională ar fi fost oarecum irelevantă şi ca şi cum preferinţele Americii puteau fi impuse în mod unilateral şi fără să fie nevoie decât de o declaraţie americană În încercarea de a găsi o modalitate de abordare viabilă a schimbărilor revoluţionare pe care le prezida, administraţia Nixon s-a avântat prea departe în direcţia accentuării a ceea ce percepea ea drept necesităţi geopolitice ale Americii Criticii săi şi cei imediat următori au încercat să compenseze invocând versiuni absolute ale principiilor americane Controversa inevitabilă a fost făcută inutil de dureroasă de dezintegrarea unităţii interne sub impactul dublu al Vietnamului şi al afacerii Watergate Totuşi, menţinând unitatea în timpul Războiului rece, America şi-a redescoperit cu adevărat locul şi a reuşit să răstoarne situaţia în defavoarea adversarului ei sovietic Şi ca o ironie a sorţii, când în anii ’90 ameninţarea geopolitică a dispărut odată cu provocarea ideologică, America a fost obligată, fără putinţa de a alege, să reconsidere locul unde se putea situa interesul ei naţional CAPITOLUL 30 Sfârşitul Războiului rece: Reagan şi Gorbaciov  Războiul rece începuse când America se aştepta la o eră de pace Şi Războiul rece a luat sfârşit într-un moment când America se pregătea pentru o nouă eră de conflict prelungit Imperiul sovietic s-a prăbuşit chiar mai brusc decât izbucnise dintre graniţele sale; cu aceeaşi rapiditate, America şi-a schimbat complet atitudinea faţă de Rusia, trecând în numai câteva luni de la ostilitate la prietenie Această extrem de importantă schimbare s-a desfăşurat sub semnul a doi colaboratori destul de improbabili Ronald Reagan fusese ales ca reacţie la o perioadă de aparentă retragere a Americii pentru reafirmarea adevărurilor esenţiale tradiţionale ale excepţionalismului american Gorbaciov, care se ridicase până la cea mai înaltă poziţie prin luptele brutale din interiorul ierarhiei comuniste, era hotărât să revigoreze ceea ce el considera a fi o ideologie sovietică superioară Reagan şi Gorbaciov au crezut fiecare în victoria finală a propriei tabere A existat, însă, o deosebire crucială între aceşti doi neaşteptaţi colaboratori: Reagan înţelegea resorturile intime ale societăţii sale, în vreme ce Gorbaciov pierduse complet legătura cu cele ale propriei societăţi Dar în timp ce Reagan a eliberat spiritul poporului său deschizându-i larg rezervoarele de iniţiativă şi încredere în sine, Gorbaciov a grăbit decesul sistemului pe care îl reprezenta, cerându-i o reformă de care acesta s-a dovedit incapabil Prăbuşirea Indochinei în 1975 fusese urmată în America de o retragere din Angola şi de o adâncire a dezbinărilor interne, şi de un val de expansionism din partea Uniunii Sovietice Forţele militare cubaneze se răspândiseră din Angola până în Etiopia, în tandem cu mii de consilieri militari sovietici În Cambogia, trupele vietnameze susţinute şi aprovizionate de Uniunea Sovietică puneau stăpânire pe acea ţară frământată Afghanistanul era ocupat de mai bine de 100 000 de soldaţi sovietici Guvernul prooccidental al şahului Iranului a căzut şi a fost înlocuit de un regim fundamentalist radical antiamerican, care a reţinut ca ostatici cincizeci şi doi de americani, a căror majoritate era formată din oficiali Oricare ar fi fost cauzele, părea că într-adevăr piesele dominoului începeau să cadă Şi totuşi, în timp ce America părea să atingă nadirul poziţiei sale internaţionale, comunismul a început să se limpezească La un moment dat, la începutul anilor ’80, a fost ca şi cum şocul inerţial comunist era gata să măture totul în calea lui; în momentul următor, după cum măsoară istoria timpul, comunismul a devenit autodistructiv În interval de un deceniu, orbita sateliţilor est-europeni s-a dizolvat şi Imperiul sovietic s-a fărâmiţat, restituind aproape toate cuceririle ruseşti de la Petru cel Mare încoace Nicio putere mondială nu s-a dezintegrat vreodată atât de total sau atât de rapid fără să piardă un război Imperiul sovietic a eşuat în parte deoarece propria-i istorie îl atrăsese implacabil spre supraextindere Statul sovietic s-a născut împotriva oricărei probabilităţi şi a reuşit apoi să supravieţuiască războiului civil, izolării şi unui şir de conducători ticăloşi În 1934-1941 a abătut cu abilitate cel de-al doilea război mondial, care se profila ameninţător, în ceea ce el a numit un război civil imperialist şi a supravieţuit măcelului nazist cu ajutorul aliaţilor occidentali După aceea, în faţa monopolului atomic american, a reuşit să stabilească o orbită de sateliţi în Europa de Est şi, în perioada poststalinistă, să se transforme într-o putere globală La început, armatele sovietice au ameninţat numai zonele imediat apropiate, însă mai târziu şi-au extins influenţa asupra continentelor îndepărtate Forţele rachetelor sovietice creşteau într-un ritm care i-a făcut pe mulţi experţi americani să se teamă că superioritatea strategică sovietică era iminentă Asemenea conducătorilor britanici Palmerston şi Disraeli în secolul al XIX-lea, oamenii de stat americani percepeau o Rusie care avansa în toate direcţiile Slăbiciunea fatală a acestui imperialism nesăţios a fost aceea că treptat liderii sovietici şi-au pierdut pe drum simţul măsurii, supraestimând abilitatea sistemului sovietic de a-şi controla cuceririle, atât militare cât şi economice, şi uitând că provocau practic toate celelalte mari puteri de pe o bază foarte slabă Iar liderii sovietici nici nu ar fi putut admite vreodată că sistemul lor avea deficienţe fatale în privinţa capacităţii de a genera iniţiativă şi creativitate; că într-adevăr, în ciuda puterii sale militare, Uniunea Sovietică era încă o ţară foarte înapoiată Ei au eşuat la testul necruţător al supravieţuirii deoarece calităţile prin care s-a ridicat la conducere Biroul Politic sovietic sufocau creativitatea de care avea nevoie societatea pentru a se dezvolta, nemaivorbind de cea necesară pentru a face faţă conflictului pe care îl provocaseră Foarte simplu, Uniunea Sovietică nu era nici suficient de puternică şi nici suficient de dinamică pentru rolul pe care i-l atribuiseră liderii săi Este posibil ca Stalin să fi presimţit adevărul despre echilibrul forţelor atunci când a reacţionat la intensificarea înarmării americane în timpul Războiului din Coreea prin Nota de pace din 1952 (vezi capitolul 20) În disperata perioadă de tranziţie de după moartea lui Stalin, succesorii acestuia au interpretat în mod greşit capacitatea pe care o aveau de a supravieţui fără a fi puşi la încercare de Occident drept o dovadă de slăbiciune a Occidentului Şi s-au înşelat singuri cu ceea ce ei percepeau a fi însemnatele realizări sovietice în lumea în curs de dezvoltare Hruşciov şi succesorii lui au tras concluzia că ei puteau juca rolul tiranului mai bine Mai degrabă decât să divizeze lumea capitalistă, care fusese strategia de bază a lui Stalin, ei aveau să o învingă prin ultimatumuri asupra Berlinului, rachete plasate în Cuba şi aventurism în lumea în curs de dezvoltare Acest efort a depăşit, însă, atât de mult capacitatea sovietică, încât a transformat stagnarea în prăbuşire Dezintegrarea comunistă a devenit vizibilă în timpul celui de-al doilea mandat al lui Reagan şi s-a dovedit a fi ireversibilă în perioada când acesta se apropia de expirare Multe se datorează preşedinţiei care a precedat-o pe a lui Reagan şi celei a succesorului imediat următor al acestuia, George Bush, care a prezidat cu talent deznodământul Preşedinţia lui Ronald Reagan este însă cea care a marcat punctul de cotitură Performanţa lui Reagan a fost uimitoare – iar pentru teoreticieni aproape inexplicabilă Reagan nu ştia aproape deloc istorie, iar puţinul pe care-l ştia îl adaptase pentru a-i susţine prejudecăţile ferme El trata referirile biblice la Armagedon drept previziuni operaţionale Multe dintre povestirile istorice pe care îi plăcea atât de mult să le relateze nu aveau nicio bază reală, aşa cum sunt faptele înţelese în general Odată, într-o conversaţie particulară, a pus semnul egalităţii între Gorbaciov şi Bismarck, susţinând că amândoi au depăşit obstacole interne identice, renunţând la o economie planificată centralizată şi îndreptându-se către piaţa liberă Am spus atunci unui prieten comun că Reagan ar trebui avertizat să nu repete niciodată această afirmaţie absurdă în faţa unui interlocutor german Prietenul, însă, a considerat nechibzuit să transmită avertismentul, de teamă ca această comparaţie să nu devină şi mai puternic înrădăcinată în mintea lui Reagan Detaliile politicii externe îl plictiseau pe Reagan El asimilase câteva idei de bază despre pericolul pacificării, racilele comunismului şi măreţia propriei sale ţări, dar analizele de substanţă nu erau punctul lui forte Toate acestea m-au făcut să remarc, în timpul unei discuţii pe care am considerat-o neoficială, înaintea unei conferinţe a istoricilor, la Biblioteca Congresului: „Când stai de vorbă cu Reagan te miri uneori cum de i-a putut trece cuiva prin cap ca el să fie preşedinte sau chiar guvernator Dar ceea ce trebuie, dumneavoastră, istoricii, să explicaţi este cum a putut un om atât de departe de ceea ce înseamnă un intelectual să domine California timp de opt ani şi Washingtonul timp de aproape şapte ” Presa s-a agăţat cu aviditate de prima parte a declaraţiei mele Totuşi, pentru istoric, cea de-a doua parte este cu mult mai interesantă Dincolo de orice speculaţie, s-a dovedit că un preşedinte dispunând de cea mai superficială pregătire academică avea să dezvolte o politică externă de o extraordinară consecvenţă şi relevanţă Se prea poate ca Reagan să nu fi avut decât câteva idei elementare, dar s-a întâmplat ca acestea să constituie miezul problemelor de politică externă din vremea sa, ceea ce demonstrează că un bun simţ al orientării şi tăria propriilor convingeri sunt elementele cheie ale actului conducerii Chestiunea identităţii celui care a conceput declaraţiile lui Reagan în problemele de politică externă şi niciun preşedinte nu şi le concepe singur este aproape lipsită de importanţă Folclorul spune că Reagan era unealta celor care îi scriau discursurile, dar aceasta este iluzia pe care o nutresc mulţi dintre scriitorii de discursuri, în definitiv, Reagan îi alesese el însuşi pe cei care îi concepeau discursurile şi el le prezenta cu o extraordinară hotărâre şi forţă de convingere Oricine îl cunoştea pe Reagan nu avea vreo îndoială că ele nu i-ar fi exprimat vederile, iar în anumite probleme, cum ar fi Iniţiativa de Apărare Strategică, el devansa cu mult anturajul În sistemul de guvernare american, în care preşedintele este singurul oficial ales la scară naţională, coerenţa, dacă există, în politica externă rezultă din declaraţiile preşedintelui Acestea constituie cea mai eficientă directivă pentru birocraţia atotstăpânitoare şi furnizează criteriile pentru dezbaterile publice sau ale Congresului Reagan a promovat o doctrină a politicii externe de o deosebită coerenţă şi de o mare putere intelectuală El se afla într-un extraordinar raport intuitiv cu resorturile motivaţiei americane În acelaşi timp el a înţeles fragilitatea esenţială a sistemului sovietic, o percepţie care contrazicea opinia celor mai mulţi experţi, chiar şi din propria sa tabără conservatoare Reagan avea un talent supranatural de a uni poporul american Şi avea o personalitate neobişnuit de plăcută şi de lipsită de asperităţi Chiar şi victimelor retoricii sale le venea greu să-i poarte pică Deşi m-a atacat cu violenţă în timpul încercării sale eşuate de nominalizare la preşedinţie în 1976, mi-a fost imposibil să păstrez mult timp resentimente, în ciuda faptului că, în calitate de consilier pentru securitatea naţională, îl informasem permanent, timp de mai mulţi ani, fără să întâmpin vreun protest din partea lui, în legătură tocmai cu acea politică pe care acum o ataca Când totul s-a terminat, ceea ce mi-am amintit nu a fost retorica din timpul campaniei, ci combinaţia de bun simţ şi de bunăvoinţă epigramatică de care Reagan dăduse dovadă în timpul sesiunilor noastre informative În timpul Războiului din Orientul Mijlociu din 1973, i-am spus că aveam intenţia să înlocuim pierderile de aeronave suferite de israelieni, dar nu prea ştiam cum să procedăm pentru a limita reacţia arabilor „De ce nu spuneţi că veţi înlocui toate aeronavele pe care pretind arabii că le-au doborât?” a sugerat Reagan care avea să întoarcă propaganda înverşunată şi infatuată a arabilor împotriva iniţiatorilor Aparenţa de afabilitate a lui Reagan ascundea un caracter extraordinar de complex Era în acelaşi timp apropiat şi distant, plin de bună dispoziţie, dar, în cele din urmă, rezervat Bonomia era modul său de a stabili distanţă între el şi ceilalţi Chiar dacă trata pe toată lumea cu egală prietenie şi îi regala pe toţi cu aceleaşi poveşti nimeni nu putea pretinde că se bucură de o poziţie specială în faţa lui Colecţia de glume pe care le recicla de la o conversaţie la alta îi servea ca protecţie împotriva atacurilor prin surprindere Asemeni multor actori, Reagan era chintesenţa singuraticului la fel de fermecător pe cât era de egocentric O persoană considerată a fi făcut parte dintre apropiaţii săi mi-a spus odată că Reagan era cel mai prietenos, dar şi cel mai distant om pe care îl cunoscuse vreodată Dincolo de retorica particulară a campaniei lui Reagan din 1976, nu exista o diferenţă conceptuală semnificativă între diversele evaluări ale situaţiei internaţionale făcute de administraţiile Nixon, Ford şi Reagan Toţi trei erau hotărâţi să se opună ofensivei geopolitice sovietice şi considerau că istoria era de partea democraţiilor Exista însă o diferenţă enormă între tacticile lor şi în modul în care fiecare dintre aceste administraţii şi-a explicat politica în faţa poporului american Şocat de disensiunile interne provocate de Războiul din Vietnam, Nixon crezuse că demonstraţia prealabilă a unor eforturi serioase în direcţia păcii era precondiţia obţinerii de sprijin în confruntările ce ar fi fost necesare pentru prevenirea continuării expansiunii sovietice Aflat la conducerea unei ţări care era sătulă de retrageri, Reagan şi-a justificat rezistenţa în faţa expansionismului sovietic printr-un stil ce insista pe confruntare Asemeni lui Woodrow Wilson, Reagan a înţeles că poporul american, după ce mărşăluise de-a lungul istoriei sale în sunetul de tobă al excepţionalismului, îşi va afla adevărata inspiraţie în idealuri istorice şi nu în analize geopolitice În acest sens, Nixon a fost pentru Reagan ceea ce Theodore Roosevelt fusese pentru Woodrow Wilson Ca şi Roosevelt, Nixon înţelesese mult mai bine mecanismul relaţiilor internaţionale; ca şi Wilson, Reagan avea o pătrundere mult mai sigură a mecanismelor sufletului american Retorica lui Reagan despre reputaţia morală unică a Americii oglindea ceea ce aproape fiecare preşedinte a spus, într-un moment sau altul, în cursul acestui secol Ceea ce a conferit unicitate variantei particulare a lui Reagan privind excepţionalismul american a fost interpretarea literală a acestei noţiuni drept ghid al politicii externe de zi de zi În timp ce predecesorii lui Reagan invocaseră principiile americane ca structură de sprijin pentru o anumită iniţiativă să spunem Liga Naţiunilor sau Planul Marshall Reagan le-a mobilizat ca arme în lupta de fiecare zi împotriva comunismului, ca în acest discurs pronunţat în faţa Legiunii Americane, la 22 februarie 1983: Împletind adevărurile atemporale şi valorile pe care americanii le-au preţuit dintotdeauna cu realităţile lumii de astăzi, noi am făurit începutul unei direcţii în esenţă noi în politica externă americană o politică bazată pe explicarea, fără vreun sentiment de ruşine şi fără scuze, a nepreţuitelor noastre instituţii libere… Reagan a respins „complexul de vinovăţie” pe care el îl identifica cu administraţia Carter şi a apărat cu mândrie recordul Americii de a fi „cea mai importantă forţă a păcii din întreaga lume de astăzi” Chiar în prima sa conferinţă de presă a calificat Uniunea Sovietică drept un imperiu nelegiuit, gata „să comită orice crimă, să mintă, să înşele”, cu scopul de a-şi atinge obiectivele Aceasta avea să fie urmată în 1983 de descrierea Uniunii Sovietice drept „imperiul răului”, o provocare morală directă de la care s-ar fi abţinut oricare dintre predecesorii săi Reagan a nesocotit înţelepciunea diplomatică convenţională şi a suprasimplificat virtuţile Americii în urmărirea unei misiuni autoasumate, pentru a convinge poporul american de importanţa conflictului ideologic Est-Vest şi că în anumite bătălii internaţionale este vorba despre învingători şi învinşi, nu despre menţinerea la putere sau despre diplomaţie Retorica lui Reagan în cursul primului său mandat a marcat încheierea oficială a perioadei de destindere Obiectivul Americii nu mai era relaxarea tensiunilor, ci cruciada şi convertirea Reagan fusese ales în baza promisiunii unui anticomunism militant şi el şi-a respectat cuvântul Aflându-se în situaţia fericită de a trata cu o Uniunea Sovietică în declin accelerat, el a respins accentul pe care îl pusese Nixon pe interesul naţional, considerându-l prea relativ, şi a dispreţuit neîncrederea lui Carter, ca fiind prea defetistă În schimb, Reagan a prezentat o viziune apocaliptică a conflictului, pe care inevitabilitatea istorică a rezultatului o făcea mai suportabilă Într-un discurs la Royal Gallery din Camera Comunelor, la Londra, în iunie 1982, a descris modul în care percepea el Uniunea Sovietică: Într-un sens ironic, Karl Marx a avut dreptate Suntem astăzi martorii unei extraordinare crize revoluţionare, o criză în care cerinţele de ordin economic vin în conflict direct cu acelea ale ordinii politice Dar criza se întâmplă nu în Occidentul liber, nemarxist, ci în casa marxism-leninismului, Uniunea Sovietică Supercentralizat, cu puţine sau total lipsit de stimulente, sistemul sovietic îşi iroseşte an după an cele mai bune resurse pentru a crea instrumente de distrugere Reducerea constantă a creşterii economice combinată cu creşterea producţiei militare pune la grea încercare poporul sovietic Ceea ce vedem aici este o structură politică care nu mai corespunde bazei sale economice, o societate în care forţele de producţie sunt frânate de cele politice  Când Nixon şi cu mine spusesem cam acelaşi lucru cu zece ani mai devreme, aceasta intensificase critica pe care conservatorii o aduceau destinderii Conservatorii manifestau neîncredere atunci când se invoca evoluţia istorică în slujba destinderii, deoarece se temeau că negocierile cu comuniştii ar fi putut conduce la dezarmare morală Dar conceptul de victorie inevitabilă li s-a părut interesant ca instrument de confruntare Reagan credea că relaţiile cu Uniunea Sovietică aveau să se îmbunătăţească dacă reuşea să o facă să-i împărtăşească teama referitoare la un Armagedon nuclear El era hotărât să facă Moscova conştientă de riscurile continuării expansionismului Un deceniu mai devreme, retorica sa ar fi provocat în ţară dezordine civilă şi ar fi putut duce la confruntare cu o Uniune Sovietică încă încrezătoare în propriile forţe; un deceniu mai târziu, ea ar fi apărut depăşită În condiţiile anilor ’80, ea a pus temelia unei perioade de dialog Est-Vest fără precedent În mod inevitabil, retorica lui Reagan a devenit obiectul unor atacuri virulente din partea celor care credeau în ortodoxiile stabilite „TRB”, în The New Republic din 11 aprilie 1983, a fost scandalizat de descrierea pe care Reagan a făcut-o Uniunii Sovietice, de „imperiu al răului”, calificând-o drept „proză primitivă şi simbolism apocaliptic”; „primitivă” a fost şi reacţia lui Anthony Lewis, în The New York Times din 10 martie 19836 În 1981, distinsul profesor de la Harvard, Stanley Hoffmann a denunţat stilul militant al lui Reagan ca „machismo”, „neonaţionalism” şi o formă de „reacţie fundamentalistă” care nu avea prea multe de oferit unei lumi complexe în care slăbiciunile economice ale Americii nu erau, zice-se, cu nimic mai puţin serioase decât cele ale Uniunii Sovietice  După cum s-a dovedit, retorica lui Reagan nu a fost o piedică în calea unor negocieri importante, aşa cum prevăzuseră criticii Dimpotrivă, în timpul celui de-al doilea mandat al lui Reagan, a avut loc un dialog Est-Vest de o amploare şi o intensitate nemaiîntâlnite din perioada de destindere a lui Nixon De această dată, însă, negocierile s-au bucurat de sprijinul opiniei publice şi au fost aplaudate de conservatori Dacă abordarea de către Reagan a conflictului ideologic a fost o versiune simplificată a teoriei lui Wilson, concepţia sa despre rezolvarea acestei lupte a fost în egală măsură înrădăcinată în utopismul american Deşi această problemă fusese prezentată ca o luptă între bine şi rău, Reagan era departe de a susţine că lupta trebuia dusă până la capăt Mai curând în manieră tipic americană el era convins că intransigenţa comunistă se baza mai mult pe ignoranţă decât pe rea voinţă înnăscută, mai mult pe neînţelegere decât pe ostilitate intenţionată Prin urmare, în opinia lui Reagan, era foarte probabil ca acest conflict să se încheie prin convertirea adversarului În 1981, în timp ce se refăcea după un atentat la viaţa sa, Reagan i-a trimis lui Leonid Brejnev o scrisoare scrisă de mână, prin care încerca să înlăture suspiciunile sovieticilor la adresa Statelor Unite ca şi cum şaptezeci şi cinci de ani de ideologie comunistă puteau fi şterşi printr-un apel personal A fost, aproape cuvânt cu cuvânt, aceeaşi asigurare pe care Truman i-o trimisese lui Stalin, la sfârşitul celui de-al doilea război mondial (vezi capitolul 17) Se sugerează adeseori… că noi avem planuri imperialiste şi că, în felul acesta, constituim o ameninţare la adresa securităţii ţării dumneavoastră şi a statelor nou create Nu numai că nu există nicio dovadă care să sprijine această acuzaţie, dar există chiar proba solidă a faptului că Statele Unite, chiar atunci când ar fi putut domina lumea fără pericolul vreunui risc, nu au făcut niciun efort pentru aceasta… Mi-aş permite să spun că nu există absolut niciun temei pentru acuzaţia că Statele Unite sunt vinovate de imperialism sau de încercări de a-şi impune voinţa altor ţări, prin folosirea forţei… Domnule preşedinte, oare nu ar trebui să ne intereseze eliminarea obstacolelor care împiedică popoarele noastre, pe care dumneavoastră şi eu le reprezentăm, să-şi realizeze cele mai scumpe idealuri? Cum se putea împăca tonul conciliant al scrisorii şi presupunerea autorului că Reagan se bucura de oarecare credibilitate specială din partea destinatarului cu afirmaţia lui Reagan, făcută doar cu câteva săptămâni mai devreme, că liderii sovietici erau capabili de orice crimă? Reagan nu a simţit deloc nevoia să explice această inconsecvenţă evidentă, poate deoarece el credea cu tărie în ambele presupuneri atât în răul din comportamentul sovietic, cât şi susceptibilitatea liderilor sovietici de la a fi convertiţi ideologic Astfel, după moartea lui Brejnev în noiembrie 1982, Reagan a trimis o notă scrisă de mână în 11 iulie 1983 succesorului lui Brejnev, Iuri Andropov, tăgăduind, încă o dată, orice planuri agresive  Când şi Andropov a decedat şi Konstantin Cernenko, vârstnic şi infirm, i-a devenit succesor (un interimat evident), Reagan nota în jurnalul său, care era în mod clar destinat publicării: Ceva îmi spune că mi-ar plăcea să stau de vorbă cu el în legătură cu problemele noastre, de la bărbat la bărbat, şi să văd dacă aş putea să-l conving că ar fi un beneficiu material pentru sovietici dacă s-ar alătura familiei naţiunilor etc  Şase luni mai târziu, la 28 septembrie 1984, Gromîko a făcut prima sa vizită la Casa Albă din timpul administraţiei Reagan Din nou, Reagan a recurs la jurnalul său, cu intenţia de a arăta că principalul său obiectiv era acela de a înlătura suspiciunile liderilor sovietici faţă de Statele Unite: Am sentimentul că nu vom ajunge nicăieri cu reducerile de armament câtă vreme ei sunt la fel de suspicioşi în privinţa motivaţiei noastre pe cât suntem şi noi în legătură cu a lor Cred că este nevoie de o întâlnire pentru a vedea dacă nu îi putem face să înţeleagă că noi nu avem planuri împotriva lor, dar credem că ei au împotriva noastră  Dacă atitudinea sovieticilor se datora suspiciunii pe care două generaţii o nutriseră faţă de Statele Unite, Reagan ar fi putut presupune că sentimentul era întipărit în sistemul şi istoria sovieticilor Speranţa înfocată mai ales a unui anticomunist atât de deschis declarat că rezerva sovieticilor putea fi învinsă printr-o singură conversaţie cu ministrul lor de externe (care în plus reprezenta chintesenţa regimului comunist) nu poate fi explicată decât prin convingerea nestrămutată a americanilor că înţelegerea între popoare este un lucru normal, că încordarea este o aberaţie şi că încrederea poate fi generată prin demonstrarea serioasă a bunelor intenţii Aşa s-a făcut că Reagan, acelaşi care înfiera comunismul, nu a găsit că e ceva nefiresc să descrie noaptea dinainte primei sale întâlniri cu Gorbaciov, în 1985, şi neliniştea cu care o anticipa ca pe expresia speranţei că întâlnirea va soluţiona conflictele a două generaţii o atitudine mai apropiată de cea a lui Jimmy Carter decât de cea a lui Richard Nixon: Încă din timpul lui Brejnev, visasem la o întâlnire faţă în faţă cu un lider sovietic deoarece credeam că am putea reuşi să realizăm lucruri pe care diplomaţii ţărilor noastre nu le puteau face, pentru că nu aveau autoritatea Altfel spus, simţeam că dacă se reuşea ca oamenii de la vârf să fie aduşi la negocieri şi să discute la un summit, iar apoi cei doi să iasă braţ la braţ spunând: „Ne-am înţeles asupra acestei chestiuni!”, birocraţii nu ar mai putea împiedica acordul Până la Gorbaciov nu am avut niciodată prilejul să-mi pun ideea în aplicare Acum mi se ivise ocazia  În pofida retoricii sale privind confruntarea ideologică şi a realităţii controlării unui conflict geopolitic, Reagan nu a crezut niciodată în sinea lui în cauzele de natură structurală sau geopolitică ale tensiunilor El şi asociaţii săi considerau că preocuparea legată de echilibrul puterii era prea îngustă şi prea pesimistă Eforturile lor nu vizau obţinerea unor progrese, ci un rezultat final Această concepţie a asigurat echipei lui Reagan o extraordinară flexibilitate tactică Un biograf a scris despre unul dintre „visurile” lui Reagan, pe care şi eu l-am auzit odată povestindu-l: Una dintre fanteziile lui Ronald Reagan ca preşedinte a fost dorinţa sa de a-l lua pe Mihail Gorbaciov într-un tur al Statelor Unite, ca liderul sovietic să poată vedea cum trăiesc americanii obişnuiţi Reagan vorbea deseori despre asta Se imagina pe el şi pe Gorbaciov zburând cu un elicopter deasupra unui cartier muncitoresc, văzând o fabrică şi parcarea acesteia plină de maşini, apoi făcând un tur deasupra plăcutului cartier alăturat, unde muncitorii din fabrică locuiau în case „cu peluze şi grădini în spatele caselor, poate cu câte o a doua maşină sau o ambarcaţiune pe aleea de acces, nu în cuştile din beton făcute parcă pentru iepuri, pe care le-am văzut la Moscova” Elicopterul cobora şi Reagan îl invita pe Gorbaciov să bată la uşi şi să-i întrebe pe locuitori „ce gândesc ei despre sistemul nostru” Muncitorii îi răspundeau cât de minunat este să trăieşti în America  Era evident că Reagan credea că era de datoria lui să grăbească recunoaşterea inevitabilă de către Gorbaciov sau oricare alt lider sovietic a faptului că filosofia comunistă era greşită şi că, odată clarificate concepţiile greşite ale sovieticilor privind adevărata natură a Americii, avea să urmeze rapid o eră de conciliere În acest sens, şi în ciuda fervorii sale ideologice, ideile lui Reagan cu privire la esenţa conflictului internaţional au rămas strict american-utopice Deoarece nu credea în interese naţionale ireconciliabile, el nu putea recunoaşte existenţa nici unui conflict de nerezolvat între state Odată ce liderii sovietici şi-ar fi schimbat vederile ideologice, lumea ar fi fost scutită de multitudinea de dispute care caracterizase diplomaţia clasică Şi el nu vedea stadii intermediare între conflictul permanent şi reconcilierea durabilă Cu toate acestea, oricât de optimiste, chiar „liberale”, erau ideile lui Reagan despre soluţia finală, el intenţiona să-şi atingă obiectivul pe calea unei confruntări susţinute Potrivit modului său de a gândi, preocuparea de a pune capăt Războiului rece nu presupunea crearea unei atmosfere „favorabile” sau oferirea acelor gesturi unilaterale atât de preţuite de avocaţii negocierilor permanente Suficient de american pentru a percepe confruntarea şi concilierea ca pe etape succesive ale politicii, Reagan a fost primul preşedinte de după război care a preluat ofensiva atât ideologic, cât şi geostrategic Uniunea Sovietică nu mai fusese obligată să facă faţă unui asemenea fenomen din timpul lui John Foster Dulles iar Dulles nu fusese preşedinte şi nici nu încercase vreodată să-şi pună în aplicare politica de „eliberare” Prin contrast, Reagan şi asociaţii săi şi-au înţeles literal profesiunea Încă de la instalarea lui Reagan, ei au urmărit simultan două obiective: să combată presiunea geopolitică sovietică până când procesul de expansiune avea să fie frânat şi apoi suprimat; şi, în al doilea rând, să lanseze un program de reînarmare menit să omoare din faşă aspiraţiile sovietice la superioritate strategică, pe care să îl transforme în garanţie strategică Instrumentul ideologic pentru această inversare de roluri era problema drepturilor omului, pe care Reagan şi consilierii săi au invocat-o în încercarea de a submina sistemul sovietic Desigur, predecesorii săi imediaţi afirmaseră şi ei importanţa drepturilor omului Nixon o făcuse în legătură cu problema emigrării din Uniunea Sovietică Ford făcuse cel mai mare pas înainte cu Basket III în cadrul Acordurilor de la Helsinki (vezi capitolul 29) Carter a făcut din drepturile omului piesa centrală a politicii sale externe şi a promovat-o atât de intens în relaţiile cu aliaţii Americii încât apelul său pentru respectarea acestor drepturi a ameninţat uneori coeziunea internă a statelor respective Reagan şi consilierii săi au făcut încă un pas înainte, tratând drepturile omului ca pe un mijloc de înlăturare a comunismului şi democratizare a Uniunii Sovietice, deci ca pe cheia unei lumi paşnice după cum a subliniat Reagan în discursul său Starea Uniunii, din 25 ianuarie 1984: „Guvernele care se sprijină pe consimţământul celor guvernaţi nu poartă războaie cu vecinii ” La Westminster, în 1982, salutând schimbările democratice din întreaga lume, Reagan a făcut un apel la naţiunile libere: …să încurajeze dezvoltarea infrastructurii democraţiei, sistemul unei prese libere, sindicatele, partidele politice, universităţile, care permit oamenilor să-şi aleagă propriul drum, să-şi dezvolte propria cultură, să-şi rezolve dezacordurile prin mijloace paşnice  Apelul la perfecţionarea democraţiei interne era preludiul unei teme clasice wilsoniene: „Dacă restul acestui secol trebuie să fie martorul unui progres în afirmarea libertăţii şi a idealurilor democratice, noi trebuie să acţionăm în sprijinul campaniei pentru democraţie ” De fapt, Reagan a dus teoria lui Wilson până la concluzia finală America nu avea să aştepte pasivă apariţia instituţiilor libere şi nici nu avea să se rezume la a rezista ameninţărilor directe la adresa securităţii sale Dimpotrivă, avea să promoveze în mod activ democraţia, răsplătind ţările care îi îndeplineau idealurile şi pedepsindu-le pe cele care nu reuşeau chiar dacă nu prezentau nicio provocare sau ameninţare vizibilă la adresa Americii Echipa lui Reagan a întors astfel pe dos propaganda bolşevică: valorile democratice, nu cele cuprinse în Manifestul comunist aveau să fie curentul viitorului Şi echipa Reagan a fost consecventă: ea a făcut presiuni în direcţia reformei atât asupra regimului conservator al lui Pinochet, din Chile, cât şi asupra celui autoritar al lui Marcos, din Filipine; primul a fost obligat să accepte un referendum şi alegeri libere, care l-au şi înlocuit; cel de-al doilea a fost răsturnat cu cooperare americană În acelaşi timp, cruciada în numele democraţiei a ocolit întrebări fundamentale, de o relevanţă specială pentru perioada de după Războiul rece Cum putea fi împăcată această cruciadă cu doctrina, mult timp susţinută de americani, a neamestecului în treburile interne ale altor state? în ce măsură trebuiau să-i fie subordonate celelalte obiective, cum era securitatea naţională? Ce preţ era dispusă să plătească America pentru a-şi promova valorile? Cum urma să evite supraextinderea şi abdicarea deopotrivă? Lumea de după Războiul rece, pentru care perioada lui Reagan pare istorie îndepărtată, va trebui să răspundă la aceste întrebări Cu toate acestea, la începutul mandatului său, Reagan nu era preocupat de astfel de ambiguităţi, cât de a găsi strategia adecvată pentru a întrerupe continua înaintare a sovieticilor din anii anteriori Scopul ofensivei geostrategice a lui Reagan era acela de a-i face pe sovietici să înţeleagă că ajunseseră prea departe Respingând doctrina lui Brejnev privind caracterul ireversibil al cuceririlor comuniste, strategia lui Reagan exprima convingerea în posibilitatea de a înfrânge comunismul, nu numai de a-l îngrădi Reagan a reuşit anularea amendamentului Clark, prin care America fusese împiedicată să acorde ajutor forţelor anticomuniste din Angola, a intensificat sprijinul acordat gherilelor antisovietice afgane, a dezvoltat un program important de rezistenţă împotriva gherilelor comuniste din America Centrală şi chiar a extins ajutorul umanitar asupra Cambogiei A fost un remarcabil omagiu adus coeziunii americane acela ca, la puţin mai mult de cinci ani de la luptele din Indochina, un preşedinte hotărât să conteste din nou expansiunea sovietică în lume, de astă dată cu succes Cele mai multe dintre cuceririle sovietice ale anilor ’70 au fost răsturnate deşi multe dintre aceste retrageri nu au avut loc până în timpul administraţiei Bush În 1980 s-a pus capăt ocupării Cambogiei de către Vietnam, în 1993 s-au desfăşurat alegeri, iar refugiaţii au început să se pregătească să se întoarcă acasă; trupele cubaneze s-au retras din Angola până la sfârşitul anului 1991; guvernul sprijinit de comunişti din Etiopia s-a prăbuşit în 1991; în 1990, sandiniştii din Nicaragua au fost obligat să accepte alegeri libere, un risc pe care niciun partid comunist aflat la guvernare nu fusese vreodată dispus să şi-l asume: şi poate cel mai important, armatele sovietice s-au retras din Afghanistan în 1989 Toate aceste evenimente au contribuit la declinul elanului ideologic şi al convingerilor geopolitice comuniste Observând scăderea influenţei sovietice în aşa-numita Lume a Treia, reformatorii sovietici au găsit în curând în aventurile costisitoare şi inutile ale lui Brejnev dovada falimentului sistemului comunist, al cărui stil nedemocratic de luare a deciziilor, în opinia lor, trebuia urgent revizuit  Administraţia Reagan a înregistrat aceste succese punând în practică ceea ce devenise cunoscut sub numele de doctrina Reagan, care susţinea că Statele Unite trebuiau să ajute contra-insurgenţele anticomuniste să-şi smulgă, fiecare în parte, ţările din sfera de influenţă sovietică Aceasta a însemnat înarmarea mujahedinilor afgani în lupta lor împotriva ruşilor, sprijinirea forţelor de opoziţie din Nicaragua şi acordarea de ajutoare forţelor anticomuniste din Etiopia şi Angola Pe parcursul anilor ’60 şi ’70, sovieticii instigaseră revoltele comuniste împotriva guvernelor care manifestau simpatie faţă de Statele Unite Acum, în anii ’80, America oferea sovieticilor o înghiţitură din propriul lor leac Secretarul de stat George Shultz a explicat conceptul într-un discurs rostit la San Francisco în februarie 1985: Ani de-a rândul i-am văzut pe adversarii noştri acţionând fără nicio limită în sprijinul forţelor insurgente din lume, pentru răspândirea dictaturii comuniste… orice victorie a comunismului era considerată ireversibilă… Astăzi însă, imperiul sovietic este slăbit de povara propriilor probleme interne şi a complicaţiilor externe… Forţele democraţiei din întreaga lume merită sprijinul nostru A le abandona ar însemna o trădare ruşinoasă o trădare nu numai a acelor femei şi bărbaţi curajoşi, ci şi a celor mai înalte idealuri ale noastre  Limbajului wilsonian avântat, sprijinind libertatea şi democraţia în general, i-a fost conferită consistenţă prin practicarea unui realism de tip aproape machiavelic America nu mergea „în afara graniţelor în căutarea unor monştri pe care să-i distrugă”, fusese fraza memorabilă a lui John Quincy Adams; mai degrabă, doctrina Reagan reprezenta o strategie de a ajuta duşmanul duşmanului propriu idee pe care Richelieu ar fi aprobat-o din toată inima Administraţia Reagan a acordat ajutoare nu numai democraţilor autentici (cazul Poloniei), ci şi fundamentaliştilor musulmani (aflaţi în cârdăşie cu iranienii) din Afghanistan, activiştilor de dreapta din America Centrală şi conducătorilor militari tribali din Africa Statele Unite nu aveau mai mult în comun cu mujahedinii decât avusese Richelieu cu sultanul Imperiului otoman Aveau însă un duşman comun şi, într-o lume a interesului naţional, asta i-a făcut aliaţi Rezultatele au contribuit la grăbirea căderii comunismului, dar au lăsat America faţă în faţă cu întrebarea chinuitoare pe care încercase să o evite de-a lungul celei mai mari perioade din istoria sa şi care se întâmplă să fie dilema centrală a omului de stat: ce scopuri justifică care anume mijloace? Provocarea fundamentală adresată de Reagan sovieticilor s-a dovedit a fi întărirea de către el a capacităţii militare americane Pe parcursul întregii sale campanii electorale Reagan deplânsese starea inadecvată a apărării americane şi avertizase asupra apropiatei superiorităţi sovietice Astăzi ştim că acele temeri reflectau o manieră supra-simplificată de a aprecia natura superiorităţii militare în epoca nucleară Dar, oricare ar fi fost acurateţea percepţiei lui Reagan în privinţa ameninţării militare sovietice, el a reuşit să atragă electoratul conservator mult mai mult decât reuşise Nixon evocând pericolele geopolitice Înaintea administraţiei Reagan, un argument standard al criticii radicale la adresa politicii americane pe parcursul Războiului rece fusese acela că întărirea capacităţii militare era inutilă, întrucât sovieticii aveau să răspundă cu un efort similar, oricând şi la orice nivel Această idee s-a dovedit a fi chiar mai lipsită de justeţe decât percepţia superiorităţii iminente a sovieticilor Nivelul şi ritmul înarmării americane în timpul lui Reagan au întărit îndoielile pe care conducerea sovietică deja le avea, în urma luptelor din Afghanistan şi Africa, în legătură cu posibilitatea lor de a-şi permite cursa înarmărilor din punct de vedere economic şi – chiar mai important de a putea-o susţine din punct de vedere tehnologic Reagan a refăcut sistemele de arme abandonate de administraţia Carter, cum ar fi bombardierul B-l, şi a început amplasarea rachetelor MX, prima nouă rachetă americană intercontinentală cu lansare de la sol pe parcursul unui deceniu Cele două decizii strategice care au contribuit cel mai mult la încheierea Războiului rece au fost amplasarea de către NATO în Europa a rachetelor americane cu rază medie de acţiune şi angajarea Americii în Iniţiativa de Apărare Strategică (SDI) Decizia NATO de a amplasa rachete cu rază medie de acţiune (1 500 mile) în Europa – data din timpul administraţiei Carter Scopul era acela de a atenua furia cancelarului vest-german Helmut Schmidt faţă de anularea unilaterală de către America a planului aşa-numitei bombe cu neutroni concepută să facă războiul nuclear mai puţin distructiv plan pe care Schmidt îl susţinuse în pofida opoziţiei propriului său Partid Social Democrat Armele cu rază medie de acţiune (în parte rachete balistice, în parte rachete de croazieră lansate de la sol) erau de fapt proiectate cu o altă destinaţie să contracareze marele număr al noilor rachete sovietice (SS-20) capabile să atingă orice ţintă europeană, lansate fiind din adâncul teritoriului sovietic În esenţă, argumentul în favoarea armelor cu rază medie de acţiune era politic, nu strategic, şi izvora din aceleaşi preocupări care, cu douăzeci de ani înainte, generaseră în rândul aliaţilor dezbateri privind strategia; de această dată, însă, America a încercat să liniştească temerile Europei Mai concret, problema care se punea şi de această dată era dacă Europa Occidentală se putea bizui pe faptul că Statele Unite aveau să folosească armele nucleare din dotare pentru a respinge un atac sovietic limitat la Europa Dacă aliaţii europeni ai Americii ar fi crezut într-adevăr în voinţa acesteia de a recurge la o ripostă nucleară fie de pe continentul american, fie de pe mare atunci noile rachete de pe solul european nu ar fi fost necesare Dar tocmai de hotărârea Americii de a face acest lucru continuau să se îndoiască liderii europeni În ceea ce-i privea, liderii americani aveau propriile lor raţiuni de a răspunde neliniştilor europene Crearea tuturor opţiunilor cuprinse între un război total centrat asupra Americii şi acceptarea şantajului nuclear sovietic a făcut parte din strategia răspunsului flexibil Exista desigur o explicaţie mult mai complexă decât aceea a unei neîncrederi reciproce inconştiente între cele două părţi ale parteneriatului atlantic Şi această explicaţie era că noile arme legau organic apărarea strategică a Europei cu aceea a Statelor Unite Se argumenta că Uniunea Sovietică nu ar fi atacat cu forţe convenţionale fără ca mai întâi să încerce să distrugă rachetele cu rază medie de acţiune din Europa, care, datorită aproprierii şi preciziei lor, puteau scoate din joc centrele din Europa, care datorită apropierii şi preciziei lor, puteau scoate din joc centrele de comandă sovietice, deschizând astfel calea unei prime lovituri devastatoare iniţiată de forţele strategice americane Pe de altă parte, era de asemenea prea riscant să fie atacate rachetele americane cu rază medie de acţiune lăsând în acelaşi timp intactă forţa de ripostă a Americii Ar fi supravieţuit suficient de multe rachete cu rază medie de acţiune pentru a provoca daune serioase, lăsând ca forţa de ripostă neatinsă a Americii să devină arbitrul evenimentelor Astfel încât rachetele cu rază medie de acţiune au umplut un gol în spectrul descurajării, în limbajul tehnic al vremii, apărarea Europei şi cea a Statelor Unite aveau să fie prin aceasta „cuplate”: Uniunea Sovietică nu ar fi putut ataca niciuna dintre zone fără a-şi asuma riscul inacceptabil al unui război nuclear generalizat „Cuplajul” teoretic răspundea în acelaşi timp unei temeri crescânde de neutralitatea germană în restul Europei, mai ales în Franţa După debarcarea lui Schmidt în 1982, Partidul Social Democrat a părut să se reîntoarcă la naţionalism şi neutralitate în asemenea măsură încât, la alegerile din 1986, unul dintre liderii acestuia, Oskar Lafontaine, a cerut Germaniei să se desprindă de sub comanda integrată NATO Demonstraţii masive împotriva amplasării de rachete au zguduit atunci Republica Federală Sesizând prilejul de a slăbi legăturile Germaniei cu NATO, Brejnev şi succesorul său Andropov au făcut din opoziţia faţă de amplasarea rachetelor cu rază medie de acţiune axul central al politicii externe sovietice La începutul anului 1983 Gromîko a vizitat Bonnul pentru a avertiza că sovieticii vor părăsi discuţiile privind controlul armamentului în ziua în care rachetele Pershing ar fi sosit în Germania de Vest, ameninţare care nu putea decât să sporească protestele germanilor Când Kohi a vizitat Kremlinul în iulie 1983, Andropov l-a prevenit pe cancelarul german că dacă accepta rachetele Pershing II, ameninţarea militară la adresa Germaniei se va amplifica Relaţiile dintre ţările noastre vor suferi şi ele, în mod inevitabil, anumite complicaţii Cât despre germanii din Republica Federală Germania şi cei din Republica Democrată Germană, aceştia vor trebui, după cum a arătat cineva [Pravda] de curând, să privească unii la alţii prin garduri groase alcătuite din rachete  Maşina de propagandă a Moscovei a dezlănţuit o mare campanie în toate ţările europene Demonstraţiile de masă ale diferitelor grupuri pacifiste cereau să se acorde prioritate dezarmării mai curând decât amplasării de noi rachete, şi să fie imediat instituită îngheţarea nucleară Ori de câte ori Germania a părut tentată de neutralitate, care, în concepţia francezilor însemna naţionalism, preşedinţii Franţei au încercat să ofere Bonnului o alternativă europeană sau atlantică În anii ’60, de Gaulle fusese un ferm apărător al punctului de vedere german în problema Berlinului În 1983, Mitterand a apărut în mod neaşteptat ca principalul suporter european al planului american de amplasare a rachetelor cu rază medie de acţiune Mitterand a desfăşurat în Germania o campanie în favoarea rachetelor „Oricine se aventurează să decupleze continentul european de cel american periclitează, după părerea noastră, echilibrul forţelor şi, prin urmare, menţinerea păcii”, a spus Mitterand în Bundestagul german  În mod clar, pentru preşedintele francez, interesul naţional al Franţei de a vedea rachetele cu rază medie de acţiune în Germania depăşea orice afinitate ideologică pe care socialiştii săi francezi ar fi simţit-o faţă de fraţii lor social democraţi germani Reagan a venit cu propriul lui plan pentru domolirea ofensivei diplomatice sovietice, oferind un schimb între rachetele americane cu rază medie de acţiune şi rachetele sovietice SS-20  Deoarece SS-20 erau mai mult un pretext decât cauza amplasării rachetelor americane, propunerea a ridicat întrebări grave privind „decuplarea” defensivei Europei de cea a Statelor Unite Totuşi, în timp ce argumentele în favoarea „cuplării” erau ezoterice, propunerea de a desfiinţa o întreagă categorie de arme era uşor de înţeles Şi pentru că sovieticii îşi supraestimau poziţia de negociator şi refuzau să discute orice parte a ofertei lui Reagan, aşa-numita opţiune zero a înlesnit continuarea acţiunii de amplasare a rachetelor de către guvernele europene A fost o victorie uluitoare pentru Reagan şi pentru cancelarul german Helmut Kohl, care fusese un ferm susţinător al planului american Şi ea a demonstrat că infirma conducere sovietică era pe cale de a-şi pierde capacitatea de a intimida Europa de Vest Amplasarea rachetelor cu rază medie de acţiune a îmbunătăţit strategia descurajării; dar în momentul în care, la 23 martie 1983, Reagan şi-a anunţat intenţia de a dezvolta o apărare strategică împotriva rachetelor sovietice, el ameninţa o eventuală reuşită strategică: …Fac apel la comunitatea ştiinţifică din ţara noastră, la aceia care ne-au dat armele nucleare, să-şi pună acum talentul uriaş în slujba cauzei omenirii şi a păcii în lume: să ne ofere mijloacele de a face aceste arme nucleare lipsite de putere şi perimate  Aceste din urmă cuvinte „lipsite de putere şi perimate” trebuie să fi produs fiori în Kremlin Arsenalul nuclear sovietic era cheia de boltă a structurii întregii superputeri a Uniunii Sovietice În timpul celor douăzeci de ani cât s-a aflat Brejnev la conducere, atingerea unei parităţi strategice cu Statele Unite fusese obiectivul principal al sovieticilor Acum, printr-o singură lovitură tehnologică, Reagan propunea distrugerea a tot ce se străduise Uniunea Sovietică să realizeze, cu riscul ruinării Dacă pretenţia lui Reagan cu privire la o apărare 100 la sută eficientă se apropia, măcar, de realizare, superioritatea strategică americană devenea o realitate O primă lovitură dată de americani ar fi putut reuşi atunci, deoarece sistemul defensiv ar fi avut capacitatea să stăvilească acea forţă relativ mică şi dezorganizată a rachetelor sovietice care ar fi supravieţuit În cea mai modestă apreciere a rezultatelor obţinute, anunţarea de către Reagan a Iniţiativei de Apărare Strategică (SDI) atrăgea atenţia conducerii sovietice asupra faptului că angajarea în cursa înarmăilor, pe care o începuseră atât de nechibzuit în anii ’60, avea fie să le epuizeze resursele, fie să conducă la un important avans strategic american Propunerea lui Reagan privind SDI a atins un punct dureros în dezbaterea politicii americane de apărare Înaintea erei nucleare ar fi părut absurd ca apărarea unei ţări să se bazeze pe vulnerabilitatea populaţiei sale După aceea, dezbaterea strategică a cunoscut un nou caracter, în parte datorită faptului că ea era acum aproape în întregime purtată de un grup de participanţi cu totul nou Înaintea erei nucleare, strategia militară era discutată la nivelul statului major sau al colegiilor militare, cu participarea unui număr restrâns de colaboratori din afară, mai ales istorici militari ca B H Liddell Hart Vasta capacitate distructivă a armelor nucleare făcea expertiza tradiţională militară mai puţin relevantă; oricine înţelegea noua tehnologie putea intra în joc şi jucătorii erau, în principal, oameni de ştiinţă, cărora li se alăturau câţiva alţi universitari Îngroziţi de puterea distructivă pe care o creaseră, majoritatea experţilor tehnici erau convinşi că politicienii erau suficient de iresponsabili ca, în cazul în care ar fi sesizat fie şi o şansă minimă de a face tolerabil un război nuclear, să fie tentaţi să îl dezlănţuie Prin urmare, era datoria morală a oamenilor de ştiinţă să prezinte strategii atât de catastrofice încât să-l sperie până şi pe cel mai nechibzuit om politic Paradoxul acestei abordări consta în aceea că persoanele care se considerau, pe bună dreptate, cele mai preocupate de viitorul civilizaţiei au sfârşit prin a susţine o strategie militară nihilistă de exterminare civilă Oamenii de ştiinţă implicaţi în problemele apărării şi-au format această viziune treptat În timpul primului deceniu al erei nucleare, mulţi dintre ei continuaseră să recomande apărarea împotriva unei ameninţări aeriene sovietice în mare măsură încă inexistentă Profund angajaţi în prevenirea unui război nuclear, oamenii de ştiinţă aveau fără îndoială în minte utilitatea reorientării către alte domenii a unor resurse alocate armelor ofensive, pentru a reduce astfel stimulentele pentru un atac american ca lovitură de deschidere După apariţia capacităţii nucleare sovietice, în permanentă dezvoltare, cu o putere suficient de mare pentru a devasta Statele Unite, recomandarea predominantă a comunităţii ştiinţifice s-a schimbat paradoxal De atunci înainte, majoritatea a susţinut cu înflăcărare doctrina Distrugerii Reciproce Asigurate, conform căreia descurajarea părţii adverse se baza pe presupunerea că, dat fiind nivelul aşteptat, destul de ridicat, al daunelor civile, niciuna dintre părţi nu va pomi un război nuclear Teoria Distrugerii Reciproce Asigurate a marcat o îndepărtare deliberată de la raţionalitate în teoria strategică, punând la baza apărării ameninţarea sinuciderii În practică ea a asigurat un mare avantaj, cu siguranţă psihologic, părţii capabile să lanseze provocări la care adversarul nu ar fi putut răspunde decât recurgând la un război nuclear general În anii ’60 şi ’70, această parte fusese evident Uniunea Sovietică, ale cărei forţe militare convenţionale se considerau în general a fi mult superioare celor deţinute de Occident În acelaşi timp, o asemenea strategie garanta că un război nuclear avea să distrugă civilizaţia însăşi Astfel, Iniţiativa de Apărare Strategică (SDI) a găsit aderenţi în special în rândul acelora care încercau să evite situaţia intolerabilă de a alege între capitulare şi Armagedon Majoritatea mediilor de informare şi specialiştii în apărare, însă, au rămas adepţii înţelepciunii general acceptate şi s-au opus Iniţiativei Cel mai bun şi mai clar compendiu al diferitelor rezerve se găseşte în cartea editată de Harold Brown, care îndeplinise funcţia de secretar al apărării în administraţia Carter şi de secretar al forţelor aeriene în administraţia Johnson  Brown era pentru un efort de cercetare, dar susţinea că Iniţiativa de Apărare Strategică nu era încă practică  Unul dintre colaboratorii săi, Richard Betts, a susţinut opinia că, la orice nivel de desfăşurare, sovieticii vor avea posibilitatea să acopere ofensiv întregul sistem de apărare, şi cu un cost mai scăzut decât cel al desfăşurării americane  Profesorul George Liska de la Universitatea Johns Hopkins a adoptat poziţia opusă El a presupus că SDI ar putea funcţiona, dar că, odată protejată, America îşi va pierde interesul de a-şi mai apăra aliaţii europeni  Robert Osgood a combinat toate criticile de mai sus cu preocuparea legată de subminarea Tratatului ABM din 1972 şi de complicarea noilor eforturi în direcţia controlului armamentului  Reprezentând opinia multora dintre aliaţii occidentali, ministrul britanic al afacerilor externe Geoffrey Howe a avertizat împotriva încercării de a crea o „Linie Maginot în spaţiu”: S-ar putea să fie vorba de mulţi ani de desfăşurare a forţelor Mulţi ani de insecuritate şi instabilitate nu pot fi obiectivul nostru În orice etapă, toţi aliaţii trebuie să continue să împărtăşească acelaşi sentiment, că securitatea teritoriului NATO este indivizibilă Altminteri, cei doi piloni ai Alianţei s-ar putea să înceapă să se năruie  Era nouă şi, pe lung termen, demoralizatoare ideea că preţul menţinerii alianţei ar trebui să condamne populaţia civilă a fiecărui aliat la o totală vulnerabilitate Era, în acelaşi timp, eronată Deoarece, cu siguranţă, disponibilitatea Americii de a risca un război nuclear în numele aliaţilor săi europeni ar fi crescut aproape direct proporţional cu capacitatea Americii de a-şi proteja populaţia civilă Experţii aveau de partea lor toate argumentele tehnice, dar Reagan deţinea un adevăr politic elementar: într-o lume a armelor nucleare, conducătorii care nu fac niciun efort pentru a-şi proteja popoarele împotriva unui accident, a adversarilor înverşunaţi, a proliferării nucleare şi a unui întreg şir de alte pericole previzibile îşi atrag oprobriul posterităţii dacă se întâmplă într-adevăr un dezastru Faptul că nu a fost posibil să se demonstreze, încă de la începutul unui program complicat de cercetare, maxima eficienţă a Iniţiativei de Apărare Strategică a fost un lucru normal, având în vedere complexitatea problemei; nicio armă nu ar fi fost dezvoltată vreodată dacă ar fi trebuit să fie supusă mai întâi unui criteriu atât de perfecţionist Argumentul pe atunci la modă că orice apărare putea fi înfrântă prin copleşire ignora faptul că acoperirea totală nu funcţionează liniar Până la un anumit nivel, Iniţiativa de Apărare Strategică era valabilă aproape în forma în care o prefigura Reagan; mai departe, ea îşi pierdea treptat din eficienţă Dar dacă preţul lansării unui atac nuclear era destul de ridicat, forţa de intimidare creştea, mai ales deoarece atacantul nu putea şti care focoase aveau să intre în acţiune şi asupra căror anume ţinte În cele din urmă, o apărare capabilă să intercepteze un număr substanţial de rachete sovietice ar fi fost chiar şi mai eficientă împotriva atacurilor mult mai mici ale noilor ţări nuclearizate Reagan era insensibil la multe dintre criticile de natură tehnică deoarece el nu susţinuse Iniţiativa de Apărare strategică în primul rând în termeni strategici În loc de aşa ceva, el o prezentase în spiritul cauzei „liberale” de desfiinţare a războiului nuclear Preşedintele din perioada postbelică cel mai ataşat ideii de a spori forţa militară a Americii, inclusiv capacitatea ei nucleară, a susţinut în acelaşi timp viziunea pacifistă a unei lumi fără arme nucleare Teoria prea des folosită de Reagan că „un război nuclear nu poate fi niciodată câştigat şi nu trebuie niciodată purtat” nu se deosebea de obiectivele declarate ale criticilor săi radicali Totuşi, exact cu aceeaşi dualitate cu care a tratat cu Uniunea Sovietică, Reagan era extrem de serios atât în privinţa dezvoltării armamentului, cât şi a pacifismului său Reagan şi-a descris atitudinea faţă de armele nucleare în memoriile sale: Nimeni nu ar putea „câştiga” un război nuclear Totuşi, atâta vreme cât ar exista arme nucleare, ar exista permanent şi riscul ca ele să fie folosite şi o dată lansată o armă nucleară, cine ştie până unde s-ar ajunge? Visul meu a devenit atunci o lume fără arme nucleare… Repulsia personală a lui Reagan faţă de un război nuclear a fost întărită de o profundă credinţă în profeţia biblică a Armagedonului Mi-l amintesc exprimând aceste gânduri în cuvinte aproape identice cu cele pe care le-a scris biograful său: Vorbind de parcă ar fi descris o scenă de film, el a relatat un episod înspăimântător din povestea Armagedonului, în care o armată invadatoare din Orient, cu o forţă de 200 de milioane, este distrusă de o molimă Reagan crede că „molima” a fost o profeţie a războiului nuclear, în care „ochii în cap sunt arşi, părul de pe corp cade şi aşa mai departe” El crede că acest pasaj a prezis în mod specific Hiroshima  Niciun membru al Mişcării pentru Pace nu ar fi putut condamna folosirea armelor nucleare în mod mai elocvent decât Ronald Reagan La 16 mai 1983 el a însoţit anunţul că urma să amplaseze rachetele intercontinentale MX cu expresia speranţei sale fierbinţi că, undeva, pe parcursul evenimentelor, procesul avea să fie inversat şi toate armele nucleare să fie eliminate: Nu pot să cred că această lume poate să meargă mai departe după generaţia noastră şi generaţiile următoare cu acest tip de arme pe care ambele părţi le îndreaptă una împotriva celeilalte fără ca într-o bună zi un nebun sau un maniac sau un accident oarecare să nu declanşeze acel gen de război care înseamnă cap de linie pentru noi toţi  Când Reagan a avansat Iniţiativa de Apărare Strategică, aceasta a fost la fel de pătimaşă în limbaj pe cât era de neortodoxă, chiar şi după ce fusese filtrată prin acel birocratic „proces de limpezire” la care sunt supuşi toţi preşedinţii În cazul că negocierile privind controlul armamentului ar fi durat prea mult timp, America ar fi pus capăt în mod unilateral pericolului nuclear, dezvoltând Iniţiativa de Apărare Strategică Ştiinţa americană, credea Reagan, avea să facă armele nucleare desuete  Liderii sovietici nu au fost impresionaţi de apelurile morale ale lui Reagan, dar au fost obligaţi să privească cu seriozitate potenţialul tehnologic al Americii şi impactul strategic al unei apărări chiar imperfecte Aşa cum se întâmplase cu propunerile lui Nixon privind rachetele antibalistice cu paisprezece ani mai devreme, reacţia sovietică a fost contrariul a ceea ce prevăzuseră avocaţii controlului asupra armamentului; SDI a contribuit la deschiderea căii spre controlul armamentului Sovieticii s-au întors la convorbirile privind controlul asupra armamentului, pe care le întrerupseseră din cauza chestiunii rachetelor cu rază medie de acţiune Criticii pretindeau că Reagan era cinic şi că perspectiva deschisă de el privind eliminarea tuturor armelor nucleare era o acoperire pentru eforturile sale de a impulsiona cursa înarmării Reagan însă era oricum, numai cinic nu când exprima încrederea optimistă a tuturor americanilor că ceea ce este necesar este şi realizabil Într-adevăr, declaraţiile sale cele mai elocvente privind abolirea armelor nucleare au fost toate pronunţate fără să fi fost pregătite dinainte Aşa a apărut paradoxul că preşedintele care a făcut atât de mult pentru modernizarea arsenalului strategic al Americii a contribuit în acelaşi timp într-o măsură importantă la pierderea legitimităţii acestuia Adversarii sau aliaţii care au preluat ad literam ceea ce Reagan declara public despre armele nucleare şi în particular despre iminenţa Armagedonului nu au putut decât să tragă concluzia că aveau de-a face cu un preşedinte care era foarte puţin probabil să recurgă exact la armele în jurul cărora se construise sistemul de apărare american De câte ori putea un preşedinte să repete fraza că „un război nuclear nu trebuie purtat niciodată” pentru a se ajunge la erodarea credibilităţii ameninţării nucleare? Câte reduceri de armament nuclear puteau fi făcute înainte ca strategia răspunsului flexibil să devină tehnic irealizabilă? Din fericire, sovieticii deveniseră între timp prea slabi pentru a pune la încercare această potenţială vulnerabilitate, iar îngrijoraţii aliaţi ai Americii s-au lăsat convinşi de declinul accelerat al Uniunii Sovietice Faptul că Reagan era orice, numai cinic nu s-a văzut de fiecare dată când i s-a părut lui că vede prilejul de a-şi realiza visul unei lumi lipsite de arme nucleare Convins că abolirea războiului nuclear era în mod obiectiv de o asemenea importanţă covârşitoare încât orice persoană rezonabilă trebuia să fie de acord cu el, Reagan era gata să treacă la acţiuni bilaterale cu sovieticii privitoare la cele mai de esenţă chestiuni fără să-şi consulte aliaţii, ale căror interese naţionale puteau fi implicate în egală măsură Aceasta s-a întâmplat în cel mai dramatic mod la întâlnirea la vârf din 1986 dintre Reagan şi Gorbaciov, la Reykjavik, într-o tumultoasă şi plină de emoţii cursă cu obstacole care a durat patruzeci şi opt de ore, Reagan şi Gorbaciov au căzut de acord în principiu să reducă toate forţele strategice cu 50 la sută într-un interval de cinci ani şi să distrugă toate rachetele balistice pe parcursul a zece ani La un moment dat, Reagan a ajuns aproape să accepte oferta sovietică de a desfiinţa în totalitate armele nucleare În acest fel, Reykjavikul a adus foarte aproape coabitarea sovieto-americană de care se temuseră atâta, vreme îndelungată, aliaţii şi neutrii deopotrivă Dacă celelalte puteri nucleare refuzau să accepte acordul sovieto-american, ele aveau să sufere oprobriul public, presiunea superputerilor sau izolarea; dacă îl acceptau, Marea Britanie, Franţa şi China aveau să fie practic obligate de către Statele Unite şi Uniunea Sovietică să renunţe la propria lor forţă de intimidare nucleară, lucru pe care guvernele în exerciţiu ale premierului Thatcher şi preşedintelui Mitterand, ca şi liderii Chinei nu erau nici pe departe pregătiţi să îl facă Înţelegerea de la Reykjavik a eşuat în ultimul moment din două motive În acea etapă de început a mandatului său Gorbaciov pur şi simplu şi-a supraestimat puterea El a încercat să lege desfiinţarea rachetelor strategice de o interzicere a testelor SDI pe o perioadă de zece ani, dar a evaluat greşit atât poziţia interlocutorului său cât şi propria-i poziţie de negociere O tactică înţeleaptă pentru Gorbaciov ar fi fost aceea de a propune publicarea celor convenite anume desfiinţarea unităţilor de rachete şi de a transfera problema testelor SDI în cadrul negocierilor asupra controlului armamentului de la Geneva Aceasta ar fi îngheţat ceea ce fusese deja convenit şi ar fi produs cu siguranţă o criză majoră, atât în cadrul Alianţei Atlantice cât şi în relaţiile chino-americane Făcând presiuni pentru a obţine mai mult, Gorbaciov a ajuns să se împotrivească promisiunii pe care Reagan o făcuse înaintea summitului aceea de a nu folosi SDI ca pârghie în negocieri Atunci când Gorbaciov a insistat, Reagan a răspuns într-o manieră pe care nu ar fi recomandat-o niciun profesionist în politica externă: pur şi simplu s-a ridicat şi a părăsit încăperea După ani de zile, când l-am întrebat pe un consilier superior al lui Gorbaciov, care fusese prezent la Reykjavik, de ce nu s-au mulţumit cu ceea ce Statele Unite deja acceptaseră, el a răspuns „Ne gândisem la toate, în afară de posibilitatea ca Reagan să părăsească sala ” La puţin timp după aceea, George Shultz a ţinut un discurs bine gândit, în care a explicat de ce viziunea lui Reagan privind eliminarea armelor nucleare era de fapt în avantajul Occidentului  Dar limbajul discursului său, articulat cu măiestrie în sprijinul unei „lumi mai puţin nucleare” arăta că Departamentul de Stat pe deplin conştient de preocupările aliaţilor încă nu se angajase în sensul abolirii totale a armelor nucleare pe care o susţinea Reagan După Rejkjavik, administraţia Reagan a urmărit acea parte a agendei de la Reykjavik care putea fi realizată imediat: reducerea cu cincizeci la sută a forţelor strategice, care fusese concepută ca o primă etapă a unui acord general de desfiinţare a tuturor rachetelor S-a ajuns la un acord de distrugere a rachetelor balistice americane şi sovietice cu rază medie de acţiune din Europa Deoarece acest acord nu afecta forţele nucleare ale Marii Britanii şi Franţei, nu au mai izbucnit disputele din urmă cu douăzeci şi cinci de ani dintre aliaţi, în cadrul aceluiaşi proces a început şi denuclearizarea Germaniei şi, prin urmare, decuplarea potenţială a acesteia de Alianţa Atlantică Germania avea să beneficieze pe deplin de pe urma denuclearizării sale incipiente numai prin adoptarea unei politici de a nu lansa prima un atac cu arme nucleare lucru incompatibil cu strategia NATO şi desfăşurările americane Dacă Războiul rece ar fi continuat, se prea poate ca politica externă a Republicii Federale să fi putut cunoaşte o orientare mai naţională şi mai puţin înclinată spre legarea de alianţe, motiv pentru care primul ministru britanic, Margaret Thatcher era atât de îngrijorată de apariţia noului curent în negocierile asupra controlului armamentului Reagan transformase ceea ce fusese o cursă maraton într-un sprint Stilul său confruntaţional, în conexiune cu o diplomaţie a asumării riscului, ar fi fost probabil potrivit perioadei de început a Războiului rece, înainte ca cele două sfere de interese să se fi consolidat, şi imediat după moartea lui Stalin O asemenea diplomaţie era în esenţă ceea ce propusese Churchill, la revenirea sa ca prim ministru în 1951 Odată ce diviziunea Europei era îngheţată şi atâta timp cât Uniunea Sovietică se simţea încă încrezătoare, încercarea de a forţa o reglementare ar fi produs aproape în mod sigur un conflict major şi ar fi încordat atmosfera în cadrul Alianţei Atlantice, ai cărei membri doreau, în majoritate, evitarea unor tensiuni inutile În anii ’80, stagnarea sovietică făcea din nou posibilă o strategie ofensivă A sesizat oare Reagan gradul de dezintegrare a voinţei sovieticilor, sau simpla coincidenţă a oferit prilejul favorabil propriei sale dorinţe? În cele din urmă, nu avea nicio importanţă dacă Reagan acţiona din instinct sau ca urmare a unei analize Războiul rece nu a continuat, cel puţin în parte datorită presiunilor pe care administraţia Reagan le exercitase asupra sistemului sovietic Spre sfârşitul preşedinţiei lui Reagan, agenda Est-Vest revenise la formula din perioada de destindere Încă o dată, controlul asupra armamentului era subiectul central al negocierilor Est-Vest, deşi cu un mai mare accent pe reducerea armamentului şi cu o dorinţă sporită de a elimina categorii întregi de arme În conflictele regionale, Uniunea Sovietică era acum în defensivă şi pierduse mult din abilitatea sa de a crea probleme Odată cu diminuarea preocupărilor legate de securitate, naţionalismul s-a dezvoltat de ambele părţi ale Atlanticului, chiar în vreme ce unitatea aliaţilor continua să fie proclamată America se baza din ce în ce mai mult pe armamentul staţionat pe propriul său teritoriu sau pe mare, în timp ce Europa îşi multiplicase opţiunile politice către Est În cele din urmă, aceste tendinţe negative au fost depăşite prin prăbuşirea comunismului Ceea ce se schimbase cel mai mult era modul în care politica Est-Vest era prezentată publicului american În mod instinctiv, Reagan plasase politicile geostrategice dure ale Războiului rece la mijloc, între o cruciadă ideologică şi o evocare utopică a păcii, ceea ce făcea apel în mod simultan la două curente ale gândirii americane în problemele internaţionale curentul misionar şi cel izolaţionist, curentul teologic şi cel psihiatric În practică, Reagan era mai aproape de tiparele clasice ale gândirii americane decât fusese Nixon Nixon nu ar fi folosit expresia „imperiu al răului” pentru a descrie Uniunea Sovietică şi nici nu s-ar fi oferit să renunţe la armele nucleare, sau s-ar fi aşteptat să pună capăt Războiului rece printr-o mare reconciliere personală cu liderii sovietici în cadrul unei singure întâlniri la vârf Ideologia lui Reagan l-a apărat ori de câte ori a făcut declaraţii semipacifiste pentru care un preşedinte liberal ar fi fost denigrat Şi angajarea sa în ameliorarea relaţiilor Est-Vest, mai ales în timpul celui de-al doilea mandat, împreună cu succesele sale au atenuat ascuţimea retoricii sale beligerante Este îndoielnic că Reagan ar fi putut continua la nesfârşit această echilibristică dacă Uniunea Sovietică ar fi rămas un competitor major Dar cel de-al doilea mandat al lui Reagan a coincis cu începutul dezintegării sistemului comunist proces grăbit de politica administraţiei sale Mihail Gorbaciov, cel de-al şaptelea succesor al lui Lenin în linie dreaptă, crescuse într-o Uniune Sovietică ce se bucura de o putere şi un prestigiu fără precedent Totuşi el a fost destinat să prezideze decesul imperiului clădit cu atâta sânge şi bogăţie Când Gorbaciov şi-a preluat funcţia în 1985, el era liderul unei superputeri nucleare aflate într-o stare de decădere economică şi socială Când a fost răsturnat de la putere, în 1991, armata sovietică îşi îndreptase sprijinul către rivalul său, Boris Elţîn, partidul comunist fusese declarat ilegal, iar imperiul clădit în mod atât de sângeros de toţi conducătorii ruşi începând cu Petru cel Mare se dezintegrase Această prăbuşire ar fi părut fantastică în martie 1985 când Gorbaciov a fost uns secretar general Aşa cum se întâmplase cu toţi predecesorii săi, Gorbaciov inspira atât teamă, cât şi speranţă Teamă, în calitate de conducător al unei superputeri cel puţin ameninţătoare prin stilul său enigmatic de guvernare; speranţă că noul secretar general ar putea deschide calea spre mult aşteptata pace Fiecare cuvânt al lui Gorbaciov era analizat pentru a descoperi un semn al relaxării tensiunilor; emoţional, democraţiile erau în mare măsură gata să descopere în Gorbaciov zorii unei noi ere, aşa cum fuseseră faţă de toţi predecesorii lui de după Stalin De data aceasta, credinţa democraţiilor s-a dovedit să nu fie o simplă dorinţă Gorbaciov aparţinea unei alte generaţii decât liderii sovieticii al căror spirit fusese zdrobit de Stalin El era lipsit de brutalitatea tuturor produselor anterioare ale nomenklaturii Deosebit de inteligent şi afabil, el semăna cu personajele oarecum abstracte din romanele ruse ale secolului al XIX-lea cosmopolit şi provincial în acelaşi timp, inteligent şi totuşi oarecum împrăştiat; receptiv dar scăpându-i tocmai dilema esenţială Lumea din afară a răsuflat uşurată În sfârşit, părea să fi venit mult aşteptatul şi până atunci iluzoriul moment al transformării ideologice a sovieticilor Până şi în 1991, Gorbaciov era privit de Washington ca un partener indispensabil în edificarea unei noi ordini mondiale până într-acolo încât preşedintele Bush a ales parlamentul ucrainean ca improbabilul loc de întâlnire a unui forum în care să se laude calităţile liderului sovietic şi importanţa menţinerii unităţii Uniunii Sovietice Menţinerea lui Gorbaciov la putere a devenit principalul obiectiv al politicienilor occidentali, care erau convinşi că ar fi fost mult mai greu de tratat cu orice altă persoană În timpul ciudatei lovituri de stat din august 1991, aparent îndreptată împotriva lui Gorbaciov, toţi liderii democraţi s-au solidarizat de partea „legalităţii”, susţinând constituţia comunistă care îl instalase pe Gorbaciov la putere Dar politica la nivel înalt nu admite slăbiciunea chiar dacă victima nu este principala cauză a acesteia Aura lui Gorbaciov a atins apogeul când el a apărut în chip de lider împăciuitor al unei Uniuni Sovietice ostile ideologic şi înarmate nuclear Pe măsură ce politica sa a început să reflecte mai curând confuzie decât un scop precis, poziţia lui Gorbaciov a intrat în declin La cinci luni după eşecul loviturii de stat comuniste, el a fost obligat să demisioneze şi a fost înlocuit cu Elţîn, printr-o procedură întru totul la fel de „ilegală” ca şi aceea care provocase mânia Occidentului cu cinci luni mai devreme De astă dată, democraţiile s-au alăturat rapid lui Elţîn, în mare parte cu aceleaşi argumente pe care cu puţin timp înainte le invocaseră în sprijinul lui Gorbaciov Ignorat de o lume care nu de mult îl sărbătorise, Gorbaciov a rătăcit prin tărâmul uitării rezervat oamenilor de stat naufragiaţi în efortul de a atinge obiective mai presus de puterile lor Gorbaciov a fost de fapt artizanul uneia dintre cele mai semnificative revoluţii ale timpului său El a distrus partidul comunist, care fusese organizat cu scopul precis de a acapara puterea şi de a o menţine şi care controlase de fapt fiecare aspect al vieţii sovietice În urma acestuia, Gorbaciov a lăsat sfărâmăturile unui imperiu care fusese asamblat cu mare efort, de-a lungul a secole întregi Organizate ca state independente şi totuşi temându-se de nostalgia Rusiei pentru vechiul imperiu, acestea s-au transformat în noi elemente de instabilitate, ameninţate în acelaşi timp de foştii stăpâni imperiali şi de rămăşiţele unor diverse grupuri etnice străine adeseori ruse stabilite pe solul lor de secole de dominaţie rusă Niciunul din aceste rezultate nu fusese nici pe departe în intenţia lui Gorbaciov El dorise să aducă modernizare, nu libertate; el încercase să facă partidul comunist semnificativ pentru lumea din afară; în loc de aşa ceva, a deschis calea prăbuşirii sistemului care îl formase şi căruia îi datora poziţia înaltă la care ajunsese Condamnat de propriul său popor pentru mărimea dezastrului declanşat în timpul conducerii sale, uitat de democraţii şi stânjenit de inabilitatea sa de a se menţine la putere, Gorbaciov nu a meritat nici exaltarea dar nici dispreţul de care a avut, alternativ, parte Deoarece el moştenise un set de probleme cu adevărat dificile, dacă nu cumva de nerezolvat Când Gorbaciov a preluat puterea, dimensiunea dezastrului sovietic tocmai începea să se întrevadă Patruzeci de ani de Război rece creaseră o coaliţie liberă a aproape tuturor ţărilor industrializate împotriva Uniunii Sovietice Aliatul său de odinioară, China, se alăturase şi ea taberei adverse, din considerente practice Singurii aliaţi care îi mai rămâneau Uniunii Sovietice erau sateliţii est-europeni, ţinuţi alături de ameninţarea forţei sovietice implicită în Doctrina Brejnev, şi care reprezentau o cale prin care resursele sovietice se scurgeau în afară, nu sporeau Aventurile sovietice în Lumea a Treia se dovedeau a fi costisitoare şi neconcludente în acelaşi timp În Afghanistan, Uniunea Sovietică a trăit multe din încercările prin care trecuse America în Vietnam, diferenţa majoră fiind că acestea s-au întâmplat chiar la graniţele întinsului său imperiu şi nu într-un avanpost îndepărtat Din Angola şi până în Nicaragua, o Americă renăscută transforma expansionismul sovietic în impasuri costisitoare sau eşecuri compromiţătoare, în timp ce învigorarea strategiei americane, mai ales prin SDI, lansa o provocare tehnologică la care economia sovietică, stagnantă şi supra împovărată, nu putea răspunde Într-un moment în care Occidentul lansa revoluţia microcipurilor pentru supercalculatoare, liderul sovietic îşi vedea ţara alunecând în subdezvoltare tehnologică În pofida dezastrului final, Gorbaciov merită să fie creditat cu dorinţa de a rezolva problemele Uniunii Sovietice prin purificarea partidului comunist şi prin introducerea unor elemente ale economiei de piaţă în cadrul planificării centralizate Deşi Gorbaciov nici nu şi-a imaginat amploarea a ceea ce întreprindea pe plan intern, el a înţeles foarte clar că pentru aceasta avea nevoie de o perioadă de calm pe plan internaţional În acest sens, concluziile lui Gorbaciov nu s-au deosebit prea mult de acelea ale predecesorilor săi poststalinişti Dar în timp ce, în anii ’50, Hruşciov era încă încredinţat că economia sovietică va depăşi în curând sistemul capitalist, Gorbaciov, în anii ’80, înţelesese că Uniunii Sovietice îi mai trebuia mult timp pentru a atinge un nivel al producţiei industriale care să poată fi considerat, măcar pe departe, competitiv cu lumea capitalistă Pentru a câştiga spaţiu vital, Gorbaciov a iniţiat o reconsiderare majoră a politicii externe sovietice La cel de-al XXVII-lea Congres al partidului, din 1986, ideologia marxist-leninistă a fost aproape complet părăsită Perioade anterioare de coexistenţă paşnică fuseseră justificate ca răgazuri necesare reaşezării echilibrului de forţe în timp ce lupta de clasă continua Gorbaciov a fost primul lider sovietic care a repudiat lupta de clasă în totalitate şi a proclamat coexistenţa ca scop în sine Deşi a continuat să afirme diferenţele ideologice dintre Est şi Vest, Gorbaciov a insistat că ele erau depăşite prin nevoia de cooperare internaţională Mai mult decât atât, coexistenţa nu era concepută în acelaşi mod în care fusese văzută anterior ca un interludiu înaintea unei confruntări inevitabile –, ci ca o componentă permanentă a relaţiei dintre lumea comunistă şi cea capitalistă Ea se justifica nu ca o etapă necesară în drumul spre o victorie finală comunistă, ci ca o contribuţie la binele întregii umanităţi În cartea sa Perestroika noţiune însemnând „reformă” Gorbaciov a descris noua abordare: Cu siguranţă, deosebirile vor rămâne Dar ar trebui oare să ne duelăm din cauza lor? Nu ar fi mai corect să depăşim lucrurile care ne despart de dragul intereselor întregii umanităţi, de dragul vieţii pe pământ? Noi ne-am făcut alegerea, afirmând o nouă concepţie politică, atât la nivelul declaraţiilor-angajament, cât şi prin acţiuni şi fapte specifice Lumea s-a săturat de tensiune şi confruntare Oamenii preferă să caute o lume mai sigură şi mai de încredere, o lume în care fiecare să îşi păstreze propriile vederi filosofice, politice şi ideologice şi modul propriu de viaţă  Gorbaciov sugerase deja aceste idei cu doi ani mai devreme, în timpul unei conferinţe de presă, la sfârşitul primei sale întâlniri la vârf cu Reagan, în 1985: Situaţia internaţională de astăzi se distinge printr-o trăsătură foarte importantă de care noi şi Statele Unite trebuie să ţinem seama în politica noastră externă Iată ce vreau să spun În actuala situaţie nu este vorba numai despre confruntarea dintre două sisteme sociale, ci despre o alegere între supravieţuire şi anihilare reciprocă  În mod inevitabil, veteranii Războiului rece recunoşteau cu greu cât de departe mergea politica lui Gorbaciov în comparaţie cu perioadele anterioare de coexistenţă La începutul anului 1987 am avut o întâlnire cu Anatoli Dobrinin, care era atunci şeful Departamentului Internaţional al Comitetului Central (mai mult sau mai puţin echivalentul consilierului în probleme de securitate naţională de la Casa Albă), în întunecata clădire a Comitetului Central de la Moscova Dobrinin a făcut atât de multe comentarii critice la adresa guvernului afgan, pe care Moscova îl sprijinea, încât l-am întrebat dacă doctrina Brejnev era încă în vigoare Dobrinin a replicat sec: „Ce vă face să credeţi că guvernul de la Kabul este comunist?” Când am raportat la Washington că acest comentariu părea să implice dispoziţia sovieticilor de a se debarasa de marionetele afgane ale Kremlinului, reacţia generală a fost că Dobrinin se lăsase dus de dorinţa de a face plăcere unui vechi prieten calitate pe care nu o observasem în cei aproape zece ani ai mei de experienţă cu capătul sovietic al „canalului din dos” Cu toate acestea, scepticismul părea justificat deoarece schimbările doctrinare ale lui Gorbaciov în politica externă nu erau traduse imediat în schimbări politice recognoscibile Liderii sovietici descriau pe de rost noua lor doctrină drept o metodă prin care să „lipsească Occidentul de o imagine duşmănoasă” şi să slăbească, prin aceasta, coeziunea occidentală Autoproclamata „nouă gândire”, a declarat Gorbaciov în noiembrie 1987, „a început să-şi facă drum în afacerile internaţionale, distrugând stereotipurile antisovietismului şi suspiciunea faţă de iniţiativele şi acţiunile noastre” Tacticile sovieticilor în convorbirile privind armamentul păreau a fi o reluare a tacticilor lor din primii ani ai guvernării Nixon făcând o încercare totală de a submina sistemele defensive şi în acelaşi timp lăsând neschimbată ameninţarea ofensivă de fond Guvernul unei mari puteri este asemeni superpetrolierelor care cântăresc sute de mii de tone şi au raze de întoarcere de peste zeci de kilometri Conducătorii lor trebuie să cumpănească impactul pe care doresc să îl realizeze asupra lumii din afară în funcţie de morala birocraţiei lor Şefii de guvern se bucură de prerogativele formale ale stabilirii direcţiei politicilor lor; însă birocraţiilor guvernamentale le revine sarcina să interpreteze ce este posibil să fi avut ei în minte Iar şefii de guvern nu au aproape niciodată timpul sau personalul necesar pentru a supraveghea implementarea de zi cu zi a directivelor lor prin toate nuanţele de execuţie Ca o ironie, cu cât mai mare şi mai complexă este birocraţia, cu atât aceasta este mai valabilă Chiar şi în guverne mai puţin rigide decât sistemul sovietic politica se schimbă într-un ritm glacial Cu trecerea timpului, schimbarea doctrinară a lui Gorbaciov nu a mai putut fi evitată, nici măcar de o birocraţie modelată de cei aproape treizeci de ani de serviciu ca ministru de externe ai lui Gromâko Deoarece „noua gândire” a lui Gorbaciov a mers mult dincolo de adaptarea politicii sovietice de stat la noile realităţi; ea a distrus cu totul structura de rezistenţă intelectuală a politicii externe sovietice istorice Când Gorbaciov a înlocuit conceptul de luptă de clasă cu tema wilsoniană a interdependenţei globale, el definea o lume de interese compatibile şi de armonie intrinsecă o inversare totală a ortodoxiei leniniste de stat şi a marxismului istoric Prăbuşirea ideologiei nu numai că a lipsit politica externă sovietică de filosofia şi de convingerile ei istorice, dar a complicat dificultatea inerentă a situaţiei sovietelor Pe la mijlocul anilor ’80, factorii de decizie politică sovietici s-au confruntat cu o agendă ale cărei puncte care ar fi fost suficient de dificil de depăşit fiecare în parte, dar care în combinaţie s-au dovedit a fi insurmontabile Acestea au fost: relaţiile cu democraţiile occidentale; relaţiile cu China; tensiunile din orbita sateliţilor; cursa înarmărilor; şi stagnarea economiei interne şi a sistemului politic Primele mişcări ale lui Gorbaciov nu au diferit de modelul standard sovietic de după moartea lui Stalin căutarea de a destinde tensiunile prin bruiaj sau cel puţin prin ceea ce în trecut fusese în mare măsură bruiaj În 9 septembrie 1985, revista Time a publicat un interviu cu Gorbaciov, în care acesta îşi prezenta conceptul de coexistenţă paşnică: M-aţi întrebat care este cel mai important lucru care defineşte relaţiile sovieto-americane Cred că este faptul de necontestat că indiferent dacă ne agreăm sau nu unii pe ceilalţi, nu putem trăi sau pieri decât împreună Principala întrebare la care trebuie să răspundem este dacă măcar suntem gata să recunoaştem că nu există altă modalitate de a trăi în pace unii cu ceilalţi şi dacă suntem pregătiţi să ne schimbăm mentalitatea şi modul de a acţiona, de la o atitudine războinică la una paşnică  Dilema lui Gorbaciov a fost că, pe de o parte, declaraţiile sale erau privite în contextul a ce spuseseră Malenkov şi Hruşciov cu treizeci de ani înainte şi că, pe de altă parte, ele erau prea vagi pentru a încuraja un răspuns precis În absenţa unei propuneri pentru o declaraţie politică, Gorbaciov s-a trezit prins în plasa ortodoxiei a două decenii în timpul cărora diplomaţia Est-Vest fusese identificată cu controlul armelor Controlul armelor devenise un subiect obscur, presupunând puncte fine, ezoterice, a căror rezolvare, chiar şi cu cele mai bune intenţii, ar fi durat ani de zile Însă ce avea nevoie Uniunea Sovietică era uşurarea imediată, nu de sub tensiuni în general, ci de sub presiunile economice, în special de cursa înarmărilor Nu exista nicio speranţă de a înfăptui aceasta prin proceduri laborioase de stabilire a unor niveluri convenite ale forţelor, prin compararea unor sisteme incomensurabile, prin negocierea unor proceduri de verificare greu de precizat şi apoi prin pierderea câtorva ani pentru a le implementa Într-o asemenea manieră, negocierile privind controlul armelor deveneau un mecanism prin care se puteau aplica presiuni asupra fragilului sistem sovietic cu atât mai eficace cu cât nu fuseseră gândite în acest scop Ultima ocazie a lui Gorbaciov de a determina un sfârşit rapid al cursei înarmărilor sau măcar de a amplifica presiunile asupra Alianţei s-a consumat la Reykjavik, în 1986 Dar Gorbaciov se pare că s-a simţit ca prins într-o capcană, la fel cum se aflase Hruşciov cu un sfert de secol mai înainte la Berlin, prins între uliii şi porumbeii lui Se prea poate ca el să fi înţeles vulnerabilitatea poziţiei de negociere americane şi mai mult ca sigur că înţelesese deja imperativele propriei poziţii Consilierii săi militari, însă, i-au spus pesemne că în situaţia în care accepta să-şi demonteze rachetele în timp ce Iniţiativa de Apărare Strategică [americană n t ] (SDI) continua nestingherită, una dintre următoarele administraţii americane putea rupe înţelegerea şi obţine un avantaj decisiv asupra unei forţe nucleare sovietice bazate pe tirul de rachete drastic reduse (sau, în situaţia extremă, dezafectate) Teoretic, era adevărat, dar la fel de adevărat era şi că, aproape sigur, Congresul ar fi refuzat să finanţeze SDI dacă un acord reglementând controlul armelor, bazat pe formula de la Reykjavik, ar fi condus la eliminarea tuturor rachetelor Şi erau neglijate beneficiile pentru Uniunea Sovietică ale aproape inevitabilei controverse pe care planul de la Reykjavik ar fi generat-o între Statele Unite şi toate celelalte puteri nucleare Posteritatea este întotdeauna mai înclinată să atribuie vina pentru eşecuri indivizilor decât împrejurărilor De fapt, politica externă a lui Gorbaciov mai ales cu privire la controlul armelor a fost o actualizare subtilă a strategiei sovietice postbelice Şi a fost chiar pe calea denuclearizării Germaniei şi a stabilirii premiselor pentru o politică germană mai naţională pe două temeiuri: anume că America era mai puţin probabil să rişte un război nuclear pentru o ţară care dădea înapoi din faţa riscurilor unei strategii nucleare în vederea propriei ei apărări, şi că Germania putea fi tot mai tentată să sprijine denuclearizarea cu un anumit gen de statut special pentru ea însăşi Gorbaciov a oferit un mecanism pentru slăbirea Alianţei Atlantice într-un discurs ţinut înaintea Consiliului Europei în 1989, când şi-a prezentat ideea unei Case Comune Europene o structură vagă, extinsă de la Vancouver la Vladivostok, în care fiecare era aliat cu fiecare, diluându-se până la insignifianţă înţelesul de alianţă Ceea ce-i lipsea lui Gorbaciov, însă, era timpul principala condiţie necesară pentru maturizarea politicii sale Numai o schimbare bruscă l-ar fi pus în situaţia de a-şi redistribui priorităţile Numai că, după Reykjavik, el a fost obligat să revină la procesul diplomatic de durată al reducerii cu 50 la sută a forţelor strategice şi al opţiunii zero în privinţa rachetelor cu rază medie de acţiune, ceea ce ar fi însemnat ani pentru a fi dus până la capăt şi era irelevant cu problema lui de bază anume că de fapt cursa înarmărilor secătuia Uniunea Sovietică Prin decembrie 1988, Gorbaciov renunţase la câştigurile pe termen lung aflate aproape la îndemâna sa |i a bătut în retragere, trecând la reduceri unilaterale ale forţelor armate sovietice Într-un discurs extrem de important rostit la Naţiunile Unite în 7 decembrie, el a anunţat reduceri unilaterale de 500 000 de oameni şi 10 000 de tancuri, incluzând jumătate din tancurile destinate să facă faţă Alianţei Atlantice Restul forţelor staţionate în Europa Centrală urmau să fie reorganizate pentru misiuni pur defensive Căutând să liniştească China, Gorbaciov a mai anunţat şi retragerea „celei mai importante părţi” a forţelor sovietice din Mongolia Reducerile erau declarate explicit „unilaterale”, deşi Gorbaciov a adăugat oarecum plângăreţ: „Sperăm că Statele Unite şi europenii vor face de asemenea unii paşi ” Purtătorul de cuvânt al lui Gorbaciov, Ghenadi Gherasimov, a explicat motivele: „Terminăm în sfârşit cu mereu invocatul mit al ameninţării sovietice, ameninţarea Pactului de la Varşovia, de atacare a Europei ” însă reducerile unilaterale de o asemenea amploare semnalează fie o extraordinară încredere în sine, fie o extraordinară slăbiciune În acel punct al evoluţiei sale, încrederea în sine era cu greu o caracteristică sovietică Un asemenea gest, de neconceput pe parcursul celor cincizeci de ani anteriori, a reprezentat totodată şi reabilitarea finală a versiunii originale a teoriei îngrădirii a lui Kennan; America îşi construise poziţii de forţă, iar Uniunea Sovietică se fărâmiţa din interior Oamenii de stat au nevoie de noroc în aceeaşi măsură în care au nevoie de o judecată sănătoasă, iar norocul pur şi simplu nu i-a surâs lui Mihail Gorbaciov Exact în ziua dramaticului său discurs la Naţiunile Unite, el a fost nevoit să-şi întrerupă vizita în Statele Unite şi să se întoarcă în Uniunea Sovietică Un cutremur devastator lovise Armenia, schimbând întâietatea titlurilor care anunţau dramatica abandonare a cursei înarmărilor Pe frontul chinez nu s-a desfăşurat nicio rundă de negocieri privind controlul armamentului, iar Beijingul nici nu a avut vreun interes în aşa ceva Chinezii au condus o diplomaţie de modă veche şi au identificat o destindere a tensiunilor cu o oarecare reglementare politică Gorbaciov şi-a început deschiderea spre Beijing prin oferirea de negocieri pentru îmbunătăţirea relaţiilor „Aş vrea să afirm”, a spus el într-un discurs ţinut la Vladivostok în iunie 1986, „că Uniunea Sovietică este gata oricând şi la orice nivel să discute cu China chestiunile măsurilor suplimentare pentru crearea unei atmosfere de bună vecinătate Sperăm ca frontierele care ne despart aş prefera să spun, care ne leagă să devină în curând o linie de pace şi de prietenie ” Nu a existat însă nicio şcoală „psihiatrică” de diplomaţie în Beijing pregătită să pună bazele unei schimbări de ton Conducătorii chinezi au pus trei condiţii pentru îmbunătăţirea relaţiilor: să se pună capăt ocupării Cambogiei de către Vietnam; retragerea sovietică din Afghanistan; şi retragerea trupelor sovietice de la graniţa sino-sovietică Aceste cerinţe nu puteau fi îndeplinite rapid Ele presupuneau în primul rând acceptarea lor de către conducerea sovietică, iar apoi o perioadă prelungită de negocieri înainte de a putea fi implementate Lui Gorbaciov i-au trebuit aproape trei ani pentru a face progrese suficiente în cazul fiecăreia dintre cele trei condiţii, în sensul de a-i face pe durii negociatori de la Beijing să-l invite acolo pentru a discuta o îmbunătăţire generală a relaţiilor dintre cele două ţări Încă o dată, Gorbaciov a fost urmărit de ghinion Când a ajuns la Beijing în mai 1989, demonstraţiile studenţeşti din Piaţa Tiananmen erau în plină desfăşurare; ceremonia sa de bun venit a fost întreruptă de proteste împotriva gazdelor sale Strigătele protestanţilor au putut fi auzite mai apoi până şi în sala unde se desfăşurau negocierile, din Marea Casă a Poporului Atenţia întregii lumi era concentrată nu asupra relaţiilor dintre Beijing şi Moscova, ci asupra dramei luptei duse de conducerea chineză pentru a-şi păstra puterea Ritmul evenimentelor o luase încă o dată înaintea intenţiilor de adaptare ale lui Gorbaciov Indiferent ce problemă aborda, Gorbaciov se întâlnea cu aceeaşi dilemă El îşi începuse mandatul confruntat cu o Polonie refractară în care, din 1980, Solidaritatea devenise un factor tot mai puternic Suprimată de generalul Jaruzelski în 1981, Solidaritatea îşi făcuse reapariţia ca forţă politică pe care Jaruzelski nu o putea ignora În Cehoslovacia, Ungaria şi Germania de Est, supremaţia partidelor comuniste era disputată de grupuri cerând mai multă libertate şi invocând cea de-a treia secţiune a Acordului de la Helsinki privind drepturile omului Iar întruniri de trecere în revistă periodice ale Conferinţei de Securitate Europene păstrau chestiunea pe ordinea de zi Conducătorii comunişti ai Europei de Est s-au trezit într-o dificultate de nesoluţionat în final Pentru a pune capăt presiunilor interne, trebuiau să urmeze o politică mai naţională, care la rândul ei îi obliga să-şi declare independenţa faţă de Moscova Dar de vreme ce erau percepute de propriile populaţii ca unelte ale Kremlinului, o politică externă naţionalistă nu era suficientă pentru a-şi câştiga încrederea publicului Liderii comunişti s-au văzut nevoiţi să-şi compenseze lipsa de credibilitate prin democratizarea structurilor interne A devenit repede limpede că partidul comunist chiar şi acolo unde încă mai controla mijloacele de informare în masă nu era menit competiţiei democratice, fiind un instrument de acaparare a puterii şi de păstrare a ei în beneficiul unei minorităţi Comuniştii ştiau cum să guverneze cu ajutorul poliţiei secrete, dar nu cu votul secret Conducătorii comunişti ai Europei de Est erau astfel prinşi într-un cerc vicios Cu cât devenea mai naţionalistă politica lor externă, cu atât creşteau cerinţele democratizării; cu cât democratizau, cu atât aveau să sporească în intensitate presiunile pentru înlocuirea lor Dificultatea în care se afla Uniunea Sovietică era încă şi mai de nesoluţionat Potrivit doctrinei Brejnev, Kremlinul ar fi trebuit să înăbuşe revoluţia incipientă care măcina orbita sateliţilor Însă Gorbaciov nu era numai temperamental nepotrivit pentru un asemenea rol; un asemenea gest i-ar fi subminat întreaga politică externă Deoarece suprimarea Europei de Est ar fi întărit NATO şi coaliţia de facto sino-americană şi ar fi intensificat cursa înarmărilor Gorbaciov era confruntat tot mai mult cu alegerea între sinuciderea politică şi erodarea lentă a puterii sale politice Remediul lui Gorbaciov a fost intensificarea liberalizării Cu zece ani mai devreme, asta s-ar fi putut să meargă; spre sfârşitul anilor ’80, Gorbaciov nu s-a mai putut menţine în curba puterii Guvernarea lui a marcat aşadar o retragere treptată de la doctrina Brejnev Comuniştii liberali au preluat puterea în Ungaria; lui Jaruzelski i s-a permis să negocieze cu Solidaritatea din Polonia În iulie 1989, într-un discurs rostit la Consiliul Europei, Gorbaciov a părut să abandoneze nu numai doctrina Brejnev, care stipula dreptul la intervenţia sovietică în Europa de Est, ci şi orbita sateliţilor însăşi, renunţând la „sferele de influenţă”: Ordinile sociale şi politice dintr-o ţară sau alta s-au schimbat în trecut şi se pot schimba în viitor Însă această schimbare este exclusiv problema popoarelor respectivelor ţări şi este alegerea lor… Orice amestec în afacerile interne şi orice încercare de a limita suveranitatea statelor prieteni, aliaţi sau orice altceva sunt inadmisibile… A sosit vremea să trecem la arhive postulatele perioadei Războiului rece, când Europa era privită ca o arenă de confruntare, împărţită în „sfere de influenţă”  Costul menţinerii orbitei de satelit devenise prohibitiv Până şi discursul ţinut la Consiliul Europei suna prea evaziv deşi potrivit standardelor sovietice era destul de clar În octombrie 1989, în timpul unei vizite în Finlanda, Gorbaciov a abandonat doctrina Brejnev fără echivoc Purtătorul său de cuvânt, Gherasimov, a glumit cu presa spunând că Moscova adoptase „doctrina Sinatra” în Europa de Est „Ştiţi cântecul lui Frank Sinatra ’Am făcut-o în felul meu’ [I Did It My Way]? Ungaria şi Polonia o fac în felul lor ” Era prea târziu pentru a-i salva pe comuniştii din Europa de Est sau, cum era cazul, pe cei din Uniunea Sovietică Jocul liberalizării, pe care încerca Gorbaciov să-l facă, era sortit eşecului, în măsura în care îşi pierduse caracterul monolitic, partidul comunist se şi demoralizase Liberalizarea se dovedea incompatibilă cu guvernarea comunistă comuniştii nu se puteau transforma în democraţi fără a înceta de a mai fi comunişti, ecuaţie pe care Gorbaciov nu a înţeles-o niciodată, dar Elţân da De asemenea, în octombrie 1989, Gorbaciov a vizitat Berlinul pentru a celebra cea de-a patruzecea aniversare a înfiinţării Republicii Democrate Germane şi, în acelaşi timp, pentru a-l îndemna pe liderul ei comunist, Erich Honecker, să urmeze o politică mai decis reformistă În mod limpede, el nu ar fi venit la o asemenea celebrare dacă s-ar fi aşteptat că avea să fie ultima, după cum o reflectă discursul său cu acea ocazie: Suntem întruna somaţi să lichidăm cutare sau cutare divizie Suntem adeseori obligaţi să ascultăm, „Mai întâi să scape URSS de zidul Berlinului şi după aceea credem şi noi în intenţiile sale paşnice ” Noi nu idealizăm ordinea care a fost stabilită în Europa Dar este un fapt că până acum recunoaşterea realităţii postbelice a asigurat pacea pe continent De fiecare dată când Occidentul a încercat să remodeleze harta Europei, aceasta a însemnat o înrăutăţire a situaţiei internaţionale  Şi totuşi, la numai patru săptămâni, Zidul Berlinului a căzut, şi în zece luni Gorbaciov a fost de acord cu unificarea Germaniei ca parte a NATO Până atunci, toate guvernele comuniste din orbita sateliţilor fuseseră răsturnate, iar Pactul de la Varşovia se prăbuşise Yalta fusese inversată Istoria dovedise ca neîntemeiate laudele lui Hruşciov potrivit cărora comunismul avea să fie groparul capitalismului Uniunea Sovietică, care se străduise vreme de patruzeci de ani încercând să submineze coeziunea Occidentului prin ameninţări şi presiuni, era adusă în situaţia de a solicita bunăvoinţa Occidentului deoarece avea mai multă nevoie de ajutorul occidental decât de orbita sateliţilor În 14 iulie 1989, Gorbaciov a făcut apel la întâlnirea la vârf G-7 a şefilor de guverne ai democraţiilor industrializate: Perestroika noastră este inseparabilă de o politică vizând participarea noastră totală la economia mondială Lumea nu are decât de câştigat din deschiderea unei pieţe atât de mari ca cea pe care o reprezintă Uniunea Sovietică  Gorbaciov jucase totul pe două presupuneri: că liberalizarea avea să modernizeze Uniunea Sovietică şi că Uniunea Sovietică va fi atunci în stare să se menţină ca mare putere pe plan internaţional Niciuna dintre aceste două aşteptări nu a dat roade, iar baza internă a lui Gorbaciov s-a prăbuşit la fel de infamant ca şi orbita sateliţilor Marele filosof şi matematician grec Arhimede a spus: „Daţi-mi un punct de sprijin şi am să mişc lumea ” Revoluţiile îşi devorează copiii deoarece revoluţionarii arareori înţeleg că, după un anumit punct al dezintegrării sociale nu mai există niciun punct fix arhimedian de unde să se poată exercita vreo pârghie Gorbaciov a pornit la drum cu convingerea că un partid comunist reformat putea propulsa societatea sovietică în lumea modernă Dar nu a fost în stare să accepte că comunismul era problema, nu soluţia Vreme de două generaţii, partidul comunist suprimase gândirea independentă şi distrusese iniţiativa individuală Prin 1990, planificarea centralizată se oficiase, iar diversele organizaţii menite să verifice fiecare aspect al vieţii, în loc să încheie tratate de neagresiune cu fiecare grup veritabil, supervizau acest proces Disciplina se transformase în rutină, iar încercarea lui Gorbaciov de a elibera iniţiativa a dezlănţuit haosul Dificultăţile lui Gorbaciov au început de la cel mai simplu nivel al încercării de a îmbunătăţi productivitatea şi de a introduce câteva elemente ale economiei de piaţă Aproape imediat, a devenit clar că nu există nicio contabilizare într-un sistem planificat şi prin urmare cerinţa esenţială a unei economii eficiente lipsea Teoria stalinistă postula supremaţia unui plan central, însă realitatea era cu totul alta Ceea ce se numea „plan” era de fapt o înţelegere secretă de proporţii între uriaşele birocraţii, încât era nevoie de un adevărat joc al curajului pentru a induce în eroare autorităţile centrale Cei responsabili cu producţia, miniştrii însărcinaţi cu distribuţia şi planificatorii care ar fi trebuit să dea directive acţionau toţi orbeşte de vreme ce nu aveau nici cea mai vagă idee în legătură cu cererea şi nicio posibilitate de a-şi adapta programele o dată acestea stabilite Ca rezultat, fiecare unitate a sistemului nu-şi propunea decât ţinte minimale, acoperind neajunsurile prin înţelegeri private cu alte unităţi pe din dosul mecanismului central oficial Toate stimulentele lucrau împotriva inovaţiei, iar această stare de fapt nu putea fi corectată deoarece presupuşii lideri găseau aproape imposibil de constatat adevărata stare a lucrurilor din societatea lor Uniunea Sovietică se întorsese la istoria timpurie a statului rus; se transformase într-un gigantic sat al lui Potemkin Încercările de reformă se prăbuşeau sub greutatea statu-quo-ului înstăpânit, aşa cum se deja întâmplase sub Hruşciov, iar mai apoi sub Kosâghin Cât timp cel puţin 25 la sută din bugetul naţional se ducea pe subvenţionarea preţurilor, nu exista niciun etalon pentru eficienţă sau pentru calibrarea cererii economice Cu bunuri mai degrabă alocate decât cumpărate, corupţia devenise unica expresie a pieţii Gorbaciov a recunoscut stagnarea instaurată, dar i-a lipsit imaginaţia sau priceperea de a-i străpunge rigiditatea Iar diversele corpuri supervizoare ale sistemului se transformaseră, cu trecerea timpului, în parte a problemei Partidul comunist, cândva instrumentul revoluţiei, nu mai avea nicio funcţie într-un sistem comunist elaborat, alta decât să supravegheze ceea ce nu înţelegea problemă pe care a rezolvat-o prin înţelegerea secretă cu ceea ce ar fi trebuit, potrivit celor afirmate, să controleze Elita comunistă devenise o clasă a mandarinilor, a celor privilegiaţi; teoretic însărcinată cu păstrarea ortodoxiei naţionale, ea se concentra asupra menţinerii cerinţelor sale iniţiale Gorbaciov şi-a bazat programul de reformă pe două elemente: perestroika restructurarea pentru a câştiga sprijinul noilor tehnocraţi, şi glasnost liberalizarea politică pentru a înrola îndelung chinuita intelighenţie Însă de vreme ce nu exista nicio instituţie pentru canalizarea liberei expresii şi generarea veritabilei dezbateri publice, glasnost s-a întors chiar împotriva sa Şi de vreme ce nu existau resurse disponibile cu excepţia celor rezervate armatei, condiţiile de viaţă nu s-au îmbunătăţit Aşa că Gorbaciov s-a lipsit treptat de sprijinul instituţional avut, fără să câştige în schimb o mai largă susţinere publică Glasnost s-a ciocnit tot mai mult de perestroika Chiar şi atacurile la adresa conducătorilor anteriori au cunoscut o diminuare În 1989, un tânăr membru al echipei lui Gorbaciov, care fusese desemnat să mă însoţească prin Kremlin, a remarcat faţă de mine: „Ceea ce înseamnă toate acestea e că toţi cetăţenii sovietici în vârstă de peste douăzeci şi cinci de ani şi-au irosit viaţa ” Singurele grupuri care au înţeles nevoia de reformă fără să fie totuşi pregătite să îmbrăţişeze remediul au fost serviciile de securitate KGB-ul ştia prin intermediul aparatului său de informaţii cât de mult rămăsese în urmă Uniunea Sovietică în competiţia tehnologică cu Occidentul Forţele armate aveau o miză profesională în determinarea capabilităţilor principalului lor adversar Înţelegerea problemei nu a condus, însă la soluţii Serviciile de securitate împărtăşeau mult din ambivalenţa lui Gorbaciov KGB-ul sprijinea glasnost liberalizarea politică – numai atâta vreme cât aceasta nu submina disciplina civilă; iar instituţia militară se simţea în largul ei cu perestroika restructurarea economică numai atâta vreme cât Gorbaciov nu încerca să stoarcă noi resurse pentru programul lui de modernizare printr-o reducere a forţelor armate Pornirea iniţială a lui Gorbaciov, de a transforma partidul comunist într-un instrument al reformei, a eşuat pe stânca intereselor investite; următoarea sa mişcare slăbirea, păstrând-o încă, a structurii comuniste a distrus instrumentul fundamental al stăpânirii comuniste Era nevoie de doi paşi: scoaterea punctului de aplicaţie al puterii lui Gorbaciov în afara partidului şi, în paralel, încurajarea unei mişcări înspre autonomia regională şi locală Gorbaciov a calculat greşit în ambele cazuri De la Lenin încoace, partidul comunist fusese unicul organism care elabora politica sovietică Guvernul era organul executiv care implementa, nu proiecta, politica Poziţia cheie în Uniunea Sovietică a fost întotdeauna cea de secretar general al partidului comunist; de la Lenin până la Brejnev, liderul comunist arareori a deţinut o funcţie guvernamentală Rezultatul a fost că ambiţioşii şi întreprinzătorii au gravitat în jurul ierarhiei comuniste, în vreme ce structura guvernamentală a atras administratori fără fler politic sau chiar fără interes pentru politică Deplasându-şi baza de la partidul comunist spre partea guvernamentală a sistemului sovietic, Gorbaciov îşi încredinţase revoluţia unei armate de funcţionari Încurajarea de către Gorbaciov a autonomiei regionale a condus la un impas similar A constatat că este imposibil să-şi împace dorinţa de a crea o alternativă populară la comunism cu neîncrederea sa leninistă în voinţa populară A imaginat prin urmare un sistem de alegeri în esenţă locale, în care partidele naţionale altele decât partidul comunist erau proscrise Când însă, pentru prima oară în istoria rusă, au putut fi alese prin vot popular guverne locale şi regionale, păcatele istoriei Rusiei s-au întors împotrivă-i Vreme de 300 de ani, Rusia încorporase naţionalităţi din Europa, Asia şi Orientul Mijlociu, dar nu reuşise să le împace cu centrul guvernant În mod deloc surprinzător, cele mai multe dintre guvernele neruseşti nou alese, care reprezentau aproape jumătate din populaţia sovietică, au început să-şi conteste stăpânii istorici Lui Gorbaciov i-au lipsit electorate de încredere El s-a opus vastei reţele de interese ale învestiturii, caracteristică statului leninist, dar nu a reuşit să atragă noi sprijinitori deoarece nu a putut să avanseze o alternativă viabilă la comunism sau la statul centralizat Gorbaciov identificase corect problemele societăţii sale, însă prin semnalele sosite de la inumanul său sistem, soluţiile rămânându-i astfel întotdeauna în afara înţelegerii Ca un om prins într-o încăpere cu ferestre perfect transparente, încasabile, Gorbaciov a putut observa destul de clar lumea din afară, dar a fost sortit de condiţiile din interiorul încăperii să nu poată înţelege exact ceea ce vedea Cu cât perestroika şi glasnost durau mai mult, cu atât mai izolat şi mai lipsit de încredere devenea Gorbaciov Când l-am întâlnit eu prima oară, la începutului lui 1987, era degajat, respira prin toţi porii încrederea în faptul că urzeala în care era angajat avea să-i pregătească ţara pentru a-şi relua marşul către supremaţie Un an mai târziu, devenise mai puţin sigur „în orice caz”, a spus el, „Uniunea Sovietică nu va mai fi vreodată aceeaşi” o ciudat de ambivalenţă declaraţie despre un asemenea efort herculean Când ne-am întâlnit la începutul lui 1989, mi-a spus cum ajunsese el împreună cu Şevarnadze, prin anii ’70, la concluzia că sistemul comunist trebuia schimbat de sus până jos L-am întrebat cum ajunsese el, ca un comunist, la această concluzie „Era uşor să-ţi dai seama ce era greşit”, a remarcat Gorbaciov „Greu era să-ţi dai seama ce era bine ” Gorbaciov nu a aflat niciodată răspunsul Pe parcursul ultimului lui an la putere, era ca un om pradă unui coşmar, care vede abătându-se asupra lui o catastrofă fără a fi în stare să o înlăture sau să fugă de întâlnirea cu ea În mod obişnuit, scopul concesiilor este realizarea unei încetări a focului pentru a se proteja ceva considerat esenţial Gorbaciov a obţinut contrariul Fiecare nouă reformă realizată cu întreruperi a însemnat o jumătate de măsură şi prin urmare a accelerat declinul sovietic Fiecare concesie a creat pragul următoarei În 1990, Statele Baltice s-au desprins şi Uniunea Sovietică a început să se dezintegreze Ca ceea ce a însemnat cu siguranţă ultima ironie a sorţii, principalul rival al lui Gorbaciov s-a folosit de procesul prin care imperiul rus realizat în trei secole s-a fărâmiţat pentru a-l răsturna pe însuşi Gorbaciov Acţionând în calitatea sa de preşedinte al Rusiei, Elţîn a afirmat independenţa Rusiei (şi de aici, implicit, a republicilor sovietice), abolind practic Uniunea Sovietică şi, odată cu ea, funcţia lui Gorbaciov de preşedinte al Uniunii Sovietice Gorbaciov a ştiut care îi sunt problemele, dar a acţionat prea rapid şi prea lent totodată: prea rapid pentru toleranta sistemului său, şi prea lent pentru a opri prăbuşirea accelerată În anii ’80, ambele superputeri aveau nevoie de timp pentru a se reface Politicile lui Reagan au eliberat energiile societăţii sale; Gorbaciov a adus la iveală disfuncţionalităţile societăţii sovietice Problemele Americii erau susceptibile la schimbările politice; în Uniunea Sovietică, reforma a provocat o accelerată criză a sistemului În 1991, democraţiile câştigaseră Războiul rece Dar nu apucaseră bine să obţină mult mai mult decât îşi imaginaseră vreodată că era posibil, că dezbaterea iniţială asupra Războiului rece a izbucnit iarăşi Chiar fusese Uniunea Sovietică vreodată o ameninţare? Nu ar fi intrat ea în destrămare şi fără eforturile Războiului rece? Fusese Războiul rece o invenţie a superrafinaţilor politicieni care tulburau armonia inerentă a ordinii internaţionale? În ianuarie 1990, revista Time l-a declarat pe Gorbaciov „Omul deceniului”, folosind ocazia pentru a publica un articol în care era prezentată esenţa acestei teze „Porumbeii în Marea Dezbatere a ultimilor patruzeci de ani erau pretutindeni”, afirma autorul Imperiul sovietic nu fusese niciodată o ameninţare reală Politica americană fie fusese irelevantă, fie amânase transformarea socială sovietică Politica democraţiilor pe o perioadă de patruzeci de ani nu avea niciun merit semnificativ, nici măcar pentru schimbările din politica externă sovietică Şi de vreme ce nimic nu fusese realizat de fapt, iar evenimentele pur şi simplu se petrecuseră cum voiseră ele, din prăbuşirea imperiului sovietic nu se putea extrage nicio lecţie mai ales niciuna implicând necesitatea angajamentului american în crearea unei noi ordini mondiale, pe care terminarea Războiului rece o făcea necesară Polemica americană ajunsese în punctul din care plecase Era vechiul cântec de sirenă al izolaţionismului american că America nu câştigase într-adevăr Războiul rece, ci că Uniunea Sovietică îl pierduse, şi că patru decenii de eforturi fuseseră aşadar inutile deoarece lucrurile s-ar fi desfăşurat la fel de bine sau chiar mai bine dacă America le-ar fi lăsat în pace O altă versiune a aceluiaşi raţionament susţinea că fusese într-adevăr un Război rece şi că fusese într-adevăr câştigat dar victoria aparţinea ideii de democraţie, care ar fi învins indiferent de măsurile geostrategice care au înconjurat conflictul Est-Vest Şi aceasta era o versiune a fugii de realitate Democraţia politică şi ideea de libertate furnizau fără îndoială un punct de apel pentru cei lipsiţi de ele mai cu seamă în Europa de Est Represiunea celor care crezuseră în aceste valori era tot mai dificilă pe măsură ce morala grupurilor conducătoare scădea Însă demoralizarea era provocată în primul rând de stagnarea sistemului şi de înţelegerea tot mai clară de partea elitei comuniste cu cât poziţia în ierarhie era mai înaltă, cu atât probabilitatea de a cunoaşte faptele era mai mare că sistemul ei pierdea de fapt lupta pe care ea o proclamase ultim ţel al acestuia pe parcursul unei lungi şi brutale istorii Era în cel mai bun caz o chestiune gen oul-sau-găina Ideea democratică s-a raliat opoziţiei la comunism, dar de una singură nu ar fi putut aduce atât de repede ziua fără prăbuşirea politicii externe comuniste şi, în final, a societăţii comuniste Aceasta era, fără îndoială, optica interpreţilor marxişti ai afacerilor internaţionale, care erau obişnuiţi să analizeze „corelaţia forţelor” şi găseau mult mai simplu să descopere cauzele prăbuşirii sovietice decât observatorii americani În 1989, Fred Halliday, un profesor marxist de la London School of Economics, a ajuns la concluzia că echilibrul puterii se deplasase în favoarea Americii  Halliday a considerat asta o tragedie, dar spre deosebire de acei americani care se chinuiau de unii singuri refuzând să-şi crediteze propria ţară sau conducătorii, el a recunoscut că, în anii lui Reagan în politica internaţională avusese loc o deplasare majoră America reuşise atât de bine să ridice costurile implicării sovietice în Lumea a Treia, încât, într-un capitol pe bună dreptate intitulat „Socialismul în defensivă”, Halliday interpreta „noua gândire” a lui Gorbaciov drept o încercare de a uşura presiunile americane Cea mai puternică mărturie a acestui efect a venit din surse sovietice Începând din 1988, teoreticienii sovietici au început să recunoască responsabilitatea sovietică pentru eşecul destinderii Arătând o mai bună înţelegere faţă de premisele destinderii decât mulţi critici americani, comentatorii sovietici au subliniat că destinderea a fost modalitatea prin care Washingtonul nu a permis Moscovei să dispute status quo-ul militar şi politic Violând această înţelegere tacită şi căutând câştiguri unilaterale, conducerea lui Brejnev a stârnit reacţia din anii lui Reagan, care s-a dovedit a fi mai mult decât putea duce Uniunea Sovietică Unul dintre cele mai timpurii şi mai interesante dintre aceste comentarii „revizioniste” sovietice a venit din partea lui Veaceslav Daşicev, profesor la Institutul de Economie a Sistemului Socialist Mondial Într-un articol din Literatumaia Gazeta din 8 mai 1988, Daşicev arăta că istoricele „greşeli de calcul şi abordarea incompetentă a conducerii lui Brejnev” a unit toate celelalte mari puteri ale lumii într-o coaliţie împotriva Uniunii Sovietice şi provocaseră o cursă a înarmărilor pe care Uniunea Sovietică nu fusese în stare să şi-o permită Politica sovietică tradiţională de rămânere deoparte de comunitatea mondială căutând totodată s-o submineze trebuia, aşadar, să fie abandonată Daşicev scria: …după cum Occidentul a văzut, conducerea sovietică exploata activ destinderea pentru a-şi construi propriile forţe militare, căutând paritatea militară cu Statele Unite şi în general cu toate puterile opozante fapt fără precedent istoric Statele Unite, paralizate de catastrofa din Vietnam, au reacţionat sensibil la expansiunea influenţei sovietice în Africa, Orientul Apropiat şi alte regiuni …Acţiunea efectului de „feedback” a plasat Uniunea Sovietică într-o situaţie extrem de dificilă în politica externă şi sub aspect economic Marile puteri mondiale Statele Unite, Marea Britanie, Franţa, RFG-ul, Italia, Canada şi China i s-au opus Opoziţia imens superiorului lor potenţial a depăşit periculos de mult posibilităţile URSS-ului  Acelaşi lucru a fost subliniat şi de ministrul de externe sovietic, Eduard Şevarnadze, într-un discurs din 25 iulie 1988, la o întâlnire de la Ministerul sovietic de Externe  El a enumerat greşeli sovietice precum dezastrul din Afghanistan, duşmănia cu China, îndelungata subestimare a Comunităţii Europene, costisitoarea cursă a înarmărilor, retragerea din 1983-1984 de la convorbirile de la Geneva privind controlul armamentului, decizia sovietică de a lansa în primul rând SS-20-urile şi doctrina sovietică a apărării potrivit căreia URSS trebuia să fie la fel de puternic precum orice potenţială coaliţie de state îndreptată împotriva sa Cu alte cuvinte, Şevarnadze contesta aproape tot ce făcuse Uniunea Sovietică vreme de douăzeci şi cinci de ani Era o recunoaştere implicită a faptului că politicile occidentale avuseseră un impact major asupra Uniunii Sovietice, deoarece, dacă democraţiile nu ar fi impus nicio penalitate aventurismului, politica sovietică ar fi putut fi descrisă ca plină de succes şi fără nicio nevoie de reevaluare Sfârşitul Războiului rece, pe care a căutat să-l determine politica americană a opt administraţii din ambele partide politice, a fost foarte asemănător cu ceea ce prevăzuse George Kennan în 1947 Indiferent cât de adaptabilă ar fi fost politica purtată de Occident, sistemul sovietic avusese nevoie de spectrul permanent al duşmanului extern pentru a justifica suferinţele la care îşi supunea poporul şi pentru a menţine forţele armate şi aparatul de securitate necesar stăpânirii sale Când, sub presiunea răspunsului cumulat occidental care a culminat în anii lui Reagan, Congresul al XXVII-lea al partidului a schimbat doctrina oficială din coexistenţă în interdependenţă, baza morală a represiunii interne a dispărut Atunci a devenit evident, aşa cum prezisese Kennan, că Uniunea Sovietică, ai cărei cetăţeni fuseseră educaţi în disciplină şi nu puteau trece cu uşurinţă la compromis şi adaptare, aveau să treacă peste noapte de la una dintre cele mai puternice, la „una dintre cele mai slabe şi mai jalnice dintre societăţile naţionale” După cum s-a observat anterior, Kennan ajunsese să creadă că politica sa de îngrădire fusese supramilitarizată O evaluare mai exactă ar fi că, aşa cum făcuse întotdeauna, America oscilase între încredere excesivă în strategia militară şi dependenţă excesivă de convertirea adversarului Eu însumi am fost critic la adresa multor politici individuale care au trecut sub numele de îngrădire Cu toate acestea, o direcţie generală a politicii americane a existat ca rezultat remarcabil al unei viziuni cu bătaie lungă şi a rezistat cu consecvenţă remarcabilă schimbărilor de administraţie şi uimitor de diversificatei palete de personalităţi Dacă America nu ar fi organizat rezistenţa când un imperiu comunist plin de încredere în sine acţiona ca şi cum ar fi reprezentat valul viitorului făcând popoarele şi conducătorii lumii să creadă că ar putea fi aşa, partidele comuniste, care pe atunci erau deja cele mai mari partide unice din Europa postbelică, ar fi putut foarte bine învinge Seria de crize abătute asupra Berlinului nu ar fi putut fi susţinută, ci ar mai fi avut loc şi altele Exploatând trauma post-Vietnam a Americii, Kremlinul a trimis forţe mandatare în Africa şi propriile trupe în Afghanistan Ar fi putut deveni mult mai convingător dacă America nu ar fi protejat echilibrul global al puterii şi nu ar fi ajutat la reconstrucţia societăţilor democratice Faptul că America nu şi-a perceput rolul în termenii echilibrului puterii i-a complicat durerea şi a complicat procesul, dar a servit şi la apariţia unei dăruiri şi creativităţi fără precedent Şi nici nu a schimbat realitatea că America a fost cea care a menţinut echilibrul global şi, prin urmare, pacea lumii Victoria în Războiul rece nu a fost, desigur, realizarea unei singure administraţii Ea a apărut ca rezultat al confluenţei a patruzeci de ani de bipartidism american cu şaptezeci de ani de osificare comunistă Fenomenul Reagan a izvorât dintr-o convergenţă neprevăzută a personalităţii şi a oportunităţii: un deceniu mai devreme, ar fi părut prea militantă; un deceniu mai târziu, prea cu un singur fir de circulaţie Combinaţia dintre militanţa ideologică pentru ralierea publicului american şi flexibilitatea diplomatică, pe care conservatorii nu ar fi iertat-o niciodată la un alt preşedinte, a fost exact ceea ce era nevoie în perioada de slăbiciune sovietică şi de apariţie a îndoielii de sine Însă politica externă a lui Reagan a fost mai mult de natura unui apus strălucitor decât a răsăritului unei noi ere Războiul rece fusese făcut aproape pentru a comanda preconcepţiilor americane Existase o dispută ideologică dominantă, care a făcut ca maximele universale, oricât de mult simplificate, să fie aplicabile celei mai mari părţi a problemelor lumii Şi existase o clară şi actuală ameninţare militară, iar sursa ei fusese lipsită de echivoc Chiar atunci, chinurile facerii de la Suez la Vietnam au rezultat din aplicarea de către America a principiilor universale la situaţii concrete, care s-au vădit inospitaliere pentru ele În lumea de după Războiul rece nu există nicio provocare ideologică deosebită sau, la momentul scrierii acestei lucrări, vreo singură confruntare geostrategică Aproape fiecare situaţie este un caz special Excepţionalismul a inspirat politica externă a Americii şi a dat Statelor Unite forţa să învingă în Războiul rece Însă în lumea multipolară a secolului XXI va fi nevoie de eforturi mult mai subtile America va trebui în cele din urmă să facă faţă disputei pe care a putut-o evita pe parcursul celei mai mari părţi a istoriei sale: dacă percepţia sa despre sine însăşi ca far sau cruciat încă îi mai defineşte alegerile sau i le limitează; dacă, pe scurt, trebuie să dezvolte în fine o definiţie a interesului ei naţional CAPITOLUL 31 Noua ordine mondială reconsiderată  La începutul ultimului deceniu al secolului XX, wilsonismul părea triumfător Provocările ideologice comuniste şi geopolitice sovietice fuseseră simultan învinse Obiectivul opoziţiei morale faţă de comunism se îmbinase cu sarcina geopolitică de a rezista expansiunii sovietice Nu a fost deloc de mirare că preşedintele Bush şi-a declarat speranţa pentru o nouă ordine mondială în termeni clasici wilsonieni: Avem viziunea unui nou parteneriat al naţiunilor, care transcende Războiul rece Un parteneriat bazat pe consultare, cooperare şi acţiune colectivă, în special prin intermediul unor organizaţii internaţionale şi regionale Un parteneriat unit prin forţa principiului şi domnia legii şi sprijinit printr-o asumare în comun atât a costurilor, cât şi a angajamentelor Un parteneriat ale cărui obiective sunt sporirea democraţiei, sporirea prosperităţii, sporirea păcii şi reducerea armamentului  Succesorul democrat al lui Bush, preşedintele Bill Clinton, a exprimat obiectivele Americii în termeni foarte asemănători, dezvoltând pe tema „lărgirii democraţiei”: Într-o nouă eră a pericolului şi a oportunităţii, obiectivul nostru prioritar trebuie să fie lărgirea şi întărirea comunităţii internaţionale a democraţiilor bazate pe economia de piaţă În timpul Războiului rece, am căutat să îngrădim o ameninţare pentru supravieţuirea instituţiilor libere Acum căutăm să lărgim cercul naţiunilor care trăiesc sub acele instituţii libere, pentru că noi visăm la o zi în care opiniilor şi energiilor fiecărei persoane din lume li se va da expresie deplină într-o lume a democraţiilor prospere care cooperează şi trăiesc în pace  Pentru a treia oară pe parcursul acestui secol, America şi-a declarat astfel intenţia de a construi o nouă ordine mondială aplicând întregii lumi valorile sale interne Şi, pentru a treia oară, America a părut a ocupa poziţia supremă pe scena mondială În 1918, Wilson dominase o Conferinţă de pace la Paris de care aliaţii Americii erau prea dependenţi pentru a insista în a-şi exprima îndoielile Către sfârşitul celui de-al doilea război mondial, Franklin Delano Roosevelt şi Truman păreau a fi în măsură să remodeleze întregul glob conform modelului american Sfârşitul Războiului rece a produs o tentaţie încă şi mai mare de a remodela mediul internaţional potrivit imaginii Americii Wilson fusese constrâns acasă de izolaţionism, iar Truman se ridicase împotriva expansionismului Stalinist În lumea ce a urmat Războiului rece, Statele Unite reprezintă singura superputere rămasă cu capacitatea de a interveni în oricare parte a globului Totuşi, puterea a devenit mai difuză, iar chestiunile în care forţa militară este relevantă s-au împuţinat Victoria în Războiul rece a propulsat America într-o lume care se aseamănă în multe privinţe sistemului european de state din secolele al XVIII-lea şi al XIX-lea şi practicilor pe care oamenii de stat şi gânditorii americani le-au contestat cu consecvenţă Absenţa unei ameninţări imperioase, fie ideologice, fie strategice, lasă naţiunilor libertatea de a urma politici externe bazate tot mai mult pe interesul naţional imediat Într-un sistem internaţional caracterizat prin cinci sau şase puteri majore şi o multitudine de state mai mici, ordinea va trebui să apară în mare măsură la fel cum s-a întâmplat în secolele trecute, dintr-o reconciliere şi o echilibrare a intereselor naţionale aflate în competiţie Atât Bush, cât şi Clinton au vorbit despre noua ordine mondială ca şi cum aceasta s-ar fi aflat imediat după colţ De fapt, ea se află încă într-o perioadă de gestaţie, iar forma ei finală nu va fi vizibilă decât după ce se va intra mai bine în secolul următor Parţial extindere a trecutului, parţial lipsită de precedent, noua ordine mondială, precum cele cărora le urmează, va apărea ca răspuns la trei întrebări: Care sunt elementele de bază ale ordinii internaţionale? Care sunt mijloacele lor de interacţiune? Care sunt ţelurile în vederea cărora ele interacţionează? Sistemele internaţionale au o viaţă precară Fiecare „ordine mondială” exprimă o aspiraţie la permanenţă; termenul însuşi are o aură de perenitate în jurul său Şi totuşi, elementele care o compun sunt într-o curgere constantă; într-adevăr, cu fiecare secol, durata sistemelor internaţionale s-a micşorat Ordinea care a apărut în urma Păcii westfalice a durat 150 de ani; sistemul internaţional creat de Congresul de la Viena s-a menţinut vreme de o sută de ani; ordinea internaţională caracterizată de Războiul rece a luat sfârşit după patruzeci de ani (Tratatul de la Versailles nu a funcţionat niciodată ca un sistem la care să fi aderat puterile majore şi a reprezentat ceva mai mult decât un armistiţiu între două războaie mondiale ) Nicicând înainte, componentele ordinii mondiale, capacitatea lor de a interacţiona şi obiectivele lor nu s-au schimbat atât de rapid, atât de profund sau atât de global Ori de câte ori entităţile care alcătuiesc sistemul internaţional îşi schimbă caracterul, urmează o perioadă de dezordine Războiul de 30 de ani a fost în mare măsură legat de tranziţia de la societăţile feudale, bazate pe tradiţie şi pe pretenţia universalităţii, la sistemul statului modem, bazat pe raison d’état Războaiele Revoluţiei franceze au marcat trecerea la statul-naţiune definit prin limbă şi cultură comună Războaiele secolului XX au fost provocate de dezintegrarea imperiilor habsburgic şi otoman, de disputa privitoare la dominaţia asupra Europei şi de sfârşitul colonialismului În fiecare tranziţie, ceea ce fusese considerat ca de la sine înţeles a devenit brusc anacronic: statele multinaţionale în secolul al XIX-lea, colonialismul în secolul XX După Congresul de la Viena, politica externă a pus naţiunile în relaţie de unde şi termenul de „relaţii internaţionale” În secolul al XIX-lea, apariţia fie şi a unei singure naţiuni precum Germania unită a produs decenii de dezordine După sfârşitul celui de-al doilea război mondial, au luat fiinţă aproape o sută de noi naţiuni, multe dintre ele destul de deosebite de istoricul stat-naţiune european Prăbuşirea comunismului în Uniunea Sovietică şi dezmembrarea Iugoslaviei a zămislit alte douăzeci de naţiuni, dintre care multe s-au concentrat asupra readucerii în scenă a setei de sânge veche de peste veac Naţiunea europeană a secolului al XIX-lea se baza pe limbă şi cultură comune şi, dată fiind tehnologia timpului, a oferit cadrul optim pentru securitate, creştere economică şi influenţarea evenimentelor internaţionale În lumea ce a urmat Războiului rece, tradiţionalelor state-naţiune europene statele care au format Concertul Europei până la primul război mondial le-au lipsit resursele pentru a juca un rol global Succesul efortului lor de a se consolida într-o Uniune Europeană le va determina influenţa viitoare Unită, Europa va continua ca o Mare Putere; împărţită în state naţionale, ea va aluneca într-o poziţie secundară O parte a dezordinii asociate apariţiei unei noi ordini mondiale rezultă din faptul că în acest proces interacţionează cel puţin trei tipuri de state ce îşi spun „naţiuni” având însă puţine atribute ale statului-naţiune istoric Pe de o parte sunt „aşchiile” etnice desprinse din imperiile în dezintegrare, cum sunt statele succesoare Iugoslaviei sau Uniunii Sovietice Obsedate de nedreptăţi istorice şi de vechi căutări ale identităţii, ele se străduiesc în primul rând să învingă în vechi rivalităţi etnice Ţelul ordinii internaţionale le depăşeşte ariile de interes şi adeseori imaginaţia Precum micile state implicate în urzeala Războiului de 30 de ani, ele caută să-şi păstreze independenţa şi să-şi sporească puterea fără să ţină cont de considerentele mai cosmopolite ale unei ordini politice internaţionale Unele dintre naţiunile postcoloniale reprezintă un alt fenomen distinct Pentru multe dintre ele, graniţele actuale reprezintă convenţia administrativă a puterilor imperiale Africa franceză, având o linie de coastă extinsă, a fost împărţită în şaptesprezece unităţi, fiecare devenită ulterior un stat Africa belgiană denumită atunci Congo, iar acum Zair a avut doar o deschidere foarte îngustă la mare şi a fost prin urmare guvernată ca o singură unitate, deşi reprezintă o zonă de întindere a Europei Occidentale În asemenea circumstanţe, statul ajungea prea adesea să însemne armata, care era de obicei unica instituţie „naţională” Când această pretenţie s-a prăbuşit, consecinţa a fost adeseori războiul civil Dacă unor asemenea naţiuni li s-au aplicat standardele secolului al XIX-lea de definire a naţiunii sau principiile wilsoniene ale autodeterminării, a fost inevitabilă o radicală şi impredictibilă realiniere a frontierelor Pentru ele, alternativa la status quo-ului teritorial constă în nesfârşite şi brutale conflicte civile În fine, statele de tip continental sunt cele care vor reprezenta probabil unităţile de bază ale noii ordini mondiale Naţiunea indiană care a apărut ca urmare a dominaţiei coloniale britanice reuneşte o multitudine de limbi, religii şi naţionalităţi De vreme ce ea este mai suspicioasă faţă de curentele religioase şi ideologice din statele învecinate decât naţiunile europene ale secolului al XIX-lea, linia de despărţire dintre politicile sale internă şi externă este diferită şi totodată mult mai subtilă În mod similar, China este un conglomerat de limbi diferite, ţinute laolaltă prin scriere comună, cultură comună şi istorie comună Este ceea ce ar fi putut deveni Europa dacă nu ar fi fost războaiele religioase din secolul al XVII-lea şi ceea ce încă s-ar putea dovedi a fi dacă Uniunea Europeană împlineşte speranţele sprijinitorilor săi Similar, cele două superputeri ale perioadei Războiului rece nu au fost niciodată state-naţiune în sensul european America a reuşit să-şi formeze o cultură distinctă dintr-o compoziţie naţională poliglotă; Uniunea Sovietică a fost un imperiu cuprinzând multe naţionalităţi Statele care i-au succedat mai cu seamă Federaţia Rusă sunt la momentul scrierii acestei cărţi, sfâşiate între dezintegrare şi reimperializare, foarte asemănător situaţiei imperiilor habsburgic şi otoman în secolul al XIX-lea Toate acestea au modificat radical substanţa, metoda şi, mai presus de orice, întinderea relaţiilor internaţionale Până în perioada modernă, diferitele continente şi-au urmărit activităţile proprii în mare măsură izolate unele faţă de celelalte Ar fi fost imposibil să se măsoare puterea, să zicem, a Franţei faţă de cea a Chinei câtă vreme cele două ţări nu aveau niciun mijloc de interacţiune Odată ce raza de acţiune a tehnologiei s-a extins, viitorul altor continente a fost determinat de „Concertul” puterilor europene Nicio ordine internaţională anterioară nu a dispus de centre de putere majore distribuite pe întreg globul Şi nici nu au fost oamenii de stat obligaţi să-şi desfăşoare diplomaţia într-un mediu în care evenimentele pot fi trăite instantaneu şi simultan de lideri şi de publicul acestora Pe măsură ce numărul de state creşte, iar capacitatea lor de a interacţiona sporeşte, pe ce principii poate fi organizată o nouă ordine mondială? Dată fiind complexitatea noului sistem internaţional, pot concepe wilsoniene precum „lărgirea democraţiei” să servească drept principale repere ale politicii externe americane şi drept înlocuitori ai strategiei de îngrădire a Războiului rece? în mod limpede, aceste concepte nu au fost niciun succes extraordinar, niciun eşec extraordinar Unele dintre cele mai rafinate acte ale diplomaţiei secolului XX îşi au rădăcinile în idealismul lui Woodrow Wilson: Planul Marshall, curajoasa angajare în îngrădirea comunismului, apărarea libertăţii Europei Occidentale, până şi nenorocoasa Ligă a Naţiunilor şi încarnarea ei ulterioară, Naţiunile Unite În acelaşi timp, idealismul wilsonian a produs o sumedenie de probleme Aşa cum a fost prinsă în Cele 14 Puncte, aderarea necritică la autodeterminarea etnică nu a putut ţine cont de relaţiile de putere şi de efectele destabilizatoare ale grupurilor etnice acţionând cu încăpăţânare pentru tranşarea rivalităţilor acumulate şi a vechilor un Faptul de a nu prevedea Liga Naţiunilor cu un mecanism militar de aplicare a accentuat problemele structurale ale noţiunii de securitate colectivă a lui Wilson Ineficientul Pact Kellog-Briand, din 1928, prin care naţiunile renunţau la război ca mijloc politic, a arătat limitele restricţiilor exclusiv legale După cum avea să demonstreze Hitler, în lumea diplomaţiei, un tun încărcat are adeseori mai multă putere decât un enunţ legal Apelul lui Wilson către America de a merge înainte în căutarea democraţiei a produs acte de o mare creativitate A condus, de asemenea, la cruciade dezastruoase precum cea din Vietnam Sfârşitul Războiului rece a creat ceea ce unii observatori au numit o lume „unipolară” sau „a unei singure superputeri” Dar Statele Unite nu se află deloc într-o poziţie mai bună acum pentru a dicta unilateral agenda globală decât se aflau la începutul Războiului rece America este predominantă într-o măsură mult mai mare decât în urmă cu zece ani însă, ironic, puterea a devenit şi ea mult mai difuză Astfel încât, posibilitatea Americii de a o folosi pentru a modela restul lumii s-a micşorat de fapt Victoria în Războiul rece a făcut mult mai dificilă implementarea visului wilsonian de securitate colectivă În absenţa unei puteri potenţial dominante, naţiunile principale nu văd ameninţarea la adresa păcii în acelaşi fel şi nici nu sunt dispuse să-şi asume aceleaşi riscuri pentru învingerea acelor ameninţări pe care le recunosc (vezi capitolele 10, 11, 15 şi 16) Comunitatea mondială este îndeajuns de binevoitoare pentru a coopera la „menţinerea păcii” adică la stabilirea politicii privitoare la un acord nedisputat de niciuna dintre părţi dar este reticentă în privinţa realizării păcii suprimarea provocărilor efective la adresa ordinii mondiale Acesta nu este un fapt surprinzător, de vreme ce nici chiar Statele Unite nu au elaborat încă un concept despre ce anume îi va declanşa opoziţia unilateral în lumea de după Războiul rece Ca abordare a politicii externe, wilsonismul presupune că America posedă o natură excepţională exprimată printr-o virtute fără rival şi o putere fără rival Statele Unite au fost atât de încrezătoare în puterea lor şi în virtutea ţelurilor lor, încât au putut lua în considerare lupta pentru valorile lor la scară mondială Excepţionalismul american trebuie să fie punctul de plecare pentru o politică externă wilsoniană Pe măsură ce secolul XXI se apropie, vaste forţe globale lucrează astfel ca, în timp, Statele Unite să îşi diminueze excepţionalismul Puterea militară americană va rămâne fără rival pentru viitorul previzibil Însă dorinţa Americii de a proiecta această putere în nenumăratele conflicte la scară redusă la care se pare că lumea va asista în deceniile următoare Bosnia, Somalia şi Haiti este provocarea conceptuală cheie pentru politica externă americană Statele Unite vor avea probabil cea mai puternică economie a lumii pentru multă vreme pe parcursul secolului viitor Însă bogăţia se va răspândi tot mai mult, ca şi tehnologia pentru generarea bogăţiei Statele Unite se vor confrunta cu o competiţie economică de un gen cu care nu s-au întâlnit niciodată în timpul Războiului rece America va fi cea mai măreaţă şi mai puternică naţiune, dar o naţiune cu egali; primus inter pares, dar o naţiune ca altele Excepţionalismul american, care este baza indispensabilă pentru o politică externă wilsoniană, e aşadar probabil că va fi mai puţin relevant în secolul ce urmează Americanii nu vor vedea aceasta ca pe o umilire a Americii sau ca pe un simptom de declin naţional Pentru cea mai mare parte a istoriei lor, Statele Unite au fost în fapt o naţiune printre altele, nu o putere predominantă Ridicarea altor centre de putere în Europa Occidentală, Japonia şi China nu va trebui să-i alarmeze pe americani În definitiv, folosirea în comun a resurselor mondiale şi dezvoltarea altor societăţi şi economii a fost un obiectiv specific american de la Planul Marshall încoace Totuşi, dacă premisa wilsonismului devine mai puţin relevantă şi dictatele politicii externe wilsoniene securitatea colectivă, convertirea concurenţilor la modul american de viaţă, un sistem internaţional care judecă disputele într-o manieră legală şi sprijin nelimitat pentru autodeterminarea etnică devin mai puţin practicabile, pe ce principii ar trebui să-şi bazeze America politica externă în secolul următor? Istoria nu oferă niciun îndreptar, nici măcar analogii care să satisfacă total Totuşi, istoria învaţă prin exemple şi, de vreme ce America se deplasează prin ape necunoscute, ea ar face bine să cerceteze era dinainte de Woodrow Wilson şi de „secolul american” pentru a găsi indicii pentru deceniile ce vin Conceptul de raison d’état al lui Richelieu anume că interesele statului justifică mijloacele folosite pentru urmărirea lor a produs întotdeauna repulsie americanilor Asta nu înseamnă că americanii nu au practicat niciodată raison d’état există multe exemple, din timpul târgurilor iscusite ale Părinţilor Fondatori cu puterile europene din primele decenii ale republicii, până la neclintita urmărire a expansiunii occidentale, care a fost plasată sub titlul de „destin manifest” Americanii nu s-au simţit însă niciodată în largul lor recunoscându-şi deschis propriile interese egoiste Participând fie în războaie mondiale, fie în conflicte locale, liderii americani au pretins întotdeauna că luptă în numele principiilor, nu al interesului Pentru oricine studiază istoria Europei, conceptul de echilibru al puterii pare foarte evident Dar echilibrul puterii, ca şi raison d’état, este o dezvoltare a ultimelor două secole, făcută cunoscută iniţial de regele englez William al III-lea, care a căutat să se închege pentru a forma o contragreutate pentru cele mai puternice nu era în sine ieşită din comun Însă echilibrul puterii necesită atenţie permanentă În secolul următor, conducătorii americani vor trebui să articuleze pentru publicul lor un concept al interesului naţional şi să-i explice cum este servit acel interes în Europa şi în Asia prin menţinerea echilibrului puterii America va avea nevoie de parteneri pentru a păstra echilibrul în mai multe regiuni ale lumii, iar aceşti parteneri nu pot fi întotdeauna aleşi numai pe baza considerentelor morale O definiţie limpede a interesului naţional trebuie să fie un îndrumar în aceeaşi măsură esenţial pentru politica americană Sistemul internaţional care a durat cel mai mult fără un război major a fost cel care a urmat Congresului de la Viena El a combinat legitimitatea cu echilibrul, valorile împărtăşite cu diplomaţia echilibrului puterii Valorile comune au restrâns amploarea pretenţiilor naţiunilor, în timp ce echilibrul a limitat capacitatea de a se insista asupra lor În secolul XX, America a încercat de două ori să creeze o ordine mondială bazată aproape exclusiv pe valorile sale Aceasta reprezintă un efort eroic, responsabil pentru mult din ceea ce este bun în lumea actuală Însă wilsonismul nu poate fi unica bază pentru era ce urmează Războiului rece Creşterea democraţiei va continua ca aspiraţie predominantă a Americii dar este necesar să fie recunoscute obstacolele pe care le are de înfruntat la momentul aparentului său triumf filosofic Controlarea puterii administraţiei centrale a fost o preocupare principală a teoreticienilor politici occidentali, în vreme ce, în majoritatea celorlalte societăţi, teoria politică a căutat să întărească autoritatea statului Nicăieri altundeva nu a existat o asemenea insistenţă pentru extinderea libertăţii personale Democraţia occidentală a evoluat în societăţi omogene cultural, cu o îndelungată istorie comună (chiar şi America, cu populaţia sa poliglotă, şi-a dezvoltat o puternică identitate culturală) Societatea şi, într-un sens, naţiunea au precedat statul fără a trebui să fie create de el Într-un asemenea cadru, partidele politice reprezintă variante ale unui consens de bază; minoritatea de astăzi este potenţial majoritatea de mâine În majoritatea celorlalte părţi ale lumii, statul a precedat naţiunea; el a fost şi adeseori rămâne principalul element în formarea sa Partidele politice, acolo unde există, reflectă identităţi fixe, de obicei comunale; minorităţile şi majorităţile tind să fie permanente În asemenea societăţi, procesul politic este în legătură cu dominaţia nu cu alternanţa la putere care, dacă are loc, se produce mai degrabă prin lovituri de stat decât prin proceduri constituţionale Conceptul unei opoziţii loiale esenţa democraţiei modeme arareori are câştig de cauză Mult mai frecvent, opoziţia este văzută ca o ameninţare la coeziunea naţională, echivalată cu trădarea şi suprimată fără milă Democraţia de tip occidental presupune un consens asupra unor valori care stabilesc limite partizanatului America nu şi-ar fi fost credincioasă sieşi dacă nu ar fi insistat asupra aplicabilităţii universale a ideii de libertate Că America trebuie să prefere guvernele democratice celor represive şi să fie pregătită să plătească un preţ pentru convingerile sale morale este mai presus de orice dispută Că există o zonă de discreţie care trebuie exercitată în favoarea guvernelor şi instituţiilor care promovează valorile democratice şi drepturile omului este de asemenea clar Dificultatea apare la determinarea preţului exact ce trebui plătit şi relaţia lui cu alte priorităţi americane esenţiale, inclusiv cu securitatea naţională şi cu echilibrul general geopolitic Dacă îndemnurile americane depăşesc retorica patriotică, ele trebuie să reflecte o înţelegere realistă a posibilităţilor Americii America trebuie să aibă grijă să nu înmulţească angajamentele morale câtă vreme resursele financiare şi militare pentru realizarea unei politici externe globale sunt reduse Declaraţiile generale nedublate fie de posibilitatea, fie de voinţa de a le sprijini diminuează influenţa Americii asupra tuturor celorlalte chestiuni deopotrivă Echilibrul exact între elementele morale şi strategice ale politicii externe americane nu poate fi prescris în abstract Însă începutul înţelepciunii constă în recunoaşterea faptului că un echilibru trebuie atins Oricât de puternică este America, nicio ţară nu are capacitatea de a-şi impune toate preferinţele restului omenirii; trebuie stabilite priorităţi Chiar dacă resursele pentru el au existat, wilsonismul nu a fost sprijinit odată ce publicul american i-a înţeles clar angajamentele şi implicaţiile colaterale El prezintă riscul de a fi transformat într-o lozincă pentru a se evita dificultăţile alegerilor geopolitice prin intermediul declaraţiilor implicând un risc aparent scăzut În politica Americii ameninţă să se caşte o prăpastie între pretenţiile sale şi disponibilitatea de a le sprijini; deziluzionarea aproape inevitabilă se transformă prea lesne într-o scuză pentru retragerea totală din afacerile mondiale În lumea de după Războiul rece, idealismul american are nevoie de influenţa analizei geopolitice pentru a-şi afla drumul prin labirintul noilor complexităţi Acest lucru nu va fi uşor America a refuzat să domine chiar şi atunci când a avut monopolul nuclear şi a dispreţuit echilibrul puterii chiar şi atunci când a condus, ca în timpul Războiului rece, ceea ce de fapt era o diplomaţie a sferelor de interes În secolul XXI, America, precum alte naţiuni, trebuie să înveţe să navigheze printre necesitate şi alegere, printre constantele imuabile ale relaţiilor internaţionale şi elementele aflate la discreţia oamenilor de stat Oriunde este stabilit echilibrul între valori şi necesitate, politica externă trebuie să înceapă cu definirea a ceea ce constituie un interes vital o schimbare în mediul internaţional atât de probabil să submineze securitatea naţională încât să trebuiască să-i fie opusă rezistenţă indiferent ce formă ia ameninţarea sau cât de aparent legitim se prezintă În vremurile sale bune, Marea Britanie ar fi pornit război pentru a preveni ocuparea porturilor la Canal din Ţările de Jos chiar şi dacă acestea ar fi fost preluate de o putere majoră guvernată de sfinţi Pentru cea mai mare parte a istoriei americane, doctrina Monroe a servit ca definiţie operantă a interesului naţional american După intrarea lui Woodrow Wilson în primul război mondial, America a evitat definirea unui interes naţional prin argumentul că acesta nu era opus schimbării ca atare, ci folosirii forţei pentru a-l atinge Niciuna dintre definiţii nu mai este adecvată; doctrina Monroe este prea restrictivă, wilsonismul este şi prea vag şi prea legalist Controversele din jurul aproape fiecărei acţiuni militare americane din perioada ce a urmat Războiului rece au arătat că încă nu există un consens mai larg asupra locului unde America trebuie să tragă linia A-1 realiza constituie o provocare majoră a conducerii naţionale Sub aspect geopolitic, America este o insulă în largul marii mase continentale a Eurasiei, ale cărei resurse şi populaţie le depăşesc cu mult pe cele ale Statelor Unite Dominarea de către o singură putere a oricăreia dintre cele două sfere principale ale Eurasiei Europa şi Asia rămâne o bună definiţie a pericolului strategic pentru America, cu sau fără Război rece Deoarece o asemenea grupare ar avea capacitatea să depăşească America economic şi, în cele din urmă, militar Acestui pericol va trebui să-i fie opusă rezistenţă chiar şi acolo unde puterea dominantă este aparent binevoitoare, deoarece în cazul în care intenţiile s-ar schimba vreodată, America s-ar trezi cu o capacitate de rezistenţă efectivă puternic diminuată şi cu o incapacitate de a modela evenimentele sporită America a fost aruncată în Războiul rece de ameninţarea expansionismului sovietic şi şi-a bazat multe din aşteptările perioadei ce a urmat Războiului rece pe dispariţia primejdiei comuniste Exact după cum atitudinea faţă de ostilitatea sovietică modelase atitudinea Americii faţă de ordinea globală din perspectiva îngrădirii în acelaşi fel eforturile de reformă ale Rusiei au dominat gândirea Americii asupra ordinii mondiale în perioada ce a urmat Războiului rece Politica americană s-a bazat pe premisa că pacea poate fi asigurată de o Rusie temperată de democraţie şi care îşi concentrează energiile asupra dezvoltării unei economii de piaţă În această lumină, sarcina principală a Americii este concepută a fi întărirea reformei ruseşti, cu măsuri extrase mai degrabă din experienţa Planului Marshall decât din modelele tradiţionale de politică externă Faţă de nicio altă ţară nu a fost politica americană atât de consecvent adaptată mai curând unei evaluări a intenţiilor decât potenţialul sau chiar politicii acesteia Franklin Roosevelt şi-a mizat speranţele într-o lume postbelică mai paşnică într-o considerabilă măsură pe moderaţia lui Stalin În timpul Războiului rece, strategia operativă americană îngrădirea a avut drept scop declarat schimbarea intenţiilor sovietice, iar chestiunea dezbătută în legătură cu aceasta a fost în general dacă schimbarea aşteptată în intenţiile sovietice se produsese deja sau nu Dintre preşedinţii din perioada postbelică, numai Nixon a tratat consecvent Uniunea Sovietică ca pe o provocare geopolitică Chiar şi Reagan a pus o miză importantă pe ceea ce însemna convertirea liderilor sovietici În mod deloc surprinzător, în urma prăbuşirii comunismului, s-a presupus că intenţiile ostile dispăruseră şi, de vreme ce tradiţia wilsoniană respinge interesele conflictuale, politica americană din perioada următoare Războiului rece a fost realizată ca şi cum considerentele tradiţionale ale politicii externe nu ar mai fi fost aplicabile Cei care studiază geopolitica şi istoria se simt stânjeniţi de fixitatea acestei idei Ei se tem că, supraestimându-şi capacitatea de a modela evoluţia internă a Rusiei, America se poate implica fără să fie nevoie în controversele interne ruseşti, poate genera o reacţie naţionalistă şi neglija sarcinile uzuale ale politicii externe Ei ar sprijini o politică gândită să modifice brutalitatea tradiţională a Rusiei şi în această idee ar favoriza ajutorul economic şi proiectele de cooperare în chestiuni globale Ar argumenta, însă, că Rusia, indiferent de cine o guvernează, stă călare pe teritoriul pe care Halford Mackinder l-a numit vatra geopolitică şi este moştenitoarea uneia dintre cele mai puternice tradiţii imperiale  Chiar dacă postulatele modificări morale ar apărea, aceasta ar dura, iar în acest interval America ar trebui să-şi facă socotelile şi pentru cazul în care ar pierde pariul Şi nici nu ar trebui America să se aştepte ca ajutorul economic să producă în Rusia rezultate comparabile cu cele ale Planului Marshall Europa Occidentală din perioada imediat postbelică avea un sistem funcţional de piaţă, birocraţii bine stabilite şi, în cele mai multe dintre ţări, o tradiţie democratică Europa Occidentală era legată de America prin ameninţarea militară şi ideologică a Uniunii Sovietice În spatele scutului Alianţei Atlantice, reforma economică a făcut să reapară o realitate geopolitică latentă; Planul Marshall a dat Europei posibilitatea să-şi restabilească modelele tradiţionale de guvernare internă Condiţii comparabile nu există nicăieri în Rusia de după Războiul rece Alinarea suferinţelor şi încurajarea reformei economice sunt instrumente importante ale politicii externe americane; ele nu sunt, însă, substitute ale unui efort serios de menţinere a echilibrului global al puterii vizavi de o ţară cu o îndelungată istorie de expansionism La momentul scrierii acestei cărţi, vastul imperiu rusesc realizat în vreme de peste două secole se află într-o stare de dezintegrare foarte asemănătoare cu situaţia din 1917-1923, din care şi-a revenit fără a-şi întrerupe ritmul expansionist Controlarea declinului unui imperiu în decădere este una dintre cele mai dificile sarcini ale diplomaţiei Diplomaţia secolului al XIX-lea a încetinit dezintegrarea Imperiului otoman şi a împiedicat-o să se transforme într-un război mondial; diplomaţia secolului XX s-a dovedit incapabilă să limiteze consecinţele dezintegrării Imperiului austro-ungar Imperiile în prăbuşire generează două cauze de tensiune: încercări din partea vecinilor să profite de slăbiciunile centrului imperial, şi eforturi din partea imperiului în decădere să-şi restabilească autoritatea la periferie Ambele procese se desfăşoară simultan în statele succesoare ale Uniunii Sovietice Iranul şi Turcia încearcă să-şi sporească rolurile în republicile din Asia Centrală, unde populaţia este în mare parte musulmană Însă sforţarea geopolitică dominantă este încercarea Rusiei de a-şi restabili supremaţia în toate teritoriile controlate anterior de Moscova În numele menţinerii păcii, Rusia caută să restabilească o oarecare formă de tutelă rusească, iar Statele Unite, concentrându-se asupra bunăvoinţei unui guvern „reformist” şi deloc dornic să îmbrăţişeze o agendă geopolitică, au consimţit S-a făcut puţin pentru ca republicile succesoare în afara statelor baltice să poată primi acceptarea internaţională Vizitele acolo ale unor oficiali americani de rang înalt sunt puţine şi rare; ajutorul este minim Activitatea trupelor ruseşti pe teritoriile lor, sau chiar şi numai prezenţa lor, este rareori pusă în discuţie Moscova este tratată de facto ca centrul imperial, ceea ce ea se şi consideră a fi Aceasta se datorează în parte faptului că America se ocupă de revoluţiile anticomuniste şi antiimperialiste care au loc pe pământul fostului imperiu sovietic ca şi cum ele ar fi un fenomen unic De fapt, ele lucrează în direcţii opuse Revoluţia anticomunistă s-a bucurat de un sprijin substanţial pretutindeni pe teritoriul fostei Uniuni Sovietice Revoluţia antiimperialistă, îndreptată împotriva dominaţiei Rusiei, este extrem de populară în noile republici neruseşti şi extrem de nepopulară în Federaţia Rusă Deoarece grupurile conducătoare ruseşti şi-au perceput istoric situaţia în termenii unei misiuni „civilizatoare” (vezi capitolele 7 şi 8); majoritatea copleşitoare a figurilor conducătoare ruseşti indiferent de convingerile lor politice refuză să accepte prăbuşirea imperiului sovietic sau legitimitatea statelor succesoare, în special a Ucrainei, leagănul ortodoxiei ruse Chiar şi Alexandr Soljeniţîn, scriind despre scăparea Rusiei de sub puterea spiritului malefic al răuvoitorilor străini, a îndemnat la reţinerea de către Moscova a unui grup central format din Ucraina, Belarus şi aproape jumătate din Kazahstan, aproape 90 la sută din fostul imperiu Pe teritoriul fostei Uniuni Sovietice, nu toţi anticomuniştii sunt democraţi şi nu toţi democraţii se opun imperialismului rus O politică realistă ar recunoaşte că până şi guvernul reformist al lui Boris Elţîn a menţinut armate ruseşti pe teritoriul celor mai multe foste republici sovietice toate membre ale Naţiunilor Unite adeseori împotriva dorinţei exprese a guvernului gazdă Aceste forţe militare au participat la războaiele civile din mai multe republici Ministrul de externe al Rusiei a prezentat în repetate rânduri un concept al monopolului rusesc asupra menţinerii păcii în „străinătatea apropiată”, indistinct faţă de o încercare de restabilire a dominaţiei Moscovei Perspectivele pe termen lung ale păcii vor fi influenţate de reforma rusească, însă perspectivele pe termen scurt vor depinde de eventualitatea convingerii armatelor ruseşti să rămână acasă Dacă ele reapar în lungul graniţelor vechiului imperiu în Europa şi în Orientul Mijlociu, tensiunea istorică combinată cu frică şi suspiciune reciprocă dintre Rusia şi vecinii ei va reapărea cu certitudine (vezi capitolele 6 şi 7) Rusia este sortită să aibă un interes de securitate special în ceea ce ea denumeşte „străinătatea apropiată” republicile fostei Uniuni Sovietice spre deosebire de ţinuturile de dincolo de limitele vechiului imperiu Însă pacea mondială cere ca acest interes să fie satisfăcut fără presiuni militare sau intervenţie militară unilaterală Chestiunea cheie este dacă relaţiile Rusiei cu noile republici trebuie tratate ca o problemă internaţională care se supune regulilor acceptate ale politicii externe, sau ca un rezultat al deciziei unilaterale a Rusiei, pe care America va căuta să o influenţeze, dacă o va face, prin apeluri la bunăvoinţa conducerii ruseşti În anumite zone de pildă republicile din Asia Centrală, ameninţate de fundamentalismul islamic interesul naţional al Statelor Unite merge probabil paralel cu cel al Rusiei, cel puţin în ceea ce priveşte rezistenţa la fundamentalismul iranian Cooperarea va fi, destul de probabil, posibilă câtă vreme nu scrie un scenariu pentru o revenire la imperialismul tradiţional rus La momentul scrierii acestei lucrări, perspectivele democraţiei în Rusia sunt încă incerte, şi nici nu este clar faptul că o Rusie chiar democratică va urma politici de natură să conducă la stabilitatea internaţională Pe parcursul dramaticei sale istorii, Rusia a mărşăluit în pas destul de diferit de restul lumii occidentale Ea nu a vrut niciodată o biserică autonomă; a scăpat Reforma, Iluminismul, epoca descoperirilor geografice şi economia de piaţă modernă, duce lipsă de lideri cu experienţă democratică Aproape toţi liderii Rusiei la fel ca şi cei din noile republici – au deţinut funcţii înalte sub comunism; angajarea în slujba pluralismului nu le este primul dintre instincte şi nu se poate dovedi că le-ar fi ultimul Mai mult, tranziţia de la o economie planificată centralizat la una de piaţă s-a dovedit dureroasă oriunde a fost încercată Managerii nu au nicio experienţă cu pieţele şi cu stimulentele; muncitorii şi-au pierdut motivaţia; ministerele nu s-au preocupat niciodată de politica fiscală Stagnarea, declinul chiar, este aproape inevitabil Nicio economie planificată centralizat nu a reuşit încă să evite austeritatea dureroasă pe calea spre economia de piaţă şi problema a fost combinată cu abordarea directă recomandată de atât de mulţi consilieri experţi americani Nemulţumirea faţă de costurile economice şi sociale ale tranziţiei a dat comuniştilor posibilitatea să câştige în proporţie semnificativă în Polonia, Slovacia şi Ungaria postcomuniste În alegerile parlamentare ruse din decembrie 1993, partidele comuniste şi naţionaliste au obţinut împreună aproape 50 la sută din voturi Până şi reformatorii sinceri pot vedea în naţionalismul tradiţional rus o forţă unificatoare pentru a-şi atinge obiectivele Iar în Rusia naţionalismul a fost din punct de vedere istoric, misionar şi imperialist Psihologii pot dezbate dacă motivul a fost un adânc înrădăcinat simţ al lipsei de securitate sau o agresivitate înnăscută Pentru victimele expansiunii ruseşti, distincţia a fost de natură academică În Rusia, democratizarea şi o politică externă reţinută pot să nu meargă mână în mână De aceea ideea că pacea va fi asigurată în primul rând de reforma internă rusească găseşte puţini adepţi în Europa Occidentală, Scandinavia sau China, iar Polonia, Republica Cehă, Slovacia şi Ungaria sunt atât de dornice să se alăture Alianţei Atlantice Un curs de acţiune adaptat la considerentele politicii externe ar căuta să creeze contraponderi la tendinţele previzibile şi nu să plaseze toate acţiunile în reforma internă În vreme ce ar sprijini pieţele libere ruseşti şi democraţia rusească, el ar căuta totodată să susţină obstacolele în calea expansiunii ruseşti S-ar putea argumenta, de fapt, că reforma rusească ar fi întărită dacă Rusia este încurajată să se concentreze pentru întâia oară în istoria sa asupra accentuării dezvoltării teritoriului său naţional care, extins pe unsprezece fuse orare, de la Skt Petersburg la Vladivostok, nu oferă niciun motiv de claustrofobie În perioada următoare Războiului rece, politica americană faţă de Rusia postcomunistă a mizat totul pe un fel de inginerie socială adaptată liderilor individuali În administraţia Bush a fost Mihail Gorbaciov, iar sub Clinton este Boris Elţân, care, percepuţi ca fiind personal angajaţi în realizarea democraţiei, au fost trataţi ca garanţi personali ai unei politici externe ruseşti paşnice şi ai integrării Rusiei în comunitatea internaţională Bush a deplâns dezintegrarea URSSului lui Gorbaciov, iar Clinton a consimţit la eforturile de refacere a vechii sfere de influenţă a Rusiei Liderii americani nu au vrut să facă apel la frânele diplomatice tradiţionale faţă de politica Rusiei de teamă să nu-i provoace pe presupuşii opozanţi naţionalişti ai lui Elţân (şi, mai înainte, pe cei ai lui Gorbaciov) Relaţiile ruso-americane au nevoie disperată de un dialog serios asupra chestiunilor de politică externă Rusiei nu i se face niciun favor să fie tratată ca imună faţă de considerentele normale ale politicii externe, deoarece aceasta ar avea rezultatul practic de a o forţa să plătească mai târziu un preţ mai greu, dacă este ademenită în cursuri de acţiuni din care nu există întoarcere Liderii americani nu trebuie să se teamă de discuţii deschise despre punctele în care interesele americane şi ruseşti converg şi în care acestea diferă Veteranii luptelor interne din Rusia nu sunt novici ruşinoşi, al căror echilibru intern va fi deranjat de un dialog realist Ei sunt perfect capabili să înţeleagă o politică bazată pe respectul reciproc al interesului naţional al celuilalt De fapt, este probabil ca ei să înţeleagă un asemenea calcul mai bine decât apelurile la o abstractă şi depărtată utopie Integrarea Rusiei în sistemul internaţional este sarcina cheie a ordinii internaţionale pe cale să apară Ea are două componente care trebuie păstrate în echilibru: influenţarea atitudinii ruseşti şi afectarea calculelor ruseşti Pentru a alina durerile tranziţiei, este nevoie de asistenţă economică generoasă şi de consiliere tehnică, iar Rusia trebuie să fie făcută să se simtă binevenită în instituţii care întăresc cooperarea economică, culturală şi politică precum Conferinţa Europeană pentru Securitate Reforma rusească va fi însă împiedicată, nu ajutată, dacă se neglijează reapariţia pretenţiilor imperiale ruseşti istorice Independenţa noilor republici, recunoscute în definitiv de Naţiunile Unite, nu trebuie înjosită prin consimţirea pătrunderii militare ruseşti pe solul lor Politica americană faţă de Rusia trebuie să fie gândită conform intereselor permanente, nu potrivit fluctuaţiilor politicii interne ruseşti Dacă politica externă americană îşi face din politica internă rusească o prioritate de vârf, ea va deveni victima unor forţe aflate în esenţă în afara controlului său şi-şi va pierde toate criteriile de judecată Trebuie politica externă să fie calibrată potrivit oricărei oscilaţii a unui proces în sine revoluţionar? Se dezangajează America faţă de Rusia ori de câte ori apare vreo schimbare internă cu care ea nu este de acord? îşi pot permite Statele Unite să încerce să izoleze Rusia şi China simultan şi, în numele preferinţelor sale interne, să readucă la viaţă alianţa sino-sovietică? O politică rusească mai puţin intruzivă în acest stadiu ar permite un curs pe termen lung mai ferm ulterior Avocaţii a ceea ce am definit în capitolul 28 drept şcoala „psihiatrică” de politică externă au tendinţa să respingă asemenea argumente ca „pesimiste” Ei spun că, în fond, Germania şi Japonia şi-au schimbat caracterul, de ce nu ar face-o şi Rusia? Dar mai este adevărat şi că Germania democratică s-a schimbat în direcţia opusă în anii ’30, şi că cei care s-au bizuit pe intenţiile ei s-au trezit dintr-odată faţă în faţă cu ceea ce era ea în stare Un om de stat scapă întotdeauna de dileme făcând presupunerea cea mai favorabilă în privinţa viitorului; unul dintre testele sale este capacitatea de protecţie împotriva evenimentelor nefavorabile sau chiar neprevăzute Noua conducere rusească este creditată cu înţelegere faţă de chinuitorul proces prin care se încearcă învingerea a două generaţii de proastă conducere comunistă Ea nu este creditată pentru a i se transmite sfera de influenţă pe care ţarii şi comisarii au râvnit-o de jur împrejurul vastelor frontiere ale Rusiei vreme de 300 de ani Dacă Rusia este să devină un partener serios la construirea unei noi ordini mondiale, ea trebuie să fie pregătită atât pentru disciplina stabilităţii, cât şi pentru beneficiile acesteia Politica americană care a ajuns cel mai aproape de definiţia general acceptată a interesului vital a fost cea dusă faţă de aliaţii săi din zona Atlanticului Deşi Organizaţia Tratatului Atlanticului de Nord a fost de obicei justificată în termeni wilsonieni ca instrument de securitate colectivă şi nu drept o alianţă, ea a reprezentat de fapt instituţia care a armonizat aproape cel mai mult obiectivele morale şi geopolitice ale Americii (vezi capitolul 16) De vreme ce scopul ei a fost să prevină dominaţia sovietică asupra Europei, ea a servit obiectivului geopolitic de a nu lăsa centrele de putere ale Europei şi Asiei să cadă sub stăpânirea unei ţări ostile, indiferent de justificarea oferită pentru aceasta Arhitecţii Alianţei Atlantice ar fi fost neîncrezători dacă li s-ar fi spus că victoria în Războiul rece va pune sub semnul îndoielii viitorul creaţiei lor Ei au considerat ca de la sine înţeles că premiul pentru victorie în Războiul rece era un parteneriat atlantic durabil În numele acelui ţel au fost duse şi câştigate câteva bătălii politice decisive ale Războiului rece În timpul acestui proces, America a fost legată de Europa prin instituţii consultative permanente şi un sistem de comandă militar integrat o structură de o amploare şi durată unică în istoria coaliţiilor Ceea ce a ajuns să se cheme Comunitatea Atlantică un termen nostalgic mult mai puţin în vogă după sfârşitul Războiului rece fiinţează de la prăbuşirea comunismului Retrogradarea relaţiilor cu Europa a devenit mult prea la modă În ciuda accentului pe lărgirea sferei democraţiei, America pare acum să acorde mai puţină atenţie societăţilor care au instituţii similare şi cu care împărtăşeşte atitudini comune în privinţa drepturilor omului şi alte valori de bază decât celorlalte regiuni ale globului Fondatorii legăturilor atlantice Truman, Acheson, Marshall şi Eisenhower împărtăşeau rezervele celor mai mulţi americani faţă de stilul diplomaţiei europene Dar au înţeles că, fără legăturile sale atlantice, America s-ar găsi într-o lume de naţiuni cu care excepând vestul Europei avea puţine legături morale sau tradiţii comune În aceste circumstanţe, America avea să fie obligată să ducă un veritabil Realpolitik, în esenţă incompatibil cu tradiţia americană În parte, motivul declinului a ceea ce cândva a constituit politica americană cea mai vitală este că NATO a ajuns să fie considerat ca de la sine, drept parte a unui peisaj ce nu mai are nevoie de nicio îngrijire Poate mai important, generaţia de lideri americani care a ajuns să predomine în ultimul deceniu şi jumătate provine din Sud [-ul] şi din Vest [-ul continentului american], unde există mai puţine legături emoţionale şi personale cu Europa decât în vechea zonă Nord-Estică de stabilire [a colonilor] Mai mult, liberalii americani susţinătorii standard ai wilsonismului s-au simţit adeseori lăsaţi deoparte de aliaţii democraţi care practică mai curând o politică a interesului naţional decât a securităţii colective şi a bizuirii pe legea internaţională; ei citează Bosnia şi Orientul Mijlociu ca exemple de nereuşită în obţinerea înţelegerii în ciuda valorilor comune În acelaşi timp, aripa izolaţionistă a conservatorismului american cealaltă formă de excepţionalism este tentată să întoarcă spatele la ceea ce dispreţuieşte drept relativism şi egoism machiavelic european Neînţelegerile cu Europa au caracterul iritant al certurilor în familie Cu toate acestea, în aproape fiecare chestiune cheie, a existat mult mai multă cooperare din partea Europei decât din partea oricărei alte zone Pentru a fi corecţi, trebuie amintit că în Bosnia trupele franceze şi cele britanice se aflau în teren, iar cele americane nu, deşi retorica publică a creat impresia contrară Iar, în Războiul din Golf, cele mai importante contingente neamericane au fost, iarăşi, britanice şi franceze De două ori într-o generaţie, valorile comune şi interesele au adus trupele americane în Europa În lumea de după Războiul rece, se poate ca Europa să nu fie în stare să se ralieze unei noi politici atlantice, însă America este datoare faţă de sine însăşi să nu abandoneze politicile a trei generaţii la ceasul victoriei Sarcina ce se află înaintea Alianţei este să adapteze cele două instituţii de bază care au dat formă relaţiei atlantice, Organizaţia Tratatului Atlanticului de Nord (NATO) şi Uniunea Europeană (fostă Comunitatea Economică Europeană), la realităţile lumii de după Războiul rece Organizaţia Tratatului Atlanticului de Nord rămâne principala legătură intituţională dintre America şi Europa Când a fost creat NATO, trupele sovietice se aflau pe Elba, într-o Germanie împărţită În general crezută capabilă să invadeze Europa Occidentală cu trupele sale convenţionale, instituţia militară sovietică şi-a realizat curând şi un repede sporit arsenal nuclear Pe parcursul Războiului rece, Europa Occidentală a depins de Statele Unite pentru securitatea sa, iar instituţiile NATO de după Războiul rece încă mai reflectă această stare de fapt Statele Unite controlează comanda integrată care are în fruntea sa un general american şi au rezistat încercărilor franceze de a da o identitate distinct europeană problemei apărării Mişcarea pentru integrare europeană îşi are originile în două afirmaţii: că, dacă nu învaţă să vorbească pe o singură voce, Europa ar aluneca treptat în insignifianţă, şi că o Germanie divizată nu trebuie plasată într-o poziţie în care să fie tentată să plutească între cele două blocuri şi să asmuţă cele două tabere ale Războiului rece una împotriva celeilalte La momentul scrierii acestei lucrări, Uniunea Europeană, iniţial compusă din şase naţiuni, a crescut la douăsprezece şi se află în proces de extindere pentru a include Scandinavia, Austria şi, în cele din urmă, unele dintre fostele ţări-satelit sovietice Temeliile pe care au fost fondate amândouă aceste instituţii au fost zdruncinate de prăbuşirea Uniunii Sovietice şi de unificarea Germaniei Armata sovietică nu mai există, iar armata rusă se află la mii de kilometri spre est Pentru viitorul imediat, harababura internă a Rusiei face ca un atac asupra Europei Occidentale să fie improbabil În acelaşi timp, tendinţele ruseşti de restabilire a fostului imperiu au redeşteptat temerile istorice de expansionismul rus, mai ales în rândul fostelor state-satelit din Europa de Est Niciunul dintre liderii vecinilor imediaţi ai Rusiei nu împărtăşeşte credinţa Americii în convertirea rusească drept cheia securităţii ţării sale Toţi îl preferă pe preşedintele Boris Elţân oponenţilor săi, dar numai ca pe cea mai mică dintre două ameninţări potenţiale, nu ca pe o figură care le poate alunga insecuritatea istorică Acestor temeri li se adaugă apariţia unei Germanii unificate Ştiind că pe parcursul istoriei cei doi giganţi continentali fie şi-au ciuntit vecinii, fie au purtat lupte pe teritoriul lor, ţările plasate între ei sunt îngrozite de vidul de securitate ce stă să se creeze; de unde intensa lor dorinţă de protecţie americană exprimată prin apartenenţa la NATO Dacă NATO se confruntă cu nevoia de adaptare la prăbuşirea puterii sovietice, Uniunea Europeană face faţă noii realităţi a unei Germanii unificate, care ameninţă târgul tacit ce a stat la baza integrării europene: acceptarea de către Republica Federală a conducerii politice franceze în cadrul Comunităţii Europene în schimbul unei voci dominante în chestiuni economice Republica Federală a fost astfel legată de Occident prin conducerea americană în chestiuni strategice în cadrul NATO şi prin conducere franceză în probleme politice în cadrul Uniunii Europene În anii care vor veni, toate relaţiile atlantice tradiţionale se vor modifica Europa nu va mai simţi nevoia de până acum de protecţie americană şi-şi va urmări mult mai agresiv propriul interes economic; America nu va mai fi dispusă să sacrifice atât de mult pentru securitatea europeană şi va fi tentată de izolaţionism sub diverse înfăţişări; în consecinţă, Germania va insista asupra influenţei politice la care îi dă dreptul puterea sa economică şi militară şi nu va mai fi atât de sentimental dependentă de sprijinul militar american şi de cel politic francez Aceste tendinţe nu vor fi atât de evidente câtă vreme Helmut Kohl, moştenitorul tradiţiei lui Adenauer (vezi capitolul 20), este în funcţie Însă el este ultimul din acest tip de lideri Generaţia care se ridică nu are nicio amintire personală a războiului sau a rolului Americii în reabilitarea Germaniei postbelice devastate de război Ea nu are niciun motiv sentimental să ţină seama de instituţiile supranationale sau să îşi subordoneze vederile Americii sau Franţei Marea realizare a generaţiei postbelice de lideri americani şi europeni a fost recunoaşterea de către aceştia a faptului că, dacă America nu se implica organic în Europa, ea ar fi fost obligată să se implice mai târziu, în circumstanţe mult mai puţin favorabile de ambele părţi ale Atlanticului Aceasta este încă şi mai adevărat astăzi Germania a devenit atât de puternică încât instituţiile europene existente nu pot ele singure să atingă un echilibru între Germania şi partenerii ei europeni Şi nici Europa nu poate, chiar şi cu Germania, să ţină sub control de una singură fie renaşterea, fie dezintegrarea Rusiei, cele mai ameninţătoare două rezultate ale revoltelor postsovietice Nu este în interesul nici unei ţări ca Germania şi Rusia să se stabilească una pe cealaltă drept principal partener sau principal adversar Dacă ele devin prea apropiate, dau naştere temerilor de codominaţie; dacă se ceartă, implică Europa în crize escaladante America şi Europa au interesul comun de a evita politici naţionale germane sau ruseşti neînfrânate care să-şi dispute centrul continentului Fără America, Marea Britanie şi Franţa nu pot susţine echilibrul politic în Europa Occidentală; Germania ar fi tentată de naţionalism; Rusiei i-ar lipsi un interlocutor global Iar fără Europa, America s-ar putea transforma, psihologic, precum şi geografic şi geopolitic, într-o insulă în largul ţărmurilor Eurasiei Ordinea de după Războiul rece confruntă Alianţa Nord Atlantică cu trei seturi de probleme: relaţiile interne în cadrul structurii alianţei tradiţionale; relaţiile naţiunilor atlantice cu foştii sateliţi ai Uniunii Sovietice din Europa de Est; şi, în cele din urmă, relaţiile statelor succesoare ale Uniunii Sovietice, în special Federaţia Rusă, cu naţiunile Atlanticului de Nord şi cu Europa de Est Ajustarea relaţiilor interne din cadrul Alianţei Nord Atlantice sunt dominate de eterna luptă pentru supremaţie dintre vederile americane şi cele franceze asupra relaţiilor atlantice America a dominat NATO sub stindardul integrării, Franţa, ridicând în slăvi independenţa europeană, a modelat Uniunea Europeană Rezultatul dezacordului lor este că poziţia Americii este prea dominantă în domeniul militar pentru a promova o identitate politică europeană, în vreme ce poziţia Franţei este prea insistentă cu privire la autonomia politică a Europei pentru a promova coeziunea NATO Din punct de vedere intelectual, disputa repetă conflictul dintre concepţiile lui Richelieu şi ideile lui Wilson dintre politica externă ca o echilibrare a intereselor şi diplomaţie ca afirmare a unei armonii inerente Pentru America, comanda NATO este expresia unităţii aliate; pentru Franţa, este un steguleţ roşu Liderii americani nu înţeleg de ce o ţară ar insista asupra dreptului la acţiune independentă dacă nu doreşte să-şi păstreze opţiunea de a-şi părăsi aliatul la nevoie Franţa vede în lipsa de entuziasm a Americii cu privire la un rol militar european independent o încercare ascunsă de a domina Fiecare putere urmăreşte, de fapt, un concept al relaţiilor internaţionale extras din propria istorie Franţa este moştenitoarea stilului european de diplomaţie, care, într-adevăr, îşi are originea cu mai bine de 300 de ani în urmă În vreme ce Marea Britanie a trebuit să-şi părăsească rolul de păzitor al echilibrului puterii, Franţa, orice ar fi, continuă să fie pentru politica raison d’état şi mai degrabă pentru calcularea precisă a intereselor decât pentru urmărirea unei armonii abstracte La fel de consecvent, chiar dacă pentru o perioadă de timp mai scurtă, America a practicat wilsonismul Convinsă de existenţa unei armonii inerente, America a insistat că, de vreme ce obiectivele europene şi americane erau identice, autonomia europeană era fie nenecesară, fie periculoasă Cele două mari provocări europene ale perioadei contemporane integrarea unei Germanii unite în Occident şi relaţia Alianţei Atlantice cu noua Rusie nu pot fi tratate printr-o aplicare literală nici a politicii lui Richelieu, nici a lui Wilson Abordarea lui Richelieu întăreşte naţionalismul fiecărei ţări europene individual şi conduce la o Europă fragmentată Wilsonismul pur ar slăbi sentimentul european al identităţii Încercarea de a construi instituţii europene bazate pe opoziţia faţă de Statele Unite ar face să eşueze în cele din urmă atât unitatea europeană, cât şi coeziunea atlantică Pe de altă parte, Statele Unite nu trebuie să se teamă de o identitate europeană întărită în interiorul NATO deoarece este dificil de imaginat o acţiune militară europeană autonomă la orice scară şi în orice zonă fără sprijinul politic sau logistic american În sfârşit, nu comanda integrată este cea care generează unitatea, ci sentimentul unor interese politice şi de securitate comune Controversa dintre Statele Unite şi Franţa, dintre idealurile lui Wilson şi cele ale lui Richelieu, a fost depăşită de evenimente Atât Uniunea Europeană, cât şi Alianţa Atlantică sunt blocuri constructive indispensabile ale unei noi şi stabile ordini mondiale NATO este cea mai bună protecţie împotriva şantajului militar din oricare parte; Uniunea Europeană este un mecanism esenţial pentru stabilitate în Europa Centrală şi de Est Ambele instituţii sunt necesare pentru raportarea fostelor state satelit şi succesoare ale Uniunii Sovietice la o ordine internaţională paşnică Viitorul Europei de Est şi al statelor succesoare Uniunii Sovietice nu sunt una şi aceeaşi problemă Europa de Est a fost ocupată de Armata Roşie Ea s-a identificat, cultural şi politic, cu tradiţiile europene occidentale Acest lucru este adevărat mai cu seamă în cazul ţărilor Tratatului de la Vişegrad, Polonia, Republica Cehă, Ungaria şi Slovacia Fără legături cu instituţiile Europei Occidentale şi atlantice, ele ar deveni un teritoriu al nimănui între Germania şi Rusia Şi ca aceste legături să aibă sens, ţările Tratatului de la Vişegrad vor trebui să aparţină atât Uniunii Europene, cât şi Alianţei Atlantice Pentru a deveni economic şi politic viabile, ele au nevoie de Uniunea Europeană; iar pentru securitate ele privesc spre Alianţa Atlantică De fapt, calitatea de membru în una dintre instituţii presupune calitatea de membru în cealaltă Câtă vreme cei mai mulţi membri ai Uniunii Europene sunt membri ai NATO, şi câtă vreme este de neconceput că ei ar ignora atacuri asupra vreunuia dintre membrii alianţei după ce integrarea europeană a atins un anumit punct, a fi membru în Uniunea Europeană va conduce, într-un fel sau altul, la o extindere cel puţin de facto a garanţiei NATO Deocamdată, chestiunea a fost evitată deoarece obţinerea calităţii de membru pentru ţările est-europene în ambele instituţii a fost blocată Totuşi, diferenţa de gândire din spatele celor două excluderi a fost la fel ca cea dintre tradiţiile politice europeană şi americană Europa şi-a bazat decizia de a extinde Uniunea Europeană spre Est pe Realpolitik: ea a acceptat principiul şi a oferit calitatea de membru asociat în funcţie de reforma economiilor est-europene (şi, în acest timp, pentru a proteja economiile ţărilor din Europa de Vest de competiţie pentru o perioadă mai îndelungată) Aceasta ar face ca obţinerea în cele din urmă a calităţii de membru să fie o chestiune teoretică, de care să se aibă grijă cu timpul Obiecţia americană la primirea ca membre în NATO a ţărilor Tratatului de la Vişegrad este una de principiu Întorcându-se înapoi la obiecţia istorică a lui Wilson faţă de alianţe – deoarece acestea erau bazate pe perspectiva confruntării – preşedintele Clinton s-a folosit de ocazia unei întâlniri la vârf a NATO, din ianuarie 1994, pentru a oferi o viziune alternativă Explicând de ce Statele Unite nu sunt în favoarea admiterii Poloniei, Ungariei, Republici Cehe şi a Slovaciei în NATO, el a susţinut că Alianţa Atlantică nu îşi poate permite să „tragă între Est şi Vest o linie care ar putea da naştere unei profeţii, cu şanse de a se autoîmplini, de viitoare confruntare… Spun tuturor acelora din Europa şi din Statele Unite care ne-ar face pur şi simplu să tragem o nouă linie în Europa, mai la est, că nu trebuie să închidem dinainte posibilitatea pentru Europa a celui mai bun cu putinţă viitor, care este o democraţie pretutindeni, o economie de piaţă pretutindeni, popoarele cooperând pretutindeni pentru securitatea reciprocă ” În acest spirit, preşedintele Clinton a prezentat o schemă pe care a numit-o Parteneriatul pentru Pace El invită toate statele succesoare ale Uniunii Sovietice şi toate fostele ţări satelit ale Moscovei din Europa de Est să participe la ceea ce reprezintă un vag sistem de securitate colectivă Amestec de wilsonism şi de critică a îngrădirii tipică pentru Wallace, descrise în capitolul 16, acesta pune în aplicare principiile securităţii colective; echivalând victimele imperialismului sovietic şi rus cu înfăptuitorii lui, parteneriatul dă republicilor din Asia Centrală, de la graniţele Afghanistanului, acelaşi statut ca Poloniei, victima a patru împărţiri la care Rusia a luat parte Parteneriatul pentru Pace nu este o haltă pe drumul spre NATO, cum adeseori a fost greşit declarat, ci o alternativă la alianţă, exact în acelaşi fel în care Tratatul de la Locarno (a se vedea capitolul 11) a fost o alternativă la alianţa cu Marea Britanie pe care Franţa a căutat să o încheie în anii ’20 Totuşi, Locarno a arătat că nu există cale de mijloc între o alianţă bazată pe un scop comun şi o instituţie multilaterală care este bazată nu pe o percepţie comună a ameninţării, ci pe îndeplinirea unor condiţii specifice de guvernare internă Parteneriatul pentru Pace îşi asumă riscul de a crea două seturi de graniţe în Europa: cele care sunt protejate de garanţi ai securităţii şi altele acolo unde aceşti garanţi au fost refuzaţi o stare de lucruri menită să se vădească tentantă pentru agresori potenţiali şi demoralizatoare pentru victimele potenţiale Trebuie avută grijă, altfel, în numele evitării confruntării, în Europa de Est şi Centrală este creat un teritoriu al nimănui – sursă pentru numeroase conflicte Se va dovedi că sunt imposibil de rezolvat problemele gemene a securităţii pentru Europa de Est şi a integrării Rusiei în comunitatea internaţională, ca parte a unuia şi aceluiaşi program Dacă Parteneriatul pentru Pace este făcut un aspect al NATO, el se prea poate să submineze Alianţa Atlantică prin distragerea ei spre activităţi fără raport cu vreo misiune de securitate realistă, să amplifice sentimentul de insecuritate al Europei de Est şi, încă, fiind destul de ambiguu, să nu reuşească să împace Rusia Într-adevăr, Parteneriatul pentru Pace îşi asumă riscul de a fi tratat ca irelevant, dacă nu periculos, de către victimele potenţiale ale agresiunii, fiind tratat în acelaşi timp în Asia ca un club etnic direcţionat în principal împotriva Chinei şi a Japoniei În acelaşi timp, este importantă punerea în legătură a Rusiei cu naţiunile atlantice Aceasta este menirea unei instituţii care îşi spune Parteneriatul pentru Pace, cu condiţia să se ocupe de misiuni pe care toţi membrii săi le interpretează în mod aproximativ asemănător Asemenea sarcini comune există în domeniul dezvoltării economice, educaţiei şi culturii Conferinţa pentru Securitate şi Cooperare în Europa (CSCE) poate căpăta funcţiuni extinse în vederea acestor obiective, şi poate fi redenumită Parteneriatul pentru Pace Într-o asemenea gândire, Alianţa Atlantică ar stabili un cadru politic comun şi ar asigura securitatea generală; Uniunea Europeană ar accelera primirea ca membri a foştilor sateliţi est-europeni; iar Consiliul de Cooperare Nord Atlantic (NACC) şi Conferinţa pentru Securitate şi Cooperare în Europa, probabil redenumită Parteneriatul pentru Pace, ar realiza legătura dintre republicile fostei Uniuni Sovietice mai ales Federaţia Rusă şi structura atlantică O umbrelă de securitate s-ar întinde asupra noilor democraţii din Europa de Est Dacă Rusia ar rămâne între graniţele ei, atenţia principală s-ar muta cu timpul asupra Parteneriatului Proiectele politice şi economice comune ar domina tot mai mult relaţiile Est-Vest Viitorul relaţiilor atlantice nu rezidă în relaţiile Est-Vest, ci în rolul decisiv al primelor în ajutarea Americii de a face faţă evoluţiei previzibile a secolului XXI La momentul scrieri acestei cărţi, este imposibil de spus care din forţele ce tălăzuiesc va exercita cea mai puternică dominaţie sau cea mai mare ameninţătoare, sau în ce combinaţie: dacă va fi Rusia, China sau Islamul fundamentalist Însă capacitatea Americii de a face faţă oricăreia dintre aceste evoluţii va fi sporită prin cooperarea naţiunilor Atlanticului de Nord Astfel, ceea ce purta numele de chestiuni „din afara zonei” va deveni nucleul relaţiilor nord atlantice, care vor trebui reorganizate în vederea acestui scop A existat un val de interes american în Asia, simbolizat de propunerea pentru o Comunitate Pacifică făcută de Clinton la o întâlnire cu şefii de guvern din Asia, în 1993 Însă termenul de „comunitate” se aplică Asiei numai în cel mai limitat sens, deoarece relaţiile din Pacific sunt fundamental diferite de cele din zona Atlanticului În vreme ce naţiunile Europei sunt grupate în instituţii comune, naţiunile Asiei se privesc ca distincte şi competitoare Relaţiile dintre principalele naţiuni asiatice poartă cele mai multe din atributele sistemului european de echilibru al puterii din secolul al XIX-lea Orice sporire semnificativă a puterii uneia dintre ele este aproape sigur că determină o manevră în compensare din partea celorlalte Cartea pe post de joker este atitudinea Statelor Unite, care au capacitatea – deşi nu neapărat filosofia – de a funcţiona în mare măsură în acelaşi fel ca Marea Britanie când a menţinut echilibrul european al puterii până la cele două războaie mondiale din secolul XX Stabilitatea regiunii Asia-Pacific, structura de sprijin a lăudatei sale prosperităţi, nu este o lege naturală, ci consecinţa unui echilibru care va necesita o tot mai atentă şi deliberată îngrijire în lumea de după Războiul rece Wilsonismul are puţini discipoli în Asia Nu există nicio pretenţie de securitate colectivă sau de aşezare a cooperării pe bazele unor valori interne împărtăşite, nici chiar din partea puţinelor democraţii existente Întregul accent este pus pe echilibru şi interes naţional Cheltuielile militare sunt deja în creştere în toate ţările importante ale Asiei China este pe cale de a ajunge la statutul de superputere Cu o rată a creşterii de 8 la sută, care înseamnă mai puţin decât cea menţinută pe parcursul anilor ’80 Produsul Naţional Brut al Chinei se va apropia de cel al Statelor Unite spre sfârşitul celui de-al doilea deceniu al secolului XXI Mult înainte de aceasta, umbra politică şi militară a Chinei va cădea asupra Asiei şi va afecta calculele celorlalte puteri, indiferent cât de stăpânită s-ar putea dovedi politica actuală a Chinei Celelalte naţiuni ale Asiei se pare că vor căuta contraponderi la o Chină tot mai puternică, aşa cum fac deja cu privire la Japonia Deşi nu o vor recunoaşte, naţiunile din Asia de Sud-Est includ până acum temutul Vietnam în gruparea lor (ASEAN) în mare măsură pentru a echilibra China şi Japonia Şi tot acesta este motivul pentru care ASEAN cere Statelor Unite să rămână angajate în regiunea lor Rolul Japoniei va fi inevitabil adaptat la acele circumstanţe schimbate, deşi, urmându-şi stilul naţional, liderii japonezi vor face acomodarea prin acumularea de nuanţe aparent imperceptibile În timpul Războiului rece, Japonia, abandonându-şi istorica încredere în sine, a prosperat sub protecţia Statelor Unite Concurent economic hotărât, ea a plătit pentru libertatea de mişcare în domeniul economic prin subordonarea politicilor sale externe şi de securitate celor ale Washingtonului Atâta vreme cât Uniunea Sovietică a putut fi percepută de ambele ţări ca principala ameninţare la adresa securităţii, a avut sens ca interesele naţionale americane şi japoneze să fie tratate ca identice Modelul acesta nu pare că va mai continua să fie valabil Odată cu sporirea puterii militare a Chinei şi a Coreii şi cu localizarea în Siberia a celei mai puţin afectate părţi a puterii militare sovietice, autorii planurilor japoneze pe termen lung nu vor considera la nesfârşit că identitatea absolută a intereselor americane şi japoneze este un dat Când fiecare nouă administraţie americană îşi începe mandatul prin declararea reevaluării politicilor existente (sau cel puţin lasă să se înţeleagă că acestea pot fi modificate), şi când confruntarea pe chestiuni economice devine mai degrabă o regulă decât o excepţie, este dificil de susţinut că interesele politicilor externe americană şi japoneză nu pot fi niciodată divergente În orice caz, perspectiva Japoniei asupra continentului asiatic diferă de cea a Americii datorită apropierii geografice şi experienţei istorice Prin urmare, bugetul japonez al apărării s-a tot furişat în sus până ce a ajuns al treilea ca mărime în lume şi, date fiind problemele interne ale Rusiei, probabil al doilea ca eficienţă maximă Când, în 1992, pe atunci prim-ministrul japonez Kiichi Miyazawa a fost întrebat dacă Japonia ar accepta o capacitate nucleară nord-coreeană, el a răspuns într-o manieră directă foarte nejaponeză, printr-un singur cuvânt, „nu” Însemna aceasta că Japonia avea să-şi dezvolte propria capacitate nucleară? Sau că avea să caute să o suprime pe cea a Coreii de Nord? Simplul fapt că aceste întrebări pot fi puse sugerează posibilitatea unei desprinderi a Japoniei, într-o anumită măsură, de odgoanele politicii externe şi de securitate ale Americii Faptul că asupra celorlalte probleme importante ar fi posibile analize încă şi mai pătrunzătoare arată cât de schimbător şi probabil chiar precar poate deveni echilibrul asiatic În măsura în care încearcă să păstreze echilibrul în Asia, Statele Unite nu pot aştepta până ce echilibrul este deja periclitat Politica lor trebuie să fie destul de flexibilă pentru a fi în stare să influenţeze toate forumurile asiatice existente Într-o anumită măsură, aceasta se întâmplă deja Un rol auxiliar în ASEAN (pentru Asia de Sud-Est) şi o participare majoră în Cooperarea Economică a Asiei Pacifice (APEC) au fost deja stabilite Însă limitele influenţei Americii asupra unor asemenea instituţii multilaterale devin şi ele evidente Propunerea lui Clinton pentru o Comunitate a Pacificului mai instituţionalizată după modelul european, a fost primită cu o rezervă politicoasă În mare parte deoarece naţiunile Asiei nu se văd ca o comunitate Ele nu doresc un cadru instituţional care ar putea da superputerilor potenţiale ale Asiei sau chiar Statelor Unite o poziţie importantă în afacerile lor Naţiunile Asiei sunt deschise schimburilor de idei cu America; de asemenea, sunt favorabile ideii de a păstra America destul de implicată astfel ca, în caz de nevoie, ea să poată respinge ameninţările la independenţa lor Dar sunt prea neîncrezătoare faţă de vecinii puternici şi în anumită măsură faţă de Statele Unite, pentru a fi favorabile unor instituţii oficiale, la scara Pacificului Capacitatea Americii de a modela evenimentele va depinde aşadar în cele din urmă şi în primul rând de relaţiile sale bilaterale cu majoritatea statelor mari ale Asiei Este motivul pentru care politicile Americii faţă de Japonia şi China deopotrivă – la momentul scrierii acestei lucrări foarte controversate – presupun o importanţă atât de critică Deoarece, rolul jucat de America este cheia ajutorului dat Japoniei şi Chinei pentru a coexista în ciuda neîncrederii uneia în cealaltă În viitorul imediat Japonia confruntată cu o populaţie îmbătrânită şi o economie stagnantă, s-ar putea decide să-şi exercite presiunea superiorităţii tehnologice şi strategice înainte ca China să devină o superputere şi Rusia să-şi recapete puterea După aceea, ea ar putea recurge la marele egalizator, tehnologia nucleară În orice situaţie, relaţiile japono-americane vor constitui o contribuţie vitală la moderaţia japoneză şi o încurajare semnificativă pentru celelalte naţiuni ale Asiei Puterea militară japoneză legată de America îngrijorează China şi celelalte naţiuni din Asia mai puţin decât capacitatea militară japoneză pur naţională Iar Japonia va decide că are mai puţină nevoie de putere militară atâta vreme cât există o reţea de securitate americană – chiar dacă este mai puţin cuprinzătoare ca înainte O prezenţă militară americană substanţială în Asia de Nord-Est (Japonia şi Coreea) va fi necesară În absenţa ei, angajamentului Americii faţă de un rol permanent în Asia i-ar lipsi credibilitatea, iar Japonia şi China ar fi tot mai mult tentate să-şi urmeze cursurile de acţiune naţionale care, în cele din urmă, s-ar ptuea prea bine îndrepta unul împotriva celuilalt, cu toate celelalte state tampon între ele Revitalizarea şi limpezirea relaţiilor japono-americane pe baza intereselor geopolitice paralele vor întâmpina obstacole majore Dezacordurile economice sunt obişnuite; obstacolele culturale se pot dovedi chiar mai perfide Acestea sunt cel mai dureros – şi uneori înnebunitor – evidente în diversele abordări naţionale în luarea deciziilor America decide pe bază de statut; cineva cu autoritate, de obicei preşedintele, uneori secretarul de stat, alege cursul pe care-l preferă dintre opţiunile aflate la îndemână, mai mult sau mai puţin în virtutea funcţiei deţinute Japonia operează prin consens Nicio persoană singură, nici chiar primulministru nu are autoritatea de a lua o decizie Toţi cei care trebuie să ducă la îndeplinire decizia participă la formarea consensului, care nu este considerat complet până ce nu şi-a dat fiecare acordul Toate acestea practic garantează că, la întâlnirile dintre un preşedinte american şi un prim-ministru japonez, diferenţele de substanţă se combină cu înţelegeri greşite Când un preşedinte american îşi exprimă acordul, el prefigurează acţiunea; când se declară de acord prim-ministrul japonez, el transmite o atitudine care implică nu atât că este de acord cu poziţia americană, cât că a înţeles-o şi că o va prezenta grupului său de consens El presupune că este clar că autoritatea sa nu depăşeşte acest cadru Pentru ca negocierile asupra viitorului Asiei să aibă succes, America are nevoie de mai multă răbdare, iar Japonia trebuie să se pună în situaţia de a discuta politici semnificative pe termen lung, de care depinde în ultimă instanţă cooperarea viitoare Într-un mod curios, fermitatea relaţiilor japono-americane va constitui reversul relaţiilor sino-americane În ciuda unei considerabile afinităţi faţă de cultura chineză, Japonia este sfâşiată între admiraţie şi teamă, între dorinţa de prietenie şi nevoia de dominaţie Tensiunea sino-americană ispiteşte Japonia să se disocieze de Statele Unite într-un efort, dacă nu de a-şi spori influenţa în China, cel puţin de a nu şi-o diminua prin urmarea prea strânsă a căii indicate de America În acelaşi timp, o abordare japoneză pur naţionalistă implică riscul de a fi interpretată la Beijing ca o expresie a poftei japoneze de dominare Bunele relaţii americane cu China sunt prin urmare o condiţie a bunelor relaţii pe termen lung cu Japonia, ca şi a bunelor relaţii sino-japoneze Este un triunghi pe care oricare dintre părţi nu îl poate abandona decât cu un mare risc Este de asemenea o ambiguitate cu care Statele Unite nu se simte perfect confortabil de vreme ce vine împotriva tendinţei americane de a eticheta clar naţiunile drept prieteni sau duşmani Dintre toate puterile mari sau potenţial mari, China se află în cea mai pronunţată ascensiune Statele Unite sunt deja cele mai puternice, Europa trebuie să lucreze pentru a-şi întări coeziunea, Rusia este un uriaş şovăielnic, iar Japonia este bogată dar, deocamdată, timidă China, oricum, cu o rată de creştere economică apropiată de 10 la sută anual, cu un puternic sentiment al coeziunii naţionale şi cu o armată şi mai puternică, va arăta cea mai mare creştere relativă în statură dintre marile puteri În 1943, Roosevelt avusese în vedere China ca pe unul dintre „Cei Patru Poliţişti”, dar China la scurt timp după aceea s-a cufundat în tumultul războiului civil China maoistă care a rezultat voia să fie o mare putere independentă, dar era frustrată de luminile ei de poziţie ideologice Dând la sptate convulsiile ideologice, liderii reformişti ai Chinei au urmat interesul naţional chinez cu abilă tenacitate O politică de confruntare cu China riscă izolarea Americii în Asia Nicio ţară asiatică nu ar vrea sau şi-ar permite să sprijine America în vreun conflict cu China, pe care l-ar considera a fi rezultatul politicii greşite a Statelor Unite În asemenea circumstanţe, marea majoritate a naţiunilor asiatice s-ar disocia de America într-o măsură mai mare sau mai mică, oricât de mult le-ar deranja în sinea lor acest lucru Deoarece toate ţările se aşteaptă ca America să creeze un cadru stabil, pe termen lung, care va intrega atât China cât şi Japonia – opţiune exclusă vizavi de ambele ţări în cazul unei confruntări sino-americane Ca naţiunea cu cea mai lungă istorie de politică externă independentă şi cu tradiţie în aşezarea politicii sale externe pe interesul naţional, China salută implicarea americană în Asia ca pe o contrapondere la temuţii ei vecini, Japonia şi Rusia şi într-o mai mică măsură India Cu toate acestea, o politică americană care caută simultan prietenia Beijingului şi a ţărilor care sunt percepute la Beijing ca ameninţări potenţiale la adresa securităţii chineze care este poziţia corectă a Statele Unite necesită un dialog atent şi regulat între Washington şi Beijing Vreme de patru ani după evenimentele din Piaţa Tiananmen, din 1989, acest dialog a fost inhibat de refuzul american de a se angaja în contacte la nivel înalt – măsură niciodată folosită împotriva Uniunii Sovietice, nici chiar în toiul Războiului rece În centrul relaţiilor sino-americane s-au deplasat astfel drepturile omului Administraţia Clinton a restabilit cu înţelepciune contactele la nivel înalt; viitorul relaţiilor sino-americane depinde de acum înainte în mod esenţial de substanţa acestor schimburi În mod clar, Statele Unite nu îşi pot abandona tradiţionala preocupare pentru drepturile omului şi valorile democratice, problema nu este susţinerea de către America a valorilor sale, ci măsura în care este condiţionată de ele totalitatea aspectelor relaţiilor sino-americane China găseşte condescendentă implicaţia că relaţiile sino-americane sunt bazate nu pe interese reciproce, ci pe favoruri americane care pot fi acordate sau retrase la discreţia Washingtonului Această atitudine face ca America să pară necredibilă şi băgăreaţă deopotrivă, iar necredibilitatea este cea mai mare lipsă în ochii chinezilor Pentru China, o ţară predominantă istoric în regiunea ei – într-adevăr, în lumea cunoscută ei – orice încercare de a-i desfiinţa instituţiile şi practicile ar provoca un profund resentiment Această sensibilitate generală este amplificată de optica chineză asupra amestecului Occidentului în istoria sa De când războaiele opiumului de la începutul secolului al XIX-lea au deschis ţara în forţă, Occidentul a fost văzut de chinezi ca aducătorul unei nesfârşite serii de umilinţe Egalitatea statutului, o aprigă insistenţă de a nu se înclina înaintea directivelor străinilor, reprezintă pentru liderii chinezi nu o tactică, ci un imperativ moral De la Statele Unite, China caută să obţină o relaţie strategică pentru a echilibra vecinii pe care îi consideră puternici şi invidioşi deopotrivă Pentru a ajunge la acest nivel de coordonare în politica externă, China ar fi de acord să facă unele concesii în domeniul drepturilor omului, cu condiţia să poată fi prezentate ca rezultat al propriei alegeri libere Însă accentul pus de americani pe condiţii public prescrise este perceput de China atât ca o încercare de a-i converti societatea la valorile americane – aşadar umilitoare – cât şi ca o lipsă de seriozitate din partea Americii Deoarece aceasta sugerează că America nu are niciun interes în echilibrul asiatic ca atare Dar dacă pe America nu se poate conta pentru atingerea acestui obiectiv, China nu va avea niciun interes să-i facă concesii Cheia relaţiilor sino-americane – paradoxal, chiar şi în problema drepturilor omului – este o cooperare tacită asupra strategiei globale, şi mai cu seamă asiatice În privinţa Europei, America împărtăşeşte cu aceasta o comuniune de valori, dar încă nu a fost în stare să găsească o politică comună sau instituţii adecvate pentru perioada de după Războiul rece; în privinţa Asiei, pentru America este posibilă definirea unei strategii generale dorite, dar nu şi a unei comuniuni de valori Totuşi, destul de neaşteptat, în emisfera vestică îşi face apariţia o confluenţă de obiective morale şi geopolitice, specifice wilsonismului şi Realpolitik-ului Politica externă timpurie a Statelor Unite în emisfera vestică a fost esenţialmente una de intervenţionism de Mare Putere Politica Bunului Vecin, a lui Franklin Roosevelt, anunţată în 1933, a marcat întoarcerea spre cooperare Tratatul de la Rio, din 1947, şi Pactul de la Bogota, din 1948, au furnizat o componentă de securitate ce a fost instituţionalizată în Organizaţia Statelor Americane Alianţa pentru Progres a preşedintelui Kennedy, din 1961, a introdus ajutorul străin şi cooperarea economică, cu toate că politica de perspectivă era sortită eşecului de orientarea statistă a receptorilor În timpul Războiului rece, cele mai multe dintre naţiunile Americii Latine au fost conduse de guverne autoritariste, în general militare, angajate în controlul de stat al economiilor lor Cu începere de la mijlocul anilor ’80 America Latină s-a scuturat de paralizia economică şi a început să avanseze cu o unanimitate remarcabilă înspre democraţie şi economia de piaţă Brazilia, Argentina şi Chile au abandonat guvernarea militară în favoarea conducerii democratice America Centrală a pus capăt războaielor ei civile Falimentată de împrumuturi nesocotite America Latină s-a supus de bună voie disciplinei financiare Aproape pretutindeni, economiile dominate de stat au fost treptat deschise forţelor pieţei Întreprinderea pentru Iniţiativa Americilor, anunţată de Bush în 1990, şi bătălia pentru un Acord Nord-American pentru Comerţ Liber [NAFTA n t ] cu Mexicul şi Canada, încheiat cu succes de Clinton în 1993, reprezintă cea mai inventivă politică americană faţă de America Latină din întreaga istorie După o serie de urcuşuri şi coborâşuri, emisfera vestică pare a fi pe punctul de a se transforma într-un element cheie al unei noi şi umane ordini globale Un grup de naţiuni democratice s-a oferit pe sine drept exemplu de guvernare populară, economie de piaţă şi comerţ liber la scara unei emisfere Unica dictatură marxistă rămasă în emisfera vestică este Cuba; pretutindeni în afara ei, metodele naţionaliste, protecţioniste de management economic sunt înlocuite de economii libere, ospitaliere faţă de investiţiile străine şi dispuse să sprijine sistemele deschise de comerţ internaţional Punând accentul pe obligaţiile reciproce şi acţiunea întreprinsă în cooperare, obiectivul final şi radical este crearea unei zone de comerţ liber din Alaska la Capul Hom – un concept care, cu puţin timp înainte, ar fi fost considerat utopic fără speranţă Un sistem de comerţ liber la scara emisferei vestice – cu NAFTA ca prim pas – va da Americilor un rol de comandă indiferent ce se va întâmpla Dacă principiile rundei uruguaiene a Acordului General pentru Comerţ şi Tarife (GATT) negociate în 1993 izbândesc în fapt, emisfera vestică va fi un participant major la creşterea economică globală Dacă dominaţia revine unor grupări regionale discriminatorii, emisfera vestică, cu vasta sa piaţă, va fi în stare să concureze eficient cu alte blocuri comerciale regionale; într-adevăr, NAFTA este cel mai eficient mijloc de a zădărnici apariţia unei asemenea competiţii sau de a o câştiga, dacă apare Prin oferirea calităţii de membru asociat naţiunilor din afara emisferei vestice care sunt gata să se conformeze principiilor sale, o NAFTA extinsă poate crea stimulente pentru respectarea comerţului liber şi penalizarea naţiunilor care insistă în menţinerea unor reguli mai restrictive Într-o lume în care America este adeseori obligată să atingă echilibrul între propriile valori şi necesităţi, ea a descoperit că idealurile şi obietivele sale geopolitice se cuplează în emisfera vestică, unde îşi au originea aspiraţiile sale şi unde au fost întreprinse primele sale iniţiative majore în politica externă Lansându-se pentru cea de-a treia oară în acest rol în crearea unei noi ordini mondiale, sarcina cea mai importantă a Americii este atingerea unui echilibru între tentaţiile îngemănate inerente excepţionalismului său: ideea că America trebuie să remedieze orice rău şi să stabilizeze orice deranjament, şi instinctul latent de a se retrage în sine Implicarea lipsită de discernământ în toate tulburările etnice şi războaiele civile din perioada care a urmat Războiului rece ar lăsa fără vlagă o Americă cruciată Însă o Americă ce s-ar limita la rafinarea virtuţilor sale interne ar lăsa, în cele din urmă, securitatea şi prosperitatea Americii pe seama deciziilor luate de alte societăţi, aflate la mare distanţă şi asupra cărora America ar pierde treptat controlul Când în 1821, John Quincy Adams i-a avertizat pe americani asupra înclinării lor de a ucide „monştri aflaţi în depărtări”, nu şi-ar fi putut imagina adevăratul număr şi amploarea monştrilor care aveau să existe în lumea de după Războiul rece Nu orice rău poate fi combătut de America, cu atât mai puţin de America singură Dar unii monştri trebuie, dacă nu ucişi, măcar ţinuţi la distanţă Cea mai mare nevoie este de criterii de selecţie Conducătorii Americii au pus în general accentul pe motivaţie, nu pe structură Au acordat mai multă atenţie schimbării atitudinilor decât calculării contraponderilor lor Ca rezultat, societatea americană este specific ambivalenţă faţă de lecţiile istoriei Filmele americane descriu adeseori cum anumite evenimente dramatice transformă un ticălos într-un monument de virtute (uneori până la exagerare) o reflexie a omniprezentei credinţe naţionale că trecutul nu are nicio pretenţie finală şi că este întotdeauna posibil să o iei de la capăt În lumea reală, asemenea transformări sunt arareori observate la indivizi, şi chiar mai puţin la naţiuni, care sunt alcătuite din numeroase alegeri individuale Respingerea istoriei ridică în slăvi imaginea unui om universal trăind conform unor maxime universale, indiferent de trecut, de geografie sau de alte circumstanţe imuabile De vreme ce tradiţia americană pune accentul mai degrabă pe adevărurile universale decât pe caracteristicile naţionale, politicienii americani au preferat în general abordările multilaterale celor naţionale: agendele dezarmării, ale neproliferării şi ale drepturilor omului, în favoarea chestiunilor esenţialmente naţionale, geopolitice sau strategice Refuzul american de a se extazia în faţa istoriei şi insistenţa asupra permanentei posibilităţi de reînnoire conferă o mare demnitate, frumuseţe chiar, stilului de viaţă american Frica naţională că cei obsedaţi de istorie produc profeţii pe care le împlinesc ei înşişi încorporează o mare înţelepciune populară Totuşi, dictonul lui Santayana, că cei ce nesocotesc istoria sunt osândiţi să o repete, poate fi sprijinit de chiar mai multe exemple O ţară cu tradiţia idealistă a Americii nu-şi poate aşeza politica pe echilibrul puterii ca singur criteriu al unei noi ordini mondiale Dar ea trebuie să înveţe că echilibrul este o precondiţie fundamentală pentru urmărirea obiectivelor sale istorice Iar aceste ţeluri mai înalte nu pot fi atinse prin retorică sau poză Sistemul internaţional pe cale să apară este mult mai complex decât oricare dintre cele întâlnite anterior de diplomaţia americană Politica externă trebuie să fie condusă de un sistem politic ce pune accent pe imediat şi furnizează puţine stimulente pe termen lung Conducătorii săi sunt obligaţi să aibă a face cu electorate ce tind să-şi recepteze informaţiile prin intermediul imaginilor vizuale Toatea acestea pun preţ pe emoţie şi pe dispoziţie într-un moment care necesită regândirea priorităţilor şi analizarea posibilităţilor Cu siguranţă, Realpolitik nu este un panaceu universal automat Echilibrul puterii şi-a atins apogeul la patruzeci de ani după războaiele napoleoniene El a funcţionat perfect în această perioadă deoarece fusese proiectat deliberat pentru a se întări echilibrul şi, la fel de important, deoarece a fost sprijinit de un sentiment al valorilor comune, cel puţin la nivelul curţilor conservatoare După Războiul Crimeii, acel sentiment al valorilor comune s-a tocit treptat, şi s-a revenit la condiţiile secolului al XVIII-lea, acum devenite cu mult mai periculoase datorită tehnologiilor modeme şi rolului crescând al opiniei publice Chiar şi statele despotice au putut apela la publicul lor invocând un pericol extern – şi substituind consensul democratic prin ameninţările din afară Consolidarea naţională a statelor europene a redus numărul jucătorilor şi posibilitatea de a substitui desfăşurările de forţe prin combinaţii diplomatice, în vreme ce prăbuşirea unui sentiment comun al legitimităţii a erodat restricţiile morale În ciuda aversiunii istorice a Americii faţă de echilibrul puterii, aceste lecţii sunt relevante pentru politica externă americană din perioada ce a urmat Războiului rece Pentru prima oară în istoria sa, America face actualmente parte dintr-un sistem internaţional în care ea este ţara cea mai puternică Deşi este o superputere militară, America nu-şi mai poate impune voinţa deoarece nici puterea şi nici ideologia ei nu se potrivesc cu ambiţiile imperiale Iar armele nucleare, în care America deţine supremaţia, tind spre o egalizare a puterii utilizabile Statele Unite se găsesc aşadar tot mai mult într-o lume având numeroase similitudini cu Europa secolului al XIX-lea, deşi la o scară globală Se poate spera să apară ceva asemănător sistemului lui Metternich, în care un echilibru al puterii este întărit de un sentiemnt comun al valorilor Iar în vremurile modeme, aceste valori ar trebui să fie democratice Însă Metternich nu a trebuit să creeze ordinea legitimă; în esenţă, ea exista deja În lumea contemporană, democraţia este departe de a fi universală, iar acolo unde este proclamată, nu este definită cu necesitate în termeni calculabili Este rezonabil pentru Statele Unite să încerce să sprijine echilibrul prin consens moral Pentru a fi consecventă cu ea însăşi, America trebuie să încerce să creeze cel mai amplu posibil consens moral în jurul unui angajament global faţă de democraţie Dar ea nu îndrăzneşte să neglijeze analizarea echilibrului puterii Deoarece căutarea consensului moral devine autodistructivă atunci când distruge echilibrul Dacă un sistem wilsonian bazat pe legitimitate nu este posibil, America va trebui să înveţe să opereze în cadrul unui sistem de echilibru al puterii, oricât de neplăcut i-ar fi un asemenea curs În secolul al XIX-lea, au existat două modele pentru sisteme de echilibru al puterii: modelul britanic, exemplificat de abordarea lui Palmerston/Disraeli; şi modelul lui Bismarck Abordarea britanică presupunea să se aştepte ca echilibrul puterii să fie direct ameninţat înainte de a interveni, iar atunci aproape de fiecare dată de partea cea mai slabă; abordarea lui Bismarck încerca să prevină apariţia provocărilor prin stabilirea de relaţii strânse cu cât mai multe părţi cu putinţă, prin construirea unor sisteme de alianţe care să se suprapună şi prin folosirea influenţei rezultate pentru a modera pretenţiile celor aflaţi în contradicţie Oricât ar părea de ciudat în lumina experienţelor americane cu Germania pe parcursul a două războaie mondiale, stilul lui Bismarck de a obţine echilibrul puterii se potriveşte probabil mai bine cu abordarea tradiţional americană a relaţiilor internaţionale Metoda Palmerston/Disraeli cerea o distanţare disciplinară faţă de dispute şi o angajare neclintită în beneficiul echilibrului în faţa ameninţărilor Atât disputele, cât şi ameninţările trebuiau să fie evaluate aproape în întregime în termenii echilibrului puterii America ar găsi destul de dificil de controlat fie distanţarea, fie neclintirea, pentru a nu mai vorbi de dispoziţia de a interpreta afacerile internaţionale strict în termenii echilibrului puterii Politica de mai târziu a lui Bismarck a căutat în avans să ţină în frâu puterea printr-un oarecare consens asupra unor obiective comune diferitelor grupuri de ţări Într-o lume interdependentă, America va găsi că este dificil să practice splendida izolare a Marii Britanii Dar este de asemenea greu de crezut că ea va fi în stare să stabilească un sistem cuprinzător de securitate aplicabil în mod egal tuturor părţilor lumii Cele mai creative soluţii vor viza construirea de structuri suprapuse, unele bazate pe principii politice şi economice comune, ca în emisfera vestică; altele combinând principii comune şi preocupări comune legate de securitate, ca în zona atlantică şi în Asia de Nord-Est; iar altele amplu bazate pe legături economice, ca în relaţiile cu Asia de Sud-Est În niciun caz, istoria nu va ierta eşecul ţinând cont de amploarea sarcinii Ceea ce trebuie să stăpânească America este tranziţia de la o epocă în care toate alegerile păreau deschise spre o perioadă în care încă poate realiza mai multe decât oricare altă societate, însă numai dacă reuşeşte să îşi cunoască propriile limite Pe parcursul celei mai mari părţi a istoriei sale America nu a cunoscut nicio ameninţare la adresa supravieţuirii ei Când o asemenea ameninţare a apărut în cele din urmă în timpul Războiului rece, ea a fost complet depăşită Experienţa americană a încurajat astfel credinţa că America, singura dintre naţiunile lumii, este de neînvins şi că se poate impune prin exemplul virtuţilor şi faptelor sale bune În lumea de după Războiul rece, o asemenea atitudine ar transforma inocenţa în autoîngăduinţă Într-un moment în care America nu este în stare nici să domine lumea, nici să se retragă din ea, când se constată ea însăşi atotputernică şi complet vulnerabilă deopotrivă, ea nu trebuie să-şi abandoneze idealurile care i-au adus măreţia Dar nici nu trebuie să pună în pericol acea măreţie nutrind iluzii în legătură cu întinderea posibilităţilor sale de cuprindere Conducerea lumii este inerentă puterii şi valorilor Americii, dar ea nu include privilegiul de a pretinde că America face altor naţiuni o favoare când se asociază cu ele sau că are o capacitate nelimitată de a-şi impune voinţa retrăgându-şi favorurile Pentru America, orice asociere cu Realpolitik trebuie să ţină cont de valorile de bază ale primei societăţi din istorie creată explicit în numele libertăţii Cu toate acestea, supravieţuirea şi progresul Americii vor depinde de asemenea de capacitatea sa de a face alegeri care să reflecte realitatea contemporană Altfel, politica externă se va transforma în postură de autoîndreptăţire Greutatea relativă care va fi acordată fiecăreia dintre aceste componente şi preţul asociat fiecărei priorităţi definesc atât pretenţiile, cât şi statura liderilor politici Ceea ce un lider nu trebuie să facă niciodată este să sugereze că alegerea nu are nicio valoare, sau că nu este nevoie să fie atins niciun echilibru În călătoria sa solitară pe calea ordinii mondiale pentru cea de-a treia oară în epoca modernă, idealismul american rămâne esenţial ca întotdeauna, poate chiar şi mai mult Dar în noua ordine mondială, rolul său va fi să furnizeze credinţa necesară pentru sprijinirea Americii prin toate ambiguităţile alegerii într-o lume imperfectă Idealismul tradiţional american trebuie să se combine cu o evaluare cumpănită a realităţilor contemporane pentru a da la iveală o definiţie utilizabilă a intereselor americane În trecut, eforturile politicii externe americane au fost inspirate de viziunile utopice ale unui oarecare punct final după depăşirea căruia armonia inerentă a lumii avea să se afirme de la sine De aici înainte, puţine asemenea rezultate finale se află în perspectivă; împlinirea idealurilor Americii va trebui căutată în acumularea cu răbdare de succese parţiale Certitudinile ameninţării fizice şi ale ideologiei ostile caracteristice Războiului rece s-au dus Convingerile necesare pentru stăpânirea ordinii mondiale născânde sunt mai abstracte: o viziune a unui viitor ce nu poate fi demonstrat când este prezentat şi judecăţi asupra relaţiilor dintre speranţă şi posibilitate, care sunt, în esenţă, conjuncturale Obiectivele wilsoniene ale trecutului Americii – pace, stabilitate, progres şi libertate pentru omenire – vor trebui să fie căutate într-o călătorie fără sfârşit „Călătorule”, spune un proverb spaniol, „nu există drumuri Drumurile se fac păşind ”  Hărţi Harta nr 1: Expansiunea franceză între 1648 şi 1801 Harta nr 2: Expansiunea germană între 1919 şi 1939 Harta nr 3: Marea Alianţă a lui William al III-lea între 1701 şi 1713 Harta nr 4: Alianţe în anii ’50 Harta nr 5: Europa după Congresul de la Viena, 1815 Harta nr 6: Europa în ajunul primului război mondial, 1914 Harta nr 7: Lumea Războiului rece între 1945 şi 1989 Harta nr 8: Lumea după Războiul rece  Harta nr 1: Expansiunea franceză între 1648 şi 1801  Harta nr 2: Expansiunea germană între 1919 şi 1939  Harta nr 3: Marea Alianţă a lui William al III-lea între 1701 şi 1713  Harta nr 4: Alianţe în anii ’50  Harta nr 5: Europa după Congresul de la Viena, 1815   Harta nr 6: Europa în ajunul primului război mondial, 1914   Harta nr 7: Lumea Războiului rece între 1945 şi 1989   Harta nr 8: Lumea după Războiul rece  Note 